
Prologo 


El Nuevo Testamento forma parte de las Sagradas Escrituras, mejor conocidas 
como la Biblia. Consta de veintisiete libros distintos, cada uno de los cuales es 
proveedor de ricas bendiciones al que lo lee. Fue escrito originalmente en el idioma 
griego, pero a través de casi dos mil años se ha traducido en más de mil 
cuatrocientos idiomas. En la actualidad, millones de personas de miles de pueblos 
pueden leerlo en su propio idioma. 

El vocabulario y la gramática del idioma tepehua son muy distintos a los del 
griego, y también a los del español; sin embargo, el tepehua posee abundantes 
formas gramaticales y retóricas que pueden expresar a fondo el significado del griego 
original. 

Los textos griegos originales fueron escritos a mano, igual que las copias que se 
hicieron durante los primeros catorce siglos después de Cristo. Por eso se encuentran 
unas pocas diferencias entre los textos griegos. Esta traducción se basa en el texto 
críticio griego actual, que da preferencia a los manuscritos más antiguos. En los 
pocos lugares donde hay diferencias sustanciales entre este texto crítico y el texto 
tradicional, la lectura tradicional se incluye entre corchetes: [ ]. 


Alfabeto Lhimasipijni 
(Tepehua de Tlachichilco) 


a aniy agui 
burro burro (sólo ocurre en palabras tomadas del español) 
c carro carro (sólo ocurre en palabras tomadas del español) 
ch cha'an hormiga 
d dios dios (sólo ocurre en palabras tomadas del español) 
e elis perico 
f café café (sólo ocurre en palabras tomadas del español) 
g gas gas (sólo ocurre en palabras tomadas del español) 
h hora hora (sólo ocurre en palabras tomadas del español) 
i ichiy tiene calor 
j jikmi fuego 
k kuyuj armadillo 
1 lakatin camino 
m musna mecapal 
n najun dice 
o onta gordo 
p paxutu jícara 
q qajin tortuga 
r radio radio 
s siviki bejuco 
t tukunu' paloma 
ts tsapul víbora 
u ukxpu' cara 
V vayti comida 
x xanti flor 
y yaqaq blanco 
Z zorra zorra (sólo ocurre en palabras tomadas del español) 


Aclaraciones sobre 
la escritura del lhimasipijni 


Para la escritura del lhimasipijni, se usan las mismas letras gue se usan en el 
español, pero unas letras representan sonidos distintos del lhimasipijni. 


Cuando la 1 aparece antes de una consonante o al final de la palabra 
siempre es sorda. Ejemplos: 

tamil vinieron pujchul ombligo 

lkaka ceniza 


La 1h representa la 1 sorda cuando aparece antes de una vocal. 
Ejemplos: 
lhita'ay difícil alhajuy lo roba 


La ts se pronuncia igual a la tz en el náhuatl clásico. Ejemplos: 
jatsukunti vida tsaman se mancha 


La q se pronuncia como la k pero más atrás y bajo. Ejemplos: 
qajin tortuga agalogoti cuerno 
pagcha tomate 


La x se pronuncia de la misma manera que en el náhuatl clásico. 
Ejemplos: 

xanay se florece pixtu' cuello 

puyux gallo 


En el Ihimasipijni se usa el signo ' que se llama el saltillo. El saltillo es 
un breve corte de voz. A veces el saltillo aparece después de una 
consonante. Ejemplos: 
takta elote kiu árbol 
pin chile 


El saltillo también aparece después de las vocales. Ejemplos: 
cha'an hormiga ka'uya' lo comerá 
tso'otuj rana 


En el lhimasipijni se puede combinar consonantes. Algunos ejemplos: 


Ikikni' 
Ipututu 
Itamank'a 
xlapul 
xqan 
skititi 
stapu 

slul 


sombra 
redondo 
pegajoso 
rojo 
mosco 
la masa 
frijol 


lagartija 


Iqatanjaka 
Iman 
xkan 

xta'ati 
xvati 
sqatan 
smaniy 


mamey 
largo 
agua 
petate 
metate 
ciruela 
se halla 

Ni Ox Chivinti yu Ts'oqlhi 
Mateo 


Yu ixtaqa'utik'an yu maqancha 
ixpayank'an ni Jesucristo 
(Lc. 3:23-38) 


1 Aniy tslogkanta ixtaga'utik'an yu 

magancha ixpayank!an ni Jesu- 
cristo. Jesucristo va ixpapanti ni David 
yu ixpapanti ni Abraham. 

2 Ni Abraham lhitsukul ists'al Isaac, 
Isaac lhitsukul Jacob, Jacob lhitsukul 
Judá ali ixtlalaqaunin. 3 Judá lhitsukul ni 
Fares ali Zara. Ixnatik!'an va Tamar. Fares 
lhitsukul Esrom, Esrom lhitsukul Aram. 

4 Aram lhitsukul Aminadab, Aminadab 
lhitsukul Naasón, Naasón lhitsukul 
Salmón. > Salmón lhitsukul Booz, yu 
ixnati va Rahab. Booz kun ixanati Rut 
talhitsukul Obed. Obed lhitsukul Isai. Isai 
lhitsukul ni David yu ay jalhachimo'onu' 
ixjunita. 6 David lhitsukul Salomón 
tejkan tlatsukul ixanati aqayntaun xapay 
yu ixjunkan Urías. 

7 Salomón lhitsukul Roboam, Roboam 
lhitsukul Abías, Abías lhitsukul Asa. 8 Asa 
lhitsukul Josafat, Josafat lhitsukul Joram, 
Joram lhitsukul Uzías. 9 Uzías lhitsukul 
Jotam, Jotam lhitsukul Akaz, Akaz 
lhitsukul Ezequías. 10 Ezequías lhitsukul 
Manasés, Manasés lIhitsukul Amón, Amón 
lhitsukul Josías. 11 Josías lhitsukul 
Jeconías kun ixt'alaqaunin. Yucha tejkan 
ni israelitas va laklha'ankal tach'inin tus 
laka putaulan Babilonia. 

12 Tejkan ancha ixlaklha'ankantacha 
ex ni Jeconías lhitsukul Salatiel. Salatiel 
lhitsukul Zorobabel. 13 Zorobabel 
lhitsukul Abiud, Abiud lhitsukul Elia- 
quim, Eliaquim lhitsukul Azor. 14 Azor 
lhitsukul Sadoc, Sadoc lhitsukul Akim, 
Akim lhitsukul Eliud. 15 Eliud lhitsukul 
Eleazar, Eleazar lhitsukul Matán, Matán 
lhitsukul Jacob. 16 Jacob lhitsukul José 
yu ixapay ni María. Yucha va ixnati ni 


Jesús yu mispakan tacha Cristo, yu Dios 
lak'ulata tacha Jalhachimo'onu'. 

17 Ex chuncha tapasal tampajkaut'ati 
lapanakni yu Abraham tus tejkan tsukul 
David. Vachu' tapasal tampajkaut'ati 
lapanakni yu David tus jalaklha'ankal 
tach'inin ni israelitas laka putaulan Babi- 
lonia. Vachu! tapasal tampajkaut'ati lapa- 
nakni tejkan jalaklha'ankal laka Babi- 
lonia tus tejkan tsukul ni Cristo. 


Tacha putsukul Jesús 
(Lc. 2:1-7) 


18 Tejkan tsukul ni Jesucristo va 
inchine val. María yu ixnati va ixtalaxa- 
qalatacha para katalat!atsukul kun José. 
Ex chuncha mas jantuka! ixtalat!atsukuy 
yu María va ja'ayna' val kun ixtap'asta ni 
Espíritu Santo. 19 Ni José yu ixapay ni 
María va qal'ox lapanaki ixjunita, va 
jantu ixjamak'atsaniputun ni lapanakni. 
Ex ni yucha va saq ixmakaunputun- 
chogoy. 20 Ex va chuncha ixpastaktacha 
tas ixpumakaunlhi. Taval ixmayul ni 
Jalhachimo'onu Dios tasunil la ix'aqlaqa- 
vanti, va junil: 

—José, ixpapanti k'at'i ni David, 
jantu kat'alhan para kala'a'it!i ni María 
tacha mixanati. Yu jas'at'a kalhitsukuya' 
va ixnavin ni Espíritu Santo. 21 Yu María 
kalhitsukuya' qayntaun ts'al, k'a'une!e 
ixtaga'uti Jesús. Chuncha kajunkana' va 
por kalaqmalagtaxtuya' ni lapanakni la 
ixtalagalhink'an. 

22 Chuncha tapasal va para laqsaval 
kaval yu maqancha naul ni Jalhachi- 
mo'onu Dios por ni lapanakni yu ixtalaq- 
pute!ey ixchivinti, va naul: 

23 Qayntaun jatsi'i jalayna! kuna!, 

kalhitsukuya' qayntaun jas'at'a. 
Ni yucha kajunkana!' Emanuel. 
Anchanu taga'uti va naunputun: Ni Dios 
alinta kun kijnank'an. 

24 Ex tejkan lakpukujchogolcha ni 
José, va chuncha makal tacha junil 
ixmayul ni Jalhachimo'onu Dios, va 
laqa'ilcha ni María tacha ixanati. 25 Pero 
jantuka' ixtalatlatamay tus tejkan lhitsukul 
ists'al ni María. Ex chuncha ni José va 
muk'anil ixtaga'uti JESÚS. 

Talagkilachil Jesús yu taminchal ta'an 
putak'ut'a julchan 
2 1 Ni Jestis tsukul ni Belén yu zalaka- 
t'un Judea tejkan ixlhachimo'onun ni 
Herodes ni anchanu lakamunukpa'. Ex va 
chuncha tachil xaputaulan Jerusalén lapa- 
nakni yu machagan ta!an putak'ut!a julchan. 
Va lakjunkan magos. 2 Va talhasakminil: 

—¿To'oxtaycha vil ni jas'at'a yu tsukul 
para kalhichimo'ol ni israelitas? Va klagts'i- 
niyaucha ni ixjast'aku ex kmintau to'oyanan. 

3 Ex tejkan chuncha qasmaklhi ni 
Herodes, jantu ox kak'atsal, vachu! kun 
tachun xalapanakni Jerusalén. 4 Va 
chuncha ni jalhachimo'onu! Herodes va 
jalakjunta'i'ol tachun xa'ukxtinin kuras 
kun yu ixtamasuy ixlhachimo'onk'an. 
Jalaklhisakmil to'oxtaycha katsukul ni 
Cristo. 5 Yu'uncha tanaul: 

—Va laka putaulan Belén xalakat'un 
Judea. Va chuncha ts'oqlhi qayntaun yu 
magancha ixlaqpute!ey ixchivinti Dios, va 
naul: 

6 Putaulan Belén xalakat'un Judea, 

uxint'i jantu lakat'uniy k'alunt'i, 
apalay ay k'at'i xajantu yu 
talhachimo'onun xalakat'un 
Judea. 

Kataxtuniyan qayntaun ay lapanaki 

yu kalhichimo'oya' kilapanakni yu 
israelitas. 

7 Ex va chuncha ni Herodes va saq 
lakjunta'il ni magos y jalaklhisakmil tava- 
nancha tasul ni jast'aku. 8 Ex chuncha 
jalaqmalagachalcha ni Belén, va lakjunil: 

—K'ap'inch'ipitikcha lakxkaunan ni 
jas'atla, ox klalakxk!auyapitik ni anchanu' 
jas'atla. Ex tejkan katlemayapitik kila- 
junau para vachu! lay kajk!al to'oyana'. 

2 Tejkan chuncha taqasmaklhi ni jalha- 
chimo'onu! ex va ta!alcha. Ex yu jastlaku yu 
ixtalaqts'inta ta'an putak'ut'a julchan va 


xap'ul'anta kun yu'uncha. Tejkan va 
laycha katacha'al yu jastlaku va sag tayal 
ta'an ixmal ni jas'at'a. 10 Tejkan chuncha 
talagts'il ni jasttaku ex ni magos ayaj 
talhitachantajul. 11 Tejkan tatanuchal 
laqa chaqa! va talagts'il ni jastatta kun 
María yu ixnati. Ex va chuncha tata!aq- 
tsoqoqtanilcha va ta'aqtaylcha ni tata- 
mo'oniy ni jas'at'a. Ex va talaqmix'alcha 
ixkajajk!an talan ma'akan ixmagalitk'an, 
taxtaqnil oro ali pun ali mirra. 12 Ex va 
chuncha taval ni anchanu lapanakni va 
talaqlagavanal, va lakjunkal para 
jantucha katapu'anchoqgol ni ta'an ixvil 
ni Herodes, va para katapu'anchogolcha 
alakataun tin ni la ixt'unk'an. Ex va 
atauncha tin tapu'anchogol la ixt'unk'an. 


Tagos'al xalakat'un Egipto 


13 Taval tejkan ta'anchoqolcha ni 
magos, qayntaun ixmayul ni Jalhachi- 
mo'onu' Dios tasunil la ix'aglaqavanti ni 
José, va junil: 

—Ka'ost'a'ulcha, k!asakt'icha ni 
jas'at'a kun ixnati. K'ap'int'ikcha xalaka- 
t'un Egipto. Ancha kat'ault'achipitik tus 
tejkan kit'in klamapastak'anichoqoyau. 
Yu Herodes kalaxkauya' ni jas'atla para 
kamaqnil. 

14 Va chuncha ni José ostaulalcha, va 
saklhicha ni jas'at'a kun ixnati. Ex ni 
yu'uncha va ta'alcha ni Egipto mas 
vananaj ixputs'ista. 15 Va ancha ixtavila- 
nanchal tus tejkan nilcha ni Herodes. Va 
chuncha tapasal para katagayntsal yu naul 
ni Jalhachimo'onu Dios. Va qayntaun yu 
magancha ixlaqpute'ey ixchivinti naul: 
“La xalakat!un Egipto ijkunta'il kestat!a.” 


Ni Herodes lhinaul ixmaqnika 
ni tstalan 


16 Tejkan k'atsal ni Herodes ni tama- 
kanul yu magos ex va ayaj talgaunlhi, 
va jamalagachanal ixjamaqnika ni 
tslalan yu lakst'uniyka'. Va yu ixtalhi- 
t'ajun la'at'iyun jach'itin kun yu apalay 
laksttuniyka! laka putaulan Belén ali yu 
uksts'uniy ixtavilanal. Va pastaklhi 
tacha tajunil ni magos tisuncha julchan 
talagts'il ni jastlaku. 17 Ex lagsaval va 

chuncha val tacha ists'ogta ni Jeremias yu 
maqancha ixlaqpute'ey ixchivinti Dios: 

18 Va qasmajkal yu talajqalhun laka 

putaulan Rama, 

va alil taun ay jamaganiti y 
lajgalhuti, 

va yucha ni Raquel yu ixqalhun. 

Jantucha lay ixlakataulay, va 
jalaqmaqnikalcha ni sas'at'an. 

19 Ex taval tejkan ixnitacha ni Herodes, 
qayntaun ixmayul ni Jalhachimo'onu Dios 
va tasunichogol ni José la ix'aqlaqavanti 
ancha lakat'un Egipto, va junil: 

20 —Ka'ost!alulcha, k'asakt'licha ni 
jas'at'a kun ixnati, kap'inch'o'ottikcha 
xalakat'un Israel. Yu ixtamaqniputun ni 
jas'at'a va tanilcha. 

21 Va chuncha ni José ostaulalcha, va 
laklhaanchoqolcha ni jas'at'a kun ixnati 
xalakat'un Israel. 22 Klatsal ni José ixt!a- 
juncha lhachimo'on ni Arkelas ancha 
Judea tacha ixlhachimo'onun ixpay 
Herodes. Ex va talhanal, jantucha ka'an- 
choqol ancha. Va mak'atsanichogokal 
aagtaun la ix'aqlaqavanti, ex va alcha 
xalakat'un Galilea. 23 Tejkan cha'alcha ex 
va ancha tsukuchal xaputaulan Nazaret. 
Va chuncha tapasal para lagsaval chuncha 
kaval tacha tanaul yu magancha ixtalaq- 
pute!ey ixchivinti Dios, tanaul: “Ni yucha 
kajunkana' qayntaun yu machaqa! 
Nazaret.” 


Ni Juan yu jamaqchaj'avana' laqpute'ey 
ixchivinti Dios 

(Mr. 1:1-8; Lc. 3:1-9, 15-17; Jn. 1:19-28) 
3 1 Va chuncha taval ni anchanu 

julchan ni Juan yu jamaqchaj'avana!' 
al laqpute'eni! ixchivinti Dios lakak'avin 
xalakat'un Judea. 2 Va ixnajun: 

—K'!amap'axatlikcha mijatapastak'at- 
klan. Va talukststuniycha ixlhachimo'on 
Dios. 

3 Ni Juan va yu lhichivinil ni Isaías yu 
magancha ixlaqpute!ey ixchivinti Dios. Ni 
Isaías naul: 

Qasmakkan taun t'asati lakak'avin 
yu najun: 

“Kala'oximanit'ikcha ixlakatin ni 
Jalhachimo'onu!. 


Vas k'amak'atlikcha para ts'alti 
katapasal.” 

4 Yu ixlaqch'iti ni Juan va jamakanti 
xach'auti ni camello, yu ixlhitampa- 
ch'ikan va jaxta'an, yu ixvayti va silaga 
kun xaxkan seraj yu alin lakak!avin. 5 Ni 
lapanakni yu machagan xalakat'un 
Judea ali yu machagan laka putaulan 
Jerusalén ali yu ixtavilanal ukststuniy 
xala'axkan Jordán, va ixtalaqmin'ojoy ni 
Juan. 6 Ixtalhitaul'ojoycha ni ixtalaqa- 
lhink'an, ex yu Juan va ixjama'aqchaj'a- 
vaycha xala'axkan Jordán. 

7 Yu Juan tejkan jalaqts'ilcha ixta- 
mincha aqchaj'aunin pumalhuu fariseos 
kun saduceos, va jalakjunil: 

—¡Sas'atlan tsapulin yu xa'ox unt!a- 
t'ik! ¿Talayucha xatajunancha ni uzik- 
nank'an para k'axajchipitik ni aniy 
lhita'ay jamaqanlqajnati yu ka'alina? 
8 Klamak'at'ikcha yu laj'ox para ex 
chuncha katasulcha ni map'axat'at'ikcha 
mijatapastak!atk!an. 9 Jantu laj'ay kak'a- 
tslant'ik para kanaunt'ik me'emank'an: 
“Ni Abraham yucha kimpayk'!an.” Kit'in 
klajunau yu Dios lay kalakmapaxal ni 
aniy chiyux para kataval sas'atlan 
Abraham. 10 Chavaycha va tacha taun 
hacha yu va laycha kachagxtal ni k'iu la 
ixtitakxiyati. Yu jantu makay yu laj'ox, 
yucha kachaqxtakal, va kamap'ukalcha 
ni laka jikmi. 11 Kit'in va kun xkan 
klama'agchaj'avayau para katasul ni 
map'axat!atlikcha mijatapastak!atk'an. 
Astan kamina! aqayntaun yu apalay ay 
xajantu kit'in. Yu kit'in tus jantu kimpa- 
xtoqniy kaklha'anil ixvarachi. Yucha 
katapuma'agchaj'avayan kun ni Espíritu 
Santo ali jikmi. 12 Yucha va tacha kalhi- 
tsukul la ixmaka' ixpatank'alhan para 
kalaktank'alhal ni lapanakni tacha trigo. 
Yu laj'ox kalakma'aya! la ixpak'atsa 
pero yu tacha p'oqxni kalaqxavaya! laka 
jikmi yu jantu aqtaun kamixa'. 

Agchaj'aul ni Jesús 
(Mr. 1:9-11; Lc. 3:21-22) 
13 Ex va chuncha taval ni Jesús 


minchal xalakat'un Galilea. Va al xala'a- 
xkan Jordán ta!an xama'aqchaj'avanan 

ni Juan para ancha ni Juan kama'aq- 
chaj'aval ni Jesús. 14 Ex chuncha yu Juan 
va jantu ix'uyujnajun, va junil ni Jesús: 

—Yu kitlin va kmaqsk'iniy k'ima'aq- 
ch'aj'avat'i ni uxint'i. ¿Chavay va kit'in 
kilagt'ant'a para kakmaqchaj'avan? 

15 Pero yu Jesús va junil: 

—Chavay va chuncha k'amak!aucha. 
Magsk'iniy chuncha kamakau tacha yu 
lhinajun ni Dios. 

Ex ni Juan xtaqkalcha para kamaq- 
chaj!aval. 16 Ex tejkan aqchaj'aulcha ni 


Jesús va niman takukchoqol yu lakxkan. Yu 


lakt!iyan va talaglti'al y lagts'il ix'Espíritu 
ni Dios ixta'eltajuminta ta'an ixyal ni 
yucha, ixtasuy tacha lagataun palumax. 
17 Ex chivinkal lakt!iyan, va naunkal: 
—Ni aniy yucha va kes'at'a yu ayaj 
k!achaniy. Va ayaj iklhi'achantajuy. 


Lagts'intanukal ni Jesús 
(Mr. 1:12-13; Lc. 4:1-13) 


1 Ex va chuncha ni Espíritu va 

lIha'alcha lakak'avin ni Jesús para 
ancha ni xa'ukxtin aqmoqxnu' kalagts'in- 
tanul ni Jesús. 

2 Ex ni Jesús jantu kavayl aqt'uy 
p'uxaun julchan kun agt'uy p'uxaun jata- 
tslisin. Taval va chavanilcha. 3 Ex ni 
aqmoqxnu' va talakanunil ni Jesús para 
kalagts'intanul, va junil: 


—Incha lagsaval Sas'at!a Dios k'at'i ex 


ni aniy chiyux k'amak'at!i pan. 

4 Ex ni Jesús qaltayl, va naul: 

—Yu tstoqkanta la ixchivinti Dios 
najun: “Qayntaun lapanaki, jantu vamun 
ixvayti kaputsukul. Va maqsk'iniy kapu- 
tsukul tachun ni chivinti yu najun ni 
Dios.” 

5 Ex va chuncha ni agmogznu' va 
lha'al ni Jesús laka putaulan Jerusalén yu 
talan ixnavin Dios, va muk'al is'agsti' ni 
ay lakatajtan, 6 va junil: 


—Incha lagsaval Sas'at!a k'at'i ni Dios, 


va k'alttujnu ni aniy. La ixchivinti Dios yu 
ts'oqkanta va najun: 
Ni Dios kalaklhijuna! ni ixmayulnin 
para katalhistakni. 
Yu'uncha katats'apastukk!an la 
ixmakak'an, 


va para jantu k!at'a'alhit'i la 
minch'aja' laka chiyux. 

7 Ex chuncha ni Jesús va junil: 

—Vachu' najun la ixchivinti Dios: 
“Jantu aqtaun kalagts'intlanut'i ni Dios 
miJalhachimo'onu' incha lagsaval 
kamakaya' yu najun.” 

8 Ex va chuncha ni aqmoqxnu! va 
aaqtaun lha'anchoqgol ni Jesús lakataun 
aspajun ta'an ayaj talman. Ancha masu- 
ni'ol tachun ogxlaglhuu yu ta'alinta 
lakamunukpa' kun tachun ixk'usixtu- 
klan. 9 Ex ni aqmoqxnu! va junil ni 
Jesús: 

—Ni kit'in incha k'int'a'aqts'o'oqt'a- 
niye'e y k'intlo'oyaye!e tus kakxtaq- 
ni'oyan tachun ni aniy yu kmasuniyan. 

10 Ex ni Jesús va junil: 

—Uxint'i Satanás, va kapiticha. La 
ixchivinti Dios najun: “K!at!o'oyat'i 
vamun miJalhachimo'onu Dios yu alin- 
tachal lakt!iyan, y vamun yu! 
k'at'ap'ats'anin.” 

11 Ex va chuncha ni aqmoqxnu! va 
makaul ni Jesús. Taminchal ixmayulnin 
Dios, va ta'aqtayjulcha ni Jesús. 


Ni Jesús aqtaynil lagpute'eni' 
ixchivinti Dios xalakat'un Galilea 
(Mr. 1:14-15; Lc. 4:14-15) 


12 Va manukal laka pach'in ni Juan. 
Tejkan k'atsal ni Jesús va anchoqol xala- 
kat'un Galilea. 13 Astan makaul ixpu- 
taulan Nazaret, va al tsukunu' Kaper- 
naum, taun putaulan yu va uksts'uniy 
ixkilpa' lakamar. Ancha va xalakat'un ni 
Zabulón ali Neftalí. 14 Laqsaval chuncha 
tapasal va para laqsaval kaval yu tacha 
ists'oqta ni Isaías yu maqancha ixlaqpu- 
te'ey ixchivinti Dios, va naul: 

15Yu xalakat'un Zabulón kun 

Neftalí, 
yu uksts'uniy lakamar, yu 
tukuktachal ni la'axkan Jordán, 
yu ancha laka Galilea, va ta'an 
tavilanal yu jantu Israelitas 
kataval. 
16Ni lapanakni yu ixtati'ukxuyanal 
ni laka puts'isni' va laktasunil 
taun ay maklku, 

Ni anchanu lapanakni yu ixtavilanal 
ta'an ixmalk'iknitacha ni lhinin, 
va yu'uncha jalakmapulkunilcha ni 

anchanu maklku. 

17 Ex va chuncha ni anchanu julchan 
va exnicha aqtaychal laqpute'ey ixchivinti 
Dios ni Jesús. Va ixnajun: 

—K'!amap'axatlikcha mijatapastak'at- 
k!an, ixlhachimo'on ni Dios va uksts'u- 
niycha lakaminta. 


Ni Jesús va jalakjunta'il pumat'ati 
lapanakni yu xach'apanan jatanti 
(Mr. 1:16-20; Lc. 5:1-11) 


18 Ex va chuncha ni Jesús va ixkiltau- 
k!aj'anta ixkilpa' lakamar Galilea, ancha 
laktemal pumat'uy t'alaqaunin. Yu qayn- 
taun va Simón vachu va yu! yu ixjunkan 
Pedro, yu aqayntaun va Andrés ixjunkan. 
Yu anchanu' t'alaqaunin va xach'apanan 
jatanti ixtajunita. Va ixtat'ajun mujunun 
ixch'oqxk'an lakxkan. 19 Ex Jesús va 
lakjunil ni anchanu jo'akna: 

—Chavay kilattamiucha ni kit'in. 
Chavay tlemayat'ik va jatanti pero kit'in 
kaklamakayau para kalakt!emat'ik 
lapanakni. 

20 Ex ni anchanu jo'akna va niman 
tamakaulcha ixch'oqxk'an, va tat'alalcha 
ni Jesús. 

21 Taval tejkan va ukststuniyka' 
ixta'anta, ni Jesús va aaqtaun jalaktema- 
chogol pumat'uy t'alagaunin, yu ists'alan ni 
Zebedeo ixtajunita. Yu qayntaun va Jacobo 
ixjunkan, yu ixp'isaqa ixjunkan va Juan. Va 
ixtlatlajumanal ni laka barco kun ixpayk'an. 
Va ixtat'ajun la'oxinin ni ixch'oqxk'an. Ex ni 
Jesús vachu' lakjunta'il. 22 Ex ni yu'uncha 
vachucha tamakaul ixpayk'an kun ixlhitapa- 
tsak!an, va tatlalalcha ni Jesús. 


Ni Jesús va lhuvaj lapanakni 
jalakmalanil 
(Lc. 6:17-19) 


23 Ni Jesús va tus tilukxuntaya!ol ni 
talakachux xalakat'un Galilea, yu talan 
laka putaulanaxna, va ixjamalaninin ta'an 
ixtatagxto!a ni Israelitas. Va ixlaqpute'ey 
yu ox chivinti yu masuy tacha lhachi- 


mo'onun ni Dios. Vachu! yu tapuchux 
tagan'ati yu ixtalhit'ajun ni lapanakni 
va tus ixlajk!'uch'u'ojoy. 24 Ex yu xalaka- 
t'un Asiria va tus talakachux tak'atsa- 
ni'ol yu laj'ay lhitapatsa makal ni Jesús. 
Ex ni yu'uncha va talhiminil yu tapu- 
chux ni ixtamaganlgajnan ixtagan'ati- 
klan tacha yu lakaxkati ali yu ixtalhi- 
t'ajun yu jantu laj'ox espíritus ali yu 
lokos ali yu niy panch'ix y kujchoqoy, 
ex ni anchanu tagan'anin va tus ixlaj- 
k'uch'u'ojoy ni Jesús. 25 Ex chuncha 
lhuvaj lapanakni tat'alal yu machagan 
xalakat'un Galilea, ali yu xalakat'un 
Decápolis ali yu laka putaulan Jerusalén 
vachu yu xalakat'un Judea, vachu yu 
machagan takuktachal ni xala'axkan 
Jordán. 


Ni Jesús lakmalaniy lapanakni 
lakataun aspajun 


1 Taval ni Jesús tejkan lagts'il 
5 tachun ni lapanakni va alcha la 
ix'ukxni lakataun aspajun. Ex ancha va 
taulalcha. Ex chuncha ixt'altanan yu 
ixlakmalaniy tachinchal qasmaknan 
ixchivinti. 2 Ex chuncha ni Jesús aqtayl 
jalakmalaniy, va naul: 


Ni Jesús lhilaqpute'ey tas'ayu'uncha 
yu oxamaktamincha 
(Lc. 6:20-23) 


3 —Laj'ox kaxajtachal ixjatsukunti- 
klan ni lapanakni yu tak!atsan tacha 
kilpatanin. Ni yu'uncha tapaxtoqniy 
katatanul ta'an Ihachimo'onun Dios. 

4 Laj'ox kaxajtachal ixjatsukuntik'an 
ni lapanakni yu tamaqganinin. Ni 
yu'uncha Dios kalakmalaka'ulaya!. 

5”Laj'ox kaxajtachal ixjatsukuntik'an 
ni lapanakni yu laksttuniy tak'atsan. Ni 
yu'uncha ixnavink'an kuna! ni 
lakamunukpa'. 

6 "Laj'ox kaxajtachal ixjatsukuntik'an 
yu ayaj tanajun kamakakal yu Dios 
lhinajun tus va tacha katachavanil tak'a- 
tsan. Dios kalagxtaqni'oya! yu tapu- 
xkajuy tus va tacha kata!lotsalcha 
katak'atsana!. 

7 ’Laj'ox kaxajtachal ixjatsukuntik'an 
yu tamapaynininta. Ni yuluncha Dios 
kalakmapayniya!. 

8 'Laj'ox kaxajtachal ixjatsukuntik'an 
yu ox svaq tajunita la ixjalhanutk'an. Ni 
yu'uncha katalagts'ina' ni Dios. 

2 'Laj'ox kaxajtachal ixjatsukuntik'an 
yu tama'oxamaktamincha ta'an alin jaxka- 
yanti. Ni yu'uncha kalakjunkana' sas'a- 
tlancha ni Dios. 

10 Laj'ox kaxajtachal ixjatsukuntik'an 
yu jalhilakxkaykan por tamakay yu laj'ox. 
Ni yu'uncha tapaxtoqniy katatanul ta'an 
lhachimo'onun ni Dios lakt'iyan. 

11 Laj'ox kaxajtachal mijatsukuntik!an 
ni uxiknan tejkan ni lapanakni katalak- 
tu'uyan y katamuk'aniyan ni jalaklkanti y 
katalhimagchapuyan por kilapanakni unt'a- 
t'ik. 12 Ayajkalhi'ach'ant'a'ut'ik kun lhuu 
achati ni anchanu julchan tejkan chuncha 
katamakaniyan. Ay kuna! milhilhajatk'an ni 
lakt!iyan. Yu maqancha ixtalaqpute'ey ixchi- 
vinti Dios vachu va chun jalaklhixkaykal. 


Yu tat'a'an ni Jesús va tacha yu 
xamatsati ali yu xamaklku ni 
lakamunukpa' 

(Mr. 9:50; Lc. 14:34-35) 


13 "Uxiknank'an va tacha matsati para 
tachun ni lapanakni para ox kaval lakamu- 
nukpa!'. Pero incha jantu ox kat!aylhip'in- 
t'ik ex xajachipitik tacha matsati yu 
jantucha ox. ¿Tas pulaycha kan kajun- 
choqgol? Jantucha tu'uchun xtapal kaval. 
Va kamaj'ankalcha lakatin para ancha 
katach'intaxapalcha ni lapanakni. 

14 Vachu! ni uxiknank!'an va xamaklku 
ni lakamunukpa' unt'at'ik. Laqataun ay 
putaulan incha alinta laka aspajun ex 
yucha jantu lay tamagsa'a. 15 Vachu! jantu 
matichun mamagtayay maklku ex maqa- 
tanuy ixgalta'apu' lagataun kajun. Ni 
maklku maqsk'iniy k'amuk'a talman ex tus 
kamapulku'ol ixpulakna laqa chaga'. 16 Yu 
uziknank'an vachu va chun ni mimputsu- 
kuk'an maqsk'iniy kaval tacha maklku yu 
ox lay talaqts'in ni lapanakni. Ex chuncha 
para ox katalaqts'il yu uxiknank'an mak'a- 
yat'ik. Ex tachun ay katamakal mimPay- 
klan yu alintachal lakt'iyan. 


Ni Jesús jamalaninin jalhachimo'on 


17 "Jantu k'alhak'ap'up'int'ik ni 
kakmil mamaktana' ixlhachimo'on 
Moisés kun ixchivintik'an yu magancha 
ixtalaqpute'ey ixchivinti Dios. Ni kit'in 
va ikminta lagentsana! yu ta'an ts'an- 
qaniy para lagsavalcha vas kavalcha. 

18 Lagsaval klajunau, tejkan vananaj 
ti'alin ni lakt'iyan kun lakat'un jantu lay 
kamaxtunikal xalhachimo'on ni Moisés 
mas va lagatauncha punto ni laqa- 
tauncha letra. Ni yucha kataylha'ana' 
tus katapasa'ol tachun yu magsk'iniy 
katapasal. 19 Vachu! klajunau incha 
matichun lapanaki jantu kamakal 
kuenta mas va lakatstuniy yu lhiminta 
laga xalhachimo'on ni Moisés vachu 
incha chuncha kalakmasunil lapanakni 
para jantu katamakal kuenta ex ni 
yucha lakattuniy kuna! ta'an lhachi- 
mo'onun ni Dios. Pero yu qalasmaknan 
y jalakmalaniy yu alati para katamakal 
kuenta ex ni yucha ayaj ay kuna! ta'an 
lhachimo'onun ni Dios. 20 Ni lapanakni 
yu tamasuy ixlhachimo'onk'an ni israe- 
litas y vachu' yu fariseos, yu'uncha la 
ixputsukuk'an tasuy vas katati'ukxun- 
tayal. Pero kit'in klajunau ni maqsk'iniy 
apalay vas kataval metsukuntik'an 
xajantu yu'uncha para k'at'anut'achi- 
pitik talan lIhachimo'onun ni Dios. 


Ni Jesús lhichiviniy tas 
junitacha yu lhilukuj 
(Lc. 12:57-59) 


21 "Uxiknank'an asmakt!at'ik tacha 
jalakjunkal yu magancha mimpayan- 
klan, va jalakjunkal: “Jantu k'amaqnin. 
Yu kamaqninina! ni yucha kamuk'ani- 
kana! ixlagtagal.” 22 Ni yu kit'in ikla- 
junau yu kalukujlaya! kun ixlaqaj, yucha 
kamuk'anikana' ixlaqtagal. Mas va ta'a- 
yuchacha lapanaki kaval incha va 
kaxkayl ixlaqaj y kajunil lagxtoqnu' 
chivinti, yucha kamuk'anikana' ixlaq- 
taqal u incha kajunil: “¡Uxint'i nitacha 
mijatapastak!ati!”, ex ni yucha kapa- 
xtoqniya! ixmaqanlqajnati la xajikmi 
laqnin. 

23 "Ex incha lhit'an milapaxkan laka 
altar, incha k'ap'astak'!el ni lhit'atun 
laqtaqal kun milagaj, 24 ex ancha k'ama- 
k'aun'el milapaxkan laka altar. Magsk'iniy 
p'unaj k'alaqpin'el milaqaj para ox kala- 
laqts'inch'o'ot'ik. Ex laycha k'ap'inch'o!o 
ni laka altar para k'amaqxt'aqt'icha 
milapaxkan. 

25 "Chavay incha matichun chivintanu- 
putun laka mach'alk'ati por mak'anin 
lagtagal, ex tejkan p'int'at'ik lakatin oxi 
kaxa!alat'i tacha milagaj, para jantu 
kamagxtaqnin kun mach'alk'ati. Incha 
jantu, ex yu mach'alk'ati kamagxtaqniyan 
ixpolisia, ex k'attanuye!e laka pach'in. 

26 Lagsaval ijkunan ni ancha jantu katta- 
xt'uch'o'oye'e incha jantu kamap'al'oye!e 
tachun ni tumin. 


Ni Jesús Ihichiviniy yu talattatamay yu 
jantu ixnavink'an 


27 "Uxiknank'an asmakt!at'ik tacha 
jalakjunkal yu maqancha mimpayank'an: 
“Jantu katlattamat!i qayntaun yu jantu 
minavin kaval.” 28 Pero kit'in klajunau 
incha matichun kalaqts'il qayntaun xanati 
yu jantu ixnavin tus kattatamaputul ex ni 
yucha jamagtagalhinincha la ixjalhanuti. 

29 "Chavay incha k'amak'ap'ut'u tala- 
galhin por yu lagts'in la milaqchul, apalay 
ox kaval ni k'alakp'umaxt'uk'a milaqchul 
y kamaj'acha. Apalay ox kama'atslan'at'i 
laqataun la milakatunaj xajantu k!at!an'a- 
lhu'ok!a kun tachun milakatunaj ni laqnin. 
30 Chavay incha mak'ap'ut'un talaqalhin 
kun milhijakanaj mimaka!, apalay ox 
kaval ni k!ach'aqxmaj'acha. Apalay ox 
kama'ats'an'at'i laqataun la milakatunaj 
xajantu k!attan'alhuk'a kun tachun milaka- 
tunaj ni laqnin. 


Ni Jesús lhichiviniy tejkan 
talamakaunchoqoy xapay kun xanati 
(Mt. 19:9; Mr. 10:11-12; Lc. 16:18) 


31 "Vachu va naunkal ni mas va ta'a- 
yucha kamakaunchoqol ni ixanati 
magsk'iniy kaxtaqnil agxtaun karta yu 
pulamakaunkan. 32 Pero yu kit'in klajunau 
incha qayntaun jo'ati makajun ixanati mas 
jantu kamagtaqgalhinil, ex va ixlagtagal ni 


xapay incha ixanati kamagtagalhinil por 
katlatsukuchoqol aqayntaun. Vachu! yu 
tlatsukuy qayntaun xanati yu vali'iy 
makaunkal, ni yucha maqtagalhinin. 


Ni Jesús lhichiviniy yu pumasavalay 
por Dios ni kamakal tu'uchun 


33 Vachu asmakt'ik tacha lakjunkal 
ni lapanakni magancha: “Jantu aqtaun 
k'anau ni va lagsaval minchivinti incha 
jantu lagsaval kaval. Tachun yu uniy ni 
Dios miJalhachimo'onu' ni kamak'aye!e 
yucha kamak'aye!e.” 34 Pero kit'in ikla- 
junau jantu aqtaun k!ap'uch'!ivint!ap'a- 
sut'ik tutuchun por k'amasavalat'ik. 
Jantu k'ap'uch'ivint'ap'asut'ik ni 
lakt'iyan, porke ancha va ta'an lhachi- 
mo'onun Dios. 35 Ni por lakat'uncha, va 
ancha ch'intay Dios. Ni por yu laka 
putaulan Jerusalén, va ancha ixputaulan 
ni ay Jalhachimo'onu Dios. 36 Vachu 
jantu k!ap'uch'ivint'ap'asut'ik mi'aqtsu- 
Ik'an. Jantu agtaun lay kamak'ayapitik 
lagxnapapa nisin jantu lay kamak'!aya- 
pitik laqts'iti mas va magataun mi'aji. 
37 Incha lagsaval k'amak'ayapitik yu 
talhisakmiy ex vamun kanaunt'ik 
“Chun”. Incha jantu, ex k'anaunt'ik 
“Jantu”. Chavay matichun incha jantu 
makay tacha aniy, ex makay talagalhin. 


Ni Jesús lIhichiviniy ni jantucha 
kamakt'auk'ach!o'o 
(Lc. 6:29-30) 


38 "Vachu asmakt'ik ni va maqancha 
naunkal: “Incha matichun kalaqalhinil 
ixlaqchul aqayntaun ex vachu! tslanqay 
kamaxtunikal ixlaqchul. Incha matichun 
kalagalhinil ixtatsalati aqayntaun ex 
vachu! tslangay kamaxtunikal ixtatsa- 
lati.” 39 Pero kit'in klajunau ni jantu 
agtaun kamakt'auk'anich!o'o qayntaun 
lapanaki yu makaniyan laqtaqal. Chavay 
incha matichun palaqgstisayan, va 
kaxt'aqnin aminpalagxtitaun. 40 Chavay 
incha matichun Ihichivintanuputunan 
laka pulakchivin por maxtuniputunan 
mixkuju', k'amak'aunincha para 
kalha'alcha y vachu kaxt!laqnin yu 
minkutun. 41 Chavay incha matichun 

makaniyan lagatap'asta para kalhip'i 
ixmach'apati taun kilometro, ex k'alhip'i 
t'uy kilometro. 42 Vachu incha matichun 
sk'iniyan taun tuluchun kaxt!aqnin, incha 
va matsisk!iniyan ex k'amach'ixt'aqnincha. 


K'alakp'axk'at'i yu mint'alaxkayan 
(Lc. 6:27-28, 32-36) 


43 "Vachu asmakt'at'ik yu maqancha 
naunkal: “K'ap'axk'at'i yu minttamachaga' 
y klaxk!ay yu mint!alaxkaya'.” 44 Pero yu 
kit'in klajunau ni kap'axk'at'ik yu mint'a- 
laxkayank'an y ox kalhich'ivinit'ik yu 
jantu ox talhichivinanan, ox kalakmak'ani- 
t'ik yu taxkayyan, kask'int'ik Dios por yu 
talaktu'uyan y jantu ox tamakaniyan. 

45 Ex chuncha ni uxiknan sas'at'an k'una- 
pitik ni mimpayk'an yu vilchal lakt'iyan. 
Yucha jalakmapulkuni'ojoy ixjulchan mas 
yu jalaktu'unun kun yu laj'oxin lapanakni, 
y vachu jalakmamaniy ni xkan yu vas 
tatitukxuyanal y vachu yu talaktu'unun. 
46 Chavay ni uxiknank!an incha vamun 
p'axk!ayat'ik ni lapanakni yu tapaxkayan, 
¿ex tisuncha xtapal kaval? Vachu va chun 
talapaxkay ni laktu'unun lapanakni yu 
tach'inin impuestos. 47 Vachu! incha 
vamun ox mast!'ak'ayat'ik met'alaqgaunin- 
klan ex jantu tu'uchun xtapal kaval. Vachu 
va chun talamastak'ay ni lapanakni yu 
jantu ixnavin Dios kataval. 48 Vas kat'i'uk- 
xunt!ayat'ik vachu va tacha yu mimPay 
Diosk'an yu vilchal lakt!liyan. Yucha jantu 
tu'uchun ts'angay la ixjapaxkanti. 


Ni Jesús Ihichiviniy tacha k'amak'at'i 
yu laj'ox lIhitapatsa 


1 "Tejkan t'o'oyayat'ik Dios y kama- 

k'at'ik yu laj!ox, jantu kamak'at'ik la 
ixtalakavantik'an ni lapanakni para kata- 
lagts'in yu alati. Incha va chuncha mak'a- 
yat!ik ex yu mimPayk'an yu vilchal 
lakt'iyan jantu tu'uchun lhilhajati kata- 
xtaqniyan. 2 XlIhiyucha tejkan aqt'ay'uy yu 
kilpatanin jantu maqsk'iniy tus va k!alaq- 
p'ut'e!eni'ocha ni lapanakni. Ni lapanakni 
yu t'uy ukxpu' tamakay, tejkan ta'aqtayjuy 
kilpatanin, yu'uncha talhinajun kasunkal 
ni sgol laklhitamau u laqa chagan ta'an 
tatagxto!a ni lapanakni para katak!atsal 


tachun ni lapanakni y para katato'oyal. 
Pero lagsaval klajunau ni ixto'oyakk'an 
vamun yu! ixlhilhajatk'an katalaga'iya!. 
3 Chavay uxint'i tejkan jalaq'aqt'ay'uy 
yu kilpatanin jantu maqsk'iniy kak'atsal 
matichun mas yu ox milaqaj kaval. 

4 Tejkan agt'ay'uy matichun va sagcha 
k!a'unt!i. Yu mimPay yucha lagts'iniyan 
yu mak'ay, yucha kaxtaqniyan 
milhilhajati. 


Ni Jesús masuy tas kask'int'icha Dios 
(Lc. 11:2-4) 


> 'Chavay ni uxiknank'!an tejkan sk'i- 
nat'ik Dios, jantu k'a'unt'ik tacha ni 
lapanakni yu t'uy ukxpu' tamakay. 
Yu'uncha ayaj tamaqamay katask'il Dios 
laqa chagan ta'an tataqxto'a ni lapa- 
nakni y vachu ta'an la ixpiktunuxnan ni 
laklhitamau. Tanajun katalagts'il tachun 
ni lapanakni y katato'oyal. Lagsaval 
klajunau vamun yu! ixlhilhajatk'an. 

6 Pero yu uxint!i tejkan sk'in ni Dios 
k!atlanut'i la minkuarto ex k'amalak- 
ch!aucha ni mimati' ex k'atlap'ayni- 
nincha mimPay Dios yu ancha t'a'a- 
lintan laqatamaqsaq. Ex yu mimPay 
Dios lagts'iniyan yu mak!ay lagata- 
magsaq, ex ni yucha kaxtaqniyan ni 
milhilhajati. 

7 Tejkan k'atlap'ayninin Dios, jantu 
k!anau aglhuvaj chivinti yu jantu ixtapal 
tacha tamakay yu vali'iy lapanakni. 
Yu'uncha talhilay tejkan ayaj Ihuu 
tachiviniy va apalay ox makay kuenta ni 
Dios. 8 Ni uxiknan jantu ka'unt'ik tacha 
yu'uncha. Yu mimPay Diosk'an tejkan 
jantuka' sk'inat'ik, yucha k!atsaycha 
tisuncha maqlt'ask'iniyat'ik. 9 Yu uxik- 
nank'an tejkan sk'inat'ik Dios 
magsk'iniy k'anaunt'ik inchine: 

KimPay Dios k'at'i yu alintlachiy 
lakt'iyan, 

katato'oyan ni lapanakni 
mintaga'uti. 

10K!alhach'imo'on aniy, 

chuncha kamakakal yu lhina'un 
aniy lakamunukpa' vachu va 
tacha makakan yu lhina'un 
lakt!iyan. 

11Lhilhiy kilaxtaqniu yu vayti yu 
kmaqsk'iniyau. 

12 Kilamalaqmixiniu ni laqtaqal yu 
klamakaniyau, vachu va chun 
tacha kijnan kmalaqmixiniyau ni 
lapanakni yu kintamakaniyan 
lagtagal. 

13 Jantu kilalhilha'au ta'an 
kakmapastaknikau yu talagalhin, 
va kilamalaqtaxtuu laga 
talagalhin. 

Va chuncha kavalcha. 

14 'Chavay incha ni uxiknank'an lama- 
laqmixiniyat'ik ni lapanakni yu tamaka- 
niyan lagtagal, ex yu mimPay Diosk'an yu 
vilchal ni lakt'iyan vachu katamalaqmixi- 
niyan ni uxiknank'an. 15 Incha jantu 
k'amalaqmixiniyapitik ni lapanakni yu 
tamakaniyan lagtagal, ex vachu yu 
mimPay Diosk'an jantu katamalaqmixi- 
niyan mintalagalhink'an ni uxiknank'an. 


Ni Jesús Ihichiviniy ni task'ajati 


16 "Tejkan tlask!alayat'ik ni uxiknan, 
jantu kamaganinil mi'ukxpuk'an, tacha ni 
vali'iy lapanakni yu t'tuy ukxpu' tamakay. 
Ni yu'uncha tejkan tatask!ajay va tamama- 
qanixvay ix'ukxpuk'an para katalaqts'il ni 
lapanakni ni va tatask'ajay y katato'oyal. 
Lagsaval klajunau vamun yu' ixlhilhajati- 
klan katalhitsukuya'. 17 Ni uxint'i tejkan 
t'ask'a'ay maqsk'iniy ox ka'oqxp'uch'a'a y 
ox kala'oxik'a. 18 Ex yu lapanakni jantu 
katak!atsanin incha t'a'un task'ajan, 
vamun kak'atsal mimPay Dios yu ancha 
tlalalintan laqatamaqsaq. Ex chuncha 
mimPay Dios yu laqts'in'ojoy mas yu jantu 
tasuy, yucha kaxtaqniyan milhilhajati. 


Yu xamagaliti ni lakt'iyan 
(Lc. 12:33-34) 


19 'Jantu maqsk'iniy k!alalhavat'ik 
magaliti yu aniy lakamunukpa!. Aniy va 
laglvajiy ni tsapul y mas'ojoy, va talaqa- 
lhi'ojoy. Aniy vachu! yu alhavana' tanuy 
para ka'alhaul. 20 Mas apalay ox k'alalha- 
vat!ik ni magaliti ni lakt'iyan, ex ancha ni 
alhavana' jantucha lay katanutachal para 
ka!alhaul, y vachu yu tsapulin kun yu 
mamasay jantucha lay katatanutachal para 


katalagalhil. 21 Ta'an ma'alinat'ik 
mimagalitk'an, va ancha p'ast'ak!at'ik la 
mejalhanutik'an. 


Yu vamun makaputun yu Dios 
lhinajun yucha va tacha qayntaun yu 
lhit'ajun ox ixlaqchul 
(Lc. 11:34-36) 


22”Yu milaqchul va tacha taun 
xamaklku la milakatunaj; incha laj!ox 
milagchul, ex alin maklku para ta'akchun 
milakatunaj. 23 Chavay incha milaqchul 
jantu laj'oxin kataval, ex tachun yu mila- 
katunaj kaputs'istoya!. Mas tunkujunta la 
milakatunaj pero lhi'akxajyachal puts'i- 
sni'. Ex chuncha apalay sqoyaq lhi'ak- 
xajyachal ni puts'isni' la milakatunaj. 


Ni Dios ali yu magqaliti 
(Lc. 16:13) 


24 'Jantu matichun lay oxi katapa- 
tsanil qayntaun ja'ukxtin y vachu' 
aqtauncha katapatsanil aqayntaun. Ka'a- 
chaniya! yu qayntaun y kaxkayya' yu 
agayntaun. Va kat'a'ana! yu qayntaun y 
jantu kamakaya' kuenta yu lhinajun yu 
agayntaun. Vachu va chuncha jantu lay 
tlap'atstaniy ni Dios incha t'o'oyay yu 
magaliti. 


Ni Dios jalhistak'a sas'at'an 
(Lc. 12:22-31) 


25 "XlIhiyucha kit'in klajunau jantu 
katapastak'un la metsukuntik'an tisuncha 
k!a'uyapitik y ka!ogyapitikcha, vachu 
jantu katapastak'un la milakatunajk'an 
suncha k!a'ulayapitik. ¿Jantu k'ats'aya- 
t'ik ni metsukuntik'an apalay xtapal 
xajantu yu vayti? Vachu yu milakatunaj- 
klan apalay xtapal xajantu yu laqch'iti. 
26 Chavay kalaqts'int'ik yu tsto'on yu 
talt'ilhinijt'ajun ni laka unin. Yu'uncha 
jantu tach'an y jantu taxganan y jantu 
tama'ay ixlhi'utk'an laka pak'atsa. Yu 
mimPayk'an yu alintachal lakt'iyan 
yucha jalagxtaqniy ixvaytik!an. Yu uxik- 
nank'an apalay ixtapal metsukuntik!an 
xajantu yu tsto!on. 27 ¿Ta'ayucha siya 
uxiknank'an lay apalay putan'ay 
k!a'una! vamun por pastaktuy? 

28 "Ex ni uxiknan ¿vali'iychacha ayaj 
tapastak'uyan ni milaqch'itk'an? Chavay 
k!alaqts'int'ik tacha ta'ajin ni xanti. Jantu 
tatapatsay, jantu tamakay isijuntik!an. 

29 Pero kit'in klajunau ixlagch'iti yu ay 
lhachimo'onu' Salomón mas ayaj ox ixla- 
katayay, jantu kalaqcha'al tacha ix'oxixtu 
laqataun xanti. 30 Ni javan yu chavay 
alinta lakak'avin, lhiy kalagxauyacha laka 
horno pero ni Dios ayaj k'us jamalaq- 
ch'iniy. Ex apalay ox katamalaqch'iniyan 
ni uxiknan mas va lakatstuniy milhaka- 
pu'atk!an. 31 Chuncha jantu maqsk'iniy 
katapastak'un, jantu kanaunt'ik: 
“¿Tisuncha ka'uyaucha? u ¿Tisuncha ka'o- 
tlaucha? u ¿Tisuncha kalhimalaqch'ini- 
naucha?” 32 Yu vali'iy lapanakni, 
yu'uncha ayaj tapastak'uy yu aniy 
axtoqnu!. Pero mimPayk'an yu vilchal 
laktliyan, yucha k'atsay ni maqgsk'iniyat'ik 
tachun ni anchanu axtoqnu'. 33 Va k'alhi- 
p'uxk!auyapitik ni kalhachimo'onul Dios 
para kamakakal tachun yu lhinajun, ex 
ka'alina' tachun yu maqsk'iniyat'ik. 

34 Xlhiyucha jantu aqtaun katapastak'un 
yu katapasaya' lhiy. Taun taun julchan 
alin yu lhita!ay, oxicha vamun kap'ast'ak- 
t'ik yu chavaycha. 


Jantu kamuk'anin lagtagal 
yu ataun lapanaki 
(Lc. 6:37-38, 41-42) 


1 Jantu k'alakmuk'anit'ik laqtagal yu 
7 alati lapanakni ex ni uxiknan jantu 
katamuk'aniyan laqtagal ni Dios. 2 Chavay 
yu tacha p'umuk'aniyat'ik lagtagal yu 
alatin yu Dios vachu va chun katapumu- 
k'aniyan lagtagal ni uxiknank'an. Chavay 
yu papulkan yu map'ats'ayat'ik uxiknan 
vachu va yu! ni papulkan katapulkaniyan 
ni Dios. 3 ¿Vali'iycha mak'ay kuenta yu 
lakat'uniy laqtaqal yu makay qayntaun 
milagaj pero jantu mak!ay kuenta yu la ay 
lagtaqal yu mak'ay uxint'i? Va tacha 
laqts'iniy xatalvayanti k'iu yu lakputanun 
la ixlaqchul milaqaj, pero jantu mak'ay 
kuenta yu la milagchul va lakputanun 
maga'ay k!iu. 4 Chavay incha lakputanun 
ni maga'ay k'iu la milaqchul, ¿ex 


valiliycha uniy milaqaj: “Kakmaxtu- 
niyan yu xatalvayanti k'iu yu lakpu- 
tanun la milaqchul”? 5 Va t'tuy ukxpu' 
mak'ay. Maqsk'iniy plunaj k'amaxt'u'el 
ni maga'ay k'iu yu lakputanun la milaq- 
chul, ex chuncha apalaycha ox k'alak'a- 
vanane!e para k'amaxt'unin xatalvayanti 
k'iu yu lakputanun la ixlagchul milagaj. 

6 Yu laj'ox jantu k'alakmasunit'ik ni 
lapanakni yu taxkajiy, yu'uncha va 
tacha laktu'unun x'oyun yu va lay kata- 
talqamal y katalaktu'uyan. Vachu jantu 
k!axtlaqnit'ik jatapastak'ati ni lapanakni 
yu jantu tamakay kuenta, yu'uncha va 
tacha p'axnin yu vali'iy katalaqamanal 
chiyux yu laqlhuu xtapal. 


K'ask'inin Dios yu maqsk'iniy la 
metsukunti y yucha kaxtaqniyan 
(Lc. 11:9-13; 6:31) 


7 'Kask'init'ik Dios yu magsk'iniya- 
t'ik, yucha kataxtaqniyan. K!alakxk'au- 
t'ik ex kattemayapitik. Kat'aylhip'i 
makasana' laka mati', ex katalaqlti'aya!. 
8 Yu sk'in tutuchun, va laga'iy. Yu 
puxkajuy, va temay. Yu makasay laka 
mati', ni yucha malaglti'anikan. 

2 ¿Xaqayntaun ni uxiknan incha 
katask'inin ni pan mes'at'ak!an, va 
k!axtlaqnit'ik chiyux? 10 ¿Incha kata- 
sk!inin jatanti, k'axt!taqnit'ik tsapul? 

11 Chuncha ni uxiknank'an mas va jalak- 
tu'unun unt'at'ik lay xttaqniyat'ik 
lagxoqta yu laj'ox ni mes'atlank'an. Ex 
lagsaval mimPayk'an yu vilchal 
laktliyan kalagxtaqniya! yu apalay ox yu 
task!in. 

12 K'alakmak'anit'ik yu alati vachu 
va tacha naunat'ik katamakanin. Va 
yucha yu lhinajun ixlhachimo'on Moisés 
kun yu magancha ixtalaqpute'ey ixchi- 
vinti Dios. 


Va put'uniy ni kiltalakxtuti tatan 
k'ap'uch'ip'i ox jatsukunti 
(Lc. 13:24) 
13 'K'atlanutlikcha ta'an put'uniy ni 
kiltalakxtuti. Yu pu'ay kiltalakxtuti talan 
jantu lhita'ay ni lakatin, ancha 

pu'ankanta laka lhinin. Yu anchanu! tin, 
ancha apalay gaynlhuu tapu'anta. 14 Pero 
yu xatin yu pu'ankanta ta'an ox jatsu- 
kunti, ancha va put'uniy y ayaj lhita'ay, 
ancha va lakats'uniy yu tapu'anta. 


Aqataun k'iu va pumispakan 
yu xa'unikan 
(Lc. 6:43-44) 


15 ’K'alhist'ajk'ant'ikcha kun yu tama- 
kanunun mas tanajun talaqpute'ey ixchi- 
vinti Dios. Ni yu'uncha tejkan talaqminan 
tatasuy tacha qal'oxin tacha vali'iy 
borregos. Pero laqsaval talaktu'unun, va 
tacha maqtalin yu ta'uputunan. 16 Lay 
k'alakp'umisp'at'ik va por yu tamakay, 
vachu va tacha lay pumispakan aqataun 
k'iu por yu xa'unikan. Jantu lay k'ap'uxt'i 
ni uvas laka jaltukun y vachu jantu lay 
k'ap'uxt'i higos ta'an vali'iy jak'ivinan. 

17 Tachun ox k'iu xta'a yu laj'ox xa'u- 
nikan. Yu jantu ox k'iu kaval ni yucha 
xta'a yu jantu laj'ox xa'unikan. 18 Yu ox 
k'iu jantu lay xta'a yu jantu ox xa'unikan. 
Vachu yu k'iu yu jantu ox jantu lay xta'a 
yu laj'ox xa'unikan. 19 Tachun k'ivinan yu 
jantu xta'a laj'ox xa'unikan yucha kachaq- 
xtakalcha y kamap'ukalcha laka jikmi. 

20 Ex chuncha ni uxiknan k'alakp'umisp'a- 
yapitik ni lapanakni, va por ixlhitapats- 
k'an yu tamakay. 


Jantu tachun katatanutachal ta'an 
Ihachimo'onun ni Dios 
(Lc. 13:25-27) 


21 "Jantu tachun yu kintajuniy: “Jalha- 
chimo'onu', Jalhachimo'onu!”, katatanuta- 
chal ta'an Ihachimo'onun ni Dios. Vamun 
yu tamakay tacha lhinajun ni kimPay yu 
vilchal lakt'iyan. 22 Ni anchanu julchan 
ayaj qaynlhuvaj lapanakni kintajuna': 
“Jalhachimo'onu!, Jalhachimo'onu', klhi- 
chiviniu kun ixtap'asta mintaga'uti ex ayaj 
lhuu agmogxnun iklakmaxtuniu lapa- 
nakni, y la mintaga'uti laj'ay axtoqnu' 
ikpumakau.” 23 Pero ex kaklakjuna!: 
“Jantu aqtaun ni iklamispau. Ka'ost!ikcha 
kun kit'in yu uxiknan magtagalhinin 
untlatlik.” 


Yu ma'at'uy xaputayan 
(Lc. 6:47-49; Mr. 1:22) 


24 "Ta!ayu yu kinqalasmat!a y makay 
tacha yu klhinajun, yucha va ayaj jalak- 
pastaknan tacha qayntaun yu makal 
ixchaga' kun xaputayan chiyux. 25 Ex 
chuncha tamachil laj'ay xkan y ta'aynlhi 
yu la!axkan y yu p'as un talakanunil ni 
anchanu' chaga'. Pero jantu kamagqtal, 
yu xaputayan va si chiyux ixjunita. 

26 Yu kinqalasmat'a y jantu makay 
tacha kit'in klhinajun, yucha lhi'akxaj- 
yachal va tacha qayntaun tontoj lapa- 
naki yu makal ixchaga kun xaputayan 
kukuj. 27 Ex chuncha tamachil laj!ay 
xkan y talaj'aynl ni la'axkan, y vachu yu 
p'as un talakanunil ni anchanu chaga', 
tus tachun lakpuj'ol y va aqtaun tachun 
lha!an'ol. 

28 Ex va chuncha tejkan mamak- 
talcha ixchivinti ni Jesús, ex yu lapa- 
nakni va tus vak tak!atsal por yu tacha 
ixjamalaninin. 29 Va ixjamalaninin tacha 
qayntaun p'as jalhachimo'onu' y jantu 
kamalaninil tacha yu ixtamasuy 
ixlhachimo'onk'an. 


Ni Jesús ma'ayajnil qayntaun 
lakapuch'ini' 
(Mr. 1:40-45; Lc. 5:12-16) 


8 1 Ex va chuncha tejkan tajumin- 
chogochalcha ni Jesús laka aspajun 
va lIhuvaj lapanakni tat'a'al. 2 Ex ancha 
va talakanunil qayntaun jo'ati taqan'an 
yu lakapuch'ita, ex ni yucha va ta'aqtso- 
qoqtanil ta!an ixyal ni Jesús, va junil: 

—Jalhachimo'onu', incha k'ink'u- 
ch'up'ut'un, lay k'inktuch'ut!i. 

3 Ex ni Jesús va moqslanil ixmaka', 
va junil: 

—Chun, kit'in knajun palaycha 
k!atunch!o'o. 

Ex va niman lakmamakaxanicho- 
golcha ni ixlakapuch'iti. 4 Ex ni Jesús va 
junil: 

—Chavay ijkunan jantu matichun 
kalaqp'ut'e'enin. Vamun kalaqp'inchiy 
yu kura y kalhip'inin milapaxkan yu 

tacha lhinajun ixlhachimo'on ni Moisés, 
para katak'atsa'ol ni lapanakni ni palaycha 
unch'o'ot!a mintagan'ati. 


Ni Jesús va ma'ayajnichogol 
ixtoqxtamati yu xakapitan Romano 
(Lc. 7:1-10) 


5 Ex va chuncha tejkan tanuchal ni 
Jesús ni xaputaulan Kapernaum, ex qayn- 
taun kapitan Romano va talakanunil ni 
Jesús va aqtayl tapaynini. 6 Va junil: 

—Jalhachimo'onu', yu ki'ogxtamati 
yucha mal la kinchaga'. Ayaj p'as lakanita, 
tlajun majk'atsan taun p'as maganlgajnati. 

7 Ex chuncha ni Jesús va naul: 

—Kajk'antachal ni k'uch'unu'. 

8 Ex yu kapitan Romano va naul: 
—Jalhachimo'onu', kit'in jantu ox 
kakval, jantu kimpaxtoqniy para k'int'at'a- 
nuch'iy la kinchagqa'. Magsk'iniy vamun ni 

uxint'i k'anau, ex yu ki'oqxtamati laycha 
palay kajunchogol. 9 Kit'in klhit'ajun 
ki'ukxtin, vachu' la kintamaka' alin tropas 
yu kinta'agtayjuyan. Tejkan xaqayntaun 
ijkuniy ka'al avint'i, ex ni yucha va niman 
an. Yu aqayntaun tejkan ijkuniy kamil, va 
niman min. Yu ki'oqxtamati tejkan ijkuniy 
kamakal tu'uchun, yucha va niman 
makay. Uzint'i vachu chun lay k'alhinau 
palay kajunchogol ni ki'oqxtamati. 

10 Tejkan gasmakihi ni Jesús va tus 
saq tayal. Va lakjunil ni lapanakni: 

—Laggsaval klajunau jantu matichun 
israelita kaktemal yu chuncha lIhakapu'anan 
tacha yu aniy lapanaki. 11 Klajunau ayaj 
Ihuvajkatamintachal ta'an putak'ut'a ni 
julchan y vachu ta'an pu'anachal, va katat!a- 
vaynacha ni Abraham ali Isaac ali Jacob 
ta'an lhachimo'onun ni Dios lakt'iyan. 

12 Chavay yu ixtapaxtoqnil katataulal ta'an 
lhachimo'onun ni Dios, yu'uncha va kalaq- 
tangalhukana! yu ixlhimagspa' ta!an 
puts'ista. Ancha katalajqalhutsukutachal y 
katalaktsak!alhitsukutachal ixtatsalatik'an. 

13 Ex junil ni Jesús ni kapitan: 

—Chavay k'ap'inch'o'ocha la 
minchaga' y chuncha kavalcha tacha 
ixlhak'ap'u'p'in. 

Ex va chuncha ni ix'oqxtamati va 
palaycha junchogol. 


Ni Jesús ma'ayajnichoqol 
ix'atina' ni Pedro 
(Mr. 1:29-31; Lc. 4:38-39) 


14 Ex ni Jesús va al la ixchaga' ni 
Pedro, va lagts'il yu ix'atina!, va ixta- 
gan'ay, ixmal la isagati, va ixch'apata 
skakati. 15 Ex chuncha ni Jesús va ch'a- 
panil ixmaka', ex ni xanati va makaun- 
choqolcha iskakati, ostaulchogol, 
aqgtaylcha jalakvavay. 


Ni Jesús lakma'ayajnichoqol 
Ihuvaj taqan'anin 
(Mr. 1:32-34; Lc. 4:40-41) 


16 Ex va chuncha tejkan ixtlajuncha 
puts!isni!, va laklha'anikal ni Jesús ayaj 
lhuvaj tagan'anin yu ixtalhit'ajun yu 
jantu laj'ox espíritus. Ex chuncha va kun 
taun chivinti yu naul ni Jesús tus tachun 
yu jantu laj'ox espíritus tataxtuni'o- 
chogol y tachun ni tagan'anin ta'ayaj- 
nan'ochoqgol. 17 Va chuncha tapasal para 
kataqayntsal yu tacha ts'oglhi ni Isaías 
yu magancha ixlaqpute'ey ixchivinti 
Dios tejkan naul: “Yucha lha'an'ol 
tachun ni kilakaxkatk'an y t'ikuk'a- 
lha'an'ol kintagan'atk'an.” 


Yu ixtat'atuxa'an ni Jesús 
(Lc. 9:57-62) 


18 Ex ni Jesús tejkan jalaqts'ilcha 
ayaj lhuvaj taval ni lapanakni va laklhi- 
junil ixtlaltanan para katat!a!al yu ixlhi- 
putakuktachal ni ay lakxkan. 19 Ex 
qayntaun lapanaki yu ixmasuy ixlhachi- 
mo'onk'an ni israelitas va talakanunil, 
va junil: 

—Jamalanini", kit'in kakt'a'anan 
mas va to'oxtaychacha kap'ine'e. 

20 Ex yu Jesús va junil: 

—Yu xanix'oyun, yu'uncha tama- 
qalin ixchagak'an ta'an pogapaj 
laktalpa. Yu ts'o'on, yu'uncha tamagalin 
ixpaqtamank'an ni lakak'iu. Pero ni 
kitlin yu Sas'atla Lapanaki, jantu kakma- 
galil to'oxtaycha kakmastaknil ni 
ki'agtsul. 

21 Aqayntaun ixt'altana! ni Jesús va 
junil: 

—Jalhachimo'onu', va knajun k'ima- 


k'aun'el para kajk'al maknunu! ni kimpay. 


22 Ex ni Jesús va junil: 
—K'int!latlatlicha. K'alakmak'aucha ni 
janinin katalamaknulcha siya yu'uncha ni 
janinin. 
Ni Jesús malaka'ulachogol ni uniyaxkan 
(Mr. 4:35-41; Lc. 8:22-25) 


23 Ex ni Jesús tajulcha laka barco. Yu 
ixtlaltanan vachu' tatajul. 24 Ex va 
chuncha va ostaulal taun p'as un ni 
lakamar. Yu xkan va tus talman tant'aq- 
stlay, va laycha ka'aqxtaqmal makay ni 
barco, pero ni Jesús va iltatay, jantu 
makay kuenta mas va laycha katatalaq- 
tslangal. 25 Ex yu ixt'altanan va ta'al 
maglo'onun, va tajunil: 

—Jalhachimo'onu', ¡kilalaqtayjuu! 
¡Aniy tlaunaucha talaqtstanganin! 

26 Ex ni Jesús va lakjunil: 

—¿Vali'iycha ayaj t'talhananat'ikcha? 
Va lakatstuniy milhakapu'atk!an. 


Ex ostaulal, laq'aymal ni un kun yu ay 


xkan yu ixtatant'lagstlata. Ex chuncha ni 
un kun yu xkan va talakataulchogolcha, 
va saq junchogol. 27 Ex yu ixt'altanan va 
tus vak tak!atsal ixtachunk'an. Ta'aq- 
taylcha talalhisakmiy siya yu'uncha, va 
talajuniy: 

— ¿Tas va ayuchacha ni anu lapanaki? 
Mas kaval un kun xkan, si 
taqalasmak'ojoy. 


Pumat'uy yu machagan Gadara 
ixtalhit'ajun yu jantu laj'ox espíritus 
(Mr. 5:1-20; Lc. 8:26-39) 


28 Ex chuncha ni Jesús tatakukchalcha 


ni lakamar, la xalakat'un Gadara. Ex 
ancha taxajchil pumat'uy lapanakni yu 
ixtalhit'ajun yu jantu laj'ox espíritus. Va 
taminchal ta'an mamakan janinin ta'an 
pogapaj laktalpa, va tatalakanunil ni 
Jesús. Va laktaxtujcha ixtajunita, va ayaj 


laklhitalhaunita, va tus jantu matichun lay 


ixtapasay anchanu lakatin. 29 Ex ni 
anchanu lapanakni va ta!aqtayl p'as 
tatlasay, va tanajun: 

—Jesús, jantu kilalaqltalakanuu ni 
kijnan, ni uzint'i Sas'atla Dios unitla. 


¿Chavay va tlant'acha para kilamama- 
qanlqajniu, mas jantuka! lakachin ni 
julchan? 

30 Ancha, jantu magati, ixta'alin 
lhuvaj p'axnin, va ixtatlajun exvaynin. 
31 Ex yu jantu laj'oxin espíritus va tata- 
payninil ni Jesús, va tajunil: 

—Incha kilamaxtuyau, kilamakajuu 
para kaklaqtanuu yu anu p'axnin. 

32 Ex ni Jesús jalakjunil: 

—Kap'int'ikcha. 

Ex ni jantu laj'ox espíritus va tata- 
xtuchoqgolcha ni anchanu pumat'uy 
lapanakni, va talagltanulcha ni p'axnin. 
Ex ni p'axnin va taputakyaulcha ta'an 
qaltalman, va tatajuchal yu lakxkan, va 
talakskaj'u'ol. 

33 Ex yu ixtalhistak!a ni p'axnin va 
tus tatakyau'ol. Tejkan tacha'al ni laka 
putaulan, talaqtaylcha talaqpute!ey 
tachun yu tapasal ni anchanu pumat'uy 
yu ixtalhit'ajun yu jantu laj'ox espíritus. 
34 Ex chuncha tus tachun yu xalapanakni 
ni anchanu putaulan talaqmil ni Jesús. 
Tejkan talaqts'il ni ancha vil, va tatapay- 
ninil para kataxtuchogol la ixt'unk'an. 


Ni Jesús palay makachogol 
qayntaun yu ixlakanita 
(Mr. 2:1-12; Lc. 5:17-26) 


9 1 Va chuncha taval ni Jesús va 
tajuchogolcha laka barco. Ex 
tejkan takukchoqgochil yu ay lakxkan, va 
anchogol la ixputaulan. 2 Ex ancha 
talhaanil qayntaun yu ixlakanita, va 
ixtapulha'anta putaman. Tejkan ni Jesús 
jalaqts'il ni yu'uncha va ayaj talhaka- 
pu'an, va junil ni tagan'an: 

—Kes'at'a k!at'i, k'alhi'ach'ant'a'ut'i. 
Yu mintalaqalhin laqmixlhicha. 

3 Yu alati lapanakni yu ixtamasuy 
ixlhachimo'onk'an vachu ancha ixta'a- 
linta. Ex ni yu'uncha tapastaklhi: “Por 
ixchivinti x'aman makakan tacha Dios 
kaval y chuncha akch'intamay ni Dios.” 
4 Ni Jesús yucha va ixlakk'atsaniycha yu 
ixtatlajun pastaknan, ex ni yucha va 
lakjunil: 

—¿Vali'iycha ni uxiknan lhittauna- 
t'ik yu jantu laj'ox jatapastak'ati? 

5 ¿Suncha yu mas apalay jantu lhita'ay 
kaval, va k'a'un: “Yu mintalagalhin laqmi- 
xlhicha”, u va k'a'un: “K!a!ost'atulcha, 
kat'itukxunt'ayach'o'ocha”? 6 Chavay 
klamasuniyau ni kit'in yu kval Sas'at!a 
Lapanaki klhit'ajun lIhachimo'on aniy laka- 
munukpa' para kakmalaqmixil ni talagalhin. 

Ex va junil ni lapanaki yu ixlakanita: 

—Chavay ijkunan, k!a'ost'a'ul- 
ch'o!ocha. Kasakch'o!'ocha mimputaman y 
kap'inch'o'ocha la minchaga!. 

7 Ex yu ixlakanita va ostaulchoqolcha, 
va anchogolcha la ixchaga!. 8 Tejkan 
chuncha talagts'intayal ni lapanakni, va 
ayaj tatalhanal. Ex ay tamakal ni Dios por 
yu ay tap'asta jalagxtaqnikal ni lapanakni. 


Ni Jesús t'asa'il ni Mateo 
(Mr. 2:13-17; Lc. 5:27-32) 


9 Ex anchoqol ni Jesús, va laqts'il 
qayntaun jo'ati ixjunkan Mateo. Va ixvil 
talan mapalkan impuestos. Ex ni Jesús va 
junil: 

—K'int!atlatlicha. 

Ex ni Mateo va ostayal, va tlalalcha ni 
Jesús. 

10 Va chuncha taval, ni Jesús va al 
vaya! la ixchaga ni Mateo. Va tachil lIhuvaj 
yu ixtach'inin impuestos y vachu tamil yu 
alati magtagalhinin. Vachu tat'ataulal 
ch'antaun ni Jesús kun ixt'altanan laka- 
mesa. 11 Yu fariseos tejkan chuncha talaq- 
ts'il, va talaqtayl talhisakmiy, va 
lakjunkan ixt'altanan ni Jesús: 

—¿Vali'iycha yu mijamalaninik'an 
yucha jalakt!avajin yu xach'inin impuestos 
kun yu alati jamagtagalhinin? 

12 Ni Jesús va qasmaklhi. Ex va 
lakjunil: 

—Yu talayajnan jantu tamagsk'iniy 
kalajk'uch'ukal, yu tamaqsk'iniy va yu 
tagan'anin. 13 K!ap'inch'o'ot!ikcha y kala- 
niyapitik para kamala'asit'ik tisuncha 
naunputuncha yu aniy tstogkanta la ixchi- 
vinti Dios: “Kit'in klhinajun va k'alama- 
p'aynit'ik, jantu klhinajun k'amoqslat'ik 
lapaxkan.” Chuncha ts'ogkanta. Kit'in 
jantu ikminta lakt'asa'in yu laj'oxi lapa- 
nakni, va ikminta lakt!asa'in yu 
magtagalhinin. 


Talhasakminin yu task'ajati 
(Mr. 2:18-22; Lc. 5:33-39) 


14 Ex ni lapanakni yu ixtat'a'an ni 
Juan yu ixlakmalaniy, yu'uncha tatala- 
kanunil ni Jesús, va tajunil: 

—Kijnan kun ni fariseos ayaj ikta- 
sklajayau. ¿Chavay yu mint'altanan, 
valiliycha jantu tatask'ajay? 

15 Ex ni Jesús va lakjunil: 

—Tejkan alin lakxtuklati, ¿lhilay ni 
katamaqaninana! yu jalakjunta'ikanta? 
Jantu lay task'ajay tejkan vananaj tat'avi- 
lanal ni ts'al yu lakxtuklay. Pero kamina! 
julchan tejkan kamaxtukana' ni anchanu' 
ts'al, exixtlaltanan katatask'ajaya!. 

16 "Jantu matichun lhilaqpumpuy 
agxtaun xkuju' yu at'ali' kun yu sast'i 
lhalaqpumpum. Yu sast'i lhalaqpumpum 
va talagatamiy, ex chuncha yu at'ali' 
lagch'iti va apalay ta'exa. 17 Vachu 
jantu paxtoqniy k!amu'ut'i yu sast'i 
xaxkan uva laka at'ali' jaxtalan. Yu 
at'ali' jaxtalan va ta'exa, ex yu xaxkan 
uva kun yu jaxtalan put'uy tatslangay. 
Yu sast'i xaxkan uva maqgsk'iniy kamu- 
jukal laka sast'i jaxta'an, chuncha lay 
puma'akan yu jaxta!an. 


Qayntaun jatsi'i yu ixnitacha ali 
qayntaun xanati yu ixtaqan'ay 
(Mr. 5:21-43; Lc. 8:40-56) 


18 Tejkan chuncha ixt'ajun lhichivin 
ni Jesús, ex chinchal qayntaun xalhachi- 
mo'onu' ni israelitas. Va ta!agtsogoqtanil 
la ixtalaka'ukxpu! ni Jesús, va junil: 

—Ni kintsi'i va aniyka! ixniy. 
Chavay k'at'at'i kamoqslanin mimaka' 
ex kalakpukujchogo!l. 

19 Ex va chuncha ni Jesús kun izt'a- 
ltanan va ta'ostaulal y tat!a'alcha. 20 Va 
chuncha, qayntaun xanati va talaka- 
nunil ni Jesús. Anchanu' xanati ixta- 
qan!aycha laqakaut'uy jach'itin, va ixta- 
xtuniy jak!alnan. Yucha talakanunil ni 
Jesús la ixlhistapu', va piklanil la ixki- 
ltu' ixlaqch'iti kun ixmaka!. 21 Va ixpa- 
stak!a: “Incha vamun kakpiklanil la ixki- 
ltu' ixlagch'iti, ex palaycha kajkun- 
chogol ni kintagan'ati.” 22 Ex ni Jesús 

talagasp'iklhi, lagts'il ni anchanu zanati, 
va junil: 

—Kintsi'i k'at'i, k'alhi'ach'ant'a'ut'i. 
Va k'ilhak'ap'up'in, xlhiyucha palaycha 
xa'unch!o'oy. 

Ex va niman palaycha junchogol ni 
xanati. 

23 Ex ni Jesús cha'alcha la ixchaga' yu 
anchanu jalhachimo'onu!. Va jalagts'il ni 
jasanan yu ixtalagsqoliy para ixmaknuka 
ni jatsi'i ali vachu ni lapanakni va tus 
p'asni talajqalhun. 24 Ex va jalakjunil: 

—K'at'axt'ut'ikcha. Yu jatsi'i jantu 
kanil, ni yucha va ltatay. 

Ex yu lapanakni vamun talhi'achan ni 
Jesús tacha ni naul. 25 Ex tejkan jalakma- 
xtulcha, tanuchalcha, va ch'apanil ixmaka' 
ni jatsi'i, va ma'ostaulnichoqolcha. 26 Ex 
ni anchanu xalakat'un va tus tak!atsa!ol yu 
tacha tapasal. 


Ni Jesús malakavanil 
pumat'uy la'ach'ixin 


27 Tejkan taxtuchogol ni Jesús, puma- 
t'uy la!ach'ixin va tatlamil, va tajunil: 

—¡Iststal David k'at'i, kilamapayniu ni 
kijnan! 

28 Ex tejkan tanul laqa chaqa! ni Jesús, 
yu la'ach'ixin va tatalakanunil. Ex ni 
yucha va lakjunil: 

—¿Lhak'ap'up'inat'ik ni uxiknan ni lay 
kaklamalakavaniu? 

Ex ni la!ach'ixin va tanaul: 

—-Chun, Jalhachimo'onu, kalaya!. 

29 Ex ni Jesús jalaqpuch'apal la ixlaq- 
chulk'an, va lakjunil: 

—Chuncha kaval tacha 
lhak'ap'up'inat'ik. 

30 Ex ni yu'uncha va talakavanancho- 
qolcha. Pero ni Jesús va lakjunil: 

—Jantu matichun k'alaqp'ut'e'enit'ik. 

31 Pero yu'uncha mas va anka! tataxtu- 
chal va niman talaqpute'e'ol talakachux ni 
anchanu xalakat'un yu tacha lakmakanil 
ni Jesús. 


Ni Jesús machivinichoqgol 
gayntaun janunu' 


32 Ex va chuncha tejkan va anka! tata- 
xtuchogol ni la'ach'ixin, ex lati lapanakni 


talhiminil ni Jesús qayntaun janunu'. Va 
ixlhit'ajun taun aqmogxnu!. 33 Ex tejkan 
ni Jesús maxtunichoqgol ni anchanu 
aqmoqxnu', ex ni janunu' va aqgtaylcha 
chiviniy. Yu lapanakni va tus vak tak'a- 
tsal, va tanajun: 

—Ni aniy lakat'un Israel jantu 
agtaun tu'uchun kalaqts'iu tacha yu 
aniy ixlaqgts'inau. 

34 Pero yu fariseos va tanaul: 

—Ni yucha va yu xa'ukxtin aqmoq- 
xnun xtaqnichogoy tap'asta para lay 
kalakmaxtuchogol ni aqmoqgxnun. 


Ni Jesús va ayaj jalakmapayniy 
ni lapanakni 


35 Ni Jesús va tus kila!ol ni talaka- 
chux putaulanin, mas yu lakst'unin, va 
ixjalakmalaniy ta'an ixtatagxto'a ni 
lapanakni. Va ixjalaqpute'eniy yu ox 
chivinti yu masuy tacha Ihachimo'onun 
ni Dios. Vachu ixlajk'uch'u!ojoy tapu- 
chux jatagan'ati kun jalakaxkati. 36 Ex 
chuncha tejkan jalaqts'il ni lapanakni, 
va jalakmapaynil, va ixtamaqanlqajnan 
y ixlamank'an ixtajunita, va tacha 
borregos yu jantu ka'alil qayntaun yu 
kalaklhistaklhi. 37 Ex va lakjunil ixt'a- 
ltanan yu ixlakmalaniy: 

—Alin pumalhuu lapanakni yu va 
tacha ixlhijaxqanati Dios pero ts'anqay 
ogxtamatin yu kataxganal. 38 XlIhiyucha 
k!atlap'ayninit'ik ni Dios para kajamala- 
qachal oqxtamatin la ixlhijaxganati. 


Ni Jesús jalaksaklhi pumakaut'uy 
yu kalaqmalaqachaya' 
(Mr. 3:13-19; Lc. 6:12-16) 

1 1 Ex ni Jesús lakjunta'il yu 

0 pumakaut!uy ixt'altanan. Va 
jalagxtaqnil ni lhachimo'on para kata- 
maxtul ni jantu laj'ox espíritus, y para 
lay katak'uch'u!ol tapuchux tagan'ati 
kun tapuchux lakaxkati. 

2 Ni aniy va yu ixtaga'utik!an yu 
pumakaut'uy ixjamalaqachanti ni Jesús. 
Yu xap'unaj va Simón yu vachu 
ixjunkan Pedro, ali Andrés yu ixlagaj, 


ali Jacobo kun Juan yu iststalan 
Zebedeo, 3 ali Felipe ali Bartolomé ali 

Tomás ali Mateo yu ixch'inin impuestos, ali 
Jacobo yu ists'al Alfeo, ali Lebeo yu vachu 
ixjunkan Tadeo, 4 ali yu aqayntaun Simón 
yu ixlhiyal xapartido cananista, ali yu Judas 
Iscariote yu astan maqxtaqlhi ni Jesús. 


Ni Jesús jamalaqachal 
ixpumakaut'uyk'an ni kata'al 
laqpute'enin tacha 
lhachimo'onun ni Dios 
(Mr. 6:7-13; Lc. 9:1-6) 


5 Ex ni Jesús va jalaqmalaqgachalcha ni 
anchanu pumakaut'uy, pero jalaqxaqa- 
la'elal, va lakjunil: 

—Jantu k'ap'int'ik la ixputaulank'an 
yu vali'iy lapanakni y vachu jantu kap'in- 
t'ik la xaputaulanin Samaria. 6 Apalay ox 
kajalaqp'int'ik ni xalapanakni Israel yu 
tatitukxuyanal tamagats'angatacha ixjata- 
pastak'atik!an. 7 Kap'int'ikcha k'alaqp'u- 
tle'eniyapitikcha ni xalhachimo'on 
lakt'iyan va lakachilcha. 8 Vachu kalajk'u- 
ch'uyapitik yu talakapuch'ita, vachu 
k'alakmajk'u'uch'!o'ot'ikcha yu janinin, 
vachu kamaxt'uyapitik yu jantu laj'ox 
espíritus. Ni uxiknan va vali'iy la!a'it'ik ni 
aniy tap'asta, ex chuncha yu milhitapatsa- 
klan vachu va vali'iy kamak'ayapitik. 

2 'Jantu maqsk'iniy kalhip'int'ik oro ali 
plata ali cobre 10 nisin moral jantu kalhi- 
p'int'ik. Milaqch'itk'an jantu maqsk'iniy 
kalhip'int'ik yu para milamapaxank'an 
nisincha yu mivarachik!an nisincha yu 
mimpalikk'an. Yu tapatsay ni yucha 
lhit'ajun lakatin para kavavakal. 

11 "Tejkan kach'ip'inapitik ta'an laj'ay 
putaulanin kun yu laksttunin putaulanin, 
ex ancha kalhisakmiyapitik talayucha ox 
lapanaki kaval. Kat'aulapitik la ixchaqa 
tus tejkan kat'axttuch'o'oyapitikcha. 

12 Tejkan k'at!tanut'achipitik ni laqa 
chaga', kamast'ak'ayapitik kun achati 
tachun ni lapanakni yu ancha tavilanal. 
13 Incha qal'oxin lapanakni ta!alinta ni 
anchanu chaga', ex yu lamastak'an ancha 
katamakauna!. Pero incha jantu qal'oxin 
lapanakni kataval ex yu lamastak'an kata- 
xtuchogotachal kun uxiknank'!an. 14 Incha 
jantu katalaga'iyan y jantu kataqalasmak- 
putunan, ex kat!axtluch'o'oyapitikcha ni 


anchanu laga chaga' u putaulan. Va 
k!ach'ank'alap'uxk'anapitik ni p'oqxni la 
minch'ajak'an. 15 Lagsaval klajunau 
tejkan Dios kala'oxiya' tachun lagtagal, 
ex ni anchanu putaulan apalay ay kuna! 
ixmaganlgajnati xajantu yu xaputau- 
lanin Sodoma kun Gomorra. 


Kalakxkaykana' ixlapanakni Jesús 


16 "Klamalagachayau ta'an k'aluna- 
pitik tacha sas'at'an borregos ta'an alin 
magtalin. Ayaj listuj k'unapitik tacha ni 
tsapul, pero vachu k'unapitik tacha 
tukunu' yu jantu lakatstajmanan. 17 Ayaj 
k!alhisttakk'anapitik. Yu lapanakni kata- 
magxtaqniyan ni jalhachimo'onun, vachu! 
katalaqanaqmayan laqa chagan ta'an 
tataqxto'a ni israelitas. 18 Katamalaka- 
nuniyan jalhachimo'onun va por kilapa- 
nakni unt'at'ik. Ex chuncha laycha kila- 
Ihichivinau ni kit'in kun yu'uncha y 
vachu kun yu jantu israelitas kataval. 

19 Pero mas katamaqgxta'an kun jalha- 
chimo'onun jantu katapastak'un yu 
k!anaunapitik u yu tacha k'anaunt'ik. 
Tejkan kach'ivinapitik Dios kataxtaq- 
niyan yu jatapastak'ati ni chivinti yu 
k'anaunapitik. 20 Jantu va uxiknank'an 
kach'ivinapitik, yu kachivina! va 
ix'Espíritu ni mimPayk'an yu tat!a'a- 
lintan uxiknank'an. 

21 "Ex lati lapanakni katamagxtagya' 
ixt'alaqaunink'an para kalaqmaqnikal. 
Vachu yu japayan katamagxtagya! sas!a- 
t'ank'an. Vachu! yu sas'at'an kata- 
xkayya' ixpayank'an, katamagniya!. 

22 Tachun ni lapanakni katalhixkayyan 
por kilapanakni unt'at'ik, pero yu vas 
kataylha'ana! la ixlhakapu'ati, yucha 
kalagtaxtuya'. 23 Chavay taun putaulan 
incha jantu ox katalaqts'inan, ka'osp'i- 
napitik yu alakataun putaulan. Vas 
klajunau, tejkan jantuka! k'amak'a!ot'ik 
ni xaputaulanin ni israelitas, va kachina! 
yu Sas'at'a Lapanaki. 

24 'Jantu matichun yu malanikanta 
apalay ay xajantu yu jamalaniy, vachu 
jantu matichun oqxtamati apalay ay 
xajantu xa'ukxtin. 25 Yu malanikanta 
oxamaktauncha kaval incha cha'antacha 

lanini' tacha ixjamalanini'. Yu oqxtamati 
vachu oxamaktauncha kaval incha cha'an- 
tacha mispana' tacha ix'ukxtin. Chavay 
incha yu xa'ukxtin ni laqa chaqa! va 
kajunkal yu aqmoqxnu! Beelzebú, ¿ex tas 
kalakjunkana' yu ixlapanakni? 


Tas ayucha yu kat'alhaunincha 
(Lc. 12:2-7) 


26 "Jantu maqsk'iniy matichun lapanaki 
kat'alhaunit'ik. Tachun yu chavay agxtaq- 
manti kamispakana! y tachun yu makakan 
laqatamaqsaq, kamispakana!. 27 Yu tacha 
klajunau chavay ta'an puts'ista, ni uxiknan 
kalak'unit'ik laka julchan. Yu iklamasu- 
niyau laqatamagsaq, yucha kat!auk'at!ik la 
ix'aqst'i' ni chagan tus p'as klanaunat'ik. 
28 Jantu kalakt'alhaunit'ik yu lay tamaqniy 
vamun milakatunajk'an pero yu milhitsu- 
kunuk'an jantu lay tamaqniy. Apalay ox 
kat'alhaunit'ik yu lay maqniy milakatunaj- 
klan y vachu milhitsukunuk'an lay mala- 
qachay ni lagnin. 

29 La'attuy tsto'on yucha stlakan por 
taun tstuniy tumin pero mas yucha jantu 
lay patajuy lakat'un incha jantuka! najun 
mimPayk'an. 30 Mas mi'ajik!an yu alin la 
mi'aqtsulk'an tus tapute'eni'otan ni maqa- 
tamin por magatamin. 31 XIhiyucha jantu 
maqsk'iniy kat'alhanant'ik. Uxiknank'an 
apalay xtapal unt'at'ik xajantu Ihuvajcha 
ts!o'on. 


Yu lakxkaykan por 
talhakapu'an ni Jesús 
(Lc. 12:8-9) 


32 [ncha qayntaun najun la ixtalaka'uk- 
xpuk'an ni lapanakni ni va kilapanaki 
junita, ex kit'in vachu' kajkuna' ni kimPay 
yu alintachal lakt'iyan ni va kilapanaki junita. 
33 Pero incha najun la ixtalaka'ukxpuk'an 
ni lapanakni ni jantu kilapanaki junita, ex 
kitlin vachu! kajkuna! ni kimPay yu alinta- 
chal lakt'iyan ni jantu kilapanaki junita. 


Tatalaqlva'a ni lapanakni por Jesús 
(Lc. 12:51-53; 14:26-27) 
34 "Jantu kalhak'ap'up'int'ik ni va 
ikminta ni kitlin para oxamaktaun kaval ni 
lakamunukpa'. Yu kit'in klhiminta va 


Ihilukuj ni lakamunukpa!. 35 Kitlin va 
kminta para katalaxkayl qayntaun lapa- 
naki kun ixpay, y katalaxkayl yu jatsi'i 
kun ixnati, y katalaxkayl yu jap'ut'i kun 
ix!atina'. 36 Chuncha ixt'alaxkaynin 
qayntaun lapanaki katajuna! yu tavi- 
lanal la ixchaga!. 

37 "Chavay yu apalay achaniy ixpay 
kun ixnati xajantu kilachaniy ni kit'in, 
jantu paxtoqniy kilapanaki kaval. Yu 
apalay achaniy ists'al u istsi'i xajantu 
kilachaniy vachu' jantu paxtoqniy kila- 
panaki kaval. 38 Chavay yu jantu 
kintlamin mas ayaj maqanlqajnan tacha 
kalha'al ixkurus, yucha jantu paxtoqniy 
kilapanaki kaval. 39 Ni lapanaki yu ayaj 
Ihitsukuputun ixjatsukunti, yucha kama- 
gatslangaya'. Yu kamagats'angaya! ixja- 
tsukunti por kit'in yucha kalhitsukuya!. 


Yu lhilhajati 
(Mr. 9:41) 


40 "Ta'ayucha yu katalaga'iyan ni 
uxiknan va kit'in kintalaqa'iy. Yu kila- 
qa'iy ni kitlin, yucha laga'iy yu kimala- 
qachata. 41 Yu laga'iy qayntaun yu 
laqpute'ey ixchivinti Dios por k!atsay va 
minchal kun Dios, ex ni yucha vachu 
chun kalaga'iya! ixlhilhajati tacha 
laqa'iy yu laqpute!ey ixchivinti Dios. 
Vachu yu laqa'iy qayntaun qal'ox lapa- 
naki por ox junita, ex ni yucha vachu 
chun kalaga'iya' ixlhilhajati tacha 
laqa'iy anchanu qal'ox lapanaki. 

42 Chavay va ta'ayucha kaval kaxtaqnil 
mas va taun vaso xkan yu tsuk'unk'u yu 
aniy laksttuniy tapatsanin, incha va por 
kint!altana! junita, ex lagsaval klajunau, 
ni yucha vachu! kalaga'iya' ixlhilhajati. 


Yu ixtamalagachan ni Juan yu 
jamaqchaj'avana' 
(Lc. 7:18-35) 


1 1 1 Tejkan jaxagala'ol ni Jesús yu 
pumakaut!luy ixt!laltanan, ex 
taxtulcha ta'an ixvil, va alcha laqpu- 
te'eni' ixchivinti Dios la xaputaulanin ni 
anchanu lakattun. 
2 Ni Juan va ixtanun lakapach'in, ex 
yucha va k'atsal yu ixtlajun makan ni 

Jestis. Va chuncha ni Juan va malagachal 
lati yu ixt'altanan. 3 Talhisakmil ni Jesús: 

—+¿Lagsaval ni uxint'i va Cristo k'at'i 
yu ixtanajun kamina', u va kakpakxan'iu 
agayntaun? 

4 Ex ni Jesús va lakjunil: 

—K'ap'inch!o'ottikcha y ka'unapitik ni 
Juan yu tacha t'aunat'ik qasmaknan y 
laqts'inin. 5 Talakavananchogoycha yu 
la'ach'ixin, yu lakch'anlt'ul taltanancho- 
goycha, yu lakapuch'inin palaycha tajun- 
choqoy, yu aqatapan taqasmaknancho- 
qoycha, yu janinin takujchogoycha. 
Vachu' yu kilpatanin jalaqpute'enikancha 
ni ox chivinti yu masuy tacha lay katapu- 
lagtaxtul. 6 Ox kaxajtachal ixjatsukunti ni 
lapanaki yu jantu agtaun kimakajun. 

7 Tejkan ta'anchoqolcha yu ixtamalaga- 
chan ni Juan, ex ni Jesús aqtaylcha lhichi- 
viniy ni Juan, va lakjunil ni lapanakni: 

—Tejkan k'ilaqts'int'ik ni Juan laka- 
k!avin, ¿tisuncha ixp'int'at'ik lagts'inin? 
¿Va qaltaun akltiyati yu lajk!alhata ni un? 
8 ¿Suncha k'ilaqts'int'ik? ¿Va qayntaun 
lapanaki yu ayaj k'us lakatayal? Ox 
k!atslayat'ik yu ayaj lajk'us talakayanal 
tavilanal la ixchagak'an yu magalinin. 

9 ¿Ex tisuncha k'ilaqts'int'ikcha? ¿Va 
qayntaun yu ixlaqpute'ey ixchivinti Dios? 
Lagsaval klajunau chuncha ixjunita pero 
apalay ay ixjunita. 10 Ni Juan va yucha yu 
lhits'ogkanta la ixchivinti Dios ta'an najun 
inchine: 
Kitlin kakmalagachaya' qayntaun yu 
kap'ul'aniyan, 
yu kala'oximanin ni lakatin ta'an 
k!ap'up'ine'e. 
11 Lagsaval klajunau ni tachun lapanaki 
yu maglaqavanal xanati jantu matichun yu 
laqpute'ey ixchivinti Dios apalay ay kaval. 
Vamun yu! ay ni Juan yu jamaqchaj'a- 
vana!. Pero yu apalay lakat'uniy lapanaki 
yu Dios lhichimo'oy yucha apalay ay 
xajantu ni Juan. 

12 'Chavay tejkan milcha ni Juan yu 
jamaqchaj'avana! tus chavaycha vananaj 
jantu ox talaqts'in tacha lIhachimo'onun 
Dios, vananaj tapuxkaulaqts'in tas kata- 
makal para katamamaqtanil. 13 Tachun yu 
magancha ixtalaqpute'ey ixchivinti Dios 


vachu! ixlhachimo'on Moisés ixtanajun 
yu katapasaya' tus tejkan chil ni Juan. 
14 Chavay ni uxiknan incha la'a'ip'uttu- 
nat'ik kinchivinti, klajunau ni Juan va 
yucha ni Elías yu magancha ixlaqpu- 
te'ey ixchivinti Dios, yu ixtanajun 
kamina!. 15 Incha alin mimpaqasmak- 
klan, kalasmakt'ik. 

16”¿Tas tajunitacha ni lapanakni yu 
chavay tat'lajun? Va tacha s'at'an yu 
taqamanan laklhitamau yu talat!asaniy, 
talajuniy: 17 “Klasqolniu yu ma'acha- 
junu jasanti, pero jantu k'at'ininat!ik. 
Klamilpaniu milpati yu mamagani- 
xvanan pero jantu k'a!alhunt'ik.” 18 Va 
kilachil ni Juan. Yucha jantu ox vajin 
vachu jantu oqnun. Xlhiyucha tanajun 
ni lhit'ajun taun agmogznu'. 19 Ex 
chuncha kminta kit'in yu kval Sas'at!a 
Lapanaki, kvajin, k'oqnun. Chavaycha 
tanajun ni kit'in javayn'oj y puqa- 
l'oqnu'. Tanajun va klakt'atitukxuntayay 
yu tach'inin impuestos ali alati yu tama- 
gatagalhinin. Pero tachun yu lhixajya- 
chal la ixjatapastak!ati ni Dios yucha 
masuy ni va ox ixjatapastak'ati. 


Yu putaulanin yu jantu 
taqalasmaknan 
(Lc. 10:13-15) 


20 Ex va chuncha taval ni Jesús va 
aqtayl jalaqlaymay xalapanakni yu 
putaulanin ta'an jantu katamapaxal ixja- 
tapastak'atklan, mas va anchacha 
kimakal Jesús apalay 1huu yu laj'ay 
axtoqnu!. Ex ni Jesús va naul: 

21 —¡Payni'incha ni uxiknan yu vila- 
nant'ik laka putaulan Corazín! ¡Vachu ni 
uxiknan laka putaulan Betsaida! Ni 
magtaqalhinin lapanakni yu magancha 
ixtavilanal laka putaulanin Tiro kun Sidón 
jantu katalaqts'il yu chavay klamasuniu. 
Incha ixtalagts'il, ex va niman ixtamakaul 
ixtalagalhink'an. Ixta'ulalcha ixkujuk'an 
yu pumaqganinink'an y ixjalaklk!ak!ala- 
kalcha para katasul ni talhimaqganinin. 

22 Lagsaval klajunau tejkan kamuk'ani- 
kana! ixmaganlgajnatk'an ni lapanakni ex 
niuxiknan apalay ay kuna! mimaganlgaj- 
natk'an xajantu yu xalapanakni ni Tiro 

kun Sidón. 23 Chavay uziknan xalapanakni 
Kapernaum, ¿lhak'ap'up'inat'ikcha ni kap'i- 
napitik lakt'iyan? Yu uxiknan k!at'an'alhu- 
k!anapitik laqnin. Va xakmakal laka 
putaulan Sodoma yu laj'ay axtoqnu' yu 
tacha ikmakal la mimputaulank'an, ex ni 
anchanu putaulan Sodoma tus chavaycha ka 
vananaj ix'alil. 24 Lagsaval iklajunau, ni 
anchanu julchan tejkan ka'alina! maganlgaj- 
nati, ni uxiknan apalay ay kuna! mimagan- 
lqajnatk'an xajantu xalapanakni laka 
putaulan Sodoma. 


K'at'ant'ik kun kit'in para 
k'asttaknant'ik 
(Lc. 10:21-22) 


25 Ex va chuncha ni anchanu julchan 
ni Jesús naul: 

—KimPay k'at'i, xajalhachimo'onu' 
k'at'i laktliyan kun lakamunukpa, kit'in 
kto'oyayan. Va lakmalanit'a minchivinti ni 
laksttuniy lapanakni y jamagsagnit'a yu 
talakpastaknan, yu lhuu ixtalanitk!an. 

26 Chun, kimPay k'at'i, va chuncha jalak- 
map'aynip'ut'un ni lapanakni. 

27 "Ni kimPay va tachun kimaqxtaq- 
ni'ojota. Jantu matichun kimispay ta'a- 
yucha ni kit'in yu sas'at'a, vamun kimPay 
kimispay. Vachu va chun jantu matichun 
mispay ta'ayucha ni kimPay, vamun ni 
kitlin, vachu ni lapanakni yu klakmasuni- 
putun. 28 Chavay k'atlant'ikcha kun kit'in 
tachun ni uxiknan yu la'alho'ont'at'ikcha 
ists'ink'ixtu milhitapatsak'an yu mak'aya- 
t'ik. Kitlin kaklamastakniyau. 29 Kala'a'i- 
t'ikcha ni ox putsuku yu klaxtaqniyau. 
Kilalagts'iu ni kit'in la ox lapanaki ijkunita 
y kilpatani' ijk!atsan la kelhanuti, ex 
chuncha lay kastaknana' metsukuntik'an. 
30 Ni putsuku yu klalhijunau k'alhip'int'ik 
yucha jantu ts'ink'i, va xapau junita para 
k!alhip'i. 


Tisuncha yu lay k'amak'at!i tejkan 
xajulchan jastaknati 
(Mr. 2:23-28; Lc. 6:1-5) 


1 P 1 Ex chuncha taun xajulchan 
jastaknati ixjunita, ni Jesús kun 

ixt'altanan yu ixlakmalaniy va ixtapu'anta 

ta'an ixch'ankanta trigo. Yu'uncha va ayaj 


ixtachavanita, ta'aqtayl talaj'ex'iy yu 
xatalts'i ni trigo, va taxap'i'ulha'alcha. 
2 Tejkan yu fariseos talaqts'il yu 
tamakal, ex tajunil ni Jesús: 

—Yu mint'altanan tat'ajun makanan 
taun tu'uchun yu jantu maqsk'iniy 
kamak'at'i tejkan xajulchan jastaknati. 

3 Ex ni Jesús va lakjunil: 

—¿Ex ni uxiknank'an jantu agtaun 
p'ut'e'eyat'ik yu tacha makal ni David 
kun ixt'altanan taun julchan tejkan ayaj 
tachavanil? 4 Yucha tanul la ixchaqa ni 
Dios ex ta'ul ni pan yu mogslanikan- 
tacha ni Dios mas jantu ixtapaxtoqniy 
kata'ul, vamun ni kuras ixtapaxtoqniy 
kata'ul. 5 ¿Jantuka' p'ut'e'eyat'ik ixlha- 
chimo'on ni Moisés ta'an najun xtaqkan 
lakatin ni kuras para katatapatsal laka 
ay lakatajtan mas va xajulchan jastak- 
nati? Y jantu matichun najun ni va 
tamakay jatalaqalhin. 6 Pero kit'in 
klajunau ni aniy alin taun tu'uchun 
apalay ay xajantu yu ay lakatajtan. 7 Ka 
jantu mala'asiyat'ik tis va suncha naun- 
putun ixchivinti Dios yu ts'oqkanta, yu 
inchine najun: “Kit'in va knajun k'apa- 
xk'anant'ik. Jantu knajun k'amogslat'ik 
lapaxkan.” Va ixmala'asit'ik yu 
klajunau, ex ka jantu ixlakmuk'anit'ik 
laqtaqal yu kint'altanan yu laqsaval vas 
tajunita la ixjatsukuntik'an. 8 Ni kit'in 
yu kval Sas'at'a Lapanaki klhinajun 
tisuncha lay makakan ni xajulchan 
jastaknati. 


Palay junchoqol qayntaun yu jantu 
lay ixmapu'ay ixmaka' 
(Mr. 3:1-6; Lc. 6:6-11) 


9 Ex taxtulcha ni Jesús, va al laqa 
chaqa! ta'an ixtatagxto'a ni israelitas, 
ancha tanuchal. 10 Ancha ix'alinta qayn- 
taun lapanaki yu jantu lay ixmapu'ay 
ixmaka'. Lati ni fariseos vachu ancha 
ixta'alinta, yu'uncha va ixtatlajuncha 
lakxkaunan tacha kataputislajmal ni 
Jesús. Va chuncha talhisakmil ni Jesús, 
va tajunil: 

—¿Xtagkan lakatin para palay 
k'amak'ach'o'o qayntaun tagan'an 
tejkan xajulchan jastaknati? 


SAN MATEO 


20 





11 Ex ni Jesús va lakjunil: 

—Xagayntaun ni uxiknan, va kalhi- 
tstuk'u laqataun borrego y katajul lakxkan, 
¿jantu niman kap'iti makutunu' mas va 
xajulchan jastaknati? 12 Qayntaun jo'ati 
apalay ixtapal junita xajantu lagataun 
borrego. Ex chuncha alin lakatin para 
kamak'at'i yu laj'ox tejkan xajulchan 
jastaknati. 

13 Ex ni Jesús va junil ni anchanu 
tagan'an: 

—K'axnujt'i mimaka!. 

Chuncha va xnujlhi, va oxicha 
junchoqgol tacha yu amagataun. 14 Ex 
chuncha ni fariseos ta'anchogol, va ta!aq- 
taylcha tapuxkaulaqts'in tas lay katapu- 
magnil ni Jesús. 


Ni Jesús va ix'oqxtamati Dios yu 
laksakta 


15 Tejkan chuncha k'atsal ni Jesús, ex 
taxtul talan ixvil. Lhuvaj lapanakni 
tatla'al. Ni Jesús lajk'uch'u'ol ni 
tagan'anin, 16 pero ixlakchivijvay para 
jantu katalhitaulal ni yucha. 17 Va 
chuncha tagayntsal ixchivinti Isaías yu 
magancha ixlaqpute!ey ixchivinti Dios, yu 
inchine naul: 

18 Aniy alinta ki'oqxtamati yu 

klaksakta. 

Ikpaxkay kun tachun kilhitsukunu!. 

Kakxtaqniya' ki'Espíritu ni yucha. 

Ex yucha kalakmasuniya' tapuchux 
lapanakni ni lakamunukpa' ni alin 
ixlaqgtagalk'an. 

19 Yucha jantu kakiltauk!aya!, 

jantu p'asni kat!asaya!. 

Tus jantu matichun kaqasmakniya" 
ixtlasati lakatinixnan. 

20Ni yucha jantu kate!eya! mas 

magataun makat'uniy k'iu yu 
Ik'avil. 

Yucha jantu kamamixiya! mas va 
lagataun mecha yu va tstuniy 
maqt'ayjiy. 

Tus tejkan p'asni y vas kuna! 
ixlhachimo'on. 

21 Tus tapuchux lapanakni ni 

lakamunukpa' katapakxan'iya!. 


Tanajun ni Jesús lhit'ajun ixtap'asta 
aqmoqxnu' 
(Mr. 3:20-30; Lc. 11:14-23; 12:10) 


22 Ex va chuncha talhaanil ni Jesús 
gayntaun jo'ati yu la!ach'ix y janunu!. 
Va ixlhitlajun aqmoqxnu!. Ni Jesús va 
malakavanichoqol y machivinichogol. 
23 Tus tachun ni lapanakni tus vak 
tak'atsal, va talalhisakmil: 

—¿Lhilay ni Jesús va istslal David 
junita? 

24 Tejkan chuncha taqgasmaklhi ni 
fariseos, va tanaul: 

—Va Beelzebú, yu xa'ukxtin aqmoq- 
xnu' yu xtaqniy tap!asta para lay kalak- 
maxtul agmogxnun. 

25 Ni Jesús ixk'atslaycha yu ixta- 
tlajun pastaknan, va lakjunil: 

—Mas va tisuncha lhachimo'on 
incha va tatalaglva'a y talaxkajiy ni 
lapanakni, ex xlamank'an tatalakt'ilhiy. 
Vachu incha taun putaulan u t'ala- 
qaunin tatalvagta, ex jantu lay maqan 
tatsukuy va talamami'oniy. 26 Vachu 
chun incha x'aman kamaxtuchogokal ni 
Satanás, ¿ex tas kaputaqnilcha ixta- 
p'asta? 27 Naunat'ik va klakmaxtuy 
aqmoqxnun kun ixtap'asta Beelzebú yu 
xa'ukxtin ni aqmoqxnun. ¿Ex tas ayucha 
jaxtaqniycha tap'asta mint'altanank!an 
para katalakmaxtul aqmoqxnun? Mint'a- 
ltanank'an va tamasuchogoy ni uxiknan 
va al'oqsp'alat'ik. 28 Yu kit'in klakma- 
xtuy aqmoqxnun va kun ixtap'asta ni 
ix'Espíritu Dios. Yucha naunputun yu 
ixlhachimo'on ni Dios va talaqchin- 
tancha ni uxiknank'an. 

29”¿Tas kapulalcha matichun kata- 
nuchal la ixchaga' qayntaun lapanaki yu 
p'asni para kamaxtunil ix'axtoqnu' 
incha jantu p'unaj kach'¡'ula'elal? 

30 "Yu jantu ch'antaun kint!aval, 
yucha va kixkajiy. Yu jantu jalaqmaq- 
xto'a lapanakni para kintat'a'al, yucha 
va jalakmaputauk'ay. 

31 "XIhiyucha klajunau, tachun tala- 
galhin yu tamakay ni lapanakni lay 
malaqmixini'okan, mas va tu'uchun yu 

jantu ox kanaul, yucha lay malagmizi- 
ni'okan. Pero yu va kalaktu'ul ni Espíritu 
Santo ex ni yucha jantu lay malaqmixi- 
nikan. 32 Chavay yu kinkiltauk!aniy ni 
kitlin yu Sas'at'a Lapanaki, yucha lay 
kamalaqmixinikana'. Pero incha jantu oxi 
Ihichiviniy ni Espíritu Santo, ex ni yucha 
jantu lay kamalaqmixinikana', mas ni aniy 
lakamunukpa', mas yu ka'alinaka!. 


Va por xa'unikan va yucha pumispakan 
agataun k'iu 
(Lc. 6:43-45) 


33 "Yu ox k'iu xta'a ox xalunikan, yu 
jantu ox k'iu yucha jantu laj'ox xa'unikan. 
Ex chuncha va por xa'unikan va yucha 
pumispakan ni k'iu. 34 ¡Ixlapanakni 
tsapulin unt'at'ik! ¿Tas kapulayacha 
k'anaunapitik yu laj'ox axtoqnu! incha va 
laktu'unun unt'at'ik? Yu naunat'ik la 
minkilk'an yucha minachal la melhanut- 
klan. 35 Yu ox lapanaki, la ixjalhanuti 
ma'ata yu laj'oxi, ancha maxtuy yu laj'oxi 
chivinti. Yu laktu'unu! lapanaki la ixjalha- 
nuti ma'ata yu jantu laj'oxi kaval, ancha 
maxtuy chivinti yu jantu laj'ox. 36 Pero yu 
kit'in klajunau, tejkan kachina julchan 
tejkan kalakmuk'anikana' ixlagtagalk'an 
ni lapanakni, ex kataxtaq'oya! kuenta 
tachun lagxtoqnu! chivinti yu tanajunta. 
37 Va por minchivinti katasuya! incha va 
ox unit'a u incha va lhit'a'un lagtagal. 


Yu talaktu'unun lapanakni task'iniy 
Jesús kamakal ay axtoqnu' yu lay 
katapumispal 
(Mr. 8:12; Lc. 11:29-32) 


38 Va chuncha taval ni fariseos kun yu 
ixtamasuy ixlhachimo'onk'an va talaglta- 
lakatanul ni Jesús, va tajunil: 

—Jamalanini", kijnan klalaqts'inpu- 
tunau kamak'at!i taun ay axtoqnu' yu lay 
klapumispau. 

39 Ex ni Jesús va lakjunil: 

—Yu jalaktu'unun ali magtagalhinin 
lapanakni kintask'inin para kaklakmakanil 
taun ay axtoqnu! yu lay kintapumispal. Pero 
jantucha apalay tu'uchun kaklakmasuniya!, 
vamun yu! yu tacha tapasal ni Jonás yu 


magancha ixlaqpute'ey ixchivinti Dios. 

40 Yu Jonás ixtajumachal la'attutu julchan 
kun la'at'utujatats'isin la ixpulakna laqa- 
taun ay jatanti. Ex yu Sas'at'a Lapanaki 
vachu chun katapasaya!, yucha katajuya' 
la'attutujulchan kun la'at'utu tats'isin la 
ixpulakna ni lakat'un. 41 Tejkan kachina' 
nijulchan tejkan kalakmuk'anikana' 
ixlaqtaqalk'an ni lapanakni, katatayaya' 
ni lapanakni yu magancha machagan 
Nínive. Katamuk'aya' laqtagal, kalakmu- 
k!lanikana ixlaqtagalk'an yu chavay 
tatlajun lapanakni. Yu maqancha ixtavi- 
lanal lakaputaulan Nínive va tamakaul 
ixtalaqalhink'an tejkan taqasmaknil ixchi- 
vinti Jonás. Pero chavay aniy alin qayn- 
taun yu apalay p'as xajantu ni Jonás. 

42 Vachu tejkan kalakmuk'anikana' ixlaq- 
tagalk'an ni lapanakni, ni xanati yuixlha- 
chimo'onun magancha ixlhisur ni lakamu- 
nukpa', va ancha katayaya! y kalaktislaj- 
maya' ni lapanakni yu chavay tat'ajun. 
Yucha la magati minchal para kaqa- 
smaknil ixchivinti Salomón yu ayajlhuu 
ixjatapastak'ati. Pero chavay aniy alin 
gayntaun yu palay lhuu jatapastak'ati 
lhit'ajun xajantu Salomón. 


Tejkan minchoqoy yu jantu ox espíritu 
(Lc. 11:24-26) 


43 Tejkan taun jantu ox espíritu 
taxtuniy qayntaun lapanaki, ex titukxun- 
tayay mas ta!an jaxixninta ta'an jantu 
tu'uchun alin, lakxkajuycha to'oxtaycha 
kastaknal. Tejkan jantucha temay to'o- 
xtaychacha kastaknal, va pastakchoqoy: 
44 “Kajk'anchoqoyacha laqa chaqa! ta'an 
ikmintachal.” Tejkan chinchoqoy la ixla- 
katunaj ni lapanaki va tacha taun chaqa! 
yu tus ox jap'alnankanta y ox jala'oxi- 
kanta. 45 Ex taxtuchoqgoy y lhimin- 
chogoy pumatujun ixt'a'espíritus yu 
apalay talaktu'unun. Tus tachun ch'an- 
taun tatanuy la ixlakatunaj ni anchanu 
lapanaki. Ex ni anchanu lapanaki va 
apalay lhita'ay jun la ixjatsukunti 
xajantu tacha ixjunita p'unaj. Vachu va 
chun k'atlap'asayapitik yu chavaycha 
jalaktu'unun lapanakni unt!at'ik. 

Ixnati ni Jesús ali ixt'alaqaunin 
(Mr. 3:31-35; Lc. 8:19-21) 


46 Tejkan vananaj ixt'ajun jalaqxaqa- 
lana' ni lapanakni ni Jesús, ex tachinchal 
yu ixnati kun ixt'alaqaunin, va ixtat!achi- 
vinputun ni Jesús pero va magspa' ixta- 
yanal. 47 Ex qayntaun lapanaki va junil ni 
Jesús: 

—Yu minati kun mint'alaqaunin 
tayanal magspa'. Va tat'achivinputunan. 

48 Ex ni Jesús va naul: 

—¿Tas ayucha ni kinati y tas 
ayu'uncha ni ket!alaqaunin? 

49 Ex va jalakmajkunil yu ixt'altanan, 
va naul: 

—Ni yu aniy ta'alinta, yu'uncha ni 
kinati ali ket'alaqaunin. 50 Chavay mas va 
talayucha yu makay tacha lhinajun 
kimPay yu alintachal ni laktliyan, ex 
yucha kint'alaqajun y yucha kint!alapa- 
naki y yucha kinati. 


Qayntaun lapanaki al maman ixt'in 
(Mr. 4:1-9; Lc. 8:4-8) 
1 3 1 Anchanu julchan taxtuchal laga 
chaqa! ni Jesús va al taul ta'an 

ixkilpa' ni lakamar. 2 Va lIhuvaj lapanakni 
tatagxtoqniy, ex ni yucha va tajul laka 
barco, va ancha taulal. Ex ni lapanakni va 
tataulal la ixkilpa' ni lakamar. 3 Chuncha 
va agtaynilcha jalakmasuniy pulhuvaj 
axtoqnu! kun chivinti yu xta!a jatapasta- 
k!ati. Va jalakjunil: 

—Qayntaun lapanaki al mamana' ni 
ixt'in. 4 Tejkan ixt'ajun maman ni ixt'in laka- 
taun tamachal va lakatin, ex ancha tamil 
ts'o'on va niman ta'u'ol. 5 Yu alati xat'in va 
tamachal laka chiyuxin. Ancha va snipaga 
mal yu t'un, xlhiyucha va niman p'unlhi. 

6 Jantu pulman kataknul ists'ansiviti, xlhi- 
yucha tejkan p'as maknaul nijulchan va 
lakxix'ol, talaqxau'ol. 7 Alati xat'in tamachal 
laka jaltukunan. Ancha vachu p'unlhi pero 
ch'antaun t'ap'ul ni jaltukun, va maqa- 
taanul, talakxixtanulcha yu xat'in. 8 Chavay 
yu alati t'in, yucha tatamachal ta'an ox ni 
lakat'un, ex ancha va xtaqlhi taun ox 
jaxqanti. Por laqatamin ni xat'in, lati 
taxtaqlhi taun ciento xatalts'i, lati xtaqlhi 


setenta y lati treinta taxtaglhi. 9 Incha alin 
mimpagasmakk'an, ex kalasmakt'ikcha. 


Vali'iycha Jesús mapatsay chivinti yu 
xta!a jatapastak'ati 
(Mr. 4:10-12; Lc. 8:9-10) 


10 Ex yu ixt'altanan ni Jesús yu 
ixlakmalaniy va tatalakanunil ni Jesús, 
va tajunil: 

—¿Vali'iycha jalaqlhixa'alaycha ni 
lapanakni kun chivinti yu xta'a 
jatapastak'ati? 

11 Ex ni Jesús va lakjunil: 

—Uxiknank!an Dios tamasuniyan 
tacha Ihachimo'onun lakt'iyan yu jantu 
tak'atsay alati lapanakni. Jantu jama- 
suniy yu alati lapanakni. 12 Yu lhit'a- 
juncha yucha apalay lhuu kaxtaqnikana' 
para apalay lhuu kalhitsukul. Yu jantu 
kalhitsukul mas yu ts'uniy yu lhit'ajun, 
yucha kamaztunichogokana'. 13 XIhi- 
yucha klhilaqxaqalay ni lapanakni kun 
chivinti yu xta'a jatapastak'ati. Ni 
yu'uncha talaqts'incha pero va tacha 
jantu katalagts'il, ex va tacha jantu 
kataqgasmaklhi. 14 Ex lagsaval 1hi'akxaj- 
yachal ni yu'uncha tacha naul ni Isaías 
yu magancha ixpute'ey ixchivinti Dios, 
va naul: 

Ni uxiknan lagsaval 
ka!asmat'apitik pero jantu 
kamala'asiyapitik; 

k!alaqts'inapitikcha pero va tacha 
jantu kalaqts'int'ik. 

15 Yu ixjalhanutik!an ni aniy 
lapanakni va ayaj p'asni 
tamakata. 

Tus jantu ox taqasmaknan. 

Ixlaqchulk'an talhittajun pero tus 
ox lakchajuy. 

Chuncha jantu lay talakavanan, 

jantu lay taqasmaknan, 

jantu lay tamalaqasinin, 

jantu ch'antaun kintatlalan para 
kaklakma'ayajnil. 

16 "Pero ni uxiknank'an, ka'ach!an- 
tlikcha, va p'alak!'avanant'ikcha milaq- 
chulk!an y pa'asmaknanant'ikcha mi'a- 
qaxqolk'an. 17 Lagsaval klajunau, 
magancha qaynlhuvaj lapanakni yu 


23 


SAN MATEO 





laj'ozin kun qaynlhuvaj yu magancha ixta- 
laqpute'ey ixchivinti Dios ayaj ixtalaqts'in- 
putun tacha yu chavay laqts'inat'ik, pero 
yu'uncha jantu katalaqts'il. Ayaj ixtaga- 
smakputun vachu yu tacha uxiknan 
asmakt'at'ik, pero jantu kataqasmaklhi. 


Ni Jesús laqx'ot'a yu naunputun ni 
chivinti yu zta'a jatapastak'ati 
(Mr. 4:13-20; Lc. 8:11-15) 


18 'Chavay ox ka!asmakt'ik yu naun- 
putun ni chivinti yu lhichiviniy ni lapa- 
naki yu ixmamay ni ixt'in. 19 Qayntaun 
lapanaki tejkan qasmat!acha tacha lhachi- 
mo'onun Dios pero jantu malagasiy, yucha 
va tacha xat'in yu tamachal lakatin. Taval 
lagtanul yu jantu ox, ex chuncha ni 
anchanu lapanaki va makaunchoqgolcha 
ixchivinti Dios yu ix'alintacha la ixjalha- 
nuti. 20 Chavay yu xat'in yu tamachal laka 
chiyuxin, yucha va yu taqasmat'acha 
ixchivinti Dios ex talaqa'iy kun achati. 

21 Pero jantuka' ox tat!lach!atay, ex vamun 
taun panch'ix tayaniy. Tejkan lhitapasay 
maganlqgajnati, por ni chivinti yu lhaka- 
pu'an, ex makaunchogoycha ixlhakapu'ati. 
22 Chavay yu xatlin yu tamachal laka 
ltukunan, yucha va ni lapanakni yu taqa- 
smat!acha ixchivinti Dios, pero vananaj 
ayaj tapastak'uy yu xajamagaliti ni aniy 
lakamunukpa'. Chuncha takaukchoqoy 
ixchivinti Dios y jantu aqtaun lay lhixaja- 
chal yu laj'oxi la ixjatsukuntik'an. 

23 Chavay yu xat'in yu tamachal ta'an ox 
lakat'un yucha va ni lapanakni yu taqa- 
smat!a y ox tamalagasiy, ex chuncha 
yu'uncha lhixajyachal taun ox jaxqanti. 
Lati taxta!a taun ciento xatalts'i por 
galtaun, alati taxta'a sesenta, alati taxta'a 
treinta. 


Jesús lhichiviniy yu jantu laj'ox javanan 
yu ch'antaun t'avil ni trigo 


24 Ni Jesús jalaqlhixaqalachoqol ataun 
chivinti yu xta'a jatapastak'ati, va naul: 

—Yu xalhachimo'on ni lakt'iyan va 
tacha qayntaun lapanaki yu mamal ox 
xat'in la ixt'un. 25 Taval tejkan ixtaltata'o- 
jotacha tachun, ex chil ixttalaxkayak'an, 
va mamal xatalts'i javan talan 


ixmamakanta ni trigo, ex chuncha va 
anchoqol. 26 Chavay tejkan alilcha ni 
trigo y tapalalcha xapa'ati, ex vachu' 
tasul yu jantu ox javan. 27 Ex va 
chuncha yu tapatsanin va ta'al mapasta- 
k'aninin yu manavin, va tajunil: “Jalha- 
chimo'onu', uxint!i mamat'i yu laj'ox 
t'in ni lakat'un. ¿Tas oxtaycha lhilay 
minchalcha yu jantu ox javan?” 28 Ex yu 
manavin va naul: “Ka va lay matichun 
kint!alaxkayak'an chun xamakay.” Ex yu 
tapatsanin va talhisakmil ni manavin, va 
tajunil: “¿Lhina'un ni kajk'au tipatlanan 
yu jantu laj'ox javan?” 29 Ex yu jama- 
navin va naul: “¡Ka jantu! Yu va kat'i- 
p'at'at'ik yu jantu ox javan kavalay 
vachu kat'ip'at'at'ik ni trigo. 30 Apalay 
ox kamakaunau para ch'antaun kata- 
laj'aynlhi tus tejkan kapu'iyaucha. Ex 
kakmalagachaya' kata!ana' pu'inin ni 
javan. Katap'ixch!iya! por pastamin para 
kalagxavakalcha, ex astan katapu'iyacha 
ni trigo y katama'ayacha laka pak'atsa.” 


Jesús lhichiviniy xatalts'i mostasa 
(Mr. 4:30-32; Lc. 13:18-19) 


31 Jesús vachu jalaqpute'enil ataun 
chivinti yu xta'a jatapastak'ati, va 
jalakjunil: 

—Yu xalhachimo'on ni lakt!iyan va 
tacha xatalts'i ni mostasa yu ch'al la 
ixt'un qayntaun lapanaki. 32 Yucha 
lagsaval apalay lakat'uniy talts'i xajantu 
yu alati xatalts'i tach'anati pero tejkan 
ajin ex ni yucha apalay ay jun xajantu 
yu alati jatach'anati. Yucha jun agataun 
k'iu, ex yu ts'o'on ancha tachinachilcha, 
tamakaycha ixpaqtamank'an la 
ixmaqglagap'un. 


Jesús lhichiviniy ni levadura 
(Lc. 13:20-21) 


33 Ni Jesús vachu jalaqpute'enil 
ataun chivinti yu xta'a jatapastak!ati va 
jalakjunil: 

—Yu xalhachimo'on ni lakt'iyan, 
yucha va tacha levadura yu qayntaun 
xanati x!ot'ilhiyajuy kun la'at'utu kualtil 
harina. Makay tus tachun kalhitaya'ol ni 
skititi para la lhuu kaval. 

Vali'iycha ni Jesús mapatsay chivinti 
yu xta'a jatapastak'ati 
(Mr. 4:33-34) 


34 Ni Jesús ixlakmasuniy ni lapanakni 
kun chivinti yu xta'a jatapastak'ati. 
Vamun yu! ixlakpumasuniy ni lapanakni. 
35 Chuncha lagsaval tagayntsal yu 
magancha ixtalaqpute'ey ixchivinti Dios 
yu inchine tats!oglhi: 

Kaklakmasuniya! chivinti yu xta'a 
jatapastak'ati, 


kaknauna' axtoqnu! yu maksakkanta 


vananaj tus tejkan pu'aqtaynil ni 
lakamunukpa!. 


Ni Jesús lagx'ot'a yu lhichiviniy yu jantu 
ox javan ali yu trigo 


36 Ex chuncha ni Jesús va lakmastak'a- 


chogolcha ni lapanakni, va tanulcha la 
ixpulakna taun chaga'. Yu ixt!laltanan va 
tatalakanunil, va tajunil: 

—Kilalaqpute'eniu tisuncha naunpu- 
tuncha ni chivinti yu lhichiviniy yu jantu 
ox javan yu tat'a'aynlhi ni trigo. 

37 Ex va chuncha ni Jesús va 
jalakjunil: 

—Yu mamal ni la ox t'in, yucha va 


Sas'at'a Lapanaki. 38 Yu lakat'un yucha va 


yu lakamunukpa'. Chavay yu laj'ox xat'in 
yucha va yu lapanakni yu tatitukxuya- 


nalcha ta'an lhachimo'onun Dios. Yu jantu 


laj'ox javan yucha va yu lapanakni yu 
talhiyanal kun ni aqmoqxnu!. 39 Chavay 
yu tlalaxkaya! yu mamal xat'in yu jantu 
laj'ox javan, yucha va yu aqmoqxnu!. Yu 
jaxqanti yucha tejkan xapumi'onucha 
kuna! ni lakamunukpa'. Yu katamina' 
japu'inin ni jaxqanti yucha va ixmayulnin 
ni Dios. 

40 Chavay yu jantu laj'ox javan yucha 
chaqx'ikan, map'ukan laka jikmi para 
kalagxaul, yucha vachu va chun kuna! 
tejkan kami'oya! ni lakamunukpa'!. 41 Yu 
Sas'at'a Lapanaki ni yucha kamalaga- 
chaya! ixmayulnin ta'an jalhachimo'onun 
para katamina' jaxqanan yu talamakanin 
talagalhin kun yu tamakay tachun yu 


jantu laj'ox. 42 Ex ni yu'uncha kalaqtanqa- 


lIhumujukana' la xa'orno ni jikmi ta'an 


katalajgalhuna!y katalaktsak!aya! ixta- 
tsalatik'an. 43 Pero yu tamakay tacha 
lIhinajun ni Dios, yuluncha tus k!aluks 
katatunkuna! tacha ni julchan ta'an 
lhachimo'onun ni ixPayk'an. Chavay 
incha alin mimpaqasmakk'an, ex 
k!alasmakt'ikcha. 


Jesús lhichiviniy yu 
magsaqnati jamaqaliti 


44 "Yu xalhachimo'on ni laktliyan va 
tacha taun magaliti yu kamaqsagkal 
taun lakat'un. Qayntaun lapanaki temay 
ni magaliti ancha lakat'un pero va 
ancha magsaqchoqoy. Ex ayaj lhilachan- 
tajuycha ex minchogoyachalcha, an'ojoy 
stlana' tachun yu magalin ni ixlhita- 
patsa. Ex chuncha iycha yu anchanu 
lakat'un yu ta'an temal ni magaliti. 


Jesús lhichiviniy yu laqspututu chiyux 
yu laqlhuu xtapal 


45 "Vachu yu xalhachimo'on ni 
laktliyan, yucha va tacha qayntaun 
jastlana' yu lakxkajuy ni laqspututu 
chiyux yu laqlhuu xtapal. 46 Tejkan 
temayachalcha mas va laqataun pero la 
laqlhuu xtapal, ex chuncha ni yucha 
anchoqgoycha, lakst'ay tachun yu lhit'a- 
juncha ex ancha ini! yu anchanu laqspu- 
tutu chiyux yu laqlhuu xtapal. 


Jesús lhichiviniy ni ch'oqxu 


47 "Vachu yu xalhachimo'on ni 
laktliyan va tacha ni ch'oqxu yu 
mujukan lakxkan, ex ni yucha ch'a- 
pa'ojoy tapuchux jatantin. 48 Tejkan 
aqtsamancha ni ch'oqxu ex yu xach'a- 
panan tamakutuycha ixch'ogxk!an, 
talha'ancha la ixkilpa' ni la'axkan. Ex 
ancha tataulaycha jalaksaknan ni 
jatanti. Yu laj'ay tama'aycha la ixqay- 
ch'ik!an. Yu jantu laj'ox ni yucha talak- 
maj'ancha. 49 Vachu chun kuna! tejkan 
xapumi'onu' ni lakamunukpa'. Kata- 
mina! ni ixmayulnin Dios, tumpaj kata- 
makaya! yu laj'oxin. Yu jantu laj'oxin 
vachu tumpaj kalakmakakana!. 

50 Chavay yu jantu laj'oxin, ni yu'uncha 
kalaqtanqalhumujukana' la xa'orno 

jikmi, ta'an katalajgalhujtajuya! y katalak- 
tsak'alhitsukuyacha ixtatsalatk'an. 


Yu xalaqsast'i kun zamaganiya' magaliti 


51 Ex chuncha ni Jesús va lakjunil: 

—¿Ni uxiknan mala'asi'oyat'ik tachun 
ni aniy? 

Ex yu'uncha tanaul: 

—Chun, Jalhachimo'onu'. 

52 Ex chuncha va jalakjunil: 

—Tejkan qayntaun yu masuy ixlhachi- 
mo'onk'an ni israelitas laniy tacha xajalha- 
chimo'on lakt!iyan, ex yucha jun tacha 
qayntaun manavin lagataun chaqa! ta'an 
ma'akan ox axtoqnu'. Ex chuncha la ox 
mispay lakmaxtunu' yu lagsast!i y vachu 
yu maganiya!. 


Ni Jesús laka putaulan Nazaret 
(Mr. 6:1-6; Lc. 4:16-30) 


53 Taval tejkan mamaktal ni Jesús 
ixlaqpute'eka ni chivinti yu xta'a jatapa- 
stak'ati, ex anchogolcha, 54 va chaancho- 
qolcha la ixt'un. Ex ancha aqtaynil jamala- 
ninin laqa chaqa! ta!an ixtatagxtogta ni 
israelitas, ex yu lapanakni tus taun 
talhilal, ixtanajun: 

— ¿Tas oxtaycha lanilcha yu laklaniy? 
¿Tas pulakmakaycha ni anchanu laj'ay 
axtoqnu? 55 ¿Jantu yu' kaval yu ists'al ni 
karpintero, yu ixnati ni María? ¿Jantu yu' 
kaval ixlagaj ni Santiago ali José ali Simón 
ali Judas? 56 ¿Jantu yu! ixtltalapanakni yu 
tataulay aniy la kinputaulank'an? ¿Tas 
oxtaycha pulanil anchanu axtoqnu'? 

57 Va xlhiyucha jantu ixtamakaniputun 
kuenta ni Jesús. 

Pero ni Jesús va lakjunil: 

—Qayntaun lapanaki yu laqpute'ey 
ixchivinti Dios va talakachux to'oyakan, 
vamun la ixt'un jantu to'oyakan. 

58 Ex ancha la ixputaulan ni Jesús 
jantu katalhakapu'anil ni lapanakni xlhi- 
yucha jantu lhuu kamakal yu laj'ay 
axtoqnu!. 


Nil ni Juan yu jamaqchaj'avana' 


(Mr. 6:14-29; Lc. 9:7-9) 


1 Ex chuncha yu xagobernador ni 
Galilea, yu ixjunkan Herodes, ni 


yucha vachu k'atsal yu ixtlajun makan 
ni Jesús. 2 Ex yucha va lakjunil yu 
ixta!aqtayjuy: 

—Ka va Juan yu jamaqchaj'avana' 
ni kujchoqgota. Ka xlhiyucha lhit'ajun 
tap'asta para kamakal yu laj'ay 
axtoqnu'. 

3 Va yucha ni Herodes yu ixmalaga- 
chananta ixlakach'imaka ni Juan, ex va 
maganul lakapach'in. Va chuncha makal 
va por ixanati yu Herodías junkan, yu 
ixanati ixjunita ixlaqaj Felipe. 4 Yu Juan 
va ixjunita: 

—Jantu lay k'amak'at'i mixanati yu 
ixanati milagaj. 

5 Ex va chuncha ni Herodes ayaj 
ixmaqniputun ni Juan, pero va ixlakta- 
lhauniy ni lapanakni. Yu'uncha ox ixta- 
lhakapu'an ni Juan va ixlaqpute'ey 
ixchivinti Dios. 6 Pero tejkan lakachil 
ixk!atan ni Herodes, ex yu istsi'i ni 
Herodias va aqtaynil jat'inin la ixtala- 
ka'ukxpuk'an yu ixlakjunta'ikanta. Ex 
ayaj maqamal ni Herodes. 7 Chuncha 
yucha va junil ni lagsaval kaxtaqniya" 
va tu'uchun yu kask'inilcha. 8 Va 
chuncha ixnati va chivijval yu jatsi'i. Ex 
yucha va junil ni Herodes: 

— Va knajun k'ixtlaqnin ix'aqtsul ni 
Juan yu jamaqchaj'avana' kun laqataun 
ay plato. 

2 Ex ni ay jalhachimo'onu Herodes 
va maganinil, pero va por ixjunitacha la 
ixtalaka'ukxpuk'an ni ixlakjunta'ita, ex 
mas jantu kaluyujnaul, va lhinaul 
kaxtaqnikal. 10 Va malaqachanalcha 
ixchagxp'uxnika ix!aqtsul ni Juan ta'an 
ixtanun lakapach'in. 11 Chuncha talhi- 
minil ix'aqtsul laqa ay plato ni jatsi'i, ex 
yu jatsi'i va magxtaqnilcha ni ixnati. 

12 Ex tachinchal yu ixt'altanan ni 
Juan, va talha'alcha maknunun ixlaka- 
tunaj. Ex astan va ta'al mapastak'anin ni 
Jesús. 


Ni Jesús jalakvaval laqakis 
mil jo'akna 
(Mr. 6:30-44; Lc. 9:10-17; Jn. 6:1-14) 


13 Ex tejkan qasmaklhi ni Jesús yu 
tapasalcha, va taxtulcha ta'an ixvil, va 

ix'aman al, tajul lagataun barco va pu'al 
lakamar, va cha'al lakat'un ta'an jantu alin 
lapanakni. Pero tejkan chuncha tak!atsal 
ni lapanakni ex tataxtul ni putaulanin y 
tatixkaulha'al pero yu'uncha va lakat'un 
tapu'al. 14 Tejkan patajul laka barco ni 
Jesús va jalaqts'il Ihuvaj lapanakni. Ex ni 
yucha va ayaj lakmapaynil, y va jalajk'u- 
ch'ul tachun yu tagan'anin. 15 Taval va 
puts'isputuncha. Ex yu ixt'altanan tatala- 
kanunil, va tajunil: 

—Ayaj toqoxalcha y aniy va x!aman ni 
lakat'un, jantu t'uju' jataulanti. Kalakma- 
k!aucha ni lapanakni para kata'alcha 
lakxkaunan ixvaytik'an ta'an alin 
jataulanti. 

16 Ni Jesús va lakjunil: 

—Jantu maqsk'iniy kata'al 
lakxkaunan. Ni uxiknan k'alakvavat'ikcha. 

17 Ex ni yu'uncha va tanaul: 

—Pero jantu lhuu kaklhimiu ni vayti. 
Va ikmagalinau aniy va aqskis pan kun 
aqxt'uy jatanti. 

18 Ex ni Jesús va naul: 

—Kilalhiminiu aniy. 

19 Ex va lakjunil ni lapanakni para 
katataulal ni laka jatslinan. Ex chuncha va 
ch'apalcha la ixmaka' ni anchanu aqskis 
pan kun agxt'uy jatanti, ex va talaqst'al 
lakt'iyan, va xtaqnil lhimalagpuchuncha ni 
Dios. Ex va laqche'elcha ni pan, va jalaq- 
xtaqnilcha ixtlaltanan. Ex yu'uncha va 
ta'agtaynilcha talaqmapitsiniy ni lapa- 
nakni. 20 Ex tus tachun ox tavayl y tus ox 
talotsa'ol. Vananaj tama'aqtsamachogol 
lagakaut'uy canastas yu xatalaqche'eni' yu 
xajchal. 21 Yu tavayl va lagakis mil jo'akna 
y tumpaj yu xanatin kun jas!atlan. 


Ni Jesús iltananta la ix'ukxni ni lakxkan 
(Mr. 6:45-52; Jn. 6:15-21) 


22 Ex va chuncha ni Jesús va niman 
lakjunil ixt'altanan para katatajucho- 
qolcha ni laka barco. P'unaj katamincho- 
gochalcha apa'extaun lakxkan. Yu Jesús 
vananaj tamakaul jalakmastak'ana' ni 
lapanakni. 23 Tejkan lakmastak'a'olcha ex 
ni Jesús va al sk'ini' Dios ix'aman lakataun 
aspajun. Taval tejkan puts'islhicha ex ni 
yucha va ancha ix'aman ix'alinta. 24 Ex va 


chuncha ni barco va la magati anta, va 
laycha ixpakltaun lakamar. Va ix'unilata 
la ix'ukxpulakapu ni barco, yu xkan 
ixtantlaqstlay y vachu ixqalnaqlha!anta 
ni barco. 25 Ex va chuncha tejkan tunku- 
mintacha, ni Jesús va ltanaj'al la 
ix'ukxni lakamar, va ta'an ixtapu'anta 
yu'uncha. 26 Tejkan chuncha talagts'il 
yu ixtlaltanan ni Jesús va ltanaj'anta ni 
yucha la ix'ukxni lakamar, tus p'as 
talakt!asal kun ixtalhantik'an: 

—iVa qayntaun magts'isvana!! 

27 Pero ni Jesús jalakkil'anil, va 
jalakjunil: 

—¡Ka!ayajnant'ik! Jantu maqsk'iniy 
kat'alhanant'ik, va kit'in. 

28 Ex yu Pedro va naul: 

—Jalhachimo'onu', incha laqsaval 
va uzint'i, ex k'i'un para kakltanaj'an- 
chal la ix'ukxni ni lakxkan. 

29 Ex naul ni Jesús: 

—K'at'at'icha. 

Ex ni Pedro va takuklhicha laka 
barco, va ltanaj'alcha ni lakxkan ta'an 
ixpuminta ni Jesús. 30 Yu un va la 
p'asnicha talakanuniy, ex ni Pedro va 
talhanalcha, ex va aqtaylcha talaq- 
tslangay, va tus sqau tlasal, va naul: 

—¡Jalhachimo'onu, k'i'aqt'ay'utti! 

31 Ni Jesús va ts'alaj magch'apa- 
chogol, va junil: 

—Ayaj lakatstuniy milhakapu'ati. 
¿Valiliycha jantu k'alhak'ap'up'i? 

32 Tejkan tatauk'achogolcha laka 
barco ni Jesús kun Pedro, ex yu un va 
vak junchoqolcha. 33 Ex yu ixtat!aju- 
manal laka barco va tata'agtsoqogtanil 
ni Jesús, va tajunil: 

—Lagsaval ni uxint'i va Sas'at'a 
k!at!i ni Dios. 


Ni Jesús lajk'uch'ul ni taqan'anin 
xalakat'un Genesaret 
(Mr. 6:53-56) 


34 Va chuncha va tapatakuklhi ni 
lakamar, ex tacha'al xalakat'un Gene- 
saret. 35 Yu xalapanakni ni anchanu 
putaulan va tamispalcha ni Jesús, ex tus 
tamapastak'aninin'ol talakachux xapu- 
taulanin ni anchanu jalakat'un. Ex ni 

yu'uncha va talhiminil tachun ixtagan'a- 
nink'an. 36 Ixtatapayniniy ni Jesús para 
lay katach'apanil vamun ixpiktu' ni ixlaq- 
ch'iti. Ex tachun yu tach'apanil va si 
talayajnan'ochogol. 


Yu lakxkiliu jamakay ni lapanakni 
(Mr. 7:1-23) 


1 1 Va chuncha lati ni fariseos kun 
5 yu ixtamasuy ixlhachimo'onk!an 
taminchal ni Jerusalén. Va tatalakanunil 
ni Jesús, ex talhisakmil, va tajunil: 

2 —¿Vali'iycha ni mint'altanan ayaj 
talakch'intamay yu ixputsukuk!an yu 
maganiya' kepayank'an? Jantu tamaq- 
cha'ay tejkan tavajin tacha lIhinaunkan. 

3 Ex ni Jesús jalakjunil: 

—Yu uxiknan ¿valiliycha akch'int'a- 
mayat'ik yu lhinajun ni Dios para kat!ay- 
lhip'int'ik mimputsukk!an? 4 Ni Dios naul: 
“Kat'o!oyat'i ni mimpay ali minati.” Vachu 
va naul: “Yu jantu ox lhichiviniy ixpay ali 
ixnati yucha maqsk'iniy kanil.” 5 Pero yu 
uxiknank'an naunat'ik ni qayntaun lapa- 
naki lay kajunil ixpay ali ixnati: “Ka jantu 
lay kla'aqtayjuyau, tachun yu klhittajun va 
ikmaqxtaqnitacha ni Dios.” Ex uxiknan 
naunat'ik va ox tacha makay anchanu 
lapanaki 6 y naunat'ik jantucha maqsk'iniy 
ka'aqtayjul ixpay kun ixnati. Ex mak!aya- 
t'ik tacha jantu ixtapal kaval yu lIhinajun 
ni Dios, vamun t'aylhip'inat'ik mimputsuk- 
klan. 7 Ni uxiknank'an va ttuy ukxpu' 
mak'ayat!ik. Ni Isaías yu ixlaqpute'ey 
ixchivinti Dios, yucha vas ixnajun tejkan 
naul: 

8 Ni aniy lapanakni vamun kun 

ixkilk'an kintato'oyay. 
Yu ixjalhanutk'an va ayaj magati 
alinta kun kit'in. 

2 Chavay mas ayaj kintato'oyay jantu 

tu'uchun ixtapal kaval, 
jantu lagsaval yu tamalaniy, va 
ixjatapastak'atk'an lapanakni. 

10 Ex ni Jesús lakjunta'il ni lapanakni 
va lakjunil: 

—Tus ox ka!asmakt'ik y kamala'asit'ik. 
11 Chavay yu talak'uy ni lapanakni jantu 
yu! xkilivay. Yu xkilivay ni lapanakni va 
yu takiltaxtuy yu jantu ox chivinti. 


12 Va chuncha yu ixt'altanan va tata- 
lakanunil ni Jesús, va talhisakmil: 

—¿K!atslaycha ni fariseos jantu kata- 
lIhipa'inil tejkan chuncha nau? 

13 Ex ni yucha lakjunil: 

—Mas va ta'ayucha jatach'anati 
kaval yu jantu kach'al ni kimPay yu 
vilchal lakt!iyan, yucha va kat!ipat!aya' 
kun tachun xatisiviki. 14 Kalakmak'aun- 
t'ikcha ni yu'uncha, va la'ach'ixin yu 
tamap'ulay ixt'ala'ach'ixink'an. Chuncha 
incha qayntaun la'ach'ix map'ulay yu 
aqayntaun, ex talan pusanjan, va ch'an- 
taun katalaqpa'a! ni pumat!luy. 

15 Ex ni Pedro va junil ni Jesús: 

—Kilalagx'oqnichoqgoo yu ixna'un. 

16 Va chuncha naul ni Jesús: 

—¿Mas uxiknank'an jantuka! 
mala'asiyat'ik? 17 ¿Jantu mala'asiyat'ik 
ni yu k'a'ut'i la kinkilk'an ni yucha taju- 
yachal la kinpajank'an? Ex astan taxtu- 
chogoy la kilakatunajk'an. 18 Pero yu 
tanajun la ixkilk'an ni lapanakni yucha 
minachal tus la ixjalhanutik'an, va 
yucha lakxkilivay ni lapanakni. 19 La 
ixjalhanutik'an ni lapanakni ancha 
minachal yu jantu laj'ox jatapastak'ati, 
yu jamaqninti, yu jamaqt'atamanan, yu 
tamaqama'ojoy tachun yu jantu laj'ox, 
yu alhavanti, yu jalaklkanti, y yu jama- 
kanunti. 20 Yu anchanu lagxoqta va 
yucha yu xkilivay ni lapanakni. Mas 
jantu k'amaqch'a'a tejkan k!avay, jantu 
yu! yu xkilivay ni lapanakni. 


Ixlhakapu'ati qayntaun xanati yu 
jantu israelita kaval 
(Mr. 7:24-30) 


21 Tejkan taxtulcha ancha ni Jesús 
ex alcha taun lakat'un ixlhi'ukststuniy 
xaputaulanin ni Tiro kun Sidón. 

22 Ancha ixvilchal qayntaun xanati yu 
machaga' Kananea ixjunita. Talakanunil 
ni Jesús kun p'as tlasati, va junil: 

—¡Jalhachimo'onu, yu ists'al k'at'i ni 
David, va knajun k'imap'aynit'i ni kitlin! 
Yu kintsi'i va laqtanun yu aqmoqgxnu!. 

23 Pero ni Jesús jantu tu'uchun 
kajunil. Ex yu ixt!altanan va tatalaka- 
nunil, tatapayninil, va tajunil: 

—K'a'un ni anu xanati kalanchoqol 
vamuncha ayaj t'lasajminta la 
kinpulakank'an. 

24 Ex ni Jesús va naul: 

—Ni Dios kilhimalagachata vamun yu 
kint!a'israelitas, yu'uncha tajunita tacha 
borregos yu tatstangatacha. 

25 Pero yu xanati ta'uksts'uninil, ex 
ta'agtsoqoqtanil ni Jesús, va junil: 

—¡Jalhachimo'onu, k'i'aqt'ay'ut'i! 

26 Ex ni Jesús va junil: 

—Jantu ox k'alakmaxt'unin ixpank'an 


yu jas'at'an para k'alaqxt'aqnin yu x'oyun. 


27 Ex yu xanati va naul: 

—Ka chun, Jalhachimo'onu. Pero mas 
va yu x!oyun vachu ta'uy yu patajuy laka 
mesa yu ixtalaqche'eni' ixvayti ix'ukxtin. 

28 Ex chuncha va naul ni Jesús: 

—;¡Xanati, va ayaj ay milhakapu'ati! 
Va chuncha kaval tacha ni uxint'i na'un. 

Ex ni anchanu hora va palaycha 
junchogol istsi'i. 


Ni Jesús palay lakmakachoqol 
qaynlhuvaj taqan'anin 


29 Ex minchoqochalcha ni Jesús, va 
cha'al yu xakilpa' lakamar Galilea. Ex 
tauk'al taun aspajun y va ancha taulal. 
30 Va chuncha Ihuvaj lapanakni tataq- 


xtoqlhi ta!an ixvil ni Jesús. Va ixtalha'anta 


yu lakch'anlk'avil ali yu lakch'anlt'ul, 


vachu yu lakmaklk'avil ali yu lakmaklt'ul, 


vachu yu la'ach'ixin ali yu janunun, ali 
alati lhuvaj tagan'anin. Va tamamanil la 


ixch'aja ta'an ixvil ni Jesús. Ex ni yucha va 


palay lakmaka'ol tachun. 31 Ex ni lapa- 
nakni va tus vak tak!atsal tejkan talagts'il 
yu janunun tachivinilcha, vachu yu 
lakmaklk'avil ali yu lakmaklt'ul va tata'o- 


xilcha ixmakak'an, y yu lakch'anlk'avil ali 
yu lakch'anlt'ul vachu' tata!oxilcha ixch'a- 
jak'an, y yu la'ach'ixin vachucha talakava- 


nalcha. Ex chuncha ni lapanakni va ta'aq- 
taylcha ay tamakay xaDios ni Israel. 


Ni Jesús jalakvaval la'at'ati 
mil jo'akna 
(Mr. 8:1-10) 


32 Ex chuncha ni Jesús va lakjunta'il 
ixtlaltanan, va jalakjunil: 


—Va ayaj klakmapayniy ni aniy 
lapanakni, va la!attutucha julchan kinta- 
t'a'alinta ni kit'in y jantu katamagalil 
tu'uchuncha yu kata'ul. Jantu knajun 
kata'anchoqol la ixchagak'an incha 
jantu kun vayti, va lay katalagavitil 
lakatin. 

33 Yu ixtlaltanan va tajunil: 

— ¿Tas oxtaycha katemaucha ni 
vayti yu lay kalakvavau yu aniy lhuvaj 
lapanakni? Aniy jantu t'uju' jataulanti. 

34 Ex ni Jesús laklhisakmil, va 
lakjunil: 

—¿Tachuncha pan ma'alinat'ik ni 
uxiknan? 

Ex tanaul ixt'altanan: 

—Va agxtujuncha pan ali tstuniy yu 
laksttuniy jatanti. 

35 Ex chuncha ni Jesús lakjunilcha 
ni lapanakni para katataulalcha ni laka- 
t'un. 36 Ex ch'apalcha la ixmaka' ni 
agxtujun pan kun yu lakst'uniy jatanti, 
ex sk'inil lhimalaqgpuchuncha ni Dios. 
Ex lagche'elcha, va jalagxtaqnilcha 
ixtlaltanan. Ex yu yu'uncha va tamaqpi- 
tsinilcha ni lapanakni. 37 Tus tachun 
tavayn!ol va tus ox ta'otsal. Ex yu xata- 
laqche'eni' yu xajchal va tus laqatujun 
laj'ay canastas talaqtsamal. 38 Ex yu 
tavayl va la'at'ati mil jo'akna y mas 
alati yu xanatin kun jas'atlan. 39 Ex va 
chuncha ni Jesús lakmastak'achoqolcha 
ni lapanakni, tauk'achoqolcha ni laka 
barco, va al xalakat'un ni Magdala. 


Yu fariseos ali saduceos va task'iniy ni 
Jesús va kalakmasunil taun ay axtoqnu' 
yu la katapumispal 
(Mr. 8:11-13; Lc. 12:54-56) 
1 6 1 Ex va chuncha ni fariseos ali 
ni saduceos talaq'al ni Jesús, 
talagts'intanul, va task'inil para kalak- 
masunil taun ay axtoqnu yu minachal 
lakt'iyan. 2 Ex ni Jesús va lakjunil: 
—Tejkan togoxata, ex ni uxiknan- 
k'an naunat'ik: “Chavay ka la Ihi'acha 
kunchogoya', ni lakt'iyan ayaj xlapul.” 
3 Tejkan puvakuj, ex naunat'ik: “Yu 


chavay ka jantu lhi'acha kuna', ni 
lakt'iyan ayaj xlapul, chuncha 

agapuchajuy.” Ex chuncha ni uxiknan ox 
misp'ayat'ik tacha kuna! ni julchan, ¿ex 
valiliycha jantu mala'asiyat'ik yu tapasay 


chavaycha aniy ta'an tlaunat'ik? 4 Yu aniy 


jalaktutunun ali maqtaqalhinin lapanakni 
task!in para kakmakal taun ay axtoqnu 
pero jantu tuluchun kaklakmasuniya', 
vamun yu tacha tapasal ni Jonás yu 
magancha ixlaqpute!ey ixchivinti Dios. 

Ex chuncha ni Jesús jamakaulcha, va 
anchogolcha. 


Ixlevadurajk'an ni fariseos 
(Mr. 8:14-21) 


> Tejkan ta'al ixlhiputakuktachal ni 
lakamar yu ixt'altanan ni Jesús, va jantu 
katalha'al ixtiyutk'an, va takauklhi. 

6 Chuncha ni Jesús va lakjunil: 

—K'alhist'ajk'ant'ik kun yu ixlevadu- 
rajk'an ni fariseos kun yu saduceos. 

7 Ex yuluncha ta'agtaychal talaxa- 
galay, va talajuniy: 

—¡Chuncha najun por jantu kalhimiu 
kintiyutk!an! 

8 Ni Jesús k!atsal yu ixtapastak!acha, 
va lakjunil: 

—¿Vali'iycha naunat'ikcha ni jantu 
k!alhitstuk'ut'ik mintiyutk'an? Jantu ox 
kilalhakapu'anau. 9 ¿Jantuka' mala'asiya- 
t'ik? ¿Jantu p'ast'ak'at'ik ni aqskis pan 
iklaqmaqpitsinil laqakis mil jo'akna? ¿Tas 
chuncha canastajcha laksakch'o'ot'ikcha? 


10 ¿Jantu p'ast'ak'at'ik yu agxtujun pan yu 
iklaqmaqpitsinil la'at'ati mil jo'akna? ¿Tas 


chuncha canasta laksakch'o'ot'ikcha? 
11 Jantuka' mala'asiyatlik ni kitlin jantu 


kaklalhixaqalau pan. Yu klajunau va kalhi- 


stlakk'ant'ik ixlevadurajk'an ni fariseos 
kun yu saduceos. 

12 Taval tamalagasilcha yu lakjunil ni 
Jesús. Jantu ixlhichiviniy xalevadura ni 
pan, va ixlhichiviniy yu ixtamalaniy ni 
fariseos kun saduceos. 


Ni Pedro najun ni Jesús va ni Cristo yu 
ixtanajun kamina' 
(Mr. 8:27-30; Lc. 9:18-21) 


13 Tejkan cha'al ni Jesús ixlhi'uks- 
tstuniy ni putaulan Cesarea Filipo, ex 
laklhisakmil ixt!altanan, va lakjunil: 


— ¿Ni lapanakni tas ayucha talhi- 
laycha ni kit'in yu Sas'at'a Lapanaki? 

14 Yu'uncha va tanaul: 

—Lati tanajun uxint!i va Juan yu 
jamagchaj'avana!. Lati tanajun uxint'i 
va Elías. Lati tanajun va Jeremías k'at'i 
u matichun yu magancha ixtalaqpute'ey 
ixchivinti Dios. 

15 Ex naul ni Jesús: 

—Ex uxiknan, ¿tas ayucha nauna- 
t'ikcha ijkunita ni kit'in? 

16 Ex yu Simón Pedro va junil: 

—Ni uxint!i va yucha ni Cristo k'at'i, 
istslal k'at'i ni Dios yu kujta. 

17 Ex ni Jesús va junil ni Pedro: 

—Simón, yu ists'al k'at'i ni Jonás, 
ayaj ach'ant'acha ni uxint'i. Jantu mati- 
chun lapanaki kamamispanin yu nau 
pero yu kimPay yu alintachal lakt'iyan, 
yucha mamispanin. 18 Kit'in ijkunan ni 
uxint'i va Pedro k'at'i, y kun aniy 
chiyux kapu'agtayniya' kilapanakni y 
mas ixtap'asta ni lhinin jantu lay 
kaamaqalhajaya'. 19 Kakxtaqniyan xapa- 
lhachimo'on lakt!iyan. Yu k!ach'itulaye'e 
aniy lakamunukpa' vachu jach'i'ulanti 
kuna! laktliyan. Yu kax'ot!e'e aniy laka- 
munukpa!, vachu jaxloqnuti kuna! 
lakt!iyan. 

20 Ex ni Jesús va lakjunil ni ixt'a- 
ltanan para jantu matichun katajunil ni 
yucha va yu Cristo. 


Va laqpute'ey ixlhinin ni Jesús 
(Mr. 8:31—-9:1; Lc. 9:22-27) 


21 Anchanu julchan ni Jesús aqtaynil 
jalaqpute'eni' ixtlaltanan ni yucha 
magsk'iniy ka'al Jerusalén. Chuncha 
katamamaqganlqajnivaya' yu xalaj'ay 
xapaynin, ni xa'ukxtinin kuras, y vachu' 
yu ixtamasuy ixlhachimo'onk'an. Va 
katamagniya', pero yu la'at'utu julchan 
va katakukchoqgoya'. 22 Chuncha ni 
Pedro va alakataun ix!aman lha'al ni 
Jesús, va aqtayl laq!aymay, va juniy: 

—Jalhachimo'onu', kamap'aynik!a 
me'eman. Apalay ox jantu chuncha 
k'at'ap'as'a. 

23 Chuncha ni Jesús talaqasp'iklhi, 
va junil ni Pedro: 


SAN MATEO 


30 





—Yu uzint'i, Satanás, tumpajcha 
k'a'unt'i kun kit'in. Uxint'i vamun mak'ay 
para k'imap'uts'an'anit'i. Uzint'i mejatapa- 
stak'ati jantu chun tacha ixjatapastak'ati 
Dios, va pastak'a tacha yu vali'iy lapanakni. 

24 Ex ni Jesús va lakjunil ixt'altanan: 

—Incha matichun kint'atitukxuntaya- 
putun, yucha jantucha lay makay yu maka- 
putun. Kaval tacha kalha'al ixkurus, ex 
chuncha lay kint'atitukxuntayalcha. 25 Ni 
lapanaki yu ayaj Ihitsukuputun ixjatsukunti, 
yucha kamagats'angaya'. Pero yu kamaqa- 
tslangaya' ixjatsukunti por kitlin, yucha kalhi- 
tsukuchogoya'. 26 ¿Tisuncha lhajaycha qayn- 
taun lapanaki incha kalhitsuku'ol tachun yu 
alin lakamunukpa! pero va magats'anqay 
ixjatsukunti? ¿Tas kapulhitsukuchoqoya' 
ixjatsukunti? 27 Yu kit'in ni Sastatla Lapa- 
naki kakmintachal kun ixtap'asta kimPay, 
y kun ixmayulnin. Ex chuncha kaklakma- 
palacha ni lapanakni por qayntamin va yu 
tamakata. 28 Lagsaval klajunau, aniy ta'alin 
lati lapanakni yu jantuka' kataniya' tus kata- 
lagts'in'elaya! ni kit'in yu Sas'atla Lapanaki 
tejkan kakmintachal la kilhachimo'on. 


Tapaxal yu tacha ixtasuta ni Jesús 
(Mr. 9:2-13; Lc. 9:28-36) 


1 1 Ex va chuncha astan tejkan 
7 lagachazancha julchan val, ni 
Jesús va tumpaj lha'al ni Pedro ali Santiago 
ali Juan yu ixlaqaj Santiago. Va laklha'al 
taun ay aspajun. 2 Ancha la ixtalaka'ukxpu- 
k'an ni yu'uncha, va tapaxal yu tacha ixta- 
suta ni Jesús. Yu ix'ukxpu' va tus k'uliksna' 
val, tacha julchan. Yu ixlaqch'iti va yaqaq 
val, va tacha jatunkuna'. 3 Talaqts'il ni 
Moisés ali Elías. Va ixtat'ajun laxaqalanin 
kun Jesús. 4 Ex yu Pedro va junil ni Jesús: 

—Jalhachimo'onu', jayaj ox ijk'alintau 
ni aniy! Incha uzint'i na'un, kakmakayau 
agat'utu moqlta!. Agataun para uxint'i, 
agataun para Moisés y aqataun para Elías. 

5 Ex tejkan ixt'ajun chivin ni Pedro va 
laqmagatanul kun xajalk'ikni' laqataun 
taputs'i k'uliksna!, ex yu laka taputs'i va 
tagasmaklhi taun chivinti, va naul: 

—Ni aniy yucha ni kints!al yu ikmala- 
qachata; va ayaj ijk'achaniy. La ox ka!ala- 
smakt'ik ni yucha. 


6 Tejkan chuncha taqasmaklhi ixt'a- 
ltanan va tus tatalakaputatamal la ix'uk- 
xpuk'an ni lakat'un, va tus ox ixtalakta- 
lhananta. 7 Ex ni Jesús laktalakanunil, 
jalakch'apal, va lakjunil: 

—Ka'ost'aulat'ikcha, jantu 
kat!alhanant'ik. 

8 Ex chuncha tejkan talagts'inchogol 
va jantucha matichun katalagts'il. Va 
ixlamancha yachoqol ni Jesús. 

2 Tejkan taminchoqochalcha ni 
aspajun, ex ni Jesús va lakjunil ni 
ixtlaltanan: 

—Jantu matichun k'a'unit'ik yu 
ixlaqts'inat'ik tus tejkan kaktakukcho- 
qoya! ni kitlin yu Sas'at'a Lapanaki ex 
k'anaunapitik. 

10 Ex chuncha ixt'altanan ni Jesús 
talhisakmil, va tajunil: 

—¿Vali'iychacha yu tamasuy ixlha- 
chimo'onk'an ni israelitas tanajun ni 
Elías va yucha p'unaj kamina'? 

11 Ex ni Jesús va naul: 

—Chun, ni Elías p'unaj kamina!, va 
yucha ni kalaqla'oxiloya' tachun. 12 Pero 
yu kittin klajunau, ni Elías kilatachilcha, 
pero yu'uncha jantu katamispal. Tama- 
kanil ni yucha va tacha ni yu'uncha tama- 
kaniputulcha. Vachu va chun ni kit'in yu 
Sas'at'a Lapanaki ayajkakmaqanlgajnana' 
la ixtamakak'an ni yu'uncha. 

13 Ex ixtlaltanan ni Jesús va tamala- 
gasil ixt'ajun lhichivini' Juan yu 
ixjamagchaj'avana!. 


Ni Jesús va ma'ayajnichoqol qayntaun 
ts'al yu ixlhit'ajun yu jantu ox espíritu 
(Mr. 9:14-29; Lc. 9:37-43) 


14 Ex va chuncha tejkan tachinchal 
talan ixtalalinta lIhuvaj lapanakni, va 
talakanunil ni Jesús qayntaun lapanaki, 
va ta'aqtsoqoqtanil la ixtalaka'uxkpu ni 
yucha, va junil: 

15 —Jalhachimo'onu, kit'in va knajun 
k!amap'aynit!i ni kints'al. Va ch'apay yu 
ixlhinin, chuncha maganlgajnan va 
taxtujcha. Ayajaqlhuvajcha taqtay laka 
jikmi, aqtamixna taqtay ni lakxkan. 16 Yu 
mint'altanan xaklaklhiminitacha ni aniy 
pero jantu kalal ni katama!ayajnichoqgol. 

17 Ex ni Jesús va naul: 

—;¡Yu uxiknan jantu lay lhak'ap'up'i- 
nat'ik, va jalaktu'unun unt'at'ik! ¿Tus 
tavanancha kaktamakauna! kun uxiknan? 
¿Tus tavanancha kaklatayaniyaucha? 
K'alhit'ant'ikcha aniy ni ts'al. 

18 Ex chuncha ni Jesús va laq'aymal yu 
jantu ox espíritu. Va taxtunichogol ni ts'al. 
Ex va taun panch'ix va ayajnanchoqolcha. 

19 Taval yu ixtlaltanan va tat!achivinil 
ixlaman ni Jesús, va tajunil: 

—¿Vali'iychacha ni kijnan jantu kalal 
ikmaxtuu ni anchanu jantu ox espíritu? 

20 Ex ni Jesús va lakjunil: 

—Ni uxiknan va ayaj tstuniy milha- 
kapu'atk'an. Chavay vas klajunau, mas 
milhakapu'atiklan va laksttuniy tacha yu 
lakattuniy xatalts'i mostasa, incha ka'u- 
nitik ni aniy aspajun: “Ka'osttlicha ni 
aniy, k'ap'inch'iycha alakataun.” Ex yu 
aspajun va niman kaqosa'. Chuncha 
jantu ka'alil tutuchun yu jantu kalal. 

21 Incha maxt'up'ut'un tacha anchanu!' 
jantu ox espíritu, ex magsk'iniy kask'in 
Dios kun task'ajati. 


Ni Jesús aaqtauncha pute'ey 
tacha kapuniyacha 
(Mr. 9:30-32; Lc. 9:43-45) 


22 Ex va chuncha tejkan ch'antaun 
ixtatitukxuyananchal xalakat'un ni Galilea, 
ex ni Jesús lakjunil ixt'altanan, va naul: 
“Ni kitlin yu Sas'at'a Lapanaki kintamaq- 
xta'a! la ixtamakak'an ni lapanakni, 23 ex 
chuncha kintamaqniya', pero yu la'at'u- 
tunu! julchan kajkujchogoya!.” 

Ex chuncha yu ixt'altanan va ayaj 
tamaqganinilcha. 


Yu xalhimapalkan ni ay lakatajtan 


24 Ex chuncha ni Jesús kun ixt'altanan 
va tacha'al Kapernaum. Ex yu ixtach'inin 
ixlhimapalkan ni ay lakatajtan va talaq'al 
ni Pedro, va talhisakmil: 

—¿Yu mijamalaninik'an jantu mapalay 
yu xalhimapalkan ni ay lakatajtan? 

25 Ex ni Pedro galtayanal, va naul: 

—Chun, mapalay. 

Ex tejkan tanuchalka' laga chaga' ni 
Pedro, ni Jesús va xagalal, va junil: 


—Simon, ¿uxint'i sun chivinticha 
na'un? Yu xajalhachimo'onun ni laka- 
munukpa!, ¿tas ayu'tunchacha ch'ikan yu 
xalhimapalkan? ¿Va yu sas'atlan? u ¿va 
yu alakataun machagan? 

26 Ex ni Pedro va naul: 

— Va yu alakataun machagan. 

Ex ni Jesús va naul: 

—Ex yu ancha machagan jantu 
magsk'iniy tutuchun katamapalal. 

27 Pero para jantu katatalqaul ni lapa- 
nakni, kap'inch'iy ni lakamar, k'amu'u- 
ye'e mimpamaq]lhavan, va k'amak'uttu- 
ye!e ni jatanti yu p'unaj katsak'aya'. La 
ixkil ancha k'atlemaniye'e agxtaun 
tumin. Ex ni anchanu kalaqchaanacha 
para k'alhimap'al'oye'e yu klaninin y 
vachu kun yu uxint'i Ihip'ininin. K'alhi- 
p'inch'iycha, k'amap'alt'icha. 


¿Ta'ayucha yu apalay xa'ay? 
(Mr. 9:33-37; Lc. 9:46-48) 

1 8 1 Ex va chuncha ni anchanu 
julchan ixt'altanan ni Jesús va 

tatalakanunil, va talhisakmil va tanaul: 

—Ta'an Ihachimo'onun ni Dios, ¿tas 
ayuchacha yu xa!ay junita? 

2 Ex ni Jesús va tlasa'il qayntaun 
s'at'a, va magayaul la ixtalaka'ukxpu- 
klan ni yu'uncha. 3 Ex va lakjunil: 

—Vas klajunau, incha uxiknan jantu 
laksttuniy kak'atstant'ik tacha jas'at'an, 
ex jantu lay k!attanut'achipitik ta'an 
jalhachimo'onun ni Dios. 4 Yu apalay ay 
junita ta'an jalhachimo'onun ni Dios, 
yucha yu vamun lakat'uniy makakan 
tacha yu aniy jas'at'a. 5 Yu laqa'iy ni 
aniy jas'atla por chuncha klhinajun ni 
kittin, ex vachu kilaga'iy ni kit'in. 


La lhita'ay kuna! para yu 
magtaqgalhinin 
(Mr. 9:42-48; Lc. 17:1-2) 


6 "Mas va talayuchacha kaval incha 
kamakal para kamagtagalhinil qayntaun 
kilapanaki tacha yu aniy lakat'uniy 
jas'atla, ex ni yucha ayaj lhita'ay kata- 
pasaya'. Apalay ox kaval ni kapixtu- 
ch'i'tulakalcha kun xachiyux pach'ikni, 
ex ka!ankalcha ixmaj'anka lakamar y 

ka'aksk'aj'ul. 7 Ayaj lhita!ay yu aniy laka- 
munukpa!, va pumalhuvaj alin yu talhi- 
najun katamagtagalhinil. Ni yu'uncha va 
tacha ta'alincha, pero ¡paynicha ni lapa- 
naki yu lhinajun katamaqtaqalhinil yu 
alati! 

8 "Xlhiyucha incha mak'ap'ut'un tala- 
qalhin kun mimaka' u minch'aja!, apalay 
ox kaval ni k'ach'aqxmaj'acha, va 
kamaj'acha. Apalay ox k'atlanuchiy 
maklt'ul u ch'anlt'ul ta'an alin ox jatsu- 
kunti y jantu kamujun kun makt'uy u 
ch'anttuy laka jikmi talan magtajita mas 
va tavanancha. 9 Vachu! incha k'amak'a- 
p'ut'u talaqalhin por yu lagts'in la milaq- 
chul, apalay ox kaval ni k'alakp'uma- 
xt'uk'a milaqchul. Apalay ox mas vamun 
milakputaun k'at'anuchiy ta'an alin ox 
jatsukunti y jantu k'at'anuchiy milakpu- 
t'uy milaqchul la xajikmi ni laqnin. 


Ni borrego yu ists'anqata 
(Lc. 15:3-7) 


10 'Jantu k'anau ni jantu xtapal kataval 
yu aniy lakst'uniy jas'at'an. Laqsaval 
klajunau yu ixmayulnin Dios yu jalaklhi- 
stak'a, yu'uncha ta'alintacha la ixtalaka'uk- 
xpu' ni kimPay yu alintachal lakt'iyan. 

11 Ni kit'in yu Sas'at'a Lapanaki va klagki- 
malagtaxtuchil yu ixtatstangatacha. 
12”¿Tas lhilayat'ikcha? Incha qayntaun 
lapanaki lhit'ajun taun ciento ixborregos 
pero incha tstangay lagataun, ¿ex tisuncha 
kamakaya'? Va kalakmakauna! yu noventa 
y nueve laka aspajun y ka'ana' lakxkauna' 
yu lagataun borrego yu tslangata. 
13 Chavay incha katemachogol ni anchanu 
laqataun borrego yu iststangata ex apalay 
lhi'achantajuy xajantu yu anchanu 
noventa y nueve yu jantu katats'angal. 
14 Vachu chun yu mimPayk'an yu vilchal 
lakt'iyan jantu najun matichun kats'angal 
mas va qayntaun yu aniy laksttuniy. 


K'amalaqmixinin milagaj ali 
mint'alapanaki 
(Lc. 17:3) 


15 'Chavay incha milaqaj makaniyan 
taun tuluchun yu jantu ox, maqsk'iniy 
K!atlalagla'oxit'i ixlaman. Incha 


makanincha kuenta yu tacha un ex ox 
junchoqoy tacha milagaj. 16 Chavaycha 
incha jantu kamakanin kuenta yu un ex 
magsk'iniy k'a'unt'a'it'i qayntaun u 
gaynt'uy para vachu' kataqasmaktayl yu 
Ihich'ivinat'ik, chuncha para yu'uncha 
katamasavalal tachun yu na'unt'ik. 

17 Chavay incha jantu kamakaya! kuenta 
kun yuluncha, ex maqsk'iniy kat!ach'i- 
vincha la ixtalaka'ukxpuk'an yu talhaka- 
pu'an ni Dios ta'an tataqxto'a. Chavay 
incha jantu kamakanin kuenta mas kun 
yu'uncha, ex tslangay k'alaqts'i tacha 
qayntaun yu jantu lhakapu'anan u tacha 
qayntaun yu ch'inin impuestos. 

18 "Lagsaval klajunau, tachun yu 
k!ach'itulayapitik aniy lakamunukpa' ex 
vachu va chun kach'i'ulakantachal 
lakt'iyan. Vachu tachun yu kax'oqt'a- 
pitik ni aniy lakamunukpa', vachu va 
chun kax'oqkantachal lakt'iyan. 

19 "Vachu klajunau incha pumat'uy 
ni uxiknank'an aniy lakat'un k'ask'ini- 
t'ik ni Dios, incha va ch'antaun ka'unt'ik 
yu kask'inp'uttunt'ik, ex kataxtaqniyan 
yu kimPay yu alintachal lakt!iyan. 

20 Chavay yu ta'an tatagxto'a pumat'uy 
u pumat'utu la kintaga'uti, ex kit'in 
ancha ijk'alinta la ixta!lajna ni yu'uncha. 

21 Ex chuncha ni Pedro laq'al ni 
Jesús, Ihisakmil, va naul: 

—Jalhachimo'onu, ¿tas aqchuxicha 
kakmalaqmixinil kilagaj tejkan kima- 
kanil taun tu'uchun yu jantu ox? ¿Tus 
aqtujun? 

22 Ex ni Jesús va naul: 

—Jantu ijkunan va aqtujun, mas va 
tavanancha kaval k'amalaqmixinin, mas 
aqlhuucha kaval, mas setenta por siete. 


Qayntaun jalhachimo'onu' yu jantu 
ixmalaqmixiputun 


23 "Yu xalhachimo'on ni laktliyan va 
tacha gayntaun jalhachimo'onu yu 
ixmasavalaputun ixkuentajkan ix'oqxta- 
matin. 24 Ex va chuncha tejkan ta'aqtay- 
nilcha pute'enin ixkuentajk'an, ex va 
talhiminil qayntaun yu ixlhaaniy lIhuvaj 
tumin, tus miyones. 25 Chuncha yu 
ix'oqxtamati va jantu kalhitsukul yu 

kalhimapalnil, ex yu ix'ukxtin va lhiju- 
nilcha para kast'akal kun ixanati ali sas'a- 
t'an y vachu kun tachun yu ixlhittajuncha 
va para kalagchaanil ni kalhimapalal 
tachun ixlhaaninti. 

26 "Ex va chuncha yu ogxtamati ta'aq- 
tsoqoqtanil la ixtalaka'ukxpu' ni ix'uk- 
xtin, tapayninil, va junil: “Jalhachi- 
mo'onu, va knajun k'ima'ant'aulnin ataun 
panch'ix, kakmapalniloyan laksniy tachun 
yu iklhaaniyan.” 27 Ex yu ix'ukxtin va 
mapaynil, va maqantaulni'olcha tachun 
ni ixlhaaniy. Va oxamaktauncha 
makaunchogol. 

28 "Ex tejkan taxtuchoqolcha ni ogxta- 
mati va temal qayntaun ixt'atapatsan, ni 
yucha ixlhaaniy lakatstuniy tumin. Ex ni 
yucha va niman ch'apanil la ixpixtu, va 
aqgtaynilcha pixtulhita para kama'ak- 
skajval, ex va juniy: “¡K'imap'alnincha 
lagatap'ast'a yu k'ilhip'iniy!” 29 Ex ni 
anchanu ixtlatapatsan ta'aqtsoqoqtanil la 
ixtalaka'ukxpu' yu ixlhaaniy, ex tapay- 
ninil, va junil: “K'ima!ant'aulnin ataun 
panch'ix. Kakmapalni'oyan laksniy yu 
iklhaaniyan.” 30 Pero ixtla'oqxtamati yu 
ixlhaaniy va jantu kamagantaulnil, va 
manul laka pach'in tus kamapalal ixlhaa- 
ninti. 31 Ex tejkan chuncha talagts'il yu 
alati ixtlatapatsanin yu tacha tapasal va 
tus jantu katalhipa'inil, va la taxkanil. Ex 
va ta'al laqpute'eninin ni ix'ukxtink!an yu 
tapasal. 32 Ex chuncha yu jalhachimo'onu 
va malagachanal ixjunta!ika, va junil: 
“Uxint'i jalaktutunu! oqxtamati kathi, 
kit'in ikmagantaulnin tachun yu ixk'ilhi- 
p'inin, va por k'intlap'ayninin. 33 Apalay 
ox ixlhitstuk'unin mapayninti mint'atapa- 
tsan chuncha tacha kit'in ikmapaynin ni 
uxint'i.” 34 Ex ni jalhachimo'onu' va ayaj 
talgaul, va malagachanal ixmanuka laka 
pach'in ni anchanu ogxtamati, va tus 
kamapalni'okal tachun yu ixlhaanikan. 

35 Ex va chuncha ni Jesús taylha'al 
ixchivinti, va naul: 

—Yu kimPay lakt'iyan vachu va chun 
katamakaniyan ni uxiknan incha jantu 
lagsaval malaqmixiniyat'ik 
mint'alaqaunink'an. 


Ni Jesús masuy ni jantu ox 
katalamakaunchogol 
(Mr. 10:1-12; Lc. 16:18) 


1 9 1 Chuncha tejkan laqpu- 
telelolcha ni Jesús, va alcha 


xalakat'un Galilea, cha'al yu xalakat'un 
Judea ta'an putak'ut'a ni julchan, xlhi'a- 
vint'i xala'axkan Jordán. 2 Ex chuncha 
va lhuvaj lapanakni tat!a'al y va jalaj- 
k'uch'uchal ni tagan'anin. 

3 Ex chuncha lati ni fariseos tatala- 
kanunil ni Jesús, talagts'intanul, va 
tanaul: 

—¿Lay kamakaunchogol ixanati 
qayntaun lapanaki mas va tu'uchun 
kaval yu kamakanil? 

4 Ex ni Jesús va lakjunil: 

—¿Jantu agtaun p'ut'e'eyat'ik 
uxiknan la ixchivinti Dios ta'an ts'og- 
kanta, va najun, “tejkan p'unaj lakmakal 
ni Dios ni lapanakni, va lakmakal qayn- 
taun jo'ati ali qayntaun xanati”? 

5 Vachu naul ni Dios: “Xlhiyucha ni 
jo'ati makajun ni ixpay ali ixnati, 
tlatsukuy ixanati, ex yu pumat!luy va 
qayntauncha lapanaki tapalay.” 6 Ex 
chuncha jantucha pumat'uy tajunita, va 
qayntauncha jun. Ex chuncha ni lapa- 
nakni jantu maqsk'iniy katalaqlvaqlhi 
yu malagxto'a ni Dios. 

7 Ex chuncha ni fariseos talhisakmil, 
va tajunil: 

—¿Vali'iycha ni Moisés lhinaul 
kaxtaqnikal agxtaun acta qayntaun 
xanati para kapumakaunchogokal? 

8 Ex ni Jesús va naul: 

— Va por p'ays melhanutk'an va 
chuncha lhinaul ni Moisés para kalama- 
k'aunt'ik, pero yu magancha tejkan 
agtaynichal ni lakamunukpa' jantu 
chuncha ixjunita. 9 Pero yu kit'in ikla- 
junau, incha qayntaun jo'ati makajun 
ixanati mas jantu kamaqtaqgalhinil, ex 
tlatsukuchoqoy agqayntaun xanati, ex 
chuncha ni yucha makay talagalhin. 
Vachu incha qayntaun jo'ati tlatsuku- 
chogoy yu makaunkanta, ex ni yucha 
vachu makay talaqalhin. 

10 Ex ixtlaltanan va tanaul: 

—Incha va ay laqtaqal makay yu 
makajun ixanati, ex ka apalay ox jantu 
kat!atsukul. 

11 Ex ni Jesús va naul: 

—Jantu lay katamalagasil tachun ni 
lapanakni, vamun lati yu laksakta Dios lay 
tamalagasiy. 12 Ta'alin lapanakni yu jantu 
lay talakxtuklay va por chuncha tatsukul. 
Vachu lati lapanakni jantu lay talak- 
xtuklay va por chuncha lakmakanikan. 
Vachu lati lapanakni jantu talakxtuklay, 
vamun tapatsaniputun xalhachimo'on ni 
lakt'iyan. 


Ni Jesús laksk'iniy Dios ni jas'at'an 
(Mr. 10:13-16; Lc. 18:15-17) 


13 Ex va chuncha ni lapanakni va 
talhaanil ni jas'atlan ni Jesús va para 
kalaqmoqslanil ixmaka' y para kalaksk'inil 
Dios. Pero yu ixtlaltanan ni Jesús va ta!aq- 
tayl talaq!aymay yu ixtalha'an ni sas'atla- 
nink'an. 14 Ex ni Jesús va naul: 

—K'alakmak'aunt'ikcha ni jas'at!an, 
chagx katamil kun kitlin. Jantu maqsk'iniy 
kalaq'aymat'ik, yu tatanuyachal ta'an 
lhachimo'onun Dios yu'uncha tajunita 
tacha yu aniy jas'at'an. 

15 Ex chuncha va laqmogqgslanil ixmaka' 
ni jas'at'an ex taval anchoqgolcha 
alakataun. 


Qayntaun ts'al yu magali' va 
t'achiviniy ni Jesús 
(Mr. 10:17-31; Lc. 18:18-30) 


16 Ex chuncha qayntaun ts'al laq'al ni 
Jesús, Ihisakmil, va naul: 

—Ox jamalanini", ¿tisuncha yu laj'ox 
kakmakal para kaklhitsukul ni jatsukunti 
yu jantu agtaun kami'oya!? 

17 Ex va naul ni Jesús: 

—¿Vali'iycha k'ituniy ox kunita? Yu ox 
vamun Dios. Incha t'anup'ut'unachiy ta'an 
alin ox jatsukunti, ex maqsk'iniy kat'o'o- 
yat!i yu lhinajun Dios. 

18 Ex yu ts'al va naul: 

—¿Ta'ayuchacha? 

Ex junil ni Jesús: 

—Jantu k'amaqnin, jantu k'at'at'amat'i 
agayntaun yu jantu minavin kaval, jantu 


k!alalhavan, vachu' jantu kalaklk!an y 
jantu kalhich'ivin aqayntaun yu jantu 
lagsaval. 19 K'at'o'oyat'i mimpay kun 
minati, vachu' k'a'ach'anin mint'ama- 
chaqa! tacha uxint'i ach'anik'an. 

20 Ex va naul ni ts'al: 

—Tachuncha ni anchanu va 
kmaka'ojotacha. ¿Ex tisuncha apalay 
kintstanganiy? 

21 Ex va naul ni Jesús: 

—Incha vas ni unp'ut'un, kap'in- 
ch'iycha lakstlana' yu lhit'a'un. Ex yu 
xatapal kalagxt'aqnincha ni kilpatanin. 
Ex k'alhitstuk'utlachiy mimagaliti 
laktliyan. Ex chuncha k'int!at!atlicha. 

22 Tejkan chuncha qasmaklhi ni 
ts'al, va tus maganinij'anchogolcha. Va 
ayaj magali' ixjunita. 

23 Ex ni Jesús va lakjunil ixt'altanan: 

—Lagsaval klajunau, la lhita'ay para 
katanuchal qayntaun magali' ta'an 
lhachimo'onun ni Dios. 24 Lagsaval 
klajunau, apalay va ts'alti kapulaqpuslhi 
laqataun camello ta'an puxalal la ixt!i- 
tlamp'in ni makskati xajantu katanuchal 
qayntaun magali' talan Ihachimo'onun 
ni Dios. 

25 Ex tejkan chuncha taqasmaklhi 
ixtlaltanan ni Jesús, va tus vak tak'atsal, 
va tanaul: 

—¿Ex tas ayucha lay 
kalaqtaxtuyacha? 

26 Ex ni Jesús laqts'il ixttaltanan, va 
lakjunil: 

—Alin yu jantu lay tamakay ni lapa- 
nakni pero ni Dios tus tachun lay 
makay. 

27 Ex ni Pedro va junil: 

—Yu kijnank'an ikmakaun'otaucha 
tachun yu klhittaunau y klat'atitukxuya- 
naucha. ¿Ex tisuncha klaqa'iyau? 

28 Ex ni Jesús va naul: 

—Lagsaval klajunau, kamina! 
julchan tejkan laqsast'i kuna! tachun, y 
kaktaultachal ni kit'in yu Sas'at'a Lapa- 
naki la kimpalhachimo'on ta'an kaklhi- 
tsukuya! kintap'asta. Ex uxiknan yu kila- 
tlaltananau vachu va kat'ault'achipitik 
milaqakaut'uyk'an laka japalhachimo'on 
para kalaqla'oxiniyapitik yu 

oqxlaqkaut'uy xalapanakni Israel. 
29 Chavay ta'ayucha yu makajun ixchaga', 
u ixlagaj, u ixt'alapanaki u ixpay u ixnati, 
u sas'at'an u ixttun por kit'in, ex ni yucha 
kalaga'ichogoya' apalay lhuu, tus taun 
ciento. Y vachu kalaga'iya! ni jatsukunti 
yu jantu aqtaun kami'oya'. 30 Chavay ayaj 
Ihuvaj ta'alin yu ayaj laj'aynin tak'atsan, 
pero astan ni yuluncha va laksttuniy kata- 
juna'. Chavay ayaj lhuvaj ta'alin yu 
laksttuniy tak'atsan pero astan ni yu'uncha 
va xalaj'aynin katajuna!. 

Yu tatapatsay ta'an ch'ankanta uvas 
2 1 Ex vachu va lakjunil ni Jesús: 

0 —Yu xalhachimo'on lakt!liyan va 
tacha qayntaun lapanaki yu ayaj maqgalin 
ixt'un para k'atlap'ats'at'i. Taun puvakuj 
al jalakxkauna' oqxtamatin para katatapa- 
tsal la ixt'un ta'an ixch'anta uvas. 2 Ex 
tejkan laktemal va talaqla'oxil yu tacha 
katalhajaya! por paqtamin ixlhitapatsa- 
klan. Ex chuncha laqmalaqachalcha tapa- 
tsanin la ixt'un. 3 Taval tejkan laganaja- 
tsicha puvakuj val, va aaqtaun anchogol 
laklhitamau, va lagts'il alati lapanakni yu 
vali'iy ixtayanal. 4 Ex va lakjunil ni 
magali': “Ni uxiknan vali'iy ukxuyanan- 
t'ik. Vachu kap'inch'ipitik tapatsanin la 
kilhitapatsa. Ox klamapalau.” Ex va 
chuncha va ta'alcha tapatsanin ni 
yu'uncha. > Taval ni magali' aagtaun lajki- 
lakxkauchogol oqxtamatin va tejkan atun- 
kulcha, ex vachu tejkan la'attutu putogo- 
xata val. Vachu va chun laklhijunil alati 
yu vali'iy ixtatitukxuyanal. 6 Ex chuncha 
tejkan va laycha kalagchaanputul laqakis 
putogoxata ni magali' va anchoqol 
aaqtaun laklhitamau. Ex va laktemachoqgol 
yu alati lapanakni yu vali'iy ixtatitukxu- 
yanal. Ex va lakjunil: “¿Vali'iycha alint'a- 
tlikcha aniy tus taun julchan y jantu 
katstuk'ut'ik tapatsanin?” 7 Ex ni yu'uncha 
va tanaul: “Jantu matichun kintalhijunan 
lhitapatsa.” Ex ni yucha va lakjunil: 
“Klap'inch'ipitik tapatsanin la kint'un. Ox 
klamapalau.” 8 Taval tejkan puts'islhicha 
ex ni magali' va junil yu xa!ay ixlogxta- 
mati, va naul: “K'alakjunt'a'itticha ni 
oqxtamatin. K'alakmap'alt'icha. 


K'ap'u'aqt'ayniy yu astan ta'aqtaynil ni 
lIhitapatsa, y klap'uxajch'iy yu p'unaj 
talaqtaynil ni lhitapatsa.” 9 Ex va aqtayl 
lakmapalkan. P'unaj tatalakanulcha yu 
talaqtaynil lhitapatsa yu laqakis putoqo- 
xata, va lakmapalkal qayntamin por 
qayntamin yu lhajakan paqtaun. 10 Ex 
taval tatalakanul yu p'unaj ta!aqtaynil 
tapatsanin. Ni yu'uncha ixtalhilay kalak- 
mapalkana! apalay lhuu pero por qayn- 
tamin vachu talaga'il va yu Ihajakan 
pagtaun. 11 Ex tejkan talaga'i'olcha va 
talagtaynil talhilakchiviniy por yu 
anchanu' xamanavin ni t'un. 12 Va 
tajunil ni manavin: “Yu alati, va laycha 
katogoxal ixtachin, va tauncha hora 
tatapatsal, chavay yu'uncha vachu va 
chun talhajal tacha kijnan klhajau. 
Chuncha tus va tauncha julchan xakta- 
yaniyau laka lhi'icha.” 13 Ex ni magali' 
va junil xagayntaun ni yu'uncha: 
“Kint'alagajun, kit'in jantu tu'uchun 
lagtagal iktsukun makanin. Lagla'oxiu 
ni va chuncha k'alha'aye'e tacha 
lhajakan paqtaun. 14 Chavay k'ala!a'i- 
t'icha milhilhajati. K'ap'inch'o'ocha. 
Incha kit'in iknajun chuncha kmapa- 
Iputun yu astan aqtaynil tapatsan, va 
chuncha kaval. 15 Ni kintumin yucha 
kinavin, va kit'in kimpaxtoqniy 
kakmakal yu ikmakaputun. U ¿va 
akch'ip'in va por ikqal'ox lapanaki 
kunita?”, va naul ni magali'. 

16 Vachu va naul ni Jesús: 

—Ex chuncha, yu chavaycha xa!a- 
stanin tajunita, yu'uncha xap'unajnin 
katajuna'. Pero yu chavaycha xap'u- 
najnin tajunita, yu'uncha xa!astanin 
katajunchogoya!. 


Ni Jesús aqt'utunucha pute'ey ixlhinin 
(Mr. 10:32-34; Lc. 18:31-34) 


17 Ex chuncha tejkan ix'antacha ni 
Jesús xalakatin Jerusalén, va tumpaj 
lakjunta'il ixt'altanan yu pumakauttuy. 
Va lakjunil: 

18 —Chavay telenaucha Jerusalén. 
Ni kitlin yu Sas'atla Lapanaki kakmaq- 
xtaqkana' la ixtamakak'an yu xa'uk- 
xtinin kuras ali yu tamalaniy 

kilhachimo'onk'an. Kintamuk'aniya' 
lagtagal para kintamagnil. 19 Ex chuncha 
kintamaqxta'a! kun yu jantu israelitas 
kataval para kintalaktu'ul ni kit'in. Ex 
kintalakasamaya' y kintaxtukmuk!aya! 
laka kurus. Pero yu la!'attutunu! julchan 
kajkujchoqgoya!. 


Yu sk'il ixnati ni Juan ali Santiago 
(Mr. 10:35-45) 


20 Ex va talakanunil ni Jesús ixanati ni 
Zebedeo, va lakt'amil iststalan, yu Juan kun 


Santiago. Ni anchanu xanati va ta'aqtsoqoq- 
tanil la ixtalaka'ukxpu' ni Jesús, va sk'inil 
taun jatapayniti. 21 Ex ni Jesús va junil: 

—¿Tisuncha maqsk'iniycha? 

Ex va naul ni xanati: 

—Va knajun k'alhinau kataulal la 
mipalhachimo'on yu qayntaun kints'al la 
milhijakana y yu aqayntaun kataulal la 
milhijamaqxu. 

22 Ex ni Jesús va lakjunil: 


—Uxiknan jantu mala'asiyat'ik yu sk!i- 


nat'ik. ¿Lhilayat'ik kalaya! k'ap'u'oqnuna- 
pitik yu xavaso maganlgajnati yu kit'in 
kakpu'oqnuna'? ¿Lhilayat'ik kalaya' 
k!ap'ulagch'aj'auyapitik yu lhita!ay 
aqchaj'auti yu kitlin kakpu'aqchaj'auya!? 

Ex tanaul ni Juan kun Santiago: 

—Chun, kalaya!. 

23 Ex ni Jesús va lakjunil: 

—Lagsaval k'ap'u'ogyapitik ni kivaso, 
y vachu k'ap'u'aqch'aj'auyapitik chuncha 
tacha kit'in ikpu'aqchaj'ajuta. Pero yu 
kat'aulat'ik la kilhijakanaj kun la kilhija- 
maqxu, yucha jantu kimpaxtoqniy para 
kaklaxtaqniu. Va paxtoqniy kimPay 
kaxtaqnil yu ixtalaksaknati. 

24 Ex tejkan chuncha taqasmaklhi ni 
alati yu pumakau va la tatalqaunil yu 
anchanu pumat'uy jat'alaqaunin. 25 Ex ni 


Jesús va lakjunta'i'ol ixt'altanan, va lakjunil: 


—Ni uxiknank'an ox k!atslayat'ik ni 
xalhachimo'onun aniy lakamumukpa' va 
p'as laklhichimo'oy ixlapanaknik'an. Yu 


xalaj'aynin apalay p'as ixlhachimo'onk'an. 
26 Pero jantu maqsk'iniy chuncha ka'unt'ik 


ni uxiknank'an. Yu xagayntaun ni uxik- 
nank'an yu junputun xa!ay, yucha 
magsk'iniy kalaq'aqtayju'ol tachun yu 


alati. 27 Vachu yu ta!ayucha ni uxiknan- 
klan yu junputun xap'unaj, yucha 
magsk'iniy kaval tacha qayntaun oqxta- 
mati yu jantu mapalkan. 28 Ni kit'in yu 
Sas'atla lapanaki jantu kakmil para 
kaktapatsanikal. Kit'in kminta para 
kaklaq'aqtayjul yu alati. Vachu kakmaq- 
xta'a! ketsukunti para chuncha katapu- 
laqtaxtul pumalhuu lapanakni. 


Ni Jesús lakmalakavanichoqgol 
pumat'uy la'ach'ixin 
(Mr. 10:46-52; Lc. 18:35-43) 


29 Ex chuncha tejkan tataxtucho- 
qolcha laka putaulan Jericó, va lhuvaj 
lapanakni tat'a'al ni Jesús kun ixt'a- 
ltanan. 30 Ancha lakatin ixtavilanal 
pumat'uy la'ach'ixin. Taval tejkan taqa- 
smaklhi ni ancha ixt'ajun tapasana' ni 
Jesús, tatlasal, va tanaul: 

—¡Jalhachimo!'ontt, istslal k!at'i ni 
ay jalhachimo'onu David, kilamapayniu 
ni kijnan! 

31 Yu lapanakni va talaq'aymal ni 
la'ach'ixin para saqcha kataval, pero 
yu'uncha apalay tataylha!al 
ixtlasatik!an. 

—¡Jalhachimo'onu', yu ists'al k'at'i 
ni ay jalhachimo'onu! David, kilama- 
payniu ni kijnan! 

32 Ex va chuncha ni Jesús va tayal, 
va lakjunta'il ni la'ach'ixin, va lakjunil: 

—¿Tisuncha naunat'ikcha kaklama- 
kaniu ni kitlin? 

33 Ex ni yu'uncha tanaul: 

—Jalhachimo'onu!, va 
iklakavananputunau. 

34 Ex chuncha ni Jesús jalakma- 
paynil, va lakch'apanil ixlaqgchulk'an. Ex 
niman talakavananchogolcha, va tat'a!al 
ni Jesús. 


Tanuchal ni Jesús laka putaulan Jerusalén 
(Mr. 11:1-11; Lc. 19:28-40; Jn. 12:12-19) 

2 1 1 Ex chuncha tejkan ixtat'a- 

juncha ta'uksts'uninin ni 
Jerusalén, tacha'al laka putaulan 
Betfagé, yu zalaka'aspajun Olivos. Taval 
ni Jesus va jamalagachal pumat'uy izt'a- 
Itanan, 2 va lakjunil: 

—K'ap'inch'ipitik yu avint'i lakat'uniy 
putaulan. Ancha kat'emayapitik lagataun 
burra jach'i'ulanti kun sas'at'a. Va k'ax'oq'i- 
yapitik y kilalhiminiyau. 3 Incha matichun 
katalhisakmin vali'iycha Ihip'inapitik, ex 
ka'unapitik: “Va maqsk'iniy ni Jalhachi- 
mo'onu'. Va niman kamalaqachachoqgoya!.” 

4 Ni aniy chuncha val para katagayn- 
tsal yu magancha ts'oqlhi yu ixlaqpute!ey 
ixchivinti Dios, yu ixnajun: 

> Ka'unit'ik yu tavilanal laka putaulan 

Jerusalén: 

“MiJalhachimo'onuk'an va 
talaqmintan ni uxiknank'an. 

Va tacha kilpatani' pumin laqataun 
burra, 

putauk'al lagataun sas'atla yu 
mach'apanan.” 

6 Ex chuncha ni ixt'altanan va ta!alcha, 
va chuncha tamakal tacha lakjunil ni 
Jesús. 7 Chuncha talhimilcha ni burra kun 
sas'at'a. Ex tamuk'anil laqch'iti la ixpula- 
kank!an. Ex ni Jesús va putauk'alcha. 8 Yu 
lapanakni va ayaj lhuvaj ixtajunita. Lati 
talakmamal ixlagch'itk'an lakatin. Alati va 
talakmamal javanan yu talaqch'agxp'uxnil 
ixmaglagap'u ni k'iu. 9 Ex yu ixtap'ul'anta 
kun yu astan ixta'anta talakt!asal, va 
tanaul: 

—¡Hosana! ¡Ay kaval ists'al ni jalha- 
chimo'onu David! ¡Kato'oyakal yu minta 
la ixtaga'uti ni Jalhachimo'onu Dios! 
¡Hosana kanaunkal lakt!iyan! 

10 Ex chuncha tejkan tanuchal ni Jesús 
ni Jerusalén, va talakch'ilil tachun xalapa- 
nakni ni anchanu ay putaulan. Ayaj ixtala- 
lhisakmin siya yu'uncha, va ixtanajun: 

— ¿Tas ayuchacha ni aniy? 

11 Ex yu alati lapanakni va tanaul: 

— Va Jesús yu laqpute'ey ixchivinti 
Dios, yu machaqa! Nazaret yu xa'estado 
Galilea. 


Ni Jesús jalakxkaumaxtul jast'anan 
ni ay lakatajtan 
(Mr. 11:15-19; Lc. 19:45-48; Jn. 2:13-22) 


12 Ex taval ni Jesús tanuchal yu ay 
ixlakatajtan Dios. Tus tachun lakxkauma- 
xtu'ol maqspa! yu ixtat'ajun jast'anan kun 
yu ixtat'ajun ja'inin ni ancha. Va 


lagmapu'agsta'ol yu mesas ta'an ixtama- 
paxay ixtumink'an ni lapanakni y vachu 
yu ixt'ants'ik'an ni xast'anan palumax. 
13 Ex va lakjunil: 

—Ixchivinti Dios yu ts'ogkanta va 
najun: “Ni kinchaga' junkan zachaga' 
ta'an pusk'inkan Dios”, pero ni uxiknan- 
k'an mak'at'at'ik yu ixputamaqsaqna 
alhavanan. 

14 Ex ancha yu ay lakatajtan tatala- 
kanuni! ni Jesús lati la'ach'ixin kun lati 
yu lakch'anlt'ul, ex va lajk'uch'ul. 15 Ni 
xa'ukxtinin ni kuras kun yu ixtamasuy 
ixlhachimo'onk'an ni israelitas va ayaj 
tatalqamal tejkan talagts'il yu laj!ay 
axtoqnu ixmakay ni Jesús y taqasmaknil 
yu ixtlasatklan yu jaslatlanin laka ay 
lakatajtan yu inchine ixtanajun: “¡Ay 
kamakakal yu sas'at!a ni ay jalhachi- 
mo'onu David!” 16 Va tajunil ni Jesús: 

—¿Asmat'a yu tat'ajun naunan? 

Va lakjunil ni Jesús: 

—Chun, ijqasmat'a. ¿Jantu p'ut'e!e- 
yat'ik ixchivinti Dios ta'an tstoqkanta yu 
Ihichiviniy ni aniy? Inchine najun: 

Uxint'i laqxtaqniy jatapastak'ati 
yu lakst'uniy jas'at'an mas yu 
vananaj tats!'ik'iy 

para ay katamakan kun k'us 
milpati. 

17 Ex chuncha va lakmakaulcha, va 
alcha laka putaulan Betania. Ancha 
logojchalcha. 


Ni Jesús maxixil xak'iu ni higo yu 
jantu xta!a xa'unikan 
(Mr. 11:12-14, 20-26) 


18 Chuncha tejkan puvakuj val, va 
minchoqgochal ni Jesús ni Jerusalén, va 
chavanilcha. 19 Ex lagts'il agataun 
xak'iu ni higo yu ancha ixyal ni lakatin. 
Ex ni Jesús va aqtayl lakxkajuy ni xa'u- 
nikan pero jantu tu'uchun katemanil. 
Vamun va xaxqoy ixjuk'al. Ex chuncha 
ni Jesús va junil ni anchanu xak'iu ni 
higo: 

—¡Chavaycha ijkunan tus jantucha 
agtaun k!axt!laqye'e mijatauk'ati! 

Ex va chuncha va niman xixtayal ni 
k'iu. 20 Tejkan chuncha talagts'il yu 

ixtlaltanan tus vak tak'atsal. Talhisakmil 
ni Jesús, va tajunil: 

—¿Vali'iycha niman xaxixa ni xak'iu 
ni higo? 

21 Ex ni Jesús va naul: 

—Lagsaval klajunau. Ni uxiknank'an 
incha lhak'ap'up'inat'ik y jantu put'uy jata- 
pastak'ati mak!ayat'ik ex jantu vamun yu! 
lay kamak'at'ik tacha kmakanil xak'iu ni 
higo. Vachu lay k'a'unit'ik ni aniy aspajun: 
“Klalostlicha ni ancha, k'ap'inch'icha 
lakamar”, y lagsaval chuncha kuna'. 

22 Incha lhak'ap'up'inat'ik ni laqsaval 
kala!a'iyapitik yu sk!inat'ik ni Dios, ex mas 
tisuncha kaval kala!a'iyapitik. 


Lhisakmikal ni Jesús ta'ayucha 
xtaqnilcha ixlhachimo'on 
(Mr. 11:27-33; Lc. 20:1-8) 


23 Ex va chuncha ni Jesús tanuchal laka 
ay lakatajtan. Tejkan ancha ixt'ajun mala- 
nini', ex talakanunil ni xa'ukxtinin ni kuras 
kun yu xalaj'aynin lapanakni ni israelitas. 
Ex ni yu'uncha talhisakmil, va tajunil: 

—¿Ta'ayucha xtaqnin lhachimo'on ni 
k'amak'at'i yu aniy axtoqnu? ¿Ta'ayu- 
chacha lhijunan ni chuncha k'amak'at!i? 

24 Ex ni Jesús lajqaltayl, va lakjunil: 

—Kit'in vachu! klalhisakmiyau taun 
jalhisakminti. Incha kilajunau, ex yu kit'in 
vachu klajunau ta'ayucha kixtaqniy 
lakatin ni klakmakay yu axtoqnu'. 25 ¿Tas 
ayucha malagqachalcha ni Juan jamaq- 
chaj'avana!? ¿Va Dios u va lapanaki? 

Ex chuncha va ta'aqtaynilcha talalhi- 
sakmiy siya yuluncha, va talajuniy: 

—Chavay incha kajunau va Dios, ex ni 
yucha va lay kintajunin: “¿Ex vali'iycha 
jantu kalhak'ap'up'int'ik?” 26 Chavay 
incha kajunau va lapanaki yu xtaqnil 
ixlhachimo'on ni Juan para kamaqchaj'a- 
vanal, ex talhauniyau ni lapanakni, 
yu'uncha va talhilay ixlaqpute'ey ixchi- 
vinti Dios. 

27 Ex chuncha tajunil ni Jesús: 

—Jantu ijk'atsayau. 

Ex chuncha ni yucha va lakjunil: 

—Ex ni kit'in vachu' jantu kaklajunau 
tas ayucha kixtaqnil Ihachimo'on yu ikpu- 
makay ni aniy axtoqnu'. 


Yu pumat'uy ts'alan 


28 Ex astan ni Jesús va lakjunil: 

—¿Tas lhilayat'ikcha ni aniy? Qayn- 
taun jo'ati ixlhittajun qaynt'uy ists'alan. 
Ex va junil yu qayntaun ists!al: “Chavay, 
kints'al, k'ap'inch'iycha tapatsan la ki'u- 
vask!an.” 29 Ex iststal va naul: “Jantu 
k'uxa!an.” Pero taval va mapaxachoqol 
ixjatapastak'ati, va al tapatsan. 30 Taval 
ni xapay va laq'al yu aqayntaun ists'al, 
vachu va chun junil. Ex ni yucha va 
naul: “Chun, kajk'ana'.” Pero mas 
chuncha naul, va jantu ka'al tapatsan. 
31 Ex chuncha ¿Tas'ayucha yu pumat'uy 
makal yu tacha lhinaul yu ixpayk'an? 

Ex ni yu'uncha va tanaul: 

—Yu xap'unaj. 

Chuncha ni Jesús va lakjunil: 

—Lagsaval iklajunau. Yu xach'inin 
impuestos kun yu magtagalhinin 
xanatin ni yuluncha p'unaj katatanuta- 
chal ta'an lhachimo'onun ni Dios 
xajantu ni uxiknank'an. 32 Ni Juan yu 
jamaqgchaj'avana!, yucha kilachil jama- 
lanini' yu tacha lay vas k'ap'utstuk'ut'ik, 
pero yu uxiknank'an jantu k'alhak'ap'u- 
p'int'ik. Chavay yu jach'inin ni impue- 
stos kun yu jamagtagalhinin xanatin, ni 
yu'uncha talhakapu'al. Chavay uxiknan 
mas lagts'int'ik yu tapasal, jantu kama- 
p'axat'ik mimputsukuk'an y jantu 
kalhak'ap'up'int'ik. 


Yu jalaktu'unun oqxtamatin 
(Mr. 12:1-12; Lc. 20:9-19) 


33 "Chavay ka!asmakt'ik yu aniy 
chivinti yu xta'a jatapastak'ati. Qayn- 
taun jo'ati ixlhittajun agxtaun ixt'un. Va 
ancha ch'al uvas. Va tus ox korrarnul, 
ex chuncha makal aqataun xapach'ikni. 
Vachu makal aqataun talman chaqa! 
talan katataulal yu xalhistaknan. 

"Ex va lagxtaqnil amedias lati ix!oq- 
xtamatin, va al titukxuntayan magati. 
34 Taval va lakachilcha ixpup'uxkan. Ex 
ni yucha va laqmalagachalcha lati ix!oq- 
xtamatin para katask'inilcha yu paxtoq- 
niycha ni yucha. 35 Pero yu oqxtamatin 
yu ixtalhistakta ni t'un jantu 

katalhipa'inil. Tach'apal ixt'a'oqxtamatin- 
k'an. Oayntaun talaganagmal, yu agayn- 
taun tamaqnil, y yu agayntaun va talaka- 
t'almagnil kun chiyux. 36 Ex chuncha yu 


manavin ni t'un va aaqtaun laqmalagacha- 


chogol yu alati ix'oqxtamatin, va apalay 
pumalhuu laqmalagachal. Pero yu xalhi- 
staknan vachu va chun tamakachoqol 
tacha yu alati. 

37 "Ex chuncha taval astan yu xama- 


navin ni lakattun malagachal yu ists'al. Va 


ixnajun: “Yucha katato'oyal.” 38 Pero 
tejkan talagts'il ni ts'al, va talajunil siya 
yu'uncha: “Ni anu, ka yucha kapaxtoqni- 
yacha ni lhitapatsa, chavay ka'au 
maqnini'. Chuncha kijnank'an kach!a- 
pa'ojoo tachun yu yucha kapaxtoqnil.” 


39 Ex chuncha tach'apal, va tamaxtul ixlhi- 


magspa' ni lakattun, va tamaqnilcha. 


40 Ex chuncha ni Jesús laklhisakmil, va 


lakjunil: 

—Chavay tejkan kamina! yu xama- 
navin ni t'un, ¿tas kalakmakayacha ni 
anchanu' oqxtamatin? 

41 Ex tanaul: 


—Kalakch'apaya!, va niman kalaqmaq- 


niya! tus jantu tstuniy kalakmapayniya! ni 
anchanu jalaktu'unun, ex kalagxtaqniya' 
amedias ixt'un alati oqxtamatin yu achaj 
kataxtaqnil ni jaxqanti yu kapaxtoqniya' 
ni yucha. 
42 Ex ni Jesús va lakjunil: 
—¿Jantu agtaun p'ut'e'eyat'ik ixchi- 
vinti Dios ta'an ts'oqkanta? Inchine najun: 
Ni chiyux yu jantu kamapatsaputul 
ni yu tamakay chaqa! 
chavay yucha yu apalay maqsk'iniy. 
Chuncha makal ni Jalhachimo'onu', 
xlhiyucha tus taun k!atsanau. 
43 Xlhiyucha klajunau ni uxiknan k'alak- 
maxt'unik'anapitik ixlIhachimo'on ni Dios. 
Kalagxtaqnikana' yu alati yu katamaq- 
xta'a' ox jaxqanti tacha ni yucha lhinajun. 


44 Chavay incha matichun kaputaqalqoslhi 
ni anchanu chiyux, ex tus katalagate'etoya!. 


Vachu incha k'ap'atlalmal matichun ni 
anchanu chiyux ex tus p'oqxni kajuna!. 

45 Ex tejkan taqasmaklhi yu xa'uk- 
xtinin ni kuras kun yu fariseos ni anchanu 
chivinti yu xta'a jatapastak'ati, ex 


tamalagasil ni va yu'uncha ixtlaunkan 
laklhichivinka. 46 Ex chuncha ni 
yu'uncha va ayaj ixtach'iputun ni Jesús, 
pero va tatalhaunichogol ni lapanakni, 
yu'uncha ixtalhakapu'an ni Jesús ixlaq- 
pute!ey ixchivinti Dios. 


IxIhachimo'on Dios va tacha 
xak'atan lakxtuklati 
(Lc. 14:15-24) 


2 2 1 Ex va chuncha ni Jesús va 

aaqtaun agtaychogol jalaqlhi- 
xaqalay kun chivinti yu xta'a jatapasta- 
k'ati, va lakjunil: 

2 —Yu xalhachimo'on ni lakt'iyan va 
tacha qayntaun ay jalhachimo'onu' yu 
malakxtuklay iststal, va makaniy k!atan. 
3 Ex ni yucha jalaqmalagachal ix'oqxta- 
matin para kata'al junta'inin yu kata- 
xkava'il. Pero mas lajkijunta'ikal, va 
jantu kata'uxamil ni laka k'atan. 4 Ex 
taval va aaqtaun jamalaqachachoqol yu 
alati ixloqxtamatin, va lakjunil: “K!a'u- 
napitik yu jalaqxaqalakantacha kata- 
milcha. Yu vayti alin'ojotacha. Klhi- 
naulcha ixmaqnika ni vakax kun alati 
jatalhitsukukna yu ayaj talaj'onta y 
tachun alin'ojota. Katamilcha ni laka 
k'atan. Ka'alinacha ni jalakxtuklati.” 

5 Taval yu ixlakjunkan ixtamil ni k'atan 
va jantu katamakal kuenta para katamil, 
va ta'al la ixlhitapatsak'an. Qayntaun va 
al lagts'ini' ixttun, yu agayntaun va al 
makana' ixlhitapatsa yu pulhajay. 6 Yu 
alati va talach'apachal kun ix'oqxta- 
matin ni magali'. Va tus ox talagalhil y 
tamaqnil. 7 Ex tejkan chuncha k'atsal ni 
ay jalhachimo'onu' va ayaj talqamal. Va 
laqmalagachal ixtropas para kalaq- 
maqnil ni anchanu jamaqninin, ex 
chuncha va jalagxavanil ixputaulank'an. 
8 Ex chuncha va lakjunil ni ixloqxta- 
matin: “Tachun alin'ojotacha para yu 
xak'atan ni lakxtuklati pero yu ixlakjun- 
talikan ixtamil jantucha paxtoqniy 
katamil. 9 Chavay k'ap'inch'ipitik talan 
talapaxtoqta ni laj'ay lakatinixnan. 
K'alak'unapitik tachun yu k'atlemat'ik 
para katamil ni xak'atan lakxtuklati.” 

10 Ex chuncha ni oqxtamatin va ta'al 

ti'ukxuntayanin ni jalakatinixnan. Talhi- 
junil va ta'ayuluncha yu tatemal, mas 
kaval laktu'unun, mas kaval yu jalaj'oxin. 
Ex chuncha yu ixpulakna ni laga chaga va 
tus talagtsamal ni lapanakni. 

11 Chuncha ni ay jalhachimo'onu' va 
tanuchal ixpulakna va para kalaglagts'il 
yu jalakjunta'ikanta. Ex va lagts'il qayn- 
taun lapanaki yu jantu ka'ulal xalaqch'iti 
ni xak'atan lakxtuklati. 12 Ex ni yucha va 
junil: “Lagaj, ¿valiliycha ixtlanuyach'it!a 
ni aniy mas jantu k'a'ulat'i xalaqch'iti ni 
xak'atan lakxtuklati?” Ex ni anchanu lapa- 
naki va jantu tsij kanaul, vamun saq ixju- 
nita. 13 Ex chuncha ni ay jalhachimo'onu 
va jalakjunil yu ixtatlajun jamunun laka 
mesa, va naul: “Ni anchanu lapanaki 
k'ach'anch'it'ik y k'amaqch'it'ik. Klama- 
xttutlikcha ixlhimagspa' ta'an puts'ista. Ex 
ancha kaqalhujtsukutachal y ancha kalak- 
tsak'aya' ixtatsalati.” 14 Lagsaval ayaj 
qaynlhuu yu jalakjunta!iy pero va laka- 
tstuniy yu jalaksaknan. 


Ni Jesús lIhisakmikan incha maqsk'iniy 
katamapalal xa'impuestos Roma 
(Mr. 12:13-17; Lc. 20:20-26) 


15 Ex chuncha ni fariseos talancho- 
qolcha. Ta'aqtaylcha tamalakch'antamiy 
ixchivintik'an para katajunil taun jalhisak- 
minti, para kalal kataputislajmal kun 
ixchivinti ni yucha. 16 Ex chuncha tamala- 
gachalcha lati ixt'altanank'an, ch'antaun 
kun lati ixlapanakni ni Herodes, va para 
kata!al juninin ni Jesús. Tajunil: 

—Jamalanini', ni kijnan ijk'atsayau ni 
uxint'i laqp'ut'e'ey yu lagsaval, y vachu' 
jamalaninin yu lagsaval ixlakatin Dios, y 
jantu mak!ay kuenta yu tanajun ni lapa- 
nakni, y jantu matichun t!alhauniy. 17 Ex 
chuncha va knaunau kilaxtaqniu mijatapa- 
stak'ati: ¿tas lIhilaycha ni uxint'i? 
¿Magqsk'iniy kakmapalniu impuestos yu ay 
jalhachimo'onu Roma, u jantu? 

18 Pero ni Jesús va niman xtaqnil 
kuenta va taun jalaqts'intanunti yu talhi- 
sakmil. Ex ni yucha va jalakjunil: 

—T'uy ukxpu' mak'ayat'ik, ¿valiliycha 
kilalagts'intanuyaucha? 19 Kilamasuniu ni 
tumin yu lhimapalkan impuestos. 


Ex chuncha tamasunil agxtaun 
tumin. 20 Tejkan laqts'il ni Jesús laklhi- 
sakmil, va lakjunil: 

—Yu aniy ukxpu', ¿tas ayucha lapa- 
naki ix'ukxpu? ¿Tas ayucha ixtaga'uti 
aniy tst'oqmuk'anikanta? 

21 Ex ni anchanu lapanakni va 
tanaul: 

— Va yu ay jalhachimo'onu' Roma. 

Ex va chuncha ni Jesús va lakjunil: 

—Ex k'axt!aqnitlikcha yu ay jalha- 
chimo'onu' Roma yu yucha paxtoqniy. 
K!axtlaqnitlikcha ni Dios yu Dios 
paxtoqniy. 

22 Tejkan chuncha taqasmaklhi ni 
anchanu lapanakni, va tus vak tak'atsal, 
tamakaulcha ni Jesús, va talanchoqolcha. 


Talhisakmiy yu tejkan 
katakujchogoya' janinin 
(Mr. 12:18-27; Lc. 20:27-40) 


23 Anchanu julchan va talaq'al ni 
Jesús lati saduceos. Yuluncha ixtanajun 
ni jantu takujchogoy yu janinin. Ex 
chuncha talhisakmil ni Jesús, va tajunil: 

24 —Jamalanini', ni Moisés kinta- 
junin yu tejkan niy qayntaun jo'ati yu 
lakxtuklatacha y jantu makajun sas'a- 
t'an, ex yu ixlagaj kat'atsukuchogol ni 
anchanu tiyau para kalaklhitsukunil 
sas'at'an ixlaqaj yu nitacha. 25 Ex 
chuncha, taun julchan ix'alin pumatujun 
t'lalaqaunin. Yu xajaya! va lakxtuklal, 
pero niman nil. Jantu kalhitsukul sas'a- 
t'an. Ex chuncha yu ixanati va tamakau- 
nichogolcha ixp'isaga. 26 Taval ixp'isaga 
vachu va chun xajchal. Ex yu xapuma- 
t'utunu! vachu va chun lhitapasal. Tus 
talaqatapasa'ol ni anchanu pumatujun 
t'lalaqaunin. Va tani'ol. Jantu matichun 
kalhitsukul sastat!an. 27 Ex taval 
vachucha nil ni xanati. 28 Ex va 
chuncha, tejkan katakujchogoya' ni 
janinin, ¿ex tastayucha kuna! ixapay ni 
anchanu xanati? Ni anchanu xanati tus 
lakt'alakxtukla!ol. 

29 Ex ni Jesús lajqaltayl, va lakjunil: 

—Ni uxiknank'an jantu p'ast'ak'at'ik 
yu naunatlik. Jantu misp'ayat'ik tacha 
ts'oqkanta la ixchivinti Dios. Vachu 

jantu misp'ayat'ik tacha junita ixtap'asta 
ni Dios. 30 Tejkan katakujchogoya' ni 
janinin, ex ni yu'uncha jantucha katalak- 
xtuklaya'. Va katajuna' tacha ixmayulnin 
Dios lakt'iyan. 31 Chavay tacha lhich'ivi- 
nanat'ik incha ni janinin katakujchogoya', 
¿Jantu aqtaun p'ut'e'eyat'ik la ixchivinti 
Dios yu naul ni yucha? Va inchine naul: 
32 “Kitlin va ixDios kunita ni Abraham, 
vachu ixDios kunita ni Isaac, vachu' ixDios 
kunita ni Jacob.” Chuncha ni yucha jantu 
ixDiosk'an kaval ni janinin. Va ixDiosk'an 
junita yu takujta. 

33 Tejkan chuncha taqasmaklhi ni 
lapanakni va tus vak tak!atsal por yu 
ixmalaniy ni Jesús. 


Yu lhinaunkan yu apalay maqsk'iniy 
(Mr. 12:28-34; Lc. 10:25-28) 


34 Ex chuncha tejkan tak!atsal ni fari- 
seos ni Jesús va tus vak lakmakal ni sadu- 
ceos, ex ni yu'uncha va tatagxtoqlhi. 

35 Qayntaun ni yu'uncha va ixmasuy 
ixlhachimo'onk'an. Ex ni yucha va ixlaq- 
tstintanuputun ni Jesús, va lhisakmil: 

36 —Jamalanini', ¿tas ayucha yu 
apalay ay yu lhinaunkan? 

37 Ex ni Jesús va junil: 

—“K'a!lach'anin miJalhachimo'onu' 
Dios kun tachun melhanuti ali tachun 
mijatsukunti ali tachun mijatapastak'ati.” 
38 Ni aniy yu apalay maqsk'iniy y yucha 
va yu xap'unaj lhinaunkan. 39 Yu ataun 
lhinaunkan va laycha vachu va chun. Va 
inchine najun: “K!ap'axk'at'i minttama- 
chaqa! tacha p'axk'ak'an milaq'aman.” 

40 Yu aniy la'attuy chivinti yu lhinaunkan, 
yu'uncha va tacha xaputayan tachun 
ixlhachimo'on ni Moisés, ali tachun yu 
magancha ixtalaqpute'ey ixchivinti Dios. 


¿Kun ta'ayucha lapanaki 
mintachal ni Cristo? 
(Mr. 12:35-37; Lc. 20:41 -44) 


41 Ex chuncha tejkan ancha ixtata!aq- 
xtoqnun ni fariseos, laklhisakmil ni Jesús, 
42 va lakjunil: 

—Ni uxiknan, ¿tisuncha lhip'ast'ak'a- 
tlikcha ni Cristo? ¿Kun talayucha 
mintachal? 


Ex ni yu'uncha va tajunil: 

— Va kun David mintachal. 

43 Ex ni Jesús va lakjunil: 

— ¿Ex valiliycha va machivinil ni 
Espíritu Santo ni David para kamapa- 
ga'ul ni Cristo tacha ixJalhachimo'onu? 
Ni David va naul: 

44Ni Jalhachimo'onu Dios junil 

kiJalhachimo'onu": 
“Klatlalulcha aniy la kilhijakanaj, 
tus tejkan kaklaqmaqalhaja!oya" 
mint'alaxkayan.” 
45 Chuncha incha ni David va mapa- 
ga'uy Jalhachimo'onu! yu Cristo, ¿ex tas 
pulaycha kaval qayntaun yu kaminchal 
kun yucha? 

46 Jantu matichun lay kaqaltayl. Ex 
ni anchanu julchan jantucha matichun 
katapujul katalhisakmil tu'uchun. 


Ni Jesús lakmuk'aniy laqtagal ni 
fariseos ali yu ixtamasuy 
ixlhachimo'onk'an ni israelitas 
(Mr. 12:38-40; Lc.11:37-54; 20:45-47) 

») 3 1 Taval ni Jesús va lakjunil ni 
lapanakni y vachu ixt'altanan: 
2 —Ni fariseos kun yu tamasuy 
ixlhachimo'on Moisés ni yu'uncha ixlhi- 
tapatsak'an va katalakmasunil ni lapa- 
nakni ixlhachimo'onk'an ni israelitas. 
3 Chuncha uxiknan k'at'o'oyat'ik y 
k'amak'anit'ik yu talhijunancha pero 
jantu maqsk'iniy kamak'anit'ik tacha 
ixputsukk!an. Ni yu'uncha jantu chun 
tamakay tacha yu tanajun. 4 Ni 
yu'uncha talakp'ach'iy yu mach'apati yu 
ayaj lakts'ink'i, ayaj lhitalay para 
k'amaqch'ixt'i. Chuncha talakmat'ik'u- 
k'ay yu alati lapanakni pero jantu ta'aq- 
tayjuy mas va kun yu maktaun yu laka- 
t'uniy ixmakak'an. 5 Ayaj tamaqamay 
katamaka'ol tapuchux para katalagts'il 
ni lapanakni. Vachu ayaj tamaqamay 
kalaklhimuntich'ikal agxtaun listun 
talan tst'oqmuk'akanta ixchivinti Dios. 
Vachu' ayaj tamaqamay kata'ulal ixlaq- 
ch'itk'an yu laqlman xakiltulaxaj. 
6 Vachu tejkan k'atan jun ayaj tama- 
qamay katataulal laka mesa ta!an 
lakto'oyakan. Vachu tejkan tataqxto'a ni 

israelitas ayaj tamagamay katataulal ta'an 
tavilanal yu lakto'oyakan. 7 Vachu' ayaj 
tanajun kalakmastak'akal tejkan tapaxto'a 
lapanakni lakatiniznan, va tanajun kalag- 
lhimapaga'ukal “Jamalaninin.” 

8 "Pero yu uxiknank'an jantu 
magsk'iniy kalak'unk'ant'ik jamalaninin. 
Ni uziknan va si t'alagaunin unt'at'ik, y va 
gayntaun yu miJamalaninik'an. 9 Vachu 
jantu paxtoqniy k'a'unit'ik matichun 
mimpay aniy lakamunukpa'. Yu mimPay- 
klan va gayntaun, y yucha alintachal 
lakt'iyan. 10 Vachu jantu magsk'iniy k'ala- 
k'unk'ant'ik ukxtinin. Va gayntaun mi'uk- 
xtink'an, yucha va Cristo. 11 Yu 
xalaj'aynin ni uxiknan maqsk'iniy 
kalaq'agtayjul yu alati. 12 Yu ay makakan 
ix'aman, yucha va lakattuniy kamaka- 
kana'. Y yu lakattuniy makakan ix'aman, 
yucha ay kamakakana!. 

13 "Payni'incha ni uxiknank'an yu fari- 
seos untlat'ik y vachu! yu masuyat'ik 
ixlhachimo'onk'an ni israelitas. Va t'tuy 
ukxpu' mak'ayat'ik. Uxiknank'an va 
malakch'auniyat'ik xapuerta ta!an ixlha- 
chimo'on lakt'iyan para jantu lay katata- 
nuchal yu alati lapanakni. Ni uxiknank'an 
jantu tlanuyat'ik y vachu jantu xt!laqniya- 
t'ik lakatin katatanuchal yu alati. 

14 "Payni'incha ni uxiknank'an yu fari- 
seos untlat'ik y vachu yu masuyat'ik ixlha- 
chimo'onk'an ni israelitas. Va t'uy ukxpu' 
mak'ayat'ik. Laj'alhaumaxt'uniyat'ik tus 
ixchagak'an ni tiyaunin ex panij sk'inat'ik 
Dios para kamak'anut'ik ni lapanakni. 
Xlhiyucha k'ala'a'iyapitik Ihuvaj 
maganlgajnati. 

15 '¡Payni'incha ni uxiknank'an yu fari- 
seos untlat'ik y vachu yu masuyat'ik ixlha- 
chimo'onk!an ni Moisés! Va t'uy ukxpu' 
mak'ayat'ik. Va t'ap'uts'o'ots'uk'uyat'ik 
ta'akchun ni lakattun mas tus xlhi'avint'i 
ni lakamar para kat'emat'ik qayntaun yu 
kalhakapu'al tacha uxiknank'an. Ex maxaj- 
niyat!ik tacha qayntaun yu kapaxtoqniya!' 
ixmaqanlqajnati va aqttuycha chuncha 
tacha uxiknank'an. 

16 "Payni'incha ni uxiknank'an yu 
lakmap'ulayat'ik yu alati mas yu uxiknan- 
klan va la'ach'ixin unt'at'ik. Va naunat'ik: 


“Yu masavalay ixchivinti por yu ay kila- 
katajtank!an, ex jantu laqtaqal kaval 
mas jantu kataqayntsal yu najun. Pero 
incha tamasavalay ixchivinti por Kaloro 
kilakatajtank'an, ex chun maqsk'iniy 
kataqayntsal yu najun.” 17 Va la'ach'ixin 
y tontos unt'at'ik. ¿Ta'ayucha yu apalay 
xtapal lhilayat'ik? ¿Va yu oro u va yu ay 
lakatajtan talan Ihimapatsakan ni oro? 
18 Vachu! inchine naunat'ik ni uxiknan- 
klan: “Yu masavalay ixchivinti por xa'a- 
ltar kilakatajtank'an, yucha jantu 
lagtagal kaval mas jantu kataqayntsal 
yu najun. Pero incha masavalay ixchi- 
vinti por yu lapaxkan yu mogslakan la 
xa'altar kilakatajtank'an, ex chun 
magsk'iniy katagayntsal yu najun.” 
19 Va la'ach'ixin y tontos unt'at'ik. 
¿Ta'ayucha yu apalay xtapal lhilayat'ik? 
¿Va yu lapaxkan u va yu xa'altar kilaka- 
tajtank'an talan moqslakan ni lapaxkan? 
20 Yu masavalay ixchivinti por ni xa!a- 
ltar kilakatajtank'an, vachu masavalay 
ixchivinti por tachun yu ancha mogsla- 
kanta. 21 Vachu' yu masavalay ixchivinti 
por ni ay lakatajtan, ex ni yucha vachu 
masavalay ixchivinti por Dios yu ancha 
alinta. 22 Vachu! yu masavalay ixchi- 
vinti por ni lakt!iyan, ni yucha vachu 
masavalay ixchivinti por ixputaulan ni 
Dios y vachu por Dios yu ancha taulay. 
23 "Payni'incha ni uxiknank'an yu 
fariseos unt'at'ik y vachu yu masuyat'ik 
ixlhachimo'onk'an ni israelitas. Va t'uy 
ukxpu' mak'ayat'ik. Xt'aqniyat'ik laka- 
tstuniy milalha'oxin, ali mimuvis, ali 
mi'anís chuncha tacha tapaxtoqniyan 
kaxt'aqt'ik la kilakatajtank!an. Pero 
jantu mak'ayat'ik kuenta yu apalay 
magsk'iniy ixlhachimo'on ni Dios. Yu 
apalay maqsk'iniy va ox vas ka'ukxun- 
t'ay la mejatsukunti, va k'amap'aynin y 
jantu k'amak'au milhakapu'ati. Va 
yucha yu magsk'iniy k'amak'at'ik pero 
vachu jantu k'amak'au yu alati. 24 Uxik- 
nank'an lakmap'ulayat'ik yu alati mas 
va la'ach'ixin unt'at'ik. Va tacha k!ama- 
xt'u lakattuniy xqan la mivaso pero 
jantu lagts'in ni ancha karran tajun 
lagataun juki y vali'iy kat!alogt'i. 

25 'Payni'incha ni uxiknan yu fariseos 
unt'atlik y vachu yu masuyat'ik ixlhachi- 
mo'onk'an ni israelitas. Va t'uy ukxpu' 
mak'ayat!'ik. Ox ch'a'ayat'ik ixlhimagspa' 
mivasosk'an kun mimplatosk'an, pero la 
ixpulakna tus ox taputajita yu xkiliu por 
mi'akcha'atik!an y mi'alhavantik'an. 

26 ¡Fariseos yu la'ach'ixin unt!at'ik! 
Magsk'iniy p'unaj k'ach'a'anit'ik yu ixpu- 
lakna mivasosk'an ex chuncha yu ixlhi- 
magspa' vachucha k'us jun. 

27 "Payni'incha ni uxiknan yu fariseos 
unt'at'ik y vachu yu masuyat'ik ixlIhachi- 
mo'onk'an ni israelitas. Va t'uy ukxpu' 
mak'!ayat'ik. Unt'at'ik va tacha putaknun 
yu k'us magayagag manikanta ixlhimaq- 
spa! pero yu ixpulakna tus ox aqtsamanta 
xalukuti ni janinin kun tachun yu jantu ox. 
28 Va chuncha unt'at'ik. Yu tacha talaq- 
tstinan ni lapanakni, va ayaj ox talhilay, 
pero yu ixpulakna melhanutik'an va aqtsa- 
manta kun yu jantu laj'ox. Vali'iy ox mak'a- 
k!anat'ik mas jantu lagsaval kaval. 

29 "Payni'incha ni uxiknan yu fariseos 
unt'atlik y vachu yu masuyat'ik ixlhachi- 
mo'onk'an ni israelitas. Va ttuy ukxpu' 
mak'ayat'ik. Jalakmak'!aniyat'ik ixputak- 
nunk'an yu magancha ixtalaqpute!ey 
ixchivinti Dios. Vachu maxantilaniyat'ik 
ixpanteonk'an yu laj'oxin ixtajunita. 30 Ex 
naunat!ik: “Ni kijnan va istsukuu 
magancha tejkan ixtatlajun yu maqaniya 
kepayank'an, jantu ixlaq'aqtayjuu ixlaq- 
maqnika yu magancha ixtalaqpute'ey 
ixchivinti Dios.” 31 Chuncha lakp'umisp'a- 
k!anat'ik tacha ixpapanaknik'an yu 
magancha tamaqnil yu ixtalaqpute'ey 
ixchivinti Dios. 32 Chuncha k'amamakt'a- 
t'ikcha yu maqancha ta'agtaynil 
mimpayank'an. 

33 "¡Va xalapanakni tsapulin unt!at'ik! 
¿Tas va k'ap'uxajt'achipitikcha yu xama- 
qanlqajnati ni laqnin? 34 XIhiyucha ni 
kit'in kaklamalagachaniyau yu katalaqpu- 
teleniyan ixchivinti Dios y vachu yu ayaj 
talakpastaknan y vachu yu tamasuy ixlha- 
chimo'onk'an ni israelitas. Pero yu 
uxiknan va k!alaqmaqniyapitik, lati kalak- 
xtukmuk'ayapitik laka kurus, lati k'alaq- 
naqmayapitik ta'an tlagxt!o'at'ik, y lati 


kalakxk'aylhits'uk'uyapitik putaulan por 
putaulan. 35 Ex chuncha tachun 
kajun'oya' milaqtagalk'an yu ixlhinin- 
klan tachun yu laj'oxin lapanakni ixtaju- 
nita yu laqmaqnikantacha. Mas tus yu 
Abel yu vas ixjunita ixjatsukunti, tus 
Zacarías yu ists'al Berekías, yu maqnit'ik 
la kilakatajtank'an la ixta!ajna ta'an 
to'oyakan Dios ali laka altar. 36 Lagsaval 
klajunau, tachun ni aniy lagtagal kata- 
lagchan'oya' yu xalapanakni yu chavay 
ta'alinta. 


Ni Jesús lhigalhun ni Jerusalén 
(Lc. 13:34-35) 


37 '¡Jerusalén, xalapanakni 
Jerusalén! Jamaqniyat'ik yu talaqpu- 
te'ey ixchivinti Dios y lakt'almaqniyat'ik 
yu tamalagachaniyan Dios. Tacha ni 
piyu! jamagxto'a sas'at'an la ixpaqachuj, 
va chuncha ni kit'in aqlhuvaj xaklalhi- 
stakputunau pero jantu agtaun k'a'uyuj- 
naunt'ik. 38 K!alaqts'int'ikcha, mincha- 
qak!an kamakaunkanacha, jantucha 
lhistakkan. 39 Chavay klajunau, 
jantucha aqtaun kilalaqts'inchoqoyau 
tus tejkan inchine k!anaunapitik: “Ay 
kamakakal yu mintacha la ixtaga'uti ni 
Jalhachimo'onu Dios.” 


Ni Jesús najun ni kalaqche'e'okana!' 
yu ay lakatajtan 
(Mr. 13:1-2; Lc. 21:5-6) 


? 4 1 Ex chuncha ni Jesús taxtuchal 
laka ay lakatajtan. Tejkan 
ix'antacha lakatin ex yu ixt'altanan tata- 
lakanunil y va tajunil para kalaqts'il tas 
junitacha ixk'usixtu yu ay lakatajtan. 
2 Ex ni Jesús va lakjunil: 
—¿Lagts'in'oyat!ik tachun yu aniy 
tayanal? Lagsaval klajunau, ni aniy tus 
jantu katamakauna' nisin laqataun 
chiyux yu katalaputoqslal, tus tachun 
katalaqche'e!oya!. 
Tisuncha katasu'elaya! tejkan tachun 
kami'oya' 
(Mr. 13:3-23; Lc. 21:7-24; 17:22-24) 


3 Ex va chuncha ta!alcha laka 
aspajun yu junkan Olivos. Ancha 

taulchal ni Jesús, ex yu ixt'altanan tatala- 
kanunil y saq talhisakmil, va tanaul: 

—Va knaunau kilajuniu tas vanancha 
chuncha katapasaya' yu nau. Tejkan 
xaputamaktanacha ni lakamunukpa' y 
k!atlanch'o'oye'e, ¿tas kakpuk'atsayaucha? 

4 Ex chuncha ni Jesús va lakjunil: 

—K'alhist'ajk'ant'ikcha para jantu 
matichun katamakanun. 5 Ayaj lhuvaj 
katamina' yu katanauna": “Ni kitlin va 
Cristo kunita.” Kalakmakanukana! qayn- 
lhuvaj lapanakni. 6 Uxiknank'!an k!a!a- 
smakyapitik ni alinta lach'apati aniy kun 
avint'i pero jantu maqgsk'iniy kattalhanan- 
t'ik. Va chuncha magsk'iniy katapasa!e- 
laya! pero jantuka' xaputamaktanacha ni 
lakamunukpa!. 7 Yu ogxlagtaun lapanakni 
katalach'apaya' kun a!ogxlaqtaun lapa- 
nakni. Yu lakataun Ihachimo'on katala- 
ch'apaya' kun ataun lIhachimo'on. Vachu 
ka'alina' ay chavan kun tagan'ati y laka 
lhuvaj kaxkap'iknina' ni lakat'un. 8 Pero 
kun tachun ni anchanu', yucha vamun 
xapu'aqtaykan ni maqganlgajnati. 

2 ”Ex chuncha ni uxiknank'an va 
k!lamaqxt'aqk'anapitik para k'alhimagch'a- 
p'uk'ant'ik y tus tachun ni lapanakni kata- 
xkayyan por kilapanakni unt'at'ik. 10 Ex 
chuncha ni anchanu julchan qaynlhuvaj 
lapanakni katamakaunchogoya' ixlhaka- 
pu'atik'an, katalaxkayya! y katalalhimaq- 
chapuya' siya yu'uncha. 11 Ex chuncha 
kata'alina! qaynlhuvaj jalaklkanan yu 
katanauna' ni talaqpute'ey ixchivinti Dios. 
Katalakmakanuya' lhuu lapanakni. 12 Ex 
chuncha ka'alina' Ihuvaj laxkayti, y qayn- 
Ihuvaj jantucha katala'achaniya!' siya 
yu'uncha. 13 Pero yu vas kataylhaana'! la 
ixlhakapu'ati tus kala'oyacha, ni yucha 
kalaqtaxtuya'. 14 Yu ox chivinti yu masuy 
tacha lIhachimo'onun Dios yucha kalaqpu- 
te'e'okana' yu talakachux ni lakamunukpa' 
y tus katak!atsaloya! yu oqxlaqtamin 
lapanakni. 

15 "Ni Daniel yu magancha ixlaqpute'ey 
ixchivinti Dios, va ts'oglhi, va naul: 
“Klalagts'inapitik yu jantu ox, yu ayaj 
xkiliu talan t'o'oyat'ik Dios” (yu pute'ey ni 
aniy chivinti tstangay ox kamalagasil). 


16 Ex yu tavilanal laka estado Judea 
magqsk'iniy kataqoslhi, katatamaqsaq- 
lhicha laka aspajunaxnan. 17 Yu kataula' 
la ix'ukxna ixchaga' jantu maqsk'iniy 
kata'eltajul maxtunu' ixlaqxoqta. 18 Yu 
alintachal la ixkuxtu jantu magsk'iniy 
kaminchogqol ini! ixlaqch'iti. 

19 Payni'incha yu xanatin ni anchanu 
julchan yu ja'aynan katajuna' kun yu 
tamats'ik'inin. 20 K'atlap'ayninit'ik ni 
Dios para jantu kaval xajulchan jastak- 
nati vachu jantu kaval xamalkuyu! lhik'a- 
sniy tejkan k'alosnunapitik. 21 Yu 
anchanu julchan ka'alina' ay maqanlqaj- 
nati yu jantu agtaun ka'alil tus tejkan 
pu'agtaynil ni lakamunukpa! tus 
chavaycha y astan jantucha ka'alincho- 
qoya!. 22 Chavay incha ayaj maqan kaval 
ni anchanu julchan ex jantu matichun 
kaxajtachal. Pero ni Dios lakmapayniy yu 
jalaksakta xlhiyucha jantu kamakauna' 
magan kataylha'al ni maganlgajnati. 

23 "Ex va chuncha ni anchanu 
julchan, incha matichun katajunin: “Ni, 
k!alaqts'int'ik, aniycha alinta ni Cristo”, 
u katajunin “Avint'i yachal”. Pero jantu 
magsk'iniy k'alhak'ap'up'init'ik. 24 Ni 
anchanu' julchan katamina' yu jamaka- 
nunun. Lati katanauna' va yu'uncha ni 
Cristo. Yu alati katanauna! va yuluncha 
yu ixtalaqpute'ey ixchivinti Dios 
magancha. Katamakaya! yu laj'ay 
axtoqnu! kun tap'asta para katapuma- 
kanun mas va yu jalaksakta ni Dios, 
incha kalal. 25 Chavaycha klajuntaucha 
yu katapasayaka!. 26 XlIhiyucha mas 
katajunin: “Ancha vilchal ni Cristo ta'an 
xixninta ni lakattun”, pero jantu 
magsk'iniy k'ap'int'ik. Mas katajunin: 
“Avint'i alintachal apulaktaun kuarto”, 
pero jantu maqgsk'iniy k'alhak'ap'up'in- 
t'ik. 27 Tejkan kakminchoqoya! ni kit'in 
yu Sas'at'a Lapanaki, ex tachun ni lapa- 
nakni kintalagts'inan. Kuna! tacha taun 
makaliukniti yu tus slauk mapulkuy 
talan puminachal julchan y vachu tus 
talan pu'anachal. 28 Ex ta'an ka'alina' yu 
janinin, va ancha katatagxto'a' ni laj'ay 
ts'o'on. 

Tejkan kaminchogoya' yu 
Sas'at'a Lapanaki 
(Mr. 13:24-37; Lc. 21:25-33; 17:26-30, 34-36) 


29 "Ex tejkan chuncha katapasalhitsu- 
kuya! ni anchanu' xajulchan maqanlqaj- 
nati, ex ni julchan kalukxputs'isa!, vachu 
yu malkuyu! jantucha kamapulkuya'. Yu 
jast'akun katapatajuya!. Yu talhit'ajun 
tap'asta ni lakt'iyan, yu'uncha kataxka- 
p'iknina'. 30 Ex chuncha lakt'iyan kata- 
suya! tu'uchun yu masuy ni mintacha yu 
Sas'at'a Lapanaki. Ex talakachux ni laka- 
munukpa! kataqajlhutsukuya! ni lapanakni 
por ixtalhantik'an. Ex katalagts'inacha ni 
kit'in yu Sas'atla Lapanaki kamintachal 
lakt!iyan, laka taputs'i kun ay tap'asta y 
tachun kilayaxtu. 31 Vachu! p'as kaqoxa- 
nankana!. Dios kalaqmalagachaya! ixma- 
yulnin para katamagxtoqlhi yu jalaksakta, 
tus lakat'ati ixkankatinixnan ni lakamu- 
nukpa!, mas va to'oxtaycha kaval xtuntaun 
ni laktliyan. 


Yu kintamasuniyan xak'iu ni higo 
(Mr. 13:28-31; Lc. 21:29-33) 


32 "Klamak'atlikcha kuenta tacha junita 
tejkan maglagap'un ni xak'iu higo, yucha 
va naunputun ni ta'ukststuniycha tejkan 
kap'asnana'. 33 Vachu va chun tejkan 
k!alaqts'intlaya'oyapitikcha ni t'ajun tapa- 
sana! tacha klajunau, ex chuncha k'ak'a- 
tslayapitikcha ni Sas'at'a Lapanaki va 
lakxtuyalcha laka mati". 34 Lagsaval 
klajunau, ni lapanakni yu chavay tat!ajun, 
jantuka' kataniloya' tus katapasa'o!elaya! 
yu klajuntau. 35 Yu lakat'un kun laktliyan 
katami'oya' pero yu kinchivinti jantu 
agtaun kami'oya!. 


Jantu matichun k'atsay tavanancha 
kaminchoqgoya' ni Sas'at'a Lapanaki 


36 "Jantu matichun k'atsay tisuncha 
hora u tisuncha julchan chuncha katapa- 
saya'. Ixmayulnin Dios lakt'iyan jantu 
tak'atsay, vachu' jantu ijk'atsay ni kitlin 
yu Sas!atla Dios. Vamun k!atsay kimPay. 

37 "Tejkan kakminchoqoya! ni kitlin yu 
Sas'at'a Lapanaki, ex vachu chun kuna! 
tacha magancha tejkan ixtlajun ni Noé. 


38 Magancha tejkan ixt'ajun ni Noé, 
tejkan jantuka! ixtalaqmuxtuy, ex ni 
lapanakni vamun ixta'oqnun, ixtavajin, 
ixtalakxtuklay, tus tejkan tanul ni Noé 
laka ay barco. 39 Ex jantu ixtak!atsay 
incha ka'alina' tu'uchun, tus tejkan chil 
ni laqmixniti y laklha'an'ol tachun ni 
yu'uncha. Vachu va chun kuna! tejkan 
kakminchogoya! ni kit'in yu Sas!at!a 
Lapanaki. 

40 "Ni anchanu julchan pumat'uy 
jo'akna katatsukutachal kuxtunin laka 
kuxtu. Yu qayntaun yucha kalha'anka- 
nacha, y yu aqayntaun yucha kama- 
kaunkanacha. 41 Pumat'uy xanatin kata- 
tsukuya! skitinin. Yu qayntaun yucha 
kalha'ankanacha, y yu aqayntaun yucha 
kamakaunkanacha. 

42 "Chavay k'alakp'uk'ujt'ikcha. 
Jantu k!atstayat'ik tisuncha horacha 
kaminchoqoya' miJalhachimo'onuk'an. 
43 K'ak'ats'at'ik yu klajunau, incha 
kak'atsal qayntaun xamanavin ni chaqa! 
tavanancha kamina! ni alhavana', ex 
kakujtamal y jantu kamakaul katanul 
matichun la ixchaga'. 44 Vachu chun ni 
uxiknank'an listujcha kats'uk'ut'ik. 
Jantu k!atstayat'ikcha tavanancha 
kakminchogoya! ni kit'in yu Sas'at'a 
Lapanaki. 


Ni magtsuku' yu jalakpastaknan ali yu 
laktu'unu' magtsuku' 
(Lc. 12:41-48) 


45”¿Ta!layucha ni xalhistakna' oqxta- 
mati yu lhi'aynkan y mispay lhitapatsa? 
Va yucha ni ix'ukxtin kamakauna! para 
kalaklhistaklhi oqxtamatin y para kalak- 
vaval tejkan tachavaniy. 46 Ayaj lhi'a- 
chantajuycha yu oqxtamati yu tlajuncha 
maka'ona' yu ixlhijunkanta tejkan chin- 
chogoy ix'ukxtin. 47 Laqsaval klajunau 
ni ix'ukxtin kamakauniya' kalaklhi- 
staklhi tachun ixmaqaliti. 48 Pero incha 
laktu'unu' magtsuku' kaval, ex va kapa- 
staklhi va kataqmagaya' ix'ukxtin para 
kaminchogol. 49 Ex ka'aqtaynilcha 
laqlhimagchapunu! yu alati ixttamagtsu- 
kunin. Vachu kalakt!atsukulcha vaya! y 
oqnu! kun ta'ap'anin. 50 Incha va 

chuncha katapasaya!, ex yu xa'ukxtin ni 
anchanu magtsuku! kaminchogoya' taun 
julchan u taun hora tejkan jantu kapak- 
xan'il. 51 Ex chuncha ni anchanu 
magtsuku' kaxtaqnikana' ay maqanlqaj- 
nati vachu chun tacha kaxtaqnikana! yu 
alati yu ttuy ukxpu! tamakay. Ancha kaqa- 
lhutsukuya' y kalaktsak!alhitsukuya' 


ixtatsalati. 
2 1 Va inchine junita yu xalhachi- 

5 mo'on ni lakt'iyan. Taun julchan 
pumakau jatsi'in talalcha pakxan'inin 
qayntaun ts'al yu kalakxtuklaya!. Va 
talha'alcha ixmaklkuk'an yu pumaqtajiy 
aceite. 2 Pumakis ni anchanu jatsi'in va 
listujcha ixtajunita, y yu ataun pumakis va 
jantu listuj kataval. 3 Ex chuncha yu 
anchanu yu jantu listuj kataval va talha!al 
vamun ixmaklkuk'an, jantu katalha'al alati 
aceite. 4 Chavay yu laklistus yutuncha va 
tumpajcha talha'al alati aceite para kata- 
ma'aqtsamachogol ixmaklkuk'an tejkan 
kami'ol. 

5 "Chuncha ni ts'al yu kalakxtuklaya' 
va jantu niman kachinchal, ex taval va tus 
tachun taltata!ol. 6 Ex tejkan pakltaun ts'is 
val, va qasmakkal taun t'asati, va naul: 
“¡Mintacha ni ts'al yu kalakxtuklaya!! 
¡K'atlaxttuttikcha laga'inin!” 7 Ex ta'ostau- 
Vol tus tachun ni anchanu pumakau 
jatsilin, ex ta'aqtaynil talaqla'oxiy ixmak- 
Ikuk'an. 8 Ex chuncha yu pumakis jatsi'in 
yu jantu listujcha kataval, va tajunil yu 
alati: “Kilaxtaqniu lakatstuniy mi'aceite- 
k'an ni kimaklkuk'an va laycha katami- 
xlhi.” 9 Ex yu anchanu yu laklistujcha va 
tanaul: “Jantu kalaya!, va jantucha kinta- 
lagchaanan kintachunk'an. Apalay ox 
k!ap'int'ikcha inin ta'an stlakan.” 10 Pero 
tejkan ta'alcha inin ni aceite yu anchanu 
jatsi'in yu jantu laklistus kataval, exnicha 
chinchal yu ts'al yu kalakxtuklaya". 
Chuncha yu pumakis jatsilin yu laklistus 
tatlatanuchalcha ni yucha laqa chaga ta'an 
ka'alina' lakxtuklati. Ex talakchaulcha ni 
puerta. 11 Ex taval tachinchoqochalcha yu 
alati jatsi'in, va tanajun: “¡Jalhachi- 
mo'onu, Jalhachimo'onu! ¡ 


Pumakau jatsi'in 


Kilamalaglti'aniu!” 12 Ex yu ts'al yu 
kalakxtuklaya! va lakjunil: “Vas 
klajunau, jantu klamispayau.” 

13 Ex ni Jesús va naul: 

—K'alakp'uk'ujt'ikcha ni uxiknan. 
Jantu lhik'atsan tisuncha julchan u 
tisuncha hora kakminchoqgoya' ni kit'in 
yu Sas'at'a Lapanaki. 


Chivinti yu xta'a jatapastak'ati yu 
Ihichiviniy tumin 

14 'Chavay yu xalhachimo'on ni 
laktliyan va tacha qayntaun jo'ati yu 
ix'uxa'an magati tus yu alakataun laka- 
munukpa!. P'unaj jalakt!asa'il ix'oqxta- 
matin y jalakmakaunil talhistak'ati 
ixtumin. 

15 'Chavay yu qayntaun va xtaqnil 
lagakis mil, yu aqayntaun va xtaqnil 
t'uy mil, y yu aqayntaun va xtaqnil taun 
mil. Ex chuncha lagxtaqnil por qayn- 
tamin va tacha ixtalhit'ajun ixjatalanit- 
klan. Ex ni yucha taxtulcha, va alcha. 

16 Chavay yu laga'il ni lagakis mil, 
yucha mapatsal ni tumin y lhajani- 
chogol ataun lagakis mil. 17 Yu laga'il 
tluy mil, vachu chun makal y va lhajani- 
chogol ataun t'uy mil. 18 Pero yu oqxta- 
mati yu laga'il taun mil, yucha va 
pukutul ni lakattun y va magsagnil ni 
ixtumin ix'ukxtin. 

19 Tejkan magancha val ex ni jaluk- 
xtin va jalaqminchoqolcha ix!ogxta- 
matin. Va agtayl pute'eni' ixkuentajk'an. 
20 Ptunaj chil yu laga'il lagakis mil, va 
naul: “Ki'ukxtin, ni uxint'i k'ixttaqnin 
laqakis mil y chavay aniy alinchogota 
alagakis mil yu klhajanil.” 21 Ex yu 
xa'ukxtin va junil: “¡Ayaj ox! ¡Uxint!i va 
ox ogxtamati k'at'i y ayaj ox jalakpa- 
staknan! Uxint'i la ox mak'at!i mas va 
kun ts'uniy, xlhiyucha chavay kakxtaq- 
niyan apalay lhuu jatalhistak'ati. K'at'a- 
nutlicha y k'at'a'ach'a'ut'icha kun 
kittin.” 22 Ex taval chil yu ixlaga'ita ttuy 
mil, va naul: “Ki'ukxtin, ni uxint'i 
ktixtlaqnin t'uy mil y chavay aniy alin- 
chogota ala'attuy mil yu klhajanil.” 

23 Ex yu xa'ukxtin va junil: “¡Ayaj Ox! 
¡Uxint'i va ox ogxtamati k'at'i y ayaj ox 

jalakpastaknan! Jalakpastaknancha laka- 
ts'uniy yu tacha ixmak'ay, xlhiyucha 
chavay kakxtaqniyan apalay lhuu jatalhi- 
stak!ati. Klatlanutlicha y k'at'a'ach'a'u- 
t'icha kun kitlin.” 24 Taval chinchal yu 
ixlaqa'ita taun mil, va naul: “Ki'ukxtin, 
kitlin k'atsaycha ni uxint'i va p!ays jo'ati 
k'at'i. X'a'iy talan jantu k'ach'ant'i y 
laksak'a ta'an jantu k'amamat!i xat'in. 

25 Xlhiyucha ni kit'in va iktalhaunin. Yu 


mintumin va kmagsaqlhi lakat'un. Chavay 


aniycha alinchoqgota yu mintumin.” 26 Ex 
yu ja'ukxtin va naul: “¡Uxint'i va 


malhaqni' y jalaktu'unu' oqxtamati unit!a! 


Uxint'i k'ats'ay va kxqa'iy ta'an jantu 
ikch'an y klaksak'a ta'an jantu kmamay 
xat'in. 27 Incha va ixlhip'i laka banco ni 
kintumin, ex tejkan xakminchogol ka 
xaklaga'ichogol kintumin kun sas'at!a.” 
28 Ex ni jalukxtin va lakjunil yu ancha 
ixtayanal: “Klamaxt'unitlikcha yu taun 
mil, k'axt'aqnit'ikcha yu lhit'ajun lagakau 
mil. 29 Yu talhit'ajun, apalay kalaqxtaqni- 
kana! para lhuvaj katamagalil. Yu jantu 
tamaqgalin, mas va lakatstuniycha talhi- 
tsukuy, yucha kalakmaxtuni'okana!. 

30 Chavay k'amaxt'uch'ipitikcha magspa' 
yu aniy oqxtamati yu jantu ixtapal kaval. 
K!lamaj'anch'ipitikcha ta'an puts'ista ex 


ancha kaqalhujtsukutachalcha y kalaktsta- 


k!alhitsukutachalcha ixtatsalati.” 


Tejkan jamuk'anikana' ixlaqtaqalk'an 
xalapanakni lakamunukpa' 


31 "Tejkan kaminchoqgoya' yu Sas'at'a 


Lapanaki kun tachun ixtap'asta, vachu kun 
tachun ixmayulnin Dios, ex ancha kataula' 


la ixpalhachimo'on kun tachun ix!ayaxtu. 


32 Ex yu xalapanaki yu talakachux ni laka- 
munukpa! katataqxto'a! la ixlaka'ukxpu' ni 
yucha. Kalaqlva!acha siya tumpaj, tacha ni 


jalhistakna' jalaqlva'a ni borregos kun 
chivos. 33 Kalakmulaya' la ixlhijakanaj yu 
borregos y la ixlhijamaqxu yu chivos. 

34 Ex chuncha ni jalhachimo'onu' kalak- 
juna! yu ta!alinta la ixlhijakanaj: “K'atlan- 


tlikcha yu uxiknank'an yu ayaj ox tamaka- 


nitan kimPay. Kala'a'ittikcha yu jalhachi- 
mo'on yu la'oxikanta para uxiknan, tus 
tejkan pulaqtaynil ni lakamunukpa'. 


35 Tejkan kit'in xakchavanita, uxiknan 
kilavavau. Tejkan xak'oqputun xkan, 
vachu kilama'ot'uu. Vachu! tejkan xakti- 
juyal tacha jachini', uxiknank'an kila- 
xtaqniu ta'an ikloqojlhi. 36 Vachu tejkan 
maga'asasa xak'ukxuyal, uxiknank'an 
kilaxtaqniu milaqch'itik'an. Vachu 
tejkan xaktaqan'ay ixkila'anau 
laqts'inin, tejkan xaktanun lakapach'in 
ixkila'anau lagts'inin.” 

37 Ex yu laj'oxin va katanauna!: 
“Jalhachimo'onu', ¿tavanancha xakla- 
laqts'inau ixch!avaniy y iklavavau? 
¿Tavanancha ix'oqp'uttun xkan y ikla- 
ma'otuu? 38 ¿Tavanancha xaklalaq- 
tslinau ixtukxuyat'i tacha jachini!, y 
klaxtaqniu ta'an ixlo'ojya? ¿Tavanancha 
maga'asasa ix'ukxuyat!i y iklaxtaqniu 
kilaqch'itik'an? 39 ¿Tavanancha 
ixt'a'an'ay u ixmanuk'ant'a lakapach'in 
ex ixlha'anau laqts'inin?” 40 Ex yu jalha- 
chimo'onu va kanauna': “Lagsaval ikla- 
junau, incha chuncha mak'at'ik mas kun 
qayntaun lakattuniy yu kint'alaqajun ex 
va tacha kilamakaniu ni kitlin.” 

41 "Ex chuncha ni jalhachimo'onu' 
va kalakjuna' yu ta'alinta la ixlhimaqxu: 
“Kilajgosmaj'aucha ni uxiknank'an yu 
magtagalhinin unt'at'ik. K'ap'inch'ipi- 
tikcha laqnin ta'an la'oxikantacha para 
xa'ukxtin ni aqmoqxnun kun ixmayu- 
Inin. 42 Tejkan xakchavaniy, jantu 
agtaun kilavavau. Tejkan xak'oqputun 
xkan, jantu agtaun kilama'otuu. 

43 Tejkan xakti'ukxuyal tacha jachini", 
jantu agtaun kilamalogojniu. Tejkan 
maga'asasacha xak'ukxuyal, jantu kila- 
xtaqniu milaqch'itik'an. Tejkan xakta- 
qan'ay y tejkan xakmanukanta laka 
pach'in, jantu aqtaun ixkila'anau 
lagts'inin.” 

44 Ex chuncha yu'uncha katanauna!: 
“Jalhachimo'onu', ¿tavanancha ixch'a- 
vaniycha, u ix'oqp'uttun xkan, u ix'uk- 
xuyat!i tacha jachini', u maga'asasa ix'u- 
nita, u ixtlalan'ay, u ixt'anun laka 
pach'in, y jantu tu'uchun klamakaniu?” 
45 Ex yu Jalhachimo'onu va kalakjuna!: 
“Lagsaval klajunau, tejkan jantu 
chuncha k'amak'at'ik, mas va kun 

gayntaun lakat'uniy yu kint'alagajun ez va 
tacha jantu kilamakaniu ni kit'in.” 46 Ex 
vachu naul ni Jesús: 

—Ex ni anchanu lapanakni kata'a- 
nacha laga pamaqanlqajnivan yu jantu 
agtaun mi'ojoy mas va tavanancha. Pero 
yu laj'ozin lapanakni kata'anacha laka 
jatsukunti yu jantu aqtaun kami'oya' mas 
va tavanancha. 


Ni laj'ay lapanakni tach'iputun ni Jestis 
(Mr. 14:1-2; Lc. 22:1-2; Jn. 11:45-53) 
2 6 1 Ex taval tejkan laqpute'e'olcha 
ni Jesús ni anchanu' chivinti, ex 
va lakjunil ixt'altanan yu ixlakmalaniy: 

2 —Uxiknan k'atslayatlikcha va 
t'uxaun ka!alina! xak!atan Paxku. Ex yu 
kitlin Sas'at'a Lapanaki kakmagxtagka- 
nacha para kakxtukmuk'akal laka kurus. 

3 Taval yu xa'ukxtinin ni kura ali yu 
ixtamasuy ixlhachimo'onk'an ni israelitas, 
vachu! yu xalaj'aynin ni israelitas, ixtataq- 
xto'a la xapuch'anan ixchaqa ni Caifás, yu 
xa'ay xalukxtin kura. 4 Va tamach'antamil 
ixjatapastak'atik'an yu tacha lay katama- 
kanuch'apal ni Jesús y katamaqnil. 

5 Pero ixtanajun: 

—Ka jantu kamakayau tejkan yu mero 
k!atan jun, va lay katalakch'ilil ni 
lapanakni. 


Qayntaun xanati lhilakpaxapal 
s'ejen'e ni Jesús 
(Mr. 14:3-9; Jn. 12:1-8) 


6 Ex chuncha ni Jesús ixvilchal ni 
Betania, la ixchaga' ni Simón yu ixlakapu- 
ch'i'ojota. 7 Ex va lagchinchal qayntaun 
xanati, va lhiminta taun lakat'uniy lameta 
yu jamakanti kun chiyux yu junkan 
alabastro. Va ixma!aqtsamata kun yu 
s'ejen'e yu ayaj laqlhuu xtapal. Va laqxta- 
qemuk'anil la ix'aqtsul ni Jesús tejkan 
ixvil laka mesa. 8 Ex chuncha yu ixt'a- 
ltanan yu ixlakmalaniy tejkan chuncha 
talaqts'il ayaj tatalqamal va aqtayl 
talajuniy: 

—¿Vali'iycha xalaqamanancha ni 
anchanu'? 9 Ka la ox ixval va istlakal, va 
laqlhuu ixtapal y lay ixlhi'aqtayjukal yu 
kilpatanin. 


10 Ex ni Jesús qasmaklhi y 
laklhisakmil: 

—¿Vali'iycha ma'anch'ap'uyattikcha 
ni anchanu xanati? Ayaj ox yu ixkima- 
kaniy. 11 Yu kilpatanin va tacha ka'ali- 
nacha kun uxiknank'an, pero yu kit'in 
jantucha maqan kaklat!a'alinau. 

12 Tacha ixkimakaniy ni xanati, ixkilhi- 
lakaxapay la kilakatunaj yu s'ejen'e ni 
yucha listujcha xamakay para kilhi- 
taknun. 13 Lagsaval klajunau, mas to'o- 
xtaycha xalakat'un ni lakamunukpa' 
talan kapute'ekana! yu ox chivinti, 
vachu' kalhichivinkana! yu tacha makal 
ni aniy xanati, para kalhipupastakkal. 


Ni Judas va jalaq'an 
xa'ukxtinin ni kuras 
(Mr. 14:10-11; Lc. 22:3-6) 


14 Xagayntaun yu pumakaut'uy 
ixtlaltanan ni Jesús va ixjunkan Judas 
Iscariote. Yucha va jalaq'al xa'ukxtinin 
ni kuras. 15 Va laklhisakmil y lakjunil: 

—¿Tas chuncha kilaxtaqniyau para 
ni kit'in klamagxtaqniu ni Jesús? 

Ex ni yu'uncha tamapalal va 
p'uxaunkau xatumin plata. 16 Tus 
exnicha aqtaynil puxkaulaqts'in tas 
kalal kapumagxtaqlhi ni Jesús. 


Lakt'avayl ni Jesús yu pumakaut'uy 
ixt'altanan yu xavayti ni Paxku 
(Mr. 14:12-25; Lc. 22:7-23; 

Jn. 13:21-30; 1 Cor. 11:23-26) 


17 Tejkan ixjun yu xap'unaj julchan 
xak!atan tejkan ixta'uy pan yu jantu 
kalhitayal levadura, ex yu pumakaut'uy 
ixtlaltanan ni Jesús va tatalakanunil, va 
talhisakmil: 

— ¿Tas oxtaycha lhina'un para 
kaklala'oxiniu yu xavayti Paxku? 

18 Ex yucha lakjunil: 

—K'ap'inch'ipitikcha laka ay 
putaulan, k'attemayapitik qayntaun 
lapanaki, y ka'unapitik: “Va najun ni 
kiJamalaninik'an, yu kihora va uksts'u- 
niycha. Va klapasaya! ni xak!atan Paxku 
la minchaga! kun kint'altanan.” 

19 Ex yu ixt'altanan ni Jesús va 
chuncha tamakal tacha laklhijunkal. 

Tala'oxilcha xatoqoxajvayti ni xak'atan 
Pazku. 

20 Ex chuncha tejkan puts'islhicha, ni 
Jesus izlakt'avil laka mesa yu pumakau- 
t'uy ixt'altanan. 21 Tejkan ixtat'ajuncha 
vaynin, ex va lakjunil: 

—Lagsaval klajunau, xaqayntaun ni 
uxiknank'an kimagztagya' la ixtamakak'an 
yu kintaxkajiy. 

22 Ex yu'uncha va ayaj tamaqaninil. 
Ta'agtaylcha talhisakmiy por qayntaminin 
ni Jesús, va tanaul: 

—Jalhachimo'onu, ¿ex va kit'in? 

23 Ex ni Jesús va naul: 

—Yu kintlatamajqoya! laka plato ka'a- 

vaya! ixpan, va yucha ni kimagxtagya'. 
24 Ni kit'in yu Sas'atla Lapanaki kakni- 
yacha tacha lhits'ogkanta la ixchivinti 
Dios. Pero payniycha yu kimagxtagya!. 
¡Apalay ox jantu istsukul! 

25 Va chuncha yu Judas yu astan 
kamagxtagya' ni Jesús, va lIhisakmil: 

—Jamalanini', ¿ex va kit'in? 

Ex ni Jesús junil: 

—Chun, va tacha na'uncha ni uxint!i. 

26 Ex va chuncha tejkan ixtatlajuncha 
vaynin, ni Jesús ch'apal ni pan va aqtayl 
xtaqniy lhimalaqpuchuncha ni Dios, ex 
che'el y jalaqxtaqnil ni ixtlaltanan. Va 
lakjunil: 

—K'atutlikcha yu aniy, yucha kilakatunaj. 

27 Ex vachu ch'apal ni vaso, va xtaqnil 
lhimalagpuchuncha ni Dios, ex jalakmapa- 
sanil ni yu'uncha y lakjunil: 

—Ka'oqt'ik mintachunk'an ni uxiknan. 
28 Ni aniy va kijak'alna yu masuy ni Dios 
va taun sast'i chivinti jattatamakajun ixla- 
panakni, kalakataxtuya! para kamalaqmi- 
xinikal ixtalagalhink'an Ihuvaj lapanakni. 
29 Vachu klajunau, jantucha aaqtaun 
kajk'ota! ni aniy xaxkan ni uva, tus tejkan 
kaklat!a'oqchogoyau yu sast!i xaxkan uva 
ta'an Ihachimo'onun kimPay. 


Ni Jesús najun ni Pedro va kanauna' ni 
jantu mispay ni yucha 
(Mr. 14:26-31; Lc. 22:31-34; Jn. 13:36-38) 
30 Tejkan tamilpa'ol titaun milpati, va 


ta'alcha laka aspajun yu junkan Olivos. 
31 Ex ni Jesús lakjunil: 


—Chavay apanch'ix ts'is, tachun ni 
uxiknank'an kilamakaun'oyau 
kilaq'aman. Chuncha ts'ogkanta la 
ixchivinti Dios yu najun inchine: 
“Kaksaya! yu xalhistakna!, ex yu ixbo- 
rregos tus t'ikl kataputauk'a'oya!.” 

32 Pero tejkan kajkujchogoya', ex kit'in 
p'unaj kakchaana' ni Galilea y uxiknan 
astan kach'ip'inapitik. 

33 Ex yu Pedro va junil: 

—Mas tus tachun katamakaun!oyan, 
pero yu kit'in jantu aqtaun 
kakmakaunan. 

34 Ex yu Jesús junil: 

—Lagsaval ijkunan, chavay apan- 
ch'ix ts'is tejkan va laycha kat!asal ni 
puyux, uxint'i aqt'utu k'anaune'e ni 
jantu k'imisp'ay. 

35 Ex yu Pedro aagtaun naunchogol: 

—Mas magsk'iniy kaknil kun uxint'i 
jantu kakmakaunan. 

Ex tachun ni ixt'altanan vachu chun 
tanaun!ol tacha naul ni Pedro. 


Ni Jesús kitapaynil laka Getsemaní 
(Mr. 14:32-42; Lc. 22:39-46) 


36 Taval ni Jesús kun ixt'altanan va 
tatlalal alakataun yu junkan Getsemaní. 
Ex va lakjunil: 

—K'atlaulatlikcha aniy. Yu kit'in 
ikte'en tapaynin avint'i. 

37 Va laklha'al yu Pedro kun yu 
pumat'uy iststalan ni Zebedeo. Ex 
chuncha va aqtaynilcha jamaganinin, 
38 va lakjunil: 

—Ayaj ikmaqaninin la kijalhanuti, 
va tacha kaknil k'atsan. Aniycha kat!au- 
lat'ik, kilapakxaucha, k'alakp'uk'ujt'ik. 

39 Ex chuncha ni Jesús va stal ti'al 
lakats'uniy, talakaput'atamal lakat'un, 
aqtayl tapaynin, va naul: 

—KimPay k'at'i, incha kalal, va 
knajun jantu k'imak'au kaklhitapasal yu 
aniy lhita'ay maganlgajnati. Pero jantu 
kaval tacha yu kit'in knajun, va k'ama- 
k'at'i tacha yu uxint'i na'un. 

40 Taval va jalaqminchogol yu ixt!a- 
ltanan ta'an ixtavilanal, va jalaklhitajul 
ixtaltatanancha. Ex ni Jesús va junil ni 
Pedro: 

— ¿Ex tus jantucha lay ix'alk'ujyat'ik 
mas va taun hora kun kit'in? 41 Ka'alk'uj- 
tlikcha, kask'int'ik Dios para jantu k'ama- 
k'anuk'ant'ik y kamak'at'ik yu jantu laj'ox. 
La melhanutk'an ox lak'anaunat'ik pero 
jantu lagap'asnin ka'unt'ik. 

42 Ex chuncha va xa'aqt'iyunucha 
anchogol sk'ini' ni Dios va naul: 

—KimPay k'at'i, incha jantucha tu'u- 
chun lay mak!ay para kit'in jantu kaklhita- 
pasal ni maqanlqajnati, ex kamak'at'i yu 
uzint'i mak'ap'ut'un. 

43 Ex chuncha va aaqtaun jalaqmin- 
chogol va laklhitajul vananaj ixt'altatanan. 
Yu ixlaqchulk'an ixtalakchajuy, va ayaj ixta- 
ltataputunta. 44 Lakmakaumal y anchogol 
tapaynini' Dios por aqt'utunu'ucha y vachu 
va chun naunchoqol ni anchanu! chivinti yu 
ixnajuntacha. 45 Ex va minchoqol ta'an ixta- 
vilanal ixt'altanan, va lakjunil: 

—¿Vananaj stlaknant!at'lik y It'at'at'a- 
t'ik? Chilcha ni hora tejkan ni kit'in yu 
Sas'at'a Lapanaki kakmaqxtaqkanacha la 
ixtamakak'an yu talaktu'unun lapanakni. 
46 Ka'ostlaulat'ikcha, ka'aucha, yu kimaq- 
xta!a! va ukststuniycha minta. 


Ch'ikal ni Jesús 
(Mr. 14:43-50; Lc. 22:47-53; Jn. 18:2-11) 


47 Ex tejkan vananaj ixtlajun chivin ni 
Jesús, chinchal ni Judas yu xaqayntaun yu 
pumakaut'uy ixt'altanan. Chinchal kun 
pumalhuvaj lapanakni tus ox talakayanal 
kun espada y vachu! kun k'iu, va ixtamala- 
qachan yu xalukxtinin kuras y vachu' kun 
yu laj'ay xalapanakni ni israelitas. 48 Ni 
Judas, yu akch'intamanan va ixlakjuni- 
tacha tacha katapumispal, va naul: 

—Tejkan kakmastak'aya!, kakilta- 
stukya!. Yucha kach'iyapitik. 

49 Ex chuncha va talakanunil ni Jesús, 
va junil: 

—¡Magq]lto'oxay, Jamalanini!! 

Ex chuncha kiltastuklhicha. 

50 Ex ni Jesús junil: 

—Amigo, va yu tlantlacha makana!, 
kamak'at'icha. 

Ex yu alati va tatalakanunilcha, 
tach!apal y tach'ilcha. 51 Ex yu xaqayn- 
taun ixtlaltana' ni Jesús va maxtul 


ixlespada, va aqatuchaqxp'uxlhi xaqayn- 
taun ix'oqxtamati yu xa'ukxtin kura. 
52 Ex chuncha ni Jesús junil: 

—K'amanuch'o'ocha mi'espada ta'an 
ixtanun. Yu talach'apay kun espada, kun 
espada kataniya!. 53 ¿Jantu k!ats'ay incha 
va kaksk'inil ni kimPay, ni yucha lay 
kimalagachanil oqxlaqkaut'uy ixmayu- 
Inin? 54 Pero incha va chuncha kaval, ¿ex 
tas pulaycha katagayntsal ixchivinti Dios 
yu tstogkanta? Va najun maqsk'iniy kata- 
pasal chuncha tacha t'ajun tapasana!. 

55 Ex chuncha ni Jesús jalaklhi- 
sakmil ni lapanakni, va lakjunil: 

—¿Vali'iycha t'ant'at'ik kun espadas 
ali k'iu para kilach'iu va tacha qayntaun 
alhavana! kakval? Lhilhiy xakmalaninin 
yu ay lakatajtan y jantu agtaun kilach'iu. 
56 Pero tachun yu aniy tapasay va para 
katagayntsal yu magancha tats'oqlhi yu 
ixtalaqpute'ey ixchivinti Dios. 

Ex taval va tus tagos!ol ni ixt'altanan, 
va ix'amancha tamakaul ni Jesús. 


Talhacha'al ni Jesús ta'an 
tatagxto'a yu xalaj'aynin 
(Mr. 14:53-65; Lc. 22:54-55, 63-71; 
Jn. 18:12-14, 19-24) 


57 Ex yu tach'apal ni Jesús va 
talha'al la ixchaga' ni Caifás, yu ay 
xa'ukxtin ni kura. Ancha ixta'agxtoqnun 
yu ixtamasuy ixlhachimo'onk'an ni 
israelitas vachu kun yu xalaj'aynin lapa- 
nakni. 58 Ni Pedro paqmagati ixtixkau- 
lha'anta, tus tacha'al la ixpulakna xapu- 
ch'anan ixchaqa! yu ay xa'ukxtin ni 
kura. Tejkan tanuchal lakt'ataulal xalhi- 
staknan lakatajtan, para kalaqts'il 
tisuncha yu kalhitapasaya'. 59 Ex yu 
xa'ukxtinin kuras ali tachun yu ixta!a- 
linta laqa'ay junta va tapuxkaulaqts'il 
taun jalaklkanti yu kataputislajmal ni 
Jesús para katamaqnil. 60 Mas va 
Ihuvajcha jalaklkanan ixta'alinta pero 
jantu kalal katatislajmal kun jalaklkanti. 
Ex taval astan tachinchal apumat'uy. 

61 Va tanaul: 

—Najun ni aniy jo'ati: “Kitlin lay 
kakmagtal ni aniy ay lakatajtan, ex la'a- 
t'utu julchan lay kakmaqayauchogol.” 

62 Ex yu ay xalukxtin ni kura ostayal, 
lhisakmil ni Jesús va junil: 

— ¿Ex jantu tu'uchun kanaune!'e? 
¿Tisuncha ni anchanu' yu tatlaunan 
Ihitislajmanan? 

63 Pero yu Jesús jantu tu'uchun 
kanaul, vamun saq tayal. Ex yu ay xa'uk- 
xtin ni kura va junil: 

— Va ijkunan la ixtaga'uti ni Dios yu 
kujta, klanau yu lagsaval. Kilajuniu incha 
lagsaval ni Cristo k'at'i, yu Sas'at'a Dios. 

64 Ex ni Jesús naul: 

—Chun, yucha ni kit'in, tacha ni 
uxint'i nau. Ni uxiknank'an kilalagts'inau 
ni kitlin yu Sas'at'a Lapanaki, kaktaulta- 
chal la ixlhijakanaj ni Dios yu lhit'ajun 
tachun tap'asta. Kilalagts'inau ni kakmin- 
chogotachal lakt'iyan laka taputs'i. 

65 Ex va chuncha yu ay xa'ukxtin ni 
kura exlhi ixlaqch'iti, va naul: 

—i¡Ni aniy lapanaki t'ajuncha akch'in- 
taman ni Dios kun ixchivinti! Jantucha 
apalay maqsk'iniyau alati lapanakni para 
katatislajmal. Ni uxiknan asmakt'ikcha va 
pu'akch'intamay ni Dios kun ixchivinti. 

66 ¿Tas lIhilayat'ik? 

Ex ni yu'uncha tanaul: 

—Yucha lhit'ajun lagtagal. Magsk'iniy 
kanil. 

67 Ex chuncha talakapuchujval y talaqa- 
naqmal. Yu alati va talakapusal. 68 Ex tajunil: 

—¡Uxint!i na'un ni Cristo k'at'i! Chavay 
k!amisp'at'i ta'ayucha ixlakapusayancha. 


Ni Pedro najun ni 
jantu ixmispay ni Jesús 
(Mr. 14:66-72; Lc. 22:56-62; 
Jn. 18:15-18, 25-27) 


69 Chavay yu Pedro ixvil maqspa' laka 
puch'anan, ex qayntaun magtsuku' va 
talakanunil, va junil: 

—Uxint'i vachu' ixtlatukxuyat'i ni 
Jesús yu machaqa! Galilea. 

70 Pero ancha la ixtalhavaxtu ni lapa- 
nakni ni Pedro va naul: 

—Jantu laqsaval kaval. Jantu ijk'atsay 
tisuncha t!latuncha lhichivin. 

71 Ex tejkan alcha laka kiltalakxtuti, ex 
laqts'il agayntaun magtsuku' va lakjunil 
yu alati yu ancha ixtayanal: 


—Ni anu! jo'ati vachu! ixtlatiluk- 
xuyal ni Jesús yu machaqa! Nazaret. 

72 Pedro aagtalagtaun va lakmasava- 
lanil ni jantu mispay, va naul: 

—Lagsaval klajunau jantu kmispay 
ni anchanu! jo'ati. 

73 Ex va panch'ixka! val, yu ancha 
ixtayanal va tatalakanunil ni Pedro, va 
tajunil: 

—Lagsaval ni uxint!i vachu k'at!i 
xagayntaun ni yu'uncha, por chuncha 
tlasuy y chuncha k'iltlatun ch'iviniy. 

74 Ex ni yucha vas jalakmasavalanil 
y lagxtoqnu! naul: 

—Jantu kmispay ni anchanu' jo'ati. 

Ex chuncha va tlasalcha ni puyux. 

75 Taval ni Pedro va pastaklhi yu ixjunita 
ni Jesús: “Tejkan va laycha kat!asal ni 
puyux uxint!i aqt'utu k'anaune'e ni 

jantu k'imisp'ay.” Ex ni Pedro tus p'as 
qalhujtaxtulcha magspa' va ayaj 
maganinil. 


Ni Jesús lha'ankal la 
ixpulakchivin ni Pilato 
(Mr. 15:1; Lc. 23:1-2; Jn. 18:28-32) 
2 1 Ex va chuncha tejkan 
7 tunkulcha, tachun yu xa'uk- 
xtinin ni kuras kun yu xalaj'aynin lapa- 
naki va tamach'antamilcha ni ixchivinti- 
klan para katamaqnil ni Jesús. 2 Ex 
chuncha tach'ilha!alcha, va tamaqxtaq- 


nilcha ni Pilato yu xagobernador 
romano. 


Nil ni Judas 
(Hch. 1:18,19) 


3 Ex va chuncha ni Judas tejkan 
k!atsal ni kamaqnikana' ni Jesús yu 
ixmaqxtaqta va mapaxal ixjatapasta- 
k'ati. Laqmagxtaqnichogol yu treinta 
xatumin plata ni xa'ukxtinin kuras kun 
yu xalaj!taynin lapanakni. 4 Va lakjunil: 

—Ni kit'in ikmagtagalhinil tejkan 
ikmagxtaqlhi para kamaqnikal qayntaun 
lapanaki yu jantu kalhitsukul lagtagal. 

Ex ni yu'uncha va tanaul: 

—Yucha jantu kintapaxtoqniyan ni 
kijnank'an. ¡Yucha ka minkuentajcha ni 
uxint!i! 

5 Ex ni Judas lagtangalhul ni tumin 
laka ay lakatajtan, taxtul va ankal ixpixtu- 
ch'ikiltaka ixlaq'aman. 

6 Yu xa'ukxtinin kuras tasakchogol ni 
tumin, va tanaul: 

—Ni aniy tumin va tsamantacha jak'a- 
Inan, va yucha yu lIhimapalkal ixmaqnika 
qayntaun lapanaki. Jantu lay mujuyau 
talan mujukan xatumin lakatajtan. 

7 Ex va tamach'antamil ixjatapastak'at- 
klan para kata'il agxtaun t'un yu ixnavin 
qayntaun xamakana! aqchoqoxna, 
chuncha para ancha katamaknul lapa- 
nakni yu alakataun machagan. 8 XlIhiyucha 
ni anchanu lakat'un vananaj tajuniy va 
Xat'un Jak'alnan. 9 Va chuncha val tacha 
magancha ts'oglhi ni Jeremías yu ixlaqpu- 
te'ey ixchivinti Dios, yu najun inchine: 
“Tach'apal ni treinta xatumin plata, yu 
xatapal yu ixtamuk'anita ni israelitas, 

10 kun yucha ta'inil ixttun qayntaun xama- 
kana' agchoqoxna, chuncha tacha kilhi- 
junil ni Jalhachimo'onu' Dios.” 


Ni Jesús lha'anikal Pilato 
(Mr. 15:2-5; Lc. 23:3-5; Jn. 18:33-38) 


11 Ex chuncha va lha'ankal ni Jesús 
kun ni gobernador. Yucha va lhisakmil: 

—¿Uxint!i va yu ay xajalhachimo'onu' 
k'at'i ni israelitas? 

Ex va naul ni Jesús: 

—Va tacha ni uxintticha nau. 

12 Pero tejkan ixtat'ajuncha tislaj- 
manan ni Jesús yu xa'ukxtinin ni kuras 
kun yu xalaj'aynin ni lapanakni, ex ni 
yucha va vali'iy saq ixjunita. 

13 Xlhiyucha ni Pilato va lhisakmil: 

—¿Jantu k'atasmakt'i tachun yu 
tatlaunan lhitislajmanan? 

14 Pero ni Jesús mas va lagataun 
chivinti jantu kagaltayl. Ex tus taun lhilal 
ni gobernador. 


Lhinaunkancha ixmaqnika ni Jesús 
(Mr. 15:6-20; Lc. 23:13-25; 
Jn. 18:38—19:16) 


15 Tejkan xak'atan Paxku ixjun, ex yu 
gobernador va si ixx'ot!la qayntaun tach!in 
yu ixtalaksak!a ni lapanakni. 16 Exnicha 
ixlalin qayntaun tach'in yu ayaj 


ixmispakan, va ixjunkan Barrabás. 17 Ex 
chuncha tejkan ixta'agxtoqnun ni lapa- 
nakni, ni Pilato va laklhisakmil, va naul: 

—¿Ta'ayucha naunat'ik oxamaktaun 
kakmakaul? ¿U va Barrabás u va Jesús 
yu junkan Cristo? 

18 Ni Pilato ixk!atsay va ixtamaq- 
xtagta ni Jesús por ix'akcha'atik!an. 

19 Tejkan vananaj ixvil la ixpulak- 
chivin, ex yu ixanati va malaqachanil 
chivinti, va junil: “Jantu tu'uchun 
k'lamak'anin ni anchanu lapanaki yu 
jantu kalhitsukul lagtaqal. Kutancha 
tslis va taxtuj klhi'aqlaqavanal ni 
anchanu lapanaki.” 

20 Pero yu xa'ukxtinin kuras kun yu 
xalaj'aynin ni lapanakni va taxagalal 
ixtalhavaxtu lapanakni para katask'inil 
kax!ogkal ni Barrabás y para kamaq- 
nikal ni Jesús. 21 Ex chuncha yu gober- 
nador va aagtaun jalaklhisakmil ni lapa- 
nakni, va lakjunil: 

—¿Ta!ayucha naunat'ik kakmakaul 
oxamaktaun ni aniy pumat'uy lapanakni? 

Va tanaul: 

— ¡Va Barrabás! 

22 Ex yu gobernador va laklhisakmi- 
chogol, va naul: 

— ¿Ex tisuncha kakmakayacha kun 
ni Jesús, yu junkan Cristo? 

Ex va tagaltayanal, va tamat'asal: 

—¡Kamakxtukmuk'akal laka kurus! 

23 Pero yu Pilato va lakjunchogol, va 
naul: 

—¿Tisuncha laqtaqal makata? 

Pero ni yu'uncha aaqtalaqtaun tama- 
t'asachoqol, va tanaul: 

—¡K'amakxt'ukmuk'acha laka kurus! 

24 Ex lagts'il ni Pilato ni jantucha 
lay tu'uchun makay. Yu lapanakni va 
apalaycha ixtalakchiviniy y ixtat'asay 
kun lhilukuj. Chuncha ni Pilato va mala- 
qachanil ix'ika xkan, va makcha'al la 
ixlaka'ukxpuk'an ni lapanakni y 
lakjunil: 

—Ni kit'in jantu kilaqtaqal kuna! 
ixmaqnika ni aniy ox lapanaki. Tapa- 
xtoqniyan ni uxiknan. 

25 Chuncha tus tachun ni lapanakni 
va tanaul: 

—Chun, ni kijnan y vachu' kes'at'an- 
klan va kilagtagalchk'an kuna! ni ixlhinin. 

26 Ex chuncha ni Pilato va oxamaktaun 
makaulcha ni Barrabás. Ex lIhinaul ixma- 
qanaqka ni Jesús y magxtaqlhi para 
kamakxtukmuk'akal. 


Ni tropas talaktu'uy ni Jesús 
(Mr. 15:16-20; Jn. 19:2,3) 


27 Ex chuncha yu ixtropas ni gober- 
nador va talha'al ni Jesús la ixchaga ni 
gobernador. Ancha laqmagxtogkal yu alati 
tropas tus xvilhin tamalagachoqgoxnul. 

28 Tamaj'anil ixlaqch'iti y tamulanil 
agxtaun laqch'iti yu xlapul. 29 Tamalakpa- 
tanul taun korona yu ixlhimakakanta 
jaltukun, y tamach'apal lagataun palik la 
ixlhimajkanaj. Ex ta'aqtsoqoqtanil la ixla- 
ka'ukxpu, talaktu'ul, va tajunil: 

—;¡Katsuku'alil yu ay xalhachimo'onu' 
ni israelitas! 

30 Va talakapuchujval, ex kun ni 
anchanu palik yu ixlha'anta, va talhilaqa- 
panaqgchogol. 31 Tejkan talaktu'u'olcha ex 
tamaxtunichogol ni xlapul lagch'iti, tamu- 
lanichogol yu ixlaqch'iti y talha'alcha para 
kataxtukmuk'al laka kurus. 


Taxtukmuk'al ni Jesús laka kurus 
(Mr. 15:21-32; Lc. 23:26-43; Jn. 19:17-27) 


32 Tejkan ancha tataxtul, tapaxtoqlhi 
qayntaun jo'ati yu junkan Simón yu 
machaqa! Cirene. Talhijunil lagatap'asta 
kalha'al ixkurus ni Jesús. 

33 Tacha'al lakataun aspajun yu 
ixjunkan Gólgota (va naunputun xajalukuti 
agtsul). 34 Ancha tama'otul ni Jesús xaxkan 
uvas yu skajtacha yu lhiyaukanta taun 
k'uch'u para jantu ayaj ka'uksk!atsal. Pero 
tejkan kilk!atsal ni Jesús ex jantu ka'oqlhi. 

35 Tejkan tamakxtukmuk'a!ol laka 
kurus, ex aqtayl tamakay suerte para ta'a- 
yucha katamakaunil ixlaqch'iti. Ex va 
chuncha taqayntsal tacha magancha 
ists'oqta yu ixlaqpute'ey ixchivinti Dios, 
najun: “Talaqlvaqlhi kilaqch'iti y tama- 
kanil suerte yu xak'ulata.” 36 Ex chuncha 
ancha tataulalcha para katalhistaklhi. 

37 Va tatstoqmuk'anil taun chivinti la 
ix'agtsul ni ixkurus, va najun: “Aniy va 


Jesús, ixJalhachimo'onuk'an ni israe- 
litas”. Va yucha talhimaqnil. 38 Ancha 
vachu' laktlaxtukmuk'akal kun Jesús 
pumat'uy alhavanan. Qayntaun la ixlhi- 
jakanaj y yu aqayntaun la ixlhimaqxu. 

39 Yu ancha ixtatapasay va 
lagxtoqnu' chivinti ixtajuniy, ixtama- 
laklay ix'aqtsulk!an, 40 va ixtajuniy: 

—¡Uxint'i yu ixmaqt'at'i ni ay kila- 
katajtank!an ex paqt'utu julchan ixma'a- 
yauch'o'o'! Incha laqsaval va Sas'at'a 
Dios unit'a, chavay k'alaqt'axt'u 
me'eman y kap'at'a'ut'i laka kurus. 

41 Yu xa'ukxtinin ni kuras ali yu 
xalaj'aynin ni lapanakni ali yu ixtamasuy 
ixlhachimo'onk'an ni israelitas, vachu va 
chun talaktu'ul ni Jesús, va tanaul: 

42 —Ixjamalagtaxtuy yu alati pero 
jantu lay laqtaxtuy ixlaq!'aman. Incha 
yucha va yu ay xajalhachimo'onu' israe- 
litas, ex kapatajul la ixkurus y kaklhaka- 
pu'aniyau ni yucha. 43 Yucha lhaka- 
pu'an ni Dios. Chavay va Dios kamalaq- 
taxtul incha lagsaval achaniy. Yucha 
kintajuntan va Sas'at'a Dios junita. 

44 Yu pumat'uy alhavanan yu ancha 
ixlakt'axtukmuk'akanta vachu chun 
lagxtoqnu' chivinti tajunil ni Jesús. 


Nil ni Jesús 
(Mr. 15:33-41; Lc. 23:44-49; Jn. 19:28-30) 


45 Ex atunkuj va aqtaynil puts'isa, y 
taylha!al tus la'attutu putogoxata ixpu- 
ts'ista. 46 Ex chuncha anchanu hora va 
p'aysni tlasal ni Jesús, va naul: 

—Eli, Eli ¿lema sabactani? (va naun- 
putun: “KiDios k'at'i, kiDios k'at'i, 
¿vali'iycha ni k'ilak!'amak'aunt!acha?”) 

47 Yu ancha ixtayanal tagasmakIhi, 
va tanaul: 

—Va tlajun t'asa'ini' ni Elías yu 
magancha ixlaqpute'ey ixchivinti Dios. 
48 Ex yu qayntaun va takyau'al ini! laqa- 
taun sponja. Va matajul laka xaxkan uva 
yu skajtacha, ex akatach'imuk'al laka 
magataun k'iu ex va malakanunil para 
ka'oglhi ni Jesús. 

49 Pero lati tanaul: 

—K'amak'aucha. Kalaqts'inaucha 
incha kamina! malagtaxtunu! ni Elías. 

50 Taval aagtaun t'asachogol ni Jesús, 
ex va nilcha. 

51 Ex chuncha va ta'expaklt'iyul yu 
xa!ay kortina ni ay lakatajtan, va ta'e- 
xminchal x'akpu' tus xtuntaun. Vachu 
xkap'iknil ni lakattun y tatampache'e'ol yu 
ay chiyux. 52 Vachu lati yu putaknun va 
talaglti'a'ol y pumalhuvaj ixlapanakni 
Dios va takujchogol la ixlhinink'an. 

53 Astan tejkan takujchogol ni Jesús la 
ixlhinin, ex ni yu'uncha tataxtul la ixpu- 
taknunk'an y tatanul laka ay putaulan 
Jerusalén yu ixnavin Dios y pumalhuu 
talagts'il. 

54 Yu kapitan kun yu ixtropas yu ixta- 
lIhistakta ni Jesús va talaqts'il y ta'uksk!a- 
tsal ni xkap'ikniti y talaqts'il tachun yu 
ixtlajun tapasana'. Ex tus ayaj tatalhanal, 
va tanaul: 

—iLagsaval ni aniy jo'ati va Sas'at'a 
Dios ixjunita! 

55 Ancha vachu ixtayanal lhuvaj 
xanatin, va paqmagati ixtat'ajun lagts'inin 
ni Jesús. Yuluncha ixtatixkaulhimintachal 
tus Galilea y va ixta'aqtayjulhiminta. 

56 Lati ni yuluncha va yu María Magda- 
lena ali María yu ixnatik'an ni Santiago 
kun José, ali ixnatik!an yu ists'alan 
Zebedeo. 


Maknukal ni Jesús 
(Mr. 15:42-47; Lc. 23:50-56; Jn. 19:38-42) 


57 Va chuncha ixt'ajuncha puts'isni' 
tejkan cha!al qayntaun magali' yu 
ixjunkan José yu xamachaga' Arimatea 
ixjunita. Yucha vachu' ixt'altana! ni Jesús 
ixjunita. 58 Ni José va laq'al ni Pilato y va 
sk'inil ixlakatunaj ni Jesús. Chuncha yu 
Pilato lhinaul kaxtaqnikal. 59 Ex ni José va 
p'uxlhi ixlakatunaj ni Jesús y pamilil kun 
agxtaun k'us laqch'iti. 60 Kiima'anil ixlaka- 
tunaj ta'an sast'i ixpukutunuta taun talpa 
yu yucha ixnavin. Malakchaunilcha xaki- 
ltalakxtuti kun agxtaun ay chiyux. Taval 
anchogolcha. 61 Pero yu María Magdalena 
kun yu agayntaun María va ancha 
uksts'uniy ixtavilanal ta'an ma'akal ixlaka- 
tunaj ni Jesús. 


Yu ixtalhistakta talan ixma'akanta 
ixlakatunaj ni Jesús 


62 Ex va chuncha ataun julchan val, 
va xajulchan jastaknati. Ex yu xa'uk- 
xtinin ni kuras ali yu fariseos va talaq'al 
ni Pilato. 63 Va tajunil: 

—Jalhachimo'onu', kijnan ikpastak- 
chogoyau tejkan vananaj ixtlajun ni 
anchanu' makanunu' lapanaki, va 
ixnajun yu la'attutunu' julchan kakuj- 
chogoya' la ixlhinin. 64 Xlhiyucha, 
klask'iniyau kamala'ach'an ixlhistakka 
talan ma'akanta ixlakatunaj tus la'attu- 
tunu! julchan. Incha jantu, ex lay kata'al 
alhaumaxtunun ixlakatunaj yu ixt!a- 
ltanan. Ex astan katajunil ni lapanakni 
ni va kujchogotacha la ixlhinin. Incha 
va chuncha kaval, ex va apalaycha ay 
kaval ni anchanu' jalaklkanti xajantu yu 
p'unaj. 

65 Ex lakjunil ni Pilato: 

—K'alhip'int'ikcha ni tropas yu kata- 
Ihistak!a'. Klap'inch'ipitikcha y k'alhi- 
st'akt'ik tatan ma'akanta ixlakatunaj 
tacha lhilayat'ik yu ox lIhistaknati. 

66 Ex ta'alcha, ox tamakal kuenta 
talan ixma!akanta ixlakatunaj, va tamu- 
k!anil taun sello ni chiyux yu ixpuma- 
lakchaukanta. Ancha tamakaulalcha ni 
tropas para katalhistaknal. 


Takukchogol ni Jesús la ixlhinin 
(Mr. 16:1-8; Lc. 24:1-12; Jn. 20:1-10) 
2 8 1 Ixtapasatacha yu xajulchan 
jastaknati. Va tunkumintacha 
yu xap'unaj julchan laka semanaj. Ni 
María Magdalena kun yu aqayntaun 
María ta'al laqts'inin ta'an ixma'akanta 
ixlakatunaj ni Jesús. 2 Exnicha alil taun 
p'aysni xkap'ikniti, va ta'eltajul 
laktliyan qayntaun ixmayul Dios. 
Ta'ukststuninil talan ixma'akanta ixlaka- 
tunaj ni Jesús. Va xtay moqosunil ni 
chiyux yu ixpumalakchaukanta y va 
ancha putaulal. 3 Yu ixmayul Dios tus 
olaqlna' ixtasuy tacha makaliukniti y 
ixlaqch'iti tus plays yaqaq ixtasuy tacha 

miki. 4 Tejkan chuncha talagts'il yu ixta- 
t'ajun lhistaknan, tus taxkap'iknil ixta- 
lhantik'an, tataqtal y tatamakaul tacha 
katanilcha ixtajunita. 5 Ex chuncha yu 
ixmayul Dios va lakjunil ni xanatin: 

—¡Jantu k'at'alhanant'ik! Kit'in 
k!atsay va tlaunat'ik lakxkaunan ni Jesús 
yu xtukmuk'akal laka kurus. 6 ¡Jantucha 
aniy katamal! Va kujchoqol la ixlhinin, 
chuncha tacha naul ni yucha. ¡K'atlant'ik 
lagts'inin talan ixmamakanta! 7 Ts'alaj 
kap'inch'ipitik y kalak'unch'ipitikcha ixt!a- 
ltanan ni va kujchogotacha la ixlhinin y 
yucha kap'ul'ana! Galilea. Ancha k'alaq- 
tslinapitik. Va yucha yu klalhilaqmintau 
juninin. 

8 Ex chuncha ni xanatin va ts'alaj tata- 
sp'ikchogol ta'an ixma'akanta ixlakatunaj 
pero kun talhanti y vachu! kun achati. 
Tatakyau'al mak'atsaninin ixt'altanan ni 
Jesús. 9 Ex chuncha va niman laktasunil ni 
Jesús y lakmastak!al. Yu'uncha va tatala- 
kanuni! ni Jesús y talagatanu'inil ixch!aja 
y tato'oyal. 10 Ex chuncha ni Jesús 
lakjunil: 

—¡Jantu k'at'alhanant'ik! K'ap'inch'i- 
pitik juninin kint'altanan ni kata'al Galilea 
y ancha kintalagts'ina!. 


Yu talaqpute'el ni tropas 


11 Tejkan ixtalantacha ni xanatin, lati 
ni tropas yu ixtalhistaknanta ta!al laka ay 
putaulan. Talaqpute'eni'ol yu xa'ukxtinin 
ni kuras tachun yu ixlhitapasata. 12 Ex 
chuncha yu xa'ukxtinin kuras va talaq'al 
yu xalaj!taynin para katamach'antamil ixja- 
tapastak'atik'an kun yu'uncha. Lhuu tumin 


taxtaqnil yu tropas. 13 Va taxagalal, va 
tajunil: 

—Uxiknank'an k!alaqp'ut'e!eyapitik 
ni tejkan ts'is ixjunita va ilt'at'at'at'ik ex 
yu ixtlaltanan ni Jesús va kita'alhauma- 
xtul ixlakatunaj. 14 Incha kak'atsaya! yu 
tapasal ni gobernador ex ni kijnank'an 
kakxaqalayau. Ex jantucha tu'uchun 
katalhitaqmuk'aniyan. 

15 Ex ni tropas talaga'il ni tumin y 
tamakal tacha laklhijunkanta. Vanaj va 
yucha talalaqpute'eniy ni israelitas tus 
chavaycha. 


Yu laklhijunil ni Jesús ixlapanakni 
yu ixjamalaqachay 
(Mr. 16:14-18; Lc. 24:36-49; 
Jn. 20:19-23; Hch. 1:6-8) 


16 Ex taval, yu pumakautaun ixt!a- 
Itanan ni Jesús va ta!al taun aspajun 
xa'estado Galilea ta'an lhinaul ni Jesús. 
17 Tejkan talaqts'il ni Jesús, ex tato!oyal 
pero lati jantu ox ixtalhakapu'an. 

18 Ex ni Jesús talakanul kun 
yu'uncha, va lakjunil: 

—Ni Dios kixtaqnil tachun palhachi- 
mo'on mas lakt!liyan y vachu lakat'un. 
19 K!alaqp'inchipitikcha yu oqxlaqchux 
ni lapanakni yu ta'alinta aniy lakamu- 
nukpa', k'alakmak'at'ik kint'altanan. 
K!alaqmaqch'aj'avat'ik la ixtaqa'uti ni 
kimPay ali yu isTs'al ali yu Espíritu 
Santo. 20 K'alakmalanit'ik katato'oyal 
tachun yu klajuntau. Ni kit'in kaklat!a'a- 
linau mas va tavanancha kaval, tus 
tejkan kami'oya! ni lakamunukpa'. Va 
chuncha kaval. 


Ni Ox Chivinti yu Ts'oqlhi 
Marcos 


Ni Juan yu maqgchaj'avanan va la'oxiy 
ixlakatin ni Jesús 
(Mt. 3:1-12; Lc. 3:1-18, Jn. 1:19-28) 


1 1 Aniy agtayniy ni ox chivinti yu 
Ihichiviniy Jesucristo yu Sas!at!a 
Dios. 2 Ni Isaías yu ixlaqpute'ey ixchivinti 
Dios va ts'oqlhi ni laka libro ni va najun 
ni Dios: 
Ikmalaqachay qayntaun yu 
kap'ul'aniyan ni uxint'i, 
para kala'oximanin ni lakatin ta'an 
k'ap'up'ine'e. 
3 Qayntaun lapanaki tlasay 
lakak'avin, va najun: 
“Kala'oximanit'ikcha ixlakatin ni 
Jalhachimo'onu!. 
Vas k'amak'atlikcha para ts'alti 
katapasal.” 
4 Ex va chuncha ni Juan yu jamaqchaj'a- 
vana! va chinchal anchanu' lakat'un ta'an 
jantu t'uju' chaga'. Va lakjuniy ni lapa- 
nakni ni kata'aqchaj'aul para katasulcha 
ni tamapaxal ixjatapastak'atk!an, ex ni 
Dios kalaqmalaqmixinil ixtalaqalhink'an. 

5 Ex ni lapanakni yu machagan xala- 
kattun Judea ali yu machagan laka 
putaulan Jerusalén ixtalaqmin'ojoy ni 
Juan. Ixtalhitaul'ojoycha ixtalaqalhin- 
klan ex ni Juan ixjama'aqchaj'avaycha 
xala'axkan ni Jordán. 6 Ixlaqch'iti ni 
Juan va jamakanti xach'auti ni camello, 
yu ixlhitampach'in va jaxtalan. Yu 
ixvayti va silaga ali xaxkan seraj yu alin 
lakak'ivinan. 7 Ex va chuncha ni Juan 
ixjalaqpute'eniy ni lapanakni, va 
ixlakjuniy: 

—Astan kamina! aqayntaun yu apalay 
ay xajantu kitlin. Yu kitlin tus jantu 
kimpaxtoqniy para kaktsoqoqtaulal y 
kakmusx'oqnil xamusni ixvarachi. 8 Kit'in 
va kun xkan klama'agchaj'avayau. Ni 


yucha katapumaqchaj!'avayan kun ni 
Espíritu Santo. 


Aqgchaj'aul ni Jesús 
(Mt. 3:13-17; Lc. 3:21-22) 


9 Ex va chuncha ni Jesús va taxtuchal 
ni laka putaulan Nazaret xalakat'un 
Galilea. Yu Juan va maqchaj'aval ancha 
xala'axkan Jordán. 10 Ex chuncha tejkan 
takukchogol ni la'axkan ni Jesús va 
niman lagts'il ni lakt'iyan va talaglti'al. 
Ex chuncha yu Espíritu Santo va ixta'elta- 
juminta tacha taun palumax ta'an ixyal. 
11 Va gasmajkal taun chivinti ni 
lakt'iyan, va junkal ni Jesús: 

—Uxint'i, kes'at'a k'at'i, ayaj ikpa- 
xkayan. Va ayaj klhitachantajuy por 
uxint!i. 


Va lagts'intanukal ni Jesús 
(Mt. 4:1-11; Lc. 4:1-13) 


12 Ex taval ni Espíritu Santo va lha'al 
lakak'avin ni Jesús. 13 Ex chuncha ni 
Jesús va aqt'uy p'uxaun julchan ixvilchal 
ni anchanu' lakak'avin ta'an alin jatalhi- 
tsukuti yu k'ivitsukunin. Ancha ni 
Satanás va lagts'intanul ni Jesús incha 
lay kamaqtaqalhinil. Ex tachil ixmayu- 
Inin Dios, va ta'aqtayjul ni Jesús. 


Ni Jesús aqtaynil ixlhitapatsa 
xalakat'un Galilea 
(Mt. 4:12-17; Lc: 4:14-15) 


14 Tejkan manukalcha laka pach'in ni 
Juan ex ni Jesús va anchoqol xalakat'un 
ni Galilea. Va al laqpute'eni' yu laj'ox 
chivinti yu masuy tacha jalhachimo'onun 
ni Dios. Ni Jesús va naul: 

15 —Chavay va lakachilcha ni julchan 
tejkan kalhachimo'onuna' ni Dios. K!ama- 
p'axat'ikcha mijatapastak'atk!an, kalha- 
k'ap'up'int'ikcha yu laj'ox chivinti. 

Ni Jestis lakjunta'il pumat'ati lapanakni 
yu xach'apanan jatanti 
(Mt. 4:18-22; Lc: 5:1-11) 


16 Taval ni Jesús va ixkiltauk'a'anta 
ixkilpa' lakamar Galilea. Ancha lagts'il 
pumat'uy jo'akna, va Simón kun ixlagaj, 
Andrés. Ni yu'uncha va ixtatlajun 
mujunun ixch'oqxk!an lakamar. Va xach'a- 
panan jatanti ixtajunita. 17 Ex chuncha ni 
Jesús va lakjunil ni anchanu!' pumat'uy 
jo'akna: 

—Kilat'amiucha ni kitlin. Chavay 
tlemayat'ik va jatanti pero kit'in kaklama- 
kayau para kalakt'emat'ik lapanakni. 

18 Ex ni anchanu' jo'akna va niman 
tamakaulcha ixch'oqxk'an, va tat'alalcha 
ni Jesús. 

19 Ex chuncha tejkan va ukststuniyka' 
ixta'anta, ex ni Jesús vachu jalaktemal yu 
istslalan ni Zebedeo, yu Santiago ali Juan. 
Va ixt'atlajun la'oxinin ixch'oqxk'an laka 
barco. 20 Ni Jesús va niman lakjunta'il ni 
Santiago kun Juan. Ex tamakaulcha laka 
barco ixpayk'an ali yu oqxtamatin, va 
tatlalalcha. 


Qayntaun lapanaki yu ixlhit'ajun taun 
jantu ox espíritu 
(Lc. 4:31-37) 


21 Ex ta'alcha, va tacha'al laka 
putaulan Capernaúm. Tejkan xajulchan 
jastaknati val, ni Jesús niman tanul laga 
chaqa! ta'an ixtataqxto'a ni israelitas, va 
aqtaylcha jamalaninin. 22 Ex ni lapanakni 
yu ixtaqalasmat!a va tus vak tak!atsal. Ni 
Jesús ixjamalaninin tacha qayntaun p'as 
jalhachimo'onu' y jantu kamalaninil tacha 
yu ixtamasuy ixlhachimo'onk'an. 

23 Anchanu' laqa chaqa! va ixvil qayntaun 
jo'ati yu ixlhit'ajun taun jantu ox espíritu. 
T'asal, va naul: 

24 —¿Vali'iycha kila'akxkauyaucha ni 
kijnan, Jesús, machaqa! Nazaret k!at!i? 
¿Va tlantla para kilalakt'ilhiu? Yu kit'in 
ikmispayan, ni uxint!i va yu ixnavin Dios 
k'at'i. 

25 Pero ni Jesús va laq'aymal ni 
anchanu' jantu ox espíritu, va junil: 


—iSagcha ka'unt'i! ;K'amak'aucha 
ni aniy jo'ati! 

26 Ex va chuncha ni anchanu' jantu 
ox espíritu va agtaun p'as maxkap'ikni- 
chogol ni anchanu! jo'ati, va tus p'as 
tlasal, ex chuncha va makaunchoqgolcha 
ni jo'ati. 27 Ex chuncha yu ancha ixta'a- 
linta va tus tachun tatalhanan'ol. Va 
aqtaylcha talalhisakmiy siya yu'uncha, 
va talajuniy: 

—¿Tis va suncha ni aniycha? ¡Va 
taun sast!i jatapastak'ati yu malaniy! 
Tacha qayntaun yu lhit'ajun tap'asta. 
Jalaklhijuniy yu jantu laj'ox espíritus, 
ex yuluncha tagalasmat!a. 

28 Ex chuncha ixtalhichiviniy tacha 
ixmakay ni Jesús va tus talakachux xala- 
kat'un Galilea. 


Ni Jesús ma'ayajnichoqol 
ix'atina' ni Simón 
(Mt. 8:14-15; Lc. 4:38-39) 

29 Taval tejkan tataxtuchal ni laga 
chaga', ex ni Jesús ali Juan ali Santiago 
va tamil la ixchagak'an ni Simón ali 
Andrés. 30 Ancha ixmal ix'atina! ni 
Simón, va ixch'apata skakati. Tejkan 
tanul ni Jesús niman pute'enikal ni va 
tagan'ay. 31 Ex va chuncha ni Jesús tala- 
kanunil, ch'apanil ixmaka!, va ma!ostau- 
Inil. Ex ni xanati va makaunchoqgol iska- 
kati, aqtaylcha jalakvavay. 


Ni Jesús jalakma'ayajnichogol 
Ihuvaj taqan'anin 
(Mt. 8:16-17; Lc. 4:40-41) 


32 Ex chuncha tejkan va laycha 
kaputs'islhicha, tejkan anchalcha ni 
julchan, ni lapanakni va talha'anil ni 
Jesús qaynlhuvaj tagan'anin vachu kun 
yu ixtalhit'lajun yu jantu laj'ox espíritus. 
33 Ex tus tachun xalapanakni ni 
anchanu' putaulan va tus tatagxtoq'ol la 
xamati' laqa chaga'. 34 Ex va chuncha ni 
Jesús va jalakma'ayajnichogol Ihuvaj 
tagan'anin yu ixtalhit'ajun pulhuu ixta- 
qan'atk'an. Vachu jalakmaxtunil lhuvaj 
yu jantu laj'ox espíritus yu ixtalhit'ajun. 
Pero jantu kalagxtaqnil lakatin para 

katachivinil ni espíritus. Yu'uncha ixtami- 
spaycha ta!ayucha ixjunita ni Jesús. 


Ni Jesús laqpute'ey ixchivinti Dios 
xalakat'un Galilea 
(Lc. 4:42-44) 


35 Va chuncha yu ataun puvakuj val, 
va ixputs!istaka!, ni Jesús ostaulal, va 
taxtul laka putaulan, va x'aman al sk'ini' 
Dios lakak'ivin. 36 Ex ni Simón kun yu alati 
ixtlaltanan va ta'al lakxkaunan ni Jesús. 
37 Ex chuncha tejkan tatemal, va tajunil: 

—Tus tachun ni tatlaunan lakxkaunan. 

38 Ex chuncha ni Jesús va naul: 

—Ka'!aucha ta'an alati putaulanaxna yu 
lak'ukststuniy. Ancha vachu' klaqpute'eya' 
ixchivinti Dios, va xlhiyucha kminta. 

39 Ex va chuncha ni Jesús ixtitukxuyal 
ta'akapuchun xalakat'un Galilea. Ixlaqpu- 
teley ixchivinti Dios laga chagan ta'an 
ixtatagxto!a ni israelitas. Vachu! jalakma- 
xtunil yu jantu laj'ox espíritus. 


Ni Jesús va ma'ayajnichogol 
qayntaun yu lakapuch'it'a 
(Mt. 8:1-4; Lc. 5:12-16) 


40 Ex va chuncha talakanunil ni Jesús 
gayntaun jo'ati yu ixtaqan'ay, va ixlakapu- 
ch'ita. Va ta'aqtsoqoqtal, tapayninil, va 
naul: 

—Jalhachimo'onu'!, incha k'ink'uch'u- 
p'ut'un, lay k'ink'uch'ut!i. 

41 Ex chuncha ni Jesús mapaynil ni 
tagan'an, moqslanil ixmaka', va junil: 

—Chun, kit'in knajun palaycha 
k'a'unch'o'o. 

42 Ex tejkan chuncha junkal ni 
taqan'an, va niman makaxchoqolcha ni 
ixlakapuch'iti. 43 Ex va chuncha ni Jesús 
va ox chivijval, niman malaqachal yu ay 
lakatajtan, va junil ni taqan'an: 

44 —Chavay ijkunan jantu matichun 
kalaqp'ut'e'enin. Vamun kalaqp'inchiy yu 
kura y kalhip'inin milapaxkan yu tacha 
lhinajun ixlhachimo'on ni Moisés, para 
katak'atsa'ol ni lapanakni ni palaycha 
unch'o'ot!a mintagan'ati. 

45 Ex chuncha ni anchanu' jo'ati tejkan 
anchoqol va agtayl jalaqpute'eniy ni lapa- 
nakni yu tacha palay pujunchogol. Ex va 


xlhiyucha ni Jesús jantucha lay ixtanuy 
ta'an alin putaulan ta'an katalagts'il 
lapanakni. Vamun laka maknan 
ixcha'an ta'an jantu ix'alin lapanakni. 
Tus ancha ixtalaqmin ni lapanakni yu 
talakachux machagan. 


Yu Jesús va ma'ayajnichoqgol 
qayntaun yu ixlakanita 
(Mt. 9:1-8; Lc. 5:17-26) 


2 1 Taval ni Jesús aagtaun cha'an- 
chogol laka putaulan Capernaum. 
Ex chuncha tak'atsal ni lapanakni ni va 
ancha ixvilchoqolcha laqa chaga!. 2 Ex 
taval va tatagxtoqlhi Ihuvaj lapanakni 
laqa chaqa! ta'an ixvil ni Jesús. Va tus 
jantucha ixtalhijunita ni laka puch'anan. 
Yucha ixlaqlhixagalay yu la ox chivinti. 
3 Ex va chuncha va lhiminkal qayntaun 
yu lakanita, talhimil pumat'ati lapa- 
nakni. 4 Ex va jantu lay katalhacha'al ni 
tagan'an ta!an ixvil ni Jesús, va ayaj 
lhuvaj lapanakni ixta'alinta. Taval va 
tach'ixmuk'al la ix'ukxna ni chaga!, va 
tamoqgosunil tstuniy xalhasaqen. Ex va 
ancha tapuma'eltajul la ixputaman ni 
tagan'an ta!an ixvil ni Jesús. 5 Ex 
chuncha ni Jesús tejkan jalaqts'ilcha ni 
ayaj talhakapu'alcha, va junil ni 
tagan'!an: 

—Kes'atla k'at'i, yu mintalagalhin 
va laqmixlhicha. 

6 Ancha ixtavilanal vachu yu ixta- 
masuy ixlhachimo'on ni israelitas. Ex 
chuncha ni yu'uncha va aqtayl tapa- 
stak'a, va tanaul: 

7 “¿Valiliycha chuncha chiviniycha 
ni anu jo'ati? Va tlajuncha akch!inta- 
mana' ni Dios. Jantu matichun lay 
malaqmixiy ni talagalhin. Yu talaqalhin 
vamun Dios lay malaqmixiy.” 

8 Ex chuncha ni Jesús va niman 
ixk!atsay yu ixtatlajun pastaknan. Ex 
chuncha ni yucha va lakjunil: 

—¿Vali'iycha chuncha p'ast'ak'at'ik? 
9 ¿Tisunchacha yu jantu lhita'ay kaval, 
va k'a'un ni tagan'an: “Yu mintalaqalhin 
laqmixlhicha”, u va k'a'un: “K'a'o- 
st'a'ulcha, k'asakch'o'ocha ni mimpu- 
taman, kat'i'ukxunt'ayach'o'ocha”? 

10 Chavay klamasuniyau ni kit'in yu kval 
Sas'at'a Lapanaki klhit'ajun Ihachimo'on 
aniy lakamunukpa' para kakmalaqmixil ni 
talagalhin. 

Ex chuncha va junil yu ixlakanita: 

11 —Chavay ijkunan ni uxint'i, ka'o- 
stlatulcha, k'asakch'o!ocha mimputaman, 
kap'inch!'o'ocha la minchaga!. 

12 Ex chuncha ni anchanu! jo'ati yu 
ixtaqan'ay ostaulchoqgolcha, ch'apacho- 
golcha ixputaman, va taxtuchogolcha la 
ixtalakavantik'an tachun ni lapanakni yu 
ancha ixtayanal. Yu'uncha tus vak tak'a- 
tsal, ay tamakalcha ni Dios, va tanaul: 

—Jantu aqtaun chuncha lagts'inau 
tacha aniy yu xalagts'inau. 


Ni Jesús junta'il ni Leví 
(Mt. 9:9-13; Lc. 5:27-32) 


13 Taval ni Jesús anchoqgol aagtaun la 
ixkilpa' lakamar Galilea. Ancha tatagxtoq- 
nilcha lIhuvaj lapanakni, ex ni yucha va 
aqtaylcha jalakmalaniy. 14 Ex tejkan ancha 
antacha, laqts'il qayntaun jo'ati yu 
ixjunkan Levi yu ists'al ni Alfeo, va ixvil 
talan mapalkan impuestos. Ex ni Jesús va 
junil: 

—K'int'at'at'i. 

Ex chuncha ni Levi va ostaulal, va 
t'a'alcha ni Jesús. 

15 Ex va chuncha ni Jesús ali ixt!a- 
ltanan ta'al vaynin la ixchaga' ni Levi. 
Ancha vachu' ixtavilanal laka mesa qayn- 
lhuu yu xach'inin impuestos. Vachu! 
ixta'alinta alati lapanakni yu jamagtaga- 
lhinin. Va lhuvaj yu ixtatlalanta ni Jesús. 
16 Ancha ixta'alinta lapanakni yu 
lakjunkan fariseos yu ixtamasuy ixlhachi- 
mo'onk'an ni israelitas. Talaqts'il ni Jesús 
va ch'antaun jalakt!avajin yu jamagtaga- 
lhinin ali yu xach'inin impuestos. 
Yu'uncha talhisakmil yu ixt'altanan ni 
Jesús, va tanaul: 

—¿Vali'iycha ni mijamalaninik'an 
jalaktlavajin yu jach'inin impuestos ali yu 
alati magtagalhinin? 

17 Ex tejkan chuncha qasmaklhi ni 
Jesús, va lakjunil: 

—Yu talayajnan jantu tamagsk'iniy 
kalajk'uch'ukal, tamaqsk'iniy va yu 


tagan'anin. Kit'in jantu ikminta lakt!a- 
sa'in yu laj'oxi lapanakni, va ikminta 
laktlasalin yu maqtaqalhinin. 


Talhisakmil ni Jesús vali'iycha 
jantu task'ajay 
(Mt. 9:14-17; Lc. 5:33-39) 


18 Taval taun julchan, ixt'altanan ni 
Juan vachu kun ni fariseos va ixtatlajun 
task'ajanin. Ex chuncha lati lapanakni 
takilhisakmichil ni Jesús, va tajunil: 

—Ixt'altanan ni Juan ali yu fariseos 
ayaj tatask!ajay. ¿Valiliycha jantu tata- 
sk!lajay yu mint'altanan? 

19 Ex chuncha ni Jesús va naul: 

—Tejkan lakxtuklay qayntaun ts'al, 
¿Ihilay ni katask!ajaya! yu jalakjunta'i- 
kanta? Jantu lay task'ajay tejkan 
vananaj tat!avilanal ni ts'al yu 
lakxtuklay. 20 Pero kamina' julchan 
tejkan kamaxtukana' ni anchanu! ts'al, 
ex ixtlaltanan katatask'ajaya!. 

21 "Jantu matichun lhilaqpumpuy 
agxtaun xkuju' yu at'ali' kun yu sast'i 
lhalaqpumpum. Yu sast'i lhalaqpumpum 
va talaqatamiy, ex chuncha yu at'ali' 
lagch'iti va apalay ta'exa. 22 Vachu 
jantu lay kamu'ut!i yu sast!i xaxkan uva 
laka jaxta'an yu at'ali'. Yu xaxkan uva 
yu sast!i va matampa'ay yu at'ali! 
jaxtalan. Ex chuncha yu xaxkan uva ali 
yu jaxtalan yu putluy va tatstangaycha. 
Yu xaxkan uva yu sast!i va kamu'ut'i 
laka jaxta'an yu sasti. 


Ixt'altanan ni Jesús talaj'ex'il yu 
xatalts'i ni trigo mas va xajulchan 
jastaknati ixjunita 
(Mt. 12:1-8; Lc. 6:1-5) 


23 Taun julchan tejkan xajulchan 
jastaknati ixjunita, ni Jesús ali ixt!a- 
ltanan va ixtapu'anta ta'an ixch'ankanta 
trigo. Tejkan tat'ajun tapasanan, yu 
ixtlaltanan ta'aqtayl talaj'ex!iy yu xatal- 
ts'i ni trigo. 24 Ex chuncha ni fariseos va 
tanaul: 

—Yu mint'altanan, ¿vali'iycha 
tamakay lhitapatsa yu jantu xtaqkan 
lakatin k'amak'at'i tejkan xajulchan 
jastaknati? 

25 Ex chuncha ni Jesús va lakjunil: 

— ¿Ex ni uxiknan jantu aqtaun p'ut'e'e- 
yat'ik yu makal ni jalhachimo'onu David? 
Taun julchan ni yucha ali ixt'altanan ixta- 
ts'anqaniy vayti, va ayaj tachavanil. 26 Ni 
David tanuchal la ixchaqa! ni Dios, tejkan 
Abiatar xa'ukxtin kura ixjunita. Ex ni David 
va ul ni pan yu ixmoqslanikan Dios, mas 
vamun ni kuras jaxtaqnikan lakatin kata'ul. 
Vachu! jalagxtaqnil pan ixt'altanan. 

27 Vachu jalakjunil: 

—Dios makal xajulchan jastaknati para 
ka!aqtayjukal ni lapanaki. Ni lapanakni 
jantu kalakmakakal para katato'oyal ni 
xajulchan jastaknati. 28 Ni kit'in yu kval 
Sas'atla Lapanaki klhinajun tisuncha lay 
makakan ni xajulchan jastaknati. 


Ni jo'ati yu jantu lay ixmapu'ay ixmaka' 
(Mt. 12:9-14; Lc. 6:6-11) 


1 Ex chuncha ni Jesús va tanuchoqo- 
3 chal aaqtaun laqa chaqa! ta'an ixta- 
taqxto'a ni israelitas. Ancha ixvil qayntaun 
jo'ati yu ixixta ixmaka'. 2 Va xajulchan 
jastaknati, xlhiyucha lati ixtamakata 
kuenta incha kak'uch'uya' ni anchanu' 
jo'ati'. Va chuncha incha kak'uch'ul ex 
laycha kataputislajmal ni Jesús. 3 Ex 
chuncha ni Jesús va junil ni yu jo'ati yu 
jantu lay ixmapu'ay ixmaka!: 

—Ka'ostlaycha, k'atlan'ajtlaycha aniy. 

4 Ex va chuncha jalaklhisakmil, va 
naul: 

—Ni xajulchan jastaknati, ¿tas 
lhinajun kilhachimo'onk'an? ¿Lhinajun 
kamak'at!i yu ox u yu jantu ox? ¿Lhinajun 
k'amalagt'axt'ut'i jatsukunti u va 
kamagqnit'i? 

Ex yu'uncha va tus sag tataulal. 

5 Ni lapanakni jantu ixtagalasmak- 
putun, xlhiyucha ni Jesús va ixmaqani- 
ninta. Va kun lhilukujcha jalaqts'il. Ex va 
junil ni anchanu! jo'ati: 

—Kaxnujt!i mimaka!. 

Ex ni jo'ati va xnujlhi ixmaka!, va 
palaycha junchoqol. 6 Ex chuncha ni fari- 
seos tataxtulcha. Yu'uncha ali ixtlaltanan 
jalhachimo'onu' Herodes niman ta'aq- 
taylcha talakchiviniy tacha lay katamaqnil 
ni Jesús. 


Lhuvaj lapanakni tacha'al 
la ixkilpa' lakamar 
(Mt. 4:23-25; Lc. 6.17-19) 


7 Ex chuncha ni Jesús kun ixt'a- 
ltanan va ta'al la ixkilpa' ni lakamar. 
Lhuvaj xalapanakni Galilea tat!a'al, 
vachu' yu machagan xalakat!'un Judea. 
8 Tejkan tak!atsal tacha makal laj!ay 
axtoqnu! ni Jesús, ex chuncha va 
talaqmil ayaj lhuvaj lapanakni, yu 
machagan xalakat'un Judea ali laka 
putaulan Jerusalén ali xalakat'un 
Idumea ali yu xlhi'avint'i ixtavilanan- 
chal xala'axkan Jordán, vachu! yu 
machagan laka putaulan Tiro ali Sidón. 
9 Ex ni Jesús jalaklhijunil ixt'altanan 
listu katamakal lagataun barco para 
ancha katajul. Ex chuncha jantu lay 
katapagasajlhi ni lapanakni mas va la 
lhuvaj ixta'alinta. 10 Ni Jesús va ayaj 
Ihuvajcha lapanakni palay ixlakmakata, 
va xlhiyucha ayaj lIhuvaj taqan'anin 
tatalakanunil, ixtach'apaputun ni Jesús. 
11 Vachu! yu ixtalhitlajun yu jantu laj!ox 
espíritus tejkan ixtalaqmin ni Jesús va 
ixtatalagtsoqoqtaniy la ixlaka'ukxpu. Va 
p'as ixtatlasay, ixtanajun: 

— ¡Ni uxint!i Sas'atla Dios k'at'i! 

12 Ex chuncha ni Jesús va 
jalaq'aymal, jantu ixnajun kalakmasu- 
nikal ni lapanakni talayucha ixjunita. 


Ni Jesús laksaklhi yu 
pumakaut'uy ixt'altanan 
(Mt. 10:1-4; Lc. 6:12-16) 


13 Taval ni Jesús al taun aspajun, va 
lakjunta'il ni lapanakni yu ixnajun kata- 
t'a'al. Ex chuncha talaq'al. 14 Ex ni Jesús 
va lak'ulal pumakaut'uy jo'akna, 
ixnajun katat'atiukxuntayal. Vachu' 
kalaqmalagachaya' kata!al laqpute'enin 
ixchivinti Dios. 15 Vachu! jalagxtaqnil 
tap'asta ni lay palay katamakal yu 
tagan'anin, vachu' katamaxtunil yu 
jantu laj'ox espíritus. 16 Inchine' 
lakjunkan yu jalaksaklhi ni Jesús: ni 
Simón yu vachu! junkal Pedro, 17 vachu 
yu Jacobo ali ixlaqaj Juan, yu istslalan 
ni Zebedeo. Ni yu'uncha va jalakjunil 

Boanerges, va naunputun ists'alan ni 
lagpagnati. 18 Yu alati va lakjunkan 
Andres, Felipe, Bartolomé, Mateo, Tomas, 
ali Jacobo yu ists'al ni Alfeo, vachu' yu 
Tadeo, ali Simón yu ixlhiyal xapartido 
cananista, 19 vachu yu Judas Iscariote, va 
yucha astan magztagchogol Jesús para 
katach'apal. 


Ixtanajun ni Jesús va ixlhit'ajun 
ixtap'asta ni aqmoqxnu' 
(Mt. 12:22-32; Lc. 11:14-23; 12:10) 


20 Ex va chuncha ni Jesús anchoqgol 
laqa chaga'. Ex yu lapanakni va lIhuvaj 
tatagxtoqchoqol, va tus jantucha lay 
tavajin ni Jesús ali ixtlaltanan. 21 Yu ixla- 
panakni ni Jesús tejkan tak'atsal tacha 
ixtlajun tapasana', ni yu'uncha va ta!al 
lakxkaunan, va ixtach'apaputun. Lati ixta- 
najun ni Jesús val loko. 22 Taval vachu yu 
ixtamasuy ixlhachimo'onk'an ni israelitas 
taminchal ni Jerusalén, ixtanajun: 

—Va laqtanuy ni Beelzebú, yu xa'uk- 
xtin aqmogxnu!. Va yucha xtaqniy 
tap'asta, xlhiyucha lay maxtuy aqmoq- 
xnun la ixlakatunajk'an ni lapanakni. 

23 Taval ni Jesús va lakjunta'il ni 
anchanu' lapanakni, va jalakjunil taun 
chivinti yu xta'a jatapastak'ati, va lakjunil: 

—¿Lhilay ni x'aman lay maxtucho- 
gokal ni Satanás? 24 Mas va tisuncha 
lhachimo'on kaval, incha tatalaglva!a y 
talaxkajiy ni lapanakni, ex jantucha lay 
tayaniy. 25 Vachu va chun yu tavilanal 
agataun chaga', incha talaxkajiy, ex 
jantucha lay ch'antaun katatsukul. 

26 Vachu va chun yu Satanás. Incha yucha 
ali ixt'a'aqmoqxnun talaxkajiy y tala- 
ch'apay ex jantucha lay tatayaniy, va 
chuncha tapumi'ojoy ixtap'asta. 

27 "Jantu matichun lay tanuyachal la 
ixchaga qayntaun laqap'ays jo'ati y valiliy 
kamaxtunil yu ixnavin. P'unaj magsk'iniy 
kach'i'elal ex lay kalakmaxtunil yu 
ixnavin. 

28 "Lagsaval klajunau tachun talaqa- 
lhin yu tamakay ni lapanakni lay kalaqma- 
laqmixinikal, vachu tachun yu tanajun yu 
jantu laj'ox. 29 Pero yu jantu lhi'ajin ni 
Espíritu Santo yucha jantu lay 


kamalaqmixinikana' ixtalaqalhin, mas 
va tavanancha kaval kalhitsuku'alhiya' 
ixtalagalhin. 

30 Yu'uncha va ixtajuniy va ixlhi- 
t'ajun taun jantu ox espíritu, xIhiyucha 
va chuncha naul ni Jesús. 


Yu ixnati ni Jesús kun yu 
ixt'alaqaunin 
(Mt. 12:46-50; Lc. 8:19-21) 


31 Ex chuncha va tachinchal ni 
ixnati ali ixt'alaqaunin ni Jesús, va 
magspa' tatayal, va tamalagachanil 
ixjunta'ika. 32 Ex yu lapanakni yu ixta- 
malagachoqoxnuta ni Jesús va tajunil: 

—Minati ali mint'alaqaunin tayanal 
magspa', va talakxkauyan. 

33 Ex chuncha ni yucha va lakjunil: 

—¿Ta'ayu'unchacha ni kinati ali 
ket!alaqaunin? 34 Ex chuncha ni Jesús 
va jalaqts'il yu ixtamalaqachoqoxnuta, 
va naul: 

—Yu aniy ta!alinta, yu'uncha ni 
kinati ali ket'alaqaunin. 35 Mas va ta'a- 
yuchacha kaval incha makay tacha 
lhinajun ni Dios, ex yucha kilagaj, 
yucha kint'alapanaki, yucha kinati. 

Qayntaun lapanaki yu al maman ixt'in 

(Mt. 13:1-9; Lc. 8:4-8) 
4 1 Taval ni Jestis aagtaun agtay- 
chogol jamalaninin la izkilpa' ni 

lakamar. Ayaj lhuvaj lapanakni tatag- 
xtoqlhi ancha ta'an ixvil. Ex yu Jesús va 
tajul laka barco yu ancha ixvil ni 
lakamar. Ex chuncha ni yucha va ancha 
taulalcha, ex yu lapanakni tus an 
tayanal la ixkilpa' ni lakamar. 2 Ni Jesús 
va pulhuvaj axtoqnu' jalakmasuniy, 
lakjunil chivinti yu xta'a jatapastak'ati. 
Ex chuncha tejkan ixt'ajun lakmala- 
ninin, va lakjunil: 

3 —Yu chavay klajunau tus ox ka'a- 
smakt'ik. Qayntaun lapanaki va al 
maman ixt'in. 4 Tejkan ixt'ajun maman 
ixt'in, lati xat'in va tamachal lakatin. 
Ancha tachinchal ni ts'o'on, va ta'uni'ol. 
5 Yu alati xat'in va tamachal laka 


chiyuxin. Ancha va snipaga mal yu t'un, 
xlhiyucha va niman p'unlhi. 6 Jantu 

pulman kataknul ists'ansiviti, xIhiyucha 
tejkan p'as maknaul ni julchan va lakxix'ol, 
talagxau'ol. 7 Alati xat'in tamachal laka 
jaltukunan. Ancha vachu p'unlhi pero 
ch'antaun t'ap'ul ni jaltukun, va maqa- 
taanul, talakxixtanulcha yu xat'in. Ex 
chuncha ni anchanu! xat'in jantu kaxtaqlhi 
xalhi'uti. 8 Taval yu alati xat'in va tamachal 
talan ayaj ox t'un. Ancha p'unlhi, ox aynlhi, 
va xtaqlhi taun ox jaxqanti. Ex chuncha por 
lagataun t'in xtaqlhi va treinta xatalts'i, yu 
ataun xtaqlhi va sesenta, vachu ataun 
xtaqlhi va tus taun ciento. 

9 Ex chuncha vachu naul: 

—Incha alin mimpaqasmakk'an, ex 
ka'asmakt'ik. 


Ni Jesús najun vali'iycha jamasuniy 
chivinti yu xta'a jatapastak'ati 
(Mt. 13:10-17; Lc. 8:9-10) 


10 Ex va chuncha, va xtamancha tama- 
kaul ni Jesús ali yu pumakaut'uy kun alati 
ixtlaltanan. Yu'uncha talhisakmil tisuncha 
naunputun ni anchanu' chivinti yu xta!a 
jatapastak'ati. 11 Ex chuncha va lakjunil: 

—Ni uxiknank'an ni Dios katamami- 
spaniyan tacha lhachimo'onun, mas jantu 
ixmispakan. Yu jantu talhitanuy kun Dios, 
yu'uncha lakpumalanikan va chivinti yu 
xta!a jatapastak'ati. 12 Ex chuncha mas 
talagts'in yu ikmakay va tacha jantu kata- 
laqts'il, vachu mas tagasmat'acha kinchi- 
vinti va tacha jantu kataqasmaklhi. Va 
chuncha ni jantu lay katamapaxal ixputsu- 
kuk'an, vachu ni jantu lay kamalaqmixi- 
nikal ixlaqtagalk'an. 


Yu Jesús masuy tisuncha naunputuncha 
ni t'in yu mamakan 
(Mt. 13:18-23; Lc. 8:11-15) 


13 Ex vachu' va lakjunil: 

—¿Jantu mala'asiyat'ik ni aniy 
chivinti yu xta'a jatapastak'ati? ¿Ex 
chuncha tas k'ap'umala'asiyapitikcha yu 
alati chivinti yu xta!a jatapastak'ati? 14 Yu 
mamay ni t'in yucha va tacha yu laqpu- 
te!ey ixchivinti Dios. 15 Yu xat'in yu tama- 
chal ni lakatin ni yucha va tacha ni lapa- 
nakni yu taqasmat'acha ixchivinti Dios. Ex 
chuncha ni Satanás va niman chin, va 


lakmaxtunichogoy ni chivinti yu tanuy 
la ixjalhanutk'an. 16 Yu xat'in yu tama- 
chal laka chiyuxin, yucha va tacha ni 
lapanakni yu tagasmat'a ixchivinti Dios 
ex talaga'iy kun achati. 17 Jantuka! ox 
tatatlach!atay, ex vamun taun panch'ix 
tatayaniy. Tejkan talhitapasay magan- 
lqajnati, por ni chivinti yu talhakapu'an, 
ex tamakaunchogoycha ixlhakapu'at- 
klan. 18 Yu xat'in yu tamachal laka 
ltukunan, yucha va tacha yu alati lapa- 
nakni yu vachu' taqasmat'a ixchivinti 
Dios. 19 Ni yu'uncha vananaj ayaj tapa- 
stak'uy ixlhitapatsk!an ni aniy lakamu- 
nukpa!. Vachu tapastak'uy tacha katapu- 
lhitsukulcha ixmagalitk'an kun tachun 
axtoqnu!. Chuncha takaukchogoy ixchi- 
vinti Dios y jantu agtaun lay lhixajachal 
yu laj'oxi la ixjatsukuntik!an. 20 Chavay 
yu xatlin yu tamachal ta!an ox lakat'un, 
yucha va tacha ni lapanakni yu taga- 
smat!a ixchivinti Dios, va talhakapu'an. 
Ex chuncha yu xajachal la ixjatsukunti- 
klan va tacha taun ox jaxqanti, va tacha 
lagataun xat'in yu xta'a treinta, ataun 
xta!a sesenta, yu ataun xta'a va tus taun 
ciento. 


Chivinti yu Ihichiviniy ni maklku 
(Lc. 8:16-18) 


21 Ex chuncha vachu jalakjunil: 

—Jantu aqtaun matichun mamaq- 
tlayay maklku ex maqatanuy ixqa- 
ltalapu! laka kajun nisin ixta'apu' laka 
putaman. Ni maklku maqsk'iniy 
k!amuk'a talman, ex lay ox kamapulkul. 
22 Vachu mas alin tu'tuchun yu jantu 
malagasikan chavay, astan la ox kama- 
laqasikana'. Mas alin yu jantu k'atsakan 
chavay, astan katasuya!. 23 Chavay 
incha alin mimpaqasmakk'an, va 
ka'asmakt!ikcha. 

24 Ex va lakjunil ni Jesús: 

—Kamak'at!ikcha kuenta yu 
klajunau. Ni papulkan yu map'ats!aya- 
t'ik ni uxiknan vachu va yu papulkan 
katapulkaniyan ni Dios. Uxiknan yu 
asmat'atlik, ni Dios apalay lhuu katama- 
suniyan. 25 Yu lhitlajuncha, yucha 
apalay lhuu kaxtaqnikana'. Yu jantu 

kalhitsukul mas va ts'uniy yu lhit'ajun, 
yucha kamaztunichogokana'. 


Jestis Ihichiviniy ni zat'in yu ajin 


26 Ex chuncha vachu naul ni Jesús: 

—Inchine va tacha ni Dios jalhachi- 
mo'onun. Va tacha qayntaun lapanaki yu 
mamay ixt'in ni lakat'un. 27 Mas ltatay 
laka puts'isni' ni jo'ati, mas kujta laka 
tunkunu!, yu xat'in yucha p'un, ex tsukuy 
ayna', jantu k'atsay tacha pu'ajin. 28 Yu 
t'un va xlaman ma!ayay ni jatach'anati. 
P'unaj p'un ex ajin, astan xanay, ex 
tauk'ay xatalts'i tus aqtsaman. 29 Ex 
chuncha tejkan kat'aycha, ni lapanaki 
pu'iycha, va chil yu jaxqganti. 


Jesús lhichiviniy xat'in mostasa 
(Mt. 13:31-32; Lc. 13:18-19) 


30 Ex chuncha taval vachu naul ni 
Jesús: 

— ¿Tas junitacha tejkan jalhachi- 
mo'onun ni Dios? ¿Tas lay klamasuniyau 
tas junitacha? 31 Yucha va tacha taun 
xatalts'i ni mostasa yu vamun yu! laka- 
tluniy xatalts'i yu lakch!ankan lakat'un. 
32 Va chuncha tejkan ch'ankantacha ni 
xatalts'i, ox ajin, tus vamun yu! ay jun. 
Tejkan aycha jun ni ixmaqlaqap'u ex va 
ancha taltilinintsukuy ts'o'on. 


Tacha ni Jesús mapatsal chivinti 
yu xta'a jatapastak'ati 
(Mt. 13:34-35) 


33 Ex ni Jesús chuncha ixjapumala- 
ninin ixchivinti Dios, va pulhuvaj chivinti 
yu xtala jatapastak'ati ixlakpumalaniy ni 
lapanakni. Ixmakay tus tacha lay katapu- 
malagasil. 34 Ni lapanakni vamun ixjalaq- 
pute'eniy chivinti yu xta'a jatapastak'ati. 
Yu ixt'altanan, yu'uncha va ixlakjun'ojoy 


tisuncha naunputuncha tejkan x'amank'an 


ixlakt!ataulay. 


Ni Jesús malaka'ulal ni un y vachu yu 
xkan tejkan ostaulal ni lakamar 
(Mt. 8:23-27; Lc. 8:22-25) 


35 Ex chuncha taval ni anchanu' 
julchan tejkan puts'islhicha, va lakjunil 
ixt'altanan: 


—Chavay kalau ta'an takuktachal ni 
lakamar. 

36 Ex chuncha va lakmakaulakalcha 
yu alati lapanakni. Talha'al ni Jesús 
laka barco yu ixtaputajun. Vachu' ixta- 
tlalanta alati lapanakni kun alati barcos. 
37 Taval aqtayl p'as unilay, ma'ostaulnil 
ni xkan, tajuyachal ni laka barco, va 
ix'aqtsamanputuncha. 38 Ni Jesús va 
iltatata la ixtitampin ni barco, ix!aq- 
tslinta va taun agts'i. Ex yu alati va 
tamaglo'ol, tajunil: 

—¡Jamalanini! ¿Jantu tu'uchun 
pastak'uyan mas tlaunaucha 
talaqtstanganin? 

39 Ex va chuncha ni Jesús ostaulal, 
laq!aymal ni un, va junil ni xkan: 

—¡K'alak'atlaulch'o'ocha! ¡Vakcha 
k!atunch!o'o! 

Ex ni un vakcha junchoqol. Va tus 
tacha aqts'iyajcha ox junchogol. 40 Ex 
va chuncha ni Jesús va lakjunil 
ixtlaltanan: 

—¿Vali'iychacha ayaj t'lalhanana- 
t'ikcha? ¿Jantuka' lhak'ap'up'inat'ik? 

41 Ex yu ixtlaltanan va ayaj tata- 
lhanal, aqtaylcha talakchiviniy siya 
yu'uncha, talajuniy: 

— ¿Tas va ayuchacha ni anu lapa- 
naki? Kaval un, kaval yu lakxkan, si 
tagalasmat'a. 


Qayntaun yu machaqa! Gadara ixlhit'ajun 
yu jantu ox espíritu 
(Mt. 8:28-34; Lc. 8:26-39) 


1 Ex taval tatakukchalcha yu 

lakamar, va tacha'alcha xalakat'un 
Gadara. 2 Tejkan taxtulcha ni Jesús ni 
laka barco, va laqchil qayntaun jo'ati yu 
taxtuchal ni kampusantu. Ixlhit'ajun 
jantu ox espíritu. 3 Ni anchanu' jo'ati va 
ancha t'aunachal ni kampusantu, va 
jantu matichun lay ixch'i'ulay, mas kun 
kadena. 4 Va aqlhuucha ixtach'i'ulay 
kun kadena, va ixtach'iniy la ixch'aja' 
ali ixmaka', pero ixlaj'ex'ojoy, va tus 
lakat'uniy ixmakay. Jantu matichun lay 
ixmagalhajay ni anchanu! jo'ati. 
> Tunkuj ali ts'is ixtlasajtsukuy ni laka 
kampusantu ali laka aspajunaxnan, va 

ixlakat'alma'okantacha x!aman kun 
chiyux. 

6 Ex va chuncha ni anchanu! jo'ati 
lagts'il ni Jesús tejkan vananaj magati 
ixmintachal, ex ni yucha va takyaulaq'al, 
va ta'aqtsogoqtanil. 7 Ex va chuncha va 
t'asal ni anchanu! jo'ati, va naul: 

—¿Vali'iycha kintalakanuniy ni kit'in, 
uxint'i Jesús Sas'at'a k!at'i Dios yu vilchal 
laktliyan? La ixtaqa'uti Dios va ktapayni- 
niyan, jantu k'imama'anl'ajnivat'i. 

8 Yu Jesús va ixjunitacha: 

—Uxint'i, yu jantu ox espíritu k'at'i, 
iva k'amak'aucha ni aniy jo'ati! 

9 Ex va chuncha ni Jesús va lhisakmil: 

—¿Tisuncha unk'ancha mintaqa'uti? 

Ex ni yucha va naul: 

—Kit'in ijkunkan Pumalhuu. Va kilhu- 
vajk'an ijkuntau. 

10 Ex chuncha ni jantu laj'ox espíritus 
yu ixtalaqtanuy anchanu' jo'ati ixtatapay- 
niniy ni Jesús ni jantu kalagmalagachal 
alakataun t'un. 

11 Ancha uksts'uniy ni aspajun ta'an 
ixtayanal va ixtat'ajun exvaynin lhuvaj 
p'axnin. 12 Ex tachun yu jantu laj'ox 
espíritus tatapayninil ni Jesús, va tanaul: 

—Kilamalagachaucha laka p'axnin, ex 
yu'uncha lay kaklaqtanuucha. 

13 Ex ni Jesús va niman xtaqlhi lakatin 
ni katalaqtanul ni p'axnin. Ex chuncha ni 
jantu laj'ox espíritus va tamakaulcha ni 
anchanu' jo'ati, va talaqtanul ni 
p'axnincha. Va tacha t'uy mil p'axnin 
ixta'alinta. Va taputakyaulcha ta'an qalta- 
lman, va tatajuchal yu lakamar, va 
ta'akskaj'u'ol. 

14 Ex chuncha yu ixtalhistakta va 
tatakyau'al mapastak'aninin ni ay laka 
putaulan, vachu' ixlhimaqspa' ni putaulan. 
Ex chuncha lhuvaj lapanakni taminchal 
laqts'inin yu tacha tapasal. 15 Ex chuncha 
tejkan tachinchal ni lapanakni ta'an ixvil 
ni Jesús, va talaqts'il ni anchanu! jo'ati yu 
ixlagtanuy aqmoqxnu'. Ni yucha va oxicha 
vilchogol, ulachogotacha ixlaqch'iti, va ox 
jalakpastaknan. Ex chuncha ni lapanakni 
va ayaj tatalhanal. 16 Ex chuncha yu talaq- 
ts'il tacha tapasal ni anchanu! jo'ati ali yu 
tatapasal ni p'axnin, yu'uncha va 


talaqpute'enichogolcha yu alati. 17 Ex 
chuncha va aqtayl tatapayniniy ni Jesús 
para kataxtuchoqochalcha la ixt'unk'an. 

18 Tejkan tanuchogolcha ni Jesús 
laka barco, ex yu jo'ati yu ixlaqtanuy 
agmogznu' va ixtapayniniy ni Jesús 
para katlaminchalcha. 19 Ex ni Jesús va 
jantu ka'uyujunil, va junil: 

—K'ap'inch!o'ochiycha la 
minchaga'. K!aalaqp'ut'e'eniye!e milapa- 
nakni tachun yu makanin ni Jalhachi- 
mo'onu Dios. Vachu k'alak'un ni yucha 
va ayaj mapaynin. 

20 Ex ni anchanu' lapanaki va 
anchoqolcha la xalakat'un yu junkan 
Decápolis. Va aqtaylcha jalaqpute'eniy 
ni lapanakni tacha pupalay makachoqol 
ni Jesús. Ex tachun ni lapanakni va tus 
vak tak!atsal. 


Istsi'i ni Jairo ali yu xanati yu piklanil 
ixlaqch'iti ni Jesús 
(Mt. 9:18-26; Lc. 8:40-56) 


21 Taval va takukchoqgochil laka 
barco ni Jesús lakamar. Tejkan tachin- 
chal la ixkilpa' ni lakamar, ancha tataq- 
xtoqlhi qaynlhuu lapanakni. 22 Ex va 
chil qayntaun lapanaki yu ixlhichimo'oy 
laqa chaqa! ta'an ixtatagxto'a ni israe- 
litas, ixjunkan Jairo. Tejkan lagts'il ni 
Jesús va tus talakaputatamanil la 
ixch'aja ni Jesús. 23 Tapayninil ni Jesús, 
va junil: 

—Ni kintsi'i va laycha kanil. Va 
knajun kat'at'i mogslanini' mimaka', ex 
lay ka'ayajnanchogol, lay katsukul. 

24 Ex ni Jesús va tlalalcha ni Jairo. 
Vachu! tatla'al Ihuvaj lapanakni, va tus 
ixtalapats'iukslha'anta. 25 Vachu ix'a- 
linta qayntaun xanati taqan'an. Laqa- 
kauttuycha jach'itin va si jak!'alnan 
ixmaj'an. 26 Chuncha ni xanati va qayn- 
Ihuvaj k'uch'unun jalagkilal yu ixtama- 
maqanlqajnival. Va ixma'akxa'ojotacha 
tachun yu ixlhit'ajun. Jantu tstuniy 
palay ixjun, va apalay ixtaqan'ay. 27 Ex 
chuncha ni anchanu! xanati qasmaklhi 
ni jak'uch'unun ni Jesús. Ex talakanunil 
la ixlhistapu! ni Jesús, va piklanil ixlaq- 
ch'iti. 28 Va ixpastakta: “Mas vamun 

ixlaqch'iti kakpiklanil, ka palaycha 
kajkunchogol”. 

29 Ex chuncha va niman tayajcha val 
ni ixjak'alna ni xanati. Va uksk!atsalcha la 
ixlakatunaj ni va palaycha junchogol ixta- 
gan'ati yu ixlhittajun. 30 Ex chuncha ni 
Jesús va uksk'atsal ni la ixtap'asta palay 
makachoqol xagqayntaun. Va tasp'iklaka- 
vanal ta'an ixtayanal ni lapanakni, va 
naul: 

—¿Ta'ayucha ixkimpiklaycha la 
kilagch'iti? 

31 Yu ixtlaltanan va tajunil: 

—K!atslaycha ni Ihuvaj lapanakni tala- 
pats'iukslhiminta. ¿Ex vali'iychacha 
lhasakminin talayucha xap'iklayancha? 

32 Pero ni Jesús va taylha'al jalaqts'ini' 
yu lapanakni, va mispaputun ta'ayucha 
piklanil ixlaqch'iti. 33 Ni xanati va 
k!atsaycha yu tacha tapasal. Va talhanal 
tus xkap'ikninta, talakanunil ni Jesús, tala- 
kaputatamanil, va laqpute'eni'ol tachun yu 
lagsaval tapasal. 34 Ex ni Jesús va junil: 

—Kintsi'i k'at'i, va k'ilhak!ap'up'in, 
xlhiyucha palaycha xa'unch'o!oy. Chavay 
oxamaktauncha kap'inch'o'o, palaycha 
ka'unch!o'o mintagan'ati. 

35 Tejkan ni Jesús vananaj ixtlajun 
chivin, va tachilcha ixlapanakni ni Jairo 
yu ixlhichimo'oy laqa chaqa! ta'an tataq- 
xto'a ni israelitas. Va tajunil: 

—Yu mintsi'i va nilcha. Jantucha 
apalay kama'anch!ap'u ni Jamalanini". 

36 Tejkan qasmaklhi ni Jesús yu tanaul 
ni lapanakni, va naul, junkal ni lapanaki 
yu ixlhichimo'oy laqa chaqa! ta'an ixtataq- 
xto'a ni israelitas: 

—Jantu kat'alhan. Vamun 
k!alhak'ap'up'i. 

37 Ex chuncha ni Jesús tejkan alcha va 
jantu matichun ka'uyujunil ni kat'a'al, 
vamun ni Pedro ali Jacobo ali Juan yu 
ixlaqaj ni Jacobo. 38 Tacha'alcha la 
ixchaga' yu ixlhichimo'oy ta'an ixtataq- 
xto'a ni israelitas. Ex ni Jesús va laqts'il 
ixtalakch'ilita ni lapanakni, va ixtalajga- 
Ihunta, tus p'as ixtalaktlasata. 32 Taval va 
tanuchal ni Jesús, va lakjunil: 

—¿Vali'iycha ayaj p'asnicha laj'alhu- 
nat'ik? Ni jatsi'i jantu kanil, va ltatay. 


40 Chuncha vamun talaktu'ul ni 
Jesús. Taval ni yucha jalakmaxtu'!ol 
magspa' ni lapanakni yu ixtatanumanal 
ixpulakna. Laklha'alcha vamun ixpay ali 
ixnati ni jatsi'i, vachu' yu pumat'utu 
ixtlaltanan. Tatanul ta'an ixmal ni 
jatsi'i. 41 Ex ni Jesús va ch'apanil 
ixmaka' ni jatsi'i, va junil: 

—Talita, kumi —yucha naunputun: 
Jatsi'i k'at'i, ka'ost'aulch'o'ocha. 

42 Ex ni anchanu! jatsi'i va niman 
ostaulchoqolcha, va titukxuntayacho- 
qolcha. Ixlhittajun laqakaut'uy ixja- 
ch'itin. Tejkan chuncha talaqts'itapasal 
ni lapanakni va tus vak tak'atsal. 43 Ni 
Jesús laklhijunil ni jantu matichun kata- 
laqpute'enil yu tapasal. Ex lhinaul ixva- 
vaka ni jatsi'i. 


Ni Jesús anchoqol Nazaret 
(Mt. 13:53-58; Lc. 4:16-30) 


6 1 Ex va chuncha ni Jesús taxtucho- 
golcha ta!an ixvil, va anchoqgol la 
ixt'un. Ixtlaltanan vachu tat'a!al. 
2 Tejkan xajulchan jastaknati val, ex ni 
Jesús aqtayl jalakmalaniy ni lapanakni 
laqa chaqa! ta'an ixtatagxto'a ni israe- 
litas. Qaynlhuvaj lapanakni tejkan taqa- 
smaktaynil, tus vak tak!atsal, ixtanajun: 

— ¿Tas oxtaycha lanilcha ni anu 
jo'ati yu laqpute'ey? ¿Tis va suncha ni 
anu jatapastak'ati yu xtaqnikal? ¿Tas 
pulakmakaycha laj!'ay axtoqnu'? 3 Ni 
yucha va karpintero, va istslal ni María, 
ixtlalaqaunin va ni Jacobo ali José ali 
Judas ali Simón. Ixt'alapanakni vachu' 
aniy ta'alinta kun kijnank'an. 

Ex chuncha jantu ox ixtalagts'in. 

4 Ni Jesús va jalakjunil: 

—Qayntaun lapanaki yu laqpute'ey 
ixchivinti Dios va talakachux to'oyakan. 
Vamun la ixt'un, ta'an tavilanal ixt'ala- 
qaunin, ancha la ixchaga', jantu to'oyakan. 

5 Ex ancha ni Jesús va jantu kalal 
kamakal yu laj'ay axtoqnu!. Vamun 
laqmogqgslanil ixmaka' lati taqan'anin, va 
palaycha jalakmakal. 6 Yucha va tus vak 
k!atsal ni jantu ixtalhakapu'an ni lapa- 
nakni. Taval va ix'anta lakmalanin ta'an 
ukststuniy laka putaulanin. 

Ni Jestis jamalagachal 
ixpumakaut'uyk'an ni kata'al 
laqpute'enin tacha Ihachimo'onun ni 
Dios 
(Mt. 10:5-15; Lc. 9:1-6) 


7 Ex chuncha va jalakjunta'il puma- 
kauttuy ixtlaltanan. Jamalaqachal puma- 
t'iyun, va jalagxtaqnil ni Ihachimo'on para 
lay katamaxtul yu jantu laj'ox espíritus. 

8 Va jantu kalagxtaqnil lakatin katalha'al 
tu'uchun, mas ixvaytik!an, mas ixmora- 
lk'an, nisin ixtumink!'an. Vamun maqa- 
tamin ixpalikk'an jaxtaqnikal lakatin kata- 
lha'al. 9 Jalakjunil ni katach'antanul ixva- 
rachik'an, vachu' katalha'al vamun 
aqxtaun ixlaqch'itk'an, jantu aqxt'uy. 

10 Jalakjunil: 

—Tejkan k'at'anut'achipitik ni agataun 
chaqa', va ancha kat'aul'alhiyapitikcha tus 
tejkan kat'axt'uch'o'oyapitik ni anchanu' 
putaulan. 11 Incha jantu katalaqa'iyan, 
incha jantu kataqalasmakputunan, ex 
kat'axt'uch'o'oyapitikcha. Kach'ank'ala- 
p'uxk'anapitik ni p'oqxni la minch'ajak'an, 
chuncha lay katak'atsal ni jantu ox yu 
tamakaniyan. [Laqsaval klajunau, tejkan 
kamina! ni Dios muk'ana' laqtaqal ex 
apalay ay kuna! ixmaqanlqajnatk'an 
xajantu ni lapanakni yu ixtatlajun Sodoma 
kun Gomorra.] 

12 Ex chuncha ixt'altanan tataxtulcha 
laqpute'enin ni maqsk'iniy katamapa- 
xalcha ixjatapastak'atk!an ni lapanakni. 

13 Lhuvaj tagan'anin talakmaxtunil yu 
jantu ox espíritus. Vachu! talhixapal Ihuvaj 
taqan'anin kun aceite, va 
tama'ayajnichogol. 


Nil ni Juan yu jamaqchaj'avana' 
(Mt. 14:1-12; Lc. 9:7-9) 


14 Ex yu lhachimo'onu! Herodes va 
k!atsal yu tacha ixmakay ni Jesús. Tachun 
ni lapanakni ixtamispa'ojoy yu ixmakay ni 
Jesús. Tanaul: 

—Ka va kujchoqotacha ni Juan yu 
jamaqchaj!'avana!. Ka xlhiyucha lhit'ajun 
tap'asta ni lay kamakal ay axtoqnu!. 

15 Alati lapanakni va ixtanajun: 

—Ka va Elías. 


Yu alati ixtanajun: 

—Va qayntaun yu ixlaqpute'ey 
ixchivinti Dios magancha. 

16 Tejkan chuncha qasmaklhi ni 
Herodes, va naul: 

—Ni anchanu! va Juan, va yu ikma- 
lagachanal ixchagxp'uxnika ix!aqtsul. 
Va tlajunchogoycha. 

17 Ni Herodes ixmalaqachanantacha 
ixch'ika ni Juan ex manul laka pach'in. 
Va chuncha ixnajun kamakal ixanati yu 
ixjunkan Herodías. Yucha ixjunitacha 
ixanati ni Felipe, yu ixlaqaj ni Herodes 
pero Herodes ixmaxtunitacha, va 
tlatsukul. 18 Ni Juan va ixjunitacha ni 
Herodes: 

—Yu ixanati ni milagaj jantu lay 
k!alhitstuk'u tacha mixanati. 

19 Xlhiyucha yu Herodias ayaj 
ixkajiy ni Juan va ixmaqniputun pero 
jantu lay kamaqnil. 20 Yu Herodes ixta- 
lhauniy ni Juan, ixk!atsay va ox vas 
ixjunita ixjatsukunti, ixmakay yu tacha 
ixnajun Dios. Ex mas ni Herodías ixmaq- 
niputun ni Juan, yu Herodes va ixlhi- 
stakta. Vachu tus ox ix!achajgasmakniy 
yu ixlaqpute'eniy ni Juan, mas jantu ox 
ixmalagasiy yu ixlaqpute'ey. 

21 Taval taun julchan ni Herodias va 
temal tacha pulay kamaqnil. Laqcha'alcha 
ixk!atan ni Herodes. Ni Herodes va makal 
taun ay lakvayti. Va laklhijunil ni lapa- 
nakni yu ixta'agtayjuy ali yu xa'ukxtinin 
tropas, vachu! alati yu xalaj'ay lapanakni 
yu ixtavilanal xalakat'un Galilea. 22 Ex 
chuncha yu istsi'i ni Herodias tanuchal 
ta'an ix!alinta ni k'atan, va aqtayl jat'inin. 
Va ayaj maqamal ni Herodes, vachu yu 
ixtatlatlajun vaynin ayajtamaqamal. Ex 
yu jalhachimo'onu' Herodes va junil ni 
jatsi!i: 

—K'isk'inin va yu uxintlicha 
ach'aniy. Yu kit'in kakxtaqniyan. 

23 Ex vachu junil: 

—Lagsaval ijkunan ni kakxtaqniyan 
yu kisk!iniy mas va tichichuncha kaval 
tus kaval pakltaun ni kilakamunukpa' 
talan klhichimo!'oy. 

24 Taval ni jatsi'i va al lIhisakminin 
ixnati: 

—¿Tisunchacha kaksk'iniyacha? 

Yu ixnati va junil: 

—Chavay ni uxint!i va kask!iniye!e 
ix'aqtsul ni Juan yu jamagchaj'avana!. 

25 Ex chuncha ni jatsi'i va taun laga- 
tslalaj tanuchal ta'an ixvil ni jalhachi- 
mo'onu, va junil: 

—Yu kit'in iknajun chavaycha niman 
k'ixtlaqnin laqa ay plato yu ix!aqtsul ni 
Juan yu jamaqchaj'avana!. 

26 Tejkan chuncha junkal ni jalhachi- 
mo'onu Herodes, va ayaj maqaninil. Pero 
ixjunitacha ni lagsaval kaxtaqniya' yu 
kask'inacha, vachu ni lapanakni yu lakjun- 
talitacha lakvayti va taqasmak'ol ixchi- 
vinti yu junil ni jatsi'i. Xlhiyucha jantucha 
lay kamapaxal ixjatapastak'ati. 27 Ex 
chuncha ni jalhachimo'onu' Herodes 
niman lhijunil gayntaun ixtropa ka'al ini! 
ix'aqtsul ni Juan yu maqchaj'avana'. 28 Ex 
ni tropa va al ni laka pach'in, va chagx'inil 
ixlagtsul ni Juan, ex lhiminil laqa ay plato, 
xtaqnilcha ni jatsi'i. Ex yu jatsi'i va 
magxtaqnil ixnati ix'aqtsul ni Juan. 

29 Ex chuncha yu ixt'altanan ni Juan 
tejkan tak'atsalcha ni maqnikal, va taki'i- 
nilcha ixlakatunaj. Va talha'alcha 
maknunun laka putaknun. 


Ni Jesús va lakvaval laqakis mil jo'akna 
(Mt. 14:13-21; Lc. 9:10-17; Jn. 6:1-14) 


30 Ex taval yu ixjamalagachantacha ni 
Jesús va talaqminchoqol ni Jesús. Va talaq- 
pute'el tachun yu tamakal ali yu tamala- 
ninil. 31 Ex ni Jesús va lakjunil ixt'altanan: 

—Chavay ni uxiknank!an k!attan- 
t'ikcha ta'an jantu t'uju' lapanakni, 
kalaucha jastaknan kilaq!amank'an. 

Yu'uncha va jantu lay katastaknal taun 
panch'!ixcha para katavayl, va por ixtamin, 
ixta'an pumalhuu lapanakni. XIhiyucha 
chuncha naul ni Jesús. 32 Ex va chuncha va 
tatajulcha laka barco. Va ta'al jastaknan 
x'amank'an ta'an jantu t'uju' lapanakni. 

33 Pero lhuvaj lapanakni talagts'il tejkan al, 
va talaqmispal. Ex chuncha pumalhuu xala- 
panakni ni laka putaulanaxna va tatak- 
yau'al laka t'un. Taval yu'uncha p'unaj 
tacha'al, yu Jesús kun ixt!altanan va astan 
tacha!al. 34 Tejkan ni Jesús taxtulcha laka 


barco va jalaqts'il lhuvaj lapanakni. Va 
jalakmapaynil ni lapanakni, ixta'alinta 
tacha borregos yu jantu ka'alil qayntaun 
yu kalaklhistaklhi. Ex chuncha ni Jesús 
aqtaylcha jalakmalaniy, va pulhuu 
chivinti jalakmasunil. 35 Ex chuncha 
tejkan toqoxalcha ixt'altanan ni Jesús 
talaqmil, va tanajun: 

—Aniy jantu tuju! chagan, 
chavaycha toqoxalcha. 36 Klalakmast!a- 
k!ach'o'o ni lapanakni kata'anchalcha 
inin ixvaytik'an ukststuniy ta'an alin 
laksttuniy putaulanaxna. 

37 Ex ni Jesús va lakjunil: 

—Uxiknank'an kalakvavat'ik. 

Ex yu'uncha va tanaul: 

—¿Ex kijnank'an kajk'anau inin 
vayti para kaklakvavayau? Maqsk'iniy 
lhuu tumin ni kaklhi'iu yu kata'ul, kaval 
200 julchan lhitapatsa. 

38 Ex chuncha ni Jesús va naul: 

— ¿Tas chuncha ma'alinat'ikcha 
mivaytik'an? K'ap'inch'ipitik laqts'inin. 

Tejkan tak'atsalcha tachun ix'alinta, 
tanaul: 

—Va aqskis pan ali aqxt'uy jatanti. 

39 Fx ni Jesús jalaqmalaqachal kata- 
lhijunil ni lapanakni para katataulal 
oqxlaqtamin ta'an alin lakstak'au jats'inan. 
40 Ex chuncha ni lapanakni tataulalcha 
tamin ciento, yu alati va tataulal 
pakltamin ciento. 41 Ex chuncha ni Jesús 
ch'apalcha ni aqskis pan ali yu aqxt'uy 
jatanti. Talaqst'al ni lakt'iyan, va xtaqnil 
lhimalaqpuchuncha ni Dios. Ex chuncha 
laqche'elcha ni pan, jalaqxtaqnilcha 
ixt'altanan para katamapitsinilcha ni 
lapanakni. Vachu jalaqche'eni'ol tachun 
ni lapanakni ni anchanu' agxt'uy jatanti. 
42 Tachun tavayn'ol, va tus ox ta'otsa'ol. 
43 Ex chuncha tapusakchoqol yu xajchal 
xatalagche'eni' ni pan kun ni jatanti. Va 
tus laqakauttuy canastas tama'aqtsamal. 
44 Ni jo'akna yu tavayl va laqakis mil. 


Ni Jesús va iltanajminta la ix'ukxna 
lakamar Galilea 
(Mt. 14:22-27; Jn. 6:16-21) 


45 Ex ni Jesús va niman laklhiju- 
nilcha katatajuchogolcha ni laka barco 

ixtlaltanan para kata'anchogolcha ni 
Betsaida. Ni Jesús jantu niman kalakt'a'al. 
Vananaj ixt'ajun lakmastak'ana' ni lapa- 
nakni. 46 Tejkan lakmastak'a'ochoqolcha 
ni lapanakni ex ni Jesús va al tapaynini' 
Dios laka aspajun. 47 Tejkan puts'islhicha, 
yu ixtlaltanan ixpakltauncha lakamar 
ixtalanta laka barco. Ni Jesús va ix'a- 
mancha ixyal ni lakat'un. 48 Ex ni Jesús 
jalaqts'il ni ixtlaltanan va tacha jantu kalal 
katamaltanal ixbarcok'an. Yu un va ayaj 
p'asni ix'unilata ta'an ixtapu'anta. Tejkan 
tunkumintacha ni Jesús va iltanajmintacha 
la ix'ukxna lakxkan. Va ixlaqmagxapu'ini- 
putun ixtlaltanan. 49 Pero tejkan talaqts'il 
ni iltanajminta la ix'ukxna ni lakxkan 
talhilal va taun magts'isvana!. Ex va tama- 
t'asal. 50 Tachun yu talagts'il, va ayaj tata- 
lhanal. Ex ni Jesús niman jaxaqalal, va 
lakjunil: 

—¡Ay k'amak'at'ik melhanutk'an! Va 
kitlin. Jantu kat'alhanant'ik. 

51 Ex ni Jesús va tajulcha laka barco 
ta'an ixtatajumanal. Ni un va vakcha 
junchogol. Ex yu'uncha tatalhanal, va tus 
vak tak'atsal. 52 Vananaj ayaj p'as ixtaju- 
nita ixjalhanutk'an. Jantuka! ox ixtamala- 
qasiy tichichuncha lapanaki junita yu 
lalhaval ni pan. 


Ni Jesús va lakma'ayajnichoqol 
xataqan'anin xalakat'un Genesaret 
(Mt. 14:34-36) 


53 Tejkan tapatukukchalcha ni lakamar 
va tacha'alcha xalakat'un Genesaret, 
tach'i'ulalcha ni barco. 54 Tejkan tataxtul 
laka barco ni Jesús ali ixt'altanan, ex yu 
lapanakni va niman tamispal. 55 Ex tatak- 
yau'al inin yu tagan'anin tus tachun ni 
anchanu' lakat'un. Talaklhiminil laka 
putaman ta'an ixtak!atsay ni ixtaulay 
Jesús. 56 Ni Jesús tejkan ixtitukxuntayay 
laksttuniy putaulan, laj'ay putaulan, laka 
kuxtu, mas va to'oxtaycha kaval, va si 
ixtamamaniy ni lakatinixnan ni 
tagan'anin. Ixtatapayniniy ni Jesús para 
lay katach'apanil vamun ixpiktu' ni ixlaq- 
ch'iti. Ex tachun yu tach'apanil va si 
ta'ayajnan'ochogol. 


To'oxtaycha minachal yu talaqalhin 
(Mt. 15:1-20) 

1 Taun julchan ni fariseos ali alati 
7 yu ixtamasuy ixlhachimo'onk!an ni 
israelitas va tatalakanunil ni Jestis. Va 
taminchal ni Jerusalén. 2 Talaqts'il lati 
ixtlaltanan ni Jesús va ixtavajin mas 
jantu ixtamaqcha'ay tacha lIhinajun 
ixputsukuk'an. Ex jantucha ox kata- 
Ihilal. 3 Yu fariseos ali tachun yu alati 
israelitas yu'uncha ixtamakay tacha 
ixputsukuk'an yu magancha ixpayan- 
klan. Jantu aqtaun lakmakxkiliu ixta- 
vajin, va si plunaj ixtamagcha!ay tacha 
lIhinajun ixputsukuk'an. 4 Vachu! tejkan 
ixta'iy tutuchun laklhitamau, p'unaj 
ixtacha'a'elay ex ixta'uy. Vachu ayaj 
pulhuvaj ixtamakay tacha ixputsuku- 
klan, ixtacha!ay vasos ali kasvilas, 
xapuvay yu jamakanti kun tsasnati 
vachu yu putaman. 5 Ex chuncha yu 
fariseos ali yu ixtamalaniy ixlhachi- 
mo'onk'an va tajunil ni Jesús: 

—¿Vali'iycha mint'altanan jantu 
tataylha'an yu kimputsukuk'an yu tacha 
ixtamakay yu magancha kepayank'an? 
Yu mint'altanan vali'iy tavajin mas 
jantu tamaqcha'ay tacha lhinaunkan. 

6 Ex ni Jesús va lakjunil: 

—Ni uxiknank'an va t'uy ukxpu' 
mak'ayat'ik. Ni Isaías yu ixlaqpute'ey 
ixchivinti Dios, yucha vas ixnajun, va 
inchine! ts'oglhi: 

Ni aniy lapanakni vamun kun 
ixkilk'an kintato'oyay. 

Yu ixjalhanutik'an va ayaj magati 
alinta kun kittin. 

7 Mas ayaj kintato'oyay jantu 

tu'uchun ixtapal kaval, 
jantu lagsaval yu tamalaninin, va 
ixjatapastak'atk'an lapanakni. 

8 Chavay uxiknank'an va mak'aun- 
tlijlayat'ik yu Ihinajun Dios. T'aylhip'i- 
nat'ik yu talhinajun lapanakni. 

2 Vachu' lakjunil: 

—Chavay yu lhinajun Dios vali'iy 
mak'aunt'ijlayat'ik. Vamun tamaga- 
mayan kat'aylhip'int'ik tacha 

uxiknank'an mimputsukuk'an. 10 Ni 
Moisés yu magancha ixlaqpute!ey ixchi- 
vinti Dios, va naul: “Kat'o'oyat'i ni 
mimpay ali minati.” Vachu va naul: “Yu 
jantu ox lhichiviniy ixpay ali ixnati yucha 
magsk'iniy kanil.” 11 Pero yu uxiknank'an 
naunat!'ik ni qayntaun lapanaki lay kajunil 
ixpay ali ixnati: “Lagsaval tachun yu klhi- 
tlajun va Korbán (va naunputun va 
ixnavin Dios). Xlhiyucha jantu lay kla'aq- 
tayjuyau.” 12 Incha chuncha najun, ex yu 
uxiknank'an naunat'ik jantucha 
magsk'iniy kalaq'aqtayjul ixpay ali ixnati. 
13 Chuncha ayaj akch'inttamayat'ikcha yu 
lIhinajun Dios. Va ayaj t'o'oyaniyat'ik yu 
tacha ixtamakalhiminta ixputsukuk'an 
mimpayank'an magancha. Pulhuvaj 
axtoqnu! chuncha mak'ayat'ik. 

14 Ex chuncha ni Jesús jalakt'asa'il yu 
ixtalhavaxtu lapanakni, va jalakjunil: 

Kilagalasmakvi mintachunk'an, ox 
k'amala'asit'ik. 15 Yu uy ni lapanaki, 
yucha jantu maqgtagalhiniy ixjatsukunti. 
Yu magtagalhiniy va yu kiltaxtuy. [ 

16 Chavay incha alin mimpaqasmakk'an, 
va ka'asmakt'ikcha.] 

17 Ex chuncha ni Jesús tejkan lakma- 
kaulcha ni lapanakni, va tanul la ixpu- 
lakna ni laqa chaga'. Ex chuncha ixt!a- 
ltanan va talhisakmil yu naunputun ni 
chivinti yu ixlakmalanita ni lapanakni. 

18 Ex ni Jesús va jalakjunil: 

—¿Chavay mas uxiknank'an jantu 
mala'asiyat'ik? ¿Jantu mala'asiyat'ik ni 
tachun yu uy qayntaun lapanaki ni yucha 
jantu magtagalhiniy? 19 Yu uy jantu tanu- 
yachal la ixjalhanuti. Tajuyachal la ixpu- 
vintu ex astan taxtuchogoy. 

Tejkan chuncha naul ni Jesús va masul 
ni puchux lhi'uti va si ox k!a'ut'i. 

20 Ex chuncha vachu naul ni Jesús: 

—Yu magtagalhiniy qayntaun lapa- 
naki va yu minachal la ixpulakna. 21 La 
ixpulakna ni lapanakni, la ixjalhanutik'an, 
ancha minachal yu jantu laj'ox jatapasta- 
k'ati, xlhiyucha tattatamay lapanakni yu 
jantu ixnavink'an kaval, tamaqama'ojoy 
tachun yu jantu laj'ox, jamaqninin, 22 ta'a- 
lhavanan, ta'aqsp'uknin, talaktu'unun, 
tamakanunun, taput'ajuncha la 


ixjatsukuntik'an, ta'akcha'anan, 
tamanuy jalaklkanti, ix'amank'an ay 
lakmakakan, jantu lakpastaknan. 

23 Tachun ni anchanu' axtoqnu! yu jantu 
laj'ox, yucha minachal la ixpulakna ni 
lapanaki, ex chuncha magtagalhiniy. 


Qayntaun xanati yu jantu israelita 
kaval, lIhakapu'al ni Jesús 
(Mt. 15:21-28) 


24 Ex chuncha ni Jesús taxtuchalcha, 
va al xalakaputaulanin ni Tiro ali Sidón. 
Ex chuncha tejkan cha'al, tanul aqataun 
chaqa!, va ixnajun jantu matichun 
kak'atsal ta'an taulal. Pero jantu lay 
katamagsaqlhi. 25 Qayntaun xanati 
ixlhitltajun qayntaun lakattuniy ixjatsi'i 
yu ixlhittajun yu jantu ox espíritu. 
Tejkan k!atsal ni ancha vil ni Jesús, va 
niman laq'al, va talakaputatamanil la 
ixch'aja'. 26 Ni xanati jantu israelita 
kaval, va ixchiviniy lhigriego, tsukuchal 
xalakat'un Sirofenicia. Yucha tapayninil 
ni Jesús ni kamaxtunil yu jantu ox 
espíritu ni istsi'i. 27 Pero ni Jesús va 
junil: 

—P'unaj maqsk'iniy kaklakvava'elal 
ni kint'a'israelitas. Jantu ox ni k'alak- 
maxt'unin ixvaytik!an ni jas'at'an para 
k'alaqxt'aqnin yu x'oyun. 

28 Ex chuncha ni xanati va naul: 

—Ka chun, Jalhachimo'onu!. Pero 
mas yu x'oyun yu tavilanal ixta'apu' 
laka mesa talaksak'uycha ixtalaqche'e- 
k'an ni jas'atlan yu talakamakajun. 

29 Ex chuncha ni Jesús va junil: 

—Ka chun, la ox tacha xana'un. 
Laycha kap'inch'o'o. Yu mintsi'i 
makaunchoqolcha yu jantu ox espíritu. 

30 Ex chuncha ni xanati va ancho- 
golcha. Tejkan cha'anchoqol la ixchaga!, 
yu ixjatsili va makaunchogotacha yu 
jantu ox espíritu. Va saqcha machoqgol la 
ixputaman. 


Ni Jesús k'uch'ul qayntaun lapanaki 
yu agatapa y jantu lay ixchiviniy 


31 Taval ni Jesús va minchoqo- 
chalcha xalakat'un Tiro, va pumil Sidón, 
tapasal lakamar Galilea, va chinchal 

xalakat'un Decápolis. 32 Ancha talhiminil ni 
Jesús qayntaun jo'ati aqatapa, vachu jantu 
lay vas ixchiviniy. Ex chuncha va tatapayninil 
ni Jesús para kamoqslanil ixmaka! la ixla- 
katunaj ni anchanu! agatapa. 33 Ex ni Jesús 
va Ihilha'al ni agatapa ta'an jantu katatayal 
ni lapanakni. Ex ancha akatutamaknul kun 
ixmaka' la ixlaqaxqol. Vachu chujval ixmaka' 
ni Jesús va moqslanil la isima'ati ni agatapa. 
34 Ex ni Jesús talagst'al ni lakt!iyan, va tus 
pulmaniya'il ni ixaniti, va naul: 

—¡Efata! (Va naunputun 
¡Katalaglti'al!) 

35 Ex niman laycha qasmaknal, yu 
isima!ati va oxicha junchoqol, ox ixchi- 
viniy. 36 Ni Jesús laklhijunil ni jantu mati- 
chun katalaqpute'enil pero mas chuncha 
ixlakjunkan va apalay ixtalaqpute'ey. 

37 Ex chuncha ni lapanakni tus taun 
talhilal ni Jesús, va ixtanajun: 

—Tachun yu laj'ox lay makay. Chavay 
yu agatapanin jamaqasmaknichoqoy, 
vachu! yu janunun lakmachivinichoqgoy. 


Ni Jesús lakvaval la'at'ati mil lapanakni 
(Mt. 15:32-39) 


1 Ex chuncha taun julchan va lhuvaj 

lapanakni ixta'agxtoqnun, ex 
chuncha yu ixvaytik'an jantu t'ujucha ixju- 
nita. Ex chuncha ni Jesús va lakjunta'il ni 
ixtlaltanan va lakjunil: 

2 —Va ayaj klakmapayniy ni lapa- 
nakni. Paqt'utucha kintat'a'alinta ni kit'in, 
jantu katalhitsukul tutuchun yu kata'ul. 

3 Incha kaklaqmalagachachogol la ixcha- 
qak'an sin vayti ka va lay katalaqavitil ni 
lakatin. Lati va la magati machagan. 

4 Ex tanaul ixt'altanan: 

—Ni aniy jantu matichun kataulal. 
¿Tas oxtay lay kalaqxtaqnikal ixvaytik'an 
ni anchanu' lapanakni aniy ta'an jantu 
matichun kataulal? 

5 Ex ni Jesús laklhisakmil ixt'altanan, 
va lakjunil: 

— ¿Tas chuncha pan ma'alinat'ik ni 
uxiknank'an? 

Ex tanaul: 

—Va agxtujuncha alin. 

6 Ex ni Jesús laklhijunilcha ni lapanakni 
katataulalcha lakat'un. Ch'apalcha ni 


anchanu' agxtujun pan, va tapayninil ni 
Dios. Taval laqche'elcha ni pan, vajalaq- 
xtaqnilcha ni ixt'altanan. Ex yuluncha 
tamaqpitsinil ni lapanakni. 7 Vachu ixta- 
magalin tstuniy yu lakst'uniy jatanti. Ex yu 
Jesús xtaqnil lhimalaqgpuchuncha ni Dios, 
va laqche'elcha, ex vachu lhinaul ixmapi- 
tsika. 8 Ex chuncha tus tachun tavayn'ol 
va tus ox ta'otsal. Taval tamaqgxtoqlhi yu 
xatalaqche'eni' yu xajchal. Laqcha'al laqa- 
tujun qaych'i. 9 Ni lapanakni yu tavayl va 
laycha la'at'ati mil. Ex chuncha ni Jesús va 
lakmastak'achoqgolcha ni lapanakni. 10 Ex 
va jalakt'atajuchogolcha ixt'altanan laka 
barco. Va ta!al xalakat'un Dalmanuta. 


Yu fariseos task'in ni Jesús kamakal 
taun ay axtoqnu' 
(Mt. 16:1-4; Lc. 12:54-56) 


11 Ex chuncha tachinchal ni yu fari- 
seos va ta'aqtayl talakchiviniy kun 
Jesús. Ixtalaqts'intanuputun, tanajun 
kalakmasunil taun ay axtoqnu' yu mina- 
chal lakt'iyan. 12 Pero ni Jesús tus 
pulmaniya'il ixaniti, va naul: 

—Ni uxiknan yu chavaycha t'auna- 
t'ik, ¿valiliycha sk'inat'ikcha taun ay 
axtoqnu! yu lay kilapumispau? Lagsaval 
klajunau ni jantu klamasuniyau. 

13 Taval ni Jesús lakmakaulcha ni 
lapanakni, tajuchoqolcha laka barco, va 
alcha tukuktachal lakamar. 


Ixjatapastak'atk'an ni fariseos va 
tacha levadura 
(Mt. 16:5-12) 


14 Yu ixt'altanan ni Jesús va 
takauklhi katalha!al ixtiyutk'an, vamun 
agxtaun pan ixtalha'anta ta'an ixta- 
pu'anta laka barco. 15 Ex chuncha ni 
Jesús jalaqxagalal ixt'altanan, va 
lakjunil: 

—K'alhist'ajk'ant'ik kun yu ixleva- 
durajk'an ni fariseos ali Herodes. 

16 Ex chuncha ixt'altanan ta'aqtayl 
talaxaqalay siya yu'uncha, va talajuniy: 

—Jantu kalhimiu ni kintiyutk'an, va 
xlhiyucha chuncha najun. 

17 Ni Jesús lajk!atsanil yu ixtatlajun 
Ihilakchivinin, va lakjunil: 

—¿Vali'iycha naunat'ikcha ni jantu 
ma'alinat'ik mimpank'an? ¿Jantuka' 
mala'asiyat'ik? ¿Va ayaj laqp'asnin mi'aq- 
tsulk!an? 18 Mas alin milagchulk'an va 
tacha jantu p'alak'avananat'ik. Mas alin 
mimpaqasmakk'an va tacha jantu asmak- 
nanat'ik. ¿Jantucha p'ast'lak'at!ik yu 
tapasal? 19 Tejkan klakmapitsinil ni 
anchanu' aqskis pan yu lagakis mil lapa- 
nakni, ¿tas chuncha canasta maqxt!oq- 
t'ikcha yu xatalaqche'eni!? 

Ex yu'uncha va tanaul: 

—Lagakaut'uy canasta. 

20 Ex lakjunchogol: 

—Tejkan klakmapitsinil ni anchanu' 
agxtujun pan yu la'at'ati mil jo'akna, ¿tas 
chuncha qaych'icha ma'agts'amat'ik? 

Ex va tanaul: 

—Lagatujun qaych'i. 

21 Ex chuncha ni Jesús va lakjunil: 

— ¿Ex jantuka' mala'asiyat'ik? 


Ni Jesús palay makal qayntaun la'ach'ix 


22 Ex chuncha tejkan ni Jesús ali ixt!a- 
ltanan tacha'al laka putaulan Betsaida, va 
lhiminikal qayntaun la'ach'ix. Va tapayni- 
nikal kamoqslanil ixmaka'. 23 Ex chuncha 
ni Jesús magch'apal ni la!ach'ix va lha'al 
ixlhimagspa' ni putaulan. Ancha lhixa- 
panil ixchuj'uti la ixlaqchul ni la!ach'ix, 
vachu moqgslanil ixmaka'. Ex va lIhisakmil 
incha laycha lagts'in tu'uchun. 24 Ni la'a- 
ch'ix va lakavananchoqolcha, ex naul: 

—Chun, klaglaqts'in ni lapanakni. 
Tatasuy tacha jak'ivinancha yu taltananta. 

25 Ex ni Jesús va aqtaun mogslani- 
choqol ixmaka! la ixlagchul. Ex chuncha 
ni jo'ati va laycha lakavanal, va tus magati 
tachun ox jalagts'il. 26 Ex ni Jesús malaga- 
chachogol la ixchaga!, va junil: 

—Jantucha kap'inch'o'o ixpulakna ni 
laka putaulan, vachu' jantu matichun 
k!a'un yu ancha kataulal. 


Ni Pedro vas junil ni Jesús yucha va ni 
Cristo yu Dios naul kamalagachaya' 
(Mt. 16:13-20; Lc. 9:18-21) 


27 Taval ni Jesús ali ixt'altanan ta'al 
yu xaputaulanin ta'an ukststuniy yu ay 
laka putaulan Cesarea de Felipo. Tejkan 


talantacha lakatin, ni Jesús jalaklhi- 
sakmil ixt'altanan, va lakjunil: 

— ¿Tas ayuchacha talhilay ni lapa- 
nakni ni kit'in ijkunita? 

28 Ex ixtlaltanan va tajunil: 

—Lati lapanakni tanajun va Juan 
k!at!i yu jamagchaj'avana!. Alati tanajun 
va Elías k'at'i. Yu alati tanajun va 
xagayntaun k'at!i yu magancha ixlaqpu- 
te'ey ixchivinti Dios. 

29 Ex chuncha ni Jesús va lakjunil ni 
ixtlaltanan: 

—Chavay yu uxiknank'an, ¿tasta- 
yucha naunat'ik ijkunita ni kit'in? 

Ex chuncha yu Pedro va junil: 

—Uxint'i va Cristo k'at'i yu malaga- 
chatan ni Dios. 

30 Ex ni Jesús va jalaqxaqalal ixt!a- 
ltanan para jantu matichun katalaqpu- 
te'enil ni va yucha ni Cristo. 


Ni Jesús lhilaqpute'el ni ixlhinin 
(Mt. 16:21-28; Lc. 9:22-27) 


31 Ex chuncha ni Jesús va aqtay- 
nilcha jalakmalaniy ixt'altanan, lakjunil 
ni yucha yu Sas'atla Lapanakni kama- 
ganlgajnana'. Naul ni yu laj'ay xapaynin 
ali yu xa'ukxtinin kuras vachu yu tama- 
laninin ixlhachimo'onk'an, yu'uncha 
katalaktanchaniya'. Vachu! naul ni kata- 
magniya' pero yu la!attutunu! julchan 
kakujchogoya!. 

32 Vas lakjunil ni chuncha kuna'. Ex 
ni Pedro va tumpaj lha'al ni Jesús, 
aqtayl laq!aymay por yu naul. 33 Ex ni 
Jesús talagasp'iklhi, jalagts'il yu alati 
ixtlaltanan, laqlaymachoqol ni Pedro, va 
junil: 

—¡Tumpajcha ka'unt'i kun kit'in, 
Satanás k'at'i! Jantu p'astlak!a tacha 
pastak'a ni Dios, va p'astlak!a tacha 
tapastak'a ni lapanakni. 

34 Ex ni Jesús lakjunta'il ni ixt'a- 
ltanan ali yu alati lapanakni yu ancha 
ixtavilanal, va jalakjunil: 

—Incha matichun kint'atitukxunta- 
yaputun, yucha jantucha lay makay yu 
makaputun. Kaval tacha kalha'al 
ixkurus, ex chuncha lay kint'atitukxun- 
tayalcha. 35 Chavay ni lapanaki yu ayaj 

lhitsukuputun ixjatsukunti, ni yucha 
kamagats'angaya'. Pero yu magats'angay 
ixjatsukunti por kit'in y por laqpute'ey yu 
ox chivinti, yucha kalhitsukuchogoya!. 
36 ¿Tisuncha lhajaycha qayntaun lapanaki 
incha kalhitsuku!ol tachun yu alin lakamu- 
nukpa! pero va magats'angay ixjatsukunti? 
37 ¿Tas kapulhitsukuchoqoya' ixjatsu- 
kunti? 38 Ni lapanakni yu chavaycha 
tatlajun va tamagtagalhinin y talak- 
tu'unun. Incha gayntaun lapanaki kilhima- 
xanan ni kit'in kun kinchivinti, ex ni kit'in 
yu kval Sas'atla Lapanaki vachu kaklhima- 
xanana' ni yucha, tejkan kakminchoqota- 
chal la ixtap'asta kimPay kun ixmayulnin. 
9 1 Ex chuncha vachu' lakjunil ni Jesús: 
—Lagsaval klajunau, lati lapanakni yu 
chavay aniy ta!alinta, jantu kataniya' tus 
katalaqts'in'elaya! tacha kuna! tejkan ni 
Dios kalhachimo'onuna' aniy lakamu- 
nukpa' kun tachun ixtap'asta. 


Tapaxal tacha ixtasuta ni Jesús 
(Mt. 17:1-13; Lc. 9:28-36) 


2 Ex tejkan lagachaxan julchan val, ni 
Jesús va al taun ay aspajun. Vamun jalak- 
lha'al ni Pedro ali Jacobo ali Juan. Ex 
chuncha la ixlaka'ukxpuk'an ni yu'uncha, 
ni Jesús va tapaxal tacha ixtasuta. 3 Yu 
ixlaqch'iti va tus k'uliksna! val, tus ox 
yaqaq val. Ixyaqagaxtu va tus jantu mati- 
chun lay temaniy ixcha'aka tacha val. 4 Ex 
vachu yu Elías ali yu Moisés tatasul, va 
ixtatlajun lakchivinin kun Jesús. 5 Ex 
chuncha ni Pedro va junil ni Jesús: 

—Jamalanini', ¡La ox k'alintau aniy! 
Chavay klamakaniyau aqat'utu moqlta'. 
Agataun para uxint!i, yu agataun para 
Moisés yu agataun para Elías. 

6 Yu Pedro jantucha ixk'atsay yu 
ixnajun. Yucha ali ixtlaltanan va ayaj ixta- 
talhananta. 7 Ex chil laqataun taputs'i, va 
laq'ogxt!laqyaukal. Chivinkal laka taputs'i, 
va naunkal: 

—Ni aniy kints'al yu k!achaniy. La ox 
k!a'alasmakt'ik. 

8 Ex va chuncha, va tus xvilin talaka- 
vanan'ol, va jantucha matichun katat!a- 
tayal. Vamuncha ni Jesús x!aman ixyal. 

2 Tejkan taminchoqgochalcha ni aspajun ni 


Jesús va lakjunil ixt'altanan ni jantu 
matichun katalaqpute'enil yu talagts'il 
tus tejkan kakujchogoya' laka janinin ni 
yucha, yu Sas'atla Lapanaki. 10 Ex 
chuncha valiliycha vak taval, jantu 
matichun katapute'enil. Pero siya 
yu'uncha va ixtalalhisakmiy tisuncha 
naunputuncha ni kakujchogoya' laka 
janinin. 11 Ex va chuncha va talhisakmil 
ni Jesús: 

—¿Vali'iycha yu xajamalaninin 
yu'uncha tanajun ni p'unaj kamin'elaya! 
ni Elías ex astan kamina' ni Cristo yu 
kamalaqachaya! Dios? 

12 Ex ni Jesús va naul: 

—-Chun, lagsaval, ixchivinti Dios 
najun ni Elías p'unaj kamin'elaya!, 
kalagla'oxiya! tachun. ¿Ex tacha 
lhits'oqkanta la ixchivinti Dios yu 
Sas'at'a Lapanaki? Najun ni tejkan 
kamina', va jantu ox katalagts'ina', ayaj 
kamaqanlqajnana'. 13 Kit'in klajunau 
qayntaun tacha Elías kilatachilcha. Ni 
lapanakni jantu katalaga'il, va tama- 
ka'ol tachun yu yu'uncha tamakanipu- 
tulcha, va xajchal tacha magancha ts'oq- 
kanta la ixchivinti Dios. 


Ni Jesús va k'uch'ul qayntaun ts'al yu 
ixlhit'ajun yu jantu ox espíritu 
(Mt. 17:14-21; Lc. 9:37-43) 


14 Taval taminchogolcha ta!an ixta- 
vilanal yu alati ixt'altanan. Lagts'il 
qaynlhuu lapanakni tus xvilin ixtamala- 
qachoqoxnuta. Vachu ancha ixta!alinta 
yu ixtamalaniy ixlhachimo'onk'an. 
Yu'uncha ixtat'ajun lalaq'aymanin kun 
ixtlaltanan ni Jesús. 15 Tejkan talaqts'il 
ni Jesús va tus tachun vak tak'atsal, 
tatakyaulaq'alcha mastak'anan ni Jesús. 
16 Ex ni Jesús va lakjunil ixt'laltanan: 

—¿Tisuncha tlaunat'ik 
lalhilaq'aymanin? 

17 Ex qayntaun xapay yu ancha 
ixyal, va naul: 

—Jamalanini', yu kit'in klhiminitan 
ni kes'atla, va lhit'ajun yu jantu ox 
espíritu, va janunu' makay. 18 Mas va 
to'oxtaycha ch'apayachalcha ni 
anchanu' jantu ox espíritu tus maqtay 

lakat'un. Agtayniycha galpuputamay ni 
lakat'un, tus k'at'uj k'at'uj lakmakaniy 
ixtatsalati, tus ox evij jun ixlakatunaj. 
Chavay yu mint'altanan klaklhijunil ni 
palay katamakal pero jantu lay palay 
katamakal. 

19 Ex ni Jesús va naul: 

—;¡Yu uxiknan jantu lay lhak'ap'up'i- 
nat'ik! ¿Tus tavanancha kaktamakauna' 
kun uxiknan? ¿Tus tavanancha kaklataya- 
niyaucha? K'alhit'ant'ikcha aniy ni ts'al. 

20 Ex va lIhiminkalcha ni ts'al. Yu jantu 
ox espíritu tejkan lagts'ilcha ni Jesús, va 
aaqtaun ch!apachoqolcha. Va maqtal laka- 
t'un, maxkap'iknil, va qalpuputamalcha. 
21 Ex ni Jesús va naul: 

—¿La magancha agtaynita? 

Yu japay va naul: 

—Vananajcha tus ixpulakat'unixtucha. 
22 Yu jantu ox espíritu tsaj magtay laka 
jikmi, vachu lakxkan, va laycha kamaq- 
nilcha. Incha lay mak'ay tu'uchun, va 
knajun kilamapayniu, kila'aqtayjuu. 

23 Ex chuncha ni Jesús va naul: 

—Incha lay lhak'ap'up'in. Yu lhaka- 
pu'anan tus tachun lay makani'okan. 

24 Ex chuncha yu ixpay va tus p'as 
tlasal va naul: 

—¡Chun! ¡Klhakapu'an! ¡Va knajun 
k'i'aqt'ay'ut'i para apalay ox 
kaklhakapu'al! 

25 Ex chuncha ni Jesús tejkan jalaqts'il 
ni tatakyauminta alati lapanakni va 
aqgtaynil laq!'aymay yu jantu ox espíritu, va 
naul: 

—¡Uxint'i janunu' agatapa espíritu 
k'at'i, kittin kunan k'amak'aunch'o'ocha ni 
aniy ts'al. Jantucha aaqtaun 
kach'ap'ach!o'o! 

26 Ex va chuncha ni espíritu tus sqau 
t'asal, va aqtaun maxkap'iknil ni tstal, ex 
chuncha va taxtunichogolcha la ixlaka- 
tunaj. Va makaul tacha janinicha. Ex 
chuncha yu alati lapanakni va ixtanajun: 

—;¡Ka va nilcha! 

27 Pero yu Jesús maqch'apal, va ma'o- 
staulnil, ex ni ts'al va tayachoqolcha. 28 Ex 
chuncha ni Jesús va tatlatanul ixtlaltanan 
laqa chaga!. Ex yu'uncha va sag talhi- 
sakmil ni Jesús, va tajunil: 


—¿Vali'iycha ni kijnank!an jantu lay 
kakmaxtuu ni anchanu! jantu ox 
espíritu? 

29 Ni Jesús va jalakjunil: 

—Incha maxt'up'ut'un tacha 
anchanu' jantu ox espíritu, ex 
magsk'iniy kask'in Dios [kun task'ajati]. 


Ni Jesús aaqtaun 
laqpute'echogol ixlhinin 
(Mt. 17:22-23; Lc. 9:43-45) 


30 Ex chuncha tejkan taminchoqo- 
chalcha va tatapasal xalakat'un Galilea. 
Ni Jesús va ixnajun jantu matichun 
kak!atsal ni to'oxtay ta!al. 31 Va ixtlajun 
jalakmalanini' ixt'altanan ixlaq'aman- 
klan, va ixlakjuniy: 

—Kit'in yu Sas'atla Lapanakni 
kakmagxtaqnikana' la ixtamakak'an ni 
lapanakni. Kintamagniya' pero tejkan 
katapasaya' paqt'utu ex 
kaktakukchogoya!. 

32 Yu ixt'laltanan va jantu ixtamala- 
gasiy yu ixlakjunkan. Va ayaj ixtata- 
lhauniy xlhiyucha jantu katalhisakmil 
tisuncha ixnaunputuncha ni anchanu' 
chivinti. 

¿Tas'ayuchacha yu apalay ay? 
(Mt. 18:1-5; Lc. 9:46-48) 


33 Ex tacha'alcha ni laka putaulan 
Capernaúm. Tejkan ixtavilanal lagataun 
chaga!, ex ni Jesús va laklhisakmil, va 
lakjunil: 

—¿Tis va suncha ni lhilakch'ivina- 
t'ikcha ni lakatin? 

34 Yu'uncha va tus saq taval. Yu 
lakatin va ixtalhilakchivijminta ta'a- 
yucha yu apalay ay. 35 Ni Jesús va 
taulalcha, va lakjunta'il yu pumakaut'uy 
ixtlaltanan, va lakjunil: 

—Incha matichun junputun yu 
apalay ay, ex maqsk'iniy kaval yu 
apalay lakat'uniy, tacha qayntaun 
ogxtamati yu kalaq'aqtayju'ol tachun yu 
alati. 

36 Ex ni Jesús va maqch'apa'il qayn- 
taun jas'atla, va ancha magayaul la ixta- 
laka'ukxpuk'an. Va ch'ixtaulal ni 
jas'at'a, va lakjunil ixtlaltanan: 

37 —Yu laga'iy gayntaun jas'at'a tacha 
yu aniy va por chuncha klhinajun ni kit'in, 
yucha vachu kilaga'iy ni kit'in. Yucha kila- 
ga'iy jantu vamun ni kit'in, vachu laga'iy 
yu kimalagachata. 


Yu jantu kintazkayyan va 
kint'altanak'an 
(Mt. 10:42; Lc. 9:49-50) 


38 Ni Juan va junil ni Jesus: 

—Jamalanini', ni kijnank'an klagts'iu 
gayntaun lapanaki vachu maztuy yu jantu 
ox espíritu, va mapaga'uy mintaga'uti. 
Pero ni yucha jantu kint'altanak!an kaval, 
ex yu kijnank'an klaktanchaniu. 

39 Ni Jesús va naul: 

—Jantu maqsk'iniy k'alakt'anch'anit'ik. 
Ta'ayucha yu mapaga'uy ni kintaga'uti ex 
chuncha pulay makay yu laj'ay axtoqnu!, 
yucha ch'antaun kun kit'in. Yucha jantu lay 
kilaktu'uy. 40 Yu jantu kintaxkayyan 
yu'uncha va kinta!aqtayjuyan. 41 Lagsaval 
klajunau yu kataxtaqnin mas va taun tasa 
xkan va por kilapanakni unt'at'ik, yucha 
kalaga'iya' ixlhilhajati. 


La lhita'ay kuna! para yu maqtaqalhinin 
(Mt. 18:6-9; Lc. 17:1-2) 


42” Mas va ta'ayuchacha kaval incha 
kamakal para kamagtagalhinil qayntaun 
kilapanaki tacha yu aniy lakat'uniy 
jas'at'a, ex ni yucha ayaj lhita'ay katapa- 
saya'. Apalay ox kaval ni kapixtuch'i'ula- 
kalcha kun xachiyux pach'ikni, ex ka'an- 
kalcha ixmaj'anka lakamar. 43 Chavay 
incha mak'ap'ut'un talagalhin kun 
mimaka!, apalay ox kaval ni k!ach'aq- 
xmaj'acha. Apalay ox k'attanuchiy 
maklt'ul ta'an alin yu ox jatsukunti y jantu 
ox k'attanuchiy ni laqnin kun makttuy laka 
jikmi ta'an magtajita yu jantu aqtaun 
miza. | 44 Ancha jantu agtaun mi'ojoy ni 
laksttuniy tsapul vachu' jantu agtaun miza 
ni jikmi.] 45 Vachu! incha ka'uxip'i 
makana! talaqalhin la minch'aja!, apalay 
ox kaval ni kach'aqxmaj'acha. Apalay ox 
mas va ch'anlt'ul k'atltanuchiy ta'an alin 
yu ox jatsukunti. Jantu ox k'atlanuchiy ni 
laqnin kun minch'ant'uy ta'an magtayvil 
ni jikmi yu jantu aqtaun miza. | 46 Ancha 


jantu agtaun mi'ojoy ni laksttuniy tsapul 
vachu! jantu agtaun miza ni jikmi.] 

47 Vachu' incha k'amak'ap'ut'u talaqa- 
lhin por yu laqts'in la milaqchul, apalay 
ox kaval ni k'alakp'umaxt'uk'a milaq- 
chul. Apalay ox mas vamun milakpu- 
taun k'at'anuchiy ta!an Ihachimo'onun 
ni Dios y jantu k'attanuchiy ni laqnin 
kun milakputtuy. 48 Ancha jantu agtaun 
mi'ojoy ni laksttuniy tsapul vachu' jantu 
agtaun mixa ni jikmi. 49 Tachun kalaq- 
la'oxikana! kun jikmi, vachu va tacha 
tachun lapaxkan la'oxikan kun matsati. 
50 Ni matsati va ox. Pero tejkan 
jantucha s'o'o jun ex jantucha lay s'o'o 
junchoqoy. Ox kat'i'ukxunt'ayat'ik ex 
kaxajtachal tacha k'alhits'uk'ut'ik 
matsati. Chuncha lay oxamaktaun 
kalat'at'itukxunt!ayat'ik. 


Ni Jesús najun jantu ox 
katalamakaunchogol yu talat'at'tajuncha 
(Mt. 19:1-12; Lc. 16:18) 

1 0 1 Taval ni Jesús taxtuchoqolcha 

laka putaulan Capernaúm, al 
tus xalakat'un ni Judea, vachu! al ta'an 
ixlhiputakuktachal xala'axkan Jordán. 
Ni lapanakni aaqtaun tatagxtogqchoqol 
talan ixvil. Ex chuncha va aqtayl jalak- 
masuniy tacha jalakmasuni'alhiycha. 
2 Ex chuncha va tatalakanunil lati yu 
fariseos. Talagts'intanul, va talhisakmil 
incha qayntaun lapanaki lay kamakaun- 
choqol ixanati. 

3 Ex chuncha ni Jesús va lakjunil: 

— ¿Tas talhijunincha ni Moisés? 

4 Ex chuncha yu fariseos va tanaul: 

—Ni Moisés yucha chun ixtaqta 
lakatin para kala'oxit'i aqxtaun jalhiki 
yu k!ap'ulamak'au. 

5 Ex ni Jesús va lakjunil: 

—Chun, laqsaval. Va ayaj p'as 
melhanutk'an, xlhiyucha ni Moisés 
chuncha lhinaul. 6 Magancha tejkan 
pu'agtaynil tachun, ni Dios makal jo'ati 
ali xanati. 7 XIhiyucha ni jo'ati makajun 
ixpay ali ixnati, va ttatsukuycha ixanati. 
8 Ex chuncha yu pumat'uy va qayn- 
tauncha lapanaki jun. Jantucha qayn- 
t'uy kataval, va qayntauncha. 9 Ex 

chuncha yu malaqxtoqta ni Dios, jantu 
magsk'iniy katalaglvaglhi ni lapanakni. 

10 Tejkan ixtavilananchoqolcha ni laqa 
chaqa', ixtlaltanan va aaqtaun talhisakmi- 
chogol ni anchanu' chivinti yu jalakjunil 
ni lapanakni. 11 Ex ni Jesús va naul: 

—Incha qayntaun jo'ati makajun 
ixanati ex tlatsukuchoqoy agayntaun, 
yucha makaniy lagtagal ixanati. 12 Vachu 
incha qayntaun xanati makajun ixapay ex 
tlatsukuchoqoy aqayntaun, yucha makaniy 
lagtagal ixapay. 


Ni Jesús jalakpaxkay ni jas'at'tan 
(Mt. 19:13-15; Lc. 18:15-17) 


13 Taval talhiminil ni Jesús jas'atlan 
para kalaqmoqslanil ixmaka'. Ixt'altanan 
va talaq!aymal yu ixtalhimin yu jas'at'an. 
14 Ex ni Jesús tejkan chuncha jalaqts'il, va 
jalaqtalqaunil ixt'altanan, va naul: 

—Kalakmak'aunt'ikcha ni jas'atlan 
chaqx kintalaqmilcha ni kitlin. Jantu 
kalaq'aymat'ik. Ni lapanakni yu katanuya' 
ta'an jalhachimo'onun ni Dios magsk'iniy 
kataval tacha yu aniy jas'atlan. 15 Laqsaval 
klajunau, qayntaun lapanaki maqsk'iniy 
kalaga'il ni kalhichimo'ol ni Dios vachu va 
tacha qayntaun jas'at!a laqa'iy kalhichi- 
mo'okal. Incha jantu, ex jantu aqtaun 
katanuya' ta'an lhachimo'onun ni Dios. 

16 Ex ni Jesús jalakch'ixlhi, va jalaq- 
moqslanil ixmaka' ni jaslatlan. Laksk'inil 
Dios para ox kataval ixjatsukuntik'an. 


Qayntaun ts'al magali' 
t'achiviniy ni Jesús 
(Mt. 19:16-30; Lc. 18:18-30) 


17 Ex tejkan ix'anchoqotacha lakatin ni 
Jesús, takyaulaqminta qayntaun jo'ati, 
talaqtsogoqtanil la ixtalaka'ukxpu' ni 
Jesús, va junil: 

—Oxi jamalanini' k'at'i, ¿tas kakma- 
kalcha para kaklhitsukul ni jatsukunti yu 
jantu agtaun kami'oya!? 

18 Ex ni Jesús va naul: 

—¿Vali'iychacha k'ituniycha ni k'oxi 
kunita? Jantu matichun yu ox kaval, yu ox 
vamun Dios. 19 Uxint!i ka misp'aycha tacha 
lhinaunkan: “Jantu k!atlatstuk'u aqayntaun 
yu jantu minavin, jantu k'amagnin, jantu 


ka'alhavan, jantu k'amanunin jalaklkanti 
matichun, jantu k'amak!anun, ox kat'o'o- 
yat!i yu mimpay ali minati.” 

20 Ex chuncha ni anchanu! jo'ati va 
naul: 

—Jamalanini', tus ts'al xajkunita tus 
chavaycha vananaj chuncha 
kmaka'ojoy. 

21 Ex ni Jesús laqts'il y mapaynil, va 
junil: 

—Ni uxint'i va taun tu'uchun tslan- 
qaniyan. Chavay kap'inch'iycha 
lakstlana! tachun mimagaliti, ex yu 
xatapal kalagxt!'aqniye'echa yu kilpa- 
tanin. Chuncha mimagaliti k'alhitstuk'u- 
tlachiycha ni lakt!iyan. Ex kat'atticha, 
k!intlattitukxunt!aycha ni kit'in. 

22 Tejkan chuncha qasmaklhi ni 
anchanu! jo'ati va tus xiyan lal, va ay 
magali' ixjunita, xlIhiyucha va magani- 
nijtanchogolcha. 23 Ex chuncha ni Jesús 
va talaqasp'iklaqts'in'ol ixtlaltanan, va 
lakjunil: 

—;¡Lagsaval yu maqalinin va ayaj 
lhita'ay ni katatanuchal ta'an jalhachi- 
mo'onun ni Dios! 

24 Ex yu ixtlaltanan tejkan chuncha 
tagasmaklhi ni anchanu' chivinti va tus 
vak tak!atsal, pero ni Jesús va aaqtaun 
lakjunchogol: 

—Kes'atlanin, lagsaval va ayaj 
lhita'ay katatanul ta'an Ihachimo'onun 
ni Dios yu talhi'ajin vamun ixmagalit- 
klan. 25 Jantu lay kapulaqpuslhi laqa- 
taun camello ta'an tisalal ni makskati. 
Apalay lhita'ay katanuchal qayntaun 
magali' ta'an jalhachimo'onun ni Dios. 

26 Tejkan chuncha taqasmaklhi ixt!a- 
ltanan, va tus vak tamagats'anganal. Ex 
chuncha ta!'aqtaylcha talalhisakmiy, va 
talajuniy: 

—¿Tas'ayucha lay kalaqtaxtuya!? 

27 Ex ni Jesús jalaqts'il, va lakjunil: 

—Jantu lay tamakay ni lapanakni 
pero Dios lay. Ni Dios tus tachun lay 
makay. 

28 Ni Pedro va naul: 

—Ni kijnank'an klakmakaun'o- 
taucha tachun yu xaklhitlaunau, ex 
klat!altanantaucha. 

29 Ex ni Jesús va lakjunil: 

—Lagsaval klajunau qayntaun lapanaki 
incha makajun ixchaga!, ixt'un, ixt'ala- 
qaunin, ixt'alapanakni, ixpay ali ixnati ali 
sas'at'an va por kilapanaki kaval vachu por 
kalaqpute'el yu ox chivinti, 30 yucha apalay 
lhuu kaxtaqnikana' aniy lakamunukpa'. Ni 
Dios kaxtaqnichoqoya! apalay lhuu 
ixchagan, ixt'un, ixt'alaqaunin, ixt'alapa- 
nakni, ixnatin, saslatlan, mas kamaganlgaj- 
nana!. Ex astan, tejkan ka'alina! yu ataun 
lakamunukpa', kalaga'iya! jatsukunti yu 
jantu aqtaun kami'oya'. 31 Qaynlhuu yu 
chavay xalaj'aynin tajunita astan katajuna' 
xalakst'uninin. Yu chavay xalakst'uninin 
tajunita astan katajuna' xalaj'aynin. 


Ni Jesús aqtaun pute'echoqoy 
ni va kaniya' 
(Mt. 20:17-19; Lc. 18:31-34) 


32 Taval ni Jesús ali ixt'altanan va 
ixtalantacha lakatin, ixta'anta laka putaulan 
Jerusalén. Ni Jesús va ixlakmap'ulata. Ni 
yu'uncha va tus vak ixtak!atsan, yu alati 
ixtatalhanan. Ex ni Jesús va lakjunta!il yu 
pumakaut'uy ixtlaltanan, va aqtayl jalaq- 
pute'enin tacha kalhitapasaya!. 33 Va naul: 

—Chavay te'enaucha ni Jerusalén. Ni 
kit'in yu Sas'atla Lapanaki kakmaqxtaq- 
kana! la ixtamakak'an yu xa'ukxtinin kuras 
ali yu tamalaniy kilhachimo'onk'an. Kinta- 
muk'aniya' laqtaqal para kintamaqgnil, ex 
kintamagxtaqniya' la ixtamakak'!an lapa- 
nakni yu jantu tamispay Dios. 34 Ex ni 
yu'uncha va kintalaktu'uya!, kintalakachuj- 
vaya!, ayaj p'as kintalaqanaqmaya!, tus 
kintamaqniya'. Mas kakniya', yu la'at'u- 
tunu julchan kajkujchogoya". 


Yu Jacobo ali Juan va task'iniy taun 
jatapayniti ni Jesús 
(Mt. 20:20-28) 


35 Ex chuncha ni Jacobo ali Juan yu 
istslalan ni Zebedeo va tatalakanunil ni 
Jesús, va tajunil: 

—Jamalanini', ni kijnank'an va 
knaunau kilamakaniu taun jamapayninti 
yu klask'iniyau. 


36 Ex ni Jesús va lakjunil: 

—¿Tisuncha naunat!ikcha 
kaklamakaniu? 

37 Ex yu'uncha va tanaul: 

—Tejkan k'alhach'imo'onune'e kun 
tachun mi'ayaxtu, va knaunau kila'ulau 
gayntaun la milhijakanaj, yu aqayntaun 
la milhijamaqxu ex 
klat'alhachimo'onunau. 

38 Ex ni Jesús va lakjunil: 

—Ni uxiknank'an jantu mala'asiya- 
t'ik yu sklinat'ik. ¿Kalaya' kap'atoqnuna- 
pitik yu xavaso jamaganlgajnati yu 
kakpa'oqnuna'? ¿Kalaya! k!ap'u'aq- 
ch'aj'auyapitik yu jamaganlgajnati 
tacha kit'in kakpu'aqchaj'auya!? 

39 Yu'uncha va tanaul: 

—Chun, kalaya!. 

Ex ni Jesús va lakjunil: 

—Lagsaval k'ap'u'oqnunapitik ni 
vaso yu ikpa'oqnuna!. Vachu! k!ap'u'aq- 
ch'aj'auyapitik tacha ni kit'in ikpu'aq- 
chaj'auya!. 40 Pero yu kint'alhachimo'o- 
nuna! la kilhijakanaj ali kilhijamaqxu, 
yucha jantu kimpaxtoqniy kit'in 
kakxtaqlhi. Kaxtaqnikana' yu 
jalaklhilkanikanta. 

41 Yu alati pumakau ixtlaltanan, 
tejkan tak'atsal yu task'inil Jacobo ali 
Juan, va tatalqaunil. 42 Ex chuncha ni 
Jesús va lakjunta'i'ol, va naul: 

—Ni uxiknan ox k'atstayat'ik yu 
xalhachimo'onun aniy lakamunukpa' 
talhichimo'oy laqatap'asta yu vali'iy 
lapanakni. Yu laj'aynin talhit'ajun 
tap'asta para kalaklhijunil tas katamakal 
ni yuluncha. 43 Yu uxiknank'an jantu 
chun k!a'unt'ik. Incha matichun ay 
junputun, yucha maqsk'iniy kalaq'aq- 
tayjul yu alati. 44 Siya uxiknan, incha 
matichun junputun yu apalay ay, yucha 
magsk'iniy kaval ix'oqxtamatk!an 
tachun yu alati. 45 Ni kit'in yu Sas'at!a 
Lapanaki jantu kakmil para kaktapatsa- 
nikal. Kit'in kminta para kaklaq'aqtayjul 
yu alati. Vachu kakmaqxta'a! ketsukunti 
para chuncha katapulaqtaxtul pumalhuu 
lapanakni. 

Ni Jesús k'uch'ul gayntaun la'ach'ix yu 
junkan Bartimeo 
(Mt. 20:29-34; Lc. 18:35-43) 


46 Taval ni Jesús ali ixt'altanan va 
tacha'alcha laka putaulan Jericó. Tejkan 
tataxtuchogol ixtat!alanta lhuvaj lapa- 


nakni. Ancha la ixkilpa! lakatin ixvil qayn- 


taun la!ach'ix yu ixjunkan Bartimeo yu 
ists'al ni Timeo. Va ixt'ajun pusk'ini' 
tumin. 47 Tejkan k'atsalcha ni va uksts'u- 
niycha minta ni Jesús yu machaqa! 
Nazaret, ex aqtaylcha t!lasaniy, va juniy: 


—¡Jesús, sas!atla ni ay jalhachimo'onu' 


David, kitlin va knajun k'imap'aynit'i! 
48 Yu alati va talaq'aymal, ixtajuniy ni 


vak kavalcha pero va taylha'al tlasana!. Va 


ixnajun: 

—¡Sas'atla ni ay jalhachimo'onu 
David. Kit'in va knajun ni k'imap'aynit'i! 

49 Ex ni Jesús va tayal, lhinaul ixt!asa- 
nika. Ex ni lapanakni tajunta'il ni la'a- 
ch'ix, va tajunil: 

—Ka'ach'acha. Ka'ostlaycha. Ni Jesús 
tlasaniyancha. 

50 Ex ni la'ach'ix tangalhulcha ixkutun. 
Va xliu jak'iuklnil, va lagcha'al ni Jesús 


ta'an ixyal. 51 Ni Jesús va junil ni la'ach'ix: 


— ¿Tis va suncha na'uncha ni 
kakmakanin? 
Ex va naul ni la'ach'ix: 


—Jamalanini", kit'in klakavananputun. 


52 Ni Jesús va junil: 

—K'ap'inch!o'ocha. Va k'ilhak'ap'up'i, 
xlhiyucha palaycha xa'unch!'o'oy. 

Ex ni la'ach'ix va niman lakavanan- 
chogolcha, ex t'a'al ni Jesús lakatin. 


Ni Jesús tanuchal laka 
ay putaulan Jerusalén 
(Mt. 21:1-11; Lc. 19:28-40; Jn. 12:12-19) 
1 1 1 Ex chuncha va ukststuniycha 
ixtatlajun yu ay laka putaulan 
Jerusalén. Ixta'antacha yu laksttuniy 
putaulanin yu junkan Betfagé ali Betania 
ancha ta'an alin yu xa!'aspajun Olivos. Ni 
Jesús va jalaqmalagachal pumat'uy ixt!a- 
Itanan. 2 Jalakjunil: 
—K'ap'inchk'ipitik ni avint'i lakattuniy 
putaulan. Tejkan kach'ip'inapitik ancha 


kat!emayapitik lagataun sas'at'a burro 
jach'itulanti yu jantuka! matichun 
putauk'ay. Kax!oq'iyapitik, k'alhittana- 
pitik aniy. 3 Chavay incha matichun 
katajunan: “¿Valiliycha t'ilhip'inat'ikcha 
ni burro?”, ex ni uxiknank'an ka'una- 
pitik: “Magsk'iniy ni Jalhachimo'onu', 
va niman katamalagachanichogoyan”, 
chuncha ka'unapitik. 

4 Ex chuncha ni yu'uncha va ta'alcha. 
Tejkan tacha'al lagsaval tatemal ni laqa- 
taun sas'atla burro jach'i'ulanti ta'an 
puchaankan lakatin uksts'uniy ni laka 
mati'. Ex va tax!oq!ilcha ni burro. 

5 Lati lapanakni yu ancha machagan 
va ancha ixtayanal. Va tanaul: 

—¿Tisuncha mak!ayat'ik? 
¿Valiliycha x!oq!iyatlikcha ni burro? 

6 Ex yu'uncha va tajunil yu tacha ni 
Jesús ixlakjunita. Ex chuncha va lakma- 
kaunikalcha ni katalha'alcha ni sas'at'a 
burro. 7 Ex chuncha va talhaanilcha ni 
sas'at'a burro ni Jesús, va tamuk'a- 
ni'olcha yu ixlhimagapagakank'an. Ex 
ni Jesús va putauk'alcha. 8 Lhuvaj lapa- 
nakni tapuxnujtaynil ixlaqch'itk'an 
lakatin. Alati va talaqchaqx'il ixmagla- 
gap'un ni k'ivinan, va tamamalha'anil ni 
lakatin. 

9 Ex va chuncha ni lapanakni yu 
ixtap'ulanan, vachu yu astan ixtaminta 
va tus tachun ixtalakt'asa'anta, 
ixtanajun: 

—¡Hosana! ¡Kato'oyakal yu minta la 
ixtaga'uti ni Jalhachimo'onu Dios! 

10 ¡Va ayaj ox tacha lhachimo'onun, 
tacha yu maqaniya kimpayk'an David! 
¡Hosana kanaunkal lakt!iyan! 

11 Chuncha ni Jesús va tanuchalcha 
ni ay laka putaulan Jerusalén. Kitanul 
yu ay lakatajtan, laqts'in'ol tachun yu 
ancha ta'alin, va toqoxalcha. Ex ni Jesús 
kun yu pumakaut'uy ixtlaltanan va 
talalcha laka putaulan Betania. 


Ni Jesús maxixil xak'iu ni higo 
yu jantu xta!a xa'unikan 
(Mt. 21:18-19) 


12 Ataun julchan val, tejkan tataxtu- 
chogochal ni Betania ni Jesús va 

chavanilcha. 13 Va lagts'il agataun zak'iu 
ni higo, pumaqati, va la ox ixlaqajunta. Va 
lag'al ta'an ixyal ni higo. Lhilal ni katau- 
k'al xalunikan pero yu higo va nisin katau- 
k'al, vamun xaxqoy ixlhittajun. Jantu 
ixputauk'an kaval ni higos. 14 Ex ni Jesús 
va junil ni xak'iu ni higo: 

—Chavay ni uxint!i ijkunan tus jantucha 
agtaun matichun ka'uniyan ni mi'unikan. 

Ex chuncha yu ixt'altanan va 
tagasmaklhi. 


Ni Jesús jalakxkauxtul jasttanan 
yu ay lakatajtan 
(Mt. 21:12-17; Lc. 19:45-48; Jn. 2:13-22) 


15 Ex chuncha tachanchoqolcha ni 
Jerusalén, ni Jesús va tanuchoqgochal ni ay 
lakatajtan. Va agtaynil jalakxkauxtuy yu 
ancha ixtat'ajun jasttanan vachu yu ixta- 
tlajun ja'inin. Va jalaqtangalhu'ol ixmesa- 
sk'an ta'an ixtapumapaxaniy tumin ni 
lapanakni, vachu ixputaulank'an yu ixta- 
stlay ni tukunun. 16 Jantu kaxtaqlhi 
lakatin matichun katapasal ixpulakna yu 
ay lakatajtan incha kalha'al tutuchun 
lhist'ati. 17 Ex chuncha ni Jesús aqtayl 
jalakmalaniy, va naul: 

—Yu ts'ogkanta la ixchivinti Dios 
najun: “Ni kinchaqa! yucha va xachaga' yu 
pusk'inkan Dios para oqxlaqchux lapa- 
nakni.” Pero yu uxiknank'an va lhimap'a- 
ts'at'at'ik xachaga! pa'alhavanti. 

18 Va taqasmaklhi yu xa'ukxtinin ni 
kuras ali yu ixtamasuy ixlhachimo'onk'an 
ni israelitas. Ex ni yu'uncha va tapuxkau- 
laqts'ilcha tacha pulay katamagqnil ni 
Jesús. Va ayaj ixtatalhauniy. Ni lapanakni 
vamuncha tus taun talhilal yu tacha ixja- 
malaninin. 19 Tejkan puts'islhicha, ex ni 
Jesús ali ixt'altanan va tataxtul ni ay 
putaulan. 


Xixlhi ni xak'iu higo 
(Mt. 21:20-22) 


20 Ex va chuncha tejkan tunkunchoqgol 
puvakuj, va ancha tatapasal ta'an ixyal ni 
xak'iu ni higo. Va talaqts'il ni va tus ox 
xixta vachu tus tachun ni xatisiviki. 21 Ex 
va chuncha yu Pedro va pastaklhi, va junil 
ni Jesús: 


—Jamalanini', yu xak'iu ni higo yu 
lag'aymat'i chavay xixyalcha. 

22 Ex yu Jesús va naul: 

—K'alhak'ap'up'int'ik ni Dios. 
23 Lagsaval klajunau, qayntaun lay 
kajunil ni aniy aspajun: “Ka'ostlicha ni 
aniy, kap'inch'iycha ni lakamar”. Incha 
jantu t'uy jatapastak'ati kalhitsukul, 
incha ox kalhakapu'alcha ni katapasaya' 
yu najun, ex chuncha kuna' tacha najun. 
24 XThiyucha klajunau tejkan t'ach'ivina- 
nat'ik Dios, tachun yu sk'inat'ik, kalha- 
k!ap'up'int'ik ni kala!a'iyapitik, ex 
chuncha kuna!. 25 Tejkan tlach'ivinana- 
t'ik Dios, incha matichun tamakanitan 
taun lagtagal maqsk'iniy kamalaqmixi- 
nit'ik. Ex chuncha mimPayk'an yu alin- 
tachal lakt'iyan vachu katamalaqmixi- 
niyan milagtagalk'an. | 26 Incha jantu 
k'amalaqmixiniyapitik yu tamakaniyan 
lagtagal, ex vachu yu mimPay Diosk'an 
jantu katamalaqmixiniyan mintalaga- 
lhink'an ni uxiknank'an.] 


Ixtap'asta ni Jesús yu 
palhachimo'onun 
(Mt. 21:23-27; Lc. 20:1-8) 


27 Taval va tachanchogol aaqtaun 
Jerusalén. Ni Jesús va ixtilukxuyal ni ay 
lakatajtan. Ancha yu xa'ukxtinin ni kuras 
ali yu ixtamasuy ixlhachimo'onk'an ni 
israelitas ali yu xalaj'aynin lapanakni, 
yu'uncha va tatalakanunil ni Jesús. 

28 Ex ni yu'uncha va tajunil ni Jesús: 

—¿Ta'ayucha xtaqnin lhachimo'on 
ni k'amak'at'i yu aniy axtoqnu? ¿Ta'a- 
yuchacha lhijunan ni chuncha 
k!amak'at!i? 

29 Jesús va lakjunil: 

—Kit'in vachu! klalhisakmiyau taun 
jalhisakminti. Incha kilajunau, ex yu 
kit'in vachu klajunau ta'ayucha 
kixtaqniy lakatin ni klakmakay yu 
axtoqnu'. 

30 Ex chuncha va lakjunil: 

— ¿Tas ayucha malaqachalcha ni 
Juan jamaqchaj!avana!? ¿Va Dios u va 
lapanaki? Chavay kilajuniu. 

31 Ex ni yu'uncha va ta'aqtaylcha 
talakchiviniy siya yu'uncha, va tanaul: 

—Incha kajunau va Dios malaqachal, 
ex chuncha kintajunin: “¿Ex vali'iycha 
jantu kalhak'ap'up'int'ik?” 32 Pero incha 
kajunau va lapanakni tamalagachal, ¿ex 
tas kaval? 

Jantu ixtanaunputun ni va lapanakni 
yu tamalagachal ni Juan. Ixtatalhauniy yu 
alati lapanakni, yu yu'uncha va ixtalhaka- 
pu'ani'ojota ni Juan va lagsaval ixlaqpu- 
teley ixchivinti Dios. 33 Ex chuncha tajunil 
ni Jesús: 

—Jantu ijk'atsayau. 

Ex chuncha ni yucha va lakjunil: 

—Ex ni kit'in vachu' jantu kaklajunau 
tas ayucha kixtaqnil Ihachimo'on yu ikpu- 
makay ni aniy axtoqnu'. 


Yu talaktu'unun oqxtamatin 
(Mt. 21:33-46; Lc. 20:9-19) 


1 ) 1 Taval ni Jesús va aqtaylcha 
jalaqlhixagalay, jalakjunil taun 
chivinti yu xta!a jatapastak'ati: 

—Ix'alin qayntaun jo'ati, ixch'anta 
uvas la ixttun. Ex chuncha va korrarnul y 
vachu va makal ay kanuvaj ta'an tach'ik- 
mujul yu xaxkan ni uva. Makal taun ay 
torre yu lay kapulhistak'okal ixttun. Ex va 
lagxtaqnil amedias ixt'un ni tapatsanin, ex 
va alcha titukxuntayan magati. 2 Ex 
chuncha va lakachilcha ixpup'uxkan ni 
uvas. Yu xa'ukxtin va malagachal qayn- 
taun ix'oqxtamati para kalaga'il yu kapa- 
xtoqniya! ni xamanavin. 3 Yu tapatsanin 
va tamaqch'apa'il ni anchanu! oqxtamati 
va talakasamal. Vali'iy tamalaqacha- 
chogol, jantu tu'uchun kataxtaqnil. 4 Ex yu 
xamanavin t'un va malagachachogol 
agayntaun ix!'oqxtamati. Ex anchanu' 
ogxtamati va talakat!'almal va talaqpa- 
che'el, ayaj talaktu'ul. 5 Ex yu xamanavin 
va aaqtaun malagachachogol ataun ix'oq- 
xtamati. Ni yucha va tamaqnilcha. Taval 
yu manavin va jalaqmalagachachogol 
pumalhuu alati. Lati vamun laqanaq- 
makal, alati va jalaqmaqnikal. 

6 Yu jamanavin t'un va ixlhitlajun 
qayntaun ists'al, vamun yu!. Ayaj ix!a- 
chaniy. Ex taval va malagachal yu ists'al, 
va ixnajun: 

—Ka katato'oyayacha kints'al. 


7 Ex yu tapatsanin va aqtayl tala- 
juniy siya yu'uncha: “Ni anu lapanaki ka 
yucha yu kapaxtoqniyacha ni lhitapatsa. 
Chavay ni yucha vachu! kamaqniyau. Ex 
chuncha yu lhitapatsa kijnanchk'an 
kintapaxtoqniyan.” 8 Ex tach'apachalcha 
ni tapatsanin, va tamaqnil. Tejkan 
tamaqnil va tamaxtul ixlakatunaj ixlhi- 
magspa ta'an ixch'ankanta ni uvas. 

9 Ex chuncha yu Jesús va naul: 

—¿Tas kamakayacha yu manavin 
lakat'un? Va kamina! jalaqmaqnini' yu 
tapatsanin ex kalaqxtaqniya' yu lakat'un 
alati lapanakni. 

10 Ex ni Jesús vachu lakjunil: 

—¿Jantu p'utle'eyat'ik ta'an tstoq- 
kanta la ixchivinti Dios yu najun 
inchine'? 

Ni chiyux yu jantu 
kamapatsaputul yu tamakay 
chaqa! 

chavay yucha yu apalay 
magsk'iniy. 

11 Chuncha makal ni 

Jalhachimo'onu', 

xlhiyucha tus taun k'atsanau. 

12 Ex va chuncha ni xalaj'aynin va 
tamalagasil ni Ihichivinil ixputsukuk'an 
ni yuluncha. Xlhiyucha va ixtach!apa- 
putun ni Jesús. Pero va tatalhauni- 
choqol ni lapanakni, ex va chuncha 
tamakaulcha, va ta'anchogolcha. 


Lhisakmikal ni Jesús incha maqsk'iniy 
k'amap'alt'i impuestos 
(Mt. 22:15-22; Lc. 20:20-26) 


13 Taval jamalagachakal lati yu fari- 
seos ali lati yu ch'antaun ixtajunita kun 
yu Ihachimo'onu! Herodes. Talaq'al ni 
Jesús, va talhisakmil taun chivinti para 
lay kataputislajmal. 14 Ex chuncha ni 
anchanu' lapanakni va talaq'al ni Jesús: 

—Jamalanini', lagsaval ni kijnan- 
klan ijk'atsayau ni uxint'i laqp'ut!e'ey 
vamun yu lagsaval, jantu pastak'uyan 
yu katanaul ni lapanakni. Uxint!i jantu 
mak'ay kuenta ta'ayucha ni lapanaki, va 
lagsaval jamalaninin tacha junita ixla- 
katin ni Dios. Chavay klalhisakmiyau, 
¿magsk'iniy kamapalniu impuestos yu 

ay jalhachimo'onu Roma? ¿Kamapalau u 
jantu kamapalau? 

15 Ex va chuncha ni Jesús va ixk'a- 
tsaycha ni t'tuy ukxpu' ixtamakaniy. Ex va 
lakjunil: 

—¿Vali'iycha ni kilalaqts'intanuyaucha? 
Kilalhiminiu agxtaun tumin para kaklaqts'il. 

16 Ex chuncha va talhiminil agxtaun 
tumin, va lakjunil: 

—¿Ni aniy tumin tastayuchacha ix'uk- 
xpucha y tas!layucha ixtaga'uti 
ts'oqmuk'anikanta? 

Ex ni yu'uncha va tanaul: 

— Va yu ay jalhachimo'onu' Roma. 

17 Ex ni Jesús va lakjunil: 

—Kaxt'aqnit'ik yu ay jalhachimo'onu' 
Roma va yu paxtoqniycha ni yucha. Vachu 
kaxt'aqnit'ik ni Dios va yu paxtoqniycha 
ni yucha. 

Ex chuncha ni anchanu! lapanakni va 
tus tauncha talhilal tacha naul ni Jesús. 


Talhisakmil incha laqsaval 
katakujchoqgoya' yu janinin 
(Mt. 22:23-33; Lc. 20:27-40) 


18 Ex va chuncha lati ni saduceos va 
talaq'al ni Jesús. Yu'uncha ixtanajun ni 
jantu takujchogoy yu janinin. Ex va xlhi- 
yucha talhisakmil ni aniy chivinti. 19 Va 
tajunil ni Jesús: 

—Jamalanini', ni Moisés kintama- 
kaunin jats'oqnuti yu inchine najun. Incha 
kanil qayntaun lapanaki, va kanimakaul 
ixanati, incha jantu kalhitsukunil sastat!a, 
ex ixlaqaj, yu ixp'isaqa, maqsk'iniy kat'a- 
tsukuchogol ixqol para kalhitsukunil 
sas'at'a yu xajaya!. 20 Ex va chuncha, taun 
julchan ix'alin qayntujun t'alaqaunin. Yu 
xajaya! va lakxtuklal, taval nilcha pero va 
jantu kamakaul ni sas'at'an. 21 Ex chuncha 
yu xap'isaga tlatsukul ni ixqol. Taval vachu 
nil pero vachu jantu kamakaul ni sas'atlan. 
Chavay yu xapumat'utunu' t'alaqajun va 
t'latsukul ni ixqol vachu va chun tapasal. Va 
jantu kamakaunil ni sas'at'an. 22 Va 
chuncha ni anchanu! pumatujun t'ala- 
gaunin va tus lakt'atsuku'ol ni anchanu' 
xanati, pero jantu matichun kalhitsukunil 
saslatla. Taval vachu va nil ni anchanu' 
xanati. 23 Chavay ni kijnank'an 


ijk'atsaputunau tejkan katakujchogoya' 
nijaninin ¿Ta'ayuchacha yu ixanaticha 
kuna!? Yu anchanu' pumatujun si talhi- 
tsukul tacha ixanatik'an. 

24 Ex chuncha ni Jesús va lakjunil: 

—Ni uxiknank'an jantu p'ast'ak'at'ik 
yu naunat'ik. Jantu misp'ayat'ik tacha 
ts'ogkanta la ixchivinti Dios. Vachu jantu 
misp'ayat'ik tacha junita ixtap'asta ni 
Dios. 25 Tejkan katakujchogoya' ni 
janinin, ex ni yu'uncha jantucha katalak- 
xtuklaya!. Va katajuna' tacha ixmayulnin 
Dios lakt!iyan. 26 Chavay naunat!ik ni 
jantu katakujchogoya' nijaninin. ¿Ex 
jantu aqtaun p'ut'e'eyat'ik tatan tstoq- 
kanta la ixlibro ni Moisés ta'an Ihichi- 
vinkan laqa qalap'u yu ixmaqtajita? 
Ancha ni Dios va junil ni Moisés: “Ni kit'in 
va ixDios ni Abraham, vachu ni ixDios ni 
Isaac vachu ni ixDios ni Jacob.” 27 Ex 
chuncha ni Dios jantu ixDios kaval yu 
janinin, va ixDios yu takujta. Ni uxiknan 
oqsp'alat'ik la mijatapastak'atk'an. 


Yu lhinaunkan yu apalay maqsk'iniy 
(Mt. 22:34-40) 


28 Ex vachu! chinchal qayntaun xaja- 
malanini' ixlIhachimo'onk'an ni israe- 
litas. Ni yucha va ixqasmaktacha ni la 
ox ixjaqaltayanan ni Jesús. Yucha 
lhisakmil ni Jesús va junil: 

—¿Tachun yu lhinaunkan la kilha- 
chimo'onk'an, tisuncha yu apalay 
magsk'iniy k'amak'at!i? 

29 Ni Jesús va naul: 

—Yu apalay magsk'iniy kamak'at'i 
va yu inchine najun. “Ka!'alasmakt'ik, 
israelitas unt'at'ik, ni kiJalhachimo'onu- 
klan ni Dios va taun. 30 Ka!ach'anincha 
ni Dios miJalhachimo'onu' kun tachun 
melhanuti, ali tachun ni mijatsukunti, 
ali tachun mijatapastak'ati, ali tachun ni 
mintap'asta.” Yucha yu apalay 
magsk'iniy k'amak'at'i. 31 Yu ataun 
lhinaunkan va laycha vachu va chun. Va 
inchine najun: “K!ap'axk'at'i mint'ama- 
chaqa! tacha p'axk'ak!an milaq'aman.” 
Ni anchanu' la!attuy chivinti yu 
lhinaunkan va yu'uncha yu apalay 
magsk'iniy kamak'at!i. 

32 Ex va chuncha yu zajamalanini' 
ixlhachimo'onk'an ni israelitas va naul, 
junkal ni Jesús: 

—Jamalanini', lagsaval tacha na'un ni 
Dios va taun, jantu ka'alil ataun. 

33 Maqgsk'iniy ka'achanin ni Dios kun 
tachun mejalhanuti ali tachun mijatapa- 
stak'ati ali tachun ni mijatsukunti ali 
tachun mintap'asta. Vachu! maqsk'iniy 
k'ap'axk'at'i minttamachaga' tacha 
p'axk'ak'an milaq!'aman. Apalay ixtapal 
chuncha k'amak'at!i xajantu kamogslat'i 
tachun lapaxkan para kalagxavat'i. 

34 Ni Jesús makal kuenta ni anchanu' 
lapanaki la ox qaltayanal, va junil: 

—Jantucha lhuu ts'anganiyan para 
kalhichimo'on ni Dios. 

Ex jantucha matichun katalhi- 
sakmiputul taun chivinti yu lay 
kataputislajmal. 


¿Tas ayucha junita ists'al ni 
jalhachimo'onu' David? 
(Mt. 22:41 -46; Lc. 20:41-44) 


35 Tejkan ni Jesús va ixtlajun lakmala- 
nini' ni lapanakni ni ay lakatajtan va 
laklhisakmil, va naul: 

—¿Vali'iycha tanajun yu xajamala- 
ninin ni va ixpapanti David ni Cristo yu 
ixtanajun kamina!? 36 Ni Espíritu Santo 
xtaqnil jatapastak'ati ni David tejkan 
yucha naul inchine': 

Ni Jalhachimo'onu Dios va naul, va 
junkal kiJalhachimo'onu: 
“Aniycha k'int'at'a'ul la kilhijakanaj 
tus tejkan kakmagalhaja'oya' 
tachun yu taxkayyan.” 
37 Ex chuncha ni David yucha junil ni 
Cristo ixJalhachimo'onu'. ¿Tas lay kaval 
ni Cristo ists'al ni David? 

Ayaj ixtalhavaxtu lapanakni va tus ox 

achaj ixtaqalasmat'a ni Jesús. 


Ni Jesús muk'anil ixlaqtaqalk'an 
ni xalaj'aynin 
(Mt. 23:1-36; Lc. 11:37-54; 20:45-47) 


38 Ex chuncha ni Jesús ixjalakmalaniy 
ni lapanakni, va naul: 

—Jantu katamakanun yu tamalaninin 
kilhachimo'onk'an. Yu'uncha va ayaj 


tamaqamay katati'ukxuntayal kun yu 
laqlman laqch'iti yu tacha ta'ulay ni 
xalaj'aynin lapanakni. Vachu tejkan 
paxtogkan laklhitamau tanajun ni ox 
k'alakmast'ak'at'i kun tachun jato'o- 
yanti. 39 Tataulputun ta'an tataulay yu 
xalaj'aynin laqa chagan ta'an tatagxto'a 
ni lapanakni vachu ta'an alin lakvayti. 
40 Talakmaxtuniy ixchagak'an yu 
tiyaunin. Vachu la panij tatapayniy Dios 
para katato!'oyal ni lapanakni. Yu'uncha 
katalaga'!iya! apalay lhuu jamaqanlqaj- 
nati, naul ni Jesús. 


Ixlimosna ni tiyau yu kilpatani' 
(Lc. 21:1-4) 


41 Ex ni Jesús va taulal la ixtukxpu- 
lakapu' ni kajun yu ta'an ixtamujuy ixli- 
mosnajk'an. Ex chuncha ni Jesús va 
ixlagts'in ni lapanakni ixtamujuy ni 
tumin. Yu magalinin va la laqlhuvin 
ixtamujuy ni tumin. 42 Ex va chuncha 
taval va chinchal qayntaun xanati, 
kilpatani' tiyau, va mujul laka kajun 
la'attuy laksttuniy tumin tsasnati yu va 
ts'uniy xtapal. 

43 Ex ni Jesús lakjunta'il ixtlaltanan, 
va lakjunil: 

—Lagsaval klajunau, yu aniy kilpa- 
tani tiyau, yucha apalay laqlhuu xaxta'a 
xajantu yu alati yu ixtamujuy tumin 
laka kajun. 44 Yu alati ixtamujuy va yu 
ixtaxajniyachal, pero yu anchanu' xanati 
tiyau tachun yu ixlhitlajun para kaputa- 
pasal, va muju'ol laka kajun. 


Ni Jesús najun ni kalaqche'e'okana!' 
yu ay lakatajtan 
(Mt. 24:1-2; Lc. 21:5-6) 
1 3 1 Tejkan ixtataxtuta ni Jesús 
kun ixt'altanan, ex qayntaun 
ixtlaltana! va junil: 

—¡Jamalanini'! ¡Kalagts'i ni kilaka- 
tajtank!an, va ayaj laqp'as chiyux 
makakanta! 

2 Ex ni Jesús va naul: 

—¿Lagts'in ni aniy laj!ay jachagan? 
Kamina' julchan tejkan jantu laqataun 


chiyux kaxajtachal, tus tachun katalaq- 
che'e!oya!, naul ni Jesús. 

Tisuncha katasu'elaya' tejkan 
tachun kami'oya' 
(Mt. 24:3-28; Lc. 21:7-24; 17:22-24) 


3 Ex ta'al xa'aspajun Olivos la ix'uk- 
xpulakapu' ni ay lakatajtan. Ancha taul- 
chal ni Jesús. Yu Pedro ali Juan ali Jacobo 
ali Andrés va ixlaq!amank'an talhisakmil 
ni Jesús, tajunil: 

4 —Kilajuniucha. ¿Tas vanancha kata- 
pasaya' ni anchanu' axtoqnu? ¿Tas kakpu- 
k!atsayaucha tejkan va laycha katapasapu- 
tuna! ni anchanu! axtoqnu'? 

> Ni Jesús va lakjunil: 

—Kalhist'ajk'ant'ikcha ni jantu mati- 
chun katamakanun. 6 Katamina! puma- 
lhuu, katanauna!: “Va kit'in yu Cristo.” 
Chuncha lhuvaj lapanakni katamakanuya!. 

7 "Ka'asmat'apitik ni alincha lach'apati 
aniy ali lIhilukuj avint'i, pero jantu kat!alha- 
nant'ik. Va chuncha maqsk'iniy p'unaj 
katapasa'elal. Pero jantuka' katamaktaya!. 
8 Yu oqxlaqtaun lapanakni katalach'apaya' 
kun a!ogxlagtaun lapanakni. Yu laqataun 
pais katalach'apaya! kun ataun pais. Va 
lakalhuu kaxkap'iknina' ni lakat'un, vachu' 
ka'alina' ay chavan. Tejkan chuncha kata- 
pasaya' va ka'aqtayaka! ni maganlgajnati. 

2”Chavay yu uxiknank'an ayaj k'alhi- 
st'ajk'ant'ikcha. Katamagxtaqniyan la ixta- 
makak'an ni jalhachimo'onun. Vachu! 
katalakasamayan laqa chagan ta'an tataq- 
xto'a ni lapanakni. Chuncha kat!ayapitik 
talan tavilanal yu laj'ay jalhachimo'onun 
ex ancha k'anaunapitik tacha kunita ni 
kittin. 10 Yu laj'ox chivinti p'unaj 
magsk'iniy kapute'e'okal ni oqxlaqchux 
lapanakni. 11 Chavay ni uxiknank'an 
tejkan katamagxta!an la ixtamakak'an ni 
jalhachimo'onun, jantu maqsk'iniy katapa- 
stak'un yu k'anaunapitik. K'lanaunt'ik va 
yu exnicha kataxtaqniyan la mijatapasta- 
k!atk!an ni Espíritu Santo. Ex jantu kuna! 
minchivintik'an, kuna! ixchivinti ni yucha. 
12 Ex lati lapanakni katamagxtagya' ixt'a- 
laqaunink'an para kalaqmaqnikal. Vachu 
yu japayan katamagxtagya' sas'atlank!an. 
Vachu! yu sas!atlan kataxkayya' ixpayan- 
klan, katamaqniya!. 13 Tachun ni lapa- 
nakni katalhixkayyan por kilapanakni 


unt'at'ik, pero yu vas kataylha'ana' la 
ixlhakapu'ati tus kala'oyacha, yucha 
kalaqtaxtuya". 

14 'Kalagts'inapitik qayntaun yu xkiliu 
yu kalaqt'ilhiloya' ni chaqa! ta'an to'o- 
yakan Dios. Yucha Ihichivinil Daniel yu 
magancha ixlaqpute'ey ixchivinti Dios. 
Katayaya' ta'an jantu paxtoqniy katayal. 
(Chavay yu pute'ey ts'anqay kamalagasil.) 
Ex yu tavilanal xalakat'un Judea 
maqsk'iniy kata'al laka aspajunaxnan 
gosnin. 15 Yu kataula' la ix'ukxna ixchaga' 
jantucha kata'eltajul maxtunu! tutuchun 
la chaga!. 16 Vachu' yu ka'alintachal la 
ixkuxtu va jantu magsk'iniy kaminchoqgol 
ini'ixlagch'iti. 17 ¡Payni'incha xanatin yu 
ja'aynan katajuna! anchanu' julchan, 
vachu' yu katalhitsukuya' laksttuniy sas'a- 
t'ak'an yu Ihimats'ik'iti! 18 K'atlap'aynini- 
t'ik ni Dios para jantu kapaxtoqnil tejkan 
Ihik'asnin. 19 Yu anchanu julchan ka'a- 
lina! ay maqanlqajnati yu jantu aqtaun 
ka'alil tus tejkan pu'aqtaynil ni lakamu- 
nukpa' tus chavaycha y astan jantucha 
ka'alinchogoya!. 20 Yu Jalhachimo'onu 
Dios jantu xtaqniy lakatin para maqan 
kaval ni anchanu! maganlgajnati. Incha 
maqan kaval, ex jantu matichun kaxaj- 
chal. Yucha lakpaxkay ixlapanakni yu 
jalaksakta, xlhiyucha jantu najun maqan 
kaval. 

21 "Ni anchanu! julchan incha mati- 
chun katajunin ni uxiknank'an: “Aniy 
alinta ni Cristo” u “Kalagts'int'ik, avint!i 
vilchal”, jantu kalhak'ap'up'int'ik. 22 Ni 
anchanu' julchan katamina' yu jamaka- 
nunun. Lati katanauna' va yu'uncha ni 
Cristo. Yu alati katanauna! va yu'uncha 
yu ixtalaqpute!ey ixchivinti Dios 
magancha. Katamakaya! yu laj'ay 
axtoqnu! kun tap'asta para katapuma- 
kanun mas va yu jalaksakta ni Dios, 
incha kalal. 23 ¡K!alhist'ajk'ant'ikcha! 
Klajuntaucha yu katapasayaka!. 

Yu tejkan kaminchoqgoya' 


ni Sas'at'a Lapanakni 
(Mt. 24:29-35, 42-44; Lc. 21:25-36) 


24 "Exnicha tejkan katapasa'oya! ni 
anchanu' maganlgajnati, ni julchan 

ka'ukxputs'isa!, vachu yu malkuyu' 
jantucha kamapulkuya'. 25 Yu jast'akun 
katapatajuya". Yu talhit'ajun tap'asta ni 
lakt'iyan, yu'uncha kataxkap'iknana!. 

26 "Ex kintalaqts'inacha ni kit'in yu kval 
Sas'atla Lapanaki kakmintachal laka tapu- 
ts'i ni kun tachun kintap'asta ali tachun 
kilayaxtu. 27 Ex kakmalaqachaya! ni kima- 
yulnin ex yu'uncha katamagxto'a! yu klak- 
laksakta talakachux ni lakamunukpa' tus yu 
ixpiktut'ati ni lakamunukpa", tus ta'an 
maktayachalcha ni lakt!iyan. 

28 "'Klamak'at'ikcha kuenta tacha junita 
tejkan maqlaqap'un ni xak'iu higo, yucha 
va naunputun ni ta'ukststuniycha tejkan 
kap'asnana'. 29 Vachu va chun tejkan 
kalagts'inapitikcha ni tsukuy tapasana! ni 
anchanu' axtoqnu' yu klajuntau, ex chun 
kak!atslayapitikcha ni va laycha kakchin- 
chogoya' ni kit'in yu kval Sas'at'a Lapa- 
nakni. 30 Laqsaval klajunau, ni lapanakni 
yu chavay tat'ajun, jantuka' katani'oya! 
tus katapasa'o'elaya' yu klajuntau. 31 Yu 
lakat'un kun lakt'iyan katami'oya' pero yu 
kinchivinti jantu aqtaun kami'oya'. 

32 'Jantu matichun k'atsay tisuncha 
hora u tisuncha julchan chuncha katapa- 
saya'. Ixmayulnin Dios lakt'iyan jantu 
tak'atsay, vachu' jantu ijk'atsay ni kit'in 
yu Sas'at'a Dios. Vamun k'atsay kimPay. 

33 Klhiyucha maqsk'iniy k'alakp'uk'uj- 
t'ikcha, kalhist'akk'ant'ikcha, kask'int'ik 
Dios. Jantu k'ats'ayat'ik tas vanancha 
kalakachina' ni anchanu' julchan. 34 Ni 
anchanu' julchan kuna! va tacha gayntaun 
jo'ati yu maqati an ti'ukxuntayan. Yucha 
p'unaj jalakmakauniy ixchaqa' ni ix'oqxta- 
matin para katalhistaknal. Qayntamin si 
tumpajcha jalaqxtaqniy ixlhitapatsk'an. Yu 
xalhistakna' kiltalakxtuti va lhijunkan 
kalakpukujlhi. 35 Klhiyucha klajunau ni 
k!alakp'uk'ujt'ikcha. Jantu k'atslayat'ik 
tavanancha kakchinacha kit'in yu jama- 
navin chaga', u laka tatslisin u va pakltaun 
ts'is u va tejkan katlasayacha ni puyux u 
va puvakuj. 36 Tejkan lagats'alaj kakmin- 
chogoya' jantu kalt'atlat'ik la mijatsukun- 
tik!an. 37 Yu klajunau ni uxiknank'an, 
klakjuniy tachun ni lapanakni: 
¡K'alakp'uk'ujt'ikcha! 


Va tapastak'a ni lhachimo'onun tas 
kalalcha katapuch'il ni Jesús 
(Mt. 26:1-5; Lc. 22:1-2; Jn. 11:45-53) 
1 4 1 Ex chuncha va ists'angay 
pagt'uy tejkan ka'alina' ni 
Paxku yu ay ixk'atank'an ni israelitas, 
tejkan ta'uy pan yu jantu lhiyaukan 
levadura. Yu xa'ukxtinin ni kuras kun 
yu ixtamasuy ixlhachimo'onk'an ni 
israelitas va tapuxkaulaqts'il tacha saq 
katapumanul lakapach'in ni Jesús para 
katamagnil. 2 Ixtanajun: 
—Jantu maqsk'iniy tejkan alin 
k!atan, va lay katalakch'ilil ni 
lapanakni. 


Qayntaun xanati lhilakpaxapal 
s'ejen'e xkan ni Jesús 
(Mt. 26:6-13; Jn. 12:1-8) 


3 Ixvilchal ni Jesús laka putaulan 
Betania la ixchaqa' ni Simón yu ixlaka- 
puch'itacha. Tejkan ixvil laka mesa ni 
Jesús va chinchal qayntaun xanati yu 
ixlhiminta taun lameta yu jamakanti 
chiyux yu junkan alabastro. Va putajun 
yu s'ejen'e yu junkan nardo yu la 
laqlhuu xtapal. Ex va oqxche'elcha ni 
lameta va laqxtaqemuk'anil la ix!aqtsul 
ni Jesús. 4 Lati ni yu'uncha yu ancha 
ixta'alinta ayaj tatalqamal, va aqtayl 
talajuniy siya yu'uncha: 

—¿Vali'iycha laqamanancha 
anchanu! xanati yu s'ejen!e? 5 Va jantu 
ixlaqamanal, ka la ox ist'al. Ixtapal va 
tacha ixlhilhajati qayntaun lapanaki yu 
tapatsay 300 julchan. Ixlhilaq'agtayjuu 
ni kilpatanin. 

Chuncha talhilaq'aymal ni xanati. 

6 Ex ni Jesús va lakjunil: 

—K'amak'aunt'ikcha ni aniy xanati. 
¿Valiliycha ma'anch'ap'uyat'ikcha? 
Tacha ixkimakaniy yucha la ox. 7 Yu 
kilpatanin va tacha ka'alinacha kun 
uxiknank'an. Lay k'amak'aniyapitik yu 
laj'ox va tavanancha yu k'anaunapi- 
tikcha. Pero yu kit'in jantucha maqan 
kaklatla'alinau. 8 Ni aniy xanati va 
makal yu lay xamakay. Chavay mas 
jantuka' ikniy pero tejkan 


SAN MARCOS 


84 





ixkilakpaxapay yu s'ejen'e, yucha va para 
kilhitaknun. 9 Lagsaval klajunau, mas va 
to'oxtaycha lakamunukpa' kapute'ekana! 
yu ox chivinti vachu ancha kapute'ekana! 
yu makal ni aniy xanati, ni lapanakni 
katapastakchoqoya'. 


Ni Judas najun ni kamagxta'a' ni Jesús 
(Mt. 26:14-16; Lc. 22:3-6) 


10 Ex ni Judas Iscariote yu xagayntaun 
ixtlaltana! ni Jesús, va jalaq'al yu xa'uk- 
xtinin kuras. Va al laklhijunini' ni kalaq- 
magxtaqniyacha ni Jesús la ixtamakak'an. 
11 Yu xa'ukxtinin ni kuras tejkan chuncha 
taqasmaklhi va ayaj talhi'achantajul. Va 
tajunil kataxtaqniya! tumin ni Judas. Ex ni 
Judas va aqtaylcha puxkaulagts'in tas 
pulay kapumagxtaqlhi ni Jesús. 


KiJalhachimo'onuk'an 
jalakt'avayl ixt'altanan 
(Mt. 26:17-29; Lc. 22:7-23; Jn. 13:21-30; I Co. 
11:23-26) 


12 Ex chuncha va chilcha yu xap'unaj 
julchan ixk'atank'an ni israelitas, tejkan 
ta'uy ni pan yu jantu lhiyaukan levadura, 
tejkan ixtamoqslay ixborregosk'an tacha 
lapaxkan. Yu ixtlaltanan ni Jesús va 
tajunil: 

—¿To'oxtaycha naluncha kaklala'o- 
xiniu xavayti ni klatan Paxku? 

13 Ex jamalagachal pumat'uy ixt'a- 
ltanan, va lakjunil: 

—K'ap'inch'ipitik ni laga'ay putaulan. 
Ancha kap'axt'oqyapitik qayntaun jo'ati 
yu lha'anta taun aqxau xkan. Kat!ap'inapi- 
tikcha ni yucha. 14 Ta'an katanutachal 
kat!lach'ivinint'ik yu jamanavin chaga". 
Ka'unapitik ni Jamalanini' k'atsaputun 
to'oxtaycha alinta yu cuarto ta'an kalakt!a- 
vayna! ixtlaltanan yu xavayti Paxku. 15 Ex 
ancha katamasuniyan taun ay cuarto ta!lan 
alin'ojoy zogta yu k'amap'ats'at'i. Ancha 
k!ala'oxiyapitik ni kivaytik!an. 

16 Ex yu ixt'altanan va talalcha. Tejkan 
tacha'al va tatema'ol va chuncha tacha 
lakjunil ni Jesús. Ex va ancha tala'oxilcha 
ixvaytik'an xak!atan Paxku. 

17 Tejkan puts'islhicha, ex ni Jesús va 
jalaktlachinchalcha yu pumakaut'uy 


ixtlaltanan. 18 Taval tejkan tat'ajuncha 
vaynin ni lakamesa yu Jesús va lakjunil: 

—Lagsaval klajunau ni xaqayntaun 
ni uxiknank'an yu kint'at'ajun vaya", 
yucha kimagxtagya!. 

19 Ex yu'uncha va la tamagani- 
nilcha. Ta'aqtaylcha talhisakmiy qayn- 
tamin por qayntamin, va tajuniy: 

— ¿Ex va kitlin? 

20 Ni Jesús va lakjunil: 

—Yu mimpumakaut'uyk!an, xaqayn- 
taun ni uxiknan yu kint'atamajgoy laka 
plato tejkan ka!avayau kimpank'an, va 
yucha kimaqxtaqya'. 21 Ni kitlin yu 
Sas'at'a Lapanaki kakniyacha tacha 
kilhitstoqkanta la ixchivinti Dios. Pero 
payniycha yu kimaqxtaqya'. ¡Apalay ox 
jantu istsukul! 

22 Ex tejkan ixtatlajuncha vaynin, ni 
Jesús ch'apal la ixmaka' agxtaun pan, 
va xtaqnil lhimalaqpuchuncha ni Dios. 
Ex chuncha laqche'elcha ni pan, jalaq- 
xtaqnilcha ni ixt'altanan, va lakjunil: 

—Ka'ut'ikcha, yu aniy va 
kilakatunaj. 

23 Ex vachu ch'apal laqataun vaso, 
va xtaqnil lhimalaqpuchuncha ni Dios. 
Va jalagxtaqnil ixt!laltanan, tus tachun 
ta!og'ol. 

24 Ex chuncha ni Jesús jalakjunil: 

—Ni aniy va kijak'alna yu masuy ni 
Dios va taun sast'i chivinti jatlatama- 
kajun ixlapanakni, kalakataxtuya' para 
kamalaqmixinikal ixtalaqalhink'an 
lhuvaj lapanakni. 25 Lagsaval klajunau, 
jantucha kajk'ot!a! ni xaxkan uva, tus 
tejkan kajk'oqchoqoya! aaqtaun ta'an 
kalhachimo'onuna' ni Dios. 


Ni Jesús najun ni Pedro kanauna' ni 
jantu mispay ni yucha 
(Mt. 26:30-35; Lc. 22:31-34; Jn. 13:36-38) 


26 Ex va chuncha tejkan tamilpal 
titaun milpati, va ta'alcha laka aspajun 
yu junkan Olivos. 27 Ancha ni Jesús va 
lakjunil: 

—Chavay ni aniy laka tats'isin tus 
mintachunk'an kilamakaunau. Yu ts!oq- 
kanta la ixchivinti Dios najun: “Kaksaya' 
yu xalhistakna!, ex yu ixborregos tus 

t'ikl kataputauk'a!loya!”. 28 Pero tejkan 
kajkujchogoya' ex ni kit'in p'unaj 
kakcha'ana' zalakat'un Galilea, ex yu uxik- 
nank'an astan kach'ip'inapitik. 

29 Ex va chuncha ni Pedro va naul: 

—Mas tachun katamakaunan, yu kit'in 
jantu agtaun ni kakmakaunan. 

30 Pero ni Jesús va junil ni Pedro: 

—Lagsaval ijkunan, chavay apanch'ix 
ts'is tejkan jantuka! aqt'uycha t!asay ni 
puyux, uxint'i aqttutucha kanaune'e ni 
jantu k'imisp'ay. 

31 Pero yu Pedro va p'as naul: 

—Mas maqsk'iniy kaknil kun uxint'i 
jantu kakmakaunan. 

Ex yu alati vachu va chun tanaun'ol. 


Ni Jesús sk'in Dios laka Getsemaní 
(Mt. 26:36-46; Lc. 22:39-46) 


32 Ex chuncha taval va ta'al lakataun 
ta'an junkan Getsemaní. Ex chuncha ni 
Jesús va jalakjunil ixt'altanan: 

—Kat'aulatlikcha aniy. Yu kitlin va 
ikte'en sk'ini' ni Dios. 

33 Ex laklha'al vamun ni Pedro ali 
Jacobo ali Juan. Ex ni Jesús va aqtay- 
nilcha p'ays jamaganinin la ixjalhanuti. 

34 Ex chuncha va lakjunil: 

—Ayaj ikmaqaninin la kelhanuti, va 
tacha kaknil k'atsan. Aniycha kat'aulat'ik, 
kilapakxaucha, k'alakp'uk'ujt'ik. 

35 Ex ni Jesús va stal ti'al atukststuniy, 
va talakapu'aqgtsoqogtatamal lakat'un, va 
agtayl tlachiviniy ni Dios. Sk'inlhi incha 
kalal ni jantu kachil ni anchanu' 
maganlgajnati. 

36 Va naul: 

—KimPay k'at'i, uxint'i lay mak!ay 
tachun axtoqnu'. Va iknajun k'imalaqt'a- 
xt'ut!i ni aniy ay maqanlqajnati. Pero 
jantu kaval yu tacha kit'in iknajun. Kama- 
k'at'i yu tacha uxint'i na'un. 

37 Taval va jalaq'al ni ixt'altanan. 
Laklhitajul, va taltatanan. Va naul, junkal 
ni Pedro: 

—Simón, ¿Ni uxint'i va ltlatlatla? ¿Tus 
va jantucha kalal k'int'a'alk'ujt!i mas va 
tauncha hora? 38 Magsk'iniy k'alakp'uk'uj- 
tlikcha, va kask'int'ik Dios para jantu 
k'amak'anuk'ant'ik y kamak'at'ik yu jantu 


laj'ox. Ayaj ox yu lak!anaunat'ik pero 
jantu lagap'aysnin k'a'unt'ik. 

39 Ex va chuncha aaqtaun anchogol 
tlachivin ni Dios. Vanaj va chun naun- 
chogol yu isk'int!a. 40 Taval va aaqtaun 
minchoqol ni Jesús. Yu ixt'altanan va 
aagtaun laklhitajuchogol taltatanan. Va 
lak'uksts'ink'i ixtajunita ixlaqchulk'an, 
ayaj ixtaltataputun. Jantu ixtak'atsay 
tisuncha katanaulcha. 

41 Ex chuncha va aqgt'utunucha val 
ni minchogol aagtaun ni Jesús, va naul: 
—Vananaj lt'at'ayat'ik, vananaj 
stlaknanat'ik. Ka oxicha. Chilcha ni hora 

tejkan ni kitlin yu Sas'at'a Lapanaki 
kakmagxtaqkanacha la ixtamakak!an yu 
talaktu'unun lapanakni. 42 Ka'ost'a'ula- 
t'ikcha, ka'aucha. Va ukststuniycha 
minta yu kimagxtagya!. 


Tach'ilha'al ni Jesús 
(Mt. 26:47-56; Lc. 22:47-53; Jn18:2-11) 


43 Tejkan vananaj ixt'ajun chivin ni 
Jesús, va chinchal ni Judas, xaqayntaun 
yu pumakaut'uy ixtlaltanan. Va ixlakt!a- 
minta lIhuvaj lapanakni yu ixtalhiminta 
espada ali k'iu. Va jalaqmalaqachal yu 
xa'ukxtinin kuras ali yu ixtamasuy 
ixlhachimo'onk'an ni israelitas ali yu 
xalaj'aynin lapanakni. 

44 Ni Judas, yu akch'intamanan va 
ixlakjunitacha tacha katapumispal, va 
naul: 

—Tejkan kakmastak'aya', kakilta- 
stukya'. Yucha kach'iyapitik, ox 
k!alhist'aklhip'inapitik. 

45 Ex va chuncha ni Judas va talaka- 
nunil ni Jesús, va junil: 

—Jamalanini". 

Taval va kiltastuklhi. 

46 Ex tach'apalcha ni Jesús, va 
tach'ilcha. 47 Qayntaun yu ixt'altana' ni 
Jesús va xaqaxtul ixlespada. Va aqatu- 
chaqxmaj'al akatutaun ix!aqaxqol ix!oq- 
xtamati ni xa'ukxtin ni kuras. 48 Ni 
Jesús va lakjunil ni lapanakni: 

—¿Vali'iycha lhit'ant'at'ikcha k'iu 
ali espada para kilach'iyau? ¿Va tacha 
qayntaun alhavana!' kakval? 49 Lhilhiy 
xaklatsukuyau malaninin ni ay 

lakatajtan, jantu agtaun kilach'iu. Pero 
magancha ts'ogkantacha la ixchivinti Dios 
ni chuncha katapasal, xlhiyucha chuncha 
tapasay. 

50 Ex chuncha ixt'altanan va tatak- 
yau'ol, va xlamancha tamakaul ni Jesús. 


Ni ts'al yu qoslhi 


51 Qayntaun ts'al vananaj ixtlalanta ni 
Jesús. Vamun sábana ixlhipamilkanta. Ni 
yucha vachu tach'apal, 52 pero makau- 
malcha isábana, va tilasas qoslhi. 


Talhacha'al ni Jesús ta'an tatagxto'a yu 
xalaj'aynin israelitas 
(Mt. 26:57-68; Lc. 22:54-55, 63-71; 
Jn. 18:12-14, 19-24) 


53 Ex talhacha'al ni Jesús yu xa!ay 
xa'ukxtin kura. Va tus tatagxtoq!ol tachun 
ni xa'ukxtinin kuras, vachu! yu ixtamasuy 
ixlhachimo'onk'an ni israelitas, vachu 
tachun yu xalaj'aynin lapanakni. 54 Yu 
Pedro vananaj ixkaulha'anta pumagati ni 
Jesús tus tacha'al la ixpulakna xapuch'anan 
ixchaga' yu ay xalukxtin kura. Jalakt'atau- 
lalcha yu policias. Va aqtaylcha jalakt!a- 
s'on ch'antaun kun yu'uncha laka jikmi. 

55 Yu xa'ukxtinin kuras kun tachun yu 
ixta'agxtoqnun ni laka ay junta si ixtalak- 
xkauniy matichun yu lay kanaul taun 
lagtaqal yu makal ni Jesús tacha lay kata- 
lhimaqnil. Pero jantu matichun katatemal. 
56 Lhuvaj lapanakni ixtalaklkaniy ni Jesús 
pero jantu lay ch'antaun ixtamakay ixlak- 
chivintik'an. 57 Lati talaqtayl tatislajmay 
yu jantu lagsaval kaval, va tanaul: 

58 —Yu kijnank'an ijqalasmakvi 
ixnajun: “Ni kit'in kaklakpuj'oya' ni aniy 
ay lakatajtan yu tamakata lapanakni, ex 
yu la'attutunu julchan kakmaqayaucho- 
qoya! ataun sast'i lakatajtan pero jantu 
kuna! yu katamakaya! lapanakni.” 

59 Pero mas chuncha ixtanajun va jantu 
lay ch'antaun ixtamakay ixlakchivintik!an. 

60 Ex va chuncha ni ay xa'ukxtin kura 
va ancha ostayal. Va lhisakmil ni Jesús, va 
junil: 

—¿Jantu tuluchun k!anaune'e? 
¿Vali'iycha chuncha talhitislajmayan? 


61 Pero yu Jesús vamun saq val, jantu 
tsij kanaul. Ex yu xa'ukxtin kura va 
aaqtaun lhisakmichoqol ni Jesús, va junil: 

—¿Uxint'icha ni Cristo k'at!i yu Dios 
naul kamalagachaya'? ¿Va uxint'i yu 
Sas'at'a Dios yu to'oyakan? 

62 Ex chuncha ni Jesús va naul: 

— Va kitlincha. Ni uxiknank'an kila- 
lagts'inau ni kit'in yu Sas'at'a Lapanaki, 
kaktaultachal la ixlhijakanaj ni Dios yu 
Ihittajun tachun tap'asta. Kilalaqts'inau ni 
kakminchoqotachal lakt!iyan laka taputs'i. 

63 Ex va chuncha yu xalukxtin kura 
talqamal, tus ch'apal ixlaqch'iti, va laj!e- 
xlhi, ex naul: 

—Jantucha apalay kmaqgsk'iniyau 
alati chivinti. 64 Ni uxiknank'an asmak- 
t'at'ik ixchivinti, va akch'intamay ni 
Dios. ¿Tas lhilayat'ik? 

Ex chuncha ch'antauncha taval, va 
tamuk'anilcha ixlagtagal, talhinaul 
kanilcha. 

65 Yu alati ta'aqtaynilcha talakpu- 
chujvay, ex talaqpuch'ilcha, ta'agtayl 
talakasamay, va tajuniy: 

—Chavay k'anau ta'ayucha sayan. 

Ex chuncha yu policias va ta'aq- 
taylcha talakapusay ni Jesús. 


Ni Pedro naul ni jantu mispay ni Jesús 
(Mt. 26:69-75; Lc. 22:56-62; Jn. 18:15-18, 
25-29) 


66 Ni Pedro va ancha ixvil magspa! 
laqa chaga', la ixpulakna ni ex. Taval va 
chinchal qayntaun ixmagtsuku' ni xaluk- 
xtin kura. 67 Tejkan laqts'il ni Pedro 
t'ajun s'on, aqtaylcha lagastay, va junil: 

—Ni uxint!i vachu ixt'atlitukxuyat!i 
ni Jesús yu machaga' Nazaret. 

68 Pero ni Pedro va jantu kalhitaulal, 
va naul: 

—Kit'in jantu ikmispay ni anchanu' 
jo'ati. Jantu ikmalagasiy yu kint'alun 
lhixagalan. 

Ex va taxtulcha magspa' ta'an puta- 
nukanachal, va tlasalcha laqataun puyux. 

69 Ex chuncha yu magtsuku! aaqtaun 
lagts'inchogol ni Pedro, lakjunil ni alati 
yu ancha ixta'alinta, va naul: 

—Ni anchanu! jo'ati vachu va xaqayn- 
taun ni yu'uncha. 

70 Pero yu Pedro agtalagtaun jantu 
kalhitaulal. 

Ex taun panch'ix val, yu ancha ixta'a- 
linta va aagtaun tajunchoqol ni Pedro, va 
tanaul: 


—Lagsaval ni uzint'i vachu va xagayn- 


taun ni yu'uncha. Uxint!i vachu machaqa 
k'at'i xalakat'un Galilea. 

71 Ex ni yucha vas jalakmasavalanil y 
lagxtoqnu! naul: 


—¡Jantu kmispay ni anchanu' jo'ati yu 


tlaunat'ik Ihichivinin! 

72 Ex va niman aagtaun t!lasachogol ni 
puyux. Ex chuncha ni Pedro va pastak- 
lhicha tacha junil ni Jesús. Va ixjunkanta: 
“Tejkan jantuka! tlasay aqt'uy ni puyux, 
uxint'i va aqt'utucha k'anaune'e ni jantu 
k'imisp'ay.” 

Ex ni Pedro va aqtaylcha p'as qalhun. 


Ni Jesús lha'ankal la ixlaka'ukxpu' ni 
jalhachimo'onu' Pilato 
(Mt. 27:1-2, 11-14; Lc. 28:1-5; Jn. 18:28-38) 
1 1 Ex tejkan tunkulcha va tataq- 
5 xtoqlhi yu xa'ukxtinin ni kuras, 
ali yu xalaj'aynin ali yu ixtamasuy ixlha- 
chimo'onk'an ni israelitas kun yu ixtalhi- 
chimo'oy ixputsukk'an. Tach'ilha'alcha ni 
Jesús, tamaqxtaqnilcha ni Pilato. 
2 Ex chuncha ni Pilato va junil ni 
Jesús: 
—¿Uxint'i ni xalhachimo'onu! k'at'i ni 
israelitas? 
Ex yu Jesús va naul: 
—Chun, va tacha uxint!i xana'un. 


3 Ex yu xa'ukxtinin kuras va pulhuu yu 


ixtaputislajmay ni Jesús. 4 Yu Pilato va 
aaqtaun lhisakmichoqgol, va junil: 
—¿Jantu tuluchun kanaune'e? Va ayaj 
pulhuvaj tatlaunan tislajmanan. 
5 Pero ni Jesús va tus jantu kaqalta- 


yanal. Ex chuncha ni Pilato tus vak k'atsal. 


Yu Pilato magxtaqlhicha para 
kamagqnikalcha ni Jesús 


(Mt. 27:15-31; Lc. 23:13-25; Jn. 18:38—19:16) 


6 Taun taun jach'itin tejkan xak'atan 
Paxku yu Pilato ixtamaxtuchoqoy 


qayntaun lapanaki laka pach'in, va yu 
ixtask'in ni lapanakni para kamaxtu- 
chogol. 7 Va ixtanun ni laka pach'in 
gayntaun jo'ati yu ixjunkan Barrabás. 
Ch'antaun ixlakt'atanun kun alati yu 
tamakal lach'apati, va tamaqninil. 8 Ex 
va chuncha ni lapanakni talaqmil ni 
Pilato, va tajunil ni kamakachoqgol yu 
tacha ixmakay. 

2 Ex chuncha ni Pilato va naul: 

— ¿Ex ni uxiknank'!an yu israelitas 
unt'at'ik naunat'ik ni kakmakauncho- 
qolcha oxamaktaun 
mijalhachimo'onuk'an? 

10 Ni Pilato ixk!atsay ni yu xa'uk- 
xtinin kuras va por akcha'ati ixtamaq- 
xtaqnita ni Jesús, xlhiyucha va chuncha 
naul. 11 Pero yu xalukxtinin ni kuras va 
ayaj tamalukujlal ni lapanakni tus tata- 
lakch'ilil. Ex chuncha ni yu'uncha va 
task!iniy para oxamaktaun kamakaun- 
chogokal yu Barrabás. 12 Ex ni Pilato 
laklhisakmil ni lapanakni, va lakjunil: 

—¿Tisuncha naunat'ik kakmakanil 
yu unat'ik xaJalhachimo'onu! ni 
israelitas? 

13 Ex ni lapanakni tanaulcha kun 
lakt!asati: 

—¡K'amakxt'ukmuk'acha laka kurus! 

14 Ex chuncha yu Pilato va naul: 

— ¿Pero tisuncha laqtaqalcha 
makata? 

Ex yu lapanakni apalay p'as ixtalak- 
t'asay, va tanaul: 

—¡Kamakxtukmuk'akalcha! 

15 Ex yu Pilato para ox kalakt!'a'al ni 
lapanakni va oxamaktauncha makaun- 
choqol ni Barrabás. Malagachanal ixla- 
qanaqmaka ni Jesús, vachu' lhinaul para 
kamakxtukmuk'akal laka kurus. 

16 Ex ni tropas va talha'alcha ni 
Jesús la xapuch'anan ixpulakchivin ni 
Pilato. Tus tachun ni tropas ancha tataq- 
xtoqlhi. 17 Ex va ta'ulanil aqxtaun 
laqch'iti yu p'as xlapul. Vachu tama'aq- 
tanul lagataun korona jamakanti kun 
jaltukun. 18 Ex taval ni lapanakni va 
talaktu'ul, ta'aqtaylcha talakt'asay: 

—¡Katsukul ixlhachimo'onuk'an ni 
israelitas! 

19 Ex chuncha va ta'aqtaylcha talaqpa- 
na'a kun k'iu la ix'aqtsul. Vachu talakapu- 
chujval. Tama'aqtsoqoqtal, tamakal va 
tacha katato'oyal. 20 Tejkan talaktu'u'ol ni 
Jesús, ex va tamaxtunichogol ni laqch'iti 
yu ixtalulanita yu ox xlapul. Ta'ulanicho- 
golcha ixlaqch'iti ni yucha, va tama- 
xtulcha ixlhimagspa' para kaxtukmuk'a- 
kalcha laka kurus. 


Taxtukmuk'al laka kurus ni Jesús 
(Mt. 27:32-44; Lc. 23:26-43; Jn. 19:17-27) 


21 Ex chuncha tejkan ixta'anta ni 
lakatin va tapaxtoqlhi qayntaun jo'ati yu 
ixjunkan Simón yu machaga' Cirene, yu 
ixpay Alejandro ali Rufo. Chuncha tejkan 
ancha ixtlajun tapasana!, talhijunil ni 
ka'aqtayjulha!al ixkurus ni Jesús. 22 Ex 
talha'al ni Jesús lakataun ta'an junkan 
Gólgota (va naunputun xajalukuti agtsul). 
23 Ex chuncha taxtaqnil Ihi'ot'ati laqlhi- 
yaunti kun mirra, pero yu Jesús jantu 
ka'oqlhi. 24 Ex va chuncha va taxtukmu- 
k'al laka kurus ni Jesús. Yu ixlaqch'iti va 
tamakal taun suerte ni tropas, ta'ayucha 
kapaxtoqnil ixlaqch'iti. 

25 Tejkan taxtukmuk'al ni Jesús va 
laganajatsi puvakuj ixjunita. 26 Va tatstoq- 
muk'anil taun chivinti la ixlaqtsul ni 
ixkurus, va najun: “Ixjalhachimo'onuk'an 
ni israelitas”. Va yucha talhimaqnil. 27 Va 
taxtukmuk'al qaynt'uy alhavanan kun 
Jesús. Qayntaun taxtukmuk'al la ixlhija- 
kanaj, yu agayntaun taxtukmuk'al la ixlhi- 
jamaqxu. 28 Ex chuncha va tagayntsalcha 
ni jatstoqnuti yu najun: “Va mispakal 
tacha ch'antaun kun yu talaktu'unun.” 

29 Yu ancha ixtatapasay va lagxtoqnu' 
chivinti ixtajuniy, ixtamalaklay ix!aqtsu- 
Ik'an, va ixtajuniy: 

—i¡Joj! ¡Uxint!i yu ixmagt'at!i ni ay 
kilakatajtank'an y kun pagt'utu julchan 
ixma'ayauch!o!o!! 30 ¡Chavay k'alaqt'axt'u 
me'eman, kap'at!a'ut'i laka kurus! 

31 Vachu va chuncha yu xa'ukxtinin 
kuras ali yu ixtamalaninin ixlhachimo'on- 
klan ixtalaktu'uy ni Jesús, va ixtalajuniy 
siya yu'uncha: 

—Ixmalaqgtaxtuy yu alati pero jantu lay 
lagtaxtuy ixlaq'aman. 32 Incha lagsaval 


yucha ni Cristo, ni xajalhachimo'onu' 
kint'unk'an Israel, ex kapatajul laka kurus 
chavay. Ex chuncha kalhakapu'anaucha. 
Ex chuncha mas yu ixlakt!axtukmu- 
k!akanta, yu'uncha vachu ixtalaktu'uy. 


Nil ni Jesús 
(Mt. 27:45-56; Lc. 23:44-49; Jn. 19:28-30) 


33 Ex chuncha tejkan atunkulcha, va 
talakachux ni lakat'un tus t'alaj puts'i- 
slhi, tus la!attutu putoqoxata ixputs'ista. 
34 Ex chuncha la'at'utu putogoxata, ni 
Jesús va plays tlasal, va naul: 

—Eloi, Eloi, ¿lama sabactani? —va 
naunputun: KiDios k'at'i, kiDios k'at!i, 
¿vali'iycha ni k'ilak'amak'aunt!acha? 

35 Ex chuncha yu alati lapanakni yu 
ancha ixtayanal taqasmaklhi, va tanaul: 
—¡Ka!asmakt'ik! Va tlasa'iniy ni 
Elías yu magancha ixlaqpute'ey ixchi- 

vinti Dios. 

36 Ex chuncha xagayntaun ni 
yu'uncha va takyau'al ini! taun sponja, 
va aval kun xaxkan uva yu skajtacha. 
Akch'imuk'al kun magataun akltiyati. 
Ex va malakanunilcha ni Jesús para 
kama'ot'ul. Va lakjunil yu alati: 

—K'amak'aucha. Kalagts'inaucha 
incha kalaqmina' ni Elías para k'ap'u- 
xlhi ni laka kurus. 

37 Taval va sqau t'asal ni Jesús, va 
nilcha. 

38 Ex chuncha va ta'expaklt'iyul yu 
xa!ay kortina ni ay lakatajtan, va ta'e- 
xminchal x'akpu' tus xtuntaun. 39 Ex yu 
xalukxtin ni tropas, va ancha ixyal la 
ixlakalukxpu ni Jesús. Tejkan laqts'ilcha 
ni nilcha, va naul: 

—Lagsaval ni anu jo'ati yucha ni 
Sas'at'a Dios ixjunita. 

40 Vachu' ancha ixtayanal lati 
xanatin va pumagati ixtat'ajun lagts'inin. 
Ancha ixta'alinta ni María Magdalena 
vachu' ni María yu ixnatik'an ni José ali 
Santiago yu lakat'uniy. Vachu' ancha yal 
ni Salomé. 41 Ni anchanu' xanatin ixta- 
tlalanta ni Jesús. Ixta'aqtayjuy ni Jesús 
tejkan ixtavilananchal xalakat'un 
Galilea. Vachu! pumalhuu alati xanatin 
tatlalal ni Jesús laka putaulan Jerusalén. 

Tamaknul ni Jestis 
(Mt. 27:57-61; Lc. 23:50-56; Jn. 19:38-42) 


42 Va chuncha ixt'ajuncha puts'isni' va 
laycha kachil ni xajulchan jastaknati. 
43 Taval mil qayntaun jo'ati, ixjunkan José 
yu machaqa! Arimatea. Yucha vachu! va 
xaqayntaun ay lapanaki kun yu ixtamakay 
laga'ay junta. Ni yucha vachu ixpakxan'iy 
ni ixlhachimo'on ni Dios. Ex chuncha kun 
tachun ixja'ayajnati, va laq'al ni Pilato. Va 
sk'inil ixlakatunaj ni Jesús. 44 Ni Pilato va 
jantu ixlhakapu'an incha kanilcha. Junta'il 
ni kapitan va lIhisakmil incha ixnitacha ni 
Jesús. 45 Chuncha puk'atsal ni Pilato va 
ixnitacha ni Jesús. Taval xtaqnil lakatin ni 
José para kalha'al ixlakatunaj ni Jesús. 
46 Ex chuncha ni José va il taun laqch'iti 
yu k'us yu la laqlhuu xtapal. Taval va 
p'uxlhicha ixlakatunaj ni Jesús laka kurus. 
Ex pupamililcha ni anchanu'! laqch'iti ni 
ixlakatunaj, va manulcha laka putaknun 
ta'an tapu'ajnil laktalpa. Ex milchaunil 
kun lagataun ay chiyux ni putaknun. 47 Ex 
chuncha yu María Magdalena kun María 
yu ixnati ni José, va talaqts'il ta'an 
maknunikal ixlakatunaj ni Jesús. 


Takukchoqol ni Jesús 

(Mt. 28:1-10; Lc. 24:1-12; Jn. 20:1-10) 

1 6 1 Taval tejkan tapasalcha ni xajul- 
chan jastaknati, ex yu María 

Magdalena, ali María yu ixnati Jacobo, ali 
Salomé va ta'il taun s'ejen'e para kata'al 
muk'aninin ixlakatunaj ni Jesús. 2 Ex 
chuncha tejkan laktuminku val, va 
puvakuj ta'al ni laka putaknun. Va ixta- 
kuktacha ni julchan. 3 Ex tejkan ta'anta 
lakatin va talajuniy siya yu'uncha: 

— ¿Tas ayucha lhilayat'ikcha kamoqo- 
sunil ni chiyux yu ixpumalakchaunikanta 
laka putaknun? 

4 Ex taval tejkan tacha'al, talaqts'il va 
ixmoqosunikantacha yu ay chiyux. > Taval 
tatanuchal ni laka putaknun, talagts'il 
qayntaun ts'al va ixvil yu laka kanaj ni 
putaknun. Ix'ulata ixlaqch'iti Iman y va 
ayaj yaqaq. Ex chuncha yu xanatin va la 
tatalhanal. 

6 Ex yu ts'al va lakjunil: 


—Jantu kat'alhanant'ik. Ni uxiknan- 
k'an lakxk!auyat'ik ni Jesús yu 
machaqa! Nazaret, yu taxtukmuk'al laka 
kurus. Yucha takukchoqgotacha, jantucha 
mati! aniy. Kalaqgts'int'ik aniy yu ta'an 
ixtamaknuta, jantucha mati'. 7 Chavay 
kap'inch'o'ot'ikcha, ka'unapitik ni Pedro 
kun yu alati ixtlaltanan: “Ni Jesús 
ka!ana' p'unaj ni Galilea. Ancha k'alaq- 
tslinapitik, vachu va chun tacha 
ixnajun.” 

8 Ex chuncha yu xanatin va tatak- 
yauminchoqgochalcha ni laka putaknun. 
Va ayaj tatalhanal, tus ixtaxkap'ikninta 
ixtalhantik'an. Va jantu matichun kata- 
junil yu tacha lakjunkal, va ayaj 
tatalhanal. 


Ni Jesús tasunil ni María Magdalena 
(Jn. 20:11-18) 


[ 9 Vananaj vakuj ni anchanu! laktu- 
minku tejkan takukchoqgol ni Jesús. Ex 
chuncha va p'unaj tasunil ni María 
Magdalena yu ixmaxtunikanta lagatujun 
yu jantu laj'ox espíritus. 10 Ex ni María 
Magdalena va jalaq'al mapastak'anin yu 
ixtatlatilukxuyanal ni Jesús. Tejkan 
jalaqcha'al, ni yu'uncha va ayaj ixtama- 
ganininta, vamun ixtat'ajun lajgalhunin. 
11 Ex chuncha mas taqasmaklhi ni va 
tlajun ni Jesús, y va laqts'il ni María, 
pero yu'uncha va jantu katalhakapu'al. 


Ni Jesús laktasunil 
pumat'uy ixt'altanan 
(Lc. 24:13-35) 


12 Taval ni Jesús va laktasunil 
pumat'uy ixtlaltanan yu ixtalanta 
lakatin ixIhimagspa' ni putaulan. Pero 
va ixtapaxata yu tacha ixtasuy ni Jesús. 
13 Ex yu anchanu! pumattuy talaq'al 
mapastak'aninin yu alati, pero mas 
chuncha va jantu katalhakapu'al. 


Ni Jesús jalakchivijtijlay yu 
pumakautaun yu jamalaqachal 
(Mt. 28:16-20; Lc. 24:36-49; Jn. 20:19-23) 


14 Taval ni Jesús va laktasunil yu 
pumakautaun ixt'altanan. Yutuncha va 
ch'antaun ixtavilanal lakamesa. Ex ni 

Jestis va jalag'aymal por jantu katalhaka- 
pu'al. Va ayaj p'as ixtamakachoqota ixja- 
lhanutik!an y jantu ixtalhakapu'aniy ixchi- 
vintik'an yu ixtalagts'inta ni Jesús ni 
takukchoqotacha. 

15 Ex chuncha ni Jesús va lakjunil: 
—K'ap'inch'ipitikcha talakachux ni 
lakamunukpa', k!alaqp'ut'e'enichipitikcha 

yu ox chivinti tachun ni lapanakni 

16 Ta'ayu' yu kalhakapu'ana' yu ox 
chivinti y ka'agchaj'auya!, ni yucha kalaq- 
taxtuyacha. Pero yu jantu kalhakapu'ana', 
yucha kalaga'iya! lhuu maganlgajnati. 

17 Kaklagxtaqniya! kintap'asta yu kintalha- 
kapu'an para lay katamakal yu ay 
axtoqnu!. La kintaga'uti katamaxtuya' yu 
jantu laj'ox espíritus, y katachivinana' 
laqsast'i Ihichivin. 18 Katach'apaya' la 


ixmakak'an ni tsapulin y mas kata!ota' 
yu lhinin, jantu tutuchun kamakaniya!. 
Tejkan katalaqmaqch'apaya! ni 
tagan'anin ex kata!ayajnanchoqoya!. 


Yu tejkan tant'agst'al ni Jesús 
lakt'iyan 
(Lc. 24:50-53) 


19 Taval ni Jalhachimo'onu Jesús 
tejkan jaxagala'ol, ex tant'agst'alcha ni 
laktliyan, va taulchalcha la ixlhijakanaj 
ni Dios. 20 Ex yu ixt'altanan va ta'alcha 
laqpute'enin ixchivinti Dios tus talaka- 
chux. Yu Jalhachimo'onu Jesús ayaj 
ixlaq'aqtayjuy, por yu laj'ay axtoqnu 
ixtamakay va chuncha tasul ni va 
lagsaval yu ixtalaqpute!ey. Va chuncha 
kaval.] 


Ni Ox Chivinti yu Ts'oqlhi 
Lucas 


Ni Lucas ts'oqnil yu Teófilo 


1 1 Pumalhuu lapanakni tats'oq'ulata 
tacha tapasal aniy ta'an t'aunau 
kijnank'an. Ixtatstoq'ulaputun yu tapasal 
2 vachu va tacha kintajunin ni lapanakni 
yu talagts'in'ol. Yutuncha talhimasul ni 
ox chivinti yu lhichiviniy ni Jesús. 
3 XIhiyucha, Teófilo, ay lapanaki k'at'i, 
vachu' kilhipa'inil kaktstoqnin kit'in 
tachun yu tacha tapasal. Va klani'ojota 
tachun mas va yu xap'unaj. 4 Va chuncha 
kak'ats'at'i ni chivinti yu masunik'ant'a 
lagsaval val. 


Laqpute'ekal ni katsukuya' ni Juan yu 
jamaqchaj'avana' 


> Tejkan Herodes ixlhichimo'oy xala- 
kat'un Judea, ex ix'alin qayntaun sakura 
israelitas yu ixjunkan Zacarías. Yucha va 
lhiyal ni kuras yu ixlapanakni Abias ixta- 
junita. Ixlhitlajun ixanati yu ixjunkan 
Elisabet. Yucha va ixpapanti ixjunita yu 
p'unaj xa!ay kuraj yu ixjunkan Aarón. 

6 Ixla'attuyk!an va la ox ixtatilukxuyanal 
kun Dios, ixtamakay tachun yu ixnajun la 
ixlhachimo'onk'an ali ixlhachimo'on ni 
Dios, jantu katamakal tu'uchun lagtagal. 
7 Pero jantu t'uju' ixjunita saslatlak!an, va 
jantu lay ixlhitsukuy jas'at'a ni Elisabet. 
Vachu! ayaj Ihuvajcha ixjach'itink!an 
ixtalhittajun yu'uncha. 

8 Taval taun julchan ixt'ajun tapatsan 
ni Zacarías va tacha kura. Va tapaxtoqnil 
ixlapanakni katatapatsanil ni Dios. 9 Ex 
va tamakal taun suerte yu ixtamakay 
xakuras israelitas, va paxtoqnil ni 
Zacarías. Ex va yucha tanuchal yu la ay 
lakatajtan, va aqtaylcha jamapuvana' 
ta'an ixvil ni Dios. 10 Yu tachun ixtalha- 
vaxtu lapanakni yu'uncha va magspa' 
ixtatamo'oy ixkiltalakxtuti ni ay laka- 
tajtan ta'an ixmapuvanan ni Zacarías. 


11 Ex va tasunil ixmayul ni Jalhachi- 
mo'onu Dios, va la ixlhijakanaj ni altar. 
12 Ex ni Zacarías tejkan chuncha lagts'il 
talan ixtlajun mapuvan, va ayaj talhanal. 
13 Pero ni ixmayul Dios va najun: 

—Jantu kat'alhan, Zacarías. Ni Dios 
yu sk'inin, yucha qalasmat'an. Chavay 
mixanati Elisabet kalhitsukuyacha qayn- 
taun jas'at!a, k'alune'e ixtaga'uti va Juan. 
14 Va ayaj Ihuvaj achati kalhits'uk'uye'e y 
vachu! ni lapanakni ayaj kata!achax'iya'. 
15 Ni anchanu jas'at!a, yucha la ay kuna! 
kun Dios. Jantu ka'ot'a' xaxkan uva nisin 
lhi'ot'ati. Tejkan jantuka! tsukuy, yucha 
kalaqtanuya' ni Espíritu Santo. 16 Kaxa- 
galaya' ni lapanakni yu aniy machagan 
Israel ex pumalhuu katalhakapu'ancho- 
qoya! ni Dios ixJalhachimo'onuk'an. 

17 Yucha kap'ulaya' ex astan kamina! ni 
Jalhachimo'onu'. Vachu! kuna! tacha 
ixjunita Elías yu ixlhichiviniy Dios, va 
chuncha kuna! ixjatsukunti kun ixta- 
p'asta. Kamakaya' ni chlantaun kataval 
ixjalhanutk'an ni xapaynin ali sas'at'an- 
klan para katalapaxkal. Kalagxtaqniya' 
jatapastak'ati yu chavay jantu tagala- 
smaknan para vas katatilukxuntayal. Ex 
chuncha kala!oxiyacha ni lapanakni para 
katalaga'il ni Jalhachimo'onu!. 

18 Ex va naul ni Zacarías, va junkal 
ixmayul Dios: 

— ¿Tas kakpuk'atsaya' licha laqsaval 
yu ki'uniy? Yu kit'in va ayaj xapaycha, 
vachu kixanati la lhuvajcha ixjach'itin. 

19 Ex qaltayl ni mayul: 

—Kit'in va Gabriel yu kmakay ixlhita- 
patsa ni Dios. Va kmalaqachakal para 
kakt'achivinin ni uzint'i, va para kunin ni 
aniy ox chivinti. 20 Chavaycha jantu 
kalhak'ap'up'i kinchivinti, mas laqsaval 
chuncha katapasaya' tejkan kalagchaana' 
ni julchan. Klhiyucha janunucha k'a'u- 
ne'e. Jantucha lay k'ach'ivinine'e tus 

ka'alina' yu tacha xajkunan, ex 
k!ach'ivininch'o'oye'e. 

21 Tachun ni lapanakni va magspa' 
ixtapakxanta ni Zacarías, va la ixtapasta- 
k'utacha, va maqtogoxatanul lakatajtan ni 
Zacarías. 22 Ex tejkan taxtuchogol va 
jantucha lay chiviniy. Ni lapanakni tapa- 
staklhi ni va lagts'il taun tu'uchun ni laka- 
tajtan. Ex vamuncha ixlakmajkuniy, va 
chuncha janunucha ti'ukxuntayal. 

23 Ex mamaktalcha ixlhitapatsa laka- 
tajtan ni Zacarías, va anchoqolcha la 
ixchaga'. 24 Ex astan va ja'ayna! val 
ixanati Elisabet. Jantu katata'axtul tus 
lagcha'al laqakis malkuyu', va naul: 

25 “Chuncha kimakanil ni Jalhachi- 
mo'onu Dios para jantucha apalay kinta- 
laktu'ul ni lapanakni.” 


Ni María junkal ni kalhitsukuya' ni Jesús 


26 Tejkan laqcha'al lagachaxan 
malkuyu!, ni Dios va malagachal ixmayul 
yu junkan Gabriel laka estado Galilea, 
lakataun putaulan yu junkan Nazaret. 

27 Va lagkilachil qayntaun jatsi'i yu 
ixjunkan María. Ni yucha isk'ininti ixju- 
nita qayntaun ts!al yu ixjunkan José. Yu 
José minchal kun ixlapanakni David yu 
magancha ay jalhachimo'onu' ixjunita. 

28 Tejkan lagchinchal ni mayul Gabriel, va 
mastak!al ni María, va junil: 

—Dios mapayniyan, va alinta kun 
uxint'i. Apalay ox kaxajtachal mijatsu- 
kunti xajantu matichun xanati. 

29 Ex ni María va pastak'ul, aqtayl 
pastak'a tisuncha naunputuncha ni 
anchanu chivinti yu pumastak'akal. 

30 Ex va najun ni mayul: 

—Jantu kat!alhan, María. Dios kaxtaq- 
niyan taun ay japaxkanti. 31 Uxint'i 
aynacha k'a'une'e, k'alhitstuk'uye!e qayn- 
taun ts'al, k'atune'e ixtaga'uti va Jesús. 

32 Yucha vamun yu! p'as kuna!, kunkana! 
Sas'at'a Dios. Ni Dios kaxtaqniya' ixpalha- 
chimo'on tacha ixlhachimo'on ixpapa' 
David yu ay jalhachimo'onu' ixjunita 
magancha. 33 Mas va tavanancha yucha 
miJalhachimo'onuk'an kuna! mintachun- 
klan yu israelitas unt'at'ik. Ixlhachimo'on 
jantu aqtaun kami'oya!. 


34 Ex ni María va najun: 

— ¿Tas va kunacha? Yu kitlin va 
ke!emanka!, jantuka' klhitsukuy kixapay. 
35 Ex qaltayl ni mayul, va junil: 

—Ni Espíritu Santo kachina! la mila- 
katunaj, ixtap'asta ni Dios chuncha kama- 
kaya!. XIhiyucha ni ts'al yu katsukuya!, 
yucha ox kuna! kun Dios, va kunkanacha 
Sas'atla Dios. 36 Vachu! mint'alapanaki 
Elisabet kalhitsukuya! qayntaun jas!at!a 
mas ayaj xanaticha. Ixtanajun jantu 
agtaun lay kalhitsukul jas'at'a pero 
chavay laqachaxancha malkuyu! ti'uk- 
xuyal ayna!. 37 Yu Dios xoqta lay makay, 
jantu ka'alil yu jantu lay makay. 

38 Ex ni María va naul: 

—Chavaycha kit'in kunita ix'oqxta- 
mati ni Jalhachimo'onu Dios. Kima- 
kalcha va yu kimakaputuncha, yu tacha 
uxint'icha na'un. 

Ex va anchogolcha ni mayul. 


Ni María laq'al ni Elisabet 


39 Ex taxtul ni María, va soqol tus 
cha!al taun putaulan laka xa!aspajunu- 
xnan xa!estado Judea. 40 Tanuchal la 
ixchaga' Zacarías, va mastak'al ni 
Elisabet. 41 Tejkan qasmaklhi Elisabet ni 
jamastak'anti, ex ni jas'at'a va laklal la 
ixpajan. Ni Elisabet lagtanu'ol ni 
Espíritu Santo. 42 Va la p'as naul: 

—Apalay ox kaxajtachal mijatsu- 
kunti xajantu matichun xanati. Vachu! 
ni jas'atla la mimpajan. 4 ¿Valiliycha 
kimpaxtoqniy ni kilaqminta ixnati kiJa- 
lhachimo'onu'? 44 Tejkan xk'ili ijqa- 
smaklhi mimastak'anti, va laklal kun 
achati ni jas'at'a la kimpajan. 45 Va 
lhak'ap'up'i ni laqsaval kuna! yu naul ni 
Jalhachimo'onu Dios, xlhiyucha ox 
kaxajtachal mijatsukunti. 

46 Ex va naul ni María: 

La kelhanuti, kit'in la ay kmakay 
ni Dios. 

47 La ketsukunti va klhilachantajuy 

ni Dios yu kimalagtaxtuta. 

48 Kimapaynil mas va klakat'uniy ni 

kit'in yu ix'oqxtamati kunita. 
Chavaycha tachun ni lapanakni 
mas va tavanancha va si 


93 


SAN LUCAS 





kintajuna' ni ox xajachal 
kijatsukunti. 

49 Dios lhit'ajun tap'asta, va yucha 
kimakanita yu laj'ay. 

Yucha va si ox junita. 

50 Mas va tavanancha lakmapayniy 
tachun ni lapanakni yu tato!oyay. 

51 Tachun yu makay yucha va masuy 
ixtap'asta. 

Ni lapanakni yu laj'ay tak!atslan la 
ixjatapastak'atk'an, va lakst'uniy 
lakmakatacha. 

52 Va lakmaxtunil ixtap'astak!an ni 
laj'ay lapanakni, 

va laj'ay lakmakal yu laksttuniy 
tak!atsan. 

53 Yu tachavaniy va ox lakma'otsanil. 

Yu magalinin va lakmaxtuni'ol yu 
ixtalhit'ajun, vali'iy jalakmakaul. 

54Yucha kinta!aqtayjuyan yu israelitas 
juntau, yu ixloqxtamatin juntau. 

Jantu agtaun k!ap'a, va si 
kintamapayniyancha. 

55 Vachu va tacha lakjunil ni 
kepayank!an yu maqancha 
ixtatlajun. 

Vachu va tacha junkal ni Abraham, 
kalakmapaynikana! mas va 
tavanancha tachun sas'at!an. 

56 Ex chuncha ni María va t'ataulal ni 

Elisabet va tacha la'attutu malkuyu'. Taval 
anchogolcha la ixchaga'. 


Tacha putsukul ni Juan yu 
jamaqchaj'avana' 


57 Taval lagcha!al ni julchan, va 
maglagavanalcha ni Elisabet, Ihitsukul va 
ts'al. 58 Ex ixlapanakni kun yu ancha ixt'a- 
taulnin va tak!atsal ni Dios xtaqnil taun ay 
jamapayninti. Tachun talhi'achantaju'ol. 
59 Tejkan laqcha'al pagtsajin julchan, va 
ta'al xvililichuk'uninin ni jas'at'a. Ex 
chuncha ni lapanakni va ixtajunputun 
Zacarías yu ixtaga'uti ixpay. 60 Pero ixnati 
galtayanal, va najun: 

—Jantu yu! kajunkana", kajunkana! va 
Juan. 

61 Ex tanaul: 

—¿Vali'iycha? Jantu matichun 
katsukul milapanaki yu chuncha kajunkal. 


62 Ex talhisakmil yu ixpay yu 
janunu' y agatapa, va tamajkunil: 

—¿Tisuncha taga'uti k'alune!e ni 
mints'al? 

63 Ex yu xapay sk'il agxtaun tabla, 
ancha ts'ogmuk'al: “Kints'al kajunkana' 
va Juan.” Ex ni lapanakni va tus tachun 
sag tatayal. 64 Ex ta'oxichogolcha ixkil ni 
Zacarías, laycha malaklanichoqoy 
isima'ati, chivinchoqolcha, va ay makal ni 
Dios. 65 Ex chuncha tatalhanal tachun 
ixtlataulnin. Talajunil yu tapasal tus tak!a- 
tsa'ol tachun ni lapanakni laka aspajunu- 
xnan xa!estado Judea. 66 Tachun yu taqa- 
smaklhi ta'aqtayl tapastak'a, va tanajun: 

—¿Tis va suncha kunacha ni anu 
jas'at'a? 

Ni Jalhachimo'onu Dios ix'aqtayjuy 
ni jas'at'a. 


Ni Zacarias ay makal ni Dios 


67 Ex ni xapay Zacarías lagtanu'ol ni 
Espíritu Santo, laqpute'el ixchivinti 
Dios, va naul: 

68 Ay kamakakal ni Dios 
kiJalhachimo'onuk'an yu 
israelitas juntau. 

Kintalaqminan y 
kintamalagtaxtuyan kijnan yu 
ixlapanakni juntau. 

69 Kintamalagachaniyan qayntaun 
Jamalagtaxtunu! yu lhittajun 
tap'asta. 

Yucha ixpapanti kuna' ni David 
yu magancha ix!oqxtamati Dios 
ixjunita. 

70 Tejkan talhichivinil ni ixlapanakni 
yu magancha ixtalaqpute'ey 
ixchivinti Dios, va inchine 
tanaul. 

71Kintamalagtaxtuyan la 
ixtamakak'an yu 
kintlalaxkaynink'an y tachun yu 
jantu ox kintalaqts'inan. 

72Lakmapaynil ni kepayank'an yu 
magancha ixtat!ajun. 

Vachu pastak'a yu magancha naul 
ni kamakaya'. 

73Dios xtaqnil ixchivinti ni Abraham 
yu kimpayk'an yu maqancha 

ixtlajun, naul lagsaval 
katapasaya'. 

74Naul ni kintamalaqtaxtuyan la 
ixtamakak'an yu 
kint'alakxkaynink'an, 

ex lay katapatsaniu ni yucha sin 
talhanti. 

75 Najun jantucha ka'alil 
kintalaqalhink'an, 

vas kati'ukxuntayau, mas va 
tavanancha. 

76 Chavaycha uxint'i kes'at'a k'at'i, 
kalhimisp'ak'ane'e tacha qayntaun 
lapanaki yu laqpute'ey ixchivinti 
Dios yu vilchal lakt'iyan. 

P'unaj k'ap'ulp'iniye'e ni 
Jalhachimo'onu! ta'an kapu'ana!, 
k!alakla'oxiniye!e 
ixjatapastak'atk'an ni lapanakni. 

77 Klalakmak'ats'aniye!e ni lapanakni 
ni lay katapulaqtaxtul 

y kalaqmalaqmixinikal 
ixtalaqalhink'an. 

78Ni Dios ayaj kintamapayniyan, 

xlhiyucha kintaxtaqniyan xamaklku 
lakt'iyan. 

79 Va tacha katunkul para jantucha 
kaputs'islhi la ixjatapastak'atk'an 
ni lapanakni 

para kapu'au la ixtin Dios y 
laqalaj'ox kajuu kun yucha. 

80 Ex ni ts'al va aynlhi, va ixt'lajun 
mispana' Dios. Va ixtilukxuyal ta'an jantu 
alin chagan tus laktasunil xalapanakni 
Israel. 


Tacha putsukul ni Jesús 
(Mt. 1:18-25) 


1 Ex chuncha ni jalhachimo'onu' 

Augusto va lhinaul ni ka'alil latstoq'u- 
lanti tachun ni lapanakni ni anchanu' laka- 
munukpa!. 2 Ni anchanu lats'oq'ulanti va yu 
p'unaj ixtamakay tejkan Cirenio xagober- 
nador Siria ixjunita. 3 Ex chuncha tachun ni 
lapanakni talhi'alcha ists'oq'ulak'an laka- 
tamin por lakatamin ta'an ixputaulank'an 
ixtajunita. 

4 Ex va chuncha ni José vachu taxtulcha 

ni laka putaulan Nazaret ni laka estado 
Galilea. Va al laka putaulan Belén ta'an 


ixputaulan David ixjunita. Ni José minchal 
kun ixlapanakni David yu magancha ay 
jalhachimo'onu' ixjunita,  xlhiyucha 
ancha al iststoq'ulak'an. T!a'al ni María 
ni yu isk'ininti. Yucha aynacha ixjunita. 
6 Ex chuncha tacha'al ni Belén. 
Tejkan laqcha'al julchan, va maqlagava- 
nalcha ni María. 7 Lhitsukulcha ists'al 
yu sa'oqsni, pamilil kun laqch'iti ex va 
mamal ta'an tavajin ni jukin. Jantu 
ka'alil chaqa! ta'an lay kataloqojlhi. 


Ixmayul Dios laktasunil yu 
xalhistaknan borregos 


8 Ni anchanu puts'ista ixtavilanal 
lapanakni yu ixtalhistak'a ixborrego- 
sk!an la ixlhimagspa' ni putaulan Belén. 
9 Ex va laktasunil ixmayul ni Dios, va 
tus t'ogz jamaputunkunil ixmaklku ni 
Dios, va la p'aysni ixjunita. Ex chuncha 
yu'uncha va la tatalhanal. 10 Pero 
lakjunil ni ixmayul Dios: 

—Jantu kat'alhanant'ik. Kit'in 
klajunputunau taun chivinti yu va ayaj 
ox yu kalakma'achajuya' tachun ni lapa- 
nakni. 11 Chavaycha la ixputaulan David 
va tsukuchal qayntaun yu katamalaqgta- 
xtuyan ni uxiknank'an. Yucha ni Cristo 
yu laksakta ni Dios para kamil lhachi- 
mo'on ni lakamunukpa'. 12 Kattemaya- 
pitik ni jastatta pamilkanta, mamakanta 
talan tavajin jukin. Tejkan chuncha 
kat!emayapitik ex chuncha k'ap'uk'ats'a- 
yapitik ni lagsaval yu klajunau. 

13 Ex nimancha tatasul lhuvaj ixma- 
yulnin Dios, ay tamakal ni Dios, va 
tanajun: 

14 Ay kamakakal ni Dios lakt'iyan. 

Aniy lakamunukpa' oxamaktaun 
katataulal ni lapanakni yu 
tamakay yu lhinajun ni Dios. 

15 Ex chuncha tejkan ta'anchoqolcha 
lakt'iyan ixmayulnin Dios, ex yu jalhi- 
staknan va talajunil: 

—Ka'aucha ni laka putaulan Belén, 
ka'aucha laqts'inin tacha tapasal yu 
kintamasunin Dios. 

16 Ex tatakyau'alcha lakxkaunan, 
tatemachal ni María ali José kun ni 
jas'atla, va mamakanta ta'an tavajin 

jukin. 17 Ni jalhistaknan tejkan talagts'il ni 
jas'atla talaqpute'enichogol ni lapanakni 
yu ancha tayanal. Tajuni'ol yu naul ni 
ixmayul Dios tejkan Ihichivinil ni jas'at'a. 
18 Ex va tus sag tatayal tachun yu taga- 
smaktayl yu talaqpute'el ni jalhist'aknan. 
19 Pero ni María, yucha va ma'a'ol la ixja- 
lhanuti tachun ni anchanu chivinti para 
kapastaklhi. 20 Ex taminchogochalcha 
aagtaun ni jalhistaknan, talhi'aylcha, va 
ay tamakal ni Dios por tachun yu ixtalaq- 
tslinta kun yu ixtaqasmakta. Va lagsaval 
tapasal tacha jalakjunil ni ixmayul Dios. 


Tamaqxtaqnil ni Dios yu jas'at'a Jesús 


21 Ex va chuncha tejkan tapasal laqa- 
tsajin julchan va xvililichuk'unikal ni ts'al. 
Ex tamuk'anilcha ixtaga'uti, va tajunil 
Jesús, tacha naul ixmayul Dios tejkan 
jantuka' ixlhitsukuy la ixpulakna ni ixnati. 

22 Ex astan vachu' tamakal tachun yu 
ixtapaxtoqniy katamakal la ixlhachimo'on 
ni Moisés para oxicha kataval. Ex chuncha 
talha'alcha ni jas'atla yu ay lakatajtan, 
laka putaulan Jerusalén para katamaq- 
xtaqnil ni Dios. 23 Va chuncha ts'oqkanta 
la ixIhachimo'on ni Dios: “Tachun ts'al yu 
sa'oqsni yucha ixnavin Dios kuna'.” 

24 Xlhiyucha ancha ta'al magxtaqnini' 
ixlapaxkank'an yu tacha najun ixlhachi- 
mo'on Dios: la'at'uy laqaxqavan u la!attuy 
palumax. 

25 Qayntaun lapanaki yu junkan 
Simeón va ancha ixvil Jerusalén. Ni 
anchanu lapanaki la ox ixtitukxuyal, va 
ixto'oyay Dios. Ixpakxan para ka'alil qayn- 
taun yu kamalaka'ulal xalapanakni Israel. 
Ni Espíritu Santo va ixt'atitukxuyal ni 
yucha. 26 Va ixmasunita ni Espíritu Santo 
ni jantu kaniya! tus kalaqts'ina! ni Cristo 
yu kamalaqachaya! Dios. 27 Ex chuncha ni 
Espíritu Santo va mak'atsanil ni Simeón 
para katanul lakatajtan. Ex vachu' ixpayan 
ni Jesús ancha tatanuchal para katamakal 
tacha najun ixlhachimo'on Moisés. 28 Ex 
ni Simeón ch'apal ni jas'at!a, ch'ixlhi, ay 
makal ni Dios va naul: 

29 Chavaycha, Dios kiJalhachimo'onu' 

k'at'i, ni kit'in yu mi'oqxtamati 
kunita 


va oxamaktauncha kaknil vachu 
va tacha yu k'i'un. 

30 Chavay va klaqts'ilcha la 
kintalakavanti yu 
Jamalagtaxtunu!. 

31 Yucha mala'ach'at!a para 
katalagts'il tachun ni lapanakni. 

32Yucha va tacha taun maklku yu 
kalakmaputunkuviniya' 
ixjatapastak'atk'an ni lapanakni 
yu jantu israelitas kataval. 

Ni kijnank'an yu israelitas kuntau 
va por yucha kintato'oyayan ni 
lapanakni. 

33 Ex chuncha yu ixpay ali ixnati va 
tus saq tatayal por ixchivinti yu lhichi- 
vinil ni jas'at'a. 34 Ex ni Simeón va 
sk'inil Dios ni kalaq'aqtayjul. Naul, va 
junkal ni María yu ixnati ni jas'at'a: 

—Ni aniy jas'at'a va por yucha 
pumalhuu xalapanakni Israel katataq- 
taya!, vachu pumalhuu kata'ostaulcho- 
qoya'. Kamasuya! yu ox tin pero jantu 
ox katalagts'ina'. 35 Chuncha ox kata- 
suya! ixjatapastak'atk!an Ihuvaj lapa- 
nakni. Xlhiyucha kaxkaniyan melhanuti 
tus va tacha espada yu kalt'o'onik'a 
mintankilakna. 

36 Vachu ancha ixvil qayntaun 
xanati yu ixlaqpute'ey ixchivinti Dios. 
Yucha ixjunkan Ana, va istsi'i Fanuel 
ixjunita yu ixmaqlaqap'u Aser. Ni Ana la 
Ihuvaj ixjach'itin ixjunita. Yu ixapay va 
lagatujun jach'itin ixt'at'ajun tejkan nil. 
37 Ex ni Ana yucha va ochenta y cuatro 
jach'itin tiyau ixtitukxuyal. Va lhilhiy 
ixtapatsay laka ay lakatajtan, jantu ixta- 
xtuy, va isk'in Dios, ixtask'ajay. Va 
chuncha ixtamo'oniy ni Dios. 38 Ex 
chuncha tejkan ancha tacha'al José ali 
María, vachucha cha'al ni Ana. Va 
lhipaxkajlaqts'il Dios por yu jas'at!a. Ex 
chuncha jalhixagalal tachun ni lapa- 
nakni yu ixtapakxan'ita para kalaqtaxtul 
ni laka putaulan Jerusalén. 


Ni jas'at'a Jesús Iha'anchoqokal laka 
putaulan Nazaret 


39 Ex chuncha tejkan ni María ali 
José tamaka'olcha tachun yu ixnajun 

ixlhachimo'on ni Dios, va ta'anchoqolcha 
xa'estado Galilea la ixputaulank'an yu 
junkan Nazaret. 40 Ancha aynchal ni 
jas'atla, va ancha laqap'aysninchal. Va 
Ihuvaj jatapastak'ati lIhitsukul, vachu la 
mapaynil ni Dios. 


Tejkan ts'al ixjunita ni Jesús 
lakt'achivinil yu laj'ay lapanakni 
yu ay lakatajtan Jerusalén 


41 Ixpayan ni Jesús ixta'an laka 
Jerusalén taun taun jach'itin tejkan ix!alin 
ni Paxku yu ay ixk!atank!an ni israelitas. 
42 Tejkan laqcha'al lagakaut'uy ixjach'itin 
ni Jesús, va jalakt'a'al laka k!atan. 

43 Tejkan pa'anchal ni anchanu k'atan, ni 
ixpayan ni Jesús ixta'anchoqota la ixcha- 
gak'an. Jantu katak'atsal ni Jesús vananaj 
taulal laka putaulan Jerusalén. 44 Ixta- 
lhilay kalakt'amil alati lapanakni y 
chuncha va taun julchancha lakatin 
ixtalanta. Tejkan tapuxkaul la ixlapanakni- 
klan kun ixlamigosk'an, 45 jantu kata- 
temal. Ex ixtaminchoqota lakxkaunan laka 
putaulan Jerusalén. 46 Tejkan paqt'utunu!, 
tatemal ni Jesús yu ay lakatajtan. Va 
ixlaktlavil yu ixtamasuy ixlhachimo'on- 
klan ni israelitas. Ixlajqgasmat!a y vachu' 
ixlaklhisakmiy chivinti. 47 La ox ixmala- 
qasiy y la ox ixlajqaltajiy tus va saq 
tataulal tachun yu ixtaqasmat'a. 48 Tejkan 
tatemal ni Jesús, ni ixpayan va sag tatayal. 
Va naul ni ixnati: 

—Kes'at!a, ¿valiliycha chuncha 
laycha? Mimpay ali kit'in klapuxkauyau, 
jantu klatemayau, xakmaqaninintau. 

49 Ex lakjunil ni Jesús: 

—¿Vali'iycha kilapuxkauyau? ¿Jantu 
k'ats'ayat'ik ni va maqsk'iniy kakmakal 
ixlhitapatsa kimpay? 

50 Pero yu'uncha jantu katamalagasil 
yu lakjunil. 

51 Ex lakt'a'anchoqol ni Jesús laka 
putaulan Nazaret. Va ixlajqalasmat'a. Ni 
ixnati va ixma'ay la ixjalhanuti tachun yu 
tapasal. 52 Ex ni Jesús va ix'ajin y vachu 
ix'ay'an ixjatapastak'ati. Vachu ni Dios 
kun ni lapanakni ixtalhi'achantajuy ni 
Jesús. 


Ni Juan yu jamaqchaj'avana' jalaqxaqalay 
ni lapanakni para katamapaxal 
ixjatapastak'atk'an 
(Mt. 3:1-12; Mr. 1:1-8; Jn. 1:19-28) 


1 Laqakaukisicha jach'itin ixlhachi- 

mo'onunta yu ay jalhachimo'onu' 
yu Tiberio ixjunkan. Ni Poncio Pilato 
xagobernador Judea ixjunita. Yu xago- 
bernador Galilea yucha va Herodes ixju- 
nita. Ixlaqaj Herodes va Felipe ixjunkan, 
yucha xagobernador Iturea ali Trakonite 
ixjunita. Yu Lisanias va xagobernador 
Abilinia ixjunita. 2 Yu Anás ali Caifás, 
yu'uncha ix'ukxtink'an xakuras israe- 
litas ixtajunita. 

Ex chuncha lakak'avinan ni Dios va 
xagalal ni Juan yu ists'al Zacarías. 3 Ex 
chuncha ni Juan tapasa'ol talakachux 
ta'an ukststuniy ni xala'axkan Jordán. 
Va jaxaqalal ni lapanakni para kata'aq- 
chaj'aul va chuncha katasul ni tapa- 
xalcha ixjatapastak'atk!an, ex ni Dios 
kalaqmalaqmixinil ixtalaqalhink'an. 

4 Yu ixmakay ni Juan va tacha yu 
iststogta ni Isaías yu ixlaqpute'ey ixchi- 
vinti Dios la magancha, va naul: 
Qayntaun tlasay ni lakak'avin, va 
najun: 
“Kala'oximanit'ikcha ixlakatin ni 
Jalhachimo'onu!. 
Vas k'amak'atlikcha para ts'alti 
katapasal.” 

5 Tachun yu lakpu'uyan 
kalaqtsama'okal. 

Tachun yu aspajunuxnan 
kalakpujkal. 

Ta'an jalk'avil, va kalasavalakal, 

talan lakapulkalau, va lakaputaun 
kaval. 

6 Va chuncha katatapaxalcha 
ixjatsukuntik'an tachun ni 
lapanakni. Katalagts'ina' ni Dios 
tejkan kalaqmalaqtaxtuya! ni 
ixlapanakni —va chuncha naul 
ni Isaías. 

7 Tejkan qaynlhuu lapanakni talaq- 

chinchal ni Juan para kalaqma'aq- 
chaj'aval, ex va lakjunil ni Juan: 

—Laktu'unu' tsapulin unt'at'ik. ¿Ta'a- 
yucha xatajunancha ni uxiknan para ka!o- 
st'ik ni jamaqanlqajnati yu lakamintacha? 
8 Klamak'at'ikcha yu laj'ox para ex 
chuncha katasulcha ni map'axat'at'likcha 
mimputsukk'an. Jantu kanaunt'ik me'e- 
mank'an: “Ni Abraham yucha kimpay- 
kan”. Kit'in klajunau yu Dios lay kalak- 
mapaxal ni aniy chiyux para kataval sas'a- 
t'an Abraham. 9 Chavaycha va tacha taun 
hacha yu va laycha kachagxtal ni k'iu la 
ixtitakxiyati. Yu jantu makay yu laj'ox, 
yucha kachaqxtakal, va kamap'ukalcha ni 
laka jikmi. 

10 Ex tanajun pumalhuu lapanakni: 

—¿Tas kakmakayaucha? 

11 Ex galtayanal ni Juan, va najun: 

—Yu lhit'ajun aqxttuy chamarra, va 
kaxtaqnil yu jantu kalhitsukul. Vachu yu 
Ihitlajun ixlhi'uti, va kat'a'ul yu 
tslanganiy. 

12 Ex chuncha tachinchal yu tach'inin 
impuestos para kamaqchaj'avakal, va 
tanajun: 

—Jamalanini', yu kijnan ¿tas 
kakmakayaucha? 

13 Ex lakjunil ni Juan: 

—Jantu k'alhittoqslask'init'ik tumin yu 
jantu tapaxtoqniyan. 

14 Ex yu tropas vachu talhisakmil: 

—Yu kijnan ¿tas kakmakayaucha? 

Ex lakjunil: 

—Jantu k'alak'alhaunit'ik alati lapa- 
nakni kun mi'ayajnatk!an y jantu k'alak- 
mak'anut!ik. K!attaloxamakt!amit'ikcha 
kun yu milhilhajatk'an. 

15 Tachun ni lapanakni ixtapakxan'ita 
yu ixtanajun kamalagachaya' ni Dios. 
Taval va ixtapastak'a la ixjalhanutk'an ni 
Juan kaval ni Cristo yu ixtanajun kamina'. 
16 Pero ni Juan va jalakjunil tachun ni 
lapanakni: 

—Ni kit'in va xkan klapuma'aqchaj'a- 
vayau. Pero kamina' agayntaun yu apalay 
ay xajantu kit'in. Yu kitlin tus jantu 
kimpaxtoqniy kaklakmusx'oqnil xamusni 
ni ixvarachi. Yucha katapuma'!aqchaj'a- 
vayan kun ni Espíritu Santo ali jikmi. 

17 Va tacha kalhitsukul la ixmaka' ixpatan- 
k!alhan para kalaktank'alhal ni lapanakni 


tacha trigo. Yu laj'oxi kalakma'aya' la 
ixpak'atsa pero yu tacha p'oqxni kalaq- 
xavaya' laka jikmi yu jantu aqtaun 
kamixa!. 

18 Va lhuu jatapastak'ati jaxtaqnil ni 
lapanakni. Jalaqpute'enil ni ox chivinti 
yu masuy tacha lay katapulagtaxtul. 

19 Ni gobernador Herodes ixt'at'ajun 
Herodias yu ixanati ixp'isaqa, vachu 
makal alati axtoqnu' yu jantu ox kaval, 
xlhiyucha laq'aymal ni Juan. 20 Ex 
chuncha ni Herodes makachoqol yu 
apalay jantu ox, va manul laka pach'in 
ni Juan. 


Agchaj'aul ni Jesús 
(Mt. 3:13-17; Mr. 1:9-11) 


21 Ex chuncha tejkan ta'aqchaj'au'ol 
tachun ni lapanakni, ni Jesús vachu 
aqchaj'aul. Va aqtayl tamo'oy ex talaq- 
lti'al ni laktliyan. 22 Va ta'eltujunil ni 
Espíritu Santo va tacha taun palumax. 
Vachu! chivinkal ni laktliyan, va junkal 
ni Jesús: 

—Uxint'i, kestatla k'at'i, ayaj ikpa- 
xkayan. Va ayaj klhitachantajuy por 
uxint!i. 


Yu magancha ixjapayan ni Jesús 
(Mt. 1:1-17) 


23 Ex chuncha ni Jesús tejkan aqtayl 
tapatsaniy ni Dios va p'uxaunkau ixja- 
ch'itin. Ni lapanakni va ixtapastak'a ni 
Jesús va ists'al José. Ni José va ists'al 
Elí 24 yu ists'al Matat yu ists'al Leví yu 
iststal Melki yu ists'al Jana yu ists'al 
José 25 yu ists'al Matatías yu ists'al 
Amós yu ists'al Nahúm yu ists'al Esli yu 
ists'al Nagai 26 yu ists'al Maat yu ists'al 
Matatías yu istslal Semei yu iststal José 
yu ists'al Judá 27 yu iststal Joana yu 
istslal Resa yu ists!al Zorobabel yu ists'al 
Salatiel yu iststal Neri 28 yu ists'al Melki 
yu ists'al Adi yu istslal Kosam yu ists'al 
Elmodam yu ists'al Er 29 yu iststal Josué 
yu ists!al Eliezer yu iststal Jorim yu 
istslal Matat yu istslal Leví 30 yu iststal 
Simeón yu iststal Judá yu iststal José yu 
iststal Jonán yu ists'al Eliaquim 31 yu 
istslal Melea yu ists'al Mainán yu ists'al 

Matata yu ists'al Natán yu ists'al David 

32 yu ists'al Isai yu ists'al Obed yu ists'al 
Booz yu ists'al Salmón yu ists'al Naasón 
33 yu ists'al Aminadab yu ists'al Aram yu 
ists'al Esrom yu ists'al Fares yu ists'al Juda 
34 yu ists'al Jacob yu ists'al Isaac yu ists'al 
Abraham yu ists'al Taré yu ists'al Nakor 
35 yu istslal Serug yu ists'al Ragau yu 
istslal Peleg yu iststal Heber yu iststal Sala 
36 yu istslal Kainán yu iststal Arfaxad yu 
istslal Sem yu ists'al Noé yu ists'al Lamek 
37 yu ists'al Matusalén yu ists'al Enoc yu 
istslal Jared yu ists'al Mahalaleel yu ists'al 
Kainán 38 yu ists'al Enós yu ists'al Set yu 
istslal Adán yu ists'al Dios. 


Lagts'intanukan ni Jesús 
(Mt. 4:1-11; Mr. 1:12-13) 


1 Ni Jesús ixlaqtanu'ojota ni Espíritu 

Santo. Ex chuncha va minchoqo- 
chalcha ni lalaxkan Jordán. Ni Espíritu 
Santo va lha'al Jesús lakak!avinan. 
2 Ancha ixvilchal aqt'uy p'uxaun julchan. 
Ni xa'ukxtin aqmogxnu! ixlaqtstintanuy 
incha lay kamagtagalhinil ni Jesús. Ni 
Jesús jantu kavayl ni anchanu t'uy 
p'uxaun julchan, ex astan va chavanilcha. 

3 Ex ni xa'ukxtin aqmoqxnu! va junil: 

— ncha lagsaval Sas'at!a Dios k'at!i, ex 
ni aniy chiyux k'amak'at!i pan. 

4 Ni Jesús va qaltayl, va junil: 

—Yu tstoqkanta la ixchivinti Dios va 
najun: “Qayntaun lapanaki, jantu vamun 
ixvayti kaputsukul. [Va maqsk'iniy kapu- 
tsukul tachun ni chivinti yu najun ni 
Dios.]” 

5 Ex chuncha ni xa'ukxtin aqmoqxnu' 
va lha'al la ix'ukxni taun ay aspajun. Ex 
taun panch'ix ni Jesús va masunikal 
tachun ni lakamunukpa' ta'an talhachi- 
mo'onun lapanakni. 6 Ni xa'ukxtin aqmoq- 
xnu! va junil: 

—Kakxtaqni'oyan ni uxint'i tachun ni 
palhachimo'on ni aniy lakamunukpa' kun 
tachun ixto'oxixtu. Va kit'in ikxtaqnikanta 
tachun yu aniy y lay ikxtaqnichoqoy va 
talayucha kitlincha ikxtaqniputuncha. 

7 Incha k'int'a'aqts'o'oqt'aniye'e y k'int'a- 
mo'oniye'e ex tachun minavin kuna!. 

8 Ex ni Jesús qaltayl: 


—-[Uxint'i Satanás, va kapiticha.] La 
ixchivinti Dios najun: “Kat'o!oyat'i 
vamun miJalhachimo'onu Dios yu alin- 
tachal lakt!iyan, y vamun yu! 
k'at'ap'ats'anin.” 

9 Ex chuncha ni xa'ukxtin aqmoq- 
xnu! lha'al ni Jesús laka putaulan 
Jerusalén. Tatauk'al la ixlaqsti' yu ay 
lakatajtan, va junil: 

—Incha lagsaval Sas'at!a Dios k'at!i, 
va k'alt'ujnu ni aniy. 10 Va ts'oqkanta la 
ixchivinti Dios: 

Ni Dios kalaklhijuna! ni 
ixmayulnin para katalhistakni. 

11 Yu'uncha katats'ap'asttuk'an la 

ixmakak'an, 
va para jantu k'atla'alhit'i la 
minch'aja! laka chiyux. 

12 Ex ni Jesús qaltay]l: 

—Vachu' najun la ixchivinti Dios: 
“Jantu aqtaun kalagts'intlanut'i ni Dios 
miJalhachimo'onu' incha lagsaval 
kamakaya' yu najun.” 

13 Ex chuncha ni xa'ukxtin aqmoq- 
xnu' tejkan lagts'intanu'ol ni Jesús 
incha kamaqtagalhinil, va makaul ni 
Jesús tus ataun julchan. 


Ni Jesús aqtayl laqpute'ey yu ox 
chivinti xa'estado Galilea 
(Mt. 4:12-17; Mr. 1:14-15) 


14 Ni Jesús anchoqopal ni xa!lestado 
Galilea la ixtap'asta ni Espíritu Santo. 
Ex talakachux anchanu lakat'un ni lapa- 
nakni va si ixtalhichiviniy ni Jesús. 15 Ni 
Jesús ixjamalaninin lakalhuu chagan 
talan ixtatagxto'a ni israelitas y tachun 
tato!oyal. 


Ni Jesús jantu kalaga'ikal la 
ixputaulan Nazaret 
(Mt. 13:53-58; Mr. 6:1-6) 


16 Ex ni Jesús al laka Nazaret yu 
putaulan ta'an aynchal. Taun xajulchan 
jastaknati yucha tanupalchal ta'an ixta- 
tagxto'a ni israelitas, va chuncha ixpu- 
tsuku ixjunita. Ancha tayal, aqtaypalcha 
pute!ey ixchivinti Dios. 17 Taxtaqnil ni 
libro yu iststoqta Isaías yu maqancha 
ixlaqpute'ey ixchivinti Dios. Tejkan 

pux'oqlhi ni libro, va temal ta'an ists'og- 
kanta yu najun: 

18 Ix'Espíritu ni Jalhachimo'onu Dios 
yucha alinta kun kit'in. 

Va kilak'ulal taun lhitapatsa, ni 
kaklakjunil ni kilpatanin yu ox 
chivinti. 

[Kimalagachata para 
kaklakma'ayajnil yu tamaganinin 
la ixjalhanutik'an.] 

Kimalaqachata para 
kaklaqlaqpute'enil ni tach'inin 
tacha lay oxamaktaun 
kataputaxtul. 

Kimalaqachata para kakmalakavanil 
yu la'ach'ixin para 
katatax!'oqlhicha. 

19 Kimalagachata para kaklaqpute'enil 
ni lapanakni ni chilcha ni julchan 
tejkan Dios kalakmapayniya". 

20 Ex ni Jesús mapuxtogchoqolcha ni 
libro, xtaqnil yu xa!aqtayjunu! ni chaga' 
ta'an tatagxto'a, ex taulalcha. Tachun yu 
ixta'alinta ni laqa chaga!, va tus sniy 
talagts'il ni Jesús. 21 Ex yucha aqtayl 
jalakt'achiviniy, va lakjunil: 

—Chavaycha lagsaval taqayntsal la 
mintalaka'ukxpuk'an anchanu! chivinti yu 
tstogkanta la ixchivinti Dios yu 
xa'asmakyat'ikcha. 

22 Ex tachun ox talhichivinil ni Jesús, 
va tus sag tataulal ni va ayaj laj'oxi ni 
chivinti yu naul. Pero astan ixtalalhi- 
sakmiy siya yu'uncha: 

—¿Jantu yu! iststal ni José? 

23 Ex ni Jesús lakjunil: 

—Ni uxiknank'an lagsaval kilajunpu- 
tunau ni chivinti yu najun: “Jak'uch'unu!, 
kak'uch'uch'o'ok'a me'eman.” Vachu! 
lagsaval kilajunputunau: “Ijgasmakvi yu 
laj'ay axtoqnu' yu mak'at'i laka putaulan 
Kapernaum. Chavay vachu va chun k'ama- 
k'at'i aniy la mimputaulan.” Va chuncha 
kilajunputunau. 

24 Ex taylha!al ixchivinti ni Jesús, va 
naul: 

—Lagsaval klajunau matichun lapa- 
naki yu laqpute'ey ixchivinti Dios, jantu 
talaga'iy la ixputaulan. 25 Lagsaval 
klajunau ayaj ixta'alin Ihuvaj tiyaunin ni 


xalakat'un Israel tejkan maqancha 
ixtlajun Elías yu ixlaqpute'ey ixchivinti 
Dios. Jantu katamal xkan por la'attutu 
jach'itin apakltaun, ex alil ay chavan 
talakapuchux ni anchanu lakamunukpa'. 
26 Pero ni Elías jantu kalhimalaqachakal 
kalaq'agtayjul ni anchanu' tiyaunin yu 
ixtavilanal xalakat'un Israel. Malaqa- 
chakal ka'agtayjul va qayntaun tiyau yu 
ixvil laka putaulan Sarepta ta'an 
ukststuniy ni laka putaulan Sidón. 
27 Vachu! xalakat'un Israel ayaj ixta!alin 
lhuvaj taqan'anin yu ixlakapuch'ita 
tejkan maqancha ixt!ajun ni Eliseo yu 
ixlaqpute'ey ixchivinti Dios. Pero jantu 
matichun yu'uncha kalajk'uch'ukal. Va 
k'uch'ukal vamun ni Naamán yu 
machaqa! Siria yu jantu israelita kaval. 
28 Tejkan chuncha taqasmaklhi, ex 
tachun ni lapanakni laga chaga' ayaj 
tatalqamal. 29 Tama'ostaulnil ni Jesús 
va talha!al la ixlhimagspa' ni anchanu 
putaulan Nazaret. Talha'al la ixkuktan 
ni aspajun ta'an vil ni putaulan. Ixta- 
najun ni ancha katangalhukal. 30 Pero ni 
Jesús pulaqpuslhi ta!an ixtayanal ni 
yu'uncha, ex anchoqolcha. 


Ni Jesús maxtunil aqmoqxnu' 
qayntaun lapanaki 
(Mr. 1:21-28) 


31 Ex chuncha ni Jesús anchoqgol 
Kapernaum, va taun putaulan laka 
estado Galilea. Ancha aqtaynichogol 
jalakmalaniy ni lapanakni taun xajul- 
chan jastaknati. 32 Tus vak tak!atsal ni 
lapanakni por ixchivinti. Va ixchiviniy 
tacha qayntaun jalhachimo'onu'. 

33 Ni laqa chaqa! ta'an ixtatagxto'a, 
ancha ixvil qayntaun jo'ati yu ixlhittajun 
taun aqmoqxnu'. Va p'as t'asal, naul: 

34 —Kilamakajuucha. ¿Vali'iycha 
kila'akxkauyaucha ni kijnan, Jesús, 
machaqa! Nazaret k'at'i? ¿Va tlantla para 
kilalakt'ilhiu? Yu kit'in ikmispayan, ni 
uxint'i va yu ixnavin Dios k'at'i. 

35 Ex ni Jesús laq!'aymal ni aqmoq- 
xnu!, va junil: 

—Sagcha k'alunt'i, kamak'aucha ni 
aniy lapanaki. 

Ex chuncha ni agmogznu' ch'apachoqol 


ni lapanaki tus magtal lakat'un ta'an 
tayanal ni lapanakni, ex taxtunichoqolcha, 
jantucha tu'uchun kamakanil. 36 Ex tus 
tachun tatalhanal y ta'aqtayl talajuniy: 

—¿Suncha lhichiviniy ni aniy lapa- 
naki? Lhit'ajun tap'asta para kalaklhijunil 
ni jantu ox espíritus ni katataxtul y 
yu'uncha tataxtu!ojoy. 

37 Ex chuncha mas va to'oxtaycha 


putaulan kaval ni anchanu lakat'un si ixta- 


Ihichiviniy ni Jesús. 


Ni Jesús palay makachoqol ix'atina' 
ni Simón Pedro 
(Mt. 8:14-15; Mr. 1:29-31) 


38 Ex ni Jesús taxtuchal ni laqa chaga' 
talan ixtatagxto'a, va al la ixchaga ni 


Simón Pedro. Ix'atina' ni Pedro ixtaqan'ay, 
va ixch'apata p'as skakati. Ex tatapayninil 


ka'agtayjul ni Jesús. 39 Ex chuncha ni 
Jesús tayal talan mal ni tagan'an, va 
laq'aymal ni skakati, ex ni skakati va 
niman makaunchogol. Ni ix!atina! Pedro 
nimancha ostaulchoqol, aqtaylcha 
jalakvavay. 


Ni Jesús palay jalakmakachoqol 
pumalhuu lapanakni 
(Mt. 8:16-17; Mr. 1:32-34) 


40 Ex tejkan va laycha ka'anchal ni 
julchan, ixta'alin tagan'anin yu xoqtacha 
tagan'ati ixtalhit'ajun, va laklhiminikal ni 
Jesús. Yucha va qayntamin laqmogqgslanil 


ixmaka'. Chuncha va lakma'ayajni'ochogol 


ni tagan'anin. 41 La Ihuvaj aqmoqxnun 
tataxtul la ixlakatunajk'an ni lapanakni, 
talakt!asal, va tanajun: 
—Uxintlicha ni Sas'at'a Dios k'at'i. 
Pero ni Jesús, yucha jalaq'aymal ni 
aqmoqxnun para jantucha katachivinil. 
Ixtak!atsay ni Jesús va yu laksakta Dios. 


Ni Jesús ix'anta laqpute'eni' laka alati 
putaulanin xa'estado Galilea 
(Mr. 1:35-39) 


42 Tejkan tunkumintacha, ni Jesús 
taxtul ni laka putaulan, al ta'an jantu 


t'uju' chagan pero yu lapanakni talakxkaul 


tus tatemachal ta'an ixvilchal. 


Tatapayninil ni Jesús para jantu kalak- 
makaul. 43 Pero ni Jesús va lakjunil: 

—Kit'in ikmaqsk'iniy kajk'al alati 
putaulanaxna, kaklaqpute'el ni ox 
chivinti tacha lIhachimo'onun ni Dios. 
Va yucha klhimalagachakanta. 

44 Ex chuncha ixtitukxuyal ni Jesús 
xa'estado Galilea, ixlaqpute'ey ixchivinti 
Dios laqa chagan ta'an ixtatagxto!a ni 
israelitas. 


Ni Jesús makal para lhuu 
jatanti katach'apal 
(Mt. 4:18-22; Mr. 1:16-20) 


1 Taun julchan ni Jesús ixyachal la 
5 ixkilpa' yu ay lakxkan yu junkan 
Genesaret. Va tachinchal lhuvaj lapanakni 
tus lapats'iuksni ixtajunita, taqasmakpu- 
tuncha ixchivinti Dios. 2 Ni Jesús lagts'il 
la'attuy barcos lagpogapaj ixtavilanal 
lakxkan ta'an va ukststuniycha ni ixkilpa!. 
Ni xach'apanan jatanti yu'uncha ixtalaq- 
taxtutacha, ixtatlajunchoqoycha cha!anan 
ixch'oqxk'an. 3 Ex ni Jesús tajul lagataun 
barco yu ixnavin Simón Pedro ixjunita, 
tapayninil para stal kalha'al tstuniy. Ex 
ni Jesús taulalcha ni laka barco, 
aqtaylcha lakmalaniy ni lapanakni. 

4 Tejkan chivin'ol, junil ni Simón: 

—K'amuuch'o'o ni mibarco, kalhi- 
p'inchiy tus ta'an pulman ni lakxkan. 
Ancha k'amut'i ni minch'oqxni para 
kach'ap'a ni jatanti. 

5 Yu Simón qaltayl: 

—Jamalanini', chavay taun tats!is 
xaktapatsayau, jantu tu'uchun 
kakch'apau, pero incha uxint'i Ihina'un, 
ex kakmujuchogoya' ni kinch'oqxni. 

6 Ex tejkan lagsaval chuncha tamakal 
yu laklhijunil ni Jesús, tach'apal lhuvaj 
jatanti tus ta'exlhi ni ixch'oqxk'an. 7 Ex 
chuncha aqtaylcha talamaqnaqa'iy yu 
ixtlaltanank'an yu ixtatajumanal alaka- 
taun barco, va para katamil aqtayjunun. 
Ex ni yu'uncha tamil, va tus tama!aq- 
tsamal ni la'attuy barco, va laycha 
kata'anchal ni barcos por ists'ink'ixtu ni 
jatanti. 8 Tejkan chuncha lagts'il ni 
Simón Pedro tus ta'aqtsoqoqtanil la ixta- 
laka'ukxpu' ni Jesús, va junil: 

—K'imak'aucha, Jalhachimo'onu', ni 
kitlin va qayntaun magtaqalhini' jo'ati kunita. 

9 Ni Simón kun yu ixtat!a'alinta va tus 
saq taval por tach'apal lhuvaj jatanti. 
10 Vachu! Jacobo ali Juan yu sas'atlan ni 
Zebedeo yu ixt'altanan ni Simón, yu'uncha 
vachu va tus saq taval. Pero ni Jesús junil 
ni Simón: 

—Jantu kat'alhan. Va ixttemay jatanti 
pero chavaycha kalaktlemaye'e lapanakni. 

11 Ex tejkan talhimilcha ixkilpa! laka- 
t'un ni barcos, va tus talakmkulha'ol 
tachun ix'axtoqnuk'an, va tat'a'al ni Jesús. 


Ni Jesús palay makachoqgol 
qayntaun yu lakapuch'ita 
(Mt. 8:1-4; Mr. 1:40-45) 


12 Tejkan Jesús ixvil lakataun 
putaulan, chinchal qayntaun lapanaki yu 
ixlakapuch'ita. Va lagts'il Jesús ex ta!aq- 
tsoqoqtal y talakaputatamal tus lakat'un, 
tapayninil, va junil: 

—Jalhachimo'onu'!, incha uxint'i 
k'anau, lay kink'uch'unin kintagan'ati. 

13 Ex ni Jesús moqslanil ixmaka', va 
junil: 

—Chun, kit'in knajun palaycha 
k'a'unch'o'o. 

Tejkan chuncha naul ni Jesús, va 
niman palay junchogol ni lapanaki. 14 Ex 
ni Jesús junil: 

—Jantu matichun kalaqpute'enin. 
Vamun kalaqp'inchiy yu kura y kalhip'inin 
milapaxkan yu tacha lhinajun ixlhachi- 
mo'on ni Moisés, para katak'atsa'ol ni 
lapanakni ni palaycha unch'o'ot'a 
mintagan'ati. 

15 Pero tak'atsa'olcha tachun ni lapa- 
nakni yu ixmakay ni Jesús. Xlhiyucha 
lhuvaj lapanakni ixtatagxto'a para kataqa- 
smaklhi ixchivinti vachu! para kalajk'u- 
ch'ukal. 16 Pero ni Jesús, yucha ix'an ta'an 
jantu t'uju' lapanakni, ancha ixt'achiviniy 
ni Dios. 

Ni Jesús palay makal qayntaun 


yu ixlakanita 
(Mt. 9:1-8; Mr. 2:1-12) 


17 Taun julchan ni Jesús ixt'ajun jama- 
lanini'. Ancha ixtavilanal ni fariseos ali yu 


ixtamasuy ixlhachimo'onk'an ni israe- 
litas. Yu'uncha taminchal talakachux 
putaulanaxna xa'estado Galilea, xa'e- 
stado Judea y vachu laka putaulan 
Jerusalén. Ni Dios ixtaqnita ni Jesús 
ixtap'asta para lay kalakma'ayajni- 
chogol ni tagan'anin. 18 Ex tachinchal 
alati lapanakni, va talhiminta laka 
putaman qayntaun tagan'an yu ixlaka- 
nita. Ixtamanuputun ixpulakna laga 
chaqa! la ixtalakalukxpu! ni Jesús. 

19 Pero jantu katatemal to'oxtaycha 
kataputanuchal, va ixta'alinta lIhuvaj 
lapanakni. Ex chuncha tatauk'al 
ix'ukxni ni chaqa! y talaqtayl tamoqgo- 
suniy xalasegen. Ex ancha tapuma'e- 
ltajul ni tagan'an la ixputaman ta'an 
ixtayanal ni lapanakni, la ixtalaka'uk- 
xpu' ni Jesús. 20 Tejkan ni Jesús jalaq- 
ts'il ni ox talhakapu'alcha, ex junil ni 
tagan'!an: 

—Lapanaki, yu mintalaqalhin 
chavay malaqmixikalcha. 

21 Ex yu ixtamasuy ixlhachimo'on- 
klan ni israelitas ali yu fariseos talaqtayl 
tapastak'a: 

—¿Tas ayucha ni aniy lapanaki? 
Yucha t'ajuncha akch'intamana' ni Dios 
kun ixchivinti. Jantu matichun lay 
malaqmixiy ni talagalhin, ni talaqalhin 
malaqmixiy vamun Dios. 

22 Ni Jesús ixk'atsaycha yu ixta- 
tlajun pastaknan, va lakjunil: 

—¿Vali'iycha chuncha p'ast!ak'at'ik 
ni uxiknank!an? 23 ¿Suncha jantu 
lhita'ay kaval? ¿K'a'un: “Yu mintalaga- 
lhin laqmixlhicha”, u va k'a'un: “K!a!o- 
stlatulcha, kat'itukxunt!ayach'o'ocha”? 
24 Chavay klamasuniyau ni kit'in yu 
kval Sas'at'a Lapanaki klhit'ajun lhachi- 
mo'on aniy lakamunukpa' para kakma- 
laqmixil ni talagalhin. 

Ex va junil ni lapanaki yu ixlakanita: 

—Chavay ijkunan, ka'ost!a'ulcha, 
kalhip'inch'o'ocha mimputaman. 
K!ap'inch!o'ocha la minchaga!. 

25 Ex yu ixlakanita va niman ostaul- 
chogol la ixtalaka'ukxpuk'an ni lapa- 
nakni, lha'al ixputaman, anchoqolcha la 
ixchaga!, va ay ixmakay ni Dios. 

26 Tachun ni lapanakni va tus sag taval, ay 
tamakalcha ni Dios. Va ayaj tatalhanal, 
tanajun: 

—Chavay lagts'iucha laj'ay axtoqnu' 
yu jantu agtaun lagts'inau. 


Ni Jestis junta'il Levi yu 
vachu' junkan Mateo 
(Mt. 9:9-13; Mr. 2:13-17) 


27 Ex astan taxtul ni Jesús, va lagts'il 
gayntaun yu ch'inin impuestos yu 
ixjunkan Leví. Va ixvil talan mapalkan 
impuestos. Ni Jesús va junil: 

—K'int!atlatlicha. 

28 Ex ni Leví ostaulal, lakmakaun'ol 
tachun ixtaxtoqnu', va tlalalcha ni 
Jesús. 29 Ex chuncha ni Leví va makal 
taun ay lakvayti la ixchaqa' para Jesús. 
Vachu! ancha ixtavilanal laka mesa 
qaynlhuvaj yu xach'inin impuestos kun 
alati lapanakni. 30 Yu fariseos ali yu 
ixtamasuy ixlhachimo'onk'an ni israe- 
litas talaqtaynil talaktu'uy ixt'altanan ni 
Jesús, tanaul: 

—¿Vali'iycha vaynat'ik y oqnunat!ik 
kun yu tach!inin impuestos ali alati yu 
magtaqalhinin? 

31 Jesús lajqaltayl, lakjunil: 

—Yu talayajnan jantu tamagsk'iniy 
kalajk'uch'ukal, yu tamaqsk'iniy va yu 
tagan'anin. 32 Kit'in jantu ikminta lakt!a- 
salin yu laj'oxi lapanakni, va ikminta 
lakt'asa'in yu maqtaqalhinin para katama- 
paxal ixjatapastak'atk!an. 


Ni Jesús lhisakmikal vali'iycha jantu 
tatask'ajay ixttaltanan 
(Mt. 9:14-17; Mr. 2:18-22) 


33 Ex talhisakmil ni Jesús: 

—¿Vali'iycha ixt'altanan ni Juan y 
vachu! ixtlaltanan ni fariseos ayaj tata- 
mo'oy y tatask'ajay pero yu mint'altanan, 
yu'uncha si tavajin y taloqnun? 

34 Jesús jaqaltayl: 

—Tejkan alin lakxtuklati, jantu lay 
k'alhinau ni jantu katavayl yu jalakjunta!i- 
kanta tejkan vananaj tat'avilanal ni ts'al 
yu lakxtuklay. 35 Pero kamina' julchan 
tejkan kamaxtukana' ni anchanu! ts'al, ex 
ixtlaltanan katatask'ajaya!. 


36 Ex ni Jesús lakjunchoqgol taun 
chivinti yu xta!a jatapastak'ati, va naul: 

—Jantu matichun exa aqxtaun 
laqch'iti yu sast'i para kalhilaqgpumpul 
taun lagch'iti yu at'alicha. Incha 
chuncha makay, ex magats'angaycha yu 
sast'i laqch'iti. Yu sast'i laqch'iti jantu 
lay ox junchogoy kun ni laqch'iti yu 
at'ali'. 37 Vachu jantu lay k'amu'ut'i yu 
sast'i xaxkan uva laka jaxta'an yu at'ali". 
Yu xaxkan uva yu sast!i va matampa'!ay 
yu at'ali' jaxta'an. Ex chuncha yu 
xaxkan uva ali yu jaxta'an va tatslan- 
qaycha. 38 Yu xaxkan uva yu sast'i va 
k'amu'ut'i laka jaxta!an yu sast!i. 
39 Jantu matichun ot!a yu sast'i xaxkan 
uva incha ogtacha yu maganiya!. 
Tanajun: “Yu maganiya! apalay ox.” 


Ixt'altanan Jesús ta'ex'il ni trigo 
mas va xajulchan jastaknati 
(Mt. 12:1-8; Mr. 2:23-28) 


1 Taun xajulchan jastaknati ni 

Jesús ali ixtlaltanan ixtapu'anta 
ta'an alinta tach'!anati, yu ixt'altanan 
ta'aqtayl talaj'exliy yu xatalts'i ni trigo, 
va taxap'i'ulha'alcha. 2 Ex lati yu fari- 
seos va talhisakmil: 

—¿Vali'iycha mak'ayat'ik lIhitapatsa 
chavay mas jantu xtagkan lakatin k'at'a- 
p'ats'at'i ni xajulchan jastaknati? 

3 Ex ni Jesús va jagaltayanal: 

—¿Jantu k'ap'ut'e'et'ik tacha tamakal 
ni David kun ixt'altanan tejkan tacha- 
vanil? 4 Tejkan tanul la ixchaga ni Dios, 
ch'apal ni pan yu ixmogqgslanikan Dios, va 
ul, exjalagxtaqnil ixt'altanan. Chuncha 
makal mas vamun ni kuras ixtalhit'ajun 
lakatin para kata'ul ni anchanu pan. 

5 Ex vachu' naul ni Jesús: 

—Ni kit'in yu Sas'atla Lapanaki klhi- 
najun tisuncha lay makakan ni xajul- 
chan jastaknati. 


Palay junchoqol qayntaun yu jantu 
lay ixmapu'ay ixmaka' 
(Mt. 12:9-14; Mr. 3:1-6) 

6 Ex ataun xajulchan jastaknati val. Ni 


Jesús tanul laqa chaqa! ta'an ixtatagxto'a 
ni israelitas, ancha masul ixchivinti 

Dios. Ancha ix'alinta gayntaun lapanaki yu 
jantu lay ixmapu'ay ixlhijakanaj maka'. 7 Yu 
ixtamasuy ixlhachimo'onk'an ni israelitas 
ali yu fariseos ixtalaqts'intanuy ni Jesús. 
Incha kak'uch'ul mas va xajulchan jastak- 
nati ex lay kataputislajmal. 8 Pero ni Jesús 
ixk!latsaycha yu ixtatlajun pastaknan. Ex junil 
ni lapanaki yu jantu lay ixmapu'ay ixmaka!: 

—Ka'ostlaycha, k'atlan'ajtlaycha aniy. 

Ex ni lapanaki ostayalcha, va ancha 
tayal. 9 Ex ni Jesús lakjunil yu alati: 

—Kaklalhisakmiyau taun tu'uchun. 
¿Ni xajulchan jastaknati tas Ihinajun kilha- 
chimo'onk'an? ¿Lhinajun k'amak'at'i yu 
ox u va lhinajun k'amak'at!i yu talaqalhin? 
¿Lhinajun k'amalaqt'axt'ut'i u va lhinajun 
k'amagnit'i? ¿Tas lhinajun? 

10 Ex ni Jesús jalaqts'il tachun yu ixta- 
malagachoqoxnuta ex junil ni lapanaki: 

—K'axnujt'i mimaka!. 

Ex ni lapanaki xnujlhi ixmaka', oxicha 
junchogol. 11 Pero ni fariseos kun yu ixta- 
masuy ixlhachimo'onk'an ni israelitas ayaj 
talukujlal. Aqtaylcha talaxaqalay, va tala- 
lIhisakmiy tisuncha lay katamakanil ni 
Jesús. 


Ni Jesús jalaksaklhi 
pumakaut'uy ixt'altanan 
(Mt. 10:1-4; Mr. 3:13-19) 


12 Tejkan chuncha ixtitukxuntayay, ni 
Jesús al sk'ini' Dios laqataun aspajun. 
Ancha taun tats'is ttachivinil Dios. 

13 Tejkan tunkunchogol lakjunta'il ixt'a- 
ltanan, jalaksaklhi pumakaut'uy, va jala- 
k'ulal ixtamalagachan. 14 Laksaklhi Simón, 
yu Jesús junil Pedro. Vachu' Andrés yu 
ixtlalaqajun ni Simón. Vachu! Jacobo ali 
Juan ali Felipe ali Bartolomé 15 ali Mateo 
ali Tomás ali Jacobo ists'al ni Alfeo ali 
Simón yu ixjunkan Zelote. 16 Vachu Judas 
ixtlalaqajun ni Jacobo y vachu' aputaun 
yu ixjunkan Judas Iscariote yu astan 
maqxtaqlhi ni Jesús. 


Ni Jesús lakmalaniy Ihuvaj lapanakni 
(Mt. 4:23-25) 


17 Ni Jesús lakt'atajuminchal ixt!a- 
ltanan ni laka aspajun. Tachinchal ta'an 
akpujunan, ancha tatayal. Vachu' 


ixta'alinta pumalhuu ixt'altanan kun 
pumalhuu yu machagan xa'estado 
Judea, yu machagan Jerusalén, vachu' 
yu machagan laka putaulan Tiro ali 
Sidón. Tachinchal para kataqalasmaklhi 
ni Jesús y vachu' para kalajk'uch'ukal 
ixtaqan'atk!an. 18 Vachu ni Jesús palay 
jalakmakal ni lapanakni yu jamamagan- 
lqajnivay ni jantu ox espíritus. 

19 Tachun ni lapanakni ixtach'apaputun 
ni Jesús, ixtap'asta taxtuniy para kalaj- 
ktuch'ul ni tagan'anin tejkan lakpiklay. 


Ni Jesús laklhichiviniy yu ox 
Ihi'achantajuy ali yu jantu 
(Mt. 5:1-12) 


20 Ex ni Jesús jalaqts'il ixtlaltanan, 
va lakjunil: 

—Laj'ox kaxajtachal mijatsukunti- 
klan ni uxiknank'an kilpatanin, tapa- 
xtoqniyan k'at'anut'ikcha ta'an lhachi- 
mo'onun ni Dios. 

21 "Laj'ox kaxajtachal mijatsukunti- 
klan yu chavay ch'avanit'ikcha, astan 
k!a!ots'ayapitik. 

"Laj'ox kaxajtachal mijatsukuntik'an 
yu chavay alhunat'ik, astan 
k!alaj'ach'anapitik. 

22 Laj'ox kaxajtachal mijatsukunti- 
k!an tejkan taxkayyan ni lapanakni, 
tejkan jantucha tat'altananputunan, 
tejkan talaktutuyan, vachu' tejkan tama- 
nuniyan jalaklkanti por kilapanakni 
unt'at'ik ni kit'in yu kval Sas'at'a Lapa- 
naki. 23 Ayaj kalhi'ach'ant'a'ut'ik kun 
lhuu achati ni anchanu julchan tejkan 
chuncha katamakaniyan. Ay kuna! 
milhilhajatk'an ni lakt!liyan. La 
magancha ixpayank!an vachu' jantu 
ixtalaqtstinputun yu ixtalaqpute'ey 
ixchivinti ni Dios. 

24 "Pero payni'incha yu uxiknank'an 
magalinin, vamun chavay lhit'aunat'ik 
achati. 

25 "Payni'incha ni uxiknank'an yu 
chavaycha tus ox ots'at'at'ik, astan 
k!ach'avanapitik. 

"Payni'incha ni uxiknank'an yu 
chavaycha ach'anat'ik, astan klama'ani- 
nanapitik y k!alaj'alhunapitik. 

26 "Incha tachun ni lapanakni tanajun 
laj'oxi lapanakni unt!at'ik, ex payni'incha 
ni uxiknank'an. Magancha ixpayank'an 
vachu! talakjunil laj'oxi lapanakni yu 
jamakanunun, yu ixtanajun ixtalaqpute'ey 
ixchivinti Dios. 


Ni Jesús naul k'alakp'axk'at'ik yu 
mint'alaxkaynink'an 
(Mt. 5:38-48; 7:12) 


27 "Pero uxiknan yu kilaqalasmat'au, 
klajunau kap'axk'at'ik mint'alaxkaynin- 
klan. K'amak'anit'ik laj'oxi yu taxkayyan. 
28 Klalaklhit'ap'aynit'ik yu ox yu tanajun 
jantu ox k!at!lap'asat'ik. Kask'init'ik Dios 
yu tamakaniyan lagtagal. 29 Incha mati- 
chun palagstisayan va kaxt!laqnin aminpa- 
lagxtitaun. Incha matichun kamaxtunin 
minkutun, kamak'aunincha vachu!' 
kalha'alcha mixkuju'. 30 Incha matichun 
sk'iniyan taun tuluchun kaxt!aqnin. Incha 
tamaxtuniyan yu minavin, jantucha 
magsk'iniy kask'inich!o!o. 31 Kalakmak'a- 
nit'ik yu alati vachu va tacha naunat'ik 
katamakanin. 32 Incha p'axk'ayat'ik 
vamun yu tapaxkayan, ¿ex tisuncha xtapal 
kaval? Yu talaktu'unun vachu va chuncha 
talapaxkay. 33 Incha mak'aniyat'ik laj'oxi 
vamun yu tamakaniyan laj'oxi, ¿ex 
tisuncha xtapal kaval? Yu maqtagalhinin 
vachu va chun talamakaniy. 34 Incha 
mach'ixt!aqniyat'ik vamun yu lay katama- 
palnichoqoyan, ¿ex tisuncha xtapal kaval? 
Yu magtaqalhinin vachu va chun talama- 
ch'ixtaqniy para katalaga'ichogol. 

35 Klalakp'axk'at'ik mint'alaxkaynink'an, 
k'alakmak'anit'ik yu laj'oxi, k'axt'aqnit'ik 
yu task!liniyancha mas jantu kataxtaqni- 
chogoyan. Ex ay kuna! milhilhajatk'an, 
vachu' k'a'unapitik sas'at'an Dios. Ni Dios 
lakmapayniy mas yu jantu tapaxkajlaqts'in 
ali yu talaktu'unun. 36 Kamap'ayninit'ik 
vachu va tacha mimPay Diosk!an 
tamapayniyan. 

Jantu k'alakmuk'anit'ik laqtagal yu alati 

(Mt. 7:1-5) 

37 "Jantu k'alakmuk'anit'ik laqtagal yu 
alati lapanakni ex ni uxiknan jantu kata- 
muk'aniyan lagtagal ni Dios. Jantu 


k'amuk'at'ik maganlgajnati, ex jantu 
katamuk'aniyan maganlgajnati. K'ala- 
malaqmixinit'ik, ex katamalaqmixi- 
niyan. 38 K!alagxt'aqnit'ik yu tamaq- 
sk'iniy ex kaxt'aqnik'anapitik yu 
magsk'iniyat'ik. Kataxtaqniyan kun taun 
papulkan yu ox jak'alhamunti, ox 
jak'auksmunti y ox jats'iuksmunti. Kata- 
puxtaqniyan ni uxiknank'an vachu va 
tacha jap'uxt!aqniyat'ik yu alati. 

39 Ex ni Jesús lakjunil taun chivinti 
yu xta'a jatapastak'ati, va naul: 

—Qayntaun la'ach'ix jantu lay 
kamap'ulal aqayntaun la'ach'ix. Katata- 
galgosa' ixla'attuyk'an, va ch'antaun 
katalaqpa'a' laka pusanjan. 40 Jantu 
matichun yu malanikanta apalay ay 
xajantu yu jamalaniy. Tejkan kala- 
niloya!, ex vachu va chun kuna! tacha 
ixjamalanini". 

41 ¿Valiliycha mak'ay kuenta yu 
lakat'uniy laqtaqal yu makay qayntaun 
milagaj pero jantu mak!ay kuenta yu la 
ay laqtaqal yu mak'!ay uxint!i? Va tacha 
laqts'iniy xatalvayanti k'iu yu lakpu- 
tanun la ixlagchul milagaj, pero jantu 
mak'ay kuenta yu la milaqchul va 
lakputanun maga'ay k!iu. 42 Chavay 
incha lakputanun ni maqa'ay k'iu la 
milagchul, ¿ex vali'iycha uniy milagaj: 
“Kakmaxtuniyan yu xatalvayanti k'iu yu 
lakputanun la milagchul”? Va ttuy 
ukxpu' mak'ay. Magsk'iniy p'unaj 
k'amaxttulel ni maqa'ay k'iu yu lakpu- 
tanun la milaqchul, ex chuncha 
apalaycha ox k'alak'avanane'e para 
k'amaxt'unin xatalvayanti k'iu yu lakpu- 
tanun la ixlagchul milagaj. 


Yu k'iu pumispakan ni xalhi'uti 
(Mt. 7:17-20; 12:34-35) 


43 'Jantu t'uju! ox k'iu yu xta'a xa!u- 
nikan yu jantu ox kaval. Nisin jantu 
ka'alilcha k'iu yu jantu ox kaval yu xta'a 
xa'unikan yu ox. 44 Tachun k'ivinan 
pumispakan ni xa'unikan yu xta'a. Jantu 
lay k!ap'uxt'i higo laka jaltukun, vachu' 
jantu lay k'ap'uxt'i uvas ta!an vali!iy 
jak'ivinan. 45 Yu ox lapanaki, la ixjalha- 
nuti ma'ata yu laj'oxi, ancha maxtuy yu 

laj'ozi chivinti. Yu laktu'unu' lapanaki la 
ixjalhanuti ma'ata yu jantu laj'oxi kaval y 
ancha maxtuy chivinti yu jantu laj'ox. Va 
kiltaxtuy ixchivinti tacha najun ixjalhanuti. 


Ni Jesús lIhichiviniy qaynt'uy lapanakni 
yu tamakay ixchaqak'an 
(Mt. 7:24-27) 


46 '¿Vali'iycha kilajunau ni uxiknan- 
klan, kiJalhachimo'onu, kiJalhachi- 
mo'onu, pero jantu mak'ayat'ik yu klalhi- 
junau? 47 Chavay klajunau tacha junita yu 
kinqalasmat!a y makay tacha yu kit'in 
klhinajun. 48 Yucha va tacha qayntaun 
lapanaki yu makal agataun chaga'. La 
pulman maknunil ixputayan, va si kun 
chiyux. Ex tejkan aynlhi ni lalaxkan tala- 
kanunil kun tachun ixtap'asta para 
kamagtal ni anchanu' chaqa'. Pero jantu 
tstuniy kapiklal, va lhit'ajun ixputayan si 
chiyux. 49 Pero yu qasmat'a kinchivinti 
incha jantu makay yu kit'in klhinajun, 
yucha va tacha qayntaun lapanaki yu 
makal ixchaga' lakat'un, jantu kun xapu- 
tayan. Ex tejkan aynlhi ni la'axkan talaka- 
nunil kun tachun ixtap'asta, va tus tachun 
lakpuj'ol, laqche'e'ol, va aqtaun lha'an'ol. 


Ni Jesús palay makachoqol ix'oqxtamati 
qayntaun xa'ukxtin tropas 
(Mt. 8:5-13) 


1 Tejkan Jesús lagxagala'ol ni lapa- 
7 nakni va al Kapernaum. 2 Ancha 
ixlalin qayntaun yu machaga' Roma, va 
xa'ukxtin tropas. Ixlhitlajun qayntaun 
ixloqxtamati yu va chapujcha ix'achaniy. 
Va ixtaqan!ay, va laycha kanil. 3 Tejkan ni 
xa'ukxtin k!atsal ni ancha t'ajun ni Jesús, 
jalaqmalagachal yu xalaj'aynin israelitas 
para kata!al tapayninin para kamil 
k'uch'unini' ixlogxtamati. 4 Ex yu'uncha 
talagchinchal ni Jesús, ta'aqtaynil tatapay- 
niniy, va tajuniy: 

—Ni anu! xalukxtin tropas, yucha 
qal'ox, paxtoqniy k'a'aqt'ay'ut'i. 5 Ayaj 
kintapaxkayan ni kijnank!an yu israelitas 
juntau. Va yucha lhinaul ixmakaka ni 
chaqa! ta'an tagxto'au. 

6 Ex ni Jesús lakt!a'al pero tejkan va 
ukststuniycha para katacha!'al ni laqa 


chaga', ni xa'ukxtin tropas jamalaqachal 
ixlamigos para katalhaanil ni Jesús taun 
chivinti, najun: 

—Jalhachimo'onu', kit'in jantu ox 
kakval, jantu kimpaxtoqniy para k'int!a- 
tlanuchiy la kinchaga'. 7 XIhiyucha 
jantu k'ancha'an lakxkaunan, va jantu 
ox kakval. Incha uxint'i na'un, ex ni 
kiloqxtamati va palaycha kajunchoqgoya' 
mas magati yachiy. 8 Kit'in klhit'ajun 
ki'ukxtin, vachu! la kintamaka' alin 
tropas yu kinta'aqtayjuyan. Tejkan 
xagayntaun ijkuniy ka'al avint'i, ex ni 
yucha va niman an. Yu aqayntaun 
tejkan ijkuniy kamil, va niman min. Yu 
kilogxtamati tejkan ijkuniy kamakal 
tu'uchun, yucha va niman makay. 
Uxint'i vachu chun lay kalhinau palay 
kajunchogol ni kitogxtamati. 

9 Tejkan qasmaklhi ni Jesús va tus 
saq tayal. Tasp'iklhi, jalaqts'il ni ixtalha- 
vaxtu lapanakni yu ixtatixkaulha'anta, 
va lakjunil: 

—Lagsaval jantu matichun kaktemal 
xalakat'un Israel yu chuncha lhaka- 
pu'anan tacha yu aniy lapanaki. 

10 Ex ni lapanakni yu ixjamalaga- 
chakanta tachinchogochal laqa chaga'. 
Ancha tatemal ni oqxtamati yu ixta- 
qan'ay, va palay ixjunchoqotacha. 


Ni Jesús majkujuchoqol ists'al 
qayntaun tiyau 


11 Ex astan ni Jesús al taun putaulan 
yu junkan Naín. Vachu! ixtatlalanta ixtla- 
ltanan kun Ihuvaj lapanakni. 12 Tejkan va 
ukststuniycha kacha'al ni laka putaulan, 
va lagts'il ni lhalankanta qayntaun janini' 
ixmaknuka. Vamun yu! istslal ixjunita ni 
ixnati. Yucha va tiyau ixjunita. Qayn- 
lhuvaj lapanakni yu ancha machagan va 
ixtatlalanta ni anchanu tiyau. 13 Tejkan 
lagts'il ni Jalhachimo'onu Jesús ex ayaj 
mapaynil ni tiyau, va junil: 

—Jantu k'a!alhu. 

14 Ex ni Jesús talakanunil ni p'aglati, 
makasal. Yu xalha'anan, yu'uncha ancha 
saq tatayal. Ex ni Jesús junil ni janini!: 

—Ts'al, kit'in kunan, 
ka'ost!a'ulch'o'ocha. 

15 Ex ni janini' va niman ostaulal, 
agtaychoqolcha jalakt!achiviniy ni lapa- 
nakni. Ni Jesús magxtaqnichoqgolcha ni 
ixnati. 16 Tejkan chuncha talagts'intayal ni 
lapanakni tus tachun tatalhanal, ex 
chuncha ta!aqtaynilcha ay tamakay ni 
Dios va tanajun: 

—Taun ay lapanaki yu laqpute!ey 
ixchivinti Dios alin kun kijnank'an. 

Vachu tanaul: 

—Chavaycha Dios ixchin para kalak- 
tlatilukxuntayal ixlapanakni. 

17 Talakachux ni xalestado Judea 
tak!atsa'ol tachun yu ixmakaycha ni Jesús. 


Ni Juan jamalagachal qaynt'uy 
ixt'altanan kalaq'al ni Jesús 
(Mt. 11:2-19) 


18 Vachu! ixt'altanan ni Juan tak'atsal 
tacha ixmakay ni Jesús. Ex talaqpute'eni- 
chogolcha ni Juan. Ex chuncha ni Juan 
lakjunta'il qaynt'uy ixt!altanan. 19 Jamala- 
qachal lhasakminin ni Jesús incha laqsa- 
valcha yucha ni Cristo yu ixtanajun 
kamina! u incha vananaj katapakxan'il 
aqayntaun. 

20 Ex chuncha yu ixtamalaqachan 
ni Juan, anchanu pumat'uy lapanakni 
tatalakanunil ni Jesús, tajunil: 

—Ni Juan yu jamagchaj'avana', yucha 
kintamalagachan lhisakminin incha uzint'i 
lagsavalcha ni Cristo k'at'i yu ixtanajun 
kamina! u incha kakpakxanau agayntaun. 

21 Ni anchanu panch'ix tejkan tacha'al, 
ni Jesús palay makal lhuvaj taqan'anin ali 
yu ixtalhit'ajun jantu ox espíritus. Vachu 
jalakmalakavanichogol Ihuvaj lapanakni 
yu la'ach'ixin ixtajunita. 22 Ex ni Jesús va 
lakjunil: 

—K'ap'inch'o'ot'ikcha, k!a'unapitik ni 
Juan yu xalaqts'inat'ikcha kun yu xa'a- 
smakt'atlikcha. Talakavananchogoycha yu 
la'ach'ixin, yu lakch'anlt'ul taltanancho- 
goycha, yu lakapuch'inin palaycha tajun- 
choqoy, yu aqatapan taqasmaknancho- 
qoycha, yu janinin takujchogoycha. 
Vachu! yu kilpatanin jattaunkancha jalaq- 
pute'enika ni ox chivinti yu masuy tacha 
lay katapulaqtaxtul. 23 Ox kaxajtachal 


ixjatsukunti ni lapanaki yu jantu aqtaun 
kimakajun. 

24 Tejkan talanchogolcha ixtamala- 
qachan ni Juan, ex ni Jesús aqtaylcha 
Ihichiviniy ni Juan, va lakjunil ni 
lapanakni: 

—Tejkan k'ilaqts'int'ik ni Juan laka- 
k!avin, ¿tisuncha ixp'int'at'ik lagts'inin? 
¿Va qaltaun akltiyati yu lajk'alhata ni 
un? 25 ¿Suncha k'ilaqts'int'ik? ¿Va qayn- 
taun lapanaki yu ayaj k'usi lakatayal? 
Pero yu talakatayay kun lajk'us laqch'iti 
va tavilanal la ixchaqak'an maqalinin. 
26 ¿Ex suncha ixp'int'at!ik lagts'inin? 
¿Va qayntaun yu laqpute'ey ixchivinti 
Dios? Lagsaval klajunau chuncha junita 
pero apalay ay junita xajantu yu alati yu 
ixtalaqpute!ey ixchivinti Dios. 27 Ni 
Juan va yu lhitstogkanta la ixchivinti 
Dios ta!an najun: 

Kitlin kakmalagachaya' qayntaun 
yu kap'ulaniyan, 

kala'oximanin ni lakatin talan 
k!ap'up'ine'e. 

28 'Klajunau ni tachun lapanaki yu 
maglaqavanal xanati jantu matichun 
ka'alil yu laqpute'ey ixchivinti Dios yu 
apalay ay kaval. Vamun yu! ay ni Juan. 
Pero yu apalay lakat'uniy lapanaki yu 
Dios lhichimo'oy yucha apalay ay 
xajantu ni Juan. 

29 Tejkan chuncha taqasmaklhi 
tachun ni lapanakni ali yu tach'inin 
impuestos, va tanaul ni Dios vas makay. 
Yu'uncha va ixlaqmaqchaj'avatacha ni 
Juan. 30 Pero ni fariseos kun yu ixta- 
masuy ixlhachimo'onk'an ni israelitas 
talakch'intamal yu ox jatsukunti yu Dios 
ixlagxtaqniputun. Xlhiyucha jantu kata- 
naul ni Juan kama'!aqchaj'aval. 31 Ex 
naul ni Jesús: 

— ¿Tas tajunitacha ni lapanakni yu 
chavay tat!lajun? ¿Tas tatasuycha? 

32 Yu'uncha va tacha s'at'an yu taqa- 
manan laklhitamau yu talat!asaniy, tala- 
juniy: “Klasqolniu yu ma'achajunu' 
jasanti, pero jantu k'at'inint'ik. Klami- 
lpaniu milpati yu mamaganixvanan 
pero jantu k'a!alhunt'ik.” 

33 "Va kilachil ni Juan yu jamagchaj'a- 
vana". Yucha jantu ix'uy pan vachu' jantu 
ix'ot'a xaxkan uva. XlIhiyucha naunat'ik va 
lhit'ajun taun aqmogxnu!. 34 Ex chuncha 
kminta kit'in yu Sas'atla Lapanaki, kvajin, 
k!oqnun. Chavaycha naunat'ik ni kitlin 
javayn'oj y pugal'oqnu'. Naunat!ik va klak- 
tlatilukxuntayay yu tach'inin impuestos ali 
alati yu tamaqgtagalhinin. 35 Pero tachun yu 
lIhixajyachal la ixjatapastak'ati ni Dios 
yucha masuy ni va ox ixjatapastak'ati. 


Ni Jesús vayl la ixchaga' qayntaun 
fariseo yu ixjunkan Simón 


36 Ex qayntaun fariseo lhijunil ni Jesús 
ni katlavayl. Ex chuncha ni Jesús al la 
ixchaga'. Ancha tanuchal, va taulal laka 
mesa. 37 Ex chuncha ni anchanu' putaulan 
ix'alin qayntaun magtagalhini' xanati. 
Yucha k'atsal ni mil vaya! ni Jesús la 
ixchaga' ni fariseo. Ex yucha vachu' chin- 
chal, va lhiminta taun lameta, tajun yu ox 
s'ejen'e. 38 Aqtayl qalhun y ancha talaka- 
nunil ixch'aja! ni Jesús. Aqtaynil ch'ancha'ay 
kun ixlaqpuqalhuti. Ex aqtayl xakanichoqoy 
kun ix'aji para kaxixchoqol ixch'aja! ni 
Jesús. Tejkan maxixinichogol ex kiltastuknil 
ixch'aja ni Jesús y muk'anil yu s'ejen'e yu 
ixlhiminta laka lameta. 39 Tejkan laqts'il 
ni fariseo yu lhijunil ni Jesús lakvayti, va 
pastaklhi x'aman: “Incha lagsaval ni aniy 
lapanaki kaval yu laqpute'ey ixchivinti 
Dios, ka kamispal suncha xanati junita. Va 
qayntaun xanati yu magtagalhini'.” 

40 Ex ni Jesús junil: 

—Simón, kit'in kunputunan taun 
chivinti. 

Ex ni fariseo naul: 

—Chun, jamalanini', k'ituncha. 

41 Ex najun ni Jesús: 

—Qaynt'uy lapanakni ixtalhaaniy 
tumin aqayntaun. Qayntaun ixlhaaniy 
laqakis ciento xatumin plata, yu aqayn- 
taun ixlhaaniy pakltaun ciento xatumin 
plata. 42 Ixla!attuyk'an jantucha lay ixta- 
mapalchogoy ni tumin. Ex ni lapanaki yu 
mach'ixtaqlhi va laqmaqgantaulnilcha yu 
ixlhaanintik'an. Chavaycha klhisakmi- 
yancha, ¿tas ayucha apalay lhipaxkajlaq- 
ts'il ni lapanaki yu mach'ixtaqlhi? 


43 Ex yu Simón qaltayanal: 

—Kit'in knajun ni lapanaki yu 
apalay laqlhuu maqgantaulnikal va yu 
apalay paxkajlaqts'il. 

Ex ni Jesús naul: 

—Chun, laqsaval yu nau. 

44 Ex ni Jesús laqts'il ni xanati, va 
najun, va junkan ni Simón: 

—¿Lagts'in ni aniy xanati? Kit'in 
tejkan iktanuchil la minchaqa' jantu 
k'ixt'aqnin xkan para kaklhicha'al 
kinch'aja'. Pero yu aniy xanati 
kincha'anil kinch'aja' kun ixlaqpuqa- 
lhuti y maxixichogol kun ix'aji. 

45 Uxint'i tejkan iktanuchil la minchaga' 
jantu k'imast'ak'at'i kun taun lakilta- 
stukni pero ni yucha tejkan chilcha tus 
chavaycha jantu makajun kiltastuk!a 
kinch'aja'. 46 Jantu k'ilhilakp'axap'a ni 
aceite la ki'aqtsul. Pero ni yucha kilhi- 
xapanil yu ox s'ejen'e la kinch'aja!. 

47 Xlhiyucha lagsaval kunan yu lhuvaj 
ixtalaqalhin malaqmixini'okal, yucha va 
ayaj lhipaxkajlaqts'in pero yu tstuniy 
ixtalaqalhin malaqmixini'okal, yucha va 
ts'uniy Ihipaxkajlagts'in. 

48 Ex naul, va junkal ni xanati: 

—Va ikmalaqmixini'ojon 
mintalagalhin. 

49 Ex yu alati lapanakni yu ch'an- 
taun ixtatlavilanal laka mesa, aqtaylcha 
talalhisakmiy, talajuniy: 

— ¿Tas ayucha ni aniy lapanaki yu 
malaqmixiy talagalhin? 

50 Ex ni Jesús junil ni xanati: 

—Chavay k'ilhak'ap'up'icha, xlhi- 
yucha mintalagalhin laqt'axt'ucha. 
K!ap'inch'o'ocha oxamaktaun. 

8 1 Taval ni Jesús ixtitukxuyachal 
tachun ni laj'ay putaulanaxna kun 
ni laksttuniy putaulanaxna. Ixjalaqpu- 
te'eniy ni lapanakni tacha lhachi- 
mo'onun ni Dios. Yu ixpumakaut'uyk'an 
yu ixtatlaltanan, yu'uncha vachu ancha 
ixtatlatitukxuyanal. 2 Vachu ixtat'atiluk- 
xuyanal xanatin yu palay tajunchoqgol 
ixtagan'atik!lan vachu' yu lakmaxtunikal 
agmogznun. Qayntaun ixjunkan María 


Xanatin yu ta'agtayjul ni Jesús 

yu machaga' Magdala, yu maztunikal 
lagatujun aqmoqxnun. 3 Vachu' ixt'a'anta 
Juana yu ixanati Chuza yu xa'ukxtin ix!oq- 
xtamatin Herodes. Vachu Susana ali qayn- 
lhuu xanatin yu ixtalaqtayjuy kun ixlhita- 
patsk!an ni Jesús ali ixt'altanan. 


Ni t'in yu xta'a la ox jaxqanti 
(Mt. 13:1-9; Mr. 4:1-9) 


4 Ixtataxtuy lhuvaj lapanakni taun 
taun putaulan, ixtalaqmin ni Jesús. Tejkan 
tatagxtoqlhicha lakjunil taun chivinti yu 
xta!a jatapastak'ati, va naul: 

5 —Qayntaun lapanaki al maman ni 
ixt'in. Tejkan t'ajun maman, lati xat'in ta'e- 
ltajul lakatin. Ancha vamun akch'intamakal 
y yu xats!'o'on lakt!iyan va tata'eltajul unan. 
6 Alati xat'in tamal laka chiyux. Ancha p'ul 
ni t'in pero yu t'un jantu jach'amal kaval, ex 
niman lakxix!o1. 7 Alati xat'in tamachal laka 
jaltukunan. Ancha vachu p'ul pero ch'an- 
taun t'ap'ul nijaltukun, va magatanul, talak- 
xixtanulcha yu xat'in. 8 Alati tamal ta'an ox 
t'un. Ancha p'ul, ox aynlhi, va xtaqlhi ox 
jaxqanti, taun ciento por laqatamin. 

Tejkan chuncha naul ni Jesús ex p'as 
naul: 

—Incha alin mimpaqasmakk'an, ex 
ka!asmakt!ikcha. 


Yu naunputunta ni anu' chivinti 
(Mt. 13:10-17; Mr. 4:10-12) 


9 Ex ixtlaltanan ni Jesús talhisakmil 
sunchacha naunputunta ni anu chivinti. 

10 Ni Jesús lakjunil: 

—Uxiknank'an Dios tamasuniyan tacha 
lhachimo'onun yu jantu tak'atsay alati 
lapanakni. Pero yu alati lapanakni klakpu- 
malaniy chivinti yu xta!a jatapastak'ati. Ex 
chuncha mas talaqts'in yu kmakay, va 
tacha jantu katamispal, mas taqasmat'acha 
kinchivinti, jantu tamalagasiy. 


Yu naunputun ni chivinti yu 
Ihichiviniy ni t'in 
(Mt. 13:18-23; Mr. 4:13-20) 

11 Yu aniy chivinti yu xta'a jatapasta- 
k'ati va inchine naunputun. Yu xat'in 
yucha va ixchivinti Dios. 12 Ni t'in yu 
tatamal lakatin, yucha va tacha ni 


lapanakni yu tagasmat!acha ixchivinti ni 
Dios pero yu agmogznu' va niman 
chinachil para kalakmaxtunichoqol. Va 
najun jantu katalhakapu'al va para jantu 
katalagtaxtul. 13 Ni t'in yu tatamal laka 
chiyux, yucha va tacha lapanakni yu 
tagasmat'acha ixchivinti Dios, ex talha- 
kapu'ancha kun achati. Pero ni chivinti 
jantu tanuy ox la ixjalhanutk!an. Ex 
tejkan tatapasay tstuniy maqanlgajnati 
va tata'osusp'ikchoqoycha. 14 Ni t'in yu 
tatamal laka jaltukunan yucha va tacha 
ni lapanakni yu tagasmat'acha ixchivinti 
Dios pero astan tamakauntijlay. Ayaj 
alin yu tapastak'uy, vachu tamaqamay 
ixmagalitk'an kun xa'achati aniy laka- 
munukpa!. Ex jantucha ox lhixajyachal 
ixjatsukuntik!an. 15 Ni t'in yu tamal ox 
lakat'un yucha va tacha ni lapanakni yu 
taqasmaktayl ixchivinti Dios y tama'ay 
la ixjalhanutk'an kun ox jatapastak'ati. 
Vas tataylha'an kun ni chivinti yu taqa- 
smatlacha. Chuncha tamagantaulay y ox 
Ihixajyachal ixjatsukuntik'an. 


Yu chavay jantu mispakan ox 
katasuya' tacha taun maklku yu 
magqtajiy 
(Mr. 4:21-25) 


16 'Jantu matichun mamagtayay 
taun maklku para kamagatanul laga 
agchoq u para kamanul ixta!apu' ni 
saqati. Va muk'ay talman para lay kata- 
laqts'il maklku yu tatanuy ni laga 
chaga!. 17 Vachu mas alin tu'uchun yu 
jantu ox malaqasikan chavay, astan la 
ox kamalaqasikana'. Mas vamun lati 
tak!atsay chavay, astan tachun 
katak!atsaya!. 

18 'Chavaycha la ox kilaqasmakniu. 
Klajunau yu lhit'ajuncha jatapastak'ati 
yucha apalay lhuu kaxtaqnikana". Yu jantu 
kalhitsukul, mas va yu lakatstuniy yu lhilay 
lhit'ajun, yucha kamaxtunichoqgokana!. 


Talaq'al ixnati kun 
ixt'alaqaunin ni Jesús 
(Mt. 12:46-50; Mr. 3:31-35) 


19 Ex chuncha ni ixnati ali ixt'ala- 
qaunin ni Jesús tachinchal ta'an ixvil. 

Ixtalagts'inputun pero jantu lay katalaka- 
nunil, va Ihuvaj lapanakni ixta'alinta. 
20 Ex va junkal ni Jesús: 

—Minati kun mint'alaqaunin tayanal 
magspa!, tatlachivinputunan. 

21 Pero ni Jesús va naul: 

—Yu lagsaval kinati ali yu laqsaval 
ket!alaqaunin tajunita va yu tagasmat!a 
ixchivinti Dios y tamakay tacha najun. 


Ni Jesús lIhichimo'ol ni un kun lakxkan 
(Mt. 8:23-27; Mr. 4:35-41) 


22 Taun julchan ni Jesús tatajul laka 
barco kun ixtlaltanan, va lakjunil: 

—Ka'aucha tus yu alakataun ixkilpa' 
lakxkan. 

Ex ta'al. 23 Tejkan tat'ajuncha tapa- 
sanan ni lakxkan, va ltatal ni Jesús. Taval 
aqgtaylcha p'as unilay, ex ni barco 
aqgtaylcha tajuyachal ni xkan. Taval va 
laycha ka'aqtsamal. Va tatalhanancha 
katalagts'angal ni barco. 24 Ex ta'al 
maglo'onun ni Jesús, va tajunil: 

—Jamalanini', jamalanini", aniy tlau- 
naucha talagts'anganin. 

Ex ni Jesús ostaulal, aqtayl laq'aymay 
ni un kun xa'ogxpuputi yu ix'ukxlaklata ni 
xkan. Ex chuncha va tus tachun talakatau- 
l'ochogol, tacha agts'iyaj ox junchogol. 

25 Ex ni Jesús lakjunil ixt'laltanan: 
—¿Vali'iycha jantu kilalhakapu'au? 
Pero yu'uncha ayaj tatalhanancha por 

yu makal ni Jesús. Vamuncha sag tataulal, 

va talalhisakmiy siya yu'uncha: 

— ¿Tas ayucha ni aniy lapanaki? Lhichi- 
mo'oy ni xkan kun ni un y tagalasmat!a. 


Qayntaun yu machaqa! Gadara 
ixlhit'ajun yu jantu ox espíritu 
(Mt. 8:28-34; Mr. 5:1-20) 


26 Ex chuncha tacha!'al ni lakattun 
Gadara yu ixlhitukuktachal ni lakxkan 
Galilea. 27 Tejkan taxtul ni Jesús ni 
anchanu lakat'un, talakanunil qayntaun 
lapanaki yu machaqa! ni anchanu 
putaulan. Ni anchanu lapanaki ayaj 
magancha ixch'apata taun aqmoqxnu!. 
Jantucha ix'ulay ixlaqch'iti. Vachu 
jantucha ixt'ajun laqa chaga!, vamuncha 
ni kampusantu ixtlajun. 28 Tejkan laqts'il 


ni Jesús, va ta'aqtsoqoqtanil la ixtala- 
ka'ukxpu!. Va la p'as t'asal, va junil: 

—¿Suncha k'atstaycha kun kit'in? 
Jesús Sas'atla k'at'i ni Dios yu vilchal 
laktliyan. Iktapayniniyan jantucha 
apalay k'ilhimaqch'ap'u. 

29 Ni Jesús ixt'ajuncha t'achivin ni 
aqmoqxnu! para kamakaunchoqolcha ni 
anchanu lapanaki. Ni aqmoqxnu' 
aqlhuvaj ixch'apay. Yu ixtalhistak'a 
anchanu' lapanaki, yuluncha ixtamaq- 
ch'iy, ixtach'anch'iy kun cadenas pero 
va niman ixlaj'ex'ojoy. Ex ni aqmoqxnu! 
ixlha'anchoqoycha aaqtaun 
lakak'avinan. 

30 Ex ni Jesús lhisakmil: 

—¿Tisuncha unk!ancha? 

Ex va junil: 

—Kit'in ijkunkan Pumalhuu. 

Lhuvaj agmogznun ixtach'apata 
anchanu' lapanaki, xlhiyucha chuncha 
naul. 31 Ex ni aqmoqxnun tatapayninil 
ni Jesús para jantu kalaqmalaqgachal 
talan pulman. 32 Ni anchanu aspajun 
ixtatlajun exvaynin lhuvaj p'axnin. Ni 
anchanu aqmoqxnun tatapayninil kata- 
laqtanul ni anchanu p'axnin. Ex 
jaxtaqnil lakatin. 33 Ex ni aqmogxnun 
tamakaulcha ni anchanu lapanaki. Va 
talagtanulcha ni p'axnin. Ex ni p'axnin 
va taputakyaulcha ta'an qaltalman, va 
tatajuchal yu lakxkan, va ta'akskaj'u'ol. 

34 Ex tejkan chuncha talaqts'il yu 
xalhistaknan p'axnin, ayaj tatalhanal. 
Tatakyaul laqpute'enin yu ay laka 
putaulan y vachu ixlhimagspa' ni 
putaulan. 35 Ex ni lapanakni ta'al 
laqts'inin yu tapasal. Tejkan tacha!al 
talan vil ni Jesús ancha vachu! vil ni 
lapanaki yu tamakaunchogol ni aqmoq- 
xnun. Yucha vilnil la ixch'aja! ni Jesús, 
ulachogotacha ixlaqch'iti, va ox jalakpa- 
staknan. Tejkan chuncha talaqts'il, va 
tatalhanal ni lapanakni. 36 Yu ixtalaq- 
tslinta yu tapasalcha, yu'uncha talaqpu- 
te'el tacha val tejkan palay junchoqol ni 
lapanaki yu ixlhit'ajun aqmogxnun. 

37 Ex chuncha tachun ni lapanakni yu 
ancha lakat'un Gadara tatapayninil ni 
Jesús para ka'anchogolcha. Va ayaj 

tatalhaunil. Ex ni Jesús tanuchogolcha 
laka barco, va minchoqochalcha. 

38 Ni lapanaki yu tamakaunchoqol ni 
agmogznun, va tapayninil ni Jesús para 
vachu kat!a'al, pero ni Jesús va junil: 

39 —K'ap'inch'o'ochiycha la 
minchaga', ancha k'alaqp'ut'e'eye!e mila- 
panakni tachun yu makanin ni Dios. 

Ex ni lapanaki anchoqolcha, aqtaylcha 
jalaqpute'eniy ni lapanakni talakachux la 
ixputaulan yu makanil ni Jesús. 


Qayntaun jatsi'i yu ixnitacha ali 
qayntaun xanati yu ixtaqan'ay 
(Mt. 9:18-26; Mr. 5:21-43) 


40 Tejkan ni Jesús takukchoqochil 
ixlhi'aniy laka xkan, tachun ni lapanakni 
la ox talaga'il, va ixtapakxan'ita. 41 Ex 
chinchal qayntaun lapanaki yu ixjunkan 
Jairo, ixlhachimo'onun laqa chaqa! ta'an 
ixtatagxto'a ni israelitas. Talakaputatamal 
laka t'un ta'an ixyal ni Jesús, va tapayninil 
ka!al la ixchaqa'. 2 Ixlhit'ajun vamun 
qayntaun istsi'i, va laqakaut'uycha ixja- 
ch'itin ixlhit!ajun. Ixch'apata taun 
tagan'ati, va laycha kanil. 

Ex tejkan ix'anta ni Jesús, ixtatlalanta 
lhuvaj lapanakni va tus lapats'iuksni ixta- 
junita. 43 Ancha ix'alin qayntaun xanati 
jantu ixlakaxixta ni jak!'alnan y va laqa- 
kauttuycha jach'itin ixtlajun maqan- 
lqajna'. Va jalagkila'ol ni jak'uch'unun 
tus va mami'onil yu ixlhit'ajun ixlhita- 
patsa y va nisin palay kaval. 44 Ex ni 
yucha talakanunil ni Jesús la ixlhistapu!, 
va piklanil ixkiltu' ixlagch'iti. Ex tejkan 
chuncha makal va niman tayajval ni 
jak'alnan. 

45 Ex ni Jesús lhasakminil: 

—¿Tas ayucha ixkimpiklaycha? 

Jantu matichun kalhitaulnil. Ni Pedro 
kun ixt'altanank'an tanaul: 

—Jamalanini', ni lapanakni tus talapa- 
tstiuksta y talasama'an va to'oxtaycha lata. 
¿Vali'iycha lhasakminin ta'ayucha 
piklayancha? 

46 Pero ni Jesús va naul: 

—Alin ta'ayucha ni ixkimpiklay, ni 
kitlin k'uksk!atsal ni kma'ayajnichoqol 
qayntaun ixtagan'ati la kintap'asta. 


47 Ni xanati tejkan k!atsal jantu lay 
vak ixjun, va talhanal tus xkap'ikninta, 
talakanunil ni Jesús, talakaputatamanil. 
Va junil la ixtalaka'ukxpuk'an tachun ni 
lapanakni vali'iycha piklal ni Jesús y 
tacha pupalaycha junchogol. 48 Ex ni 
Jesús junil: 

—Kintsi'i k'at'i, va k'ilhak!ap'up'in 
xlhiyucha palaycha xa'unch!'o'oy. 
K!ap'inch'o'ocha oxamaktaun. 

49 Ni Jesús vananaj ixtaylha'anta 
ixchivinti tejkan chinchal qayntaun yu 
minchal la ixchaga' Jairo. Va naul, va 
junkal ni Jairo: 

—Mintsi'i va nilcha. Jantucha 
apalay k'ama'anch'ap'u ni jamalanini. 

50 Pero tejkan qasmaklhi ni Jesús, va 
junil ni Jairo: 

—Jantu kat!alhan. Vamun k'alhak'a- 
p'up'i, ex mintsi'i palay kunchogoya'. 

51 Tejkan cha'al laqa chaga', ni 
Jesús jantu kaxtaqlhi lakatin matichun 
katatanuchal, vamun ni Pedro ali 
Jacobo ali Juan kun ixpay ali ixnati ni 
jatsi'i. 52 Tachun yu alati lapanakni ixta- 
t'lajun laqalhunin ixtalhimagats'anqa- 
nanta ni jatsi'i. Pero ni Jesús lakjunil: 

—Jantu k'alaj'alhunt'ik. Ni jatsi'i 
jantu kanil, va ltatay. 

53 Vamun talhi'achan tejkan chuncha 
naul ni Jesús, ixtak'atsay ni ixnitacha. 

54 Ex ni Jesús ch'apanil ixmaka! ni 
jatsi'i, la plas xagalal, va junil: 

—Jatsi'i, kit'in kunan ka'ost'a'ulcha. 

55 Ex chuncha ni jatsi'i kujchogolcha 
mas ixnitacha, va niman ostaulchogol. 
Ni Jesús laklhijunil ixpayan katavava- 
choqolcha. 56 Ixpayan va tus saq taval. 
Ex ni Jesús lakjunil jantu matichun 
katalaqpute'enil tacha yu tapasal. 


Ni Jesús jamalagachal ixpumakaut'uyk'an 
ni kata'al laqpute'enin tacha 
lhachimo'onun ni Dios 
(Mt. 10:5-15; Mr. 6:7-13) 


1 Ni Jesús jamagxtoqlhi ixpuma- 

kaut'uyk'an ixt'altanan. Jalaq- 
xtaqnil lIhachimo'on kun tap'asta para 
lay katalakmaxtunil tachun aqmogxnun 
yu tach'apay ni lapanakni. Vachu' 

katak'uch'ul tachun yu tagan'anin. 2 Jama- 
lagachal para katalaqpute'enil ni lapanakni 
tacha lhachimo!onun ni Dios, vachu para 
katalajk'uch'ul tagan'anin. 3 Va jalakjunil: 

—Jantu tu'uchun kalhip'int'ik para 
milakatink'an, jantu palik, jantu bolsa, 
jantu tiyuti, jantu tumin, jantu aqxtaun 
lagch'iti para milamapaxank'an. 4 Mas va 
talayucha chaga' kach'ip'int'ik ancha 
kat'aulapitikcha tus kat'axt'uch'o'oyapitik 
ni anchanu putaulan. > Ta'an jantu 
k'ala'a'ik'anapitik, niman kat'axt'uch'o'o- 
yapitik ni anchanu putaulan. Ancha 
kach'ank'alhak'anapitik ni p'oqxni la 
minch'ajak'an. Chuncha katapuk'atsaya' ni 
jantu ox yu tamakanin. 

6 Ex chuncha ta'alcha laka putaulanin, 
ixtalaqpute'ey tacha lay katapulaqtaxtul. 
Talakachux ixtalajk'uch'ulha'anta ni 
taqan'anin. 


Ni Herodes magnil ni Juan yu 
jamaqchaj'avana' 
(Mt. 14:1-12; Mr. 6:14-29) 


7 Ni gobernador Herodes k'atsal 
tachun ni lhitapatsa yu ixmakay ni Jesús, 
ex ayaj pastak'ul. Lati ixtanajun ni Jesús 
va Juan yu jamaqchaj'avana', ixtanajun va 
kujchogol. 8 Alati ixtanajun ni Jesús va 
Elías yu maqancha ixlaqpute'ey ixchivinti 
Dios. Alati ixtanajun va aqayntaun yu 
ixlaqpute'ey ixchivinti Dios maqancha yu 
kujchoqotacha. ? Pero ni Herodes va naul: 

—Ni Juan kit'in klhinaul ixchaqxp'u- 
xnika ix'aqtsul. ¿Ex ta'ayucha kavalcha 
aniy lapanaki yu ayaj talhichiviniy Ihuu 
axtoqnu!'? 

Ex ayaj ixlaqts'inputuntacha ni Jesús. 


Ni Jesús lakvaval laqakis mil lapanakni 
(Mt. 14:13-21; Mr. 6:30-44; Jn. 6:1-14) 


10 Yu ixjamalagachata ni Jesús tamin- 
choqgol, va talaqpute'enil yu tamakalcha. 
Ex ni Jesús laklha'anchogol ixlaq!'aman- 
klan laka putaulan Betsaida. 11 Pero tejkan 
tak'atsal ni lapanakni, yu'uncha va tati- 
xkaulha'al. Ex ni Jesús jalaga'il kun 
achati. Va jalhixaqalal tacha lhachi- 
mo'onun ni Dios y jalajk'uch'ul yu 
tagan'anin. 


12 Tejkan va laycha katoqoxal, yu 
ixpumakaut'uyk'an ixtlaltanan talaq'al 
ni Jesús, va tajunil: 

—K'alakmast'ak'ach'o'ocha ni lapa- 
nakni para kata'al jastaknan y katalak- 
xkaul ixvaytk'an laka putaulanin ta'an 
ukststuniy kaval. Aniy ta'an alintau va 
lakak'avinan. Jantu tu'uchun alin. 

13 Ex ni Jesús va jalakjunil: 

—Uxiknank'an k'alagxt'aqnit'ik 
ixvaytk'an. 

Ex tanaul: 

—Jantu kaklhitsukuu ni vayti. Klhi- 
t'aunau vamun aqskis pan kun aqxt'uy 
jatanti. ¿Va na'un kajk'au inin vayti 
para katalagcha!an'ol ixvaytk'an tachun 
ni aniy lapanakni? 

14 Ni jo'akna por tachun ixta'alinta 
va lagakis mil. Ex ni Jesús lakjunil 
ixt'altanan: 

—Kalak'unit'ik ni lapanakni kata- 
taulal por pakltamin ciento lakatamin. 

15 Chuncha tamakal, ni lapanakni tus 
tachun tataul'ol. 16 Ex ni Jesús ch'apal ni 
aqskis pan kun ni aqxt'uy jatanti. Talaq- 
stlal laktliyan, va xtaqnil lhimalaqpu- 
chuncha ni Dios. Aqtaylcha laqche'ey ex 
jaxtaqlha'anilcha ixt'altanan. Yu ixt!a- 
ltanan ta!aqtaylcha talakmapitsiniy ni 
lapanakni. 17 Chuncha tachun ni lapa- 
nakni tavayn'ol, tus ox ta'otsal. Ex yu 
ixtlaltanan ni Jesús tapusakchoqol yu 
xajchal. Va laqakaut'uy canasta yu 
xajchal. 


Ni Pedro naul ni Jesús va yu Cristo yu 
ixtanajun kamina' 
(Mt. 16:13-19; Mr. 8:27-29) 


18 Taun julchan ni Jesús va ixt'ajun 
sk'ini' Dios x'aman. Yu ixt'altanan 
vachu ancha ixtat'a'alinta. Ex ni Jesús 
va laklhisakmil: 

— ¿Tas tanajuncha ni lapanakni? 
¿Ta'ayucha kintalhilaycha ni kit'in? 

19 Ex yu'uncha tagaltay]l: 

—Lati tanajun va Juan k'at'i yu 
jamagchaj'avana!. Alati tanajun va Elías 
k'at'i. Alati tanajun ni uxint!i va aqayn- 
taun yu kujchogotacha yu magancha 
ixlaqpute'ey ixchivinti Dios. 

20 Ex naul ni Jesús: 
—Chavay klalhisakmiyau yu uxiknan- 


klan, ¿tas ayucha kilalhilayaucha ni kit'in? 


Ex yu Pedro va junil: 
—Uxint'i ni Cristo k'at'i yu ixtanajun 
kamalaqachaya! ni Dios. 


Ni Jesús naul kamaqnikana' 
y kakujchoqgoya' 
(Mt. 16:20-28; Mr. 8:30—-9:1) 


21 Pero Jesús jalakachivitijlal ixt!a- 


ltanan para jantu matichun katajunil ni va 


yu Cristo junita. 
22 Ex lakjunil ni Jesús: 
—Ni kit'in yu kval Sas'atla Lapanaki 


va ayaj kakmaqanlqajnana!. Ni laj'ay lapa- 


nakni ali yu xa'ukxtinin kuras ali yu 
tamasuy kilhachimo'onk'an, yu'uncha 
kintalaktanchaniya'. Va kintamagniya' 
pero yu la'at'utunu! julchan 
kajkujchoqgoya!. 

23 Ex ni Jesús lakjunil tachun ni 
lapanakni: 

—Incha matichun kint'atitukxuntaya- 
putun, yucha jantucha lay makay yu 
makaputun. Kaval tacha lhilhiy kalha'al 
ixkurus, ex chuncha lay kint!atitukxunta- 
yalcha. 24 Chavay ni lapanaki yu ayaj 
Ihitsukuputun ixjatsukunti va kamaqa- 
tslangaya'. Yu kamagats'angaya' ixjatsu- 
kunti por kit'in, yucha kalhitsukucho- 
goya". 25 ¿Tisuncha lhajaycha qayntaun 
lapanaki incha kalhitsuku'ol tachun yu 
alin lakamunukpa! pero va magats'anqay 
ixjatsukunti? 26 Incha matichun 
kilhimaxanan ni kit'in kun kinchivinti, ex 
kitlin yu kval Sas'at'a Lapanaki, vachu' 


kaklhimaxanana' ni yucha, tejkan kakmin- 


chogoya' kun kintap'asta vachu kun ixta- 
p'asta ni kimPay kun ixmayulnin. 


27 Lagsaval klajunau ni alin lati yu chavay 


aniy tat'ajun yu jantu kataniya! tus kata- 
laqts'in'elaya! ni Dios Ihachimo'onun. 


Tapaxal tacha ixtasuta ni Jesús 
(Mt. 17:1-8; Mr. 9:2-8) 


28 Tejkan pagtsajin val, ni Jesús al 
sk'ini' Dios laka aspajun. Yu Pedro ali 
Juan ali Jacobo vachu jalaklhaankal. 
29 Tejkan Jesús ixt'ajun sk'ini' Dios va 


tapaxal ix'ukxpu, vachu ixlaqch'iti tus 
ayaj yagag val, tus k'uliksna! val. 30 Ex 
tatlatasul pumat'uy xapaynin, ixtat!achi- 
viniy ni Jesús. Ni yu'uncha va Moisés ali 
Elías yu la magancha ixtalaqpute'ey 
ixchivinti Dios. 31 Yu'uncha tus ixlaqma- 
lagachoqoxnukanta kun yu k'uliksna! 
jatunkuna!. Ixtat'ajun lhichivinin tejkan 
kaniya' ni Jesús, yu katapasaya' laka 
putaulan Jerusalén. 32 Ni Pedro kun 
ixtlaltanan va ayaj ixtach'apata ltatati. 
Talaqts'inil tacha ixjunita ix'oxixtu ni 
Jesús y talaqts'il ni pumat'uy lapanakni 
yu ixlakt'atayal. 33 Tejkan ni Moisés ali 
Elías ixtattaunchogoycha makaunan ni 
Jesús, ex ni Pedro va junil ni Jesús: 

—Jamalanini', la ox k'alintau aniy. 
Ka la ox kakmakau aqat'utu moqglta!. 
Agataun para uxint'i, aqataun para 
Moisés vachu! aqataun para Elías. 

34 Tejkan chuncha ixchiviniy, chil 
laqataun taputs'i, va laq'oqxt'aqyaukal. 
Va ayaj tatalhanal tejkan ixtayanal ixpu- 
laknacha laka taputs'i. 35 Va chivinkal 
laka taputs'i: 

—Yucha aniy kes'atla yu k'achaniy. 
Ox k!a'alasmakt'ik. 

36 Tejkan mi'ol ni chivinti, ni Jesús 
tasuchogolcha, va xlamancha. Yu'uncha 
tus saq taval y paqlhuucha val jantu 
matichun katajunil yu ixtalaqts'inta. 


Ni Jesús maxtunil taun jantu ox 
espíritu qayntaun ts'al 
(Mt. 17:14-21; Mr. 9:14-29) 


37 Ataun julchan val, va tata'eltajul 
ni aspajun. Ancha qaynlhuvaj lapanakni 
tapaxtoqlhi ni Jesús. 38 Ix!alinta qayn- 
taun lapanaki yu t'asal, va junil: 

—Jamalanini', ktapayniniyan ka'aq- 
t'ay'ut'i kintstal, vamun yu! klhit'ajun. 
39 Va ch'apay taun jantu ox espíritu, 
niman magant'asay, maxkap'ikniy tus 
maqalpupuy, va ayaj malakaxkayay y 
jantu makaunputun. 40 Klaktapaynini- 
tacha katamaxtul ni jantu ox espíritu ni 
mint'altanan pero jantu kalal. 

41 Ex ni Jesús qaltayanal, va naul: 

—;¡Yu uxiknan jantu lay Ihak'ap'u- 
p'inat'ik, va jalaktu'unun unt'at'ik! ¿Tus 

tavanancha kaktamakauna' kun uziknan? 
¿Tus tavanancha kaklatayaniyaucha? 
K'alhitlant'ikcha aniy ni mints'al. 

42 Tejkan ni ts'al talakanunil ni Jesús 
ni aqmogxnu! va niman tangalhul, va 
maxkap'iknil. Ex ni Jesús laq!'aymal ni 
aqmoqxnu', va palay makal ni ts'al, va 
magxtaqnichoqgol ni ixpay. 43 Ex tus vak 
tak!atsal tachun ni lapanakni por ix!ayaxtu 
Dios. 


Ni Jesús naunchoqol ni katamaqniya' 
(Mt. 17:22-23; Mr. 9:30-32) 


Tejkan chuncha tus vak ixtak'atsan ni 
lapanakni por yu makal ni Jesús, va 
lakjunil ixtlaltanan: 

44 —Oxi ka'asmakt'ikcha ni inchine, 
jantu agtaun kak'aukt'ik. Kit'in yu kval 
Sas'at'a Lapanaki va laycha kakmaq- 
xtagkal la ixtamakak'an ni lapanakni. 

45 Pero ixt'altanan jantu katamala- 
gasil, jantu kalaqxtaqnikal lakatin para 
katamalagasil. Va tatalhanal xlhiyucha 
jantu katalhisakmil. 


Ta'ayucha yu apalay ay 
(Mt. 18:1-5; Mr. 9:33-37) 


46 Ixtlaltanan ixtalhilakchiviniy ta'a- 
yucha yu apalay ay ixjunita siya yu'uncha. 
47 Ni Jesús k!atsal yu ixtapastak'a. Ex 
ch'apal qayntaun jas'atla va tamagayaul, 
48 jalakjunil: 

—Yu laga'iy ni aniy jas'at'a por 
chuncha klhinajun ni kit'in, yucha vachu 
kilaga'iy ni kit'in. Yu kilaga'iy ni kit'in 
vachu laqa'iy yu kimalagachata. Yu laka- 
t'uniy k'atstan yucha va yu apalay ay. 


Yu makay kilhitapatsak'an, yucha 
kinta'aqtayjuyan 
(Mr. 9:38-40) 


49 Ex chuncha ni Juan va naul: 

—Jamalanini', klaqts'iu qayntaun 
lapanaki yu maxtuy aqmoqxnun tejkan 
mapaga'uy mintaga'uti. Pero jantu kint!a- 
ltanan kaval, xlhiyucha klaktanchaniu. 

50 Pero ni Jesús lakjunil: 

—Jantu k'alaktlanch'anit'ik. Yu jantu 
kintaxkayyan, va kinta'agtayjuyan. 


Ni Jesús jalaq'aymal ni 
Jacobo ali Juan 


51 Ixlakamintacha julchan tejkan 
kalaga'ikana' ni Jesús lakt'iyan. Ex naul 
mas va tichichun katapasal ni ka'anacha 
laka putaulan Jerusalén. 52 Ex jamalaqa- 
chal lapanakni katap'ul'al. Yu'uncha 
tatanuchal taun putaulan ta'an ixtavi- 
lanal yu samaritanos para katapuxkaul 
talan kataloqojlhi. 53 Pero yu ancha 
machagan jantu katalaqa'il tejkan tak'a- 
tsal ni Jesús ixluxa'an Jerusalén. 

54 Tejkan chuncha tak'atsal ni Jacobo 
ali Juan, va talhisakmil ni Jesús: 

—Jalhachimo'onu, ¿tas na'uncha? 
¿Kask'iu ni kata'eltajul jikmi laktliyan 
para katalagxau'ol, [chuncha tacha sk'il 
ni Elías]? 

55 Ex tasp'iklhi ni Jesús, va 
jalaq'aymal, [va lakjunil: 

—Jantu k'ats'ayat'ik tisuncha 
espíritu lhittaunat'ik. 56 Kitlin yu 
Sas'atla Lapanaki jantu kakmil para 
kakma'akxal ixjatsukuntik!an ni lapa- 
nakni, va kminta para klaqmalaqtaxtul.] 

Ex ta'anchogol ataun putaulan. 


Yu ixtat'atuxa'an ni Jesús 
(Mt. 8:19-22) 


57 Tejkan ixtalanta lakatin, qayntaun 
lapanaki naul, va junkal ni Jesús: 

—Kit'in kakt'a'anan mas va to'o- 
xtaychacha kap'ine'e. 

58 Ex ni Jesús junil: 

—Yu xanix'oyun, yuluncha tama- 
qalin ixchagak'an ta!an pogapaj 
laktalpa. Yu ts'o'on, yu'uncha tamagalin 
ixpaqtamank'an. Pero ni kitlin yu kval 
Sas'atla Lapanaki, jantu kakmagalil to'o- 
xtaycha kakmastaknil ki'aqtsul. 

59 Ex ni Jesús junil aqayntaun: 

—K'int!atlatlicha. 

Pero ni lapanaki va naul: 

—Jalhachimo'onu'!, k'imak'aun'el 
kajk'an'elaya'! maknunu' kimpay. 

60 Ex va junil ni Jesús: 

—K'alakmak'aucha ni janinin kata- 
lamaknulcha siya yu'uncha ni janinin. 

Pero uzint'i kapiti jalagpute'eni' tacha 
lhachimo'onun ni Dios. 

61 Ex naul agayntaun, va junkal ni 
Jesús: 

—Vachu kt'a'uxanan, Jalhachi- 
mo'onu!. Pero k'imak'aun'el klakmasta- 
k!a'elaya' kilapanakni la kinchaga'. 

62 Ni Jesús junil: 

—Chuncha va tacha qayntaun yu 
ch'apay ixpuch'a pero tejkan ch'an si laqts'i- 
lha'an ixpulakan. Yucha jantu paxtoqniy 
katanul ta'an Ihachimo'onun ni Dios. 

Ni Jesús jamalagachal setenta ixt'altanan 
1 1 Taval ni Jesús jalaksaklhi 

0 setenta alati lapanakni y jamala- 
gachal pumat'iyun katap'ul'al talakachux 
putaulanin va to'oxtaycha kaval ta'an 
yucha astan ka'ana!. 2 Plunaj lakjunil: 

—Va tacha taun ay jaxqanti tajunita ni 
lapanakni yu talakapu'uxa'an ni Dios, pero 
tslangay oqxtamatin yu kataxganal. XIhi- 
yucha k'atlap'ayninit'ik ni Dios para kaja- 
malagachal oqxtamatin la ixlhijaxganati. 

3 Ex kap'int'ik. Klamalagachayau ta'an 
k!a'unapitik tacha sas!latlan borregos ta!an 
alin magtalin. 4 Jantucha kalhip'int'ik 
ixpupach'ikan mintumink'an, nisin minti- 
yutk!an, nisin mivarachik!an. Jantucha 
matichun katamataqmaganin k'amast!a- 
k'at'ik lakatin. 5 Tejkan kach'ip'inapitik 
laqa chaga', k'amast'ak'ananapitik, 
k'anaunapitik: “Oxamaktauncha katstuk'u- 
t'ik yu vilanant'ik laga chaga'.” 6 Va 
chuncha incha alin lapanaki yu oxamak- 
taun tsukuputun ex oxamaktaun kuna'. 
Incha jantu, ex jantu paxtoqniy. 7 Va 
ancha kat'aulapitik laqa chaga'. Ka'uya- 
pitik y ka'ot!apitik yu kataxtaqniyan. 
Paxtoqniy kaxtaqnikal ixlhilhajati yu tapa- 
tsan. 8 Tejkan kach'ip'inapitik taun 
putaulan ta'an katalaga'iyan, k!a'uyapitik 
yu kataxtaqniyan. 9 Palay kalakmak'a- 
ch'o'ot!ik yu tagan'anin yu ancha ta'alinta. 
K!alak'unapitik: “Va laycha kachil tejkan 
Dios katalhichimo'oyan.” 10 Pero incha 
kach'ip'inapitik taun putaulan ta'an jantu 
katalaga'iyan ex kap'inapitik lakatin, 
k'anaunapitik: 11 “Ni p'oqxni yu ts'an- 
tslaunau kakch'ank'alhakanau la 


kinch'ajak'an para kak'ats'at'ik ni jantu 
ox yu ixkilamakaniyau. Pero kak'atsta- 
t'ik ni va ukststuniycha chil ixlhachi- 
mo'on Dios.” Chuncha k'anaunapitik. 

12 Va klajunau kamina! julchan tejkan 
apalay p'as kuna! ixmaqanlqajnatk'an ni 
lapanakni yu machagan ni anchanu 
putaulan ta'an jantu katalaga'in xajantu 
yu machagan laka putaulan Sodoma. 


Payni'incha yu jantu 
katalaga'il ni Jesús 
(Mt. 11:20-24) 


13 "Payni'incha ni uxiknan yu 
machagan laka putaulan Corazín. 
Payni'incha uxiknan yu machagan laka 
putaulan Betsaida yu jantu map'axap'u- 
t'unat'ik mijatapastak!atk'an. La mimpu- 
taulank'an klamakaniu yu laj!ay 
axtoqnu!. Ni lapanakni yu machagan 
laka putaulanin Tiro kun Sidón yu 
magancha ixtat'ajun, jantu katalaqts'il 
yu chavay klamasuniu. Va ixtalaqts'il ex 
va niman ixtamapaxal ixjatapastak'at- 
klan. Va ixta'ulal puch'ini' laqch'iti y va 
ixtataulal laka Ik'ak'an para katasul ni 
talhimaganinin. 14 XIhiyucha tejkan 
kamuk'anikana' ixtalagalhink'an ni 
lapanakni yu machagan xaputaulan Tiro 
ali yu machagan xaputaulan Sidón, ex 
va apalay p'as kuna! mimaqanlqajnat- 
klan. 15 Uxiknan, xalapanakni Kaper- 
naum, ¿Ihak'ap'up'inat'ikcha ni kap'ina- 
pitik laktliyan? Yu uxiknan k!atlan'alhu- 
k'anapitik laqnin. 

16 Ex lakjunil ixt'altanan: 

— Yu taqalasmat'an uxiknank!an 
kintaqalasmat'a ni kit'in. Yu jantu tala- 
qa'iyan, jantu kintalaga'iy ni kit'in. Yu 
jantu kintalaga'iy ni kit'in jantu tala- 
qa'iy yu kimalaqachata. 


Taminchoqol yu setenta 
ixtlaltanan Jesús 


17 Tejkan taminchoqol ni setenta yu 
ixjamalagachata ni Jesús, va ayaj 
talaj'achal. Tajunil ni Jesús: 

—Jalhachimo'onu!, mas ni aqmoq- 
xnun kintaqalasmat'an tejkan ikmapa- 
qa'uyau mintaga'uti. 

18 Ex ni Jesús lakjunil: 

—Klagts'il ni Satanás va ts'alaj patajul 
laktliyan tacha taun makaliukniti. 19 Kit'in 
klaxtaqnitau tap'asta para lay kalt!tanant'ik 
talan alin tsapulin kun statsuku y para lay 
kalha'at'ik ni aqmoqxnu' kun tachun ixta- 
p'asta y jantu tu'uchun k'alhit'ap'asat'ik. 
20 Mas tagalasmat'an ni jantu ox espíritus 
jantu va yucha k!alhi'ach'ant'a'ut'ik. 
Kalhi'ach'ant'a'ut'ik ni tstoqmulakanta- 
chalcha mintaga'utik'an lakttiyan. 


Lhi'achantajuy ni Jesús 
(Mt. 11:25-27; 13:16-17) 


21 Ex ni Jesús va niman lhi'achantajul 
ni Espíritu Santo, va naul: 

—KimPay k'at'i, xaJalhachimo'onu' 
k'at'i laktliyan kun lakamunukpa, kit'in 
kto'oyayan. Va lakmalanit'a minchivinti ni 
laksttuniy lapanakni y jamaqsaqnit'a yu 
talakpastaknan, yu lhuu ixtalanitk!an. Ay 
mijamapayninti xlhiyucha chuncha 
lhina'un kaval. 

22 Ex lakjunil ni lapanakni: 

—Ni kimPay va tachun kimagxtaqnita. 
Jantu matichun kimispay ta'ayucha ni 
kit'in yu Sas!at!a, vamun kimPay kimispay. 
Vachu va chun jantu matichun mispay ta'a- 
yucha ni kimPay, vamun ni kitlin vachu ni 
lapanakni yu klakmamispaniputun. 

23 Ex talagasp'iklaqts'il ixttaltanan, va 
lakjunil ix'amank'an: 

—K'alhi'ach'ant!a'ut'ik ni lagts'inat'ik 
yu chavay tlajun tapasana'. 24 Lagsaval 
klajunau la magancha qaynlhuvaj ixlapa- 
nakni ni Dios yu ixtalaqpute'ey ixchivinti 
kun yu lhachimo'onun va ixtalagtst'inputun 
yu chavay laqts'inat'ik, pero jantu kalal 
katalaqts'il. Va ixtaqasmakputun yu chavay 
asmat'at!ik pero jantu kalal kataqasmaklhi. 


Qayntaun lapanaki yu 
ox paxkal aqayntaun 


25 Ex chuncha va tayal qayntaun yu 
ixmasuy ixlhachimo'onk'an ni israelitas, 
va ixlaqts'intanuputun ni Jesús. Junkal ni 
Jesús: 

—Jamalanini', ¿tisuncha kakmakalcha 
para kaklhitsukul jatsukunti yu jantu 
agtaun kami'oya!? 


26 Ex naul ni Jesús: 

—¿Tisuncha jatstoqnucha la kilha- 
chimo'onk!an? ¿Tisuncha p'u'tetecha 
ancha? 

27 Ex yu ixmasuy ixlhachimo'onk'an 
va naul: 

—Ni kilhachimo'onk'an najun: 
“Ka!ach'anin ni Dios miJalhachimo'onu' 
kun tachun melhanuti ali tachun metsu- 
kunti ali tachun mintap'asta ali tachun 
mijatapastak'ati.” Vachu najun: “Kap'a- 
xk'at'i minttamachaga' tacha p'axk'a- 
klan me'eman.” 

28 Ex va naul ni Jesús: 

—La ox yu alt'iyanan. Va chuncha 
k'amak'at'i ex jantu aqtaun kami'ol ni 
metsukunti. 

29 Pero ni anchanu lapanaki ixmaka- 
putun para jantu lay kamuk'anikal 
ixlagtagal. Va Ihisakmil ni Jesús: 

— ¿Ex tas ayucha kinttamachaga'? 

30 Ex naul ni Jesús: 

—Qayntaun lapanaki ixtaxtuta 
Jerusalén, va ix'uxa'an tus Jericó pero 
tach'apayaul alhavanan. Maga'asas 
tamakal y talaqanaqmal. Ex ta!alcha, 
tamakaumalcha, va laycha ixnil. 31 Ex 
chuncha qayntaun xakura Jerusalén 
tapasal ancha lakatin, va lagts'il ni 
kilpatani' pero yucha va magachogol ni 
lakatin. 32 Vachu va chun qayntaun 
Levita yu ixtapatsay xalakatajtan 
Jerusalén tapasal ni ancha lakatin, va 
laqts'il y vachu vamun magachogol ni 
lakatin. 33 Ex qayntaun yu machaqa! 
Samaria ta'an talaxkajiy yu machagan 
Jerusalén ix'ukxuntayay ancha lakatin 
va cha'al ta'an ixmal. Tejkan laqts'il va 
ayaj mapaynil. 34 Ex chuncha niman 
ta'ukststuninil, lhik'uch'ul aceite kun 
vino ta!an talagalhil, va Ihich'inil 
lagch'iti. Ex muk'alcha la ixjuki, va 
lha'alcha ta'an loqojkan, ex va 
Ihistaklhi. 35 Ex ataun julchan val, yu 
machaqa! Samaria va xtaqnil aqxt'uy 
tumin ni manavin yu ta'an loqojkan. Va 
junil: “K'alhistlakt'i ni aniy lapanaki y 
tachun yu kama!akxaye!e mintumin, 
kit'in kakxtaqnichogoyan tejkan 
kakminchogoya'.” 

36 Ex naul ni Jesús, va junkal ni yu 
masuy ixlhachimo'onk'an: 

— ¿Tas na'uncha? ¿Ta'ayucha ixpuma- 
t'tutuk'an yu ixttamachaga' ni kilpatani ni 
yu tach'apayaul alhavanan? 

37 Ex yu masuy ixlhachimo'onk'an va 
naul: 

—Va yu mapaynil, yucha 
ixttamachaga!. 

Ex junil ni Jesús: 

—K'!ap'inch'iycha, vachu va chuncha 
kamak'at!i. 


Ni Jesús la ixchaqak'an Marta ali María 


38 Ex chuncha ni Jesús anchoqol 
lakatin va cha'al taun putaulan. Qayntaun 
xanati yu junkan Marta va yucha lhijunil 
ni Jesús kamil la ixchaga'. 39 Marta ixlhi- 
t'ajun qayntaun ixt'alapanaki va ixjunkan 
María. Yucha taulnil ta'an taulal ni Jesús 
va ixqasmakputun yu ixnajun. 40 Yu Marta 
vamun pastak'uy tas kapulaqla'oxil 
ixvayti. Ex laq'al ni Jesús va naul: 

—Jalhachimo'onu', ka jantu k'ilhip'a- 
stlak!a. Ni yu kint'alapanaki va kimakaunil 
ni lhitapatsa. K'a'un ki'agtayjul. 

41 Pero ni Jesús qaltayanal: 

—Marta, Marta. La alin milhitapatsa 
yu mak'ap'ut'un, va pastak'uyan milhilati. 
42 Pero vamun taun tu'uchun yu 
maqsk'iniy k!lamak'at'i. Va yu la ox yu 
laksakta ni María. Jantu matichun 
kamaxtuniya!. 


Ni Jesús masul isk'inka Dios 
(Mt. 6:9-15; 7:7-11) 


1 1 1 Taun julchan ni Jesús va laka- 
taun ixtlajun sk'ini' ni Dios. 
Tejkan sk'in'ol ex qayntaun ixt'altana! va 

junil: 

—Jalhachimo'onu'!, kilamasuniu tacha 
sk'inkan ni Dios vachu chun tacha Juan 
lakmasunil ixt'altanan. 

2 Ex ni Jesús lakjunil: 

—Tejkan kask'int!ik ni Dios 
kanaunt'ik: 

KimPay Diosk'at'i yu alintlachiy 
lakt!iyan, 

katato'oyan ni lapanakni 
mintaga'uti. 


K!alhach'imo'on aniy, 

[chuncha kamakakal yu lhina'un 
aniy lakamunukpa' vachu va 
tacha makakan yu lhina'un 
lakt!iyan]. 

3 Lhilhiy kilaxtaqniu yu vayti yu 

kmagsk'iniyau. 

4 Kilamalaqmixiniu 

kintalaqalhink!an 

tacha kijnank'an 
klamalaqmixiniyau yu 
kintamakaniyan yu jantu 
laj'oxi. 

Jantu kilalhilha'au talan 
kakmapastaknikau yu 
talagalhin, va kilamalagtaxtuu 
laga talagalhin. 

5 Ex taylha'al ixchivinti, jalakjunil: 
—Tas kavalcha incha xaqayntaun 
uxiknank'an va kapiti la ixchaga milagaj 

mas pakltaun ts'is kaval y k'a'un: 
“Lagaj, kimach'ixtaqnin aqxt'utu pan. 

6 Qayntaun kilaqaj va aniyka' xachin. La 
magati ixminachal pero kit'in jantu klhi- 
tsukul yu kakxtaqnil.” 7 Ex yu milagaj 
yu ixpulakna ixchaga! tanun, kunan: 
“Jantu k'ima!anch'ap'u. Va lakchajuy 
kimati' y klakttamal kes'at'an. Jantu lay 
ka'ostaulay para kakxtaqnin tu'uchun.” 
8 Kitlin klajunau mas milaqaj kaval 
jantu ka'ostaula! para kaxtaqnin tu'u- 
chun. Pero incha jantu k'amak'au, ex 
ka'ostaula!, kaxtaqniyan yu uxint'i 
magsk'iniy. 

2 'Lagsaval klajunau, kask'init'ik 
Dios yu magsk'iniyat'ik, yucha kataxtaq- 
niyan. K'alakxk!aut'ik ex kattemaya- 
pitik. Katlaylhip'i makasana' laka mati', 
ex katalaqlti'aya'. 10 Yu sk'in tu'tuchun, 
va laga'iy. Yu puxkajuy, va temay. Yu 
makasay laka mati", ni yucha 
malaq]lti'anikan. 

11 "¿Xagayntaun ni uxiknan incha 
katask'inin ni pan mes'at'ak!an, va 
k!axtlaqnit'ik chiyux? ¿Incha katask'inin 
jatanti, klaxtlaqnit'ik tsapul? 12 ¿Incha 
katask'inin axvati, kaxt!aqnit'ik 
statsuku? Jantu matichun siya uxiknan- 
k'an chuncha layat'ik. 13 Chuncha ni 
uxiknank'an mas va jalaktu'unun 

unt'at'ik lay xtlaqniyat'ik laqxoqta yu 
laj'ox ni mes'at'ank'an. Ex laqsaval 
mimPayk'an yu vilchal lakt'iyan kalaq- 
xtaqniya! yu apalay ox yu task'in, va 
kalagxtaqniya' ni Espíritu Santo. 


Tanajun ni Jesús lhit'ajun ixtap'asta ni 
xa'ukxtin aqmoqxnun 
(Mt. 12:22-30; Mr. 3:19-27) 


14 Ancha ixvil qayntaun lapanaki yu 
ixch'apata aqmoqxnu' yu ixmakata 
janunu'. Taval tejkan tisaxtul ni Jesús ni 
aqmogxnu', ex ni lapanaki chivinchogol. 
Yu alati lapanakni va tus vak tak'atsal. 

15 Pero lati tanaul: 

—Va Beelzebú, yu xa'ukxtin aqmoq- 
xnu!, xtaqniy ixtap!asta para lay kalakma- 
xtul ni aqmoqxnun. 

16 Lati ixtalaqts'intanuy ni Jesús, 
task'inil para kalakmasunil taun ay 
axtoqnu! yu minachal lakt'iyan. 

17 Pero ni Jesús ixk'atsaycha yu ixta- 
pastak'a. Lakjunil: 

—Mas va tisuncha lhachimo'on incha 
va tatalaqlva!'a y talaxkajiy ni lapanakni, 
ex ixlamank'an tatalakt'ilhiy. Vachu va 
chun agataun chaqa! incha tatalaglva!a y 
talaxkajiy ni lapanakni ex ixlamank'an 
tatalakt'ilhiy. 18 Vachu chun incha x!laman 
lay maxtuchogokal ni Satanás yu xa'ukxtin 
ni aqmoqxnu, ¿ex tas kaputaqnilcha ixta- 
p'asta? Ex chuncha k'ats'ayat!ikcha ni 
jantu la ixtap'asta Beelzebú yu klakmaxtuy 
aqmogxnun, mas chuncha naunat'ik, va 
klakmaxtuy la ixtap'asta Dios. 19 Incha 
kilajunau klakmaxtuy aqmogxnun kun 
ixtap'asta ni Beelzebú ex vachu va 
chuncha tamaxtuy agmogznun mint'alta- 
nank'an yu tamalaniyan. Pero yu'uncha 
katajunan va jantu kun ixtap'asta ni 
aqmoqxnu tamaxtuy aqmoqxnun. 20 Kitlin 
kmaxtuy aqmoqxnu' la ixtap'asta Dios 
chuncha k'ats'ayat'ik chavay ni Dios 
lhachimo'onun ta'an ukxuyanant'ik. 

21 Tejkan qayntaun p'as lapanaki ch'apata 
ixpatlalan y va lIhistakta ixchaga', ex 
chuncha jantu matichun lay kamaxtuni- 
chogol yu ixnavin yu ma'ata. 22 Pero incha 
kachina! aqayntaun yu apalay p'as, ex 
yucha kalhajaya", kamaxtuniya' ixpat'alan 


yu ixlhi'ajin kun tachun yu ixnavin y 
kalaqlvaqniya'. 23 Yu jantu kint'a'an ni 
kitlin yucha va kixkajiy. Yu jantu jalaq- 
magxto'a lapanakni para kintat'a'al, 
yucha va lakmaputauk'ay. 


Minchoqoy yu jantu ox espíritu 
(Mt. 12:43-45) 


24 "Tejkan taxtuy taun jantu ox 
espíritu la ixlakatunaj qayntaun lapa- 
naki, ex va an ukxuntayan ta'an jaxi- 
xninta. Lakxkajuy ta'an kataulal pero 
jantu temay. Ex va pastakchoqoy: “Ka 
va kajk'anchoqoyacha la kinchaga' ta'an 
kmintachal.” 25 Tejkan chinchoqgoy la 
ixlakatunaj ni lapanaki va tus ox jap'a- 
Inankanta y ox jala!loxikanta. 26 Ex 
anchoqoy laqmagxtoqnu' pumatujun 
ixtla'espíritus yu apalay talaktu'unun. 
Tus tachun ch'antaun tatanuy la ixlaka- 
tunaj ni anchanu lapanaki. Ex chuncha 
apalay lhita'ay jun ixjatsukunti ni lapa- 
naki xajantu tacha ixjunita p'unaj. 


Yu lagsaval achan 


27 Ex tejkan ixt'ajun chivin ni Jesús, 
va tlasal qayntaun xanati, va junil: 

—Ka la achancha ni xanati yu 
memaglagavana!, yu mats'ik'in ni 
uxint!i. 

28 Pero ni Jesús junil ni anu xanati: 

—Yu laqsaval achan va yu qasmat'a 
ixchivinti Dios y makay tacha lhinajun. 


Yu talaktu'unun lapanakni task'iniy 
Jesús kamakal ay axtoqnu' yu lay 
katapumispal 
(Mt. 12:38-42; Mr. 8:12) 


29 Ex chuncha ixtalhavaxtu lapa- 
nakni taylha'al magxtoqnun ni Jesús. Va 
naul ni Jesús: 

—Yu chavay tatlajun lapanakni 
ayaj talaktu'unun. Kintask'iniy kaklak- 
masunil ay axtoqnu' yu lay kintapumi- 
spal. Pero jantu tutuchun kaklakmasu- 
niya! ni lapanakni, vamun yu tapasal 
ni Jonás yu magancha ixlaqpute'ey 
ixchivinti Dios. 30 Va por yu tapasal ni 
Jonás va ixtapuk'atsaniy yu machagan 
Nínive va ixmalagachata ni Dios. 

Vachu va chun yu kaktapasaya! va 
chuncha kintapuk'atsaniya! ni kit'in yu 
kval Sas'at'a Lapanaki. 31 Taun julchan 


kalakmuk'anikana' ixlaqtaqalk'an ni lapa- 


nakni, ex chuncha ni xanati yu ixlhichi- 
mo'oy magancha ixlhisur ni lakamu- 
nukpa!, va ancha katayaya! y kalaktislaj- 
maya! ni lapanakni yu chavay tat'ajun. 
Yucha la magati minchal para kaqa- 
smaknil ixchivinti Salomón yu ayaj lhuu 
ixjatapastak!ati. Pero chavay alin qayn- 
taun aniy yu apalay lhuu jatapastak'ati 
lhit'ajun xajantu Salomón. 32 Vachu ni 


anchanu julchan katatayaya' ni lapanakni 


yu magancha machagan Nínive. Vachu 
katalakmuk'aniya' ixlaqtaqalk'an yu 
chavay tat'ajun lapanakni. Yuluncha yu 
machagan Nínive va tamapaxal ixjatapa- 
stak!atk!lan tejkan tagasmaknil ixchivinti 
Jonás. Pero uxiknan ma'alinat'ik qayn- 
taun aniy yu apalay p'as xajantu ni 
Jonás. 


Yu ox lagts'in ni Jesús yucha 
ox kuna! la ixjatsukunti 
(Mt. 5:15; 6:22-23) 


33 'Jantu matichun mamagqtayay 
ixmaklku para kama'al ta'an jantu tasuy, 
vachu' jantu maqanuy ixta!apu' kajun. Va 
muk'ay talman para lay katalagts'il 
maklku yu tatanuy ni laqa chaga!. 34 Yu 
milaqchulk'an va tacha xamaklku milaka- 
tunajk'an. Incha laj'ox milaqchul, ex alin 
maklku para ta'akchun milakatunaj. 
Chavay incha jantu ox milaqchul ex va 
puts'ista la metsukunti. 35 Ex k'alhist!aj- 
k'ant'ik incha lagsaval alin maklku la 
metsukuntik'an u incha va puts!ista. 

36 Incha tus ox magtajita ni maklku, ex 
jantu intachun kaputs'islhi la metsukunti- 


klan. Vachu va tacha la ox lak'avananat'ik 


ta'an alin maklku yu ox maqtajita. 


Ni Jesús lakmuk'aniy laqtagal yu 
xalaj'aynin ni israelitas 
(Mt. 23:1-36; Mr. 12:38-40; Lc. 20:45-47) 


37 Ex tejkan chivin'ol ni Jesús, qayn- 
taun fariseo juntalha!al vaya' la ixchaga!. 
Ex tanuchal ni Jesús, va taulal laka mesa. 
38 Ni fariseo va lagts'il ni jantu 


kamaqcha'a!elal ni Jesús tacha ixnajun 
ixlhachimo'onk'an. Ex yucha jantu ox 
kalhilal. 39 Ex junil ni Jesús, junkal yu 
fariseo: 

—Lagsaval ni uxiknank'an yu fari- 
seos va tacha yu tasa ali plato yu ox 
cha'akanta pero vamun ixlhimaqspa- 
k'an. Va chuncha ni uxiknank'an. Jantu 
mak'ayat!ik kuenta la ixpulakna metsu- 
kuntik'an. Ancha alin ta'agspukniti kun 
jaxkayanti. 40 Va tontos unt'at'ik. Ni 
Dios yu makal yu ixlhimagspa! vachu 
makal yu ixlhipulakna. 41 Ka'aqt'ay'ut'ik 
ni kilpatanin ex la Ihi'acha kuna! meja- 
lhanutk'an. 42 Payni'incha uxiknank'an 
fariseos. Lagsaval xt!aqniyat'ik ni laka- 
tajtan tstuniy mimuvisk'an ali tstuniy 
jala'oxinti ali tstuniy mijaxqantik'an 
tacha najun kilhachimo'onk'an. Pero 
jantu mak'ayat'ik kuenta para ka'aq- 
t'ay'ut'ik yu alati y jantu t'o'oyayat'ik 
Dios. Va yucha yu maqsk'iniy k'amak'a- 
t'ik pero vachu jantu k'amak'au yu alati. 
43 Payni'incha uxiknank'an fariseos. 
Ta'an tatagxto'a ni lapanakni t'aulp'u- 
t'unat!ik talan kato'oyak'ant'ik. Vachu! 
lakatin va naunat'ik kamast'ak'ak'ant'ik 
tacha laj'ay lapanakni. 44 Payni'incha 
uxiknank'an. Lhich'ivinanat'ik yu laj!oxi 
pero mak'ayat'ik yu jantu ox ta'an jantu 
talagts'inan ni lapanakni, tacha 
putaknun unt'at'ik yu jantu tasuy, ta'an 
tatapasay lapanakni sin katak'atsal. 

45 Ex va junil qayntaun yu ixmasuy 
ixlhachimo'onk'an ni israelitas: 

—Jamalanini', tejkan chuncha na'un 
uxint'i, kilalaq'aymayau kijnank'an 
vachu!. 

46 Ex qaltayl ni Jesús: 

—Vachu payni'incha ni uxiknank!an 
yu masuyat'ik ixlhachimo'onk'an ni lapa- 
nakni. Laklhijunat'ik ni lapanakni yu ayaj 
lhita'ay tus jantu lay tatayaniy. Chuncha 
lakmat'ik'uk!ayat'ik yu alati lapanakni 
pero jantu aqt!ay'uyat'ik mas va kun yu 
maktaun yu lakat'uniy mimakak'an. 

47 Payni'incha uxiknank'an. Yu mimpa- 
yank'an tamaqnil yu magancha ixtalaqpu- 
teley ixchivinti Dios. Chavay yu uxiknan- 
klan mak'ayat'ik ixpupastak!ank'an. 48 Ex 

chuncha t'alhipa'iniyan yu tamakal mimpa- 
yank'an. Yu'uncha talagmagnil yu ixtalaq- 
pute'ey ixchivinti Dios y uxiknank'an mak'a- 
yat'ik ixpupastak!ank'an mas jantu lagsaval 
lakt'o'oyayat'ik. 49 Ni Dios yu ayaj 
pastaknan va naul: “Klaqmalagachaniya' 
lapanakni yu talaqpute'ey kinchivinti kun yu 
alati kintamalagachan. Lati kalaqmaqni- 
kana', lati kalakxkaykana'.” 50 Ex chuncha 
yu chavay tat'lajun lapanakni kalakmuk'ani- 
kana' laqtagal por tachun yu laqmaqnikanta 
lapanakni yu ixtalaqpute'ey ixchivinti Dios. 
Mas yu ixtalaqpute'ey ixchivinti Dios tejkan 
agtaynil ni lakamunukpa' tus chavaycha. 

51 Mas va Abel yu la magancha magnikal tus 
Zacarías yu maqnikal la kilakatajtank'an la 
ixtan'ajna ta'an to'oyakan Dios kun laka 
altar. Lagsaval klajunau, ni chavay tat'ajun 
lapanakni kalakmuk'anikana' lagtagal por 
tachun yu laqmaqnikanta yu ixtalaqpute!ey 
ixchivinti Dios. 

52 "Paynilincha uxiknank'an yu masu- 
yat'ik ixlhachimo'onk'an ni lapanakni. 
Chavay ni uxiknank'an va tacha kach'ap'a- 
t'ikcha xapumalaqlti'akan xachaqa' jatapa- 
stak'ati. Pero jantu tlanuyat'ik y vachu 
laktanch'aniyat'ik yu alati lapanaki para 
jantu lay katalhitsukul jatapastak'ati. 

53 Va chuncha chivin!ol ni Jesús. Ex ni 
fariseos kun yu ixtamasuy ixlhachimo'on- 
klan ni israelitas, ta'aqtaynilcha talagts'in- 
tanuy, talhisakmiy axtoqnu yu lhita'ay. 

54 Chuncha ixtamakay para kanaul ni 
Jesús taun chivinti yu jantu lIhinajun ixlha- 
chimo'onk'an para ex chuncha lay 
kataputislajmal. 


Yu jantu ox jatapastak'ati va tacha levadura 
1 2 1 Ex tatagztognil ixtalhavaxtu 

lapanakni por miles tus ixtalapa- 
tstiuksta. Ni Jesús va jalakjun'elal ixt!a- 
ltanan, va naul: 

—K'alhist'ajk!ant'ik para jantu kalha- 
k'ap'up'int'ik ixchivintik'an ni fariseos yu 
t'uy ukxpu! tamakay, va tacha levadura. 

2 Tachun yu chavay aqxtaqmanti kamispa- 
kana! y tachun yu makakan laqatamaqsag, 
kamispakana'. 3 Yu naunat'ik laka 
puts!ista para jantu kaqasmajkal, va kaqa- 
smajkana! laka tunkuna'. Tachun yu 


ch'ivinanat'ik laksniy la minchaqak'an 
para jantu kamispakal, va kamispakana' 
tacha kat!asakal talman. 


Jantu kalakt'alhaunit'ik lapanakni, 
kat'alhaunit'ik Dios 
(Mt. 10:28-31) 


4 'Kint'alaqaunin, jantu k'at'alhauni- 
t'ik ni lapanakni yu lay katamaqniyan. 
Yu'uncha astan tejkan kaniyapitik 
jantucha lay tutuchun katamakaniyan. 

5 Pero klajunau ta'ayucha k'at'alhauni- 
t'ik. Klatlalhaunit'ik ni Dios yu lay 
tamaqniyan y vachu' astan lay tamala- 
qachayan laqnin. Yucha k'at!alhaunit'ik. 

6 Lagakis tsto'on lhisttakan aqxt'uy 
pero mas va ts'uniy ixtapalk'an, Dios 
jantu lajk'ap'a ni yu'uncha. 7 Mas mi'a- 
jik'an yu alin la mi'agtsulk'an tus tapu- 
telenilotan ni maqatamin por maqa- 
tamin. Xlhiyucha jantu maqsk'iniy 
kat!alhanant'ik. Uxiknank!an apalay 
xtapal unt'at'ik xajantu lIhuvajcha 
ts'o'on. 


Yu jantu talhimaxanan ni 
talhakapu'an Jesucristo 
(Mt. 10:32-33; 12:32; 10:19-20) 


8 "Incha qayntaun najun la ixtala- 
ka'ukxpuk'an ni lapanakni ni va kilapa- 
naki junita, ex kitlin yu kval Sas'at!a 
Lapanaki vachu' kaknauna' la ixtala- 
ka'ukxpuk'an ixmayulnin Dios, ni va 
kilapanaki junita. 9 Pero incha najun la 
ixtalaka'ukxpuk'an ni lapanakni ni jantu 
kilapanaki junita, ex kitlin vachu' 
kaknauna' la ixtalaka'ukxpuk'an ixma- 
yulnin Dios, ni jantu kilapanaki kaval. 
10 Yu kinkiltauk'aniy ni kitlin yu 
Sas'at'a Lapanaki, yucha ni Dios kama- 
laqmixiniya'. Pero yu jantu ox lhichi- 
viniy ni Espíritu Santo yucha jantu 
kamalaqmixinikana'. 

11 "Tejkan kalhip'ink'anapitik laqa 
chaqa! ta'an tatagxto'a y la ixtalaka'uk- 
xpuk'an ni lIhachimo'onun, jantu kapa- 
stak'un tas k'alha'alttayananapitik u 
tisuncha k'anaunapitik. 12 Ni Espíritu 
Santo katamalakpastak'aniyan tas 
kanaunapit'ik. 

Oayntaun magali' yu akcha'an 


13 Ex chuncha gayntaun yu ancha 
ixyal va naul, va junkal ni Jesús: 

—Jamalanini', k'a'un keeya! kixtaqnil 
pakltaun ixlhitapatsa kimPayk!an yu 
kimpaxtoqniycha ni kit'in. 

14 Ex va najun ni Jesús: 

—Lapanaki, kit'in jantu kimpaxtoqniy 
kakla'oxil. 

15 Ex chuncha ni Jesús va lakjunil ni 
lapanakni: 

—K'alhistajk'ant'ikcha, jantucha 
aqtaun ka!akch'ip'int'ik. Jantu vamun 
mimagalitk'an k'ap'utstuk'uyapitik. 

16 Ex va chuncha jalaqpute'enil taun 
chivinti yu xta'a jatapastak'ati. Va lakjunil: 
—Qayntaun magali' va la ox ixlhi- 

t'ajun ixt'un, va lhuvaj lhi'uti xqal. 17 Ex 
va pastaklhi: “¿Tas kakmakayacha ni kija- 
xqanti? Kimpak'atsa aqgtsamalcha, 
jantucha lhijun.” 18 Ex va pastakchogol ni 
magali': “Kakmaqtayacha ni kimpak'atsa. 
Ataun kakmakachoqoya' sast!i yu apalay 
ay kaval ex ancha kakma'a'oya! tachun 
kilagxoqta, ex chuncha la ox kuna' para 
kalagchaanacha lhuvaj jach'itin. 19 Ex 
kakstaknanacha, vamuncha kakvayna!, 
kajgoqnuna', jantucha kaktapatsaya!, 
oxamaktauncha kajk'alina!”, va naul ni 
anchanu lapanaki. 20 Pero yu Dios va junil 
ni magali': “¡Tontoj! Jantu p'astlak!a yu 
mak'ay chavaycha. Apanch'ix puts'ista 
kalaqmixacha metsukunti. ¿Ex yu milaq- 
xogta tas k!ap'ulhitstuk'uye!echa?” 

21 Ex tejkan ni Jesús lakjunil ni anchanu 
chivinti yu xta'a jatapastak'ati, va naul: 

—Va chuncha kaniya! yu vamun 
pastak'a para kalalhaval ixmagaliti, pero 
jantu pastak'a tacha kapulaga'il ixlhilha- 
jati kun Dios. 


Jantu katapastak'un, Dios kataxtaqniyan 
yu maqsk'iniyat'ik 
(Mt. 6:25-34) 


22 Ex va lakjunil Jesús ixt'altanan: 

—Xlhiyucha kit'in klajunau jantu kata- 
pastak'un la metsukuntik'an suncha k'a'u- 
yapitik, vachu jantu katapastaktun la mila- 
katunajk!an suncha k'a'ulayapitik. 


23 Apalay ixtapal ni metsukuntik'an 
xajantu ni vayti y apalay ixtapal ni mila- 
katunajk!an xajantu ni laqch'iti. 24 Kalaq- 
ts'int'ik ni la'a. Mas yu'uncha jantu 
tach'an, mas jantu taxqanan, mas jantu 
t'uju' ixmoqgltak'an, mas jantu ttuju! ixpa- 
k!atsak!an, va lakvavay ni Dios. Yu uxik- 
nank'an apalay ixtapal metsukuntik'an 
xajantu yu ts!o!on. 25 ¿Ta!ayucha siya 
uxiknank'an lay apalay putan'ay k'a'una! 
vamun por pastak'uy? 26 Ex incha jantu 
chuncha lay mak'ayat'ik mas va ts'uniy, 
¿ex vali'iycha tapastak'uyan k!amak'at'ik 
yu apalay lhita!ay? 27 Kalaqts'int'ik tacha 
ta!ajin ni xanti. Jantu tatapatsay, jantu 
tamakay isijuntik!an. Pero kit'in klajunau 
ixlaqch'iti yu ay lhachimo'onu' Salomón 
mas ayaj ox ixlakatayay, jantu kalaq- 
cha!al tacha ix'oxixtu lagataun xanti. 

28 Ni javan yu chavay alinta lakak'avin, 
lhiy kalagxauyacha laka horno pero ni 
Dios ayaj k'us jamalaqch'iniy. Ex apalay 
ox katamalaqch'iniyan ni uxiknan mas va 
lakatstuniy milhakapu'atk'an. 29 Jantu 
k!ap'uxk!aut'ik vamun yu k!a'uyapitik 
kun yu k!a'otlapitik. Jantu tu'uchun kata- 
pastak'un. 30 Yu vali'iy lapanakni aniy 
lakamunukpa', yu'uncha ayaj tapasta- 
k'uy yu aniy axtoqnu!. Pero mimPayk'an 
Dios, yucha k!atsay ni magsk'iniyat'ik 
tachun ni anchanu axtoqnu!. 31 Va k'alhi- 
p'uxk!auyapitik ni kalhachimo'onul Dios, 
ex ka'alina' tachun yu maqgsk'iniyat'ik. 


Xamagaliti lakt'iyan 
(Mt. 6:19-21) 


32 'Jantu kat'alhanant'ik. Ni uxiknan- 
klan yu ixnavin Dios va tacha kiborregos 
unt'at'ik. Mas jantu qaynlhuu k'a'unt'ik, 
ni Dios va maqamay kataxtaqnin palha- 
chimo'on. 33 Kast'at'ik yu lhit'aunat'ik y 
k!axtlaqnit'ik ni tumin yu tamagsk'iniy. 
Chuncha va tacha kama'at'ik milhilhaja- 
tik'an laka bolsas yu jantu aqtaun tapu- 
ch'iy. Chuncha kalalhavat'ik laktliyan 
mimagalitik!an yu jantu aqtaun kami'oya!. 
Ancha lakt'iyan jantu tanuyachal alha- 
vanan, vachu' jantu laqlvajiy ni matapil. 
34 Ta'an ma'alinat'ik mimagalitk'an, va 
ancha p'astlak'at'ik la mejalhanutik'an. 

Va lhistujcha k'a'unt'ik para 
kaminchoqol ni jalhachimo'onu' 


35 'Kak'ujt'ikcha. Va kamaqtaylcha 
mimaklkuk'an. Va listujcha k'atunt'ik kun 
mimaklkuk'an magtajitacha. 36 K!a'unt'ik 
tacha ogxtamatin yu tapakxan kachinchogol 
ix'ukxtink!an yu al ta'an lakxtuklakan. Va 
chuncha k'ap'akxant'ik ni Dios miJalha- 
chimo'onuk'an. Tejkan kachina! ni ukxtin 
va kamakasaya! ni mati! y va niman kata- 
malaglti'al. 37 Ox kaxajtachal para ni 
anchanu ogxtamatin yu kalaktemakana' 
takujtacha tejkan kachina! ix'ukxtink'!an. 
Lagsaval klajunau, yu ukxtin kamakakana' 
ixlaman tacha ogxtamati kaval. Yucha 
kalakmulaya! ix'oqxtamatin laka mesa y 
ancha kalakmulaniya' ixvaytik!an. 38 Mas 
kachil pakltaun ts'is, mas kachil katun- 
kumil, incha kalaktemakana' takujtacha ni 
oqxtamatin, ex ox kaxajtachal ixjatsukun- 
tik'an. 39 Lagsaval klajunau, va kak'atsal 
ni machaqa! tavanan kachil ni alhavana' 
ex va kakujtaulal, ex jantu kaxtaqlhi 
lakatin ka'alhavanankal ixchaga'. 40 Uxik- 
nank!an vachu k'ak'ujt'ikcha. Jantu 
k!atslayat'ik tavanancha kakminchoqoya' 
kit'in yu kval Sas'at'a Lapanaki. 


Yu ox oqxtamati ali yu jantu ox 
(Mt. 24:45-51) 


41 Ex ni Pedro va lhisakmil: 

—Jalhachimo'onu', ¿vamun ni kijnan 
kilajuniu ni aniy chivinti yu xta!a jatapa- 
stak'ati u va lak'un'oj tachun ni aniy 
lapanakni? 

42 Ex va junil ni Jesús: 

—¿Ta'ayucha ni xalhistakna! oqxta- 
mati yu lhi'aynkan y mispay lhitapatsa? 
Va yucha ni ix'ukxtin kamakauna! para 
kalaklhistaklhi oqxtamatin y para kalak- 
vaval tejkan tachavaniy. 43 Ayaj lhilachan- 
tajuycha yu oqxtamati yu tlajuncha 
maka'ona' yu ixlhijunkanta tejkan chin- 
choqoy ix'ukxtin. 44 Lagsaval klajunau ni 
ix'ukxtin kamakauniya' kalaklhistaklhi 
tachun ixmagaliti. 45 Pero incha ni xalhi- 
stakna! oqxtamatin pastak!a ixlaman 
kataqmaqgaya' ix'ukxtin y aqtaylcha jalaka- 
samay ixt!a'oqxtamatin ali yu 


magtsukunin y vamun vajin, oqnun, 
talap'ay, 46 ex chuncha va kamincho- 
qoya! ixtukxtin taun julchan tejkan jantu 
pakxan'iy y taun hora tejkan jantu 
k!atsay. Kamaxtunikana' ixlhitapatsa y 
kamakakana! tacha yu lapanakni yu 
jantu talhakapu'an. 47 Qayntaun oqxta- 
mati yu mispay tacha najun ix'ukxtin 
pero jantu listuj kaval y jantu makay yu 
lhijunkan yucha ox kalaqanaqmakana!'. 
48 Pero qayntaun ogxtamati yu jantu 
mispay tacha najun ix'ukxtin y jantu 
listuj kaval yucha tstuniy lamaqanaqni 
kalaga'iya'. Yu apalay lhuu ixtaqnikan, 
yucha apalay lhuu kask'inichoqokana!. 
Yu apalay ox lhi'aynkan para lhuu 
kalhistaklhi, yucha apalay lhuu 
kask'inichogokana'. 


Laqlvaqkan ni lapanakni por 
ixchivinti Jesús 
(Mt. 10:34-36) 

49 "Va chuncha kmil va tacha 
kakmamagtiyal jikmi ni lakamunukpa'. 
Va knajun kamagqtaylcha. 50 Kit'in ayaj 
kakmagqanlgajnana! y ayaj kmaganinin 
tus katamaktal ni maganlgajnati. 

51 ¿Lhak'ap'up'inat'ik ni kminta para 
ch'antaun kaval ni lapanakni ni aniy 
lakamunukpa'? Jantu laqsaval kaval. Va 
kminta para ka'alil la'at'uy ixjatapasta- 
k!atk!an ni lapanakni. 52 Chavaycha 
agataun chaqa! ta'an tavilanal pumakis 
lapanakni ancha ka'alina! la'attuy jata- 
pastak'ati. Qaynt'uy yu'uncha ataun 
jatapastak'ati katalhitsukuya' y yu qayn- 
t'utu ataun jatapastak'ati katalhitsu- 
kuya!. 53 Yu japay kaxkayya' ists'al, yu 
jatslal kaxkayya! ixpay. Yu janati 
kaxkayya' istsi'i, ni jatsi'i kaxkayya' 
ixnati. Ni xa'atina! kaxkayya! ixp'uti, ni 
ixp'uti kaxkayya' ix'atina!. 


Ni lapanakni jantu talaksak'a yu 
laj'oxi para ixjatsukuntik'an 
(Mt. 16:1-4; Mr. 8:11-13) 


54 Ex ni Jesús lakjunil ni lapanakni: 

—Tejkan laqts'inat'ik ni ostaulay 
taputs'i ixlhito'anta, naunat'ik kata- 
maya' xkan y chuncha jun. 55 Tejkan 

laqpaqnan, lakt'asakan paxto'anta, naunat'ik 
kataylhaana! skunu' y chuncha jun. 56 Ttuy 
ukxpu! mak'ayat'ik. Uxiknank'an k'atstaya- 
t'ik tas katapasaya! lakamunukpa' kun 
laktliyan. ¿Valiliycha jantu mala'asiyat'ik yu 
tapasay chavaycha aniy ta'an t'aunat'ik? 


K'alagla'oxit'i kun yu mint'alaxkaya' 
(Mt. 5:25-26) 


57 '¿Valiliycha jantu laksak'at'ik me'e- 
mank'an yu laj'oxi para metsukuntik!an? 
58 Chavay incha matichun chivintanuputun 
laka mach'alk'ati por mak'anin laqtagal, ex 
tejkan tlap'in lakatin k'ala'oxit'i, para jantu 
kamagxtaqnin kun mach'alk'ati. Incha jantu, 
ex yu mach'alk'ati kamagxtaqniyan ixpolisia 
ex yu polisia kamanuyan laka pach'in. 

59 Kittin ijkunan ni jantu kat'axt'uye!e incha 
jantu k'amap'al'oye'e tachun mijalhaaninti. 
Ts'angay k'amap'axa mimputsuku 

1 3 1 Tejkan chuncha naul ni Jesús 

ancha tayanal lati lapanakni yu 
tapute'enil yu tapasal Galilea. Va tapu- 
te'enil tacha lagpumagnil ni Pilato lati yu 
machagan Galilea tejkan ixtatlajun 
moqslanan ixlapaxkank'an ni Dios y va 
lakmalhiyaul ixjak'alnank'an kun ixjak!a- 
Inank'an ni talhitsukukna yu ixlapaxkan- 
klan. 2 Ex ni Jesús lakjunil: 

—Ni uxiknan p'ast!ak'at'ik va tanil ni 
anchanu lapanakni va por apalay ixtalhi- 
t'lajun ixtalaqalhink'an xajantu yu alati yu 
machagan Galilea. 3 Pero kit'in klajunau 
jantu lagsaval kaval. Va klajunau incha 
jantu kamap'axayapitik mijatapastak'at- 
klan ex katslan'ayapitik vachu va tacha ni 
anchanu' lapanakni yu machagan Galilea. 
4 Vachu va tani'ol pumakautsajin lapa- 
nakni tejkan tagtal ni torre laka Siloé. ¿Ex 
va lhilayat'ik va apalay lhuu ixtalagalhin- 
klan xajantu yu alati lapanakni yu ixtavi- 
lanal Jerusalén? 5 Jantu laqsaval kaval. Va 
klajunau incha jantu k'amap'axayapitik 
mijatapastak!atk!an ex katstan'ayapitik 
vachu va tacha ni anchanu lapanakni. 


Jesús lhichiviniy xak'iu higo 


6 Ex va lakjunil ni Jesús yu aniy 
chivinti yu xta'a jatapastak'ati: 


—Qayntaun lapanaki va ixch'anta 
taun k'iu yu junkan higuera ta'an 
ixch'anta ixtuvas. Astan puxkaul xa'u- 
nikan ni higuera pero jantu katemal. 

7 Ex junil yu xalhistakna' lakat'un: “Va 
la'attutu jach'itin iktilukxuyal puxkauna' 
xa'unikan, jantu agtaun kaktemal. 
K!amaqt'atlicha. Vamun vali'iy mapa- 
tsay ni lakat'un.” 8 Ex naul yu xalhi- 
stakna! lakat'un: “Ki'ukxtin k'at'i, 
k'amak'au ataun jach'itin. Kitlin 
kaklaj'ajniya! lakat'un, kakmamaniya' 
abono. 9 Chuncha ka va lay ka!alil xa'u- 
nikan ataun jach'itin. Pero incha jantu 
ex kakmagqtayacha.” 


Ni Jesús palay makal qayntaun xanati 
xajulchan jastaknati 


10 Taun xajulchan jastaknati ni Jesús 
ixmalaninin laqa chaqa! ta'an ixtagxto'a 
ni israelitas. 11 Ancha ixtanun qayntaun 
xanati ixlaqtanun yu jantu ox espíritu. 
Xlhiyucha va ixtaqan!ay. Va laqakau- 
tsajin jach'itin ixtamakataltanan. 

12 Tejkan ni Jesús lagts'il ni xanati, 
junta'il, va naul: 

—Xanati k'at'i, palaycha k!a'un- 
ch'o'o mintagan'ati. 

13 Ex mogslanikal ixmaka' ni xanati, 
va nimancha vas tayal, aqtaylcha ay 
makay ni Dios. 14 Ex ni xa'ukxtin ni 
anchanu' chaqa! ta'an ixtatagxto!a ni 
israelitas lhitalgamal va por k'uch'unul 
ni Jesús tejkan xajulchan jastaknati. Va 
lakjunil ni lapanakni: 

—Alin paqchaxan putapatsa laka 
semana. Yu ixk'uch'uka lapanaki va 
lhitapatsa. K'at'ant'ik laka semana para 
k!ak'uch'uk'ant'ik, pero jantu k'at'ant'ik 
yu xajulchan jastaknati. 

15 Ex va naul ni Jalhachimo'onu 
Jesús: 

— Va tluy ukxpu! mak'ayat'ik. Mas 
va xata'ayu' uxiknank'an va x'ot'at'ik 
mivakaxk'an u mimburrok'an, lhip'ina- 
t'ik mo'ottunun xkan mas va xajulchan 
jastaknati. 16 Chavay yu aniy xanati yu 
ixpapanti Abraham, va laqakautsajin 
jach'itin ixtagan'ay, va ixlaqtanuy ni 
Satanás. Yucha vachu chun maqsk'iniy 

kax'oqnikal ixtagan'ati para palay kaval 
mas va xajulchan jastaknati. 

17 'Tejkan chuncha naul ni Jesús va 
tatamaxani'ol tachun ixt'alaxkaynin. Pero 
tachun yu alati lapanakni ta'aqtayl talhi'a- 
chantajuy por tachun yu ay axtoqnu! yu 
lakmakal ni Jesús. 


Tejkan Ihachimo'onun ni Dios va tacha 
xat'in mostasa 
(Mt. 13:31-32; Mr. 4:30-32) 


18 Ex chuncha naul ni Jesús: 

—Chavay klamasuniyau tacha junita 
tejkan Ihachimo'onun ni Dios. 19 Va tacha 
ni lakat'uniy zat'in yu junkan mostasa. 
Qayntaun lapanaki ch'al ni lakat'uniy t'in 
la ixt'un. Ancha aynlhi tus ay k'iu val. 
Ancha tamakal ixpaqtamank'an ni tsto'on 
la ixmaqlagap'u. 


Tejkan Ihachimo'onun ni Dios 
va tacha levadura 
(Mt. 13:33) 


20 Ex chuncha vachu naul ni Jesús: 
—Klamasunichoqoyau tacha junita 
tejkan lhachimo'onun ni Dios. 21 Va tacha 
levadura yu qayntaun xanati lhiyajuy kun 
la'attutu kualtil harina, va tus kalhitaya'ol 

tachun ni skititi. 


Yu put'uniy mati' ta'an 
putanukan lakt'iyan 
(Mt. 7:13-14, 21-23) 


22 Ex ix'anchoqota lakatin ni Jesús ni 
Jerusalén, va ixtapasa'anta taun taun 
putaulan yu laj'ay kun yu laksttuniy. Va 
ixmalanini'anta. 

23 Qayntaun lapanaki va lIhisakmil: 

—Jalhachimo'onu', ¿vamun ts'uniy yu 
kalaqmalagtaxtukana'? 

Ex ni Jesús va naul: 

24 —Kamak'at'ik tachun la mintap'a- 
stak'an para kalal k'attanut'ik talan 
puttuniy mati'. Klajunau astan katatanupu- 
tuna! lhuvaj lapanakni ex jantucha 
kalaya'. 25 Incha jantu chuncha mak'aya- 
t'ik, ex va kalostaula' yu machaga', kama- 
lakchauya' ni mati'. Ex k'atlayayapitik 
magspa', k'amak'asayapitik ni mati', k'a'u- 
napitik: “Jalhachimo'onu', 


kilamalaglti'aniu.” Ex yucha katajunan: 
“Jantu klamispayau. Jantu k'atsay to'o- 
xtaycha machagan unt'at'ik.” 26 Ex 
k!a'unapitik: “Klatlavajiu uxint!i y 
klattaloqnuu y la kinputaulank'an kila- 
masuniu.” Chuncha k'anaunapitik. 27 Ex 
katajunchogoyan: “Jantu klamispayau. 
Jantu k!atsay to'oxtay machaqan unt'a- 
t'ik. Kap'int'ikcha. Kilamakajuucha 
uxiknank'an yu lakt'utununat'ik”, 
chuncha katajunan. 28 Ex ancha ka'alhu- 
napitik y k'alaktstak!alhitstuk'uyapitik 
mintatsalatik'an. K'alaqts'inapitik ni 
Abraham ali Isaac ali Jacob ali tachun 
yu ixtalaqpute!ey ixchivinti Dios ta'an 
lhachimo'onun Dios. Pero ni uxiknan- 
klan va k!atlan'alhumaxt'uk'anapitik. 
29 Pero lapanakni yu machagan talaka- 
chux ni lakamunukpa', talan putak'ut'a 
nijulchan y vachu ta'an pu'anachal, yu 
machagan ixlhito'anta, ixpaxto!anta, va 
katamina!, katataula', katavayn'oya' 
talan Ihachimo'onun ni Dios. 30 Ex 
chuncha yu jantu ay klatsan chavay, ex 
anchanu julchan va ay lapanaki kuna!. 
Yu la ay k'atsan chavay, va jantu ay 
kuna'. 


Ni Jesús lhigalhun ni 
putaulan Jerusalén 
(Mt. 23:37-39) 


31 Ex tejkan chuncha naul ni Jesús, 
va talaqchil lati ni fariseos, va tajunil: 

—Kat'axttucha aniy. Kapiticha. Ni 
jalhachimo'onu' Herodes va 
magniputunan. 

32 Ex ni Jesús va lakjunil: 

—Kalaqp'inchipitik ni anchanu' 
jamakanunu xanix'oy. K!a'unapitik va 
chavaycha kun lhiy kaklakmaxtuya' 
aqmoqxnun y kajk'uch'ununa'. Ex yu 
pagt'utunu' kakmajkani'oya' kilhita- 
patsa. 33 Pero chavaycha kun lhiy kun 
ttuxaun maqsk'iniy kaktaylha!al kila- 
katin. Qayntaun yu laqpute'ey ixchivinti 
Dios maqsk'iniy kanil laka putaulan 
Jerusalén. 34 Jerusalén, xalapanakni 
Jerusalén. Jamaqniyat'ik yu talaqpu- 
te'ey ixchivinti Dios y lakt!'almaqgniyat'ik 
yu tamalagachaniyan Dios. Tacha ni 

piyu! jamaqxto'a sas'at'an la ixpaqachuj, 
va chuncha ni kit'in aqlhuvaj xaklalhistak- 
putunau pero jantu aqtaun k'aluyujnaun- 
t'ik. 35 Klalagts'int'ikcha, minchaqak'an 
kamakaunkanacha. Chavay klajunau, 
jantucha aqtaun kilalaqts'inchoqoyau tus 
tejkan inchine k'anaunapitik: “Ay kama- 
kakal yu mintacha la ixtaga'uti ni Jalha- 
chimo'onu Dios.” 


Ni Jesús palay makal qayntaun 
tagan'an yu ixlakak'unta 
1 4 1 Taun xajulchan jastaknati al 
vaya! ni Jesús la ixchaga' qayn- 
taun xa'ukxtin fariseos. Lati ni fariseos va 
ixtalaqts'in ni Jesús incha kamakal tu'u- 
chun yu jantu kapaxtoqnil ixlhachimo'on- 
klan. 2 Ex ancha la ixtalaka'ukxpu' ni 
Jesús ixyal qayntaun lapanaki va ixlaka- 
k'unta. 3 Ex ni Jesús jalagxagalal ni fari- 
seos kun yu ixtamasuy ixlhachimo'onk'an 
ni israelitas. Va laklhisakmil: 

— ¿Tis va sun najun kilhachimo'on- 
klan? ¿Va Ihinaunkan jak'uch'unti xajul- 
chan jastaknati u jantu? 

Pero yu'uncha va saq taval. 4 Ex ni 
Jesús ch'apal ni taqan'an, va palay makal, 
va malagachachogol. 5 Ex lakjunil ni alati 
lapanakni: 

—Uxiknank'!an va katajqajul mimbu- 
rrok'an u mivakaxk!an lakxkan va niman 
k'amak'ut'ut'ik mas va xajulchan 
jastaknati. 

6 Ex yu'uncha jantu lay tu'uchun 
katanaunchogol. 


Ni Jesús lakjunil yu xalaj'aynin para 
jantu ay katak'atsal 


7 Ex tejkan ta'aqtayl tataulay laka 
mesa, jalaqts'il ni Jesús tachun yu ixlaklhi- 
junkan vayti, va tataulputun ta'an tataulay 
yu laj'ay lapanakni. Ex va lakjunil ni aniy 
chivinti yu xta'a jatapastak'ati: 

8 —Tejkan lhitunk'anat'ik kap'int'ik 
xalakvayti lakxtuklati jantu k!alaksakt'ik 
talan tataulay ni laj'ay lapanakni. Ka va 
lay kachil ataun lapanaki yu apalay ay 
xajantu uxint'i. 9 Ex yu xalhinauna' kalaq- 
minan y kajunan: “K!axtaqnin ni mimpu- 
taulan yu ataun lapanaki.” Ex 


kat!lamaxaniye'e, katlaule'e alakataun 
putaulan ta'an tataulay yu xalakst'uniy. 
10 Xlhiyucha tejkan kalhi'unk!ane'e 
kapiti vaya!, ex kata'ul ta'an tataulay yu 
jantu laj'ay lapanakni. Ex chuncha yu 
xalhinauna' kalaqminan va kajunan: 
“Lagaj, k'at'ap'as ta'an tataulay yu laj'ay 
lapanakni.” Ex chuncha jantu kat'ama- 
xaniye'e la ixtalaka'ukxpuk'an tachun ni 
lapanakni. 11 Tachun yu laj'ay tak!atsan 
va laksttuniy kalakmakakana! pero 
tachun yu lakst'uniy tak!atsan va laj!ay 
kalakmakakana!. 

12 Ex chuncha ni Jesús junil ni 
xalhinauna!: 

—Tejkan mak'ay lakvayti jantu 
vamun k'alaklhitun mi'amigos ali 
mint'alaqaunin ali milapanakni ali 
mint'ataulnin yu magalinin. Jantu 
chuncha k!amak'at'i. Va katalhijuncho- 
qoyan la ixchaqak'an ex chuncha va 
tapaxanti jun. 13 Pero tejkan mak'ay 
lakvayti k'alaklhi'un ni kilpatanin ali ni 
lakmaknin ali ni talaknin ali ni la'a- 
ch'ixin. 14 Ex chuncha kalhits'uk'uye'e 
achati, va por jantu lay katamapalcho- 
qoyan. Pero k!amap'alch'o'onik'ane'e 
tejkan katakujchogoya! tachun yu tani- 
tacha yu jamalaqtaxtukantacha. 


Yu katavayna' ta'an 
kalhachimo'onuna' Dios 


15 Ex chuncha tejkan qasmaklhi 
qayntaun yu ancha ixvil laka mesa, va 
naul: 

—Ayaj kata'achana' tachun yu kata- 
vayna! talan kalhachimo'onuna' ni Dios. 

16 Ex ni Jesús va junil: 

—Taun julchan qayntaun lapanaki 
ixmakay taun ay lakvayti va ixlaklhiju- 
nita lhuvaj lapanakni. 17 Ex tejkan laka- 
chilcha xahora lakvayti va malagachal 
ix'ogxtamati para kalakjunil yu laklhi- 
junkanta: “Kap'int'ikcha, alin'ojoycha 
tachun ni vayti.” 18 Ex tachun ixlaklhi- 
junkanta ta'aqtaynil naunan ni jantu lay 
kata!lana!. Plunaj va junil qayntaun: “Va 
k'ilka! agxtaun t'un. Ikmagsk'iniy kte'en 
lagts'ini'. K'a'une'e mi'ukxtin va kima- 
laqmixinil.” 19 Ex yu agayntaun naul: 

“Va aniyka! k'il lagakis par vakaxna yu 
tatapatsay laka kuxtu. Va klaglaqts'in- 
putun incha lay katatapatsal u jantu. 
K!a'une!e mi'ukxtin va kimalaqmixinil.” 

20 Ex aqayntaun naul: “Va aniyka' klak- 
xtuklata, xlhiyucha jantu lay k!lanachal.” 
21 Ex ni oqxtamati laqchaanchogol ix'uk- 
xtin va pute'eni'ol yu tanaul. Ex ni ukxtin 
aqgtaylcha lukujlay. Va junchogol ni oqxta- 
mati: “Klap'inch'iy lakatinixnan laka 
putaulan. K'alaklhittanchiy ni kilpatanin 
ali ni lakmaknin ali ni talaknin ali ni la'a- 
ch'ixin.” 22 Ex chuncha chinchoqgol ni 
ogxtamati, junchoqgol ix'ukxtin: “Ikma- 
kalcha yu na'un pero vananaj xajyachal 
ta'an katataulal laka mesa.” 23 Ex va naun- 
chogol ni ukxtin: “K'ap'inch'o'ochiy lakati- 
nixnan magspa' ni putaulan kalaklhi'un 
laqatap'asta katamil vaynin. Kit'in knajun 
kata'agtsamal vaynin la kinchaga'.” 

24 Klajunau ni lapanakni yu ixlaklhijun- 
kanta yu jantu katamil vaynin, yu'uncha 
jantu katakilk!atsaya! ni lakvayti. 


Yu maqsk'iniy kalhitapasal yu 
junputun ixlapanaki Jesús 


25 Ex chuncha ixtalhavaxtu ni lapa- 
nakni ixtatlalan ni Jesús. Ex ni yucha tala- 
gasp'iklhi, va lakjunil: 

26 —Mas va ta'ayucha yu apalay 
to'oyay ixpay, ixnati, ixanati, yu sas'atlan, 
yu ixtlalaqaunin, yu ixtlalapanakni xajantu 
kit'in, ex ni yucha jantu lay jun kint!a- 
ltana'. Vachu yu apalay to!oyay ixjatsu- 
kunti xajantu kit'in, jantu lay jun kint!a- 
ltana!. 27 Yu jantu laga'iputun maganlgaj- 
nati tacha kit'in, yucha jantu lay jun 
kint'altana!. 28 Xata'ayu' uxiknank'an 
incha kamak'ap'ut'u putan'ay chaga', 
p'unaj kat!a'ul, k'ap'ast'akt'i tachuncha 
ixtapal kuna' para kak'ats'at'i incha kalaq- 
cha'aniyan yu lhit'a'un. 29 Incha jantu 
kapastak'el, ex tejkan k!amak!a'oj ni xapu- 
tayan chaga', jantu kalaqchaana' 
mintumin para kamajk'anit'i. Ex tejkan 
katalagts'ina' ni lapanakni kata'aqtayni- 
yancha laktu'unun. 30 Katanauna': “Aniy 
lapanaki ix'aqtajitacha makan ixchaga' 
pero jantu kamajkanil.” 31 Vachu! incha 
qayntaun la ay Ihachimo'onu' yu lhit'ajun 


laqakau mil tropas, talach'apaputun 
ixtlalhachimo'onu' yu lhit'ajun p'uxaun 
mil ex p'unaj kapastak'elal incha lay 
katalhajal. 32 Ex incha najun jantu lay 
kalhajal, ex malagachay lapanaki para 
kalhisakmil tas katamakal para jantu 
katalach'apal. Chuncha kamakaya' 
tejkan vananaj la magati mintachal 
ixt'alhachimo'onu!. 33 Ex vachu va 
chuncha uxiknank'an. Incha jantu 
maka'un tachun yu lhit'a'un ex jantu lay 
un kint'altana!. 


Yu makauntijlay ni Jesús va tacha 
matsati yu jantucha kas'o'o 
(Mt. 5:13; Mr. 9:50) 


34 "Ni matsati la ox pero tejkan 
jantucha s'o!o jun ex jantucha lay s'o!o 
junchoqoy. 35 Chuncha mas va para ni 
lakat'un, mas va para laka abono, jantu 
ox kaval. Vali'iy maj'ankan. Incha alin 
mimpaqasmakk'an, ex ka'asmakt'ikcha. 


Ni borrego yu ists'angata 
(Mt. 18:10-14) 


1 1 Ancha tacha'al lhuvaj 

5 jach'inin impuestos kun alati 
laktu'unun lapanakni para kataqa- 
smaklhi ni Jesús. 2 Ex chuncha ixtapa- 
staklhitlajun ni fariseos kun yu ixta- 
masuy ixlhachimo'onk'an ni israelitas. 
Va siya yu'uncha talajunil: 

—Aniy lapanaki jalaqa'iy yu maqta- 
qalhinin y va lakt!avajin. 

3 Ex ni Jesús lakjunil taun chivinti 
yu xta'a jatapastak'ati, va naul: 

4 —Xata!ayu uxiknank'an yu kalhi- 
tsukul taun ciento borrego y va kamaga- 
tslangal laqataun, ex yucha kalakmakaul 
yu noventa y nueve, y va kapuxkaul yu 
tslangay tus katemal. 5 Tejkan katema- 
choqol va ka!agxo'ol kun achati. 6 Ex 
tejkan kachil laqa chaga!, va kalaqmaq- 
xtoqlhi ix'amigos kun ixtlataulnin, va 
kalakjunil: “Kilat!tatachanchogoocha. Ni 
borrego yu iststangata chavay ktema- 
choqolcha.” 7 Vachu va chun klajunau, 
mas ka'alil noventa y nueve lapanakni 
yu jantu katalhitsukul ixtalaqalhink'an, 
pero va apalay talhi'achantajuy yu 

tavilanachal lakt'iyan tejkan mapazay 
ixjatapastak'ati qayntaun magtagalhini' 
lapanaki. 


Ni tumin yu ts'angal 


8 "Vachu va chun incha ka'alil qayn- 
taun xanati yu kalhitsukul aqxkau tumin 
pero kamagats'angal agxtaun, ex kama- 
magtiyal ixmaklku, va kapalnal ixchaga', 
va kapuxkau'ol laksniy laksniy tus katema- 
choqol ixtumin. 9 Ex chuncha tejkan kate- 
machogol va kalakjunta'il ix'amigas kun 
ixtlataulnin, kalakjunil: “Kilat'atachancho- 
qoocha. Va iktemachogol ni tumin yu 
xakmagats'angata.” 10 Va chuncha 
klajunau va ayaj talhilachantajuy ixmayu- 
Inin Dios tejkan makajun ixtalaqalhin mas 
va qayntaun lapanaki. 


Ni jalaktu'unu' ts'al yu mapaxal 
ixjatapastak'ati 


11 Ex naunchoqgol ni Jesús: 

—Qayntaun lapanaki ixlhit'ajun qayn- 
t'uy ists'alan. 12 Ex yu xap'isaqa junil ixpay, 
vanaul: “Kimpay k'at'i, k'ixtlaqnin ni milhi- 
tapatsa yu kimpaxtoqniy kit'in.” Ex chuncha 
niixpay va xtaqnil. 13 Taval ni xap'isaga 
lakst!a'ol yu lvaqnikal magaliti, ex va magati 
al, Iha'an'ol yu ixtumin. Ancha ixpumagqta- 
qalhin pulaqamanan'ol ni ixtumin. 14 Ex 
chuncha tejkan laqamanan'olcha, va alil ay 
chavan ancha ta!an ixvil. Ex va aqtayl 
majk'atsay ixchavan. 15 Taval ni ts'al va al 
kuxtutiyan kun qayntaun lapanaki yu ancha 
machaga'. Va xtaqnikal Ihitapatsa va kalak- 
vaval p!axnin. 16 Ex va ayajixchavaniy tus 
ixlhi'otsaputun ni xatalts'i ni k'iu yu ixtaluy 
ni p'axnin pero jantu matichun kaxtaqnil. 
17 Ex va pastakchoqol va naul: “Ni kimpay 
va qaynlhuvaj ix'oqxtamatin y la alinixvay- 
tik'an, pero aniy kit'in iktiniycha kinchavan. 
18 Chavaycha kit'in k'anchogoya' la ixchaga' 
kimpay, kajk'una!: Kimpay k'at'i, ixmakanil 
lagtagal ni Dios y vachu uxint'i. 
19 Chavaycha jantucha lay kakval mints'al. 
Va knajun k'imak'at'i tacha qayntaun mi'oq- 
xtamati.” 20 Ex chuncha ni ts'al anchogol la 
ixchaqa! ixpay. 

"Tejkan vananaj la magati para ixlaq- 
cha'al, yu ixpay va lagts!il iststal. Va ayaj 


mapaynil, va takyau'al ta'an ixpuminta ni 
ists'al, va lagatanul, va kiltastuklhi. 21 Ex 
naul ni ts'al: “Kimpay k'at'i, ikmakanil 
laqtaqal Dios y vachu uxint'i. Jantucha lay 
kakval mints'al.” 22 Pero ni ixpay va naul: 
“Oqgxtamatin, kaso'ot'ik, k!alhittanchipi- 
tikcha yu mas apalay ox laqch'iti y va 
k'amulanichipitik kints'al, vachu k'ama- 
magqt'anut'ik ixmaqtanuti y k'lamach'an- 
tlanut'ik isapato. 23 Kalhit'ant'ik ni 
sas'at'a vakax yu apalay onta y k'amaqni- 
t'ik. Kamakayau k!atan y ka'alina' 
lakvayti. 24 Yu aniy kints!al mas va tacha 
ixnitacha pero chavay va kujchoqolcha. 
Mas va ists'angatacha pero chavay tema- 
choqoocha.” Ex agtaynilcha ni k'atan. 

25 "Ni wajaya! va ixt'ajun tapatsan laka 
kuxtu. Tejkan chinchoqochal laqa chaga' 
qasmaklhi ni jasanti kun jat'inti. 26 Ex 
junta'il qayntaun magtsuku' va lIhisakmil: 
“¿Sun mak'ayatlikcha?”27 Ex naul ni 
magtsuku!: “Va chinchogol mimp'isaqa y 
mimpay lhinaul katamaqnil ni sas!at!a 
vakax yu apalay onta va por ox xachin- 
choqoy mimp'isaga.” 28 Ex ni xajaya! va 
lukujlal va jantu katanuputul. Ex chuncha 
ixpay taxtul, va tapayninil para katanul. 
29 Pero va naul ni ists'al yu xajaya!: 
“Klatslaycha va magancha iktapatsaniyan, 
jantu aqtaun k!akch'intaman, pero uxint!i 
jantu aqtaun k'ixttaqnin ni kit'in mas va 
lagataun chivo para kakmakal k'atan kun 
kilamigos. 30 Pero chavaycha chinchoqol 
yu aniy mints!al yu laqamanan'ol mima- 
qaliti kun magtagalhinin xanatin y uxint'i 
tus va lhimaqnit'icha ni sas'at'a vakax yu 
apalay onta.” 31 Ex va naul niixpay: 
“Kes!atla k!at!i, uxint!i va tacha k'int'avilt'i 
y tachun yu klhit'ajun va si minavin. 

32 Pero va magsk'iniy kamakau k'atan y 
ka'achax'iu. Yu aniy mimp'isaga ixnitacha 
y chavaycha va kujchogotacha. Va ists'an- 
gatacha y chavaycha temachoqoocha.” 


Magqgsk'iniy ox k'amap'ats'at'i yu 
xamagqaliti aniy lakamunukpa' 
1 6 1 Ex chuncha ni Jesús vachu 
lakjunil ixtlaltanan: 


—Qayntaun magali' ixlhitlajun yu 
xa!ay ixloqxtamati yu xatstoqmulana'. 

Ex va tislajmakal ni anchanu xa'ay 
oqxtamati va junkal ni ix'ukxtin tlaun'o- 
joycha magats'angan ixmagqaliti. 2 Ni 
ixtukxtin junta'il, va junil: “Va ijk'a- 
tsaycha yu mak'at!a. Chavaycha 
k'ixttaqnin kuenta kilhitapatsa. K'i'une'e 
tachuncha kintalhaanin ni lapanakni. 
Jantucha k'a'une'e yu xa!ay kiloqxta- 
mati.” 3 Ex va pastaklhi x'aman ni xa!'ay 
ogxtamati: “Kimamakaunilcha lhitapatsa 
ni kilukxtin. ¿Chavay tas kaklayacha 
kaktapatsal? Jantu k!ayajnan kaktapatsal, 
va jantu kaklhitsukul tap'asta. Jantu 
kpusk'inputun, va ikmaxanan. 4 jAy! 
Kitlin klatsaycha suncha kakmakaya' para 
ka!alil lapanakni yu kintalaga'iya! la 
ixchagak'an tejkan jantucha xa'ay oqxta- 
mati kajk'una'.” 5 Ex chuncha va lakt'a- 
sa'il gayntaun por qayntaun yu ixta- 
lhaaniy ix'ukxtin. Yu p'unaj va lhisakmil: 
“¿Tachuncha lhip'inin ni kitukxtin?” 

6 Ex va naul ni lapanaki: “Va taun ciento 
barriles aceite.” Ex va junil: “Aniy 
minkuenta. K'aso'o, kat'aulchiycha, 
katstoqmulachiy vamun cincuenta.” 

7 Ex va lhisakmil agayntaun: “¿Uxint'i 
tachuncha lhip'inincha?” Ex va naul ni 
lapanaki: “Va klhaaniy cien medidas 
trigo.” Ex ni xa'ay ogxtamati va junil: 
“Aniy minkuenta, katstoqmulat!'i vamun 
ochenta.” 8 Ex chuncha k'atsalcha ni 
ix'ukxtin tacha makal ni xa'ay ix'oqxta- 
mati y va naul: “Va mero listuj yu xa'ay 
kilogxtamati yu jantu ox, la Ihuvaj jata- 
pastak'ati ixpumakanunun.” Vachu va 
chuncha yu ta'alin lakamunukpa! yu 
jantu talhakapu'anan, apalay tamakay 
kuenta tacha katamakal. Yu tamispay 
ixchivinti Dios, apalay jantu tamakay 
kuenta tacha maqsk'iniy katamakal. 

2 ”Vachu klajunau k'alaq!aqt'ay'ut'ik ni 
kilpatanin kun tachun yu lhit'aunat'ik ni 
aniy lakamunukpa', va para ka!alil mi'ami- 
gosk'an. K!lamak'aunapitik yu lhittaunat'ik 
tejkan kaniyapitik, pero kala'a'ik'anapitik 
ancha xachagan lakt!iyan yu jantu aqtaun 
katami'oya'. 

10 "Yu lapanaki yu ox makay kuenta yu 
lhitsukuy mas va tstuniy, ex vachu ox 
kamakal kuenta incha la lhuu kalhitsukul. 


Chavay yu jantu makay kuenta yu 
lhitsukuy mas va tstuniy, ex vachu jantu 
lay kamakal kuenta incha la lhuu kalhi- 
tsukul. 11 Vachu va chun incha jantu 
mak'ayat!ik kuenta mas va tumin yu lay 
tamapastakniyan yu jantu ox, ex ni Dios 
jantu kataxtaqniyan kamak'at'ik kuenta 
yu lagsaval laj'oxi. 12 Vachu incha jantu 
mak'ayat!ik kuenta yu mach'ixt!laqnik'a- 
nat'ik, ex jantu kaxtlaqnik'anapitik yu 
tapaxtoqniyan. 

13 'Jantu matichun lay oxi katapa- 
tsanil qaynt'uy ukxtinin. Kalachaniya' 
yu qayntaun y kaxkayya' yu aqayntaun. 
Va katlalana' yu qayntaun y jantu kama- 
kaya! kuenta yu lhinajun yu aqayntaun. 
Vachu va chuncha jantu lay t'ap'atstaniy 
ni Dios incha t'o'oyay yu magaliti. 


Ni Dios yucha mispa'ojoy tachun 
ixjalhanutk'an ni lapanakni 


14 Ni fariseos yu ixtatlajun 
qasmaknan ni Jesús va ayaj ixtalhi'ajin 
ixtumink'an. Ex vamun talaktu'ul ni 
Jesús. 15 Pero ni Jesús lakjunil: 

—Uxiknank!an va me'emank'an 
mak'ak'anat'ik para katalhilal ni lapa- 
nakni va la ox metsukuntik'an. Pero 
Dios tamispaniyan yu melhanutik'an. Ni 
Dios jantu pastak!a tacha lapanakni. Yu 
la laj'oxi talhilay ni lapanakni va yucha 
ni Dios lakxkajiy. 

16 Tejkan jantuka! istsukuy ni Juan, 
yu ixlhachimo'on Moisés kun ixchivinti- 
klan yu magancha ixtalaqpute'ey ixchi- 
vinti Dios va yucha tapuk'atsal tisuncha 
katamakal ni lapanakni. Pero tejkan mil 
ni Juan tus chavaycha jalaqpute'enikal 
ni lapanakni tacha lhachimo'onun ni 
Dios. Tachun tatap'asniy kalaklhichi- 
mo'ol ni Dios la ixjatsukuntik'an. 

17 Apalay va ts'ayl kami'ol ni lakt'iyan 
kun lakamunukpa' xajantu yu lhinajun 
Dios, mas va laqatauncha chivinti. 


Jantu ox kamakajun mixanati 
(Mt. 19:1-12; Mr. 10:1-12) 


18 "Mas va ta'ayucha yu makajun 
ixanati y tlatsukuchogoy aqayntaun 
yucha makay talaqalhin. Vachu! makay 

talagalhin yu t'atsukuy gayntaun zanati yu 


vali'iy makaunkanta. 


Oayntaun magali' ali 
gayntaun kilpatani' 


19 Ex va naunchogol ni Jesús: 

—Taun julchan ix'alin qayntaun 
magali' yu va si ixlakatayay yu la k'us 
ixlagch'iti, yu laqlhuu xtapal y lhilhiy 


ixmakay yu ayaj k'us k!latan. 20 Vachu ix'a- 


linta qayntaun kilpatani' ixjunkan Lázaro. 
Taun taun julchan va ixmamakan la ixki- 


ltalakxtuti ixchaga! ni anchanu magali'. Ni 
yucha va ixlakapuch'i'ojota tachun ixlaka- 


tunaj. 21 Yucha ix'uputun mas va yu ixpa- 
tajuy laka mesa yu ixtache'e ni magali". 
Vachu! ni x'oyun ixtasnauniy ixlakapu- 


ch'iti. 22 Ex chuncha taun julchan va nil ni 


kilpatani', yu ixmayulnin Dios va talha'al 


ixlhitsukunu' ta'an vilchal Abraham. Taval 


vachu' nil ni magali!', va maknukal. 23 Ex 
alcha laqnin ni magali'. Ancha ayaj 
majk'atsal. Ex va lakacha'al la magati, va 


laqts'il ni Abraham y vachu laqts'il Lázaro 


va tlavil ni Abraham. 24 Ex va la plas 
t'lasanil, va naul: “Kimpay k'at'i Abraham, 
iktapayniniyan k'i'aqt'ay'ut'i. Klimala'a- 


ch'anin Lázaro. Va kimil avanini' kun xkan 


la kisima'ati. Mas va kun makat'uniy 
ixmaka! para kimatsuk'unk'ulcha ta'an 


iktlajun maqanlqajnan laka jikmi.” 25 Pero 
ni Abraham va naul: “Kints'al, kap'ast'akt'i 


va ixla!a'iy tachun yu laj'oxi tejkan 
ixt'a'un ni lakamunukpa'. Pero ni Lázaro 
tejkan ixtlajun ni lakamunukpa' va ayaj 
ixmajk!atsay. Chavaycha yucha alin ix'a- 
chati aniy, pero uxint'i majk'atsaycha. 


26 Vachu ixpakltaun uxint'i kun kijnank'an 


ancha japukutunti. Yu vilchil jantu lay 
takukyachal, mas ka'uxa'anchal, y yu 
vilchal jantu lay takukyachil.” 27 Ex va 
naul ni magali': “Ex iktapayniniyan, 
kimpay k'at'i, k'amala'ach'at'i Lázaro la 
ixchaqa' kimpay. 28 Ancha alin pumakis 
kint'alaqaunin, kalaqlaqpute'enil tacha 
tapasaycha para jantu katamil majk'a- 
tsanan aniy vachu.” 29 Ex va naul ni 
Abraham: “Yu'uncha talhit'ajun ixchivinti 
Moisés kun yu ixtalaqpute'ey ixchivinti 
Dios. Va kataqalasmaklhi ni yu'uncha.” 


30 Ex va naunchoqgol ni magali': “Jantu 
chuncha, kimpay k'at'i, Abraham. Jantu 
ox taqasmat'a ixchivinti Dios. Pero va 
kalaqlaqcha'al qayntaun janini' yu 
kujchogotacha ex katamapaxal ixjatapa- 
stak!atk!an.” 31 Pero ni Abraham va 
junil: “Incha jantu talhakapu'aniy ni 
Moisés kun yu ixtalaqpute'ey ixchivinti 
Dios, ex nisin jantu katamapaxal ixpu- 
tsukuk!an mas va kakujchogol qayntaun 
janini'.” 


La lhita'ay kuna! para yu maqtagalhinin 
1 Ex ni Jesús lakjunil 


(Mt. 18:6-7, 21-22; Mr. 9:42) 
1 7 ixtlaltanan: 


—Si ka'alina! yu maqtaqalhinin pero 
paynicha yu jamalaniy lapanakni para 
katamakal yu jantu laj'oxi. 2 Apalay ox 
kaval kapixtuch'imuk'akal xachiyux 
pach'ikni y kamaj'ankalcha lakamar. 
Apalay lhita'ay kuna! incha kamamagqta- 
qalhinil qayntaun lakat'uniy tacha yu 
aniy jas'atla. 3 La ox k'alhist'ajk!ant'ik. 
Incha milaqaj makaniyan yu jantu ox, 
ex k!laxa'alat'i. Incha mapaxay ixjatapa- 
stak'ati, ex k'amalaqmixinin. 4 Incha 
makaniyan yu jantu ox mas va agtujun 
laka julchan y aqtujun mapaxachoqoy 
ixjatapastak'ati ex k'amalaqmixinin. 


Lay la lhuu makakan tejkan 
lhakapu'ankan ni Dios 


5 Ex yu ixtamalagachan ni Jesús va 
tajunil: 

—Kila!aqtayjuu para apalay ox kaval 
kilhakapu'atk'an. 

6 Ex chuncha ni Jesús va lakjunil: 

—Mas va tsluniy milhakapu'atik'an 
tacha yu lakat'uniy xatalts'i mostasa, ex 
lay unat'ik ni aniy k'iu katakuklhi, 
kach'ankal ix'aman lakamar y va 
chuncha kuna! yu unat'ik. 


Jantu ay k'amak'ak'a por 
tlap'atstanin Dios 


7 Xatalayu' uxiknank'an va ka'alil 
mi'ogxtamatik!an va kaloqnul u va 
kalhistaklhi mimborregosk'an. Ex tejkan 
kaminchoqol laqa chaga' jantu k'a'un: 

“Kaso!o, kat'aulchiycha, kavaynchiycha.” 
8 Va k'alun: “Klala'oxit!i kivayti, k'ama- 
p'axa milaqch'iti, kimunincha kivayti, 
kit'in p'unaj kakvayna', uxint!i astan.” 

2 Vachu! jantu paxtoqniyan k'a'un: 
“Malaqpuchuncha” tejkan kamaka'ol ixlhi- 
tapatsa yu lhi'un. 10 Vachu va chuncha 
uxiknank'an tejkan k'amak!a'oyapitik 
tachun yu talhijunan Dios va k'a'unit'ik: 
“Ka jantu ox ogxtamatin kuntau. Vamun 
ikmakau yu kilalhijuniu.” 


Ni Jesús palay lakmakachoqol pumakau 
lapanakni yu talakapuch'ita 


11 Ex chuncha tejkan ix!anta tus 
Jerusalén ni Jesús va ixtitukxuyal ta!an 
pagxto!a ni xalestado Samaria kun xa!e- 
stado Galilea. 12 Ex tejkan cha'al taun 
lakat'uniy putaulan ancha talapaxtoglhi 
pumakau lapanakni, va ayaj ixtalakapu- 
ch'ita. Va amagati tatlasanil, va tajunil: 

13 —Jesús jamalanini', kilamapayniu 
kijnank'an. 

14 Ex tejkan ni Jesús jalaqts'il va 
lakjunil: 

—Kap'int'ik tasuninin ni kuras. 

Ex chuncha tejkan ixta!anta lakatin, va 
ancha palaycha tajun'ol ixtagan'atik'an. 

15 Ex chuncha qayntaun xata'ayu! makal 
kuenta ni oxicha ixjunchogota, va tasp'ik- 
chogol, va la p'as aqtayl ay makay ni Dios. 
16 Va talakaputatamal ta'an ixyal ni Jesús, 
aqtayl sk'iniy Ihimalaqpuchuncha. Ni 
yucha va machaqa! Samaria. 17 Ex naul ni 
Jesús: 

—Va pumakau yu palay tajunchogol. 
¿To'oxtaycha ixta'an yu pumanajatsi? 

18 ¿Vamun yu aniy yu jantu israelita kaval 
tasp'ikchogolcha para ay kamakal ni Dios? 

19 Ex ni Jesús va junil ni jach'ini!: 

—Ka'ost'latulcha, kap'inch'o'ocha. Va 
k'ilhak'ap'up'icha, xlhiyucha oxicha 
xa'unch!o'oy. 


Tas kuna! tejkan kaminchoqoya' 
lIhachimo'on ni Jesús 
(Mt. 24:23-28, 36-41) 


20 Ex chuncha ni fariseos va talhisakmil 
ni Jesús tavanancha kalhachimo'onuna' ni 
Dios. Ex lakjunil ni Jesús, va naul: 


—Jantu katasuya' tejkan ka'aqtaya' 
kalhachimo'onuna' ni Dios. 21 Nisin 
jantu lay katanaul: “Kalagts'i. Va aniy 
yal”, u “Avint!i vilchal.” Jantu lay 
chuncha kanaunkal. Ni Dios lhachimo'o- 
nunta la ixjatsukuntik'an ixlapanakni. 

22 Ex lakjunil ixtlaltanan ni Jesús: 

—Kamina' julchan kilalaqts'inputun- 
chogoyau kakminchoqgol ni kit'in yu 
Sas'at'a Lapanaki para kaklhichimo'ol 
pero jantuka! lay kilalaqts'inau. 23 Va 
katajunan lapanakni: “Aniy yal”, u 
“Avint'i vilchal.” Pero jantu k'ap'uxk!au- 
t'ik, jantu kamak'a'unt'ik milhitapatsa- 
klan. 24 Ni makaliukniti va tasu'ojoy 
tachun ni laktliyan y vachu va chun 
kuna! tejkan kakminchogoya' ni kit'in 
yu kval Sas'atla Lapanaki. 25 Pero 
magsk'iniy kakmaqanlgajnan'elal ni 
kit'in yu kval Sas'at'a Lapanaki y vachu 
kinta'akch'intama'elaya! yu chavaycha 
tatlajun lapanakni, jantu kintalaga'iya' 
para kaklaklhichimo'ol la ixjatsukunti- 
k!an. 26 Tejkan kakminchogoya' ni kit'in 
yu Sas!atla Lapanaki vachu va chun 
kajunchogoya' tacha ixjunita tejkan 
ixtlajun Noé. 27 Ni anchanu' lapanakni 
ixtavajin, ixtaloqnun, ixtalakxtuklay, 
ixtamalakxtuklhanan, y vamun yu' ixta- 
pastakta tus tejkan tanul Noé laka 
barco. Ex alil ay akskaj'uti y tamuxtu'ol 
tachun ni lapanakni. 28 Vachu va 
chuncha kajunchogoya' tacha ixjunita 
tejkan ixt'ajun Lot. Va ixtavajin, 
ixta'oqnun, ixtastlanan, ixta!iy axtoqnu', 
ixtamakay chagan. 29 Pero tejkan taxtul 
Lot ni putaulan Sodoma va ta'eltajul 
laktliyan jikmi kun azufre y va laqmaq- 
ni'ol ni lapanakni. 30 Vachu va chuncha 
kajunchogoya' tejkan kaktasuchoqgoya ni 
kit'in yu Sas'at'a Lapanaki. 

31 "Tejkan kachina! ni anchanu 
julchan ex yu yal la ix'ukxna chaqa! 
jantu katanuchogol ini! yu ixnavin yu 
tanun la ixchaga'. Yu yal laka kuxtu 
jantucha ka'anchogol la ixchaga'. 

32 Kap'ast'akt'ik ni ixanati Lot val 
matsati tejkan talaqasp'iklhi. 33 Ni lapa- 
naki yu ixlaman malaqtaxtuputun ixja- 
tsukunti, yucha kamagats'angaya'. Pero 

yu magxta!a ixjatsukunti, yucha kalhitsu- 
kuchogoya'. 34 Klajunau tejkan kakmin- 
chogoya' katatamaya' qaynt'uy aqataun 
putaman. Qayntaun kalha'ankana' y yu 
agayntaun katamakauna!. 35 Qaynttuy 
xanatin katatsukuya! skitinin. Qayntaun 
kalha'ankana' y yu aqayntaun katama- 
kauna'. | 36 Qaynt'uy lapanakni katatapa- 
tsaya' laka kuxtu. Qayntaun kalha'ankana' 
y yu aqayntaun katamakauna!.] 

37 Ex talhisakmil yu ixt!altanan: 

—Jalhachimo'onu', ¿toloxtaycha 
chuncha katapasaya'? 

Ex ni Jesús va lakjunil: 

— a katasuya! vachu va tacha tasuy 
ta'an alin yu janinin, va ancha tatagxto'a 
ni laj'ay ts'o'on. 


Qayntaun tiyau ali qayntaun juez 


1 8 1 Ex chuncha ni Jesús va lakma- 

sunil taun chivinti yu xta'a jata- 
pastak'ati para katak'atsal ni maqsk'iniy si 
katask'inil ni Dios y jantu katamakaun- 
tijlal. 2 Va naul: 

—Qayntaun juez va ixvil taun 
putaulan. Ni yucha jantu ixto'oyay Dios 
vachu! jantu ixlakto'oyay lapanakni. 

3 Vachu! ancha ixvil qayntaun tiyau va 
ix'an chivintanun para ka'aqtayjukal. Va 
ixnajun, va junkan ni juez: “K'ilaqla'oxinin 
ni lhilukuj kun kint'alaxkaya'.” 4 Pero ni 
juez la maqan jantu ixlaqla'oxiputun. Pero 
taval va naul la ixjatapastak'ati: “Kitlin 
jantu ikto'oyay Dios vachu! jantu klak- 
to'oyay lapanakni. 5 Pero yu aniy tiyau va 
ayaj kimaqanchapuy, ka va kaklaqla'oxini- 
yacha yu kisk!iniy para chuncha jantucha 
apalay kimaganchapul.” 

6 Ex va naul ni jalhachimo'onu! Jesús: 

—K'ap'astlakt!ik yu makal ni jalak- 
tu'unu' juez. 7 Ni Dios va ox, xlhiyucha 
apalay kalaq'aqtayjuya' ixlapanakni yu 
jalaksakta, yu si task'iniy tunkuj y 
puts'ista. ¿Lhilay va la maqan kalagla'oxi- 
niya!? 8 Va klajunau ni jantu. Va niman 
kalaq'aqtayjuya'. ¿Pero lhilay ni kata'a- 
lina' yu chuncha talhakapu'an tejkan 
kakminchogoya! ni kit'in yu kval Sas'at!a 
Lapanaki? 


Yu la ay makakan ix'aman ali yu 
lakattuniy makakan 


2 Ex chuncha ni Jesús lakjunil ni 
aniy chivinti yu xta'a jatapastak'ati. Va 
lakjunkal ni lapanakni yu ixtanajun va 
laj'oxi ixtajunita y ixtalakch'intamay yu 
alati. Va inchine naul: 

10 —Qaynt'uy lapanakni ta'al sk'inin 
Dios laka ay lakatajtan. Qayntaun va 
fariseo ixjunita, yu aqayntaun va 
xach'ini' impuestos ixjunita. 11 Ex ni 
anchanu fariseo va tayal va isk'in Dios, 
va naul: “¡Ay Dios k'at'i! Kitlin kxtaq- 
niyan malaqpuchuncha ni jantu chun 
kakval tacha yu alati lapanakni yu alha- 
vanan, yu makanunun, yu tatlatamay yu 
jantu ixnavink'an kaval, y vachu jantu 
chun kakval tacha yu aniy ch'inin 
impuestos. 12 Ni kit'in iktask'ajay 
pagt'uy laka semana. Vachu ikxta'a 
ts'uniy kilhitapatsa”, va chuncha naul ni 
fariseo. 13 Pero ni jach'ini' impuestos va 
la magati ixyal, jantu katalagst'al 
laktliyan. Va aqtayl tankilaksakan, va 
junil ni Dios: “¡Ay Dios k'at'i! Klima- 
p'aynitlicha ni kit'in klaktu'unu' 
kunita”, va naul ni jach'ini' impuestos. 

14 Ex vachu naul ni Jesús: 

—Kit'in klajunau ni jach'ini' impue- 
stos yucha anchoqol la ixchaga', va 
malaqmixinikal ixlagtaqal, pero yu 
fariseo jantu kamalaqmixinikal. Yu 
xlaman makakan la ay, yucha ni Dios 
kamakaya' lakat'uniy. Pero yu x!laman 
makakan lakat'tuniy yucha ni Dios ay 
kamakaya!. 


Ni Jesús lakt'asa'il ni jas'at'an 
(Mt. 19:13-15; Mr. 10:13-16) 


15 Ex chuncha lati ni lapanakni va 
talaklhiminil sas'atlank!an ni Jesús para 
kalaqmoqslanil ixmaka'. Tejkan talaq- 
ts'il ixtlaltanan ni Jesús, yu'uncha ta'aq- 
tayl jalaq!'aymay para jantu katamagan- 
chapul. 16 Pero ni Jesús lakjunta'il ni 
jas'atlan, va lakjunil ixt'altanan: 

—K'amak'aunt'ik ni jas'at'an para 
kintalaqmil. Jantu k'alakmasp'ikt'ik. Yu 

talhakapu'anan tacha jas'at'an, va yu'uncha 


yu laklhichimo'oy Dios. 17 Laqsaval 
klajunau qayntaun lapanaki maqsk'iniy 
kalaga'il ni kalhichimo'ol ni Dios vachu va 
tacha qayntaun jas!at!a laqa'iy kalhichi- 
mo'okal. Incha jantu, ex jantu aqtaun kata- 
nuya'! ta'an Ihachimo'onun ni Dios. 


Qayntaun magqali' t'tachyvinil ni Jesús 
(Mt. 19:16-30; Mr. 10:17-31) 


18 Ex chuncha qayntaun ay lapanaki 
va lhisakmil ni Jesús: 

—Jamalanini', ox k'at'i, k'i'un suncha 
kakmakalcha para ka'alil ketsukunti yu 
jantu agtaun kami'ol. 

19 Ex ni Jesús junil: 

—¿Vali'iycha k'ituniy ox kunita? Jantu 
matichun ox, vamun ni Dios. 20 Uxint'i 
k'ats'aycha tacha junita ixlhachimo'on 


Dios. Va najun jantu k'ama'anch!a'oluxnun, 


jantu k'amagnin, jantu ka!alhavan, jantu 


kalaklk'an y kat!o'oyat'i mimpay ali minati. 


21 Ex va naul ni ay lapanaki: 

—Yucha tachun ikmaka'ojotacha 
tejkan lakat'uniy xajkunita tus chavaycha. 

22 Tejkan chuncha qasmaklhi ni Jesús, 
va naul: 

—Va ts'uniy ts'anqaniyan. Kast'alocha 
yu lhit'a'un, k'alagxt'aqnin kilpatanin. Ex 
chuncha k'alhitstuk'uye!e milhilhajati 
laktliyan. Ex kat'atlicha, k'int'ixk!aulhip'i. 

23 Tejkan chuncha qasmaklhi ni ay 
lapanaki va ayaj maqaninil, va ayaj 
magali' ixjunita. 24 Tejkan ni Jesús 
chuncha laqts'il maqaninil, ex va naul: 


—Ayaj lhita'ay katatanul ni magalinin 


talan lIhachimo'onun Dios. 25 Laqataun 
camello jantu lay tapasay ta'an pusalal ni 
makskati. Pero apalay lhita'ay katatanul 
talan Ihachimo'onun Dios yu talhit'ajun 
lhuvaj magaliti. 


26 Ex ni lapanakni yu ancha tayanal va 


tanaul: 
— ¿Ex ta'ayuchacha lay katalaqtaxtul? 
27 Ex ni Jesús lakjunil: 


—Yu jantu lay katamakal ni lapanakni, 


ni Dios yucha lay makay. 
28 Ex chuncha ni Pedro va junil ni Jesús: 
—Pero ni kijnank!an ikmakaun'otaucha 
yu klhittaunau para kaklat'altanau. 


29 Ex ni Jesús va lakjunil: 

—Lagsaval klajunau mas va ta'a- 
yucha yu makajun ixchaga', u ixpayan, 
u ixtlalagaunin, u ixanati, u sas'atlan 
para Dios kalhichimo'ol, 30 ex ni yucha 
kalaga'iya' alati aniy lakamunukpa' y 
vachu! kalaga'iya! xatsukunti yu jantu 
agtaun kami'oya! tejkan kamina! yu 
ataun lakamunukpa'. 


Ni Jesús naunchogol ni kaniya' 
(Mt. 20:17-19; Mr. 10:32-34) 


31 Ex ni Jesús laklha'al pumakaut'uy 
ixtlaltanan alakataun, va lakjunil: 

—Chavaycha ka'anau laka putaulan 
Jerusalén. Ancha ka'alinacha tacha yu 
tatstoql1hi yu magancha ixtalaqpute'ey 
ixchivinti Dios tejkan kintalhitstoqlhi 
kit'in yu Sas'at'a Lapanaki. 32 Va 
kakmagxtagkana' la ixtamakak'an yu 
jantu israelitas kataval, ex yu'uncha 
kintalaktu'uya', p'as kintalhi'achana', 
kintalakapuchujvaya'. 33 Ex kintalaga- 
naqma'elaya' ex kintamaqniyacha. Ex 
tejkan paqt'utu kuna', kajkujchoqgoya!. 

34 Pero ixt'altanan jantu katamala- 
gasil, jantu kalakmasunikal, jantu kata- 
k'atsal tas ixnaunputuntacha. 


Ni Jesús palay makal 
qayntaun la'ach'ix 
(Mt. 20:29-34; Mr. 10:46-52) 


35 Ex chuncha tejkan va laycha 
kacha'al ni putaulan Jericó ancha ixvil 
qayntaun la'ach'ix, ixpusk'in tumin 
lakatin. 36 Tejkan qasmaklhi ni ixtata- 
pasay lhuvaj lapanakni lakatin, ex va 
laklhisakmil ni la'ach'ix, va naul: 

—¿Suncha alin? 

37 Ex yu'uncha va tajunil: 

—Va t'ajun tapasana' ni Jesús yu 
machaqa' Nazaret. 

38 Ex t'asal ni la'ach'ix, va naul: 

—Jesús, ists'al k'at'i ni ay jalhachi- 
mo'onu' David. K'imap'aynit'icha kit'in. 

39 Yu ixtap'ulanan ni lapanakni va 
talaq'aymal ni la'ach'ix para saqcha kaval 
pero yucha apalay mat'asal. Va naul: 

—Ists'al k'at'i ni ay jalhachimo'onu' 
David, k'imap'aynit'icha kit'in. 

40 Ex tayal ni Jesús, va malagachanal 
ix'ika. Ex tejkan lagcha'alcha, va lhisak- 
mikal ni la'ach'ix: 

41 —¿Suncha na'uncha kakmakanin? 

Ex ni la'ach'ix qaltayanal, va naul: 

—Jalhachimo'onu!, va 
klakavananputun. 

42 Ex va naul ni Jesús: 

—Kalak'avancha. Palaycha k'a'un- 
ch!o'o, va k'ilhak'ap'up'in. 


43 Ex va limancha lakavananchogol, va 


tlalal ni Jesús va ay ixmakay ni Dios. 
Tejkan talaqts'il ni lapanakni yu tacha 
tapasal, tus tachun va ay tamakal ni Dios. 
1 9 1 Ex ni Jesús tanul laka putaulan 
Jericó va ancha ixtapasa'anta. 
2 Ancha ix'alin qayntaun lapanaki yu 
ixjunkan Zaqueo. Ni yucha va xa'ukxtin 
jach'ini' impuestos y va magali' ixjunita. 
3 Ni yucha ixmispaputun tacha tasuy ni 
Jesús. Pero la Ihuvaj lapanakni ixta'anta, 
jantu lay kalaqts'il, va por jantu putan'ay 
kaval. 4 Ex takyaujap'ulal, va tauk'al laka 
k'iu para lay kalagts'il, va ancha ixpu- 
minta ni Jesús. 

5 Ex tejkan ancha cha'al ni Jesús, 
talagst'al laka k'iu, laqts'il ni Zaqueo, va 
junil: 

—Va knajun k'ap'at'alut'icha, 
chavaycha kaklogoja! la minchaga!. 

6 Ex va ts'alaj patajul ni Zaqueo, va 
achajlaga'il ni Jesús. 7 Tejkan chuncha 
talaqts'il ni lapanakni ex talhichivinil ni 
Jesús, va ixtalajuniy: 

—Ni Jesús va al loqojnu! la ixchaga' 
qayntaun jalaktu'unu! lapanaki. 

8 Ex chuncha tayal ni Zaqueo, va junil 
ni Jalhachimo'onu' Jesús: 

—Chavay, Jalhachimo'onu' k'at'i, 
pakltaun kimagaliti klagxtaqniya' kilpa- 
tanin y va talayucha yu ikmakanuxtunil 
kakxtaqnichoqoyacha' aqt'ati chuncha 
tacha kmaxtunil. 

9 Ex chuncha va naul ni Jesús: 

—Chavaycha yu tatanumanal ni aniy 
chaqa! va talaqtaxtutacha, vachu laqsaval 
ixpapanti Abraham junita. 10 Kit'in yu 
kval Sas'at'a Lapanaki klakminta 


Ni Jesús ali Zaqueo 


puxkauna! ni lapanakni yu tats'anga- 
tacha para kaklagmalagtaztuya'. 


Ni pumakau oqxtamatin yu 
jalaqxtaqnikal tumin 


11 Va chuncha ni Jesús ixt'ajun 
chivin y ni lapanakni ixtat'ajun 
qasmaknan. Va lakjunil taun chivinti yu 
xta'a jatapastak'ati. Va laycha kata- 
cha'al yu la ay putaulan Jerusalén y 
yu'uncha ixtapastak'a ni Dios va niman 
ixlhachimo'onul. 12 Xlhiyucha va naul: 

—Qayntaun ay lapanaki va magati al 
ta'an ataun xalakat'un. Va al laqa'ini' 
ixpalhachimo'on para kalaklhichimo'ol 
ixt'amachaqan la ixt'un. 13 Va jalakjun- 
ta'i'elal pumakau ix'oqxtamatin. 
Laqxtaqnil qayntamin lhuu tumin, va 
lakjunil: “K'ap'ut'ap'ats'at'ik ni aniy 
tumin tus kakminchoqoya!.” 14 Pero yu 
lapanakni yu ancha ixt'amachaqan va 
ixtaxkajiy yu junputun lhachimo'onu'. 
Tamalaqachal chivinti, va tanaul: 
“Kijnank'an iknaunau jantu kaval kiJa- 
lhachimo'onuk'an.” 15 Pero tejkan chin- 
choqol ni ay lapanaki la ixputaulan va 
ixlaqa!itacha ixpalhachimo'on. Jalakjun- 
ta!il ixtoqxtamatin yu ixlagxtaqnita 
tumin. Va ixk'atsaputun tacha tamaka- 
tacha qayntamin. 16 Yu p'unaj chinchal, 
va naul: “Jalhachimo'onu', chavay yu 
mintumin talhavatacha agkau chuncha 
tacha k'ixtlaqnin.” 17 Ex ni jalhachi- 
mo'onu va junil: “Ox oqxtamati k'at'i. 
Uxint'i la ox mak'at!i mas va kun tstuniy, 
xlhiyucha k'alhach'imo'onune'e lakakau 
putaulan.” 18 Ex chinchal aqayntaun, va 
naul: “Jalhachimo'onu', chavay yu 
mintumin talhavatacha aqkis chuncha 
tacha k'ixtlaqnin.” 19 Ex ni jalhachi- 
mo'onu' va junil: “Ex uxint'i k'alhach'i- 
mo'onune'e lakakis putaulan.” 20 Ex 
agayntaun vachu chinchal, va naul: 
“Jalhachimo'onu, aniy mintumin. Va 
xakpach'ima'ata la kimpayoj. 21 Va 
xaktalhauniyan uxint'i. Ijk'atsay va la 
p'as milhachimo'on, va ch'ap'ay yu jantu 
minavin y x'anan ta'an jantu ch'an.” 

22 Ex ni jalhachimo'onu va junil: “Kun 
minchivinti me'eman map'uk'an 

mintalaqalhin. Laqsaval ixk!atsay ni va la 
p'as kilhachimo'on y va ikch'apay yu jantu 
kinavin y ikxqanan yu jantu ikch'an. 23 ¿Ex 
vali'iychacha jantu k'amanut'i kintumin 
laka banco? Ex chuncha kit'in xaklhajal 
sas'at'a tejkan ikchinchogol.” 24 Ex lakjunil 
yu ancha tayanal: “Klamaxt'unit'ikcha ni 
tumin, kaxt'aqnit'ik yu Ihajal agkau 
chuncha tacha kxtaqnil.” 25 Yu'uncha 
tajunil: “Pero, jalhachimo'onu!, yucha 
lhit'ajuncha aqkau chuncha tacha 
xt'aqnin.” 26 Ex ni jalhachimo'onu lakjunil: 
“Klajunau mas yu lhitlajuncha, kaxtaqni- 
kana! alati. Pero yu jantu tu'tuchun kalhi- 
tsukul, mas va ts'uniy yu lhit'ajun kamaxtu- 
nichogokana'. 27 Chavaycha kalaklhit'an- 
t'ikcha aniy ni lapanakni yu kintaxkajiy yu 
jantu ixkintajuniy xaklhachimo'onul. Aniy 
k!alaqmagni'ot'ikcha la kint'alaka'ukxpu'.” 


Ni Jesús tanul ni laka 
putaulan Jerusalén 
(Mt. 21:1-11; Mr. 11:1-11; Jn. 12:12-19) 


28 Taval tejkan chuncha naul ni Jesús va 
taylha'al ixlakatin para kacha'al Jerusalén. 

29 Tejkan va laycha kacha'al lakattuy 
putaulanin yu lakjunkan Betfagé y Betania 
yu ukststuniy ni aspajun yu junkan Olivos, 
ex jalaqmalaqgachal qaynt'uy ixt'altanan. 
30 Va lakjunil: 

—K'ap'inch'ipitik ni lakattuniy 
putaulan yu ancha vil. Ex talan kach'ip'i- 
napitik, kat'emayapitik lagataun sas'at!a 
burro ch'itulakanta yu jantuka! matichun 
putauk'ay. Kax!oq'iyapitik, kalhitlant'ik. 

31 Incha ta'ayucha katalhisakmiyan ni 
valiliycha x'ot!at!ik ni burro, ex k'aluna- 
pitik va maqsk'iniy ni Jalhachimo'onu'. 

32 Ex ta'al ixt'altanan, tatemal va tacha 
lakjunkal. 33 Tejkan ixtatlajun x'oqnun ni 
burro, ex yu jamanavinin va 
talaklhisakmil: 

—¿Vali'iycha x'ot!at'ik ni kiburrok!an? 

34 Ex yu'uncha tanaul: 

—Va magsk'iniy ni Jalhachimo'onu!. 

35 Ex va talha'anilcha ni Jesús, va tamu- 
k'anil ixlagch'itik'an ni burro, ex putauk'al 
ni Jesús. 36 Tejkan chuncha alcha ni Jesús, 
ni lapanakni tamamanil ixlagch'itik'an 
lakatin para ancha kapu'al. 37 Va la Ihuu 


lapanakni yu ixtat'a'an ni Jesús. Ex 
chuncha tejkan va lay kacha'al ni Jesús 
lakatajunti ni aspajun yu junkan Olivos, 
va ayaj talhitachantajul ni yu'uncha. Va 
ixtatlasay, la ay ixtamakay ni Dios por 
tachun yu ixtalaqts'inta yu makal ni 
Jesús la ixtap'asta. 38 Va ixtanajun: 

—;¡Kato'oyakal yu minta la ixta- 
ga'uti ni Jalhachimo'onu Dios! Ox kata- 
lagts'inchogol ni Dios kun ni lapanakni 
y kato!loyakal ni Dios lakt'iyan. 

39 Pero lati ni fariseos yu ancha ixta- 
yanal va tajunil ni Jesús: 

—Jamalanini', k'a'un yu tatlamintan 
ni saq kataval. 

40 Ex ni Jesús va lakjunil: 

—Klajunau incha va saq kataval ni 
lapanakni ex va katalakt'asal ni 
chiyuxin, va ay katamakal ni Dios. 

41 Ex chuncha tejkan va laycha 
kacha'al laka Jerusalén, laqts'il ni ay 
putaulan, va laglhigalhul ni lapanakni 
yu ancha tavilanal. 42 Va naul: 

— Va ixmala'asit'ik chavay tas 
pulaycha oxicha kat!aulch!o'ot'ik kun 
Dios pero jantucha lay k'amala'asiya- 
pitik. 43 Kamina' julchan tejkan kata!o- 
staula! mint'alaxkaynink'an, katamala- 
gach'inuyan para jantu lay k'atlap!asa- 
t'ik y katamalaqachogoxnuyan. 44 Kata- 
ma'akxa'oyan, katamaqniyan uxiknan 
yu ancha kat'aulapitik. Jantu katama- 
kauna' chiyuxin yu katala'akltankuk'a- 
taulal. Jantu ixmisp'ayat'ik ni Dios 
tejkan kilachil xlhiyucha katapasaya!. 


Ni Jesús jalakxkauxtul jasttanan 
yu ay lakatajtan 
(Mt. 21:12-17; Mr. 11:15-19; Jn. 2:13-22) 


45 Ex va tanul ni Jesús yu ay ixlaka- 
tajtank'an ni israelitas, va jalakxkauxtul 
yu ixtatlajun jasttanan y vachu' yu ixta- 
t'ajun jalaktamunun. 

46 Va naul: 

— Va ts'ogkanta la ixchivinti Dios: 
“Ni kinchaga! junkan xachaga' ta'an 
pusk'inkan Dios.” Pero uxiknank'an 
mak'ayat'ik pa'alhavan. 

47 Ex chuncha lhilhiy ixjalakmalaniy 
yu ay lakatajtan ni Jesús. Pero ni 

xa'ukxtinin ni kuras ali yu ixtamasuy 
ixlhachimo'onk'an ni israelitas ali yu 
laj'ay lapanakni, yu'uncha agtayl talakpa- 
staknan tas laycha katapumaqnil. 48 Pero 
tachun ni lapanakni tus ox ixtat!ajun qala- 
smaknan ni Jesús, xlhiyucha jantu kata- 
temal tas laycha katapumaqpnil. 


Lhisakmikal ni Jesús ta'ayucha 
xtaqnil ixpalhachimo'on 
(Mt. 21:23-27; Mr. 11:27-33) 
2 0 1 Taval taun julchan ni Jesús ixvil 
yu ay lakatajtan. Ixlakmasuniy ni 
lapanakni, ixjalaqpute'eniy tacha lay kata- 
pulagtaxtul. Ancha tacha'al ni xa'ukxtinin 
kuras ali yu ixtamasuy ixlhachimo'onk'an 
ni israelitas ali yu laj'ay lapanakni. 
2 Yu'uncha tanaul: 

—¿Ta'ayucha xtaqnin lhachimo'on ni 
k'amak'at'i yu aniy axtoqnu? ¿Ta!layu- 
chacha lhijunan ni chuncha k'amak'at!'i? 

3 Ex ni Jesús va lakjunil: 

—Kitlin vachu' kaklalhisakmiyau taun 
chivinti. 4 Kilajuniu, ¿ta'ayucha malaga- 
chal ni Juan para kamaqchaj'avanal? ¿Va 
Dios u va lapanaki? 

5 Ex agtaylcha talalhisakmiy siya 
yu'uncha, ixtalajuniy: 

—¿Tas kajunaucha? Incha kajunau va 
Dios yu malagachal ni Juan, ex ni Jesús 
kintalhisakmiyan: “¿Ex vali'iycha jantu 
kalhak'ap'up'int'ik?” 6 Pero incha 
kanaunau vali'iy lapanakni yu tamalaqa- 
chal ni Juan, ex ni lapanakni kintalakat!a- 
Imayan. Yu'uncha talhakapu'an ni Juan va 
yu ixlaqpute'ey ixchivinti Dios. 

7 Ex chuncha tajunil ni Jesús: 

—Kijnank'an jantu ijk'atsayau ta'a- 
yucha malagachal ni Juan para 
kamaqchaj'avanal. 

8 Ex Jesús jalakjunil: 

—Ex ni kit'in vachu' jantu kaklajunau 
tas ayucha kixtaqnil palhachimo'on yu 
ikpumakay ni aniy axtoqnu!. 

Yu jalaktu'unun tapatsanin 
(Mt. 21:33-44; Mr. 12:1-11) 

9 Ex agtaylcha jalaqxaqalay ni lapa- 
nakni, va jalakjunil taun chivinti yu xta'a 
jatapastak'ati. Va naul: 


—Qayntaun lapanaki ch'al uvas la 
ixt'un. Va jalaqxtaqnil amedias lati tapa- 
tsanin. Ex taxtul, la magan al. 10 Ex laka- 
chilcha ixpup'uxkan ni uvas. Ni ukxtin va 
malagachal qayntaun ix'oqxtamati para 
kask'inil lati yu jap'uxnucha yu ixpa- 
xtoqniy yucha. Pero yu'uncha tasamaj'al 
ni oqxtamati, tamalagachachogol, jantu 
tu'uchun kataxtaqnil. 11 Ex yu xama- 
navin t'un va malagachachoqol agayn- 
taun ixloqxtamati. Vachu! tasamaj'al ni 
ogxtamati, tamalagachachogol, jantu 
tu'uchun kataxtaqnil. 12 Ex ni ukxtin va 
malagachachoqol aqayntaun pero 
yu'uncha talhimaqchapul y tamaxtulcha 
ixlhimagspa' ni lakat'un. 

13 ”Ex ni anchanu! xa'ukxtin va naul: 
“¿Tas kakmakayacha? Kakmalagachaya' 
kestat!a yu ayaj k!lachaniy. Ka va yucha 
katato'oyaya!.” 14 Ex tejkan talaqts'il yu 
ixtatlajun tapatsanin talaxagalal siya 
yu'uncha, va tanaul: “Yu aniy kala- 
qa'iya' ixlhitapatsa ixpay. Kamaqniu 
para kinavink!an kaval ixlhitapatsa.” 

15 Ex tamaxtul ixlhimagspa ni anchanu 
lakat'un, va tamagnil. 

Ex ni Jesús jalaklhisakmil: 

— ¿Ex chuncha tas kamakayacha ni 
xa'ukxtin ni t'un? 16 Va kamina! la 
ixt'un, kalaqmagni'oya! ni anchanu 
tapatsanin. Kaxtaqniya! ni t'un 
agayntaun. 

Ex ni lapanakni yu taqasmaklhi va 
tanaul: 

—Jantu chun kaval. 

17 Ex ni Jesús jalaqts'il, va naul: 
—Incha jantu chuncha kaval, ex 
¿vali'iycha inchine najun yu tstoqkanta 

la ixchivinti Dios? 

Ni chiyux yu jantu 
kamapatsaputul yu tamakay 
chaqa! 

chavay yucha yu apalay 
magsk'iniy. 

18 Vachu' naul ni Jesús: 

—Mas va ta'ayu' lapanaki katagalgo- 
slhi ni anchanu! laka chiyux, katagalhiya". 
Pero incha ni anchanu chiyux kapatajul y 
ka'aktlalmal qayntaun lapanaki ex va 
kalhi'akxajtachal tacha p'ogxni. 

Ni Jestis Ihisakmikal incha magsk'iniy 
kamapalkal impuestos 
(Mt. 21:45-46; 22:15-22; Mr. 12:12-17) 


19 Ex yu xa'ukxtinin kuras kun yu 
ixtamasuy ixlhachimo'onk'an ni israelitas 
va tak!atsal ni Jesús ixlaklhichiviniy ni 
yu'uncha tejkan jalaqpute'enil ni anchanu' 
chivinti. XIhiyucha ancha ixtalakxkajuy 
tacha katapuch'apal ni Jesús. Pero jantu 
katach'apal, va ixtatalhauniy ni lapanakni 
yu ancha tayanal. 20 Ex ni yu'uncha 
jalaqmalagachal lapanakni yu ixmakakan 
tacha ox lapanakni kataval. Va ixtamaka- 
nuputun ni Jesús para kanaul tu'uchun yu 
jantu ox. Ex chuncha lay katalha'anil ni 
xagobernador. 21 Xlhiyucha talhisakmil, 
va tanaul: 

—Jamalanini', ni kijnank'an ijk'a- 
tsayau va si lagsaval yu na'un y si lagsaval 
yu lakmalaniy ni lapanakni. Vachu! jantu 
mak'ay kuenta talayucha ni lapanaki. 
Uxint'i ayaj ox jamasuniy ixchivinti Dios. 
22 Va klalhisakmiyau incha magsk'iniy 
kamapalniu impuestos yu xa!ay jalhachi- 
mo'onu' Roma u jantu. 

23 Pero ni Jesús yucha k!atsal va ixta- 
makanuputun. Va jalakjunil: 

—¿Vali'iycha kilalaqts'intanuyaucha? 
24 Klimasunin agxtaun tumin. ¿Ni aniy 
tumin tas ayuchacha ix'ukxpucha? ¿Tas 
ayucha ixtaga'uti aniy tstoqmuk'anikanta? 

Ex chuncha tanaul: 

— Va ix'ukxpu' kun ixtaga!uti ni xalay 
jalhachimo'onu' Roma. 

25 Ex chuncha jalakjunil: 

—Kaxt'aqnit'ik yu jalhachimo'onu' 
Roma yu ixnavin yucha y kaxt!aqnit'ik 
Dios yu ixnavin Dios. 

26 Ex chuncha jantu lay katamakanul 
ni Jesús la ixtalaka'ukxpuk'an ni lapa- 
nakni. Tus vak jalakmakal por ixchivinti, 
ex yu'uncha sag taval. 


Ni Jesús lhichiviniy tejkan 
katakujchogoya' ni janinin 
(Mt. 22:23-33; Mr. 12:18-27) 


27 Ex chuncha lati ni saduceos talaq'al 
ni Jesús. Yuluncha ixtanajun ni jantu 


takujchogoy yu janinin. Ex va chuncha 
va tajunil ni Jesús: 

28 —Jamalanini', ni Moisés kinta- 
tsloqnin la ixlhachimo'on incha kanil 
gayntaun lapanaki y kamakauntijlal 
ixanati y jantu kalhitsukunil sas'at!a, ex 
yu ixp'isaqa maqgsk'iniy kattatsukuchogol 
ixanati para kalhitsukunil sas'at!a por 
xajaya!. 29 Ex chuncha ix'alin qayntujun 
t'lalaqaunin. Yu xajaya' lakxtuklal, va nil, 
jantu kalhitsukul sastat!a. 30 Ex yu p'unaj 
ixp'isaga tlatsukuchoqgol ixanati pero 
vachu nil, jantu kalhitsukul sas'at'a. 31 Ex 
va chuncha yu aqayntaun ixp'isaga 
vachu' t'atsukuchogol ni xanati ex vachu 
nil. Ex vachu va chuncha val kun tachun 
ni t'lalagaunin, jantu katalhitsukunil 
sas'at'a. 32 Ex taval vachu! nil ni xanati. 
33 Ex tejkan katakujchogoya! ni janinin, 
¿talayucha ixanati kuna'? Qayntujun 
t'lalaqaunin va si ixtatlatlajun. 

34 Ex ni Jesús va lakjunil: 

—Ni lapanakni aniy lakamunukpa' 
va talakxtuklay y lak'ikan. 35 Pero ni 
lapanakni yu tapaxtoqniy katacha'al yu 
ataun lakamunukpa', mas taniy va kata- 
kujchoqoya'. Ancha jantu katalakxtuk- 
laya! y jantu kalak'ikana!. 36 Yu'uncha 
jantucha kataniya'. Tacha ixmayulnin 
Dios katajuna', va yu sas'at'an Dios 
katajuna!, va takujchoqotacha. 37 Ni 
Moisés yucha kintamasuniyan ni takuj- 
chogoy ni janinin tejkan lhitstoqlhi ni 
javan yu ixmagtayvil. Ta'an chuncha 
tsloglhi, va naul ni Dios: “Kit'in ixDios 
Abraham, ixDios Isaac, ixDios Jacob 
kunita”, naul ni Dios. 38 Chavay mas 
naunat!ik va ixtanitacha ni anchanu 
lapanakni pero yu Dios naul: “Kit'in va 
ixDiosk'an kunita.” Ex chuncha puk'a- 
tsayau va ixtakujchoqotacha. Ni Dios 
jantu Dios kaval kun yu janinin, va 
ixDiosk'an yu tat'ajun. 

39 Ex lati yu ixtamasuy ixlhachi- 
mo'onk'an ni israelitas va ancha ixta- 
yanal, va tajunil ni Jesús: 

—La ox alt'ayan, jamalanini". 

40 Ex chuncha tatalhaunilcha, 
jantucha apalay tu'uchun katalhisakmil. 


SAN LUCAS 


136 





Ni Cristo jantu vamun 
sas'at'a David kaval 
(Mt. 22:41-46; Mr. 12:35-37) 


41 Ex ni Jesús laklhisakmil ni 
lapanakni: 

—¿Vali'iycha tanajun va sas'at'a David 
ni Cristo yu ixtanajun kamalaqachaya' ni 
Dios? 42 Jantu vamun sas'at'a David kaval. 
David ts'oglhi laka salmos va naul: 

Ni Dios naul, va junkal 
kiJalhachimo'onu': 

“Aniy k'int'at'a'ul la kilhijakanaj 
maka! para katato'oyan ni 
lapanakni 

43 tus kakmagalhaja'oya! tachun 

mint'alaxkaynin.” 
44 Ex incha David naul ni Cristo va ixJa- 
lhachimo'onu', ex naunputun ni jantu 
vamun sas'at'a kaval. 


Ni Jesús lakmuk'anil lagtagal yu 
ixtamasuy ixlhachimo'onk'an 
(Mt. 23:1-36; Mr. 12:38-40; Lc. 11:37-54) 


45 Ex tachun ni lapanakni tagala- 
smaklhi ni Jesús tejkan jalakjunil ixt!a- 
ltanan, va naul: 

46 —K'alhistlajk'ant'ikcha para jantu 
katamakanun yu tamasuy kilhachimo'on- 
klan. Yutuncha tamaqamay katatilukxun- 
tayal kun yu laqlman laqch'iti tacha 
ta'ulay ni laj'ay lapanakni. Ta'achaniy 
kalakmastak'akal laklhitamau tacha ay 
lapanakni kataval. Tataulputun ta'an 
tataulay yu xalaj'aynin laqa chagan ta'an 
tataqxto'a ni lapanakni vachu ta'an alin 
lakvayti. 47 Talakmaxtuniy ixchagak'an yu 
tiyaunin. Vachu la panij tatapayniy Dios 
para katato!'oyal ni lapanakni. Yu'uncha 
katalaga'iya! apalay lhuu jamaganlgajnati. 


Qayntaun kilpatani' tiyau 
xtaqnil Dios ixtumin 
(Mr. 12:41-44) 


2 1 1 Ex chuncha ta'an ixvil ni Jesús 
lakatajtan va lakavanal, va jalaq- 
ts'il ni magalinin ixtamujuy ixlimosnajk'an 
laka kajun. 2 Ex ancha lagts'il qayntaun 
kilpatani' tiyau va mujul aqxt'uy 
laksttuniy tumin. 3 Ex va naul ni Jesús: 


—Lagsaval klajunau yu aniy kilpa- 
tani' tiyau apalay lhuu xtaqlhi xajantu 
yu alati lapanakni. 4 Yutuncha mas va 
taxta!a laqlhuu pero taxta!a vamun yu 
tamaxajniyachal. Chavay ni kilpatani' 
tiyau mas va tsluniy tumin yu xtaglhi 
pero va xtaq'ol tachun yu ixputapasay. 


Ni Jesús naul ni kalaqche'e'okana' yu 
ay lakatajtan laka Jerusalén 
(Mt. 24:1-2; Mr. 13:1-2) 


5 Ex chuncha lati ixtatlajun lhichi- 
vinin yu la ay lakatajtan. Ixtanajun va 
kun la lajk'us chiyux ixmaxantilakanta y 
vachu! kun yu la k'us axtoqnu' yu 
taxtaqlhi lapanakni. 6 Pero ni Jesús 
lakjunil: 

—Kamina' julchan tejkan tachun yu 
laqts'inat'ik kalaqche'e'okana', jantu 
katamakauna! chiyuxin yu 
katala'akltankuk'ataulal. 


Tas katapuk'atsaya' ni lapanakni 
tejkan va laycha kami'oya' 
ni lakamunukpa' 
(Mt. 24:3-28; Mr. 13:3-23) 


7 Ex chuncha talhisakmil: 

—Jamalanini', ¿tavanancha chuncha 
katapasaya'? Tejkan va laycha chuncha 
katapasal, ¿tas kakpuk'atsayaucha? 

8 Ex va naul ni Jesús: 

—K'alhistlajk'ant'ikcha para jantu 
matichun katamakanun. Katamina' 
qaynlhuu la kintaqa'uti y katanauna!: 
“Kitlin ni Cristo”; y katanauna': 
“Chavaycha kami'oya' ni lakamu- 
nukpa!.” Pero uxiknank'an jantu k'alak- 
tlap'int'ik. 9 Tejkan ka'asmakt'apitik la 
alin Ihilukuj ni lakamunukpa! y tejkan 
katalach'apaya' ni lapanakni kun lhachi- 
mo'onun ex jantu kat'alhanant'ik. 
Chuncha magsk'iniy p'unaj katapasal. 
Pero tejkan chuncha kuna! jantuka! 
kami'oya! ni lakamunukpa'. 

10 Ex chuncha taylha'al ixchivinti ni 
Jesús, va lakjunil: 

— Yu ogxlagtaun lapanakni katala- 
ch'apaya' kun a'oqxlaqtaun lapanakni. 
Yu lagataun pais katalach'apaya' kun 
ataun pais. 11 Kalaklaya' lakat'un 

lakalhuu lakamunukpa' y lakalhuu ka'a- 
lina! chavan y lakalhuu ka'alina! tagan'ati. 
Vachu! ka'alina' la ay talhanti laktliyan y 
va yucha katapuk'atsaya' ni lapanakni va 
laycha kami'ol ni lakamunukpa'. 12 Pero 
p'unaj tejkan jantuka' chuncha katapa- 
saya! katach'apayan, katamamajk'atsani- 
vayan, katamagxtaqniyan yu xalaj'ay lapa- 
nakni laqa chagan ta!an tatagxto'a ni 
israelitas. Kalhip'inik'anapitik yu laj!ay 
lapanakni kun yu jalhachimo'onun. Kalhi- 
p'ink'anapitik laka pach'in. Va si chun 
katapasaya' por kilapanakni unt'at'ik. 

13 Pero tejkan chuncha katapasaya' ex 
laycha k!ach'ivinapitik para kintamispal. 
14 Pero kap'ast'akt'ik la melhanutk'an ni 
jantu katapastak'un tas laycha k!ap'u'alt!a- 
yanant'ik tejkan katamuk'aniyan laqtaqal. 
15 Ni kit'in klaxtaqniyau chivinti kun jata- 
pastak'ati. Chuncha tachun mint'alaxkay- 
nink'an katak!atsaya' va lagsaval yu 
naunat'ik, jantu lay katanaul yu jantu 
lagsaval yu naunat'ik. 16 Mas va mimpay- 
k'an u minatik'an katamagxta'an. Mas va 
mint'alaqaunin u mi'amigosk'an katamaq- 
xtalan. Lati yu uxiknank'an k'amaqnik'a- 
napitik. 17 Tachun ni lapanakni katalhi- 
xkayan por kilapanakni unt'at'ik. 18 Pero 
jantu kama'ats'an'ayapitik metsukuntik'an 
mas va magataun mi'ajik!an. 19 Mas va 
lhita'ay kuna! incha kilalhakapu'an'a- 
lhiyau ex k'alhits'uk'uyapitik jatsukunti. 


Tejkan kalaqmaqni'okana' 
xalapanakni ni Jerusalén 


20 "Tejkan kalaqts'inapitik va katama- 
lagachogoxnuya! ni tropas ni aniy 
putaulan yu Jerusalén. Chuncha kak'ats!a- 
yapitik va niman kalaqmaqni'okana' xala- 
panakni. 21 Tejkan chuncha katapasaya!, 
ex yu tavilanal xa'estado Judea maqsk'iniy 
katagoslhi laka aspajunuxnan. Yu tavilanal 
aniy laka ay putaulan maqsk'iniy katata- 
xtul y yu tavilanal ixlhimagspa ni 
putaulan jantu katatanul. 22 Ni anchanu 
julchan ka'alina' maqanlqajnati por yu 
talaqalhin. Chuncha lagsaval kuna! tachun 
yu ts'ogkanta la ixchivinti Dios. 

23 ¡Payni'incha xanatin yu ja'aynan kata- 
juna' anchanu! julchan, vachu' yu 


katalhitsukuya' laksttuniy sas'at'ak!an 
yu lhimats'ik'iti! La ka'alina maganlqaj- 
nati aniy la kinttunk'an y ni Dios ayaj 
katalgauna' kun yu aniy lapanakni. 

24 Lati kalaqmaqnikana' laka lhilukuj. 
Lati kalakch'ikana', kalaklha'ankana' 
ixlhilakalhuu lakamunukpa'. Yu aniy la 
ixputaulank'an Jerusalén katataula! yu 
jantu israelitas kataval tus tejkan 
kami'oya! julchan yu lak'ulanikanta. 


Tejkan kaminchogoya' ni Jesús 
(Mt. 24:29-35, 42-44; Mr. 13:24-37) 


25 "Ex chuncha lakt!iyan katatapa- 
saya! ni julchan kun ni malkuyu' kun ni 
jastlakun para katapulakpastaknal. Aniy 
lakat'un la katatalhanana' ni lapanakni, 
jantu katamalagasiya' tejkan ayaj kama- 
katlauna' ni lakamar. 26 Jantucha kata- 
lIhitsukuya' tap'asta por ixtalhantik'an y 
va por la katapastak'uya' tisuncha kata- 
pasaya' lakamunukpa'. Ni julchan ali ni 
malkuyu! ali ni jasttakun kataxkap'ik- 
nana'. 27 Ex chuncha katalagts'ina' ni 
Sas'at'a Lapanaki, va kamina' laka tapu- 
ts'i, kamina! kun ixtap'asta y tachun 
ixlayaxtu. 28 Tejkan chuncha ka'aqtayni- 
yacha ex k'a'ach'ant'ik, y k'atalaqst'at'ik 
kun achati. Tejkan chuncha kuna! ex 
k!alaqt'axttuyapitikcha. 

29 Ex lakjunil ataun chivinti yu xta!a 
jatapastak'ati, va naul: 

—K'alagts'int'ik ni k'iu yu junkan 
higuera, u va talayucha k'iu kaval. 

30 Tejkan kalaqatajuya! xaxqoy ex me'e- 
mank'an k'ats'ayat'ik ni talukststuniycha 
ni lhik!atsa. 31 Vachu va chun tejkan 
kalagts'inapitik ni chuncha t'ajun tapa- 
sana! aniy lakamunukpa! yu tacha 
klajuniu, ex va chuncha kak'ats'ayapitik 
ni ta'ukststuniycha tejkan Dios kalhachi- 
mo'onuna!. 32 Lagsaval klajunau, ni 
lapanakni yu chavay tat'ajun, jantuka' 
kataniloya' tus katapasa!o!elaya! yu 
klajuntau. 33 Yu lakat'un kun lakt!liyan 
katami'oya' pero yu kinchivinti jantu 
agtaun kami'oya!. 34 Klalhistlajk!an- 
t'ikcha para jantu p'as k'amak'at'ik 
melhanutik'an por minta'ap'atik'an 
nisin por yu mak'ap'ut'unat'ik la 

milakatunajk'an, y jantu k'at'ap'astak'un 
tacha k'ap'ut'ap'asayapitik la metsukunti- 
k'an. Ni anchanu' julchan va ts'alaj kachina'. 
35 Kamina' tacha lagataun pat'al yu ts'alaj 
putaqtay, va kalagmagsva'oya' ni lapa- 
nakni yu tavilanal talakachux ni lakamu- 
nukpa!. 36 Lhistujcha k'alunt'ik, va si 
kask'int!ik Dios para lay k'ap'ulagt'axt'u- 
t'ik tachun yu katapasaya!. Ex chuncha lay 
k!ap'ulaqch'ip'int'ik ni Sas'at'a Lapanaki. 
37 Tejkan tunkuj, ni Jesús ixlakma- 
lanin laka ay ixlakatajtank'an ni israelitas. 
Chuncha tejkan ts'is, ix'an logojnu' ta'an 
junkan xa!'aspajun Olivos. 38 Tachun ni 
lapanakni vakuj ixtalaq'an ni Jesús ni ay 
lakatajtan. Va ixtalan qasmaknan ixchivinti. 


Ni Judas Iscariote najun kamaqxtagya' ni 
Jesús la ixtamakak'an yu laj'ay lapanakni 
(Mt. 26:1-5, 14-16; Mr. 14:1-2, 10-11; 

Jn. 11:45-53) 

2 2 1 Ex chuncha ixta'ukts'uniy ni 

Paxku yu ay ixklatank'an ni israe- 
litas, tejkan ixta'uy ni pan yu jantu 
lhiyaukan levadura. 2 Chuncha ni xa'uk- 
xtinin ni kuras kun yu ixtamasuy ixlhachi- 
mo'onk'an ni israelitas, va ixtalakxkauniy 
tas laycha katapumaqnil ni Jesús. Pero va 
ixtatalhauniy ni lapanakni. 

3 Ex chuncha ni Satanás va tanunil ni 
Judas, yu ixtajuniy Iscariote. Yucha 
xaqayntaun yu ixpumakaut'uyk'an ixt'a- 
ltanan Jesús. 4 Ex yucha jalaq'al ni xa'uk- 
xtinin kuras kun yu xapolicias ni ay laka- 
tajtan. Va laqlhixagalal para laycha kalaq- 
magxtaqnil ni Jesús ni yu'uncha. 5 Ex 
yu'uncha talhi'achantajul, va tajunil kata- 
xtaqnil tumin incha kalaqmaqxtaqnil. 6 Ex 
va lhipa'inil ni Judas, va aqtayl lakpa- 
staknan tas lay kapumagxtaqlhi ni Jesús 
tejkan jantu ka'alil pumalhuu lapanakni. 


Ni Jesús lakt'avayl ixt'altanan yu 
xavayti Paxku 
(Mt. 26:17-29; Mr. 14:12-25; Jn. 13:21-30; 
1Co0.11:23-26) 


7 Ex chuncha va lakachilcha xak'atan 
Paxku, tejkan ixtaluy pan yu jantu ixlhi- 
yaukan levadura, vachu' ixtamaqniy 
sas'at'a borrego tacha ixlapaxkank'an. 8 Ni 


Jesús malagachal ni Pedro ali Juan, va 
lakjunil: 

—Kap'int'ik la'oxinin yu ka'uyau 
xak'atan Paxku. 

9 Ex va tanaul: 

—¿To'oxtaycha na'un kakla'oxiu? 

10 Ex lakjunil ni Jesús: 

—Tejkan kat'anuyapitik ni laka 
putaulan ancha kap'axt!o'apitik qayn- 
taun lapanaki yu lha!anta xkan la 
ix'aqxau. Yucha kat'ap'inapitik tus laqa 
chaqa! ta'an katanuyanta. 11 Ancha 
k'a'unit'ik ni jamachaga': “Kijamalanini- 
k'an va lhasakminin to'oxtaycha lay 
kalaktlavayl ni ixtlaltanan ni xak!atan 
Paxku.” 12 Ex ni yucha katamasuniyan 
talan apulaktaun ni chaga' yu pulaj'ay 
talan alin'ojotacha yu axtoqnu'. Ancha 
k!ala'oxiyapitik ni lakvayti. 

13 Ex chuncha ni yu'uncha ta'al, 
tatemal va chuncha tacha lakjunkal. 
Ancha tala'oxil xalakvayti ni k'atan 
Paxku. 

14 Ex chuncha tejkan cha'alcha ni 
hora ni Jesús kun ixt'altanan tatanul ni 
laqa chaga', va tataulal laka mesa. 15 Ex 
lakjunil ni Jesús: 

—Kit'in kun tachun la kelhanuti 
klatlavaynputunau yu uxiknan xavayti 
ni aniy k'atan Paxku tejkan jantuka' 
ikmagnikan. 16 Kit'in klajunau jantucha 
kajk'uchogoya' xavayti ni aniy k'atan 
tus tejkan kataqayntsaya! yu naunputun 
aniy k!atan tejkan kalhachimo'onuna' ni 
Dios. 

17 Ex chuncha ch'apal laqataun 
vaso, va xtaqnil lhimalaqpuchuncha ni 
Dios. Ex va lakjunil: 

—Kach'ap'at'ik ni vaso, ka'oqt'ik 
tachun uxiknank'an. 18 Lagsaval 
klajunau jantucha aqtaun kajk!ogcho- 
qoya! kit'in yu aniy xaxkan ni uva tus 
tejkan kamina' jalhachimo'onu' ni Dios. 

19 Ex ch'apal ni pan va xtaqnil 
lhimalagpuchuncha ni Dios. Va che'el, 
lagxtaqnilcha, va lakjunil: 

—Yu aniy va kilakatunaj maqxtaq- 
kanta por uxiknank'!an. Va tsaj chuncha 
k'amak'ayapitik para kilapupastakvi ni 
kitlin. 

20 Ex tejkan tavayn'ol vachu va 
chuncha ch'!apal ni vaso, va naul: 

—Yu aniy vaso masuy ni Dios va taun 
sast'i chivinti jatlatamakajun ixlapanakni 
por kijak'alna. Va kataxtuya' kijak'alnan 
para k'alaqt'axt'ut'ik ni uxiknan. 21 Pero 
gayntaun yu kint!ataulay aniy laka mesa 
yucha kimaqxtaqya! para kakmaqnikal. 
22 Chuncha katapasaya', ni kit'in yu kval 
Sas'at'a Lapanaki ikpu'an lakatin ta'an 
kimpaxtoqniy. Pero paynicha ni anchanu 
lapanaki yu kimagxtagya! para 
kakmagqnikal. 

23 Ex yu'uncha ta'aqgtayl talaklhichi- 
viniy talayucha kaval yu kamagxtaglhi. 


Yu apalay ay lapanaki maqsk'iniy 
lakat'uniy kamakakal 


24 Ex chuncha ta'aqtaynilcha talalhi- 


sakmiy siya yu'uncha ta'ayucha yu apalay 
ay kaval yu ixpumakauttuyk'an. 25 Pero ni 


Jesús lakjunil: 


—Ni laj!ay xalhachimo'onun aniy laka- 


munukpa' talhichimo'onun tacha p'as 
xa'ukxtinin. Yuluncha tanajun kalakto'o- 
yakal tacha laj'oxi lapanakni kataval. 

26 Pero uxiknan jantu chun k'amak'ak'an- 
t'ik. Va knajun yu apalay ay junita yucha 
kaval tacha yu apalay lakat'uniy. Yu 
lhinajun, yucha kaval tacha qayntaun 
ogxtamati. 27 ¿Tas naunat'ikcha uxiknan- 


klan? ¿Ta!ayucha yu apalay ay? ¿Va yu vil 
laka mesa u va yu jamunu!? Va yu vil laka 


mesa. Pero ni kit'in ikmakakan tacha 
mi'oqxtamatk'an. 


28 "Ni uxiknank'an jantu aqtaun ixkila- 


makaunau tejkan lhitalay xaktapasay. 
29 XlIhiyucha klaxtaqniyau taun palhachi- 
mo'on tacha kixtaqnil palhachimo'on ni 


kimPay. 30 Para chuncha lay kilattavajiu y 
kilat'atoqvi la kimesa ta'an kaklhachimo'o- 


nuna! ni kitlin. K'atlaulapitik tacha jalha- 


chimo'onun. K'alhi'unapitik yu ogxlaqkau- 


t'uyk'an xalapanakni Israel. 


Ni Jesús najun ni Pedro va kanauna' ni 
jantu mispay ni yucha 
(Mt. 26:31-35; Mr. 14:27-31; Jn. 13:36-38) 


31 Ex naul ni Jesús, va junil ni Pedro: 


—¡Ay, Simón k'at'i! Ni Satanás 
task'intancha para katatank'alhan 
uxiknan vachu va tacha tank'alhakan ni 
trigo. 32 Pero kit!in iksk'inil Dios por 
uxint'i para jantu kama'ats'an'at'i 
milhakapu'ati. Ex tejkan k'int!ap'in- 
ch'o!oye!e k!alaq'aqt!ay!ut'i mint!ala- 
qaunin para ox katataylha'al. 

33 Ex ni Pedro va junil: 

—Jalhachimo'onu!, kitlin va 
klistujcha kunita para kakt'a'an uxint'i 
mas lakapach'in, u mas kaknil kun 
uxint!i. 

34 Pero ni Jesús va junil: 

—Pedro, kit'in kunan chavay ts'is 
tejkan jantuka! ttasay ni puyux va 
aqt'utu k'anaune'e ni jantu k'imisp'ay. 


Katapaxaya' ixputsukuk'an 
ixpumakaut'uyk'an, la lhita'ay kuna! 


35 Ex chuncha va laklhisakmil ni 
Jesús, va naul: 

—Tejkan klamalaqachau y jantu 
ixlhip'inat'ik ni mintumink'an nisin 
mibolsak'an nisin misapatojk'an, ¿ex va 
tatstanganiyan tuluchun? 

Ex yu'uncha tajunil: 

—Jantu. 

36 Ex ni Jesús lakjunil: 

—Pero chavaycha yu alin ixtumin, 
va kalha!al. Vachu' kalha'al ixbolsa. Yu 
jantu kalhitsukul ix'espada, va kalhi'il 
ixlagch'iti. 37 Kit'in klajunau va 
magsk'iniy katagayntsal tacha ts!oq- 
kanta la ixchivinti Dios yu kilhichiviniy 
kit'in talan najun: “Ni yucha lagts'inkal 
tacha jalaktu'unu' kaval.” Yu anu yu 
kilhichiviniy kit'in lagsaval katapasaya!. 

38 Ex va tanaul ni yu'uncha: 

—Jalhachimo'onu', aniy alin ma'a- 
t'uy kilespadak'an. 

Ex va naul ni Jesús: 

—Ka oxicha. 


Ixt'altanan taltatal tejkan ixt'ajun 
sk'ini' Dios ni Jesús 
(Mt. 26:36-46; Mr. 14:32-42) 


39 Ex chuncha ni Jesús taxtul ni laga 
chaga', va anchogopal ni aspajun yu 

junkan Olivos, va tat'a'al ixtlaltanan. 40 Ex 
tejkan ancha tacha'al, va lakjunil: 

—Kask'int'ik Dios para jantu k'amak'a- 
nuk'ant!ik y kamak'at'ik yu jantu laj'ox. 

41 Ex chuncha va al ixlhimagati tacha 
k'at'an'alhut'i chiyux. Ancha ta!aqtso- 
qoqtal, aqtayl sk'in Dios. 42 Va naul: 

—KimPay k'at'i, incha va na'un uxint'i 
ex k'amak'at'i para jantu kaktapasal ni 
maganlqgajnati. Pero jantu k'amak'at'i 
tacha iknajun kitlin, va kamak'at'i tacha 
na'un uxint!i. 

43 Ex ancha tasul taun xamayul 
laktliyan va xtaqnil tap'asta ni Jesús. 44 Va 
ayajixmajk'atsay va la p'as isk'in Dios. 
Ixchanita xt!ajlhi tacha jak'alnan ixjunita, 
va ta'eltajul laka t'un. 45 Ex chuncha 
sk'in'ol va tayachoqgolcha, jalaq'al ixt!a- 
ltanan, va jalaqts'il va ixtaltatay. Va tama- 
ganinil yu'uncha. 46 Ex va lakjunil: 

—¿Vali'iycha lt'at'ayat'ik? Ka'osttaula- 
t'ik, kask'int'ik Dios para jantu k'amak'a- 
nuk'ant!ik y kamak'at'ik yu jantu laj'ox. 


Ni Judas Iscariote maqxtaqlhi ni 
Jesús para katach'il 
(Mt. 26:47-56; Mr. 14:43-50; Jn. 18:2-11) 


47 Ex chuncha tejkan vananaj ixt'ajun 
chivin, va tacha'al lhuu lapanakni. 
Xagayntaun ixpumakaut'uyk'an ixt!a- 
Itanan ni Jesús yu ixjunkan Judas, yucha 
jap'ulatal. Va taluktstuniniycha ta'an ixyal 
ni Jesús, va laqmil para kakiltastuklhi. 

48 Pero ni Jesús va lhisakmil: 

—Judas, ¿uxint'i k'ink'ilttasttuk!a 
vamun para k'imp'umagxt'agye!e ni kit'in 
yu Sas!atla Lapanaki? 

49 Ex yu ixtat'avilanal ni Jesús tejkan 
tak'atsal yu va laycha katapasal, va 
talhisakmil: 

—Jalhachimo'onu', ¿tas naluncha? 
¿Va kalakch'apayaucha kun espada u 
jantu? 

50 Ex qayntaun maxtul ixlespada, va 
chaqxlhi ix'oqxtamati yu xa'ukxtin ni 
kuras, va chagxp'uxnil ixlhijakanaj 
agaxqol. 51 Ex jagaltayl ni Jesús, va naul: 

—Ancha katamaktalcha. 

Ex ni Jesús va saknil ni ix'aqaxqol, va 
muk'anichogol. 52 Yu ixtacha'anta para 


katach'apal va ni xa'ukxtinin kuras ali 
yu xa'ukxtinin policias lakatajtan ali yu 
xalaj'aynin. Ex chuncha ni Jesús va 
lakjunil: 

— ¿Va tacha alhavanacha kakval ni 
kilalaqminau kun k'iu ali espada? 
53 Mas va lhilhiy xaklat'ataulau laka- 
tajtan jantu aqtaun kilach!apau. Pero 
chavay va putslista y va chuncha kila- 
makayau va por tapaxtoqniyan yu 
xalhachimo'on puts'ista. 


Ni Pedro naul jantu mispay ni Jesús 
(Mt. 26:57-58, 69-75; Mr. 14:53-54, 66-72; 
Jn. 18:12-18, 25-27) 


54 Ex chuncha tach'apal ni Jesús, va 
talha'al, va tamanul la ixchaga! yu 
xa'ukxtin kura. Ni Pedro va paqmagati 
ixtixkaulha'anta. 55 Ancha ixtamalkulata 
talan malagachogoxnuta ni chaga', 
vali'iy ixvilin ixtavilanal. Vachu lakt'a- 
taulal ni Pedro. 56 Ex qayntaun 
magtsuku' laqts'il laka jikmi va agtayl 
ogspulagts'in va naul: 

—Yu aniy lapanaki va ixt'altana! ni 
Jesús. 

57 Pero ni Pedro va naul ni jantu, va 
junil ni magtsuku': 

—Xanati, kit'in jantu kmispay ni 
yucha. 

58 Ex taun panch'ix val, aqayntaun 
laqts'il, va naul, junkal ni Pedro: 

—Uzint'i vachu! ixtlaltana! k'at'i. 

Pero ni Pedro va junil: 

—Jo'ati, jantu kit'in. 

59 Ex taun hora val, aqayntaun va 
p'as chivinil, va naul: 

—Lagsaval, yu aniy lapanaki va 
ixtlaltana!, va machaqa! Galilea. 

60 Ex va naul ni Pedro: 

—Jo'ati, jantu laqsaval kaval yu 
na'un. 

Ex tejkan vananaj ixtlajun chivin 
va tlasal ni puyux. 61 Ex ni Jesús 
talagasp'iklhi, laqts'il ni Pedro. Ex va 
pastaklhi ni Pedro tacha naul ni Jesús: 
“Va aqt'utu k'anaune'e ni jantu 
k'imisp'ay tejkan jantuka! istlasay ni 
puyux.” 62 Ex taxtul ni Pedro, va la 
p'ays qalhul. 

Laktu'ukan ni Jestis 
(Mt. 26:67-68; Mr. 14:65) 


63 Taval ni lapanakni yu ixtach'apata 
ni Jesús va talaktu'ul, va tanaqlhi. 64 Ex 
talaqpuch'il, tanaqlhi, va tajunil: 

—Kilajuniu ta'ayucha yu nagnicha. 

65 Va pulhuu lagxtoqnu! chivinti 
tapulaktu'ul. 


Ni Jesús lha'ankal ta'an 
talhachimo'onun yu laj'ay lapanakni 
(Mt. 26:59-66; Mr. 14:55-64; Jn. 18:19-24) 


66 Ex va tunkulcha tatagxtoqlhi yu 
laj'ay xapaynin yu xalukxtinin kuras kun 
yu ixtamasuy ixlhachimo'onk'an ni israe- 
litas. Yu'uncha ixtalhichimo'oy ixputsuk- 
klan. Ancha lhiminkal ni Jesús. 67 Ex va 
tajunil: 

—Kilajuniu incha lagsaval ni Cristo 
k'at'i, yu ixtanajun kamalagachaya' ni 
Dios. 

Ex ni Jesús va lakjunil: 

—Mas va kaklajuniu, jantu kilalhaka- 
pu'au. 68 Mas va kaklalhisakmiu jantu 
k!a'altlayanant'ik nisin jantu kilax'otau. 


69 Pero chavay y mas va tavanancha, kit'in 


yu kval Sas'atla Lapanaki kaktaula! la 
ixlhijakanaj Dios, kaklhitsukuya' 
ixtap'asta. 

70 Ex tachun ni anchanu laj'ay lapa- 
nakni va tanaul: 

—¿Ex uxint!i Sas'atla Dios k'at'i? 

Ex ni Jesús lakjunil: 

—Chun, tacha uxiknan naunat'ik. 

71 Ex chuncha ni yu'uncha va tanaul: 

—¿Tisuncha alati chivinti magsk'i- 


niyau para kamuk'aniu ixlaqtaqal? Oxicha 


kun yu xanajun. 


Ni Jesús lha'ankal la ixpulakchivin ni Pilato 


(Mt. 27:1-2, 11-14; Mr. 15:1-5; Jn. 18:28-38) 
2 1 Ex tachun ni anchanu' laj'ay 
lapanakni tatayal, va talha'al ni 
Jesús ta'an vil yu xalhachimo'onu' 
romanos yu junkan Pilato. 2 Ex ta'aqtayl 
tachivintanuy, va junkal ni Pilato: 
—Yu aniy lapanaki iktemau, yucha va 


lakmalukujlay ni lapanakni para jantucha 
katato'oyal ixlhachimo'onunk'an. Va 


lakjuniy jantu katamapalal ix'impuesto- 
sk'an y vachu najun va yucha ni Cristo 
yu Jalhachimo'onu!. 

3 Ex ni Pilato va lhisakmil: 

—¿Uxint!i xajalhachimo'onu' k'at'i 
ni israelitas? 

Ex ni Jesús va junil: 

—Chun, tacha na'un uxint'i. 

4 Ex ni Pilato va lakjunil ni xa'uk- 
xtinin kuras kun tachun ni lapanakni, va 
naul: 

—Aniy lapanaki jantu tu'uchun 
lagtagal kaktemanil. 

5 Pero apalay p'as tamanul jalak- 
lkanti ni lapanakni, va tanaul: 

—Pero aniy lapanaki ayaj lakmalu- 
kujlay ni lapanakni kun ixchivinti y 
malaninin tachun la kint'unk'an yu 
israelitas kuntau, yu xa!lestado Galilea 
tus aniy. 


Ni Jesús lIha'ankal la 
ixpulakchivin ni Herodes 


6 Ex tejkan chuncha qasmaklhi ni 
Pilato, va laklhisakmil incha ni Jesús 
machaqa! xa'estado Galilea ixjunita. 

7 Tejkan k'atsal va ancha machaqa! ixju- 
nita ta'an ixlhachimo'onun ni Herodes, 
ex yucha malaqachanil ni Jesús. Ni 
Herodes va chilka! ni anchanu putaulan 
Jerusalén y ancha ixvil tejkan xajulchan 
k!atan ixjunita. 8 Ex chuncha tejkan ni 
Herodes lagts'il ni Jesús, va ayaj lhi'a- 
chantajul. Va la maqancha ixlaqts'in- 
putun, va ixqasmaktacha yu ixmakay y 
va ixlaqts'inputun kamakal tu'tuchun yu 
ay. 2 Ex chuncha la lhuu chivinti 
lIhisakmil pero ni Jesús jantu tsij kanaul. 
10 Va ancha tayanal ni xa'ukxtinin kuras 
kun yu ixtamasuy ixlhachimo'onk'an 
israelitas. Yu'uncha va la p'as tamu- 
k!anil lagtagal. 11 Chuncha ni Herodes 
kun ixtropas jantu katato'oyal, va la 
lhuu lagxtoqnu chivinti tajunil. Ex 
chuncha talaktu'ul, va ta'ulanil agxtaun 
laqch'iti yu ta'ulay jalhachimo'onun. Ex 
va chuncha tapulaktu'ul, va tamalaga- 
chanichogol ni Pilato. 12 Ex chuncha ni 
anchanu julchan ni Herodes kun Pilato 
va amigos taval. Plunaj ixtalaxkajiy pero 

ni anchanu julchan va chuncha talamakal 
tacha amigos. 


Lhinaunkal ixmaqnika ni Jesús 
(Mt. 27:15-26; Mr. 15:6-15; Jn. 18:39-19 .16) 


13 Ex chuncha taval ni Pilato va 
laqmagxtoqlhi ni xa'ukxtinin kuras ali ni 
jalhachimo'onun ali ni lapanakni. 14 Ex va 
lakjunil: 

—Va kilalhiminiu yu aniy lapanaki, va 
kilajuniu ni lakmalukujlay ni lapanakni 
para jantucha katato'oyal ixlhachimo'o- 
nunk'an. Pero la mintalaka'ukxpuk'an 
kit'in klhisakmil incha laqsaval kaval tacha 
naunat'ik. Jantu kaktemanil ni ixlagtagal 
yu muk'aniyat!ik. 15 Vachu! ni Herodes 
jantu katemanil ixlaqtaqal. Chuncha 
k!atsay va por kintamalagachanichogon. 
Xlhiyucha kit'in knajun jantu kamakal tu'u- 
chun yu kalhimagniu. 16 Ex kit'in kaklhi- 
nauna' ixmaganagka, ex kakmakaunacha. 

17 Ni Pilato ixmaqsk'iniy kax!oqlhi 
qayntaun tach'in taun taun jach'itin tejkan 
k'atan Paxku. 18 Ex tachun ni lapanakni va 
ch!'antaun taval, va la p'as tanaul: 

—Jantu kamak'au yu aniy lapanaki. 
Kamak'au yu junkan Barrabás. 

19 Ni Barrabás ixmakata lhilukuj ixpu- 
lakna ni putaulan y vachu va maqnil qayn- 
taun, xlhiyucha tamanul laka pach'in. 

20 Pero Pilato va ixmakaunputun ni Jesús, 
xlhiyucha lagxaqalachoqol aagtaun ni 
lapanakni. 21 Pero yu'uncha apalay p'as 
ixtatlajun lakchivinin, va tanaunchogol: 

—¡K'amakxt'ukmuk'acha laka kurus! 

22 Ex yu aqt'utunu! ni Pilato laqxaqala- 
chogol, va naul: 

—¿Vali'iycha chun unat'ik? Jantu tu'u- 
chun laqtaqal kamakal. Kit'in kaklhi- 
nauna' ixmaganagka, ex kakmakaunacha. 

23 Pero yu'uncha la p'as ixtachiviniy, 
ixtask!in laqatap'asta para kamakxtukmu- 
k'akal laka kurus. Ex kun ixchivintik'an ni 
lapanakni kun yu xa'ukxtinin kuras va 
talhajal yu ixtask'in. 24 Ex chuncha ni 
Pilato lhinaul kamakakal tacha ixtask!inta 
ni lapanakni. 25 Ex chuncha makaunkal yu 
ixtanun laka pach'in por makal Ihilukuj y 
por maqninil. Ni Jesús va maqxtaqkal para 
katamakal ni lapanakni tacha ixtask'inta. 


Tamakxtukmuk'al laka kurus ni Jesús 
(Mt. 27:32-44; Mr. 15:21-32; Jn. 19:17-27) 


26 Ex chuncha tejkan talha'al ni 
Jesús va tach'apayaul qayntaun 
lapanaki yu Simón ixjunkan, va 
machaqa! xalakat'un Cirene. Ixminta 
ixlhimagspa'! ni putaulan. Tamaqx'o'al 
ni kurus, va talhijunil kalha'al ta'an 
ixjap'ul'anta ni Jesús. 27 Va astan 
ixtalanta qaynlhuvaj lapanakni. Vachu 
ixlalin xanatin yu ixtamaganinin, va la 
ixtaqalhun. 28 Pero ni Jesús va talaqa- 
sp'iklhi va lakjunil: 

—Xanatin machagan Jerusalén, 
jantu kilalhigalhuu ni kit'in. Kalhi'a- 
Ihunt'ik por metsukuntik!an y por 
mes'at'ank!an. 22 Kamina' julchan tejkan 
kanaunkana!: “La ox istsukuntik'an ni 
xanatin yu jantu lay talhitsukuy sas'at'a- 
klan ali yu jantu aqtaun katalhitsukul ali 
yu jantu aqtaun katamats'ik'inil.” 

30 Vachu katanauna' kalaktapujnul ni 
aspajun para katanil, y katanauna' 
kalaktapujnul ni agstijun para kalaq'aq- 
xtaqmal. 31 Magataun k'iu yu ltakni 
yucha jantu xavakan. Pero ni kit'in 
kakmaqnikana' mas jantu t'uju' kintala- 
qalhin. ¿Ex tas katamakayan uxiknan- 
klan yu va tacha xixni k'iu unt'at!ik? 

32 Va talha'al ni Jesús kun pumat'uy 
tach'inin yu ixtamakata talaqalhin. 33 Ex 
chuncha tejkan tacha'al ni aspajun yu 
junkan Xajalukuti Aqtsul, va ancha 
tamakxtukmuk'al ni Jesús kun yu qayn- 
t'uy laktu'unun, qayntaun la ixlhija- 
kanaj yu aqayntaun la ixlhijamaqxu. 

34 Ex chuncha va naul ni Jesús: 

—KimPay k'at'i, k'alaqmalaqmi- 
xinin, va jantu tak'atsay yu tamakay. 

Ex ancha ni tropas talalaqlvaqnil 
ixlagch'iti ni Jesús. Tamakal taun suerte 
para katalalhajal. 35 Vachu ancha 
tayanal ni lapanakni xalaqts'inin. Vachu 
ni lIhachimo'onun ixtalaktu'uy, va 
tanaul: 

— Yu aniy incha laqmalaqtaxtuy 
lapanakni, ex vachu! kamalaqtaxtukal 
yucha x'aman incha laqsaval ni Cristo 
yu laksakta Dios. 

36 Ni tropas vachu talaktu'ul. Ixta- 
laqmin, ixtaxtaqniputun vinagre yu skajni. 
37 Va ixtanajun: 

—lIncha laqsaval xalhachimo'onu' 
israelitas k'at'i, ex k'amalaqt'axt'uk'a 
me'eman. 

38 Ancha vachu' tstogkanta la ix'aqtsul 
ni kurus, va najun: “Yu aniy va ixJalhachi- 
mo'onuk'an ni israelitas.” Va chuncha 
iststogkanta laka lhichivin Griego ali laka 
Ihichivin Latín ali laka Ihichivin Hebreo. 

39 Vachu qayntaun yu laktu'unu! yu 
ixtlajuk!al ni Jesús va ixlaktu'uy, va najun: 

—Incha lagsaval ni Cristo k'at'i, ex 
k'amalagt'axt'uk!a uxint'i me'eman y 
vachu kilamalagtaxtuu ni kijnank'an. 

40 Pero yu agayntaun yu ixtlajuk'al ni 
Jesús, va laq'aymal por laktu'ul ni Jesús, 
va naul: 

—Ka jantu t'alhauniy ni Dios ni vachu 
va chun ma'anl'ajnan tacha ni yucha. 

41 Pero ni kijnank'an chavaycha laqsaval 
maganlqajnanau por yu makau talagalhin. 
Pero yu aniy jantu tu'uchun kamakal. 

42 Ex va naul, va junkal ni Jesús: 

—Jesús, k'imp'ast'akt'i tejkan k!attan- 
ch'o!oye!e jalhachimo'on. 

43 Ex ni Jesús junil: 

—Lagsaval kunan, chavaycha k'int!a- 
tlaule!e lakt!iyan. 


Nil ni Jesús 
(Mt. 27:45-56; Mr. 15:33-41; Jn. 19:28-30) 


44 Va atunkuj ixjunita pero va puts'i- 
slhi ni lakamunukpa' tus la'at'utu putoqo- 
xata. 45 Va tacha kalakapuch'apakal ni 
julchan val. Vachu' ni ay lakatajtan va 
ta'exlhi xalaqch'iti yu ixjuk'al ixta'ajna 
lakatajtan ta'an lhimalakchaukanta ta'an 
ixvil ixtap'asta Dios. 46 Ex chuncha ni 
Jesús va la p'ays chivinil, va naul: 

—KimPay, kmaqxtaqniyancha 
ketsukunti. 

Ex tejkan chuncha naul va nimancha 
nil. 47 Ex chuncha yu xa'ukxtin tropas 
tejkan laqts'il tachun yu tapasal, va ay 
makal ni Dios tejkan naul: 

—Lagsaval, yu aniy lapanaki, yucha ox 
ixjunita. Jantu tu'uchun laqtaqal 
kalhitsukul. 


48 Tachun ni lapanakni yu ancha 
ixtayanal tejkan talaqts'il yu tapasal, va 
ta'aqtayl jatankilaksakan por ixjamaqa- 
nitk'an, ex ta'anchoqolcha. 49 Pero 
tachun ni lapanakni yu ixtamispay ni 
Jesús la maqati ixtayanal, va ixtala- 
ka'an, vachu kun ni xanatin yu tat'amin- 
chal Galilea. 


Maknukal ni Jesús 
(Mt. 27:57-61; Mr. 15:42-47; Jn. 19:38-42) 


50 Vachu' ix'alin qayntaun lapanaki 
yu ixjunkan José, va machaga' putaulan 
Arimatea. Yucha va xa'ay lapanaki kun 
ni israelitas. Va la ox lapanaki ixjunita. 
51 Jantu kalhipa'inil yu tacha ixtalhichi- 
viniy ni Jesús ni ixt'alhachimo'onun, 
vachu jantu kalhipa'inil tacha tamakal. 
Yucha ixpakxan'ita kalhachimo'onul ni 
Dios. 52 Taval yucha lagkilal ni Pilato, 
va kisk'inil ixlakatunaj ni Jesús. 53 Ex 
xtaqnikal lakatin ka'al p'uxnu'. Va 
pach'il kun lman laqch'iti. Ex maknul 
laka putaknun yu ixmakakanta laktalpa, 
va sast'ika' ixjunita, jantuka' ixtamapa- 
tsay. 54 Ex chuncha va laycha xajulchan 
jastaknati ixjunita tejkan jantu ixlaq- 
xtaqnikan lakatin katatapatsal ni lapa- 
nakni. 55 Ni xanatin yu tat'amil ni Jesús 
xa'estado Galilea va tat'a'al ni José. Va 
talaqts'il ni putaknun yu tacha makakal 
talan maknukal ni Jesús. 56 Ex ta'an- 
chogol laqa chaga', va tala'oxil ni 
k'uch'u yu laqse'ejen'e yu ixtlamak- 
nukan ni janinin. Ex tastaknal yu xajul- 
chan jastaknati tacha ixlhinaunkan. 


Lakjunkal ni xanatin va 
kujchoqol ni Jesús 
(Mt. 28:1-10; Mr. 16:1-8; Jn. 20:1-10) 

2 4 1 Ex chuncha ni laktuminku 

tejkan ixtunkuminta, ta'al laka 
putaknun, va talha!al ni k'uch'u yu 
lagse'ejen!e yu ixtala'oxita. Vachu ixta- 
lat'a'anta alati xanatin. 2 Ex chuncha 
tacha'al, talaqts'il ni chiyux va ixmoqo- 
sukantacha. Yucha ni chiyux yu ixpuma- 
lakchaukanta laka putaknun. 3 Tatanul 


laka putaknun. Jantu katatemal ixlaka- 
tunaj ni Jesús. 4Chuncha va vak 

tak'atsal. Ex ancha tatasul gaynt'uy lapa- 
nakni, va lakt'atayakal ni xanatin. 5 Ex ayaj 
tatalhanal, va tata'aqtsogoqtal, tamaqayntal 
ix'aqtsulk'an laka t'un. Va lakjunkal: 

—¿Vali'iycha lakxk'auyat'ik yu kujta 
ta'an tataknuy yu janinin? 6 Jantucha aniy 
katamal, va kujchoqotacha. K'ap'ast'akt'ik 
yu tajunin tejkan ixtitukxuyal Galilea. 7 Va 
tajunin yu Sas'at'a Lapanaki va kamaq- 
xtagkana' la ixtamakak'an yu talak- 
tu'unun, va kamakxt'ukmuk'akana! laka 
kurus pero kakujchogoya' yu la!'attutunu! 
julchan. 

8 Ex chuncha ni xanatin va tapastak- 
chogol yu laqlhixagalal ni Jesús. 9 Ex tata- 
xtuchogol ni laka putaknun, ta'al, va tala- 
jun'ol yu pumakautaun kun yu alati ixt'a- 
ltanan ni Jesús. 10 Ni anchanu xanatin va 
María yu machaqa! Magdala, ali Juana ali 
María ixnati ni Jacobo, ali vachu' yu alati 
xanatin, va chuncha talajunil yu ixtamala- 
qachan Jesús. 11 Pero yu ixtamalaqachan 
Jesús va talhilal ni va lokoj ixchivintik'an 
ni xanatin, xlhiyucha jantu katalhakapu'al. 
12 Pero ni Pedro ostaulal, takyau'al laka 
putaknun, talaknul, va lagts'il ni va 
ixlaman mal ni laqch'iti. Ex chuncha 
anchoqol laqa chaga', vali'iy saq 
lakpastaknal. 


Ni Jesús lakt'a'al qaynt'uy ixt'altanan 
xalakatin Emaus 
(Mr. 16:12-13) 


13 Ex chuncha ni anchanu' julchan 
qaynt'uy ixt'altanan Jesús izta'anta taun 
putaulan yu junkan Emaus, va tacha laqa- 
kautaun kilometros ixlhimaqati Jerusalén. 
14 Ixtalhilakchiviniy tachun yu tapasal. 

15 Taval tejkan chuncha ixtalakchiviniy, 
ex ni Jesús yucha chil, va lakt'a'al. 16 Pero 
lakmakakal para jantu katamispal. 17 Ex ni 
Jesús va lakjunil: 

—¿Tisuncha lhilakch'ivinat'ik aniy 
lakatin? ¿Valiliycha ma'anininat'ik? 

18 Ex yu junkan Cleofas va naul: 

—Tachun ni lapanakni yu ixtattajuncha 
laka putaulan Jerusalén tak'atsay yu ancha 
tapasal, ka vamun uzint'i jantu k'ats!ay. 

19 Ex ni Jesús laklhisakmil: 

—¿Tisuncha tapasal? 


Ex tanaul: 

— Va yu Jesús yu machaga' Nazaret, 
yucha va qayntaun lapanaki yu ixlaqpu- 
te'ey ixchivinti Dios. La ixtalaka'ukxpu' 
Dios y la ixtalaka'ukxpuk'an tachun ni 
lapanakni va ixtasuy ixtap'asta yu 
ixmakay kun yu ixchiviniy. 20 Pero ni 
xa'ukxtinin kuras kun kijalhachimo'o- 
nunk'an tamuk'anil laqtaqal para 
kamaqnikal. Ex chuncha tamakxtukmu- 
k'al laka kurus. 21 Pero ni kijnank'an va 
xakpastak'au va yucha yu ixkintamalaq- 
taxtun ni kijnank'an yu israelitas juntau. 
Pero chuncha tapasal y chavaycha va 
pagt'utucha nita. 22 Pero lati ni xanatin 
yu kint'altanank'an va kintamagsvan. 
Chavay tunkuminta tejkan ta'al laka 
putaknun, 23 jantu katatemal ixlaka- 
tunaj. Ex taminchogol va kintajunin va 
talaqts'il ixmayulnin Dios yu tanaul ni 
va kujta ni Jesús. 24 Ex lati yu kettala- 
qaunin va ta!al laka putaknun, va talaq- 
ts'il vachu va tacha tanaul ni xanatin, 
jantu katatemal. 

25 Ex chuncha ni Jesús lakjunil: 

—Va la p'as mijatapastak!atk'an, 
jantu ox lhak'ap'up'inat'ik tachun yu 
tanaul yu ixtalaqpute!ey ixchivinti Dios 
magancha. 26 Ka jantu k'atslayat!ik va 
tachun yu majk'atsal ni Cristo va 
chuncha ixmaqsk'iniy katapasal para ex 
chuncha apalay ay kamakakal. 

27 Ex chuncha ni Jesús aqtayl lakma- 
suniy tachun yu lhichiviniy ni yucha la 
ixchivinti Dios. Va aqtaynil kun yu 
iststoqta ni Moisés y vachu! yu ixta- 
tsloqta yu magancha ixtalaqpute!ey 
ixchivinti Dios. 

28 Ex chuncha tacha'al ni putaulan 
talan ixtaluxa'an. Ex ni Jesús lal va 
tacha ka'uxa'al ta'an apalay magati. 

29 Pero yu'uncha lagatap'asta talhijunil 
kalakt'ataulal, va tanaul: 

—Kilat'ataulau, va togoxalcha, va 
laycha kaputs'islhi. 

Ex chuncha lakt'atanul laqa chaga' 
para kalakt'ataulal. 30 Ex chuncha 
tejkan ixlakt!avil laka mesa, ch'apal ni 
pan, xtaqnil lIhimalaqpuchuncha ni Dios, 
va lagche'el, ex laqmaqgxtaqnil. 31 Ex 

chuncha ni Dios va lakmakal para katami- 
spachogol ni Jesús. Ex va niman lagmi- 
xtayal. 32 Ex talajunil siya yu'uncha: 


—Lagsaval, la xa'achanau tejkan ixkin- 


taxagalayan lakatin y vachu' tejkan ixkin- 


tamalanin tacha naunputun ixchivinti Dios 


yu ts'oqkanta. 


33 Ex chuncha tatayal, va niman ta'an- 


chogol laka putaulan Jerusalén. Ancha 
talapaxtoqlhi yu pumakautaun kun yu 


alati ixtlaltanan ni Jesús, va ancha ixtataq- 


xtogta. 34 Ex tachun ni yu'uncha tanaul, 
va lakjunkal yu qaynttuy: 

—Lagsaval, kujchogolcha kiJalhachi- 
mo'onuk'an. Vachu! tasunil ni Simón. 


35 Ex chuncha yu qaynttuy va talaqpu- 


te'el yu tacha tatapasal lakatin y tacha 
tapumispachogol ni Jesús tejkan laqche'el 
ni pan. 


Ni Jesús laktasunil ixt'altanan 
(Mt. 28:16-20; Mr. 16:14-18; Jn. 20:19-23) 


36 Ex tejkan chuncha ixtalaxaqalay va 
laktasunil ni Jesús va ancha tayal, lakma- 
stak!al, va naul: 

—Oxamaktauncha k'a'unt'ik. 

37 Ex tatalhanal, va laqmagsvakal. 
Ixtalhilay va qayntaun janini' yu ixtalaq- 
ts'in. 38 Ex ni Jesús lakjunil: 

—¿Vali'iycha t'alhanant'ik? 
¿Vali'iycha chun p'ast'ak'atlikcha la 
melhanutik'an? 39 Kalagts'int'ik kimaka' 
kun kinch'aja!. Va kitlin kunita. Kila- 
ch!apau para kak'ats'at'ik, para kilami- 
spau. Taun jalhitsukunu! jantu Ihitsukuy 
vakax nisin jalukuti tacha kilalaqts'inau 
chuncha kunita. 

40 Tejkan chuncha lakjunil, va lakma- 
sunil ixmaka' kun ixch'aja!. 41 Pero 
jantuka' ixtalhakapu'an mas ixtalhaka- 
pu'anputun kun achati, va ixtatalhanan. 
Ex ni Jesús laklhisakmil: 

—¿Alin vayti? 

42 Ex taxtaqnil tstuniy makchaunti 
jatanti kun agxtaun ists'aluk'u seraj. 43 Ex 


ch'apal, va u'ol, ancha la ixtalaka'uk- 
xpuk'an. 44 Ex lakjunil: 

—Tejkan xaklat'atitukxuntayayau, 
ixklajunau va maqsk'iniy chuncha 
kaktapasal tachun yu tstoqkanta yu 
kilhichiviniy kit'in la ixlhachimo'on 
Moisés y la ixchivinti yu magancha ixta- 
laqpute'ey ixchivinti Dios kun yu ts'oq- 
kanta laka salmos. 

45 Ex chuncha va lakmalanil para 
katamalagasil ni ixchivinti Dios yu 
ts'ogkanta. 46 Va lakjunil: 

—Va chuncha kilhitstogkanta ni 
kitlin yu Cristo kunita. Ikmaqsk'iniy 
kakmaqnikal ex yu la'at'utunu' julchan 
kajkujchogol. 47 Vachu tstoqkanta kapu- 
telekana' ni kintaga'uti ni kalaklhijunkal 
tachun ni lapanakni para katamapaxal 
ixjatapastak'atk!an para kalaqmalaqmi- 
xinikal. Va chuncha kalaqlaqpute'eni- 
kana' aniy laka putaulan Jerusalén tus 
talakapuchux ni lakamunukpa'. 

48 K'anaunapitik tachun yu tapasal 
tacha lagts'int'ik. 49 Kitlin klamalaqa- 
chaniyaucha yu naul kimPay kataxtaq- 
niyan. Pero uxiknan kat'aulch'ipitik 
aniy laka putaulan tus tejkan k'ala'a!iya- 
pitik ni tap'asta yu kamintachal 
lakt!iyan. 


Ni Jesús lakmakaul ixt'altanan ex 
alcha lakt'iyan 
(Mr. 16:19-20) 


50 Ex chuncha ni Jesús va laklha'al 
ixtlaltanan tus alakataun putaulan yu 
junkan Betania. Ex laqmaqstal ixmaka' 
va laksk'inil Dios para ox kataval 
ixjatsukuntik'an. 51 Ex chuncha tejkan 
t'lajun sk'ini", lakmakaul ixt'altanan, 
va lha'ankal lakt!iyan. 52 Ex chuncha 
yu'uncha tato!oyal, va talanchoqolcha 
laka putaulan Jerusalén, va ayaj 
talachal. 53 Lhilhiy ixtavilanal laka- 
tajtan, ay ixtamakay Dios. Chuncha 
kavalcha. 


Ni Ox Chivinti yu Ts'oqlhi 
Juan 


Ixchivinti Dios val qayntaun lapanaki 


1 1 Ptunaj tejkan tachun pu'agtaynil, 

va tavanancha ixlhi'alin qayntaun 
yu junkan ni Chivinti. Ni Chivinti va 
ch'antaun ixt!'a!alinta ni Dios, vachu ni 
anchanu! Chivinti yucha va Dios ixjunita. 
2 Yucha va ch'antaun ixt!a'alinta ni Dios 
tejkan tachun pu'aqtaynil. 3 Va por yucha 
Dios makal tachun yu alin. Incha jantu 
ka'alil ni yucha, ex jantu ixmakakal tu'u- 
chun yu alin. 4 Va kun yucha minchal ni 
jatsukunti. Ni jatsukunti va tacha taun 
maklku yu jalakmasuniy ni lapanakni yu 
ox tin. > Chuncha yu maklku t'oqx mapu- 
lkuy laka puts'isni'. Ixtap'asta ni puts'i- 
sni' jantu lay kamaqgalhajal. 

6 Ni Dios malagachal qayntaun lapa- 
naki yu ixjunkan Juan. 7 Yucha mil va 
para kalhichivinil ni anchanu maklku 
para chuncha lay katalhakapu'al tachun 
ni lapanakni. $ Pero ni Juan yucha jantu 
ni maklku kaval. Yucha malaqgachakal va 
para kalhichivinil yu anchanu' maklku 
para katamispal ni lapanakni. 9 Ni 
anchanu' maklku va yu lagsaval mapu- 
Ikuy la ixjatsukuntik'an tachun ni lapa- 
nakni. Va yucha ixminta aniy 
lakamunukpa'. 

10 Yucha makal ni lakamunukpa', ex 
aniy kilachil, pero ni lapanakni yu ixtavi- 
lanal aniy jantu katamispal. 11 Kilachil la 
ixt'un pero ixlapanakni jantu katalaga'il. 
12 Pero ni lapanakni yu ox talaga'il, yu 
talhakapu'al, yu'uncha jalagxtaqnil ixta- 
p'asta para kataval saslatlan Dios. 13 Va 
Dios yu jalakmakal sas'at'an. Jantu 
chuncha katatsukul la ixlakatunajk'an. 
Vachu' jantu por yu ixtanajun lapanakni. 
Va Dios yu chuncha jalakmakal. 

14 Ni anchanu yu junkan ni Chivinti 
yucha kiilhitsukuchil ixlakatunaj y val 
lapanaki, ex taulal ch'antaun kun kijnan. 


Vamun yu! minchal kun Dios. Xlhiyucha 
klaqts'iu ni lagsaval la ay ixjunita. Va 
ayaj qal'ox y tachun yu masuy va 
lagsaval. 15 Ni Juan lhichivinil ni yucha, 
va plays naul: “Va yucha yu kit'in xakla- 
junau kamina! astan. Pero mas kamil 
astan, yucha ixlhi'alin tejkan kit'in 
jantuka' xaktsukuy. Xlhiyucha yucha 
apalay ay xajantu kitlin.” 

16 Ex yu kijnan tachun laga'iniu yu 
laj'ay ixmagaliti, yucha kintaxtaqlhaa- 
nitan yu laj'oxi. 17 Ni ixlhachimo'on Dios 
lhimil qayntaun lapanaki yu ixjunkan 
Moisés. Va Jesucristo Ihimil yu ay japa- 
xkanti ali ni chivinti yu laqsaval kintama- 
suniyan Dios. 18 Jantu matichun kalaq- 
ts'il ni Dios. Ni iststal yu achaniy yucha 
va ch'antaun t'avil ixPay. Va yucha kinta- 
masunin tacha junitacha ni Dios. 


Ni Juan yu jamaqchaj'avana' 
Ihichiviniy ni Cristo 
(Mt. 3:11-12; Mr. 1:7-8; Lc. 3:15-17) 

19 Ni israelitas yu machagan 
Jerusalén tamalaqachanil kuras ali levitas 
ni Juan ni katalhisakmil tas'ayucha ixju- 
nita. 20 Tejkan talhisakmil, niman 
jalakjunil: 

—Ni kit'in jantu ni Cristo kakval. 

21 Ex astan tajunchogol: 

—¿Ex tas'ayucha k'at'i? ¿Uxintlicha 
k'at'i ni Elías yu magancha ixlaqpute'ey 
ixchivinti Dios? 

Ex yu Juan naul: 

—Jantu yu' kakval. 

Ex aagtaun tajunil: 

— ¿Ex tas'ayucha unit!a ni uxint!i? 
¿Uxint'icha ni lapanaki yu maqancha 
ixtanajun tstanqay kamil astan laqpu- 
te'eni' ixchivinti Dios? 

Ex galtayanal: 

—Jantu yu' kakval. 

22 Aagtaun tajunchogol: 

—Kilajuniu tas'ayucha k'at'i ni uzint'i. 
Ts'anqay kajkunchoqoo yu kintamalaga- 
chan. ¿Tas na'uncha uxint'i ni ta'ayucha 
k'at'i? 

23 Ex jalakjunil ni Juan: 

—Kit'in kunita ni lapanaki yu 
ixnaunkan kamina', yu p'ays tlasay laka- 
k'avinan ta'an jaxixninta, yu najun: 
“Klamalaglt'ilat'ikcha magataun tin talan 
kapumina' ni Jalhachimo'onu'.” 

24 Ni fariseos tamalagachal ni anchanu 
lapanakni ni chuncha katalhisakmil ni 
Juan. 25 Ex aaqtaun talhisakmichoqol, 
tajunil: 

—Uxint'i na'un ni jantu Cristo ka'unt'i, 
nisin Elías, vachu jantu ka'unt'i ni 
anchanu lapanaki yu magancha ixtanajun 
kamina' laqpute'eni' ixchivinti Dios. ¿Ex 
valiliycha maqch'aj'avanancha? 

26 Ex ni Juan va jalajqaltayl: 

—Ni kitlin va xkan kpumaqchaj'a- 
vanan. Pero alin qayntaun siya uxiknan yu 
jantu misp'ayat'ik. 27 Yucha kamina! 
astan. Kitlin tus jantu kimpaxtoqniy 
kakmusx'oqnil xamusni ixvarachi. 

28 Tachun yu aniy tapasal xalakat'un 
yu junkan Betania takuktachal xala!axkan 
Jordán. Ancha ixt'ajun jamaqchaj'avan ni 
Juan. 


Ni Dios maqgxtaqlhi ni Jesús 
tacha taun borrego 


29 Tejkan atauncha julchan val ex ni 
Juan laqts'il ni Jesús ixminta ta'an ixyal. 
Ex naul ni Juan: 

—¡K'alagts'int'ik! Yucha ni Sas'at'a 
borrego yu Dios magxtaqlhi tacha taun 
lapaxkan. Va yucha maqosuy ni talaqalhin 
yu alin lakamunukpa'!. 30 Yucha yu klhi- 
chivinil ni kit'in tejkan knaul ni minta 
gayntaun yu apalay ay xajantu yu kit'in. 
31 Jantu xakmispay ta'ayucha ixjunita. 
Pero xlhiyucha kit'in kminta jamaqchaj'a- 
vana! ni lay katamispal kint'a'israelitas. 

32 Ni Juan vachu naul: 

—Kit'in klaqts'il ni Espíritu Santo ta'e- 
ltajuminchal tus lakt'iyan tacha laqataun 
palumax, ex kiitogslachil la ixkuktan ni 
yucha. 33 Ni kit'in jantuka' xajk'atsay 
maticha ixjunita pero yu kimalaqachal 


kakmil jamagchaj'avana! kun xkan, 
yucha kijunil: “K!alagts'ine'e ni Espíritu 
Santo kata'eltajumina', katoqslayanta la 
ixkuktan. Va yucha yu kamaqchaj'ava- 
nana! kun ni Espíritu Santo.” 34 Ni kit'in 
klaqts'il. Chavay klhichivininta ni va 
yucha lagsaval Sas'at!a Dios. 


Ni Jesús jalaksaklhi lapanakni 
para katat'a'al 


35 Tejkan atauncha julchan val ex ni 
Juan ancha ixlaktayachoqol pumat'uy 
yu ixtatlalan. 36 Tejkan laqts'il ni 
ixtlajun tapasana! ni Jesús ex ni Juan 
naul: 

—K'alagts'int'ik ni anchanu lapa- 
naki. Yucha ni Sas'at'a borrego yu Dios 
malagachal tacha taun lapaxkan. 

37 Tejkan chuncha taqasmaklhi yu 
pumat'uy tacha naul ni Juan ex 
nimancha tat!a'al ni Jesús. 38 Ex ni 
Jesús niman talagasp'iklhi tejkan jalaq- 
ts'il ni ixtatixkaulha'anta. Va 
jalaklhisakmil: 

—¿Tisuncha tlaunat'ikcha 
lakxkaunan ni uxiknan? 

Ex ni yu'uncha talhisakmil: 

—Jamalanini', ¿tas ancha vilt'i ni 
uxint!i? 

39 Ni Jesús jalajqaltayl: 

—K'at'ant'ik laqts'inin ta'an kvil. 

Ex ta'al, talaqts'il ta'an ixvil. Ex 
ancha tamaqgltogoxalcha, va la'at!aticha 
putogoxata ixjunita. 

40 Xagayntaun ni yuluncha yu taqa- 
smaklhi ixchivinti ni Juan y tat'amil ni 
Jesús va ixjunkan Andrés, yucha ixlagaj 
ni Simón Pedro ixjunita. 41 Ni Andrés 
niman kiilakxkaul yu ixlaqaj Simón, va 
junil: 

—Chavay ktemaucha ni Mesías. 
(Yucha naunputun Cristo, yu ixtanajun 
kamalagachaya! ni Dios.) 

42 Taval ni Andrés lha'al ni Simón 
ta'an ixyal ni Jesús. Tejkan laqts'il Jesús 
ni Simón, va junil: 

—Uxint'i va Simón k'at'i, yu iststal 
Jonás. Pero chavaycha ka'unk'ane'e 
Cefas (yucha naunputun Pedro, yu 
naunputun Chiyux). 

Ni Jestis junta'il Felipe ali Natanael 


43 Tejkan tunkunchoqolcha ex ni Jesús 
pastaklhi ka!al la xa!estado Galilea. Ancha 
temal ni Felipe, va junil: 

—K'intlatlatlicha ni kittin. 

44 Ni Felipe va machaga' Betsaida ixju- 
nita, la ixt'unk'an ni Andrés ali Pedro. 

45 Ni Felipe al lakxkauna' ni Natanael. 
Tejkan temalcha va junil: 

—Chavaycha ktemaucha ni anchanu 
lapanaki yu magancha lhits'oq'ulal ni 
Moisés la ixlhachimo'on Dios, vachu' yu 
talhits'oq'ulal ni lapanakni yu ixtalaqpu- 
teley ixchivinti Dios magancha. Yucha va 
Jesús istslal José yu machaqa! Nazaret. 

46 Ex ni Natanael va niman naul: 

— ¿Lay ka'alil matichun ox yu 
machaqa! Nazaret? 

Ni Felipe junchogol: 

—K'at'at'i y klalaqts'ine'echa tas junita. 

47 Tejkan laqts'il ni Jesús va ukststuniy 
ixminta ni Natanael va junil: 

—Aniy minta qayntaun israelita yu 
jantu agtaun jamakanunun. 

48 Ex ni Natanael lhisakmil: 

¿Tas k'imp'umisp'aycha ni kit!in? 

Ex ni Jesús va junil: 

—Tejkan jantuka' ixjunta!iyan ni 
Felipe, tejkan ixyat'i la ixta'apu' xak'iu 
higuera, kit'in xaklhilaqts'intancha. 

49 Ni Natanael junil: 

—Uxint'i jamalanini' k'at'i, va Sas'at'a 
Dios unit'a, vachu uxint!i va yu ay xaJa- 
lhachimo'onu! Israel. 

50 Ex ni Jesús junil: 

—Chavay ni uxint'i ox k'ilhak'ap'up'in 
vamun por kunin ni klagts'in la ixqa- 
ltalapu! higuera. Astan k!alaqts'ine'e yu 
apalay laj'ay axtoqnu xajantu yu aniy. 

51 Vachu' jalakjunil ni Jesús: 

—Lagsaval klajunau, kamina! julchan 
tejkan k'alaqts'inapitik ni lakt'iyan katalaq- 
ltilaya!, vachu yu ixmayulnin Dios katata!e- 
ltajuya! y katapataxtuya' tejkan kintalaqmi- 
nacha ni kit'in yu kval Sas'at'a Lapanaki. 


Alin lakxtuklati laka putaulan Kana 


1 Tejkan pagt'utucha val, alil taun 
lakxtuklati ancha laka putaulan 


Kaná, la xa'estado Galilea. Chuncha yu 
ixnati ni Jesús vachu! ancha ixvil. 2 Ni 
Jesús kun ni lapanakni yu ixtatlalanta 
vachu! ixjalakjunta'ikanta ta'an ix'alinta 
ni lakxtuklati. 3 Ex chuncha va mi'ol ni 
xaxkan uva. Ex yu ixnati ni Jesús va 
junil: 

—Chavay jantucha katalhitsukul 
xaxkan uva. 

4 Ex ni Jesús va junil: 

—Kinati, ¿vali'iycha chuncha 
k'ituncha? Tus chavaycha jantuka! laka- 
chin kijulchan. 

5 Ex ni ixnati jalakjunil yu ixtat'ajun 
tapatsanin: 

—Yu katajunan ni yucha, uxiknan 
k'amak'ayapitik. 

6 Chuncha va ancha ixvil laqachaxan 
agxau yu jamakanti chiyux. Yucha va yu 
ixputajuy xkan yu ixtamapatsay ni israe- 
litas, chuncha tacha yu ixputsukuk'an 
ixjunita yu magancha ixjapayank'an. Va 
si tstangay katacha'al kun xkan para ox 
kaval ixjatsukuntik!an. 7 Ex ni Jesús 
jalakjunil: 

—K'alaqtstama'ot'ik kun xkan ni 
aniy agxavin. 

Ex chuncha tamakal ni yu'uncha tus 
talagtsama'ol tachun. 

8 Ni Jesús jalakjunil: 

—Chavay k'amak'ut'ut'ik lakatstuniy 
ex k!alhip'init'ik yu jamak'atan. 

2 Tejkan talhaanil ex ni mak'atan 
kilk!atsal ni xkan pero va ixtapalata 
xaxkan uva. Yucha jantu kaxtaqnil 
kuenta to'oxtaycha ixmintachal. Pero yu 
tamujul, yu'uncha ixtak!atsay toloxtay 
ixmintachal. Ex ni mak'atan nimancha 
junta'il ni ts'al, 10 va junil: 

—Tachun ni lapanakni p'unaj 
tamujuy yu ox xaxkan uva. Astan tejkan 
oxicha talhi'otsay ni lapanakni yu jalak- 
junta'ikan ex jamunikan ni xaxkan uva 
yu jantu la ox. Pero uzint'i tus 
chavaycha vananaj ma'at!a ni xaxkan 
uva yu apalay ox. 

11 Chuncha tacha yu aniy xamakay 
ni Jesús, va yucha yu skutsajka! 
xamasuy laj'ay axtoqnu, va makal laka 
putaulan Kana ta'an xa!estado Galilea. 

Va yucha pumasul ix'ayaxtu. Ex ni lapa- 


nakni yu ixtatlalanta talhakapu'al ni yucha. 


12 Ex taval ta'al laka putaulan 
Capernaúm ch'antaun kun ixnati ali ixtla- 
laqaunin ali ni lapanakni yu ixtat!alanta. 
Ancha tataqmagal ts'uniy. 


Ni Jesús jalakxkauxtul jasttanan 
yu ay lakatajtan 
(Mt. 21:12-13; Mr. 11:15-18; Lc. 19:45-46) 


13 Va laycha kalakachil ni Paxku yu ay 
ixk'atank'an ni israelitas. Ex ni Jesús alcha 


laka putaulan Jerusalén. 14 Ex jalaktemal 
laka ay lakatajtan yu ixtastlay vakaxna ali 
borregos ali tukunu'. Vachu jalaktemal 
talan ixtavilanal yu ixtamapaxaniy ixtu- 
mink'an ni lapanakni yu magati ixtamina- 


chal. 15 Tejkan chuncha laqts'il ni Jesús va 


ch'apal magataun cuarta y laqxoqxtu'ol 


tachun yu ix'alin laka ay lakatajtan, ch'an- 


taun kun ni lapanakni ali ixborregosk'an 
ali ixvakaxk'an. Vachu yu ixtamapaxay 


tumin lakpumaj'ani'ol ixtumink!an, vachu' 


yu mesas jalaqmapu'agstal. 16 Jalakjunil 
yu xastlanan palumax: 
—K'alhip'int'ikcha yu aniy axtoqnu!. 
Yu aniy va ixchaga! ni kimPay. ¡Jantu 
k'amak'at'ik taun ay pasttan! 
17 Ex yu ixjalakmalaniy, yu'uncha 


tapastaklhi tacha ixnajunta ta!an ists!oq'u- 


lakanta la ixchivinti Dios yu inchine' 
najun: “Kitlin va kxiyax kunita por 
minchaga' tus va tacha taun jikmi yu 
kimpulakxavay.” 


18 Va chuncha ni israelitas talhisakmil: 


— ¿Tis va suncha laj'ay axtoqnu' 
k'amak'aye'e yu kilamasuniyau incha alin 
mimpalhachimo'on para chuncha k'ama- 
k'at'i tachun yu aniy xamak!ay? 

19 Ex ni Jesús jalakjunil: 

—K'alakp'ujt'ik ni aniy ay lakatajtan, 
ex ni kitlin va la'at'utu julchan 
kakmaqayauchogoya!. 

20 Ni israelitas tajunil: 

—Ni aniy ay lakatajtan va cuarenta y 
seis jach'itin lal ixmaqayauka. ¿Ex lhilay 
yu uzint'i va la'at'utu julchan lay 
k'ama!ayauch'o'oye!e? 

21 Pero ni ay lakatajtan yu lhichivinil 
ni Jesús yucha naunputun va ixlakatunaj 


ni yucha. 22 XIhiyucha astan tejkan ixni- 
tacha y takukchoqgotacha ni Jesús ex yu 
ixjalakmalaniy tapastakchogol tacha 
ixnajunta. Ex talhakapu'al chuncha 
tacha iststogkanta la ixchivinti Dios, 
vachu talhakapu'anil yu naul ni Jesús. 


Ni Jesús jalakmispa'ojoy 
tachun ni lapanakni 


23 Exnicha alil ni Paxku yu ay ixk!a- 
tank'an ni israelitas. Ni Jesús vananaj 
ixvil laka putaulan Jerusalén. Ni lapa- 
nakni ixtalaqts'in ni laj'ay axtoqnu' yu 
ixmakay, xlhiyucha qaynlhuvaj talhaka- 
pu'al. 24 Pero ni Jesús ox ixjalakmispay 
ni yuluncha tacha ixtajunita, xlhiyucha 
ixk!atsay ni lati jantu laqsaval katalha- 
kapu'al. 25 Jantu ixmaqgsk'iniy matichun 
kajunil tacha ixtajunita ni lapanakni. 
Yucha ixjalakmispaniy ixjalhanutk'an, 
tisuncha jatapastak'ati ixtalhit'ajun. 


Ni Jesús kun Nicodemo 


1 Tx'alin qayntaun lapanaki, va 

fariseo ixjunita yu ixjunkan Nico- 
demo, yucha va qayntaun yu ixjalaklhi- 
chimo'oy ni israelitas. 2 Va lagkilal ni 
Jesús tejkan ts'is ixjunita, va junil: 

—Jamalanini', kijnan k'atsayau ni 
va Dios malagachatan para kilamiu 
masuninin. Yu va matichun kaval incha 
jantu ch'antaun kat'ataulal ni Dios jantu 
lay kamakal laj'ay axtoqnu! chun tacha 
uxint!'i mak!ay. 

3 Ex ni Jesús va junil: 

—Lagsaval kunan ni matichun lapa- 
naki yu jantu katsukuchogoya', yucha 
jantu lay katanuyanta ta'an lhachi- 
mo'onun ni Dios. 

4 Ex ni Nicodemo lhisakmil ni Jesús, 
va naul: 

— ¿Tas laycha k'ap'utstuktuch!o!o 
tejkan xapaycha ka'unt'i? ¿Incha qayn- 
taun lapanaki lay katanuchogol la 
ixpajan ixnati y astan katsukuchoqol? 

5 Ex ni Jesús junil: 

—Kit'in kunan, ni matichun lapa- 
naki yu jantu kalhitsukuchogoya' sayst!i 
ixjatsukunti kun ni Espíritu ali xkan 
yucha jantu katanuyanta talan 

lhachimo'onun Dios. 6 Ta'ayu' yu vamun 
tsukuy aniy yucha va vali'iy lapanaki. Yu 
tsukuy la ixtap'asta ni Espíritu, yucha 
Ihitsukuy sast'i jatsukunti. 7 Jantu vak 
kak'ats'a mas kunan ni magsk'iniy katstu- 
k'uch'o'o sayst'i. 8 Ni un unilay ta'an 
yucha najun. Mas k!a'asmakt!i ni maka- 
t'ajun, jantu k'ats'ay to'oxtay puminta 
nisin to'oxtaycha kapu'ana'. Vachu va 
chuncha tajunita ni lapanakni yu tatsukuy 
la ixtap'asta ni Espíritu. 

9 Ni Nicodemo aagtaun lhisakmichogol 
ni Jesús, va junil: 

—¿Tas laycha kaval? 

10 Ex ni Jesús junil: 

—Uzint'i mas ay jamalanini' k'at'i aniy 
xalakat'un Israel, ¿jantu mala'asiy yu 
tacha kunan? 11 Kit'in lagsaval kunan ni 
kijnan klhichivinanau yu lagsaval ijk'a- 
tsayau. Kijnank!an klhitaulau yu laqsaval 
klaqts'iu. Mas chuncha jantu kilalhaka- 
pu'aniyau yu klajunau. 12 Tejkan klalhixa- 
qalayau axtoqnu yu alin aniy lakamu- 
nukpa! jantu kilalhakapu'aniyau. ¿Ex tas 
k'ap'ulhak'ap'up'int'ikcha incha kaklalhi- 
xaqalau yu alinachal lakt!iyan? 

13 'Jantu matichun kapataxtul 
lakt'iyan, vamun yu minchal lakt!iyan. 
Yucha ni kit'in yu kval Sas'at'a Lapanaki. 
14 Chuncha tacha Moisés ma'ostaulnil 
magataun tsapul ta'an ixjaxixninta laka- 
t'un, vachu chun kakma'ostaulnichoqo- 
kana! ni kit'in yu kval Sas'at'a Lapanaki. 

15 Ex chuncha tachun yu kintalhaka- 
pu'anan jantu katatstangaya', va katalhitsu- 
kuya! jatsukunti yu jantu aqtaun kami'oya!. 


Ni Dios jalakpaxkay tachun ni lapanakni 
aniy lakamunukpa' 


16 "Ni Dios va por ayaj ixjalakpaxkay 
xalapanakni aniy lakamunukpa', va 
magxtaqlhi yu vamun yu! ists'al. Ex 
chuncha tachun yu katalhakapu'ana' ni 
yucha jantu katatslangaya', va katalhitsu- 
kuya! jatsukunti yu jantu aqtaun 
kami'oya!. 17 Ni Dios jantu kamalagachal 
istslal para kalaqxtaqnil maqanlqajnati ni 
lapanakni. Va para kaamalaqtaxtul. 

18 "Ta'ayu' yu lhakapu'an ni Sas'at!a 
Dios, yucha jantu kamuk'anikana' 


laqtaqal. Pero ta'ayu yu jantu lhaka- 
pu'an, yucha muk'anikantacha lagtagal, 
va jantu kalhakapu'al yu vamun yu! 
Sas'atla Dios. 19 Jalakmuk'anikantacha 
ixlagtagalk'an. Jantu talhakapu'an mas 
chil ni maklku yu mapulkuy ni lakamu- 
nukpa'. Vamun tamaqamay yu japuts'i- 
sni!, jantu tamaqamay yu jatunkunu!. 
20 Yu t'lajun makan laqtagal jantu 
magamay katalakanul ta'an alin 
ixmaklku ni Dios, jantu najun katasul yu 
tlajun makan. 21 Pero yu vas makay yu 
laj'ox, yucha talakanuy ta'an alin 
ixmaklku ni Dios para katasul ni t'ajun 
makan tacha yu Dios najun. 


Ni Juan yu jamaqchaj'avana' 
Ihichivinchoqoy ni Jesús 


22 Ex chuncha astan ni Jesús alcha 
talan xa'estado Judea, ch'antaun jalak- 
tlalal yu ixjalakmalaniy. Ancha tataq- 
maqal, ixt'ajun jamagchaj'avan. 

23 Vachu ni Juan ixtlaunachal jamaq- 
chaj'avan ancha xalakat'un Enón, 
ixlhi'ukststuniy Salim, ancha ix'alin Ihuu 
xkan. Ni lapanakni ixtalagcha'an, ex 
ancha ixjalaqmaqchaj'avakan. 

24 Jantuka' ixtamanuy laka pach'in ni 
Juan. 

25 Taval lati lapanakni yu ixjalakma- 
laniy ni Juan ta'aqtayl tatlachiviniy 
agayntaun israelita. Ta'aqtayl talhilak- 
chiviniy tacha ixputsukuk'an ni 
yu'uncha yu maqsk'iniy kach!a'amaj'a 
tachun yu jantu ox para ox kalaga'in ni 
Dios. 26 Ex talaq'al ni Juan, va tajunil: 

—Jamalanini', chavaycha yu ixyal 
ch'antaun kun uxint'i takuktachal ni 
laka Jordán, yucha t'ajun jamaq- 
chaj'avan. Va Jesús yu kilalhixaqalau 
p'unaj. Tachun ni lapanakni jantucha 
kintalaq'anan, va tatla'an ni yucha. 

27 Ex ni Juan jalakjunil: 

—Jantu matichun lay laga'iy tu'u- 
chun incha Dios jantu kaxtaqnil. 

28 Uxiknan ox kilaqalasmakvi ni vas 
klajuniu ni kit'in jantu yu Cristo kakval. 
Kitlin kunita va qayntaun yu malaga- 
chakal, yu jap'ulminta, ex astan ni 
yucha. 29 Ta'an alin lakxtuklati yu 

lagsaval lhit'ajun la ixtamaka! ni jatsi'i va 
yu ts'al. Tejkan chiviniy ex ix'amigo ni 
ts'al vamun gasmat'a y lhi'achantajuy. Ex 
vachu chun klhi'achantajuy ni kit'in, va 
taqayntsay yu ixkints'anqaniy. 30 Yucha 
minta para kalalhaval ixtap'asta. Yu kinta- 
p'asta ni kit'in, yucha maqsk'iniy 
kata'eltajul. 


Yu mintachal talman 


31 Yu mintachal talman yucha lhichi- 
mo'oy tachun yu alin. Pero yu vali'iy lapa- 
naki yu minchal aniy lakamunukpa!, 
yucha vamun lay lhichiviniy yu alin aniy. 
Yu mintachal lakt'iyan Ihichimo'oy 
tachun. 32 Yucha mas lhichiviniy tachun 
yu lagts'intacha ali yu qasmakta pero 
jantu matichun lhakapu'an tacha yu yucha 
najun. 33 Pero yu lhakapu'an yucha masuy 
ni va lagsaval yu najun ni Dios. 34 Ni lapa- 
naki yu Dios malagachal yucha vachu!' 
xtaqnikal ix'Espíritu, xlhiyucha lhichiviniy 
ixchivinti Dios. 35 Yu ixPay ayaj achaniy 
isTs'al xlIhiyucha yucha maqgxtaqnil lhuu 
tap'asta para kalhichimo'ol tachun yu alin. 
36 Chuncha ta!ayu' yu kalhakapu'ana' ni 
isTstal yucha lhit'ajun jatsukunti yu jantu 
aqtaun kami'oya!. Yu jantu lhakapu'an ni 
isTs'al yucha jantu kalhitsukuya' ni 
anchanu' jatsukunti, va paxtoqniy yu ay 
maganlqgajnati yu xta'a ni Dios. 


Ni Jesús t'achivinil qayntaun xanati yu 
machaga' Samaria 


1 Ni fariseos taqasmaklhi ni apalay 

lhuu lapanakni ixtat'a'an ni Jesús 
xajantu ni Juan. Vachu' taqasmaklhi ni 
apalay lhuu yu ixjamaqchaj'avay, 2 mas 
jantu Jesús kamaqchaj'avanal, va yu lapa- 
nakni yu ixjalakmalaniy. 3 XIhiyucha ni 
Jesús nimancha taxtul xa'estado Judea, va 
anchoqolcha xa'estado Galilea. 

4 Para kacha'al maqsk'iniy kapu'al xa'e- 
stado Samaria. 5 Tejkan tanuchal xalaka- 
t'un Samaria va cha'al taun putaulan yu 
junkan Sikar. Ancha va ixlhi'ukststuniy ni 
lakat'un yu magancha ixlhit'ajun Jacob, 
ixpayk'an tachun yu israelitas, va xtaqnil 
istslal yu José ixjunkan. 6 Ancha ixvil taun 
lakxkan yu ixlhimapaga'ukan ixlakxkan ni 


Jacob. Ancha chinchal ni Jesús. Oxicha 
ixlaqalhogonta ixjaltanti ex ancha 
taulalcha. Pero va laycha atunkuj ixju- 
nita. 7-8 Ex ixtlaltanan yu ixjalakmalaniy, 
ixta'anta inin laka putaulan yu kata'ul. 
Ex nimancha chinchal qayntaun xanati 
yu machaga' Samaria va ixminta maku- 
tunu' xkan. Chuncha ni Jesús va junil: 

—K'int!a!oqt'i tstuniy mixkan. 

9 Ni israelitas jantu ox ixtalalha'an 
kun yu machagan Samaria, xlhiyucha ni 
xanati va junil: 

—Uxint'i va israelita k'at'i. 
¿Valiliycha k'iskliniycha xkan? Kitlin va 
aniy machaqa! Samaria kunita. 

10 Ex junil ni Jesús: 

—Incha uxint'i k'amisp'at'i yu xta!a 
ni Dios, vachu! incha k'imisp'at'i ni 
kitlin yu ikttaunan sk'ininin xkan, ex yu 
uzint'i k'isk'inin kit'in ex kakxtaqnin 
xkan yu xta!a jatsukunti. 

11 Ex yu xanati va junil: 

—Ni uzint'i jantu k'alhitstuk'u yu 
k'ap'umak'ut'u ni xkan. Ni lakxkan ayaj 
pulman. ¿Ex tas ancha ka'iye'e ni xkan 
yu k!ixtlaqniye!e yu lhit'ajun jatsukunti? 
12 Yu magancha kimpayk'an Jacob 
yucha kintamakaunin aniy lakxkan ta'an 
ix'ot!a ni yucha, y vachu kun tachun 
sas'at'an y tachun ixtalhitsukukna, va si 
aniy ixta'ot!a. ¿Ex ni uxint!i apalaycha 
ay lapanaki k'at!i xajantu yu Jacob? 

13 Chuncha ni Jesús va junil: 
—Tachun yu ta'ot'a ni aniy xkan 
yu'uncha agts'iyaj va kataloqputuncho- 
qoya!. 14 Pero matichun yu ka'oqlhi ni 

xkan yu kitlin kakxtaqya', yucha 
jantucha aqtaun kapukikxixa!. Ni xkan 
yu kxta!a ni kitlin yucha kuna! va tacha 
talan mukxi xajachil xkan laktalpa. 
Kalhixajtachal taun jatsukunti yu jantu 
agtaun kami'oya!. 

15 Ex ni anchanu! xanati va 
junchoqol ni Jesús: 

—K'ixttaqnin ni anchanu' xkan para 
jantucha aqtaun kajk'oqputunchogol, 
vachu jantucha kakmil uchu!. 

16 Chuncha ni Jesús va junil: 

—K'ap'inch!iy junta'in ni mixapay 
ex k'at'anch'o'o aniy. 

17 Ex ni anu xanati galtaychogol, va 
junil: 

—Jantu kaklhitsukul kixapay. 

Ex ni Jesús junchogol: 

—Uxint'i ox xa'alttayanan ni na'un jantu 
k!alhitstuk'u mixapay. 18 Lagsaval ni uxint'i 
ixlhit'a'un pumakis mixapaynin. Vachu yu 
chavaycha lhit'a'un jantu lagsaval mixapay 
kaval. Va lagsaval yu uxint'i na'un. 

19 Tejkan chuncha qasmaklhi ni 
xanati, va junil: 

—Chavaycha klaqts'inan tacha qayn- 
taun yu laqpute'ey ixchivinti Dios. 20 La 
magancha aniy ixtamin yu kepayank'an ni 
kijnan yu aniy machagan Samaria kuntau. 
Yu'uncha ixtamin aniy laka aspajun para 
katato'oyal ni Dios. Pero yu uxiknank'an 
israelitas unt'at'ik kilalhijunau ni va 
magsk'iniy kaktoloyau Dios vamun laka 
putaulan Jerusalén. 

21 Ex ni Jesús junil: 

—Uzint'i, xanati k'at'i, k'ilhak!ap'up'i- 
nincha yu kunan. Kamina'! ni julchan 
tejkan uxiknank'an jantucha kat!o!'oyaya- 
pitik ni kimPay Diosk'an mas aniy laka 
aspajun, mas kaval laka putaulan 
Jerusalén. 22 Ni uxiknan t'o'oyayat'ik yu 
jantu misp'ayat'ik. Kijnank!an kto'oyayau 
yu kmispayau. Ni Jamalaqtaxtunu' minta- 
chal kun yu israelitas. 23 Ni julchan yu 
istslangay kalakachil yucha chavaycha 
lakachin, tejkan ni lapanakni yu lagsaval 
katato'oyaya! kimPay Diosk'an, katato'o- 
yayacha chuncha tacha lhinajun 
ix'Espíritu. KimPay Diosk'an yucha 
lakxkajuy lapanakni para chuncha kata- 
to'oyal. 24 Ni Dios yucha va Espíritu junita 
xlhiyucha yu tato!oyay tslangay kata- 
to'oyal tacha lhinajun ix'Espíritu yu 
lagsaval masuy tacha junita. 

25 Ex ni anchanu!' xanati va junil: 
—Kit'in ox ijk'atsay ni kamina! ni 
Mesías (va naunputun Cristo yu ixtanajun 
kamina”). Tejkan kamina! ex yucha ox 

kintamasuni'oyan tachun. 

26 Ni Jesús junil: 

—Va yucha ni kit'in yu kt'aunan 
tlachivinin ni uxint!i. 

27 Tejkan chuncha ixt'ajun chivin ex 
tachinchoqolcha ixt'altanan yu 


ixjalakmalaniy. Ni yu'uncha tus taun 
talhilal tejkan talaqts'il ixttachivijyal 
gayntaun xanati. Pero jantu matichun 
kalhisakmil yu ixmagsk'iniy, vachu 
jantu katalhisakmil tisuncha ixtat'ajun 
Ihilakchivinin. 28 Ex ni anchanu xanati 
makaulalcha ni ix'aqxau, va ancho- 
qolcha la ixchaga'. Tejkan cha'al va 
lakjunil ni lapanakni katat'a'al, va naul: 

29 —K'atlantlikcha laqts'inin qayn- 
taun lapanaki yu tus kijun'ol tachun yu 
kittin kmakata. Ka va lay va yucha ni 
Cristo yu ixtanajun kamina!. 

30 Chuncha nimancha tataxtul ni 
laka putaulan, va ta'alcha ta!an ixyachal 
ni Jesús. 31 Tejkan jantuka! ixtalaq- 
cha'an ex ni ixt'altanan ixtat'ajun lhiju- 
ninin para kavayl pero mas ixtalhijuniy 
jantu ixchavaniy. 

32 Ni Jesús jalakjunil: 

—Ni kit'in klhit'ajun vayti yu uxik- 
nank'an jantu misp'ayat'ik. 

33 Ex ixtlaltanan yu ixjalakmalaniy, 
ta'aqtayl talakchiviniy, ixtak'atsaputun 
incha va matichun kalhiminil ixvayti. 

34 Ni Jesús jalakjunil: 

—Alin aputaun kivayti. Kit'in kmakay 
yu lhipa'iniy ni Dios yu kimalagachal tus 
kakmakani'ol ixlhitapatsa yu kilhijuniy. 
Anchanu lhitapatsa va tacha kivayti. 

35 Uxiknan naunat'ik: “Ni chavaycha 
vananaj ts'anqay la'at'ati malkuyu'! para 
kalakachil nijaxqanti.” Pero kit'in 
klajunau ts'angay k'amak'at'ik kuenta ni 
ta'lanjach'ananti va oxicha para 
kaxqa'ikal. 36 Chuncha qayntaun lapanaki 
yujaxqanan yucha laga'iy ixlhilhajati, ex 
yu xqa'ikal yucha xta!ajatsukunti. Ex 
pumat'uy talhi'achantajuy, yu ch'al ali yu 
jaxqanal. 37 Laqsaval chuncha junita 
tacha klajunau: “Qayntaun tapatsay para 
kach'anlhi, agayntaun para kaxganal.” 

38 Kit'in klamalagachau jaxqanan ta'an 
jantu kach'ant'ik. Jalakxk!'auyat'ik lapa- 
nakni yu kintalhakapu'al por yu taju- 
nilcha alati lapanakni yu talagtapatsa- 
tacha. Uxiknank'an chavaycha aqch'ap'a- 
t'at'ik la ixlhitapatsak'an. 

39 Ni anu xanati ixjalakjunita ixt!a- 
machagan ni ixnajunta Jesús tachun yu 

ixmakatacha, xlhiyucha ayaj lhuu lapa- 
nakni yu machagan Samaria talhakapu'al 
ni Jesús. 40 Ex tejkan tachil ni machagan 
Samaria ta'aqtayl tatapayniniy ni Jesús 
para katamakaul kun yu'uncha. Ex ni 
yucha ancha logojlhi paqt'uy. 41 Chuncha 
apalay lhuu talhakapu'al tejkan taqa- 
smaklhi yu ixnajun ni yucha. 42 Ex va 
tajunil ni xanati: 

—Chavaycha klhakapu'anau pero 
jantucha vamun por yu kilajuniu. Va 
kijnank'an ijqasmakvi ixchivinti, xlhi- 
yucha klhakapu'anau. Vachu ijk!atsayau ni 
yucha va yu lagsaval ni Cristo, yu Jama- 
laqtaxtunu! aniy lakamunukpa!. 


Ni Jesús palay makal ists'al qayntaun 
jalhachimo'onu' 


43 Chuncha tejkan paqt'uy val, va 
taxtuchal ancha Samaria ni Jesús, ex al tus 
xa'estado Galilea. 44 Ni yucha ixnajunta ni 
qayntaun lapanaki yu laqpute'ey ixchivinti 
Dios jantu to'oyakan la ixt'un. 45 Ex tejkan 
cha'al Galilea ni lapanakni yu ancha 
machagan va ox talaga'il. Ni yutuncha 
vachu' ixtalanta Jerusalén tejkan alil ni 
xak!atan Paxku. Ancha talagts'in'ol tachun 
laj'ox yu makal ni Jesús. 

46 Ex astan anchogol laka putaulan 
Caná ancha xalakat'un Galilea ta'an yu 
valiliy xkan maxajnichal xaxkan uva. 
Ancha ix'alin qayntaun yu ay jalhachi- 
mo'onu yu ixtapatsaniy ni rey. Yucha 
ixlhitlajun qayntaun ists!al yu ixtagan'ay 
laka putaulan Capernaúm. 47 Ni anchanu 
lapanaki k!atsal ni Jesús va taxtul Judea, 
va chinchal Galilea. Ex niman al tapayni- 
nini! ni kat!a'al la ixchaga'. Ixnajun palay 
kamakanichogol iststal yu va laycha kanil. 
48 Chuncha yu Jesús va niman naul: 

—Uxiknank'an jantu kilalhakapu'a- 
niyau kinchivinti incha jantu p'unaj 
laqts'in'elayat'ik laj'ay axtoqnu yu kit'in 
kmakay. 

49 Pero yu jalhachimo'onu' va naul: 

—K'int'atlatlicha niman laqts'ini' 
kints'al ni jantuka' niy. 

50 Chuncha ni Jesús va junil: 

—K'ap'inch'o'ocha la minchagqa', 
mints'al palay junchoqota. 


Ex ni yucha lhakapu'al tacha junil ni 
Jesús y va anchoqolcha. 51 Tejkan va 
ixlantaka! la ixchaqa! ex takipaxtoq'il 
ix'ogxtamatin, va tajunil: 

—Mints'al oxicha vilchogol. 

52 Ex laklhisakmil: 

—¿Tisuncha hora aqtaynil ox 
k!atsanchoqoy? 

Ex tanaul ni yu'uncha: 

—Va kutancha laqataun putogoxata 
tejkan ta'eltajunichogol iskakati. 

53 Ex chuncha ni japay makal 
kuenta ni anchanu hora va exnicha 
tejkan junil ni Jesús: “Mints'al va 
palaycha junchoqgota.” Ex ni anchanu 
japay kun tachun ixlapanakni talhaka- 
pu'al ni Jesús. 54 Ex chuncha kun yu 
aniy, va aqt'uycha makal ni Jesús yu 
laj'ay axtoqnu' tejkan minchal Judea, 
chinchal Galilea. 


Ni Jesús palay makachoqoy 
qayntaun yu ixlakanita 


1 Ex astan tejkan tapasa'ol tachun 
5 yu aniy va ixjunita aputaun ixk'a- 
tank!an ni israelitas. Chuncha ni Jesús 
anchoqol Jerusalén. 2 Ancha Jerusalén 
ixlhi'ukststuniy laka puerta yu lIhimapa- 
qa'ukan Borregos, ancha ix'alin taun ay 
japu'an yu junkan Betesda laka lhihe- 
breo. Ixlhit'ajun laqakis xacorredor. 
3 Ancha ixtamanal lhuu tagan'anin. 
Ixta'alinta la'ach'ixin, vachu ixta'alin yu 
lakch'anlk'avil ali yu jantu lay ixta- 
piklay xanta!an ixlakatunajk'an. 
Yu'uncha ixtapakxan'ita kalaklal ni 
xkan. 4 [Aqtamixna ixta!eltajuy ixmayul 
ni Dios ni lagapu'an ex yucha ixlaq- 
xa'amuy ni xkan. Ex chuncha tejkan 
ixlagxa!lamu'ojoy ni xkan ex talayu yu 
p'unaj ixtatalanuy, niman palay ixjun- 
chogoy mas va tuluchuncha tagan'ati yu 
kalhitsukul.] 5 Vachu ancha ix'alin 
qayntaun lapanaki yu ixlhittajuncha 
ixtagan'ati 38 jach'itin. 6 Ex ni Jesús 
tejkan laqts'il ni ancha ixmal va makal 
kuenta ni ayaj magancha ixtagan'ay, va 
lIhisakmil, va junil: 

—¿Palay unp'ut'unch'o!oy? 
7 Chuncha ni tagan'an va naul: 

—Jalhachimo'onu', kit'in kunan tejkan 
laklay ni <kan, ni jantu alin matichun 
kimata'anul ni lagapu'an. Tejkan kit'in 
kta'anuputun, aqayntaun niman kilhajay. 

8 Ex junil ni Jesús: 

—K!a'ostlaycha. K'asakt'icha ni 
mimputaman y k'apiticha. 

9 Ex chuncha ni anchanu lapanaki va 
nimancha palay junchogol, saklhicha ixpu- 
taman, agtaylcha jaltanan. Ni anchanu 
julchan va xajulchan jastaknati ixjunita. 
10 Ex ni israelitas tajunil ni lapanaki yu 
palaycha ixjunchoqota: 

—Chavaycha va xajulchan jastaknati. 
Ex jantu paxtoqniy k'alhip'i mimputaman. 

11 Ex ni yucha jalakjunil: 

—Yu palay kimakachoqol va yucha 
kijunil: “K!asaktlicha ni mimputaman y 
kap'inch'o'ocha.” 

12 Ex talhisakmil: 

—¿Tas'ayucha xalhijunan k'asakt'icha 
ni mimputaman y kap'inch!o'ocha? 

13 Pero ni lapanaki yu palaycha ixjun- 
chogota jantu ixk!atsay ta'ayucha palay 
makal. Yu Jesús ixlaqmaqayauchoqgotacha 
ni pumalhuu lapanakni yu ancha ixta- 
yanal. 14 Ex taval ni Jesús paxtoqlhi ni 
anu' lapanaki ta'an ay lakatajtan, va junil: 

—Chavay palaycha unch!o'ot'a ni 
uxint'i. Kit'in kunan ni jantucha apalay 
k'amagt'a'alhin para jantu tu'uchun kap'a- 
xt'oqt'ay yu apalay p!ays maganlgajnati. 

15 Ex chuncha alcha ni anchanu lapa- 
naki, jalakjunil ni israelitas ni va Jesús yu 
palay ixmakachoqgota. 16 XlIhiyucha ni 
israelitas ixtaxkajiy ni Jesús por ixmakay 
laj'ay lIhitapatsa xajulchan jastaknati, xlhi- 
yucha ixtamaqniputun. 17 Ex ni Jesús 
jalakjunil: 

—Yu kimPay va si tapatsay ex kitlin 
vachu! ktapatsay. 

18 Chuncha ni israelitas tak!atsal ni 
jantucha vamun xajulchan jastaknati 
ixtlajun tapasanini'. Vachu! naul ni yucha 
ixPay va Dios. Chuncha ixmakakan 
xlaman tacha Dios kaval, xlhiyucha apalay 
ixtamaqniputun. 


Ni Jesús xta'a jatsukunti 


19 Ni Jesús jalakjunil: 


—Kit'in klajunau ni kitlin yu Sas'at'a 
Dios jantu lay kmakay tu'uchun 
keleman. Kit'in vachu va chun kmakay 
tacha klaqtstin makay kimPay. Ex 
tachun yu makay ni kimPay va yucha 
kmakay ni kit'in yu Sas'at!a. 20 Yu 
kimPay yucha ki'achaniy y kimasuniy 
tachun yu makay. Vachu! kimasuniya! 
alati axtoqnu' yu apalay laj'ay yu 
k!alagts'inapitik, tus vak kak!atstana- 
pitik. 21 Chuncha tacha yu jaPay jalak- 
majkujuchoqoy janinin y jalagxtaqniy 
jatsukunti, vachu! kitlin yu isTs'al 
kxtaqniy jatsukunti va yu kitlin kxtaqni- 
putun. 22 Yu kimPay jantu matichun 
muk'aniy laqtaqal. Va kixtaqnil kit'in yu 
isTstal kunita tachun tap'asta para 
kakmuk'al laqtagal. 23 Ex chuncha 
tachun kintato'oyaya! kit'in yu isTs'al 
vachu chun tacha tato!oyay ni kimPay. 
Ni lapanakni yu jantu kintato'oyay ni 
kit'in yu isTs'al, yu'uncha vachu jantu 
tato'oyay ni kimPay yu kimalagachal. 

24 "Lagsaval klajunau ni uxiknan: 
Ta'ayu yu qasmat!a ni kinchivinti y 
vachu lhakapu'an yu kimalagachal, 
yucha lhit'ajun jatsukunti yu jantu 
agtaun kami'oya!. Jantu agtaun kaxtaq- 
nikana' maganlgajnati, ni yucha tapasa- 
tacha laka lhinin y lhit'ajuncha jatsu- 
kunti. 25 Lagsaval klajunau, ni lapa- 
nakni yu tacha janinin tajunita por jantu 
talhakapu'an, kamina' julchan tejkan 
yu'uncha kintaqasmakniya! kinchivinti 
kit'in yu Sas'atla Dios. Anchanu julchan 
va yu chavaycha lakachin. Yu tagala- 
smat'a, yu'uncha katatsukuya'. 26 Yu 
jatsukunti minchal kun kimPay Dios. 
Vachu kimagxtaqnil tap'asta ni kit'in yu 
isTs'al kunita para lay kakxtaqlhi jatsu- 
kunti. 27 Vachu! ni kit'in yu kval Sas'at'a 
Lapanaki, kimaqxtaqnil lhachimo'on 
para kaklakmuk'anil ixlaqtagalk'an ni 
lapanakni. 28 Jantu vak kak'ats'ant'ik 
por tachun yu aniy klajunau. Kamina' 
julchan tejkan tachun ni janinin yu 
talaknunun kintaqasmakniya' kinchi- 
vinti. 29 Ex tachun yu tamakal yu laj'oxi 
la ixjatsukuntik!an katakujchoqoya' para 
katalhitsukul yu ox jatsukunti. Yu 

tamaqtaqalhinin yu'uncha kalaqxtaqni- 
kana! maqanlqajnati. 


Ni Dios masuy ni laqsaval ni Jesús 
va yu ay Jalhachimo'onu' 


30 "Yu kit'in jantu tu'uchun lay kmakay 
kilaq'aman, kmuk'ay laqtaqal vamun 
tacha kilhijuniy kimPay. Xlhiyucha vas 
kmakay tejkan kmuk'ay laqtaqal, va 
kmakay tacha najun kimPay yu kimalaqa- 
chal aniy. 31 Incha vamun kit'in kaklhichi- 
vinkal kilaq'aman ex ka jantu laqsaval 
kaval kinchivinti. 32 Klajunau ni alin qayn- 
taun yu lay kilhichiviniy ni kit'in. Kit'in 
ijk'atsay ni va laqsaval yu najun. 

33 Lagsaval uxiknank'an jamala'ach'anan- 
t'ik para kata'al lhisakminin ni Juan ta'a- 
yucha kunita ni kit'in. Yucha jaqaltayanal 
yu laqsaval. 34 Ni kit'in jantu kmaqsk'iniy 
ixchivinti qayntaun lapanaki. Va klajunau 
ta'ayu' kilhichiviniy para lay k'alhak'ap'u- 
p'int'ik y k'alaqt'axt'ut'ik. 

35 "Yu Juan ixjunita va tacha lagataun 
maklku yu ixmagtajiy y ixmapulkuy. Taun 
panch'ix yu uxiknan ixtamaqamayan 
ixchivinti. 36 Pero yu kmakay ni kit'in 
yucha apalay ox masuy ta'ayucha kunita 
xajantu ixchivinti ni Juan. Ni lIhitapatsa yu 
kixtaqnil kimPay va yucha yu kmakay. 
Chuncha ox masuy ta!ayucha kunita ni 
kitlin y masuy ni va kimPay kimalagachal. 
37 Ni kimPay yu kimalagachal ni kit'in 
yucha kilhichiviniy, mas jantu aqtaun 
k!alasmakt'ik ixchivinti y vachu jantu 
agtaun k'alaqts'int'ik tacha junita. 

38 Yucha kimalagachal pero jantu kilalha- 
kapu'aniyau kinchivinti. Xlhiyucha 
uxiknan jantu kalhitstuk'ut'ik ixchivinti la 
melhanutk'an. 39 Uxiknank'an laka laksniy 
lIhittamo'oyat'ik ixchivinti Dios ta'an tstoq- 
kanta, lhilayat'ik ni va ancha kat!emaya- 
pitik ni jatsukunti yu jantu agtaun 
kami'oya!. Ni anchanu chivinti va yu kilhi- 
chiviniy ni kit'in. 40 Pero jantu kilalaq'u- 
xaminau para k'alhitstuk'ut'ik ni anchanu 
jatsukunti. 

41 'Kitlin jantu knajun ni kintato'oyal 
ni lapanakni. 42 Ox klamispayau ni uxik- 
nank'an jantu lagsaval t'o'oyayat'ik Dios. 
43 Kit'in kmil kun ixpalhachimo'on ni 


kimPay pero uxiknan jantu kilala- 
qa!iyau. Yu va kamil aqayntaun lapa- 
naki yu vamun la ixtap'asta ni yucha, ka 
tus laqa achati k'ala'a'it'ik. 44 XIhiyucha 
jantu lay lIhak'ap'up'inat'ik. Ayaj tama- 
qamayan tejkan laj'ay tamakayan ni 
lapanakni, jantu lakxk'auyat'ik para 
laj'ay katamakan ni Dios. 45 Kit'in jantu 
kaklaslajau kun kimPay. Yu lagsaval 
kataslajan va Moisés mas va yucha yu 
p'akxan'iyat'ik para kata!aqtayjun. 

46 Incha lagsaval k'alhak'ap'up'int'ik 
chuncha tacha yu naul ni Moisés ex 
vachu' ixkilalhakapu'au ni kit'in. Ta'an 
jatstoqnul ni Moisés yucha kilhichiviniy. 
47 Incha jantu lhak'ap'up'inat'ik ni 
chivinti yu tstoqlhi ni Moisés ex yu 
kinchivinti vachu jantu lay 
lhak'ap'up'inat'ik. 


Ni Jesús jalakvavay laqakis mil lapanakni 
(Mt. 14:13-21; Mr. 6:30-44; Lc. 9:10-17) 
6 1 Ex astan ni Jesús va alcha takuk- 
chal lakamar Galilea yu vachu' 

ixjunkan lakamar Tiberias. 2 Tat'a'al 
pumalhuu lapanakni, va talagts'il ni 
palay jalakmakal tagan'anin. 3 Taval ni 
Jesús tauk'al lagataun aspajun, ancha 
jalakt'ataulal yu ixjalakmalaniy. 4 Va 
laycha kalakachil ni Paxku yu ay ixk!a- 
tank!an ni israelitas. 

5 Tejkan Jesús laqts'il ni qaynlhuu 
lapanakni ixtatixkaulha'anta, ex lIhisak- 
minil, va junkal ni Felipe: 

— ¿Tas ancha kaliyaucha vayti para 
kalagcha'al tachun yu aniy lapanakni? 

6 Chuncha junkal ni Felipe va para 
kalaqts'intanukal tisuncha chivinti kaqa- 
ltayanal. Ni Jesús yucha ixk'atsaycha yu 
maqsk'iniy kamakal. 7 Chuncha ni 
Felipe va junil: 

—Mas la'attuy ciento julchan 
katstuk'u tapatsan jantu kalaqcha!'al 
para k'alakvavat'i tachun ni lapanakni 
mas va lakts'uninin pan. 

8 Ex agayntaun yu ixtlaltana' yu 
junkan Andrés yu ixlaqaj yu Simón 
Pedro va naul: 

2 —Aniy alin qayntaun ts'al. Yucha 
lhit'ajun aqskis pan yu lhiyal cebada, 

vachu lhit'ajun aqxt'uy jatanti. Pero jantu 
kalagchaana' por tachun yu aniy 
lapanakni. 

10 Ex chuncha ni Jesús laklhijunil: 

—K'a'unit'ik katataulal ni lapanakni. 

Ancha ayaj ix'alin lhuu jats'in. Tejkan 
tataul'ol va laqcha'al tus laqakis mil 
jo'akna. 11 Chuncha ni Jesús ch'apal ni 
pan, aqtayl xtaqniy lhimalaqpuchuncha ni 
Dios. Ex jalagxtaqnil ni lapanakni. Vachu 
chun makal kun yu jatanti. Jalaqxtaqnil 
tacha yu yu'uncha ixta'uputun. 12 Tejkan 
oxicha talhi'otsa'ol ex ni Jesús jalaklhi- 
junil ixtlaltanan katapusakchoqol tachun 
yu xajchal para jantu valitiy 
katalagamanal. 

13 Chuncha tapusaklhi ni yu'uncha 
tachun yu xatalaqche'eni!, tus laqakaut'uy 
canasta talaqtsamal vamun por yu anu! 
aqskis pan yu jalakvaval ni lapanakni. 

14 Ni lapanakni por talagts'il yu aniy ay 
axtoqnu yu makal ni Jesús aqtayl talajuniy 
siya yu'uncha: 

—Lagsaval ni aniy ka yucha yu laqpu- 
teley ixchivinti Dios yu ixtanajun kamina! 
aniy lakamunukpa'. 

15 Ni Jesús k'atsal ni va katamina' inin 
para katalha'al talan katamakaya' ixjalha- 
chimo'onuk'an. Xlhiyucha ta'eltajuchogol 
laka aspajun, va qoslhi para ixlaq'aman 
katitukxuntayal. 


Ni Jesús jaltanaj'an la ix'ukxna lakxkan 
(Mt. 14:22-27; Mr. 6:45-52) 


16 Tejkan puts'islhicha ex ixt'altanan 
ni Jesús yu ixjalakmalaniy tata'eltajulcha, 
va talalcha lakamar. 17 Ex ancha tatauk'al 
laka barco para katapalaqpuslhi ni 
lakamar para katacha'al laka putaulan 
Capernaúm. Anchanu!' hora oxicha t'alaj 
ixputs'ista, yu Jesús jantuka' ixminchoqoy. 
18 Chuncha ni lakamar agtayl laklay kun 
taun p'as un yu ostaulal. 19 Tejkan 
magaqgcha ixta'anta va tacha'al lagakis, 
lagachaxan kilometro ex talaqts'il ni Jesús 
ixtlajun ta'ukststunin laka barco, ixjalta- 
naj'anta la ix'ukxna lakxkan. Ex ayaj tata- 
lhanal. 20 Ni Jesús jalakjunil: 

—Va kit'in kunita. Jantu 
kat!alhanant'ik. 


21 Va laqa achati talaga'il laka barco. 
Ex yu barco nimancha talakanuchal laka- 
t'un talan yu'uncha ixtachaanputun. 


Yu lapanakni talakxkajuy ni Jesús 


22 Tejkan atauncha julchan junchogol, 
ni lapanakni ixtayanal tus takuktachal 
lakamar. Tapastakchoqol ni vamun 
ix'alin laqataun barco, va yucha yu 
tapu'al ixtlaltanan ni Jesús, pero ni Jesús 
jantu kalakt!a!al ni yu'uncha. 23 Pero 
exnicha tachinchal alati barcos yu tamin- 
chal laka putaulan Tiberias. Tachinchal 
ixlhi'ukststuniy ta'an ta'ul yu pan tejkan 
ni Jesús xtaqnil Ihimalaqpuchuncha ni 
Dios. 24 Pero tejkan taxtaqnil kuenta ni 
Jesús jantu an katayal y vachu ixtlaltanan 
jantu sik ixtalay, ex tachun ni lapanakni 
tatauk'al ni laka barcos, ta'al lakxkaunan 
tus laka putaulan Capernaúm. 


Ni Jesús va tacha vayti 
yu xta'a jatsukunti 


25 Chuncha tejkan tapalaqpuslhi ni 
lakamar ancha tatemal ni Jesús, talhi- 
sakmil, va tajunil: 

—Jamalanini', ¿tasvanancha ch'it'i 
aniy? 

26 Ex ni Jesús jalakjunil: 

—Kit'in vas klajunau ni uxiknank!an 
vaynt'ik tus ox ots'at'ik. Va xlhiyucha 
kilalakxkauyau, mas jantu k'amala'asi- 
t'ik yu ay axtoqnu! yu xaklamasuniyau. 
27 Jantu k'at'ap'ats'at'ik por mivaytk'an 
yu niman mi'ojoy. Ts'anqay k!at!ap'a- 
ts'at'ik por ni vayti yu kataxtaqniyan 
jatsukunti yu jantu aqtaun kami'oya!. 
Va yucha yu klaxtaqniyau ni kitlin yu 
kval Sas'atla Lapanaki, va kit'in kila- 
k'ulal kimPay Dios. 

28 Chuncha talhisakmil ni Jesús: 

— ¿Ex tisuncha tslangay kakmakau 
para kakmakau ni lIhitapatsa yu Dios 
lhinajun? 

29 Ni Jesús jalajqaltaychoqol, va 
jalakjunil: 

—Ni lhitapatsa yu lIhinajun Dios va 
inchine'. Yucha kimalagachal aniy, va 
talhijunan ni maqsk'iniy kilalhaka- 
pu'aniu yu klajunau. 

30 Chuncha talhisakmil ni Jesus: 

—¿Suncha kilamasuniyau yu ay kaval 
para kaklagts'iu? Ex lay kaklalhakapu'aniu 
minchivinti. ¿Suncha lay mak'ay? 31 Ni 
kimpayk'an yu maqancha ixtatitukxun- 
tayay lakak'ivinan yu'uncha ta'ul ni vayti 
yu junkan maná. Chuncha tapasal tacha 
ts'ogkanta ta'an najun: “Ni yucha jalaq- 
xtaqnil ixvaytk'an yu minchal lakt'iyan. 

32 Ni Jesús jalakjunil: 

—Ni kit'in klajunau. Ni Moisés jantu 
kataxtaqnin vayti yu minchal lakt'iyan. 
Chavay kimPay taxtaqniyan ni anchanu 
vayti yu laqsaval yu minachal lakt'iyan. 

33 Ni vayti yu xta'a Dios minachal 
lakt'iyan, va yucha jaxtaqniy ixjatsukunti- 
klan ni lapanakni lakamunukpa!. 

34 Ex ni lapanakni tajunil: 

—Jalhachimo'onu', kilaxtaqni'alhiu ni 
anchanu' vayti. 

35 Ex ni Jesús jalakjunil: 

—Kit'in kunita yu vayti yu xta'a jatsu- 
kunti. Ta'ayu! yu kilaqmil ni kit'in yucha 
jantucha aqtaun kachavana'. Vachu yu 
kilhakapu'anil kinchivinti yucha jantucha 
agtaun kapukikxixa'. 36 Xaklajunaucha ni 
uxiknank'an mas kilalaqtstinaucha jantu 
lhak'ap'up'inat'ik. 37 Tachun ni lapanakni 
yu kimagxtaqniy kimPay yu'uncha kinta- 
laqmina' ni kit'in. Tachun yu kintalaq- 
mina! kit'in jantu klakmasp'it!a!. 38 Ni 
kitlin va kminchal lakt'iyan para kakmakal 
yu najun kimPay, jantu yu knajun ni 
kitlin. Va yucha kimalagachal. 39 Yu kima- 
laqachal va najun ni jantu kakmaqa- 
ts'anqal mas va qayntaun yu kimagxtaqnil. 
Va najun kaklakmajkuju'ochogol ni 
anchanu!' julchan tejkan tachun katamak- 
taya'. 40 Yu kimPay va najun ni katalhi- 
tsukul jatsukunti yu jantu agtaun 
kami'oya! tachun ni lapanakni yu kintalaq- 
ts'il y kintalhakapu'al ni kit'in yu isTs'al. 
Ex kit'in astan kaklakmajkujuchogoya' 
tejkan tachun katamaktaya'. 

41 Tejkan chuncha naul ni Jesús va vayti 
junita yu minchal lakt!iyan, ex yu israelitas 
talaqtayl talhichiviniy ni Jesús, taqalta!e- 
stuklhi por chuncha naul. 42 Va tanaul: 

—Ni aniy lapanaki va Jesús yu ists'al 
José. Ni kijnan ox mispayau ixpay ali 


” 


ixnati. ¡Chavaycha kintajunan ni yucha 
taleltajuminchal lakt!iyan! 

43 Ex chuncha ni Jesús jalakjunil: 

—Jantucha kilaqalta'estukvi. 

44 Jantu matichun lay kilaqmin ni kit'in 
incha kimPay yu kimalagachal jantu 
kilhiminil. Ex kit'in kakmajkujucho- 
goya' tejkan tachun katamaktayacha. 
45 Yu magancha ixtalaqpute'ey ixchi- 
vinti Dios va inchine tats'oq'ulal: “Ni 
Dios kalakmasuniya! tachun ni lapa- 
nakni.” Tachun yu taqalasmat'a ni 
kimPay y talaniy yu najun, yu'uncha 
kintalaqmin ni kit'in. 

46 "Yu kimPay yucha jantu aqtaun 
kalaqts'inkal pero ni kit'in yu kminchal 
kun Dios va klaqts'il. 47 Laqsaval 
klajunau incha matichun lapanaki ox 
kilhakapu'an ex ni yucha lhit'ajun jatsu- 
kunti yu jantu agtaun kami'oya!. 48 Ni 
kit'in kunita ni vayti yu xta!a jatsukunti. 
49 Ni mimpayk'an yu magancha ixta- 
tlajun, ta'ul ni vayti yu patajul talman 
ancha lakak'ivinan pero ex astan tanil. 
50 Kitlin klhichiviniy ni vayti yu minchal 
laktliyan, matichun lapanaki yu ka'ul yu 
aniy vayti, yucha jantu agtaun kaniya!. 
51 Kit'in kunita ni vayti yu kujta yu 
minchal lakt'iyan. Ta'ayu yu ka'uya' 
aniy vayti yucha katsukuya' mas va 
tavanancha kaval. Ni anchanu vayti yu 
kitlin kxta'a yucha va kilakatunaj yu 
kmagxta'a para katalhitsukul jatsukunti 
tachun ni lapanakni. 

52 Ex chuncha ni israelitas aqtayl 
talhilakchiviniy siya yu'uncha, 
ixtanajun: 

— ¿Ex tas laycha kintapuxtaqnin 
ixlakatunaj para ka'uu? 

53 Ex ni Jesús naul: 

—Kit'in vas klajunau ni uxiknank!an 
incha jantu kila'uniyau kilakatunaj ni 
kitlin yu kval Sas'at'a Lapanaki, vachu 
incha jantu kila'oqniyau kijak'alnan, ex 
jantu lay k'alhits'uk'uyapitik jatsukunti. 
54 Ex chuncha ta'ayu! yu kaluya' kilaka- 
tunaj, vachu' incha ka'ogya! kijak'alnan, 
ex ni yucha lhit'ajuncha jatsukunti yu 
jantu agtaun kami'oya!. Ex astan tejkan 
kami'oyacha ni lakamunukpa! ex 

kakmajkujuchogoya'. 55 Yu kilakatunaj va 
yucha yu lagsaval 1hi'uti para ka'ut'i, 
vachu yu kijak!alnan va yu laqsaval xkan 
para ka'oqt'i. 56 Xlhiyucha ni lapanaki yu 
uy kilakatunaj y vachu' yu ot'a kijak'a- 
Inan, yucha ch'antaun junita kun kit'in y 
kitlin vachu! ch'antaun kunita kun yucha. 
57 Ni kimPay yu kimalaqachal yucha 
lhit'ajun jatsukunti y yu kitlin va yucha 
kputsukuy. Ex chuncha vachu' matichun 
lapanaki yu ki'uya' ni kit'in, yucha vachu' 
kimputsukuya! ni kitlin. 58 Kit'in klhichi- 
viniy vayti yu minchal lakt!iyan. Yucha 
jantu va agstanchun kaval tacha yu junkan 
maná yu magancha ta'ul mepayank'an. 
Yu'uncha tejkan ta'ul astan tanil. Pero yu 
ka'uya' ni aniy vayti yucha katsukuya' 
mas va tavanancha kaval. 

59 Ni Jesús va chuncha laqpute'el laka 
putaulan Capernaúm laqa chaqa! ta'an 
ixtataqxto'a ni israelitas. 


Ni jatsukunti yu jantu aqtaun kami'oya' 


60 Tejkan chuncha taqasmaklhi tacha 
yu jalakmasunil ni Jesús ex lati lapanakni 
va tanaul: 

—Tacha najun ni yucha ayaj lhita'ay 
para k'ala'a'it'i. ¿Tas'ayucha lapanaki lay 
kamakaniya' kuenta yu najun? 

61 Pero ni Jesús niman xtaqnil kuenta 
ni va ixtat'ajun pastaknan y ixtat'ajun 
jakiltaynan. Ex jalhisakmil, va jalakjunil: 

— ¿Ex jantu katamaqaman yu xakla- 
junau? 62 ¿Tas k'alhilat'ikcha ni uxiknan 
incha kilalagts'inau ni kit'in yu kval Sas'at'a 
Lapanaki kakpataxtuchoqol ta'an p'unaj 
xakvilchal? 63 Ni Espíritu yucha xta'a jatsu- 
kunti, ixtap'asta lapanaki jantu tuluchun 
ixtapal kaval. Tachun kinchivinti yu kit'in 
kiltaxtuy va minachal kun ni Espíritu yu 
xta!a jatsukunti. 64 Pero vananaj alin lati 
uxiknank'an yu jantuka! lhak'ap'up'inat'ik. 

Ni Jesús yucha ixk!atsay mas tejkan 
aqgtaynil ixlhitapatsa tastayu'uncha yu 
jantu katalhakapu'ana!. Vachu ox ixk!atsay 
taslayucha yu kamaqxta'a' para kamaq- 
nikal. 65 Ex jalakjunil: 

—Jantu matichun lapanaki lay 
kilaqmin ni kit'in incha yu kimPay jantu 
xtaqniy lakatin. 


66 Tejkan chuncha naun'ol ex lhuvaj 
lapanakni yu ixtat'a'anta tamakauntijlal, 
jantucha apalay katatijuntayal kun 
yucha. 67 Ex chuncha ni Jesús vachu! 
jalaklhisakmil yu pumakaut'uy yu ixja- 
lakmalaniy va jalakjunil: 

—¿Uxiknan vachu' 
kilamakauntijlayau? 

68 Ex ni Simón Pedro va liman 
qaltayl, va junil: 

—Jalhachimo'onu', ¿tastayucha lay 
kakt!la'au? Kijnan k!atsayau ni laqsaval 
vamun uxint'i k'ilttaxttuy chivinti yu 
xta!a jatsukunti yu jantu aqtaun 
kami'oya!. 69 Chavay kijnan klalhaka- 
pu'antaucha, vachu! ijk!atsayau ni 
uxint'i va yu ixnavin Dios k'at'i, jantu 
tu'uchun lagtagal k'alhits'uk'u. 

70 Ni Jesús jaqaltaychoqol, va 
jalakjunil: 

—Kit'in klalaksakvi pumakaut'uy 
pero xagayntaun ni uxiknank'an va 
lhit'ajun aqmogxnu!. 

71 Va Judas yu ixt'ajun lhichivin. 
Yucha ists'al ixjunita qayntaun jo'ati yu 
junkan Simón Iscariote. Ni Judas va 
yucha yu kamagxtagya' ni Jesús para 
kamaqnikal mas yucha va xaqayntaun 
ixtlaltana! yu ixjamalaniy. 


Ixt'alaqaunin ni Jesús jantu 
ixtalhakapu'an yu ixnajun ni yucha 


1 Ex taval ni Jesús ixtitukxuyal la 

7 xalakat'un Galilea. Jantu ixtau- 
Iputun Judea, ancha ixtat'ajun 
lakxkaunan niisraelitas para katamaqnil. 
2 Pero ni anchanu julchan va laycha 
kalakachil ixk'atank'an ni israelitas 
tejkan ixtamakay ixmoqltak'an ixlhi- 
magspa! ixchagak'an. 3 Yu ixt'alaqaunin 
va tajunil: 

—Apalay ox kaval k'apiti Judea. 
Ex ancha katalagts'il mint'altanan ni 
laj'ay axtoqnu' yu mak!ay. 4 Qayntaun 
lapanaki tejkan najun kamispakal ex 
yucha jantu makay axtoqnu! laqata- 
magsaq. Ex uxint'i incha mak'ay 
laj'ay axtoqnu' ex apalay ox k!ama- 
k!at!i talan lay katalaqts'in tachun ni 
lapanakni. 

S Ixt'alaqaunin ni Jesús yu chuncha 
tanaul, yu'uncha vachu! jantu ixtalhaka- 
pu'an. 6 XIhiyucha ni Jesús jalakjunil: 


—Kit'in jantuka! lakachin julchan para 


kakmakal yu maqsk'iniy pero yu uxiknan 
mas va tisuncha hora kaval lay mak'aya- 
t'ik yu mak'ap'ut'unat'ik. 7 Aniy lakamu- 


nukpa' ni lapanakni jantu lay taxkayyan ni 


uxiknan pero yu kit'in ayaj kintalhixkajiy 
va por klakjuniy ni yu'uncha tamagtaga- 
lhinin. 8 Uxiknank'an kap'int'ik laka 
k!atan pero kit'in jantuka'. Jantuka! laka- 
chin julchan yu kimpaxtoqniy. 

2 Tejkan chuncha jalakjunil ex yucha 
tamakaul laka estado Galilea. 


Ni Jesús ixtitukxuyal la ixk'atank'an ni 
israelitas ta'an ixtamakay ixmoqltak'an 


10 Astan tejkan talalcha ixt'alaqaunin 
ni Jesús laka k!atan ex ni yucha vachu! al. 


Jantu ixtak!atsay ni lapanakni, vali'iy ixta- 
magsaq'anta. 11 Ni israelitas yu'uncha ayaj 


ixtatlajun lakxkaunan ni laka k!atan. 
Ixtalalhisakmiy: 

—¿To'oxtaycha katijuntayal ni anu' 
lapanaki? 


12 Ni lapanakni va si ixtalhilakchiviniy 
ni yucha. Va saq ixtalajuniy: “Ni yucha va 


gayntaun yu ox lapanaki junita.” Yu alati 
ixtanajun: “Ni yucha va qayntaun yu 
tlajun jalakmakanun lhuu lapanakni.” 

13 Ni lapanakni va si ixtatamagsaqchi- 
viniy, ixtatalhauniy ixjalhachimo'onun- 
klan ni israelitas. 

14 Tejkan ixpakltauncha ix!anta ni 
k!atan ex ni Jesús tanuchal ni ay laka- 
tajtan. Agtayl jalakmalaniy ni lapanakni. 
15 Ni israelitas tus taun talhilal, va ixtala- 
juniy siya yu'uncha: 

— ¿Tas junitacha ni aniy lapanaki? 
Yucha ayaj lhuu jatalaniti lhit'ajun mas 
jantu katamo!ol. 

16 Chuncha ni Jesús jalajqaltayl, va 
jalakjunil: 

—Tachun yu kit'in kmasuy jantu 
vamun kinchivinti kaval. Va yu masuy ni 
kimPay yu kimalagachal. 17 Ta'ayu yu 
makaputun yu Dios lhinajun ex yucha 


kak!atsaya! ni chivinti yu kmasuy incha va 


kun Dios mintachal u incha va por kit'in 


kilaq'aman. 18 Qayntaun lapanaki yu 
ixlaq'aman chiviniy va najun kata- 
to'oyal ni lapanakni. Pero kitlin va 
knajun kato'oyakal ni Dios yu kimalaga- 
chal. Klhichiviniy yu lagsaval, jantu 
kaklhitsukul talagalhin. 

19 "Ni Moisés taxtaqnin ni uxiknan 
yu ixlhachimo'on Dios pero jantu 
mak'ayat'ik yu lhinajun ni anchanu 
lhachimo'on. ¿Ex vali'iycha 
kilamaqniputunau? 

20 Ex tagaltayl ni lapanakni, va 
tajunil: 

—¿Tas'ayucha maqniputunan? Ka 
va lay lhit'a'un aqmoqxnu!. 

21 Ex ni Jesús va jajunil: 

— Va aqtauncha kmakal yu ay lhita- 
patsa la xajulchan jastaknati, va xlhi- 
yucha uxiknank!an tus tumpaj lhilat'ik. 
22 Lagsaval ni Moisés talhijunin k'axvili- 
lich'uk'up'uxnik'ant'ik pero jantu 
kaminchal kun Moisés. Yu laqsaval 
minchal va kun yu apalay magancha 
kepayank'an ixtat'lajun. Pero uxiknan 
mas xajulchan jastaknati vachu' xvilili- 
ch'uk'up'uxniyat'ik mints'alank'!an. 

23 Ayaj mak'ap'uttunat'ik tacha yu 
lhinajun Moisés xlhiyucha mas xajul- 
chan jastaknati xvililich'uk'up'uxniyat'ik 
qayntaun jas'at'a. ¿Ex vali'iycha kilalu- 
kujlaniyau por k'uch'ul qayntaun lapa- 
naki tejkan xajulchan jastaknati? 

24 Jantu k'amuk'anit'ik lagtagal mati- 
chun lapanaki vamun por yu lagts'ina- 
t'ik. Incha k'amuk'anit'ik lagtagal kaval 
yu lagsaval. 


Ni Jesús lIhichiviniy 
to'oxtaycha minchal 

25 Lati lapanakni yu ixtavilanal 
Jerusalén ta'aqtayl talalhisakmiy, va 
tanaul: 

—¿Jantu kaval yu aniy lapanaki yu 
tatlajun lakxkaunan para katamaqnil? 
26 Chavay mas t'ajun chivin la ixla- 
ka'ukxpuk'an ni lapanakni, yu lhachi- 
mo'onun jantu tu'uchun tajuniy. ¿Ex 
vachu talhakapu'an ni yucha va Cristo 
yu Dios lak'ulata? 27 Ni kijnan ox 
k!atsayau ta'an laqsaval minchal ni 

yucha. Pero yu Cristo tejkan kamina' jantu 
matichun kamispaya' to'oxtaycha kami- 
nanta, ex ka jantu yucha. 

28 Tejkan qasmaklhi ni Jesús tacha 
ixtatlajun juninin, ex aqtayl jalaqxaqalay 
p'aysni ancha ixpulakna laka ay laka- 
tajtan, va jalakjunil: 

—Uxiknan ox kilamispayau, ox k'ats'a- 
yat'ik toloxtaycha kminchal. Pero jantu 
kilaq'aman kakmil. Va kimPay kimalaga- 
chal. Yucha najun yu laqsaval pero yu 
uxiknan jantu misp'ayat'ik. 29 Ni kit'in ox 
kmispay. Kmintachal kun yucha, va yucha 
yu kimalagachal kakmil aniy. 

30 Ex astan lati ixtalaqxaqamaputun 
pero jantu matichun kach'apal. Jantuka' 
ixlakachin julchan yu Dios laksaklhi para 
katalhimaqchapul. 31 Qaynlhuu lapanakni 
talhakapu'al. Vachu' ixtanajun: 

— ¿Tas kunacha tejkan kamina! ni 
Cristo? ¿Kamakaya! ni yucha apalay laj'ay 
axtoqnu xajantu yu aniy lapanaki? 


Ni fariseos talaqxaqamaputun ni Jesús 


32 Ni fariseos tak'atsal ni lapanakni va 
chuncha ixtalhilakchiviniy ni Jesús. 
Chuncha ni yu'uncha ali yu xa'ukxtinin 
kuras talhijunil yu xapolicias ni ay laka- 
tajtan para kata'al laqxaqamanan. 

33 Ex ni Jesús naul: 

—Kit'in jantucha paqlhuu kaktaula' 
kun uziknan. Niman kaklag'anchogoya' yu 
kimalagachal. 34 Astan uziknan kilalak- 
zkauyau pero jantu lay kilatemayau. Jantu 
lay kap'inapitik ta'an kit'in kaktaulanta. 

35 Chuncha ni israelitas aqtayl talalhi- 
sakmiy, va tanaul: 

— ¿Tas ancha ka!anacha ni yucha ni 
jantu lay katemayau? ¿Kalaq'ana! talan 
tavilanal yu jantu israelitas kataval y 
kalakmalaniya!? 36 Kintajunan “Kilalak- 
xkauyau pero jantu kilatemayau.” Vachu 
najun “Jantu lay kap'inapitik ta'an kitlin 
kaktaulanta.” ¿Tis va suncha naunputun? 

Ni Jesús Ihichiviniy xkan yu 
Ihit'ajun jatsukunti 
37 Tejkan va paqtauncha para kalal ni 


k!atan, tayal ni Jesús, va p'ays chivinil, va 
naul: 


—Incha matichun oqputun xkan, 
kilaqmilcha ni kit'in ex ka'oglhicha. 

38 Yu kilhakapu'an yucha kuna! tacha 
najun la ixchivinti Dios: “La xalhanuti 
kaxajtachal xkan yu xta'a jatsukunti.” 

39 Tejkan chuncha naul ni Jesús va 
ixlhichiviniy ni Espíritu Santo yu katala- 
qa'iya' ni lapanakni yu katalhakapu'ana' 
ni yucha. Pero ni Jesucristo jantuka' ay 
ixmakakan xlhiyucha ni Espíritu Santo 
jantuka' ixmin. 


Ni lapanakni si putamin ixtanajun 


40 Ix!alin lati lapanakni tejkan 
chuncha tagasmaklhi, va ixtajuniy: 

—Lagsaval, yucha va yu xalaqpu- 
te'eni' ixchivinti Dios. 

41 Y yu alati ixtajuniy: 

—Yucha ni Cristo yu lak'ulata Dios. 

Pero lati ixtanajun: 

—Jantu yu! kaval ni Cristo. Ni Cristo 
jantu kamintachal Galilea. 42 La ixchi- 
vinti Dios najun ni Cristo yu kamina! va 
ixpapanti David kuna'. Najun kamina! 
tsukunu' laka putaulan Belén ta'an la 
ixputaulan ixjunita ni David yu 
magancha ixlhachimo'onun. 

43 Chuncha ni lapanakni tatapu- 
lvaqlhi va por Jesús. 44 Lati ixtalhi'u- 
xa'an laka pach'in pero jantu matichun 
kach'apal. 


Ni jalhachimo'onun yu'uncha jantu 
ixtalhakapu'an ni Jesús 


45 Ex yu xapolicias laka ay laka- 
tajtan taminchoqolcha ta'an ixtayanal ni 
fariseos ali ni xa'ukxtinin kuras. Va 
talhisakmil: 

—¿Vali'iycha jantu k'alhitlant'ik? 

46 Chuncha ni policias tagaltayanal, 
va tanaul: 

—Jantu agtaun matichun lapanaki 
chiviniy tacha yu aniy lapanaki. 

47 Ex ni fariseos tanaul: 

—¿Ex yu uxiknank'an vachucha 
tamakanutan ni yucha? 48 Jantu mati- 
chun jalhachimo'onu' lhakapu'an. 
Vachu! ni kijnan yu fariseos kuntau 
jantu klhakapu'anau. 49 Vamun talhaka- 
pu'an ni vali'iy lapanakni yu jantu 

tamispay ixlhachimo'on ni Moisés. 
Yu'uncha kalakmuk'anikana' 
maganlgajnati. 

50 Ex ni Nicodemo yu agtauncha 


lagkilal ni Jesús lakaputs'isni va jalakjunil: 


51 —La kilhachimo'onk'an najun ni 
jantu lay vali'iy klamuk'anin laqtaqal 
qayntaun lapanaki. Plunaj maqsk'iniy 
ka'asmakt'i yu najun ex k'alagts'int'anu- 
ye!e incha makal laqtaqal. 

52 Ex tanaul ni ixtlafariseos: 

—¿Ex yu uxint!i vachu va machaqa! 
Galilea k'at'i? K!alanin ixchivinti Dios ex 
ancha k'alaqts'ine'e ni jantu matichun yu 
xalaqpute'eni' ixchivinti Dios kaminchal 
Galilea. 

[ 53 Ex astan tataxtul lakapulakchivin, 
va ta'anchogol por qayntamin la 
ixchagak'an. 


8 


2 Tejkan ixtunkuminta ni Jesús al laka ay 
lakatajtan, ancha tachun ni lapanakni 
talaq'an'ol. Taulalcha la ixpulakna ni laka 
ay lakatajtan ex aqtaylcha jalakmalaniy. 

3 Ex yu fariseos ali ni lapanakni yu 
ixtamasuy ixlhachimo'onk'an ni israelitas, 
yu'uncha talhiminil qayntaun xanati yu 
tatemal makana! lagtagal, ttatamal qayn- 
taun yu jantu ixapay kaval. Tamagayaul 
ixtan'ajna ta'an ixtayanal ni lapanakni. 

4 Ex tajunil ni Jesús: 

—Jamalanini', ni aniy xanati yucha 

temakal makana! lagtagal kun yu jantu 


Qayntaun magtagalhini' xanati 


1 Ex astan ni Jesús alcha lakataun 


ixapay kaval. 5 La ixlhachimo'on ni Moisés 
ancha lhinajun kalaklakat!'almakal xanatin 


yu chuncha talay. Yu uxint!i, ¿tas 
naluncha? 

6 Chuncha tamakal va para lay katati- 
slajmal ni Jesús. Pero yucha tagayntal, 
aqtayl jatstoqnun lakat'un kun ixmaka!. 

7 Vananaj ixtataylhaanita lhisakminin, ex 
tayal ni Jesús jalakjunil: 

—Xagayntaun uxiknan yu jantu kalhi- 
tsukul talaqalhin yucha p'unaj katanqa- 
lhunil chiyux y kat'alal. 

8 Ex agtaun tagayntachogol ni Jesús, 
taylha!al jatstoqnu! lakat'un la ixmaka!. 


aspajun yu junkan Xa'aspajun Olivos. 


9 Tejkan chuncha taqasmaklhi tacha 
jalakjunil ni Jesús ex talaqtaylcha ta'an 
por qayntamin. Yu tap'ul'al va yu 
xapaynincha ixtajunita tus ta'an'olcha. 
Ex ni Jesús laqts'il ni va xlamancha 
tamakaul ni xanati. 10 Chuncha tayal, va 
junil ni xanati: 

— ¿Tas ancha tayanal ni lapanakni? 
¿Jantucha matichun kamuk'anin 
lagtagal? 

11 Ex naul ni xanati: 

—Jantucha matichun. 

Ex naul ni Jesús: 

—Kit'in vachu jantu kakmuk'aniyan 
lagtagal. K'apiticha. Jantucha 
k!lamaqt'a'alhin.] 


Ni Jesús yucha va ixmaklkuk'an ni 
lapanakni aniy lakamunukpa' 


12 Astan ni Jesús aaqtaun jalaqxaqa- 
lachogol ni lapanakni, va jalakjunil: 

—Kit'in va ixmaklkuk'an ni lapa- 
nakni kunita. Ex yu kint'amina' kalhi- 
tsukuya! ni maklku yu kaxtaqniya' jatsu- 
kunti. Ex jantucha aqtaun katijuntayaya' 
laka puts'isni. 

13 Ex tajunil ni fariseos: 

—Va milaq'aman t'aunk'an lhichi- 
vinka. Jantu laqsaval kaval yu na'un. 

14 Ni Jesús jaqaltaychoqol, 
jalakjunil: 

—Mas va kilaq'aman klhichivinkan, 
pero yucha lagsaval yu knajun. Kit'in ox 
ijk'atsay toloxtaycha kmintachal, vachu! 
to'oxtaycha kajk'anchoqoya'!. Yu 
uxiknan jantu k'atslayat'ik. 15 Uxiknan 
muk'ayat'ik laqtaqal tacha tamuk!ay yu 
vali'iy lapanakni. Ni kit'in jantu mati- 
chun kmuk'aniy laqtagal. 16 Incha kit'in 
kakmuk'al laqtaqal yucha kaval yu 
lagsaval, jantu kilaq'aman kakmuk'al. 
Ni kimPay yu kimalaqachal, yucha va 
ch'antaun kun kit'in. 17 La milhachi- 
mo'onk'an ancha najun incha gaynt'uy 
talhitaulay tu'uchun, y va taun tanajun, 
ex chun lay k'alhak'ap'up'i. 18 Chuncha 
kitlin va klhitaulay yu knajun y vachu' 
alin agayntaun yu lhitaulay kun kit'in. 
Yucha va kimPay yu kimalagachal. 

19 Ex tajunil: 

— ¿Tas ancha vil ni mimpay? 

Ex ni Jesús jaqaltayanal, jalakjunil: 

—Uxiknan jantu kilamispayau ni 
kit'in, vachu jantu misp'ayat!ik yu kimPay. 
Incha kilamispau ni kit'in ex vachu k'ami- 
sp'at!ik ni kimPay. 

20 Ni Jesús tejkan chuncha naul va 
ixtlajun masun laka ay lakatajtan ta'an 
magxtagkan ofrenda. Jantu matichun 
kalha'al laka pach'in, jantuka! ixlakachin 
ixjulchan tejkan Dios kanauna'. 


Ni Jesús najun ni ta'an ka'ana', 
yu'uncha jantu lay kata'al 


21 Ni Jesús jajunchogol: 

—Kit'in kajk'anacha. Yu uxiknan kila- 
lakxkauyau pero k'aniyapitik la mintalaga- 
lhink'an. Ta'an kit'in kajk'ana! uxiknan- 
klan jantu lay kap'inapitik. 

22 Ex ni israelitas talajunil siya 
yu'uncha: 

—¿Ex va maqniputunkan ixlaq'aman? 
Ka va lay xlhiyucha najun: “Ta'an kit'in 
kajk'ana' uxiknank'an jantu lay 
kap'inapitik”. 

23 Ex ni Jesús jalakjunchogol: 

—Uxiknan unt'at'ik xalapanakni yu 
aniy lakamunukpa', pero kit'in kminchal 
lakt'iyan. Uxiknan va aniy lakamunukpa' 
aqt'aynit'ik tsukunun, pero kit'in jantu 
aniy kajk!aqtaynil. 24 XIhiyucha klajuniu 
ni uxiknan k'aniyapitik la mintalagalhin- 
klan. Incha jantu kilalhakapu'aniyau 
tejkan klajunau ta'ayucha kunita ex k!ani- 
yapitik la mintalagalhink'an. 

25 Ex tajunil ni Jesús: 

—¿Tas'ayucha k'at!i ni uxint'i? 

Ex ni Jesús jalakjunil: 

—Kit'in kunita vachu chun tacha 
klajunau. 26 Ni kit'in ayaj lhuu chivinti lay 
kaklalhichiviniu ni uxiknan vachu pulhuu 
milagtagalk!an lay klamuk'aniyau. Yu 
kimalaqachal yucha jantu aqtaun jalak- 
lkanan y yu kijunil va yucha klajuncho- 
goyau. XlIhiyucha yu klajunau kit'in, 
yucha jantu jalaklkanti kaval. 

27 Ni lapanakni jantu katamalaqasil ni 
va ixPay Dios ixt'ajun lhichivin ni Jesús. 
28 Ex naul ni Jesús: 


—Tejkan kilamuk'ayau talman ni 
kitlin yu kval Sas'at'a Lapanaki, exnicha 
kilamispayau ta'ayucha kunita. Ni kit'in 
jantu aqtaun kmakay tu'uchun kilaq'aman. 
Vamun knajun ni chivinti yu kimPay 
Dios kimasunil. 29 Ni kimPay yu kimala- 
gachal yucha alinta kun kit'in. Kit'in si 
kmakay yu lakanajun ni yucha, xlhi- 
yucha jantu aqtaun kimakajun ke'eman. 


Yu sas'at'an Dios ali yu 
tatapatsaniy talaqalhin 


30 Tejkan ni Jesús chuncha naun'ol 
ex ayaj qaynlhuu talhakapu'al ni yucha. 

31 Ni Jesús jalakjunil ni israelitas yu 
talhakapu'al: 

—Incha uxiknan ox kat!aylhip'iniya- 
pitik chuncha tacha chavay xa!asmat!a- 
t'ik kinchivinti, ex laqsaval kilapanakni 
ka'unapitik, k'alaniyapitik yu klamasu- 
niyau. 32 Chuncha k'amisp'ayapitik ni 
chivinti yu lagsaval, ex yucha oxamak- 
taun katamakayan. 

33 Chuncha tagaltayl ni yu'uncha, 
tajunil: 

—Kijnan va lapanakni kuntau yu 
kmincha'au kun Abraham. Oxamaktaun 
kuntau, jantu aqtaun ka'alil kitukxtin- 
k'an. ¿Vali'iycha na'un ni oxamaktaun 
kajkunau? 

34 Ex ni Jesús jaqaltaychogol, va 
jalakjunil: 

—Vas klajunau ni lapanakni yu 
tamagtagalhinin, yu'uncha ix'ukxtink!an 
va yu talagalhin. 35 Qayntaun oqxtamati 
yu ixnavin ix'ukxtin yucha jantu lay 
tsuku'alhiy la ixchaga' ix'ukxtin tacha 
ixlapanaki kaval. Pero yu sas'at'an ni 
ukxtin yu'uncha chun lay ancha tatau- 
l'alhiy mas va tavanancha kaval. 

36 Chavay incha yu ists'al milukxtink'an 
oxamaktaun katamakan ex lagsaval 
oxamaktaun ka'unapitik. 37 Kitlin ox 
ijklatsay ni va kun Abraham t'anch'i- 
pitik pero jantu la'aliyat'ik kinchivinti, 
xlhiyucha kilamaqniputunau. 38 Tachun 
yu kchiviniy va si yu kimasunil kimPay. 
Yu uxiknan mak'ayat'ik va yu tama- 
sunin mimpayk'an. 

39 Ex tanaul ni israelitas: 

—Kijnan va Abraham yu maqancha 
kimpayk'an junita. 

Ex ni Jesús jalakjunil: 

— ncha lagsaval ni Abraham 
magancha mimpayk'an ixval, ex k'at'i'uk- 
xunt'ayat'ik tacha ixtitukxuntayay ni 
yucha. 40 Pero uxiknan mas klajuntaucha 
ni va Dios yu laqsaval kimasunil, aqts'iyaj 
kilamaqniputunau. Ni Abraham jantu 
agtaun chun kamakal. 41 Uxiknan vananaj 
chun mak'ayat'ik tacha yu makay 
mimpayk'an. 

Ex tanaul ni yu'uncha: 

—Kijnan jantu agchunan kajkuu, va 
qayntaun yu kimPayk!an yucha va Dios. 

42 Ex ni Jesús jalakjunil: 

— ncha lagsaval ni Dios mimPayk'an 
kaval ex kila'achaniu ni kitlin, ni kit'in va 
kun Dios kmintachal. Chavaycha aniy kvil 
pero jantu kakmil kilaq'aman, va Dios 
kimalaqachal. 43 ¿Vali'iycha jantu mala'a- 
siyat!ik yu klajunau? Va jantu tamaqga- 
mayan ka'asmakt'ik, va xlhiyucha. 44 Yu 
mimpayk'an va aqmogxnu! junita, va 
mak'ayat!ik yu yucha maqamay. Yucha 
junita jamaqnini' tus tejkan pu'aqtaynichal 
lakamunukpa'. Yucha vamun lhipa'iniy yu 
jalaklkanti, jantu lay najun yu lagsaval. 
Tejkan jalaklkanan yucha va ixkilchuncha. 
Yucha va jalaklkana' junita y va yucha 
xajapay tachun yu jalaklkanti. 45 Kit'in 
klhichiviniy yu lagsaval, xlhiyucha 
uxiknan jantu kilalhakapu'aniyau. 46 Ni 
uxiknan jantu matichun lay kalhitaulal ni 
kit'in klhittajun talaqalhin. Chavay incha 
kitlin klhichiviniy yu lagsaval, ¿ex 
valiliycha jantu kilalhakapu'aniyau yu 
knajun? 47 Yu lagsaval ixnavin Dios yucha 
qasmat!a ixchivinti Dios. Uxiknan jantu 
ixnavin Dios ka'unt'ik, xlhiyucha jantu 
asmakp'ut'unat'ik ixchivinti Dios. 


Ni Cristo aqts'iyajcha ix'alin 


48 Ex chuncha tajunil ni israelitas: 

—Kijnan klajuniu ni uxint!i va qayn- 
taun machaqa k'at!i Samaria. Klajuniu ni 
uxint'i va laqtanuyan laqataun aqmoqxnu' 
y va lagsaval. 

49 Ex naul ni Jesús: 


—Kit'in jantu kaklhitsukul aqmoq- 
xnu!. Kitlin yu kmakay va kto'oyay ni 
kimPay, pero uxiknan jantu kilato'o- 
yayau ni kitlin. 50 Jantu klalhijunau 
kilato'oyau ni kit'in pero alin qayntaun 
yu lhinajun kakto'oyakal. Yucha va Dios 
yu lay muk'ay laqtaqal. 51 Kitlin vas 
klajunau. Matichun lapanaki yu makay 
kuenta kinchivinti yucha jantu aqtaun 
kaniya!. 

52 Ex tajunil ni israelitas: 

—Chavay ox ijk'atsayau ni uxint'i 
lagsaval lhit'a'un agmogznu'. Ni 
Abraham ali yu ixtalaqpute'ey ixchivinti 
Dios magancha yu'uncha si tanil. Ex 
uxint'i, ¿valiliycha na'uncha ni yu 
kamakaya' kuenta minchivinti yucha 
jantu aqtaun kaniya!? 53 ¿Apalaycha ay 
k'at'i ni uzint'i xajantu yu kimpayk'an 
Abraham yu magancha nil? Vachu yu 
magancha ixtalaqpute'ey ixchivinti Dios 
tanitacha. ¿Tas'ayucha lhilak'an ni 
uxint'i? 

54 Ni Jesús jaqaltaychoqol, 
jalakjunil: 

— Yu va kit'in kilaq'aman kakto'o- 
yakal ex jantu tu'uchun xtapal kaval 
kinto'oyaka. Pero yu kinto'oyay kit!in va 
kimPay. Yucha naunat'ik va miDiosk'an 
junita. 55 Yucha jantu misp'ayat'ik pero 
kit'in ox kmispay. Incha kit'in kakla- 
juniu jantu kmispay ex kakval tacha 
gayntaun jalaklkanaj lapanaki vachu va 
chun tacha uxiknan. Pero kit'in laqsaval 
kmispay y kmakay kuenta ixchivinti. 

56 Ni mimpayk'an Abraham yu 
magancha ixt'ajun ayaj 1hi'achantajul 
tejkan k'atsal ni kalagts'ina' ni julchan 
tejkan kitlin kakmina'. Tejkan chuncha 
lagts'il ayaj Ihilachantajul. 

57 Ex tajunil ni israelitas: 

—Jantuka' malaqch'ip'iniy 
cincuenta mijach'itin. ¿Vali'iycha 
na'uncha uzint'i misp'ay ni Abraham? 

58 Ex ni Jesús jalakjunchogol: 

—Kit'in ktlajun mas va tavanancha, 
mas tejkan jantuka' istsukuy ni 
Abraham. 

59 Ex nimancha tasaklhi chiyux para 
katalakat'almal ni Jesús. Pero ni yucha 

niman ts'alaj tamagsaglhi. Astan ch'apal 
ixlakatin, taxtulcha ni laka ay lakatajtan, 
va alcha. 


Ni Jesús malakavanil qayntaun 
la'ach'ix yu chuncha tsukul 


1 Chuncha ta'an ixt'ajun tapasana!' ni 

Jesús ancha laqts'il qayntaun la'a- 
ch'ix yu chuncha tsukul. 2 Ex ixt'altanan 
yu ixjalakmalaniy talhisakmil, tajunil: 

—Jamalanini', ¿vali'iycha tsukulcha 
la'ach'ix ni aniy lapanaki? ¿Va por ixtala- 
galhin ixpay ali ixnati o va por ixtalaqa- 
lhin ni yucha? 

3 Chuncha ni Jesús jalakjunil: 

—Jantu por ixtalagalhink'an ixpay ali 
ixnati kaval, nisin por ixtalagalhin ni 
yucha. Va para lay kamasukal ixlhitapatsa 
ni Dios. 4 Tejkan vananaj tunkujunta ex 
lay tapatsakan pero tejkan puts'ista 
jantucha lay. Vachu va chun chavaycha 
magsk'iniy kamakau ixlhitapatsa yu kima- 
laqachal. Astan kamina! ni japuts'isni' 
tejkan jantucha matichun lay katapatsaya'. 
5 Chavaycha vananaj ktijuyal aniy lakamu- 
nukpa' ex chuncha kalakmapulkulnita 
xalapanakni lakamunukpa!. 

6 Tejkan chuncha naun'ol ni Jesús, ex 
agchuj'ul lakattun. Aqtayl makay pul'an 
kun ixchuj'uti ex lIhilakpuxapal ni 
la'ach'ix. 

7 Ex junil ni la!ach'ix: 

—Chavay kap'inch'iycha oqxpucha'a' 
lakxkan yu junkan Siloé (yucha naun- 
putun yu malagachakanta). 

Ex ni la'ach'ix alcha oqxpucha'a!. 
Tejkan minchoqgolcha va oxicha ixjalaka- 
vanan. 8 Chuncha ni ixt'amachaqan ali 
tachun yu ixtalagts'in ta'an ixtaulay ixpu- 
sk'in limosna, yu'uncha si ixtalalhisakmiy 
siya yu'uncha: 

—¿Ni aniy lapanaki jantu yu! yu 
ixtaulay ixpusk'in limosna? 

9 Lati ixtanajun: 

—Va yucha junita. 

Pero lati ixtanajun: 

—Tasuy tacha yucha pero jantu yu! 
kaval. 

Pero ni la!ach'ix yucha ixnajun: 

—Chun, va kit'in kunita. 


10 Ex talhisakmil va tajunil: 

— ¿Ex tas laycha p'alak'avanan? 

11 Ex ni la'ach'ix jaqaltayanal, va 
jalakjunil: 

—Qayntaun lapanaki yujunkan Jesús 
makal pul'an y kilhilakpuxapal la kilaq- 
chul, ex astan kijunil: “K!ap'inch'iy laqa- 
pu'an la xalakxkan Siloé, ancha k'a'oq- 
xp'uch'a'aye!e.” Ex kit'in niman k'al. 
Tejkan k'oqxpucha'al ex klakavanalcha. 

12 Chuncha agtaun talhisakmi- 
choqol, va tajunil: 

—¿To'oxtaycha yal ni anchanu 
lapanaki? 

Ex yucha naul: 

—Jantu ijk'atsay to'oxtaycha yal. 


Yu fariseos talhisakmil ni la'ach'ix 
ta'ayucha malakavanil 


13 Ex astan ni lapanaki yu la!ach'ix 
ixjunita, talha'al ta'an ixtayanal ni 
fariseos. 

14 Ni anchanu julchan tejkan ni 
Jesús la'oxinil kun pul'an ixlagchul ni 
la'ach'ix va xajulchan jastaknati ixju- 
nita. 15 Ex ni fariseos talhisakmichogol 
tas palakavanalcha. Ex jalakjunil ni 
la'ach'ix: 

—Ni lapanaki yu kimalakavanil 
yucha kimuk'anil pul'an la kilagchul, ex 
kimalaqachal oqxpucha'a!, ex k!aqtayl 
klakavanan. 

16 Lati ni fariseos tanaul: 

—Yu malakavanil ni aniy lapanaki 
yucha jantu kaminchal kun Dios, jantu 
to'oyay xajulchan jastaknati. 

Chuncha yu alati vachu tanaul: 

—Pero incha va magtaqalhini lapa- 
naki junita, ¿ex tas laycha kapumakal 
laj'ay axtoqnu'? 

Chuncha alil la'at'uy jatapastak'ati 
siya yu'uncha. 

17 Ex agtaun talhisakmil ni lapanaki 
yu la'ach'ix ixjunita, va tajunil: 

—Chavay ni lapanaki yu malaka- 
vanin, ¿tas lIhilaycha ni uxint'i? 

Ex jagaltayanal yu la'ach'ix ixjunita, 
va naul: 

—Kit'in knajun ni yucha va qayn- 
taun yu laqpute'ey ixchivinti Dios. 

18 Ni anchanu israelitas jantu ixtalha- 
kapu'an ni yucha yu la'ach'ix ixjunita y 
chavay laycha lakavanan. Xlhiyucha tajun- 
ta'inil ixpay ali ixnati. 19 Ixtalhisakmin ni 
yu'uncha, va tajunil: 

—¿Yucha ni aniy ni mints'alk!an? 
Naunat'ik ni va la'ach'ix tsukul. ¿Ex tas 
pulaycha lakavanan? 

20 Yu ixpay ali ixnati tanaul: 

—Kijnan ox ijk!atsayau ni va yucha ni 
kints'alklan y yucha va la'ach'ix tsukul. 

21 Pero jantu k'atsayau tas laycha palaka- 
vanal. Vachu jantu k'atsayau talayucha 
la'ozinil ixlaqchul. Lay k'alhisakmit'ik ni 
yucha. Yucha jantucha s'at'a kaval. Yucha 
lay katajunan tas laycha palakavanal. 

22 Yu'uncha ixtatalhanan, xlhiyucha 
chuncha tanaul. Ni xalaj'aynin israelitas 
ch'antauncha ixtamakata ixjatapastak'at- 
k'an. Ixtanajun incha matichun kalhaka- 
pu'al ni Jesús va yu Cristo junita, yucha 
katatinaqxtul laqa chaqa' ta'an ixtataq- 
xto'a ni lapanakni. 23 Xlhiyucha tanaul ni 
ixpay ali ixnati: Jantucha s'at'a kaval y lay 
k'alhisakmit'ik ni yucha. 

24 Ni israelitas aqtaun tajunta'ichoqol 
ni lapanaki yu la'ach'ix ixjunita, va 
tajunil: 

—La ixlaka'ukxpu' ni Dios kilalhitau- 
Iniu yu lagsaval. Kijnan ox kmispayau ni 
anchanu lapanaki yu palay makan, yucha 
ayaj magtagalhini lapanaki junita. 

25 Ex jagaltayl ni lapanaki yu la!ach'ix 
ixjunita, va jalakjunil: 

—Kit'in jantu ijk!atsay incha va maqta- 
galhini lapanaki junita. Vamun ijk'atsay ni 
kit'in va la!ach'ix xajkunita y chavay 
laycha klakavanan. 

26 Chuncha aaqtaun talhisakmichoqol, 
va tajunil: 

—¿Tas makancha? ¿Tas 
pumalakavanincha? 

27 Ex naul ni la!ach'ix: 

—Kit'in klajuntaucha pero jantu kila- 
lhakapu'aniu kinchivinti. ¿Vali'iycha 
naunat'ik aaqtaun klajunchoqoo? ¿Vachu 
va tla'tuxap'inat'ik ni yucha? 

28 Chuncha ox talaktu'ul, va tajunil: 

—Uxint!i maqamayan kat'apiti ni 
anchanu lapanaki. Kijnan vamun Moisés 


kintamaqamayan kakt'a'au. 29 Ni Moisés 
yucha ijk!atsayau ni lagsaval t'achivinil 
Dios pero ni anchanu lapanaki yucha 
jantu k'atsayau to'oxtaycha minchal. 

30 Chuncha ni la'ach'ix jaqaltayl, va 
jalakjunil: 

—Tus vak ijk'atsan. Naunat'ik ni 
uxiknank'an jantu k!ats!layat'ik to'o- 
xtaycha minchal, pero ni kit'in kimala- 
kavanil. 31 Laqsaval ox k'atsayau ni Dios 
yucha jantu qalasmakputun yu magta- 
qalhinin. Yucha jaqalasmat!a vamun yu 
tatoloyay y tamakay yu lhinajun. 

32 Jantu agtaun k'atsayau matichun yu 
lay kak'uch'ul yu la'ach'ix katsukul. 

33 Ex chuncha yu anu lapanaki incha 
jantu kaminchal kun Dios ex jantu lay 
tu'uchun kamakal. 

34 Ex tajunil ni la!ach'ix: 

—Uzint'i tstuk'u kun 1huu talaga- 
lhin, ex chavay ¿va uxint'i kilamalani- 
putunau ni kijnan? 

Ex chuncha va nimancha tatinaqxtul 
ni laqa chaqa! ta'an ixtataqxto'a ni 
israelitas para jantucha katanuchoqol. 


Ni lapanakni yu jantu tamispay Dios 
va tacha la'ach'ixin tajunita 


35 Ni Jesús niman k'atsal ni lapanaki 
yu la'ach'ix ixjunita ixtatinagxtutacha 
laqa chaqa! ta'an ixtatagxto!'a ni israe- 
litas. Ex tejkan paxtoqlhi va lhisakmil: 

—¿Uxint'i lhak'ap'up'in yu val 
Sas'atla Lapanaki? 

36 Ex qaltayl, va junil: 

—Jalhachimo'onu', k'i'un tastayucha 
junita para lay kaklhakapu'al. 

37 Ex junil ni Jesús: 

—Uxint'i misp'aycha y laqts'in- 
t'acha. Va kitlin kunita yu chavaycha 
kt'a'un tlachivin uxint'i. 

38 Ex ni la'ach'ix va talagtsoqoq- 
talcha ta!an ixyal ni Jesús, va junil: 

—Ox klhakapu'anan ni uxint'i, 
Jalhachimo'onu k'at'i. 

39 Ex naul ni Jesús: 

—Kit'in kchil ni aniy lakamunukpa' 
va para lay kamuk'anikal ixlaqtaqalk'an 
yu tapaxtoqniy. Chuncha kmil para 
kaklaqla'oxinil ixlaqchulk'an yu 

la'ach'ixin. Vachu yu ox talakavanan para 
kata'akxajchal tacha la!ach'ixin por jantu 
kintalhakapu'an. 

40 Lati ni fariseos yu ancha ixtayanal 
tejkan taqasmaklhi tacha naul ni Jesús ex 
talhisakmil, tajunil: 

— ¿Ex kijnan vachu' va la'ach'ixin 
kuntau? 

41 Chuncha jagaltayl ni Jesús, 
jalakjunil: 

—Incha la'ach'ixin ka'unt'ik, ex jantu 
tu'uchun lagtagal k'amuk'anik'ant'ik. Pero 
naunat'ik ox jalak'avananat'ik. XIhiyucha 
muk'anik'anat'ik milagtagalk'an. 

Qayntaun xalhistakna' borregos 
1 0 1 Chuncha ni Jesús jalakjunil: 

—Lagsaval klajunau incha 

matichun lapanaki tanuy ixpulakna laka 
korral pero incha jantu putanuy ta'an yal 
xapuerta ex ni yucha va alhavana' junita, 
laqatap'asta maxtuy yu jantu ixnavin. 2 Yu 
putanuy ta'an yal xapuerta ex ni yucha va 
yu xalhistakna! borregos. 3 Ancha qayn- 
taun malaqlti'aniy xapuerta para katanul. 
Ex lakt!asaniy la ixtaqa'utk!an laqatamin 
ni borregos. Yu'uncha niman tagasmat'a 
ixchivinti para kalakmaxtul laka korral. 
4 Tejkan lakmaxtu'ojoy tachun yu ixnavin 
ex jap'ulaycha ni yucha. Tachun tat!a'an, 
va taqalmispay ixchivinti. 5 Pero tejkan 
jalaktlasaniy agayntaun yu jantu tamispay, 
ex jantu taqalasmat'a, jantu tat'a'an. Jantu 
taqalmispay, xlhiyucha va niman 
talajgosmaj'an. 

6 Ni Jesús chuncha jalakjunil ni fari- 
seos pero yu'uncha jantu katamalagasil. 


Ni Jesús ox jalaklhistak'a ixlapanakni 
tacha ixborregos kataval 


7 Ex aagtaun ni Jesús jalakjunil: 

—Lagsaval klajunau, ni kitlin va 
xapuerta kunita ta'an lay taputanuy ni 
borregos. 8 Tachun yu p'unaj takilachil, 
yu'uncha va alhavanan ixtajunita. Ixta!a- 
lhaumaxtuputun yu jantu ixnavink'an 
kaval, pero ni borregos jantu katagala- 
smaklhi. 9 Ni kit'in va xapuerta korral 
kunita. Ta'ayu' yu kaputanuya' ta'an yal 
xapuerta, yucha kalaqtaxtuya'. Kajuna' 


tacha laqataun borrego yu lay tanuy y 
lay taxtuy ni laka korral, lay temay yu 
ka'uputul. 

10 ”Yu alhavana' yucha min vamun 
para ka'alhavanal, vachu para kamaq- 
ninil y para kalakt'ilhinin'ol. Kit'in 
kminta va para lagsaval lay katalhi- 
tsukul yu ox jatsukunti y para kata- 
lhaval yu achati la ixjatsukuntik'an. 

11 Ni kit'in ox xalhistakna! borregos 
kunita. Yu ox xalhistakna' borregos, 
yucha magxta'a ixjatsukunti para ox 
katatsukul. 12 Pero qayntaun oqgxtamati 
yu mapalkan jantu ixnavin kaval ni 
borregos. Xlhiyucha tejkan min yu 
magftali', ex yucha niman takyajuy. Ex 
yu magtali' jalakch'apayachal ni 
borregos y vali'iy t'ikl taputauk!ay. 

13 Chuncha ni anchanu lapanaki jalak- 
makauntijlaycha. Yucha jantu makay 
kuenta ni borregos, vamun yu ixlhilha- 
jati makay kuenta. 

14 'Kit'in kunita yu lagsaval ox xalhi- 
stakna' borregos. Ox klakmispay kibo- 
rregos, vachu yuluncha ox kintamispay. 
15 Vachu chun tacha kimPay ox kimi- 
spay ni kit'in, kittin vachu ox kmispay 
ni yucha. Kit'in kmagxta'a ketsukunti 
para ox katatsukul ni kiborregos. 

16 Vachu klhit'ajun alati borregos yu 
jantu xanavin aniy laka korral kataval. 
Yu'uncha vachu maqsk'iniy kaklak- 
lhimil. Kintato'oyaya!, va oqxlaqtaun 
ka'alina' laka korral. Va qayntaun xalhi- 
stakna' kuna!. 

17 'Kitlin kmagxta'a ketsukunti para 
kaknil ex astan kaklaqa'ichoqol ketsu- 
kunti. Xlhiyucha yu kimPay ayaj ki'a- 
chaniy. 18 Jantu matichun lay kima- 
xtuniy ketsukunti. Va kit'in kmagxta!a 
kilaq'aman. Kit'in lay kmagxta'a, vachu' 
lay kaklaqa'ichoqoya!. Va chuncha kilhi- 
junil kimPay. 

19 Tejkan chuncha taqasmaklhi ni 
israelitas va nimancha tumpaj taval. 

20 Lati tanaul: 

—Ni yucha ka va aqmoqxnu' 
Ihitlajun la ixjatsukunti, vachu va lokoj. 
¿Valiliycha mak'ayat'ikcha kuenta yu 
najun? 

21 Pero yu alati tanaul: 

—Jantu chiviniy tacha kalhitsukul 
agmogznu'. Lagataun agmogznu' jantu lay 
kalakmalakavanil yu la'ach'ixin. 


Ni israelitas talaktanchaniy yu 
makay ni Jesús 


22 Ancha Jerusalén lhik'asnin ixjunita 
tejkan yu ancha machagan va ixtat!ajun 
makaninin xak'atan yu ay lakatajtan. 23 Ni 
Jesús va ixtijuyal la ixlhimagspa' laka ay 
lakatajtan ta'an ixjapuch'anan Salomón. 
24 Ex ancha tamalagachoqoxnul ni israe- 
litas va aqtayl talhisakmiy, va tajunil: 

—¿Tasvanancha kilalhitaulniyau yu 
lagsaval? Incha va uxint'i ni Cristo yu 
lak'ulatan ni Dios chavaycha va aqtauncha 
kilajuniu. 

25 Ex jagaltayl ni Jesús, jalakjunil: 

—Kit'in klajuniucha pero jantu kilalha- 
kapu'aniyau. Tachun laj'ay axtoqnu! yu 
kmakay la ixtap'asta ni kimPay ancha ox 
tasuy para lay kilapumispau. 26 Uxiknan 
jantu kiborregos k'a'unt'ik xlhiyucha jantu 
lhak'ap'up'inat'ik. 27 Yu kiborregos 
yu'uncha kintaqalmispay. Kit'in vachu' 
klakmispay ni yu'uncha, va kintat!a'an ni 
kittin. 28 Kit'in klagxtaqniy jatsukunti yu 
jantu agtaun kami'oya'!. Yu'uncha jantu 
aqtaun kataniya!, vachu jantu aqtaun 
matichun kimaxtuniya' la kimaka'. 29 Va 
kimPay yu kimagxtaqnil, vamun yu! ay 
junita. Jantu matichun lay maxtuniy la 
ixmaka'. 30 Yu kimPay Dios ali kit'in va 
taun kuntau. 

31 Ex ni israelitas aaqtaun talakasak- 
chogol chiyux para katalakat!almal. 

32 Pero ni Jesús jalakjunil: 

—Kun ixtap'asta kimPay kit'in klama- 
suniu lhuu axtoqnu! yu laj'ay lhitapatsa. 
¿Ex tisuncha yu klamasuniu yu 
kilalhilakat'almaputunau? 

33 Chuncha ni israelitas tagaltayl, va 
tajunil: 

—Kijnan jantu klalhilakat'almayau por 
yu laj'ox lhitapatsa yu mak'at!i. Va klalhi- 
lakat'almayau por minchivinti. Chuncha 
tacha na'un ayaj tlap'asaniy ni Dios. 
Uxint'i vali'iy lapanaki k'at'i pero mak'a- 
k'an milaq'aman tacha Dios k!a'unt'i. 


34 Ni Jesús jalakjunil: 

—La mimpalhachimo'onk'an ancha 
tsloqkanta yu najun inchine: “Kit'in 
klajuniu ni uxiknan va dioses unt!at!ik.” 
35 Yu tstoqmuk'akanta la ixchivinti Dios 
va si laqsaval. Ancha Dios jalakjunil 
dioses ni anchanu lapanakni yu jalaq- 
malagachanil ixchivinti. 36 Dios kilak- 
saklhi para kimalagachal kakmil aniy 
lakamunukpa'. ¿Ex valiliycha kilaju- 
naucha ni kit'in va ktlajun tapasanini' ni 
Dios vamun por yu klajunau ni kitlin va 
Sas!atla kunita? 37 Incha kit'in jantu 
kmakay ixlhitapatsa kimPay ex jantu 
magsk'iniy kilalhakapu'aniu yu 
klajunau. 38 Pero kit'in aqts'iyaj va 
kmakay ixlhitapatsa ni kimPay. Ex mas 
jantu kilalhakapu'aniyau yu klajunau, 
magsk'iniy kilalhakapu'aniu tejkan 
laqts'inat'ik ni lhitapatsa yu kmakay. 
Chuncha lay ox k'atslayat'ik ni kimPay 
va ch'antaun junita kun kit'in y kit'in 
vachu! ch'antaun kunita kun yucha. 

39 Ex aagtaun ixtalaqxaqamaputun- 
chogoy ni Jesús, pero tamagangoslhi. 

40 Ex anchoqgolcha aaqtaun tus ta'an 
takuktachal xala!axkan Jordán ta'an 
Juan p'unajixmaqchaj'avanan. Ex ancha 
taulchalcha. 41 Ancha qaynlhuvaj lapa- 
nakni ixtalaqminta ni Jesús, va tanaul: 

—Ni Juan yucha jantu kamasul yu 
laj'ay axtoqnu', pero tachun yu naul 
tejkan lhichivinil ni Jesús va si laqsaval 
val. 

42 Chuncha qaynlhuu lapanakni 


talhakapu'al ni Jesús. 
1 1 1 Ix'alin qayntaun lapanaki yu 
ixtaqan'ay yu ixjunkan Lázaro. 
Va machaqa! Betania ixjunita talan ixpu- 
taulank'an ixjat'alapanakni yu junkan 
María ali Marta. 2 Ni anchanu! María 
vachu va yu! yu lhilakxapanil yu s'ejen'e 
la ixch'aja! ni Jalhachimo'onu' Jesús ex 
malakxixinil kun ix'aji. 3 Chuncha 
ixla'attuyk!an jat'alapanakni tamalaga- 
chanil chivinti ni Jesús. Tajunil: 
—Jalhachimo'onu', chavay ni mi'a- 
migo tagan'ay. 


Ni Lázaro nilcha 

4 Ni Jesús tejkan qasmaklhi va naul: 

—Yu aniy tagan'ati ch'apata jantu 
ka'aqxajtachal ixlhinin. Va para kama- 
sukal ixlayaxtu ni Dios, vachu ki'ayaxtu ni 
kit'in yu isTs'al kunita. 

5 Ni Jesús ayaj ixlakpaxkay ni Marta 
ali ixtlalapanaki ali Lázaro. 6 Pero vananaj 
taqmagal paqt'uy ancha ta'an ixvil mas 
tajunilcha ni Lázaro taqan'ay. 7 Ex astan 
jalakjunil yu ixjalakmalaniy: 

—Chavay ka'anchoqoocha aagtaun ni 
Judea. 

8 Ex yu ixjalakmalaniy tajunil: 

—Jamalanini', jantuka! paqlhuu jun yu 
machagan Judea ixtalakat'almaputunan 
para katamaqnin. ¿Ex aagtauncha 
uxap'inch'o!'oy? 

9 Ex jalakjunil ni Jesús: 

—Taun julchan lhit'ajun laqakaut'uy 
hora. Yu tijuyal tunkuj yucha jantu 
aystukkan, va lakavanan ta'an alin 
xamaklku lakamunukpa'. 10 Pero yu 
tijuyal lakaputs'isni' yucha aystukkan, va 
tslanqaniy maklku. 

11 Ex astan naul: 

—Ni ki'amigojk'an Lázaro chavaycha 
ltatay pero ktelen maqlo'onu!. 

12 Yu ixjalakmalaniy tajunil: 

—Jalhachimo'onu', incha vali'iy 
ltatay, ex chun palay kajunchoqoya!. 

13 Tejkan naul ni va ltatay yucha naun- 
putun ni Lázaro ixnitacha. Ixt'altanan yu 
ixjalakmalaniy, yu'uncha talhilal vali'iy 
ltatati ixlhichiviniy. 14 Ex ni Jesús va 
aagtauncha vas jalakjunil para katamalaqgasil: 

—Ni Lázaro yucha nitacha. 

15 Chavaycha kit'in ayaj klhi'achantajuy ni 
jantu an xakvilchal. Apalay ox kaxajtachal 
para uxiknan para apalay kilalhaka- 
pu'anau. Ka'au lagts'inin. 

16 Ex ni Tomás yu ixtalhimapaga'uy 
Jachiyan va jalakjunil ni alati ixt'altanan 
Jesús: 

—Kat'alaucha ni Jesús para kanicha'au 
ch'antaun kun yucha. 


Ni Jesús va yu jamaqlo'ochoqoy janinin 
y yu xta!a jatsukunti 


17 Tejkan cha'alcha ni Jesús ex k'atsal 
ni va pagt'aticha ix'aknuy ni Lázaro. 


18 Ancha laka putaulan Betania, va 
uksts'uniy laka putaulan Jerusalén, 
jantu kalaqcha'al la'attutu kilometro. 
19 Lhuvaj israelitas ixtalaqminta ni 
Marta ali María. Ixtamalaka'ulaputun 
para jantu katamaganinil por nil ni 
Lázaro yu ixtlalapanakk'an. 20 Tejkan 
Marta k!atsal ni valaycha kacha'al ni 
Jesús, ex niman takyau'al laga'ini'. Yu 
María vananaj tamakaul ixpulakna la 
ixchaga'. 21 Ni Marta junil ni Jesús: 

—Jalhachimo'onu', incha aniy 
ixt'a'ul ex ni kintlalapanakk'an ka jantu 
ixnil. 22 Pero kit'in ijklatsay ni uxint'i, 
tachun yu chavaycha k'asktiniye'e ni 
Dios, yucha kamagxtagniyan. 

23 Ex ni Jesús qaltayl va junil: 

—Yu mimp'isaga yucha kakujcho- 
qoya! laka janinin. 

24 Ex qaltaychoqol ni Marta, va 
naul: 

—Chun, kitlin ijklatsay ni kakujcho- 
qoya! ni kimp'isaga, astan tejkan kata- 
kujchogoya' ni janinin, tejkan katamak- 
tayacha ni lakamunukpa'. 

25 Ex ni Jesús junil: 

— Va kit'in klaqmaqlo'oy ni janinin, 
vachu kxta'a ni jatsukunti. Ex ta'ayu! yu 
kilhakapu'al ni kit'in mas kanil katsuku- 
chogoya' aagtaun. 26 Tachun yu alin 
ixjatsukuntik'an, incha kintalhakapu'an, 
ex yu'uncha jantu aqtaun kataniya!. 
¿Lhak'ap'up'in yu aniy? 

27 Ex ni Marta junil: 

—Chun, Jalhachimo'onu', kit'in 
klhakapu'an ni uxint'i va yu Cristo k'at'i 
yu Sas'at'a Dios unit'a yu ixmaqsk'iniy 
kamil aniy lakamunukpa". 


Qalhun ni Jesús 


28 Tejkan chuncha jun'ol va 
nimancha takyau'al junta'in ixt!alapa- 
naki María. Ex sag junil: 

—Ni jamalanini' aniy yal, va 
tlachivinputunan. 

29 Tejkan chuncha qasmaklhi ni 
María va nimancha takyau'ostaulal, va 
laq'al ni Jesús. 30 Ni Jesús jantuka! ixta- 
nuyachal ni laka putaulan, vananaj an 
ixyal talan Marta paxtoqlhi. 31 Tejkan 

takyau'ostaulal ni María, y niman taxtul la 
ixchaga', ex ni israelitas yu ancha ixta- 
tlajun malaka'ulanan, tat'a'al, ixtalhilay va 
al galhu' laka putaknun. 

32 Tejkan cha'al ta'an ixyal ni Jesús ex 
ni María niman ta'agtsogoqtanil, va junil: 

—Jalhachimo'onu', incha va aniy 
ixtla'ul ex ni kimp'isaga Lázaro ka jantu 
ixnil. 

33 Ex ni Jesús va laqts'il ayaj qalhun ni 
María, vachu' ixtaqalhun ni israelitas yu 
tatlamil, ex tus xkanil ixjalhanuti. 

34 Ex jalhisakmil, va jalakjunil: 

— ¿Tas ancha xamaknuyat'ikcha? 

Va tajunil: 

—Kat'at!i laqts'ini', Jalhachimo'onu'. 

35 Ex qalhul ni Jesús. 36 Ex ni israelitas 
tanaul: 

—K'alaqts'int'ik. Ni yucha ayaj ix'a- 
chaniy ni Lázaro. 

37 Alati vachu tanaul: 

—Yu aniy yucha lay malakavaniy la'a- 
ch'ix. Ka lay ixk'uch'ul para jantu ixnil ni 
Lázaro. 


Ni Lázaro kujchoqol laka putaknun 


38 Ni Jesús ixmaganinij'anta ni laka 
putaknun. Ni putaknun va taun poqgapaj 
talpa ixpumalakchaukanta laqataun ay 
chiyux. 32 Chuncha ni Jesús naul: 

—K'ama'osuttikcha ni chiyux. 

Ex ni Marta yu ixt'alapanaki ni lijunto 
Lázaro niman naul: 

—Jalhachimo'onu', chavay ka ayaj 
akamincha, va pagt'aticha xajun tejkan 
nil. 

40 Ni Jesús junil: 

—Kit'in kunin incha k'alhak'ap'up'i- 
ne'e ex k!alaqts'ine'e ix'ayaxtu ni Dios. 

41 Ex tamagosul ni chiyux, ex ni Jesús 
talagst'al lakt!iyan, va naul: 

—KimPay Dios, kit'in kxtaqniyan 
lhimalagpuchuncha ni uxint'i k'i'ala- 
smat'a. 42 Kit'in ijk'atsay ni uxint'i va si ox 
ktilalasmat'a. Va chuncha knajun para 
kataqgasmaklhi tachun ni lapanakni yu 
aniy tayanal, para katalhakapu'al ni 
uxint!i k'imala'ach'at'i aniy lakamunukpa!. 

43 Astan tejkan chuncha naul ex ayaj 
p'ays chivinil, va naul: 


—;¡Lázaro, kat!laxttucha ni anchanu 
laka putaknun! 

44 Ex ni lijunto Lázaro va ts'alaj 
taxtul ni laka putaknun. Va ox jamaq- 
ch'inti y jach'anch'inti ixjunita kun 
lagch'iti. Vachu! ix'ukxpu! ox jalagapu- 
paganti ixjunita. Ex ni Jesús jalakjunil: 

—K'amaqx'oqt'ik, kach'anx!oqt'ik, 
ex k'axt'aqnit'ik lakatin ka'al. 


Ch'antaun tamakal ixjatapastak'atk'an 
para chuncha lay katapuch'apachal ni 
Jesús 
(Mt. 26:1-5; Mr. 14:1-2; Lc. 22:1-2) 


45 Tejkan chuncha makal ni Jesús 
ayaj lhuu israelitas yu tatlacha!al ni 
María, yuluncha talagts'il, ex talhaka- 
pu'al. 46 Pero lati niman ta'al laqpute'e- 
ninin ni fariseos yu makal ni Jesús. 

47 Ex ni fariseos ali yu xa'ukxtinin 
kuras, vachu yu xalaj'aynin jalhachi- 
mo'onun va ch'antaun tatagxtoqlhi. 
Chuncha talajunil siya yu'uncha: 

—¿Chavay tas kalayaucha ni kijnan? 
Ni anu lapanaki t'ajun masunu' lhuu 
axtoqnu! yu laj'ay yu jantu aqtaun 
laqts'inkan. 48 Incha kaxtaqniyau 
lakatin chuncha tacha lay ex tachun ni 
lapanakni si katalhakapu'ana'. Ex yu 
talhachimo'onun yu machaqan Roma 
katamina', katalaqmagtaya' yu ay kila- 
katajtank!an, vachu katalakt'ilhiya! ta'a- 
kapuchun kimputaulank'an. 

49 Exnicha anchanu' jach'itin ix'alin 
gayntaun kuraj yu ixjunkan Caifás 
yucha jalakjunil: 

—Uxiknan jantu tu'uchun k'atstaya- 
t'ik. 50 Jantu mala'asiyat'ik. Apalay ox 
kaxajchal para kijnan incha kanil qayn- 
taun por yu alati lapanakni, para jantu 
tachun katstangau. 

51 Ni Caifás jantu x'aman chuncha 
kanaul. Yucha va xa'ukxtin kura ixjunita 
ni anchanu' jach'itin. Ni Dios va xtaqnil 
ixchivinti para kanaul ni Jesús va 
magsk'iniy kanil por yu israelitas. 

52 Vachu jantu vamun por yu'uncha 
kaniya'. Vachu! magsk'iniy kanil por 
tachun ni sas'atlan Dios yu vali'iy t'ikl 
taputauk'ata lakamunukpa'. 53 Exnicha 

ni israelitas yu ixtalhachimo'onun va 
ch'antaun taval para katamaqnil ni Jesús. 

54 Xlhiyucha ni Jesús jantucha ixti- 
juyal ta'an ixtatijuyanal ni xajalhachi- 
mo'onun israelitas. Va taxtulcha xalaka- 
t'un Judea, alcha lakataun putaulan yu 
junkan Efraín lakak'avinan. Ancha tama- 
kaulcha kun ixt'altanan yu ixjalakmalaniy. 

55 Va ixtalukststuniy ni Paxku yu ay 
ixk!atank!an ni israelitas. Lhuvaj lapanakni 
ixtataxtutacha la ixputaulank'an. Ixtalan- 
tacha laka putaulan Jerusalén. Yu'uncha 
p'unaj ixtacha!amaj'an yu jantu ox tacha 
ixlhinajun la ixlhachimo'onk'an para lay 
katatanul ni laka k!atan. 

56 Ancha ixtat'ajun lakxkaunan ni 
Jesús. Tejkan ixtatanuy ixpulakna ni laka 
ay lakatajtan, si ixtalalhisakmiy siya 
yu'uncha: 

—¿Tas lhilayat'ikcha? ¿Kamina' u jantu? 

57 Ni fariseos ali yu xa'ukxtinin kuras 
ixtach'iputun ni Jesús. Incha matichun 
kak'atsal talan kataulal, yu'uncha ixtalhi- 
najunta ni kalhitaulal para lay katach'il. 


Ni Jesús Ihich'anxapakal k'uch'u 
yu ayaj s'ej ix'akamin 
(Mt. 26:6-13; Mr. 14:3-9) 


1 2 1 Tejkan vananaj ists'anqay 

pagchazan para kalakacha'al ni 
xak'atan Paxku, ex ni Jesús alcha laka 
putaulan Betania, ta'an ixvil ni Lázaro yu 
majkujuchogol la ixputaknun tejkan ixni- 
tacha. 2 Ancha tamakal taun lakvayti para 
ixlhito'oyakan ni Jesús. Ni Marta yucha 
ixmujuy yu ixtatuy. Yu Lázaro ch'antaun 
ixtlavil laka mesa ni Jesús. 3 Ex ni María 
lhimil la'attutu ciento gramos yu p!ays 
s'ejen'e yu ayaj laqlhuu xtapal ixjunita. 
Chuncha lhich'anxapal ni Jesús. Ex astan 
malakxixinichogol kun ix'aji. Tus ta'akchun 
ixpulakna ni chaqa! la s'ej ix'akamin. 4 Ex 
ni Judas Iscariote, istslal Simón yu kamaq- 
xtagya' ni Jesús, ancha ixyal ch'antaun 
kun yu alati ixtlaltanan ni Jesús, va naul: 

5 —¿Vali'iycha jantu kastlakal yu 

s'ejen'e? Yucha lay ixlhist'ati tacha 
talhajay pumat'utu ciento oqxtamatin por 
paqtamin. Ex lay ixjalagxt'aqnin 
kilpatanin. 


6 Mas chuncha naul ni Judas yucha 
jantu lagsaval ixjalakmapayniy ni kilpa- 
tanin, va alhavana' ixjunita. Ni bolsa yu 
ixtapumujuy tumin yu ixtaxta!a ni lapa- 
nakni, va yucha ixlhit'ajun ex ancha 
ix'alhaumaxtuy. 

7 Ex ni Jesús va junil: 

—K'amak'aucha. Ni yucha agts!iyaj 
va ixlhilkama'ata para kaklhilakaxa- 
pakal tejkan kakniya". 8 Yu kilpatanin va 
tacha ka'alinacha kun uxiknank'an, pero 
yu kit'in jantucha magan 
kaklat'a!alinau. 


Talhilakchiviniy ni Lázaro 


2 Pumalhuvaj israelitas tak'atsal ni 
Jesús ixvilchal Betania. Ex ta'al 
laqts'inin pero vachu ta!al va para kata- 
laqts'il ni Lázaro yu majkujuchogol la 
ixputaknun tejkan ixnitacha. 10 Ex ni 
xa'ukxtinin kuras vachu ixtamaqniputun 
ni Lázaro. 11 Va por majkujuchogokal ni 
Lázaro ayaj qaynlhuucha israelitas ixta- 
lhakapu'an ni Jesús, ixtatlajun tama- 
kaunt!a'anan ni xa'ukxtinin kuras. 


Ni Jesús cha'al Jerusalén 
(Mt. 21:1-11; Mr. 11:1-11; Lc. 19:28-40) 


12 Lhuu lapanakni tacha'al ancha 
Jerusalén ta'an laka k'atan Paxku. 
Ataun julchan val, tak'atsal ni ancha 
ixlantacha ni Jesús. 13 Chuncha talaj'e- 
x'il xaxqoy ch!ap'a ex ta'alcha tastu- 
k'inin, tanaul: 

—;¡Kilamalagtaxtuyau! ¡Kato'oyakal 
yu minta la ixtaga'uti ni Dios! ¡Yucha va 
xaJalhachimo'onu' Israel! 

14 Ni Jesús temal laqataun burro ex 
putauk'alha'al, chuncha tacha najun 
ta'an iststoqkanta la ixchivinti Dios: 

15 Jantu kat!alhanant'ik ni uxiknan 
yu machagan Jerusalén 
unt'at'ik. 

K'alagts'int'ik ni 
miJalhachimo'onuk'an, 

putauk'alhiminta lagataun sas'at'a 
burra. 

16 Tejkan chuncha val, ixt'altanan ni 
Jesus yu izjalakmalaniy jantu katamala- 
qasil tachun yu ixt'ajun tapasana!. Astan 

tejkan ni Jestis anchogol lakt'iyan ez tapa- 
stakchogol yu chuncha ists'ogkanta. Ex 
tak'atsal va ixlhichiviniy ni Jesús kun 
tachun yu tapasal. 

17 Ni lapanakni yu talagts'il ni Jesús 
tejkan t'asanil ni Lázaro y majkujuchogol 
la ixputaknun, yu'uncha ixtalaqpute'e- 
chogoy tacha yu tapasal. 18 Xlhiyucha ni 
lapanakni niman ta'al tastuk'inin. Tak'a- 
tsal ni ixmakata ni anchanu! ay axtoqnu' 
yu masul ixtap!asta. 19 Ni fariseos ixtala- 
juniy siya yu'uncha: 

—K'alagts'int'ik, ni kijnan jantucha 
tu'uchun lay xamakayau. Tachun ni lapa- 
nakni tat!alanta. 


Lati yu ixtachiviniy griego 
talakxkajuy ni Jesús 


20 Lati lapanakni yu ixta'anta ni laka 
k'atan ancha Jerusalén va griegos ixtaju- 
nita. 21 Yu'uncha talaq'al ni Felipe yu 
machaqa! laka putaulan Betsaida xalaka- 
t'un Galilea, va tajunil: 

—Kijnan klaqts'inputunau ni Jesús. 

22 Ex ni Felipe niman chuncha al 
junini' ni Andrés, ex ixla'at'tuyk'an 
chuncha ta!al mak'atsaninin ni Jesús. 23 Ex 
chuncha ni Jesús jalakjunil: 

—Chavay lakachilcha hora tejkan ay 
kakmakakana' ni kit'in yu kval Sas'at'a 
Lapanaki. 24 Kit'in vas klajunau ni lagataun 
xat'in trigo incha jantu patajuy lakat'un 
para kataknul ex jantu tutuchun xta!a, va 
xlamancha. Pero incha patajuy y taknuy ex 
talhava'an, va xta!a lhuu xa'unikan. 

25 Ta'ayu' yu ayaj achaniy ixjatsukunti aniy 
lakamunukpa', yucha astan kamagats'an- 
gaya'. Pero yu magxtagtacha ixjatsukunti 
aniy lakamunukpa' yucha kalhaja'iya' 
xajatsukunti lakt'iyan yu jantu aqtaun 
kami'oya'. 26 Incha matichun kintapatsani- 
putun ex maqgsk'iniy kint'a'al. Ta'an 
kaktaula' ni kit'in ex yucha vachu' ancha 
kataula!. Yu kintapatsaniya' yucha vachu 
kato'oyakana!, ni kimPay ay kamakaya'. 


Ni Jesús laqpute'ey ixlhinin 


Ni Jesús taylha'al ixchivinti, va naul: 
27 —Chavaycha aniy hora ayaj kmaqa- 
ninin, tus ta'expatajuy kelhanuti. ¿Suncha 


ts'anqay kaksk'inil kimPay? ¿Va 
kaksk'inil para kimalaqtaxtul ni aniy 
maganlqgajnati? Jantu, va para yucha 
kminta ni aniy lakamunukpa!. 

28 KimPay k'at'i, ay klamak!ak!a para 
kato'oyakal mintaga'uti. 

Ex niman qasmakkal lagataun 
chivinti tus lakt'iyan, va naul: 

—Chavaycha kit'in aycha kmaka- 
kanta para kintato'oyal ni lapanakni. 
Aaqtaun kaklakmasunichoqgoya' 
kilayaxtu. 

29 Ni lapanakni yu ancha ixtayanal 
talhilal va jamaxkan makat'aul. Alati 
ixtalhilay va qayntaun ixmayul Dios 
tlachivinil ni Jesús. 

30 Ex ni Jesús jalakjunil: 

—Ni aniy chivinti yu xachivinkan 
jantu va para kit'in kaval, va para uxik- 
nank'an. 31 Chavaycha lakachincha 
julchan tejkan kamuk'akana' ixlaqtaga- 
Ik'an xalapanakni lakamunukpa!. 
Chavay kalaqtinagxtukanacha yu xaja- 
lhachimo'onu! ni aniy lakamunukpa'. 
32 Kit'in tejkan kakmuk'akana' talman 
aniy lakamunukpa', kaklakt'asani'o- 
yacha tachun ni lapanakni ni 
kintalaqmil. 

33 Chuncha naul ni Jesús para kata- 
malagasil tacha kapuniya'. 34 Ni lapa- 
nakni tagaltayl, tajunil: 

—Kijnank'an ijgasmat'aucha ni 
Cristo yu kalak'ulaya! Dios, yucha katsu- 
ku'alhiya'. ¿Valiliycha na'uncha ni 
Sas'at'a Lapanaki kamuk'akana' talman? 
¿Tas'ayucha ni anchanu! yu val Sas'at!a 
Lapanaki? 

35 Chuncha ni Jesús jajunil: 

—Chavaycha vananaj kataula' kun 
uxiknan ni maklku yu mapulkuy. Pero 
jantucha paqlhuu ts'anqay para ka'al. 
Chavaycha vananaj alin ni maklku xlhi- 
yucha magsk'iniy kat'i'unt'ayat'ik. 
Chuncha jantu vak kak'atstanapitik 
tejkan kaputs'isa'. Yu tijuyal lakapu- 
tslisni yucha jantu k!atsay talan pu'an. 
36 Ni kit'in yu xamaklku kunita, vananaj 
klat'avilanau. Ex k'alhak'ap'up'int'ik ni 
maklku yu mapulkuy. Chuncha k'atstu- 
k'uyapitik la kimaklku. 

Tejkan chuncha naun'ol ni Jesús, va 
al, va jatamagsaqnilcha ta'an ixtayanal. 


Ni lapanakni jantu katalhakapu'al 
ni Jesús 

37 Ni Jesús mas ixjalakmasunitacha 
lhuu axtoqnu' yu jantu aqtaun ixtalaqts'in, 
jantu ixtalhakapu'an. 38 Va maqsk'iniy 
chuncha katapasal tacha ts'oglhi ni Isaías 
yu magancha ixlaqpute'ey ixchivinti Dios, 
yu najun inchine!: 

Jalhachimo'onu', ¿tastayucha 
lhakapu'alcha yu kijnank'an 
klaqpute'eyau? 

¿Maticha lay kalagts'il ixtap'asta ni 
Dios? 

39 XIhiyucha jantu lay ixtalhakapu'an. 
Ni Isaías vachu ts'oqlhi yu najun inchine!: 

40Ni Dios jalakmakal la'ach'ixin, 

vachu! p'ays jalakmakanil 
ixjalhanutk'an 

para jantu katalakavanal 

y jantu katamalagasil la 
ixjalhanutk'an. 

Vachu jantu taluxamin kun kit'in 
para palay kaklakmakal la 
ixtagan'atk'an. 

41 Tejkan chuncha ts'oglhi ni Isaías lhichi- 
vinil ni Jesús, va laqts'il ixlayaxtu. 

42 Qaynlhuu laj'ay lapanakni talhaka- 
pu'al ni Jesús, pero jantu tsij ixtanajun. 
Ixtatalhauniy ni fariseos, ixtalhilay ni va 
lay kalaqtinaqxtukal ni laqa chaqa! ta'an 
ixtatagxto!a ni israelitas. 43 Apalay ixtama- 
qamay laj'ay kataval kun ni lapanakni 
xajantu kun Dios. 


Ixchivinti ni Jesús muk'aniy 
maganlgajnati ni lapanakni 


44 Ni Jesús p'ays chivinil, va naul: 

— Yu kilhakapu'an ni kittin vachu 
lhakapu'an yu kimalagachata. 45 Yu kilaq- 
ts'in ni kittin vachu' lagts'in yu kimalaga- 
chata. 46 Kitlin kminta tacha taun maklku 
yu mapulkuy aniy lakamunukpa' para 
kajkamapulkunil ni lapanakni yu kintalha- 
kapu'an. Ex jantucha katatamakaul laka- 
puts'isni. 47 Vachu yu qasmat!a kinchivinti 
pero jantu makay kuenta, yucha jantu 
kitlin kmuk'aniy maqanlgajnati. Kitlin 


jantu kakmil muk'anini' maganlgajnati 
ni lapanakni aniy lakamunukpa'. Va 
kminta para kajkalaqmalagtaxtul. 

48 Vachu yu jantu kilhi'ajin y jantu 
laga'iy kinchivinti yucha alincha yu 
kamuk'aniya!' ixmaganlqajnati. Tejkan 
kami'oya! ni lakamunukpa' exnicha 
kamuk'anikana! maganlgajnati por ni 
chivinti yu kit'in knaul. 49 Kit'in jantu 
kchiviniy kilaq'aman, ni kimPay yu 
kimalaqgachal yucha kilhijunil yu 
maqsk'iniy kaknaul, vachu! yu 
kakmasul. 50 Kit'in ox k'atsay tachun yu 
kilhijuniy kakmakal ni kimPay, yucha 
va para ka'alil jatsukunti yu jantu 
aqtaun kami'oya!. Xlhiyucha tachun yu 
knajun va yu kimPay kilhijuniy. 


Yu Jesús jalakch'ancha'al ni 
pumakaut'uy yu ixjalakmalaniy 

1 1 Va laycha kachil ni Paxku yu 

3 ay ixk!atank'an ni israelitas. 
Exnicha ni Jesús ox ixk'atsay ni 
lagcha'alcha ixhora para kamakauntij- 
lalcha ni aniy lakamunukpa'. Ixk!atsay 
ni ka'anchoqgoyacha ta!an vilchal ixPay. 
Yucha ayaj ixlak'achaniy ixlapanakni yu 
ixtlatilukxuyanal aniy lakamunukpa', 
jantu agtaun kami'ol ixjapaxkanti. 2 Va 
laycha ka'aqtaynil ni vayti. Exnicha ni 
xa'ukxtin aqmoqxnu! ixlhimanunita la 
ixjatapastak'ati ni Judas Iscariote yu 
iststal Simón para kamagxtaqlhi ni 
Jesús. 3 Yu Jesús oxicha ixk'atsay ni 
yucha va kun Dios ixmintachal, y ka'an- 
chogoya' kun yucha. Vachu! ixk!atsay ni 
ixPay magxtaqni'ol la ixtamaka!' tachun 
yu alin para kalhichimo'ol. 4 Ex ostayal 
talan ixtatlajun vaynin, maj'al ixlaqch'iti 
yu ixmulata y lIhitampach'ikal agxtaun 
toalla. 5 Ex pulal taun paxutu xkan 
aqtayl lakch'ancha!'ay ni pumakauttuy 
yu ixjalakmalaniy. Ex jalakmach'anxixil 
kun ni toalla yu ixlhitampach'ikanta. 
6 Tejkan ixch'ancha'aputun ni Simón 
Pedro ex yucha niman junil ni Jesús: 

—¿Vali'iycha ni uxint!i va kitlin 
k'inch'anch'a!aye!e? 

7 Ex ni Jesús qaltaychogol ni Pedro, 
va junil: 

—Chavaycha jantu mala'asiy yu 
kt'ajun makan ni kit'in, pero astan ex 
k'amala'asiye'e. 

8 Ex ni Pedro naul: 

—Kit'in jantu aqtaun kakxtaqniyan 
lakatin k'inch'anch!a'at!i. 

Ex ni Jesús aaqtaun qaltaychoqol, va 
junil: 

—Incha jantu kakch'ancha'ayan ex 
jantu lay ch'antaun k'a'une'e kun kitlin. 

2 Ex chuncha ni Simón Pedro junil: 

—Jalhachimo'onu', ex jantu vamun 
kinch'aja! k'inch'a'anin. Vachu! k'in- 
ch'a'anin kimaka' ali ki'agtsul. 

10 Chuncha ni Jesús aagtaun qaltay- 
chogol, va junil: 

—Ta!'ayu' yu ox laqacha'ata yucha 
jantu maqsk'iniy kalaqacha'akal ta'ak- 
chun, vamun ixch'aja'. Ox junita ta!ak- 
chun la ixlakatunaj. Uxiknan laj'oxin 
unt'at'ik mas jantu mintachunk'an. 

11 Ni Jesús ox ixk'atsay xaqayntaun ni 
yu'uncha kamagxta!a!, xlIhiyucha naul ni 
jantu tachun laj'oxin. 12 Ni Jesús tejkan 
jalagch'ancha'a'olcha ex ulachoqgolcha ni 
ixlaqch'iti ex anchogolcha taul ni laka 
mesa, chuncha jalakjunil: 

—¿Mala'asiyat'ik yu xaklamakaniyau? 
13 Uxiknan kilajunau ni kit'in va jamala- 
nini! kunita, vachu! kilajunau jalhachi- 
mo'onu'. Lagsaval ixlaqmiti chuncha kila- 
juniu, va yucha kunita. 14 Ni kit'in kunita 
miJamalaninik'an, vachu' miJalhachi- 
mo'onuk'an kunita. Xlhiyucha incha 
klach'ancha!au ex ni uxiknan vachu' 
magsk'iniy k'alach'anch'a'at'ik. 15 Ni kit'in 
klamasuniu va para kilalaqts'ixtuu. Ex 
vachu chun k!amak'at'ik tacha kmakal 
kittin. 16 Ni kit'in klajunau yu lagsaval. 
Qayntaun oqxtamati yucha jantu ay kaval 
tacha ix'ukxtin. Vachu! yu jamalaqa- 
chanan apalay ay xajantu yu malaga- 
chakan. 17 Ex chuncha incha mala'asiya- 
t'ik tachun yu aniy, ex kats'uk'uyapitik 
kun achati tejkan chuncha k'amak'aya- 
pitik. 18 Pero jantu mintachunk'an klalhi- 
chivinau. Kit'in ox klamispayau ni uxiknan 
yu klalaksaktau. Chuncha tacha ts'ogkanta 
la ixchivinti Dios maqsk'iniy chuncha 
katapasal, yu najun inchine': “Yu 


kintlavajin ch'antaun kun kit'in chavay 
kimakay ixt'alaxkaya!.” 19 Chuncha 
klajuniu chavaycha mas jantuka! 
tapasay. Ex tejkan chuncha katapasaya' 
lay kalhak'ap'up'inapitik ni tastayucha 
kunita ni kit'in. 20 Lagsaval kit'in 
klajunau, talayu! yu ox kalaga'iya! yu 
kmalagachay ni kit'in, yucha vachu kila- 
ga'iy ni kit'in. Yu kilaga'iy ni kit'in, 
yucha vachu' laga'iy ni kimPay yu 
kimalagachal. 


Ni Jesús najun ni kamagztagkana' 
(Mt. 26:20-25; Mr. 14:17-21; Lc. 22:21-23) 


21 Tejkan chuncha naul ni Jesús ayaj 
plays jamaqganinil la ixjalhanuti. Ex vas 
laklhitaulnil yu ixpastak!a, va naul: 

—Kit'in vas klajunau, xaqayntaun ni 
uxiknank'an chavay kimaqxtaqyacha. 

22 Chuncha ixt'altanan yu ixjalakma- 
laniy aqtayl sniy talalagts'in siya 
yu'uncha, pero jantu ixtak!atsay tas!a- 
yucha yu ixtlajun lhichivin. 23 Ni Jesús 
ayaj ix'achaniy qayntaun ni yu'uncha y 
yucha ixtlajun vaya! ta'an ape'extaun 
talan ixvil ni Jesús. 24 Ex ni Simón 
Pedro majkunil ni anchanu lapanaki 
para kalhisakmil ni Jesús tastayucha yu 
ixtlajun lhichivin. 

25 Ex ni anchanu' lapanaki niman 
ta'ukststuninil ni Jesús ex lhisakmil, va 
junil: 

—Jalhachimo'onu', ¿tastayucha 
lhich'iviniy ni uxint'i? 

26 Ni Jesús qaltayl, va junil: 

—Kajk'avaya! lakats'uniy ni pan. Yu 
kakxtaqniya', va yucha klhichiviniy. 

Tejkan chuncha aval ni ixpan, va 
xtaqnil ni Judas Iscariote yu ists'al 
Simón. 27 Tejkan laga'il ni pan ni Judas, 
ex ni Satanás nimancha lagtanul. Ex 
junkal, naul ni Jesús: 

—Yu k'amak'aye'e, nimancha 
k!amak'at'i. 

28 Yu ixtatlajun vaynin laka mesa 
jantu katamalagasil tacha junil ni Jesús. 
29 Ni Judas ixpaxtoqniy kama'al ixtu- 
mink'an. Ex lati talhilal va isk'inikan 
tumin ni Judas para katalhi'il axtoqnu' 
para yu k!atan o para kalagxtaqnil 

kilpatanin. 30 Chuncha tejkan ni Judas 
laqa'il ni pan va nimancha taxtul. Ni 
anchanu' hora ixputs'istacha. 


Yu sayst'i lIhachimo'on 


31 Tejkan taxtul ni Judas ex ni Jesús 
naul: 

—Chavaycha katasuya' ki'ayaxtu ni 
kitlin yu kval Sas'at'a Lapanaki, vachu! la 
ketsukunti katasuya! ix'ayaxtu ni Dios. 

32 La ketsukunti ni katasuya' ix'ayaxtu ni 
Dios, xlhiyucha yu Dios kamasuya! ki'a- 
yaxtu kit'in y jantucha kataqmagaya!. 

33 Kes'atlan, kit'in jantucha apalay kaktaq- 
magaya! kun uxiknan. Uxiknan kilalak- 
xkauyau pero vachu chun klajunau tacha 
klakjunil mint'a'israelitask'an: uxiknan 
jantu lay kap'inapitik ta'an kit'in 
kajk!ana!. 34 Chavaycha klalhijunau taun 
sayst!i putsuku. K'alap'axk!at'ik vachu 
chun tacha kit'in klapaxkau. 35 Incha 
lap'axk'ayat'ik ex tachun ni lapanakni 
katak!atsaya' ni va lagsaval kint'altanan 
unt'at'ik yu klamalaniyau. 


Ni Jesús najun ni Pedro va kanauna' ni 
jantu mispay ni yucha 
(Mt. 26:31-35; Mr. 14:27-31; Lc. 22:31-34) 


36 Ni Simón Pedro lhisakmil ni Jesús, 
va junil: 
—Jalhachimo'onu', ¿tas ancha 
t'ip'incha? 
Ex ni Jesús qaltayl, va junil: 
—Ta'an kit'in kteten chavaycha jantu lay 
k!ap'ine!e pero astan ex chun lay kap'ine'e. 
37 Ex ni Pedro qgaltayl, va junil: 
—Jalhachimo'onu', ¿valiliycha chavay 
jantu lay kakt'alanan? Kit'in kxtagkan mas 
tus kakmagxtaqlhi ketsukunti por uxint'i. 
38 Ex ni Jesús junil ni Pedro: 
—¿Lagsaval xt'aqk'an mas tus klamaq- 
xtlaqt'i metsukunti por kit!in? Kit'in 
lagsaval kunan tejkan jantuka! tlasay ni 
puyux uxint!i agttutu k'anaune'e ni jantu 
k'imisp'ay. 
Ni Jesús va xatin junita para lay kach'ip'i 
kun kimPay Diosk'an 


1 4 1 Ni Jesús taylha'al ixchivinti, 
jalakjunil: 


—Jantu k!ama'aninint'ik ni uxiknan 
la melhanutk'an, k'alhak'ap'up'int'ik ni 
Dios, vachu kilalhakapu'au ni kit'in. 

2 Ta'an vilchal ni kimPay ayaj Ihuu 
jachagan alin ta'an lay kat!a'ul. Yu va 
jantu ix'alil ex kit'in xaklajuniu. Kit'in 
kajk!anacha jalagla'oxin ta'an lay 
katlaulat'ik. 3 Astan tejkan kakla'oxi'o- 
yacha ta'an kat!aulapitik ex kakmincho- 
qoya!, kaklalha'anau para kat'aulat'ik 
ch'antaun kun kit'in ta'an kaktaula!. 

4 Uxiknan misp'ayat'ik ta'an kit'in 
kajk'ana!, vachu' misp'ayat'ik ni lakatin. 

5 Chuncha ni Tomás junil ni Jesús: 

—Jalhachimo'onu', kijnan jantu 
ijk'atsayau ta'an uxint'i kap'ine'e. ¿Tas 
lay kakpumispaucha ni lakatin? 

6 Chuncha ni Jesús qaltaychoqgol, va 
junil: 

—Va kit'in kunita yu ox lakatin, va 
kit'in kmasuy yu lagsaval, va kit'in 
kxta!a yu jatsukunti. Jantu lay kach'ip'i 
talan vilchal kimPay Dios incha jantu 
ktila'a'it'i ni kitlin. 7 Va ixkilamispau 
talayucha ni kitlin ex yu kimPay vachu 
ixmisp'at'ik. Mas chavaycha misp'aya- 
tlikcha, va ttaunat'ikcha laqts'inin. 

8 Ex ni Felipe junil: 

—Jalhachimo'onu'!, kilamasuniu ni 
kimPay Diosk'an, va yucha kalhitau- 
lacha kejalhuntk'an. 

9 Ex qaltaychoqol ni Jesús, va junil: 
—Felipe, magancha ktijuyal kun 
uxiknan. ¿Mas chavaycha jantuka' kila- 
mispayau? Ta'ayu' yu kilagts'in ni kit'in, 

vachu laqts'in kimPay. ¿Valiliycha 
k'ilhituniycha kaklamasuniu ni kimPay- 
klan? 10 ¿Jantu lhak'ap'up'in ni kitlin va 
ch'antaun kunita kun kimPay, vachu 
yucha ch'antaun junita kun kit'in? Tachun 
yu klajunau jantu klajunau keleman. Ni 
kimPay yu vil ch'antaun kun kit'in va 
yucha makay ixlhitapatsa la kijatsukunti. 
11 K'alhak'ap'up'int'ik ni kit'in va ch'an- 
taun kunita kun kimPay, yucha vachu' 
ch'antaun junita kun kit'in. Incha jantu 
lhak'ap'up'inat'ik, maqsk'iniy k'amak'a- 
t'ik kuenta tachun yu laj'ay axtoqnu' yu 
kmakay, ex lay k'alhak'ap'up'int'ik. 

12 Kit'in vas klajunau, ni lapanaki yu 

kilhakapu'an, yucha vachu kamakaya' 
ixlhitapatsa tacha yu kmakay kit'in. 
Chavay kajk'anacha ta'an vilchal kimPay, 
xlhiyucha yu kilhakapu'an kamakaya!' 
apalay laj'ay axtoqnu'. 13 Tachun yu 
kask'inapitik la kintaga'uti, kit'in kakla- 
xtaqniyau. Chuncha lay kakmasul ni kit'in 
tas junitacha ix'ayaxtu ni kimPay. 


Ni Jesús najun kamalaqachaya' ni 
Espíritu Santo 


Ni Jesús vachu naul: 

14 —Mas va tu'uchuncha kaval yu kila- 
sk!iniyau la kintaga'uti, kit'in si kakma- 
kaya!. 15 Incha kila'achaniyau ni kit'in, ex 
kamak'at'ik tacha klhinajun. 16 Kit'in 
kaksk'iniya' ni kimPay Dios para katama- 
lagachanin aqayntaun yu lay kata'aq- 
tayjun, yu lay katalap'asnin. Chuncha lay 
kataulal kun uxiknan mas va tavanancha. 
17 Yucha ni Espíritu Santo yu masuy yu 
lagsaval. Ni lapanakni yu jantu talhaka- 
pu'an Dios, yu'uncha jantu katalaga'iya!. 
Yu'uncha jantu talagts'in, vachu jantu 
tamispay, pero uxiknan misp'ayat'ik. 
Yucha alinta kun uxiknan y ka'alina' kun 
uxiknan mas va tavanancha. 

18 'Jantu kaklamakauntijlayau milaq'a- 
mank'an. Kaklalaqminchoqoyau. 19 Ni 
lapanakni yu jantu kintalhakapu'an, 
yu'uncha jantucha maqan kintalagts'ina!. 
Pero uxiknan vananaj kilalagts'inau. 
Kt'ajun ni kit'in, xlhiyucha ni uxiknan lay 
kats'uk'uyapitik. 20 Anchanu' julchan ex 
kak'ats'ayapitik ni va ch'antaun kunita 
kun kimPay. Kak'ats'ayapitik ni uxiknan 
ch'antaun unt'at'ik kun kitlin y kitlin 
ch'antaun kunita kun uxiknan. 21 Ta'ayu 
yu mispay kinchivinti y makay yu klhi- 
najun, va yucha lagsaval ki'achaniy. Yu 
kilachaniy ni kit'in, yucha kimPay paxkay. 
Kitlin vachu kakpaxkaya' y kaktasuniya!. 

22 Qayntaun yu ixjunkan Judas, yu jantu 
Judas Iscariote kaval, yucha junil ni Jesús: 

—Jalhachimo'onu', ¿vali'iycha kilata- 
suniyaucha ni kijnan pero yu lapanakni yu 
jantu talhakapu'anan yu'uncha jantu? 

23 Ex ni Jesús qaltaychogol, va junil: 

—Matichun lapanaki yu ki'achaniy, 
yucha makay kuenta yu knajun ni kit'in. 


Vachu kimPay ka!achaniya' ni yucha. Ex 
ni kimPay ali kit'in ch'antaun kakminau 
taulnin kun yucha. 24 Yu jantu makay 
kuenta yu knajun, yucha jantu kita- 
chaniy. Ni chivinti yu klaqpute!ey yu 
t'aunat'ik qasmaknan, yucha jantu 
kinchivinti kaval, va ixchivinti kimPay 
yu kimalagachal. 

25 "Chavaycha vananaj kvil kun 
uxiknan, xlhiyucha klat'aunau juninin 
tachun. 26 Ni Espíritu Santo katamala- 
kalulayan la memaganitk'an. KimPay 
katamalagachaniyan la kintaga'uti. 
Katamalaniyan tachun y katamapastak- 
ni'ochogoyan tachun yu aniy 
xaklajunau. 

27 "Kaklamakaunau oxamaktamin, 
kaklaxtaqniyau ki'achati yu oxamak- 
tamin katamakayan. Jantu va agstan- 
chun kaval tacha xa!achati aniy lakamu- 
nukpa!. Jantu k'ama'aninint'ik la melha- 
nutk'an, jantu kat'alhanant'ik. 

28 Chavay asmakt'ikcha ni kit'in 
klajuniu chavay kajk!anacha ex astan 
kaklalaqminchoqoyau. Incha lagsaval 
kilalachaniyau ex uxiknan ox xalhi'a- 
ch'ant!a'uyat'ik tejkan k'ats'at'ik ni 
kit'in kte'encha ta'an vilchal kimPay. 
Yucha apalay ay xajantu kitlin. 

29 Chavaycha chuncha klajunau mas 
jantuka! klan ni laktliyan. Ex tejkan 
chuncha katapasaya' lay 
k!alhak'ap'up'inapitik. 

30 "Jantucha apalay kaktaqmaqgaya' 
chivini' kun uxiknan. Chavay mintacha 
yu jalhachimo'onu! aniy lakamunukpa', 
mas jantu kalhitsukul tap'asta kun 
kitlin. 31 Va chuncha maqsk'iniy kata- 
pasal para katak'atsal ni lapanakni aniy 
lakamunukpa' ni laqsaval k'achaniy 
kimPay y vachu kmakay yu kilhijuniy. 

"Chavay k'a'ost'alat'ikcha, ka!aucha. 


Ni Jesús najun ni magsk'iniy kat'aylhip'i 
ch'antaun kun yucha 

1 5 1 Ni Jesús taylha'al ixchivinti, 

va naul: 


—Kit'in kunita ni xak'iu uvas yu lay 
lhakapu'ankan. KimPay va tacha qayn- 
taun yu lhistak!a ixjatach'anati. 2 Incha 

alin maglakapataun kimaglagap'u yu jantu 


xta'a xalunikan ex yucha niman chaq- 
xmaj'an. Incha ox xta'a xa'unikan, ex 
yucha vali'iy lakamaj'an laqachaqxtuniy 
yu jantu laj'ox xalaqap'u. Chuncha la!oxiy 
para apalay lhuu kaxtaqlhi xa'unikan. 

3 Uxiknan la!oxit'at'ikcha metsukuntik'an 
por ni chivinti yu klamasuniu. 4 Kat'aylhi- 
p'int'ik ch'antaun kun kitlin, tacha kit'in 
ch'antaun kunita kun uxiknan. Yu maqla- 
gap'u jantu lay xta'a xalunikan 
ixlaq!'aman, magsk'iniy katakilnul laka 


ktiu yu titay lakat'un. Vachu chun tapasay 
kun uxiknan, incha jantu ch'antaun ka'un- 


t'ik kun kit'in ex metsukuntik'an jantu lay 
kaxtaqlhi yu laj'oxi. 

S 'Kitlin va yu xak'iu yu titay lakat'un, 
yu uxiknan yu kilalhakapu'anau, va 
xamaqlagap'u unt!at'ik. Incha qayntaun 
taylha!an ch'antaun kun kit'in y kit'in 
vachu! kun yucha, yucha junita tacha 


maglagap'u yu xta'a lIhuu xa'unikan. Jantu 


lay mak'ayat'ik tutuchun incha jantu 
ch'antaun ka'unt'ik kun kitlin. 6 Yu jantu 
ch'antaun kaval kun kit'in, yucha kalaq- 


chagxmaj'ankana!, kapuch'iya' vachu chun 


tacha xamaglagap'u yu lagchaq- 
xmaj'ankan. Ch'antaun magxtoqmakan y 
lagxavakan laka jikmi. 

7 'Incha t'aylhip'inat'ik chlantaun kun 
kit'in, vachu incha kinchivinti ox 
taylha!an kun uxiknank'!an, ex k'ask'int'ik 
yu sk'inp'ut'unat'ik y k'axt!'aqnik'anapitik. 
8 Incha uxiknan unt'at'ik tacha maqla- 
gap'u yu xta!a laj'ox xalunikan ex ni 
kimPay ox to'oyakan. Ex uxiknan vachu' 
Ihi'akxajyach'ipitik tacha yu lagsaval 
kint!altanan unt'at'ik. 9 Kittin ayaj klapa- 
xkayau vachu chun tacha kimPay kimpa- 
xkay. Kat!aylhip'int'ik kun yu japaxkanti 
yu kit'in klaxtaqniyau. 10 Incha lagsaval 
k'amak'ayapitik tacha klhinajun, ex 
kat!laylhip'inapitik kun yu japaxkanti yu 
klaxtaqniyau. Vachu va chun kit'in 
kmakay yu lhinajun kimPay y chuncha 
ktaylha'anta kun yu japaxkanti yu 
kixtaqniy. 


11 Kit'in chuncha klalhixaqalayau para 


ka'ach'ant'ik tacha k!achan ni kit'in y tus 
k'alhitstuk'u'ot'ik tachun ni achati. 12 Yu 


klalhijunau k'amak'at'ik va yu inchine': 
K!alap'axk'at'ik vachu va tacha ni kit'in 
klapaxkayau. 13 Yu apalay ay japaxkanti 
yu lay k'amak'at'i va klamagxt'aqt'i 
mijatsukunti por mint'altanan. 

14 Uxiknan va kint'altanan unt'at'ik 
incha mak'ayat'ik tacha yu klalhijunau. 
15 Jantucha klajunau ki'oqxtamatin. 
Qayntaun oqxtamati jantu k!atsay yu 
makay ix'ukxtin. Kit'in klajunau va 
kint!altanan, va klamasuni'ojoo tachun 
yu kijunil kimPay. 16 Uxiknan jantu 
kilalaksakvi kit'in, va kit'in klalaksakvi 
ni uxiknan. Klamalagachayau ni ka!un- 
t'ik tacha maglagap'u yu xta!a laj'ox 
xa'unikan yu jantu agtaun kami'oya!. 
Chuncha ni kimPay kataxtaqniyan 
tachun yu k!ask'iniyapitik la kintaga'uti. 
17 Klalhijunau yu inchine!: 
K!alap'axk'at'ik. 


Ni lapanakni yu taxkajiy ni Jesús 
vachu' kataxkayya' yu ixjalakmalaniy 


Ni Jesús taylha'al ixchivinti, va 
naul: 

18 —Incha ayaj taxkayyan yu xala- 
panakni lakamunukpa', kap'ast'akt'ik ni 
va p'unaj kintaxkayl ni kit'in. 19 Incha 
uxiknan ix'unt'ik chlantaun kun xalapa- 
nakni lakamunukpa' ex yu'uncha ox 
ixtalaqts'in. Pero jantu ch'antaun ka'un- 
t'ik kun yu'uncha, va kit'in klalaksakvi 
para jantucha ka'unt'ik xalapanakni 
lakamunukpa'. XlIhiyucha ayaj 
taxkayyan. 20 Kap'ast!akt'ik tacha 
klajuntaucha: “Jantu matichun oqxta- 
mati ay kaval tacha ix'ukxtin.” Incha 
kit'in kintaxkaylhit'ajun, ex ni uxiknan 
vachu chun kataxkaylhitsukuyan. Yu 
taqasmat!a kinchivinti, yu'uncha vachu 
katagasmakniyan minchivintik!an. 21 Yu 
kataxkaylhitsukuyan chuncha katama- 
kayan por kilapanakni unt'at'ik. Jantu 
tamispay yu kimalagachata. 

22 "Incha jantu xakmil, incha jantu 
xaklaqlhixaqalal ex yu'uncha jantu tu'u- 
chun lagtagal ixtatauk'anil. Pero chavay 
yu'uncha jantu lay tanajun ni jantu 
ka'alil ixlaqtaqalk'an. 23 Tachun yu 
kintaxkajiy vachu taxkajiy ni kimPay. 

24 Jantu tu'uchun lagtagal ixtatauk'anil 
incha jantu xaklakmasunil laj'ay axtoqnu' 
yu jantu aqtaun laqts'inkan. Pero mas va 
talaqts'intacha va kintaxkajiy, vachu' 
taxkajiy ni kimPay. 25 Chuncha tapasay 
para katapasal tacha ts!ogkanta la ixchi- 
vinti Dios yu najun inchine': “Kintaxkajiy 
ni lapanakni mas jantu tu'uchun lagtagal 
kakmakal.” 

26 "Kamina! yu kata'agtayjuyan yu 
kamintachal kun kimPay. Yucha ni 
Espíritu Santo yu masuy yu lagsaval. 
Yucha kaklamalaqachaniyau kamintachal 
kun kimPay ex vas kilhichivinana' ni 
kit'in. 27 Ex ni uxiknan vachu' maqgsk'iniy 
kilalhichiviniu ni kitlin. Va uxiknan ukxu- 
yanant'ikcha kun kit'in tus tejkan k'aq- 


taynil jamalanini'. 
1 Ni Jesús taylha'al ixchivinti, va 
naul: 


1 —Tachun yu aniy klalhixaqalayau 
para jantu k'amak'aunt'ijlat'ik milhaka- 
pu'atk'an. 2 Katalaqnagxtuyan ta'an tataq- 
xto'a kint'a'israelitask'an. Kamina' julchan 
tejkan lati katamaqniyan, chuncha katalhi- 
laya' ni va ox tatapatsaniy ni Dios. 3 Jantu 
tamispay ni kimPay y jantu kintamispay ni 
kittin, xlhiyucha chuncha katamakaya!. 

4 Chuncha klajunau, ex tejkan chuncha 
k!atlap'asayapitik kap'astlakch'o'oyapitik 
ni va p'unaj chuncha xaklajuntaucha. 


Yu makay ni Espíritu Santo 


"Jantu chuncha kaklajuniu tejkan 
p'unaj xaklat'a'ukxuyanau. Ni kit'in xakvil 
kun uxiknank'an y jantu tu'uchun ixt!ap'a- 
sayat!ik. 5 Chavay klaq'anacha yu kimala- 
gachal, jantu matichun ni uxiknan kilalhi- 
sakmiputunau to'oxtaycha kte'encha. 

6 Klajunau ni kte'enchoqgoycha, xlhiyucha 
uxiknan va ayaj jama'anininat'ik. 7 Kit'in 
lagsaval klajunau, apalay ox kaxajtachal 
para uxiknank'an incha kajk'alcha. Incha 
jantu kajk!ana' ex jantu lay katalaqminan 
ni Espíritu Santo yu kata'aqtayjuyan. 
Incha kajk'ana! ex kaklamalagachaniyau. 
8 Tejkan yucha kamina! ex kalakmasuniya' 
xalapanakni lakamunukpa' ni alin ixtala- 
qalhink'an, kalakmasuniya! tacha junita 
yu vas jatsukunti, vachu' kalakmasuniya' 


ni Dios muk'!ay laqtagal. 9 Kalakmasu- 
niya! ni alin ixtalagalhink'an por jantu 
kintalhakapu'al ni kit'in. 10 Kalakmasu- 
niya' tacha junita yu vas jatsukunti. 
Yucha klhit'ajun kit'in xlhiyucha 
kaklaq!ana' kimPay y uxiknan jantucha 
kilalaqts'inau. 11 Kalakmasuniya' ni Dios 
muk'ay lagtagal, xlhiyucha ni aqmoq- 
xnu! yu lIhachimo'onun ni lakamunukpa' 
yucha muk'anikantacha 
ixmaganlgajnati. 

12”Ayaj lhuu alin yu klajunputunau 
pero chavaycha jantuka! lay mala'asiya- 
t'ik. 13 Tejkan kamina! ni Espíritu Santo 
yu masuy yu laqsaval, exnicha katama- 
suniyan tachun yu lagsaval. Yucha jantu 
kachivinana' ixlaq'aman, vamun yu 
kaqasmaktaya'. Yucha katamasuniyan 
yu katapasaya' astan. 14 Yucha kala- 
qa'iya' yu kakmagxtaqniya' ex katama- 
suniyan ni uxiknank'an, chuncha 
kinto'oyaya!. 15 Tachun yu lhit'ajun ni 
kimPay va si kinavin junita. Xlhiyucha 
klajunau ni Espíritu Santo kalaga'iya' ni 
chivinti yu kit'in kakmaqgxtaqniya! para 
katamasunin ni uxiknank'an. 


Ixt'altanan ni Jesús katamaganinana', 
ex astan katalhi'achantajuchoqgoya' 


16 "Jantucha kaktaqmagaya', ex ni 
uxiknan jantucha kilalaqts'inau. Pero 
astan ex kilalaqtstinchoqoyau, va 
kajk!ana! ta'an vilchal kimPay. 

17 Chuncha ixt'altanan yu jalakma- 
laniy aqtayl talalhisakmiy siya 
yu'uncha, va tanaul: 

—¿Tisuncha naunputun yu ixkinta- 
junan? Najun ni jantucha kataqmagaya' 
ex jantucha kalaqts'inau. Vachu najun 
astan kalaqts'inchoqoyau. ¿Suncha 
naunputun tejkan naul ni ka'anacha 
talan vilchal ixPay? 

18 Ex tataylha'al lalhisakminin: 

—¿Suncha naunputun tejkan najun 
jantucha kataqmagaya!? Tus jantu 
malagasiyau. 

19 Ni Jesús xtaqnil kuenta yu ixtalhi- 
sakmiputun. Ex lakjunil: 

—Va klajuniu ni jantucha kaktaqma- 
qaya! ex jantucha kilalaqtstinau pero 

astan kilalagts'inchogoyau. ¿Va yucha 
t'aunat'ik lalhisakminin, vali'iycha 
chuncha xaknajun? 20 Lagsaval klajunau 
ni k'alaj'alhunapitik, ayaj k'lama'aninana- 
pitik. Yu xalapanakni aniy lakamunukpa', 
yu'uncha ayaj katalhilachantajuya'. Pero 
uxiknan mas k'ama'aninanapitik, astan 
ka'ach'anapitik. 21 Tejkan qayntaun xanati 
kalhitsukuya' sas'at!a ex ayaj jamaganinin, 
va lakachilcha ixjulchan para kamajk'!a- 
tsal. Pero astan tejkan tsukuycha ni 
jas'at'a ex jantucha pastak!a ixjamagan- 
lqajnati. Va Ihilachantajuy ni tsukulcha 
gayntaun jas'at'a aniy lakamunukpa'. 

22 Vachu va chun ni uxiknan chavaycha 
k!lama'aninanapitik pero astan kaklalaq- 
tstinchoqoyau. Exnicha k'alhitstuk'uyapitik 
lhuu achati la melhanutk'an. Jantu mati- 
chun lay katamaxtunichogoyan ni anu! 
achati. 

23 "Anchanu julchan ex jantucha tu'u- 
chun kilalhisakmiyau. Lagsaval kit'in 
klajunau ni uxiknan tachun yu k'ask'iniya- 
pitik ni kimPay la kintaqga'uti yucha kata- 
xtaqniyan. 24 Chavaycha uxiknan jantuka' 
tu'uchun sk'inat'ik la kintaqa'uti. Kask'in- 
t'ik ex k!ala'a'iyapitik, chuncha k'alhits'u- 
k'uyapitik 1huu achati. 


Ni Jesucristo maqalhajatacha yu 
xalhachimo'onu' ni lakamunukpa' 


25 "Chavay klalhixaqalayau tachun yu 
aniy kun chivinti yu tamapastakniyan pero 
lhita'ay para kamala'asit'ik. Pero kamina! 
julchan tejkan jantucha chuncha kaklalhi- 
xaqalayau, va vas kaklajunau tacha junita 
kimPay. 26 Anchanu julchan k'ask'iniya- 
pitik kimPay la kintaqa'uti yu klamagsk'i- 
niyapitik. Kit'in jantucha maqsk'iniy 
kaktapayniniya' por uxiknank!an, 27 va 
yucha ta'achaniyan. Uxiknan kila'acha- 
niyau vachu lhak'ap'up'int'atlikcha ni 
kitlin va ancha kmintachal kun Dios, xlhi- 
yucha ta'achaniyan. 28 Kminchal ta'an 
vilchal ni kimPay tus aniy lakamunukpa!. 
Pero chavay kakmakauna! ni aniy lakamu- 
nukpa!, kaklaq'anchoqoyacha ni yucha. 

29 Ex ixtlaltanan yu jalakmalaniy tajunil: 

—Chavay chun vas kilattaunau xaqa- 
lanan, jantucha map'ats'ay chivinti yu 


lhita'ay ixmalagasika. 30 Chavay ijk'a- 
tsayau ni uxint!i misp'a'o'oy tachun, 
jantucha magsk'iniy k!alhisakmik'a tu'u- 
chun. Xlhiyucha klhakapu'anau ni 
lagsaval va kun Dios t!ant!achiy. 

31 Ex ni Jesús va jalakjunil: 

— ¿Ex chavay lIhak'ap'up'inat'ikcha? 
32 Va ts'uniycha ts'angay para kachil ni 
anchanu hora, chavaycha va chilcha 
tejkan uxiknan vali'iy t'ikl k'ap'ut'auk'a- 
yapitik, siya lakatamin kap'inapitik. Ex va 
ke'emancha kilamakaulayau. Pero jantu 
keleman kaktaula!, ni kimPay ch'antaun 
vil kun kit'in. 33 Chuncha klajunau para 
lay oxamaktamin kats'uk'ut'ik tejkan 
ch'antaun kilat'attaunau ni kit'in. Ni xala- 
panakni ni aniy lakamunukpa' va ayaj 
katamamaganlgajnivayan. Pero k!a!ayaj- 
nant!ik, ni kittin kmaqalhajatacha ixta- 
p'asta ni aniy lakamunukpa". 


Ni Jesús sk'in Dios por yu 
lapanakni yu talhakapu'an 


1 1 Tejkan chuncha naun'ol ni 
7 Jesús ex talagst'al lakt'iyan, va 
naul: 

—Uxint!i, kimPay k'at'i, chavay 
lakachilcha ni hora. Ay k'imak'at'i ni 
kitlin mes'at'a para vachu! ay kakmakan 
ni uzint'i. 2 Uxint'i k'ilak'ulattacha para 
kaklaklIhichimo'ol tachun ni lapanakni. 
Ex chuncha tachun ni lapanakni yu 
k'imagxt'aqnin kit'in lay kaklaqmaq- 
xtaqnil jatsukunti yu jantu agtaun 
kami'oya!. 3 Katalhitsukuya' ni jatsu- 
kunti yu jantu agtaun kami'oya! incha 
tamispayan ni uxint'i vamun yu! yu 
lagsaval Dios k'at'i. Vachu tejkan kinta- 
mispay ni kit'in yu Jesucristo kunita yu 
k'imala'ach'at'a. 

4°Kit'in ay kmakancha ni aniy laka- 
munukpa!, chavay kmajkani'olcha 
tachun yu uxint'i k'ilhitun kakmakal. 
> Chavaycha, kimPay k'at'i, ay k'imak!a- 
ch'o'o ch'antaun kun uxint'i chuncha 
tacha p'unaj ay xajkunita tejkan 
jantuka' ix'alin ni lakamunukpa!. 

6 Ni lapanakni yu jalaksakmaxt'u ni 
lakamunukpa' para k'imaqxt'aqnin 
kit'in, va yu'uncha klakmasunitacha 

tacha unit'a ni uzint'i. Va minavin ixtaju- 
nita pero uxint'i k'imaqxt'aqnin ni kittin. 
Yu'uncha tamakata kuenta ni minchivinti. 
7 Chavay ox tak!atsay ni va si kun uxint'i 
minchal tachun yu k'imaqxt'aqnin. 8 Kit'in 
ijkalaqpute'enilcha ni chivinti yu uxint'i 
k'imagxt'aqnin, ex yu'uncha talaga'il. Ox 
tak!atsay va kun uxint'i kmintachal y 
talhakapu'antacha ni va uxint'i 
k'imala'ach'at'a. 

2 'Kitlin ktapayniniyan por yu'uncha. 
Jantu ktapayniniyan por yu vali'iy lapa- 
nakni aniy lakamunukpa!. Va ktapayni- 
niyan por yu k'imagzt'agnin, yuluncha va 
minavin tajunita. 10 Tachun yu kit'in 
kinavin va si minavin. Vachu! tachun yu 
minavin va si kinavin ni kit'in. La ixjatsu- 
kuntik'an kilapanakni ox tasuy ki'ayaxtu. 

11 'Kit'in jantucha apalay kaktaula' 
aniy lakamunukpa', va klaq!anta- 
cha'ancha. Pero yu'uncha vananaj katatay- 
lhaana' aniy. KimPay k'at'i, vamun uxint'i 
ox unit'a, k'alaklhist'akt!i kun la ixtap'asta 
mintaga'uti ni lapanakni yu k'imaq- 
xtlaqnin. Kalaklhist'akt'i para ch'antaun 
kataval tacha uxint'i ali kitlin chtantaun 
juntau. 12 Tejkan kit'in ch'antaun xaklak- 
t'avil aniy lakamunukpa! si ox xaklaklhi- 
stak!a kun ixtap!asta ni mintaga'uti yu 
k'imagxt!aqnin. Jantu matichun 
kats'angal, vamun ts'anqal qayntaun yu 
agts'iyaj iststangatacha, va para chuncha 
katapasal tacha magancha ists'ogkanta. 

13 'Chavay kaklaq'antacha'ancha. Pero 
vananaj k'alinta aniy lakamunukpa', xlhi- 
yucha chuncha knajun tachun yu aniy 
para katalhitsuku'ol yu ox achati vachu va 
chun tacha klhit'ajun ni kit'in. 14 Kitlin 
klakjunita minchivinti. Ixtlalapanaknik'an 
aniy lakamunukpa' taxkajiy ni kilapanakni 
por jantucha ch'antaun kataval kun 
yu'uncha. Chuncha tacha kit'in jantu xala- 
panaki aniy lakamunukpa' kakval. 

15 Kit'in jantu ksk'iniyan para k'alakma- 
xt'u aniy lakamunukpa'. Yu ksk'iniyan va 
k'alag'agt'ay'ut'i tejkan ni aqmoqxnu' 
kalaqmamaganlqajnivaputul. 16 Jantucha 
ch'antaun kataval kun xalapanakni aniy 
lakamunukpa", chuncha tacha kit'in jantu 
xalapanakni lakamunukpa' kakval. 


17 Klalakmasunin minchivinti y chuncha 
k!alakmak'anin milapanakni. Minchi- 
vinti vamun yu! yu lagsaval. 18 Chuncha 
tacha uxint!i k'imala'ach'at!i aniy laka- 
munukpa! vachu chun ni kit'in klaqma- 
lagachay para katalhixaqalal minchi- 
vinti yu xalapanakni aniy lakamu- 
nukpa!. 19 Va por yu'uncha kmaqxtaq- 
niyan ketsukunti para vachu! minavin 
kaval ixjatsukuntik'an. 

20 'Kitlin jantu ktapayniniyan vamun 
por kilapanakni. Vachu ktapayniniyan 
por alati yu kintalhakapu'ana' astan 
tejkan kataqasmakya' kinchivinti yu 
katalaqpute'eya' kilapanakni. 21 Vachu 
ksk!iniyan para ch'antaun kataval. 
Vachu chun tacha uxint'i ali kitlin 
ch'antaun juntau. Vachu! ch!antaun 
kataval kun kijnan para katalhakapu'al 
yu xalapanakni aniy lakamunukpa! ni va 
uxint'i k'imala'ach'at!a. 22 Vachu chun 
tacha uxint'i ay k'imak'at'a ni kit'in, 
kitlin vachu! laj'ay klakmakata ni 
yu'uncha. Ex va ch'antaun katajuna, 
vachu chun tacha ni uxint!i kun kitlin va 
lagataun juntau. 23 Kit'in ch'antaun 
kunita kun yu'uncha y uxint!i chlantaun 
unit'a kun kit'in. Va tacha laqataun 
kataval ni yu'uncha. Ex ni xalapanakni 
aniy lakamunukpa' lay katak'atsal ni va 
uxint!i k'imala'ach'at'a, vachu katak'a- 
tsal ni uxint'i jalakp'axk'ay kilapanakni 
vachu chun tacha k'imp'axk'ay ni kit'in. 

24 "KimPay k'at'i, uxint!i k'imaq- 
xt'aqnin ni yu'uncha. Kit'in knajun 
vachu' ancha katataulal ta'an kitlin 
kaktaulanta para lay katalagts'il ni ki'a- 
yaxtu. Uxint'i k'imp'axk!ay, xlhiyucha 
ay k'imak'at'a tus la maqancha mas 
tejkan jantuka! ix'alin ni lakamunukpa!. 
25 KimPay k'at!i yu vas unit!a, ni xalapa- 
nakni aniy lakamunukpa' jantu tami- 
spayan. Pero kit'in kmispayan y kilapa- 
nakni tak'atsay ni uxint'i k'imala'a- 
ch'at'a. 26 Kit'in klakmasunitacha ta'a- 
yucha ni uxint'i, vachu' tas unitlacha. 
Vananaj ktaylha'anta jalakmasunini'. 
Knajun katalapaxkal vachu chun tacha 
uxint'i k'imp'axk!ay. Vachu kaktsukuya' 
la ixjalhanutk'an. 

Tach'apal ni Jestis 
(Mt. 26:47-56; Mr. 14:43-50; Lc. 22:47-53) 


1 8 1 Tejkan chuncha naun'ol ni Jesús 

ex tataxtulcha ch'antaun kun 
ixtlaltanan yu jalakmalaniy para katata- 
kukchalcha yu xalaqxqatij Cedrón. Ancha 
jalakt'atanuchalcha ni Jesús ta'an 
ixch'ankan xak'iu olivos. 2 Ni Judas yu 
kamagxta'a' ni Jesús, yucha vachu ox ixja- 
mispanan ni ancha ta'an ix'alin ni olivos. 
Ni Jesús aqlhuvaj ixtatagxtoqtacha ancha 
ch'antaun kun ixt!altanan yu jalakmalaniy. 
3 Ex ni Judas jalakt'acha'al oqxlaqtaun 
tropas. Vachu! ta'al yu talhistaknan laka- 
tajtan, va chuncha talhinaul ni xa'ukxtinin 
kuras ali yu fariseos. Ixtalha'anta ixpa- 
magnink'an vachu! ixtalha'anta ixqa'ichi- 
klan ali ixmaklkuk'an. 4 Ni Jesús ox ixk!a- 
tsay tachun yu kalhitapasaya!, ex taxtul y 
jalaklhisakmil: 

—¿Ta'ayucha lakxk!auyat'ikcha? 

5 Ex tagaltayl, va tajunil: 

—Kijnan klakxkauyau Jesús yu 
machaga! Nazaret. 

Ex ni Jesús naul: 

— Va kit'in kunita. 

Ni Judas yu ixmaqgxta'a ni Jesús ancha 
ixjalakt'ayalcha tachun yu ixjalaklha'anta. 
6 Tejkan Jesús jalakjunil: “Va kit'in 
kunita”, ex niman tatatichogo'al tus 
tatagtal lakat'un. 7 Ni Jesús aaqtaun 
jalaklhisakmichoqol: 

—¿Tas'ayucha ni lakxk'auyat'ikcha? 

Ex yu'uncha aagtaun 
taqaltayananchogol: 

—Kijnan klakxkauyau va Jesús yu 
machaqa! Nazaret. 

8 Chuncha ni Jesús aaqtaun 
jalakjunchogol: 

—Kit'in klajuniucha ni va kit'in 
kunita. Incha lagsaval va kit'in kilalak- 
xkauyau ex k!alaqxt'aqnit'ik lakatin 
kata'al yu aniy tayanal. 

2 Chuncha naul va para chuncha kaval 
tacha ixnajuntacha ni Jesús: “KimPay 
k!at!i, tachun yu k'imagxt'aqnin jantu 
katstanqal mas va qayntaun.” 10 Ex ni 
Simón Pedro maxtul ixlespada yu 


ixlhit'ajun, niman aqatuchagxp'uxlhi 
agxtaun ix'aqaxqol ta'an la ixlhijakanaj 
gayntaun yu junkan Malko. Yucha va 
ix'ogxtamati ixjunita yu xa'ay kuraj. 
11 Ex ni Jesús junil ni Pedro: 
—K'amanuch'o'ocha mi'espada la 
xapa'inaj. Yu kimPay yucha kixtaqnil 
para ayaj kakmaqanlqajnal, kit'in 
magsk'iniy kaklaga'il. 


Ni Jesús talha'anil ni Anás 
(Mt. 26:57-58; Mr. 14:53-54; Lc. 22:54) 


12 Ni tropas ali ix'ukxtink'an, vachu' 
ni israelitas yu xalhistaknan lakatajtan 
tach'apachal ni Jesús, va tach'il. 

13 Plunaj talha'al la ixchaga' qayntaun 
jalhachimo'onu' yu junkan Anás. Yucha 
va ix'apa' ni Caifás yu ay kuraj ixjunita 
ni anchanu' jach'itin. 14 Ni anchanu' 
Caifás vachu va yu! yu jalakjunil ni 
israelitas ni apalay ox kaxajchal incha 
kanil qayntaun lapanaki por tachun yu 
alati. 


Ni Pedro najun ni yucha jantu 
mispay ni Jesús 
(Mt. 26:69-70; Mr. 14:66-68; Lc. 22:55-57) 


15 Ni Simón Pedro ali aqayntaun 
ixtlaltana! Jesús, yu'uncha astan ixta- 
tlalanta ni Jesús. Ni anu! yu tla'al ni 
Pedro yucha ixmispay ni ay kuraj. 
Yucha vas tanuchal ta'an lha'ankal ni 
Jesús la ixjapuch'anan ixchaga! ni ay 
kuraj. 16 Yu Pedro tamakaul ixlhimaq- 
spa! laka puerta, ex ni anchanu' yu ixmi- 
spay ni ay kuraj taxtul magspa'. Ex 
Ihijunil ni jatsi'i yu xamalaqltilana' para 
kamalaqpusul ni Pedro, ex tanulcha. 

17 Chuncha ni xamalaq]lti'ana' lhisakmil 
ni Pedro, va naul: 

—¿Jantu uxint'i ka'unt'i xaqayntaun 
ixtlaltana' ni anu lapanaki? 

Ex galtayl ni Pedro, va junil: 

—Jantu kit'in kakval. 

18 Anchanu' julchan ayaj Ihik'asnin 
ixjunita. Ni oqxtamatin ali xalhistaknan 
lakatajtan ixtamamata jikmi, va ixta- 
tlajun s'onun. Vachu! ancha ixyal ni 
Pedro, ixlakt'atlajun s'onu'. 

Ni Anas yu ay kuraj ixjunita 
lhisakmiy ni Jestis 
(Mt. 26:59-66; Mr. 14:55-64; Lc. 22:66-71) 


19 Ni ay kuraj aqtayl lhisakmiy ni 
Jesús ta'ayucha ixt'altanan yu jalakma- 
laniy. Vachu lhisakmil tisuncha chivinti 
ixmasuy. 20 Ni Jesús junil: 

—Kit'in kmasuy kinchivinti la ixla- 
ka'ukxpuk'an tachun ni lapanakni. Vachu! 
kmasuy ta'an tatagxto'a yu alati israelitas 
y vachu' yu ay lakatajtan. Jantu agtaun 
kmasuy laqatamagsaq. 21 ¿Valiliycha 
k'ilhisakmiycha ni kit'in? K!alhisakmit'i yu 
kintaqalasmaklhi. Yuluncha katanaul yu 
klaqlhixagalal, yu'uncha tak!'atsay tachun 
yu knaul ni kit'in. 

22 Tejkan chuncha naul ni Jesús ex 
qayntaun tropa yu ixjalhistaknan yu ay 
lakatajtan niman palagstisal laqataun, va 
junil: 

—¿Vali'iycha chuncha lhi'alt'a'iy ni ay 
kuraj? 

23 Ni Jesús junil: 

—lIncha kit'in jantu vas kakchivinil ex 
k'i'un tisuncha yu jantu vas kaknaul. Pero 
incha vas kchivinil, ¿ex vali'iycha 
ixk!isay? 

24 Ex ni Anás lhinaul kalha'ankal 
tach'in ta'an vil ni Caifás yu xa'ukxtin 
kuraj. 


Ni Pedro aaqtaun naunchoqoy ni yucha 
jantu mispay ni Jesús 
(Mt. 26:71-75; Mr. 14:69-72; Lc. 22:58-62) 


25 Ni Pedro vananaj ixtaylha'anta s'on 
laka jikmi. Lati talhisakmil, tajunil: 

—¿Jantu uxint!i kalunt'i xagayntaun 
ixtlaltana! ni anchanu' lapanaki? 

Ni Pedro jantu kalhitaulal, va naul: 

—Jantu kit'in kval. 

26 Astan chivinil qayntaun ix!ogxta- 
mati yu ay kuraj. Yucha ixlagaj ixjunita yu 
agatuchagxp'uxlhi ni Pedro. Yucha vachu!' 
lhisakmil, va junil: 

—¿Uxint'i klagts'in ch'antaun kun 
yucha ancha laka olivos? 

27 Ni Pedro aagtaun jantu kalhitaulal. 
Exnicha t!asal ni puyux. 


Ni Jesús lha'ankal laka 
jalhachimo'onu' yu ixjunkan Pilato 
(Mt. 27:1-2, 11-14; Mr. 15:1-5; Lc. 23:1-5) 


28 Tejkan tamaqaxtulcha la ixchaga' 
ni Caifás ex ni lapanakni talha!alcha ni 
Jesús laqa ay chaqa! ta'an vil ni gober- 
nador. Va ixtlajuncha tunkunu!. 
Yu'uncha jantu katatanuputunchal. Ixta- 
lhilay incha katatanul la ixchaga' qayn- 
taun yu jantu israelita kaval ex kataxki- 
lival ixjatsukuntik'an. Ex astan jantucha 
lay katavayl la ixk!atank'an yu Paxku, 
ex jantu katatanul. 29 XIhiyucha ni 
Pilato taxtul maqspa! para kat'achivinil, 
ex jalakjunil: 

—¿Tisuncha lagtaqal muk'aniyat'ik 
ni aniy lapanaki? 

30 Ex tagaltayl, va tajunil: 

—Yu va jantu ixlhitsukul tutuchun 
lagtagal, kijnan jantu xaklalhiminiu. 

31 Ex va chuncha jalakjunil ni Pilato: 

—K'alhip'int'ikcha, uxiknan k'amu- 
k'anit'ik laqtaqal tacha yu lhinajun la 
milhachimo'onk'an. 

Ex taqaltayl ni israelitas, tajunil: 

—Kijnan yu israelitas kuntau jantu 
klhitsukuu lakatin kakmaqniu qayntaun 
lapanaki por ixlagtagal. 

32 Ex lagsaval chuncha tapasal tacha 
naul ni Jesús tas kunacha tejkan 
kaniya!. 33 Ni Pilato aaqtaun tanuchoqgol 
laqa ay chaqa! ex junta'il ni Jesús, va 
lhisakmil: 

—¿Uxintlicha k!at!i yu ay ixjalhachi- 
mo'onuk'an ni israelitas? 

34 Ni Jesús junil: 

—¿Va chuncha p'astlak!a 
milaq'aman u va chuncha tajuniy yu 
alati yu kintalhichiviniy kit'in? 

35 Ex qaltayanal ni Pilato, va naul: 

—¿Kilhilay ni kitlin va israelita 
kunita? Tachun yu mint'amachagan ali 
yu xa'ukxtinin kuras, va yu'uncha 
tamagxtagyan la kintamaka'. ¿Tisuncha 
laqtaqal mak'at!a? 

36 Ex qaltayanal ni Jesús: 

—Kimpalhachimo'on jantu aniy 
lakamunukpa' kaval. Incha va aniy ixval 

ex xaklhitsukul lapanakni yu ixkinta'aq- 
tayjul para jantu kintach'apachal kint!a'i- 
sraelitas. Pero kimpalhachimo'on jantu 
aniy kaval. 

37 Ex ni Pilato aaqtaun naunchogol: 

—Ex ni uxint!i ka va jalhachimo'onu 
k'at'i. 

Ex ni Jesús qaltayl, va junil: 

—Lagsaval yu na'un, ni va kit'in jalha- 
chimo'onu! kunita. Xlhiyucha ktsukul 
aniy, kmil lakamunukpa'! va para knaul yu 
lagsaval. Tachun yu ta'achaniy yu laqsaval 
yu'uncha kintaqasmakniy kinchivinti. 

38 Ex qaltaychogol ni Pilato, va junil: 

— ¿Ex tisuncha yu laqsaval? 


Lhinaunkan ixmaqnika ni Jesús 
(Mt. 27:15-31; Mr. 15:6-20; Lc. 23:13-25) 


Tejkan chuncha naul ni Pilato ex 
anchoqgol magspa' jalakt'achivin ni israe- 
litas, jalakjunil: 

—Kit'in jantu ktemaniy tu'tuchun 
lagtagal ni aniy lapanaki. 39 Pero mimpu- 
tsukuk!an yucha najun ni kitlin magsk'iniy 
kakx'oqlhi qayntaun tach'in tejkan 
xak'atan Paxku jun. ¿Naunat'ik kakx!oqlhi 
ni aniy lapanaki yu junkan mijalhachi- 
mo'onuk'an ni uxiknan yu israelitas 
unt'at'ik? 

40 Tachun tamat'asal, tajunil: 

—jJantu kax'oqt'i ni anchanu lapa- 
naki! ¡Va kax'oqt'i ni Barrabás! 

Ni Barrabás yucha va alhavana' 


ixjunita. 
1 9 1 Ex ni Pilato ch'apachal ni Jesús, 
lhinaul ixmaqanaqka. 2 Yu tropas 
tamalagxtoglhi jaltukun, tamakal lagataun 
korona. Ex tama'agtanul la ix'agtsul, 
vachu ta'ulanil agxtaun laqch'iti yu 
xakolor qote!e tacha ixta'ulay jalhachi- 
mo'onun. 3 Ex tatalakanunil ni Jesús, 
tanaul: 

—;¡Katsukul ixlhachimo'onuk'an ni 
israelitas! 

Tachun ixtalakapusay. 4 Ni Pilato 
aagtaun taxtuchogol, jalakjunil ni 
lapanakni: 

—K'a'asmakt'ik. Kitlin kmagaxtul va 
para kataxtaqnin kuenta ni kit'in jantu 
kaktemanil tu'uchun lagtagal. 


> Chuncha taxtulcha ni Jesús, ix!aq- 
tanuy ixkorona yu jamakanti kun 
jaltukun, vachu ix'ulata ni anchanu 
lagch'iti yu qote'e. Ex naul ni Pilato: 

—K'alagts'int'ik ni aniy lapanaki. 

6 Tejkan ni xa'ukxtinin kuras ali yu 
xajalhistaknan lakatajtan talagts'il ni 
Jesús, ex aqtayl plays tamatlasay, 
tajunil: 

—;¡K'amakxt'ukmuk'acha! 
¡K'amakxt'ukmuk'acha! 

Chuncha ni Pilato jalakjunil: 

—K'alhip'int'ikcha, k'amakxt'ukmu- 
k!atlikcha uxiknan. Kit'in jantu tu'uchun 
lagtagal ktemaniy. 

7 Ex tanaul ni israelitas: 

—Kijnan la kilhachimo'onk'an, 
ancha najun yu aniy lapanaki 
magsk'iniy kanil, va por najun ni yucha 
Sas'at!a Dios junita. 

8 Tejkan chuncha qasmaklhi ni 
Pilato ex ayaj talhanal. 9 Tanuchogo- 
chalcha aaqtaun ixpulakna ni ay chaga', 
va lhisakmil ni Jesús: 

—¿To'oxtaycha machaqa k'at'i ni 
uxint!i? 

Pero yu Jesús jantu kagaltayl. 

10 Ex ni Pilato va junil: 

—¿Ex jantu k'i'alt'aye'e? ¿Jantu 
k!atslay ni kit'in klhitlajun tap'asta para 
kakmakajun oxamaktaun, vachu klhi- 
tlajun tap'asta para kakmakxtukmuk'an? 

11 Ex galtayl ni Jesús, va junil: 

—Yu mintap'asta yu lhitlatun vamun 
yu xtaqnin ni Dios. Xlhiyucha apalay ay 
lagtagal tatauk!aniyachal yu kimaq- 
xtaqlhi la mintamaka!. 

12 Tejkan chuncha naul ni Jesús ex 
ni Pilato ayaj ixlakxkauniy tas kama- 
kalcha para kamakaul oxamaktaun, pero 
yu israelitas plays tamat'asal, tajunil: 

—Incha k'amak'aune!e oxamaktaun 
ex jantu ka'unt!i ixlamigo ni ay jalhachi- 
mo'onu! César. Aniy lapanaki makakan 
tacha ay jalhachimo'onu' kaval, xlhi- 
yucha va ixtlalaxkaya' ni César. 

13 Tejkan chuncha qasmaklhi ni 
Pilato, ex lIhinaulcha kamagaxtukkal ni 
Jesús. Chuncha ni Pilato taulalcha laka 
siya yu palhachimo'on yu vil ta'an 

ixlakmamakanta laqxta'alachiyux ixlhi- 
magspa' laqa ay chaga', ancha va junkan 
Gabata laka lhihebreo. 14 Ni anchanu 
julchan va paqgtauncha ists'anqay para 
xak'atan Paxku yu ay ixk!atank!an ni israe- 
litas. Tejkan atunkujcha ixjunita ex jalak- 
junil ni israelitas ni Pilato: 

—Aniy lhit'aunat'ikcha la mintamaka- 
klan ni mijalhachimo'onuk'an. 

15 Ni yu'uncha p'ays tamat!asal, 
tajunil: 

—¡Ts'angay kanil! ¡Kanilcha! 
¡K'amakxt'ukmuk'acha! 

Ex va chuncha jalhisakmil ni Pilato, va 
naul: 

— ¿Ex kit'in kakmakxtukmuk'aya' ni 
mijalhachimo'onuk'an? 

Chuncha tagaltayl ni xa'ukxtinin 
kuras: 

—Kijalhachimo'onuk'an vamun ni 
César yu ay jalhachimo'onu'. Jantu kaklhi- 
tsukuu agayntaun. 

16 Ex ni Pilato magxtaqlhicha ni Jesús 
para kamakxtukmuk'akalcha. Ex 
talha!alcha. 


Ni Jesús tamakxtukmuk'al laka kurus 
(Mt. 27:32-44; Mr. 15:21-32; Lc. 23:26-43) 


17 Ni Jesús taxtulcha, aqxaulha'alcha 
ixkurus ta'an ixlhimapaga'ukan Xajalukuti 
Agtsul yu laka lhihebreo junkan Gólgota. 
18 Ancha tamakxtukmuk'achal ch'antaun 
kun qaynt'uy lapanakni yu lakmakxtuk- 
muk'akanta la ixpa'exnan, yucha tan'aj- 
muk'akalcha. 19 Ni Pilato jamalagachanal 
ka'ankal tstoqmuk'aka letras la ix'ukxna 
ixkurus yu najun inchine": “Jesús yu 
machaqa! Nazaret yu ay ixJalhachimo!o- 
nuk'an ni israelitas.” 20 Ayaj qaynlhuu 
israelitas tapute'el ni letrero, ta'an tamak- 
xtukmuk'al ni Jesús jantu ixlhimagati ixju- 
nita yu ay putaulan. Yu letrero iststoq- 
kanta laka put'utu Ihichivin. Iststoqkanta 
laka lhihebreo ali laka lhilatin ali laka 
lhigriego. 21 Klhiyucha ni xa'ukxtinin 
kuras ali ni israelitas tajunil ni Pilato: 

—Jantu katstoqmuk'a “Ixjalhachimo'o- 
nuk'an ni israelitas.” Apalay ox kats!oq- 
muk'a “Yu ixnajun va ixJalhachimo'onu- 
klan israelitas junita.” 


22 Ni Pilato jalajqaltayl, jalakjunil: 

—Va chuncha ktstoqmuk'al, ex va 
chuncha kavalcha. 

23 Taval tejkan tamakxtukmuk'alcha 
ni Jesús ex ni tropas tasaknil ixlaqch'iti. 
Talaglvaqnilcha siya yu'uncha yu puma- 
tlati tropas ixtajunita. Vachu tasaknil 
agxtaun ixlaqch'iti yu jantu kalakats!a- 
p'amakal, vali'iy aqxtaun Iman laqch'iti 
ixjunita. 24 Ex ni tropas talajunil siya 
yu'uncha: 

—Ox kaval jantu kalaj'exvi. 
Kamakau taun suerte para kak'atsau 
taslayucha kapaxtoqniyacha. 

Ex laqsaval chuncha tapasal tacha 
tslogkanta la ixchivinti Dios ta'an 
junkan Salmo yu najun inchine: “Talaq- 
lvaqnil por qayntamin kilaqch'iti y 
vachu tamakal suerte por kilagch'iti yu 
lman.” Y lagsaval chuncha tamakal ni 
tropas. 

25 Ancha ta!an ixyal ni kurus, ixta- 
yanal pumat'ati xanatin. Ancha ixyal 
ixnati ni Jesús ali ixtlalapanaki ixnati ali 
ixanati Cleofas yu junkan María, vachu 
ancha ixyal ni María Magdalena. 26 Ni 
Jesús laqts'il ni ixnati va chlantaun 
ixtlayal ixt'altana' yu ayaj ix'achaniy. Ex 
junil ni ixnati: 

—Xanati, anchanu' yal mints'al. 

27 Astan vachu junil ixt'altana' yu 
ixmalaniy: 

—Kalagts'i, anchanu! yal minati. 

Ex ni anchanu laga'il la ixchaga!. 


Nilcha ni Jesús 
(Mt. 27:45-56; Mr. 15:33-41; Lc. 23:44-49) 


28 Ex astan ni Jesús tejkan tapa- 
sa'olcha tachun yu ixmaqsk'iniy kata- 
pasal, ixnajun kataqayntsal tacha 
iststoqkanta, xlhiyucha naul: 

—Ayaj kpukikxixa. 

29 Yu tropas ixta'ulata taun xaluj 
vinagre. Tamatajul taun esponja ex ta'a- 
katach'imuk'al agatataun javan yu 
junkan hisopo, talhacha'anil la ixkilna. 
30 Ni Jesús oqlhi ni vinagre ex naul: 

—Chavay taqayntsa!olcha. 

Ex magayntalcha ix'aqtsul, ex 
nilcha. 

Tangalagltogokal ni Jesús 


31 Anchanu julchan va tauncha julchan 
istslangay para kaval Paxku yu ay ixk'a- 
tank'an ni israelitas, vachu yu xajulchan 
jastaknati yu ayaj ixtato!oyay ni israelitas. 
Yu'uncha jantu ixtamaqamay katamakaul 
laka kurus yu ixlakatunajk'an yu ixlak- 
makxtukmuk'akan. Xlhiyucha tajunil ni 
Pilato para kalhinaul ixlajgatute'ekak!an 
para katanil y kamaqosukal ixlakatunaj- 
klan. 32 Yu tropas tejkan ancha tacha'al, 
p'unaj taqatute'el qayntaun yu ixmaknaju- 
k'al, vachu yu aqayntaun ta'an ixpa'exna 
ixjuk!al ni Jesús. 33 Pero tejkan talaq!al ni 
Jesús ta'an ixjuk'al ex niman talagts'il ni 
yucha ixnitacha. Ex jantucha katagatu- 
te'el. 34 Pero qayntaun tropa vananaj 
ltogonil ixtankilakna kun ixlanza, ex 
taxtul ixjak'alnan kun xkan. 

35 Yu lagsaval laqts'il yucha laqpute'ey 
tachun yu tapasal, va ox k'atsay y najun 
yu lagsaval para k'alhak'ap'up'int'ik 
vachu!. 36 Tachun yu aniy tapasal para 
kataqayntsal yu iststoqkanta la ixchivinti 
Dios yu najun inchine'": “Yucha jantu inta- 
chun katalagte'eniya' ixjalukuti.” 

37 Vachu! alakataun iststogkanta yu najun 
inchine': “Katalagts'ina' ni lapanaki yu 
taltogol.” 


Maknukal ni Jesús 
(Mt. 27:57-61; Mr. 15:42-47; Lc. 23:50-56) 


38 Ix!lalin qayntaun José yu machaqa! 
Arimatea yu vachu ixtlalan Jesús para 
kalanil, pero va laqatamagsaq. Ixjalakta- 
lhauniy yu xalaj'aynin israelitas. Yucha 
tapayninil ni Pilato para kaxtaqnikal 
lakatin incha lay kalha'al ixlakatunaj ni 
Jesús. Ni Pilato xtaqnil lakatin ex alcha 
p'uxnu' ni ixlakatunaj. 39 Vachu' chinchal 
ni Nicodemo, yucha va yu ixt!lachivininta 
ni Jesús aqtauncha tejkan ts'is ixjunita. 
Lhichil treinta kilos yu s'ejen'e perfume, 
ixlhiyal xak'iu mirro ali aloes. 40 Ex ni 
José ali Nicodemo tap'uxlhicha ixlaka- 
tunaj ni Jesús, aqtayl tapamiliy kun 
laqch'iti. Ox talhilakaxapal ni s'ejen!e 
perfume, va chuncha ixputsukuk'an ni 
israelitas tejkan ixtamaknunun. 41 Ta'an 


tamakxtukmuk'al ni Jesús ix'alin ta'an 
ixch'ankanta olivos, ancha ix'alin laqa- 
taun putaknun yu ox sayst'i ixjunita. 
Jantuka! matichun ixmamakan. 42 Va 
laycha ka'aqtaynil xajulchan jastaknati 
y jantu magati ixjunita yu putaknun. Ex 
ancha tama'alcha ixlakatunaj ni Jesús. 


Kujchoqol ni Jesús 

(Mt. 28:1-10; Mr. 16:1-8; Lc. 24:1-12) 

2 0 1 Yu xap'unaj julchan laka 

semana ni puvakuj tejkan vanaj 
ts'is ixjunita ex ni María Magdalena al 
laka putaknun. Ancha laqts'il ni va 
ixmoqosukantacha ni chiyux yu ixlhima- 
lakchaukanta. 2 Ex takyaulaq'al ni 
Simón Pedro ali yu aqayntaun ixt!a- 
Itana' Jesús yu ayaj ix!achaniy. Va 
lakjunil: 

—¡Tamoqosutacha ni Jalhachi- 
mo'onu Jesús la ixputaknun! ¡Jantu 
ijk'atsayau to'oxtaycha talha'anta! 

3 Ex Pedro ali yu aqayntaun ixt'a- 
ltana! Jesús ta'al laka putaknun. 4 Tatak- 
yau'al pero yu aqayntaun apalay soqol 
xajantu yu Pedro, yucha p'unaj cha!al 
laka putaknun. 5 Ancha tagayntal, va 
lakavanal ixpulakna ta'an ixmal ni 
lagch'iti yu ixlhipamilkanta pero jantu 
katanul. 6 Ex astan cha'al ni Simón 
Pedro, yucha vas tanuchal laka 
putaknun. Ancha lagts'il ni lagch'iti yu 
ixmal, 7 vachu! ni laqch'iti yu ixlhipami- 
Inikanta ix!aqtsul ni Jesús. Ni anchanu' 
lagch'iti jantu ch'antaun katamal kun yu 
alati laqch'iti, va tumpaj ixmilmakanta. 
8 Ex yu agayntaun yu p'unaj cha'al 
vachu! tanuchal. Va laqts'il ex lhaka- 
pu'al ni kujchogol. ? Jantuka' ixtamala- 
qasiy tacha iststogkantacha la ixchivinti 
Dios ni magsk'iniy kakujchogol laka 
janinin. 10 Ex ni anchanu' pumat'uy yu 
ixjalakmalaniy Jesús ta'anchogol laga 
chaga!. 


Ni Jesús tasunil ni María Magdalena 
(Mr. 16:9-11) 


11 María ixqalhunyal ixlhimagspa' 
laka putaknun. Tejkan ixqalhun va 
tagayntal, va lakavanal ixpulakna ni 

putaknun. 12 Ancha lagts'il gaynt'uy izma- 
yulnin Dios, ixtalhilakayanal laqxut'ut'u 
lagch'iti, va ixtavilanal ta'an ixmamakanta 
ixlakatunaj ni Jesús, qayntaun la ixla- 
ga'agtsul, yu agayntaun la ixlakach'aja!. 

13 Ex tajunil: 

—Xanati, ¿vali'iycha alhun? 

Ex yucha qaltayanal: 

—Talha'antacha ixlakatunaj kiJalha- 
chimo'onu! y jantu ijk!atsay to'oxtaycha 
tamamatacha. 

14 Ex talagasp'iklhi, va laqts'il ni Jesús 
yu ancha ixyal pero jantu kamispal incha 
va Jesús. 

15 Ex ni Jesús va junil: 

—Xanati, ¿vali'iycha alhun? ¿Ta'a- 
yucha lakxk!a'uycha? 

Ni María lhilal va xalhistakna! ni jata- 
ch'anati, ex chuncha junil: 

—Incha va uxint'i lhip'i ex ki'un to'o- 
xtaycha mamat'a ex kit'in kajk!ana' ini". 

16 Ex ni Jesús junil: 

—María. 

Ni María talagasp'iklhi, va 
lhimapaga'ul: 

—¡Raboni! 

(Yucha naunputun maestro laka 
lhihebreo.) 

17 Ni Jesús va junil: 

—Jantucha k'inch'ap'a, jantuka! kpata- 
xtuchoqoy ta'an vil kimPay. K!alaqp'in- 
ch'iy ketlalaqaunin. K!alak'un ni kakpata- 
xtuchogoya! talan vil kimPay yu vachu' 
mimPayk'an, yucha kiDios y vachu' 
miDiosk'an. 

18 Ex ni María Magdalena jalaq'al 
ixtlaltanan ni Jesús, va jalakjunil: 

—¡Va klaqts'il ni Jalhachimo'onu 
Jesús! 

Ex jalaqpute'eni'ol tachun yu 
ixjunkanta. 


Ni Jesús jalaktasunichoqoy ixt'altanan 
yu ixjalakmalaniy 
(Mt. 28:16-20; Mr. 16:14-18; Lc. 24:36-49) 


19 Ni anchanu julchan yu xap'unaj laka 
semana tejkan puts'ista val, ixta!aq- 
xtoqnun ixt'altanan Jesús yu ixjalakma- 
laniy. Ixtalagach'inunun laqa chaga!, va 
ixtatalhauniy yu alati ixtla'israelitask!an. 


Ex va chinchal ni Jesús, va tayachil 
ta'an ixtavilanal. Va lakjunil: 

—K'atlaloxamaktlamich'o'ot'ik. 

20 Tejkan chuncha naul, va jalakma- 
sunil ixmaka! ali ixtankilakna. Ixt!a- 
ltanan va ayaj talhi'achantajul tejkan 
talaqts'il ixJalhachimo'onuk'an. 

21 Aagtaun naunchogol ni Jesús: 

—K'atlaloxamakt!amich'o'ot'ik. 
Vachu va tacha kimalaqachal ni kimPay 
vachu va chun klamalagachayau ni 
uxiknan. 

22 Tejkan chuncha naul, va jalak- 
sunul ex naul: 

—K'ala'a'ittik ni Espíritu Santo. 

23 Incha uxiknan malaqmixiniyat'ik ixta- 
laqalhin matichun ex va malaqmixikan- 
tacha. Incha naunat'ik ni jantu kamalaq- 
mixikal ixtalaqalhin ex jantu 
kamalaqmixikal. 


Ni Tomás lhakapu'al tejkan laqts'il ni 
kujchoqol ni Jesús 


24 Ni Tomás yu vachu' ixlhimapa- 
qatukan Jachiyan, xaqayntaun yu puma- 
kaut'uy ixtlaltanan Jesús, yucha jantu 
kalakt!ataulal tejkan jalaktasunil ni 
Jesús. 25 Yu alati ixt'altanan Jesús 
tajunil: 

—¡Klaqts'iucha ni Jalhachimo'onu 
Jesús! 

Pero ni Tomás jalakjunil: 

—ncha jantu klaqts'iniy ta'an ixmak- 
xtukkanta kun klavos, vachu! incha jantu 
kmanuy kimaka' ta'an ixmaqltogokanta, 
vachu' ta!an ixtanqalaqltogokanta, ex 
jantu klhakapu'ana' ni kujchogotacha. 

26 Tejkan tauncha semana val 
ixtalaqxtoqnunchoqgoy ixtlaltanan ni 
Jesús. Yu Tomás vachu! ancha ix'alinta 
kun yuluncha. Mas ox ixlakchajuy ni 
puertas, va chil ni Jesús, tayachal ta'an 
ixta'alinta. Va naul: 

—K'atlaloxamakt!amich'o'ot'ik. 

27 Ex naul, va junkal ni Tomás: 

—K'amanut'i aniy mimaka', vachu' 
kalagts'i ni kimaka'. K'alhit'i mimaka! 
ex k'amanut'i la kintankilakna. 
Jantucha k'alap'asnit'i mijatapastak'at'i, 
k!alhak'ap'up'icha. 

28 Ni Tomás qaltayl: 

—iKiJalhachimol'onu k'at'i y kiDios 
k'at'i! 

29 Ex ni Jesús va junil: 

— ¿Va chavayka' xalhak'ap'up'in 
tejkan k'ilaqts!i? Ni lapanakni yu kintalha- 
kapu'an mas jantu kintalagts'in va 
yu'uncha yu lagsaval ta'achantacha. 


Vali'iycha ts'ogkan ni aniy libro 


30 Ni Jesús jalakmasunichogol ixt'a- 
Itanan yu jalakmalaniy lhuu laj'ay 
axtoqnu! yu jantu katsloqmuk'akal aniy 
laka libro. 31 Pero yu aniy tstoqmuk'akal 
va para k'alhak'ap'up'int'ik ni Jesús va yu 
Cristo, yu Dios ixnajunta kamalaqachaya', 
vachu' yu Sas'at!a Dios junita. K'alhits'u- 
k'uyapitik yu ox jatsukunti incha chuncha 
k!alhak'ap'up'inapitik. 

Ni Jesús jalaktasunichoqol pumatujun 

ixt'altanan yu ixjalakmalaniy 

2 1 1 Astan ni Jestis aagtauncha jalak- 

tasunichogol ixt'altanan yu ixja- 
lakmalaniy ta'an ixkilpa' lakamar yu 
junkan Tiberias. Va inchine' val. 2 Va 
ch'antaun ixta'alinta ni Simón Pedro ali 
Tomás yu junkan Jachiyan ali Natanael yu 
machaqa! Kana xalakat'un Galilea ali yu 
pumat'uy iststalan Zebedeo ali apumat'uy 
yu ixjalakmalaniy ni Jesús. 3 Ni Simón 
Pedro va jalakjunil yu alati: 

—Kit'in kte'en ch'apana' jatanti. 

Ex yu'uncha tajunil: 

—Vachu' klatla'anau. 

Ex ta'al laka barco pero tus taun 
tats'isin jantu tu'uchun katach'apal. 

4 Tejkan ixtunkumintacha ni Jesús ixyal la 
ixkilpa' ni lakamar pero jantu katamispal 
incha va yucha. 5 Ex va jalaklhisakmil: 

—Ts'alan, ¿jantuka! ch'ap'ayat'ik 
tu'uchun? 

Yu'uncha tanaul: 

—Jantu. 

6 Ex jalakjunil: 

—K'at'an'alhut'ik minch'ogxk'an la 
ixlhijakanaj ni barco, ex k!ach'ap'ayapitik. 


Ex tatangalhul ixch'oqxk'an pero 
jantucha lay ixtaxaqakutuchoqoy por 
lhuu jatanti ixtanun. 7 Ni ixtlaltana' 
Jesús yu ayaj ix'achaniy va junil ni 
Pedro: 

—¡Va yucha ni Jalhachimo'onu!! 

Tejkan Pedro qasmaklhi ni va yu 
Jalhachimo'onu Jesús, va lhitampa- 
ch'ikal ixlagch'iti yu ixmaj'anta ex 
jak'iukInil lakxkan. 8 Yu alati yu ixt'a- 
ltanan ni Jesús tapuminchoqgol barco, 
ixtaxaqamalha'anta ni ch'oqxni yu 
aqtsamanta jatanti. Jantu magati ixta- 
t'ajun la ixkilpa!, va tacha cien metros. 
9 Tejkan tapatajul ancha la ixkilpa! va 
talaqts'il jayaqan. Ancha ixmal jatanti, 
vachu! ix!alin pan. 10 Ex ni Jesús 
jalakjunil: 

—K'alhit'ant'ik ni jatanti yu 
xach'ap'ayat'ikka'. 

11 Ex ni Simón Pedro tauk'achoqol 
ni laka barco, va xaqamaxtul ni 
ch'oqxni tus la ixkilpa'. Va ix'aqtsa- 
manta kun laj'ay jatantin tus 153. Pero 
jantu kata'exlhi ni ch'oqxni. 12 Ni Jesús 
jalakjunil: 

—K'avaynch'ipitik. 

Jantu matichun ixt'altanan ixta- 
pujuy kalhisakmil ta'ayucha ixjunita. 
Ixtak'atsay ni va yu Jalhachimo'onu' 
Jesus. 13 Ni Jesus al ini' ni pan y jalag- 
xtaqnil. Vachu! jalagxtaqnil ni jatanti. 

14 Yucha va yu agt'utunucha val 
tejkan Jesús jalaktasunil ixt'altanan 
tejkan ixkujchoqotacha la ixlhinin. 


Ni Jesús t'achivinil ni Simón Pedro 


15 Tejkan tavayn'olcha ex ni Jesús 
lhisakmil ni Simón Pedro: 

—Simón, ists'al Jonás k'at'i, ¿apalay 
k!ilach'aniy xajantu yu alati? 

Ex Pedro qaltay]l: 

—Chun, Jalhachimo'onu'. Uxint'i 
k!atslaycha ni va kit'in k'achaniyan. 

Ex ni Jesús junil: 

—K'alaklhistlakt'i kilapanakni, yu va 
tacha laksttuniy borregos tajunita. 

16 Aagtauncha ni Jestis 
lhisakmichogol: 

—Simón, ists'al Jonás k'at'i, 
¿k'i'ach'aniy? 

Ex ni Pedro qaltaychoqol: 

—Chun, Jalhachimo'onu'. Uzint'i 
k'ats'aycha ni va kit'in k'achaniyan. 

Ex ni Jesús junil: 

—K'alaklhistlakt'i kilapanakni yu va 
tacha lakst'uniy borregos tajunita. 

17 Ex yu agt'utunu! ni Jesús 
lhisakmichogol: 

—Simón, ists'al Jonás k'at'i, 
¿k'i'ach'aniy? 

Ex va maqaninil ni Pedro va por aqt'u- 
tucha ixlhisakmiy ni Jesús incha ix'a- 
chaniy. Ex va junil: 

—Jalhachimo'onu', uxint'i k!atstalo!oy 
tachun. Va k'ats'aycha ni kit'in 
k'achaniyan. 

Ex ni Jesús junil: 

—K'alaklhist'akt'i kilapanakni yu 
tacha lakst'uniy borregos tajunita. 

18 Laqsaval kunan ni tejkan ts'alka! ix'u- 
nit'a ixmalaqch'inik'an me'eman, ixp'in 
ta'an ix'uxip'in. Pero tejkan k'at'axap'aya- 
ye'echa ex k'amakxnujk'ane'e, va aqayn- 
taun kamalaqch'iniyan. Vachu! kalha'anan 
ta'an jantu ka'uxap'ine'e. 

19 Chuncha naul ni Jesús para kamasul 
tas kapuniya' ni Pedro y chuncha ay 
kamakakana' ni Dios. Ex ni Jesús junil: 

—K'int'alt'ancha. 


Ixt'altana' Jesús yu ayaj ix'achaniy 


20 Ex ni Pedro talaqasp'iklhi, va 
lagts'il yu aqayntaun ixt'altana! Jesús, 
yu ayaj ix'achaniy. Va yucha ixta'uks- 
ts'uninita ni Jesús tejkan ixtat'at'ajun 
vaynin y ixlhisakmitacha: “Jalhachi- 
mo'onu', ¿ta'ayucha yu kamaq- 
xta'ancha?” 21 Tejkan Pedro laqts'il, va 
lhisakmil ni Jesús: 

—Jalhachimo'onu', ¿tas kalhitapasa- 
yacha kun yucha? 

22 Ex ni Jesús qaltayl: 

—Incha kit'in knajun jantu kanil tus 
tejkan kakminchoqol, ex yucha jantu 
minkuenta kaval. Ni uxint!'i maqsk'iniy 
k'int'alt'ancha. 

23 Por chuncha naul ni Jesús, lati ni 
t'lalaqaunin ixtanajun ni anchanu lapa- 
naki jantu kaniya!. Pero ni Jesús jantu 
kanaul incha jantu kaniya!, vamun naul: 
“Incha kit'in knajun jantu kanil tus 
tejkan kakminchoqol, ex yucha jantu 
minkuenta kaval.” 

24 Ni anchanu' ixt'altana' ni Jesús, 
va yucha yu lhichivinil tachun yu aniy 
lhitapasal y va yucha yu ts'oqlhi. Kijnan 
ijk'atsayau ni va lagsaval yu najun. 

25 Apalay lhuu axtoqnu' alin yu makal 
ni Jesús. Incha kats'oqmuk'akal tachun 
por lagatamin, kit'in knajun kamaqsk'inil 
aqxlhuu libros tus jantu kalhival ni laka- 
munukpa'. Va chuncha kaval. 


Yu Tamakal yu Jamalagachal ni Jesus 


Kamalagachakana' ni Espiritu Santo 


1 Ni karta yu p'unaj kmalagachanin, 

Teófilo, ancha zakts'ognitan tachun 
yu makal ni Jestis. Vachu ancha zakts'og- 
nitan tachun yu jamalaninil mas tus 
tejkan p'unaj yu pu'agtaynil makana' 
ixlhitapatsa 2 tus tejkan anchogol 
lakt!liyan. Ix'alin lapanakni yu ixjalak- 
sakta y jalaqmalaqachal tejkan jantuka' 
ix'an lakt'iyan, ex kun ixtap'asta ni 
Espíritu Santo jalakmasunil yu 
magsk'iniy katamakal. 

3 Tejkan nil ni Jesús ex astan 
aqlhuvaj jalaktasunichogol. Tus ttuy 
p'uxaun julchan ixt'ajun jalaktasunini' 
para katak'atsal ni lagsaval ixkujchoqo- 
tacha y laqlhixagalal tacha lhachi- 
mo'onun ni Dios. 4 Tejkan vananaj ixja- 
lakt!avil va jalakjunil ni jantu katataxtul 
laka putaulan Jerusalén, y va lakjunil: 

—P'unaj kap'akxan'elayapitik yu 
ixnajun lagsaval kataxtaqniyan kimPay 
Dios chuncha tacha klajuniu. 5 Ni Juan 
va xkan ixpumaqchaj'avanan pero va 
laycha kalakachil ni julchan tejkan 
k'ap'umagch'aj'avak'anapitik ni Espíritu 
Santo. 


Ni Jesús pataxtuchoqolcha lakt'iyan 


6 Ex chuncha tejkan tatagxtoqlhi va 
talhisakmil ni Jesús va tajunil: 

—¿Jalhachimo'onu', chavaycha 
kalakmap'axaye'echa ni jalhachimo'onun 
la kilakat'unk'an para kalhichimo'ocho- 
goocha ni kijnank'an yu israelitas juntau? 

7 Ex va lakjunil ni Jesús: 

—Ni uxiknank'an jantu tapaxtoq- 
niyan kak'ats'at'ik tisuncha julchan u 
tisuncha hora chuncha katapasaya!. Yu 
kimPay Dios yucha paxtoqniy kalhinaul 
tas vanancha kamakaya' tu'uchun. 

8 Katanuya' ni Espíritu Santo la melhanu- 
tik'an ex chuncha kala'a'iyapitik ixta- 
p'asta. Ex kilalhichivinanau ni kit'in aniy 


laka putaulan Jerusalén y vachu' tachun 
aniy xalakat'un Judea y vachu! tus xala- 
kattun Samaria y mas tus yu apalay 
laqmagati lakamunukpa'. 

2 Tejkan chuncha naun'ol ni Jesús ex 
talagts'il va lIhalankalcha, pataxtulcha 
laktliyan. Tanulcha laka taputs'i, y 
jantucha apalay katasul. 

10 Tejkan sniy ixtat'ajun lagts'inin 
talan pu'al lakt'iyan ex ts'alaj tatasul 
gaynt'uy lapanakni. Ixtalhilakayanal yu 
p'ays laqxut'ut'u laqch'iti y lakt!atayal 
ch'antaun kun yu'uncha. 

11 Va tanaul: 

—Uxiknan, lapanakni yu machagan 
Galilea unt'at'ik, ¿vali'iycha lak!ap'ina- 
tlikcha laktliyan? Ni Jesús yu pataxtulcha 
laktliyan y tamakajuncha, yucha kamin- 
chogoya' vachu va chun tacha xalaqts'i- 
nat'ik tejkan xa'an. 


Talak'ulal ni Matías para kamakal 
ixlhitapatsa yu makaul Judas 


12 Ex chuncha yu jamalagachal ni 
Jesús tata'eltajul laka aspajun yu junkan 
Xa'aspajun Olivos. Ta'anchoqol ni laka ay 
putaulan Jerusalén. Ancha jantu ixlhima- 
gati ixjunita, ukxchuncha tacha yu ixta- 
paxtoqniy kataltanal ni israelitas tejkan 
xajulchan jastaknati ixjun. 13 Ex 
tacha'alcha ni laka putaulan va tatau- 
k!alcha ta'an talaqt'uy chaqa! ixjunita 
ta'an ixtalogojya. Yu ta!al va Pedro ali 
Jacobo ali Juan ali Andrés ali Felipe ali 
Tomás ali Bartolomé ali Mateo ali Jacobo 
yu ists'al Alfeo ali Simón yu ixmapaxa- 
putun ni gobierno ali Judas ixp'isaga 
Jacobo. 14 Aqlhuu ixtatagxtoqya y vamun 
ixtask'in Dios tachun ni yu'uncha kun 
ixt'lalaqaunin Jesús ali María, yu ixnati, 
ali alati xanatin. 

15 Tejkan ataun julchan val, ex tataq- 
xtoqlhi ni yu'uncha tus tacha ciento 
veinte lapanakni. Ex tayal ni Pedro la 
ixlaka'ukxpuk'an, va lakjunil: 

16 —Ket'alagaunin, lagsaval ixmaq- 
sk'iniy chuncha kaval tacha yu magancha 
ixnajun ni ay jalhachimo'onu' David 
tejkan machivinil ni Espíritu Santo. Ni 
David Ihichivinil ni Judas yu lakmap'ulnil 
ni lapanakni yu tach'apal ni Jesús. 17 Ni 
Judas ixmispakan tacha kint'altanak'an y 
va ixlaksakkanta para ch'antaun kintat'a- 
tapatsan. 18 Pero yu ixlhilhajati yu lhajal 
por magxtaqlhi ni Jesús va kun yucha 
1hi'il agxtaun t'un ex ancha nil. Y patajul 
tus tatanpus'ea la ixpajan y taxtu'ol 
ixpalun. 19 Ex tachun yu ixtavilanal 
Jerusalén tak'atsal y talhimapaga'ul ni 
anchanu' lakattun Aseldama, yucha naun- 
putun la ixlhichivink'an Xat'un Jak'alnan. 
20 La xalibro Salmos yu ts'oglhi David, 
ancha lhichiviniy Judas, inchine najun: 

Kamakauntijlalcha ta'an ixvil, 
jantucha ka'alil matichun yu lay 
ancha kataulal. 
Vachu! alakataun najun: 
Agayntauncha kalhitsukul 
ixlhitapatsa. 
21 Ex taylhaanil ixchivinti ni Pedro, va 
naul: 

—Xlhiyucha maqsk'iniy kalaksakvi 
agayntaun lapanaki. Kalaksak'au qayntaun 
yu ch'antaun tijuyal kun kijnan mas tus 
tejkan ixtlatukxuyanau ni Jesús. 

22 Ts'anqay kaval xaqayntaun yu kint'alta- 
nak'an junita mas tus tejkan ixmaqchaj'a- 
vanan ni Juan tus anchogol lakt!iyan ni 
Jesús la kintalakavantik'an. Chuncha ni 
yucha vachu' kintat!alaqpute'eyan ch'an- 
taun kun kijnan ni lagsaval kujchogolcha 
ni Jesús —naul ni Pedro. 

23 Ex talak'ulal pumat'uy lapanakni. 
Xaqayntaun va José Barsabás yu vachu' 
ixjunkan Justo. Yu aqayntaun ixjunkan 
Matías. 24 Ex va task'inil ni Dios va tanaul: 

—KiJalhachimo'onu' k'at'i. Uxint'i 
kilamispani'oyau kelhanutik'an. Kilama- 
suniu tas ayucha yu uxint!i laksak'a 
25 para katapatsal kun uxint'i y para ka'al 
laqpute'eni' minchivinti. Va yucha kapa- 
xtoqnil ni lhitapatsa yu makaul Judas por 
ixtalagalhin tejkan al ta'an maqsk'iniy. 

26 Ex tamakal taun qamanti para 
katasul talayucha kapaxtoqniya' y va 


paxtoqnil Matías. Ex ancha tamanulcha 
kun yu pumakautaun lapanakni yu 
jamalagachal ni Jesús. 


Tanulcha ni Espíritu Santo la 
ixjalhanutik'an yu talhakapu'an Dios 
2 1 Tejkan lakachilcha ixk'atank'an 
ni israelitas yu junkan xajulchan 
Pentecostes, ex tachun yu ixtalhaka- 
pu'an ni Jesús va ch'antaun ixtata'aq- 
xtoqnun. 2 Taval p'aysni makat'aunkal, 
tus tacha taun p'ays un ixmakat'ajun. 
Minchal tus lakt'iyan y tagasmak'ol ni 
lapanakni tus tapulakchux ni laqa 
chaqa! ta'an ixtavilanal. 3 Ex niman 
talagts'il taun tu'uchun tacha jikmi, y 
tatauk'anichal lakts'uninin por qayn- 
tamin la ix'aqtsulk'an yu ancha ixtavi- 
lanal. 4 Ex tanul ni Espíritu Santo la 
ixjalhanutik'an. Ta'aqtaylcha tachiviniy 
alati lhichivin yu jantu aqtaun ixtachi- 
viniy. Chuncha lakmachivinil ni Espíritu 
Santo. 

5 Chuncha ni laka putaulan 
Jerusalén ixtacha'anta israelitas yu ox 
ixtataylha'an tacha ixputsukuk'an ixju- 
nita, va ixtamin'otachal ta'akapuchun ni 
lakamunukpa' por ixk'atank'an yu ixta- 
makay. 6 Tejkan taqasmaklhi tacha ixta- 
chiviniy yu ixtalhakapu'an ni Jesús, ex 
ni yuluncha va tatagxtoqlhi y tus saq 
tatayal porke ixtaqasmat!a ixlhichivin- 
klan yu ixtalhichiviniy yu'uncha la ixla- 
kattunk!an. 7 Ex chuncha tus taun tak!a- 
tsal. Va tus tumpaj talhilal, va ixtala- 
juniy siya yu'uncha: 

—Tachun ni aniy lapanakni yu 
tatlajun chivinin va si machagan xalaka- 
t'un Galilea. 8 ¿Ex tas laycha tapuchi- 
viniy kilhichivink'an yu chivinanau? 

9 Lati ni kijnank'an va machagan Partia 
juntau, y lati va machagan Media, 
vachu lati va machagan Elam ali 
machagan Mesopotamia, ali machagan 
Judea, ali machaqan Kapadosia, ali 
machagan Ponto, ali machagan Asia, 

10 ali machagan Frigia, ali machaqan 
Panfilia, ali machagan Egipto, ali 
machagan xaputaulanaxna Libia yu 
vilchal xlhi'avint'i Cirene, ali machagan 

Roma. Lati ni kijnank'an va israelitas 
juntau va por chuncha pupaqvi, y lati mas 
jantu katapupaqlhi tacha israelitas pero 
vachu talhakapu'an Dios tacha kijnank'an 
yu israelitas juntau. 11 Y vachu' alin yu 
machagan Kreta ali machagan Arabia. 
Chavaycha tachun ni kijnank'an qasmat'au 
la kilhichivink'an yu laj'ay axtoqnu' yu 
makay Dios —chuncha talajunil ni 
lapanakni. 

12 Tachun ayaj ixtapastaktuta, y jantu 
ixtamispay yu ixtat'ajun laqts'intapasanan. 
Ixtalalhisakmiy: 

—¿Chavaycha suncha tapasaycha ni 
aniy? 

13 Pero alati lapanakni ayaj ixtalaj'a- 
chan, va tanaul: 

—Ka va ta!ap'anin. 


Ni Pedro jalaqxaqalay ixtalhavaxtu 
ni lapanakni 


14 Ex chuncha ni Pedro va lakt!atayal 
yu pumakautaun yu jamalagachal ni 
Jesús. Va la p'ays chivinil va lakjunil 
tachun ni lapanakni: 

—Kint!a'israelitas y vachu' tachun yu 
chavaycha vilanant'ik aniy laka putaulan 
Jerusalén. Ox kilaqasmakniu kinchivinti 
yu klajunau. 15 Ni kijnank'an jantu ta'a- 
p'anin kajkuu yu tacha uxiknank!an 
p'astlak!at'ik. Chavaycha va laqanajatsika' 
puvakuj. 16 Yu t'lajun tapasana' va 
chuncha tacha lhichivinil Joel yu 
magancha ixlaqpute!ey ixchivinti Dios, va 
naul: 

17 Inchine najun ni Dios, tejkan 
valaycha kami'oya! ni 
lakamunukpa' 

kaklagxtaqniya! ni Espíritu Santo 
tachun ni lapanakni. 

Yu mints'alank'an ali metsilink'an 
katalaqpute'eya' kinchivinti. 

Yu mints'alank'an katalaqts'ina' la 
ixtalakavantik'an yu katapasaya' 
astan. 

Vachu yu xapaynin 
kalagxaqgalakana' la 
ix!aqlaqavantik!an. 

18 Vachu' ni anchanu julchan 
kaklagxtaqniya! ni Espíritu Santo 


yu jo'akna ali xanatin yu 
kiloqxtamatin tajunita, 

ex ni yuluncha 
katalaqpute'eyacha kinchivinti. 

19Vachu' kakmasuya' laj'ay 

axtoqnu! lakt'iyan. 

Vachu' lakat'un ka'alina' yu jantu 
agtaun katalaqts'il ni lapanakni: 

Ka'alina' Ihilukuj, Ihuu jak'alnan, 
lhuu jikmi, ali lhuu jin tus tacha 
taputs'i kuna!. 

20 Yu julchan jantucha 

kamapulkuya!, puts'ista kuna!. 

Yu malkuyu! tacha jak'alnan 
katasuya!. 

Ex astan kachina! ixjulchan ni ay 
Jalhachimo'onu' Dios, 

tejkan ka'alina' laj'ay axtoqnu! yu 
kalaqts'in'okana!. 

21Ex tachun yu katatapayniniya! ni 

Jalhachimo'onu' Dios, yu'uncha 
katalagtaxtuya!. 

22 Ex ni Pedro va taylha'al ixchi- 
vinti, va naul: 

—Kint'a'israelitas, ox kilaqasmakniu 
yu klajunau: Ni Dios tamasunin ni Jesús 
yu machaqa! Nazaret. Xtaqnil ixtap'asta 
para lay kamakal la milaka'ukxpuk'an 
yu laj'ay axtoqnu' yu jantu matichun lay 
makay. Chuncha makal ni Dios para 
kak'ats'at'ik ni lagsaval va yucha mala- 
qachal. Uxiknank'an ox mala'asiyat'ik ni 
lagsaval chuncha val. 23 Chuncha tacha 
magancha ni Dios ixnajun kuna! tus 
chun val. Va magxt'aqnit'ik ni Jesús la 
ixtamakak'an ni laktu'unun lapanakni 
para kamakxtukmuk'akal y kamaqnikal 
laka kurus. 24 Pero astan ni Dios majku- 
juchogol la ixtap'asta tejkan nil. Va 
malaqtaxtul la ixjamaqanlgajnati y yu 
lhinin jantu lay kamagalhajal. 25 Yu 
magancha ts!oqlhi ni David yucha 
Ihichiviniy Jesús va inchine najun: 

Kitlin si xaklagts'in ni ay 
Jalhachimo'onu' Dios yu 
ixkint'atilukxuyal para jantu 
aqtaun kaktalhanal, 

26 xIhiyucha la ijk'achan tachun la 

kelhanuti y la kinkil ay ikmakay 
ni Dios. 

Vachu! mas kanil kilakatunaj pero 
oxamaktaun kakpakxan'iya' ni 
kajkujchoqoya! astan. 

27 Porke uxint'i, Dios k'at'i, jantu 

k'imak'aune'e ta'an alin janinin. 

Jantu na'un kapuch'il kilakatunaj ni 
kitlin yu k'ilaksakt!a. 

28 Uxint'i k'imasunin ni tin yu xta!a 

jatsukunti. 

Lagsaval kajk'achana' tejkan 
kakt!ataultacha!an. 

Va chuncha ts'oqlhi ni David tejkan ixlhi- 
chiviniy ni Jesús. 

29 Ket'alaqaunin, kijnan ox k'atsayau ni 
magancha nil y maknukal ni kimpayk'an 
David. Mas tus chavaycha lay laqts'inau 
talan aknuy. 30 Ni David ixlaqpute'ey ixchi- 
vinti Dios. Dios junil ni lagsaval ni xaqayn- 
taun ixpapanti yu kamina! maqan yucha va 
ay jalhachimo'onu' Cristo kuna!. 31 Ni 
David ixtlaunkan mak'atsanika ni kakuj- 
chogoya' ni Cristo. Naul ni Dios ni laqsaval 
jantu aqtaun kamakauna! ta!an alin janinin, 
y vachu' jantu kapuch'iya! ixlakatunaj. 32 Y 
yucha va Jesús yu Dios majkujuchoqol y 
vachu va yu! yu klaqts'iu yu kujchogol 
tachun ni kijnank'an. 33 Ex ni Dios ayaj ay 
makal tejkan mulal la ixlhijakanaj ta'an 
vilchal ni yucha. Ex ni Jesús laqa'il ni 
Espíritu Santo chuncha tacha junil ni Dios. 
Vachu' kintamalagachanin ni kijnank'an. 
Tachun yu lagts'inat'ik y yu asmat'at'ik va 
si la ixtap'asta ni Espíritu Santo val. 34 Ni 
David yucha jantu ka'al lakt'iyan kun ixla- 
katunaj mas inchine naul: 

Ni Jalhachimo'onu' Dios junil ni 
kiJalhachimo'onu' Cristo: 

“Kintlatlaultlachiy la kilhijakanaj” 

35 tus tejkan kakmagalhaja'oya! tachun 

yu taxkayyan. 

36 "XlIhiyucha klajunau kak'ats'at'ik 
tachun uxiknank'an yu kint!a'israelitas 
unt!at'ik. Ni Jesús yu maqnit'ik laka kurus 
va yucha yu Dios makal ay Jalhachi- 
mo'onu! y va yucha ni Cristo yu Dios 
laksaklhi —naul ni Pedro. 

37 Tejkan chuncha taqasmaklhi ni 
lapanakni ayaj tamaqganinil la ixjalhanuti- 
klan. Ex jalhisakmikal ni Pedro kun yu 
alati yu jamalagachal ni Jesús: 


—Ket'alaqaunin, ¿tisuncha ts'anqay 
kakmakau chavaycha? 

38 Ex ni Pedro lakjunil: 

—K'amap'axat'ik mijatapastak'at- 
klan, k'ap'u'aqch'aj'aut'ikcha la ixta- 
qa'uti ni Jesucristo para k'amalaqmixi- 
nik'ant'ik mintalaqalhink'an. Ex 
chuncha k'ala'a'iyapitik ni Espíritu 
Santo. 32 Magancha ni Dios naul ni 
lagsaval kataxtaqniyan ni Espíritu Santo 
ni uxiknank'an kun mes'atlank!an y 
vachu! kalagxtaqniya' tachun ni lapa- 
nakni yu kalaksak'a' ni Dios kiJalhachi- 
mo'onuk'an mas va to'oxtaycha kaval. 

40 Chuncha jalaqxaqgalal ni Pedro y 
jalagxtaqnil alati jatapastak'ati. Va naul: 

—K'alaqt'axt'ut'ikcha para jantu 
kalakt!ap'int'ik ni lapanakni yu jantu ox 
ixjatsukuntik'an. 

41 Ex chuncha tachun ni lapanakni 
yu talhakapu'al ixchivinti va ta'aq- 
chaj'aul. Y ni anchanu julchan va tus 
la'attutu mil lapanakni talhakapu'al ni 
Jesús. 42 Ni yu'uncha va si ixtamakay 
kuenta yu ixtamasuy yu jamalagachal ni 
Jesús. Va si ch'antaun ixtajunita, y si 
ch'antaun ixtalaqche'ey ni pan yu 
ixta'uy, y si ixtask'in Dios. 


Tas junitacha ixputsukuk'an yu 
ixtalhakapu'an ni Jesús 


43 Ex chuncha tachun yu alati lapa- 
nakni va si ixtatalhananta porke yu 
jamalagachal ni Jesús ixtamakay laj'ay 
axtoqnu! yu jantu agtaun ixlaqts'inkan, 
yu ixmasuy ixtap'asta Dios. 44 Tachun 
yu ixtalhakapu'an ni Jesús va ch'antaun 
ixtajunita y tachun yu ixtamagalin va 
ch'antaun ixtamakata. 

45 Ixtastlay ixttunk!an kun yu ixta- 
magalin, ixtalalvaqniy siya yu'uncha ni 
tumin tacha yu ixtamaqsk'iniy qayn- 
tamin por qayntamin. 46 Taun taun 
julchan ixtatagxto!'a laka ay lakatajtan y 
la ixchagak'an ixtalat'a'uy ni pan y ixta- 
lat'avajin kun achati y ox ch'antaun 
ixtajunita la ixjalhanutik'an. 47 Ay ixta- 
makay ni Dios y tachun yu alati lapa- 
nakni yu jantu ixtalhakapu'an ni Jesús 
va lajqal'oxin ixtalhilay. Ni Dios lhilhiy 

ixlalhavay ni lapanakni yu ists'angay 
katalagtaxtul. 


Qayntaun ch'anlk'avil lapanaki 
palay junchoqol 


3 1 Tauncha julchan ni Pedro ali Juan 
ixtalanta yu ay lakatajtan Jerusalén. 
Va la'attutu putogoxata ixjunita, yucha va 

xahora tejkan ixtask!in Dios. 2 Ancha 
Ihilhiy ixtaulay qayntaun lapanaki yu 
ch'anlk'avil ixjunita yu aqts'iyaj chuncha 
tsukul. Va ancha ix'ankan ulaka ni ay 
lakatajtan la xamati' yu ixjunkan K'us. 
Ancha ixjapusk'iniy tumin yu ixtatanuya- 
chal lakatajtan. 3 Ex ni anchanu ch'an- 
Ik'avil lapanaki tejkan jalaqts'il ni va 
laycha katatanuchal lakatajtan ni Pedro ali 
Juan, ex aqtayl jalaksk'iniy tumin. 4 Ex ni 
Pedro ali Juan va aqtayl sniy talaqts'in. Ex 
ni Pedro junil: 

—Kilalagts'iu ni kijnank'an. 

5 Ex ni anchanu lapanaki ox jalaqts'il, 
ixjapakxan'iniy kataxtaqnil tumin. 

6 Pero ni Pedro va junil: 

—Ni tumin jantu kaklhitsukul. Pero 
kakxtaqniyan yu klhit'ajun. La ixtap'asta 
ni Jesucristo yu machaga' Nazaret, 
katlaycha y k'alttancha. 

7 Ex ni Pedro maqch'apal la ixmaj- 
kanaj, maqayaul ni lapanaki. Va niman 
palay junchoqol ixch'aja! kun la ixpixtu 
ixch'aja'. 8 Ex jak'iuklnil, va ostayalcha, 
aqgtaylcha jaltanan. Ex lakt'atanul laka- 
tajtan ni Pedro ali Juan. Ancha aqtayl 
tapuchoqotsukuy, y vachu' ixjak'iuklnin, y 
ay ixmakay ni Dios kun achati. 9 Chuncha 
tachun ni lapanakni talagts'il ni ixjaltanan 
y ixlhikillan ni Dios. 10 Ixtamispay ni 
yucha va yu lapanaki yu ixtaulay la 
xamati' lakatajtan yu junkan K'us, y ancha 
ixpusk'in tumin. Xlhiyucha tachun ni lapa- 
nakni yu talaqts'il tus taun talhilal y tus 
vak tak'atsal. 


Ni Pedro jalaqxaqalay ni lapanakni 
laka ay lakatajtan 


11 Ni ch'anlk'avil lapanaki yu palay 
junchogol jantu ixjalakmakaunputun ni 
Pedro ali Juan. Tachun ni lapanakni va 
niman talaqmil ni yu'uncha ta'an 


ixtayanal la ixlhimagspa' ni lakatajtan 
talan xapuch'anan Salomón ixjunkan. 
Va tus vak tak'atsal. 

12 Tejkan chuncha laqts'il ni Pedro, 
va lakjunil ni lapanakni: 

—Kint!a'israelitas, ¿valiliycha tus 
tumpaj lhilayat'ik yu aniy? ¿Vali'iycha 
sniy kilalaqtst'inaucha? Ka va lhilayat'ik 
por kintap'astk'an palay kpumakau ni 
lapanaki u kavalay p'ast'ak'at'ik va por 
ayaj ox lapanakni kuntau. Pero jantu 
lagsaval kaval. Yu palay makal va Dios. 
13 Vachu va yu! ixDiosk'an kimpayk'an 
Abraham ali Isaac ali Jacob ali yu alati 
kepayank!an. Vachu va yu! yu la ay 
makal ni Jesús yu iststal. Va yucha yu 
magxt!'aqnit'ik ni lhachimo'onun tejkan 
Pilato ixx'oqputun pero uxiknank'an 
jantu katalhipa'inin. 14 Ni uxiknank'an 
jantu katalhipa'inin kax!ogkal ni 
anchanu' ox lapanaki yu jantu kalhi- 
tsukul tu'uchun talagalhin, pero 
uxiknan apalay talhipa'inin katax!oqnin 
qayntaun jamaqnini'. 15 Ni Jesús yu 
xta!a jatsukunti va yucha yu magnit'ik 
pero Dios majkujuchoqol la ixlhinin y 
kijnank'an klagts'iu ni lagsaval kujcho- 
gotacha. 16 Va por ixtaqa'uti ni Jesús 
palay junchogol ni aniy lapanaki yu 
chavay laqts'inat!ik y misp'ayat'ik. 
Yucha palay junchoqol porke klhaka- 
pu'au ni Jesús lay ka'aqtayjul. 

17 Ket'alaqaunin, kit'in k'atsay ni 
uxiknan jantu k'amala'asit'ik yu mak'a- 
t'ik tejkan maqnit'ik ni Jesús. Vachu' 
milhachimo'onunk'an jantu katamala- 
gasil. 18 Magancha yu ixtalaqpute'ey 
ixchivinti Dios tanaul ni Cristo yu kama- 
lagachakana' ayaj kamaqanlqajnana!. Y 
chavay lagsaval chuncha tapasal tacha 
yu ixnajunta Dios. 19 Xlhiyucha 
klajunau ni k'amap'axat'ikcha mijatapa- 
stak!atk!an. K!alhak'ap'up'int'ik ni Dios 
ex yucha kataxakaniyan mintalagalhin- 
klan. Ex chuncha katama'eltajuniyan yu 
k'amagsk'iniyapitik la metsukuntik'an. 
20 Ex katamalagachanichogoyan ni 
Jesucristo yu magancha laksakkal para 
katamin malagtaxtunun. 21 Pero 
chavaycha maqsk'iniy kataulchal 

lakt'iyan tus tejkan Dios kalasast'i'oya' 
tachun yu alin. Chuncha tacha tanaul yu 
magancha ixtalaqpute'ey ixchivinti Dios 
yu lagsaval ixlapanakni ixtajunita. 22 Ni 
Moisés inchine lakjunil kepayank'an yu 
magancha ixtat'ajun, va naul: “Ni Dios yu 
miJalhachimo'onuk'an kalaksak'a! xaqayn- 
taun mint!a'israelitasklan yu katalaqpu- 
te'eniyan ixchivinti chuncha tacha kit'in. 
Yucha ox ka'alasmakni'oyapitik tachun yu 
katajunan. 23 Tachun ni lapanakni yu 
jantu kataqalasmakputuna' ni yu'uncha 
kalaqnagxt'ukkana! para jantucha ch'an- 
taun katatlaval kun ixlapanakni Dios,” 
chuncha naul ni Moisés. 24 Vachu' ni 
Samuel ali tachun yu alati yu ixtalaqpu- 
te'ey ixchivinti Dios magancha tus 
chavaycha va si ixtalhichiviniy yu 
chavaycha tapasay. 

25 "Ni xalaqpute'enin ixchivinti Dios 
chuncha tanaul magancha para laqsaval 
chuncha kaval ixchivintik'an kun uxiknan. 
Vachu! ni Dios va taun jatapastak'ati jat'a- 
tamakaul ni kepayank'an tejkan junil 
inchine ni Abraham: “Tus tachun yu 
oqxlaqtamin lapanakni yu alin lakamu- 
nukpa!, si katalhitsukuya' ox jatsukunti 
por qayntaun mimpapanti yu ka'alina' 
maqan.” 26 Ni Dios tejkan majkujuchogol 
isTs'al va uxiknank'an yu p'unaj tamalaga- 
chanin para kataxtaqnin yu ox jatsukunti y 
vachu! para k'amak'aunt'ijlat'ik 


mintalagalhink'an. 
4 1 Chuncha vananaj ixtataylha'anta 
jalagxagalanan ni lapanakni tejkan 
tachil ni xakuras israelitas ali ix'ukxtin- 
klan policias yu ixtatapatsay lakatajtan ali 
ni saduceos. 2 Ayaj ixtalhilukujlhay yu 
ixlakmalanikan ni lapanakni y vachu! por 
ixjalakjunkan ni Jesús kujchoqotacha y 
chuncha tak'atsalcha ni lagsaval katakuj- 
chogoya' yu janinin. 3 Ex chuncha 
tach'apal ni Pedro ali Juan. Nimancha 
tamanul laka pach'in porke toqoxatacha 
ixjunita y tapakxanil tus katunku'elal. 
4 Pero qaynlhuvaj talhakapu'al yu taqa- 
smaknil ixchivintik'an ni Pedro ali Juan. 
Ex chuncha por tachun yu ixtalhakapu'an 


Ni Pedro ali Juan jalakch'apakal 


ni Jesús laqcha'al tus laqakis mil 
jo'akna. 


Ni Pedro ali Juan tat'achiviniy ni 
jalhachimo'onun laka pulakchivin 


> Tejkan tunkunchoqolcha ex tataq- 
xtoqlhi ni lIhachimo'onun ali ni xalaj'ay 
xapaynin ali yu ixtamasuy ixlhachi- 
mo'onk'an ni israelitas laka putaulan 
Jerusalén. 6 Vachu! kun yu ix'ukxtink!an 
kuras yu ixjunkan Anás y vachu' Caifás 
ali Juan ali Alejandro ali yu alati ixjat!a- 
lagaunin ni Anás. 7 Ex ancha jalak'u- 
lakal la ixlaka'ukxpuk'an, va jalaklhi- 
sakmikal ni Pedro ali Juan: 

—¿Ta'ayucha taxtaqnin tap'asta y 
talayucha taxtaqnin lakatin para kama- 
k'at'ik yu mak'ayat'ik uxiknank'an? 

8 Ex ni Espíritu Santo laqtanu'ol ni 
Pedro, ex ni yucha jalakjunil: 

—Uxiknan yu jalhachimo'onun 
unt'at'ik, y yu xalaj'ay xapaynin unt!a- 
t'ik: 9 chavaycha kilalhisakmiyau 
valiliycha kmakau yu la ox y tas 
palaycha kpumakachogoo qayntaun 
tagan'an. 10 Chavaycha knaunau kak'a- 
ts'at'ik ni uxiknank'an y vachu' katak'a- 
tsal tachun ni israelitas, ni lapanaki yu 
aniy yal yu palaycha junchogota va 
chuncha val por ixtap'asta Jesucristo yu 
machaqa! Nazaret yu uxiknan magnit'ik 
laka kurus pero ni Dios majkujuchogol. 
11 Uxiknank'an unt!at'ik va tacha lapa- 
nakni yu tamagayajuy chaga'. Ni Jesús 
va tacha taun chiyux yu uxiknank!an 
ixmaj'ant'atlikcha pero astan val tacha 
taun chiyux yu xamatau chaga', yu 
apalay p'ays maqsk'inikan. 12 Jantu alin 
ataun jamalaqtaxtunu' porke ni Dios 
jantu kintajunin ixtaga'uti aqayntaun 
para kintamalagtaxtun, vamun ni Jesús 
—va naul ni Pedro. 


Ni Pedro ali Juan laqatap'asta 
jalaktanchanikal para jantucha 
katalaqpute'el ixchivinti ni Jesús 


13 Ex yu xalaj'ay xapaynin tus vak 
tak!atsal porke ni Pedro ali Juan jantu 
katatalhanal, mas yu'uncha va tstuniy 
jatalaniti ixtalhittajun y mas vali'iy 

lapanakni ixtajunita. Va chuncha taxtaqnil 
kuenta ni Pedro ali Juan va ixtat'atijun- 
tayay ni Jesús. 14 Tejkan talagts'il ni 
ancha ixlakt'ayal ni lapanaki yu palaycha 
ixjunchogota ex jantu tu'uchun lagtagal 
lay kamuk'anikal. 15 Ex chuncha jalak- 
junkal katataxtul taun panch'ix laka 
pulakchivin y xlamank'an talakchivinil ni 
lhachimo'onun. 16 Tanaul: 

—¿Tas kalakmakayaucha ni aniy lapa- 
nakni? Lagsaval tamasul taun ay tu'uchun 
yu jantu aqtaun lagts'inkan. Jantu lay 
junau ni lapanakni incha jantu lagsaval yu 
tamakal porke tus tak!atsa!ol ta'akchun yu 
tavilanal laka putaulan Jerusalén. 17 Pero 
para jantucha apalay kaputauk'al yu tacha 
tamakal, ts'angay kalaklhijuniu lagata- 
p'asta ni jantucha apalay katalhichivinil la 
ixtaga'uti ni Jesús. 

18 Ex chuncha tajunchoqol para kata- 
tanuchoqolcha ixpulakna ni Pedro ali 
Juan, y laqatap'asta talaktanchanil para 
jantucha katalaqpute'el ixchivinti ni Jesús 
y jantucha apalay katamasul axtoqnu! kun 
ixtaga'uti. 

19 Pero taqaltayanal ni Pedro ali Juan, 
tanaul: 

—¿Tisuncha lhilayat'ik yu apalay ox 
kakmakau? ¿Yu kilalhijunau uxiknank'an 
u yu kintalhijunan Dios? ¿Tisuncha yu 
apalay kalhipa'inil Dios? Ancha kalakp!'a- 
stlaknant'ik. 20 Ni kijnank'an jantu lay 
kmakauntijlayau ixlaqpute'eka yu klaq- 
ts'iu y yu ijgasmakvi. 

21 Ex ni Ihachimo'onun laka lhilukuj 
taxagalal y jantucha katamanul laka 
pach'in. Jantu lay katamuk'anil laqtagal 
porke tachun ni lapanakni va si ay ixta- 
makay Dios kun achati por yu tamakal ni 
Pedro ali Juan. 22 Ni anu lapanaki yu 
palay junchogol la ixtap'asta Dios, ni 
yucha ixlhi'oqslaycha cuarenta ixjach'itin. 


Yu talhakapu'an task'in Dios 
para jantu katatalhanal 


23 Taval tejkan lakmakaunchoqokalcha 
ni Pedro ali Juan ex talaq'anchoqolcha 
alati yu ixtalhakapu'an Jesús. Ex talaqpu- 
te'eni'ochoqol tachun tacha tanaul ni 


xa'ukxtinin kuras kun ni Ihachimo'onun. 
24 Tejkan chuncha taqasmaklhi ex 
ch'antaun ta'aqtayl tatlachiviniy ni Dios. 
Tanaul: 

—Uxint'i Dios yu ay Jalhachi- 
mo'onu! k'at'i, uxint'i mak'at'i lakt'iyan, 
ali lakat'un, ali xkan ali tachun axtoqnu' 
yu alinta. 25 Magancha ni uxint'i 
mak'at!i para kachivinil mi'ogxtamati 
David kun ixtap'asta mi'Espíritu Santo, 
va naul: 

¿Valiliycha la talukujlaycha ni 
lapanakni yu jantu 
talhakapu'an? 

¿Valiliycha tapastak!acha 
katamakal yu jantu tuluchun 
ixtapal kaval? 

26 Ni jalhachimo'onun yu alin aniy 
lakamunukpa! va lakataun 
tavilanal kun 

yu xalaj'ay lapanakni y ch'antaun 
tatagxto!'a 

para kataxkayl ni Dios 
kiJalhachimo'onuk'an y vachu! 
para kataxkayl yu malagachal. 

27 "Lagsaval aniy Jerusalén tataq- 
xtoqlhi Herodes kun Pilato kun alati yu 
jantu israelitas kataval kun yu kint!a'i- 
sraelitas tajunita para kataxkayl ni 
minTs'al Jesús yu laksakt'i. 28 Chuncha 
tamakal tacha yu magancha uxint!i 
lhich'ivin la mintap'asta katapasaya!. 

29 Chavaycha, Jalhachimo'onu! k'at'i, 
kamak'at!i kuenta yu ixkintaxagalayan 
kun Ihilukuj yu jantu kinta'uyujjunan 
kaklhichiviniu mintaqa'uti. Kilaxtaqniu 
tap'asta para lay kaklaqpute'eu minchi- 
vinti y jantu kun talhanti. 30 Vachu' 
kilaxtaqniu ixtap'asta minTs'al Jesús 
para lay palay kakmakau tagan'anin y 
para lay kakmakau yu laj'ay axtoqnu' 
para katapuk'atsal ni lapanakni ni 
lagsaval milapanakni kuntau. 

31 Chuncha tejkan tat'achivin!ol ni 
Dios ex agtayl xkap'iknin ni chaga'. Ex 
talaqgtanu'ol ni Espíritu Santo la ixjata- 
pastak!atik'an y ta'aqtaylcha talaqpu- 
te!ey ixchivinti Dios y jantu kun 
talhanti. 

Tachun yu iztalhakapu'an ni Jestis va 
ch'antaun ixtamakay ix'axtoqnuk'an 


32 Ex chuncha tachun yu ixtalhaka- 
pu'anta ni Jesús va ch'antaun ixjunita ixja- 
tapastak'atik'an. Jantu matichun ixnajun 
va Xlaman ixnavin yu ixmaqgalin. Tachun 
yu ixtalhitlajun va ch'antaun ixtamakay y 
va si ixnavink'an ixjunita. 33 Ex yu jamala- 
gachal ni Jesús va kun tap'asta tataylha'al 
laqpute'enin ni ixkujchogotacha ni Jalha- 
chimo'onu' Jesús. Ayaj ixtalapaxkay la 
ixjatsukuntik'an 34 porke jantu ka'alil 
matichun yu kaval kilpatani'. Yu ixlhi- 
t'ajun ixt'un u ixchaga' va istlay y ixlhi- 
min'ojoy yu xatapal. 35 Ixtamagxtaqniy yu 
jamalagachal ni Jesús para katalaqlvaqnil 
yu alati lapanakni chuncha tacha ixtamaq- 
sktiniy. 36 Ixlalin qayntaun lapanaki yu 
machaqa! Chipre va Levita ixjunita. Yucha 
ixjunkan José pero yu jamalagachal ni 
Jesús va talhimapaqa'uchoqgol va Bernabé, 
yucha naunputun la ixlhichivink'an va 
xaqayntaun yu malaka'ulanan. 37 Ni 
anchanu lapanaki st'al agxtaun ixt'un, 
lhimil xatapal, va laqmagxtaqni'ol yu 
jamalagachal ni Jesús. 


Ni Ananias ali Safira tanil por 
ixtamakanuputun ni Espíritu Santo 


1 Vachu! qayntaun lapanaki yu 

5 ixjunkan Ananías kun ixanati Safira 
tast'al agxtaun ixt'unk!an. 2 Ni anchanu 
lapanaki jantu kaxtaq'ol xatumin, pero 
tejkan lha'anil yu jamalagachal ni Jesús ex 
makakal tacha kaxtaqni'ol tachun xatapal. 
Yu ixanati ox ixk!atsay tacha makal ni 
yucha. 3 Ex ni Pedro junil ni Ananías: 

—¿Vali'iycha xt'aqnincha lakatin ni 
Satanás katanul la mijatapastak'ati? 
Uxint'i ixmak'anup'ut'un ni Espíritu Santo 
porke ch!apamat'i lati xatapal mint'un. 
4 Tejkan jantuka! ist'ay ni mint'un va 
minavin ixjunita. Mas tejkan st'at'icha 
vananaj minavin ixjunita xatumin. ¿Ex 
valiliycha p'astlakt'i chuncha kamak'at!i? 
Uxint'i jantu ixjamak'anup'ut'un yu vali'iy 
lapanakni, va Dios yu ixmak'anup'ut'un. 

> Tejkan chuncha qasmaklhi ni 
Ananías ex nimancha t'uluj tagtalcha, va 


nilcha. Tachun ni lapanakni yu tak!atsal 
va ayaj tatalhanal. 6 Ex ancha ixtayanal 
lati yu ts'alanka!, va tapach'inil ixlaka- 
tunaj ni Ananías y ta'alcha maknunun. 

7 Chuncha tejkan la'attutu hora val 
ex vachu! tanuchal ancha ixanati ni 
Ananías y jantu ixk'atsay yu tapasal. 

8 Ex ni Pedro lhisakmil: 

—Ki'un incha laqsaval va chuncha 
xtapal Ihist'at'ik ni mint'tunk'an. 

Ex yu xanati va naul: 

—Chun, va chuncha xtapal. 

2 Ex ni Pedro junil: 

—¿Vali'iycha ch'antauncha unt'ik 
para kalaqts'intlanut'ik Ix'Espíritu Santo 
ni Jalhachimo'onu' Dios? Laka mati'icha 
taminchogota yu takimaknul mixapay. 
Chavaycha uxint!i vachu! katalanan 
maknunun. 10 Ex chuncha ni xanati va 
nimancha t'uluj taqtal ta'an ixch!atay ni 
Pedro, ex nilcha. Tejkan tatanucho- 
golcha ni ts'alan la ixpulakna ni laga 
chaga', tatemal ni xanati ta'an ixnimal. 
Ex vachu' tamaxtulcha y talha'alcha 
maknunun ta!an ix'aknuy ixapay. 11 Ex 
chuncha tachun yu ixtalhakapu'an ni 
Jesús kun tachun alati yu taqasmaklhi 
va ayaj tatalhanal. 


Yu jamalagachal ni Jesús tamakal 
laj'ay axtoqnu' kun ixtap'asta ni Dios 


12 Yu jamalagachal ni Jesús ixta- 
makay laj'ay axtoqnu' y chuncha ox 
ixtasuy ixtap'asta ni Dios. Si ixtatagxto'a 
ixlhimagspa'! ni ay lakatajtan ta'an 
ixjunkan ixjapuch!anan Salomón. 

13 Pero yu alati lapanakni jantu ixtata- 
pujuy katatagxtoqlhi ch'antaun kun 
yu'uncha mas ox ixtato'oyay por ixlha- 
kapu'atik!an. 14 Ex chuncha lhilhiy ixta- 
lhavay ni lapanakni yu ixtalhakapu'an 
ni Jalhachimo'onu' Jesús, mas jo'akna 
kun xanatin. 15 Tus ixtamaxtuy ni 
tagan'anin lakatinixnan ixtamamay laka 
putaman para katatapasanil mas va 
ixmagts'ansilaqa ni Pedro tejkan kata- 
pasal lakatin para palaycha katajuncho- 
qolcha. 16 Vachu! ixtaminachal lhuu 
lapanakni yu machagan alati putaula- 
naxna ixlhitukststuniy Jerusalén. 

Ixtalhimin tagan'anin kun lapanakni yu 
ixtach'apata jantu ox espíritus. Tus tachun 
palay ixtajunchoqoy. 


Ni Pedro ali Juan aaqtaun 
jach'apachoqgokal 


17 Ex chuncha ayaj akcha'al ni xa'uk- 
xtin kura kun tachun ixt'altanan yu sadu- 
ceos ixtajunita. 18 Talhinaul kalakch'a- 
pakal yu jamalagachal ni Jesús, ex 
nimancha lakmanukal laka pach'in. 

19 Pero tejkan ts'is ixjunita, ex qayntaun 
ixmayul Dios kimalaqlti'achil la xamati' ni 
pach'in, ex jalakmaxtul y jalakjunil: 

20 —K!'ap'inch'o'ot'ikcha ta'an ay laka- 
tajtan. Kalaqp'ut'e'eni'ot'ik ni lapanakni 
tachun ni chivinti yu lhichiviniy ni sast'i 
jatsukunti. 

21 Ex chuncha tejkan ixtunkumintacha 
tatanuchoqgolcha lakatajtan, ta'aqtayl 
tamasuy yu ox chivinti tacha jalakjunkal. 

Ni ix'ukxtink'an kuras kun ixt'altanan 
talhinaul katamakal taun ay tagxto'ati y 
va tamaqgxtoqlhi kun tachun ixlhachimo'o- 
nunk'an ni israelitas. Talhinaul ixja'ika- 
klan yu jamalagachal ni Jesús yu ixtatanu- 
manal laka pach'in. 22 Pero tejkan tacha'al 
ni policias laka pach'in jantucha kata- 
temal. Ex ta'anchoqgol juninin ix'ukxtin- 
klan, 23 va tanaul: 

—Tejkan kcha'au laka pach'in ox 
ixlakchajuy la xamati'. Y yu jalhistaknan 
ancha ixtayanan'ol la xakiltalakxtuti. Pero 
tejkan kmalaqlti'au, jantu matichun 
ixtanun ixpulakna. 

24 Tejkan chuncha tak'atsal ni ix'uk- 
xtink!an kuras kun yu ixtukxtink!an xapoli- 
cias lakatajtan kun yu xalaj!ay kuras va 
tus taun talhilal y va aqtayl talakpa- 
staknan tisuncha tapasalcha. 

25 Ex chil aqayntaun lapanaki yu naul: 

—Ni lapanakni yu ixjalakmanut'at'ik 
laka pach'in, yuluncha tayananchal laka- 
tajtan, tatlajun lakmasuninin lapanakni. 

26 Ex ni ix'ukxtink'an xapolicias laka- 
tajtan jalaklha'al ixpolicias y talhimin- 
choqol yu jamalagachal ni Jesús. Jantu 
laqatap'asta katalhimil porke ixtata- 
lhauniy yu alati lapanakni, va lay 
kalaklakat'almakal. 


27 Tejkan laklhiminkal, laqmaga- 
yaukal la ixlaka'ukxpuk'an ix'ukxtink!an 
ni kuras. Va tajunil: 

28 —Kijnan lagatap'asta klalhichi- 
mo'oo para jantucha k'alhixa'alat'ik ni 
lapanakni la ixtaga'uti ni anu lapanaki. 
Pero chavaycha jamalani'ot'at'ikcha 
tachun xalapanakni aniy Jerusalén y 
vachu' kilamuk'aniputunau laqtagal 
ixmaqnika anu lapanaki. 

29 Chuncha ni Pedro kun alati yu 
jamalagachal ni Jesús taqaltayanal y 
tanaul: 

—Kijnan apalay maqsk'iniy 
kakmakau yu lhinajun Dios y jantu yu 
talhinajun lapanakni. 30 Ni ixDiosk'an 
yu maganiya' kepayank'an yucha 
majkujuchogol ni Jesús yu uxiknank'an 
magnit'ik tejkan makxt'ukmuk'at'ik laka 
kurus. 31 Pero ni Dios kun ixtap'asta la 
ay makal y mulal la ixlhijakanaj para 
kalhachimo'onul y kamalagtaxtul lapa- 
nakni y chuncha katamapaxal ixjatapa- 
stak!atk!an ni kint!a'israelitask'an y 
kalaqmalaqmixinikal ixtalaqalhink'an. 
32 Ni kijnank'an ox klhitaulau ni 
lagsaval chuncha tapasal. Y yu Espíritu 
Santo vachu' ox lhitaulay ni va chuncha 
val. Yucha va yu lagxtaqnil Dios tachun 
ni lapanakni yu tamakay tacha lhinajun. 


Ni Gamaliel jalakchivijvay para 
kalaklhistakkal ixt'alhachimo'onun 


33 Ex ni lIhachimo'onun tejkan 
chuncha taqasmaklhi va ayaj talukujlal 
tus ixtamaqniputun yu jamalagachal ni 
Jesús. 34 Pero ancha ch'antaun kun yu 
alati jalhachimo'onun ixyal qayntaun 
fariseo yu ixjunkan Gamaliel. Yucha 
ixjamalaninin ixlhachimo'onk'an ni 
israelitas y tachun ni lapanakni si ixta- 
to'oyay. Yucha lhinaul kalakmaxtukal 
magspa' yu jamalagachal ni Jesús. 35 Ex 
lakjunil ni ixt'talhachimo'onun: 

—Kint'a'israelitas, chuncha tacha 
lakmak'anip'ut'unat'ik ni aniy lapa- 
nakni, kit'in klajunau k'alhist'ajk'an- 
tlikcha kun yu'uncha. 36 Kap'ast!akt'ik 
ni jantuka! maqan ostaulal qayntaun 
lapanaki yu ixjunkan Teudas. Yucha 


197 


LOS HECHOS 





ixjunputun ay jalhachimo'onu' y yu ixla- 


panakni va tacha la'at'ati ciento ixtajunita. 


Pero taval maqnikal y tachun yu ixt!a- 
ltanan vali'iy t'ikl taputauk'a'ol. Ex ancha 
tamaktalcha, jantucha tu'uchun katatay- 
lha'al. 37 Astan vachu' ix'alin qayntaun yu 
ixjunkan Judas yu machaqa! Galilea. 
Yucha ostaulal tejkan ixttaunkan laqts'o- 
golaka ni lapanakni. Ex yucha lakmakanul 
lhuu lapanakni para ch'antaun katat'aval. 
Pero yucha vachu' maqnikal y tachun yu 
ixtlaltanan vali'iy t'ikl taputauk'a!ol. 

38 Xlhiyucha klajunau k'alakmak'aun- 
t'ikcha ni aniy lapanakni. Yu tamakay ni 
yu'uncha jantu katataylhaaniya' incha 
vali'iy lapanaki yu lhinajun. 39 Pero incha 
va Dios lhinajun yu tamakay ni yu'uncha, 
ex uxiknank'an jantu lay k'alakt!tanch'ani- 
yapitik porke ex lagsaval va kun Dios 
k!alach'ap'ayapitik —naul ni Gamaliel. 

40 Ex chuncha yu ixt'alhachimo'onun 
talhipa'inil tacha naul. Ex tamalagachanal 
ixjalak'ika yu malaqachal ni Jesús y talhi- 
naul ixjalaqmaganagka. Jalaktanchanikal 
ni jantucha katalhichivinil ni Jesús. 
Chuncha astan jalagxtaqnil lakatin para 
kata'anchoqolcha. 41 Pero ni yu'uncha 
tejkan jalakmakaunkalcha kata'anchogol 
va apalay talhilachantajul mas ixtalama- 
ganlgajnan porke ni Dios jalaksaklhi para 
kalhilaktu'ukal por ixtalhakapu'an ixta- 
ga'uti ni Jesús. 42 Ex taun taun julchan 
ixtalaqpute'!ey ta'an ay lakatajtan y vachu' 
laqa chagan. Jantu ixtastaknan ixmasuka 
ni Jesús va Cristo yu ixnajun kamalaga- 
chaya! Dios. 


Jalaksakkan pumatujun yu kata'aqtayjul 
ixlapanakni Dios 


1 Chuncha ni anchanu julchan ixtata- 

lhavay ni lapanakni yu ixtalhaka- 
pu'an ni Jesús. Ex lati yu ixtachiviniy 
griego ta'aqgtaylcha tachivintanuniy yu 
ixtachiviniy hebreo por ni xanatin yu 
tiyaunin. Ixtanajun jantu qayntsay yu 
Ihilhiy ixjalaglvaqnikan ixlhi'utik'an yu 
ixtlamachivink'an griego y yu hebreos 
chun. 2 Ex yu pumakaut'uy yu jamalaga- 
chal ni Jesús tamaqgxtoq'ol tachun yu ixta- 
lhakapu'an, va tajunil: 


—Kijnan jantu maqsk'iniy kakma- 
kajuu ixlaqpute'eka ixchivinti Dios para 
kaklatsukuu laglvaqninin milhi'utik'an. 
3 XIhiyucha klajunau, ket'alaqaunin, 
kalaksakt'ik pumatujun lapanakni siya 
uxiknan yu ox jalakto'oyakan y yu 
talaqtanu'ojota ni Espíritu Santo la ixja- 
tsukuntik!an y vachu! yu lhuu jatapasta- 
k'ati talhitltajun. Va yu'uncha katatay- 
lha'al makanan ni aniy lhitapatsa. 4 Pero 
ni kijnank'an kaktaylha'anau sk'inin ni 
Dios y vachu' kaktaylha'anau laqpu- 
te'enin ixchivinti —chuncha tanaul yu 
jamalagachal ni Jesús. 

5 Ex ni lapanakni tachun talhipa'inil 
yu tanaul. Ex talaksaklhi Esteban yu ox 
ixlhakapu'an, yu ixlagtanu'ojota ni 
Espíritu Santo. Vachu' talaksaklhi 
Felipe, ali Prókoro, ali Nikanor, ali 
Timón, ali Parmenas y vachu' Nicolás 
yu machaqa! Antiokia. Yucha jantu 
israelita ixjunita pero tejkan jantuka' 
ixlhakapu'an Jesús, ixlhakapu'anta Dios 
vachu chun tacha yu israelitas. 6 Ex ni 
yu jalaksakkal jalaklha'ankal ta'an ixta- 
yanal yu jamalagachal ni Jesús. 
Yu'uncha task'inil Dios y tamoqslanil 
ixmakak'an. 

7 Ex chuncha apalay magati ixputau- 
k!ay ixchivinti Dios y apalay qaynlhuu 
ixtalhakapu'an ni Jesús xalakaputaulan 
Jerusalén. Vachu' qaynlhuvaj xakuras ni 
israelitas talhakapu'al. 


Tach'apal ni Esteban 


8 Ni Dios ox ix'aqtayjuy ni Esteban y 
ixtaqniy lhuu ixtap'asta. Va yucha ixpu- 
makay laj'ay axtoqnu' yu lay katapalak- 
pastaknal ni lapanakni y vachu' ixmasuy 
yu jantu agtaun ixlaqts'inkan. 9 Ancha 
ix'alin lapanakni yu taminchal ta'an 
ixtatagxto'a israelitas yu ixlakjunkan 
Ogxtamatin yu Tamakauntijlal Ix'uk- 
xtink'an. Vachu! ix'alin lati yu 
machagan Cirene ixtajunita y lati yu 
machagan Alejandría, ali lati yu 
machagan xalakat'un Cilicia vachu' kun 
yu machagan xalakat'un Asia. Ixtachun- 
klan va si talhilakchivinil ixlhakapu'ati 
ni Esteban. 10 Pero yu'uncha jantu 

agtaun lay katamagalhajal ni Esteban por 
ixjatapastak'ati yu ixtaqnil ni Espíritu 
Santo. 11 Ex chuncha lakmapalkal lapa- 
nakni para katamanul jalaklkanti. XIhi- 
yucha tanaul: 

—Kijnan ijqalasmakvi ni Esteban kilta- 
xtul lagxtoqnu chivinti, va lhichivinil 
Moisés kun Dios. 

12 Ex chuncha talapumalukuklal 
tachun ni lapanakni kun yu xalak'ay lapa- 
nakni israelitas kun yu ixtamalaninin 
ixlhachimo'onk'an. Va talaq'al ni Esteban 
y tach'apal, talha!al ta'an ixtamakay junta 
yu xalaj!aynin. 13 Vachu' talakxkaul lati 
lapanakni para katamanul jalaklkanti, ex 
vachu! tanaul: 

—Yu aniy lapanaki jantu aqtaun ox 
Ihichiviniy yu ay kilakatajtank'an kun 
kilhachimo'onk'an. 14 Kijnan klajqa- 
smakniu ni yucha najun ni Jesús yu 
machaqa! Nazaret kamagtaya' yu ay kila- 
katajtank!an. Vachu! najun ni Jesús kama- 
paxaya' kilhachimo'onk'an yu la 
magancha kintamakaunin Moisés. 

15 Ex tachun yu ancha ixtavilanal tus 
sniy ixtalaqapulagts'in la ix'ukxpu! ni 
Esteban, va ixtasuy tacha ix'ukxpu' qayn- 
taun ixmayul Dios. 


Ni Esteban lajqaltayl yu tatislajmay 


1 Ni yu xalukxtin kura lhisakmil ni 
Esteban, va junil: 

—¿Lagsaval yu tanajun? 

2 Ex va naul ni Esteban: 

—Ket'alaqaunin ali kepayan yu xapay- 
nincha unt'at'ik, ox kilaqasmakniu kinchi- 
vinti. Magancha ni ay Dios tasunil ni 
kimpayk'an Abraham. Tasunil tejkan 
vananaj ixvilchal xalakattun Mesopotamia 
tejkan jantuka! ix'an laka putaulan Harán. 
3 Ni Dios junil ni Abraham: “Kat!axttucha 
la mint'un, k'alakmak'aucha lati milapa- 
nakni yu minttamachagan. Kapiticha laka- 
t'un talan kakmasuniyan.” 4 Ex ni 
Abraham taxtuchalcha la ixlakat'unk'an ni 
Kaldeos, va alcha tus laka putaulan Harán. 
Ex ancha nichal ixpay. Ex chuncha ni Dios 
malagachal ni Abraham tus ta!an 
chavaycha vilanant'ik uxiknank'an aniy 
lakat'un. 5 Ni Dios jantu kamagxtaqnil ni 


aniy lakat'un para kaval ixnavin, mas va 
tstuniy mas va ta'an lay katach'atal la 
ixch'aja'. Pero ni Dios t'atamakaul 
ch'antaun ni Abraham ni kaxtaqniya' ni 
lakat'un astan tejkan katatsukuya' ixpa- 
panakna, mas jantuka' ix!alin xaqayn- 
taun sas'at'a. € Vachu! ni Dios junil ni 
Abraham: “Ni mepapanakna yu katatsu- 
kuya! maqan, kata!ana' jatsukunun 
alakataun lakat'un, katajuna' tacha 
jachinin. Ancha kalakmakakana! oqxta- 
matin y ox kalaqlhimaqgchapukana' tus 
katapasaya' la'at'ati ciento jach'itin.” 

7 Vachu! naul ni Dios: “Pero kit'in 
kaklakmuk'aniya! ixmaganlqajnatik'an 
yu ix'ukxtink!an yu kalaklhichimo'oya', 
y katamajk'atsaya!. Ex ancha katataxtu- 
choqoyacha mepapanakna y katami- 
nacha aniy lakat'un y kintato!oyaya!.” 

8 Ni Dios va taun jatapastak'ati tlatama- 
kaul ni Abraham, va junil: “Kaxvilili- 
ch'uk'up'uxnik'ane'e mexta'a y chuncha 
kun tachun mints'alan.” Ex xlhiyucha 
tejkan tsukul iststal ni Abraham yu 
ixjunkan Isaac, vachu' xvililichuk'up'u- 
xnil xaxta!a tejkan laqcha'al laqatsajin 
julchan. Vachu' Isaac vachu chun 
makanil ists'al yu ixjunkan Jacob y yu 
Jacob vachu chun makanil yu pumakau- 
t'uy istslalan. Yuluncha yu kepayank'an 
yu magancha ixtat!ajun. 

2 Ex ni yu'uncha ta!akcha'anil ixp'i- 
sagak!an yu José ixjunkan. Xlhiyucha 
tach'apal y tast!al para kalha'ankal 
alakataun t'un yu ixjunkan Egipto. Pero 
ni Dios ixlhistak!a ni José 10 y maxtul 
talan ixmaganlqgajnan. Va aqtayjul, va 
xtaqnil lhuu jatapastak'ati y chuncha 
makal para kalhipa'inil ni Faraón yu ay 
jalhachimo'onu' Egipto. Ni Dios vachu!' 
makal para kaval lhachimo'onu' ancha 
xalakat'un Egipto ni José y chuncha 
makal xa'ukxtin tachun yu ixtatapatsay 
la ixchaga' Faraón. 11 Ex ancha Egipto 
alil ay chavan kun lhuu maganlgajnati y 
vachu' xalakattun Canaán. Yu kepayan- 
klan jantu ixtatemay ixvaytik!an. 12 Pero 
tejkan k'atsal ni Jacob vananaj ix'alin 
lhi'uti ancha Egipto ex p'unaj laqmala- 
qacha'elal iststalan y yu'uncha taki'il. 

13 Ex aqtaun ta'anchogol inin lhi'uti. Ex ni 
José jalakjunil ni va ixt'alaqajunk'an ixju- 
nita ni yu'uncha. Ex chuncha ni Faraón 
lakmispal ixlapanakni ni José. 14 Ex ni 
José jalaqmalagachal ixt'alaqaunin kata'al 
junta'inin ixpayk'an kun tachun ixlapanak- 
nik'an. Ex chuncha yu'uncha va setenta y 
cinco lapanakni ixtajunita. 15 Ex chuncha 
ni Jacob alcha jatsukunu' xalakat'un 
Egipto. Ancha nichal y vachu' tani'ochal 
ni kepayank'an. 16 Taval laklha'an'ocho- 
gokal ixjalukutk'an laka putaulan Sikem. 
Ancha tataknul ta'an pugapaj talpa ta'an il 
Abraham, va yu tast'anil ists'alan Hamor 
yu machagan Sikem. 

17 'Chuncha tejkan maqancha val, yu 
ixpapanakna ni Abraham va ayaj ixtata- 
lhavatacha ancha xalakat'un Egipto y 
valaycha ixlaqcha'al ni julchan tejkan ni 
Dios ists'angay kamakal tacha junil ni 
Abraham. 18 Ex agtaylcha lhachimo'onun 
agayntaun yu jantu ixmispay ni José. 19 Ni 
anchanu lhachimo'onu' jalakmakanul kila- 
panaknik'an y vachu' jalaqlhimaqchapul. 
Lagatap'asta laklhijunil para kata'al tanqa- 
lhunun sas'atlank!an ni israelitas yu talhi- 
tsukuyka' para katanilcha. 20 Chuncha 
tejkan chuncha ixjunita, exnicha tsukul ni 
Moisés y yu Dios lhi'achantajul por tsukul 
ni Moisés. La'at'tutu malkuyu' tama'ayal la 
ixchaga' ixpay kun ixnati. 21 Ex taval 
tejkan tamakaulcha ni anchanu ts'al, ex 
istsi'i ni Faraón va temal, va ma'ayal tacha 
istslal kaval. 22 Ex chuncha tamalanil 
tachun ixjatalanitk'an ni lapanakni yu 
ancha machagan Egipto. La lagap'asni val 
y lhuu jatalaniti lIhitsukul. 

23 "Tejkan lhitsukulcha cuarenta ixja- 
ch'itin ex ni Moisés pastaklhi kalaqlaq'al 
ixtla'israelitas. 24 Ex va chuncha al y va 
laqts'il qayntaun machaqa! Egipto ixt'ajun 
lhimagchapunu' gayntaun ixt!a'israelita ni 
Moisés. Ex niman aganixtul, va maqnil yu 
machaqa! Egipto. 25 Ni Moisés ixlhilay 
ixtak!atsaycha ni ixt!alisraelitas ni va Dios 
ixmalaqachata para kalaqmalaqtaxtul pero 
yu'uncha jantu ixtak!atsay. 26 Ex yu ataun 
julchan val ni Moisés aaqtaun jalaqpaxtoq- 
chogol pumat'uy ixt!a'israelitas. Ni 
yu'uncha ixtat'ajun lasanin. Chuncha ni 


Moisés va ixjalaqlvaqputun, va naul: 
“Ketlalaqaunin, uxiknank'an va t'ala- 
qaunin unt!atlik. ¿Vali'iycha lalhimaq- 
ch'ap'uyatlikcha?” 27 Ex yu ixtlajun 
lhimagchapunu' ixlaqaj va niman 
samaj'al ni Moisés, va naul: “¿Ta!ayucha 
lak'ulatan uxint'i para kilalhichimo'oo?” 
28 Vachu! Ihisakmikal: “¿Vachu! k!imaq- 
nip'uttun chuncha tacha yu kutancha 
magnit'i qayntaun lapanaki yu 
machaqa! Egipto?” 29 Ex tejkan chuncha 
qasmaklhi ni Moisés, va limancha 
makaul y jagosnulcha, alcha alakataun 
putaulan yu junkan Madián. Ancha 
tsukuchalcha ta'an jantu machaqa! kaval 
y vachu! lhitsukuchal pumat'uy 
istslalan. 

30 "Tejkan laqcha'alcha cuarenta 
jach'itin, tasunikal lakak'avinan ta'an 
ixlhilukststuniy yu ay aspajun yu junkan 
Sinaí, ancha tasunil qayntaun ixmayul 
Dios laka jikmi yu ixmaqtajita va 
qaltaun yu ay javan. 31 Ex chuncha ni 
Moisés tus vak k'atsal por yu lagts'il. 
Tejkan ixtalakanuputun para apalay ox 
kalaqts'il ex va qasmaklhi ixchivinti ni 
Jalhachimo'onu! Dios. 32 Yucha va naul: 
“Kitlin va yu ixDiosk'an kunita ni 
Abraham ali Isaac ali Jacob.” Ex ni 
Moisés tus aqtayl jaxkap'iknin ixta- 
lhanti, ex jantucha apalay ixlaqts'in- 
putun. 33 Ex naul ni Jalhachimo'onu' 
Dios: “Kint!o!oyat'i ni kittin, kach'ant'a- 
xtlucha ni mivarachi. Aniy lakat'un 
talan ch'int'at'a ancha k'alinta ni kit'in. 
34 Kit'in klaqts'inta ixmaqanlqajnatik'an 
kilapanakni yu tavilanal Egipto y vachu! 
klajgasmakniy ixqalhutik'an. Va yucha 
klhilaqmintan para kajkamalaqtaxtul. 
Ex chavay, kat'at'icha. Kit'in kakmala- 
gachayan para kapiti Egipto.” 

35 "Ni anchanu Moisés vachu va yu! 
yu jantu ixta'achaniy ni ixt'alisraelitas 
por tajunil yu najun inchine: “¿Tas'a- 
yucha lak'ulatan para kilalhichi- 
mo'oo?” Yucha va Dios ixmalaqachata 
para kalhachimo'onul y kamalagtaxtul 
ixlapanakni, por ixmayul Dios yu 
tasunil laka ay javan va yucha lhijunil. 
36 Ni Moisés va yucha yu jamagaxtul 

ni kepayank'an ta'an zalakat'un Egipto. 
Va si ixmakay laj'ay axtoqnu' kun ixta- 
p'asta Dios, mas va ancha Egipto y 
vachu! lakamar yu ixlhitapaqa'uy Xlapul 
y vachu' ali lakak'avinan ta'an ixtati'uk- 
xuntayay tus cuarenta jach'itin. 37 Ni 
anchanu! Moisés va yucha yu lakjunil ni 
ixtlalisraelitas, yu naul inchine: “Ni Dios 
katamalagachaniyan aqayntaun lapanaki 
yu kalaqpute'eya' ixchivinti. Kamalaga- 
chaya! qayntaun mint'a!israelitak!an 
vachu chun tacha kimalagachal ni 
kit'in.” 38 Moisés va yucha yu ch'antaun 
ixjatlatijuyal ixlapanakni Dios lakak'a- 
vinan y va yucha yu t'lachivinil ixmayul 
ni Dios laka aspajun yu junkan Sinaí. Ex 
astan jalaqpute'enichoqol kepayank'an 
ixchivinti Dios yu xta'a jatsukunti. Ex 
yu'uncha vachu' kintamapasanin kijnan- 
klan anchanu chivinti. 

39 "Pero yu kepayank'an yu magancha 
ixtatlajun jantu ixtaqalasmakputun ni 
Moisés, va ixtakiltslak!astuk'a, va ayaj 
ixta'uxa'anchoqoy xalakat'un Egipto. 

40 Tejkan ixjuk'achal ni Moisés laka 
aspajun ex tajunil ni Aarón: “Kilamakaniu 
kidiosk'an para yucha kintamap'ulnin 
lakatin. Jantu lhik'atsan tisuncha xata- 
pasay ni anchanu Moisés yu kintamaxtu- 
cha'an xalakat'un Egipto.” 41 Ex chuncha 
tamakal laqataun ixdiosk!an, va ixtasuy 
tacha lagataun sas'atla vakax. Ex tamaqnil 
lhuu talhitsukukna para katamoqgslanil 
ixdiosk!an y tamak'atanil por tamakal 
yu'uncha la ixmakak'an. 42 XIhiyucha ni 
Dios jalajqosmaj'alcha y jalakmakauntij- 
lalcha para katato'oyal ni jast'akun kun 
julchan kun malkuyu'. Chuncha ts'ogkanta 
la ixjalhikik'an yu magancha ixtalaqpu- 
te'ey ixchivinti Dios. Ancha ts'oq'ulakanta 
yu naul ni Dios: 

Uxiknan yu israelitas unt!at'ik, 
tejkan ix'ukxuyanant'ik cuarenta 
jach'itin lakak'avinan, 

jantu kilamaqniniu 
mintalhitsukutk!an y jantu 
kilamoqslaniu laka altar. 

43 Va ch'ixlhip'int'ik kun chux 

xachaga! midiosk'an yu junkan 
Molok. 


Vachu'! lhip'int'ik ni xajast'aku yu 
ixtasuy tacha midiosk'an yu 
junkan Refan. 

Va uziknan lakmak'at'ik para 
kat'o'oyat'ik. 

Va por yucha kaklamaztuyau la 
mint'unk'an. 

Kaklalha'anau ta'an apalay 
magati, tus xlhi'avint'i 
xalakat'un Babilonia. 

44 "Tejkan vananaj ixtatitukxuyanal 
ni kepayank'an magancha lakak!avinan, 
ixtalhitlajun ixlakatajtank'an yu ixtalhi- 
paqay laqch'iti. Ancha ixlakma'akan ni 
chiyux ta'an tstoqmuk'akanta ixlhachi- 
mo'on Dios. Ni anu lakatajtan ixmaka- 
kanta tacha ixlhijunkanta Moisés, vachu 
chun tacha masunil ni Dios. 45 Ex astan 
jamapasanikal kepayank'an ni anu laka- 
tajtan yu ixtalhipagay laqch'iti. 
Yu'uncha ch!antaun kun Josué yu ixlha- 
chimo'onuk'an va talhimil anchanu 
lakatajtan tejkan talhajal ni aniy tun 
talan Dios jalaqnaqgxtul yu jantu israe- 
litas ixtajunita. Ex chuncha va si ixtala- 
mapasalhaaniy ni anu lakatajtan tus 
tejkan aqtayl Ihachimo'onun ni David. 
46 Ni David ox ixtilukxuyal ch'antaun 
kun Dios. Pero tejkan sk'inil Dios para 
kamakanil taun ay lakatajtan ixt!a'israe- 
litas ex ni Dios jantu ka'uyujunil. 

47 Pero yu ists'al David yu ixjunkan 
Salomón va yucha makal ni ay laka- 
tajtan. 48 Pero ni Dios yu vilchal 
laktliyan yucha jantu taulay talan maqa- 
yaukan laka maka'. Chuncha tacha 
tanaul ni lapanakni yu magancha ixta- 
laqpute'ey ixchivinti Dios yu tanaul: 

49 Yu laktliyan ancha la 
kimpalhachimo'on ta'an kvil ni 
kitlin, 

yu lakamunukpa' ancha vamun 
kinch'aja! kmastakniy. 

¿Tas laycha kilamakaniu chaqa! 
para lay ancha kakstaknal? 

50 Tachun yu alin va kit'in kmaka'ol, 
naul ni Dios 

—va chuncha pute'e'ol ni Esteban. 

51 Ex chuncha ni Esteban taylha'al 
jalagxagalana' ni laj'ay lapanakni: 

—Klajunau ni uxiknank'an va la plays 
mak'ayat'ik melhanutk'an. Jantu lhak'a- 
p'up'inat'ik Dios y jantu asmakp'ut'unat'ik 
ixchivinti. Unt'at'ik tacha yu talaktu'unun 
lapanakni. Jantu agtaun alasmakp'ut'una- 
t'ik ni Espíritu Santo. Vachu chun unt'at'ik 
tacha ixtajunita mepayank'an. 

52 "Yu'uncha talaqlhimagchapul 
tachun ni lapanakni yu magancha ixtalaq- 
pute!ey ixchivinti Dios. Vachu! tamaqnil ni 
lapanakni yu ixtanajun kamina! aqayntaun 
yu lhit'ajun ox vas jatsukunti. Chavaycha 
por melaktu'untik!'an maqxt'aqt'ik y 
magnit'ik ni anchanu' lapanaki. 53 Mas 
uxiknank'an xt'aqnik'ant'ik ixlhachimo'on 
Dios yu tamagxtaqnin ixmayulnin pero 
jantu mak'ayat'ik tacha lhinajun —naul ni 
Esteban. 


Talakat'almaqnil ni Esteban 


54 Tejkan chuncha taqgasmaklhi yu 
ancha ixtavilanal va ayaj tatalqamal, tus 
ta'aqtayl talaktsak'ay ixtatsalatik'an. 

55 Pero ni Esteban yucha tus ixlaqtanu'o- 
jota ni Espíritu Santo, y tus sniy talagst'al 
laktliyan. Va lagts'il ix'oxixtu ni Dios y 
vachu' lagts'il ni Jesús yu ixyal la ixlhija- 
kanaj Dios ta'an alin ixtap'asta. 56 Ex va 
naul ni Esteban: 

—;¡K'alagts'int'ik ni uxiknank'an! Ni 
kit'in chavaycha klagts'inta ni lakt'iyan 
laqlti'ay y ancha yachal ni Sas'at'a Lapa- 
naki ta'an la ixlhijakanaj Dios. 

57 Ex tachun ni laj'ay lapanakni si 
p'ays talakt'asal y laq!aqatuch'apakal la 
ix'agaxqolk'an y tachun tatakyaulaq'al 
para katach'apachal ni Esteban. 58 Talaq- 
xagaxtul ni laka putaulan, va tamaj'al 
ixkujuk'an ex talakat'almal kun chiyux. Yu 
ixlhistakmata ixkujuk'an va qayntaun 
lapanaki yu va ts'alka! yu ixjunkan Saulo. 
59 Ex chuncha tejkan ixtat'ajun lakat!a- 
Imanan ex ni Esteban agtayl sk'in Dios, va 
naul: 

—KiJalhachimo'onu' Jesús, kala'a'i- 
t'icha ketsukunti. 

60 Ex tagtsogoqtalcha, va p'ays t!asal, 
va naul: 

—KiJalhachimo'onu, jantu k'alakmu- 
k'anin lagtagal por yu kintamakanil. 


Ex tejkan chuncha naun'ol va 
limancha nil. 


Ni Saulo laqlhimaqchapuy yu 
ixtalhakapu'an ni Jesús 


8 1 Ni Saulo ayaj ox lhilal por 
tamaqnil ni Esteban. 

Ex ni anchanu julchan agtaynil p'ays 
laqmamaganlgajnivakan tachun yu ixta- 
lhakapu'an ni Jesús yu ancha ixtavilanal 
Jerusalén. Tus tagos'ol y ta'an'olcha 
taulnin ta'akapuchun xalakat'un ni 
Judea ali Samaria. Tatamakaul vamun 
yu jamalagachal ni Jesús. 2 Lati lapa- 
nakni yu ox ixtalhakapu'an va tamaknul 
ni Esteban, va p'ays talhigalhul. 3 Pero 
ni Saulo aqtayl laqlhimaqchapuy yu 
ixtalhakapu'an ni Jesús. Ixtanuy 
jachagan por jachagan, ixjalaqxaqaxtuy 
jo'akna kun xanatin para kalakmanul 
laka pach'in. 


Xa'estado Samaria laqpute'ekan yu Ox 
Chivinti yu lagsayst'i 


4 Ex chuncha ni lapanakni yu taqo- 
snunchal Jerusalén mas va to'oxtaycha 
talan ixtapu'an va si ixtalaqpute'ey yu 
lay katapulaqtaxtul ni lapanakni. 

5 Qayntaun yu ixjunkan Felipe, yucha al 
lakataun xaputaulan Samaria y aqtayl 
Ihichiviniy ni Cristo. 6 Lhuu lapanakni 
ixta'agxtoqnun y ixtalagts'in yu laj'ay 
axtoqnu' yu ixmakay ni Felipe. Va ox 
ixtasuy ni lagsaval yu ixnajun. Xlhi- 
yucha ox tamakal kuenta yu ixlaqpu- 
teley. 7 Qaynlhuu lapanakni palay tajun- 
chogol yu ixtalhit'ajun jantu ox espíritus 
la ixlakatunajk!an. Si plays ixtalakt!asay 
ni jantu ox espíritus tejkan ixtataxtu- 
choqoy la ixlakatunajk!an. Vachu' qayn- 
lhuu lapanakni yu ixtalakanita kun alati 
yu jantu lay ixtaltanan va si palay tajun- 
chogol. 8 XlIhiyucha tachun si talhi'a- 
chantajul yu ixtavilanal ni anchanu laka 
putaulan. 


Ni Felipe paxtoqlhi 
qayntaun jachavana' 


2 Ancha ix'alinta qayntaun jacha- 
vana! yu ixjunkan Simón y tachun ni 

lapanakni si lakmakanul. Vachu' ixkilhun- 
tsukuy ni yucha ma vamun yu' ay lapa- 
naki ixjunita. 10 Tachun ni lapanakni 
laj'ay kun lakst'uniy si talhakapu'anil yu 
ixnajun ni yucha. Si ixtanajun: 

—Yu aniy lapanaki yucha va yu la ay 
ixtap'asta Dios junita. 

11 Ox ixtamakaniy kuenta yu ixnajun 
porke magancha ixt'ajun jalakmakanun 
por ixjachavanti yu ixmakay. 12 Pero 
tejkan chinchal ni Felipe va jalakjunil 
tacha lIhachimo'onun ni Dios y lhichivinil 
ni Jesús yu ixtanajunta kamalagachaya! 
Dios ex talhakapu'al y talaqchaj'aul 
jo'akna kun xanatin. 13 Ex chuncha ni 
Simón vachu' lhakapu'al y aqchaj'aul. 
Yucha tus vak k!atsal tejkan lagts'il yu 
laj'ay axtoqnu' yu ixmakay ni Felipe yu 
ixmasuy ixtap'asta ni Dios y xlhiyucha 
aqtayl t'atilukxuntayay ni yucha. 


Ni Pedro ali Juan vachu' talaqpute'ey 
yu ox chivinti laka Samaria 


14 Ex ancha Jerusalén yu jamalaqachal 
ni Jesús va tak!atsal va ixtalhakapu'anta 
ixchivinti Dios lati yu tavilananchal 
Samaria. Ex chuncha tamalagachal ni 


Pedro ali Juan para kata'al ancha Samaria. 


15 Tejkan tacha'al va task'inil Dios para 
katalagtanu'ol ni Espíritu Santo ni lapa- 
nakni yu ancha ixtavilanal. 16 Ni yu'uncha 
ixta'aqchaj'ajutacha la ixtaqa'uti ni Jesús, 
pero jantuka' ixtalaqtanuy ni Espíritu 
Santo. 17 Ex ni Pedro ali Juan tamoqgslanil 
ixmakak!an yu ixtalhakapu'anta y va 
chuncha talagtanu'ol ni Espíritu Santo. 

18 Ni Simón yu jachavana! jalagts'il ni 
ixtalaqtanuy ni Espíritu Santo tejkan ixja- 
moqslanikan ni ixmakak'an, ex ixjalaq- 
xtaqniputun tumin. 19 Va lakjunil ni Pedro 
ali Juan: 

—Kilaxtaqniu vachu! ni aniy tap'asta 
para kalaqtanul ni Espíritu Santo mas va 
talayucha yu kakmogqgslanil kimaka'. 

20 Ex ni Pedro junil: 

—Ni uxint'i kapiticha laqnin kun 
mintumin incha lhak'ap'up'in ni lay 
lhi'ikan tumin yu xta'a ni Dios. 21 Ni 
uxint'i jantu paxtoqniyan kala!a'it'i yu 
xta!a Dios, la melhanuti va jantu ox 


katlituntlay kun Dios. 22 Chavay k'ama- 
p'axacha mijatapastak'ati, kamak'aun- 
t'ijlacha milaktu'unti. K'atlap'ayninin 
Dios, yucha k'atsay incha kamalaqmixi- 
niyan yu p'astlak!a la melhanuti. 

23 Kitlin ijk!atsay ni uxint!i ayaj akch'i- 
p'in y vachu! milaktu'unti ox laqalhu- 
manitan la mijatapastak'ati. 

24 Ex chuncha ni Simón jaqaltay- 
chogol va lakjunil: 

—K'atlap'ayninit'ik ni jalhachi- 
mo'onu' Dios por kit'in para jantu chun 
kaktapasal tacha kilajunau. 

25 Ex chuncha ni Pedro ali Juan 
jalaqpute'enil ni lapanakni yu talagts'il 
yu makal ni Jesús y vachu' talaqpu- 
te'enil ixchivinti Dios. Astan tach!'apa- 
choqolcha ixlakatink'an para kata!an- 
chogolcha laka putaulan Jerusalén. Ni 
lakatin ta'an ixtapu'anta si ixtatapasa- 
tijlay laka putaulanaxna xa'estado 
Samaria y ancha ixtalaqpute'ey yu lay 
katapulagtaxtul ni lapanakni. 


Ni Felipe paxtoqlhi qayntaun 
yu machaqa! Etiopía 


26 Ex chuncha taval qayntaun 
ixmayul Dios laqcha'al ni Felipe, va 
junil: 

—Ka'ostlaycha, kapiticha ta'an 
ixlhisur ni Jerusalén. K'ach'ap'a xatin yu 
pu'ankan laka putaulan Gaza yu tapasay 
ni lakat'un ta'an jantu matichun 
kataulal. 

27 Ex chuncha ni Felipe ostayal, va 
alcha. Ancha lakatin paxtoqlhi qayntaun 
lapanaki. Yucha va qayntaun yu ay 
lapanaki yu machaqa! xalakat'un Etiopía 
talan ixlhachimo'onun qayntaun xanati 
yu ixjunkan Kandace. Ni anchanu lapa- 
naki yu paxtoglhi ni Felipe va yucha yu 
ixlhistakni'ojota tachun ixtumin ni 
Kandace. Yucha kilal laka putaulan 
Jerusalén para kato'oyal ni Dios. 

28 Chuncha va ix'anchogotacha la 
ixttun. Ex chuncha ta'an ixpu'anta la 
ixkarro yu taxaqalha'an jukin ancha 
ixtlajun pute'eni' ni jalhiki yu ts'oqlhi ni 
Isaías yu magancha ixlaqpute'ey ixchi- 
vinti Dios. 

29 Ex ni Espíritu Santo junil ni Felipe: 

—Kapiticha, kattemat'i ni anu karro. 

30 Tejkan talakanunil ni Felipe, 
qasmaknil ixchivinti ta'an ixtlajun 
pute'eni' ni jalhiki yu tstoqlhi Isaías yu 
magancha ixlaqpute!ey ixchivinti Dios. Ex 
ni Felipe lhisakmil: 

—¿Mala'asiy yu tla'un pute'eni'? 

31 Ex ni anu ay lapanaki va naul: 

—¿Tas kakpumalagasilcha incha jantu 
alin matichun yu lay kimasunil? 

Ex chuncha lhijunkal ni Felipe katau- 
k!alcha y kat!'ataulal. 

32 Yu ixtlajun pute'eni' va inchine 
istslogkanta: 

Qayntaun lapanaki lha!ankal 
ixmaqnika tacha lagataun 
borrego. 

Va tacha taun sas'at'a borrego yu 
jantu tlasay tejkan makasikkan, 

yucha vachu' jantu tsij najun. 

33 Ni lapanakni jantu katalhi'aynlhi, 
yu'uncha tamuk'anil lagtagal y 
jantu matichun ka'agtayjul. 

Va niman tamagnil, 

xlhiyucha jantucha lay lIhichivinkan 
ixlapanakni. 

34 Ex ni ay lapanaki va lhisakmil ni 
Felipe, va junil: 

—Kit'in ksk'iniyan taun jatapayniti ni 
uxint'i, ki'un tastayucha lapanaki lhichi- 
viniy yu ts'oglhi ni aniy jalhiki. ¿Va lhichi- 
vinkan x!aman yu ts'oqlhi u va lhichiviniy 
agayntaun lapanaki? 

35 Ex chuncha ni Felipe aqtaylcha 
laqpute'eniy tacha naunputun ixchivinti 
Dios yu ixtlajun pute'eni' y vachu! laqpu- 
te'enil ni ox chivinti yu lhichiviniy 
Jesucristo. 

36 Ex chuncha tejkan ixta'anta lakatin 
va tacha'al taun lakxkan. Ex yu ay lapa- 
naki va junil ni Felipe: 

—Aniy alin xkan. Kit'in knajun ka ox 
kaval kajk'aqchaj'aul. 

37 [Ex ni Felipe va junil: 

—Incha lhak'ap'up'in kun tachun la 
melhanuti ex chun kalal k'a'agch'aj'au. 

Ex ni yucha va qaltayanal, va naul: 

—Kit'in klhakapu'an ni Jesucristo va 
yucha yu Sas'at!a Dios junita.] 


38 Ex chuncha lhinaul ka'ulakal ni 
karro. Ex tapatajul ni yucha kun ni 
Felipe ta'an ix'alin xkan. Ex ni Felipe 
magchaj'aval ni anu lapanaki yu 
machaqa! Etiopía. 39 Tejkan tatakukcho- 
golcha lakxkan ex ni ix'Espíritu ni 
Jalhachimo'onu' Dios va taun lagats'alaj 
lha'al ni Felipe. Ex yu ay lapanaki 
jantucha aqtaun kalaqts'inchoqol. Ex va 
ch!apachogolcha ixlakatin kun achati. 
40 Astan ni Felipe xtaqnil kuenta va 
ixyachal ta'an ix!alinachal taun 
putaulan yu ixjunkan Azoto. Tejkan 
taxtuchal ni Azoto ex taun taun 
putaulan yu ixtapasay va si ixjalaqpu- 
te'eniy ni lapanakni yu ox chivinti yu 
Ihichiviniy Cristo, tus cha'al ta'an laka 
putaulan Cesarea. 


Ni Saulo vachu' lhakapu'al ni Jesús 
(Hch. 22:6-16; 26:12-18) 


1 Exnicha ni anchanu julchan, ni 

Saulo va ayaj ixnajun kalaqmaqnil 
yu ixtalhakapu'an ni Jalhachimo'onu' 
Jesús. Va laq'al yu ay ix'ukxtink!an 
xakuras ni israelitas. 2 Va sk'inil para 
kaxtaqnil lIhachimo'on kun agxtaun 
karta yu lay kalakmasunil ni israelitas 
yu ixtatagxto!a laka ay putaulan 
Damasco ta'an ixjamasunikan ixlhachi- 
mo'on ni israelitas. Chuncha para lay 
kalaklhimil tach'inin laka putaulan 
Jerusalén ni lapanakni yu kalaktemal yu 
ixtalhakapu'an ni Sayst'i Lakatin, mas 
kaval jo'akna ali xanatin. 

3 Tejkan ix'anta lakatin talan va 
ukststuniycha laka putaulan Damasco va 
t'oqx maklkunil taun p'ays maklku 
laktliyan. 4 Ex niman tagtal laka t'un, va 
qasmaklhi taun chivinti yu naul: 

—Saulo, Saulo, ¿valiliycha 
k'ixk'aylhit'a'uncha? 

5 Yu Saulo va naul: 

—.,Jalhachimo'onu', tas ayucha 
k!atlicha ni uxint!i? 

Ex va junkal: 

—Ni kitlin va Jesús kunita. Va kit'in 
yu kixk'aylhit'a'un ni uxint'i. [Va 
milaq'aman t'a'unk'an mamajk'ats!a- 
nik!a tacha laqataun vakax tejkan 

ch'intay yu putiltogolhaankan yu 
agtsupipi. 

6 Ex ni Saulo va jaxkap'iknil ixtalhanti, 
va naul: 

—Jalhachimo'onu', ¿tisuncha na'un 
kakmakal ni kitlin? 

Ex yu Jalhachimo'onu' va naul:] 

—Ka'ost'a'ulcha, kapiticha ni laka 
putaulan Damasco. Ancha katajunan yu 
magsk'iniy kamak'at!i. 

7 Ex ni lapanakni yu ixtatlalanta ni 
Saulo va ayaj tatalhanal, va taqasmaklhi 
chivinkal pero jantu matichun katalagts'il. 
8 Taval tayachoqolcha ni Saulo pero tejkan 
malaglti'al ixlaqchul jantu lay kalaka- 
vanal. Ex tamagch'apal y talha!'alcha laka 
putaulan Damasco. 


Ni Ananías laq'al ni Saulo 


2 Ancha pagt'utu ixvilchal, jantu lay 
ixlakavanan y vachu' jantu kavayl y jantu 
tu'uchun ka'oglhi. 

10 Ancha Damasco ixvil qayntaun yu 
ixjunkan Ananías yu ixlhakapu'an ni 
Jesús. Yucha tasunil ni Jalhachimo'onu' 
Dios y lagts'il la ixtalakavanti, va junil: 

—Ananías. 

Ex yu Ananías va naul: 

—Aniy k'alinta, Jalhachimo'onu!. 

11 Ex ni Jalhachimo'onu' aagtaun 
junchogol: 

—Ka'ost'a'ulcha, kapiticha la ixchaga' 
Judas yu yal lakatin yu junkan Vas Tin. 
Ancha k'alakxk!auye!e qayntaun jo!ati yu 
machaqa! Tarso yu junkan Saulo. Yucha 
kint!ajun tapayninini' ni anchanu laga 
chaga'. 12 Yucha jalakavanal tus tacha 
kalaqmil qayntaun jo'ati yu junkan 
Ananías y va moqslanil ixmaka' para kalal 
kalakavananchogol. 

13 Ex taval yu Ananías va naul: 

—Jalhachimo'onu', qaynlhuucha lapa- 
nakni kintalaqpute'enita ni anchanu lapa- 
naki, yucha ayaj jalaqlhimagchapuy mila- 
panakni yu tavilanal Jerusalén. 14 Y 
chavay ni aniy putaulan vachu' lIhiminta 
ixlhachimo'on ni ix'ukxtink'an kuras para 
kalakch'ilha'al tachun ni lapanakni yu 
talhakapu'an mintaga'uti. 


15 Ex yu Jalhachimo'onu' va naul: 

—Kapiticha. Ni anchanu lapanaki 
kit'in klaksakta para kalha'al kintaga'uti 
y kilhichivinil kun lapanakni yu jantu 
israelitas kataval y vachu' kun ixlhachi- 
mo'onunk'an y vachu! kun yu israelitas. 
16 Kakmasuniya' ni yucha ayaj 
magsk'iniy kilamaqanlgajnal. 

17 Ex alcha ni Ananías, va tanuchal 
laqa chaqa! ta'an ixvil ni Saulo. Va 
moqslanil ixmaka', va junil: 

—Kint'alaqajun Saulo, ni Jalhachi- 
mo'onu! Jesús yu tasunin ni lakatin 
talan ixp'ut'ant!a, va yucha kimalaga- 
chal para k'alak'avananch'o'ocha y 
vachu! para kalaqtanu'ojon ni Espíritu 
Santo. 

18 Ex nimancha lakapupatajul tu'u- 
chun tus tacha ixtax!ap'iti jatanti, ex 
lakavananchoqolcha. Ex chuncha va 
ostaulchoqgolcha, va aqchaj'aulcha. 

19 Astan vaynchoqolcha y va ch'apacho- 
golcha ixtap'asta. 

Va jalakt'atamakaul lati julchan 
para kat'ataulal ancha laka putaulan 
Damasco yu ixtalhakapu'an. 


Ni Saulo laqpute'ey ixchivinti Dios 
laka putaulan Damasco 


20 Ex ni Saulo niman aqtayl jalaqpu- 
te'eniy lapanakni laqa chagan ta'an ixta- 
tagxto!a ni israelitas. Va jalakjunil ni 
lapanakni ni Jesús va Sas'at!a Dios 
junita. 21 Tejkan chuncha taqasmaklhi 
ni lapanakni va tus vak tak!atsal, va 
talalhisakmil y tanaul: 

—¿Tas ayucha ni aniy jo'ati? ¿Jantu 
yu! yu lakxkaulhitlajun ni lapanakni 
ancha Jerusalén yu task'in Dios la ixta- 
qa'uti Jesús? Chavay vachu' aniy minta 
vamun para kalakch'apal yu talhaka- 
pu'an Jesús y kalaklha'anil yu ix'ukxti- 
nink'an kuras. 

22 Pero ni Saulo ixchiviniy kun 
tap'asta yu lhilhiy ixtalhavaniy, y ox 
ixlakmasuniy ni Jesús va Cristo yu 
laksakta Dios. Va jalakt'ilhinil ixjatapa- 
stak!atk!an ni israelitas yu ancha ixtavi- 
lanal laka putaulan Damasco. 

Ooslhi ni Saulo 


23 Ex chuncha paglhuu val, ni israe- 
litas chlantaun taval para katamaqnil ni 
Saulo. 24 Pero yucha k'atsal yu ixtamaka- 
niputun. Mas laka julchan u mas laka 
puts!ista va si ixtapakxan'iy ta'an puta- 
xtukan ni anchanu ay putaulan. 25 Pero 
tejkan ts'is ixjunita yu ixtalhakapu'an va 
tapuma'eltajul lagataun ay qaych'i la 
xalexni ni putaulan. Ex chuncha tapuma- 
gosulcha ni Saulo. 


Ni Saulo chaanchoqol Jerusalén 


26 Tejkan cha'al Jerusalén va ixlakt!a- 
tanuputun yu ancha ixtalhakapu'an. Pero 
tachun ixtatalhauni'ojoy, va jantu katalha- 
kapu'anil ni yucha incha laqsaval kalhaka- 
pu'al vachu!. 27 Pero qayntaun yu 
ixjunkan Bernabé yucha va laga'il, y jalak- 
mamispanil yu jalaqmalagachal ni Jesús. 
Va jalakjunil ni yu'uncha ni Saulo va 
lagts'il lakatin ni Jalhachimo'onu' Jesús, y 
va tlachivinil. Vachu! jalakjunil ni Saulo 
laqpute'el ixtaqa'uti Jesús sin talhanti laka 
putaulan Damasco. 28 Ex Saulo tamakaun- 
chalcha Jerusalén, jalakt'atitukxunta- 
yalcha yu ixtalhakapu'an. 29 Va laqpute'el 
ixtaga'uti Jesús sin talhanti. Va jalakt'a- 
chivinil ni israelitas yu ixtachiviniy griego 
y yu'uncha vamun talhilakchivinil kun 
lhuu lakchivinti. Vachu! ni yu'uncha ixta- 
magniputun. 30 Tejkan chuncha tak'atsal 
ixjat'alaqaunin yu vachu' ixtalhakapu'an, 
ex va talha'al ni Saulo laka putaulan 
Cesarea, ex astan tamalagachal laka 
putaulan Tarso. 

31 Tachun yu ixtalhakapu'an xa!'estado 
Judea ali xa'estado Galilea ali xa!estado 
Samaria va oxamaktaun ixta'ukxuyanal y 
p'ays val ixlhakapu'atik!an. Va ayaj ixta- 
to'oyay ni Jalhachimo'onu' Jesús, y ni 
Espíritu Santo laq!'aqtayjul para 
katatalhaval. 


Ni Pedro palay makachoqol ni Eneas 
kun ixtap'asta Dios 


32 Ex chuncha ni Pedro va ixjalaq- 
laq'an ixlapanakni Dios, y vachu' jalaq'al 
yu ixtavilanal laka putaulan Lida. 


33 Ancha paxtoqlhi qayntaun lapanaki 
yu ixlakanita, lagatsajin jach'itin ixmal 
laka putaman. 

34 Ex yu Pedro va junil: 

—Eneas, ni Jesucristo palaycha 
makachogoyan. Ka'ost!atulcha, kasak- 
tlicha mixta'ati. 

Ex nimancha ostaulal. 35 Tejkan 
chuncha talagts'il ni lapanakni yu ixta- 
vilanal laka putaulan Lida kun laka 
putaulan Sarón, va tamapaxal ixputsu- 
kuk'an, va talhakapu'al ni Jalhachi- 
mo'onu!' Jesús. 


Ni Dorcas kujchogol mas ixnitacha 


36 Laka putaulan Jope ix'alin qayn- 
taun xanati yu ixlhakapu'an yu ixjunkan 
Tabita yu vachu! ixjunkan Dorcas laka 
lIhichivin Griego. Yucha mas va tava- 
nancha kaval ixmakay tachun yu laj!ox 
vachu! ixlaq'agtayjuy ni kilpatanin. 

37 Ex taval tagan'al ni yucha y va 
nilcha. Va talagacha'al la ixlakatunaj, ex 
astan talha'al taun kuarto ta'an talman 
laqa chaqa! yu talaqt'uy. 38 Yu putaulan 
Jope va ixlhi'uksts'uniy ixjunita kun 
Lida ta'an ixvilchal ni Pedro. Tejkan 
tak!atsal yu ixtalhakapu'an ni ancha 
ixvilchal ni Pedro ex va tamalagachal 
pumat'uy jaltanan, va tatapayninil ni 
Pedro, va tajunil: 

—Kijnan klalaqmintau para ts'alaj 
kilat'a'au Jope. 

39 Ex yu Pedro nimancha ostaulal, 
va jalakt'a'alcha. Tejkan chinchal ex 
tajuntalha'al ni laka kuarto ta'an ixma- 
chal ni janini'. Yu tiyaunin ayaj ixtalhi- 
qalhun, va tamasunil ni Pedro ixlaqch'i- 
tik'an yu jalakmakanil ni Dorcas tejkan 
vananaj ixt'ajun. 40 Ni Pedro laklhijunil 
katataxtul magspa', ex va ta'aqtsoqoq- 
tanil ni Dios y va tapayninil. Ex astan 
talagasp'iklhi y laqastal ni janini', va 
junil: 

—Tabita, ka'ost'a'ulcha. 

Ex ni janini' talagpu'alcha la ixlaq- 
chul y laqts'il ni Pedro, y ostaulalcha. 
41 Ex ni Pedro maqch'apa'ostaulnil y 
jalakjuntanuchoqgolcha ixpulakna yu 
ixtalhakapu'an vachu' kun yu tiyaunin, 

y lakmasunil va ixkujchogotacha. 42 Taval 
tak'atsa'olcha ni xaputaulan Jope, ex 
qaynlhuu lapanakni talhakapu'al ni Jalha- 
chimo'onu! Jesús. 43 Ex ni Pedro ancha 
tamakaunchalcha paqlhuu laka putaulan 
Jope la ixchaga' qayntaun xala'oxini' 
jaxta'an yu ixjunkan Simón. 


Ni Cornelio tasunil ixmayul ni Dios 

1 0 1 Ni laka putaulan Cesarea ixvil- 
chal gayntaun lapanaki yu 

ixjunkan Cornelio. Yucha va gayntaun 
kapitan yu ixlhichimo'oy cien tropas yu 
taminchal Italia. 2 Ni yucha kun tachun 
ixlapanakni ayaj ox ixtato'oyay ni Dios. Y 
ox jalaq'aqtayjul ni kilpatanin y Ihilhiy 
ixtatapayniniy Dios. 3 Tauncha julchan va 
la'attutu putogoxata ixjunita, ex ox tasunil 
ixmayul ni Dios. Va talakanunil y va junil: 

—Cornelio. 

4 Chuncha ni Cornelio va ayaj 
talhanal, va aqtaylcha sniy laqts'in, va 
naul: 

—¿Tisun na'uncha, ki'ukxtin? 

Ex yu ixmayul Dios va naul: 

—Ni Dios laga'inin tacha taun ox lapa- 
xkan tachun yu mintapayniti kun tachun 
yu lagxt'aqnin ni kilpatanin. 5 Chavay 
k!alaqmala!ach'at'i lapanakni laka 
putaulan Jope para kata!al junta'inin 
qayntaun lapanaki yu junkan Simón yu 
vachu! junkan Pedro. € Yucha t'avilchal 
qayntaun xala'oxini' jaxtalan yu vachu' 
junkan Simón, yu yachal ixchaga! va 
ixlhi'ukststuniy lakamar. [Yucha kajunan 
tachun yu maqsk'iniy kamak'at!i.] 

7 Tejkan anchoqolcha ixmayul ni Dios 
yu t'achivinil, ex ni Cornelio jalakjunta'il 
pumat'uy ix'oqxtamatin kun qayntaun 
ixtropa yu ixto'oyay Dios y ixmakay yu 
ixlhijuniy ni Cornelio. 8 Va agtayl jalaqpu- 
te'eniy tachun yu tapasal ex astan jalaq- 
malagachalcha kata'al laka putaulan Jope. 


Yu Pedro tasunil ixmayul ni Dios 


9 Ex yu ataun julchan val tejkan atun- 
kujcha ixjunita, va ixlhitukststuniycha 
para katacha'al Jope, exnicha tauk'al ni 
Pedro la ix'ukxni laqa chaga', aqtayl 
tapayniniy Dios. 10 Taval ch!apachal taun 


chavan, ixnajuntacha niman kavay]l. 
Pero tejkan ixtlaunkan la'oxinika 
ixvayti, va tasunil taun tuluchun. 11 Va 
laqts'il tacha katalaqlti'al ni laktliyan. 
Ancha tasul tacha kama'eltajukal laka- 
t'un agxtaun ay laqch'iti yu kankat'ati 
ch'inikanta ixkankati'. 12 Va ixtataju- 
manal tapuchux talhitsukuti yu ma'a- 
tlati ixch'ajak'an ali tsapulin yu alin 
lakat'un ali xats'o'on lakt'iyan. 13 Ex va 
qasmaklhi taun chivinti, va junkal: 

—Ka'ost'a'ulcha, Pedro. Yu aniy 
talhitsukuti k'amagnit'i y k'a'ut'i. 

14 Yu Pedro va naul: 

—Jalhachimo'onu', jantu lay k'uy. 
Jantu agtaun k'uy yu jantu uyujnajun 
k!a'ut'i la kilhachimo'onk'an. 

15 Ex va qasmakchoqol ataun 
chivinti, va junkal ni Pedro: 

—Tachun yu najun Dios laj'ox para 
k!a'ut!i yucha jantu k'a'un incha jantu 
ox k'a'ut'i. 

16 Ex chuncha agt'utu chuncha 
tapasal. Ex yu ay laqch'iti nimancha 
lha'anchogokal lakt'iyan. 


Talaqcha'al ni Pedro ixjaltanan ni 
Cornelio yu jamalagachal 


17 Tejkan Pedro ixt'ajun pastakna' 
suncha naunputun yu lagts'itapasal, va 
exnicha tachinchal ni lapanakni yu 
laqmalagachal ni Cornelio ta'an ixyal 
ixchaga' ni Simón y tatalakxtutayal laka 
mati!. 18 Va p'aysni tachivinil, talhasak- 
minil incha ancha ixvil ni Simón yu 
vachu! ixjunkan Pedro. 19 Ni Pedro 
vananaj ixtlajun pastakna! yu lagts'ita- 
pasal. Ex ni Espíritu Santo va junil: 

—Simón, talakxkauyan qaynt'utu 
lapanakni. 20 Ka'ost!atulcha, kap'at!a'u- 
t'icha talaktsin. Kalakt'apiticha y jantu 
kapastak'un tu'uchun, va kitlin klaqma- 
lagachata para katalaqmin. 

21 Ex patajul ni Pedro, va lakjunil: 

— Va kit'in ni kilalakxkauyau. 
¿Tisuncha kilalhilaqmintau? 

22 Ex tanaul: 

—Kintamalagachan qayntaun 
kapitan yu junkan Cornelio. Yucha va 
gayntaun yu ayaj qal'ox lapanaki. Ox 

toloyay Dios y tachun yu israelitas mas va 
toloxtaycha kaval va si ox talhichiviniy. 
Qayntaun ixmayul Dios lhinaul kakla- 
laqmiu para kapiti la ixchaga' para lay 
kaqasmaknin yu k'a'une'e. 

23 Ex ni Pedro jalaklhijunil katalo- 
qojlhi laqa chaga'. 

Ex yu ataun julchan val, lakt'a'alcha y 
vachu! tat'a'al lati ixt'alaqaunin yu ixtavi- 
lanal Jope. 


Ni Pedro t'achivinil ni Cornelio 


24 Ex apaqtaun val, tacha'al laka 
putaulan Cesarea. Y yu Cornelio ancha 
ixlakpakxan'ita kun alati ixt'alapanakni ali 
ix'amigos yu izjalakjunta'ita. 25 Tejkan 
Pedro va laycha katanuchal laqa chaqa! 
exnicha ni Cornelio va paxtoqlhi, va ta'aq- 
tsoqoqtanil la ixch'aja! ni Pedro para 
kato'oyal. 26 Pero Pedro ma'ostaulnil, va 
junil: 

—Kat'aycha. Kit'in vachu' va lapanaki 
kunita. 

27 Tejkan vananaj ixt'ajun t'achivin 
Cornelio ni Pedro ex tanulcha laqa chaga' 
y ancha japaxtoqlhi pumalhuu lapanakni 
yu ixta!laqxtoqnun. 

28 Ex yu Pedro lakjunil: 

—K'ats'ayat'ikcha ni kilhachimo'on- 
klan yu israelitas kuntau jantu kintaxtaq- 
niyan lakatin para kaktagxtoqvi ch'antaun 
kun uxiknan yu jantu israelitas k'a'unt'ik. 
Pero chavay kimasunil ni Dios ni jantu 
magsk'iniy kajkunil matichun incha jantu 
ox ixjatsukunti u incha lhit'ajun laqtaqal. 
29 Xlhiyucha tejkan kilajunta'iu, jantu tsij 
kaknaul, va niman kmil. Chavaycha klalhi- 
sakmiyau ¿Vali'iycha kilajunta'iucha? 

30 Ex yu Cornelio junil: 

—La'at'aticha julchan xajun chuncha 
tacha chavaycha aniy hora la!attutu puto- 
qoxata xakt!lajun tapayninini' Dios aniy la 
kinchaga'. Ex niman kintasunil qayntaun 
lapanaki yu ox k'uliksna' ixjunita ixlaq- 
ch'iti. Va kijunil: 31 “Cornelio, Dios 
qasmaknitan mintapayniti y pastak'an por 
yu ox jalaq'aqt!ay'uy ni kilpatanin. 

32 Klamala'ach'an ix'ika laka putaulan 
Jope qayntaun Simón yu junkan Pedro. 
Yucha vil la ixchaga' qayntaun xala'oxini' 


jaxta'an yu vachu! junkan Simón yu vil 
ixlhi'ukststuniy lakamar. [Yucha kat!a- 
chivinanan tejkan kamina'.]” 33 Ex 
niman kmalaqachanal mijunta'ika y 
klhilachantajuy ni aniycha vilt'i. 
Chavaycha aniy alintau la ixlaka'ukxpu' 
Dios. Knaunau kilajuniu tachun yu 
Ihijunin ni Jalhachimo'onu' para 
kaklaqasmakniu. 

34 Ex yu Pedro aqtayl chiviniy, va 
naul: 

—Chavaycha ox kmalaqasiy ni Dios 
tachun jalaqa'i'ojoy mas va talayucha 
kaval. 35 Ox jalaqa'iy lapanakni mas va 
to'oxtaycha katataulal incha tatalhauniy 
ni yucha y tamakay yu laj'ox yu 
lhinajun. 36 Yucha laqmalagachanil ni 
israelitas yu ox chivinti. Va jalakjunil 
tacha lay oxamaktaun katapu'ukxun- 
tayal por yu makal Jesucristo yu xaJa- 
lhachimo'onu! tachun ni lapanakni. 

37 Uxiknank!an ox k'ats'ayat'ik yu 
tapasal la xalakattun Judea. Aqtaynichal 
xa'estado Galilea tejkan Juan lagxaqalal 
ni lapanakni para kata!aqchaj'aul. 

38 Klatslayat'ik ni Dios xtaqnil palhachi- 
mo'on ni Jesús yu machaqa! Nazaret y 
chuncha lagtanul ni Espíritu Santo kun 
tap'asta. Chuncha ni Jesús ix'ukxuyal 
makana! yu laj'ox y palay ixjalakmaka- 
chogoy tachun ni lapanakni yu ixjalaq- 
mamaganlqajnivay ni aqmoqxnu! porke 
Dios ix'alinta ch'antaun kun yucha. 

39 "Ni kijnank'an klaqts'in'ojoo 
tachun yu makal mas la ixt'unk!an ni 
israelitas y vachu' yu ay ixputaulank'an 
Jerusalén, tus tejkan tamaqnil y tamak- 
xt'ukmuk'al laka kurus. 40 Pero tejkan 
paqt'utu val, ex ni Dios va majkuju- 
chogol y kintamasunin. 41 Jantu kalak- 
tasuni'ol tachun ni lapanakni. Vamun 
kijnan kintatasunin yu Dios ixkintalak- 
saktan. Tejkan kujchogolcha, ex xakt'a- 
vaynau y xakt!laloqyau yu ogkan. 

42 Jesús kintamalagachan kajk!au jalaq- 
pute'eninin ni lapanakni ni Dios xtaqnil 
ixpalhachimo'on para kapuxkaulagts'inil 
ixlaqtagalk'an tachun ni lapanakni mas 
yu takujta y mas yu tanitacha. 43 Ni 
Jesús va yucha yu ixtalhichiviniy tachun 

yu magancha ixtalaqpute'ey ixchivinti 
Dios tejkan tanaul ni va por ixtaga'uti ni 
yucha kalaqmalaqmixinikana' ixlaqtaqa- 
Ik'an tachun ni lapanakni yu talhakapu'an. 


Yu jantu israelitas kataval vachu' 
talaqtanu'ol ni Espíritu Santo 


44 Tejkan vananaj ixt'ajun chivin ni 
Pedro, ex ni Espíritu Santo talaqtanu'ol 
tachun yu ancha ixtatlajun qasmakninin 
ixchivinti. 45 Ni israelitas yu ixtalhaka- 
pu'an yu tatlamil ni Pedro va tus vak 
tak'atsal tejkan talaqts'il jalaqxtaqnikal 
vachu' ni Espíritu Santo yu jantu israelitas 
ixtajunita. 46 Taqasmaklhi ni va ixtat'ajun 
chivinin kun alati lIhichivin yu jantu ixta- 
malagasiy y ay ixtamakay ni Dios. 47 Ex 
yu Pedro va naul: 

—Jantu matichun lay laktanchay para 
jantu kata'aqchaj'aul ni aniy lapanakni. 
Vachu! talaga'il ni Espíritu Santo tacha 
kijnank'an klaga'iu. 

48 Ex astan ni Pedro lhinaul kata!aq- 
chaj'aul la ixtaqa'uti ni Jesucristo. Ex talhi- 
junil kalakt'atamakaul lati julchan ni Pedro. 


Ni Pedro jalaqlhixaqalay ixlapanakni Dios 
ancha Jerusalén yu tapasal 

1 1 1 Yu jalaqmalagachal ni Jesús kun 
tachun yu ixtalhakapu'an yu ixta- 

vilanachal xa'estado Judea va tak'atsal ni 

vachu! talaga'il ixchivinti Dios yu jantu 

israelitas kataval. 2 Ex tejkan chinchoqgol 

ni Pedro laka putaulan Jerusalén ancha 

ixtavilanal lati israelitas yu talhakapu'an. 

Yu'uncha tamuk'anil laqtaqal ni Pedro. 

3 Va tanaul: 

—¿Vali'iycha jalaqk'ilat'icha lapanakni 
yu jantu israelitas kataval y ch'antaun 
jalaktlavay yu'uncha? 

4 Ex ni Pedro va qaltayanal, aqtaylcha 
jalaqpute'eniy tachun yu tapasal. Va naul: 

5 —Tejkan xakvil laka putaulan Jope 
kitlin xaktlajun tapayninini' Dios ex klagts'il 
agxtaun ay laqch'iti yu kinta'eltajunil tus 
lakt!iyan. Kankat'ati ixch'inikanta ixkan- 
kati!. 6 Ancha klagts'il ixtatajumanal xatalhi- 
tsukuti lakat'un yu talhitlajun ma'at'ati 
ixch'ajak'an, ali maqtalin ali tsapulin ali 
xats'o'on lakttiyan. 7 Kit'in ijgasmaklhi taun 


chivinti, va kijunil: “Ka'ostta'ulcha, Pedro, 
yu aniy talhitsukuti kamaqnit'i y k'a'ut'i.” 
8 Ex kit'in kunil: “Jantu lay k'uy, Jalhachi- 
mo'onu!. Jantu aqtaun k'uy yu najun la 
kilhachimo'onk'an jantu ox k'a'ut'i.” 9 Ex 
va ijgasmakchoqol ataun chivinti yu 
minchal lakt'iyan, va kijunil: “Tachun yu 
najun Dios laj'ox para k'a'ut'i yucha jantu 
k!a'un incha jantu ox k!a'ut!i.” 10 Ex 
agt'utu chuncha tapasal. Taval lha'ancho- 
qokalcha lakttiyan. 11 Exnicha tacha'al 
pumat'utu lapanakni yu laqmalagachakal 
laqa chaqa! ta'an xakvil yu taminchal laka 
putaulan Cesarea. 12 Ni Espíritu Santo 
kilhijunil kaklakt!a'al y jantu kimpastak'ul 
tu'uchun. Vachu! kintat!a!al yu aniy 
pumachaxan ket'alaqaunink'an. Va 
ktanucha'au la ixchaga' qayntaun lapa- 
naki. 13 Yucha kintalaqpute'enin ni vachu' 
lagts'il ixmayul Dios y va lIhijunkal kama- 
lagachanal Jope ixjunta!ika qayntaun 
Simón yu junkan Pedro 14 para kajunil tas 
lay kapulaqtaxtul ni yucha kun ixlapa- 
nakni. 15 Ex tejkan kit'in k'aqtayl klaqxa- 
galay, va ta'eltajul ni Espíritu Santo, tus 
talaqtanu'ol vachu chun tacha yu p'unaj 
kintalaqtanun kijnan. 16 Ex niman 
kpastakchogol yu kintajunin ni Jalhachi- 
mo'onu' Jesús tejkan naul: “Ni Juan va 
xkan ixpumaqchaj'avanan pero uxiknan 
k!lap'ulaqch'aj'auyapitik ni Espíritu 
Santo.” 17 Va Dios yujalagxtaqnil ni 
Espíritu Santo vachu chun tacha kinta- 
xtaqnin kijnan tejkan lhakapu'au ni Jalha- 
chimo'onu' Jesucristo. Ex chuncha kit'in 
jantu klaktanchaputun yu makay Dios. 

18 Tejkan chuncha taqasmaklhi yu 
ancha ixtavilanal va tus saq taval y ay 
tamakal ni Dios, va tanaul: 

—Chavaycha ni Dios mas yu jantu 
israelitas kataval vachu! jamapaxaniy 
ixjatapastak'atk!an para lay katalaga'il 
yu ox jatsukunti. 


Ixlapanakni Dios yu tavilanal laka 
putaulan Antiokía 


19 Tejkan maqnikal ni Esteban ex 
lati ni lapanakni aqtayl jalaqmamagan- 
lqajnivakan por ixlhakapu'atik!an. Ex 
talal jaqosnun tus xa'estado Fenicia kun 

Chipre y vachu' laka putaulan Antiokia. 
Ancha talaqpute'el ni sast'i chivinti yu 
xta!a jatsukunti, pero vamun ni israelitas 
jalaqpute'enikal. 20 Lati yu ixtalhakapu'an 
yu machagan Chipre kun Sirene yu'uncha 
vachu' tacha'al ni laka putaulan Antiokia. 
Ex yu'uncha talaqpute'enil yu jantu israe- 
litas kataval ni sast!i chivinti yu lhichi- 
viniy ni Jalhachimo'onu' Jesús. 

21 Yu'uncha ixtalhit'ajun ixtap!asta ni 
Jalhachimo'onu', xlhiyucha pumalhuu 
lapanakni tapaxal ixputsukuk'an, y talha- 
kapu'al ni Jalhachimo'onu! Jesús. 

22 Tejkan tak'atsal yu ixtalhakapu'an 
ancha laka putaulan Jerusalén, ex yuluncha 
vachu' tamalagachal ni Bernabé ka'al laka 
putaulan Antiokía. 23 Tejkan ancha cha'al 
ni Bernabé va lagts'il ni laqsaval ixjalakma- 
payniy ni Dios. Ex ni Bernabé ayaj lhi'a- 
chantajul va lagxaqalal tachun para kata- 
taylha!al kun chux la ixjalhanutik'an ni 
Jalhachimo'onu! y jantu aqtaun katama- 
kauntijlal. 24 Yucha va qayntaun lapanaki 
yu ayaj qal'ox ixjunita. Va tus ixlaqtanu'ol 
ni Espíritu Santo, y p'ays ixjunita ixlhaka- 
pu'ati. Va por yucha pumalhuu lapanakni 
talhakapu'al ni Jalhachimo'onu'. 

25 Taval ni Bernabé al puxkauna! Saulo 
laka putaulan Tarso. Tejkan temachal va 
lhimil tus laka putaulan Antiokia. 

26 Ancha ixlakt'avil taun jach'itin yu ixta- 
lhakapu'an, jalakmasunil Ihuvaj lapa- 
nakni. Ni laka putaulan Antiokía va ancha 
ta'an p'unaj lakjunkal Cristianos yu ixta- 
lhakapu'an ni Cristo. 

27 Ni anchanu julchan, lati lapanakni 
yu ixtalaqpute'ey ixchivinti Dios tata- 
xtulcha Jerusalén y ta'al Antiokia. 28 Ex 
xaqayntaun ni yu'uncha yu ixjunkan 
Agabo tayal ta'an ixtatagxto'a yu ixtalha- 
kapu'an Jesús. Ni Espíritu Santo va xtaqnil 
jatapastak'ati, ex va naul yu Agabo ni 
ka'alina' taun ay chavan tachun ni 
anchanu' lakamunukpa'. Astan chuncha 
val tejkan Claudio ixjunita yu ay jalhachi- 
mo'onu!' Romano. 29 Ex chuncha yu ixta- 
lhakapu'an ancha Antiokía va ch'antaun 
tamakal ixjatapastak!atik!an para kata'aq- 
tayjul ixtlalaqaunink'an yu vachu' ixtalha- 
kapu'an yu ixtavilanal xa'estado Judea, 


mas va laksts'uninin yu kalal. 30 Ex 
chuncha laqsaval va tamalagachanil 
taun limosnaj yu xalaj'aynin yu ixtalha- 
kapu'an xa'estado Judea. Va talha'al 
Bernabé ali Saulo. 


Magqnikal ni Jacobo y vachu! 
ch'ikal ni Pedro 


1 2 1 Ex chuncha ni anchanu 

julchan ni jalhachimo'onu' 
Herodes aqtayl lakxkaylhitsukuy lati yu 
ixtalhakapu'an. 2 Va malaqachanal 
ixmaqnika ni Jacobo yu xajaya! Juan 
ixjunita. Va tamaqnil kun aqxtaun 
espada. 3 Yu israelitas ayaj tamaqamal 
xlhiyucha tejkan chuncha k'atsal ni 
Herodes ex vachu! malaqachanal 
ixch'ika ni Pedro. Chuncha tapasal 
tejkan ixjunita ixk'atank'an ni israelitas 
tejkan ixta'uy pan yu jantu ixlaqlhitayay 
levadura. 4 Tejkan Herodes ch'apal ni 
Pedro ex manul laka pach'in, va 
laqmagxtaqnil oqxlaqt!ati tropas para 
katalhistaklhi. Va pumat'atin oqxlaq- 
tamin. Va ixnajun kamaxtul tus kata- 
makta'elal xak'atan Paxku, para kamu- 
k!anil lagtagal la ixlaka'ukxpuk'an ni 
lapanakni. 5 Ex ni Pedro va ox ixtalhi- 
staknuta laka pach'in, pero yu ixtalha- 
kapu'an Jesús lagatap'asta ixtatlajun 
tapayninin Dios por yucha. 


Ni Dios maxtuchogol laka 
pach'in ni Pedro 


6 Ex valaycha kalakachil ni julchan 
tejkan ni Herodes ixmaxtuputun laka 
pach'in ni Pedro para kamuk'anil 
laqtaqal. Tejkan ts'is ixjunita ex yu 
Pedro ixmal laka pach'in. Va ixtama- 
talajmata pumat!uy tropas, ox ixtach'i- 
mata kun ma'at'uy kadena y vachu! alati 
tropas ixtalhistaknuta la xakiltalakxtuti. 
7 Ex ts'alaj tasul ixmayul ni Jalhachi- 
mo'onu!' Dios y t'ogl mapulkul ta'ak- 
chun laka pach'in. Va tampasal ni 
Pedro, maglo'ol, va junil: 

—;¡Ts'alaj kalostlaycha! 

Ex ni kadenas niman talaj'expatajul 
la ixmaka' ni Pedro. 8 Ex ni ixmayul 
Dios va junil: 

—K'amulat'icha milaqch'iti y kach'an- 
tlanutlicha misapato. 

Ex chuncha makal ni Pedro. Ex vachu' 
naul ni mayul: 

—K'alhilaqapaqagk'acha minkutun y 
kint!lap'itlicha. 

9 Ex yu Pedro niman nuks maqayaul 
ixmayul ni Dios, y tataxtul laka pach'in. 
Pero yu Pedro jantu ixk'atsay incha 
lagsaval ixjunita yu ixtlajun makanini' ni 
mayul. Ixlhilay va ixtlajun aqlaqavan. 

10 Va tapalaqpuslhi ta'an ixtayanal oqxlaq- 
t'uy tropas, tacha'al tus laka puerta yu 
tsasnati ixjunita, yu paxajtachal tus 
lakatin. Va x'aman talaglti'al, ex tataxtul. 
Va taltanal magataun tin. Ex yu mayul 
lagats'alaj makaulcha x!laman ni Pedro. 

11 Ex yu Pedro lakpukujlhicha, va naul: 

—Chavay ijk'atsay ni lagsaval kimala- 
gachanil ixmayul ni Jalhachimo'onu' Dios. 
Kimalaqtaxtul la ixtamaka' ni Herodes kun 
tachun yu ixkintamakaniputun ni 
israelitas. 

12 Tejkan chuncha pastaklhi ni Pedro, 
ex alcha la ixchaqa' María yu ixnati qayn- 
taun yu ixjunkan Juan Marcos. Ancha 
ixta'agxtoqnun lhuvaj lapanakni, ixta- 
tlajun tapaynininin Dios. 13 Tejkan cha!'al 
laqa chaqa! ni Pedro, va tayal la ixlhimaq- 
spa!, aqtayl makasay xapuerta. Qayntaun 
magtsuku' yu ixjunkan Rode al laka mati! 
para kamispal tas ayucha ixjunita. 

14 Tejkan aqapimispal va Pedro ixjunita ex 
ayaj lhi'achantajul. Pero jantu kamalaq- 
ltilal ni puerta porke niman takyautasp'ik- 
chogol, va la p'as naul: 

—;¡Ni Pedro lakxtuyal laka puerta! 

15 Yu'uncha tanaul: 

—Ka va lokoj k'at'i. 

Pero yucha aqlhuu naul ni va lagsaval. 
Ex yu'uncha tanaul: 

—Kavalay va ixjalhitsukunu'. 

16 Yu Pedro taylha'al makasana! ni 
puerta. Ex tejkan tamalaglti'al, tus taun 
talhilal. 17 Ex ni Pedro va lakmajkunil 
para saq kataval. Ex aqtayl jalakjuniy 
tacha pumalagtaxtul laka pach'in ni Jalha- 
chimo'onu! Dios. Taval jalakjunil: 


—K'alaqp'ut'e'eniyapitik ni Jacobo 
kun yu alati ket'alaqaunink!an yu 
ktapasal. 

Ex taxtulcha, alcha alakataun. 

18 Tejkan tunkulcha va ayaj taput!i- 
lhil ixjatapastak'atik!an ni tropas porke 
jantu ixtak'atsay tisuncha lhitapasalcha 
ni Pedro. 19 Ex ni Herodes malagachanal 
ixpuxkauka pero jantu katatemal. Ex 
jalhisakmil ni tropas tisuncha tapasal y 
astan malagachanal ixjalaqmaqnikak'an 
ni anchanu tropas. 

Ex ni Herodes taxtul ancha laka 
estado Judea, va al laka putaulan 
Cesarea. Ancha taulchalcha. 


Nil ni Herodes 


20 Ni Herodes ixlaklukujlaniy ni 
lapanakni yu ixtavilananchal laka 
putaulan Tiro kun Sidón. Ex yu'uncha 
tatagxtoqlhi laka putaulan Cesarea, ixta- 
tlachivinputun ni Herodes. P'unaj tat'a- 
chivin'elal qayntaun yu ixjunkan Blasto 
para kalaq'aqtayjul. Yucha yu ay ix'oq- 
xtamati ixjunita ni jalhachimo'onu' 
Herodes. Sk'inil lakatin para lay katat'a- 
chivinil Herodes para ox katati'ukxun- 
tayal porke ixlhi'utik'an va ixminachal 
laka t'un ta'an ixjalhichimo'onun ni 
Herodes. 

21 Tejkan laqcha'alcha julchan para 
katat'achivinil, ex ni Herodes ulal ni 
lagch'iti yu ta'ulay jalhachimo'onun, va 
taulal laka siya talan jalhachimo'onun. Ex 
lagxagalal ni lapanakni. 22 Ex ni lapa- 
nakni aqtayl p'aysni tachiviniy, va tanaul: 

—Va tacha qayntaun dios akapi- 
tlajun jantu tacha lapanaki. 

23 Ni Herodes jantu ay kamakal ni 
Dios xlhiyucha niman magtagan'al 
ixmayul ni Dios. Ex aqtaylcha ta'uniy 
tsapulin ixlakatunaj, ex nilcha. 

24 Pero ixchivinti Dios yucha laqpu- 
te'ekal mas va to'oxtaycha kaval y 
talhava!al ta'akapuchun lakamunukpa' 
yu talhakapu'al. 

25 Tejkan ni Bernabé kun Saulo 
tamajkanilcha ixpujaltanak'an por 

ixjamalaqachakanta Jerusalén, ex tamin- 
choqochalcha. Talhimil yu ixjunkan Juan 
Marcos. 


Jalaksakkanta ni Bernabé ali Saulo para 
katatapatsanil ni Dios 
1 3 1 Ancha laka ay putaulan 
Antiokia ixtataqxto'a lapanakni 
yu ixtalhakapu'an Jesús, lati ixtalaqpu- 
te!ey ixchivinti Dios y lati ixtamalaninin. 
Yu'uncha ixlakjunkan Bernabé, ali Simón 
yu ixjunkan Niger, ali Lucio yu machaga' 
laka putaulan Cirene, ali Manaén yu 
ch'antaun t'a'aynl ni jalhachimo'onu' 
Herodes, ali Saulo. 2 Tejkan ixtat'lajun 
to'oyanan ni Dios y vachu! ixtat'ajun 
task!ajanan ex naul ni Espíritu Santo, va 
lakjunil: 

—Kilalaksakniu Bernabé kun Saulo 
para katamakal kilhitapatsa yu kit'in 
kaklaklhijuna!. 

3 Chuncha tejkan tamamaktal ixtask!a- 
jatik'an y tatapaynini'ol ni Dios ex tamoq- 
slanil ixmakak'an ni Bernabé ali Saulo y 
tamalagachalcha. 


Ni Bernabé ali Saulo ta'alcha 
xalakat'un Chipre 


4 Ex chuncha ni Espíritu Santo laqma- 
lagachalcha. Ex ni Bernabé ali Saulo 
talalcha laka putaulan Seleucía. Ex tata- 
xtulcha ni Seleucía, tapu'al lagataun barco 
lakamar, tacha!al tus alakataun lakat'un 
yu ixjunkan Chipre yu ta'ajmal lakamar. 

5 Ancha tacha'al laka putaulan Salamina y 
talaqpute'el ixchivinti Dios ta'an ixtata- 
mo'oy ni israelitas. Ni Juan vachu' ixta- 
tlalanta para ka'agtayjul. 

6 Tapalaqpus'ol talakchun ni anchanu 
lakat'un yu ta'ajmal lakamar, tacha'al tus 
ataun putaulan yu ixjunkan Pafos. Ancha 
tapaxtoqlhi qayntaun israelita yu jacha- 
vana! ixjunita, ixjunkan va Bar-Jesús. 
Anchanu jo'ati va ayaj ixjalaklkanan, ni 
yucha ixnajun ixlaqpute'ey ixchivinti Dios 
mas jantu lagsaval ixjunita. 7 Yucha va 
ch'antaun ixt!lavil ni gobernador yu 
ixjunkan Sergio Paulo, yu ixlhit'ajun 1huu 
jatapastak'ati. Ni Sergio Paulo jalaklhijunil 
katamil ni Bernabé ali Saulo, va 


ixqasmakputun ixchivinti Dios. 8 Pero ni 
jachavana', yu vachu! ixjunkan Elimas, 
yucha ixjalaktanchaniputun ni Bernabé 
ali Saulo para jantu kalhakapu'al ni 
gobernador. 9 Ex ni Saulo, yu vachu! 
ixtajuniy Pablo, yucha ixlaqtanu'ojota ni 
Espíritu Santo. Ex lagastal ni Elimas, 

10 ya junil: 

—Uxint'i jamakanunu' y jalaklkana' 
k'at'i, va saslatla aqmoqxnu! unit!a, 
uxint'i unit'a ixtlalaxkaya! tachun yu 
laj'ox. Uxint'i vamun lakt'anch'ap'ut'un 
para jantu vas ka'al ixlakatin Dios. 

11 Chavay ni Dios kaxtaqniyan magan- 
lqajnati. K'alune!e la'ach'ix y paqlhuu 
jantu kalaqts'ine'e julchan. 

Ex nimancha la'ach'ix val ni jacha- 
vana!. Chuncha titukxuntayalcha, ixlak- 
xkajuy talayu! kamaqch'apalha'al. 

12 Tejkan chuncha laqts'il ni gobernador 
va lhakapu'al y tus taun lhilal ni 
chivinti yu Ihichiviniy ni Jalhachi- 
mo'onu! Jesús yu laqpute'enikal. 


Ni Pablo ali Bernabé tavilanal laka 
putaulan Antiokia la xa'estado Pisidia 


13 Ex ni Pablo ali yu alati ixtlaltanan 
tataxtulcha laka putaulan Pafos y tataju- 
choqolcha laka barco. Ta'alcha laka 
putaulan Perge la xa'estado Panfilia. 
Ancha ni Juan jalakmakaunchoqolcha y 
nimancha anchoqol Jerusalén. 14 Y yu 
alati tataxtulcha ni Perge, tataylha'al 
jaltanan tus laka putaulan Antiokía la 
xa'estado Pisidia. Ex tejkan xajulchan 
jastaknati val, tatanuchal ta'an ixtata- 
mo'oy ni israelitas, ancha tataulal. 

15 Tejkan pute'ekal xalibro yu ixjapulhi- 
chimo'onk'an ni israelitas y vachu! kun 
ixchivintik'an yu magancha ixtalaqpu- 
te'ey ixchivinti Dios, ex ni ix'ukxtinin- 
klan ni israelitas yu ancha ixtatagxto'a 
va tajunta!il ni Pablo kun ixt'altanan. Va 
tajunil: 

—Ket'alagaunin, incha Ihit'ant'at'ik 
taun chivinti para katatap'aysnil kun 
Dios ni lapanakni ex kanaunt'ikcha. 

16 Ex tayal ni Pablo, niman jalak- 
majkunil ni lapanakni kun ixmaka' para 
saq katataulal, y va naul: 

—Uziknan tachun yu kint'a'israelitas 
unt'at'ik y tachun yu t'alhauniyat'ik ni 
Dios, kilagasmakniu kinchivinti. 17 Ni 
kiDiosk'an yu israelitas juntau jalaksaklhi 
ni kepayank'an yu maqancha ixtat!ajun. 
Jalaklalhaval tejkan ixtavilanal zalakat'un 
Egipto mas jantu an machagan ixtajunita. 
Astan ni Dios kun ixtap'asta jalakmaxtul 
ni anu lakat'un. 18 Yucha jalaqmagantau- 
Inil ixputsukuk'an lakak'avinan tus tacha 
cuarenta jach'itin. 19 Jalaqmaqnil oqxlaq- 
tujun lapanakni yu ixtavilanal la xalaka- 
t'un Canaán ex jalaglvaqnil ixttunk'an y 
jalagxtaqnil ni israelitas. 20 Chuncha por 
tachun yu aniy tapasal va tagmagal tacha 
cuatro cientos cincuenta jach'itin. Ex astan 
jaxtaqnikal jueces tus tejkan aqtayl laqpu- 
teley ixchivinti Dios ni Samuel. 21 Ex 
chuncha yu'uncha task'il qayntaun jalha- 
chimo'onu! para kalaklhichimo'okal y 
chuncha yu Dios jamagxtaqnil qayntaun 
yu ixjunkan Saulo, yu ists'al Sis ixjunita, 
va minchal kun Benjamín. Ni Saulo jalak- 
lhichimo'ol tus cuarenta jach'itin. 22 Ex 
taval ni Dios maqosunil ixpulhachimo'on 
ni Saulo, va jamagxtaqnil kalhichimo'onul 
yu David. Ni Dios lhichivinil David, va 
naul: “Klagts'in ni David yu ists'al Isai. 
Yucha va qayntaun lapanaki yu ch'antaun 
junita kun kit'in y yucha maka'ojoy 
tachun yu kit'in klhinajun.” 

23 Ex vachu! naul ni Pablo: 

—Ni Dios malagachal qayntaun lapa- 
naki yu minchal kun David yu junkan 
Jesús para kamalaqtaxtul xalapanakni 
Israel, chuncha tacha ixnajunta kamalaqa- 
chaya'. 24 Tejkan jantuka' ixmin ni Jesús 
ni Juan lhichivinil la ixlaka'ukxpuk'an 
tachun ni israelitas ni kamina! y jalakjunil 
ni maqsk'iniy katamapaxal ixjatapastak'at- 
klan y kata'agchaj'aul. 25 Tejkan va laycha 
kami'ol ixjatsukunti ni Juan, va naul: 
“Kitlin jantu yu! kakval chuncha tacha yu 
uxiknank'an p'akxan'iyat'ik, pero astan 
kamina! yu mas apalay ay xajantu kit'in. 
Ni kit'in jantu kimpaxtoqniy mas kaklaq- 
musx'oqnil isapato,” naul ni Juan. 

26 Ex vachu! naul ni Pablo: 

—Ket'alagaunin yu t'anch'ipitikcha 
kun Abraham y vachu' uxiknank'an yu 


jantu israelitas k'alunt'ik yu tlalhauni- 
yat'ik ni Dios, ni aniy chivinti yu 
pulaqtaxtukan yucha va para uxiknan- 
klan. 27 Yu ixtavilanal Jerusalén kun 
ixjalhachimo'onunk'an, yu'uncha jantu 
ixtak!atsay taslayucha ixjunita ni Jesús 
y jantu ixtamalagasiy ixchivinti Dios 
yu ixlaqpute'ekan xajulchan jastaknati 
talan ixtatamo!'oy ni israelitas. 
Yu'uncha tamuk'anil lagtagal ni Jesús 
ex chuncha tapasa'ol ni anchanu 
chivinti yu magancha tanaul yu ixta- 
laqpute'ey ixchivinti Dios. 28 Mas jantu 
katatemanil tu'uchun laqtaqal para 
katamaqnil, pero task'inil ni Pilato 
para kamalaqachanal ixmaqnika. 
29 Tejkan chuncha tamaka'ol, ex tapa- 
sa'ol tachun yu iststogkanta yu lhichi- 
viniy Jesús, tap'uxlhi ni la ixkurus y 
tamaknul. 30 Pero mas nil ni Jesús, ni 
Dios yucha majkujuchogol. 31 Astan ni 
Jesús paqlhuvaj jalaktasunichogol yu 
ixjatlalukxuntayay yu tataxtuchal 
Galilea y tat'a'al Jerusalén. Chavay va 
yu'uncha yu talaqpute'eniy ni lapa- 
nakni tacha tapasal ni Jesús. 

32 Y vachu' naul ni Pablo: 

—Chuncha kijnank'an klalaqpute'e- 
niyau taun ox chivinti yu magancha 
jalakjunil kepayank'an ni Dios yu kama- 
kaya!. 33 Lagsaval chuncha makal tacha 
naul kun kijnank'an yu ixjapapanakna- 
k'an juntau. Chuncha makal tejkan 
majkujuchogol ni Jesús. Chuncha tacha 
ts'ogkanta laka Salmo dos ta'an najun: 
“Uxint'i kes'at'a unit'a, chavay kit'in 
kval mimPay.” 34 Ni Dios naul ni kamaj- 
kujuchogoya' laka janinin xlIhiyucha ni 
ixlakatunaj jantu kapuch'il. Inchine naul 
ni talan tstoqkanta: “Kakmagxtaqni'oyan 
tachun yu laj'ox chuncha tacha kunil ni 
David.” 35 XIhiyucha ni David vachu' 
tstoqlhi ta'an alakataun Salmo yu 
inchine najun: “Jantu na'un kapuch'il 
kilakatunaj ni kit'in yu k'ilaksakt!a.” 
36 Lagsaval ni David tapatsanil ni Dios 
tejkan vananaj ixtilukxuyal chuncha 
tacha Dios lhijunil. Ex nil ni David, 
tamaknul ch'antaun ta'an ixta'aknunun 
ixjapayan, ex astan niman puch'il 

ixlakatunaj. 37 Pero yu majkujuchogol ni 
Dios yucha jantu kapuch'il. 


38 Ex chuncha, ket'alaqaunin, ts'anqay 


kak'ats'at'ik ni lay kamalaqmixinik'ant'ik 


tachun milagtagalk'an por Jesús yu klalhi- 


xaqalayau. 39 Va por yucha tachun yu 
talhakapu'an va jalagla'ozinikan ixjatsu- 
kuntik'an para jantucha kalakmuk'anikal 
ixlagtagalk'an yu jantu lay xamalaqmixi- 
nikan mas ixtamakay ixlhachimo'on ni 
Moisés. 40 K'alhist'akk'ant'ik para jantu 
chun kalhit'ap'asat'ik tacha yu maqancha 


tats'oqlhi yu ixtalaqpute'ey ixchivinti Dios 


yu tanaul inchine: 
41 Uxiknan yu jalakt'u'ununat!ik, 
kat'alhanant'ik, k'ami'oyapitik. 


Ni kit'in yu Dios kunita kakmakaya' 


laj'ay axtoqnu' ta'an 
tiitukxuyanant'ik, 

mas matichun katajunan jantu 
kalhak'ap'up'inapitik, va naul ni 
Dios, 

—chuncha jalaqpute'enil ni lapanakni 
ni Pablo. 

42 Ex va chuncha taval tejkan tataxtu- 
chogolcha ta'an ixtatamo'oy ni israelitas, 
ex yu jantu israelitas ixtajunita talhijunil 
ni Pablo ali Bernabé para kataminchogol 
yu ataun xajulchan jastaknati para kalhi- 
chivinchogol aagtaun ni anu chivinti. 

43 Ex chuncha tejkan tamaktalcha ni 
tagxto'ati lhuvaj israelitas y vachu! Ihuu 
lapanakni yu talhitanul tacha israelitas 
tatixkaulha'al ni Pablo ali Bernabé. Ex 
yu'uncha taxtaqnil ox jatapastak'ati para 
katataylha!al la ixjamapayninti ni Dios. 

44 Ex chuncha tejkan ataun semana 
junchogol yu xajulchan jastaknati, va 


tatagxtoqlhi valaycha tachun ni lapanakni 


ni anchanu laka putaulan para kataqa- 
smaklhi ixchivinti Dios. 45 Pero tejkan 
talagts'il ni israelitas va lhuu lapanakni 
tatagxtoqlhi ex nimancha ta'aqtayl 
tamakay ix'akcha'atik'an. Chuncha ta'aq- 
taynil talhichiviniy ni Pablo yu jantu 
laqsaval kaval y talaktu'ul. 46 Pero ni 
Pablo ali Bernabé jantu katachivinil kun 
talhanti, va tanaul: 

—Ixmagqgsk'iniy kalaqpute'ekal ixchi- 
vinti Dios p'unaj kun uxiknank'an yu 


israelitas unt'at'ik. Kijnan klamasuniu 
pero uxiknank'an jantu kala'a'it'ik, 
Ihilayat'ik ni jantu tapaxtoqniyan jatsu- 
kunti yu jantu mi'ojoy. Xlhiyucha 
kajk!anaucha jalaqpute'eninin ixchivinti 
Dios yu jantu israelitas kataval. 47 Va 
chuncha kintalhijunin ni Jalhachi- 
mo'onu', va naul: 

Kitlin klalak'ulatau tacha 
ixmaklkuk'an ni lapanakni yu 
jantu israelitas kataval, 

para katalaqtaxtul lapanakni tus 
talakapuchun lakamunukpa!. 

48 Tejkan chuncha taqasmaklhi yu 
jantu israelitas ixtajunita, ayaj talhi- 
pa'inil y talhitachantajul y nimancha 
agtayl tanajun ni Jalhachimo'onu' Dios 
la ox ixjunita ixchivinti. Ex talhakapu'al 
tachun yu lagsaval jalaksakkal para 
katalhitsukul ni jatsukunti yu jantu 
agtaun kami'oya!. 

49 Chuncha laqpute'e'okal ixchivinti 
Dios tus ta'akchun anchanu lakat'un. 

50 Pero yu israelitas taxagalal ni xanatin 
yu apalay ixlakto'oyakan yu ixtalhaka- 
pu'an Dios y vachu! yu jo'akna yu ixta- 
lhit'ajun tap'asta. Jalakchivijvakal para 
kalakxkaykal ni Pablo ali Bernabé y 
para chuncha kalaqtinagxtukal ni 
anchanu lakat'un. 51 Ex chuncha 
yu'uncha jalakch'ank'alap'uxkal ixch'an- 
p'oqxk'an para kapumasunikal va jalak- 
tanchanikalcha ni lapanakni por jantu 
katalaga'il ixchivinti Dios. Ex ta!alcha 
alakataun putaulan yu ixjunkan Iconio. 
52 Pero yu ixtalhakapu'an Jesús yu ixta- 
vilanal laka putaulan Antiokia tus ox 
ixtalhitlajun achati y ixtalagtanun ni 
Espíritu Santo. 


Ni Pablo ali Bernabé tavilanal laka 
putaulan Iconio 
1 4 1 Ancha laka putaulan Iconio, 
ni Pablo ali Bernabé vachu' 

tatanul ta'an ixtatamo'oy ni israelitas. 
Lhuvaj lapanakni talhakapu'al por tama- 
qamal ixchivintik'an mas yu israelitas y 
vachu! mas yu jantu israelitas kataval. 


2 Pero yu israelitas yu jantu ixtalhaka- 
pu'an niman ta'agtayl taxaqalay yu 


LOS HECHOS 


214 





jantu israelitas ixtajunita y tajunil yu jantu 
lagsaval para kataxkayl yu ixtalhakapu'an. 
3 XIhiyucha ni Pablo ali Bernabé tataq- 
magal kun yu'uncha. Ixtalhichiviniy ni 
Jalhachimo'onu' sin talhanti y yucha ixja- 
lagxtaqniy tap'asta para lay katamasul 
axtoqnu! y palay katamakachoqol lapa- 
nakni para katak'atsal ni laqsaval ixtalhi- 
chiviniy ixjamapayninti Dios. 4 Pero ni 
anchanu putaulan ni lapanakni va t'uy 
jatapastak'ati ixtamakata. Lati chtantaun 
ixtatlajun kun yu israelitas, alati chlantaun 
ixtatlajun kun yu jamalagachal ni Jesús. 

5 Ex chuncha ni israelitas ali yu jantu 
israelitas kataval va ch'antaun tamakal 
ixjatapastak'atik'an kun ix'ukxtinink'an 
para katalhimaqchapul y vachu! katalaka- 
t'almal kun chiyux. 6 Pero tejkan tak!atsal 
niman taqosnul, ta'alcha laka putaulan 
Listra ali Derbe la xa'estado Likaonia. 
Vachu! tatapasa'ol mas yu lakst'uniy 
putaulanaxna ni anchanu lakattun, 7 y 
talaqpute'e'ol ni ox chivinti yu lagsayst!i. 


Ni Pablo ali Bernabé tavilanal laka 
putaulan Listra 


8 Ancha laka putaulan Listra ix'alin 
gayntaun lapanaki yu jantu lay ixjaltanan. 
Ni yucha jantu agtaun ixjaltanan porke va 
ch'anlk'avil tsukul. 9 Yucha ixt'ajun 
qasmaknini' ixchivinti ni Pablo. Ex Pablo 
tus sniy lagastal ni anchanu ch'anIk'avil, 
ex makal kuenta ni yucha ixlhakapu'an ni 
lay palay kamakal ni Dios. 10 Chuncha la 
p'ays chivinil, va naul: 

—Ka'ostlaycha y vascha kat!ay. 

Ex ni anchanu lapanaki niman ki'uk- 
ltayal y nimancha aqtayl jaltanan. 

11 Tejkan chuncha talagts'il ni lapanakni 
yu makal ni Pablo niman ta!'aqtayl tama- 
tlasay la ixlhichivink'an Likaonia, va 
tanaul: 

—Chavay ni dioses tata'eltajulcha aniy 
kun kijnank'an y taval tacha lapanakni. 

12 Ex talhimapaga'ul ni Bernabé tacha 
ixdiosk'an yu ixjunkan Júpiter. Y yu 
Pablo, por yucha chivinil, xlhiyucha talhi- 
mapaga'ul Merkurio yu xamayul ixdiose- 
sk'an ixjunita. 13 Talan ixlhimagspa' ni 
putaulan ta'an putanukanachal, ancha 


ixyal ni chaga' ta'an ixtato'oyay Júpiter. 
Ex chuncha ni xakura Júpiter va 
laklhimil toros ali xanti. Yucha kun yu 
lapanakni ixtato'oyaputun ni Bernabé 
kun Pablo, ixtamaqniputun talhitsukuti 
tacha taun lapaxkan yu moqslakan. 

14 Chuncha tejkan tak'atsal ni Pablo ali 
Bernabé talaj'exputauk'al ixlaqch'iti- 
klan, tus talakt'asajtanul ta'an mut'un 
ixtayanal ni lapanakni, va tanaul: 

15 —¿Vali'iycha chuncha mak'aya- 
t'ik tacha aniy? Kijnank!an vachu' 
vali'iy lapanakni kuntau tacha uxiknan- 
k!an. Kmintau vamun para kaklajuniu ni 
kamak'aunt'ikcha tachun yu aniy 
axtoqnu! yu jantu ixlaqmiti kaval y 
kalhak'ap'up'int'ikcha ni Dios yu 
lagsaval kujta, yu makata lakt!iyan ali 
lakattun vachu' yu lakamar kun tachun 
talhitsukuti yu ancha alin. 16 Mas 
magancha ni Dios jalagxtaqnil lakatin ni 
lapanakni para katapu'al ta'an yu'uncha 
katamaqgamal, 17 pero ni Dios agts!iyaj 
va tacha masuycha ni yucha lagsaval 
tlajun. Si makay yu ox y tamalagacha- 
niyan xkan y vachu! talaqtayjuyan para 
ka'alil yu ox jaxqanti. Chuncha talhi- 
paliniyan y chuncha taxtaqniyan lhuvaj 
vayti y vachu! achati para oxamaktaun 
katstuk'ut'ik. 

18 Mas chuncha tanaul ni Pablo ali 
Bernabé pero ni lapanakni laqatap'asta 
ixtato'oyaputun, y va sk!atsanaj jalak- 
tanchanil ixjamoqslantik'an yu 
ixtamakaputun. 


Ancha laka putaulan Listra 
talakat'almal ni Pablo 


19 Ex astan tachinchal lati israelitas 
yu ixtaxkajiy ni Pablo, yu machagan 
Antiokia ixtajunita ali Iconio. Yutuncha 
taxagalal ni lapanakni tus talhakapu'al 
ixchivintik'an. Ex talakat'almal ni Pablo 
kun chiyux, ex talaqxaqalha'al ixlhimaq- 
spa' ni putaulan, ex ancha tamakau- 
malcha, ixtalhilay tamaqnilcha. 20 Ex 
astan xvilin ta'aqatayal yu ixtalhaka- 
pu'an Jesús ta'an ixmal ni Pablo ex 
yucha ostaulchoqgol y aqtaun tanuchogol 
ni laka putaulan. Ex ataun julchan val, 

t'a'al ni Bernabé tus alakataun putaulan 
yu ixjunkan Derbe. 


Ni Pablo ali Bernabé ta'anchogol laka 
putaulan Antiokia la xa'estado Siria 


21 Anchanu laka putaulan talaqpute'el 
ni ox chivinti y talhaja'il lIhuvaj lapanakni 
yu talhakapu'al Jesús. Ex ta'anchoqolcha 
laka putaulan Listra, ali Iconio, ali 
Antiokía. 22 Ni anchanu putaulanaxna 
tamap'aysnil ni lapanakni yu ixtalhaka- 
pu'an Jesús y ox taxagalal para ox kata- 
taylha!al ixlhakapu'atik!an. Tajunil: 
“Ts'anqay kamaqanlqajnau para katanu- 
cha'au ta'an lhachimo'onun ni Dios.” 

23 Tachun ni putaulanaxna ta'an ixtataq- 
xto'a yu ixtalhakapu'an, si talak'ulal lati 


xapaynin yu lay katalhachimo'onul ancha. 


Task'inil Dios kun task!ajati y tamaq- 
xtaqnil la ixtamaka' Dios yu ixtalhaka- 
pu'an. 24 Ex astan tatapasa'ol xalakat'un 
Pisidia y tacha'al tus xalakat'un Panfilia. 
25 Talaqpute'el ni ox chivinti laka 
putaulan Perge, ex ta'al tus Atalia. 


26 Ex tataxtul ni Atalia, tapu'alcha laka 


barco, talanchogol aaqtaun Antiokia talan 
p'unaj tapu'aqdaynil, ancha ta!'an p'unaj 
jalaksk'inikal Dios y jalaqmalaqachakal 


kun ixjamapayninti. Chavay tamajkanilcha 


ni anchanu lhitapatsa yu ixjalaqmagxtaq- 


nikanta. 27 Tejkan ancha tachinchoqgochal, 


tamagxtoqlhi ixlapanakni Dios yu ancha 
ixtavilanal, va tajun'ol tachun yu makal 
Dios la ixjatsukuntik'an, y vachu talaqpu- 
te'el tacha ni Dios jaxtaqnil lakatin para 
katalhakapu'al yu jantu israelitas kataval. 
28 Ancha tataqmagal ni Pablo ali Bernabé 
kun yu ixtalhakapu'an Jesús. 

1 1 Ex va chuncha ancha Antiokía 

5 tachinchal lati lapanakni yu 
taminchal xa'estado Judea, yu'tuncha 
talaqtaynil masuninin yu ancha ixtalhaka- 
pu'an, va tajunil: 

—Incha jantu k'axvililich'uk'up'u- 
xnik!a tacha lhinaul Moisés ex jantu lay 
k'alaqt'axt'u. 

2 Pero ni Pablo ali Bernabé, yu'uncha 


tanaul ni jantu maqsk'iniy chuncha k'ama- 


k'at'i y lagatap'asta ixtalaktanchay. Ex 
Pablo ali Bernabé kun lati yu ancha 


machagan va jalaksakkal para katalaq'al 
yu xapaynincha yu ixtalhachimo'onun 
yu ixtalhakapu'an kun yu jalaqmalaqa- 
chal ni Jesús yu ixtavilanal Jerusalén 
para katalhilakchivinil. 


Tatagxto'a ixlapanakni Dios Jerusalén 


3 Ex ni machagan Antiokia yu ancha 
ixtalhakapu'an tamalagachalcha ni 
Pablo ali Bernabé kun yu alati. Tejkan 
talalcha, tapu'al xa'estado Fenicia ali 
xa'estado Samaria. Ancha talaqpute'el ni 
talan taminchal va ixtamapaxatacha 
ixputsukuk'an lhuu lapanakni mas yu 
jantu israelitas ixtajunita. Tejkan 
chuncha jalaqpute'enikal ni lapanakni 
yu ancha ixtavilanal va ayaj talhilachan- 
tajul. 4 Tejkan tacha'al laka ay putaulan 
Jerusalén va ox jalaga'ikal. Va talaga'il 
yu xalaj'aynin lapanakni kun yu ixtalha- 
kapu'an ali yu jamalaqachal ni Jesús. Ex 
ni Pablo ali Bernabé talaqpute'el tachun 
yu makal Dios la ixlhitapatsak'an. 

5 Pero lati yu ixtalhakapu'an yu fari- 
seos ixtajunita, va ta'ostayal, va tanaul: 

—Ni lapanakni yu talhakapu'an yu 
jantu israelitas kataval, yu'uncha 
magsk'iniy kalakxvililichuk'up'uxnikal y 
kalaklhijunkal katamakal ixlhachimo'on 
Moisés. 

6 Ex tatagxtoqlhi yu jamalagachal ni 
Jesús kun yu xalaj'aynin yu ixtalhaka- 
pu'an para katalagla'oxil. 7 Tejkan 
panijcha ixtat'ajun lhilakchivinin, ex 
tayal ni Pedro, va lakjunil: 

—Ket'alaqaunin, uxiknan k'ats'aya- 
t'ikcha por tachun kijnank'an yu aniy 
yanau, va kitlin kilaksaklhi Dios 
magancha para kajkalaqpute'enil yu 
jantu israelitas kataval ni ox chivinti 
para vachu' katalhakapu'al. 8 Ni Dios yu 
lakmispaniy ixjalhanutik'an ni lapa- 
nakni yucha lagxtaqnil ni Espíritu Santo 
vachu chun tacha kintaxtaqnin kijnan. 
Chuncha ni Dios masul ni yu'uncha 
vachu! ox jalaga'iy. 9 Yuluncha vachu!' 
jalaqts'in tacha kintalaqts'inan kijnan- 
k'an. Vachu! xaka!ol ixlaqtagalk'an la 
ixjalhanutik!an va por talhakapu'al. 

10 Chavaycha, ¿valiliycha jantu 

la'a'iyat'ik yu lhinajun ni Dios? Uxiknan 
jalakmuk'anip'ut'unat'ik yu talhakapu'an 
Jesús taun lhachimo'on yu jantu katata- 
yanil kepayank'an y mas kijnan jantu 
tayaniyau. 11 Pero Ihakapu'anau ni kijnan 
laqtaxtutaucha por ixjamapayninti kiJa- 
lhachimo'onuk'an Jesús, vachu chun tacha 
yu'uncha talaqtaxtul —chuncha naul ni 
Pedro. 

12 Ex chuncha ta!aqtayl tachiviniy ni 
Bernabé ali Pablo. Tachun ni lapanakni tus 
saq tajun'ol tejkan taqasmaknil ixchivinti- 
klan. Yu'uncha ixtalhichiviniy yu laj'ay 
axtoqnu! yu makal Dios por yu'uncha kun 
ixtap'asta tejkan ixtatijuyanal ch'antaun 
kun yu jantu israelitas kataval. 13 Tejkan 
tachivin'ol, ex ni Jacobo va naul: 

—Ket'alaqaunin, kilaqasmakniu 
kinchivinti. 14 Chavay ni Pedro kintalaq- 
pute'enin tejkan agtaynil jalaksakna' ni 
Dios lati lapanakni yu jantu israelitas ixta- 
junita, para kamakal sas'atlan. 15 Ex 
chuncha ni Pedro va agstanchun chiviniy 
tacha yu magancha tachivinil yu ixtalaq- 
pute!ey ixchivinti Dios. Yu'uncha inchine 
tats'oglhi yu naul Dios: 

16 Astan kakminchoqgoya' ni kitlin yu 

Dios kunita, 

kajk'ulachogoya qayntaun sas'at'a ni 
David la ixpalhachimo'on. 

Va tacha taun chaga! yu 
kakla'oxichoqoya' yu 
talaqgche'e'ojotacha, 

vas kakmagayauchogoya!, 

17 para kintalakxkaul ni kitlin yu 
Jalhachimo'onu' kunita tachun yu 
alati lapanakni, 

tachun yu klaklaksakta yu jantu 
israelitas ixtajunita para 
kilapanakni kataval. 

18 Chuncha najun ni Jalhachimo'onu' 
yu magancha kintamasunin yu 
ka'alina!. 

19 XThiyucha kit'in knajun jantu 
magsk'iniy kalhinajuu yu lhita'ay para yu 
jantu israelitas kataval yu tatasp'ikchoqo- 
tacha kun Dios. 20 Vamun ts'angay klaq- 
tstoqniu karta para jantu kata'ul vayti yu 
moqslanikan antivas y para jantu katat!a- 
tamal lapanakni yu jantu ixnavink'an 


kaval y para jantu kata'ul talhitsukuti 
yu pixtuttoqlkan y vachu! jantu kata'ul 
jak'alnan. 21 Chuncha najun la ixlhachi- 
mo'on Moisés y chuncha mas va to'o- 
xtaycha putaulan kaval si chun laqpu- 
telekan mas tus va magancha ta'an 
tatagxto!a ni israelitas tejkan xajulchan 
jastaknati —naul ni Jacobo. 


Jamalagachanikal karta yu jantu 
israelitas kataval yu vachu' 
talhakapu'an Dios 


22 Ex yu jalaqmalagachal ni Jesús ali 
yu xapaynin yu ixtalhachimo'onun laka- 
tajtan ali tachun yu ixtalhakapu'an va 
tamaqamal ixchivinti Jacobo. Talalak- 
saklhi lati lapanakni para kat'amalaqa- 
chakal laka putaulan Antiokía kun Pablo 
ali Bernabé. Va jalaksakkal qaynt'uy 
lapanakni, yu junkan Judas Barsabás ali 
Silas, yu ixlapanakni Dios va ox ixta- 
to'oyay ni yu'uncha. 23 Va laqmalaqa- 
chal kun taun karta yu inchine najun: 

“Kijnank!an yu mint'alaqaunink'an 
kuntau kun yu jalaqmalagachal Jesús 
kun yu xapaynincha yu talhachi- 
mo'onun lakatajtan. Klamastak'ayau ni 
uxiknan yu jantu israelitas k'alunt'ik yu 
lhak'ap'up'inat'ik yu vilanant'ik laka 
putaulan Antiokía ali xa'estado Siria ali 
xa'estado Cilicia. 24 Kijnan k'atsau ni la 
mimputaulank'an tachanchal lati kilapa- 
naknik'an. Yutuncha tamamaganixvan 
ni uxiknank'an kun ixchivintik'an y 
vachu! talakt'ilhinin mijatapastak'ati- 
k!an, mas jantu klaklhijuniu. 25 Astan 
tejkan ch'antaun kmakau kijatapastak!a- 
tik'an yu aniy kvilanau, ex kintama- 
qaman kaklaklaksakvi lapanakni yu 
kaklamalaqachaniu kun Bernabé ali 
Pablo yu ayaj klakpaxkayau. 

26 Yu'uncha va lapanakni yu tamagxtaq- 
tacha ixjatsukuntik'an kun kiJalhachi- 
mo'onuk'an Jesucristo. 27 Vachu' klama- 
lagachaniyau ni Judas ali Silas para 
katajunin la milaka'ukxpuk'an va 
agstanchun tacha yu aniy klats'oqnitau. 
28 Lhipa'inil ni Espíritu Santo y vachu' 
kijnan para kaklalhijuniu ni aniy yu 
magsk'iniy k'amak'at'ik, yu najun 

inchine: 29 Vamun jantu k'a'ut'ik yu 
mogslanikan antivas ali jak'alna ali talhi- 
tsukuti yu piztut'oglkan. Vachu' jantu 
kat'at'amat'ik lapanaki yu jantu minavin- 
k'an kaval. Incha tachun yu aniy jantu 
kamak'ayapitik, ex oxicha. Ox ka'alint'ik 
la metsukuntik'an.” 

30 Taval tejkan laqmalaqachakalcha ni 
lapanakni va ta'alcha laka putaulan 
Antiokia. Talaqmagxtoqlhi yu ancha ixta- 
lhakapu'an, ex tamagxtaqlhicha ni jalhiki. 
31 Ex tapute'el y ayaj talhilachantajul y 
jantucha apalay katamaganinil. 32 Ex ni 
Judas ali Silas yu xalaqpute'enin ixchivinti 
Dios va taxtaqnil jatapastak'ati y tamaku- 
vilal tachun yu ancha ixtalhakapu'an. 

33 Ancha paglhuu ixtavilanal ex astan ox 
lakmastak'achoqokal y malagachacho- 
qokal para katalaq'anchoqolcha yu ixta- 
malagachananta. | 34 Pero yu Silas 
magamal kalakt!ataulal ancha.] 35 Vachu! 
Pablo ali Bernabé ancha tataylha'al laka 
putaulan Antiokia. Yu'uncha kun alati 
lapanakni ixtamasuy y ixtalaqpute!'ey yu 
ox chivinti yu lhichiviniy ni Jalhachi- 
mo'onu' Jesucristo. 


Ni Pablo ali Bernabé tatalaqlvaqlhicha 


36 Tejkan paqlhuucha val, ex ni Pablo 
junil ni Bernabé: 

—Ka'aucha, kalaq'anchogoocha ket!a- 
laqaunink'an talakachux putaulanin ta'an 
laqpute'eu ixchivinti ni Jalhachimo'onu!, 
para kak!atsau tas tajunitacha. 

37 Ni Bernabé va ixlhi'uxa'an ni Juan 
Marcos. 38 Pero Pablo jantu kalhipa'inil 
katalha'al porke ni Juan Marcos vali'iy 
lakmakauntijlal laka estado Panfilia y 
jantu kataylha'al kun ixlhitapatsak'an yu 
ixtatlajun makana!. 39 Ex laqatap'asta tala- 
laktanchanil tus tatalaqlvaqlhi. Chuncha 
ni Bernabé t'a'alcha ch'antaun ni Marcos y 
tapu'al barco, tacha'al tus Chipre. 40 Pero 
yu Pablo laksaklhi ni Silas para yucha 
ch'antaun kat'a'al, ex chuncha tachun yu 
jat'alaqaunin ali yu jat'alapanakni task'inil 
ixjamapayninti ni Dios por yu'uncha, ex 
talalcha. 41 Va tatapasa'ol xa!estado Siria 
ali xalestado Cilicia y tama'ayajnil tachun 
yu ancha ixtalhakapu'an. 


Ni Timoteo jalakt'a'al ni Pablo ali Silas 

1 1 Ex va tacha!al laka putaulan 
6 Derbe ali laka putaulan Listra. 

Ancha ixvil qayntaun yu ixlhakapu'an 
yu ixjunkan Timoteo. Yu ixnati vachu! 
ixlhakapu'an. Yucha va qayntaun israe- 
lita ixjunita pero yu ixpay va qayntaun 
griego ixjunita. 2 Ni lapanakni yu ixta- 
lhakapu'an yu ixtavilanal laka putaulan 
Listra ali laka putaulan Iconio ox ixta- 
Ihichiviniy ni Timoteo. 3 Ni Pablo 
magamal kat'a'al ni Timoteo. Pero 
p'unaj xvililichuk'up'uxni'elal, va 
tamakal tacha ixputsukuk'an ni israe- 
litas para ox katalaqts'il ni israelitas yu 
ancha ixtavilanal porke tachun ixtak!a- 
tsay ni ixpay va griego ixjunita. * Tejkan 
ixtatapasay ni putaulanaxna va ixtaxa- 
galay yu ancha ixtalhakapu'an. Talhi- 
chivinil tachun yu talhinaul yu jamala- 
gachal ni Jesús ali yu xalaj'aynin yu 
ixtalhakapu'an yu ixtavilanal Jerusalén. 
Va ixtamasuniy para katamakal chuncha 
tacha jamasunikal. 5 Chuncha yu ixta- 
lhakapu'an apalay ox talhakapu'al y 
Ihilhiy ixtatalhavay. 


Ni Pablo lagts'il la ixtalakavanti 
qayntaun yu machaqa! Macedonia 


6 Ni Espíritu Santo jantu kalakma- 
kaul kata'al laqpute'enin ni ox chivinti 
tus Asia. Xlhiyucha tapu'al xa'estado 
Frigia ali xa!estado Galacia. 7 Tejkan 
tacha'al xa'estado Misia va ixtaluxa'an 
Bitinia pero ni Espíritu Santo jantu 
kalakmakaul. 8 Tejkan tatapasa!ol laka 
estado Misia va tacha'alcha tus laka 
putaulan Troas. 

9 Ex tejkan ts'is val ni Pablo tasunil 
la ixtalakavanti qayntaun lapanaki yu 
machaqa! xa!estado Macedonia yu 
ancha ixyal. Ni anchanu lapanaki tapay- 
ninil, va naul: “K'atlant'ikcha Mace- 
donia para kila'aqtayjuu.” 10 Tejkan 
chuncha laqts'il ni Pablo la ixtalaka- 
vanti, ex niman klaqla'oxiu kilaxtoqnu- 
klan para kajk'aucha xa'estado Mace- 
donia porke ox k'atsau ni va Dios 

kintalhijunin kaklaqlhixaqalau yu ox 
chivinti yu ancha ixtavilanal. 


Ni Lidia vachu' lhakapu'al Dios laka 
putaulan Filipos 


11 Chuncha ni kijnan ktaxtuucha 
Troas, va kpu'au barco, vas k!au tus laka 
putaulan Samotracia. Ex ataun julchan val 
vachu' kpu'au barco, kcha'au tus laka 
putaulan Neápolis. 12 Ex ancha kpata- 
juucha ex k'aucha laka putaulan Filipos 
talan ixtavilanal ni Romanos. Yucha va 
taun putaulan yu apalay ay ixjunita ancha 
la xa'estado Macedonia. Ancha jantu 
paqlhuu kaktaulau. 13 Tejkan val xajul- 
chan jastaknati ktaxtuucha laka putaulan, 
k'aucha ixlhimagspa' tus la!axkan, ijk!a- 
tsau ni ancha lay kat'emat'i talan ixtask'in 
Dios. Ancha ktaulau, klakt'achiviniu ni 
xanatin yu ancha ixtalaqxtoqnun. 14 Qayn- 
taun xanati yu kintaqasmaknin va 
ixjunkan Lidia. Va machaga' Tiatira ixju- 
nita. Yucha istlay ox laqch'iti yu laqlhuu 
xtapal. Yucha ayaj ixto'oyay ni Dios. Ni 
Jalhachimo'onu' Dios aqtayjul para kalha- 
kapu'al ixchivinti ni Pablo. 15 Ex tejkan 
agchaj'aul ni anchanu' xanati ch'antaun 
kun ixlapanakni va kintatapayninin, va 
naul: 

—Incha lhilayat'ik ni lagsaval klhaka- 
pu'an ni Jalhachimo'onu', ex k'at'ap'asa- 
yapitik la kinchaga' para ancha kalo'ojt'ik. 

Ex laga tap'aysni kintalhijunin kaklo- 
qojvi la ixchaga!. 


Ch'ikal ni Pablo ali Silas 


16 Tauncha julchan ni kijnan xk!antau 
sk'inin Dios, va kpaxtoqvi qayntaun jatsi'i 
yu ixlhittajun jantu ox espíritu. Ni anu 
espíritu ixmasuniy ni jatsi'i yu katapasaya" 
astan yu jantuka' ixtapasay. Yu ix'ukxtinin 
ni anchanu! jatsi'i ox ixtapulhajay por 
ixchivinti yu ixnajun. 17 Ni jatsi'i ixkintati- 
xkaulha'antan ni kijnank'an ali Pablo, va 
la p'ays ixtlasay, va ixnajun: 

—Ni aniy lapanakni yu'uncha va ix'oq- 
xtamatin ni Dios yu vilchal lakt'iyan. 
Yu'uncha talaqpute'eniyan tas laycha 
k'ap'ulaqt'axt'ut'ik. 


18 Ni anchanu jatsi'i paqlhuucha 
chuncha ixkintatixkaulhit'aunan. Ex ni 
Pablo jantu kamaqamal, va talaqa- 
sp'iklhi y junil ni jantu ox espíritu: 

—Kit'in ijkunan la ixtaqa'uti ni Jesu- 
cristo, k'amak'aunch'o'ocha ni aniy 
jatsi'i. 

Ex va nimancha taxtuchoqol ni jantu 
ox espíritu. 

19 Tejkan talaqts'il ix'ukxtinin ni 
jatsi'i tacha tapasal y tak'atsal ni 
jantucha lay katalhajal tumin ex 
tach'apal ni Pablo ali Silas, talha'al 
laklhitamau ta'an ixtavilanal ni jalhachi- 
mo'onun. 20 Ex yu'uncha tachivinta- 
nunil ni jalhachimo'onun, va tanaul: 

—Ni aniy lapanakni yu'uncha va 
israelitas tajunita, chavaycha tamalu- 
kujlay ni lapanakni yu tavilanal aniy 
laka putaulan. 21 Yu'uncha talhinajun 
aputaun putsuku ta'an kijnan jantu 
xtaqnikanau lakatin kamakau yu 
Romanos juntau. 

22 Ex tus tachun ni lapanakni va 
ch'antaun tamakal ixchivintik'an. Ex yu 
jalhachimo'onun talhinaul ixlaj'exnik- 
k'an ixlaqch'itik'an ni Pablo ali Silas y 
vachu' ixlaqmaqganagkan. 23 Ex tus ox 
jalaqmaqanagkal, y astan ankal jalaq- 
maganuka laka pach'in. Talhijunil ni 
jalhistakna! ox kalaklhistaklhi. 24 Tejkan 
chuncha lhijunkal ex laklha'al apulak- 
taun ta'an ox ixpulakna ni pach'in. 
Ancha jalaqts'an'aqs'ulakanchalcha kun 
k'iu. 


Yu zalhistakna' tach'inin Ihakapu'al 
ni Cristo 


25 Tejkan laqcha'al pakltaun ts'is ni 
Pablo ali Silas ixtask'in Dios y vachu' 
ixtamilpay y yu alati tach'inin ixtaqa- 
smat'a. 26 Ex nimancha alil ay jaxkap'ik- 
niti tus lakla!ol xaputayan ni pach'in. Va 
talaglti'a'ol tachun ni xamati' y tus 
talaj!ex!ol tachun ixkadenask'an ni 
tach'inin. 27 Chuncha niman kujlhi ni 
jalhistakna! y laqts'il tachun ni 
xapuertas tus ixtalaqltila'ojota. Ex 
niman maxtul ixespada, va ixmaqnipu- 
tunkan ixlaq'aman porke lhilal tagos'ol 

tachun ni tach'inin. 28 Pero Pablo la plays 
chivinil, va junil: 

—Jantu k'alhimaqch'ap'uk'a 
milag'aman. Tachun ni kijnank'an va si 
aniy k'alintau. 

29 Ex ni jalhistakna' sk'inlhi gachitaun 
ga'ichi yu kamapulkul y takyautanuchal 
laka pach'in. Ta'aqtsogoqtanil ni Pablo ali 
Silas. Tus ox ixjaxk'ap'ikninta. 30 Ex 
lakmaxtul, va lakjunil: 

—Xapaynin, ¿tisuncha maqsk'iniy 
kakmakal para kaklaqtaxtul? 

31 Ex tanaul: 

—Kalhak'ap'up'i ni Jalhachimo'onu' 
Jesucristo ex k'alaqt'axt'uye!e kun tachun 
milapanakni yu tavilanal la minchaga'. 

32 Ex ni Pablo ali Silas talhixagalal 
ixchivinti ni Jalhachimo'onu' Jesús vachu' 
kun tachun yu ixtavilanal la ixchaga!. 

33 Ni jalhistakna' laklha'alcha para kalaq- 
cha'anil ta'an ixtatagalhita. Ex astan 
niman aqgchaj'aul kun tachun ixlapanakni. 
34 Ex jalaklha'al ixpulakna la ixchaga! y va 
jalakmulal laka mesa para kalakvaval. 
Tachun yu ixlapanakni ayaj talhi'achan- 
tajul porke talhakapu'al ni Dios. 

35 Tejkan tunkunchoqolcha ex ni jalha- 
chimo'onun tamalagachal ixpoliciask'an 
para katalaq'al ni jalhistakna' y katama- 
xtuchoqolcha ni Pablo ali Silas. 

36 Ex ni jalhistakna' junil ni Pablo: 

—Chavay ni jalhachimo'onun kintalhi- 
junil kaklamaxtuchoqoocha. Chavay 
laycha kat'axt'ut'ik y oxamaktauncha 
kap'inch'o'ot'ik. 

37 Pero ni Pablo lakjunil ni policias: 

—Kijnank!an va Romanos kuntau. 
Pero mas chuncha kintalaqmaqanaqni la 
ixlaka'ukxpuk'an ni lapanakni y kinta- 
manun laka pach'in. Chavaycha kintama- 
xtuputunan laqatamagsaq. Pero kijnan 
jantu kajk!anau. Tstangay yu'uncha 
kintamin maxtunun. 

38 Ex ni policias ta'alcha laqpute'e- 
ninin ni jalhachimo'onun. Tejkan tak'atsal 
ni yu'uncha va Romanos ixtajunita ex ayaj 
tatalhanal. 39 Ex yu'uncha tamil tapayni- 
ninin para kalaqmalaqmixinikal, ex 
chuncha tamaxtulcha y tatapayninil para 
katataxtulcha ni laka putaulan. 40 Tejkan 


tataxtulcha laka pach'in va ta'al la 
ixchaga' Lidia. Va ancha talaq'al yu 
ixtalhakapu'an Dios y tamalaka'ulal. Ex 
taval ta'anchogolcha. 
Laka putaulan Tesalónica tatalakt'ilhil 
ni lapanakni 
1 1 Tatapasal xaputaulan 

7 Anfípolis kun xaputaulan 
Apolonia, ex tacha'al tus xaputaulan 
Tesalónica. Ancha ix'alin chaqa! ta'an 
ixtatagxto'a ni israelitas. 2 Ex ancha 
tanul ni Pablo porke aqts'iyaj va 
chuncha ixjunita ixputsuku. Agt'utu 
jakitlachivinil ni lapanakni kun ixchi- 
vinti Dios tejkan xajulchan jastaknati 
ixjun. 3 Jalaqpute'enil para katamala- 
gasil ixchivinti Dios yu tstogkanta y 
lakmasunil ni Cristo yu laksaklhi Dios 
yucha ixmaqsk'iniy kamaganlqgajnal y 
kanil y astan kakujchogol laka 
putaknun. 4 Ex lati yu israelitas va 
talhakapu'al y ch'antauncha taval kun 
Pablo ali Silas. Vachu' talhakapu'al 
pumalhuu yu jantu israelitas ixtajunita 
yu ixtatoloyay Dios y vachu' lIhuvaj 
xanatin yu ixlakto'oyakan tacha laj!ay 
lapanakni. 

5 Pero yu alati israelitas yu jantu 
katalhakapu'al yu'uncha talhixiyaxlhi ni 
Pablo. Ex tamagxtoqlhi yu talaktu'unun 
lapanakni yu ixtayanal laklhitamau para 
katalakt'ilhil ni anchanu putaulan. Ex 
tatakyautanul laqatap'asta la ixchaga' 
Jasón, va ixtapuxkajuy Pablo ali Silas, 
para katalha'al ta'an ix'alin ixtalhavaxtu 
lapanakni. 6 Pero jantu katatemal. Ex 
talhimil yu Jasón kun alati yu ixtalhaka- 
pu'an, va talhiminil ta'an ixtavilanal ni 
jalhachimo'onun. P'ays talakt!asal, va 
tanaul: 

—Ni Pablo ali Silas tat'ajun laklt'i- 
lhinin tus ta'akapuchun ni lakamu- 
nukpa!, chavaycha vachu' tachil aniy. 

7 Yu aniy Jason jalaga'il la ixchaga'. Ni 
anchanu lapanakni jantu tamakay yu 
lIhinajun ni ay jalhachimo'onu' César. 
Yu'uncha tanajun alin agayntaun yu ay 
Jalhachimo'onu' yu junkan Jesús. 

8 Tejkan chuncha tagasmakihi ni jalha- 
chimo'onun kun ixtalhavaxtu ni lapanakni, 
ayaj p'aysni tatalakch'ilil. 9 Ex ni Jasón kun 
yu alati yu ixtalhakapu'an va tamakaunil 
tumin ni jalhachimo'onun y vachu' taxtaqlhi 
ixchivintik!an ni laqsaval jantu katagosa", 
para kataminchogol astan. Ex ta'alcha. 


Yu machagan laka putaulan Berea ox 
talaga'il ixchivinti Dios 


10 Tejkan puts'islhicha ex yu ixtalhaka- 
pu'an tamalagachal ni Pablo ali Silas laka 
putaulan Berea. Tejkan ancha tacha'al, ex 
ta'al laga chaqa! ta'an ixtatagxto'a ni 
israelitas. 11 Ni anchanu lapanakni yu 
machaqan Berea apalay ox ixtalakpastaknan 
xajantu yu ixtavilanal Tesalónica porke 
yu'uncha ixtagasmat'a ni ox chivinti kun ay 
achati. Va Ihilhiy ixtapute!ey ixchivinti Dios 
yu tslogkanta para katak!atsal licha lagsaval 
kaval ixchivinti ni Pablo. 12 Qaynlhuu ni 
israelitas talhakapu'al y vachu' talhaka- 
pu'al qaynlhuu xanatin yu ixlakto'oyakan 
tacha laj'ay lapanakni yu jantu israelitas 
ixtajunita y vachu' qaynlhuu jo'akna. 

13 Ni israelitas yu ixtavilananchal 
Tesalónica va tak'atsal ni Pablo ixlaqpu- 
teley ixchivinti Dios laka putaulan Berea. 
Ex vachu' ta'al lakt'ilhinin ixtalhavaxtu ni 
lapanakni ancha Berea. 14 Ex yu ixtalhaka- 
pu'an va niman tamalagachal ni Pablo 
ka'alcha ta'an ixkilpa! lakamar pero yu 
Silas kun Timoteo va tatamakaul ancha 
laka putaulan Berea. 15 Lati lapanakni 
tatlalal ni Pablo y tapu'al laka putaulan 
Atenas. Ancha ni Pablo jalaqmalaqacha- 
choqgolcha para kataminchogolcha Berea y 
katajunil ni Silas kun Timoteo para niman 
katalaq'al ta'an ixvilchal ni yucha. 


Ni Pablo laqpute'el ixchivinti Dios laka 
putaulan Atenas 


16 Ex ni Pablo va ixlakpakxan'ita para 
katacha'al ni Silas kun Timoteo. Va ayaj 
maganinil tejkan laqts'il ni xalapanakni 
Atenas por lhuvaj ixdiosesk'an ixtalhi- 
tlajun yu ixtato!oyay. 17 Yucha ixjalaqpu- 
te'eniy ni israelitas ta'an ixtatagxto'a 
ch'antaun kun yu jantu israelitas kataval 
yu ixtatoloyay Dios. Vachu! laklhitamau 


Ihilhiy ixjalaqpute'eniy ni lapanakni. 
18 Anchanu laka putaulan ixtavilanal 
lapanakni yu pulhuu jatalaniti ixtami- 
spay, lati ixtamasuy yu ts'oglhi ni 
Epikúreo y lati ixtamasuy yu ts'oqlhi 
Estoiko. Yu'uncha vachu' tat!achivinil ni 
Pablo kun lhuu lakiltsak'astukni. Lati 
lapanakni ixtalajuniy: 

— ¿Ka tisuncha najun ni aniy jachi- 
vin'oj lapanaki? 

Lati tanaul: 

—Ka va lhichiviniy aputaun dioses. 

Chuncha ixtanajun porke Pablo 
ixlhichiviniy Jesús y vachu' ixlhichi- 
viniy tacha pukujchoqol mas ixnitacha. 
19 Ex va tajuntalha'al talan junkan 
Areópago. Ancha tajunil ni Pablo: 

—Kijnan knaunau kilamasuniu yu 
sast'i jatalaniti yu uxint!i masuy. 20 Kila- 
lhiminitau sayst'i jatapastak!ati y ijk!a- 
tsaputunau suncha naunputun. 

21 Chuncha tanaul porke tachun yu 
machagan Atenas y vachu' lapanakni yu 
alakataun machagan yu ancha ixtavi- 
lanal vamun yu! ixtamaqamay katalhi- 
chivinil y kataqasmaklhi yu sayst'i 
jatapastak'ati. 

22 Ex ni Pablo ostaulal la ixlaka'uk- 
xpuk'an yu ancha ixtavilanal laka 
Areópago. Va lakjunil: 

—Lapanakni yu vilanant'ik aniy 
Atenas. Kit'in klaqts'il la mimputaulan- 
klan ayaj tloloyayat'ik midiosesk'an. 

23 Va xaktijuyal la mimputaulank'!an y 
klaqts'il yu xa!altares midiosesk'an. 
Lagataun altar va inchine tstoqmuk'a- 
kanta: “XA'ALTAR DIOS YU JANTU 
MISPAKAN.” Va yucha yu kaklalaqpu- 
te'eniyau yu t'o'oyayat'ik mas jantu 
misp'ayat'ik. 

24 "Ni Dios yu makal ni lakamu- 
nukpa! y tachun yu axtoqnu! va yucha 
xaJalhachimo'onu' junita lakt'iyan ali 
lakamunukpa'. Yucha jantu kataulal 
laga chagan yu tamakay lapanakni para 
katato'oyal. 25 Yucha jantu tu'uchun 
magsk'iniy yu lay katamakanil ni lapa- 
nakni. Va yucha jalagxtaqniy ixjatsu- 
kuntik'an ni lapanakni kun ixjaxaniti- 
klan y tachun axtoqnu'. 

26 "Yucha makal gayntaun lapanaki 
para kapu'alil tachun lapanakni por ta'a- 
kapuchun lakamunukpa!. Va yucha lak'u- 
lanil julchan tas vanancha kataqmagaya" 
laqatamin paises y vachu! to'oxtaycha 
tapaxtoqniy katataulal. 27 Ni Dios chuncha 
makal va para lay katalakxkaul ni lapa- 
nakni y katatemal. Yucha jantu magati 
katsukul por qayntamin kijnank!an. 28 Va 
yucha puttaunau y va yucha puti'ukxu- 
yanau y va yucha putsukuyau. Vachu chun 
tacha tanaul lati milapanaknik'an yu 
tats'oglhi, yu najun inchine: “Kijnan va 
sas'at'an juntau.” 29 Xlhiyucha va por 
sas'at'an Dios juntau, jantu maqsk'iniy 
kalakpastakvi ni Dios va oro junita, y 
vachu! jantu plata ali chiyux ali axtoqnu' 
yu lay tamakay lapanakni Kun ixjatapasta- 
k!atk'an. 30 Tejkan maqancha chuncha 
ixtamakay ni lapanakni ex va tacha jantu 
ixtamakay kuenta ni Dios. Pero chavaycha 
laklhijuniy tachun ni lapanakni para kata- 
mapaxal ixjatapastak'atk!an mas va to'o- 
xtaycha kaval ta'an tavilanal. 31 Yucha ox 
k!atsay tisuncha julchan vas kalakmukt'a- 
niya! ixlagtagalk'an tachun ni lapanakni 
talakchun ni lakamunukpa'. Chuncha 
kamakaya' por qayntaun lapanaki yu 
laksaklhi. Va chuncha lakmasunil tachun 
ni lapanakni porke ni Dios majkujuchoqol 
ni anchanu lapanaki mas ixnitacha —naul 
ni Pablo. 

32 Tejkan taqasmaklhi va naul ni 
kujchogol qayntaun janini' ex lati talak- 
tu'ul, pero yu alati tanaul: 

—Kijnan kaklaqasmaknichoqoyau 
minchivinti ataun julchan. 

33 Chuncha ni Pablo jalakmakaulalcha 
ex anchoqolcha. 34 Lati lapanakni ch'an- 
taun tatlaval ni Pablo y talhakapu'al. 
Vachu! ch'antaun tlaval qayntaun yu 
ixjunkan Dionisio yu ch'antaun ixjunita 
kun lapanakni yu ixtatagxto'a Areópago 
ali qayntaun xanati yu ixjunkan Dámaris 
ali alati lapanakni. 


Ni Pablo vil laka putaulan Corinto 
1 8 1 Ex chuncha ni Pablo taxtucho- 
golcha ni Atenas, va alcha laka 
putaulan Corinto. 2 Ancha mispal 


qayntaun jo'ati israelita yu ixjunkan 
Akila yu tsukul laka putaulan Ponto. 
Yucha va exnika! cha'al laka putaulan 
Corinto kun ixanati yu ixjunkan Prisila. 
Va taminchal Roma porke yu jalhachi- 
mo'onu! Claudio lhinaul katataxtul 
tachun yu israelitas. Ex chuncha ni 
Pablo jalaq'al ni yu'uncha. 3 Ancha 
jalakt'ataulalcha y ixjalakt!atapatsay 
kun yuluncha porke va putaun ixlhita- 
patsak!an ixtalhitlajun. Yu'uncha ixta- 
makay chaqa! yu makalonaj. 4 Ixlhi- 
tamin semana tejkan xajulchan jastak- 
nati ixjun, ni Pablo si ix'an ta!an ixta- 
tagxto'a ni israelitas kun yu jantu israe- 
litas kataval. Va ixjalaqxaqalay para 
katalhakapu'al. 

5 Chuncha ni Silas kun Timoteo 
taminchal xa'estado Macedonia. Tejkan 
tachinchal Corinto, ex ni Pablo jantucha 
kataylhaanil ixmakaka chaga' porke 
Ihilhiy ixlaqpute'ey yu ox chivinti yu 
lagsayst'i. Va ixlakmasuniy ni israelitas 
ni Jesús va Cristo ixjunita yu laksaklhi 
Dios. 6 Pero lati yu israelitas talhita- 
lgamal y lagxtoqnu' tajunil. Ex ni Pablo 
k!alhal ni ixlagch'iti, va lakjunil: 

—Jantucha kimpaxtoqniy kla'aq- 
tayjuu. Incha kats'an'ayapitik, ex me'e- 
manchk'an milaqtagalk'an kuna!. 
Chavaycha kajkalaq'ana! yu jantu israe- 
litas kataval. 

7 Ex taxtulcha ni Pablo laqa chaga' 
talan ixtatagxto'a ni israelitas, alcha 
talan ixt'alaqxtoqyanal ataun chaqa! yu 
ixnavin ixjunita ni Justo yu ixto!oyay 
Dios. 8 Yu xa'ukxtin ixjunita ta'an ixta- 
tagxto'a ni israelitas va ixjunkan Crispo. 
Yucha lhakapu'al ni Jalhachimo'onu' 
Jesús, vachu! talhakapu'al tachun ixla- 
panakni. Vachu' qaynlhuu lapanakni ni 
anchanu putaulan Corinto taqasmaklhi 
yu ox chivinti talhakapu'al y 
talaqchaj'aul. 

2 Tauncha julchan tejkan ts'is ixju- 
nita ex ni Jalhachimo'onu' zagalal ni 
Pablo la ixtalakavanti, va junil: 

—Jantu kat'alhan. Kat'aylhip'i 
laqpute'eni' kinchivinti, y jantu kak'ik- 
stlakt'i. 10 Kitlin k'alinta kun uxint!i y 

jantu matichun lay kamakaniyan tu'u- 
chun. Ni aniy putaulan pumalhuu lapa- 
nakni katajuna' kilapanakni. 

11 Ex chuncha ni Pablo tamakaul 
masunu! ixchivinti Dios tus taun jach'itin 
apakltaun ancha Corinto. 12 Pero tejkan 
Galión ixjunita xagobernador ancha xa'e- 
stado Akaya ex ni israelitas va ch'antaun 
taval para katach'apal ni Pablo, y talha'al 
laka pulakchivin. 13 Tanaul: 

—Ni aniy lapanaki jantu vas jama- 
suniy ixtoloyaka Dios ni lapanakni. Yu 
jamasuniy jantu ch'antaun kaval tacha 
kimputsukk'an kijnan. 

14 Pero tejkan va laycha kachivinil ni 
Pablo ex ni Galión naul: 

—Incha aniy lapanaki va lagsaval 
kalhitsukul taun ay lagtagal u incha 
kamakal yu jantu ox, ex chun kakmakanil 


yu kilalhijunau uxiknan yu israelitas unt!a- 


t'ik. 15 Pero va por jantu tamaqamayan 


ixchivinti u ni taga'uti yu lIhichiviniy y por 


jantu va taun lhilayat'ik kun milhachi- 
mo'onk'an. Ex kalaqla'oxit'ik me'eman- 
klan. Kit'in jantu kimpaxtoqniy 
kaklaqla'oxil. 

16 Ex lIhinaulcha katataxtuchogol laka 
pulakchivin. 

17 Ex ni lapanakni yu ancha ixtayanal 
tach'apal qayntaun yu ixjunkan Sóstenes 
va qayntaun xa'ukxtin ixjunita ta'an ixta- 


tagxto'a ni israelitas. Va talakasamal ixlhi- 


magspa' ni pulakchivin. Pero ni Galión 
jantu kamakal kuenta. 


Ni Pablo anchoqolcha laka putaulan 
Antiokía la xa'estado Siria 


18 Chuncha ni Pablo vananaj apaqlhuu 
tamakaul ancha laka putaulan Corinto. Ex 


astan lakmastak'achoqolcha yu talhaka- 


pu'an y ch'apalcha ixlakatink'an para ka!al 


xa'estado Siria. Va lakt'a!al Prisila ali 
Akila. Tejkan tacha'al laka putaulan 
Cencrea ex ni Pablo agsikkal tus 
laqpa'asas makakal. Chuncha makakal 
para kapuk'atsakal ni va lagsaval kama- 
kaya! yu naul, yu junkal ni Dios. Ex tata- 
xtuchoqolcha Cencrea, tataylha'al ixlaka- 


tink'an para kata'al tus xa'estado Siria. Va 


tapu'al barco. 19 Astan tacha'al laka 


putaulan Éfeso y ancha jamakauntijlal 
ni Prisila ali Akila. Pero ni Pablo tapa- 
sa'elal laqa chaqa! ta'an ixtatagxto'a ni 
israelitas y lakt'achivinil. 20 Yutuncha 
tatapayninil ni Pablo para magan 
kataulal pero yucha naul ni jantu. 21 Va 
lakmastak'achoqolcha, va lakjunil: 

— [Va magqsk'iniy kajk'al laka 
Jerusalén para yu k'atan yu ka'alina".] 
Incha Dios najun, kaklalaqminchoqoyau 
astan. 

Ex taxtuchoqolcha ancha Éfeso, va 
pu'al barco. 

22 Tejkan cha'al Cesarea ex jalaq- 
kilal yu ixtalhakapu'an ancha Jerusalén 
ex astan taylha'al ixlakatin para 
kacha'!al laka putaulan Antiokia. 

23 Jantu paqlhuu kataqmaqal ancha, ex 
taxtuchoqgol, va alcha titukxuntayan 
talakachux xaputaulanaxna xa!'estado 
Galacia kun xa'estado Frigia. Va ixlaq- 
xaqalay tachun ni lapanakni yu ixtalha- 
kapu'an para ox katataylha'al la 
ixlhakapu'atik'an. 


Alcha ni Apolos laka putaulan Éfeso 


24 Ancha laka putaulan Éfeso cha'al 
qayntaun israelita yu ixjunkan Apolos 
yu machaqa! Alejandría ixjunita. Yucha 
ayaj k'usi ixchiviniy y la ox ixmispay 
ixchivinti Dios yu iststoqkanta. 25 Yucha 
ixlanita lati yu Ihinajun ni Jalhachi- 
mo'onu' Dios. Yucha chivinil kun 
tachun achati y ox vas ixlhichiviniy ni 
Jesús pero ixmispay vamun yu masul ni 
Juan yu jamaqchaj'avanan. 26 Taval ni 
Apolos aqtayl laqxaqalay sin talhanti ni 
lapanakni laqa chaqa! ta!an ixtatagxto'a 
ni israelitas. Pero tejkan taqasmaklhi 
ixchivinti ex ni Prisila ali Akila tajunta- 
lha'al la ixchaqak'an. Ancha tamalanil 
para apalay ox kamalaqasil ixlakatin 
Dios. 

27 Taval ni Apolos uxa'al xa'estado 
Akaya ex chuncha yu ixtalhakapu'an 
Jesús ancha Éfeso va ta'aqtayjul para 
lay ka'al. Tatstoqnil agxtaun jalhiki para 
ox katalaqa'il ancha Akaya yu ixtalhaka- 
pu'an Jesús. Tejkan cha'al Akaya, ex ni 
Apolos ox jalaq'aqtayjul yu 

ixtalhakapu'an por ixjamapayninti Dios. 
28 La ixlaka'ukxpuk'an ni lapanakni ni 


Apolos ox ixjalaqlhixaqalay ni israelitas yu 


jantu ixtalhakapu'an Jesús ta'an jantu vas 
ixtamasuy ixchivinti Dios. Ex yu'uncha 
jantu lay ixtalaktanchaniy ni Apolos. Kun 
ixchivinti Dios yu tstoqkanta yucha 
ixmasuy ni Jesús va Cristo yu laksakta 
Dios. 


Ni Pablo alcha laka putaulan Éfeso 


19 


ex ni Pablo tapasal laka aspajunaxnan 
para kacha'al laka putaulan Éfeso. Ancha 
japaxtoglhi yu ixtalhakapu'an. 2 Va 
laklhisakmil: 

— ¿Ni uxiknan la'a'it'ik ni Espíritu 
Santo tejkan lhak'ap'up'int'ik? 

Ex yu'uncha tanaul: 

—Kijnan jantu k'atsayau incha alin ni 
Espíritu Santo. 

3 Ex ni Pablo aagtaun 
laklhisakmichoqol: 

— ¿Ex maticha tamasunin 
ka'aqch'aj'aut!ik? 

Ex yu'uncha tajunil: 

—Kijnan va Juan kintamasunin. 

4 Ex lakjunil ni Pablo: 

—Chun, ni Juan laqmaqchaj'aval ni 
lapanakni yu ixtamapaxaputun ixjatapa- 
stak!atk!an. Lakjunil para katalhakapu'al 
yu istslangay kamil astan. Yucha va Jesús 
yu lhichivinil ni Juan. 

> Tejkan chuncha taqasmaklhi va 
ta'aqchaj'aul la ixtaqa'uti ni Jalhachi- 


1 Tejkan ixvilchal Apolos laka 


mo'onu! Jesús para kataval ixlapanakni ni 
yucha. 6 Chuncha laqmogqgslanil ixmaka' ni 


Pablo y talagtanu'ol ni Espíritu Santo, ex 
talaqtaylcha tachiviniy lhichivin yu jantu 
ixtamispay y vachu! ixtalaqpute'ey ixchi- 
vinti Dios. 7 Por tachun ni yu'uncha va 
pumakaut'uy jo'akna ixtajunita. 

8 Chuncha la'attutu malkuyu' ancha 
ixvil ni Pablo, y va si ix'an ta'an ixtataq- 
xto'a ni israelitas. Ixjalakt!lachiviniy ni 
lapanakni sin talhanti y ixjalakmasuniy 


tacha lIhachimo'onun Dios para katalhaka- 
pu'al. 9 Pero lati por ixlaktu'untik!an jantu 


katamaqamal katalhakapu'al. Yu'uncha 


putaulan Corinto xa!lestado Akaya 


vamun lagxtoqnu' talhichivinil ixlakatin 
Dios la ixlaka'ukxpuk'an tachun ni lapa- 
nakni. Ex chuncha ni Pablo jalakma- 
kauntijlalcha ni yu'uncha, ex yu ixtalha- 
kapu'an laklha'al la iskuela qayntaun 
lapanaki yu ixjunkan Tirano. Ancha 
Ihilhiy ixlakmasuniy. 10 Chuncha tata- 
pasal la'at'uy jach'itin y xlhiyucha 
tachun yu ixtavilanal xa'estado Asia mas 
yu israelitas ali yu jantu israelitas 
kataval va si taqasmaklhi ixchivinti ni 
Jalhachimo'onu! Jesús. 


Yu ists'alan Esceva 


11 Ni Dios ixtaqniy tap'asta ni Pablo 
para lay kamakal laj'ay axtoqnu' yu 
jantu agtaun laqts'inkan. 12 Ni lapa- 
nakni ixtalhiminiy payo kun lagch'iti ni 
Pablo. Ex mas va ts'uniy ixtamalakavay 
va si palay ixtajunchogoy tachun ni 
tagan'anin yu ixtalhaaniy y ixtataxtu'o- 
joycha ni jantu ox espíritus yu ixtalhi- 
t'ajun. 13 Ancha ixta'alin lati israelitas 
yu ixtatakyautsukuy maxtuninin aqmoq- 
xnun ni lapanakni. Ex yu'uncha vachu!' 
ixtamaxtuniputun aqmogxnun kun ixta- 
qa'uti ni Jalhachimo'onu' Jesús. Ixtat!a- 
chiviniy ni aqmogxnun y ixtajuniy: 

—Kijnan klajunau kun la ixtaga'uti 
ni Jesús yu laqpute'ey Pablo, 
kat!laxttutlikcha. 

14 Ex vachu chun tanaul yu puma- 
tujun istslalan qayntaun jo'ati yu 
ixjunkan Esceva. Yucha va qayntaun 
ix'ukxtink!an xakuras ni israelitas. 

15 Pero qaltayanal ni jantu ox espíritu, 
va naul: 

—Kit'in ijk!atsay taslayucha ni Jesús 
y vachu! k!atsay tas ayucha ni Pablo. 
Pero yu uxiknan, ¿tastayu'uncha 
unt'at'ik? 

16 Ex ni lapanaki yu ixlaqtanun ni 
jantu ox espíritu va niman jak'iuklnil va 
jalakch'apachal y jalaklhajal tus laqma- 
qa!asasan tataxtul laqa chaqa! y tus ox 
tatagalhil. 

17 Ex chuncha tak'atsa'ol tachun yu 
ixtavilanal laka putaulan Éfeso mas yu 
israelitas y mas yu jantu israelitas 
kataval. Tus ox tatalhanal y tus tachun 

ay ixtamakay ixtaga'uti ni Jesús. 18 Lhuvaj 
lapanakni talhakapu'al y talhitaulal la 
ixlaka'ukxpuk'an ni lapanakni ixtalaqa- 
lhink'an y task'il para kalaqmalaqmixi- 
nikal yu ixtamakay la ixputsukuk'an yu 
tamakauntijlal. 19 Vachu' qaynlhuu lapa- 
nakni yu ixtachavanan tamagxtoqglhi ixja- 
Ihikixk'an yu ixlhichiviniy ixlhitapatsk'an, 
tus talagxava'ol la ixlaka'ukxpuk'an ni 
lapanakni. Ni xtapal yu talagxaval va 
tacha cincuenta mil xatumin plata ixju- 
nita. 20 Chuncha apalay ixtalhavay yu 
ixtalhakapu'an ixchivinti ni Jalhachi- 
mo'onu! Jesús y vachu' ixtalaqts'in tas 
ixjunita ixtap'asta. 

21 Tejkan chuncha tapasal ex ni Pablo 
va pastaklhi kapu'al xa!estado Macedonia 
kun xa'estado Akaya tus kacha!'al laka 
putaulan Jerusalén. Vachu' ixnajun: 

—Tejkan kakcha'ana! ex astan vachu' 
kajk!ana! laka putaulan Roma. 

22 Ex ni Pablo laqmalagachal la xa!'e- 
stado Macedonia qaynt'uy yu ch'antaun 
ixjatlatapatsay. Qayntaun va Timoteo, yu 
agayntaun va Erasto ixjunkan. Ni Pablo 
vananaj taylhaanil xa'estado Asia. 


Talakt'ilhil ni lapanakni laka 
putaulan Éfeso 


23 Ex ancha Éfeso lati yu ancha 
machagan va ayaj talakt'ilhil por jantu ox 
ixtalaqts'in ixlakatin Dios. 24 Qayntaun yu 
ixjunkan Demetrio yu ixlaqltapatsay plata, 
va ixmakay laksttuniy xajachagan yu 
ixtasuy tacha xachaga' ta'an ixto'oyakan 
ixdiosk'an yu ixjunkan Diana. Ni lapa- 
nakni yu ixta'aqtayjuy Demetrio va ayaj 
ox ixtalhajay. 25 Ex yu Demetrio jalaqmaq- 
xtoqlhi yu'uncha kun alati lapanakni yu va 
agstanchun ixlhitapatsk'an ixjunita, va 
lakjunil: 

—Lapanakni, k'atstayat'ik ni aniy 
kilhitapatsk'an la ox pulhajayau. 26 Pero 
laqts'inat'ik y asmakt'at!ik tacha makay ni 
anu! yu junkan Pablo. Yucha najun ni 
jantu lagsaval dios kaval yu tamakay ni 
lapanakni. Yucha lagxaqalay y lakmapa- 
xaniy ixjatapastak'atk!an lIhuvaj lapanakni 
aniy laka putaulan Éfeso y va laycha ta'ak- 
chuncha xa'estado Asia. 27 Chavaycha 


kavalay kats'angqayacha kilhitapatsak'an 
ni kijnan y vachu! kavalay jantucha 
kato'oyakana' ixchaga' kidiosk!an Diana 
yu ox to'oyakan ta'akchun xa'estado 
Asia y mas va to'oxtaycha lakamu- 
nukpa!, ex ni yucha ka jantucha tu'u- 
chun xtapal kuna! kun ni lapanakni 
—naul ni Demetrio. 

28 Tejkan chuncha taqasmaklhi ayaj 
tatalqamal, va p'ays tachivinil, va 
tanaul: 

—Jantu agtaun kami'ol ni kidiosk'an 
Diana yu to'oyayau aniy Éfeso. 

29 Ex tachun ni putaulan tus tatalak- 
t!ilhi'ol. Lati ni lapanakni tach'apal 
gaynt'uy ixtlaltanan ni Pablo yu 
machagan Macedonia yu ixjunkan Gayo 
ali Aristarco. Va jalaqxaqamakal tus 
jalaklhachankal laqa chaqa! ta'an ixta- 
tagxto'a tejkan ix'alin qamanti. 30 Ni 
Pablo vachu' ixjalaq!uxa'an ni lapanakni 
para kalakt'achivinil pero yu ixtalhaka- 
pu'an jantu katamakaul. 31 Vachu! lati 
ni jalhachimo'onun ni ancha xa'estado 
Asia yu ixlamigos ni Pablo tamalaga- 
chanil chivinti va tatapayninil ni Pablo 
para jantu ka'al talan ixta'agxtoqnun ni 
lapanakni. 

32 Ex ancha ta'an ixta'agxtoqnun 
ayaj p'ays ixtatlasay ni lapanakni. Lati 
ixtanajun taun chivinti, y lati aputaun 
chivinti ixtanajun porke oxicha ixtata- 
lakt'ilhita. Lati jantucha ixtamalagasi- 
choqgoy vali'iycha alil tagxto'ati. 33 Ni 
israelitas tasalha'al qayntaun yu 
ixjunkan Alejandro ta'an ixtayanal ni 
lapanakni para kalakt'achivinil. Lati yu 
ancha ixta!lagxtoqnun talaqpute'enil ni 
Alejandro ixlhilukujk'an ni lapanakni. 
Ex yucha jalakmajkunil para lay kalak- 
tlachivinil porke ix'aqtayjuputun ixlapa- 
nakni. 34 Pero tejkan tak!atsal ni yucha 
va israelita ixjunita, ex ta'aqtaychogol 
plays talakt!asay tus t'uy hora tataq- 
maqal, va ixtanajun: 

—¡Jantu aqtaun kami'ol ni kidio- 
sk'an Diana, yu to'oyayau aniy Éfeso! 

35 Ex taval, qayntaun yu jatstoq'u- 
lanan laka pulakchivin va vak jalak- 
makal ni lapanakni, va jalakjunil: 

—Uziknan, yu xajo'akna aniy laka 
putaulan Efeso unt'at'ik, tus tachun lapa- 
nakni tak'atsay ni aniy la kimputaulank'an 
ox to'oyayau kidiosk'an Diana y vachu' ox 
Ihistaktau ixt'atasun yu patajuchal 
lakt'iyan. 36 Jantu matichun lay najun va 
jalaklkanti junita yu klajunau. Ex 
chavaycha apalay ox saqcha k'a'unt'ik y 
jantu tu'uchun kamak'at'ik yu jantu 
paxtoqniy kun jatapastak'ati. 37 Uxiknan 
jalaklhittant'ik pumat'uy lapanakni aniy, 
pero yu'uncha jantu tu'uchun katamakanil 
kidiosk'an y jantu kata'akch'intamal kun 
ixchivintik!an. 38 Incha tachivintanuputun 
ni Demetrio ch!antaun kun ixt'atapatsanin 
ex lay kata'al chivintanunin laka pulak- 
chivin ancha laglti'ay y ancha tavilanal ni 
jalhachimo'onun. Va ancha katalaqla'oxil. 
39 Incha alin ataun yu sk'inp'ut'unat!ik, ex 
magsk'iniy ka'alil taun junta para kalaq- 
la'oxikal. 40 Pero chuncha tacha makayau, 
va laycha kamuk'anikau lagtagal por 
lakt'ilhiyau ni putaulan. Jantu xtagkan 
lakatin chuncha kamakau y jantu lay tu'u- 
chun kanaunau tisuncha ixlhi'atal 
tagxtoqyau. 

41 Ex tejkan chuncha naun'ol va 
lakmastak'achoqolcha ni lapanakni y 
talanchoqolcha. 

Ni Pablo al xalakat'un Macedonia ali Grecia 
2 0 1 Tejkan tamaktalcha ex ni Pablo 
jalakjunta'il yu ixtalhakapu'an, va 
jalakmalaka'ulal y jalakchivijval. Ex 
lakmastak'achoqolcha, va alcha xa!estado 
Macedonia. 2 Ancha tapasa'ol tachun 
putaulanaxna y jalakchivijval ni lapanakni 
para katataylhaanil kun Dios. Taval cha'al 
xa'estado Grecia. 3 Ancha ixvil la'at'utu 
malkuyu'. Va ixpu'uxa!an barco tus Siria 
pero tejkan k!atsal ixtapakxan'ita ni israe- 
litas para katamakanil tu'uchun, ex 
tasp'ikchogolcha va pu'anchogol laka 
ch'aja! xalestado Macedonia. 4 Va tat'a'al 
ni Sópater yu machaqa! Berea, y vachu' 
Aristarco ali Segundo yu machagan 
Tesalónica, vachu! Gayo yu machaqa! 
Derbe vachu! Timoteo y vachu! Tíkiko ali 
Trófimo yu machagan xa'estado Asia. 
5 Yu'uncha tap'ul'al ex kintapakxancha'an 


tus laka putaulan Troas. 6 Tejkan 
pa'alcha ixk!atank!an ni israelitas tejkan 
taluy pan sin levadura, ex ktaxtuucha ni 
laka putaulan Filipos, y kpu'au barco. 
Tejkan pagkis val va kcha!au Troas 
ancha klapaxtoqcha'au kun yu'uncha. 
Ancha xakvilanau paqtujun. 


Ni Pablo al laka putaulan Troas 


7 Ex yu xap'unaj julchan ni semana 
va ch'antaun ktagxtoqvi ni kijnank'an 
yu ixlapanakni Jesús kuntau, va ch'an- 
taun k'uu ni pan. Yu Pablo ixlakmasuniy 
ni lapanakni, ex taylha'al ixchivinti tus 
pakltaun ts'is val porke va ixmaqsk'iniy 
kataxtul yu ataun julchan. 8 Va ktaq- 
xtoqvi yu pulaktaun ni chaqa! ta'an 
talman. Ancha ixmaqtajita lhuvaj 
maklku. 9 Taval qayntaun ts'al yu 
ixjunkan Eutiko va ixvil laka ventana. 
Ex yucha ch'apachal ltatati porke ni 
Pablo ayaj panij jamalaninil. Ex ni 
anchanu ts!al tus ox ltatal y patajuchal 
tus ta'an talagt'utu ixtalmanixtu ni 
chaga', va janinicha tasakchoqgol. 10 Ex 
ni Pablo niman ta'eltajul talaktsin, va 
lagatanul ni anchanu ts'al, va naul: 

—Jantu kat'alhanant'ik. Vananaj 
kujta. 

11 Ex tauk'achoqgolcha ta'an talaq- 
t'utu chaqa! ni Pablo, aqtaylcha lakma- 
pitsiniy ni pan, ex ta'ulcha. Chuncha 
taylha!al ixchivinti tus tunkul ex astan 
anchogolcha. 12 Ex ni lapanakni va 
oxamaktauncha ta'anchogol y talha'an- 
chogol jakujnu' ni anchanu' ts'al. 
Jantucha apalay katamaganinil. 


Ni Pablo taxtul ni Troas, va al laka 
putaulan Mileto 


13 Yu kijnank'an ikp'ul'au laka barco 
tus Asón para ancha ch'antauncha kinta- 
t'a'an la kibarcok'an ni Pablo. Chuncha 
kmakau kilakchivintik'an porke yucha 
magamal ka'al laka ch!aja! tus Asón. 

14 Ex tejkan ancha klapaxtoqvicha laka 
putaulan Asón ex tauk'alcha la kibarco- 
klan. Ex k'aucha ni putaulan Mitilene. 
15 Ex ataun julchan val, kpu'au ni barco 
y kcha'au ixlhitukststuniy Quío. Ex 

ataun julchan val kcha'au laka putaulan 
Samos ta'an la ixkilpa' ni mar. Ex laka 
putaulan Trigilio ancha kloqgojtijlau. Ex 
ataun julchan val taxtuchoqoocha, k'aucha 
tus laka putaulan Mileto. 16 Va chuncha 
kmakau porke Pablo jantu ixtaqmaqa- 
putun xa'estado Asia xlhiyucha jantu 
kapu'uxa'al laka putaulan Éfeso. Niman 
ixcha'anputun ni Jerusalén porke ixpa- 
stak!a katapasachal ancha yu xak'atan 
Pentecostes. 


Ni Pablo lakmastak'al xalaj'aynin yu 
ixtalhakapu'an ancha Éfeso 


17 Ancha xakvilanau laka putaulan 
Mileto, ex ni Pablo malaqachanal ixlakjun- 
ta'ika xalaj'aynin yu ixtalhakapu'an ancha 
Éfeso. 18 Tejkan tachinchalcha ex lakjunil 
ni Pablo: 

—Uxiknan kilamispayaucha tas xajku- 
nitacha kun uxiknan tejkan xaklat'avi- 
lanau panchuncha aniy xa'estado Asia. 

19 Lhilhiy xaktapatsaniy ni Dios yu kiJa- 
lhachimo'onuk'an y jantu ay xakmakakan. 
Tus aqlhuvaj xajgalhun por uxiknan mas 
ayaj xakmaqanlgajnan por yu ixkintama- 
kaniy lati ni israelitas. 20 Kit'in jantu 
agtaun kakmakauntijlal ixlaqpute'eka 
ixchivinti Dios yu lay kata!aqtayjun. Va 
xaklamasuniyau la ixlaka'ukxpuk'an ni 
lapanakni y vachu' la minchagak'an. 

21 Xajkalaqpute'eniy ni israelitas ali yu 
jantu israelitas kataval, ni va maqsk'iniy 
katamapaxal ixjatapastak!atk!an kun Dios 
y katalhakapu'al ni kiJalhachimo'onuk'an 
Jesucristo. 22 Chavaycha va ktetencha 
Jerusalén porke chuncha kilhijuniy ni 
Espíritu Santo mas jantu k!atsay tisuncha 
kaklhitapasayanta ancha. 23 Vamun ijk'a- 
tsay mas va to'oxtaycha putaulan klan, ni 
Espíritu Santo kijuniy kakch'ikana' y 
kakmaganlgajnana! ancha Jerusalén. 

24 Mas chuncha jantu kimpastak'uy porke 
kijatsukunti jantu tu'uchun ixtapal kaval. 
Vamun kmajkaniputun kun tachun laga'a- 
chati ni lhitapatsa yu kixtaqnita ni kiJa- 
lhachimo'onuk'an Jesús. Yucha va para 
kaklaqpute'el ni ox chivinti yu Ihichiviniy 
ixjamapayninti ni Dios. 


25 "Klalaqpute'eniu tacha lhachi- 
mo'onun ni Dios y chavay ox ijk'atsay ni 
jantucha aqtaun kilalaqtstinchoqoyau. 
26 Xlhiyucha klajunau ni jantucha kilaq- 
taqal kaval incha matichun kats'angaya' 
27 porke klalaqpute'eni'ojoo tachun yu 
najun Dios. 28 K'alhist'ajk'ant'ik y 
vachu! kalaklhist'akt'ik tachun ni lapa- 
nakni yu talhakapu'an yu taxtaqnin ni 
Espíritu Santo. Chuncha ni uxiknank'an 
k'a'unt'ik va tacha xajalhistaknan 
borregos kun ixlapanakni Dios yu 
laklhi'il kun ixjak'alna. 29 Kit'in ox 
k!atsay ni tejkan kajk'anchoqoyacha ex 
katamina' alati lapanakni yu kalakma- 
kanuputuna' vachu chun tacha magtalin 
yu jantu tamapayniy ni borregos. 

30 Vachu! kun uxiknan kata'ostaula' lati 
lapanakni yu kamasuya! jalaklkanti para 
ch'antaun katat!laval yu talhakapu'an. 

31 Ox k'alhistlajk'ant'ik. Kap'astlakt'ik ni 
anchanu la'at'utu jach'itin mas ts'is mas 
tunkuj jantu aqtaun kmakaul klaxtaqniu 
jatapastak'ati mas kun kilaqpugalhuti. 

32 "Chavaycha, ket'alaqaunin, va 
kaklamakaunaucha kun Dios ali yu 
chivinti yu Ihichiviniy ixjapaxkanti. Ni 
anchanu chivinti lhit'ajun tap'asta para 
ka'ayajnant'ik la metsukuntik'an y 
vachu! para kala'a'it'ik yu lagxtaqniy 
Dios yu ixlapanakni tajunita. 33 Jantu 
matichun klhitsukunil akcha'ati por 
ixtumin nisin por ixlagch'iti. 34 K!ats'a- 
yat'ik ni xaktapatsay la kimaka! para 
ka'alil yu xakmaqsk'iniy y vachu' yu 
ixtamaqsk'iniy yu ixkintat!avil. 

35 Chuncha por tachun yu xakmakay va 
yucha klapumasuniu ni maqsk'iniy 
ka'aqtayjuu kun kilhitapatsk!an ni lapa- 
nakni yu kilpatanin. Chuncha k'ap'a- 
stlakt'ik ni ixchivinti kiJalhachimo'onu- 
k'an Jesús yu najun inchine: “Apalay 
lIhi'achantajuy yu xta!a xajantu yu 
laga!iy.” 

36 Tejkan chuncha naul ni Pablo ex 
tatsoqoqtalcha y aqtayl sk'in Dios kun 
ixtachunk'an ni yu'uncha. 37 Tus tachun 
tagalhul, y talagatanul ni Pablo, y 
vachu! takiltastuklhi. 38 Ayaj tamaga- 
ninil porke va naul ni jantucha aqtaun 

katalalagts'ina'. Ex ta'al makaunan ni 
Pablo tus laka barco. 


Ni Pablo alcha laka putaulan Jerusalen 


21 


putaulan Kos. Ex ataun julchan val k'au 


1 Tejkan klakmakajuucha va 


tus Rodas ex ancha k'au tus laka putaulan 


Pátara. 2 Ancha ktemau taun barco yu 
ixlanta xa'estado Fenicia, ex yucha 
kpu'aucha. 3 Taval klaqts'iu xalakat'un ni 
Chipre yu tan'ajvil lakamar, kmaqxa- 
pa'iniu la kilhijamaqxuk'an ex astan 
kcha'au tus xa'estado Siria. Ni barco yu 
xakpu'antau ixmaqsk'iniy kamakauntijlal 


ixmach'apati laka putaulan Tiro, ex kijnan 


ktanuu ni laka putaulan. 4 Ancha ktemau 
lapanakni yu ixtalhakapu'an y klaktta- 
taulau pagtujun. Ni Espíritu Santo jalak- 
masunil ni yu'uncha para katajunil ni 
Pablo jantu ka!al Jerusalén. 5 Tejkan 
lagcha'al lagatujun julchan va ktaxtucho- 
qoocha. Ex yu ixtalhakapu'an kintat'a!al 
kun ixanatink'an ali sas'atlank!an tus laka 
playa. Ancha kta'aqtsoqoqtau y ksk'iu 
Dios. 6 Astan ox klamastak'au kun jalaqa- 
tanunti ex ktauk!lachoqoocha laka barco y 
yu'uncha ta'anchoqgol la ixchagak'an. 


7 Chuncha ktaxtuucha ni laka putaulan 


Tiro, kpu'au barco tus Tolemaida. Ancha 


vachu! klakmastak'au yu ixtalhakapu'an y 


klakt'ataulau taun julchan. 8 Ex ataun 
julchan val ktaxtuchogoocha, ex kcha'au 
taun ay putaulan yu junkan Cesarea. 
Ancha ktanuu la ixchaga' Felipe yu ixlaq- 
pute!ey ixchivinti Dios. Yucha va xaqayn- 
taun yu pumatujun yu ixta'aqtayjuy yu 
jamalagachal Cristo. Ex ancha kloqoj- 
vicha. 9 Ni Felipe ixlhit'ajun pumat'ati 
ixjatsilin yu jantuka! ixtalakxtuklay. 
Yu'uncha ixtalaqpute'ey kun ixtap'asta 
Dios yu ka'alina' astan. 10 Ancha ktaulau 


lati julchan, taval chinchal qayntaun lapa- 


naki yu ixlaqpute'ey kun ixtap'asta Dios 
yu ka'alina' astan. Yucha ixjunkan Agabo 
va ixmintachal xa'estado Judea. 11 Va 


kintalaqmin y ch'apal ixcinturon ni Pablo, 


ex Ihimagch'ikal y lhich'anch'ikal, va 
naul: 


kpu'au barco, va kcha'au tus laka 


—Ni Espíritu Santo najun lati ni 
israelitas yu tavilanal laka putaulan 
Jerusalén va chuncha katamakaya!' ni 
jamanavin ni aniy cinturón. Katach!iya! 
y katamagxtaqniya! la ixtamakk'an lapa- 
nakni yu jantu israelitas kataval 

12 Tejkan chuncha ijgasmakvi ni 
kijnank'an ali yu ixtalhakapu'an ancha 
Cesarea, ex kijnan ktapayniniu ni Pablo 
para jantu ka!al Jerusalén. 13 Ex naul ni 
Pablo: 

—¿Vali'iycha alhunat'ikcha y kila- 
mamaganixvayau? Kitlin jantu kimpa- 
stak!uy mas kakch'ikal u mas kaknil 
laka Jerusalén por kiJalhachimo'onu' 
Jesús. 

14 Tejkan jantucha lay kakmaga- 
lhajau ixaqalaka, ex kmakajuucha, va 
knajuu: 

—Chaqxi kamakakal yu lhinajun ni 
Jalhachimo'onu' Dios. 

15 Ex chuncha klaqla'oxiucha ki'a- 
xtoqnuk'an, ktaxtuchoqoocha ni 
Cesarea, ex k'aucha ni Jerusalén. 

16 Pero vachu' kintat'alan lati yu ixta- 
lhakapu'an yu machagan Cesarea. 
Yu'uncha kintajunin kajk'au loqojnun la 
ixchaga' qayntaun yu ixjunkan Mnasón 
ancha Jerusalén. Yucha va machaga' 
Chipre ixjunita y magancha 
ixlhakapu'anta. 


Ni Pablo laq'al ni Jacobo 


17 Tejkan kcha'aucha Jerusalén yu 
ket'alaqaunink'an kintalaqga'in kun 
achati. 18 Ex ataun julchan val yu Pablo 
kun kijnank'an klaq'au ni Jacobo. 
Ancha vachu' ixtavilanal tachun yu 
xalaj'aynin yu ixtalhakapu'an. 19 Ex ni 
Pablo lakmastak'al, va jalakjun'ol 
tachun yu makal Dios la ixlhitapatsa 
kun yu jantu israelitas kataval. 

20 Tejkan chuncha taqasmaklhi ay 
tamakal ni Dios. Va tajunil ni Pablo: 

—Pablo yu kilagajk'an unit'a, 
k'ats'aycha ni aniy alin miles israelitas yu 
talhakapu'antacha. Yu'uncha ayaj 
tanajun kamakakal ixlhachimo'on 
Moisés. 21 Ni aniy jamak'atsanikantacha 
ni uxint'ijalakmasuniy ni israelitas yu 

laqmaqati tavilanal la ixputaulank'an yu 
jantu israelitas kataval. Uxint!i va jalakma- 
suniy katamakauntijlal ixlhachimo'on 
Moisés y jalak'uniy jantucha kataxvililichu- 
k'up'uxnil iststalank!an y jantucha kata- 
makal tacha ixputsukuk'an. 22 ¿Ex tas 
kamakayaucha? Lagsaval ni lapanakni 
katatagxto'a! tejkan katak'atsaya! ni uxint'i 
ch'itla aniy. 23 Tstangay k'amak'at!'i tacha 
klalhijunau kijnan: Aniy alin qaynt'ati kun 
kijnank'an yu tajunil ni Dios kun ixchivinti- 
k'an yu katamakaya'. 24 Kalakt!apiticha, 
vachu chun k'amak!aye!e tacha yu'uncha 
tejkan kalakpaxk'ikkana' tacha lhinajun 
ixlhachimo'on Moisés. Uzint'i kalakmap'a- 
Inin yu maqsk'iniy para lay kalakpa- 
xk'ikkal. Ex chuncha tachun ni lapanakni 
katak!atsaya! ni jantu laqsaval kaval yu 
taqasmaknin. Vachu! katak!atsaya' ni 
uxint!i vananaj to'oyay ixlhachimo'on 
Moisés. 25 Yu jantu israelitas kataval yu 
talhakapu'an, kijnan klaqts'oqnitaucha 
taun karta yu tacha kijnank!an kpastak!au 
yu najun inchine: Uxiknan jantu maqsk'iniy 
katapastak'un kimputsukk'an. Vamun 
tslangay jantu k'a'ut'ik vakax yu mogsla- 
nikan antivas, ali jak'alna, ali ixvakax taun 
talhitsukuti yu pixtut'oglkan, y tstangay 
jantu kat'at'amat'ik agayntaun yu jantu 
minavink'an kaval. 

26 Ex yu ataun julchan val ni Pablo va 
laklha'alcha ni anchanu pumat'ati lapa- 
nakni y jalakpaxk'ikkal. Ex jakimak'atsanil 
ni laka ay lakatajtan tas vanancha kata- 
majkaniya' ixchivintik'an yu tajunil ni 
Dios para ex katamoqgslanil ixlapaxkank'an 
ni pumat'ati lapanakni. 


Ch'apakal ni Pablo laka 
putaulan Jerusalén 


27 Tejkan va laycha katamaktal ni 
lagatujun julchan lati israelitas yu 
machagan xa'estado Asia talagts'il ni 
Pablo laka ay lakatajtan. Yu'uncha tapuki- 
lt'asanil tachun ni lapanakni y tus tatalak- 
t'ilhilol para katach'apal ni Pablo. 28 Plays 
tachivinil y tanaul: 

—Kint'a'israelitas, kilalaqtayjuu. Mas 
va toloxtaycha kaval ni aniy lapanaki 


yucha lakmalaniy tachun ni lapanakni 
para kintaxkajin kijnan y vachu! para 
kataxkayl ixlhachimo'on Moisés ali yu 
aniy ay kilakatajtank'an. Chavaycha 
aniy laklhiminta lapanakni yu jantu 
israelitas kataval y chuncha taxkilivay 
yu aniy lakatajtan yu ixnavin Dios. 

29 Chuncha tanaul porke va ixtalaq- 
tslinta ni Pablo kun qayntaun yu 
ixjunkan Trofimo yu machaga' Éfeso y 
va ixtalhilay ni Pablo ixlha'anta 
lakatajtan. 

30 Ex chuncha tachun talukujlal ni 
anchanu ay putaulan y ni lapanakni va 
tatakyaumil, ex tach'apachalcha ni 
Pablo, talaqxaqalha'al ixlhimagspa' ni 
lakatajtan, ex niman tamalakchaunil ni 
xapuertas. 31 Tejkan valaycha kata- 
maqnil ni Pablo ex tamak'atsanil ni 
komandante tachun yu xalapanakni ni 
putaulan va talukujla!ol. 32 Ex niman 
laqmagxtoqlhi ixtropas ali xa'ukxtinin 
ni tropas, va tatakyaumil ta'an ixtayanal 
ni lapanakni. Tejkan ni lapanakni talaq- 
ts!il ni komandante kun ixtropas ex 
niman tamakaul ixlakasamaka ni Pablo. 

33 Tejkan cha!al ni komandante, va 
ch'apal ni Pablo, y ch'il kun ma'attuy 
kadenas. Ex lhisakmil tas ayuchacha 
ixjunita y tisuncha laqtaqal makal. 34 Ex 
ni lapanakni va poq! talakchivinil. Lati 
putaun tanaul, y yu alati vachu' 
aputaun tanaul. Ex chuncha por yu 
talakch'iliti ix'alin, ni komandante jantu 
lay kamalaqasinil ni Pablo. Va lhinaul 
kalha'ankal la ixchagak'an ni tropas. 

35 Tejkan tacha'al ta'an la xaskalera ni 
chaqa! yu jamakanti kun chiyux, ex ni 
tropas tus tach'ixlha'al ni Pablo porke 
ayaj p'ays ixtalukujlata ni lapanakni. 

36 Tachun ixtaxkaulhiminta y p'ays ixta- 
laktlasajminta, ixtanajun: 

—;¡Kijnan knaunau kanilcha! 
¡Kanilcha! 


Ni Pablo aqanixtukan kun ixchivinti 


37 Tejkan ni tropas ixtamanupu- 
tuncha ni Pablo la ixchagak'an, ex junil 
ni komandante: 

—¿K'ixtlaqniy lakatin kakt'achivinin 
panch'ix? 

Ex yu komandante va naul: 

—¿Ex uxint!i vachu' laniy ni lhichivin 
Griego? 38 ¿Ni uxint'i jantu yu! k'at'i yu 
machaga' Egipto, yu tauncha julchan 
makal taun lIhilukuj para kamapaxakal ni 
jalhachimo'onu', y ch'antaun tat'a'al la'a- 
t'ati mil xamakanan lhilukuj ta'an lakat'un 
yu jaxixninta? 

39 Ex naul ni Pablo: 

—Kit'in va israelita kunita y va 
kmachaga' Tarso kunita, yu ay putaulan 
xa'estado Cilicia. Va knajun kimak'anin 
jamapayninti para kaklakt'achivinil ni 
lapanakni. 

40 Ex ni komandante xtaqnil lakatin. 
Ex Pablo tayal ta'an xaskalera yu jama- 
kanti kun chiyux, va sag lakmakal ni lapa- 
nakni kun ixmaka!. Tejkan sag taval, ex 
jalagxagalal laka Ihihebreo yu ixlhichivin- 
klan ni yu'uncha. Va naul: 

2 2 1 —Ket'alaqaunin ali xapaynin, 
kit'in knajun kilaqasmakniu 

kinchivinti para k!'amala'asit'ik ni kit'in 

jantu kakmakal tutuchun lagtagal. 

2 Ex tejkan taqasmaknil ixchivinti ni 
Pablo la ixlhichivink'an laka lIhihebreo, va 
apalay saq taval. Yu Pablo va lakjunil: 

3 —Kit'in lagsaval va israelita kunita. 
Va laka putaulan Tarso ktsukul ta'an xa'e- 
stado Cilicia, pero va aniy k'aynl laka 
putaulan Jerusalén. Yu kimalanil va Gama- 
liel, y yucha kimalanil ixlhachimo'onk'an 
yu magancha kepayank'an. Kit'in ktapa- 
tsaniy ni Dios kun tachun kintap'asta vachu 
chun tacha mak'ayat'ik uxiknank!an 
chavaycha. 4 Kit'in laqsaval magancha 
xaklakxkaulhit'ajun ni lapanakni yu ixta- 
lhakapu'an yu junkan Sayst'i Lakatin para 
kalaqmaqnikal. Va xakmalagachanan 
ixch'apakk'an jo'akna ali xanatin para 
kaklakmanul laka pach'in. > Yu xa'ukxtin ni 
kuras kun yu alati kilhachimo'onunk'an 
yu'uncha ox tak!atsay yu xakmakay porke 
yu'uncha kintaxtaqnil kartas yu lay kamaq- 
xtaqnil kilhachimo'onunk'an laka putaulan 
Damasco, para kaklakch'apal yu 


ixtalhakapu'an ni Jesús y kaklaklhimil 
tach'inin aniy Jerusalén. 


Ni Pablo laqpute'ey tejkan 
mispal ni Jesús 
(Hch. 9:1-19; 26:12-18) 


6 "Pero tejkan va laycha atunkuj, y 
va ixlhitukststuniycha xakcha'al ni 
Damasco, ex olaql kimaklkunil lakt'iyan 
taun p'ays maklku. 7 Ex kit'in niman 
ktagtal laka t'un, ijqasmaklhi taun 
chivinti yu kijunil: “Saulo, Saulo, 
¿vali'iycha k'ixk'aylhit'a'uncha?” 8 Ex 
klhisakmil: “¿Jalhachimo'onu', tas 
ayucha k'atlicha ni uxint!'i?” Ex kijunil: 
“Ni kitlin va Jesús kunita yu machaqa! 
Nazaret, y va kit'in yu k'ixk'aylhit'a'un.” 
9 Yu kint'altanan vachu! talagts'il ni 
maklku y ayaj tatalhanal pero jantu 
katamalagasil ni chivinti yu taga- 
smaklhi. 10 Ex kit'in va knaul: “Jalhachi- 
mo'onu!, ¿suncha tslanqay kakmakal?” 
Ex kijunil: “K!a'ostlaycha, kapiticha 
Damasco. Ancha katajunan yu 
maqsk'iniy k!lamak'at'i.” 11 Chuncha ni 
kit'in jantucha lay xaklakavanan porke 
plays mapulkul ni maklku, ex yu kint'a- 
ltanan kintamaqch'apalha'al tus 
Damasco. 

12”Ancha ixvil qayntaun lapanaki yu 
ixjunkan Ananías yu ox ixto'oyay ixlha- 
chimo'on Moisés y tachun ni israelitas 
yu ancha ixtavilanal Damasco si ox ixta- 
Ihichiviniy ni yucha. 13 Exyucha 
kilaqmil, tejkan chinchal ta'an xakvil, 
kijunil: “Kilaqaj Saulo, kalak!avanan- 
ch'o'ocha.” Ex nimancha klakavanan- 
choqol y klaqts'il ni Ananías. 14 Ex 
kijunil: “Yu ixDios kepayank'an va 
laksakni para kamala'asit'i yu najun y 
para kalaqts'i ni Jesús yu vas makay 
tachun y para laqsaval ka'asmaknin 
ixchivinti la ixkil. 15 Chuncha makal 
porke va maqsk'iniy k'alaqput'e'enin 
tachun ni lapanakni yu lagts'i kun yu 
asmakt'i. 16 Ex jantucha apalay kap'ak- 
xanin. K'a'ost'a'ulcha y ka'agchaj'aucha, 
k!alhik'ilp'icha ixtaqa'uti para 

k'amalagmizinik'acha mintalagalhin”, 
chuncha kijunil ni Ananias. 


Ni Pablo lagpute'ey tejkan malagachakal 
kalag'al yu jantu israelitas kataval 


17 "Ex tejkan kchinchoqol Jerusalén, ni 
kitlin xakt'ajun sk'ini' Dios laka ay laka- 
tajtan. Ex klagts'il la kintalakavan ni Jalha- 
chimo'onu' Jesús, 18 va kijunil: “Katlaxttu, y 
tslalaj k'apiti porke aniy ni Jerusalén jantu 
katalhakapu'aniyan yu kilhich'ivinane'e.” 
19 Ex kit'in knaul: “Jalhachimo'onu', 
yu'uncha tak'atsay ni kittin xajk!an lakalhuu 
ta'an tatagxto'a ni israelitas. Va xakmala- 
gachanan ixlha'anka laka pach'in y xaklak- 
lakasamay tachun yu ixtalhakapu'anan 
uxint'i. 20 Vachu! ni Esteban yu ixlhichivi- 
nanan ni uxint'i, tejkan lhavanal ixjak'alna 
y nil, ancha xakyal vachu' ch'antaun xajku- 
nita kun yu jamaqninin y va xaklhistakmata 
ixlagch'itik!an”, kunil ni Jalhachimo'onu!. 
21 Ex yucha kijunil: “Kapiticha talan 
magati. Kit'in kakmalaqachayan ta'an 
tavilananchal yu jantu israelitas kataval.” 


Ni Pablo t'achiviniy yu 
xakomandante tropas 


22 Ex chuncha ni israelitas jantucha 
apalay katagasmakniputul ixchivinti ni 
Pablo. Va p'ays tapukilt'asanil kun ixchi- 
vintik!an y tanaul: 

—;¡Kanilcha, kanilcha ni anu lapanaki! 
¡Jantucha magsk'iniy katsukul! 

23 Tataylha'al tlasanan, talakmaj'al 
ixlaqch'itik'an ex taputangalhul p'oqxni. 
24 Ex yu komandante jamalagachanal 
ixmanuka la ixchagak'an ni tropas ni Pablo 
y Ihinaul ixlaqanaqmaka para kalhitaulal 
vali'iycha talhilukujlaniycha ni lapanakni. 
25 Tejkan ch'ikal para kalaqanaqmakal ex 
ni Pablo junil ni kapitan yu ancha ixyal: 

—¿Xtagkan lakatin k!ala'anaqmat'i 
qayntaun yu tstoq'ulakantacha tacha xala- 
panaki Roma mas jantu puxkaulagts'ini'e- 
lakan ixlaqtaqal? 

26 Tejkan chuncha qasmaklhi ni kapitan 
va niman laq'al ni komandante, va Ihisakmil: 

—¿Tas kamak'aye'echa? Yu aniy lapa- 
naki va tstoq'ulakantacha tacha xalapa- 
naki Roma. 


27 Ex ni komandante niman laqmil 
ni Pablo y lhisakmil: 

—¿Lagsaval tstoq'ulak'antlacha 
tacha xalapanaki Roma? 

Ex naul ni Pablo: 

—Chun, lagsaval. 

28 Ex junchoqol ni komandante: 

—Kit'in ayaj laqlhuu ikmapalal para 
kakts!oq'ulakal tacha xalapanaki Roma. 

Ex Pablo naul: 

—Pero kit'in va chuncha kpupaqlhi. 

29 Ex chuncha nimancha tamakaul ni 
Pablo yu ixtalaqanaqmaputun. Vachu! ni 
komandante tejkan k'atsal va xalapanaki 
Roma ixjunita, ayaj talhanal por ixch'ita. 


Lha'ankal ni Pablo ta'an tataqxtoqlhi 
yu laj'ay xajalhachimo'onun 
ni israelitas 


30 Ex ataun julchan val ni koman- 
dante ixk!atsaputun yu lagsaval valiliycha 
ni israelitas ixtamuk'aniputun lagtagal 
ni Pablo. Chuncha magx'oqchoqolcha ni 
Pablo ta'an ixmaqch'ita kun kadena va 
lhinaul katatagxtoqlhi ni xa'ukxtinin 
kuras kun yu alati xalaj'aynin jalhachi- 
mo'onun ni israelitas. Va ancha ulal ni 
Pablo la ixlaka'ukxpuk'an. 

2 3 1 Ex ni Pablo jalagts'il tachun 
ni lIhachimo'onun, va lakjunil: 

—Ket'alaqaunin, va tacha oxicha 
oxamaktaun k'atsan la kijatapastak'ati 
porke jantu ka'alil kilaqtagal la ixla- 
ka'ukxpu! Dios mas chavaycha. 

2 Ex yu xa'ukxtin ni kuras yu 
ixjunkan Ananías va laklhijunil katapu- 
kiksal ni Pablo yu ancha ixtayanal. 3 Ex 
naul ni Pablo: 

—Uxint'i Dios kasayan, va t'uy 
ukxpu! mak'ay. Uxint'i vilt'i para 
kimp'uxk'aulaqts'inin incha alin kilaq- 
taqal tacha najun ixlhachimo'on Moisés. 
¿Ex valiliycha lIhina'uncha kintasal mas 
jantu ztagkan lakatin la ixlhachimo'on 
Moisés? 

4 Ex yu ancha ixtayanal va tajunil ni 
Pablo: 

—Chuncha tacha na'un ni uxint'i 
akch'inttamay yu xa'ukxtin ni kuras yu 
laksakta Dios. 

5 Ex ni Pablo naul: 

—Ket'alagaunin, kit'in jantu xajk!atsay 
incha xa'ukxtin kura ixjunita. La ixchivinti 
Dios tstogkanta yu najun inchine: “Jantu 
agtaun ka!akch'inttamat!i ixjalhachimo!'o- 
nuk'an milapanakni.” 

6 Ex ni Pablo xtaqnil kuenta ni lapa- 
nakni yu ancha ixta'aqxtoqnun lati va 
saduceos y alati va fariseos ixtajunita. Ex 
plays naul: 

—Ket'alagaunin, kit'in va kfariseo 
kunita, y kimpay vachu! va fariseo ixju- 
nita. Kilattaunau puxkaulagts'ininin kilaq- 
tagal porke klhakapu'an ni janinin 
katakujchogoya!. 

7 Tejkan chuncha naul, ex ni fariseos 
ali saduceos aqtayl talakiltsak'astuk'a kun 
lakchivinti. Ex chuncha tatalaglvaqlicha 
ta'an ixtalaqxtoqnun. 8 Yu saduceos 
tanajun ni janinin jantu katakujchogoya' 
vachu! tanajun jantu alin angeles nisin 
espíritus, pero yu fariseos yu'uncha talha- 
kapu'an tachun. 9 Tus tachun ni lapanakni 
p'ays talakt'asal kun ixchivintik!an. Ex yu 
ixtamasuy ixlhachimo'onk'an ni israelitas 
yu talhiyal ni fariseos va talostayal y 
tanaul: 

—Aniy lapanaki jantu kalhitsukul 
lagtagal. Incha va zagalal taun espíritu u 
angel jantu lay laktanchaniyau kun Dios. 

10 Ex apalay p'ays val ni lhilukuj tus 
talhanal ni komandante porke ixlhilay 
katamagniya' ni Pablo. Xlhiyucha jamala- 
gachanal ini! ni tropas para katamaxtul 
laqatap'asta y katalha'anchoqol la ixcha- 
gak'an ni tropas. 

11 Ex yu ataun julchan val tejkan 
puts'isni, ni Jalhachimo'onu' Jesús tasunil 
ni Pablo, va junil: 

—Jantu kat'alhan Pablo, chuncha 
tacha ixk'ilhich'iviniy aniy Jerusalén 
vachu chun k'ilhich'ivinane'e laka 
putaulan Roma. 


Ni lapanakni ch'antaun tamakay 
ixjatapastak'atik'an para 
katamagqnil ni Pablo 
12 Ex yu ataun julchan val tatagxtoqlhi 


lati yu israelitas. Va ch'antaun tamakal 
ixjatapastak'atk!lan para katamagqnil ni 


Pablo. Tanaul ni ts'angay laqsaval jantu 
katavayl y jantu kata'oqnul tus kata- 
magni'elal ni Pablo. 13 Va ixtapasata 
cuarenta jo'akna yu ch'antaun ixtaju- 
nita. 14 Yu'uncha talaq'al ni xa'ukxtinin 
kuras kun yu xalaj'aynin israelitas, va 
tajunil: 

—Kijnank'an va ch'antaun kmakau 
kijatapastak!atk'an para jantu kakvajiu 
incha jantu kakmaqni'elau ni Pablo. 

15 Chavay uxiknan kun yu alati kilhachi- 
mo'onunk'an israelitas kask'init'ik ni 
komandante para lhiy katalhiminin ni 
Pablo. Ka'unit'ik ni uxiknan va lhisak- 
mip'ut'unat!ik alati chivinti. Tejkan 
kamina' lakatin ex kakmaqniyaucha 
kijnan. 

16 Pero yu ists'al ixt'alapanaki ni 
Pablo va k'atsal tacha tanaul. Ex niman 
chuncha al junini' ni Pablo la ixchaqa- 
klan ni tropas. 17 Ex ni Pablo t'asa'il 
qayntaun kapitan, va junil: 

—Ni aniy ts'al kalhip'inichiy ni 
komandante para kajunil lagataun 
chivinti. 

18 Ex Iha'anil, tejkan lhacha'al ex 
junil ni komandante ni kapitan: 

—Ni Pablo yu vil tach'in kilhijunil 
kaklhiminin ni aniy ts'al porke va 
tlachivinputunan. 

19 Ex ni komandante maqch!apa- 
lha'al talan x'aman ni ts'al, va lhisakmil: 

—¿Tisuncha k'itunp'uttuncha? 

20 Ex qaltay] ni ts'al, va junil: 

—Ni israelitas va ch'antaun tajunita. 
Tanajun ni yu'uncha katask!iniyan para 
lhiy k!alhip'i ni Pablo ta'an tavilanal yu 
xalhachimo'onun ni israelitas, va kata- 
junan para katalhisakmil alati chivinti. 
21 Pero jantu kalhak'ap'up'i porke tapa- 
sata cuarenta jo'akna tapakxan ni Pablo 
para katamaqnil. Va ch'antaun tamakal 
ixjatapastak'atk'an para jantu katalhi- 
vayl y jantu kata!oqnul tus kani'elal ni 
Pablo. Chavaycha oxicha tapakxan'ita 
minchivinti yu k'anaune'e uxint'i. 

22 Ex ni komandante mastak'acho- 
qolcha ni ts'al, va Ihijunil para jantu 
matichun kalhitaulnil ni anchanu 
chivinti. 

Ni Pablo malagachakal para kalag'al yu 
Gobernador Félix 


23 Ex ni komandante jalakjunta!il 
pumat'uy kapitanes, va laklhijunil para 
listujcha katamakal t'uy ciento tropas yu 
ta'an laka ch'aja! ali setenta tropas yu 
tapulan laka juki ali ttuy ciento tropas yu 
talha!an lanzas para kata'al laka putaulan 
Cesarea tejkan lakaputs'isni laqanajatsi 
hora ixjunita. 24 Vachu! laklhijunil para 
listujcha katamakanil ixjukin para katau- 
k'al ni Pablo para ox kalaqcha'al ni gober- 
nador Félix y jantu tu'uchun kalhitapasal. 

25 Ni komandante vachu' malagachal 
agxtaun jalhiki yu inchine najun: 

26 “Kitlin yu Claudio Lisias kunita, 
kmastak'ayan ni uxint'i, Félix. Uxint'i ayaj 
ox gobernador unit!a. 27 Ni israelitas 
tach'apal ni aniy lapanaki, va laycha ixta- 
magnil pero kit'in k'aqtayjul, klakmaxtunil 
la ixtamakak'an kun kintropas porke ijk'a- 
tsal ni yucha va jatstoq'ulakantacha tacha 
xalapanaki Roma. 28 Xajk'atsaputun suncha 
ixlhi'atal tamuk'aniy laqtaqal. XIhiyucha 
klha'al ta'an ixtalaqxtoqnun yu xalaj'aynin 
israelitas. 22 Chuncha kpuk'atsal ni lapa- 
nakni ixtamuk'aniy lagtagal va por ixlha- 
chimo'onk'an pero jantu kalhitsukul tu'u- 
chun lagtagal y jantu ixpaxtoqniy katanul 
laka pach'in u kamaqnikal. 30 Ex astan 
vachu!' k'atsal ni israelitas va ch'antaun 
tamakal ixjatapastak!atk!an para kata- 
maqnil ni aniy lapanaki, va xlhiyucha 
kmalaqachaniyan uxint'i. Vachu! klaklhi- 
junil katalaqmin laqla'oxinin kun uxint'i ni 
lapanakni yu tamuk'aniputun lagtagal. 
Vamun yu! ni aniy yu ktstoqniyan.” 

31 Ex chuncha ni tropas tamakal tacha 
laklhijunkal, talha'alcha ni Pablo laka 
tatstisin tus laka putaulan Antípatris. 32 Ex 
yu ataun julchan val, ni tropas yu 
ixtalanta laka ch'aja' tatasp'ikchogolcha la 
ixchagak'an, pero yu ixtapu'anta juki 
yu'uncha tataylha!al ixlakatink'an kun 
Pablo. 33 Tejkan tacha'al laka putaulan 
Cesarea va tamagxtaqnil ni jalhiki ni 
gobernador y vachu' tamagxtaqlhicha ni 
Pablo. 34 Ni gobernador pute'el ni chivinti 


ex lIhisakmil ni Pablo incha to'oxtaycha 
machaqa! ixjunita. Tejkan k'atsal ni va 
machaqa! Cilicia ixjunita 35 ex va junil: 

—Kajqasmakniyan minchivinti 
tejkan katachina' yu taxkayyan. 

Ex lhinaul kalhistakkal laqa ay 
chaqa! yu makal Herodes. 

Ni Pablo slajkan la ixlaka'ukxpu' yu 

Gobernador Félix 
2 4 1 Taval tejkan pagkisicha val, 
ni Ananías, yu ix'ukxtink'an 

xakuras ni israelitas, kun lati yu 
xalaj'aynin ali qayntaun abogado yu 
ixjunkan Tértulo va tacha'alcha ni 
Cesarea. Ex talaq'al ni gobernador, va 
tatislajmal ni Pablo. 2 Tejkan talhichin- 
chal ni Pablo ex ni Tértulo aqtaylcha 
tislajmay, va junil ni Félix: 

—Por uxint'i ayaj ox ktitukxuyanau 
y por mijatapastak'ati ayaj ox jalhachi- 
mo'onu' unit!a. 3 Mas va to'oxtaycha 
kaval ayaj klhitachantajuyau milhachi- 
mo'on ni uxint'i, Félix, porke ayaj ox 
jalhachimo'onun. 4 Para jantu panij 
klamagats'anqaniu mijulchan va ksk'i- 
niyan taun jatapayniti para kilaqa- 
smakniu kinchivintiklan taun panch'ix. 
5 Ni aniy lapanaki k'atsaniyau ni yucha 
va qayntaun yu lakmakanuy lapanakni y 
jalakt'ilhiy ni israelitas mas va to'o- 
xtaycha kaval lakamunukpa'. Yucha va 
qayntaun xa!agtsul yu talhakapu'an ni 
anchanu lapanaki yu machaqa! Nazaret. 
6 Ni aniy lapanaki jantu tstuniy to'oyay 
yu ay kilakatajtank!an porke ixmanu- 
putun lapanakni yu talhit'ajun lagtagal. 
Kijnan kch'apau y xakmuk'aniputunau 
lagtagal tacha najun kilhachimo'onk'an. 
[ 7 Pero yu komandante Lisias lagata- 
p'asta kintamaxtunin la kintamakak'an. 
8 Kintalhijunin kaklalaqmiu ni kijnan- 
klan yu kmuk'aniyau laqtaqal.] Incha 
k!alhisakmiye'e uxint'i tachun yu makal 
ni aniy lapanaki ex chuncha k'ap'uk'a- 
tslaye!e ni va lagsaval yu klajunau. 

9 Ni israelitas yu ancha ixtayanal 
vachu' tanaul ni va lagsaval tacha naul 
ni Tértulo. 

Ni Pablo galtajiy ni Félik para 
ka'aqanixtukal kun ixchivinti 


10 Ex ni gobernador va lakpajunil ni 
Pablo para kachivinil. Ex yu Pablo va 
junil: 

—Kun tachun la kilachati klajqaltaya' 
yu kintatislaijmay la milaka'ukxpu', porke 
kitlin k!atsay ni uxint'i magancha lhachi- 
mo'onun ni aniy estado. 11 Uxint!i lay 
k'alhasakmin incha lagsaval yu ijkunan. 
Va laqakaut'uyka' julchan kcha!'al 


Jerusalén para kakto'oyal ni Dios. 12 Jantu 


agtaun kintalhitajul kaktsukul jattachivin 
laqatap'asta kun la kiltsak'astukni y 
vachu! jantu aqtaun kaklakmalukujlal ni 
lapanakni mas ta'an ay lakatajtan, mas 


talan laqa chagan ta!an tatagxto'a ni israe- 


litas, y mas ta'an laka ay putaulan. 13 Ni 
lapanakni yu kintatislajmay yu'uncha 
jantu lay talhitaulay incha lagsaval yu 
tanajun. 14 Vas klhitaulniyan ni kitlin va 
ktapatsaniy ixDiosk'an yu maqancha 


kepayan y ktaylha'an yu Sayst'i Lakatin yu 


yu'uncha tanajun va aputaun lhakapu'ati. 
Pero kit'in klhakapu'an tachun ixlhachi- 

mo'on Moisés ali yu tats'oglhi yu ixtalaq- 
pute!ey ixchivinti Dios. 15 Ni kit'in vachu 


va chun tacha yu'uncha kpakxan'iy ni Dios 


kalakmajkujuchogoya' ni janinin mas yu 
ox putsuku talhitlajun y mas yu jantu. 

16 Xlhiyucha ox klhistakkan para kajk'a- 
tsal ni jantu alin kilagtaqal mas kun Dios 
mas kun lapanakni. 

17 'Kitlin xaktiukxuyal laqalhuu 
jach'itin alakataun lakat'un ex taval 
kminchoqol la kint'un, klaklhiminil 
tumin yu kilpatanin y vachu' kmaq- 


xtaqlhi kilapaxkan. 18 Chuncha xakt'ajun 


makana' laka ay lakatajtan tejkan kinta- 
laqts'il lati israelitas yu machagan xa!e- 


stado Asia. Kit'in xaklakapaxk'ikkantacha 


chuncha tacha lhinajun kimputsukk'an. 
Ancha jantu ix'alin lhuu lapanakni y 


vachu! jantu ka'alil talakch'iliti. 19 Ex yu 


kintalagts'il laka ay lakatajtan yu'uncha 
ts'anqay katamil aniy para katalhitaulal 
incha alin kilaqtagal yu kintapuxkajiy. 

20 Incha jantu tamin, ex yu tayanal aniy 


lay katanaul incha kintatemanil 
lagtagal tejkan xajk'alinta kun yu 
xalaj'aynin israelitas. 21 Kavalay kinta- 
puxkajiy por p'as kchivinil talan 
ixtalaqxtoqnun tejkan knaul inchine: 
“Kit'in klhakapu'an ni janinin katakuj- 
choqoya! y xlhiyucha kilamuk'aniyau 
lagtagal”, chuncha klakjunil. 

22 Ni gobernador Félix ox ixmala- 
qasiy yu xalhakapu'ati ni Sayst'i 
Lakatin, ex chuncha vali'iy makaul ni 
anchanu yu ixtatlajun lhilakchivinin, va 
naul: 

—Tejkan kamina! ni komandante 
Lisias ex apalay ox kajk!atsaya! yu 
lhich'ivinanat'ik, exnicha 
kaklagla'oxiya". 

23 Ex lhinaulcha kataylha'al ixlhi- 
staklhitsukuka ni Pablo la ixtamaka' ni 
kapitan pero vachu' xtaqnil lakatin kati- 
juntayal y vachu' lay katalaqmil ix'a- 
migos para kata!aqtayjul. 


T'uy jach'itin ixch'ikanta ni Pablo 
laka putaulan Cesarea 


24 Tejkan jantuka! paqlhuu ixjun va 
chinchogolcha agtaun ni Félix kun 
ixanati yu ixjunkan Drusila yu israelita 
ixjunita. Ex malagachanal ix'ika ni 
Pablo para kaqasmaknil tacha k'amak'a- 
t'icha para lay k'alhak'ap'up'i ni Jesu- 
cristo. 25 Ex ni Pablo laqpute'enil yu vas 
putsuku ali yu k'alhist'ak'a yu k'ama- 
k!at!i. Vachu! laqpute'enil tejkan kalak- 
muk'anikana! ixlagtaqalk'an ni lapa- 
nakni. Ex ni Félix ayaj talhanal, va junil: 

—K'ap'inch!'o'ocha chavay. Tejkan 
kakpakxana! kijulchan ex 
kajkunta!ichoqoyan. 

26 Ni Félix ixpakxan'iy kaxtaqnil 
tumin ni Pablo para kamakauncho- 
qolcha. Xlhiyucha aqlhuvaj junta'il y 
t'lachivinil. 

27 Tejkan laqcha'alcha t'uy jach'itin 
ex tapaxalcha ni Félix ixpugobernador. 
Ex yu Porcio Festo yucha tanul ixpugo- 
bernador. Pero Félix va ixnajun ox kata- 
laqts'il ni israelitas xlhiyucha makaul 
tach'in ni Pablo. 

Ni Pablo sk'in para kalhaankal kun yu ay 
jalhachimo'onu' romano 
2 1 Tejkan la'at'utucha julchan tanul 

5 ixpugobernador ni Festo ex taxtul 
xaputaulan Cesarea, va alcha Jerusalén. 

2 Ex ancha talaqmil yu xa'ukxtinin kuras 
ali yu xalaj'aynin israelitas va takichivin- 
tanunichil por Pablo. 3 Va task'inil taun 
jatapayniti para kamalaqachanal ixlhi- 
minka Jerusalén. Chuncha tajunil por ixta- 
magniputun lakatin. 4 Ni Festo lakjunil: 

—Ni Pablo vil tach'in Cesarea y kit'in 
vachu! niman kajk'anchoqgoya' ancha. 5 Ex 
lati yu xalukxtinin uxiknan maqsk'iniy 
kilat'a'au para kach'ivinttanut'ik ancha 
incha lhit'ajun laqtaqal. 

6 Ancha ixvilchal ni Festo va laqatsajin 
u lagakau julchan, ex anchoqolcha 
Cesarea. Yu ataun julchan val, va taulal la 
ixpulakchivin y malaqachanal ix'ika ni 
Pablo. 7 Tejkan lhachaankalcha ex tatala- 
kanulcha ni israelitas yu taminchal 
Jerusalén. Aqtaylcha tamuk'aniy yu ay 
laqtaqal pero jantu kalal katamuk'anil yu 
ixtanajun yu'uncha. 8 Ex ni Pablo jalajqa- 
ltayl yu ixtatislajmaputun, va naul: 

—Kit'in si ox kto'oyay yu lhinajun la 
ixlhachimo'onk'an ni israelitas, vachu! 
jantu tu'uchun laqtaqal kmakanil yu ay 
lakatajtan ali yu ay xajalhachimo'onu' 
Romano. 

9 Ex ni Festo por ox ixlakt!a'uxa'an ni 
israelitas va Ihisakmil ni Pablo: 

—¿Uxap'in Jerusalén para ancha lay 
kalagla'oxicha'au yu talhixkayan? 

10 Ex ni Pablo va naul: 

—Kit'in aniycha k'alinta laka pulak- 
chivin yu ixnavin ni César yu ay jalhachi- 
mo'onu! romano y aniy maqsk'iniy kalaq- 
la'oxikal yu kintalhixkajiy. Uxint'i ox 
k'ats'ay ni jantu tu'uchun laqtaqal kaklak- 
makanil ni israelitas. 11 Incha klaninin 
taun lagtagal u tu'uchun yu paxtoqniy 
para kakpunil, ni kit'in jantu lay klaktan- 
chay. Pero incha jantu laqsaval kaval yu 
kintaputislajmay ex jantu matichun kalhi- 
tsukul lakatin yu lay kintamaqxtaqlhi la 
ixtamakak'an. Kit'in knajun kalagla'ozil 
yu ay jalhachimo'onu' Romano. 


12 Ex chuncha jalakt'achivinil ix'aq- 
tayjunin ni Festo, ex aqtaun junchogol 
ni Pablo: 

—Uxint'i sk'in para kalaqla'oxinin ni 
César yu ay jalhachimo'onu' romano ex 
yucha kalaqp'ine'echa. 


Ni Pablo t'achiviniy yu 
jalhachimo'onu' Agripa 


13 Tejkan tapasal lati julchan, ex ni 
jalhachimo'onu' Agripa kun Berenice yu 
ixtlalapanaki va ta'al mastak'anan yu 
jalhachimo'onu' Festo laka putaulan 
Cesarea. 14 Tejkan yu'uncha paqlhuucha 
ixtavilananchal, ex ni Festo laqpute'enil 
ni anchanu jalhachimo'onu'! yu lhita- 
pasal ni Pablo, va junil: 

—Tejkan taxtul ixpugobernador ni 
Félix va makaul qayntaun lapanaki 
tach'in. 15 Tejkan kit'in kilal Jerusalén yu 
xa'ukxtinin kuras kun yu xalaj'aynin israe- 
litas kintalaqmil y kintachivintanunil, va 
kintask'inil para kakmamaganlgajnival 
por ixlagtagal. 16 Kit'in klakjunil ni 
kijnank'an yu xalhachimo'onun Romanos 
jantu chun kimputsukk!an kaval. Jantu lay 
vali'iy kmaqxtaqyau ixmaqnika qayntaun 
lapanaki. P'unaj maqsk'iniy kachivinil 
kun ixchivinti para lay ka'aqanixtukal 
ixlaq'aman la ixlaka'ukxpuk'an yu tamu- 
k!aniy laqtagal. 17 Astan tejkan tachil 
aniy, kitlin jantu kakpakxanil. Yu ataun 
julchan val, nimancha k'al taul laka pulak- 
chivin y kmalaqachanal ix!ika ni anchanu 
jo'ati. 18 Pero tejkan takichivintanuchil 
jantu katamuk'anil tu'tuchun lagtagal 
tacha kit'in xakpastak'a ixtamuk'anil. 

19 Vamun tamuk'anil lagtagal por ixlha- 
kapu'atik!an y vachu! porke Pablo ixlhi- 
chiviniy qayntaun yujunkan Jesús yu 
nitacha y Pablo najun ni yucha kujchoqo- 
tacha. 20 Ex ni kit'in jantu xajk!atsay tas 
kakmakalcha yu talhitapasay xlhiyucha 
klhisakmil ni Pablo incha ka'uxa'al 
Jerusalén para ancha katalaqla'oxinil. 

21 Pero yu Pablo naul ni kalagla'oxil yu ay 
jalhachimo'onu' Augusto. Ex klhinaul ox 
kalhistakkal tus tejkan kakmalaqachanil 
niayjalhachimo'onu'. 

22 Ex ni Agripa junil ni Festo: 

—Kit'in vachu' ijqalasmakputun ni 
anchanu lapanaki. 

Ex naul ni Festo: 

—Ka'asmakniye'e ixchivinti lhiy. 

23 Ex yu ataun julchan val ni Agripa ali 
Berenice va xvak!ak!a tatanuchal laka pulak- 
chivin. Ox lakatayanin. Vachu! tatlatanuchal 
yu xalukxtinin tropas ali yu xalaj'aynin ni 
anchanu putaulan. Ex ni Festo malagachanal 
ix'ika ni Pablo, 24 y astan naul: 

—Jalhachimo'onu' Agripa, y vachu! 
tachun yu t'ant'at'ik kun kijnan, kalaqts'in- 
t'ik ni aniy lapanaki. Tachun ni israelitas mas 
Jerusalén mas aniy Cesarea laqatap'asta 
kintalhijuniy kamaqnikal, tanajun ni yucha 
jantucha magsk'iniy katsukul. 25 Pero kit'in 
jantu ijk'atsaniy kamakal tutuchun lagtagal 
para kalhimaqnikal. Pero yucha sk'il para 
kalaqla'oxinil ni jalhachimo'onu! Augusto, 
ex kit'in kmalagachaniputun. 26 Pero kit'in 
jantu ijk!atsay tas kakmakal kakts!oqnil. 
XlIhiyucha klalhiminitau uxiknank'an, ali 
uxint'i, jalhachimo'onu' Agripa, para kat'e- 
manin ixlaqtagal yu lay kakts!oq'ulanil. 

27 Jantu paxtoqniy kakmalagachal qayntaun 
tach'in ni ay jalhachimo'onu' incha jantu 
kakts'ognil yu lIhitapasay. 


Ni Pablo laqpute'eniy ni 
Agripa yu lhitapasal 


2 6 1 Ex yu Agripa va junil ni Pablo: 
—Chavaycha k'ach'ivin tachun 

chivinti yu uxint!i naunp'ut'un yu lay 

k'ap'u'aq'anixt'uk'a milaq'aman. 

Ex majkul ni Pablo, va agtayl chiviniy, 
va naul: 

2 —Jalhachimo'onu' Agripa, ayaj 
kimaqamay kakchivinil la milaka'ukxpu' 
kun chivinti yu kit'in klhilay lay kakpu'a- 
qanixtukal tachun yu kintalhixkajiy ni 
israelitas. 3 Chuncha kimaqamay kakchi- 
vinil porke uxint'i k'ats'a'o'oy tachun 
kinputsukk'an yu israelitas kuntau kun 
tachun yu klhilakchivinanau. XlIhiyucha 
ksk!iniyan para laka laksniy k'i'alasmakt!i. 


Ixputsuku ni Pablo tejkan jantuka!' 
ixlhakapu'an ni Jesús 


4 ”Tachun ni israelitas ox tak!atsay 
tacha kpu'ukxuyal kun yu'uncha la kint'un 


laka putaulan Jerusalén, mas tejkan 
s'at'a xajkunita tus chavaycha. 

5 Yu'uncha ox tak!atsay y lay vas kata- 
naul ni mas tus tejkan ts'al xajkunita, 
kitlin xajkalak'akxkajuy ni fariseos. 
Yu'uncha vamun yu! vas tamakay kilha- 
chimo'onk'an chuncha tacha klhaka- 
pu'anau yu israelitas kuntau. 

6 Chavaycha tachivintanul por kitlin va 
por kpakxan'iy katakujchogoya' ni 
janinin chuncha tacha magancha jajunil 
ni Dios kepayank'an. 7 Tachun yu sas'a- 
t'ank'an ni anchanu pumakaut'uy sas!a- 
t'an Israel, yuluncha vachu! ixtapak- 
xan'iy kamakaya! Dios tacha naul y xlhi- 
yucha tatapatsaniy ni Dios mas laka 
julchan u mas laka puts'ista. Chavaycha, 
jalhachimo'onu' Agripa, va por kpak- 
xan'iy katakuja' janinin, xlhiyucha 
kintamuk'aniy lagtagal. 8 ¿Ex uxiknan- 
k'an vali'iycha jantu lhak'ap'up'inat'ik 
ni Dios majkujuchogoy ni janinin? 


Ni Pablo ixlakxkaulhitsukuy yu 
ixtalhakapu'an ni Jesucristo 


9 ”Magancha ni kit'in vachu! xakpa- 
stak!a ni tstangay kakmakal axtoqnu' 
para kakxkayl ixtaga'uti ni Jesús yu 
machaqa! Nazaret. 10 Chuncha 
xakmakay laka putaulan Jerusalén. Va 
por ixlhachimo'onk'an ni xa'ukxtinin 
kuras klakmanul laka pach'in lhuvaj 
lapanakni yu ixtalhakapu'an. Tejkan 
ixjamaqnikan vachu! xaklhi'achantajuy. 
11 Laqa chagan ta'an tatagxto'a ni israe- 
litas aqlhuvaj klaqmamaganlqgajnival 
para katamakauntijlal ixlhakapu'atk'an. 
Ayaj ixkintamalukujlay y xaklakxkaulhi- 
tsukuy mas ta'an laqmagati 
putaulanaxna. 


Ni Pablo laqpute'echoqoy yu tacha 
mispal ni Jesucristo 
(Hch. 9:1-19; 22:6-16) 


12 Tejkan xajk'anta Damasco va 
yucha xaklhilaq'anta. Ixkintamalaga- 
chata ni ix'ukxtinink!an xakuras ni 
israelitas. 13 Ex chuncha, jalhachi- 
mo'onu!, tejkan atunkujcha ixjunita, 
kit'in xajk!antacha lakatin. Va klaqts'il 

taun p'ays maklku lakt'iyan apalay lagpu- 
p'ays ixjunita xajantu yu xamaklku ni 
julchan. Tus olaql kilakamaklkul kun 
tachun yu ixkintatlalanta. 14 Ex va 
chuncha tachun ktaqta'ojoo lakat!un, ex 
kitlin ijqasmaklhi taun chivinti laka lhihe- 
breo, va kijunil: “Saulo, Saulo, ¿vali'iycha 
ktixk'aylhittatuncha ni kit'in? Va 
milaq'aman tlaunk'an Thimak'ak'a tacha 
laqataun vakax yu jalhoqnun tejkan 
ch'intay yu putiltoqolhaankan.” 15 Ex ni 
kit'in knaul: “¿Tas ayucha k'at'icha ni 
uxint'i, Jalhachimo'onu'?” 

"Ex yu Jalhachimo'onu' kijunil: “Kit'in 
va Jesús kunita, va yucha yu uxint'i xk!ay- 
lhit'a'un. 16 Ka'ost'a'ulcha y kat!aya- 
ch'o'ocha. Ni kit'in ktasunin para kint!a- 
p'atslanin. K'alaqp'ut'e'eye!e tachun yu 
xalaqts'in y vachu' k'alaqp'ut'eteye!e yu 
kmasuniyan astan. 17 Kakmalagtaxtuyan la 
ixtamakak'an ni israelitas y vachu! yu 
jantu israelitas kataval y va yu'uncha yu 
klhijunan kaalaqpiti. 18 Kmalaqachayan 
para k'amalaqlt'i'anin ixlagchulk'an, para 
katamakauntijlalcha ni lakatin ta'an 
puts!ista y katapu'alcha ta'an tunkujunta. 
Vachu! para katamakauntijlalcha ixta- 
p'asta ni Satanás y katati'ukxuntayal kun 
Dios. Y por kintalhakapu'ana' ni kit'in ex 
kalaqmalaqmixinikana' ixtalagalhink'an y 
vachu! katalaga'iya' ixlhilhajatik'an yu 
paxtoqniy ixlapanakni Dios.” 

19 "Ex chuncha, jalhachimo'onu' 
Agripa, laqsaval kmakal kuenta yu kilhi- 
junil yu klaqts'il lakt'iyan. 20 P'unaj klaq- 
laqpute'enil yu ixtavilanal Damasco, ex 
astan yu ixtavilanal Jerusalén y mas va 
to'oxtaycha xa!lestado Judea, ex astan 
klaqlaqpute'enil yu jantu israelitas 
kataval. Kit'in klaklhijunil ni katamapaxal 
ixjatapastak'atk!an para katat'a'al ni Dios. 
Iknaul ni katamakal yu laj'ox ex katasul ni 
lagsaval tamapaxatacha ixjatapastak'at- 
klan. 21 Va por yucha kintach'apal ni 
israelitas laka ay lakatajtan y ixkintalhi- 
magniputun. 22 Pero va kun ix'aqgtayjunti 
Dios tus chavaycha ktaylhiminta. Va klaq- 
laqpute'eniy yu laksttuniy kun yu laj'ay 
lapanakni. Vamun yu' klaqpute'ey tacha 
yu magancha ixtalaqpute'ey Moisés ali yu 


alati yu ixtalaqpute'ey ixchivinti Dios. 
Yu'uncha ixtalhichiviniy yu ixtapasal 
astan y chavay tapasatacha. 23 Ixtanajun 
ni Cristo ixmaqsk'iniy kamaqanlqajnal y 
kanil para yucha kaval yu p'unaj 
kujchogol ta'an ta'aknunun janinin, y 
para kalakmasunil ni israelitas yu ox 
maklku yu lay pulaqtaxtukan y vachu' 
kalakmasunil mas yu jantu israelitas 
kataval. 


Ni Pablo jaxagalay ni 
jalhachimo'onu' Agripa 


24 Tejkan Pablo vananaj ixt'ajun 
chivin yu lay kapuxajchal, ex yu Festo 
p'ays chivinil, va naul: 

—Uxint'i, Pablo, va lokoj k'at'i. Por 
lhuu jatalaniti lhit'a'un, unittacha lokoj. 

25 Ex yu Pablo va naul: 

—Uxint'i, yu ox jalhachimo'onu' 
Festo k'at'i, kit'in jantu lokoj kakval. Yu 
klhichiviniy va yu laqsaval y si vas 
paxtoqniy. 26 Ni aniy jalhachimo'onu' 
Agripa yucha ox malagasiy yu klhichi- 
viniy. Xlhiyucha jantu ktalhanan kt'a- 
chivinil. Kit'in knajun yucha ox k'atsay 
yu tacha tapasal porke kit'in klhichi- 
viniy aztognu' yu tak'atsa'ol ni lapa- 
nakni y jantu kamaqsaqmakakal. 

27 Jalhachimo'onu' Agripa, ¿Uxint'i 
lhak'ap'up'in tacha ixtanajun yu 
magancha ixtalaqpute'ey ixchivinti 
Dios? Kit'in knajun lhak'ap'up'in. 

28 Fx ni Agripa junil ni Pablo: 

—Va laycha k'ilha'at'i para 
kaklhakapu'al. 

29 Ex yu Pablo va naul: 

—Mas va tsluniycha ts'anqay para 
kalhak'ap'up'i u mas amagan kalhak'a- 
p'up'ine'e, pero kit'in ktapayniniy Dios 
para k'a'unt'ik tacha kit'in tachun ni 
uxiknan yu kilaqasmakniyau, pero jantu 
kaval kun kadena yu kpumaqch'ikanta. 

30 Tejkan tamaktalcha ixchivinti ni 
Pablo, ex tayal ni jalhachimo'onu' 
Agripa ali ni gobernador Festo ali ni 
Berenice kun tachun yu ancha ixtavi- 
lanal. 31 Ex tumpajcha tapu'al, va 
aqtaylcha talaxagalay siya yu'uncha, va 
tanaul: 

—Ni aniy lapanaki jantu tu'uchun 
lagtagal kamakal para kalal kalhich'ikal y 
kamagnikal. 

32 Ex yu Agripa va junil ni Festo: 

Incha jantu isk'il para kalagla'ozinil 
ni César yu ay jalhachimo'onu' romano, ex 
lay niman oxamaktaun xakmakaunchogol. 





Ni Pablo lha'ankal laka putaulan Roma 
ta'an xalakat'un Italia 
2 1 Taval tapastaklhi para kintama- 

7 lagachan xalakat'un Italia. Ex 
Pablo kun yu alati tach'inin va jalaqmaq- 
xtagkal la ixtamaka' qayntaun kapitan yu 
ixjunkan Julio yu ixtanun laka batallón 
ta'an ixnavin ni ay jalhachimo'onu' César 
Augusto. 2 Ex ktaxtuucha ni laka putaulan 
Cesarea, kpu'aucha lagataun barco yu 
minchal laka putaulan Adrumentina yu 
ixpu'uxa!an la ixkilpanaxnan xaputaula- 
naxna xa'estado Asia. Vachu! ixkinta- 
tlalantan qayntaun yu ixjunkan Aristarco 
yu machaqa! laka putaulan Tesalónica 
talan xa'estado Macedonia. 

3 Ex yu ataun julchan val, kcha'aucha 
la ixkilpa' ni mar ta'an laka putaulan 
Sidón. Ex ni Julio ayaj mapaynil ni Pablo 
porke xtaqnil lakatin kalaqlaq'al ixlamigos 
para kataxtaqnil ixmaqsk'initi. 4 Astan 
ktaxtuchoqoocha ni Sidón kun ni barco yu 
ixkpu'antau. Pero yu xalakat'un Chipre yu 
tan'ajvil lakxkan, yucha kmakauntijlau la 
kilhijamagxk'an porke yu un jantu ixkinta- 
xtaqniyan lakatin para vas kajk'au. 5 Ex 
kpu'au ni anchanu lakamar ta'an ixlhi'uks- 
tstuniy xa'estado Cilicia ali xa!estado 
Panfilia, taval kcha'au laka ay putaulan 
Mira ta'an xa'estado Licia. 6 Ancha ni 
kapitan temal ataun barco yu minchal laka 
putaulan Alejandría yu ix'uxa!an Italia. Ex 
ancha kintamuk'ancha. 7 Ex paqlhuu va si 
laksniy xakpu'antau ni barco por p!ays 
ixkintalakatastuk'an ni un ex va sk'atsanaj 
kmagxapu'iniu ixlhitukststuniy laka 
putaulan Gnido. Ex xlhiyucha kpu'au 
ixlhisur xalakat'un Kreta yu tan'ajvil 
lakxkan, ixlhi'ukststuniy laka putaulan 
Salmón. 8 Ancha ayaj lhita'ay kiltutapasau 
la ixpiktu' ni Kreta. Taval kcha'aucha ni 
putaulan yu junkan Ta'an Lay Ox Tataulay 


Barcos, va ixlhi'ukststuniy xaputaulan 
Lasea. 

2 Chuncha paqlhuucha kmaqa- 
tslangau kijulchank'an, y jantucha 
apalay lay kajk'au kun barco porke va 
tstuniycha istslangay para kalakachilcha 
xajulchan tejkan ayaj taxkaaniy y 
unilay. Vachu! ixpa'antacha ni malkuyu' 
tejkan ixtatask'ajay ni israelitas. XIhi- 
yucha ni Pablo va lagxtaqnil jatapasta- 
k'ati yu tatapatsay laka barco, 10 va 
lakjunil: 

—Xapaynin, kit'in knajun la lhita'ay 
kuna' incha kataylhaanau laka barco. 
Kamagats'angayau ni barco kun ixma- 
ch'apati y vachu! mas ketsukuntik!an lay 
kamagats'angau. 

11 Pero yu xakapitan tropas apalay 
lhakapu'anil ixchivinti yu manavin ni 
barco kun ixchivinti ni ix'ukxtink!an yu 
ixtatapatsay laka barco. Jantu kalhaka- 
pu'anil ixchivinti ni Pablo. 12 Ni 
anchanu putaulan ta'an ixvil ni barco 
jantu ox ixjunita para ancha kamuk'u- 
lat'i ni barco tejkan p!aysni ixtamay 
xkan kun un. Xlhiyucha ixtapastak!a 
apalay ox katataxtulcha y kata'alcha 
laka putaulan Fenice para ancha 
kata'ulal ni barco. Ni Fenice va taun 
putaulan xalakat'un Kreta pero va ixvil 
talan ixputak'ut'a ni julchan. 


Alil uniyaxkan lakamar 


13 Ixtapakxan'iy ka'unilal laksniy 
para lay katapu'al barco. Ex tejkan 
laksniycha aqtayl unilay, va talhilal ni 
laycha kaktaxtuu. Taval kpu'aucha 
ixlhituksts'uniy ixkiltu' ni t'un. 14 Pero 
va panch'ixka! val nimancha tinik tala- 
kanunil ni kibarcok'an ni un yu mina- 
chal laka noroeste. 15 Ni anchanu un 
sunlha'al ni barco tus jantu lay vas 
kajk!au. Xlhiyucha kmakajuu para kinta- 
lha'an ta'an ixpu'an ni un. 16 Ex 
ktapasau ixlhi'ukststuniy lakataun laka- 
t'un yu tan'ajvil lakxkan yu junkan 
Klauda. Ancha jantucha chapuj p'ays 
ix'unilata, ex va sk'atsanaj kmuk'au yu 
lakat'uniy kibarcok'an yu xakch'iki- 
Inutau ta'an ay laka barco yu 

xakpu'antau. 17 Tejkan kmuk'au ni laka- 


t'uniy barco ta'an ay barco ex tatampach'il 


kun laso ni ay barco para kalhitsukul 


tap'asta xalta'alak'iu para jantu katache'el. 


Va ixtatalhauniy kapulhaankal laka kukuj 
talan jantu pulman lakxkan yu junkan 
Sirte. Ex tamatajul yu pumagayau- 
lhaankan ni barco y jaxtagkal kasun- 
lha'ankal kun un. 18 Ex yu ataun julchan 
val, va la p'aysni taylha'al uniyaxkan, va 
tamakutul ixmach'apati ni barco, va 
tamaj'alcha lakxkan. 19 Ex yu paqt'utu 
julchan val, talaqtanqalhu'olcha ixputa- 
patsk'an xamaltananan ni barco. 

20 Paglhuu jantu katasul ni julchan ali 
jast'akun, va la p'ays taylha'al ni uniya- 
xkan. Jantucha xakpastak'au incha 
kakxajcha!au. 

21 Ex chuncha paqlhuucha jantucha 
xakvaynau, ex ni Pablo tayal ta'an ixtavi- 
lanal ni lapanakni, va naul: 

—Xapaynin, yu va ixkilalhakapu'aniu 
kinchivinti y jantu ixtaxtuu ni Kreta ex 
jantu ixmajk'atsau tacha tlaunau majk'a- 


tsanan chavaycha. 22 Kit'in klajunau jantu 


tu'uchun katapastak'un y jantu kat'alha- 
nant'ik. Mas katstangaya! ni barco pero 
uxiknank'an jantu xata!ayu! katstan!aya- 
pitik. 23 Chuncha k'atsay porke kutancha 


ts'is kintasunil ixmayul ni Dios, y yucha va 


Dios yu ixnavin kunita kittin y yucha 
ktapatsaniy. 24 Yu anchanu ixmayul 
kijunil: “Jantu kat!alhan, Pablo. Uxint'i 


magsk'iniy kalaqpiti ni ay jalhachimo'onu' 


Romano. Por uxint'i ni Dios kalaq'aqtay- 
juya' tachun yu tat'a'antan laka barco.” 
25 XlIhiyucha, xapaynin, jantu tu'uchun 
katapastak'un. Kit'in klhakapu'an ni Dios 
y klatsay ni yucha chuncha kamakaya' 
tacha kijunil ni ixmayul. 26 Pero 


magsk'iniy katalakanucha'au taun lakat'un 


yu tan'ajvil lakxkan. 
27 Ex tejkan tapasal t'uy semana 


vananaj ixkintasunlha'antan ni un lakamar 


yu junkan Adria. Ex pakltaun ts'is val yu 
xa!ogxtamatin laka barco va tamakal 
kuenta ni xaktlaunaucha ta'uksts'uninin 
ixpiktu! laka t'un. 28 Ex talkal ixpulma- 
nixtu ni xkan va treinta y seis metros 


ixjunita. Chuncha kaltanau alakats'uniy, 
ex aqtaun talkachogol va veinte y siete 
metros ixlhit'ajun ixpulmanixtu. 29 Pero 
ayaj ixtatalhauniy katalakanunil chiyux 
ni barco ex la ixtimusna tamatajul ma'a- 
t'ati yu pumaqgayaulhaankan ni barco. 
Va ayaj ixtanajun katunkulcha. 

30 Yu xa'oqxtamatin laka barco va 
ixtaqosputun. Ex chuncha ixtama'eltaju- 
putun lakxkan ni lakat'uniy barco la 
ixkankati' yu ay barco. Pero ixjama- 
kakan tacha katatsukul munun alati yu 
pumagayaulhaankan ni barco. 31 Pero ni 
Pablo jalaqts'il, ex chuncha al junini' ni 
kapitan kun ixtropas, va naul: 

—Incha katagoslhi ni xa'oqxtamatin 
laka barco ex jantu lay kalagxajt'ach'i- 
pitik —naul ni Pablo. 

32 Ex chuncha ni tropas niman 
tach'uk'unil xalaso ni lakattuniy barco, 
ex tajulcha lakxkan chuncha pugapaj. 

33 Tejkan ixtunkumintacha ni Pablo 
laqglhixagalal katavayl tachun ni lapa- 
nakni, va naul: 

—T'uycha semana va si kun talhanti 
tlaunat!ik y jantu vaynat!ik. 34 Chavay 
klatapayniniyau kavaynt'ik, chuncha 
magsk'iniy para lay k'alaqxajchipitik. 
Jantu matichun kats'angaya', mas va 
magataun mi'ajik!lan la mi'aqtsulk'an 
jantu katslangaya". 

35 Tejkan chuncha naul, va tayal la 
ixlaka'ukxpuk'an ni lapanakni, ch'apal 
agxtaun pan y xtaqnil lhimalaqpu- 
chuncha ni Dios. Va laqche'el y 
aqtaylcha vajin. 36 Chuncha jantucha 
apalay katamaqganinil ni lapanakni. 
Agtaylcha tavajin vachu!. 37 Xajkuntau 
doscientos setenta y seis lapanakni por 
tachun. 38 Tejkan tavayn'olcha ex 
tamaj'alcha lakxkan ni trigo yu xajchal 
para jantucha katats'ink'il ni barco. 


Ni barco anachal lakxkan 


39 Tejkan tunkulcha, talaqts'ilcha ni 
lakat'un pero jantu katamispal. Vachu' 
talaqts'il talan ayaj ay maqlgatanun 
xkan ni lakat'un y va si kukuj ixjunita 
ta'an ixkilpa'. Ex ancha 


239 


LOS HECHOS 





ixtamalakanuputun ni barco. 40 Va tachu- 
k'unil xalaso yu pumagayaulhaankan ni 
barco y tamakaul lakxkan. Vachu' 
tax'oqnil ixpumaltanakan ni barco. Ex va 
tach'imuk'anil yu ay laqch'iti para kasun- 
lha'al ni un para kacha'al ni barco la ixki- 
lpa' ni xkan. 41 Pero astan talakanunil 
talan mut'un ixvil ni kukuj lakxkan. Yu 
ixkankati' ayaj ox talakanuchal ex 
jantucha lay kataxtuchogol. Ex yu ixti- 
musna ni barco tus talaqche'!e'ol por p!ays 
talakanunil ni xkan. 

42 Ex chuncha ni tropas ixtamaqni- 
putun ni tach'inin para jantu katagoslhi 
tejkan katatogslatakukchal. 43 Pero yu 
kapitan yucha jantu ixnajun kanil ni 
Pablo. Ex chuncha jantu ka'uyujnaul para 
kalaqmagnikal ni tach'inin. Va laklhijunil 
katatogslatakuklhi yu talaniy jaxkivinti 
para katatakukchal la ixkilpa'. 44 Vachu! 
laklhijunil yu jantu talaniy jaxkivinti kata- 
putakuklhi lta'alak'iu u mas va ta'ayucha 
k'iu xatache'eni' ni barco. Chuncha tachun 
si ox ktakukcha'au lakat'un. 


Ni Pablo cha'al xalakat'un Malta 
yu tan'ajvil lakxkan 
2 8 1 Tejkan ox ktakuk'o'cha'aucha, 
ex klatsau ni anchanu' ay lakat'un 
yu tan'ajvil lakxkan va ixjunkan Malta. 
2 Ni lapanakni yu ancha ixtavilanal va ox 
kintamapaynin. Yu'uncha kintamalkulanin 
y kintalhijunin ukststuniy kaktayau para 
kaks'oo porke ixtamay xkan y vachu! 
Ihik'asnin ixjunita. 3 Ex Pablo al sakna' 
k'iu yu lakxixta. Tejkan map'ul laka jikmi 
niman taxtul magataun tsapul, va ixqo- 
sputun por laka'ichil laka jikmi, ex va 
maktsak'al ni Pablo. 4 Tejkan ni lapanakni 
yu ancha machagan talagts'il ni tsapul 
ixjuk'al la ixmaka! ni Pablo va talajunil: 

—Ni aniy lapanaki kavalay va jamaq- 
nini'. Mas ox talagxajchal lakamar pero 
jantucha xtaqnikan lakatin kataylha!'al 
tsukunu' por ixlagtagal. 

5 Pero Pablo niman majk'alhap'uxkal 
laka jikmi ni tsapul y jantu tu'uchun kalhi- 
tapasal mas maktsak!akal. 6 Ni lapanakni 
ixtapakxan'iy kak'unlhi ta'an tsak'anikal u 
nimancha ixtaqtal janini'. Pero mas 


panijcha val, jantu katalagts'il tutuchun 
kalhitapasal. Ex tamapaxachoqol ixjata- 
pastak!atk!an, va aqtayl tajuniy ni Pablo 
va taun dios ixjunita. 

7 Ancha uksts'uniy ix!alin ixttun 
gayntaun yu ixjunkan Publio yu xalha- 
chimo'onu' ixjunita ni anchanu lakat'un 
yu tan'ajvil lakxkan. Yucha ox kintala- 
ga'in la ixchaqa', pagt'utu si ox ixkinta- 
lIhistaktan. 8 Yu ixpay ixmal laqa sagati 
va ixch'apata skakati kun jak'alnamaq- 
panti. Ex ni Pablo al lagts'ini' ni 
tagan'an, va tapayninil Dios y moqslanil 
ixmaka' y chuncha palay makal. 

9 Tejkan chuncha tapasal, ex tamil alati 
taqan'anin yu ancha machagan y vachu!' 
palay taval. 10 Ex chuncha ni lapanakni 
ayaj ox kintato'oyan y kinta!aqtayjun. 
Tejkan xaktaxtuputunchogoyaucha kun 
yu ataun barco ex chux kintaxtaqnin yu 
xakmaqsk'iniyau para kilakatink'an. 


Ni Pablo cha'al laka putaulan Roma 


11 Tejkan klaqayntsaucha la!at'utu 
malkuyu' ni ancha xakvilanau ex ktaxtu- 
chogoocha. Kpu'au taun barco yu ancha 
ixvil yu ixpakxanta katapasa'elal tejkan 
tamay xkan ali un. Ni anchanu barco va 
yu ixmintachal laka putaulan 
Alejandría. La ixkankati' va ixjuk!anil 
la'attuy ixdiosk'an yu lakjunkan Cástor 
ali Polux. 12 Ex kpu'au anchanu barco, 
kcha'au laka putaulan Sirakusa. Ancha 
xakvilanau paqt'utu. 13 Astan ikpu'an- 
choqoocha barco, k'aucha laka putaulan 
Regio. Yu ataun julchan val, va ostaulal 
un yu minchal ixlhisur y va yucha kinta- 
sunlha'an. Ex yu ataun julchan val, 
kcha'au laka putaulan Puteoli. 14 Ancha 
klaqpaxtoqvi lati yu ixtalhakapu'an 
Jesús. Yu'uncha kintalhijunin kakloqgojvi 
taun semana la ixchaqak'an. Ex chuncha 
ktaxtuchogoo, va ktaylha!au kejaltanti- 
klan para kcha'au laka ay putaulan 
Roma. 15 Ni lapanakni yu ixtalhaka- 
pu'an Jesús yu ixtavilanal ancha va 
tak'atsal ni ancha kakcha'anau. Ex 
kintamin tastuk'inin tus xalaklhitamau 
Apio y vachu! yu putaulan yu ixjunkan 
Agat'utu Tiendas. Tejkan ni Pablo 

jalagts'il ex xtaqnil Ihimalagpuchuncha ni 
Dios y jantucha apalay kamaganinil. 

16 Tejkan kcha!aucha yu ay putaulan 
Roma ex ni kapitan jamagxtaqnilcha 
xa'ukxtin tropas ni tach'inin. Pero ni Pablo 
xtaqnikal lakatin para x!aman kataulal kun 
pumataun tropa yu kalhistaklhi. 


Ni Pablo laqpute'ey ixchivinti Dios laka 
ay putaulan Roma 


17 Ex pagt'utu julchan val, ni Pablo 
jamalagachanal ixjunta'ika yu xalaj'aynin 
ni israelitas yu ancha ixtavilanal. Tejkan 
tatagxtoq'olcha, ex lakjunil ni Pablo: 

—Ket'alagaunin, mas jantu tu'uchun 
lagtagal kaklakmakanil ni kint'a'israelitas 
y jantu kaklaktanchanil ixputsukuk'an 
kepayank!an yu magancha ixtatlajun pero 
ancha Jerusalén va kmagxtagkal la ixta- 
makak!an xatropas Romanos. 18 Yutuncha 
kintalhisakmil tisuncha lagtagal xakma- 
kata. Ex astan ixkintamakaunputun- 
chogoy porke jantu tu'uchun laqtaqal 
kintatemanil yu lay kintapumagnil. 

19 Pero yu israelitas tanaul ni jantu 
kintamakaul. Xlhiyucha ksk'il para kalag- 
la'ozil ni ay jalhachimo'onu' Romano. 
Pero jantu tu'uchun lagtagal klakmuk'a- 
niputun kint'a'israelitas. 20 Va xlhiyucha 
klajunta'iu para kaklat'achiviniu. Kit'in 
kch'ikal va por kpakxan'iy yu kamakaya' 
Dios vachu chun tacha tapakxan'iy 
tachun ni israelitas. 

21 Ex chuncha ni yu'uncha tajunil: 

—Jantu kaklaqa'iu karta yu kaminchal 
xa'estado Judea yu kalhichivinin uxint!i. 
Vachu! ni ket'alaqaunink'an yu ancha 
taminchal jantu tu'uchun katalhichivinin, 
jantu tamuk'aniyan laqtaqal. 22 Pero 
kijnan ijk'atsaputunau mejatapastak'ati 
porke ijk'atsayau ni mas va to'oxtaycha 
kaval jantu ox talhichiviniy ni anchanu' 
sayst'i jatapastak!ati. 

23 Chuncha ni yu'uncha tamach'an- 
tamil ixjatapastak'atik!lan para katalaqmin- 
chogol ni Pablo ataun julchan. Ex apalay 
gaynlhuu talag'al ta'an ixvil. Ex vakuj tus 
togoxata va jalakmasunil y jalaqpute'enil 


tacha lIhachimo'onun ni Dios. Vachu! 
laqlhixaqalal ixlIhachimo'on Moisés kun 
yu magancha tats!oqlhi xalaqpute'eni' 
ixchivinti Dios para katalhakapu'al ni 
Jesús. 24 Lati talhakapu'anil ixchivinti, 
lati jantu. 25 Chuncha siya yu'uncha 
jantu katamach'antamil ixchivintik!an. 
Ex agtaylcha ta'anchogoy. Pero p'unaj 
jalakjunil ni Pablo: 

—Lagsaval naul ni Espíritu Santo 
tejkan mapasanil ixchivinti ni Isaías yu 
magancha ixlaqpute!ey ixchivinti Dios, 
yucha inchine lhichivinil mepayank'an, 
va naul: 

26 K!alaqpiti ni anchanu lapanakni, 

kalak'un mas ox kataqasmakya!' 
pero jantu katamalagasiya', 

mas katalaqts'ina' pero jantu 
katamispaya!. 

27 Plays tamakay ixjalhanutik'an ni 

lapanakni, 
jantu taqasmat!a kun 
ixpaqasmaknik'an, 
va talaqpustoqnun la 
ixlagchulk'an, 
para jantu tu'uchun katalagts'il, 
para jantu tu'uchun 
kataqasmaklhi, 
para jantu tu'uchun katamalagasil 
la ixjalhanutik'an, 
para jantu katamapaxal 
ixputsukuk'an y chuncha palay 
kaklakmakal. 
28 Chuncha naul ni Dios y chavay 
klamak'atsaniyau ni Dios vachu' kalaq- 
malagachaniya' yu jantu israelitas 
kataval ni ox chivinti yu pulaqtaxtukan. 
Yu'uncha kataqasmat'a! —naul ni Pablo. 

[ 29 Tejkan chuncha naul, ex ta'an- 
chogolcha ni israelitas, va plays ixtalak- 
chiviniy siya yu'uncha.] 

30 Va t'uy jach'itin ancha ixvil ni 
Pablo laga chaga' talan mapalkan renta. 
Va ox jalaqa'il tachun yu ixtalaq!an. 

31 Sin talhanti ixlaqpute'ey tacha lhachi- 
mo'onun ni Dios, ixlhichiviniy ni Jalha- 
chimo'onu' Jesucristo y jantu matichun 
ixlaktanchaniy. 


Ni Chivinti yu Jalaqts'oqnil Pablo Ixlapanakni 
Dios yu Tavilanal Roma 


Ni Pablo jalakmastak'ay 
yu tavilananchal Roma 


1 1 Kitlin kPablo, ixloqxtamati Jesu- 
cristo kunita. Yucha kilaksakta y 
kimalaqachal pute'eni' yu ox ixchivinti 
Dios. 2 La magancha ni Dios ixnajuntacha 
ni ka'alina! ni anchanu chivinti. Chuncha 
tatstoqlhi la ixchivinti Dios ixlapanakni 
yu magancha ixtalaqpute'ey ixchivinti. 
3 Ixtalhichiviniy ni Jesucristo kiJalhachi- 
mo'onuk'an, yu Sas'at'a Dios. La ixlaka- 
tunaj va ixpapanti David ixjunita 4 pero 
yu Espíritu Santo masul ni vachu' va 
Sas'at'a Dios. Va chuncha masul kun 
tap'asta tejkan kujchoqol mas va ixnitacha. 
5 Por yucha ni Dios kimapaynil, va kilak- 
saklhi para kaklaqpute'el ixchivinti mas 
va to'oxtaycha lakamunukpa'. Va najun 
katalhakapu'al lapanakni y katamakal 
tacha yucha lhinajun para chuncha 
kato'oyakal ixtaqa'uti. 6 Va chuncha ni 
uxiknan mas magati vilanant'ik, vachu ni 
Dios talaksakni para ixlapanakni Jesucristo 
k'a'unt'ik. 7 Klatstoqniyau tachun uxiknan 
yu vilanant'ik laka putaulan Roma, yu 
Dios tapaxkayan y talaksakni para ixla- 
panakni k'alunt'ik. Katamapaynin y 
oxamaktaun katamakan kimPay Diosk!an 
kun kiJalhachimo'onuk'an Jesucristo. 


Ni Pablo najun ni jalaq'uxa'an yu 
tavilananchal Roma 


8 P'unaj klajunputunau ni va kxtaqniy 
lhimalagpuchuncha ni kiDios por minta- 
chunk'an, tejkan kttachiviniy Dios por yu 
makata Jesucristo. Milhakapu'atk'an va 
pute'ekan mas va to'oxtaycha kaval. 

2 Tejkan klaqpute'ey ni ox chivinti yu 
Ihichiviniy Sas'at'a, va ktapatsaniy Dios 
kun tachun la kelhanuti. Yucha k'atsay ni 
si klapastak'alhiyau tejkan ktapayniniy. 
10 Iksk'in ni Dios para lay kaklalaq'au ni 


uxiknan incha yucha najun ox kaval. 

11 Ayaj klalaqts'inputunau para kla'aq- 
tayjuu kala'a'it'ik taun agtayjunti yu 
xta'a ni Espíritu para chuncha apalay p'as 
kaval milhakapu'atk!an. 12 Chuncha 
knajun ni uxiknan ali kit'in kalaxtaqniu 
tap'asta la kilhakapu'atk'an. 13 Ket'ala- 
qaunin, va iknajun kak'ats'at'ik ni aqlhuu 
klalaq'uxanacha'au laqts'inin pero mas 
tus chavaycha va tacha alin yu kilaktan- 
chaniy. Va klhaja'iputun lapanakni yu 
katalhakapu'al ta!an vilanant'ik, chuncha 
tacha ikmakal alati laka putaulanin. 

14 Va ijk'atsan tacha ka'alil yu kaklhaanil 
tachun ni lapanakni mas yu griegos y 
mas yu jantu griegos kataval, yu talakpa- 
staknan ali yu jantu talakpastaknan. 

15 Xlhiyucha va ayaj klalaqpute'enipu- 
tunau yu laj'oxi chivinti ni uxiknan yu 
vilananchipitik laka putaulan Roma. 


Ixtap'asta ni ox chivinti yu lay 
tapulagtaxtuy lapanakni 
yu talhakapu'an 


16 Ni kit'in jantu klhimaxanan kaklaq- 
pute'el yu ox chivinti, va ixtap!asta Dios 
yu lay katapulaqtaxtul tachun yu talha- 
kapu'an, p'unaj yu israelitas pero vachu 
yu alati lapanakni. 17 Va chuncha tasuy 
ni Dios kintalagts'inan tacha laj!oxin 
lapanakni, vamun por lhakapu'anau. Va 
chuncha najun ixchivinti Dios yu ts'og- 
kanta: “Ni lapanakni yu Dios ox lagts'in, 
yucha va por ixlhakapu'ati katsukuya!.” 


Ixlaqtagalk'an ni lapanakni 


18 Tasuy ni va lukujlay Dios lakt'iyan 
por tachun lagtagal yu tamakay ni lapa- 
nakni. Dios jantu ox jalaqts'in tacha 
tatilukxuntayay, vachu tamakay lagtagal 
para jantu lay kamispakal yu lagsaval. 

19 Lay tapumispay ni Dios por tachun yu 
alin, chuncha ni Dios va lakmasunil tacha 

junita. 20 Yu ixtap'asta ni Dios kun tachun 
ix'oxixtu mas jantu tasuy, va ox mispakan, 
tejkan p'unaj makal yu lakamunukpa' tus 
chavaycha. Va jamispakan por tachun yu 
makal. Xlhiyucha ni lapanakni jantu lay 
tanajun ni jantu tamispay tacha junita ni 
Dios. 21 Mas ixtak'atsay ni alin Dios, jantu 
aqtaun ay katamakal tacha Dios, jantu 
agtaun kataxtaqnil Ihimalagpuchuncha. Ex 
chuncha va tacha jantu ka'alil ixjatapasta- 
k!atk'an, tus va tacha puts'ista la ixjatapa- 
stak'atk!an. 22 Tanajun va lhuvaj jatapasta- 
kati talhitlajun pero jantu lagsaval kaval, 
va tontos. 23 Ni Dios yu jantu agtaun 
kami'oya!, yucha jantucha tato'oyay. Yu 
tato'oyay va antivas yu tasuy tacha vali'iy 
lapanakni yu tami'ojoy y tacha ts'o'on, 
tacha talhitsukukna, tacha tsapulin. 

24 Xlhiyucha lakmakaul ni Dios para kata- 
makal tacha yu tamakaputun. Mas va yu 
lagtagal yu lhitamaxanikan, talamakaniy 
la ixlakatunajk'an. 25 Tamapaxata yu 
lagsaval yu masuy ni Dios para kaval 
jalaklkanti. Apalay tato'oyay yu ixta- 
makan Dios, jantucha tato'oyay ni Dios yu 
mero jalakmakal, va yucha ay kamakakal 
mas va tavanancha. Va chuncha kaval. 

26 XIhiyucha ni Dios lakmakajuntacha 
para katamakal yu lhitamaxanikan. Mas 
lati yu xanatin talhimapaxata ixputsuku- 
klan, talamakaniy lagxoqta va siya 
yu'uncha yu jantu magsk'iniy katamakal. 
27 Vachu va chun lati yu jo'akna tama- 
kajun yu tacha laklhijuniy Dios katamakal 
kun xanatin. Apalay talakatsastayay para 
katalamakanil siya yu'uncha yu lhitamaxa- 
nikan. Ex chuncha talaga'iy la ixlakatunaj- 
klan ni maganlqajnati yu tapaxtoqniy. 

28 Jantucha ixtamispaputun ni Dios, xlhi- 
yucha ni Dios lakmakajuntacha katapa- 
staklhi yu jantu ox y katamakal yu jantu 
magsk'iniy. 29 Talaqtanu'ol tachun yu 
jantu ox kaval, tamakay talaqalhin, vamun 
tapastak'uy para ka!alil ixmaqalitk'an y 
vachu ayaj talaktu'unun. Vamun ayaj 
talakcha'an, talukujlay, tamaqninin, tama- 
kanunun, taxkayanan, tamanuy jalak- 
Ikanti. 30 Jantu ox talhichiviniy yu alati, 
taxkajiy ni Dios, talayajnan, la laj'ay tak!a- 
tsan, laj'ay lakmakakan por ixchivintik'an, 


tapastak'a tacha lay katapumakal alati 
talagalhin, jantu taqalasmat'a ixpayan- 
klan. 31 Jantu talakpastaknanputun, 
jantu tamakay yu tanajun, jantu mati- 
chun tapaxkay y jantu matichun tama- 
payniy. 32 Ni Dios lIhinajun yu chuncha 
tamakay, tapaxtoqniy katanil. Chuncha 
tak!atsay pero tataylha!an makanan. 
Vachu! ox talhilay tejkan alati lapanakni 
vachu chun tamakay. 

Vamun paxtoqniy Dios kamuk'al laqtaqal 
2 1 Klhiyucha mas va ta'ayucha k'at'i 
jantu paxtoqniyan k'amuk'anin 

lagtagal yu agayntaun. Tejkan uzint'i 
muk'aniy lagtagal yu agayntaun ex 
vachu muk'anik'an mimaganlgajnati. 
Vachu va chun mak'ay lagtagal ni 
uzint'i. 2 K'atsayau ni Dios ox makay 
tejkan lakmuk'aniy ixlaqtagalk'an ni 
lapanakni yu tamagtagalhinin. 3 Chavay 
incha k'alakmuk'anin lagtagal yu alati 
pero yu uxint!i vachu va chun mak'ay, 
¿Ihak'ap'up'in ni jantu kamuk'aniyan 
lagtagal ni Dios? 4 Va tacha akch'in- 
tlamay yu ay ixjamapayninti ni Dios yu 
jantu ts'alaj lukujlay, yu ayaj maqan- 
taulay. ¿Jantu k'ats'ay ni Dios mapay- 
niyan para klamap'axa mijatapastak'ati? 
5 Pero uxint!'i p'as mak!ay melhanuti, 
jantu agtaun map'axap'uttun. Chuncha 
t'a'uncha lalhavana! mimaqanlqajnati 
yu ka'alina'. Ni anchanu' julchan Dios 
kamasuya' ni ox lakmuk'aniy lagtagal ni 
lapanakni. 6 Yucha kalaqxtaqniya! ixlhi- 
lhajatk'an qayntamin tacha tapaxtoqniy 
por yu tamakay. 7 Yu tamakay yu 
laj'ozi, yu'uncha kalaqxtaqniya! ni jatsu- 
kunti yu jantu aqtaun kami'oya!. 
Yu'uncha tapuxkajuy yu ox para kalak- 
to'oyakal y katatsukul mas va tava- 
nancha. 8 Lati aqspuknin y jantu taqa- 
smakputun yu lagsaval, vamun tamaka- 
putun yu jantu ox. Dios kalaqtalqau- 
niya! y kalaqxtaqniya' maganlgajnati. 

9 Katalaga'iya! maganlgajnati kun maqa- 
niti tachun yu tataylha!an makanan 
laqtaqal. Chuncha tapaxtoqniy yu israe- 
litas pero vachu tapaxtoqniy yu alati 
lapanakni. 10 Pero tachun yu tamakay 

yu laj'ox yu'uncha katalaga'iya' ni oxixtu 
yu xta!a ni Dios, kalakto'oyakana!, 
oxamaktamin katajuna'. Va chuncha tapa- 
xtoqniy ni israelitas pero vachu tapa- 
xtoqniy yu alati lapanakni. 11 Yu Dios va 
agstanchunin japuxkaulagts'in lapanakni. 


Va si ox makay ni Dios tejkan 
muk'ay laqtagal 


12 Yu jantu tamispay yu lhinajun Dios 
yu tstoqkanta, incha tamakay talagalhin, 
yu'uncha kataniya! sin katamispal. Yu ox 
tamispay yu lhinajun Dios, incha tamakay 
talaqalhin yu'uncha kalakmuk'anikana' 
lagtagal por jantu katamakal yu lhinaunkan. 
13 Yu vamun tagasmat'a yu lhinaunkan, 
yu'uncha ni Dios jantu jalaqa'iy. Va jala- 
ga'iy yu tamakay tacha lhinaunkan. 14 Lati 
yu jantu israelitas kataval mas jantu tami- 
spay yu lhinajun Dios yu ts'oqkanta, 
tamakay yu lhinaunkan, va tacha tamispay 
yu lhinaunkan. 15 Ex chuncha tamasuy ni 
va tacha tsloqkanta la ixjalhanutk'an yu 
lhinaunkan. Vachu ta'uksk!atsay tisuncha 
yu ox ali tisuncha yu jantu ox k'amak'at'i. 
Vachu la ixjatapastak'atk!'an kalakmuk'a- 
nikana' lagtagal ixlaq'amank'an, vachu' 
kalaq'aqanixtukana!. 16 Anchanu julchan 
ni Dios kalaglaqts'intanuniya' ixjatapasta- 
k'atk'an mas yu tamakay laqatamaqsaq. 
Chuncha najun yu laj'ox chivinti yu 
klaqpute'ey. 


Ni israelitas ali ixlhachimo'on 
Dios yu laqa'il Moisés 


17 Ka va uxint'i na'un va israelita 
k'at'i, Ihilay k!ap'ulaqt'axttuye!echa por 
k'amisp'at'i ixlhachimo'on Dios. Vachu ay 
mak'ak'an por na'un ox misp'ay ni Dios. 
18 Vachu lhilay ni misp'ay yu lhinajun 
Dios. Vachu na'un ni ixlhachimo'on masu- 
ni'oyan tisuncha yu apalay ox magsk'iniy. 
19 Ayaj k'atstancha, na'un ni lay k'alak- 
lhit'a yu jantu tamispay tacha la'ach'ixin 
kataval. Klatstancha tacha maklku yu 
maputunkujuy ta'an puts'ista. 20 Mak!a- 
klan tacha kalakmalanit'i yu jantu tu'u- 
chun tamispay, tacha kalakmamo'ot'i yu 
tontoska!. Lhit'atun ixlhachimo'on Dios, 
xlhiyucha lhilay k'atstaloloy tachun y 


misp'ay yu lagsaval. 21 Uxint'i jamala- 
nini! k'atslan. ¿Ex vali'iycha jantu mala- 
nik'an me'eman? Chavay laqp'ut'e'ey ni 
jantu k!a'alhavan. ¿Ex valiliycha alha- 
vanan? 22 Vachu! na'un jantu k'at'at'a- 
mat'i qayntaun yu jantu minavin. ¿Ex 
valiliycha t'at'amay qayntaun yu jantu 
minavin? Lakxk'a'iy yu antivas. ¿Ex 
vali'iycha jalak'alhaumaxt'unin yu ta'an 
tato'oyanan? 23 Uxint'i ay mak'ak!an 
por misp'ay yu lhinajun ni Dios pero 
jantu mak'ay tacha lIhinajun. Ex 
chuncha jantu t'o'oyay ni Dios. 24 XIhi- 
yucha lagsaval yu tstogkanta la ixchi- 
vinti Dios ta'an najun: 

Va milaqtagalk'an uxiknan 

ni ta'akch'intamay ni Dios yu 

jantu tamispay. 

25 Chavay incha k'amak'a'o tacha 
tstoqkal laka Ihachimo'on ex paxtoqniy 
k!axvililich'uk'up'uxnik'a. Pero incha 
jantu kamak'a'o tacha lhinajun, ex jantu 
xtapal mas k'axvililich'uk'up'uxnik'a. 

26 XThiyucha ni Dios ox jalagts'in yu 
tamakay yu lhinajun, mas jantu israe- 
litas kataval, mas jantu kalakxvililichu- 
k'up'uxnikal. 27 Ex chuncha yu makay 
tacha lIhinaunkan mas jantu kalakxvilili- 
chuk'up'uxnikal, yu'uncha katamukt'a- 
niyan milaqtaqalk'an yu israelitas unt!a- 
t'ik. Mas xvililich'uk'up'uxnik'ant'at'ik, 
jantu alasmat'at'ik yu Ihinaunkan. 

28 Qayntaun lapanaki jantu lay kaval 
israelita vamun por kaxvililichuk'up'u- 
xnikal. Jantu maqsk'iniy kaxvililichuktu- 
p'uxnikal vamun la xaxta!a. 29 Yu 
lagsaval israelita magsk'iniy kaxvilili- 
chuk'up'uxnikal yu jantu ox la ixjalha- 
nuti. Chuncha makay ni Espíritu Santo, 
jantu chuncha makay ni chivinti yu 
tstoqkanta. Ex mas jantu ox talagts'in yu 
alati lapanakni, pero yu Dios ox laqts'in. 


Mas yu lapanakni jantu lay 
lhakapu'anikan, yu Dios 
lay kalhak'ap'up'i 


3 1 ¿Ex tisuncha xtapal k'ap'uts'uk'u 
israelita? ¿Tas ka'aqtayjun incha 
k!axvililich'uk'up'uxnik'a? 2 Ayaj xtapal 

k!ap'utstuk'u israelita. Va yu'uncha ni 

Dios p'unaj jaxtaqnil ixchivinti. 3 Pero lati 
jantu katalhakapu'anil ixchivinti. ¿Exni? 
¿Lhilay va xlhiyucha ni Dios jantucha lay 
lhakapu'anikan? 4 Jantu chuncha kaval. 
Dios si najun yu laqgsaval mas tachun ni 
lapanakni talaklkanan. Va chuncha ts'oq- 
kanta, junkan ni Dios: 

Kak'atsakana! ni laqsaval 
minchivinti. 

Vachu incha matichun 
muk'aniputunan lagtagal, si ox 
k!axajtlachiy. 

> Tejkan makayau talagalhin, ex 
apalay ox tasuy ni Dios tachun ox makay. 
¿Exni? ¿Lhilay va xlhiyucha ni Dios jantu 
ox makay tejkan kintamuk'aniyan 
lagtagal? (Chuncha tanajun lati lapa- 
nakni.) 6 Jantu laqsaval kaval. Incha Dios 
jantu ox makay ex jantu kalaya! kamukt'a- 
niya! laqtaqal yu xalapanakni lakamu- 
nukpa!. 7 Lati tanajun ni apalay ox k'alak- 
Ik'an. Ex chuncha apalay ox katasul ni 
lagsaval yu najun ni Dios, ex apalay 
kato'oyakal. Xlhiyucha jantu magsk'iniy 
kimuk'anil kilagtagal. 8 Vachu tanajun: 
“Apalay ox kamakau talaqalhin para 
kaxajchal yu laj'ox.” Yu'uncha tanajun va 
chuncha ikmalaniy kit'in pero kintama- 
nuniy jalaklkanti. Va yu'uncha tapa- 
xtoqniy ixmaganlqajnatk'an. 


Jantu ka'alil matichun yu ox kun Dios 


9 ¿Exni? ¿Lhilay ni kijnank'an yu israe- 
litas apalay laj'ox juntau xajantu yu alati 
lapanakni? Jantu laqsaval kaval. Yu tacha 
va aniyka' klamasuniu, mas yu israelitas, 
mas yu alati lapanakni, va si kintalhajayan 
ixtap'asta talaqalhin. 10 Va chuncha najun 
ta'an ts'ogkanta la ixchivinti Dios: 

Jantu ka'alil matichun yu ox kun 
Dios, jantu matichun. 
11 Jantu matichun malagasiy. 
Jantu matichun lakxkajuy ni Dios. 
12Tachun ni lapanakni vali'iy 
ta'oqspalat'ajun tus jantucha 
tu'uchun ixtapalk'an kataval. 
Jantu ka'alil matichun yu makay yu 
laj'ox, jantu matichun. 

13La ixkilk'an va tacha putaknuncha 

lvaa kiluvil. 


La isima'atk'an tamakanunun. 

Tacha yu laktu'unun tsapulin, 
ixqaqxta'ak'an si ixvenenok'an 
talakma'ata. 

14Ixkilk!an qaqsun tajunita, va si 
lagxtoqnu' tachiviniy. 

15Tatakyaut!ajun vamuncha para 
katamaqninil. 

16 La ixtink'an talagalhilha'an y 
tamakaulha'an jamaqganiti ta'an 
tapu'an. 

17 Jantu agtaun tamispay yu lakatin 
talan pu'an yu oxamaktaun 
putsuku. 

18 Jantu agtaun tatalhauniy Dios. 

19 K!atsayau ni tachun yu lhinajun 
Dios la ixlhachimo'on yucha laklhijuniy 
ni lapanakni yu tapaxtoqniy katamakal. 
Xlhiyucha tachun ni lapanakni lakamu- 
nukpa! magsk'iniy sag katataulal tejkan 
Dios lakmuk'aniy ixlaqtagalk'an. 

20 Jantu matichun lay ox kaval kun Dios 
por kamakaputul yu lhinaunkan. Va por 
yu lhinaunkan puk'atsayau ni alin 
kilagtaqalk'an. 


Ni Dios ox jalaga'iy ni lapanakni yu 
talhakapu'an ni Jesucristo 


21 Chavaycha ni Dios masuy ni 
kintalagts'inan tacha laj'oxin lapanakni, 
pero jantu va por kamakau yu 
lhinaunkan. Vachu va chuncha yu la 
magancha tats'oglhi ixchivinti Dios, 
yu'uncha ixtanajun chuncha katasuya!. 
Chuncha ixtanajun ni lapanakni yu 
tatstoqlhi ixlhachimo'on ali vachu yu 
ixtalaqpute'ey ixchivinti. 22 Ni Dios 
jalaqts'in lapanakni tacha laj'oxin 
kataval incha talhakapu'an ni Jesu- 
cristo, mas va tachun yu talhakapu'an. 
Va agstanchunin, mas va ta'ayucha 
kaval. 23 Tachun ni lapanakni tamaqta- 
galhinin, va tatstanganiy ix'oxixtu ni 
Dios. 24 Pero Dios jalakmapayniy y 
jalaqts'in tacha laj'oxin lapanakni. 
Yucha va por ixjamapayninti por yu 
makal ni Cristo Jesús yu jamalaqtaxtuy. 
25 Yucha ni Dios laksaklhi para kanil ex 
chuncha val tacha taun lapaxkan yu 
moqslakal. Ex chuncha jantucha 

kintalukujlaniyan ni Dios incha lhaka- 


pu'anau ni katapulagtaztuyau ixjak'alna ni 
Jesús. Chuncha makal ni Dios para katasul 


ni ayaj ox makay. Va ox magantaulay, 


jantu kintamuk'anin maqanlqajnati por yu 


makataucha. 26 Va chuncha makal para 
katasul ni ayaj ox makanan mas va 
chavaycha. Ex chuncha mispakan ni Dios 
ox makanan. Vachu mispakan ni Dios 
jalaqts'in tacha laj'oxin lapanakni tachun 
yu talhakapu'an ni Jesucristo. 27 ¿Chavay 
vananaj paxtoqniy para ay kak!ats!a? 
Jantu tstuniy. ¿Vali'iycha? Jantu kalaqta- 
xtuyau por yu lhachimo'on yu lhinajun 


suncha k!amak'at'i, va por yu lhachimo'on 


yu lhinajun k'alhak'ap'up'i. 28 Chavay 
k!atsayau ni Dios jalagts'in tacha laj'oxin 
kataval ni lapanakni por talhakapu'an, 
jantu por tamakay yu lhinaunkan laka 
lhachimo'on. 29 ¿Lhilayat'ik ni Dios 
vamun ixDiosk'an ni israelitas? Jantu 
laqsaval kaval. Vachu va ixDiosk!an yu 


jantu israelitas kataval. 30 Yu Dios va taun. 


Xlhiyucha jalaqts'in tacha laj'oxin lapa- 
nakni tachun yu talhakapu'an, mas va yu 


israelitas yu jaxvililichuk'up'uxnikal y mas 


va yu alati lapanakni. 31 Chuncha vamun 
magsk'iniy kalhak'ap'up'i, pero jantu 
iknaunau ni jantucha xtapal ni lhachi- 
mo'on. Iknaunau ni apalay xtapal. 


Ni Abraham lhakapu'anil ixchivinti Dios, 
xlhiyucha ni Dios ox laqts'il 


1 Chavaycha yu Abraham va kimpay- 


klan kintachunk'!an yu israelitas 
juntau. ¿Tas kalhichiviniucha ni yucha? 
2 Ni Dios laqts'il ni Abraham tacha ox 


lapanaki pero jantu kaval por tu'uchun yu 
makal. Incha kaval por yu makal, ex kapa- 


xtoqnil la ay kak!atsal, pero jantu la ixla- 
ka'ukxpu' ni Dios. 3 La ixchivinti Dios 


najun ni Abraham lhakapu'al ni Dios, xlhi- 


yucha ni Dios lagts'il tacha ox lapanaki. 
4 Qayntaun oqxtamati yu tapatsay yucha 


lIhajay por ixlhitapatsa, jantu por ixmapay- 


nika. 5 Yu jantu talaqtaxtuputun por 


tamakay yu ox, incha talaqtaxtuputun por 


talhakapu'an, ex ni Dios jalaga'iy tacha 
laj'oxin lapanakni por ixlhakapu'atk!an, 
mas alin ixtalaqalhink'an. 6 Vachu va 


chuncha magancha naul ni David ni va 
ayaj achan ni lapanaki yu Dios laqa'iy 
tacha ox junita mas jantu por yu makay. 
7 Va inchine' tstoqlhi ni David: 
Talaj'achantacha ni lapanakni yu 
laqmalaqmixini'okanta 
ixtalagalhink'an, 
yu lakxakani'okantacha 
ixlaqtagalk'an. 

8 Ayaj achan ni lapanaki yu Dios 
jantu makaniy kuenta 
ixlagtagal. 

2 Yu anu' achati, jantu vamun para 
yu israelitas yu lakxvililichuk'up'uxni- 
kanta, vachu para yu alati lapanakni. 
Tacha iknaunau, ni Dios laga'il ni 
Abraham tacha ox lapanaki tejkan 
lhakapu'al. 10 ¿Tas ixjunitacha ni 
Abraham tejkan laga'ikal, tejkan laga'il 
Dios? ¿Va ixvililichuk'up'uxnikantacha 
o jantu? Va jantuka' ixvililichuk'up'u- 
xnikanta. 11 Yu Abraham laga'ikal tacha 
qayntaun lapanaki yu ox kaval tejkan 
jantuka' ixchuk'up'uxnikanta. Ex astan 
chuk'up'uxnikal para kamasul ni 
lagsaval ni Dios laga'il por ixlhaka- 
pu'ati. Chuncha val xajapay tachun yu 
jalaqa'ikan tacha laj'oxin kataval por 
ixlhakapu'atk'an mas jantuka' lakchu- 
k'up'uxnikanta. 12 Vachu val xajapay 
tachun ni israelitas yu lakchuk'up'u- 
xnikan pero jantu xajapay kaval por 
lakchuk'up'uxnikan, maqsk'iniy katalha- 
kapu'al. Chuncha ni Abraham va 
xajapay tachun yu talhakapu'an tacha 
lhakapu'al ni yucha tejkan jantuka' 
ixchuk'up'uxnikanta. 


Ni Abraham lhakapu'al, xlhiyucha 
Dios naul ni kaxtaqniya' yu ox 


13 Ni Abraham va junkal ni lakamu- 
nukpa' va ixnavink!an kuna! ni sas'at'an. 
Jantu chuncha kajunkal por ixmakay yu 
lhinaunkan, va por ixlhakapu'an. Xlhi- 
yucha ni Dios ixlaqts'in tacha ox lapa- 
naki. 14 Incha Dios ixnaul ixnavink'an 
kuna! vamun incha katamakal yu ixlhi- 
najun, ex jantu xtapal kaval ixlhaka- 
pu'atk!an y jantu lay matichun kalaga'il 
yu kaxtaqlhi ni Dios. 15 Ixlhilukuj ni 


ROMANOS 


246 





Dios tapaztogniy yu jantu tamakay yu 
lhinajun. Pero incha jantu kalhinaul tu'u- 
chun ex jantu ka'alil laqtaqal. 


16 Ni Dios junil ni Abraham ni kaztag- 


niya! ni lakamunukpa' va por ixlhaka- 
pu'ati, jantu por yu ixmakay, va por ixja- 
mapayninti ni Dios. Ex paztogniy tachun 
saslatlan ni Abraham, jantu vamun ni 
israelitas yu tamakay yu lhinaunkan, va 
tachun yu talhakapu'an tacha lhakapu'al 
ni Abraham. Yucha va kimpayk'an kinta- 
chunk'an. 17 Va chuncha ts'ogkanta la 
ixchivinti Dios, va junkal ni Abraham: 
“Kakmakayan xajapay ogxlaqlhuu lapa- 


nakni.” Va chuncha kintalagts'inan ni Dios 


tacha sas'atlan ni Abraham. Yucha lhaka- 


pu'al ni Dios yu majkujuchogoy ni janinin, 


yu lhinajun ka'alil yu jantuka' alin. 

18 Mas ixtasuy tacha jantu ka'alina! yu 
junil Dios, Abraham vananaj ixpakxan'ita y 
lhakapu'anil. Va chuncha val xajapay 
oqxlaqlhuu lapanakni. Vachu va tacha 


junkal: “Oqxlaqlhuu ka'alina! yu mes'at'an.” 


19 Abraham jantu ix'alin sas!at!a, va laycha 
ixlhit'ajun taun ciento jach'itin, la ixlaka- 
tunajjantucha kalhitsukul tap'asta. Vachu 
ixlakatunaj ixanati, yu Sara, jantucha lay 
kalhitsukul jas'at'a. Pero yu Abraham jantu 
kamakauntijlal ixlhakapu'ati. 20 Jantu 
aqtaun kanaul ni Dios jantu lay kaxtaqnil 


sas'at'a, va apalay tap'asnil ixlhakapu'ati. Va 


la ay makal ni Dios. 21 Va ixk'ats'ay ni 
lagsaval Dios lay kamaka'oya' tachun yu 


junil. 22 XIhiyucha ni Dios laqa'il tacha lapa- 


naki yu ox junita por ixlhakapu'ati. 

23 Ta'an chuncha lhitstoqkanta 
Abraham ni va chuncha laqa'ikal jantu 
vamun para yucha kats!ogkal, 24 vachu 


para kijnank!an. Chuncha laj'oxin laqts'in- 
kanau incha lIhakapu'anau Dios yu majku- 


juchogol kiJalhachimo'onuk'an Jesús 
tejkan ixnita. 25 ucha xtaqkal para 
kamagnikal por kintalaqalhink'an. Ex 


majkujuchoqokal para kintalaga'in ni Dios 


tacha lapanakni yu laj'oxin juntau. 
Tacha xajachal tejkan ox 
kintalaqts'inan ni Dios 


5 1 Chavay ni Dios kintalaqts'inan 
tacha laj'oxin lapanakni va por 


lhakapu'anau. Xlhiyucha oxamaktaun 
juntau kun Dios por yu makal kiJalha- 
chimo'onuk'an Jesucristo. 2 Vachu va 
por yucha lay katanuyau la ixjamapay- 
ninti ni Dios ta'an ox kintalaqts'inan 
talan lhiyanau. Vachu lhi'achantajuyau 
ni kamispayau ix'oxixtu ni Dios. 3 Jantu 
vamun yu! lIhitachantajuyau. Vachu! 
lIhi'achantajuyau mas maqanlqajnanau. 
K!atsayau ni maqanlqajnati makay para 
lay kamagantaulau. 4 Incha lay maqan- 
taulau yucha masuy ni va la p'as kilha- 
kapu'atk!an. Incha la p'as kilhakapu'at- 
klan yucha makay para apalay kapak- 
xan'iu yu Dios naul ka'alina!. 5 Incha 
pakxan'iyau, yucha jantu kalhimaxanau, 
lagsaval va chuncha kuna'. Chuncha 
k'atsayau va por kintaxtaqnitan ni 
Espíritu Santo y yucha kintamak'atsa- 
niyan ni Dios ayaj kintapaxkayan. 

6 Tejkan ists'anqay kintap'astak'an y 
jantu lay ix'aqtayjukanau ke'emank'an, 
va exnicha ni Cristo nil por kijnank'an 
mas jantu ixtoloyayau ni Dios. 7 Va 
laycha jantu matichun kanil por aqayn- 
taun mas ox kaval. Ka va lay kanil por 
aqayntaun incha ayaj ox laqts'in. 8 Pero 
ni Dios va inchine masul ni ayaj kinta'a- 
chaniyan. Tejkan vananaj magtaga- 
lhinin ixjuntau ex ni Cristo nil por 
kijnank!an. 9 Chavaycha laqts'inkanau 
tacha laj'oxin lapanakni por ixjak'alna 
ni Cristo tejkan maqnikal. Xlhiyucha 
k!atsayau ni kintamalaqtaxtuniyan ixlhi- 
lukuj ni Dios. 10 Tejkan t'alaxkaynin 
ixjuntau kun Dios, yu Ists'al nil por 
kijnank'an ex oxamaktaun juu kun Dios. 
Chavaycha oxamaktaun juntau, xlhi- 
yucha apalay ox k!atsayau ni kintama- 
lagtaxtuyan va por kujchoqotacha. 

11 Jantu vamun yu'. Vachu ay makayau 

ni Dios por yu makal kiJalhachimo'onu- 
k'an Jesucristo. Va por yucha chavaycha 
oxamaktaun juntau kun Dios. 


Yu lhinin pu'alil yu makal Adán pero 
yu ox jatsukunti pu'alil yu 
makal ni Jesucristo 


12 Yu talagalhin pu'alil yu makal 
qayntaun lapanaki yu ixjunkan Adán. 

Va xlhiyucha alil Ihinin. Chuncha tachun 
ni lapanakni va yucha lhini'oyau, va por 
tachun maqgtagalhininau. 13 La maqancha 
ix!alin ixtalaqalhink'an ni lapanakni mas 
jantuka' iststoqk!an ixlhachimo'on Dios. 
Pero tejkan jantuka' iststoqkan, ex jantuka' 
ixmakakan kuenta yu talagalhin. 14 Tejkan 
ixtlajun ni Adán tus tejkan ixtlajun ni 
Moisés, ni lhinin ixlhit'ajun tap'asta mas 
jantuka' ixtamispay lapanakni yu 
lhinaunkan. Tanil mas ixtalaqalhink'an 
jantu kaval tacha ni Adán yu jantu kagala- 
smaklhi ni Dios. Chuncha ni Adán masuy 
ni maqsk'iniy kamil aqayntaun. 

15 Pero ixtalagalhin ni Adán jantu 
chun kaxajchal tacha yu vali'iy kintaxtaq- 
niyan Dios. Chuncha yu makal qayntaun 
lapanaki lIhixajchal ni pumalhuu lapanakni 
katanil. Pero kintamapayniyan aqayntaun 
lapanaki yu junkan Jesucristo. XIhiyucha 
apalay lhuu talhaval ixjamapayninti ni 
Dios yu kintaxtaqniyan kimpumalhuuk'an. 
16 Yu ixtalagalhin ni Adán jantu lhixaja- 
chal tacha yu xta!a ni Dios. Tejkan 
puxkaulaqts'inkal ni anchanu talagalhin 
yucha xajchal maqanlqajnati. Pero mas 
lhuu kintalagalhink'an ni Dios va kintama- 
payniyan. Chuncha xajtachal para kinta- 
laqts'in tacha laj'oxin lapanakni kajuu. 

17 Chuncha va por ixtalagalhin qayntaun 
lapanaki yu lhinin lhit'ajun tap'asta. Ex 
por yu makal Jesucristo apalay kalhitsu- 
kuyau tap'asta la ketsukuntik!an tachun ni 
kijnan yu laga'iyau yu ay ixjamapayninti 
ni Dios. Yucha kintaxtaqniyan para kinta- 
laqts'in tacha laj'oxin lapanakni. 

18 Ex chuncha ixtalaqalhin ni anchanu 
lapanaki Ihixajchal ixmaqanlqajnatk'an 
tachun ni lapanakni. Vachu va chuncha yu 
ox ixjatsukunti yu aqayntaun, yu Jesu- 
cristo, yucha lhixajchal para tachun kalaq- 
laqts'inkal tacha laj'oxin lapanakni 
kataval. 19 Vachu por ni anchanu lapanaki 
yu jantu ixqalasmat!a ni Dios, xlhiyucha la 
pumalhuu taval magtagalhinin. Pero yu 
agayntaun lapanaki yucha ox ixqalasmat!a 
ni Dios, xlIhiyucha pumalhuu taval tacha 
laj'oxin lapanakni. 

20 Ixlhachimo'on ni Dios va ts'oqkal 
para katasul ni va lhuu ixlaqtaqalk'an ni 


magtagalhinin. Pero tejkan talhaval 
ixlaqtaqalk'an ni magtagalhinin, ex 
apalay talhaval ixjamapayninti ni Dios. 
21 Ex chuncha ni talagalhin lhit'ajun 
tap'asta para ka'alil Ihinin. Vachu va 
chuncha ixjamapayninti ni Dios 
lhit'ajun tap'asta para kaxajcha'au tacha 
laj'oxin lapanakni. Chuncha alil ni jatsu- 
kunti yu jantu agtaun kami'oya!, va por 
yu makal kiJalhachimo'onuk!an 
Jesucristo. 


Ni Cristo kintaxtaqniyan yu 
sast'i jatsukunti y jantucha 
kintapaxtoqniyan ni talaqalhin 


1 ¿Ex tas kanaunaucha? ¿Va katay- 
lha'anau maqgtagalhinin para 

chuncha apalay ox kintamapaynin ni 
Dios? 2 Jantu agtaun. Tejkan lhakapu'au 
va tacha kaniucha y jantucha kintapa- 
xtoqniyan ni talagalhin. Xlhiyucha 
jantucha lay taylha'anau magtaqgalhinin. 
3 ¿Jantuka! k!atslayat'ik incha 
aqchaj'ajuu por lhakapu'au ni Jesu- 
cristo, yucha masuy ni va tacha lhitanuu 
la ixlhinin ni Jesucristo? 4 Ex chuncha 
tejkan aqchaj!tauyau yucha masuy va 
tacha kaniucha y kamaknukaucha. Ex 
va tacha takukchogoo vachu va tacha ni 
Cristo takukchogol por ixtap'asta 
kimPay Diosk'an. Chuncha tapasal para 
kataylha'au kun yu sasti jatsukunti. 

> Incha lagsaval ch'antaun kajuu 
kun Cristo la ixlhinin ex va tacha 
kaniucha. Ex vachu' ch'antaun kun 
yucha kalhitsukuyau yu sast!i jatsukunti 
vachu va tacha kujchogol ni yucha. 6 Ex 
chuncha k!atsayau tejkan xtukmuk'akal 
laka kurus ni Jesús ancha mi'ol yu 
maganiya' ketsukuntik!an para kami'ol 
yu xaputsuku talagalhin. Ex jantucha 
lay kamakau yu tacha lhinajun yu tala- 
qalhin. 7 Chavay yu nitacha kun Cristo 
va oxamaktaun junita, jantucha muk'a- 
nikan ni talagalhin. 8 Ex chun niucha 
kun Cristo, xlhiyucha lhakapu'anau ni 
vachu katsukuchogoyau kun yucha. 
9 Klatsayau ni Cristo kujchoqol mas ixni- 
tacha y xlhiyucha jantucha kanicho- 
goya". Yu lhinin jantucha kalhitsukul 

tap'asta kun yucha. 10 Tejkan nil, va 
agtauncha nil para jantucha kalhitsukul 
tap'asta ni talaqalhin. Chavaycha va 
kujchogotacha y yu ixjatsukunti va ixna- 
vincha ni Dios. 11 Vachu va chun kak'a- 
tslant'ik va tacha k'anitlikcha, xlhiyucha 
jantucha tapaxtoqniyan yu talagalhin. 
Chavaycha va tacha kak'ujch'o'ot!ikcha y 
metsukuntik'an va ixnavin Dios yu talaq- 
tslinan ch'antaun kun Cristo Jesús. 12 Klhi- 
yucha jantucha kaxtaqnin lakatin ni tala- 
galhin para kalhitsukul tap'asta la milaka- 
tunajk!an yu kami'oya'. Jantucha kama- 
k'at'ik laqtagal yu task'iniy milakatunaj- 
klan. 13 Jantucha k'amak'aunit'ik milaka- 
tunajk'an para kapu'alil yu talagalhin. 
K!amaqxt'aqnit'ik ni Dios. Mas va tacha 
kanitlikcha chavaycha k'ujch!o'ot!at'ikcha. 
K!amaqgxt'aqnit'ik milakatunajk'an para 
kamak'at'ik yu ox kalaqts'il ni Dios. 14 Yu 
talagalhin jantucha kalhitsukuya! tap'asta 
la metsukuntik'an. Jantucha tamuk'aniyan 
laqtaqal ni lhachimo'on, va tamapayniyan 
ni Dios. 


Ix'oqxtamatin Dios juntau 


15 ¿Exni? Incha lagsaval jantucha 
kintamuk'aniyan lagtagal ni Ihachimo'on 
y kintamapayniyan ni Dios ¿Ex laycha 
kataylha!anau magtagalhinin? ¡Jantu 
tstuniy! 16 ¿Jantu k'ats'ayat'ik ni va ix'oq- 
xtamatin unt'at'ik taun ukxtin para kama- 
k'anit'ik yu talhijunan? Incha mak'!ayat'ik 
yu lhinajun yu talaqalhin ex va ix!oqxta- 
matin talagalhin unt'at'ik. Chuncha lhixa- 
jachal lhinin. Incha mak'ayat'ik yu 
lhinajun Dios ex va ixloqxtamatin Dios 
unt'at'ik. Va lIhixajachal ni ox unt'at'ik la 
metsukuntik'an. 17 Kaxtaqniu lIhimalaqpu- 
chuncha ni Dios. Mas uxiknank'an ix!oq- 
xtamatin talagalhin ix'unt'at'ik pero la'a'i- 
t'ik kun tachun melhanutk'an ni chivinti 
yu malanik'ant'ik. 18 Lagt'axt'ut'attikcha la 
mintalaqalhink'an ex unt'at'ikcha oqxta- 
matin yu ox t'i'ukxunt'ayat'ik. 19 Chuncha 
klaxaqalayau para ox kamala'asit'ik. 
Magancha magxt'agk'ant'ik la ixtap'asta 
yu talagalhin para k'amak'at'ikcha yu 
jantu ox. Chuncha akch'int'amat'ik yu 
lhinajun Dios. Chavaycha 


k'amagxt'aqnit'ik milakatunajk'an para 
ixloqxtamatin Dios k'a'unt'ik y ox 
kat'itukxunt'ayat!ik. 20 Tejkan ixlogxta- 
matin talagalhin ix'unt'at'ik ex jantu 
kamak'at'ik yu lhinaunkan para ox kata- 
lagts'in ni Dios. 21 Pero ¿tisuncha 
ixla'aliyat'ik? Yu milhilhajatk'an ixju- 
nita va yu chavaycha lhimaxananat'ik, 
va yu lhixajachal yu lhinin. 22 Pero 
chavaycha laqt'axt'ut'at'ikcha ni talaqa- 
lhin, ix'oqxtamatincha ni Dios unt'at'ik. 
Va kun yucha lhit'aunat'ik milhilhajat- 
klan yu lhixajachal ni jatsukunti yu 
jantu aqtaun kami'oya!. 23 Yu lhilhajati 
yu jalhimapalnan ni talaqalhin va 
lhinin. Pero yu xta'a ni Dios yucha va 
jatsukunti yu jantu aqtaun kami'oya! 
incha ch'antaun juntau kun Cristo Jesús 
kiJalhachimo'onuk'an. 


Ni lIhachimo'on yu Dios xtaqnil Moisés 
jantucha kintamuk'aniyan laqtagal 


1 Ket'lalagaunin, uxiknan yu 

misp'ayat'ik ni lIhachimo'on, 
k!atslayat'ik ni Ihachimo'on lhit'ajun 
tap'asta kun qayntaun lapanaki vamun 
tejkan vananaj kujta. 2 Incha kanil ex 
jantucha paxtoqniy. Tejkan qayntaun 
xanati vananaj tlajun ixapay ex vanaj 
yucha ixnavin, va chuncha najun ni 
lhachimo'on. Pero incha kanil ni xapay 
ex ni anchanu lhachimo'on jantucha 
paxtoqniy ni xanati. 3 Chuncha tejkan 
vananaj tlajun ixapay incha kat!atsuku- 
chogol aqayntaun jo'ati ex maqtaqa- 
lhinin. Pero incha kanil yu ixapay ex 
jantucha paxtoqniy ni anchanu lhachi- 
mo'on. Lay kat'atsukuchogol aqayntaun, 
ex jantucha talagalhin kaval. 4 Ex 
chuncha, ket!lalaqaunin, ni lhachimo'on 
paxtoqniy qayntaun lapanaki vamun 
tejkan vananaj kujta. Uxiknan va tacha 
k!anitlikcha tejkan nil ni Cristo. 
Chuncha ni lIhachimo'on jantucha tamu- 
k'aniyan laqtaqal. Ex chuncha kat'ats'u- 
k'ut'ik kun yucha yu ixnitacha pero 
kujchogotacha. Chuncha kaval para 
ka'alil la ketsukuntik'an yu kalhipa'inil 
ni Dios. 5 Tejkan vali'iy lapanakni 
ixjuntau, ni Ihachimo'on 


249 


ROMANOS 





ixkintapaxtoqniyan. Pero jantu ixmakapu- 
tunau yu lhinajun, va ixmaqtaqalhinanau. 


Chuncha lhixajchal lhinin. 6 Pero 
chavaycha jantucha kintamuk'aniyan 
laqtaqal ni lhachimo'on. Yucha va tacha 
tach'inin ixkintalhittaunan, pero 
chavaycha va tacha kaniucha y jantucha 


kintapaxtoqniyan. Ni Espíritu Santo kinta- 
xtagnitan yu sast'i jatsukunti para katapa- 


tsaniu ni Dios. Jantucha kintapastaktuyan 


yu magancha jats'oqkal laka Ihachimo'on. 


La alin talaqalhin la ketsukuntik'an 


7 ¿Ex chuncha tas kanaunaucha? ¿Va 
ixlaqtagal ni Ihachimo'on ni alin kintala- 
qalhink!an? Jantu tstuniy. Incha jantu 
ka'alil ni lIhachimo'on ex jantu lay ox 
kakmispal yu talagalhin. Incha jantu 


kats!ogkal ni jantu ka!akch'ip'i ex jantu ox 


kajk'atsal ni va talagalhin tejkan k'ak- 


cha'an. 8 Pero tejkan lhinaunkal tu'uchun, 


ex tanul yu talagalhin y apalay kimakal 


para kakmagtagalhinil. Incha jantu ka'alil 


ni lIhachimo'on ex jantu la p'as kaval yu 
talagalhin, va tacha kanilcha. 9 Taun 
julchan tejkan jantuka! xakmispay ixlha- 
chimo'on Dios va oxamaktaun xaktijuyal. 
Pero tejkan kmispal yu lhinaunkan ex yu 
talagalhin tap'asnichogol tus va tacha 
kaknil. 10 Ex chuncha yu lhachimo'on va 
ts'oqkanta para ka!alil yu ox jatsukunti. 
Pero kit'in kilhixajniyachal yu lhinin. 

11 Tejkan lhinaunkal tu'uchun, ex ni tala- 
qalhin va kimakanul. Jantu kakmakal yu 
lhinaunkan, ex chuncha va tacha 
kimaqnil. 12 Ex chuncha lagsaval ni 
lhachimo'on la ox junita y tachun yu 
lhinaunkan va minchal kun Dios, laqsaval 
junita y ox. 


13 Ex chuncha yu lhachimo'on, mas ox 


junita, ¿va kixajnichal para kaknil? Jantu 


tstuniy. Va alil para ox katasul tacha junita 
yu talagalhin. Yu talaqalhin putapatsay yu 
ox lhachimo'on para kixajnichal lhinin. Ex 


chuncha yu talagalhin va lhuu talaqalhin 
xajachal. 14 Ox k'atsayau ni lIhachimo'on 
minchal kun ni Espíritu Santo pero kit!in 


va klapanaki kunita. Va tacha kakst!anikal 


yu talaqalhin para kakmakal yu lhinajun. 
15 Jantu ikmalagasiy yu ikmakay. Jantu 


ikmakay tacha yu ikmakaputun y yu 
jantu ikmakaputun va yucha ikmakay. 
16 Klhakapu'an ni va ox ni lhachimo'on. 
Xlhiyucha va jantu ikmakaputun ni tala- 
qalhin yu ikmakay. 17 Ex chuncha va 
tacha jantu kit'in ikmakay ni lagtagal. 
Yu makay va yu talagalhin yu alin la 
ketsukunti. 18 Ijk!atsay ni jantu tu'uchun 
ox lay ikmakay la ketsukunti. Mas ayaj 
ikmakaputun yu ox jantu kaklhitsukul 
tap!asta para kakmakal. 19 Jantu 
ikmakay yu la ox yu ikmakaputun. Yu 
ikmakay va yu jantu ox yu jantu ikma- 
kaputun. 20 Ex chuncha incha ikmakay 
yu jantu ikmakaputun ex jantu va yu 
kit'in ikmakay, yu makay va yu talaga- 
lhin yu alin la ketsukunti. 

21 Chuncha ikmakay kuenta ni mas 
ikmakaputun yu ox pero jantu lay por 
yu talagalhin yu alin la ketsukunti. 22 La 
kilhitsukunu! ayaj klhi'achantajuy ixlha- 
chimo'on ni Dios 23 pero la kilakatunaj 
iktemay aputaun lhachimo'on. Yucha 
talach'apay kun ixlhachimo'on ni Dios 
yu tanun la kijatapastak'ati. Chuncha 
kinch'ilha'an yu xalhachimo'on talaga- 
lhin yu alin la kilakatunaj. 

24 ¡Payniycha ni kit'in! ¿Tastayucha 
kimalagtaxtuniya' ni aniy lakatunaj yu 
kilha'an laka lhinin? 25 ¡Ikxtaqniy 
lhimalagpuchuncha ni Dios yu kimalaq- 
taxtuya! por kiJalhachimo'onuk'an Jesu- 
cristo! Ex chuncha la kijatapastak'ati 
iktapatsaniputun ixlhachimo'on ni Dios. 
Pero tacha vali'iy lapanaki, iktapatsaniy 
yu xalhachimo'on talagalhin. 


Ni Espíritu Santo 
kintaxtaqniyan jatsukunti 


8 1 Ex chuncha chavaycha jantucha 
tu'uchun laqgtaqal muk'anikanau ni 
kijnank!an yu titukxuyanau kun Cristo 
Jesús, incha jantucha katijuntayau tacha 
yu vali'iy lapanakni, va katijuntayau 
tacha lhinajun yu Espíritu Santo. 
2 Chavay ni Espíritu Santo xta'a jatsu- 
kunti yu minachal kun Jesucristo. 
Chuncha kimalagtaxtul la kintalaqalhin 
yu lhixajachal lhinin. 3 Yu vali'iy lapa- 
nakni ixtatstanqaniy tap'asta para lay 

katamakal yu ixlhinajun laka Ihachimo'on. 
Pero Dios malagachal isTs'al para kalhi- 
tsukul lakatunaj tacha kijnan yu magtaga- 
lhinanau. Chuncha kintamaxtunin la ixta- 
p'asta ni talaqalhin. 4 Chuncha makal para 
OX kintalaqts'in ni Dios tacha yu lhinajun 
ixlhachimo'on. Chuncha lhitapasayau ni 
kijnan yu jantucha katijuntayau tacha yu 
vali'iy lapanakni, va katijuntayau tacha 
lIhinajun ni Espíritu Santo. 5 Yu vali'iy 
lapanakni tapastak!a katamakal vamun 
tacha yu'uncha tamakaputun, pero yu 
talhitlajun ni Espíritu Santo tapastak!a 
tacha katamakal yu lhinajun ni Espíritu 
Santo. 6 Yu xajatapastak'ati yu vali'iy 
lapanaki lIhixajachal lhinin, pero ixjatapa- 
stak'ati ni Espíritu Santo lhixajachal yu ox 
jatsukunti yu oxamaktaun. 7 Yu vali'iy 
lapanaki pastak'a kamakal tacha yucha 
makaputun, va ixtlalaxkaya! junita ni Dios. 
Jantu makay kuenta ixlhachimo'on ni 
Dios, jantu lay to'oyay. 8 Yu tatitukxun- 
tayay tacha vali'iy lapanakni jantu 
lIhipa'iniy ni Dios. 

9 Pero uxiknan jantucha kats'uk'uttik 
tacha vali'iy lapanakni. Va lhittaunat!ik ni 
Espíritu Santo incha lagsaval ix'Espíritu ni 
Dios alinta kun uxiknan. Pero yu jantu 
kalhitsukul ix'Espíritu ni Cristo, jantu 
ixnavin Cristo kaval. 10 Incha ni Cristo 
alinta kun uxiknank'an ex ni Dios laj'oxin 
tamakanin. Mas la milakatunajk'an va 
tacha k'anit'ik por yu talagalhin, pero la 
milhitsukunuk'an va k'ujt'at'ik. 11 Ni Dios 
majkujuchogol ni Jesús tejkan ixnita. 
Chuncha incha ix'Espíritu Dios alinta kun 
uxiknan ex vachu la milakatunajk'an yu 
mi'ojoy kataxtaqnichogoyan jatsukunti. 
Chuncha kamakaya! por ix'Espíritu yu 
alinta kun uxiknank'an. 

12 Ex chuncha, ket'alaqaunin, alin yu 
magqsk'iniy katapatsaniu pero jantucha 
maqsk'iniy kamakau yu ixmakaputunau 
tacha vali'iy lapanakni. 13 Incha kat'itukxun- 
tlayapitik makanan yu talagalhin ex k'aniya- 
pitik. Pero incha por ixtap'asta ni Espíritu 
Santo k!amaqni'oyapitik yu talagalhin, ex 
katsluk'uyapitik. 14 Tachun yu lakma'uk- 
xuntayaniy ix'Espíritu ni Dios yu'uncha 
sas'atlancha Dios tajunita. 15 Yu Espíritu yu 


la'a'it'ik, yucha jantu talha'anchoqoyan la 
xajatsukunti talhanti. Yucha va tama- 
kayan sas'atlan Dios. Ex por ni Espíritu 
tlasaniyau ni Dios, naunau: “¡KimPay, 
kimPay!” 16 Ni Espíritu Santo kintamak'a- 
tsaniyan la kilhitsukunuk'an ni va sas'a- 
t'an Dios juntau. 17 Chavaycha incha 
sas'at'an juntau ex vachu kintamapasa- 
niyan ixmagaliti yu kintapaxtoqniyan 
kat!alaqa'iyau kun Cristo. Chuncha kuna! 
incha t'amaganlgajnanau para vachu 
kat'alaqa'iu yu ix'oxixtu. 

18 Kitlin ox ijk'atsay ni tachun yu 
chavay lhamaganlgajnanau jantu ay 
kaval tacha ix'oxixtu Dios yu kintamasu- 
niyanka!. 19 Tachun yu makal ni Dios va 
ayaj tapakxan'ita ni anchanu julchan 
tejkan Dios kintamasuyan ni va sas!atlan 
juntau. 20 Tachun yu makakal va 
jantucha ox val. Jantu va chuncha 
kajunputulcha, va chuncha lhinaunkal. 
Pero mas chuncha val, va si tapakxan'iy 
21 ni julchan tejkan kalaqtaxtuya' yu 
t'ajun talakt'ilhini', tejkan oxamaktaun 
katalaga'iya! ixloxixtuk!an ni sas'at'an 
Dios. 22 K'atsayau ni lakamunukpa' tus 
chavaycha va jat'ijninta, tacha tejkan 
jamaganlgajnan qayntaun xanati tejkan 
maglagavanan. 23 Jantu vamun ni laka- 
munukpa! jat'ijnin, vachu kijnank'an. 
Lhit'aunau ni Espíritu Santo, yucha yu 
p'unaj kintaxtaqnitan ni Dios. Magan- 
lqajnanau y pakxan'itau ni anchanu 
julchan tejkan ni Dios ox kintamakayan 
sas'atlan, tejkan oxamaktaun katajuna!' 
kilakatunajk'an. 24 Dios kintamalaqta- 
xtun y kintamakan para kapakxan'iu yu 
ox. Pero incha k'alaqts'icha yu kap'ak- 
xan'it'i ex jantucha maqsk'iniy kap'ak- 
xan'it'i. Jantu matichun pakxan'iy yu 
Ihittajuncha. 25 Pero incha laqsaval 
pakxan'iyau yu jantuka' laqts'inau, ex 
vananaj kun magantaulati pakxanau. 

26 Vachu ni Espíritu Santo kinta'aq- 
tayjuyan tejkan kintatslanganiyan 
tap'asta. Jantu ox k!atsayau tisuncha 
kask'iniu Dios. Pero yu Espíritu Santo 
yucha tapayniy por kijnank'an, va lhija- 
t'ijnin yu jantu lay naunkan. 27 Ni Dios 
yu jalagts'iniy ixjalhanutk'an ni 

lapanakni yucha mispay tacha pastak'a 
ix'Espíritu. K!atsa'ojoy yu sk'in ni Espíritu 
Santo tejkan tapayniniy por ixlapanakni 
tacha najun ni Dios. 


Jantu tu'uchun lay kintamamakauniyan 
ixjapaxkanti ni Dios 


28 Ox k!atsayau ni para yu ta'achaniy 
Dios, ni Dios makay para ox kaxaj!'ochal 
tachun yu tapasay la ixjatsukuntik'an. Va 
yu'uncha yu jalakjunta!ita Dios para 
kataval tacha yucha najun. 29 Ni Dios 
jalakmispal ixlapanakni tejkan jantuka' 
ixtatsukuy. Jalaksaklhi para kataval tacha 
ni Cristo Sas'at'a, ex chuncha ni Cristo 
tacha xajaya! kaval yu pumalhuu ixt'ala- 
gaunin. 30 Yu jalaksakta vachu yu'uncha 
jalakjunta'ita. Vachu yu jalakjunta!ita 
yu'uncha jalaqts'intacha tacha laj'oxin 
lapanakni. Yu jalaqts'inta tacha laj'oxin 
lapanakni, yu'uncha jamaqgxtaqnita 
ix'oxixtu. 

31 ¿Ex por tachun yu aniy tisuncha 
kanaunaucha? Incha Dios alinta kun 
kijnank!an ex jantu matichun tu'uchun lay 
kintamakaniyan. 32 Dios jantu kama!'al 
Sas'at'a, va magxtaqlhi para kamaqnikal 
por kintachunk'an. Chuncha incha kinta- 
xtaqnin Sas'at!a ex lagsaval chux kinta- 
xtaqniyan. 33 ¿Ta'ayucha lay kintatislaj- 
mayan yu kintalaksaktan ni Dios? Va Dios 
yu ox kintalagts'inan. 34 ¿Ta'ayucha lay 
kintamuk'aniyan laqtaqal? Ni Cristo nil y 
kujchogol, ex taulnil la ixlhijakanaj ni 
Dios, ancha kintalhitapayniyan. 35 ¿Ta'a- 
yucha lay kintamamakauniyan yu ixjapa- 
xkanti ni Cristo? Jantu yu jamaganlgaj- 
nati, jantu yu lhita'ay la ketsukuntik'an, 
jantu yu kintalhixkayan, jantu yu ay 
chavan, jantu tejkan kintatstanganiyan 
kilaqgch'itk'an, jantu tejkan va laycha 
kaniu, jantu tejkan kintamaqniputunan. 
36 Va chuncha ts'ogkanta, va junkan ni 
Dios: 

Por uxint'i va lhilhiy 
kintamagniputunan. 
Kintalaqtslinan tacha borregos yu va 
laycha kalaqmagqnikal. 
37 Pero mas tachun yu anchanu iktapa- 
sayau, si ikmaqgalhaja'oyau kun ixtap'asta 


ni Cristo yu kintapaxkayan. 38 Tus ox 
ijk'atsay ni jantu tu'uchun lay kintama- 
makauniyan ixjapaxkanti ni Dios, jantu 
yu lhinin, jantu yu tapasay la ketsukun- 
tik'an, jantu ixmayulnin Dios vachu' 
jantu yu aqmogxnun, jantu yu chavay 
tapasay, jantu yu katapasaya', jantu 
tu'uchun yu lhitlajun tap'asta, 39 mas yu 
alin talman, mas yu alin pulman, mas 
tu'tuchun yu makakanta, jantu lay kinta- 
mamakauniyan ixjapaxkanti ni Dios yu 
alin la ixjatsukunti ni Cristo Jesús 
kiJalachimo'onuk'an. 


Ni Dios jalaksakta sas'at'an ni 
Abraham yu israelitas tajunita 
para ixlapanakni kataval 


9 1 Kitlin va ixlapanaki Cristo, vachu 
ni Espíritu Santo k!atsay yu alin la 
kijatapastak'ati. XIhiyucha klajunau yu 
lagsaval, jantu klaklkanan. 2 Ayaj ikma- 
qaninin y taylha'an ixkanti kelhanuti. 
3 Va kakxtaqkal mas kakmuk'anikal 
maganlqajnati y mas jantucha ixnavin 
Cristo kakval, incha chuncha lay kata- 
laqtaxtul yu ket!alaqaunin, 4 yu sas'atlan 
Israel. Yu'uncha ni Dios jalaqa'ita tacha 
sas'at'an, va yuluncha lagxtaqnikan ix!o- 
xixtu Dios, va yu'uncha ni Dios jat!ata- 
makaul taun jatapastak!ati, va yuluncha 
lagxtaqnikal yu Ihachimo'on, va 
yu'uncha lakjunkal tacha maqsk'iniy 
katato'oyal ni Dios, va yu'uncha ni Dios 
lakjunil tacha kalaqpu'aqtayjul. > Ixjapa- 
yank'an ox ixtatitukxuyanal kun Dios la 
magancha. Va kun yu'uncha minchal ni 
Cristo tejkan val lapanaki, yucha ni Dios 
yu xoqta lhichimo'oy. Va yucha kato!o- 
yakal mas va tavanancha, va chuncha 
kavalcha. 

6 Jantu tachun talhakapu'an, pero 
jantu ka'oqspalal ixchivinti Dios. Yu 
taminchal kun Israel, vamun yu talhaka- 
pu'an va lagsaval sas'atlan tajunita. 7 Yu 
magancha taminchal kun Abraham, 
jantu tachun jalakmispakan tacha sas'a- 
t'an. Ni Dios va junil Abraham: “Vamun 
por yu Isaac ka'alina' yu sas'at'an yu 
minavin.” 8 Jantu tachun yu sas'atlan yu 
taminchal la ixlakatunaj Abraham va 

sas'at'an ni Dios. Vamun yu talaga'il ixchi- 
vinti Dios yu junil Abraham tejkan naul 
kamakaniya' yu laj'oxi. Va yu'uncha jalaq- 
tstinkan tacha ixmaqlagap'u. 9 Tejkan Dios 
junil ni Abraham ni kamakaniya' yu 
laj'oxi, va naul: “Exnicha kakminchogoya' 
y kalhitsukuya! sas'at!a ni Sara.” 

10 Jantu vamun yu'. Vachu! chuncha 
tapasal kun yu ixjunkan Rebeca. Va 
lhitsukul chiyan por yu Isaac yu magancha 
kimpayk'an. 11 Tejkan jantuka' ixtatsukuy 
y jantuka! ixtamakay yu ox u yu jantu ox, 
ni Dios laksaklhi qayntaun. Chuncha val 
porke Dios laksak!a yu laksakputun, jantu 
por yu tamakay lapanakni, va por yu 
najun Dios. 12 Chuncha junkal ni Rebeca: 
“Yu xajaya' katapatsaya', katapatsanikana' 
yu xap'isaga.” 13 Va chuncha ts'ogkanta, 
va naul Dios: “Va k'achanil ni Jacob pero 
va ikxkayl yu Esaú.” 

14 ¿Ex tas kanaunaucha? ¿Lhilayat'ik 
ni jantu ox makay ni Dios? Jantu lagsaval 
kaval. 15 Dios junil ni Moisés: “Kitlin 
kakpaxkaya! yu ikpaxkaputun, kakmapay- 
niya! yu ikmapayniputun.” 16 Ex chuncha 
jantu va por yu makay lapanaki, vachu 
jantu por ixtap'asta lapanaki, va por ixja- 
mapayninti ni Dios. 17 La ixchivinti Dios 
va junkal ni faraón, yu ixlhichimo'oy 
Egipto: “Kitlin klhilak'ulan para katasul 
kintap'asta por yu tapasay kun uxint'i. Ex 
lay kintamispal ni lapanakni mas va to'o- 
xtaycha lakamunukpa!.” 18 Ex chuncha yu 
Dios mapayniy yu mapayniputun. Incha 
makaniputun p'as ixjatapastak'ati aqayn- 
taun para jantu kalaga'il, vachu lay 
makay. 

19 Ex ka va kilajunau: “¿Vali'iycha 
muk'ay lagtagal ni Dios? Jantu matichun 
lay laktanchay yu Dios najun.” 20 Uxint'i 
vali'iy lapanaki k'at'i. ¿Vali'iycha xa!a- 
laycha ni Dios? ¿Yu aqchoq lay xagalay yu 
makal? Jantu, vachu jantu lay kajunil: 
“¿Valiliycha chuncha k'imak'atlicha?” 

21 Yu xamakana' agchoq, yucha lay makay 
tacha yu makaputun, lati agchogon yu 
lajk'us, lati yu vali'iy agchogon. 

22 ¿Ex tas kaval incha Dios va masu- 
putun tacha junita ixlhilukuj kun ixta- 
p'asta? Pero va magantaulni'ojota mas va 


yu tapaxtoqniycha ni lhinin. 23 Chuncha 
makal para kamispakal ni ayaj ay ix'o- 
xixtu yu kintaxtaqniyan ni kijnank'an yu 
kintamapayniyan. Kintalhilkanitan ix'o- 
xixtu yu kintaxtaqniyan. 24 Va kintajun- 
talitan ni kijnank'an mas lati israelitas 
juntau y lati yu jantu israelitas kataval. 
25 Vachu va chuncha najun la ixchivinti 
Dios yu ts'oqlhi Hoseas, najun ni Dios: 

Kaklakjuna! va kilapanakni mas 
jantu kilapanakni ixtajunita. 

Ni lapanakni yu jantu 
xaklak'achaniy, yu'uncha 
klak'achaniya". 

26 Vachu ni lapanakni yu 

ixlakjunkan, tejkan naul ni 
Dios: “Jantu kilapanakni 
k!a'unt!ik”, va yu'uncha 
kalakjuna' sas'atlan ni Dios yu 
kujta. 

27 Ni Isaías lhilaqpute'el ni Israel, va 
naul: “Ni sas'at'an Israel mas va qayn- 
lhuu tacha xakukuj lakamar tajunita, 
pero katalaqtaxtuya! vamun yu kaxajta- 
chal tacha lagsaval sas'at'an Israel. 

28 Yu Dios va niman lagsaval kalagla!o- 
xiya' ni lakamunukpa' tacha naul.” 

29 Vachu magancha naul ni Isaías: 

Ni Dios yucha p'as tacha 
xalhachimo'onu! tropas. 

Incha yucha jantu ixmakaul lati 
kilapanaknik'an yu sas'atlan 
Israel, 

ex ixlhixajcha'au va tacha yu 
tapasal xalapanakni Sodoma ali 
Gomorra, 

vachu va chun ixtapasau tus 
ixmi'ojoo. 


Lati ni israelitas jantu katalhakapu'al 
ni Jesucristo 


30 ¿Ex tas kanajuucha? Ni lapanakni 
yu jantu saslatlan Israel kataval mas 
jantu ixtalakxkajuy yu ox putsuku pero 
chavay Dios ox jalaqts'in por ixlhaka- 
pu'atk'an. 31 Yu israelitas ixtanajun ni 
Dios ox kalaqlaqts'il por katamakal yu 
lhinaunkan laka lIhachimo'on. Pero 
jantu laj'oxin kataval kun Dios. 

32 ¿Vali'iycha? Jantu ixtanajun ni Dios 

ox kalaglagts'il por katalhakapu'al. Vamun 
ixtalhi'ajin yu ixtamakay para laj'oxin 
kataval kun Dios. Ex chuncha ixjatapasta- 
k'atk'an va tacha taun chiyux yu kata!ay- 
stuklhi ta'an tatitukxuntayay. 33 Va 
chuncha ts'ogkanta, ni Dios najun: 

Aniy Sión yu laka putaulan 
Jerusalén kajktulaya! qayntaun 
lapanaki tacha taun chiyux yu 
katapu'aystuk'a! lapanakni, ancha 
katatagtaya!. 

Pero yu talhakapu'aniy ixchivinti, 
yu'uncha jantu tu'tuchun 
katalhimaxanana' la 
ixjatsukuntik'an. 

Ni israelitas jantu tamakay kuenta yu ox 
jatsukunti yu xta'a ni Dios 
1 0 1 Ket'alagaunin, tus la kelhanuti 
iknajun katalaqtaxtul ni israelitas 
y chuncha klaksk'iniy ni Dios. 2 Kit'in 
iknajun laqsaval ayaj tato'oyaputun ni 
Dios pero jantu tamispay tacha maka- 
kancha to'oyakan. 3 Jantu tamispay tacha 
lay ox kataval kun Dios, va ixlaqamank'!an 
tamakaputun ox ixjatsukuntik'an, jantu 
talhakapu'an ni Dios laj'oxin lay kalak- 
makal. 4 Tachun ni lIhachimo'on yu lhinaul 
Dios va kiilaqayntsachil ni Cristo. Klhi- 
yucha tachun yu talhakapu'an ni Cristo, ni 
Dios jalagts'in tacha laj'oxin lapanakni. 

5 Ni Moisés va ts!loglhi tas laycha ox 
kataval kun Dios por katamakal yu 
lIhinajun la ixlhachimo'on. Va naul: “Ni 
lapanaki yu kamaka'oya! yu lhinaunkan, 
va yucha kaputsukuya'.” 6 Ni Dios ox 
laqts'inan por kalhak'ap'up'i, xlhiyucha 
ixchivinti Dios najun: “Jantu maqgsk'iniy 
k'anau la melhanuti: ¿Ta'ayucha lay ka'al 
lakt'iyan para kalhimil ni Cristo?” 7 Vachu 
jantu maqsk'iniy kap'ast'akt!i: “¿Ta'ayucha 
ka'al laqnin para k'amaxt'uch'!o'o ni Cristo 
laka Ihinin?” 8 ¿Tas najun? Va najun: “Ni 
chivinti yu maqsk'iniy, yucha alin la 
minkil, vachu alin la melhanuti.” Yucha ni 
chivinti yu lhakapu'anau, va yucha klaq- 
pute!eyau. 2 Incha kun minkil k'anau ni 
Jesús va yucha miJalhachimo'onu' y la 
melhanuti k'alhak!ap'up'i ni Dios majkuju- 
chogol tejkan ixnita ex k!alaqt'axttuye'e. 


10 Tus la kelhanutik'an maqsk'iniy 
k!alhak'ap'up'i para ox kalagts'in ni 
Dios y la minkil maqsk'iniy klanau yu 
lhak'ap'up'in para k'alagt'axt'u. 

11 Tacha ts'ogkanta la ixchivinti 
Dios: “Tachun yu katalhakapu'ana!, 
yu'uncha jantu katatamaxaniya!.” 12 Va 
agstanchun mas va talayucha kaval mas 
yu israelitas mas yu jantu israelitas 
kataval. Yu Dios yucha ixJalhachimo!'o- 
nuk'an tachun ni lapanakni y jaxta!a yu 
laj'oxi tachun yu tatapayniniy. 13 Najun 
la ixchivinti: “Mas va ta'ayucha kata- 
payninil ni Jalhachimo'onu', yucha 
kalaqtaxtuya!.” 

14 Pero ¿tas kataputapayninil incha 
jantu talhakapu'an? ¿Tas katapulhaka- 
pu'alcha incha jantu aqtaun taqasmat!a? 
¿Tas katapugasmaklhicha incha jantu 
matichun jalaqpute'eniy? 15 ¿Tas kata- 
pulaqpute'elcha incha jantu jamalaga- 
chakan? Ts'ogkanta la ixchivinti ni Dios, 
najun: “Ayaj k'us tejkan tachin yu talaq- 
pute!ey yu ox chivinti.” 

16 Jantu tachun ni israelitas kataga- 
lasmak'oputul yu laj'oxi chivinti. 
Chuncha magancha ts'oqlhi ni Isaías yu 
ixnajun: “Jalhachimo'onu', ¿talayucha 
kintalhakapu'anincha yu klaqpute'eu?” 
17 Ex chuncha lhakapu'ankan tejkan 
qasmakkan y qasmakkan tejkan laqpu- 
telekan ixchivinti Cristo. 

18 Pero kit'in klalhisakmiyau: ¿Lhila- 
yat'ik lagsaval jantu kataqasmaklhi ni 
israelitas? Chun, taqasmaklhi. Najun la 
ixchivinti Dios: 

Yu chivinti laqpute'ekan tus 
talakapuchun lakat'un, 
tus cha'al talan tamaktayachal ni 
lakamunukpa'. 
19 Pero vachu klalhisakmiyau: ¿Jantu 
katamalagasil yu ox chivinti yu sas'at'an 
Israel? Pero yu Moisés yucha p'unaj 
jalaqpute'enil yu naul ni Dios: 
Klamakayau para k'alhixiyaxt'ik 
ni lapanakni yu jantu 
kilapanakni kataval. 
Va kaklaqxagalaya' yu jantu 
katalhitsukul ox jatapastak'ati, 
xlhiyucha k'alhiluk'ujlayapitik. 

20 Vachu Isaías jantu katalhanal. 
Magancha jalaqpute'enil yu naul ni Dios: 
Kintatemal yu jantu aqtaun 
kintalakxkaul. 
Klaktasunil yu jantu aqtaun 
kintalhasakminil. 
21 Pero laklhichivinkan sas'at'an Israel 
ta'an naul ni Dios: “Tachun ni julchan 
xakch'ix!iputun la kimaka' para ixkinta- 
laqmil kilapanakni mas va jalaktu'unun y 
jantu kintaqalasmakputul.” 
Ni Dios jalaksaktacha yu sas'at'an Israel 
1 1 1 Chavay klalhisakmiyau, ¿Lhila- 
yat'ik ni Dios lakmaj'antacha ixla- 
panakni? Jantu tsluniy. Kitlin vachu israe- 
lita kunita, va ixpuxniunti ni Abraham 
kunita, va ixmaglagap'u Benjamín kunita, 
yu ists'al Israel. 2 Ni Dios jantu kalak- 
maj'al ixlapanakni yu p'unaj ixjalaksak- 
tacha. ¿Jantu misp'ayat'ik yu tstoqkanta 
ta'an Ihichivinkan ni Elías? Tejkan yucha 
tlachivinil ni Dios va jalakslajlhi yu sas'a- 
t'an Israel, va naul: 3 “Jalhachimo'onu', 
tachun yu ixtalaqpute!ley minchivinti 
jalaqmaqni'okal. Vachu yu altares ta'an 
ixtato'oyayan va talakt'ilhi'ol. Vamuncha 
kit'in kxajt'aunachal pero vachu kintamaq- 
niputun.” 4 ¿Pero ex tas lIhigaltayanal ni 
Dios? Va naul: “Kit'in klaklhilkata laqa- 
tujun mil jo'akna yu kilapanakni, 
yu'uncha jantu aqtaun tata!aqtsoqoqtaniy 
ni dios yu junkan Baal.” 5 Ex chavaycha 
vachu va chun ni vananaj taxajtachal lati 
israelitas yu ixlapanakni Dios yu jalak- 
saklhi va por jalakmapaynil. 6 Chuncha 
jalaksaklhi por ixjamapayninti, jantu 
jalaksaklhi por tamakal yu laj'ox. Incha 
kaval por tamakal yu laj'ox ex jantucha 
kaval vamun por jalakmapaynil ni Dios. 

7 Ex chuncha yu ox jatsukunti yu ixta- 
lakxkajuy ni israelitas jantu katatemal. 
Vamun yu ixjalaksakta ni Dios, yu'uncha 
tatemal. Yu alati la p'as jalakmakanikal 
ixjatapastak'atk!an. 8 Chuncha ts!ogkanta 
la ixchivinti Dios: “Ni Dios va la p'as jalak- 
makanil ixjatapastak'atk'an. Jalaqxtaqnil 
lagchul yu jantu pulakavanankan ali 
aqaxqol yu jantu paqasmaknankan, mas 


tus chavaycha.” 9 Vachu va chun 
tsloqlhi yu David, va naul: 

Yu ixlakvaytk'an va kalhixajchal 
tacha isqapak'an, katatajuchal 
laqa ch'oqgxni. 

Ex chuncha para 
katamaganlgajnal tacha 
tapaxtoqniy. 

10Va katalaqputs'islhi para jantucha 
katalakavanal. 

Va si katatagentatitukxuntayalcha. 


Katalaqtaxtuya' yu jantu 
israelitas kataval 


11 Ex klalhisakmiyau, ni tejkan 
lak'aystuk'ukal ni israelitas por ixlhaka- 
pu'atk'an, ¿Ihilayat'ik va para jantucha 
katalhakapu'anchoqol? Jantu. Alil ixlaq- 
taqalk'an, xlhiyucha tapaxtoqnil yu 
jantu israelitas kataval ni lay katalaqta- 
xtul. Talaqtaxtul para katalhixiyaxlhi yu 
israelitas. 12 Va por ixlaqtagalk'an ni 
israelitas tatstanqal. Chuncha ox lhixaj- 
chal para yu alati lapanakni lakamu- 
nukpa! yu jantu israelitas kataval. Ex 
chuncha tejkan ni israelitas katatanu- 
chogotachal kun Dios mas apalay ox 
kaxajtachal por tachun yu lapanakni. 

13 Uxiknank'an yu jantu israelitas 
k!a'unt'ik, va inchine' klajunau. Va klhi- 
lak'ulakal y ikmalaqachakal kaklaktapa- 
tsanil yu jantu israelitas kataval. La ox 
klhilay kilhitapatsa. 14 Iknajun por kilhi- 
tapatsa lay katalhixiyaxlhi lati yu 
kint!a'israelitas. Chuncha katalhaka- 
pu'anputul vachu', ex lay katalaqtaxtul. 
15 Tejkan ni Dios jantu kalaglaga'il ni 
israelitas, yucha ox lhixajchal para yu 
alati lapanakni, para lay oxamaktaun 
kataval kun Dios. ¿Ex tas katapasayacha 
tejkan kalaqlaqa'ichoqokana! yu israe- 
litas? Mas va tacha janinin kataval, 
katakujchogoya'. 16 Yu'uncha va tacha 
xaskititi ni pan. Tejkan makakan pan yu 
p'unaj che'e'ikal laka skititi va moqsla- 
nikanta ni Dios. Yucha naunputun 
tachun yu skititi vachu ixnavin ni Dios. 
Vachu va tacha xamaqlaqap'u aqataun 
k'iu. Incha yu xatakxiyati ixnavin ni 


255 


ROMANOS 





Dios ex yu ixmaqlaqap'u vachu ixnavin ni 
Dios. 


Ni israelitas va tacha aqataun 
xak'iu olivos 


17 Chavay lati yu xamaqglagap'u ni k'iu 
va lajqalhachaqxmaj'ankan. Ex uxint!i yu 
jantu israelita k'a'unt!i lttaumuk'anik'a, 
mas va tacha xamaglagap'u yu xak'iu 
lakak'ivin unit'a. Ex chuncha mapasaniyan 
ix'oxixtu ni takxiyati. 18 Jantu ay k'ama- 
k'ak'a kun yu alati minttamaglagap'u. 
Incha ay mak'ak!an magsk'iniy kak'ats!at!i 
ni jantu uxint'i aqtlay'uy ni takxiyati. Va 
yu takxiyati aqtayjuyan ni uxint'i. 

19 Ex uxint'i na'un: “Yu alati maqla- 
gap'u lajqalhachaqxmaj'ankal para 
kaktanul ni kit'in.” 20 Ox yu na'un. 
Yu'uncha jalajqalhachaqxmaj'ankal va por 
jantu ixtalhakapu'an. Uxint'i vamun por 
lhak'ap'up'in, va xlhiyucha ancha t!layay 
kun Dios. Ex chuncha jantu ay kak!ats'a, 
va maqsk'iniy kat'alhaunin ni Dios. 

21 Incha Dios jantu kamalaqmixinil yu 
lagsaval maqlaqap'u ixtajunita, vachu' 
jantu kamalaqmixiniyan incha jantu 
kat'aylhip'ine'e kun yucha. 22 Ex chuncha 
k!ap'astlakt!i ni Dios va la qal'ox pero 
vachu la qalp'as. Va qalp'as kun ni lapa- 
nakni yu tamakauntijlal pero va qal'ox 
kun uxint'i incha t'aylhip'in kun ixtagal'o- 
xixtu. Chavay vachu va chun incha jantu 
t'laylhip'in ex vachu k'a'alhach'aqxmaj'an- 
k!ane'e. 23 Chavay yu'uncha, incha kata- 
lhakapu'anchoqol ex kalakmanuchogo- 
kana!. Dios lhit'ajun tap'asta para lay 
kalakmanuchogol. 24 Uxint!i jantu israelita 
k'a'unt'i y lay t'anuy xak'iu olivo mas 
vali'iy xak'iu lakak'ivin unit'a. Ex apalay 
paxtoqniy katanuchogol yu israelitas, 
yu'uncha va yu mero xamaqglagap'u 
tajunita. 


Tejkan katalaqtaxtuya' yu israelitas 


25 Ketlalagaunin, para jantu ay kama- 
k'ak'ant'ik, kittin knajun k'amisp'at'ik yu 
jantu ixmispakan, yu tacha kamakaya'! ni 
Dios. Ni israelitas va p'as lakmakanikal 
ixjatapastak'atk!an pero jantu chuncha 
katataylhaana'. Chuncha val para lay 


kat'at'anu'ot'ik yu jantu israelitas 
k'a'unt'ik, tus tachun yu Dios najun 
katalhakapu'ana'. 26 Ex astan katalaqta- 
xtu'oya! tachun yu israelitas, tacha 
ts'ogkanta ta'an najun ni Dios: 

Laka Jerusalén kamintachal 
qayntaun yu 
kalaqmalagtaxtuya! ni israelitas. 

Va sas'atlan Jacob tajunita, 
kalakmapaxaniya' 
ixjatapastak'atk!an para 
kintato'oyachogol. 

27 Chuncha ch'antaun 

kat'atamakauna! kun yu'uncha, 
tejkan kaklaqmoqosuniya' 
ixlagtagalk'an, najun ni Dios. 

28 Ni israelitas por jantu talhaka- 
pu'an yu ox chivinti yu'uncha va tacha 
tlalaxkaya! tamakay ni Dios. Ex chuncha 
lay k'at'anut'ik kun Dios uxiknank'an yu 
jantu israelitas k'a'unt'ik. Pero Dios 
jalaksakta ixpayank!an para ixlapanakni 
kataval, xlhiyucha vananaj jalakpaxkay. 
29 Yu xtaqninin ni Dios jantucha maxtu- 
nichogonun. Vachu tejkan jalaksak'a 
lapanakni jantucha jalakmakajun. 

30 Uxiknank'an yu jantu israelitas 
k!a'unt!ik, jantu ix'alasmat'at'ik ni Dios 
pero chavay ni Dios tamapaynitan, va 
por jantu kataqalasmaklhi yu israelitas. 
31 Chavaycha yu'uncha jantu tagala- 
smat'a, va xlIhiyucha lhixajyachal ni 
Dios tamapayniyan ni uxiknan. Astan 
vachu! kalakmapaynichogoya! ni 
yu'uncha. 32 Tachun ni lapanakni ni 
Dios jalakmakaul tacha tach'inin la 
ixlaktu'untik!an, para lay kalakmapaynil 
tachun. 

33 Ni Dios va ayaj ay ixmaqaliti ali 
ixjatapastak'ati, tus tachun mispa'ojoy. 
Jantu matichun lay laqpute'e'ojoy yu 
tacha pastak!a ni Dios. Jantu matichun 
lay malagasiy yu tacha makay. 

34 “¿Talayucha lay kak'atsani'olcha ixja- 
tapastak'ati ni Dios? ¿Ta'ayucha lay 
kaxtaqnil jatapastak'ati? 35 ¿Ta'ayucha 
lay kaxtaqni'elal tu'uchun ex yucha 
kaxtagchoqol?” 36 Tachun yu alin va 
kun yucha minchal, va yucha pu'alin, va 
para yucha alinta. Vamun yucha ay 

kamakakal mas va tavanancha. Chuncha 
kavalcha. 

K'amaqxt'aqnit'ik metsukuntik'an ni Dios 
1 2 1 Klhiyucha, ket'alagaunin, la ay 

ixjamapayninti ni Dios. Va yucha 

klalhitapayniniyau ni k'amaqxt'aqnit'ik 
metsukuntik'an ni Dios tacha taun lapa- 
xkan yu kujta, yu ixnavin Dios, yu 
lhipa'iniy ni yucha. Va chuncha tapaxtoq- 
niyan para kat!o'oyat'ik ni Dios. 2 Jantu 
chun kalhixajchogochal mimputsukuk'an 
tacha yu xaputsuku aniy lakamunukpa!. 
K!alhitstuk'ut'ik yu sast'i jatapastak'ati 
para chuncha k'amap'axanik'ant'ik metsu- 
kuntik!an. Chuncha k'ap'umisp'ayapitik yu 
Dios najun ka'alil la metsukuntik'an, yu ox 
lagts'in, yu jantu tu'uchun ts'angay. 

3 Kimapaynil ni Dios y kixtaqnil yu 
aniy lhitapatsa. Xlhiyucha klajunau minta- 
chunk'an ni jantu ay kak'atstant'ik yu 
jantu tapaxtoqniyan. K'alakp'asttaknant'ik 
tacha yu maqsk'iniy, chuncha tacha yu 
Dios tamaqgxtaqnin milhakapu'atk'an 
mintachunk'an. 4 Va taun kilakatunajk'an 
lhit'aunau pero pulhuu lagxtoqnun y si 
putamin lhitapatsa lay tamakay. 5 Vachu 
va chun kijnank!an mas pumalhuu va 
tacha ixlakatunaj Cristo juntau y si lamaq- 
sk'iniyau pumatamin kijnank'!an. € Va si 
putamin yu lhitapatsa yu kintaxtaqnitan ni 
Dios por kintamapaynin. Incha matichun 
ixlhitapatsa va ixlaqpute'eka ixchivinti 
Dios, ex chuncha kalaqpute'el tacha yu 
paxtoqniy la ixlhakapu'ati. 7 Incha ixlhita- 
patsa va kalaq'aqtayjul yu alati ex 
kalaq'aqtayjul. Incha ixlhitapatsa va ixma- 
suka ixchivinti Dios ex kamasul. 8 Incha 
paxtoqniy va kalakmap'aysnil ex tstangay 
chuncha kamakal. Incha paxtoqniy va 
kaxtaqlhi yu lhit'ajun, va kaxtaqlhi jantu 
kun taqspukniti. Incha paxtoqniy kalaklhi- 
chimo'ol ex maqsk'iniy ox kamakal. Incha 
paxtoqniy kalaq'agtayjul yu kilpatanin, va 
kamakal kun achati. 


Yu ts'angay katamakal yu talhakapu'an 


9 Lagsaval k'alap'axk'at'ik, chuncha 
kamak'aunt'ijlat'ik yu jantu ox, va kat!ay- 
Ihip'int'ik yu laj'oxi. 10 K'alap'axk'at'ik 


tacha jat!alaqaunin kun lhuu achati. 
K!alat'o'oyat'ik, k!alalaqts'int'ik tacha 
yu agayntaun va apalay ay xajantu 
uxint'i. 11 Jantu malhagnin k'a'unt'ik la 
milhitapatsak'an, k'atlap'asnit'ik la 
metsukuntik'an, k'at'ap'ats'anit'ik ni 
kiJalhachimo'onuk'an kun tachun 
melhanutk'an. 12 K'alhi'ach'ant'atut'ik 
por yu p!akxan'iyat'ik, k'ama'ant'aqni- 
t'ik memaganlgajnatk'an, va k'ask'in'a- 
Ihittikcha ni Dios. 13 K'alaq'aqt'ay'ut'ik 
ixlapanakni Dios tejkan tatstanganiy 
tu'uchun, ox k'ala!a'it'ik la minchaga- 
klan yu tachinachal. 

14 Kask'int'ik Dios por ni lapanakni 
yu tamamaganlgajnivaputunan. 
K!ask'int'ik para ox katalhitapasal, jantu 
kask'int!ik yu jantu ox. 15 K!alhi'ach'an- 
t'a'ut'ik kun yu ta'achan. K'a!alhunt'ik 
kun yu taqalhun. 16 Va taun jatapasta- 
k'ati kalhitstuk'ut'ik, jantu ay kak'a- 
tslant'ik, k'at'at'i'unt'ayat'ik yu kilpa- 
tanin. Jantu kak'atstant'ik tacha qayn- 
taun lapanaki yu mispa'ojoy k'atsan. 

17 Jantu k'alhima'alch'aunich'o'o yu 
jantu ox. K'ap'ast'akt'ik makaninin yu 
laj'oxi la ixtalaka'ukxpuk'an tachun ni 
lapanakni. 18 K'amak'at'ik yu 
magsk'iniy para oxamaktamin kat'atlau- 
lat'ik kun tachun yu alati lapanakni. 

19 Uxiknan yu klapaxkayau, jantu k'alhi- 
ma'alch'aunich'o'ot'ik yu jantu ox. 
K'amak'aunit'ik ni Dios para kamagal- 
chaunichoqol ni yucha. Va ts'oqkanta 
talan Dios najun: “Va kit'in kimpa- 
xtoqniy kaklaqmaqalchaunichoqol; va 
kit'in kaklagxtaqniya! jamaganlgajnati.” 
20 Incha qayntaun mint'alaxkaya' 
chavaniy, kavavat'i. Incha oqputun 
xkan, kat!a!loqt'i. Incha chuncha k'ama- 
k!aye!e, va tacha k'amuk'anit!achiy 
lhimaxan tus tacha kamaqtaytayal ix'uk- 
xpu'. 21 Jantu kamagalhajan yu jantu 
ox, k'ap'uma'alha'at'i yu jantu ox kun 
yu ox. 


Magqgsk'iniy kat'o'oyat'ik ni 
jalhachimo'onun aniy lakamunukpa' 


13 


1 Tachun ni lapanakni 
magsk'iniy katato'oyal yu 

jalhachimo'onun. Tachun yu talhachi- 
mo'onun, va Dios jalak'ulal. 2 Chuncha yu 
jantu talhi'ajin ni jalhachimo'onun, 
yu'uncha jantu talhi'ajin yu lak'ulal ni 
Dios. Va ixlaq'amank'an lakmuk'anikan 
ixmaganlgajnatk'an. 3 Ni lapanakni yu ox 
tamakay jantu maqsk'iniy katatalhaunil ni 
jalhachimo'onun, yu magsk'iniy katata- 
lhaunil va yu jantu ox tamakay. Incha 
t'laulp'ut'un para jantu kat'alhaunin ni 
jalhachimo'onun ex k'amak'at'i yu ox. Ex 
chuncha yu jalhachimo'onun ox katalaq- 
tslinan. 4 Yu'uncha va Dios tatapatsaniy 
para ox kaxajchal la metsukunti. Pero 
incha jantu ox mak'ay ex magsk'iniy kat!a- 
lhaunin. Jantu vali'iy kaval yu ixtap'asta 
yu lay katapumuk'anin mimaganlgajnati. 
Va Dios tatapatsaniy para katamaqalchaul 
kun maqanlqajnati yu jantu ox tamakay. 

5 XIhiyucha magsk'iniy kat!o'oyat'ik ni 
jalhachimo'onun, jantu vamun por yu 
maganlqgajnati yu lay katamuk'anin. 
Vachu por misp'ayat'ik yu ox ali yu jantu 
OK. 

6 Va xlhiyucha jamap'alananat'ik 
tejkan task'in yu jalhachimo'onun. 
Yu'uncha tatapatsay tacha ixlogxtamatin 
ni Dios tejkan chuncha tamakay. 7 Klama- 
p'alni'ot'ik yu jalhip'iniyat'ik. Incha 
tslangay k'amap'alnit'ik ni jalhachi- 
mo'onun ex k'amap'alnit'ik. Incha 
tslangay k'amap'alt'ik milimpuestosk'an, 
ex k!amap'alt'ik. Incha ts'angay kat!o!oya- 
t'ik matichun, ex kat!o'oyat!'ik. Incha 
tslangay k'alhilaynt'ik matichun, ex 
k!alhi'aynt'ik. 


Ox k'alap'axk'at'ik 


8 Jantu k'alhip'ininint'ik kun mati- 
chun, k'alalhip'init'ik vamun japaxkanti. 
Yu japaxkanan yucha maka'ojoy ixlhachi- 
mo'on ni Dios. 9 Ta'an tstogkanta la ixlha- 
chimo'on Dios najun: “Jantu k'at'at'amat'i 
agayntaun yu jantu minavin kaval. Jantu 
k'amagnin. Jantu ka'alhavan. Jantu 
k!amanunin jalaklkanti matichun. Jantu 
k!alakch'ip'i.” Tachun yu anchanu chivinti 
va agstanchun tacha yu inchine' tstoq- 
kanta: “K!lap'axk!at'i minttamachaga' 
vachu va tacha p'axk'ak!an me!eman.” 


10 Yu japaxkanan jantu makaniy tu'u- 
chun yu jantu ox yu agayntaun. 
Chuncha yu japaxkanan maka'ojoy yu 
lhinajun Dios. 

11 Tejkan chuncha mak'ayat'ik, 
k'amak'at'ik kuenta yu chavay tapasay. 
Va lakachilcha ni julchan para kakuj- 
vicha, jantucha maqsk'iniy kaltatau. 
Tejkan p'unaj lhakapu'au tus chavaycha 
apalay ukststuniy lakaminta ni julchan 
tejkan kapulaqtaxtuyau. 12 Va laycha 
katapasa'ol ni japuts'isni!, va taluksts'u- 
niycha ni anchanu julchan. Xlhiyucha 
magsk'iniy kamakauntijla'ojoo xalhita- 
patsa ni japuts'isni', kalhilakatayau 
xaputsuku ni jatunkuna!. 13 Ox katijun- 
tayau tacha maqsk'iniy laka jatunkuna!. 
Jantu maqsk'iniy kata!ap'au laka k'atan, 
jantu katlatamau aqayntaun yu jantu 
kinavink!an kaval, jantu kamakau 
lagxtoqnu'. Jantu maqsk'iniy kalalukuj- 
laniu y jantu kala'akcha'!aniu. 

14 Magsk'iniy katitukxuntayau tacha 
kiJalhachimo'onuk'!an Jesucristo. 
Jantucha maqsk'iniy kamakau tacha yu 
tamakaputun yu vali'iy lapanakni. 
Jantu k'alamuk'anit'ik laqtaqal 
1 4 1 K'ala'a'it'ik yu jantuka! ox 
lhakapu'an. Jantu kalakt'an- 
ch'anit'ik por aputaun ixputsuku. 2 Lati 
va puchux ta'uy, pero aqtamix yu 
jantuka' ox talhakapu'an jantu ta'uy 
vakax. 3 Yu puchux uy jantu maqgsk'iniy 
kalaktanchanil yu jantu uy. Vachu yu 
jantu uy jantu maqsk'iniy kakiltayl yu 
puchux uy. Ni Dios va laga'iy. 4 ¿Ta!a- 
yucha lapanaki k'at!i para k'amuk'anin 
lagtagal ix'oqxtamati Dios? Ni Dios va 
ixtukxtin, yucha makay kuenta incha 
kataylha'ana! la ixlhakapu'ati u incha 
kamakauntijlaya!. Pero kataylha'ana!. Ni 
Dios va ix'ukxtin, yucha lay aqtayjuy 
para kataylha'al. 

5 Lati talhilay ni apalay xtapal taun 
julchan xajantu yu ataun julchan. Pero 
alati lapanakni talhilay va aqstanchunin 
tachun julchan. Qayntamin lapanakni si 
putamin maqsk'iniy kalakpastaknal 
tacha Ihakapu'an. 6 Qayntaun lapanaki 

yu pastak'uy taun julchan, chuncha makay 
va por to'oyaputun ni Dios. Vachu' yu 
puchux uy, va chuncha makay para 
kato!'oyal ni Dios, va xtaqniy lIhimalaqpu- 
chuncha ni Dios. Vachu yu jantu puchux 
uy, yucha jantu uy va por to'oyaputun ni 
Dios y vachu xtaqniy lhimalaqpuchuncha 
ni Dios por yu uy. 7 Siya kijnank'an jantu 
matichun x'aman titukxuntayay, mas va 
kak'ujt'i, mas kanit'i. 8 Incha tsukuyau va 
para ni Jalhachimo'onu Dios tsukuyau. 
Vachu! tejkan niyau, va para yucha niyau. 
Mas katsukuu mas kaniu, va si yucha 
ixnavin juntau. 9 Va xlhiyucha ni Cristo nil 
ex kujchoqgol para kaval ixJalhachimo'o- 
nuk'an yu janinin ali yu takujta. 

10 ¿Ta'ayucha lapanaki k'at'i para 
k!amuk'anin laqtagal milaqaj? ¿Valiliycha 
jantu ox laqts'in milagaj? Tachun 
maqsk'iniy katayau la ix'ukxpu ni Cristo 
talan kamuk'akana' laqtaqal. 11 La ixchi- 
vinti Dios najun: 

Kitlin ijkujta, najun ni 
jalhachimo'onu. 

Tachun ni lapanakni 
kintata'agtsoqoqtaniya!. 

Tachun ni lapanakni katanauna' ni 
kit'in va Dios kunita. 

12 Ex chuncha qayntamin lapanakni 
magsk'iniy kalhitaulau yu makayau ancha 
la ixtalaka'ukxpu' ni Dios. 


Jantu k'amak'at'ik yu 
lay kapumakauntijlal 
ixlhakapu'ati milaqajk'an 


13 Xlhiyucha jantucha maqsk'iniy kala- 
kiltajiu. Magsk'iniy k'alhist'ajk'ant'ik para 
jantu k'amak'at'ik yu jantu ox laqts'in 
milagajk'an, yu lay kapumakauntijlal 
ixlhakapu'ati. 14 Kit'in ox ijk'atsay ni kiJa- 
lhachimo'onuk'an Jesucristo najun ni 
jantu tu'uchun alin yu jantu lay k'a'ut'i. 
Pero incha matichun pastak'a ni ka'alil 
tu'uchun yu jantu lay k'a'ut'i, ex para 
yucha jantu ox kaval. 15 Incha k'a'ut'i 
tu'uchun y milaqaj jantu ox lhilay ex ka 
jantu ox p'axk'ay milaqaj. Ni Cristo nil por 
yucha, ex chuncha jantu maqsk'iniy 
k'ama'ats'an'at'i por yu k'a'ut'i. 16 Jantu 
kaxt'aqt'ik lakatin ni jantu ox 


kalhichivinkal yu ox mak'ayat'ik. 

17 Ta'an lhachimo'onun ni Dios, jantu 
magsk'iniy tisuncha k'a'ut'i u tisuncha 
k'a'oqt'i. Yu magsk'iniy va k'amak'at'i 
yu ox laqts'in ni Dios, oxamaktaun 
kat'i'ukxunt'ay, y k'alhits'uk'u ni achati 
yu xta'a ni Espíritu Santo. 18 Yu 
chuncha tapatsaniy ni Cristo, yucha ni 
Dios ox laqts'in, vachu' ox talagts'in ni 
lapanakni. 

19 Chavaycha kalakxkajuu tas lay 
oxamaktamin kalat'ataulau y tas lay 
kalalap'asniu la kilhakapu'atk'an. 

20 Jantu kama'ats'an'at'i ixlhitapatsa ni 
Dios por yu uy. Laqsaval, tachun va 
laj'oxi para k'a'ut'i. Pero jantu k'a'ut'i 
tu'uchun incha milaqaj kalaqts'inan y 
por yucha kamakauntijlal ixlhakapu'ati. 
21 Incha milagaj lhilay jantu ox, ex jantu 
magsk'iniy k'a'ut'i vakax nisin ka'oqnu, 
para jantu kamakaul ixlhakapu'ati. 
22 Uxint'i lhak'ap'up'in ni lay k'a'ut'i. 
Yucha kaval me'eman kun Dios. Kalhi'a- 
chantajul ni lapanaki yu jantu x'aman 
muk'anikan ixlaqtaqal tejkan ka'ul tu'u- 
chun. 23 Incha k'a'ut'i tutuchun yu 
lhak'ap'up'in ni jantu ox k'a'ut'i ex 
tauk!aniyacha'an milagtagal. Incha 
lhak'ap'up'in ni jantu ox k'amak'at!i ex 
va lagtagal incha k'amak'at'i. 
K'alaq'aqt'ay'ut'ik yu alati tacha 
Cristo kinta'aqtayjuyan 
1 1 Kijnank!an yu p'as lhaka- 

5 pulanau maqsk'iniy kalaq'aq- 
tayjuu yu tatslanganiy tap'asta la ixlha- 
kapu'atk!an. Jantu maqsk'iniy kamakau 
vamun yu kalhi'achantajuu kijnank'an. 
2 Magsk'iniy kamakau yu ox, yu kalhi'a- 
chantajul ni kinttamachagak'an para lay 
kaputalhaval ixlhakapu'ati. 3 Mas Cristo 
jantu va xlaman kalhi'achantajukal yu 
makal. Va paxtoqnil tacha tstoqkanta 
talan junkal ni Dios: “Ni lapanakni yu 
talaktu'uyan, ixjalaktu'untik!an va 
kintauk'anichal ni kit'in.” 4 Yu tstoq'u- 
lakal magancha va para kalaniu kijnan. 
Ex kun magantaulati lay kalakataulau y 
lay kapakxan'iu yu ox. 5 Ni Dios xta'a 
magantaulati y malaka'ulanan. Va 

yucha kamakal para taun kaval mijatapa- 
stak'atk'an tacha lhinajun ni Cristo Jestis. 
6 Chuncha kaval para ch'antaun k'a'unt'ik 
para ch'antaun ay k'amak'at'ik ni Dios 
ixPay kiJalhachimo'onuk'an Jesucristo. 


Lagpute'enikan ni ox chivinti yu jantu 
israelitas kataval 


7 Chuncha k'alala'a'it'ik aqstanchunin 
vachu va tacha ni Cristo kintalaga'in para 
ay kamakakal ni Dios. 8 Ni Cristo kinta- 
kilaqtayjuchin ni kijnan yu israelitas 
juntau. Va para kataqayntsal ixchivinti ni 
Dios yu jalakjunil magancha kijapayan. 

2 Vachu kilachil para ay katamakal ni Dios 
yu jantu israelitas kataval por ixjamapay- 
ninti. Chuncha ts'ogkanta, junkan ni Dios: 

Xlhiyucha ay kakmakayan mas ta'an 
tavilanal yu jantu israelitas 
kataval. 

Vachu' kaklhimilpaya! mintaga'uti. 

10 Alakataun ts'ogkanta: 

Uxiknan yu jantu israelitas 
k'a'unt'ik, klalhi'ach'ant'a'ut'ik 
ch'antaun kun ixlapanakni Dios. 

11 Vachu' alakataun ts'oqkanta: 

Ay k'amak'at'ik ni Jalhachimo'onu' 
mintachunk'an yu jantu israelitas 
k'a'unt'ik. 

Kalhimilp'at'ik, ta'oqxlaqchux 
lapanakni unt'at'ik. 

12 Vachu yu Isaías ts'oglhi, va naul: 

Ka'alina! qayntaun lapanaki yu 
ixmaqlaqap'u qayntaun yu junkan 
Isaí. 

Ka'ostaula' para kalhachimo'onul 
tachun ni lakamunukpa!. 

Va yucha katapakxan'iya' 
ta'oqxlaqchux ni lapanakni. 

13 Ni Dios kinta'aqtayjuyan kapakxan'iu 
yu ox. Chavay kataxtaqni'ojon achati ni 
uxiknan y oxamaktamin katamakan la 
milhakapu'atk'an. Ex chuncha la ixtap'asta 
ni Espíritu Santo va kun achati lay kap'ak- 
xan'iyapitik yu ka!alina!. 


Ixlhitapatsa ni Pablo 


14 Ket'alaqaunin, ox ijk!atsay ni ayaj 
gal'ozin unt'at'ik, vachu misp'a'oyat'ik yu 
magsk'iniy, vachu lay laxt!aqniyat'ik 


jatapastak'ati. 15 Pero chavaycha aniy 
klatstoqnitaucha laqatap'asta para 
kap'astlakch!o'ot'ik ni aniy chivinti. 
Chuncha klatstoqnitau va por chuncha 
kimpaxtoqniy kilhitapatsa yu kixtaqnil 
Dios la ixjamapayninti. 16 Iktapatsaniy 
ni Jesucristo kun lapanakni yu jantu 
israelitas kataval. Klaqlaqpute'eniy yu 
ox chivinti yu minchal kun Dios. 
Chuncha para kataval tacha taun jamoq- 
slanti yu ikmagxtaqniy ni Dios, yu kapa- 
xkalaga'il. Va chuncha kataval ixlapa- 
nakni Dios por yu makay ni Espíritu 
Santo. 17 Jantu ay ikmakakan por yu 
ikmakay kit'in, pero va ay ijk!atsan por 
yu makay Jesucristo tejkan iktapatsaniy 
ni Dios. 18 Jantu klhichiviniy ni lhita- 
patsa yu ikmakay kit'in. Klhichiviniy 
vamun lhitapatsa yu makay Cristo la 
ketsukunti. Talhakapu'an yu jantu israe- 
litas kataval tejkan taqasmat'a kinchi- 
vinti y talaqts'in yu ikmakay. 19 Talaq- 
ts'in yu laj'ay axtoqnu! yu ikmakay yu 
masuy ixtap'asta ni Espíritu Santo. 
Chuncha mas va Jerusalén, mas va tus 
xa'estado Ilirico, kit'in klaqpute'e'ol yu 
ox chivinti yu lhichiviniy ni Cristo. 

20 Ayaj klaqpute'eputun yu ox chivinti 
talan jantuka' aqtaun qasmakkan ixta- 
ga'uti ni Cristo. Jantu klaqaputapasa- 
putun ta'an tapasatacha aqayntaun. 

21 Va chuncha kaval tacha ts'ogkanta la 
ixchivinti Dios ta'an najun: 

Ni lapanakni yu jantuka' 
jalaqpute'enikan, yu'uncha 
kataqasmat'a!. 

Yu jantuka' taqasmat'a, yu'uncha 
katamalagasiya!. 


Ni Pablo uxa'an Roma 


22 XlIhiyucha jantuka' lay 
klalaq'anau mas va aqlhuvaj klalaq'uxa- 
nacha'au. 23 Pero chavaycha ikmajkani- 
tacha kilhitapatsa yu aniy laka putaula- 
naxna y tus maqancha aqlhuu klalaq'u- 
xanacha'!au. 24 Xlhiyucha tejkan 
kajk!ana! España klalaqtapasaputunau 
para va aqtauncha kaklalaqts'iu, ex 
chuncha lay kaklhi'achantajul. Ex astan 
chuncha lay kila'agtayjuu la kilakatin. 

25 Pero chavaycha ikte'en Jerusalén 
para kaklag'agtayjul ixlapanakni Dios yu 
ancha tavilanal. 26 Yu tavilanal xalakat'un 
Macedonia kun Akaya tamaqamal katapu- 
saklhi taun ofrenda para katamalaqachanil 
ixlapanakni Dios yu kilpatanin yu tavi- 
lanal laka Jerusalén. 27 Va chuncha ixta- 
makaputun, va tacha katalhaaninil. 
Yu'uncha mas jantu israelitas kataval, yu 
ixlhakapu'atk!an va kun ni israelitas 
minchal. Chavaycha ta'aqtayjuchogoy kun 
yu tamagsk'iniy ni israelitas. 28 Chuncha 
p'unaj kaklhaana' laka Jerusalén ix'ofren- 
dajk'an. Ex tejkan kakmajkani'oyacha 
kaklalagtapasayau tejkan kajk'ana' 
España. 29 Ox ijk'atsay ni tejkan kajk'anta- 
chal, kaklhaana' ni ox chivinti yu mina- 
chal kun Cristo yu ta'aqtayjuyan la 
metsukuntik'an. 

30 Ket'alagaunin, Jesucristo va kiJalha- 
chimo'onuk'an y ni Espíritu Santo kinta- 
xtaqniyan japaxkanti. Xlhiyucha klatapay- 
niniyau ni tejkan t'aqxt'oqyat'ik ni 
kask'int'ik Dios por kit'in. 31 Kask'int'ik 
para jantu tu'uchun kintamakanil yu jantu 
tagasmakputun ixchivinti Dios ancha xala- 
kat'un Judea. Vachu kask'int'ik ni ox kata- 
laga'il ixlapanakni Dios ancha laka 
putaulan Jerusalén yu kaklaklhaaniya!. 

32 Chuncha para lay klalaqcha'au kun 
achati incha chuncha najun ni Dios y lay 
ch'antaun kastaknau. 33 Dios yu oxamak- 
taun jamakanan katat'ataulan mintachun- 
klan. Chuncha kavalcha. 


Ni Pablo jamastak'ay yu tavilanal laka 
putaulan Roma 


1 6 1 Kit'in iknajun ni ox kala!a'it'ik 

ni kinttalapanakk'an Febe. Yucha 
lak'ulakan kalaq'aqtayjul yu talhakapu'an 
laka putaulan Cencrea. 2 Ox kala'a'it'ik, 
yucha va ixlapanaki kiJalhachimo'onu- 
k'an. K'ala'a'it'ik tacha paxtoqniy ixlapa- 
nakni Dios. Ka!aqt'ay'ut'ik mas va 
tisuncha kaval yu maqsk'iniy. Yucha 
lhuucha jalaq'aqtayjuta y vachu kitaq- 
tayjul ni kit'in. 


3 Kalakmast'ak'at'ik ni Priscila ali 
yu Aquila yu kintat'atapatsayan la 
ixlhitapatsa ni Cristo Jesús. 4 Yuluncha 
ixtamagxtagta ixjatsukuntik!an por 
kitlin. Xlhiyucha ikxta!a lhimalaqpu- 
chuncha pero jantu vamun kit'in. 
Vachu tachun ni lapanakni yu talhaka- 
pu'an Dios yu jantu israelitas kataval, 
si taxtala Ihimalagpuchuncha por 
yu'uncha. > Vachu k'amast'ak'at'ik ni 
lapanakni yu talhakapu'an yu tataq- 
xto'a la ixchagak'an. K'amast'ak!at'ik 
kilamigo Epeneto yu ikpaxkay. Yucha 
p'unaj lhakapu'al ni Cristo xalakat'un 
Akaya. 6 K'amastlak'at'ik ni María yu 
ayaj tapatsal por uxiknan. 7 K'amast'a- 
k'at'ik Andrónico ali Junias yu kint'a- 
machagan yu ixkintatlatanun laka 
pach'in. Tachun ni lapanakni yu jama- 
lagachal ni Jesús tus ox lakmispay 
ixla'attuyk!an. Yuluncha p'unaj talhaka- 
pu'al ni Cristo ex astan kitlin. 8 Klama- 
st'ak'at'ik ni Amplias yu ikpaxkay 
tacha ixlapanaki ni Jalhachimo'onu'. 

9 K'amast'ak'at'ik ni Urbano yu kinta- 
tlatapatsayan la ixlhitapatsa ni Cristo. 
Vachu k'amast'ak'at'ik Estakis yu ikpa- 
xkay. 10 Klamast!ak'at'ik Apeles, 
mispakan ni ox lhakapu'an ni Cristo. 
K'amast'ak'at'ik ixlapanakni Aristóbulo. 
11 Klamast!lak'at'ik Herodión yu kint'a- 
machaga'. K'amast!ak'at!ik ixlapanakni 
Narsiso yu talhakapu'an ni kiJalhachi- 
mo'onuk'an. 12 Klamast'ak'at'ik Trifena 
ali Trifosa yu tatapatsay kun kiJalha- 
chimo'onuk!an. K'amast'ak'at'ik Pérsida 
yu ox paxkayau. Yucha va lhuu lhita- 
patsa makaniy kiJalhachimo'onuk'an. 
13 K!lamast'ak!at'ik Rufo yu laksakta 
kiJalhachimo'onuk'an y vachu ixnati 
yu va tacha kinati klaqts'in. 14 Klama- 
stlak!atlik Asínkrito ali Flegonte ali 
Hermas ali Patrobas ali Hermes y 
tachun yu jatlalaqaunin yu tavilanal 
kun yu'uncha. 15 K'amast'ak'at'ik ni 
Filólogo ali Julia ali Nereo kun ixt'ala- 
panaki, ali Olimpas ali tachun 

ixlapanakni Dios yu tavilanal kun 
yu'uncha. 16 K!alamast'ak'at'ik kun jama- 
payninti tacha paxtoqniy ixlapanakni 
Dios. Tachun ixlapanakni Dios yu aniy 
tavilanal tamastak!a'oyan. 


Ni Pablo jalaqxtaqniy 
alati jatapastak'ati 


17 Ket'alaqaunin, klatapayniniyau ni 
k'amak'at'ik kuenta ni lapanakni yu talak- 
t'ilhiputunan, tamakay para kamak'aunt!ij- 
lat'ik milhakapu'atk'an. Yu'uncha jantu 
tamakay tacha yu lanit'ik uxiknan. Jantu 
ch'antaun kalakt!a'unt'ik. 18 Yu'uncha jantu 
tatapatsaniy ni Cristo kiJalhachimo'onuk'an, 
vamun tatapatsay para ixlaq'amank'an. 
Kilk'us tachiviniy y chuncha talakma- 
kanuy ni lapanakni yu jantuka' ox tamala- 
qasiy. 19 Tachun ni lapanakni tak!atsay ni 
ox lhak'ap'up'inat'ik, xIhiyucha klhi'a- 
chantajuy por uxiknank'an. Ox k'amisp'a- 
t'ik makanan yu ox, jantu k'alanit'ik yu 
jantu ox. 20 Ni Dios yu oxamaktaun 
makanan, yucha niman ka'akch'intamaya' 
ni Satanás la minch'ajak'an. Katama- 
paynin kiJalhachimo'onuk'an Jesucristo. 

21 Tamastak!ayan ni Timoteo yu 
kint'atapatsay, vachu Lucio ali Jasón ali 
Sosípater yu kintlamachagan. 22 Kit'in 
Tercio yu ikt!ajun tstoqmulan ixchivinti 


Pablo vachu klamastak'ayau tacha ixla- 
panaki kiJalhachimo'onuk'an. 

23 Tamastak!ayan ni Gayo. Kitlin 
kPablo kvil la ixchaqa'. Vachu tamasta- 
klayan tachun ixlapanakni Dios yu 
tatagxto!a la ixchaga'. Vachu tamasta- 
klayan Erasto yu ma'ay xatumin laka 
putaulan. Vachu tamastak'ayan ni 
Kuarto yu kint'alaqajunk'an. 

24 Katamapaynin ni kiJalhachimo'o- 
nuk!an Jesucristo. 


Ni Pablo ay makay ni Dios 


25 ¡Ay kamakakal ni Dios! Yucha lay 
tamap'asniyan para ox k!'alhak!ap'up'in- 
t'ik ni ox chivinti yu klaqpute'ey yu 
Ihichiviniy ni Jesucristo. Ni anchanu' 
chivinti mas jantu ixmispakan tejkan 
agtaynil ni lakamunukpa! 26 va tus 
chavayka! ni Dios masuy. Va masukan la 
ixjatstoqnutk'an ni lapanakni yu 
magancha ixtalaqpute'ey ixchivinti. Ni 
Dios yu alin mas va tavanancha, yucha 
lhinaul va chuncha katamispal tachun ni 
lapanakni lakamunukpa! para lay kata- 
qalasmaklhi y katalhakapu'al. 27 Va 
taun ni Dios y vamun yu! lhit'ajun jata- 
pastak'ati. Va yucha ay kamakakal mas 
va tavanancha kaval por yu makal ni 
Jesucristo. Va chuncha kavalcha. 


Yu Kap'unaj Karta yu Jalagts'ognil Pablo 
Ixlapanakni Dios yu Tavilanal Corinto 


Ni Pablo jalakmastak'ay yu tavilanal 
laka putaulan Corinto 


1 1 Kit'in kPablo, ni Dios kilaksaklhi 
para kimalaqachal ni Jesucristo 
laqpute'eni' ixchivinti. Vachu ikt!avil ni 
Sóstenes yu kilaqajk'an. 2 Klats'oqniyau 
uxiknank'an yu ixlapanakni Dios unt'at'ik 
yu vilanant'ik laka putaulan Corinto. Ni 
Cristo Jesús tamaxtunin mintalagalhink'an. 
Dios tajunta!in para ixlapanakni k'a'un- 
t'ik kun tachun yu ay tamakay ixtaga'uti 
kiJalhachimo'onuk'an Jesucristo mas va 
to'oxtaycha kaval. Yucha ixJalhachimo!'o- 
nuk'an ni yuluncha y vachu kiJalhachi- 
mo'onuk'an. 3 Katamapaynin y oxamak- 
tamin katamakan kimPay Diosk'an ali 
kiJalhachimo'onuk'an Jesucristo. 

4 Va ikxtaqni'alhiy lhimalaqpu- 
chuncha ni Dios por uxiknank'an. Ni Dios 
tamapaynitan tejkan lhak'ap'up'int'ik ni 
Jesucristo. 5 Ta'aqtayjuyan ni ox k!ach'i- 
vint'ik kun lhuu jatapastak'ati, va tala- 
lhavanin la metsukuntik'an. 6 XIhiyucha 
tasuy la metsukuntik'an ni chivinti yu 
klalhixaqalau ni Cristo va lagsaval. 7 Ex 
chuncha jantu tu'uchun tatslanganiyan 
yu xta'a Dios para k!ap'utlap'ats'anit'ik. 
Chuncha p'akxan'iyat!ik tejkan katasu- 
chogoya' kiJalhachimo'onuk'an Jesu- 
cristo. 8 Yucha katamap'asniyan para 
jantu tu'uchun lagtagal kamuk'anik'an- 
t'ik ni anchanu julchan tejkan kamincho- 
goya'. 9 Lay k!alhak'ap'up'i ni Dios. 
Yucha tajunta'in para ch'antaun kat'a- 
t'iukxunt'ayat'ik Saslat!a, yucha ni Jesu- 
cristo kiJalhachimo'onuk'an. 


Laka putaulan Corinto va tatalakt'ilhil 
yu talhakapu'an Dios 


10 Klatapayniniyau, ket!alaqaunin, la 
ixtaqa'uti kiJalhachimo'onuk'an Jesu- 
cristo, va ch'antaun k'a'unt'ik, va jantu 


katlalakt'ilhit'ik. Va taun jatapastak'ati 
k!lamak'ach!o'ot'ik, va aqstanchunin 
kak'atslant'ik. 11 Kintamak'atsanin ixla- 
panakni ni Cloé ni va t'ap'ut'ilhiyat'ik. 
12 Alin siya uxiknan lati yu tanajun va 
ch'antaun tajunita kun kit'in yu kPablo. 
Alati tanajun ch'antaun tajunita kun 
Apolos. Alati tanajun va ch'antaun kun 
Cefas. Alati tanajun va ch'antaun kun 
Cristo. 13 ¿Chavay klalhisakmiyau incha 
ni Cristo va lakt'ilhil? Kit'in Pablo jantu 
kakmakxtukmuk'akal laka kurus por 
uxiknan. Vachu jantu ka'aqch'aj'aut'ik la 
kintaga'uti ni kitlin. 14 Ikxtaqniy lhima- 
lagpuchuncha ni Dios ni jantu xata!ayu' 
uxiknank'an kaklamaqchaj'avau, vamun 
ni Crispo ali Gayo. 15 Chuncha jantu 
matichun lay najun va aqchaj'aul la 
kintaga'uti. 16 Vachu klaqmaqchaj!aval 
ixlapanakni ni Estéfanas. Pero klhilay ni 
jantu matichun alati lapanakni kakmaq- 
chaj'aval. 17 Ni Cristo jantu kimalagachal 
para kakmil jamagchaj'avan, va kimala- 
gachal para kakmil laqpute'eni' yu ox 
chivinti. Jantu klaqpute'ey kun k'us 
chivinti yu minachal xajatapastak'ati 
lapanakni. Chuncha jantu kats'angal ixta- 
p'asta ni chivinti yu masuy yu tapasal 
Cristo laka kurus. 


La ixjatsukunti ni Jesucristo tasuy 
ixtap'asta ali ixjatapastak'ati ni Dios 


18 Ni lapanakni yu tats!langat'ajun, 
yu'uncha talhilay va lhitontoj ni chivinti 
yu lhichivinkan Cristo yu tacha tapasal 
laka kurus. Pero kijnank'an yu tlaunau 
laqtaxtunin, lhilayau va ixtap'asta ni 
Dios. 19 La ixchivinti Dios najun: 

Kaklakt'ilhi'oya! ixjatapastak'atk!an 
yu lhuu jatapastak'ati talhit'ajun. 

Jantucha tu'uchun xtapal 
kakmakaya' ixtalanitk'an yu 
talani'ojota. 

20 ¿Ex ta'ayucha apalay lhuu jatapasta- 
kati Ihittajun? ¿Ta'ayucha apalay lhuu 
jatalaniti lhit'ajun? ¿Ta'ayucha ox lhichi- 
viniy xajatapastak'ati ni lakamunukpa'? 
Dios masuy ni xajatapastak'ati lakamu- 
nukpa' va Ihitontoj. 21 Ni Dios va lhuu ixja- 
tapastak'ati. XIhiyucha jamakal xalapa- 
nakni lakamunukpa' ni jantu lay katami- 
spal ni yucha por ixjatapastak!atk!an. Mas 
va tacha lhitontoj tasuy, ixnajun va kun 
ixlaqpute'eka ixchivinti katapulaqtaxtul yu 
talhakapu'an. 22 Yu israelitas task'in para 
katalaqts'il yu masuy ixtap'asta Dios. Yu 
griegos talagts'inputun yu lhuu jatapasta- 
k'ati. 23 Pero kijnank'an klaqpute!'eyau ni 
makxtukmuk'akal ni Cristo laka kurus. 
Yucha jantu taqasmakputun ni israelitas, va 
jantu ox talaqts'in yu tacha nil. Yu alati 
lapanakni jantu taqasmakputun, talhilay va 
Ihitontoj. 24 Pero kijnank'an yu Dios kinta- 
laksakni, mas va israelitas o mas va griegos, 
lhakapu'anau yu tapasal Cristo yucha 
masuy ixtap'asta ali ixjatapastak'ati ni 
Dios. 25 Yu makal Dios, mas tasuy va tacha 
lIhitontoj, yucha va makal kun apalay lhuu 
jatapastak'ati jantu tacha ixjatapastak'at- 
k'an lapanakni. Mas tasuy va tacha jantu 
kalhitsukul tap'asta, va makal kun apalay 
lhuu tap'asta, jantu tacha ixtap'astak!an 
lapanakni. 

26 Ket'alagaunin, k'amak'at'ik kuenta 
ni va Dios talaksakni mas jantu qaynlhuu 
ni uxiknan k'alhitstuk'ut'ik ay jatapasta- 
k'ati ni aniy lakamunukpa'. Jantu qayn- 
lhuu uxiknan laqglaqap'ays lapanakni 
k'a'unt'ik. Jantu qaynlhuu k'aptutstuk'ut'ik 
tacha laj'ay lapanakni. 27 Yu tacha 
laktontos aniy lakamunukpa' yu'uncha 
jalaksaklhi Dios para kalakmamaxanikal ni 
lapanakni yu lhuu jatapastak'ati talhi- 
t'lajun. Yu jantu laqp'ays lapanakni kataval 
yu'uncha jalaksaklhi Dios para kalakma- 
maxanikal ni lapanakni yu laqp'aysnin. 

28 Dios jalaksaklhi yu jantu lakto'oyakan 
aniy lakamunukpa' ali yu jantu jalaqts'in- 
putunkan. Va jalaksaklhi lapanakni yu 
jantu tuluchun kataval para kaxajchal ni 
jantucha tu'uchun xtapal kataval yu laj!ay 
lapanakni. 29 Ex chuncha jantu matichun 
lapanaki ay kamakakal la ixlaka'ukxpu ni 


Dios. 30 Yucha tamakan ch'antaun kun 
Jesucristo. La ixjatsukunti ni Cristo 
Jesús kintaxtaqnitan jatapastak'ati. Por 
yu makal ni Cristo, ox kintalaqts'inan ni 
Dios, va ixlapanakni Dios juntau, y va 
kintamalagtaxtutan. 31 Xlhiyucha va 
ts'oqkanta la ixchivinti Dios ta'an najun: 
“Ta!layu' ay k'atsanputun, va ay kak!a- 
tsal por yu makal ni Dios.” 

Ni Pablo laqpute'ey ni makxtukmuk'akal 

laka kurus ni Cristo 
2 1 Ket'alagaunin, tejkan klakilagpu- 
te'eniu ixchivinti Dios yu ixmaq- 

saqmakakantacha, jantu aqtaun kakchi- 
vinil kun lajk'us ali laj'ay chivinti. 

2 Tejkan klalaqkilau xaknajun katanul la 
kijatapastak!ati vamun ni Jesucristo yu 
makxtukmuk'akal laka kurus. 3 Jantu 
kaklatlataulau kun tap'asta. Kit'in ayaj 
xaktalhanan tus xajkaxkap'iknin. 

4 Tejkan klakilaqpute'eniu ni ox chivinti 
jantu kakmapatsal laj'ay chivinti kun 
lhuu jatapastak'ati para kala'a'it'ik. Va 
klamasuniu kun ixtap'asta ni Espíritu 
Santo. 5 Va knajun jantu k'alhak'ap'u- 
p'int'ik por ixjatapastak!atk'an lapa- 
nakni. Va k'alhak!ap'up'int'ik por 
misp'at'ik ixtap'asta ni Dios. 


Yu lagsaval ixjatapastak'ati ni Dios 
kintamasuniyan ni Espíritu Santo 


6 Lagsaval klaqgxaqalayau kun lhuu 
jatapastak'ati yu oxicha talhakapu'anta 
pero jantu kun yu xajatapastak'ati aniy 
lakamunukpa'. Vachu jantu ikmapa- 
tsayau ixjatapastak!atk'an yu talhachi- 
mo'onun ni aniy lakamunukpa' yu kata- 
laqmixa'. 7 Va klhichivinanau ixjatapa- 
stak!ati Dios. Ni aniy jatapastak'ati jantu 
ixtasuy, va ixmaqsaqmakakanta. Yucha 
va yu pastaklhi ni Dios tejkan jantuka' 
ix'alin lakamunukpa'. Chuncha lhinaul 
ni Dios para astan laj'ay kalhixajcha'au 
ni kijnan. 8 Ni anchanu jatapastak'ati 
jantu katamispal ni lapanakni yu talha- 
chimo'onun aniy lakamunukpa!. Yu va 
ixtamispal ex jantu ixtamakxtukmuk'al 
ni Cristo yu la ay Jalhachimo'onu. 9 Va 
ts'oqkanta la ixchivinti Dios yu najun: 

Dios la'oxita tu'uchun para yu 
lapanakni yu ta'achaniy, 

va taun tu'uchun yu ox yu jantuka' 
matichun lagts'in, nisin qasmat'a. 

Vachu! jantu matichun lay pastak!a 
tacha junita ni anchanu yu ayaj 
OK. 

10 Pero ni kijnank'an Dios kintama- 
sunin kun ni Espiritu Santo. Ni Espiritu 
Santo puzkau'ojoy tachun yu paztogniy ni 
Dios, tus tachun puzkaulagts'in. 11 Jantu 
matichun lapanaki lay ox mispaniy tacha 
pastak!a ataun lapanaki. Vamun ixlhitsu- 
kunu! ni anchanu lapanaki mispaniy tacha 
ixjatapastak'ati. Ex vachu va chun jantu 
matichun lay mispaniy ixjatapastak'ati ni 
Dios. Vamun ix'Espíritu ni Dios lay 
mispaniy. 12 Pero kijnank'an jantu kala- 
ga'iu yu xa'espíritu lakamunukpa'. Va 
laga'iu ix'Espíritu ni Dios para lay kami- 
spau yu kintaxtaqnin por ixjamapayninti. 
13 Ex chuncha klhilakchivinanau yu aniy 
jantu kun chivinti yu minachal ixjatapa- 
stak'atk'an lapanakni. Va kun chivinti yu 
kintamasuniyan ni Espíritu Santo. 
Chuncha klakmasuniyau ni lapanakni yu 
talhitlajun ni Espíritu, ixmasuniyau yu 
makay ni Espíritu. 14 Pero yu vali'iy lapa- 
nakni, yuluncha jantu lay talaga'iy yu 
xta!a ix'Espíritu ni Dios. Talhilay va 
lIhitontoj y jantu lay tamalagasiy. Yucha 
lay malaqasikan vamun kun ni Espíritu 
Santo. 15 Ni lapanakni yu talhit'ajun ni 
Espíritu Santo, yu'uncha lay tapuxkaulaq- 
ts'in tachun. Pero jantu matichun lay 
puxkaulagts'in qayntaun yu lhit'ajun ni 
Espíritu Santo. 16 Va ts'oqkanta la ixchi- 
vinti Dios, najun: “¿Ta!ayucha lay mispay 
ixjatapastak'ati ni Dios? ¿Ta'ayucha lay 
jamalaniy ni Dios?” Pero kijnank'an 
lhit'aunau ixjatapastak'ati ni Cristo. 


Ni Pablo ali Apolos ch'antaun 
tatapatsaniy ni Dios 


1 Ex chuncha, ket!alagaunin, kit'in 
3 jantu lay kaklaxaqalau tacha lapa- 
nakni yu ox tamispay ni Espíritu Santo. 
Magsk'iniy kaklaxaqalau tacha vali'iy 
lapanakni. Uxiknan la metsukuntik'an kun 
Cristo va tacha lakst'uniy jastatlan 


unt'at'ik yu jantuka' maqan tatsukuy. 

2 Klaxaqalau kun chivinti yu jantu 
lhita'ay kaval, va tacha ixmats'ik!ika 
lakat'uniy jas'at'a. Jantu kaklaxtaqniu 
jatapastak'ati yu tacha p'ays vakax. Va 
klalaqts'iu tacha jantuka' lay k'ala'a'i- 
t'ik. 3 Vananaj chun layat'ik tacha yu 
vali'iy lapanakni. Vananaj la'akch'ip'ini- 
yat'ik y lalaq'aymayat'ik. Vananaj t'i'uk- 
xunt'ayayat'ik tacha talay yu vali'iy 
lapanakni. 4 Qayntaun najun: “Kit'in 
ch'antaun kunita kun Pablo.” Aqayn- 
taun najun: “Kitlin chlantaun kunita kun 
Apolos.” Ex chuncha t'alakt'ilhit'ik 
tacha talay yu vali'iy lapanakni. 5 ¿Ex 
talayucha ni Pablo? ¿Ta'ayucha ni 
Apolos? Vamun iktapatsaniyau Dios 
para k'alhak'ap'up'int'ik. Kintaxtaqnin 
siya tumpaj kilhitapatsk'an ni Dios. 

6 Tejkan klalaqpute'eniu, va tacha 
ikch!al yu ox chivinti la metsukuntik'an. 
Astan ni Apolos va tacha kalaj!aval. 
Pero va Dios yu ma'ayal. 7 Yu ch'an ali 
yu laj'avay jantu tu'uchun kataval, 
vamun ni Dios yu ma'ayay. 8 Yu ch'an 
ali yu laj'avay va ch!antaun tatapatsay. 
Siya tumpaj katalaga'iya! ixlhilhajatk'an 
por ixlhitapatsk'an yu katamakal. 9 Va 
ch'antaun iktapatsaniyau ni Dios. Uxik- 
nank'an va tacha ixkuxtu ni Dios 
untlat'ik. 

Vachu! unt'at'ik tacha ixchaga! ni 
Dios. 10 Va por ixjamapayninti ni Dios 
va kilhijunil kaktapatsal la metsukunti- 
klan tacha qayntaun yu ox makay 
chaga'. Chuncha klamakaniu yu xapu- 
tayan tejkan k'agtaynil ni lhitapatsa kun 
uxiknank'an. Chavaycha aqayntaun 
makay yu tslangay. Pero qayntamin yu 
tatapatsay maqsk'iniy katak!atsal tacha 
katamakalcha ni aniy chaga'. 11 Jantu 
lay matichun tamakaniyan ataun xapu- 
tayan la milhakapu'atk'an. Vamun taun 
xaputayan alin, yucha va Jesucristo. 

12 Incha ox tamasuniyan para ox kat!ay- 
Ihip'int'ik la milhakapu'atk'an ex kaxaj- 
tachal tacha chaga' yu kalhimakakal oro 
ali plata ali yu la k'uliksna! chiyux. 
Incha jantu, ex kaxajtachal vali'iy k'iu 
ali jatstin yu lay xajuy. 13 Astan 

katasuya! kilhitapatsak'an. Ni anchanu 
julchan katasuya' tisuncha yu jamakanti ni 
chaga', incha la ox kilhitapatsk'an por 
qayntamin. Va kun jikmi katasuya!. 

14 Tachun ox lhitapatsa katayaniya' ni 
anchanu julchan. Yu xamakana! kala- 
ga'iya' ixlhilhajati. 15 Pero tachun lhita- 
patsa yu jantu ox kaval, yucha kalaqxava- 
kana'. Yu xamakana' kajamagats'anga'oya' 
pero kalaqtaxtuya' mas ixlhitapatsa 
kats'angaya' laka jikmi. 16 ¿Jantu k'ats'a- 
yat'ik ni uxiknank'an unt!at'ik tacha laqa- 
taun chaqa! ta'an vil ni Dios? Vachu 
ix'Espíritu Dios tat'avilanan ch'antaun kun 
uxiknank'an. 17 Incha matichun kalaq- 
lvaqlhi ixlapanakni Dios, yucha laqlva'a ni 
chaqa! ta'an vil ni Dios. Ex ni Dios kama- 
mi'oniya' anchanu lapanaki. Ni chaqa! 
talan vil ni Dios va yucha ixnavin y uxik- 
nank'an ni anchanu chaqa! unt'at'ik. 

18 Jantu k'amak'anuk'ant'ik milaq'a- 
mank'an. Incha xata'ayu! uxiknan kak'a- 
tsal tacha la lhuu jatapastak'ati kalhi- 
tsukul, apalay ox kajunchoqol tacha tontoj 
laqts'inkan aniy lakamunukpa!. Ex lay 
kalhitsukul yu lagsaval jatapastak'ati. 

19 Yu xajatalakpastak'ati aniy lakamu- 
nukpa!, yucha ni Dios lagts'in va puro 
lIhitontoj. Va tstoqkanta la ixchivinti Dios, 
najun: “Dios jalaktanchaniy yu ayaj tami- 
spay tak!atsan.” 20 Vachu najun: “Ni Jalha- 
chimo'onu Dios mispay ixjatapastak!atk!an 
ni lapanakni yu ayaj talakpastaknan. Va 
jalaqts'in tacha jantu tu'uchun xtapal.” 

21 Ex chuncha jantu matichun ay kak'atsal 
por yu makay aqayntaun lapanaki yu ixja- 
malanini'. Kinchuxk'an va si minavink'an. 
22 Mas kit'in kPablo, mas Apolos, mas 
Pedro, va minavink'an kuntau. Vachu' mas 
yu lakamunukpa', yu jatsukunti, yu lhinin, 
yu alin chavaycha, yu ka'alinaka', tachun 
va si minavink'an. 23 Uxiknank'an ixnavin 
Cristo unt'at'ik y yucha ixnavin ni Dios. 


Ixlhitapatsak'an yu jamalaqachal Jesucristo 

4 1 Magsk'iniy kilamispau tacha ix'oq- 
xtamatin Cristo. Va kintapaxtoqniyan 

ixlaqpute'eka ni ox chivinti yu Dios 


ixmagsaqma'ata. 2 Chuncha ni lapanaki yu 
paxtoqniy taun lhitapatsa magsk'iniy lay 


kalhi'aynkal ni ox kamakaya'. 3 Ni kit'in 
jantu tu'uchun kimpastak'uy mas kila- 
puxkaulaqts'inau u mas va ta'ayucha yu 
vali'iy lapanaki kaval yu kimpuxkaulaq- 
ts'in. Mas kit'in jantu ikpuxkaulaq- 
tstinkan ke'eman. 4 Kit'in ijk'atsan ni 
jantu tu'uchun lagtagal kaklhitsukul 
kun uxiknan. Pero mas ox ijk!atsan, 
yucha jantu tu'uchun naunputun. 
Vamun ni Dios paxtoqniy kimpuxkau- 
laqgts'il. 5 Chavaycha jantuka' paxtoqniy 
matichun lapanaki kamuk'anil laqtagal 
agayntaun. Kap'akxanapitik tus tejkan 
kaminchogol ni Jalhachimo'onu Jesu- 
cristo. Yucha kamasuya' tachun yu 
maqsaqmakakanta. Ex kamispakana! 
ixjatapastak'atk'an ni lapanakni. Vachu 
ni Dios ox kalaklhichivinana' ni lapa- 
nakni tacha tapaxtoqniy. 

6 Ex chuncha, ket'alaqaunin, klhichi- 
viniy ni Apolos y vachu klhichivinkan 
keleman para kalanit'ik ni jantu 
magsk'iniy k'alap'asat'ik yu tstoqkanta la 
ixchivinti Dios. Ex jantu ay kak'ats'ant'ik 
por yu kamakal qayntaun y jantu k!alak- 
tlanch'anit'ik yu aqayntaun. 7 ¿Ta'a- 
yucha talaqts'inan tacha apalay ay 
k!a'unt'ik xajantu yu alati? Tachun yu 
lhit'aunat'ik va Dios taxtaqnitan. Incha 
chuncha la'a'it'ik ex jantu paxtoqniy 
laj'ay k'amak'ak'ant'ik me'emank'an. 

8 Klatslanat'ik tacha jantu tu'uchun 
katats'anganin, tacha ma'alinin. K!ats!a- 
nat'ik tacha laj'ay Ihachimo'onun k'a'un- 
t'ik. Kit'in iknajun va chuncha k'a'unt'ik, 
ex va ch'antaun kaklat'alhachimo'onuu. 

9 Ni kijnan yu kintamalaqachan ni Jesu- 
cristo, kit'in klhilay ni Dios kintamakan yu 
apalay lakst'uniy. Va tacha kakxtaqnikau 
jamaganlqajnati tus kakniu. Chuncha 
tachun ixmayulnin ni Dios kun tachun ni 
lapanakni kintalaqtstinan tacha ayaj 
tumpaj kimputsukuk'an. 10 Kijnank'an va 
tacha tontos kintalagts'inan por klhichivi- 
niyau Cristo. Mas uxiknan talagtstinan 
tacha ayaj kalakp'ast!aknant'ik por lhak'a- 
p'up'int'ik Cristo. Kijnank'an va tacha 
jantu kaklhitsukuu tap'asta, uxiknank'an 
talaqts'inan tacha laqp'aysnin lapanakni. 
Kijnank'an jantu klhi'aynkanau pero 

uxiknank'an lakt'o'oyak'anat'ik. 11 Tacha 
chavaycha vananaj ikmaqanlqajnanau por 
kivaytk'an. Vachu ikpukikxixau y jantu klhi- 
tsukuyau laqch'iti. Ni lapanakni va taxtuj 
kintamakayan y vachu jantu t'uju' kinchaqa- 
klan. 12 Ayaj iktapatsayau la kintamakak'an. 
Va iknaunau ox katatapasal ni lapanakni yu 
kintalaktu'uyan. Tejkan kintamamaqanlqaj- 
nivayan va iktayaniyau. 13 Jantu ox kintalhi- 
chivinanan pero ox klakt'achivinanau. 
Kintalaqts'inan tacha xajamakxtal aniy laka- 
munukpa' y tacha yu xap'oqxni ni lapanakni. 
Chuncha kintamakayan mas va chavaycha. 


Ni Pablo jalaqxaqalay tacha sas'at'an 


14 Jantu klats'oqniyau yu aniy para 
k'amazanant'ik. Kla'achaniyau tacha 
kes'at'an k'a'unt'ik, xlhiyucha va klaxtaq- 
niputunau ox jatapastak'ati. 15 Mas k'alhi- 
ts'uk'ut'ik laqakau mil lapanakni yu kata- 
malanin la metsukuntik'an kun Cristo, 
jantu k'alhits'uk'ut'ik pumalhuu japayan. 
Kit'in ikval tacha mimpayk'an. Tejkan 
lhak'ap'up'inat'ik Cristo va por kit'in yu 
klalaqpute'eniu yu ox chivinti. 16 Klhiyucha 
klalhijunau ni chuncha kalat'ik tacha 
kit'in. 17 Klhiyucha klamalagachaniucha ni 
Timoteo yu k'achaniy tacha kes'at'a por 
lhakapu'al ni Jalhachimo'onu Jesucristo. 
Yucha katamapastakniyan tacha kit'in 
ikti'ukxuntayay kun Cristo. Chuncha tacha 
yu ikmasuy talakachux ta'an alin yu talha- 
kapu'an. 18 Lati laj'ay k'ats'anat'ik, va 
lhilayat'ik jantucha aqtaun kaklalaq'anau. 
19 Pero niman kaklalaq'anau incha Dios 
najun. Ex va aqtaun kaklaqts'ina' ni lapa- 
nakni yu laj'ay tak'atsan, incha laqsaval 
alin ixtap'astk'an tacha tanajun. 20 Ni Dios 
yucha lhachimo'onun jantu vamun kun 
chivinti, va Ihachimo'onun kun tap'asta. 
21 Tas naunat'ik, ¿klalaq'antacha'au para 
kaklamamaqanlqajnivau u k'antachal laqa 
achati kun jamapayninti? 


Qayntaun yu vil Corinto 
makay ay laqtaqal 


1 Tanajun ni xaqayntaun ni uxiknan 
5 va t'atamay yu jantu ixnavin kaval. 
Chuncha makay taun laqtaqal yu jantu 
taks chun tamakay mas yu vali'iy 


lapanakni. Va t'atsukuchoqoy ixt'unati. 
2 Uxiknank'an ayaj laj'ay mak'ak'anat'ik 
pero maqsk'iniy kalhama'aninint'ik y 
kanaqxt'ut'ik. 3 Mas jantu klat'ataulau la 
kilakatunaj pero laqsaval klat'ataulau la 
kijatapastak'ati. Ex chavay ikmuk'aniy 
ixmaqanlqajnati, chuncha ikmakay 
vachu va tacha klat'ataulau. 4 Tejkan 
kat'aqxt'oqyapitik la ixtaqa'uti ni Jalha- 
chimo'onu Jesús kit'in klat'ataulau la 
kijatapastak'ati kun ixtap'asta ni Jesús 
kiJalhachimo'onuk'an. 5 Ex chuncha ni 
anchanu lapanaki k'amaqxt'aqniyapitik 
ni Satanás. Ex chuncha mas va kanil yu 
jantu ox la ixlakatunaj, yucha kalaqta- 
xtuya! la ixlhitsukunu! ni anchanu 
julchan tejkan kaminchoqgoya' ni Jesús. 

6 Jantu ox ni ay mak'ak'anat'ik. 
¿Jantu k'atslayat'ik ni lakatstuniy leva- 
dura tus laglhitaya'ojoy ni harina? 7 Yu 
aniy yu tapasay vachu va tacha ni leva- 
dura. Ex chuncha k'attan'alhut'ikcha ni 
levadura yu jantucha ox, para lagsast'in 
k!a'unt'ik. Lagsaval mak'ak'anat'ik tacha 
pan yu jantu lhiyaukan levadura yu ukan 
xak!atan Paxku. Chuncha kintapaxtoq- 
niyan kijnank!an yu ixlapanakni ni Cristo 
juntau. Yucha nil por kijnank!an y 
chuncha val tacha lagataun sas'at!a 
borrego yu maqnikan tejkan xak'atan 
Paxku. 8 Ex chuncha kati'tukxuntayau 
tacha kamakau ni anchanu xak'atan 
Paxku. Va tacha jantu kalhitayal yu maga- 
niya levadura la ketsukuntik!an, yu va 
jalaktu'unti kun lagtagal. Va katitukxun- 
tayau tacha pan yu jantu lhiyaukan leva- 
dura y chuncha ox kaval kijatapastak'at- 
klan y vas ka'ukxpu'al ketsukuntik'an. 

2 Tejkan klatstoqniu laka karta va 
klajuniu jantu kat'at'itukxunt!ayat'ik yu 
tatlatamay yu jantu ixnavink'an. 10 Pero 
jantu xaklaklhichiviniy yu vali'iy lapa- 
nakni yu tamakay laqtaqal, yu ta'ak- 
cha'an, yu ta'alhavanan, yu tato'oyay 
antivas. Si k'alakt'at'aulapitik ni 
yu'uncha, incha jantu kat'axt'uyapitik 
yu lakamunukpa'. 11 Yu kit'in xaklhichi- 
viniy va jantu kat'at'i'ukxunt'ayat'ik 
kun lapanakni yu tanajun va milaqaj 
por lhakapu'an ni Cristo pero jantu 

tamakauntijlaputun ixtalaqalhink'an. Lati 
tatlatamay yu jantu ixnavink!an, lati talak- 
cha'an, lati tato'oyay antivas, lati talak- 
lkanan, lati tata'ap'anin, lati ta'alhavanan. 
Va iknajun nisin katlavaynt'ik. 12 Jantu 
kimpaxtoqniy kakmuk'anil lagtagal yu 
jantu lhakapu'an. Va yu talhakapu'an, va 
yu'uncha maqsk'iniy kalakp'uxk'aulaq- 
ts'int'ik. 13 Yu jantu talhakapu'an, 
yu'uncha Dios lakmuk'aniy ixlaqtagalk'an. 
Pero uxiknan maqgsk'iniy k'amaxt'ut'ik ni 
anchanu yu magtagalhinin para jantucha 
katanul kun uxiknan. 


Tejkan alin Ihilukuj siya yu talhakapu'an, 
jantu kalaqp'int'ik yu jantu talhakapu'an 
para katala'oxil 
6 1 Tejkan mint'alaqajunk'an tamaka- 
niyan lagtagal ¿vali'iycha laqp'inat'ik 

lhachimo'onun yu jantu tamispay Dios y 
jantu laqp'inat'ik yu ixlapanakni Dios? 
2 ¿Jantu k!atstayat'ik yu ixlapanakni Dios 
katalhachimo'onuna' aniy lakamunukpa'? 
Incha uxiknan k'ap'uxk'aulagts'inapitik 
xalapanakni aniy lakamunukpa', ¿ex 
valiliycha jantu lay kala'oxit'ik lIhilukuj yu 
jantu lhita'ay kaval? 3 Mas ixmayulnin 
Dios kapuxkaulaqts'inau. ¿Ex tas lhijan- 
tucha kalal kapuxkaulaqts'iu yu tapasay 
aniy la ketsukuntik'an? 4 Ex chuncha 
tejkan lhitstuk'uyat'ik lhilukuj siya 
uxiknan yu lhak'ap'up'inat'ik, ¿valiliycha 
laqp'inat'ik Ihachimo'onun yu jantu tu'u- 
chun kataval kun yu ixlapanakni Dios? 
5 Chuncha klajunau para klamamaxaniu. 
Ka alin matichun kun uxiknan yu apalay 
kalhitsukul jatapastak'ati para lay kalaq- 
la'oxil lhilukuj siya jat'talaqaunin. 6 Pero 
alin Ihilukuj siya jat'alaqaunin, y uxiknan 
lagqp'inat'ik yu jantu talhakapu'an para 
katala'oxil. 

7 Lagsaval jantu ox tejkan lach'ivint'a- 
nuniyat'ik kun jalhachimo'onun. Apalay 
ox kaval kat'ayanit'ik tejkan milagajk'an 
tamakaniyan tu'uchun lagtagal u tejkan 
tu'uchun ta'alhauniyan. 8 Pero uxiknan 
ayaj mak'aniyat'ik laqtaqal y la'alhauniya- 
t'ik siya uxiknank'an mas va t'alaqaunin. 

9 ¿Jantu k!atslayat'ik ni yu talak- 
tu'unun jantu katatanuyanta ta'an 


jalhachimo'onun ni Dios? Jantu k'alak- 
mak'anuk'ant'ik. Tachun yu tatlatamay 
lapanakni yu jantu ixnavink'an kataval, 
ali yu tato'oyay antivas ali yu tamagan- 
tivinin, ali yu jo'akna yu talatlatamay 
ixtlajo'aknak'an 10 ali yu alhavanan ali 
yu ta'akcha'an ali yu ta!ap'anin ali yu 
jalaklkanan ali yu tamakanuxtuy tumin, 
yu'uncha jantu katatanuyanta ta'an 
jalhachimo'onun ni Dios. 11 Chuncha 
ix'unt'at'ik xalati ni uxiknan. Pero 
chavaycha xak'anik'ant!atlikcha minta- 
laqalhink'an, ixlapanakni Dios unt'at'ik. 
Dios ox talaqts'inan por yu makal ni 
Jalhachimo'onu! Jesucristo, vachu por 
yu makal ix'Espíritu Santo. 


Kat'o'oyat'ik Dios la milakatunajk'an 


12 Lati tanajun ni lay klamak'at!i va 
yu kamak'ap'ut'ucha. Pero kit'in iknajun 
jantu tachun xtapal. Tanajun ni lay 
k'amak'at'i va yu kamak'ap'ut'ucha. 
Pero kit'in jantu ikxtaqniy lakatin para 
kimagalhajal yu jantu ox. 13 Tejkan 
vaynau vamun para kimpajank'an y yu 
kimpajank!an vamun para kavajiu. Va 
yu la'attuy ni Dios kamami'oniya!. Pero 
kilakatunajk'an jantu kaval para kat!a- 
tamau yu jantu kinavink'an. Ni kilakatu- 
najk'an va para kalhito'oyau kiJalhachi- 
mo'onuk'an Jesucristo y yucha kinta!aq- 
tayjuyan la kilakatunajk'an. 14 Ni Dios 
majkujuchogol kiJalhachimo'onuk'an 
tejkan ixnitacha. Ex vachu chuncha 
kintamajkujuchogoyan kun ixtap'asta. 
15 ¿Jantu k'atslayat'ik ni milakatunaj- 
k'an va ch'antaun junita kun Cristo? 
Chuncha incha kilakatunaj ch'antaun 
junita kun Cristo ex jantu lay kakxtaqnil 
kilakatunaj qayntaun xanati yu jalakt'a- 
tamay jo'akna. Jantu aqtaun chuncha 
kaval. 16 ¿Jantu k'ats'ayat'ik tejkan 
matichun lapanaki ch'antaun t'ajun kun 
qayntaun xanati va lagataun lakatunaj 
tajun? Va tstoqkanta la ixchivinti Dios, 
najun: “Yu ixla'attuyk!an va laqataun 
lakatunaj katajuna!.” 17 Matichun yu 
ch'antaun t'ajun kun ni Jesucristo va 
lagataun jun ixlhitsukunuk'an. 

18 Klamak'aunt'ijlat'ik ixttatamaka yu 

jantu minavink'an kaval. Yu alati lagtagal 
yu tamakay lapanakni jantu lagalhiy ixla- 
katunajk'an. Pero yu tat'atamay yu jantu 
ixnavink'an, yu'uncha tamakay lagtagal 
yu talaqalhiy ixlakatunajk'an. 19 ¿Jantu 
k!atslayat'ik ni milakatunajk'an va tacha 
taun chaga' ta'an vil ni Espíritu Santo yu 
Dios taxtaqnin? Milakatunajk'an jantu 
minavink'an kaval. 20 Ni Dios ta'itan. Klhi- 
yucha magsk'iniy kat!o'oyat'ik ni Dios kun 
milakatunajk'an. 


Ni Pablo lhichiviniy yu lakxtuklati 


1 Chavaycha klajunchogoyaucha yu 

kilalhisakmiu la minkartajk'an incha 
qayntaun ts'al apalay ox kaval jantu kalak- 
xtuklal. 2 Apalay ox ni xapaynin katalhi- 
tsukul qayntamin ixanatik'an. Vachu yu 
xanatin katalhitsukul qayntamin ixapay- 
klan para jantu katat'atamal yu jantu ixna- 
vink!an. 3 Tejkan talakxtuklatacha, yu 
xapay magsk'iniy kaxtaqnil ixlakatunaj 
ixanati. Vachu yu xanati maqsk'iniy 
kaxtaqnil ixlakatunaj ixapay. * Yu ixlaka- 
tunaj ni xanati va ixnavin ni xapay y yu 
ixlakatunaj ni xapay va ixnavin ni xanati. 
> Jantu k'alalakt'anch'anit'ik para k'ala'aq- 
ch'ap'at'ik. Vamun incha mila'at'uyk!an va 
ch'antaun mak'ayat'ik mijatapastak'atk!an 
ni jantu kala'aqch'ap'at'ik va por tapasta- 
k'uyan ni vamun isk'inka Dios. Pero jantu 
paqlhuu kaval, va kalat'attamach'o'ot'ik. 
Chuncha para yu Satanás jantu katama- 
nunin jatapastak'ati para k'amak'at'ik 
lagtagal. 6 Jantu klalhijunau lagatap'asta 
ni k'alakxt'uklat'ik. 7 Va iknajun tachun ni 
lapanakni va tacha kit'in kataval. Pero 
qayntamin si putamin magxtaqnil Dios, va 
si tumpaj kintamakan. 

8 Klajunau ni ox kaval yu jantuka' 
talakxtuklay ali yu tiyaunin chuncha kata- 
tamakaul tacha kit'in. 9 Pero incha jantu 
lay kat'i'unt'ayat'ik vali'iy chuncha, ex 
apalay ox k'alakxt'uklat'ik. Apalay ox 
k'!alakxt'uklat'ik para jantu vamun yucha 
kap'ast'aklhitstuk'ut'ik la melhanutk'an. 

10 Uxiknan yu lakxt'uklat'at'ik, va klalhi- 
junau ni yu xanatin jantu vali'iy katama- 
kauntijlal ixapayk'an. Yucha jantu 
keleman iknajun, va chuncha naul 


kiJalhachimo'onuk'an Jesucristo. 

11 Pero incha matichun xanati kama- 
kauntijlal ixapay, ex va katijuntayal 
ix'aman u kat'atsukuchoqgol ixapay. 
Vachu yu xapay jantu vali'iy kamakaun- 
tijlal ixanati. 

12 Yu alati uxiknan, mas jantu 
chuncha kanaul ni Jesucristo, kit'in 
klajunau tacha k'amak'at'ik tejkan qayn- 
taun xapay lhakapu'an ni Cristo pero 
ixanati jantu lhakapu'an. Incha yu 
xanati taylha'anputun kat'ataulal ex yu 
xapay jantu lay kamakauntijlal. 

13 Vachu chun tejkan qayntaun xanati 
yu lhakapu'an ni Cristo pero ixapay 
jantu lIhakapu'an. Incha yu xapay 
taylha!anputun kat'ataulal ex yu xanati 
jantu kamakauntijlal. 14 Incha yu 
xaxapay jantu lhakapu'an vachu lay 
kuna' ixlapanaki Dios por ixanati. Vachu 
incha xaxanati jantu lIhakapu'an ex 
vachu ixlapanaki Dios lay kuna! por 
ixapay. Incha jantu chuncha kat'aylhip'i 
kun mixapay u mixanati, ex yu mes'a- 
t'an tacha vali'iy lapanakni kataval. 
Pero chuncha va si ixlapanakni Dios 
tajunita. 15 Pero incha yu jantu lhaka- 
pu'an jamakauntijlananputun, ex 
chuncha kavalcha. Ex yu lhakapu'an lay 
tamakajun oxamaktaun. Yu Dios kinta- 
lhijunin katsukuu oxamaktaun. 16 Porke 
uxint'i yu xanati k'at'i, jantu k'ats'ay yu 
katapasaya'. Ka va lay mixapay kalaqta- 
xtuya! por uxint'i. Vachu!, uxint!i yu 
xapay k'at'i, ka va lay mixanati kalaqta- 
xtuya! por uxint!i. 


Kat'at'itukxunt'ayapitik tacha ni 
Jalhachimo'onu' tamaqgxtaqnin 


17 Chuncha kat'at'itukxunt!ayapitik 
tacha ni Jalhachimo'onu Jesucristo 
tamagxtaqnin, tacha unt!at'ik tejkan yu 
Dios tajunta!in para k'alhak'ap'up'int'ik. 
Chuncha ikmasuy ni kitlin mas va to'o- 
xtaycha ta'an tatagxto'a yu talhaka- 
pu'an. 18 Incha matichun xvililichuk'u- 
p'uxnikantacha tejkan lhakapu'al ex 
yucha jantu maqsk'iniy kamapaxal yu 
ixmakanikanta. Incha matichun jantu 
kaxvililichuk'up'uxnikal tejkan 

lhakapu'al ex yucha jantu magsk'iniy 
kaxvililichuk'up'uxnikal. 19 Jantu 
magsk'iniy licha va kaxvililich'uk'up'u- 
xnik!a u jantu. Yu magsk'iniy va k'ama- 
k'at'i tacha lIhinajun ni Dios. 20 Va ta'a- 
yucha kaval, va kataylha'al tacha ixjunita 
tejkan Dios junta'il para kalhakapu'al. 

21 Tejkan Dios junta'itan para k'alhak'a- 
p'up'i, incha va oqxtamati y ixnavin 
mi'ukxtin ixtunit'a, jantu kapastak'un. 
Pero incha ka'alil julchan tejkan kaxt!aq- 
nik!a lakatin para kat'axt'u, ex katlaxt'u. 
22 Incha matichun ixjunita oqxtamati 
tejkan ni Jalhachimo'onu Jesucristo 
junta'il para kalhakapu'al, chavaycha va 
oxamaktaun tapatsaniy ni Jalhachi- 
mo'onu!. Vachu va chun ta!ayu' yu 
oxamaktaun ixjunita tejkan junta'ikal para 
kalhakapu'al chavaycha va ixloqtamati 
Cristo. 23 Ni Dios va laqlhuu talhi'itan ni 
uxiknan. Jantu kaxt'aqnit'ik lakatin mati- 
chun agayntaun lapanaki katalhichimo'on. 
24 Ex chuncha, ket'alaqaunin, qayntamin 
magsk'iniy kataylha'al kun Dios tacha 
ixjunita tejkan junta'ikal para 
kalhakapu'al. 


Yu jantuka' lakxtuklay ali yu tiyaunin 


25 Chavay yu jatsilinka' jantu kaklhi- 
tsukul tu'uchun chivinti yu lhinajun ni 
Jesucristo. Pero kimapaynil ni Jalhachi- 
mo'onu! Jesucristo, xlhiyucha lay k'alha- 
k'ap'up'int'ik kinchivinti. 26 Chavaycha va 
lhita'ay aniy lakamunukpa' ta'an tiju- 
yanau. Xlhiyucha qayntaun lapanaki incha 
vananaj ix'aman tijuyal, kit'in ox klhilay 
chuncha kataylha'al. 27 Incha lhit'a'un 
mixanati, jantu k'amak'aunt'ijla. Chavay 
incha jantu k'alhits'uk'u, jantu k'alak- 
xk'au. 28 Chavay incha lakxtuklay jantu 
tu'uchun laqtaqal mak'ay. Vachu' incha 
matichun jatsi'i lakxtuklay vachu jantu 
tu'uchun laqtaqal kaval para yucha. Pero 
apalay lhita'ay chuncha la metsukunti- 
k'an. Klhiyucha chuncha klajunau, va 
iknajun jantu kama'anl'ajnant'ik. 29 Ket'a- 
laqaunin, klajunau ni jantucha paqlhuu 
kintatamakauniyan. Ex chuncha yu 
lakxtuklanin katati'ukxuntayal tacha yu 
jantuka' talakxtuklay. 30 Jantucha 


katapastak'un yu xanavin aniy lakamu- 
nukpa'. Yu taqalhun katati'ukxuntayal 
tacha yu jantu taqalhun. Yu talaj'achaj- 
yanal katati'ukxuntayal tacha yu jantu 
talaj'achajtayay. Yu ta'iy axtoqnu 
yu'uncha katatsukul tacha yu jantu 
katalhitsukul tu'uchun. 31 Yu tamapa- 
tsay yu xa'axtoqnu' aniy lakamunukpa', 
katak'atsal va tacha jantu katatsukul 
mapatsanan. Ni aniy lakamunukpa' va 
tlajun mi'onu'. 32 Va iknajun jantu kata- 
pastak'un tu'uchun. Yu ix'aman tijun- 
tayay lay kapastak'ul vamun yu lhinajun 
ni Jalhachimo'onu Jesucristo. Pastak'a 
tas lay kamakal para kalhipa'inil ni 
Jalhachimo'onu'. 33 Pero yu lakxtuklata 
vachu pastak'uy yu xanavin ni aniy 
lakamunukpa' y makaputun yu kama- 
qamal ixanati. 34 Ex chuncha ttuy 
chivinti junita. Vachu va chuncha yu 
xanatin yu jantu katalhitsukul ixapay- 
k'an ali yu jatsilinka'. Yu'uncha lay 
katapastak'ul vamun yu lhinajun ni 
Jalhachimo'onu Jesucristo para ixnavin 
Dios kataval la ixlakatunajk'an y vachu 
la ixlIhitsukunuk'an. Pero qayntaun 
xanati yu lakxtuklay pastak'uy yu 
xanavin ni aniy lakamunukpa! y maka- 
putun yu kamaqamal ixapay. 

35 Chuncha klajunau para kla'aqtayjuu. 
Jantu klalhichimo'oyau laqatap'asta. Va 
klajunau para lay ox kat'i'ukxunt'ayat'ik 
y jantu tu'uchun kalaktanchanin para ox 
k!atlap'ats'anit'ik ni Jalhachimo'onu 
Jesucristo. 

36 Incha qayntaun xapay lhit'ajun 
istsi'i yu lagchaanitacha ix'aynti, incha 
yucha najun kalakxtuklal ni istsi'i ex lay 
kamakal yu kamakaputul. Jantu 
lagtagal kaval, va kalakxtuklal. 37 Pero 
incha matichun xapay najun la ixjalha- 
nuti ni apalay ox jantu kalakxtuklal 
istsi'i y vachu incha jantu magsk'iniy 
kalakxtuklal, ex jantu maqsk'iniy. Incha 
chuncha najun la ixjalhanuti, ex lay 
kalhistaklhi istsi'i para jantu kalak- 
xtuklal. 38 Ex chuncha yu maqgxta'a 
istsi'i para kalakxtuklal la ox makay. 
Vachu yu jantu magxta'a istsi'i para 
kalakxtuklal ayaj ox xajachal. 

39 Oayntaun zanati yu ikantacha va la 
ixtamaka! ixapay t'ajun incha vananaj 
t'ajun. Pero incha yu xapay kanil lay kat'a- 
tsukul ta'ayucha yu kat'atsukuputul. Pero 
kaval qayntaun yu lhakapu'an ni Jalhachi- 
mo'onu Jesucristo. 40 Pero apalay katijun- 
tayal kun achati incha jantu kalakxtukla- 
chogol. Chuncha ikpastak'a ni kit'in y 
klhilay va chuncha kixtaqniy ixjatapasta- 
k'ati ix'Espíritu ni Dios. 


Ni Ihi'uti yu moqslanikan antivas 


1 Chavay klhichiviniy ni lhi'uti yu 

moqslanikanta antivas. Laqsaval 
kintachunk'an lhittaunau jatalaniti pero 
kun lhuu jatalaniti ay makakan. Pero kun 
lhuu japaxkanti ex ox aynau la ketsukunti- 
k'an. 2 Incha matichun najun ni malaga- 
sitojoy tutuchun, ex yucha jantuka' k!atsay 
tacha paxtoqniy. 3 Incha matichun achaniy 
ni Dios ex Dios mispay tacha ixlapanaki. 

4 Chavay klhichiviniy incha jantu tu'u- 
chun kaval ka'ut!i yu moqslanikanta 
antivas. Klatsayau ni antivas va jantu tu'u- 
chun kataval. Vachu k'atsayau ni Dios va 
taun. 5 Ni lakamunukpa! ali ni laktliyan 
ayaj alin yu lakjunkan dioses ali lhachi- 
mo'onun. 6 Pero kijnan k'atsayau va laqa- 
taun Dios alin yu kimPayk'an. Va yucha 
maka'ol yu alin y vamun para yucha 
tsukuyau. Va pumataun alin Jalhachi- 
mo'onu!, yucha ni Jesucristo. Va por 
yucha alin'ojoy tachun yu axtoqnu' y va 
yucha put'aunau. 

7 Pero jantu tachun tak!atsay ni yu 
antivas jantu tu'uchun kataval. Lati yu 
talhakapu'an va ixta'ukx!lantacha jamoq- 
slanan y mas chavaycha jantuka' ox 
talhilay ka'ut'i ni anchanu jamoqgslanti. 
Talhilay va yucha ixnavin ni antivas. Ex 
chuncha jantuka! ox tamispay yu ox ali yu 
jantu ox, xlhiyucha la ixjatapastak'atk'an 
talhilay va mits'iti. 8 Jantu incha va por 
vayti ox kintalaqts'inan ni Dios. Mas jantu 
ka'uu, jantu va por yucha apalay ox kinta- 
lagts'inan. Vachu! mas ka'uu jantu tu'u- 
chun kinta'aqtayjuyan. 

9 Yu milhakapu'atk'an taxtaqniyan 
lakatin para ka'ut'ik pero k'alhist'ajk'an- 
tiik. Alin lapanakni yu vananaj 


tats'anqaniy katamalagasil. Jantu 
k'amak'at'ik tutuchun yu lay katapu- 
makal talagalhin. 10 Incha kapiti vaya! 
laqa chaqa! ta'an tato'oyay antivas, ka 
va lay kalaqts'inan milaqaj yu jantuka' 
ox lhakapu'an. Ex yucha jantucha kata- 
lhanana! para ka'ul vachu', mas la ixja- 
lhanuti lhilay jantu ox kaval. 11 Ex 
chuncha uxint!i oxamaktaun t'itun- 
tlayay por misp'aycha k'atstan. Pero 
xlhiyucha ma'atstan'ay mint'alaqajun 
yu jantuka! ox lhakapu'an. Pero va por 
yucha nil ni Cristo. 12 Incha chuncha 
kaval ex jantu ox lakmak'aniyat'ik 
met'alagaunink'an. Va por uxiknan 
katamakal yu talhilay jantu ox la ixja- 
tapastak'atk'an. Chuncha lagsaval jantu 
ox mak'aniyat'ik ni Cristo. 13 XIhi- 
yucha incha va por kivayti katsukul 
tslangan kilaqaj ex jantu aqtaun 
kajk'uya! ni vakax para jantu katsukul 
tslangan kilagaj. 


Yu paxtoqniy kalaqa'il por 
ixlhitapatsa kun Dios 


9 1 Kitlin va qayntaun ixtamalaga- 
chan Jesucristo. Klhit'ajun lakatin 
para kakmakal yu tamakay yu alati. 
Kitlin klaqts'il ni kiJalhachimo'onuk'an 
Jesucristo. Va klagtapatsal kun uxiknan 
xlhiyucha lhak'ap'up'int'ik ni Jesucristo. 
2 Lati jantu kintalaqts'in tacha ixtamala- 
qachan Jesucristo pero uxiknan chuncha 
kilamispayau. Lhak'ap'up'int'ik por 
kilhitapatsa, chuncha tasuy ni lagsaval 
kimalaqachal ni Jalhachimo'onu'. 3 Yu 
kintamuk'aniyan lagtagal va chuncha 
klaqlhigaltajiy. 4 Laqsaval kimpaxtoqniy 
kaklaqa'il yu kajk'ul ali yu kajk!oqlhi. 
5 Vachu lay kakt!atsukul qayntaun 
xanati yu lhakapu'an y kaklha'al ta'an 
kakpu'al. Vachu va tacha tamakay alati 
ixtamalagachan ni Jalhachimo'onu 
Jesucristo. Vachu tacha tamakay ixt'ala- 
qaunin ni Jalhachimo'onu' y vachu ni 
Cefas. € Vachu kintapaxtoqniyan kit'in 
kun Bernabé kaklaga'iu kilhilhajatk'an 
para jantu maqsk'iniy kaktapatsau. 
7 ¿Maticha tropa lay katapatsal y jantu 
kalaga'il ixlIhilhajati? ¿Talayucha 

kach'al tu'uchun y jantu kalaqa'il yu xa'u- 
nikan? ;Ta'ayucha kalaklhistaklhi vakazna 
y jantu kalaga'il lakats'uniy zaleche? 

8 Yu iknajun jantu ixjatapastak'atk'an 
ni vali'iy lapanakni. Ixlhachimo'on ni Dios 
vachu va chuncha najun. 9 La ixlhachi- 
mo'on yu ts'oqlhi ni Moisés va najun: 
“Jantu kamak'ilttanut'i ixvosal ni vakax 
tejkan tsukuy xqaxtunu' la ixch'aja! ni 
trigo.” Pero ni Dios jantu vamun vakaxna 
jalakpastak'a. 10 Laqsaval kintapastakni ni 
kijnan tejkan chuncha naul. Chuncha 
ts'oqkal por kijnan. Yu lqamalha'an laka 
t'un pakxan'iy yu ka'alina!. Vachu yu 
laqp'agxlha'an trigo pakxan'iy yu kapa- 
xtoqniya! tejkan ka'alina'. 11 Ex chuncha 
kijnank!an ikch'au ixchivinti Dios la 
melhanutk'an. Incha klaxtaqniu yu ox 
jatsukunti, ¿ex lhilayat'ik jantu kintapa- 
xtoqniyan tstuniy mimagalitk'an? 12 Incha 
alati tapaxtoqniy ex apalay kintapaxtoq- 
niyan ni kijnank'an. 

Pero tejkan klat'ataulau jantu aqtaun 
laqatap'asta kaknajuu kila'aqtayjuu. 
Chuncha xaktijuntayau mas kintats'anga- 
niyan tu'uchun. Va para ox kala'a'it'ik 
tejkan klaqpute'eu ni ox chivinti yu lhichi- 
viniy Cristo. 13 ¿Jantu k'atslayat'ik ni yu 
tatapatsay laka ay lakatajtan taluy yu alin 
ancha? Vachu yu tatapatsay laka altar yu 
yal lakatajtan tatuy yu moqslanikan Dios. 
14 Vachu va chun ni Jalhachimo'onu Jesu- 
cristo lhinaul ni yu talaqpute'ey ni ox 
chivinti va yucha kataputsukuya!. 

15 Pero kit'in jantu agtaun klhinaul va 
chuncha kakputapasal. Yu chavaycha 
klatstoqniyau jantu va por kaklhajaputul. 
Apalay ox kaknil xajantu matichun 
kixtaqnil tutuchun, va jantucha ox kajk!a- 
tsal por yu ikmakay. 16 Pero para kit'in 
jantu ay k!atsan por klaqpute!ey yu ox 
chivinti. Kit'in maqsk'iniy kaklaqpute'el, 
va yucha klhijunkan. Ay, paynicha ni 
kit'in incha jantu kaklaqpute'el ni ox 
chivinti. 17 Ex chuncha incha ikmakay kun 
chux la kelhanuti ex ka'alina! kilhilhajati. 
Mas jantu kakmakaputul va maqsk'iniy 
kakmakal laqatap'asta. Va klhijunkan ni 
aniy lhitapatsa. 18 ¿Ex tis va suncha kilhi- 
lIhajati? Kilhilhajati vamun ixlaqpute'eka 


ixchivinti ni Cristo sin kaksk'il tu'tuchun. 
Chuncha jantu iksk!in yu kilhilhajati yu 

kimpaxtoqniy kaklaqa'il por klaqpute'ey 
ni ox chivinti. 

19 Mas jantu matichun ix'oqxtamati 
kakval va ikmakakan tacha ix'oqxtamat- 
klan tachun ni lapanakni. Ex chuncha 
lay kaklhaja'il alati lapanakni para kata- 
lhakapu'al. 20 Tejkan klakt!ataulay ni 
israelitas vachu ikmakakan tacha qayn- 
taun israelita. Tejkan klakt'ataulay yu 
tamakay yu lhinajun ixlhachimo'on 
Moisés vachu ikmakakan tacha 
yu'uncha mas jantu maqsk'iniy 
kakmakal yu lhinaunkan. Pero va 
chuncha ikmakakan para lay kaklaklha- 
ja'il alati lapanakni para katalhakapu'al. 
21 Tejkan klakt'ataulay yu jantu 
tamakay yu lhinajun ixlhachimo'on 
Moisés vachu ikmakakan tacha 
yu'uncha para lay kaklaklhaja'il. Pero 
kit'in kimpaxtoqniy ixlhachimo'on 
Cristo. XIhiyucha jantu ikmakajun yu 
lIhinajun Dios. 22 Tejkan klakt'ataulay yu 
jantuka! ox tamalagasiy ixlhakapu'at- 
klan va ikmakakan tacha yu'uncha. 
Vachu va chuncha klay tacha ixputsuku- 
klan para vachu lay kaklaklhaja'il. 
Chuncha ikmakakan kun tachun ni lapa- 
nakni para ox kintalaqts'il, ex chuncha 
lay katalaqtaxtul por kinchivinti. 

23 Chuncha ikmakay para lay kaklaqpu- 
te'el ni ox chivinti para lay kaklaqa'il yu 
laj'ox yu ancha minachal. 

24 Klatslayat'ik ni tejkan alin 
qamanti takyauti tachun p!ays tatak- 
yajuy pero va qayntaun yu lhajay. Ex 
vachu va chuncha p'ays kat!akyaut'ik 
la ixlakatin Dios para k'alha'at'ik. 

25 Yu talostayay para katatanunil 
qamanti tachun yu'uncha tamakaun- 
tijlay yu jantu laq'aqtayjuy. Chuncha 
tamakay para katalaga'il ixlhilhajatk'an 
yu niman kami'oya!. Pero kijnank'an 
makauntijlayau yu jantu kinta!aqtay- 
juyan para ka'alil kilhilhajatk'an yu 
jantu aqtaun kami'oya'. 26 Ni kitlin 
jantu kakval tacha yu ltiyoq takyajuy y 
jantu kakval tacha yu qamanan y laka- 
samanan laka unin. 27 Ni kitlin va 

ikmamaganlgajnivay kilakatunaj y klhi- 


junkan plays kaktapatsanil ni Dios. Incha 


jantu chuncha kakmakal ex jantu tu'u- 
chun kaklhajal mas klaqpute'ey yu ox 
chivinti. 
K'amak'at'ik kuenta yu maqancha 
tatapasal ni israelitas 

1 0 1 Ket'alagaunin, iknajun jantu 

kak'aukt'ik yu maganiya' kepa- 
yank'an. Yu'uncha ixtaltananta ixqa- 
lta'apu' laka taputs'i y tachun tatakuklhi 


ni lakamar. 2 Ex chuncha va tacha kata'aq- 


chaj'aul laka taputs'i y lakamar para 
ch'antaun kataval kun Moises. 3 Tachun 
yu'uncha ixta'uy vayti yu ixminachal kun 
ixtap'asta Dios. 4 Vachu tachun ixta!ot!a 
yu ixminachal kun ixtap'asta Dios. Ta'oq- 


tijlal xaxkan laktalpa kun ixtap'asta Dios y 


chuncha taputapasal. Ni anchanu chiyux 


yucha va Cristo yu lakt!a'al. 5 Pero ni Dios 


jantu kalhipa'inil yu tamakal qaynlhuu ni 
yu'uncha. Xlhiyucha tanil y tus t'ikl tapu- 
tauk'atamal ixlakatunajk'an ni 
lakak!avinan. 

6 Tachun yu aniy tapasal va para 
kamakau kuenta y jantu kamakaputuu yu 
jantu laj'oxi tacha yu'uncha ayaj tamaka- 
putul yu jantu laj'oxi. 7 XlIhiyucha jantu 
magsk'iniy kat!o'oyat'ik ni antivas tacha 
talal ni yu'uncha. Ts'ogkanta la ixchivinti 
Dios yu najun: “Ni lapanakni tataulal 
vaynin y taloqnul. Ex ta'ostaulchogol y 
talach'apachal y aqtayl talattaqamanan.” 
8 Jantu magsk'iniy katlatamau matichun 
yu jantu kinavink'an, tacha talal lati ni 


yu'uncha. Va por yucha tanil p'uxaunt'utu 


mil lapanakni taun julchan. ? Vachu jantu 
kalagts'intanuu ni Jalhachimo'onu' tacha 
talal lati ni yu'uncha. Tatanuchal lhuu 
tsapulin y jalaktsak'amakal. 10 Vachu 
jantu maqsk'iniy kak'ilttayt'ik ni Dios 
tacha lati ni yu'uncha talal. Xlhiyucha 
ixmayul Dios yu jamaqnini' va 
jalaqmagqnil. 

11 Tachun yu aniy talhitapasal kepa- 
yank!an para kapulaniu. Va tstoqkanta 
para kapujalakpastaknau ni kijnan yu 
vilanau aniy la xapumi'onucha lakamu- 
nukpa'. 12 Yu ox tanun kun Dios 


magsk'iniy kalhistakkal para jantu 
kalhitaxtuchogol. 13 Jantuka' lagts'int!a- 
nuk!anat'ik yu ayaj lhitalay. Vachu va 
chuncha tacha yu tatapasay alati lapa- 
nakni. Mas va kalagts'int'anuk'ant'ik yu 
lhita'ay, lay katlayanit'ik. Ni Dios jantu 
xta!a lakatin para apalay p'ays k'alaq- 
tslintlanuk'ant'ik. Ni Dios lay lIhakapu'a- 
nikan ni kata'aqtayjuyan para lay 
k!alaj'osmaj'ant'ik ni talagalhin. 


Kalaj'osmaj'ant'ik ixto'oyaka 
ni antivas 


14 XIhiyucha, klajunau uxiknan yu 
kla'achaniyau, ni kalaj'osmaj'ant'ik 
ixto'oyaka ni antivas. 15 Klaxagalayau 
tacha lapanakni yu talhit'ajun jatapasta- 
k!ati. Klamak'at'ik kuenta kinchivinti ni 
va lagsaval. 16 Ch'antaun ot'au laka 
vaso yu kintamapastakniyan ixjamapay- 
ninti Jesucristo, ex xtaqniyau lhimalaq- 
puchuncha ni Dios. Chuncha ch'antaun 
tanuyau kun ixjak!alna ni Cristo. Vachu 
tejkan laqche'eyau ni anchanu pan, va 
ch'antaun tanuyau kun ixlakatunaj ni 
Cristo. 17 Por agxtaun pan uyau, va 
tacha taun lakatunaj juntau mas kilaqa- 
lhuuk'an, va lat'a'uyau agxtaun pan 
kintachunk'an. 

18 Klamak'at'ik kuenta ni israelitas 
ixta'uy yu zajamogslanti laka altar. 
Chuncha ixtatanuy kun Dios yu ixmoq- 
slanikan. 19 Chavaycha yu xajamoq- 
slanti antivas, ¿lhilayat'ik va iknajun 
incha xtapal kaval ni antivas? ¿U lhila- 
yat!ik incha xtapal kaval yu moqsla- 
kanta? Jantu xtapal kaval. 20 Pero 
klajunau ni lapanakni yu jantu talhaka- 
pu'an tejkan tamakay xajamoqslanti 
antivas, va aqmoqxnun yu tamoqgslaniy, 
jantu tamoqslaniy Dios. Kit'in iknajun 
jantu k'attanut'ik kun aqmogxnun. 

21 Jantu lay p'u'oqnunat'ik xavaso yu 
pupastakyau ni Jalhachimo'onu Jesu- 
cristo, incha vachu p'utoqnunat'ik yu 
xavaso aqmoqxnu!. Vachu' jantu lay 
kavaynt'ik laka mesa ta!an to'oyakan ni 
Jalhachimo'onu!, incha vaynat'ik laka 
mesa ta'an to'oyakan agmogznun. 

22 ¿Kamakau para kintalhixiyaxnin ni 

Jalhachimo'onu'? ¿Apalay p'ays juntau 
xajantu ni yucha? 


Tachun k'amak'at'ik para ox 
kato'oyakal ni Dios 


23 Tanajun lay k'amak'at!i va yu 
k'amak'ap'ut'ucha. Pero kit'in iknajun 
jantu tachun xtapal kaval. Tanajun lay 
k'amak'at'i va yu kamak'ap'uttucha pero 
jantu tachun kinta!aqtayjuyan. 24 Jantu 
magsk'iniy k'ap'ast'akt'i yu ox vamun para 
uxint'i, vachu k'ap'ast'akt'i yu kalaq!aq- 
tayjuya' yu alati lapanakni. 25 Tachun 
vakax yu stlakan laklhitamau lay k'a'ut'ik. 
Jantu maqsk'iniy k'alhasakminint'ik incha 
ixmoqslanikantacha antivas, chuncha 
jantu maqsk'iniy kapastak'un. 26 Tachun 
yu alin ta'akchun lakamunukpa' va si 
ixnavin ni Jalhachimo'onu Dios. 

27 Incha matichun yu jantu lhakapu'an 
kajunta'in vayti y uxint!i uxap'in, ka'ut'i 
tachun yu kaxtaqnincha. Jantu kalha- 
sakmin tu'uchun mas kalhilat'ik jantu ox 
k!a'ut!i. 28 Pero incha matichun kajunin: 
“Ni aniy vakax va ixmoqslanikanta 
antivas”, ex apalay ox jantu ka'ut'i. Va 
pastakniyan ni anchanu lapanaki, va lhilay 
jantu ox k'a'ut'i. 29 Klhichiviniy yu aqayn- 
taun lapanaki yu lhilay jantu ox, mas 
uxint'i k'ats'ay ni jantu laqtaqal kaval. 

Jantu maqsk'iniy kilaktanchanil 
agayntaun por yu lhilay ni jantu ox. 

30 Incha ikxtaqniy lhimalaqpuchuncha ni 
Dios por yu k'uy ex jantu paxtoqniy kinta- 
tsukul lIhikiltaynan. 31 Xlhiyucha mas va 
k'avaynt'ik u k!aloqt'ik tutuchun, mas va 
tichichuncha yu k'amak'at'ik, ktamak'a!o- 
t'ik para ox kato'oyakal ni Dios. 32 Jantu 
k'amak'at'ik tutuchun yu kalakmalukujlal 
alati lapanakni, mas va israelitas, mas yu 
jantu israelitas kataval, mas va ixlapa- 
nakni Jesucristo. 33 Ni kit'in iktitukxun- 
tayay makana' yu katalhipa'inil ni lapa- 
nakni. Jantu vamun yu ox la ketsukunti 
ikpastak'a. Va ikpastak'a yu kalaq'aqtayjul 
yu alati, ex chuncha lay katalaqtaxtul por 
kinchivinti. 
1 1 1 Klamak'at!ik yu ikmakay ni 
kitlin, vachu va chuncha tacha 
kitlin ikmakay yu masuy ni Cristo. 


Tisun naunputun tejkan 
lagpapagakan xanatin 


2 Ayaj ox klhilay yu mak'ayat'ik. Va 
kilapastak'au ni kitlin y tachun yu 
mak'ayat!ik va tacha kit'in klamalaniu. 
3 Klamak'atsaniputunau ni Cristo yucha 
xa'agtsul tachun ni jo'akna, yu jo'ati 
yucha xa!aqtsul ni xanati, y yu Dios va 
xa'aqtsul ni Cristo. 4 Tejkan matichun 
jo'ati sk'in Dios u laqpute'ey ixchivinti 
Dios y aqtanuy ix!aqtanuti yucha mama- 
xaniy yu xa'agtsul. 5 Incha matichun 
xanati sk!in Dios u laqpute'ey ixchivinti 
Dios y jantu laqpapagakan ex vachu' 
mamaxaniy yu xa!'aqtsul. Va tacha 
vali'iy kalaqsik'okal. 6 Incha qayntaun 
xanati jantu laqgpapagakan tejkan sk'in 
Dios u laqpute'ey ixchivinti ex apalay ox 
kaval ka'aqsijkal. Incha matichun xanati 
lhimaxanan ka'aqsijkal ex kalaqpapa- 
gakal. 7 Ni jo'ati jantu lay laqpapaqakan 
tejkan sk'in Dios u laqpute'ey ixchivinti. 
Ixjatsukunti masuy ix'ayaxtu ni Dios y 
ixjatsukunti ni xanati masuy ix'ayaxtu 
ni jo'ati. 8 Yu p'unaj jo'ati jantu kamin- 
chal kun xanati. Va yu xanati minchal 
kun yu jo'ati. 9 Dios jantu kamakal ni 
jo'ati para yu xanati, va makal ni xanati 
para ni jo'ati. 10 Xlhiyucha yu xanati 
magsk'iniy kalaqpapagakal tejkan sk'in 
Dios u laqpute'ey ixchivinti. Chuncha la 
ixlagtsul tasuy ni lhichimo'okan, mas 
ixmayulnin Dios talagts'in. 11 Lamaq- 
sk!iniyau la ketsukuntik!an kun Cristo, 
ni jo'ati magsk'iniy yu xanati, vachu yu 
xanati maqsk'iniy ni jo'ati. 12 Tacha yu 
xanati minachal kun yu jo'ati, vachu yu 
jo'ati minachal kun yu xanati. Tachun 
yu alin va si kun Dios minachal. 

13 Uxiknank'an kap'ast'akt'ik incha 
ox kask'il Dios qayntaun xanati mas 
jantu kalaqpapagakal. 14 Klalhisakmiyau 
incha me'emank'an jantu lay mala'asi- 
yat!ik ni va lhimaxan incha va katsukul 
mala'ayan ix!aji qayntaun jo'ati. 15 Pero 
qayntaun xanati yucha ox to!'oyakan 
incha mala'ayay ix'aji. Yucha ixmaq- 
xtaqnika kalhitsukul la ay ix'aji para 
kalhilagpaxtagkal la ix'aqtsul. 16 Tachun 

yu aniy, incha alin matichun lapanaki yu 
lhilakchivinputun, yucha ts'angay kak'a- 
tsal ni va chuncha kimputsukk'an. 
Chuncha junita mas va to'oxtaycha tataq- 
xto!a ixlapanakni Dios. 


Jantu ox tamakay tejkan ch'antaun ta'uy 
yu xapupastakkan ixlhinin Jesucristo 


17 Jantu klhitachantajuy por yu makt'a- 
yat'ik tejkan t'aqxt'oqyat'ik. Mas naunat'ik 
ox kaxajchal, jantu ox xajachipitik. 18 P'unaj 


klajunau yu kintajuniy lati lapanakni. 


Tanajun ni tlap'utlilhiyat'ik tejkan ttagxt!oq- 
yat'ik tacha ixlapanakni Dios. Lati yu kinta- 


juniy, kitlin klhakapu'an. 19 Lagsaval 
magsk'iniy kat'alaqlvaqt'ik. Va chuncha 


lay katasul ta'ayu'uncha yu lagsaval tatiju- 


yanal kun Dios. 20 Tejkan ch'antaun t'aq- 
xt'oqyat'ik para k'alut'ik ixpupastak'an 


ixlhinin Cristo, jantucha yucha p'ast'ak'at'ik. 


21 Tejkan aqt'ayniyat'ik ix'uka, lati niman 


tap'ul'an unan ixvaytk'an yu talhimin. Jantu 


talatlatuy yu alati. Ex chuncha lati tacha- 
vajtayay y lati tus tata'ap'ay. 22 ¿Jantu 
k!alhitstuk'ut'ik minchagak'an ta!an 
kavaynt!ik y ka'oqt'ik? ¿Valiliycha jantu 
tloloyayat'ik ixlapanakni Dios y jalakma- 
maxaniyat'ik yu jantu tu'uchun katalhi- 
tsukul? ¿Tisuncha klajunaucha? Jantu 


ts'uniy klhilachantajuy por yu mak'ayat'ik. 


Tacha pu'aqtaynil ix'uka yu pupastak'au 
ixlhinin Jesucristo 


23 Kitlin klaga'il ni chivinti yu naul ni 


Cristo y vachu! klajunchogoo uxiknank'!an, 


yu najun inchine. Ni anchanu puts'isni 
tejkan magxtagkal ni Jalhachimo'onu 
Jesús, yucha ch'apal ni pan. 24 Va xtaqnil 
lhimalaqpuchuncha ni Dios, ex laqche'el, 


va naul: “Kala!a'it'ik y ka'ut'ik. Yu aniy va 


kilakatunaj yu laqche'ekan por uxiknan- 
klan. Chuncha k'amak'at'ik para kilapa- 
stakvi ni kittin.” 25 Vachu tejkan 


tavayn'olcha, ch'apal ni vaso. Va naul: “Yu 


aniy vaso masuy ni Dios va taun sast'i 
chivinti jattatamakajun ixlapanakni por 
kijak!alna. Va tavanancha ka'oqt'ik, 
k!lamak'at'ik para kilapupastakvi.” 26 Ex 
chuncha mas va tavanancha uyat'ik ni 
anchanu pan y ot'at'ik yu tajuy laka vaso, 


va masuyat'ik ixlhinin ni Jalhachi- 
mo'onu Jesucristo tus kaminchoqoya!. 


K'amak'at'ik kuenta ix'uka yu 
pupastak'au ixlhinin Jesucristo 


27 Ta'ayu' yu uy ni anchanu pan y 
otla yu tajuy laka vaso yu lhichiviniy ni 
Jalhachimo'onu', incha uy tacha vali'iy 
vayti kaval ex yucha tauk'aniyachal 
taun lagtagal por jantu lhi'ajin ixjak!alna 
ali ixlakatunaj ni Cristo. 28 Pero qayn- 
tamin maqsk'iniy kap'ast!ak!elat'ik incha 
jantu maqt'ala'alhininat'ik. Ex lay k'a'u- 
t'ik ni pan y ka'oqt'ik yu tajuy laka vaso. 
29 Pero incha uyat'ik y ot'at'ik y jantu 
mak'ayat!ik kuenta ixlakatunaj ni Jalha- 
chimo'onu Jesucristo, ex me'emank'an 
muk'anik'anat'ik laqtaqal por yu mak'a- 
yat'ik. 30 XIhiyucha uxiknank'an lati 
tlalan'ayat'ik y lati tatslanganiy tap'asta 
y lati tanitacha. 31 Incha puxkaulagts'in- 
kanau ke'emank'an ex Dios jantu kinta- 
muk'aniyan lagtagal. 32 Ni Jalhachi- 
mo'onu kintapuxkaulaqts'inan y kinta- 
xtaqniyan maqanlgajnati. Ex chuncha 
jantu kalaqa'iu maganlgajnati ch'antaun 
kun yu xalapanakni aniy lakamunukpa!. 
33 Ex chuncha, ket'alaqaunin, tejkan 
kat!lagxt!loqt'ik vaynin kalap'akxant'ik. 
34 Incha alin matichun yu chavaniy, 
kavayn'elal la ixchaga! para Dios jantu 
kataxtaqnin maqanlqajnati tejkan t'aq- 
xtlo'at'ik. Yu alati axtoqnu! kaklaqla!o- 
xiya! tejkan kajk'ananta. 

Yu xta'a ni Espíritu Santo para kamakau 

ixlhitapatsa Dios 
1 2 1 Ket'alaqaunin, va knajun 
kak'ats'at'ik yu kintamaqxtaq- 

niyan ni Espíritu Santo. 2 P'unaj ni uxik- 
nank'an jantuka' ixlhak'ap'up'inat'ik ni 
Cristo. Ex vamuncha ixmak'anuk'anat'ik 
kat'ixk'aulhip'int'ik ni antivas yu jantu 
lay tachiviniy. 3 Chavaycha iknajun 
kak'ats'at'ik incha matichun lapanaki 
laqxtoqnu chivinti juniy ni Cristo, yucha 
jantu chiviniy kun Espíritu Santo. Mati- 
chun yu najun ni Jesús va yu ay Jalha- 


chimo'onu ex yucha chiviniy kun ni 
Espíritu Santo. 

4 Alin pulhuu yu kintamagztagniyan ni 
Espiritu Santo pero ni Espiritu Santo va 
putaun. > Alin pulhuu lhitapatsa yu lay 
kamakaniyau ni Jalhachimo'onu Jesu- 
cristo pero kiJalhachimo'onuk'an va gayn- 
taun. 6 Alin pulhuu yu makayau, pero va 
taun ni Dios yu kintaxtaqniyan tap'asta 
para kintachunk'an kamakau yu kintapa- 
xtoqniyan. 7 Ni Dios va magxtaqniy qayn- 
tamin yu lay katapumasul ixlhitapatsa ni 
Espíritu Santo. Va magxtaqnikan para lay 
kalaq'aqtayjukal alati lapanakni yu talha- 
kapu'an. 8 Lati por ni Espíritu Santo jalaq- 
xtaqnikan chivinti para lay katachivinil 
kun lhuu jatapastak'ati. Alati jalagxtaq- 
nikan chivinti kun 1huu jatalaniti vachu 
por ni Espíritu Santo. 9 Lati jalaqxtaqnikan 
ay lhakapu'ati vachu por ni Espíritu Santo. 
Alati jalaqxtaqnikan tap'asta para lay 
palay katamakal taqan'anin vachu por ni 
Espíritu Santo. 10 Lati jalagxtaqnikan 
tap'asta para lay katamakal yu laj'ay 
axtoqnu!. Alati jalaqxtaqnikan tap'asta 
para lay katalaqpute'el ixchivinti Dios. 
Alati jalaqxtaqnikan tap'asta para lay 
katamispal tichichuncha lhitsukunu' talhi- 
tsukuy ni lapanakni incha ox o jantu ox. 
Lati jalagxtaqnikan para lay katachivinil 
laka pulhuu lhichivin yu jantu tamispay. 
Alati jalagxtaqnikan lhitapatsa yu lay 
katalhichivinchogol yu naunputun yu alati 
Ihichivin. 11 Pero tachun yu aniy va taun 
ni Espíritu yu xta!a. Yucha jalaqxtaqniy 
por qayntamin vachu va tacha najun ni 
yucha. 


Va taun lakatunaj laqxtoqnunau 


12 Qayntaun lapanaki lakalhuu 
lagxto'a ixlakatunaj. Mas pulhuu lhit'ajun 
pero yu lakatunaj va taun. Ex vachu va 
chun junita ixlakatunaj ni Cristo yu kijnan 
juntau. 13 Ex vachu chun ni kijnank'an 
Ihi'agchaj'ajuu ni Espíritu Santo para va 
taun lakatunaj kajuu, mas kajuu israelitas 
u mas jantu, mas kajuu oqxtamatin u mas 
jantu. Pero va taun ni Espíritu yu kintalaq- 
tanun kijnan. 

14 Vachu va chun ni lakatunaj jantu va 
taun kaval yu talagxto'a. Va laqalhuu 
lagxtoqnun. 15 Xlhiyucha mas kanaul yu 


ch'aja!: “Kit'in jantu maka! kakval. Ka 
jantu ixnavin kakval ni lakatunaj.” Pero 
mas chuncha kanaul, va ixnavin ni laka- 
tunaj. 16 Ex vachu va chun incha yu 
aqaxqol va kanaul: “Kitlin jantu lagchul 
kakval, ex jantu ixnavin ni lakatunaj 
kakval.” Pero mas chuncha kanaul, va 
ixnavin ni lakatunaj. 17 Incha tachun si 
lagchul ixval, ¿ex tas ixpaqasmak- 
naucha? Incha tachun si paqasmakni 
ixval, ¿ex tas ancha ixlhitsukuu 
kimpa'utiyank'an? 18 Pero yu Dios 
laqmalagxtoqlhi lakatamin laka laka- 
tunaj chuncha tacha makaputul ni 
yucha. 19 Incha tachun lakatunaj yu 
talagxto'a va putaun ixval, ¿ex tas 
ancha ix'alil ni lakatunaj? 20 Pero alin 
pulhuu yu talagxto!a y yu lakatunaj va 
lagataun. 

21 Yu lagchul jantu lay juniy ni 
maka!: “Uxint'i jantu ikmaqgsk'iniyan.” 
Vachu yu agtsul jantu lay juniy ni 
ch'aja!: “Uxint'i jantu ikmagsk'iniyan.” 
22 Incha jantu, lati yu jantu lhi'aykan, 
yu'uncha yu apalay jamaqsk'inikan. 

23 La kilakatunajk'an ta'an alin yu jantu 
ox Ihilayau, va ox Ihilaqapaqakanau kun 
lagch'iti. Ta'an lhittaunau yu jantu 
aqtaun masuyau, ox paqayau y ox 
lhistak'au. 24 Pero yu tasuy va apalay 
k'us y jantu maqsk'iniy kapagakal. 
Chuncha ni Dios makal ni lakatunaj 
para kamagsk'inil tachun, mas yu jantu 
toloyakan. 25 Chuncha jantu lay katalaq- 
lvaqlhi ni lakatunaj. Tstangay katalalhi- 
staklhi siya putamin ni lakatunaj. 

26 Tejkan jamaganlgajnan putaun yu 
ixnavin ni lakatunaj, ex tachun yu alati 
yu takilnunun vachu tamaganlgajnan. 
Tejkan putaun yu ixnavin ni lakatunaj 
va to'oyakan ex tachun yu alati 
talhitachantajuy. 

27 Uxiknank'an ixlakatunaj ni Cristo 
unt'at'ik y si putamin ixnavin unt!at'ik. 
28 Ni Dios lak'ulal lati lapanakni para 
kataval ixtamalaqachan Cristo, astan 
lak'ulal lati yu talaqpute'ey ixchivinti, 
ex astan lak'ulal lati yu tamalaninin. 
Vachu lhinaul ka'alil yu tamasuy laj'ay 
axtoqnu y yu palay tamakay tagan'anin 

y yu ta'agtayjuy alati lapanakni y vachu 
yu talhachimo'onun laka lhitapatsa y yu 
tachiviniy alati Ihichivin yu jantu tami- 
spay. 29 Pero jantu tachun ixlapanakni 
ixtamalaqachan Cristo kataval. Jantu 
tachun talaqpute'ey ixchivinti Dios. Jantu 
tachun jamalaninin. Jantu tachun lay 
tamakay laj'ay axtoqnu. 30 Jantu tachun 
lay palay tamakay yu taqan'anin. Jantu 
tachun lay tachiviniy alati lhichivin yu 
jantu tamispay. Jantu tachun lay tachivin- 
chogoy yu naunputun ni anchanu 
Ihichivin. 31 Kalhilagso'ot'ik laga'inin yu 
apalay ixlaqmiti para k'amak'at'ik ixlhita- 
patsa Dios. Pero kitlin klamasuniyau taun 
lakatin yu apalay ox. 


Yu apalay xtapal va japaxkanti 

1 3 1 Mas lay kakchivin'ol tachun 
ixlhichivink'an ni lapanakni u 

mas yu talhichiviniy angeles, incha 
kintstanganiy japaxkanti ex klhixajachal 
tacha taun tsasnati yu qalp'ays kaval u 
tacha taun kampana yu jantu k'us maka- 
tlajun. 2 Vachu mas lay kaklhichivinil yu 
katapasaya' y tus kakmispa'ol yu jantu 
matichun mispay, vachu mas ox kaklhaka- 
pu'al tus lay kakmalakpaxal taun aspajun, 
incha jantu kaklhitsukul japaxkanti ex 
jantu tu'uchun xtapal kakval. 3 Mas 
kaklaglvaqni'ol tachun yu ikmagalin ni 
kilpatanin y tus kakmaqxtaqlhi kilakatunaj 
laka jikmi por kilhakapu'ati, incha jantu 
kaklhitsukul japaxkanti ex jantu tuluchun 
xtapal kakval. 

4 Yujapaxkanan, yucha magantaqniy y 
qal'ox jun. Yujapaxkanan jantu akcha'a' 
kaval, jantu ay k'atsan, vachu jantu ay 
makakan. 5 Yujapaxkanan, yucha jantu 
lagxtoqnu chiviniy, jantu kapastak'ul vamun 
yu yucha magsk'iniy, jantujamalukujlanan 
y jantu pastakchogoy yu katamakanil lapa- 
nakni. 6 Jantu agtaun lhi'achantajuy tejkan 
makakan lagtagal. Lhi'achantajuy tejkan 
makakan yu ox. 7 Yujapaxkanan yucha chux 
tayaniy. Mas va tu'uchun tapasay, va lhaka- 
pu'anan y japakxan'iy yu laj'oxi. Va tachun 
magantaqni'ojoy. 

8 Yu japaxkanti jantu aqtaun 
kami'oya!. Pero kamina' julchan tejkan 


katamaktaya' ixlaqpute'eka ixchivinti 
Dios. Vachu jantucha apalay ka'alina! 
lapanakni yu tachiviniy alati lhichivin 
yu jantu tamispay. Vachu katamak- 
ta'oya' ni ay jatapastak!ati. 9 Chavaycha 
ni anchanu jatapastak'ati va xanta'an 
mispayau, y xanta'an jantu mispayau. 
Vachu ixchivinti Dios xanta'an laqpu- 
teleyau y xanta!an jantu laqpute'eyau. 
10 Pero kamina' julchan tejkan jantu 
tu'uchun kintatstanqaniyan. Ex 
kami'oya! tachun yu mispayau xanta!an. 
11 Chuncha tacha tejkan jas'at'a 
xajkunita ni kit'in, xakchiviniy tacha 
qayntaun jas'at'a y xaklakpastaknan y 
xakmalaqasiy tacha taun jas'atla. Pero 
tejkan aycha lapanaki ikval ex ikma- 
kauntijla'ol kilhis'at!a. 12 Chavaycha 
vananaj kintatslanganiyan kami- 
spa!ojoo. Va tacha katsukuu laqapulaq- 
ts'inin laka spejo yu oxicha lakapulpipij. 
Pero astan kalaqts'inau Dios ukxpu' kun 
ukxpu'. Chavaycha va xanta'an ikmi- 
spay y xanta!an jantu ikmispay pero 
astan ex kakmispa'oya! vachu va chun 
tacha kimispa'ojoy ni Dios. 
13 Chavaycha alin lhakapu'ati y vachu 
yu pakxan'iyau y vachu alin japaxkanti. 
Yu aniy put'utu alin pero yu apalay 
ixlaqmiti va yu japaxkanti. 


Yu jamagxtaqnikan katachivinil laka 
Ihichivin yu jantu mispakan 
1 4 1 K'alhilaqso'ot'ik Ihitsukunun 
japaxkanti. Ex vachu k'alhilag- 

so'ot'ik laqa'inin yu xta'a ni Espíritu 
Santo. Pero apalay kask'int'ik para lay 
k!alaqp'ut'e'et'ik ixchivinti Dios. 
2 Ta'ayu yu magxtaqnikan kachivinil 
alati lhichivin yu jantu mispay, yucha 
jantu matichun lapanaki malagasiniy yu 
najun. Jantu va lapanakni yu jat'achi- 
viniy, va Dios yu tlachiviniy. Va kun 
ixlhitsukunu' chiviniy yu jantu 
mispakan. 3 Pero qayntaun lapanaki yu 
laqpute'ey ixchivinti Dios ox jalakma- 
suniy ni lapanakni. Ex ox lay kata'ayal 
ixlhakapu'atk!an y ox jalaqxtaqniy jata- 
pastak!ati y ox jalakmalaka'ulay. 4 Yu 
chiviniy alati lIhichivin yu jantu 

mispakan yucha va x'aman agtayjukan la 
ixjatsukunti para ox kata'ayal ixlhaka- 
pu'ati. Pero yu laqpute'ey ixchivinti Dios 
yucha jalaq'aqtayjuy alati ixlapanakni 
Dios para ox kata'ayal ixlhakapu'atk'an. 

> Kitlin iknajun ox kaval incha minta- 
chunk'an lay kach'ivinint'ik Ihichivin yu 
jantu mispakan. Pero yu apalay iknajun 
va k'alaqp'ut'e'et'ik ixchivinti Dios. 
Apalay ixlaqmiti yu laqpute'ey ixchivinti 
Dios xajantu yu chiviniy lhichivin yu 
jantu mispakan. Pero incha alin qayntaun 
lapanaki yu lay kalhichivinchogol yu 
naunputun ni anchanu lhichivin ex 
vachu' ox. Chuncha lay ox katamalagasil 
yu talhakapu'an y ox kata'ayal 
ixlhakapu'atk'an. 


Yu lIhichivin yu jantu malagasikan 
maqsk'iniy kalhichivinchoqokal 
yu naunputun 


6 XIhiyucha klajunau chavaycha, ket!a- 
laqaunin, incha kaklalaq'ancha'au y kakla- 
lhixagalau lhichivin yu jantu mala'asiya- 
t'ik ex jantu tu'uchun ta!agtayjuyan. 
Vamun ta'aqtayjuyan incha kaklalhixa- 
galau tu'uchun yu kimasunil Dios u taun 
jatapastak'ati. Vachu ta'aqtayjuyan incha 
klalaqpute'eniyau ixchivinti Dios u klama- 
laniyau tu'uchun. 7 Incha laqataun sqol u 
ataun lhisan tacha yu kitarra jantu siya 
putamin katakilt'aunlhi, ¿ex tas laycha 
kapumispakal talayucha yu kitarra u ta'a- 
yucha yu sqol? 8 Vachu sasgol yu sqolkan 
laka lhilukuj, incha jantu ox tlasay, ¿ex tas 
laycha katapuk'atsal ni tropas para 
kata!alcha laka Ihilukuj? 9 Vachu va chun 
uxiknank'an incha ch'ivinanat'ik chivinti 
yu jantu malagasikan, ¿tas katapumalaqa- 
siniyancha ni lapanakni? Vali'iy laka unin 
ch'ivinanat'ik. 10 Alin lhuu lhichivin laka- 
munukpa' pero taun taun chivinti si alin 
yu naunputunta. 11 Pero incha matichun 
kixaqalal kun aputaun lhichivin yu jantu 
kakmalaqasil ex klhixajachal tacha qayn- 
taun yu alakataun machaqa! y yucha 
vachu chun lhixajachal kun kit'in. 

12 Uxiknan ayaj lhitstuk'up'uttunat'ik yu 
xta!a ni Espíritu Santo. Chavay k'alhilaq- 
so'ot'ik Thitsukunun yu ox lay 


katapu'ayn'al ixlhakapu'atk'an ixlapa- 
nakni Dios. 

13 Ex ta'ayu yu chiviniy lhichivin yu 
jantu malagasikan, va kask'inin ni Dios 
kaxtaqnin vachu para lay k!'alhich'ivin- 
ch'o'o yu naunputun. 14 Incha kit'in 
iksk'in Dios laka lhichivin yu jantu 
malagasikan ex vamun la kilhitsukunu' 
iksk'in Dios. La kijatapastak'ati jantu 
tu'uchun ikmalaqasiy. 15 ¿Ex tascha 
kakmakal? Kaksk'ina! Dios la kilhitsu- 
kunu! pero vachu la kijatapastak'ati. 
Vachu kakmilpaya' la kilhitsukunu! pero 
vachu la kijatapastak'ati. 16 Incha 
vamun la milhitsukunu' ox lIhich'iviniy 
Dios, ex ni lapanaki yu qalasmat!an 
jantu malagasiniyan yu na'un. Ex jantu 
lay kaxtaqniya' lIhimalagpuchuncha Dios 
ch'antaun kun uxint'i, va jantu mala- 
qasiy yu na'un. 17 Chuncha uxint'i 
lagsaval xt!taqniy 1himalaqpuchuncha ni 
Dios pero yu agayntaun jantu tu'uchun 
laga'iy para ka!aynlhi ixlhakapu'ati. 

18 Kit'in ikxtaqniy 1himalagpuchuncha 
ni Dios ni apalay lay ikchiviniy lhichivin 
yu jantu mispakan xajantu mintachun- 
klan uxiknan. 19 Pero mas chuncha 
kunita, tejkan iktayay ta'an tatagxto'a 
yu talhakapu'an, apalay ox klhilay 
kakchivinil laqakis chivinti yu lay ox 
katamalagasil yu ancha tayanal. Apalay 
ox klhilay xajantu kaktsukul chivin 
laqakau mil chivinti laka lIhichivin yu 
jantu malaqasikan. 


Yu Ihichivin yu jantu mispakan va 
para kamasul ixtap'asta Dios 


20 Ket'alaqaunin, jantucha k'alakp'a- 
stlaknant'ik tacha jas'atlan. Chun, ox 
k'a'unt'ik tacha jas'atlan yu jantu tami- 
spay laqtaqal pero kalakp'astlaknant'ik 
tacha xapaynincha. 21 La ixlhachimo'on 
Dios najun: “Kaklaqlhixagalaya' ni aniy 
lapanakni laka lIhichivin yu jantu tama- 
laqasiy, mas kaval xachivinti yu minchal 
alakataun. Pero jantu kintaqalasmat!a!, 
najun ni Dios.” 

22 Ex chuncha, tejkan k'ach'ivin 
Ihichivin yu jantu mispakan yucha va 
para kalakmasunil ixtap'asta Dios yu 

jantu talhakapu'an, jantu para yu talhaka- 
pu'an. Yu ixlaqpute'eka ixchivinti Dios 
yucha va para yu talhakapu'an. 

23 Chuncha incha tachun yu talhakapu'an 
tatagxto!a y tachun tachiviniy lhichivin yu 
jantu malaqasikan ex katanuchal qayntaun 
lapanaki yu jantuka' laniy u yu jantuka! 
lhakapu'an, ex yucha katajunan va lokos 
unt'at'ik. 24 Pero incha tachun talaqpu- 
teley ixchivinti Dios, ex katanuchal qayn- 
taun yu jantu lhakapu'an u yu jantuka!' 
laniy ex niman ka'uksk!atsaya' ni alin ixta- 
laqalhin. Kak'atsana! ni lhit'ajun lagtagal 
por ixchivintik'an tachun ni lapanakni. 

25 Ex yucha niman kamispaya' yu jantu ox 
ixmaqsaqma'ata la ixjalhanuti. Katalaka- 
putatamaya' laka t'un, kato'oyaya! Dios, 
va kanauna": “Lagsaval Dios alinta kun 
uxiknan.” 


Tas maqsk'iniy katamakal tejkan 
tatagxto'a yu talhakapu'an 


26 Ex chuncha, ket'alagaunin, 
¿tisuncha maqsk'iniy kamakau? Tejkan 
uxiknank'an kat!agxt'oqt'ik lati lay kata- 
milpal Salmos, lati lay katamalaninil, lati 
lay katalaqpute'el yu Dios jamasunil, lati 
lay katachivinil laka lhichivin yu jantu 
mispakan, y lati lay katalhichivinchogol 
yu naunputun. Pero tachun katamakal 
para kata!ayal ixlhakapu'atk'an ixlapa- 
nakni Dios. 27 Tejkan ch'ivinanat'ik laka 
Ihichivin yu jantu mispakan va qaynttuy u 
gaynt'utu kach'ivinint'ik, pero va si por 
qayntamin kalalaksaklhip'int'ik. Vachu 
magsk'iniy ka'alil qayntaun yu kalhichi- 
vinchogol yu naunputun. 28 Incha jantu 
ka!alil yu lay kalhichivinchogol yu naun- 
putun, ex maqsk'iniy vali'iy saq katataulal 
talan tatagxto!a yu talhakapu'an. Katat!a- 
chivinil Dios ixlamank'an. 29 Va qaynt'uy 
u gaynt'utu katalaqpute'el ixchivinti Dios 
y yu alati katamakal kuenta incha lagsaval 
yu tanajun. 30 Incha alin tutuchun yu Dios 
masuniy aqayntaun yu vali'iy taulay ex 
lay kachivinil. Ex yu tsukuy chivin lay 
vali'iy sag kataulal. 31 Mintachunk'an lay 
k!alaqp'ut'e'et'ik ixchivinti Dios por 
mingayntamink'an para tachun lay kata- 
lanil y kalakmap'aysnikal. 32 Yu 


talaqpute'ey ixchivinti Dios maqsk'iniy 
katalhichimo'ol ixjatsukuntik'an. 33 Dios 
yucha jantu lhipa'iniy talakch'iliti, va 
maqamay yu ox k!amak'at'i. Chuncha 
magsk'iniy kaval mas va to'oxtaycha 
talan tatagxto!a yu talhakapu'an. 

34 Ni xanatin maqsk'iniy saq kata- 
taulal la mintagxto'atk!an. Yu'uncha 
jantu katalhitsukul lakatin katachivinil. 
Va kataqasmaknal chuncha tacha najun 
ixchivinti Dios. 35 Incha tak'atsaputun 
tu'uchun, lay katalhisakmil ixapayk'an 
la ixchagak'an. Jantu ox tasuy kata- 
tsukul chivinin ta'an tataqxto!a yu talha- 
kapu'an. 36 Jantu kun uxiknan kamin- 
chal ixchivinti Dios. Vachu jantu vamun 
para uxiknank'an kachil ixchivinti Dios. 
37 Incha matichun najun ni yucha 
paxtoqniy kalaqpute'el ixchivinti Dios y 
lhilay ox tijuyal kun ni Espíritu Santo ex 
yucha magsk'iniy kalhakapu'al ni va 
ixlhachimo'on Dios yu klatstoqniyau. 

38 [ncha jantu lhakapu'an ex yucha 
vachu jantu lay kalhakapu'anikal. 

39 Ex chuncha, ket'alaqaunin, kalhi- 
lagso'ot'ik lagpute'enin ixchivinti Dios. 
Jantu kalaktlanch'at'ik yu tachiviniy 
Ihichivin yu jantu mispakan. 40 Tejkan 
t'aqxt'o'at'ik ox kamak'at'ik y jantu 
k!at!alakch'ilit'ik. 

Tejkan katakujchogoya' yu janinin 
1 1 Ketlalaqaunin, chavaycha 

5 iknajun kap'ast'akt'ik ni ox 
chivinti yu klalaqpute'eniu yu uxiknan- 
k'an la'a'it'ik y yu ox t'aylhip'iniyat'ik. 

2 Ni anchanu chivinti yucha lay p'ulaq- 
t'axt'uyat'ik incha ox t'aylhip'inat'ik 
tacha klalagpute'eniu. Incha jantu, ex va 
tacha jantu tu'uchun kaval mas lhak'a- 
p'up'inat'ik. 3 Klalaqpute'eniu ni 
chivinti yu apalay maqsk'iniy kak'ats'a- 
t'ik. Vachu chun tacha klaga'il ni kit'in 
klalagpute'eniu ni Cristo nil por kintala- 
qalhink'an, chuncha tacha ixnajunta la 
ixchivinti Dios ta'an ts'oqkanta. 4 Va 
maknukal y la'at'utu julchan val ex 
takukchoqol, chuncha tacha ixnajunta la 
ixchivinti Dios. 5 Ex tasunil ni Pedro ex 
astan jalaktasunikal yu pumakaut'uy. 

6 Ex taval jalaktasunikal lagakis ciento 
lapanakni yu talhakapu'an y ch'antaun 
talaqts'il. Chavay pumalhuu yu'uncha 
vananaj takujta mas lati tanitacha. 7 Ex 
tasunil ni Santiago, ex astan laktasunil 
tachun yu ixjalaqmalagachata. 8 Astan 
vachu kintasunil ni kitlin, mas por kilak- 
tu'unti va xajkunita tacha jas'atla yu jantu 
ox kaktsukul. 9 Kit'in kunita yu apalay 
lakat'uniy kun yu alati ixtamalagachan ni 
Cristo. Mas jantu kimpaxtoqniy para 
kakval ixtamalagachan, va ox klaqmama- 
ganlgajnival ixlapanakni Dios. 10 Por yu 
kixtaqnil ni Dios kitlin kunita tacha yu 
kunita. Ni Dios va kintamapaynin pero 
jantu vali'iy kaval ixjamapayninti. Chavay 
va apalay p'ays iktapatsanil xajantu yu 
alati. Pero jantu kaktapatsal keleman la 
kintap'asta. Va ixtap'asta ni Dios yu 
kixtaqniy por ixjamapayninti. 11 Chuncha 
jantu maqsk'iniy k!'amak'at'ik kuenta mas 
kaval kitlin u mas kaval yu'uncha, va 
klalaqpute'eniu y uxiknan 
lhak'ap'up'int'ik. 


Ni janinin katakujchogoya' 


12 Kijnank'an klalaqpute'eniyau ni 
Cristo takukchoqol laka putaknun. ¿Ex 
valiliycha lati uxiknank'an naunat'ik ni 
jantu katakujchogoya! yu janinin? 13 Incha 
jantu lay takujchogoy yu janinin ex Cristo 
vachu jantu kakujchoqol. 14 Incha Cristo 
jantu kakujchogol ex jantu tutuchun kaval 
mas klalaqpute'eniu y vachu jantu tu'u- 
chun kaval mas lhak'ap'up'inat'ik. 

15 Incha chuncha junita ex kijnank'an 
kakxajcha'au tacha lapanakni yu jantu 
lagsaval talhichiviniy Dios. Pero kijnan- 
klan klajuniu ni Dios makutuchogol ni 
Cristo. Ex incha jantu lagsaval ni janinin 
tatakukchoqoy lakaputaknun, ex vachu ni 
Dios jantu lagsaval kamakutuchogol ni 
Cristo. 16 Incha yu janinin jantu takuj- 
choqoy ex Cristo vachu jantu kakujchogol. 
17 Incha Cristo jantu kakujchoqol ex 
milhakapu'atk'an jantu tu'uchun xtapal 
kaval. Vananaj ixt'i'uyanant'ik la mintala- 
galhink'an. 18 Incha laqsaval chuncha 
junita ex yu tanitacha yu ixtalhakapu'an 
Cristo, yuluncha vali'iy tatstangata. 


19 Incha vamun para ni aniy jatsukunti 
pakxan'iyau ni Cristo ex apalay 
payni'incha ni kijnan. 

20 Pero lagsaval ni Cristo yucha 
kujchogol y chuncha val yu xap'unaj 
kun yu alati janinin. Yucha p'unaj 
kujchoqol ex astan yu alati. 21 Vachu 
chun tacha pu'aqtaynil ni lhinin por yu 
makal qayntaun lapanaki. Ex chuncha 
vachu! por yu makal aqayntaun lapa- 
naki pu'aqtaynil takujchoqgoy ni janinin. 
22 Chuncha tachun niyau por mincha'au 
kun Adán. Ex vachu' tachun yu ch'an- 
taun juntau kun Cristo kalhitsukuyau 
jatsukunti. 23 Pero jantu va qayntaun 
paxtoqniy. Xap'unaj paxtoqnil ni Cristo 
y yucha kujchogol. Ex astan katapaxtoq- 
niya! yu ixlapanakni ni Cristo tejkan 
kaminchogoya'. 24 Ex astan katamak- 
taya! tachun. Cristo kamina! maqosun 
tachun palhachimo'on kun tachun 
tap'asta. Ex kamagxtaqnichoqgoya!' ixpa- 
lhachimo'on la ixtamaka! ixPay Dios. 

25 Yucha maqsk'iniy kalhachimo'onul 
tus tejkan kalhaja!oya' tachun ixt'ala- 
xkaynin. 26 Vachu yu lhinin va ixt!ala- 
xkaya' y yucha va astan kamagosuya!. 
27 Va tstoqkanta la ixchivinti Dios ni 
kamagxtaqnikal tachun yu alin ni Cristo 
para ka'akch'intama'ol. Chuncha najun 
ni lagsaval kalhichimo'oya! tachun yu 
alin, pero jantu kalhichimo!'oya' ni Dios, 
va yucha yu magxtaqnil. 28 Tejkan 
tachun ixnavin kuna! ex yu Sas!at!a Dios 
va ixnavin kuna! ni Dios yu magxtaqnil 
tachun. Ex chuncha Dios kalhachimo'o- 
nun'ol tachun yu alin. 

29 Incha jantu katakujchogoya!' ni 
janinin, ¿ex tisuncha xtapal tejkan ta!aq- 
chaj'ajuy para ixlapanaknik!an yu tani- 
tacha? 30 Ex chuncha vachu kijnank'an, 
¿vali'liycha iktitukxuntayayaucha chux 
julchan chux hora laqa lhita'ay la ketsu- 
kuntik'an? 31 Ket!alaqaunin, klhi'tachan- 
tajuy por uxiknank'an ni ch'antaun 
unt'at'ik kun Jesucristo kiJalhachimo'o- 
nuk'an. Laqsaval klajunau ni lhilhiy ikti- 
juyal laga lhita'ay ta'an lay kaknil. 

32 Kit'in iktayanil yu machagan laka 
putaulan Éfeso tus tacha magtalin 

ixtajunita. ¿Pero tisuncha klhajay mas 
chuncha kintamakal incha lagsaval jantu 
katakujchogoya' ni janinin? Ex apalay ox 
kaval tacha tanajun lati: “Chavaycha ox 
kavajiu, y ox ka!oqnuu, va niman 
kaniyau.” 

33 Jantu k'amak'anuk'ant'ik. Tacha 
najun titaun chivinti: “Ni lapanakni yu 
talaktu'unun, vali'iy kintamagats'anga- 
niyan yu ox la kimputsukk'an.” 34 Klama- 
p'axat'ik mijatapastak!atklan para ox kaval 
y klamak'aunt'ijlat'ik mintalagalhink'an. 
Lati uxiknank'an jantu misp'ayat'ik Dios. 
Chuncha klajunau para kalhimaxanant'ik. 


Tacha kuna! yu lakatunaj tejkan 
katakujchogoya' ni janinin 


35 Ka va lay alin yu kalhasakminina!: 
“¿Tas katapukujchogoyacha ni janinin? 
¿Tisuncha lakatunaj katalhitsukuya'?” 

36 Va lhitontoj yu Ihasakminin. Laqataun 
xatalts'i incha kach'ant'i, tstangay kapu- 
ch'i'elal tacha kanil ex astan lay p'un- 
chogoy. 37 Jantu ch'ankan xajavan yu 
p'uncha, va yu vali'iy xatalts'i chlankan 
mas kaval k'ispa u trigo u tichichuncha. 
38 Ex Dios xtaqniy xaxqoy tacha maka- 
putul ni yucha. Laqatamin xatalts'i si 
putamin talhitsukuy xaxqoy tacha yu 
paxtoqniy. 39 Jantu tachun lakatunaj va 
taun kaval. Ixlakatunaj lapanaki taun 
tasuy, ixlakatunajk'an talhitsukuti aputaun 
tasuy, vachu ixlakatunajk'an jatanti 
aputaun junita y ts'o'on vachu aputaun 
lakatunaj talhit'ajun. 40 Yu alin lakt!iyan 
va putaun, yu alin lakamunukpa' va 
aputaun. Vachu yu ayaj k'us yu alin 
laktliyan va tumpaj y yu k'us yu alin laka- 
munukpa! aputaun junita. 41 Chuncha 
tacha yu julchan aputaun lhit'ajun ixki- 
Imaknauxtu, yu malkuyu' aputaun, y yu 
jastlakun aputaun. Laqatamin jast'aku va 
tumpaj ixmaklkuk'an. 42 Vachu chun kata- 
pasaya' tejkan katakujchogoya' ni janinin. 
Tumpaj jun ixlakatunajk'an yu lakmak- 
nukan, va niman puch'iy, pero yu katakuj- 
chogoya' yucha jantucha agtaun kapu- 
ch'iya!. 43 Yu maknukan oxicha mi'ojota 
ixlakatunaj pero tejkan katakukchogoya' 
ex ox kalaqauntayachoqoya!. Tejkan 


katakukchoqoya' ex ox kalhitsukucho- 
qoya! ixtap'asta. 44 Yu maknukan yucha 
vali'iy lakatunaj yu lhitsukukan aniy 
lakamunukpa', pero yu katakukchoqoya' 
yucha va xalakatunaj lakt'iyan kuna!. 
Alin put'uy lakatunaj, alin yu lhitsu- 
kukan aniy lakamunukpa' y alin yu 
xalakatunaj lakt!iyan. 

45 XIhiyucha va tslogkanta la ixchi- 
vinti Dios: “Yu p'unaj Adán yucha 
lIhitsukul xalakatunaj aniy lakamu- 
nukpa!.” Pero ni Cristo yucha val yu 
xalastan Adán. Yucha xta!a ni Espíritu 
yu xta!a jatsukunti. 46 Ni jatsukunti yu 
xta!a ni Espíritu jantu p'unaj lhitsu- 
kukan. Yu p'unaj lhitsukukan va yu 
xalakatunaj aniy lakamunukpa!. Ex 
astan Ihitsukukan yu ox jatsukunti. 

47 Yu p'unaj lapanaki makakal t'un y 
tsukul aniy lakamunukpa'. Yu xa!astan 
lapanaki yu kiJalhachimo'onuk'an 
minchal lakt!iyan. 48 Yu alin lakamu- 
nukpa' va agstanchun tacha ni lapanaki 
yu jamakanti t'un. Yu tapaxtoqniy 
laktliyan va tacha ni lapanaki yu 
minchal lakt'iyan. 4? Chavaycha vachu 
chun tasuyau tacha ni lapanaki yu jama- 
kanti t'un, ex vachu chun katasuyau 
tacha ni lapanaki yu minchal lakt!'iyan. 

50 Ket!lalagaunin, iknajun kak'ats'a- 
t'ik yu valiliy kivakaxk'an ali kejak'a- 
Ik'an jantu lay tanuyachal ta'an lhachi- 
mo'onun Dios. Vachu yu kilakatunajk!an 
yu puch'iy jantu lay xajachal para jantu 
aqtaun kapuch'il. 51 Iknajun kak'ats'a- 
t'ik taun chivinti yu jantu ixmispakan. 
Jantu tachun kaniyau pero tachun kata- 
paxa'oyau. 52 Va taun lagats'alaj, va 
tacha aqtaun tstup'iks kalakp'u'u tejkan 
kapusuntajukana' ni sasqol yu kaputa- 
maktaya' ni lakamunukpa'. Lagsaval 
kamakat'auna! ni sqol, ex yu janinin 
katakujchogoya' kun ixlakatunajk'an yu 
jantu agtaun kami'oya!, y kijnan yu 
vananaj katsukuyau katapaxa'oyau. 

53 Lagsaval kilakatunajk'an yu puch'iy 
maqsk'iniy katapalal lakatunaj yu jantu 
agtaun kapuch'iya!. Vachu kilakatunaj- 
klan yu niy maqsk'iniy katapalal laka- 
tunaj yu jantu aqtaun kaniya!. 

54 Chuncha tejkan yu puch'iy kalhixajanta 
yu jantu puch'iy, yu niy kalhixajanta yu 
jantu agtaun niy. Ex katapasaya! tacha 
ts'ogkanta la ixchivinti Dios ta'an najun: 
Yu lhinin jantucha apalay 
kalhitsukul tap'asta, va 
lIhajakalcha. 
55Lhinin, chavaycha, ¿tas ancha alin 
mintap'asta para kilamiu unan? 
¿To'oxtaycha alin mintap'asta para 
kilalhajau? 
56 Chavaycha yu lhinin lay kinta'uyan, va 
por alin talaqalhin. Chuncha yu talaqalhin 
ayaj lhitlajun tap'asta, va por ixlhachi- 
mo'on Dios kintamuk'aniyan lagtagal. 
57 Pero ayaj lhuu ikxtaqniy lIhimalaqpu- 
chuncha ni Dios. Yucha kintaxtaqniyan 
tap'asta para kalhajau por Jesucristo 
kiJalhachimo'onuk'an. 

58 XIhiyucha, ket'alaqaunin yu kla'a- 
chaniyau, ox ka'ukxp'up'int'ik, jantu mati- 
chun katama'ogspalnin. Apalay k'at'ap'a- 
ts'anit'ik ni kiJalhachimo'onuk'an. Va 
k!atslayat'ik ni jantu vali'iy kaval tejkan 
plays tlap!atslaniyat'ik. 


Ni tumin yu pusakkan para 
kilpatanin yu talhakapu'an 


1 6 1 Chavay klalhixaqalayau ni tumin 

yu pusakkan para kilpatanin yu 
talhakapu'an. Kat'aylhip'init'ik makanan 
vachu chun tacha klaklhijunil yu tavilanal 
xa'estado Galacia. 2 Xap'unaj julchan laka 
semana mingayntamin kalhilk'ama'at'ik 
mintumink'an yu xajachal para chuncha 
jantu kats'uk'ut'ik magxtoqnun tus tejkan 
kakchaanchal. 3 Tejkan kaklalagchaanta- 
cha!au kilalaksakniu jaltanan para kata- 
lha'al mintumink'an laka putaulan 
Jerusalén kun kinkartas yu lay kalakpumi- 
spakal. 4 Incha ox kaval kajk'al ni kit'in 
vachu! ex lay ch'antaun kintat'a!al. 


Ni Pablo lhichiviniy 
to'oxtaycha kapu'ana' 


5 Kaktapasa'elayau xa!estado Macedonia 
ex kaklalagchaantacha'au. Va maqsk'iniy 
kaktapasal Macedonia. € Ka va lay kakla- 
tlataulau paqlhuu mas panchuncha laka 
Ihik'asnin kaklatlataulau. Ex astan tejkan 


kajk!anchogoya alakataun lay kila!aqtay- 
juyau para kilakatin. 7 Chavaycha jantu 
iktapasatijlaputun vamun kaklalaqts'iu. 
Va klat'ataulputunau paqlhuu incha Dios 
najun. 8 Pero aniy kaktaula! laka putaulan 
Éfeso tus kalakachina' xak'atan Penteco- 
stes. 9 Chavaycha aniy ox lay kaktanu- 
chal para kaklalhaval ixlhitapatsa Dios 
mas la alin yu t'alaxkaynin. 

10 Incha kacha'ananta ni Timoteo 
kalhilagso'ot'ik katattataulan oxamak- 
taun. Yucha ox tapatsay la ixlhitapatsa 
ni Jalhachimo'onu Jesucristo, chuncha 
tacha iktapatsay ni kit'in. 11 Jantu 
xatalayu! uxiknank'an k'alakt!tanch'ani- 
t'ik. Tejkan kaminchogoya' ox ka'aq- 
tlaylut'ik la ixlakatin para lay kilaqmin- 
chogol. Kit'in va ikpakxan'iy kilaqmil 
kun alati ket'alaqaunink'an. 12 Yu 
kint!alaqajunk'an Apolos, yucha aqlhuu 
iktapayninil para katalaq'ancha'an kun 
yu alati ketlalaqaunink'an. Pero 
chavaycha jantu uxa'anachal, pero chun 
ka'ananta tejkan lay kalhilaya!. 


Ni Pablo lakmastak'achoqoy 


13 Ox k'alhist'ajk'ant'ik y ox k!at!a- 
p'asnit'ik la milhakapu'atk'an. Jantu 
kat'alhanant'ik. K'a'unt'ik laqp'aysnin 
lapanakni. 14 Tachun yu mak'ayat'ik, va 
kamak'at'ik kun lhuu japaxkanti. 

15 Ket'alaqaunin, k'ats!ayat'ik ni 
Estéfanas ch'antaun kun yu tavilanal la 
ixchaga', yuluncha p'unaj talhitanul yu 
ox chivinti ancha xa!estado Akaya. Va si 
p'as tamakay para kata!'aqtayjul alati yu 
talhakapu'an. 16 Klatapayniniyau ni 
chuncha k!amak'at'ik tacha tanajun 
yu'uncha y vachu kamak'at'ik tacha 
tanajun tachun yu ch'antaun tatapatsay 
kun yu'uncha. 17 Klhitachantajuy por 
kintalaqchil ni Estéfanas ali Fortunato 
ali Akaiko. Yu'uncha lay ki'aqtayjul 
talan uxiknank'an jantu lay kila'aq- 
tayjuu va por magati vilananchipitik. 

18 Ox kintamalaka'ulanil kelhanuti y 
vachu katamalaka'ulaniyan melhanut- 
klan. Ox k'alakt!o'oyat'ik. 

19 Tachun yu talhakapu'an aniy 
xa'estado Asia tamalaqachaniyan 

jamastak'anti. Vachu ni Akila ali Priscila 
tamastak'ayan tacha sas'at'an Dios. Vachu 
tachun yu talhakapu'an yu tataqxto'a la 
ixchaqa' tamastak!ayan. 20 Tachun ket!ala- 
qaunink'an tamastak'ayan. Ox k'alamast'a- 
k'at'ik kun la kiltastukni tacha yu lagsaval 
ixlapanakni Dios. 

21 Kitlin kPablo chavay klamasta- 
k'ayau kun kijatstoqnuti la kimaka!. 


22 Incha matichun jantu achaniy 
kiJalhachimo'onuk'an Jesucristo ex 
kamuk'anikalcha maqanlqajnati. Niman 
kaminchogol kiJalhachimo'onuk'an. 

23 KiJalhachimo'onuk'an Jesucristo 
kataxtaqnin yu laj'ozi la metsukunti- 
klan. 24 Tachun uxiknank'an yu ixlapa- 
nakni Cristo Jesús ox klapaxkayau. 
Chuncha kavalcha. 


Yu Xa'aqxt'iyunu' Karta yu Jalagts'ognil Pablo 
Ixlapanakni Dios yu Tavilanal Corinto 


Ni Pablo jalakmastak'ay yu tavilanal 
laka putaulan Corinto 


1 Kit'in kPablo va kimalagachal ni 

Cristo Jesús kaklaqpute'enil ixchi- 
vinti, va por chuncha naul ni Dios. Va 
ikt!avil kilaqajk'an Timoteo. Klats'oq- 
niyau ni uxiknan yu ixlapanakni Dios 
unt'at'ik yu vilanant'ik laka putaulan 
Corinto y vachu tachun yu ixnavin Dios 
laka estado Akaya. 2 Ni Dios kun kiJalha- 
chimo'onuk'an Jesucristo kataxtaqnin yu 
laj'oxi y oxamaktaun katamakan. 


Ni Pablo najun ni Dios aqtayjuy 
tejkan maqanlgajnan 


3 Ox kato'oyakal ni Dios ixPay kiJalha- 
chimo'onuk'an Jesucristo. Yucha kimPay- 
klan yu ayaj mapayninin y va kiDiosk!an 
yu kintamalaka'ulayan. 4 Kintamalaka'u- 
layan mas va tisuncha kimaqanlqajnat- 
klan kaval yu klhitapasayau. Ex chuncha 
lay klakmalaka'ulayau yu alati yu tama- 
qanlqajnan, vachu va tacha ni Dios kinta- 
malaka'ulan ni kijnank'an. 5 Cristo ayaj 
maganlgajnal y vachu kintapaxtoqniyan 
lati ixmaqanlqajnati ni yucha. Pero vachu 
Cristo la ox kintamalaka'ulayan la ketsu- 
kuntik'an. 6 Tejkan ikmaqanlqajnanau 
yucha va para kamalak'a'ulak'ant'ik ni 
uxiknan, para lay k'alaqt'axt'ut'ik. Tejkan 
Dios kintamalaka'ulayan ex vachu para 
kamalak'a'ulak!ant'ik la metsukuntik'an. 
Ex lay ox kat'ayanit'ik tejkan k'ama'an- 
lajnanapitik tacha kijnank!an. 7 Kijnan 
lagsaval klhakapu'anau ni ox kat!ayani- 
yapitik. Ni Dios tamalaka'ulayan ni 
uxiknan tejkan ma'anl'ajnanat'ik vachu 
va tacha kintamalaka'ulayan ni kijnan 
tejkan ikmaqanlqajnanau. 

8 Ket'alagaunin, iknaunau ni kak'a- 
ts'at'ik tacha ikmaganlgajnau tejkan 
xakvilanau xa'estado Asia, va tus mi'ol 


kintap'astk!an. Xaklhilayau kakniyaucha. 
2 Lagsaval xaklhilayau ixkintapaxtoq- 
niyan kakniucha. Chuncha val para 
jantucha kajk'atsau ni va ke'emank'an 
ikmaxajnicha'au. Va klhakapu'au vamun 
ni Dios para kintamalagtaxtun. Yucha lay 
majkujuchoqoy mas yu nitacha. 10 Ni 
Dios kintamalaqtaxtun para jantu kakniu 
y ijk!latsayau ni kintamalaqtaxtucho- 
qoyan aaqtaun mas va tavanancha. 

11 Chuncha kuna! incha sk'inat'ik Dios 
por kijnank'an. Ex chuncha kaxajtachal 
ni lhuvaj lapanakni va kataxtaqniya' 
lhimalaqpuchuncha ni Dios por yu ox yu 
klaqa'iyau tejkan sk'inat'ik Dios. 


Ni Pablo jantu lay ka'al laka 
putaulan Corinto 


12 Va yu inchine yu klhi'achanta- 
juyau. Kun tachun la kelhanutk'an ijk'a- 
tsayau ni ox iktitukxuntayayau la ixla- 
kalukxpuk'an ni lapanakni aniy lakamu- 
nukpa'. Jantu ikmakanunun y chuncha 
xaktitukxuntayayau tejkan xakvilanau 
kun uxiknan. Jantu iktitukxuntayayau 
tacha najun yu xajatapastak'ati ni aniy 
lakamunukpa', va iktitukxuntayayau kun 
ixjamapayninti ni Dios. 13 Vamun 
klatstoqnitau yu lay p'ut'e'eyat'ik, yu lay 
mala'asiyat'ik. Klhilay ni kamina' julchan 
tejkan kilamalaqasiniyau tachun, 14 tacha 
chavay kilamalagasiniyau ts'uniy. Ex 
chuncha ni anchanu julchan tejkan 
kaminchogoya! kiJalhachimo'onuk'an 
Jesucristo uxiknan lay kalhi'ach'ant!a'u- 
yapitik por kit'in, vachu va tacha kit'in 
kaklhilachantajuya' por uxiknan. 

15 Va xajk!atsaycha ni lagsaval 
chuncha kalhi'ach'ant'a'ut'ik por kit'in. 
Xlhiyucha xaklalaq'anchogoyau 
aagtauncha, ex chuncha aaqtauncha lay 
kalhi'achantajuu por lalaqts'inchogoyau. 
16 Va xakpu'uxa!an mint'unk'an tejkan 

k'al lakat'un Macedonia, ex aaqtaun 
xakpu'uxaminchogoy ta'an vilanant'ik. Ex 
astan lay ixkilamalaqachachoqoo tus xa!e- 
stado Judea. 17 Chuncha xakmakaputun 
pero jantu chuncha kaxajchal pero kit'in 
jantu ikmakay t'uy jatapastak'ati. Tejkan 
iknajun “chun” jantu iknaunputun incha 
“jantu”. 18 Dios lay lIhakapu'anikan y vachu 
ni kijnan lay kilalhakapu'aniyau. Jantu 
agtaun t'uy chivinti klajunau ni “chun” kun 
ni jantu”. 19 Kijnan, yu kit'in ali Silvano ali 
Timoteo, klalaqpute'eniu ni Jesucristo yu 
Sas'at'a Dios. Yucha va si kintajunan 
“chun”. 20 Tachun yu kintajunin ni Dios yu 
kintamakani'oyan va alin'ojota kun Cristo. 
Chuncha kintajunan “chun”, ni ka'alina' yu 
naul Dios. Ex xlhiyucha naunau “va 
chuncha kaval” para ay kamakakal ni Dios. 
21 Ni Dios kintaxtaqnitan tap'asta kun 
uxiknan para ox kataylha'au kun Cristo. 
Dios kintalaksaktancha. 22 Makal para 
kak!atsakal ni va ixlapanakni juntau. Kinta- 
xtaqnitancha ni Espíritu Santo para kapu- 
k!atsau ni laqsaval kintamalaqtaxtuyan. 

23 Kitlin iknajun ni Dios lay kalhitaulal 
ni jantu klalaq!au va por jantu xaklama- 
maxaniputunau. 24 Jantu klalhichimo'opu- 
tunau lagatap'asta la milhakapu'atk'an. Va 
ijklatsay ni ox t'aylhip'inat'ik, xlhiyucha 
kla'aqtayjuputunau para katstuk'ut'ik kun 
achati. 

1 XIhiyucha ikpastaklhi ni jantu 

klalaq'anchogoo para jantu kaklama- 
maganixvau. 2 Incha kaklamamaqanixvau 
ex jantu matichun lay kima'achajul. 
Vamun uxiknan. 3 Va xlhiyucha 
klatstoqniu para jantu kilamamaqganixvau 
tejkan klalaq'au, va tapaxtoqniyan kila- 
ma'achajuu. Ox ijk'atsaycha ni tejkan 
k'achan ni kit'in ex vachu ach!anat!ik 
mintachunk'an. 4 Tejkan klatstoqniu ayaj 
ixkimpastak'uy y xakmaqaninin tus xajqa- 
lhun. Jantu klatstoqniu para klamamaga- 
nixvau, va para kak'ats'at'ik ni ayaj 
klapaxkayau. 


Ni Pablo lakjuniy ni katamalaqmixinil 
qayntaun yu makal laqtagal 


5 Ni anchanu lapanaki yu kimamagani- 
xval jantu vamun kitlin kimamaganixval, 


vachu tamamaganixvan mintachunk'an 
mas va ts'uniy. Jantu kimaqamay kakla- 
pasanil kinchivinti xlhiyucha iknajun va 
lakatstuniy. 6 Va laycha mintachunk'!an 
xt'aqnit'ik ixmaganlgajnati yu ixpa- 
xtoqniy. Chavaycha ka oxicha. 7 Chavay 
magsk'iniy k'amalaqmixinit'ik y k'ama- 
lak'a'ulat'ik. Incha jantu, ka va lay jantu 
katayaniya! ixmaganiti. 8 XIhiyucha 
klatapayniniyau ni kamasunit'ik mijapa- 
xkantik'an. 9 XIhiyucha klatstoqniucha 
para ox kajk'atsal incha mak'ayat'ik 
tachun yu klalhijunau. 10 Incha malaq- 
mixiniyat'ik ex kitlin vachu ikmalaqmi- 
xiniy. Incha kimakanil tu'uchun ex 
kmalaqmixiniy por naunat'ik uxiknan. 
Va Cristo kilaqts'in tejkan ikmalaqmi- 
xiniy. 11 Chuncha jantu kintalhajan ni 
Satanás, ox klatsayau yu makaputun. 


Tejkan ni Pablo ixvil laka putaulan 
Troas y jantu kapaxtoqlhi ni Tito 


12 Tejkan ikcha'al laka putaulan 
Troas para kaklaqpute'el ni ox chivinti 
yu Ihichiviniy Cristo ancha ox ikxtaq- 
nikal lakatin para kaktapatsanil kiJalha- 
chimo'onuk'an. 13 Pero jantu kaktemal 
kilaqaj Tito, xlhiyucha ixkimpastak'uy. 
Xlhiyucha iktaxtuchal y k'al xalakat'un 
Macedonia. 


Ni Dios ox kintalha'anan para 
kalhajayau kun Cristo 


14 Kaxtaqniu lhimalaqpuchuncha ni 
Dios, va yucha ox kintalha'anan para 
kalhajayau kun Cristo. Lakmak'atsaniy 
ni lapanakni ixchivinti talakachux por 
yu ikmakayau kijnank!an y chuncha 
xajachal tacha tu'uchun yu ox s'ejen'e. 
15 Kijnank'an por yu ikmakayau va 
tacha taun tu'uchun yu s'ejen'e yu 
Cristo moqslaniy ni Dios. Chuncha xaja- 
chal kilhitapatsk'an kun yu katalaqta- 
xtuya! ali yu katatstangaya'. 16 Kun 
lapanakni yu katatslangaya' ni kijnan- 
klan va tacha lhinin yu p'uks akamin y 
jamagninin pero kun yu katalaqtaxtuya' 
kijnank'an va tacha yu slej akamin yu 
xta!a jatsukunti. ¿Ta'ayucha lay makay 
ni aniy lhitapatsa? 17 Kijnan jantu tacha 

yu vamun tamagamay katapulhajal tumin 
ixlaqpute'eka ixchivinti Dios. Ni Dios 
kintamalagachan y Dios kintalaqts'inan ni 
vas iktapatsayau tacha ixlapanakni ni 
Cristo. 


Ni Pablo lakmasunil ni ox chivinti y 
xajachal tacha agxtaun karta la 
ixjalhanutk'an 


3 1 Tejkan chuncha iknaunau ka va 

p'astlak!at'ik ni kijnank!an va ke'e- 
mank'an ay ikmakachogokanau. Jantu 
magsk'iniy kaklhitsukuu agxtaun karta yu 
kaklaxtaqniu yu kilapumispau y vachu 
jantu maqsk'iniy klask'iniu agxtaun karta. 
2 Pero uxiknan va kinkartajk!an unt!at'ik. 
Metsukuntik!an va tacha kats'oq'ulakal la 
kelhanutk'an. Ex tachun ni lapanakni lay 
tamispaniyan metsukuntik'an. 3 Uxiknan 
va tacha agxtaun karta unt!at'ik yu 
ts'oglhi ni Cristo yu kijnan klha'oxiu 
tejkan klalaqpute'eniu ni ox chivinti. Pero 
anchanu karta jantu kaputs'ogkal tinta. Va 
puts!ogkal ni ix'Espíritu ni Dios yu kujta. 
Ni aniy karta jantu katstoqmuk'akal laqa 
lta'al chiyux, va tstoqmuk'akal la 
melhanutk'an. 

4 Chuncha ijk'atsayau va por 
klhi'aynau ni Dios por yu makal Jesu- 
cristo. 5 Kijnan jantu lay iknaunau ni lay 
kakmakau tuluchun ke'emank'an. Yu lay 
ikmakayau vamun por kinta'aqtayjuyan ni 
Dios. 6 Yucha kinta'agtayjuyan para lay 
kaklhitapatsau ixlaqpute'eka ni sast!i 
chivinti yu kintatlatamakajun Dios. 
Anchanu chivinti jantu va ixlhachimo'on 
Moisés yu ts'oqkal, va yu xta!a ni Espíritu 
Santo. Ni chivinti yu ts'oqkal, yucha 
muk'ay lagtagal para kanikal. Pero ni 
Espíritu, yucha xta'a jatsukunti. 


Apalay k'us yu sast'i chivinti 
yu minchal kun Dios 


7 Ni Ihachimo'on yu tstoqmukakal laqa 
lta'al chiyux xajchal lhinin pero va ayaj 
k'us val. Tejkan Moisés laga'il, ox ukxpu- 
k'uliksna val ni Moisés tus jantu lay kata- 
lagapulagts'il ni ixt!alisraelitas, pero astan 
laqmixchoqol. 8 Incha chuncha val yu 
anu!, ex apalay k'us k'una! yu xta!a ni 


Espíritu Santo. 9 La k'us ixjunita tejkan 
Moisés laqpute'el ni lhachimo'on yu 
ixmuk'ay laqtaqal. Ex apalay k'us ixlaq- 
pute'eka ni chivinti yu kintamagosu- 
niyan kintalaqalhink'an. 10 Chuncha yu 
ayaj k'us ixjunita jantucha k'us tacha yu 
chavaycha alin. Yu chavaycha alin va 
apalay k'us. 11 Incha la k'us ixjunita yu 
mi'ojotacha ex apalay k'us yu alin 
chavaycha yu ka'alina! mas va 
tavanancha. 

12 Chuncha klhakapu'anau y xlhi- 
yucha klaqpute'eyau ni chivinti jantu 
kun talhanti. 13 Jantu chuncha ixta- 
pasay kun Moisés. Yucha ixlaqpupa- 
qakan kun laqch'iti para jantu katalaq- 
ts'il ni lapanakni ni ixt'ajun laqmixni" 
ixtukxpu' yu k'uliksna' ixjunita. 14 Va 
talap'aysnil ixjatapastak'atk!an ni 
anchanu lapanakni. Vananaj chavaycha 
tejkan tapute'ey yu maganiya' ixchivinti 
Dios va tacha vananaj katauk'al laqch'iti 
para jantu lay katalaqts'il y jantu kata- 
malagasil. Vamun ni Cristo lay maqosuy 
para katamalaqasil. 15 Mas chavaycha 
tejkan tapute!ey ixchivinti Moisés va 
tacha vananaj katauk!al para jantu lay 
katamalagasil. 16 Pero tejkan tasp'ikcho- 
qoycha qayntaun lapanaki para kat'a'al 
ni Jalhachimo'onu Dios ex va tacha 
kamoqosunikal ni lagch'iti para lay 
kamalagasil. 17 Ni Jalhachimo'onu Dios 
va Espíritu junita y ta'an alin ni Espíritu 
ancha alin lakatin para oxamaktaun 
katstuk'u. 18 Ni tachun ni kijnan va 
tacha kamagosunikaucha ni laqch'iti 
para lay kalakavanau. Laqts'inau ix'o- 
xixtu ni Dios y chuncha kintamapaxa- 
lhaaniyan ketsukuntik'an para ox kajuu 
tacha yucha. Va chuncha kintamakayan 
ni Jalhachimo'onu Dios, va yucha ni 
Espíritu junita. 


Ni lhitapatsa yu Dios xtaqnil Pablo 


1 Ni Dios ayaj kintamapaynin y 

kintaxtaqnin ni aniy lhitapatsa yu 
ixlaqpute'eka ixchivinti Dios. XIhiyucha 
jantu ikmakauntijlayau makanan mas 
lhita'ay. 2 Jantu maqsaq ikmakayau 
tu'uchun y jantu ikmakayau yu 

lhitamaxanikan, jantu klakmakanuyau 
lapanakni y jantu ikmapaxayau yu naun- 
putun ixchivinti Dios. Vamun ox ikma- 
suyau yu lagsaval para lay kamalagasikal. 
Chuncha klakmak'atsaniyau ni lapanakni 
ni kintapaxtoqniyan ni aniy lhitapatsa y 
Dios kintalagts'inan. 3 Lati lapanakni jantu 
tamalagasiy ni ox chivinti yu klaqpu- 
teleyau. Yu jantu tamalaqasiy va yu kata- 
tslangaya'. 4 Ni lapanakni yu jantu talha- 
kapu'an, yu xadios aniy lakamunukpa' va 
tacha la'ach'ixin jalakmakal la ixjatapasta- 
k!atk'an. Ex chuncha jantu lay katamala- 
gasil ni ox chivinti yu tacha k'uliksna' 
maklku yu masuy ixlayaxtu ni Cristo. 
Yucha va agstanchun junita tacha Dios. 

5 Jantu ay ikmakakanau, va klaqpute'eyau 
ni Jesucristo va ni Jalhachimo'onu!. 
Lakst'uniy ikmakakanau tacha mi'oqxta- 
matk'an por ikto'oyayau ni Jesús. 6 Va 
Dios yu p'unaj naul kamaktayl maklku 
ta'an putslista. Vachu va yucha naul 
kamaktayl maklku la kelhanutk!an para 
kamispau ix'ayaxtu ni Dios tejkan 
mispayau ni Jesucristo. 


Ni Pablo taylha'an masun ni ox chivinti 
mas ayaj lhita'ay 


7 Kijnan va tacha lagataun aqchoq yu 
makakan t'un yu jantu xtapal. Pero ix'a- 
yaxtu ni Dios yu manuta la ketsukuntik'an 
va taun ay magaliti. Chuncha tejkan ni 
lapanakni talaqts'in ixtap'asta ni Dios yu 
alin la ketsukuntik'an jantu kintato'oyan 
kijnan, va tato'oyay ni Dios. 8 Mas si 
kintalhimagchapuyan pero lay klaqta- 
xtuyau. Agtamix jantu ijk!atsayau tas 
kaklayaucha pero ijk'atsayau ni ox kaxaj- 
tachal. 9 Kintaxkaulhitsukuyan pero Dios 
jantu kintamakaunan. Va kintasalakapu- 
tayan pero jantu kintamaqniyan. 10 Ni 
maganlgajnati yu klhitsukuyau la kilaka- 
tunajk'an va tacha ixmaganlgajnati ni 
Jesucristo tejkan nil. Pero iktaylha'anau y 
chuncha vachu tasuy ixjatsukunti ni Jesu- 
cristo la kilakatunajk'an. 11 Tejkan aniy 
ikt'aunau va si kintamaqniputunan por 
iktapatsaniyau ni Jesucristo. Ex chuncha 
xajachal ni va tasuy ixjatsukunti ni Jesu- 
cristo la kilakatunajk'an mas kakniyau. 


12 Ex chuncha ikmaganlgajnanau tus va 
laycha kakniu pero yu uxiknank!an 
lIhixajachal para kats'uk'ut'ik. 

13 Ix'alin qgayntaun yu ts'oglhi la 
ixchivinti Dios, va naul: “Klhakapu'al y 
xlhiyucha ikchivinil.” Vachu va chuncha 
kilhakapu'atk'an. Klhakapu'anau y xlhi- 
yucha ikchivinanau. 14 Ijk'atsayau ni 
Dios majkujuchogol ni Jalhachimo'onu 
Jesús. Vachu kijnan va ch'antaun kun 
Jesucristo. Xlhiyucha taun julchan 
kintamajkujuchogoyan kijnan kun 
Jesús. Ex kintalha!anan ch'antaun kun 
uxiknan ta'an vilchal. 15 Tachun kima- 
ganlgajnatk'an va por uxiknan. Chuncha 
talhavay ni lapanakni yu jalagxtaqnikan 
ni laj'oxi yu kintaxtaqniyan Dios. Vachu 
apalay qaynlhuu kataxtaqniya! lhima- 
lagpuchuncha y katato'oyaya' ni Dios. 

16 Xlhiyucha jantu kintachaniyan. 
Mas kilakatunajk'an mi'ojoy yu ketsu- 
kuntik!an va lhilhiy tasast'i'an. 

17 Chavaycha va taun panch'ix ikmagan- 
lqajnanau ts'uniy. Yucha kaxajtachal ni 
kaklhitsukuyau yu ayaj ox yu jantu 
agtaun kami'oya!, yu apalay ay xajantu 
yu maganlgajnati. 18 Jantu ikmakayau 
kuenta tachun yu tasuy, va ikmakayau 
kuenta yu jantu tasuy. Yu tasuy aniy 
lakamunukpa' va panch'ix alin y niman 
kami'oya! pero yu jantu tasuy yucha 
ka'alina! mas va tavanancha. 


Ni sast'i lakatunaj yu 
kaputsukuyau lakt'iyan 


1 Chavaycha ni kilakatunajk!an va 
5 tacha agataun pak'atsa. Mas kataq- 
talcha, k'atsayau ni Dios kintamaka- 
nitan ox chaqa! lakt!iyan, yu jantu kata- 
makal lapanakni y jantu aqtaun 
kami!'oya!. 2 Chavaycha jat'ijnintau y 
ayaj klhilakatayaputunau la ketsukunti- 
k!an yu xalakatunaj lakt'iyan. 3 Chuncha 
tejkan kalhitsukuyau ni anchanu laka- 
tunaj va tacha kinta'ulaniyan sast'i 
laqch'iti para jantucha maga'asas kaval 
ketsukuntik'an. 4 Tejkan tsukuyauka!' 
aniy la kilakatunajk'an yu tacha 
pak'atsa junita lagsaval lhamagani- 
ninau. Jantu va por kintachanin yu aniy 

kilakatunajk'an. Va ayaj Ihitsukuputunau 
yu sast'i kilakatunajk'an. Ex chuncha kila- 
katunajk'an yu kaniya' lay kamapaxani- 
kanau kun yu jantu aqtaun kami!oya'. 5 Ni 
Dios listuj kintamakan para kaklhitsukuu 
sast'i jatsukunti. Yucha kintaxtaqnitan ni 
Espíritu Santo yu puk'atsayau ni lagsaval 
chuncha kintamakaniyan. 

6 XIhiyucha k'atsayau ni ox kaxajta- 
chal. Klatsayau ni tejkan vananaj aniy 
t'aunau la kilakatunajk'an jantu lay 
tlataulau ni Dios kiJalhachimo'onuk'an. 

7 Mas chavaycha jantu lay lagts'inau, va 
taylha'anau la kilhakapu'atk!an. 8 Ox 
k'atsayau ni ox kaxajtachal y apalay ox 
lhilayau kamakajuu yu aniy kilakatunaj- 
k'an y kat'ataulau kiJalhachimo'onuk'an. 
9 Ex chuncha mas t'ataulau u mas magati 
vilanau va si makaputunau yu lhi'achan- 
tajuy ni yucha. 10 Kintachunk'an tstanqay 
kalaq'au ni Cristo la ixpalhachimo'on. 
Ancha kalagqa'iyau yu kintapaxtoqniyan 
por yu makayau yu aniy la kilakatunaj- 
klan, mas va yu ox o yu jantu ox. 


Ni Pablo tapatsay para oxamaktaun 
katatsukul lapanakni kun Dios 


11 XIhiyucha ox to'oyayau ni Jalhachi- 
mo'onu!' y jalaqxaqalayau ni lapanakni 
para katalhakapu'al. Ni Dios ox kintami- 
spayan y kit'in iknajun uxiknan vachu 
kilamispau. 12 Jantu chuncha klajunau 
para laj'ay kakmakakau, va klajunau para 
kalhi'ach'ant'a'ut'ik por yu ikmakayau. Ex 
lay ka'altlayt'ik ni anchanu lapanakni. 
Yu'uncha laj'ay jalakmakakan por yu 
tasuy, mas jantu laj'oxi kataval la ixjalha- 
nutk'an. 13 Incha lhilayat'ik ni va laklokos 
kuntau yucha va por ayaj iktapatsaniyau 
ni Dios. Incha jantu laklokos kajkuu yucha 
va para kla'aqtayjuyau. 14 Tachun yu 
ikmakayau va por kintapaxkayan ni 
Cristo. Ox ijk'atsayau ni Cristo nil por 
kintachunk'an y xlhiyucha va tacha kinta- 
chunk'an vachu kaniucha. 15 Va nilcha por 
kintachunk'an para jantucha katsukuu 
makanan yu makaputunau kijnan. Va para 
katsukuu makanan yu najun ni yucha yu 
nil y kujchogol por kijnan. 16 Chavaycha 
jantucha kalaglaqts'inau yu alati 


lapanakni tacha talalagts'in yu vali'iy 
lapanakni. Mas p'unaj ni Cristo xaklaq- 
tslinau va tacha yu ixtalaqts'in yu vali'iy 
lapanakni. Pero chavaycha jantucha 
chun klaqts'inau. 17 Chavay incha mati- 
chun ch'antaun t'ajun kun Cristo va 
sast!i lapanaki junita. Va tapasa'olcha 
yu ix'alin la ixjatsukunti yu maqancha. 
Tachun va lagsast'i jun'ochogol. 
18 Tachun yu anu' va minchal kun Dios. 
Va najun oxamaktaun katsukuu kun 
yucha. Xlhiyucha malagachal ni Cristo. 
Vachu kintaxtaqnitan ni aniy lhitapatsa 
para oxamaktaun katatsukul yu lapa- 
nakni kun Dios. 19 Ni Dios ix'alinta la 
ixjatsukunti yu Cristo, va najun oxamak- 
taun katatsukul kun yucha xalapanakni 
ni aniy lakamunukpa'. Jantucha jalak- 
makaniy kuenta ixtalaqalhink'an. Vachu 
kintaxtaqnitan ni aniy lhitapatsa, va 
ixlaqpute'eka ni ox chivinti para lay 
oxamaktaun katatsukul kun yucha ni 
lapanakni. 20 Ni Cristo kintamalaqa- 
chatan kalaqlaqpute'eniu ni lapanakni 
ixchivinti. Chavaycha klaxaqalayau va 
tacha ni Dios kataxagalan. Va klajunau 
la ixtaga'uti ni Jesucristo ni oxamaktaun 
katstuk'ut'ik kun Dios. 21 Mas ni Cristo 
jantu aqtaun kamakal talagalhin, ni 
Dios muk'ani'ol tachun kintalagalhin- 
klan. Ex chuncha lay ox kajuu kun Dios 
la ketsukuntik'an incha ch'antaun 
tlajunau ni Cristo. 
6 1 Ex chuncha kijnan ch'antaun 
iktlatapatsayau ni Dios. Va klalhi- 
junau jantu valiliycha kama'ats'an'at'ik 
yu taxtaqniputunan ni Dios. 2 La ixchi- 
vinti Dios najun: 

Kit'in klaqasmakniu 
minchivintik'an tejkan 
klamakaniu yu ox. 

Kla'aqtayjuu para 
kaklamalaqtaxtuu. 

K'amak'at'ik kuenta. Va chavaycha 
ni Dios tamakaniputunan yu ox. Va 
chavaycha tamalaqtaxtuputunan. 

3 Va iknaunau jantu matichun kinta- 
lhilaq'eman kilhitapatsak!an. XlIhiyucha 
jantu tu'uchun ikmakayau yu jantu ox 
katalhilal ni lapanakni. 4 Mas va 

tisuncha yu klhitapasayau klakmasuniyau 
ni lapanakni ni lagsaval iktapatsaniyau ni 
Dios. Va ox iktayaniyau mas tejkan ikma- 
qanlqajnanau, mas ayaj kintatstanganiyan 
tu'uchun, mas ayaj lhita'ay kaval, 5 mas 
kintalaqanaqmayan, mas kintach'iyan, 
mas talakch'iliy ni lapanakni, mas p'ays 
iktapatsayau, mas aqtamix jantu iklta- 
tayau u jantu ikvaynau. 9 Vachu klakma- 
suniyau ni iktapatsaniyau ni Dios por ox 
kimputsukuk'an, por yu jatapastak!ati yu 
klhittaunau, por ox ikmaqgantaqniyau, por 
lajgal'oxin kuntau, por yu Espíritu Santo 
yu alin kun kijnank!an, y por kijapaxkanti- 
klan yu jantu ttuy ukxpu! makay. 7 Va 
klaqpute!'eyau yu lagsaval chivinti, iktituk- 
xuntayau kun ixtap'asta ni Dios. Ikmapa- 
tsayau yu kintaxtaqniyan Dios para ox 
kintalaqts'inan. Chuncha lay ikpumagalha- 
jayau y ikputanchastuk'au yu jantu ox. 

8 Agtamix kintato'oyayan, aqtamix jantu. 
Aqtamix ox kintalhichivinanan, aqtamix 
jantu ox. Aqtamix kintajunan va jamaka- 
nunun kuntau mas ikchivinau yu lagsaval. 
9 Lati kintamakayan tacha jantu kintami- 
spayan mas ox ikmispakanau. Iktay- 
lha'anau tsukunun mas va laycha kakniu, 
kintamamaganlgajnivayan pero jantu 
kintamaqniyan. 10 Mas ikmaqanininau 
pero va tacha klaj'achanaucha. Tacha 
kilpatanin kuntau pero qaynlhuu klakma- 
kayau ma'alinin kun Dios. Va tacha jantu 
tu'uchun kaklhitsukuu pero tachun 
ikmagalinau. 

11 Ket'alaqaunin yu machagan Corinto 
unt'at'ik, klajun'oyau para k'amisp'at'ik 
tachun yu k'uksk!atsayau la kelhanutk'an. 
12 Kijnank'an jantu klamaqsaqmakaniu ni 
klapaxkayau la kelhanutk'an. Pero 
uxiknan kilamagsaqmakaniyau mijapa- 
xkantik!an la melhanutk'an. 13 Klatapay- 
niyau tacha kes'atlanin k'a'unt'ik ni kila- 
masuniu melhanutk'an vachu va tacha 
klamasuniu kijnan. 


Kijnan juntau ixchaga' Dios yu kujta 


14 Jantu ch'antaun k'a'unt'ik kun yu 
jantu talhakapu'an Jesucristo. Jantu lay 
ch'antaun kataval yu vas makay kun yu 
jantu vas makay. Jantu lay ch'antaun 


kataval yu lhit'ajun ixmaklku Dios kun 
yu ti'ukxuntayay laka putstista. 15 Jantu 
lay ch!antaun kataval la ixjatapastak'at- 
klan ni Cristo kun yu Satanás, vachu 
jantu lay ch'antaun kataval ixjatapasta- 
k'atk'an qayntaun yu lhakapu'an kun 
agayntaun yu jantu lhakapu'an. 16 Jantu 
lay ch'antaun kataval ixchaga' ni Dios 
kun yu antivas. Kijnan va ixchaga' ni 
Dios juntau yu lagsaval kujta. Chuncha 
najun ni Dios la ixchivinti: 
Kitlin kaktsukuya' y 
kaktijuntayaya' kun yu'uncha. 
Kitlin kajk'una' ixDiosk!an y 
yu'uncha va kilapanakni 
katajuna!. 
17 Vachu najun ni Jalhachimo'onu Dios: 
K!alaj'osmaj'ant'ik yu 
tamagtagalhinin, 
tumpaj k'a'unt!ik. 
Jantu k!lamak'at'ik yu jantu 
laj'oxi. 
Ex kit'in kaklalaqa'iyau. 
18Ex kitlin kajk!una' mimPayk'an, 
yu uxiknan kints'alan ali kintsi'in 
ka'unapitik. 
Chuncha najun ni Jalhachimo'onu 
Dios yu lhit'aun'ojoy tachun tap'asta. 


Ni Pablo Ihi'achantajuy por tamapaxal 
ixjatapastak'atk'an 


1 Ex chuncha ket'alagaunin, ni 

Dios kintajunin ni chuncha kinta- 
makayan sas'atlan. Ex maqsk'iniy kama- 
kauntijlau tachun yu lakxkiliu la kilaka- 
tunajk'an ali ketsukuntik!an. Maqsk'iniy 
katalhauniu ni Dios y chuncha 
kajun'aliu tacha yu laqsaval 
ixlapanakni. 

2 Kilalaqa'iu la melhanutk'an. Jantu 
agtaun klamakaniu laqtagal. Jantu 
agtaun matichun ikmalanil kamakal 
talagalhin. Jantu aqtaun klamakanuu. 
3 Tejkan chuncha klajunau jantu 
klamuk'aniputuu laqtaqal. Tacha klaju- 
niucha va klapastak'alhiyau la kelha- 
nuti mas tus va tacha ch'antaun kakla- 
t'ataulau y ch'antaun kaklat'aniu. 

4 Kitlin va vas klajunau tacha klami- 
spaniyau mimputsukuk'an. Por 

mimputsukuk'an la ox ijk'atsan, jantu 
ikmaqganinin y va ayaj klhilachantajuycha 
mas ikmaganlgajnan. 

> Tejkan ikcha'au xalakattun Mace- 
donia jantu kalal kajkastaknau. Vamun 
maganlqgajnati xaklaqa'iyau. Ixlhimagspa' 
kilakatunaj ixkintalhimaqchapuniy y la 
kimpulakna xaktalhanan. 6 Pero Dios 
lakmalaka'ulay ni lapanakni yu jantu 
laj'ay tak!atsan y chuncha kimalaka'ulal 
tejkan chinchal ni Tito. 7 Jantu vamun 
por chil ni Tito klakataulal. Vachu por 
yu kijunil ni ox ma'ach!a'ut'ik tejkan 
ixvilchal kun uxiknan. Vachu kijunil ni 
ayaj kilalachaniyau y ma'aninint'ik por 
yu ktapasal y ixtapastak'uyan por kit'in. 
Ex xlhiyucha apalay klhi'achantajul. 
8 Tejkan la'a'it'ik yu ataun karta yu 
klatstoqniu va tamamaqanixvan pero 
jantu kimpastak'ul. Mas tejkan p'unaj 
klatstoqniu jantu ox xajk!atsan pero 
chavaycha ijk!atsay ni tamamaqanixvan 
taun panch'ix por yu jantu ox ixmak!aya- 
t'ik. 9 Chavaycha klhi'achantajuy pero 
jantu por yu ma'aninint'ik. Klhilachan- 
tajuy va por ma'aninint'ik y map'axat'ik 
mijatapastak'atklan. Chuncha ni mimaga- 
nitk'an va minchal kun Dios, jantu va 
por yu kmakau kijnan. 10 Tejkan 
k!ama'anin tacha lhinajun ni Dios jantu 
maqsk'iniy kapastak'un. Va lhixajachal 
para kamap'axa mijatapastak'ati y lay 
k'alaqt'axt'u. Pero yu vali'iy xajamaqganiti 
aniy lakamunukpa' yucha lhixajachal va 
lhinin. 11 K'amak'at'ik kuenta ni maganiti 
yu lhitsuk'ut'ik yu minchal kun Dios va 
ox lhixajachal. Chavay ox mak'ayat'ik 
kuenta yu tacha tapasay. Aqanixt'up'u- 
t'unk!anat'ik, va lhit'al'aunt'ik por yu 
jantu ox tapasal, va t'alhanant'ik. Vachu 
lhixajachal para kila'achaniu y katapasta- 
k'un por kitlin y para k'lamuk'anit'ik 
ixlaqtaqal yu jantu ox makay. Ex 
chuncha masut'ik ni jantucha alin milaq- 
tagalk'an por yu tapasal. 12 Tejkan 
klatstoqniu ni anchanu karta jantu kakla- 
tsloqniu vamun por qayntaun lapanaki 
yu makal lagtagal. Vachu jantu 
klatstoqniu por qayntaun lapanaki yu 
makanikal lagtagal. Va klatstoqniu para 


chuncha k'ap'uk!atstat'ik ni tapasta- 
k'uyan por kit'in la ixlaka'ukxpu ni 
Dios. 13 Xlhiyucha chavaycha ox 
klakataulau. 

Jantu vamun klakataulau. Vachu ox 
klhilachantajuu por ix'achati ni Tito. Ni 
yucha mintachunk'an va oxamaktaun 
mak'ach'o'ot'ik. 14 Va ox xajk'atsanau 
por uxiknan tejkan klalhichiviniu kun 
Tito tejkan klamalaqachaniu. Chavaycha 
jantu klhimaxanan por yu kunil. Tachun 
yu klajuniu va lagsaval y vachu laqsaval 
yu kunil ni Tito tejkan ox klalhichiviniu. 
15 Chavay ni Tito apalay ayaj ta'acha- 
niyan tejkan tapastak'an ni ox alasmak- 
nant'ik. Va la'a'it'ik y tto'oyat'ik kun 
talhanti ali xkap'ikniti. 16 Klhi'achan- 
tajuy va por ijk!atsay ni tachun ox 
k'amak'ayapitik. 

Magqgsk'iniy ka'aqt'ay'ut'ik yu kilpatanin 
8 1 Ketlalagaunin, klamak'atsanipu- 

tunau tacha Dios por ixjamapay- 

ninti ox laq'agtayjuy ixlapanakni yu 
tavilanal xalakattun Macedonia. 2 Mas 
yu'uncha ayaj tamaqganlgajnan va lhuu 
achati talhittajun. Mas ayaj kilpatanin 
tajunita va ayaj lhuu tumin taxtaqlhi. 
3 Kit'in klagts'il ni taxtaqlhi tachun ni 
tumin yu lay taxtaqlhi y tus apalay Ihuu 
taxtaqlhi. 4 Tus kintask'inil lakatin para 
vachu lay kata!aqtayjul ixlapanakni ni 
Dios. 5 Jantu vamun tumin kataxtaqlhi 
tacha xakpastak'a. Va tatamagxtaqnil la 
ixtamaka! ni Dios y vachu kintatamaq- 
xtaqnin ni kijnan. Ixtak'atsay ni va Dios 
chuncha najun. € Ex chuncha klhijunil 
ni Tito para ka'al pusakna' kun uxiknan. 
Yucha agtaynil ixpusakka ni tumin. 
Chavay ox kamajkanil yu aniy xalhita- 
patsa japaxkanti. 7 Jantu tutuchun 
tatslanganiyan, lhit'aun'oyat'ik tachun 
yu magsk'iniy. Ox lhak'ap'up'inat'ik, ox 
ch'ivinanat'ik, y ox jalakp'astlaknana- 
t'ik. Vachu! ayaj mak'ap'uttunat'ik yu ox 
y Ox kilapaxkayau. Chavaycha vachu 
tslangay kaxt!aqt'ik mi'aqtayjuntik'an. 

8 Jantu klalhijunau laqatap'asta. Va 
klalaqts'iniputunau mijapaxkantik'an 
incha ayaj ox mak'ayat'ik tacha yu 

tamakay alati. 9 Uxiknan k'ats'ayat'ik ixja- 
mapayninti kiJalhachimo'onuk'an Jesu- 
cristo. Mas ayaj magali' ixjunita, va 
makakal tacha kilpatani' por uxiknan. 
Chuncha val para k'alunt'ik uxiknan tacha 
magalinin por ixkilpatiti ni yucha. 

10 Klaxtaqniyau jatapastak'ati por yu 
aniy aqtayjunti. Uxiknan va yu p'unaj 
pu'aqt'aynit'ik aqtayjunun k!atacha. Va 
ayaj ix'aqt'ay'unp'ut'unat'ik yu kilpatinin 
y xlhiyucha xtaqt'ik tumin. 11 Ex 
chavaycha k'amajk'anit'ik ixmakaka yu 
mak'ap'ut'unat'ik para k'amak'at'ik tacha 
yu p'unaj p'ast'akt'ik y kaxtlaqt'ik tacha 
yu ma'alinat'ikcha. 12 Incha matichun 
lagsaval xtagputun tu'uchun, ni Dios 
laqa'iniy tacha yu laqchaaniy kaxtaqlhi. 
Jantu sk!in yu jantu lay kaxt'aqt'i. 

13 Jantu chuncha klajunau para kata- 
magalil yu alati y para uxiknank'an kilpa- 
tanin k'a'unt'ik, 14 va para va agstanchun 
k!a'unt'ik. Chavaycha yu ma'alinat'ik lay 
k'ap'u'aqt'ay'ut'ik yu tatstanganiy. Ex 
astan vachu yu katamagalina' lay kata'aq- 
tayjuchogon uxiknan yu katatslanganiyan, 
ex chuncha va agstanchun kaval. 15 Va 
chuncha ts'ogkanta la ixchivinti Dios yu 
inchine najun: “Yu lIhuvaj saklhi jantu 
kaxajnichal y yu va ts'uniy saklhi jantu 
kats'anganil.” 


Ni Tito ali ixt'altanan 


16 Ikxtaqniy lhimalaqpuchuncha ni 
Dios por yu makanil ni Tito para katapa- 


xkan vachu chun tacha klapaxkayau kit'in. 


17 Yucha niman laga'il tejkan klhijunil 
katalaq!an y ayaj talaq'uxa'anan, xlhi- 
yucha antachal la ix!achati. 18 Klatlamala- 
gachaniu yu aqayntaun kilaqajk'an yu ox 
talhichiviniy tachun ixlapanakni Dios por 
yu ox lhitapatsa makay yu ixlaqpute'eka 
ni ox chivinti. 19 Vachu ixlapanakni ni 
Dios yu talakachux tavilanal va yucha 
talaksaklhi para kintat!alha'an yu ikpusa- 
k'au. Ni anchanu pusaknati va para 
katasul ni ayaj kalaq'aqtayjuputunau ixla- 


panakni Dios y para ay kamakakal ni Dios. 


20 Klha'anau kilagajk'an para jantu kinta- 
Ihikiltajin talan klhimapatsayau ni tumin. 
21 Klhilaqgsoqoyau makanan jantu vamun 


para ox kaxajchal kun Dios, vachu para 
ox kaxajchal kun ni lapanakni. 22 Vachu 
klattamalaqachaniyau aqayntaun kila- 
qajk'an. Yucha aqlhuu klagts'iu ni ayaj 
agtayjununputun y chavaycha tak!atsa- 
niyan ni ox k'amak'ayapitik, xlhiyucha 
apalay aqgtayjununputun. 23 Yu Tito 
yucha kintlatapatsay por uxiknan. Yu 
aqaynt'uy ket'alaqaunin yu'uncha tama- 
lagachal ixlapanakni ni Dios y por yu ox 
ixputsukuk'an to'oyakan ni Cristo. 24 Ex 
chuncha iknajun kala'a'it'ik para kata- 
k!atsal ni aniy ket'alaqaunin ni lagsaval 
p'axk!lananat!ik y lagsaval lajgal'oxin 
unt!at'ik tacha klakjunil. Chuncha lay 
katak!atsal yu talakachux ixlapanakni 


Dios. 
9 1 Chavaycha yu ix'aqtayjuka ixla- 
panakni ni Dios jantu magsk'iniy 
kaklatstoqniu. 2 Kit'in ijk!atsay ni ayaj 
lag'agt'ay'up'ut'unat'ik y chuncha klak- 
junil yu machagan Macedonia. Va klak- 
junil ni uxiknan yu machagan Akaya 
unt'at'ik mas k'atacha ayaj ix'aqt!ay'u- 
p'ut'unat'ik. Ex chuncha lhixajachal ni 
qaynlhuu yu'uncha vachu ayaj ta'agtay- 
juputul. 3 Chavaycha klamalagacha- 
niyau ni aniy tlalaqaunin para listujcha 
k!a'unt!ik tejkan kaktapasaya! para 
ka'aqt'ay'ununt'ik tacha klalhichiviniu 
para jantu valiliy kaval kinchivinti yu 
klakjunil. 4 Incha kintat'a'ana! lati yu 
machaqan Macedonia y katalaqts'inan 
ni jantuka' listus unt!at!ik ex va lay 
kaktamaxaniu. Va ox xaklalhakapu'a- 
niyau y vachu uxiknan va lay kat!ama- 
xaniyapitik. 5 XIhiyucha ikpastaklhi 
para klamalagachaniu ni t'alagaunin 
para p'unaj katalaq'ancha!an para 
kata'aqgtayjun ixpusakka yu ixnaunat'ik 
kaxt'agyapitik. Ex chuncha va para 
listujcha ka'alil tacha yu laqsaval lhuu 
xt'aqp'ut'unat'ik y jantu katasul por 
lagatap'asta xt!agyat'ik. 

6 Klamak'at'ik kuenta, yu tstuniy 
ch'an va tstuniy xqa'iy, yu lhuu ch'an va 
lhuu xqa'iy. 7 Qayntamin ts'angay kata- 
xtaqlhi yu tacha tapastak'a la 


Pusakkan ni tumin 

ixjalhanutk'an pero jantu lagatap'asta y 
jantu va por maqsk'iniy. Ni Dios paxkay 
yu xta'a laqa achati. 8 Ni Dios lay kata- 
xtaqnin tachun yu laj'oxi para ka'alin'alhil 
tachun yu magsk'iniyat'ik para lay Ihuu 
ka'alil yu lay kaxt!aqt'ik para tachun ox 
lhitapatsa. 9 La ixchivinti Dios najun: 

Jalaglvaqnil yu tamagsk'iniy ni 

kilpatanin. 

Va si ox makay mas va tavanancha. 
10 Ni Dios xtaqniy xat'in ni lapanaki yu 
ch'an y vachu xtaqniy yu uy. Ex vachu 
kataxtaqniyan uxiknan tachun yu magsk'i- 
niyat!ik y katalalhavaniyan. Chuncha 
kata'aqtayjuyan para lay ox kaxajchal 
milhitapatsak'an. 11 Ni Dios kataxtaqniyan 
mimagalitk'an para lay lhuu k'axt!aqt'ik. 
Ex chuncha por yu kaxt!aqyapitik, qayn- 
lhuu kataxtaqniya' Ihimalaqpuchuncha ni 
Dios. 12 Tejkan kaklaklha'aniyau yu 
kaxt'agyapitik, ox kalaq'aqtayjukana' pero 
jantu vamun yu'. Vachu apalay lhuu kata- 
xtaqniya' Ihimalaqpuchuncha ni Dios. 
13 Tejkan chuncha k'amak'ayapitik ex 
qaynlhuu ay katamakaya! ni Dios. Va por 
ox alasmakt'ik ni ox chivinti yu lhichiviniy 
ni Cristo. Vachu ay katamakaya' Dios por 
ox jalaqxt'aqniyat'ik yu tamaqsk'iniy y por 
ox lag'agt'ay'uyat'ik yu alati. 14 Vachu' 
katasktiniya' Dios por uxiknan y kata!a- 
chaniyan por yu ay jamapayninti yu 
taxtaqnin ni Dios. 15 Kaxtaqniu lhimalaq- 
puchuncha ni Dios. Jantu tu'uchun kaval 
tacha ixjamapayninti yu kintaxtaqnitan. 


Ni Dios xtaqnil ni Pablo ixpalhachimo'on 

1 0 1 Ni kit'in, yu kPablo, klatapayni- 
niyau taun tu'uchun. Ni Cristo va 

la qal'ox y mapayninin y vachu va chun 
tacha ni yucha kit'in klatapayniniyau. Lati 
ni uxiknan lhilayat'ik ni va iktalhanan 
tejkan klat'ataulau y lhilayat'ik vamun la 
kinkarta p'as klaxaqalayau tejkan magati 
iktaulay. 2 Klatapayniniyau ni ox k'ama- 
k'at!ik para jantu kamaqsk'inil laqata- 
p'asta kaklaxaqalau tejkan kajk'ananta. 
Ijk'atsay ni alin lati ni uxiknan yu tanajun 
ni kit'in iktilukxuyal tacha qayntaun yu 
valiliy xalapanaki ni aniy lakamunukpa". 
Va magsk'iniy lagatap'asta kaklaqxaqalal 


ni yu'uncha. 3 Lagsaval vali'iy lapanakni 
kuntau y iktanuyau laka lhilukuj pero 
jantu va agstanchun tacha yu vali'iy 
lapanakni tejkan tamakay lhilukuj. 

4 Jantu ikpumakayau lhilukuj yu tacha 
pumakakan aniy lakamunukpa'. Va 
ikpumakayau ixtap'asta ni Dios yu 
kintaxtaqniyan yu lay kakpumaqgalhajau 
yu taxkajiy Dios. 5 Vachu yucha kalaq- 
pumagalhajayau yu kintakiltsak'astu- 
klan y tachun yu laj'ay tak!atsan y talak- 
tanchay para jantu kamispakal ni Dios. 
Ikmapaxaniyau tachun ixjatapastak'at- 
klan ni lapanakni para kataqalasmaklhi 
ni Cristo. 6 Tstangay ka!alasmaknant'ik 
tachun yu lhinaunkan ex astan incha 
ka'alina' yu jantu kataqalasmaknana', 
kaklagxtaqniya! ixmaqanlqajnatk'an. 

7 Klamak'at'ik kuenta yu ox tasuy la 
ketsukuntik'an. Ni lapanakni yu tanajun 
ni vamun yu'un tatanumanal kun Cristo, 
yu'uncha ts'angay katalakpastaknal. Ex 
katak!atsaya' ni kijnan vachu iktatanu- 
manau kun Cristo. $ Mas tasuy tacha ay 
ikmakakan jantu klhimaxanan kaklhi- 
chivinil ni ay lhitapatsa yu kimaqxtaqnil 
Dios. Kimagxtaqnil para kakla'aqtayjuu 
y jantu para kaklalakt'ilhiu.  Jantu 
iknajun k'alhilat'ik ni klamagsvapu- 
tunau kun kinchivinti yu klatstoqniyau. 
10 Lati tanajun la kinkarta va lagata- 
p'asta klaxaqalayau pero tanajun tejkan 
ancha iktaulay kun uxiknan ex jantu 
p'ays klaxaqalayau. Xlhiyucha kintalak- 
tanchaniy kinchivinti. 11 Pero yu'uncha 
tslangay katak'atsal ni tejkan klats'og- 
niyau karta pumagati vachu va chuncha 
klaxaqalayau tacha tejkan klattataulau. 

12 Kijnan jantu iktapujuyau klajuniu 
ni kijnan kuntau tacha ni anchanu lapa- 
nakni yu laj'ay jalakmakakan ixlaq'a- 
mank'an. Siya yu'uncha si laj'ay tak'a- 
tsan por talagts'in tacha tajunita yu 
alati. Tejkan chuncha talalagts'in ex 
jantu ox talakpastaknan. 13 Kijnan jantu 
ay ikmakakanau tacha yu jantu kintapa- 
xtoqniyan. Ikchivinanau vamun tacha 
yu kintapaxtoqniyan por yu lhitapatsa 
yu kintamagxtaqnitan Dios. Anchanu 
lhitapatsa talaqcha'an tus ta'an 

vilanant'ik ni uziknan. 14 Jantu ikma- 
kayau yu jantu kintapaztogniyan tejkan 
klaxaqalayau. Ni kijnan va yu p'unaj yu 
klakilagpute'eniu ni ox chivinti yu lhichi- 
viniy Cristo. 15 Kijnank!an jantu ikpa'ayaj- 
nanau por yu ox lhitapatsa yu makal 
agayntaun. Ikpakxan'iyau kakmakau 
apalay lhuu kun uxiknan incha uxiknan 
apalay ox kalhak'ap'up'inapitik. Vamun 
kakmakayau tacha yu kintapaxtoqniyan. 
16 Ex astan lay kaklaqpute'eniu yu ox 
chivinti ni lapanakni yu tavilananchal mas 
apalay xlhi'avint'i ta'an vilanant'ik ni 
uxiknan. Jantu kintamaqamayan ikpa'a- 
yajnau ixlhitapatsk!an yu tamakal alati 
lapanakni. 17 Ta'ayu' ay k'atsanputun, va 
ay kak!atsal por yu makal ni Dios. 18 Yu ox 
xajachal kun Dios jantu va yu ay makakan 
ixlaq'aman, va yu Jalhachimo'onu Dios ay 
makay. 


Ni Pablo lhichiviniy yu jantu laqsaval 
talaqpute'ey ixchivinti Dios 
1 1 1 Va knajun kama'ant'aqniyapitik 
kinchivinti mas kajk'atsana! tacha 

qayntaun tontoj tejkan kaklaxagqalayau. 
Klask'iniyau kama'ant'aqniyapitik. 
2 Chavaycha klhixiyaxa va por jantu 
iknajun k'alhip'int'ik kun aputaun lhaka- 
pu'ati. Vachu chun tacha qayntaun ts'al 
tejkan junkan kaxtaqnikana' qayntaun 
jatsili vachu chun kaklamagxta'au la ixta- 
maka! ni Cristo y jantu kun milaqtaga- 
Ik'an. 3 Ni tsapul yu ayaj jalakpastaknan 
makanul ni Eva. Uxiknan vachu lay kata- 
mapaxanin mijatapastak'atk!an para 
jantucha kamaqxt'aqt'ik metsukuntik'an la 
ixtamaka' ni Cristo. Xlhiyucha kilamaq- 
svayau. * Tejkan matichun chaanachal 
talan vilanant'ik va mak'ayat'ik kuenta 
ixchivinti mas jantu vas talhixaqalayan 
tejkan lhichiviniy ni Jesús. Ex la'a'iyat'ik 
aputaun espíritu yu jantu va agstanchun 
tacha yu la'a'it'ik kun kijnan. Vachu 
lhak'ap'up'inat'ik aputaun chivinti yu 
jantu ixlhak'ap'up'inat'ik p'unaj. 

5 Kit'in iknajun ni anchanu lapanakni 
kun kit'in, yu'uncha jantu laj'ay kataval 
mas tanajun vamun yu'uncha laj'ay 


tajunita kun yu laqmalagachal ni Cristo. 
6 Mas jantu k'us ikchiviniy pero ox jata- 
pastak'ati klhitltajun tacha uxiknan kila- 
mispaniyau. Va k'atslayat'ik tacha 
klamasuniyau mas va tavanancha. 

7 Kitlin iknajun jantu ox kalhilat'ik 
tejkan klalaqpute'eniu yu lagsayst'i 
ixchivinti Dios por jantu kaklask'iniu 
tumin. Chuncha klakat'uniy ikmakakal 
para laj'ay k'alunt'ik uxiknan pero jantu 
ox lhilayat'ik. 8 Va klakmaxtunil ixtu- 
mink'an ixlapanakni Dios yu tavilanal 
alati putaulanaxna. Va kintaxtaqnil yu 
ixkintslanganiy para lay kakla'aqtayjuu. 
9 Tejkan xaklatlavilanau mas kints'an- 
ganil tu'uchun jantu kaklask'iniu. Ni 
ket!lalaqaunink!an yu ixtaminachal 
Macedonia, yu'uncha ixkintaxtaqniy yu 
ixkintstanganiy. Jantu aqtaun kaklama- 
ganchapuu y jantu aqtaun kaklamaqan- 
chapuyau. 10 Ni kitlin va si laqsaval 
ikchiviniy tejkan klhichiviniy Cristo. 
Lagsaval klajunau ni kitlin va tacha 
oxicha ijk'atsan mas jantu kaklask'iniu 
tumin por kilhitapatsa. Oxi ijk!atsan por 
yu ikmakal ancha la xalakatlun Akaya y 
jantu matichun lay kilaktanchaniy. 

11 ¿Vali'iycha chuncha klaxaqalayau? 
¿Lhilayat'ik va por jantu klapaxkayau? 
Ni Dios k'atsay ni ox klapaxkayau. 

12 Kaktaylhaana' makana! yu 
ikmakay, kaklaqpute'eya' ixchivinti Dios 
mas jantu iksk'in tumin. Ex chuncha ni 
anchanu lapanakni jantu lay laj'ay kata- 
k!atsal, mas tanajun tamakay ixlhita- 
patsk!an va agstanchun tacha kijnan- 
klan. 13 Yu'uncha tanajun va Jesucristo 
jalaqmalagachal pero jantu lagsaval 
kaval. Tamakanunun y talakatayay 
tacha lapanakni yu laqsaval jalaqmala- 
gachal ni Cristo. 14 Lhik'atsancha ni 
agts'iyaj va chuncha tapasay. Mas yu 
Satanás lakatayay tacha ixmayul Dios 
yu mapulkuy. 15 XIhiyucha jantu taun 
lhilayau mas ix'ogxtamatin ni Satanás 
talakatayay tacha ix'oqxtamatin Dios yu 
ox tamakay. Astan yu'uncha katamagal- 
chauya! por yu jantu ox lhitapatsa 
tamakay. 

Ni Pablo lhichiviniy yu ay lhitapatsa 
yu xtaqnil Dios. 


16 Aagtaun klajunchogoyau ni jantu 
kilalaqts'iu tacha qayntaun tontoj. Mas 
chuncha kilalaqtstinau, va knajun kilala- 
qa'iu mas tacha qayntaun tontoj. Ex 
chuncha lay ay kakmakakal mas va tstuniy 
por yu kaklajunau. 17 Tejkan ay ikma- 
kakan jantu ikchiviniy tacha kachivinil 
kiJalhachimo'onuk'an Jesús. Va ikchiviniy 
tacha qayntaun tontoj. 18 Alin lhuu lapa- 
nakni yu laj'ay jalakmakakan ix'amank'an 
por yu putsuku talhit'ajun aniy lakamu- 
nukpa!. Ex kit'in vachu ay kakmakakana!. 
19 Kun achati la!a'iyat'ik ni anchanu lapa- 
nakni yu laktontos, tacha kalhits'uk'ut'ik 
ox jatapastak'ati k'atstanat'ik. 20 Uxiknan 
ox la'a'iyat'ik mas tamakayan tacha ix'oq- 
xtamatink'an, mas ta'uniyan yu ma'alina- 
t'ik, mas tach'apaniyan yu lhit'aunat'ik, 
mas laj!ay tak'atsan, mas talakapusayan la 
mi'ukxpuk'an, pero ox la!a'iyat'ik. 21 Ex ni 
kijnan klhixajacha'au tacha kakmaxanau 
por kintatstanqaniyan tap'asta para 
chuncha kaklamakau vachu!. 

Incha matichun ay makakan ixlaman 
ex kitlin vachu ay kakmakakana!, mas 
kaxajchal kinchivinti tacha kachivinil 
qayntaun tontoj. 22 Yutuncha tachiviniy yu 
lhichivin Hebreo, kit'in vachu. Yu'uncha 
va israelitas, kit'in vachu. Yu'uncha tamin- 
tachal kun ixpayk'an Abraham, kit'in 
vachu. 23 Yu'uncha tanajun ixlogxtamatin 
Cristo tajunita. Chavay kakchivinana' 
tacha tontoj pero apalay ix'oqxtamati 
Cristo kunita ni kit'in. Apalay p'ays ikta- 
patsaniy, apalay va tsaj ikmanukan laka 
pach'in, ikmaqanaqkal aqlhuva tus 
jantucha lay pute'ekan, aqlhuva va laycha 
xaknil. 24 Ni israelitas yu jantu talhaka- 
pu'an aqkis talhinaul kimaqanagkal kun 
kuarta, tus treintainueve ixkintalaqayn- 
tsaniy aqtamin. 25 Aqt'utucha kintamaga- 
naqlhi kun k'iu, y aqtauncha kintalakat!a- 
Imal kun chiyux. Aqt'utucha anchal ni 
barco yu xakpu'an, y chuncha laka vakni 
agtauncha iktapasal taun julchan kun taun 
tats'isin lakamar. 26 Aqlhuucha kaltananta 
lakatin. Aqlhuva klaqpusa la!axkan ta'an 


lhuu. Iktapasal ta'an lhita'ay por alha- 
vanan. Lhita'ay kintamapasal kinta'i- 
sraelitas y vachu yu jantu israelitas 
kataval. Lhita!ay iktapasal ta'an laj'ay 
putaulanaxna y vachu ta'an lakak!ivin y 
vachu lakamar. Lhita!ay kintamapasal 
yu tanajun ket'alagaunin pero jantu 
lagsaval kataval. 27 Iktapatsal laqata- 
p'asta mas ayaj lhita'ay. Aqlhuva laka 
puts'is jantu kakltatal. Aqlhuva xakcha- 
vaniy y xak'oqputun xkan, aqlhuva 
jantu kakvayl, xaktilukxuntayay ta!an 
Ihik'asniy y jantu xakmagalin kilaq- 
ch'iti. 28 Vachu alin alati yu lhita!ay yu 
iktapasal. Vachu iklakpastak!a ixlapa- 
nakni ni Dios yu tavilanal alati putaula- 
naxna. 29 Incha matichun ts'tanganiy 
tap'asta ex kitlin vachu ijk'atsan tacha 
kintstanganil tap'asta. Incha matichun 
chivijvakan para kamakal lagtagal ex 
kitlin k'aqxajuy. 

30 Incha kit'in maqsk'iniy ay kakma- 
kakal ex chuncha ay kakmakakana' por 
klamasuniyau ni kit'in kintstanganiy 
tap'asta. 31 Ni Dios yu ixPay kiJalhachi- 
mo'onuk'an Jesús yucha paxtoqniy 
kato'oyakal mas va tavanancha. Yucha 
k!atsay ni kit'in jantu ikmakanunun. 

32 Tejkan xakvil laka putaulan Damasco, 
ni lIhachimo'onu' yu tapatsanil yu rey 
Aretas, yucha lhinaul kalaklhistakkal 
tachun ni laka puertas talan putaxtukan 
ni putaulan para lay kintach'apal. 33 Va 
kintapuma'eltajul kun qaych'i la xaven- 
tana la xa!ex ni putaulan y chuncha 
ikpuqoslhi. 


Ni Pablo lhichiviniy yu Dios 
masunil la ixjalakavanti 


1 2 1 Mas jantu tu'uchun klhajay 
incha ay kakmakakal, 
magsk'iniy kaklhichivinil yu Dios kima- 
sunil la kijalakavanti. 2 Ni kit'in ikmi- 
spay qayntaun ixlapanaki ni Cristo yu 
kaut'aticha jach'itin lhitapasal taun tu'u- 
chun. Pero jantu ijk'atsay incha kun 
chux ixlakatunaj u vamun la ixlhitsu- 
kunu! yu lhitapasal pero Dios k'atsay. 
Va lha'ankal tus lakt'iyan yu apalay 
talman ta'an vilchal ni Dios. 3 Ni 

anchanu lapanaki, jantu ijk'atsay incha 
pataxtul kun chux ixlakatunaj u vamun la 
ixlhitsukunu' pero Dios k!atsay. 4 Va 
lha'ankal tus lakt'iyan talan qasmaklhi 
chivinti yu jantu lay kiltaxtuy. Jantu xtaq- 
nikan lakatin kalaqpute'enichogol mati- 
chun lapanaki. > Anchanu lapanaki va 
kittin, xlhiyucha lay ay kakmakakal por 
kaklhichivinil yu klhitapasal. Pero kit'in 
jantu ay ikmakaputunkan ke!eman, vamun 
kaklajunau ni kintstanqaniy tap'asta. 6 Ex 
chuncha por yu klhitapasal ni kit'in incha 
ay kakmakaputunkal ex jantu kakchivinil 
tacha qayntaun tontoj, va lagsaval. Pero 
jantu chun ikmakaputun, ka va lay lati 
katalhakapu'al ni va ay kunita por yu klhi- 
tapasal. Vamun iknajun kilalaqts'iu tacha 
junita kimputsuku ali kinchivinti. Ka va 
lay lati ay kintalagts'il 7 por yu laj'ay 
axtoqnu yu Dios kimasunil. Para jantu ay 
kajk'atsal, ni kit'in ikxtaqnikal taun 
maganlqgajnati la kilakatunaj tus tacha 
klaqaltoqomakal. Ni Satanás kimalaqa- 
chanil para kilhimaqchapul pero yu Dios 
kixtaqnil para jantu ay kajk'atsal. 8 Kitlin 
agt'utucha iksk!iniy Dios para kimaqosunil 
ni anchanu ta'an lhita'ay la ketsukunti. 

2 Pero yucha kijunil: “Kat!aylhip'i vamun 
kun yu ikxtaqniyan, yucha oxicha. Tejkan 
tslanganiyan tap'asta ex apalay ox tasuy 
kintap'asta la metsukunti”, kijunil. XIhi- 
yucha ay ijk!atsan vamun por kintstan- 
qaniy tap'asta, va chuncha apalay alin 
ixtap'asta ni Dios la ketsukunti. 10 XIhi- 
yucha ox klhi'achantajuy tejkan kintstan- 
ganiy tap'asta, tejkan kintakiltajiy, vachu 
talan ikmaganlgajnan ta'an iktiluntayay, 
vachu tejkan kintalhimagchapuy, y vachu 
ta'an la lhita'ay klhitapasay por Cristo. 
Tejkan mi'ojoy tachun kintap'asta la kila- 
katunaj vamun ex klhitsukuy tap'asta yu 
kixtaqniy Dios. 


Ni Pablo pastak'uy por ixlhakapu'atk'an 
yu machagan Corinto 


11 Kitlin ijk'atsan tacha qayntaun 
tontoj por ox klhichivinkan keleman. Pero 
chuncha iknaul va por ixmagsk'iniy kak'a- 
ts'at'ik por kitlin yu laqsaval. Jantu kimpa- 
xtoqniy ox kaklhichivinkal kit'in keleman. 


Va uxiknan tapaxtoqniyan ox kilalhichi- 
viniu. Mas yu ancha tacha!'al apalay 
laj'ay jalaqts'inkan tacha yu jamalaqa- 
chal ni Jesucristo, pero kit'in jantu laka- 
t'uniy kakval kun yu'uncha. Pero kit'in 
va lakat'uniy ijk!atsan. 12 Tejkan xakla- 
tlavilanau ch'antaun uxiknan, kit'in 
klamasuniu laj'ay axtoqnu' yu lay kila- 
pumispau ni va kimalagachal ni Jesu- 
cristo. 13 ¿Vali'iycha lhilat'ik ni klalaq- 
ts'iu tacha apalay lakst'uniy lapanakni 
k'a'unt'ik xajantu yu alati ixlapanakni ni 
Dios yu tavilanal alati putaulanaxna? Ka 
va por jantu kaklask'iniu tutuchun. 
Kilamalaqmixiniu. 

14 Agt'uycha klalagkilatau, 
chavaycha aagtaun klalaq'anchoqoyau. 
Jantu tu'uchun kaklamaxtuniyau. Jantu 
klhajaputun yu lhittaunat'ik, va uxiknan 
yu klalhaja'iputunau. Vachu chun tacha 
qayntaun xapay kun sas'atlan. Yu 
japayan yu'uncha tapaxtoqniy katala- 
lhaval axtoqnu para sas'at'ak'an y jantu 
tapaxtoqniy katalalhaval yu jas'atlan 
para japayan. 15 Kun chux la ki!achati 
kakma'akxaya' yu kmagalin y vachu 
kijatsukunti para kakla'aqtayjuu ni uxik- 
nank'an. Mas jantu ox kilalaqts'inau ni 
uxiknan pero kit'in klalachaniyau. 16 Ox 
k!atslayat'ik ni jantu tutuchun kakla- 
sktiniu. Pero lati takilhunt'ajun ni kit'in 
va jamakanunu' kunita y vachu tanajun 
ni kitlin klamakanuxtunitau mintumin- 
k!an. 17 ¿Lhilayat'ik ni klamalaqachaniu 
lapanakni para taki'ichal mintumink'an? 
18 Kit'in ikmalagachal ni Tito kata- 
laq!ancha!an y vachu ikttamalagachal 
yu agayntaun kint!lalagajunk'an. 
Uxiknan ox k'ats'ayat'ik ni Tito jantu 
katamakanun. K'atstayat'ik ni Tito kun 
kit'in va agstanchun ox iktitukxunta- 
yayau, va taun jatsukunti klhittaunau. 

19 ¿Lhilayat'ik va k'aqanixtukanau 
yu kilalhipastak'au? Jantu lagsaval. 
Kijnan va ch'antaun kuntau kun Cristo y 
Dios makay kuenta yu iknaunau. 
Tachun yu klajunau va para apalay ox 
k!alhak'ap'up'int'ik. 20 Ni kit'in ikta- 
lhanan kaklapaxtoqvi kats'uk'ut'ik 
makanan yu jantu kimaqamal tejkan 

kaklalag'antacha'au. Ex uxiknan vachu 
jantu katamaqamayan tacha kunita. Ni 
kit'in kimpastak'uy por lach'ap'ayat'ikcha, 
la'akch'ip'iniyat'ik, lalukujlaniyat'ik, 
lat'aqsp'ukniniyat'ik, lalaklk'aniyat'ik, 
lak'ilt'ayat'ik, laj'ay k'ats'anat'ik, y lalak- 
t'ilhiyat'ik. 21 Tejkan kaklalaq'antacha'au, 
iktalhauniy kimamaxanil ni Dios por 
uxiknan, va kaklalhiqalhunau por mintala- 
qalhink'an. Alin qaynlhuu kun uxiknan yu 
jantu tamapaxaputun ixjatapastak'atk'an. 
Tat'atamay lapanakni yu jantu ixnavink'an 
kataval y alati talaqalhin tamakay. 
1 3 1 Aqt'uycha klalaqkilau y 
chavaycha aaqtaun klalaq'ancho- 

qoyau. Kakpuzkaulagts'ina' yu lhit'ap'asa- 
yat'ik. Pero tauk'aniyachal laqtaqal mati- 
chun vamun incha alin qaynt'uy u qayn- 
t'utu yu tak'atsay yu makal y talhitaulay. 
2 Tejkan klalaqkilachoqoo va klaqxaqalal 
ni lapanakni yu ixtamakay talaqalhin. 
Chavaycha aniy klats'oqniyau mas maqati 
ikvilchil y klaqxaqalay yu tat'ajun 
makanan talaqalhin. Tejkan klalaq'ancho- 
qoyau ex jantu klaqmalaqmixiniya! yu 
tataylha'an makanan. 3 Chuncha p'as 
kajkuna! por naunat'ik kaklamasuniu ni va 
ikchiviniy kun ixtap'asta ni Cristo. Ni 
Cristo yucha jantu ts'anganiy tap'asta. Va 
tamasunin ni ayaj p'as junita. 4 Laqsaval 
tejkan makxtukmuk'akal laka kurus va 
tacha jantu kalhitsukul tap'asta. Pero 
chavaycha va kujchoqotacha por ixtap'asta 
ni Dios. Vachu! ni kijnan va tacha jantu 
kaklhitsukuu tap'asta pero ch'antaun kun 
yucha kaklhitsukuyau ixtap'asta ni Dios. 

> K'amak'at'ik kuenta incha vas t'aylhi- 
p'inat'ik la milhakapu'atk'an. Ox k'alaq- 
ts'int'anuk'ant'ik. ¿Jantu k'ats'ayat'ik ni 


Ni Pablo jalakmastak'achoqoy 


Cristo vil la melhanutk'an? Pero incha 
jantu ox t'aylhip'inat'ik, ex jantu 
kataulal la melhanutk'an. 6 Ikpakxan'iy 
kamak'at!ik kuenta ni kijnan vas 
taylhaanau la kilhakapu'atk'an. 

7 Iksk'inau Dios para jantu k'amak'at'ik 
tu'uchun laqtaqal. Jantu chuncha 
iksklinau para katanaul yu alati ni ox 
iktaylha'anau. Va chuncha iksktinau 
para k'amak'at'ik yu laj'ox mas yu alati 
lapanakni kintajunin jantu ox iktay- 
lha'anau la kilhakapu'atk'an. 8 Jantu lay 
ikmakayau tuluchun yu jantu paxtoqniy 
kun yu lagsaval. Vamun lay ikmakayau 
yu paxtoqniy kun yu lagsaval. 9 Kijnan 
klhitachantajuyau mas jantu tasuy kinta- 
p'astk'an incha uxiknan lhitstuk'uyat'ik 
tap'asta. Iksk'inau Dios para ox kat!ay- 
Ihip'int'ik la metsukuntik'an. 10 XIhi- 
yucha chavay klatstoqniyau para jantu 
kamaqsk'inil kaklalhichomo'oo lagata- 
p'asta tejkan klalaq'anchoqotacha'au. Ni 
Jalhachimo'onu! Jesús kixtaqnil Ihachi- 
mo'on, jantu para kaklaputiliu, va para 
kakla'aqtayjuu para katalhaval yu ox la 
metsukuntik'an. 

11 Chavay, ket'alaqaunin, kalhi'a- 
ch'ant'a'ut'ik. Klala'oxit'ik yu tstangay 
la metsukuntik'an. Klamak'at'ik kuenta 
ni chivinti yu klajunau. Ch'antaun kaval 
mijatapastak!atk'an, ox kalalaqts'int'ik. 
Ex katat!'ataulan ni Dios yu ayaj japa- 
xkanan y oxamaktaun jamakanan. 

12 Klalamast'ak'at'ik kun lakiltastukni 
tacha ixlapanakni ni Dios. 

13 Tachun ixlapanakni ni Dios yu 
aniy tavilanal tamastak'ayan. 

14 Va katamapaynin ni kiJalhachi- 
mo'onuk'an Jesucristo, va katapaxkan ni 
Dios, y va ch'antaun katamakan ni 
Espíritu Santo. Chuncha kaval. 


Ni Chivinti yu Jalaqts'oqnil Pablo Ixlapanakni 
Dios yu Tavilanal Galacia 


Ni Pablo jalakmastak'ay ixlapanakni 
Dios yu tavilanal Galacia. 


1 1 Kitlin kPablo kunita. Yu kimalaga- 
chal jantu vali'iy lapanaki kaval. Va 
Jesucristo yu kimalagachal y vachu 
kimPay Diosk'an. Yucha majkujuchoqol 
Jesucristo laka lhinin. 2 Kit'in kun tachun 
yu ket!alaqaunin yu aniy kintat'avilanal 
klamastak'ayau uxiknank!an yu lhak'a- 
p'up'inat'ik yu tlaqxt!'oqyat'ik lakatamin 
putaulan xalakat'un Galacia. 3 Kata- 
xtaqnin jamapayninti y oxamaktaun kata- 
makan kimPay Diosk'an kun kiJalhachi- 
mo'onuk'an Jesucristo. 4 Yucha lIhimaq- 
xtaqkal para kamaqnikal por kintalaqa- 
lhink!an. Chuncha kintamalaqtaxtun aniy 
magtagalhinin lakamunukpa'. Va 
chuncha naul ni Dios yu kimPayk'an. 
> Yucha la ay kamakakal chavaycha mas 
va tavanancha kaval, jantu aqtaun kata- 
maktaya'. Va chuncha kavalcha. 


Jantu alin aputaun chivinti 
yu lay pulaqtaxtukan 


6 Lagsaval kit'in tus taun k'atsan ni 
va nimancha t!aunch!o'oyat!ikcha 
makauntijlanan ni Dios. Va yucha tama- 
paynin y tajunta!in por Cristo. Va t!aylhi- 
p'inat'ik aputaun lhakapu'ati. Yucha 
lIhilayat'ik ox chivinti yu lay pulaqta- 
xtukan. 7 Pero jantu laqsaval kaval. Jantu 
alin aputaun ox chivinti yu lay pulaqta- 
xtukan. Alin lati lapanakni yu tatlaunan 
lakt'ilhinin mijatapastak'atk!an. Tamapa- 
xaputun yu ox chivinti yu lhichiviniy 
Cristo. 8 Incha matichun katalaqpute'enin 
aputaun chivinti para k'ap'ulaqt'axt'u, yu 
jantu kaval tacha yu klalaqpute'eniu, 
yucha tslanqay kalhilhaankal laqnin. 
Chuncha kaval mas va kijnank!an kajkuu 
o mas va qayntaun ixmayul Dios kaval. 

2 Tacha klajuniu, chavay aagtaun 


klajunchogoyau, incha matichun katalaq- 
pute!'eniyan aputaun chivinti yu tapaxata 
yu jantu kaval tacha yu la'a'it'at'ik, 
yucha kalhilhaankana' laqnin. 

10 Chavaycha jantu chuncha iknajun 
para katalhipa'inil kinchivinti ni lapa- 
nakni. Va iknajun kalhipa'inil ni Dios. 
Incha vamun ikmakay yu katalhipa'inil ni 
lapanakni, ex kit'in jantu ix'oqxtamati 
Cristo kakval. 


Tacha val ni Pablo ixtamalaqachan 
ni Jesucristo 


11 Kit'in klamak'atsaniyau, ket'ala- 
gaunin, ni ox chivinti yu ancha klaqpu- 
te'el jantu ixchivinti vali'iy lapanaki 
kaval. 12 Jantu kimasunil matichun yu 
valiliy lapanaki y jantu matichun kima- 
lanil. Yu kimasunil va Jesucristo. 

13 Uxiknan asmakt'at'ikcha tacha 
xaktitukxuntayay magancha tejkan 
xakmakay ixputsukuk'an ni Israelitas. Va 
ayaj xaklaqmamaganlgajnivay ixlapa- 
nakni Dios y xaklakma'akxaputun. 

14 Kitlin apalay xakmakay kimputsuku- 
klan ni israelitas jantu yu alati israelitas 
yu tacha kijach'itin ixtalhit'tajun. Va 
apalay p'as xaktanuy xaputsuku yu kinta- 
makaunin yu maganiya! kepayank'an. 

15 Pero kilaksaklhi ni Dios vana- 
najcha tejkan jantuka' xaktsukuy, va 
por ixjamapayninti kilhijunta'il. Tejkan 
yucha maqamal 16 ex chuncha kimasunil 
isTs'al para kalaqlaqpute'enil ni ox 
chivinti yu lapanakni yu jantu israelitas 
kataval. Tejkan chuncha klhitapasal 
jantu kaklaq'al matichun lapanaki para 
kimak'atsanil ni ox chivinti. 17 Vachu 
jantu kajk'al Jerusalén para kajkalaq'al 
ni lapanakni yu p'unaj ixjamalagachata 
ni Jesús. Kitlin va kilal xalakat'un 
Arabia. Ex astan ikminchoqol laka 
putaulan Damasco. 

18 Ex chuncha tejkan la'at'utu jach'itin 
val, va ijkilal Jerusalén para kakmispal ni 
Pedro. Ancha xakt!avilchal t'uy semana. 

19 Yu alati ixtamalagachan Jesús jantu 
klaqlaqts'il. Vamun yu Jacobo xaklaq'anta 
yu ixtlalaqajun ni Jalhachimo'onu Jesús. 
20 Tachun yu aniy klajunau, ni Dios 
k!atsay ni jantu klalaklkaniyau. 

21 Ex astan kilal xalakat'un Siria ali 
Cilicia. 22 Ex chuncha xalakat'un Judea 
jantuka! matichun ixkintamispay kun ixla- 
panakni Cristo yu ancha ixtatagxto'a. 

23 Vamun ixtagasmat'a yu ixtakilhunt'ajun 
ni lapanakni, va tanaul: “Ni lapanaki yu 
ixkintamamaganlgajnivayan y ixlakt!ilhi- 
putun kilhakapu'atk'an, chavay laqpu- 
teleycha ni ox chivinti yu lhakapu'anau.” 
24 Ex chuncha apalay p'as tato'oyal ni Dios 
por kittin. 


Yu alati ixtamalaqachan Jesucristo 
talaqa'il ni Pablo 


1 Tejkan laqakaut'aticha jach'itin val, 

kit'in aaqtaun ijkilachoqol Jerusalén 
kun Bernabé y vachu klha'al ni Tito. 2 Va 
chuncha kimasunil ni Dios ni kajk'al. Va 
klaktlachivinil xlamank'an yu ancha 
lakto'oyakan tacha xa'ayan yu talhaka- 
pu'an. Va klakmasunil tacha klaqpute'eniy 
ni ox chivinti yu jantu israelitas kataval. 
Chuncha ikmakal para jantu vali'iy 
kats'angal tachun kilhitapatsa. 3 Ni Tito yu 
ixkint'a'anta jantu kalhijunkal kaxvilili- 
ch'uk'unikal tacha talhinajun ni israelitas, 
mas ixtak!atsay ni yucha va griego. 
4 Ancha tatamagsagtanuchal lati israelitas 
yu jantu lagsaval ket!alaqaunin kataval. 
Tatamagsagtanul para katalaqts'il tacha ni 
Cristo kintamakan oxamaktaun. Ixtamaka- 
putun para kamakachoqoo ixputsukuk'an. 
Ex chuncha kajuu tacha oqxtamatin yu 
laqnaglhitsukukan laka lIhitapatsa. 5 Pero 
kijnank'an ni tstuniy jantucha kaklaq- 
xtaqkau para katalhajal. Ex lay ox katay- 
lha'al la metsukuntik'an ni ox chivinti yu 
lagsaval. 6 Ancha ix'alin yu lakto'oyakan 
tacha xalaj'ayan, mas kit'in jantu ikmakay 
kuenta va ta'ayucha kaval. Ni Dios va 
mustaun jamakay ni lapanakni. Pero ni 
anchanu lapanakni jantu kintamasunil 


aputaun chivinti yu maqsk'iniy kaklaq- 
pute'el. 7 Va la ox talhilal yu ikmakay, 
va tak!atsal ni Dios ixkimagxtaqnita 
lhitapatsa para kaklaqpute'enil ni ox 
chivinti yu jantu israelitas kataval. 
Vachu va chun tacha ni Pedro ixlhimaq- 
xtaqnikanta kalaqpute'enil yu israelitas. 
8 Ni Dios xtaqniy tap'asta ni Pedro para 
kamalagachakal laqpute'eni ta'an tavi- 
lanal ni israelitas. Vachu kixtaqniy 
tap!asta ni kit'in para kakmalaqachakal 
laqpute'eni ta'an tavilanal yu alati lapa- 
nakni. 9 Yu Jacobo ali Pedro ali Juan, 
yu ancha lakto'oyakan tacha xalaj'ayan, 
yu'uncha tak!atsal ni va Dios kimaq- 
xtaqnil ni aniy lhitapatsa por ixjamapay- 
ninti. Ex xlhiyucha kintamaktuntajin 
kit'in kun Bernabé tacha ox ket!alaqau- 
nink'an. Va ch!antaun ikmakau kijatapa- 
stak!atk!an para kijnank!an kajk!au tapa- 
tsanin kun yu jantu israelitas kataval y 
yu'uncha katataylhaanil ixlhitapatsk'an 
kun yu israelitas. 10 Vamun kintajunin 
kajkalakpastakvi para kaklaq'aqtayjuu 
yu kilpatanin. Va yucha yu xakmakapu- 
tunta kit'in kun tachun la kilachati. 


Ni Pablo laq'aymal ni Pedro laka 
putaulan Antiokía 


11 Astan tejkan xakvil laka putaulan 
Antiokía vachu chinchal ni Pedro. Ex 
kit'in klaq'aymal la ixlaka'ukxpu. Va 
taun lagtagal yu ixt'ajun makan. 

12 Tejkan tachil lati ixlapanakni ni 
Jacobo ex Pedro aqtayl jalakmakaun- 
tijlay yu jantu israelitas kataval. 
Jantucha apalay ch'antaun kalakt!'avayl 
mas p'unaj ixjalaktlavajin. Ni israelitas 
yu ixtalhinajun kaxvililich'uk'unik'a, 
yu'uncha ixtanajun ni jantu maqsk'iniy 
kalakt!avay. Ex Pedro ixlaktalhauniy. 
13 Yu alati israelitas ancha vachu t'uy 
ukxpu' tamakal tacha makal ni Pedro. 
Mas kaval Bernabé vachu jalaqts'i'il y 
t'uy ukxpu' makal. 14 Pero kit'in klaq- 
ts'il ni jantu ox ixtamakay yu masuy ni 
ox chivinti yu lagsaval. Ex kunil ni 
Pedro la ixlaka'ukxpuk'an tachun ni 
lapanakni, va iknaul: “Uxint'i, mas va 
israelita k'at'i t'i'ukxunt'ayay tacha yu 

jantu israelitas kataval. ¿Ex chavaycha 
valiliycha na'un yu jantu Israelitas kataval 
magsk'iniy katamakal xaputsuku ni 
Israelitas?” 


Ni Dios vachu! ox jalaqts'in yu israelitas 
por talhakapu'an ni Jesucristo 


15 Kijnank'an tus ikpupaqyvi kilhi'israe- 
litak'an y jantu kakpupaqvi tacha yu alati 
lapanakni yu lakjunau jamagtagalhinin. 
16 Pero mas chuncha kuntau vachu klha- 
kapu'anau ni Cristo para ox kintalaqts'in 
ni Dios. Jantucha klhakapu'anau va por 
ixlhachimo'on Moisés ox kintalagts'in ni 
Dios. Dios jantu matichun ox laqts'in 
incha vamun por kamakal yu lhinaunkan 
laka Ihachimo'on. 17 Va lakxkauyau ni ox 
kintalaqts'in ni Dios por yu makal Cristo. 
Ex chuncha ch'antaun juntau kun yu alati 
lapanakni yu jalakjunau jamaqtagalhinin. 
Chuncha lhixajachal lati lapanakni 
talhilay ni Cristo va kintamakayan magta- 
qalhinin. Pero jantu lagsaval kaval. 

18 [ncha kit'in iktasp'ikchogoy ni anchanu 
xaputsuku ex kintauk'aniyachal lagtagal. 
Va tacha kakmakachoqoputul agataun 
chaqa! yu klakt'ilhil. 19 Va tacha 
kaknilcha, xlhiyucha jantucha kimpa- 
xtoqniy yu lhinaunkan laka lhachimo'on. 
Ex chuncha lay kaktsukul kun jatsukunti 
yu minchal kun Dios. 20 La ketsukunti va 
ch'antaun iktlaxtukmuk'akanta kun Cristo. 
Jantucha kit'in kaktsukul la ketsukunti, va 
Cristo yu t'ajun la ketsukunti. Yu jatsu- 
kunti yu chavay klhitlajun va por klhaka- 
pu'an Sas'atla Dios. Yucha ki'achanil y 
magxtagkal para kanil por kit'in. 

21 Chuncha jantu klaktanchay ixjamapay- 
ninti ni Dios. Incha matichun lhi'ajin 
kamaxtunikal ixlaqtaqal por kamakal yu 
lhinaunkan laka lhachimo'on, ex chuncha 
ni Cristo va tacha jantu por tu'uchun kaval 
mas nil. 


Pulagtaxtuyau yu lhakapu'ati, jantu 
ixmakaka yu lhinaunkan 


3 1 Uxiknank'an machagan Galacia 
jantu jalakp'astlaknanat'ik. Kit'in tus 
ox klalaqpute'eniu ni Cristo tacha val, 
makxtukmuk'akal tus va tacha 


kalagts'int'ik yu klajuniu. Pero 
chavaycha va tacha matichun kata- 
chajun para jantucha ox kalakp'ast!ak- 
nant!ik. 2 Vamun klajunau taun chivinti. 
Uxiknan la'a'it'ik ni Espíritu Santo va 
por Ihak'ap'up'int'ik ni ox chivinti yu 
asmakt'ik, jantu por mak'at'ik yu 
lhinaunkan laka lhachimo'on. 3 Incha 
chuncha pu'agt'aynit'ik yu sast!i jatsu- 
kunti kun yu Espíritu Santo, ¿ex 
valiliycha jantu k'alakp'astlaknant'ik y 
t'laylhituxip'inat'ik kun mintap'astk'an? 
4 Incha aputaun lhak!ap'up'inat'ik, ¿ex 
tisun xtapal tachun yu t'ap'asat!at'ik por 
milhakapu'atk'an? Va tacha jantu tu'u- 
chun xtapal kaval. 5 Ni Dios taxtaqniyan 
ni Espíritu Santo y makay laj!'ay axtoqnu 
siya uxiknan. ¿Ex vali'iy chuncha makay 
ni yucha? Jantu por mak'ayat'ikcha yu 
lhinaunkan laka lhachimo'on. Va por 
lhak'ap'up'inat'ik ni ox chivinti yu 
asmakt'at'ik. 

6 Vachu va chun la magancha ni 
Abraham ox lhakapu'al ni Dios y xlhi- 
yucha ni Dios laga'il tacha ox lapanaki. 
7 Ex chuncha kak'ats'at'ik yu lagsaval 
sas'at'an ni Abraham tajunita va yu 
talhakapu'an. 8 La magancha ni Dios 
k!atsal y naul la ixchivinti ni kalakma- 
xtuniya' ixlaqtaqalk'an tachun yu talha- 
kapu'an, mas yu jantu israelitas kataval. 
Chuncha laqpute'enikal ni Abraham, va 
junkal: “Va ta'ayucha lapanakni kataval, 
OX katatapasaya' por uxint!i.” 9 Ex 
chuncha tachun yu talhakapu'an ox 
tatapasay la ixjatsukuntik'an ch'antaun 
kun Abraham yu lhakapu'al. 

10 Tachun yu tapulaqgtaxtuputun por 
tamakay yu lhinaunkan laka lIhachi- 
mo'on yu'uncha lakmuk'anikanta tala- 
galhin. Yu ixchivinti Dios najun: 
“Ta'ayu' yu jantu kamaka'ol tachun yu 
lhinaunkan laka lhachimo'on yu ts'oq- 
kanta yucha lakmuk'anikanta talaga- 
lhin.” 11 Ni Dios jantu matichun ox 
laqts'in por kamakalcha yu lIhinaunkan 
laka lhachimo'on, vamun por kalhaka- 
pu'al. Chuncha ox mispakan, porke la 
ixchivinti Dios najun: “Ni lapanaki yu 
Dios ox laqts'in, yucha va por 

ixlhakapu'ati katsukuya!.” 12 Yu xaputsuku 
laka lhachimo'on jantu va taun kaval kun 
yu xaputsuku jalhakapu'ati. Yu pulaqta- 
xtuputun por kamakal yu lhinaunkan laka 
lhachimo'on, yucha lay kalhitsukul jatsu- 
kunti vamun incha chuncha kamaka'ol. 

13 Ni Cristo kintamaqalchauni'ojon ni 
lhachimo'on para jantucha kalhimakxka- 
vakau talaqalhin tejkan yucha makiltakal 
laka kurus. Chuncha tauk'ani'ochal talaqa- 
lhin por kijnank'an. Tacha ixchivinti Dios 
najun: “Lhimakxkavakanta talaqalhin yu 
makiltakanta laka k'iu.” 14 Ex chuncha 
tachun ni lapanakni, mas yu jantu israe- 
litas kataval, lay katalaga'il yu ox ch'an- 
taun kun Abraham por yu makal Cristo 
Jesús. Chuncha incha lhakapu'anau, lay 
laga'iyau ni Espíritu. 


Apalay magsk'iniy ni chivinti yu Dios 
xtaqnil ni Abraham xajantu ni 
lIhachimo'on yu xtaqnil ni Moisés 


15 Ket'alaqaunin, klamasuniyau tu'u- 
chun la ketsukuntik'an para kamala'asit'ik. 
Incha qayntaun lapanaki kats'oqlhi ta'a- 
yucha kamakaunikal ixlhitapatsa y tstoq- 
mulaniy ixtaga'uti, ex jantucha lay kata- 
lakt'ilhichogol. 16 Chuncha ni Abraham va 
junkal ni ixmaqlaqap'u kalaga'iya' yu 
laj'oxi. Jantu kalhichivinkal yu pumalhuu, 
va lhichivinkal va qayntaun, va junkal: “la 
mimaqglagap'u”. Yucha va Cristo. 17 Va 
inchine klajunau, ni anchanu chivinti yu 
Ihichiviniy ni Cristo va ch'antaun t'atama- 
kaul ni Dios kun Abraham. Ex tejkan 
tapasal 430 jach'itin va xtaqnil ixlhachi- 
mo'on ni Moisés. Pero yucha jantu lay 
lakt'ilhichogoy ni chivinti yu Dios t'atama- 
kaul kun Abraham. 18 Dios junil ni 
Abraham ni kalagxtaqniya! yu laj'oxi yu 
sas'atlan. Chuncha jantu katapulhajal por 
katamakal yu lhinaunkan. Va por ni 
chivinti yu Dios t'atamakaul kun Abraham 
tejkan junil ni valiliy kalagxtaqniya!. 

19 ¿Ex vali'iycha astan magxtaqlhi ni 
Dios yu lIhachimo'on? Va para katapumi- 
spal ixlaqtaqalk'an ni lapanakni tus tejkan 
mil Jesucristo. Yucha ixmaqlagap'u 
Abraham yu Dios junil ka'alina'. Ixmayu- 
Inin Dios taxtaqnil ni Ihachimo'on ni 


Moisés, ex yucha jalakmapasanichoqol 
ni lapanakni. 20 Ex chuncha ix'alin 
qayntaun yu magxtaqnikal y alati yu 
jamapasanikal. Pero Dios va taun y 
x'aman xtaqnil ixchivinti ni Abraham. 

21 ¿Lhilayat'ik ni Ihachimo'on yu 
xtaqnikal Moisés va lakt'ilhil ixchivinti 
Dios yu junil Abraham? Jantu laqsaval 
kaval. Ni Ihachimo'on incha ixtaqlhi 
jatsukunti ex lay ox katalaqts'in Dios 
por k!amak'at'ik yu Ihinaunkan. 22 Pero 
la ixchivinti Dios najun si ch'ikantau por 
yu talaqalhin. Ex chuncha yu ox yu Dios 
naul ka'alina! va laqxtaqnikan vamun 
yu talhakapu'an ni Jesucristo, para 
chuncha katalaga'il yu talhakapu'an. 

23 Pero tejkan jantuka! ixlhaka- 
pu'anau ni Jesús yu lay kapulaqtaxtuu, 
ex ni Ihachimo'on ixkintaxkaulhittaunan 
tacha tach'inin ni kijnan yu israelitas 
juntau. Chuncha ixjunita tus tejkan kila- 
chil ni Jesucristo yu lhakapu'anau para 
kapulaqtaxtuu. 24 Ni Ihachimo'on lhixaj- 
chal tacha qayntaun yu kintamalaniyan 
para kintamak'atsanin ni maqsk'iniy 
kalhakapu'au Cristo. Ex chuncha ni Dios 
ox kintalaqts'in. 25 Pero chavaycha 
vamun magsk'iniy kalhakapu'au para 
lay kalaqtaxtuu ex jantucha kintalhichi- 
mo'oyan ni lhachimo'on. 

26 Mintachunk'an va sas'atlan Dios 
unt'at'ik por Ihak'ap'up'inat'ik ni Cristo 
Jesús. 27 Va agch'aj'aut'ik y chuncha 
masut'ik ni va ch'antaun kun Cristo 
unt!at'ik. Chuncha t'anuyat'ik kun Cristo 
y va tacha k'alak'atlayat'ik kun yucha la 
metsukuntik'an. 28 Jantu maqsk'iniy 
tisuncha lapanaki k!a'unt'ik, mas va 
israelita, mas va griego, mas va oqxta- 
mati, mas yu oxamaktaun tijuntayay, 
mas va jo'ati, mas va xanati. Va si 
ch'antaun unt'at'ik kun Cristo Jesús. 

29 Chavay incha ixlapanakni Cristo 
unt'at'ik ex sas'at'an Abraham unt'at'ik. 
Ex tamapasaniyan yu laj'oxi tacha junil 
Dios ni Abraham ni ka'alina". 

1 Klajunau ni s'atla yu kamapasani- 

kana! ni ixmagaliti ixpay, yucha 
tejkan s'at'aka! jun taylhaanikan ixlhi- 
stakka tacha oqxtamati, mas xa'ukxtin 

tachun ni chaqa! kuna'. 2 Alin lapanakni 
yu talhistak'a ni s'at'a y alin yu tama'aniy 
ixtumin tus kalakachil ni julchan tejkan 
ixpay kanaul ni laycha kamakal x!aman. 

3 Vachu chun kijnank'an tejkan jantuka' 
ixlhakapu'anau, ex va tacha s'atlan 
ixjuntau y ixmakayau yu ixlhinajun ni 
lakamunukpa' tacha ix'oqxtamatin kajuu. 
4 Tejkan lakachil ni julchan yu naul ni 
Dios ex yucha malagachal Sas'at!a, para 
kamil jatsukunu! kun qayntaun xanati. 
Tsukul tacha qayntaun yu maqsk'iniy 
kamakal tacha lhinajun ni lhachimo'on. 

> Chuncha val para kintamalaqtaxtun yu 
ixlhinaunkan laka lhachimo'on para kinta- 
laga'in ni Dios tacha sas'at'an. 6 Ex 
chuncha para katasul ni sas'at'an Dios 
unt'at'ik, yucha tamalaqachanin 
ix'Espíritu ni Sas'at'a la melhanutk'an y 
yucha juniy ni Dios: “KimPay, kimPay 
k!at!i.” 7 Ex chuncha jantucha ogxtamatin 
k'a'unt'ik, va sastatlan unt!at'ik. Va sas'a- 
t'an Dios unt'at'ik, ex xlhiyucha katamapa- 
saniyan ixmagaliti por yu makal ni Cristo. 


Ni Pablo pastak'uy ixlhakapu'atk'an 


8 Plunaj tejkan jantuka' ixmisp'ayat'ik 
Dios, va ix'unt!at'ik ixlogxtamatin 
axtoqnu! yu jantu lagsaval dioses kataval. 
2 Pero chavaycha misp'at'ikcha ni Dios 
pero apalay ox kaknaul ni Dios tamispan 
uxiknan. Ex chavaycha, ¿vali'iycha 
tlasp'ikch'o'oyattikcha ta'an kamak'a- 
ch'o'ot'ik yu Ihinajun axtoqnu yu jantu 
kalhitsukul tap'asta yu jantu tu'uchun 
xtapal kaval? ¿Valiliycha chuncha 
unch'o'oyat'ikcha tacha oqxtamatin yu 
kanaglhits'uktuk'ant'ik? 10 Vananaj mak'a- 
yat'ik kuenta xajulchan k'atanaxnan tacha 
lhinaunkan laka julchan, laka malkuyu', 
ali laka jach'itin. 11 Tus kilamagsvayau ni 
kilhitapatsa va laycha kilamagats'anqa- 
ni'ojou yu klamakaniu. 

12 Ket'alaqaunin, klatapayniniyau ni 
va k'ats'uk'ut'ik tacha kitlin junita kimpu- 
tsuku. Tejkan klalagkilacha'au kit'in ikma- 
kakal tacha uxiknan mas jantu israelitas 
k!a'unt'ik. Jantu tutuchun kilamakaniu. 

13 Uxiknank'an ox k'ats'ayat'ik ni tejkan 
skutsaj klalaqkilacha'au va xaktagan'ay. 


Xlhiyucha ancha iktaulal y klalaqpu- 
te'eniu ni ox chivinti. 14 Pero ox kilala- 
ga'iu y kilalhitajiu mas kintagan'ati la 
lhita'ay ixjunita kun kit'in. Kilalaqa'iu 
tacha ixmayul Dios kakval tus va tacha 
Jesucristo kakval. 15 ¿Tas ancha mak'a- 
t'ik ni achati yu ixlhittaunat'ik por 
kitlin? Kit'in ox ijk'atsay ni ixlal ixma- 
xt'unik'ant'ik milaqchulk'an para ixki- 
la'aqtayjuu incha chuncha xaknaul. 

16 ¿Ex chavaycha mint'alaxkayak'an 
kilamakayau vamun por klajunau yu 
lagsaval? 17 Ni anchanu lapanakni yu 
ixtalanacha!an makanunun ayaj tapasta- 
k'uy por uxiknan pero jantu ox yu tama- 
kaniputunan. Va tapakxan'iy kalhit!a- 
xt'ut'ik kun kitlin para kat'o'oyat!ik 
yu'uncha. 18 La ox incha ayaj t'o'oyaya- 
t'ik yu ox. Pero ts'anqay chuncha kaval 
mas klat'ataulau u jantu. 19 Kes'at'anin 
ikmaqanlqajnanchoqoy tacha qayntaun 
xanati yu tsukuy jamaqlaqavan por 
uxiknan y chuncha iktaylhaana' tus 
tejkan kat'i'unt'ayayapitik tacha Cristo. 
20 La ox ixval va ancha xaklat'ataulau 
para jantu xaklaxaqalau laqatap'asta 
chuncha tacha chavaycha. Chavaycha 
jantu ijk'atsay tacha lay kla'aqtayjuyau. 


Yu kintamasuniyan ixputsukuk'an ni 
Hagar ali Sara 


21 Uxiknank!an yu mak'ap'ut'unat'ik 
tacha lhinajun ixlhachimo'on Moisés, 
¿jantu aqtaun k'ap'ut'e'et'ik tacha najun 
ancha? 22 Ancha ts'oqkanta ni Abraham 
lhitsukul qaynt'uy ts'alan, qayntaun 
lhitsukunil ixmaqtsuku' yu ixnaqpatsay. 
Yu agayntaun lhitsukunil yu lagsaval 
ixanati yu oxamaktaun ixt!avil. 23 Ni 
ts'al yu Ihitsukul yu maqtsuku', yucha 
lIhitsukukal tacha vali'iy lapanaki. Pero 
yu lhitsukul ixanati, yucha tsukul va por 
Dios naul ni katsukuya!. 24 Ni Dios 
agt'uycha ch'antaun jalakt'atamakaul 
ixlapanakni, yucha kintamasuniyan ni 
aniy gaynt'uy xanatin. Yu Agar yucha 
kintamasuniyan tacha val laka aspajun 
Sinaí. Ancha Dios ch'antaun jat!latama- 
kaul kun ixlapanakni para katamakal 
ixlhachimo'on Moisés. Yutuncha va 

tacha s'at'an yu jalhitsukukan para kalag- 
nagpatsakal. 25 Yu ixputsuku Agar yucha 
xajchal tacha ixlhachimo'on Moisés yu 
xtaqnikal laka Sinaí ni aspajun yu vil xala- 
kat'un Arabia. Ni Agar ali yu sas'atlan va 
jalaqnaqpatsakal. Chuncha va tacha ni 
lapanakni yu chavaycha tavilanal laka 
putaulan Jerusalén yu tataylha'an kun 
ixlhachimo'on Moisés. 26 Pero ni xapu- 
taulan lakt!iyan yu vachu! Jerusalén 
junkan, yucha va tacha ni xanati yu 
oxamaktaun vil. Ancha lakt'iyan minchal 
ketsukuntik'an y chuncha ni lakt'iyan 
xajachal tacha kinatik!an kaval. 27 Va 
tslogkanta la ixchivinti Dios: 

Uxint'i yu jantu agtaun lhitstuk'uy 
slatla, klalhilach'ant'a'ut!i. 

Tus k'alhi'ach'ant'a'ut'i mas jantuka!' 
lay lhitstuk'uy s'at'an. 

Ni xanati yu chavay 
makauntijlakanta, kamina! 
julchan tejkan apalay lhuu 
katajuna! sas'at'an xajantu ni 
xanati yu lhit'ajun ixapay. 

28 Ket'alagaunin, kijnank!an juntau va 
tacha Isaac ists'al ni Sara, vachu va 
chuncha lhitsukukau va por Dios chuncha 
ixnajunta. 29 Ex chuncha kun ists'alan ni 
Abraham, qayntaun lhitsukukal tacha 
vali'iy lapanaki. Yucha mamaganlgajnival 
yu agayntaun ts'al yu tsukul por ixtap'asta 
ni Espíritu Santo. Vachu va chun tapasay 
chavaycha. 30 Va inchine ts'ogkanta la 
ixchivinti Dios: “K'at'inaqxt'u ni 
magtsuku' kun ists'al. Yu ists'al jantu lay 
ch'antaun kat'alaqa'iya' yu kakxtaqniya! 
iststal ni xanati yu oxamaktaun vil.” 31 Ex 
chuncha, ket'alaqaunin, jantu kajuu tacha 
saslatlan ni maqtsuku! yu ixlaqnaqpa- 
tsakan, va kajuu tacha sas'at'an yu 
oxamaktaun ixvil. 


Ni Dios kintat!asa'in para oxamaktaun kajuu 


1 Ex chuncha ni Cristo oxamaktaun 

kintamakan para oxamaktaun 
katitukxuntayau. Ox kat!aylhip'int'ik tacha 
lapanakni yu oxamaktaun tat'ajun, jantu 
kat!asp'ikch!o'ot'ik makanan yu 
lhinaunkan ta'an jalaqnaqpatsakan ni 
lapanakni. 


2 Ox k'amak'at'ik kuenta yu kit'in 
Pablo klajunau. Incha xt'aqk'ant'ik para 
k!axvililich'uk'up'uxnik'ant'ik ex para 
uxiknan ni Cristo jantu tutuchun xtapal 
kaval. 3 Aaqtaun klajunchogoyau ni 
talayu! lapanaki yu xvililichuk'up'uxni- 
kanta para katalaqtaxtul vachu tstangay 
kamaka'ol tachun yu lhinajun la ixlha- 
chimo'on Moisés. 4 Lati uxiknan nauna- 
t'ik ni Dios ox katalaqts'in por kamak'a- 
t'ik yu lhinaunkan, xlhiyucha t'axt'ut'a- 
t'ikcha kun Cristo. Ex jantucha tapa- 
xtoqniyan ixjamapayninti ni Dios. 5 Pero 
kijnank'an ikpakxan'iyau ni Dios ox 
kintalagtslinan por yu makay ni Espíritu 
Santo por kilhakapu'atk'an. 6 Incha 
ch'antaun juntau kun Cristo ex jantu 
magsk'iniy mas k'axvililich'uk'up'u- 
xnik!a u jantu. Yu maqsk'iniy va kalha- 
kapu'au y chuncha katapatsau kun 
japaxkanti. 

7 La ox ix'ukxp'up'int'at'ik. ¿Maticha 
talaktanchanin para jantucha ka'ala- 
smakt'ik yu lagsaval? 8 Ni jatapastak'ati 
yu chavay lhittaunat'ik jantu kaminchal 
kun Dios yu tajunta'iyan. 9 Tacha 
tanajun: “Mas va tstuniy levadura yu 
kalhiyau xaskititi harina va lhitaya'ojoy 
tachun.” 10 Ox ijk'atsay ni uxiknan 
vachu va chun k'ap'ast!ak'apitik tacha 
kit'in. Pero yu talakt'ilhiniyan mijatapa- 
stak!atk!tan yucha Dios kamuk'aniya' 
maganlqgajnati mas va talayucha kaval. 
11 Ket'alagaunin, ni kit'in klhinajun ni 
jantucha magsk'iniy kaxvililich'uktup'u- 
xnik!a. Xlhiyucha kintaxkayan. Tejkan 
klhichiviniy yu tapasal laka kurus jantu 
katalukujlal incha kaknaul ni maqsk'iniy 
k!axvililich'uk'up'uxnik'a. 12 Ni anchanu 
lapanakni yu talakt'ilhiyan y talhijunan 
para k'axvililich'uk'up'uxnik'ant'ik, 
kitlin iknajun, ¡apalay ox 
kalakch'uk'up'uxni'okal! 

13 Ket'alagaunin, ni Dios tajunta'in 
para oxamaktaun k'a'unt'ik pero mas 
oxamaktaun unt'at'ik jantu maqsk'iniy 
k'amak'at'ik tacha yu makaputun yu 
vali'iy lapanaki. Va k'alap'axk'at'ik y 
k'ala'aqt'ay'ut'ik. 14 Tachun yu 
lhinaunkan laka lhachimo'on va 

lhinaunkan kun taun chivinti, yu najun: 
“Kap'axk!at'i mint'amachaga' vachu va 
tacha p'axk'ak!an me'eman.” 15 Incha 
kalamat'i'ut'ik y kalalak'ats'ak!'amat'ik ex 
k!alhistlajk'ant'ik para jantu 
kalalakt'ilhit'ik. 


Ixputsuku yu vali'iy lapanaki ali 
ixputsuku yu titukxuntayay tacha 
lIhinajun ni Espíritu Santo 


16 Va inchine klajunau, ni kat'itukxun- 
tlayat'ik tacha lhinajun ni Espíritu Santo y 
jantu k'amak'at'ik tacha yu makaputun yu 
vali'iy lapanaki. 17 Yu makaputun yu 
vali'iy lapanaki, yucha jantu ch'antaun 
t'ajun kun yu lhinajun ni Espíritu Santo. 
Va put'uy jatapastak'ati tajunita, jantu 
tapaxtoqniy. XlIhiyucha jantu ts'uniy lay 
mak'ay yu mak'ap'uttun. 18 Incha ni 
Espíritu Santo tamaltanayan la milakatin- 
klan ex jantucha tapaxtoqniyan k'amak'a- 
t'ik ixlhachimo'on Moisés. 

19 Ox mispakan tacha yu makaputun la 
ixjatapastak'ati yu vali'iy lapanaki. Va 
tatlatamay yu jantu ixnavink!an kataval, 
talaktu'unun, tamakay axtoqnu yu jantu 
laj'oxi kaval, 20 tato'oyay dioses yu maka- 
kanta laka maka', tachavanan, jat'ala- 
xkayan talamakay, talach'apay, talaxi- 
yaxa, talalukujlaniy, laq'aqsp'uknin, tata- 
laglva'a, va taun taun talay, 21 tala'ak- 
cha'aniy, jamaqninin, ta'ap'anin, tamakay 
xak!atan ay lakvayti talan tamagtagalhinin 
y tamakay alati axtoqnu yu chuncha. 
Klajunchogoyau vachu va tacha p'unaj 
klajuniu: ni lapanakni yu chuncha tatay- 
lha'an makanan jantu aqtaun katatanuya' 
talan jalhachimo'onun ni Dios. 

22 Pero yu laqxta'a ni Espíritu Santo 
yucha va japaxkanti, ja'tachanti, oxamak- 
taun jamakanan, xta'a magantaulati, 
qal'ox jamakanan, makaniyan para ox 
k'amak'anin yu alati, para lay k'alhak!a- 
p'up'inik'a yu na'un, 23 para k'alalak'at'u- 
nik'a, para k'alhist'akk'a yu k'amak'at'i. 
Jantu intachun alin laka lhachimo'on ta'an 
kalhinaunkal yu jantu chun k!amak'at!i. 
24 Ixlapanakni Cristo juntau. Va tacha 
magni'ojoo laka kurus ni talaqalhin yu 
ixmakaputunau, chuncha jantucha 


kintapaxtoqniyan kamakau yu jantu 
magsk'iniy. 25 Incha ni Espíritu Santo 
kintaxtaqnin ketsukuntik'an ex vachu 
magsk'iniy katijuntayau kun ni Espíritu 
Santo. 26 Jantu maqsk'iniy ay kama- 
kakau, vachu jantu kalamalukujlau, 
vachu jantu kala'akcha'aniu. 


K'ala'aqt'ay'ut'ik siya uxiknank'an 


1 Ket'alagaunin, incha matichun 

lapanaki makay tu'uchun lagtagal, 
ex uxiknank'an yu t'ituyanant'ik kun ni 
Espíritu Santo ka'aqt'ay'ut'ik para ka'o- 
staulchoqgol. Pero jantu ay k!ak'atstant'ik 
tejkan chuncha aqt'ay!uyat'ik. Ox k!alhi- 
st'ajk'ant'ik para jantu vachu chun 
k!alhit'ap'asat'ik. 2 Klalalaqt'ay'ut'ik kun 
yu lhita'ay la metsukuntik'an ex 
chuncha k'amak'a'ot'ik yu lhinajun la 
ixlIhachimo'on ni Cristo. 3 Incha mati- 
chun lhilakan ay lapanaki junita, mas 
jantu ay kaval va makanukan ix'aman. 
4 Taun taun lapanaki maqsk'iniy 
kamakal kuenta tacha junita ixputsuku 
kun Dios. Ex chuncha lay ox kak'atsal 
por yu makay x'aman y jantu 
magsk'iniy kapastaklhi yu makay 
aqayntaun. 5 Qayntamin lapanaki 
magsk'iniy kamakal ixlhitapatsa x'aman 
yu paxtoqniy. 

6 Yu malanikan ixchivinti Dios 
ts'anqay kat'a'ul yu ox axtoqnu yu mala- 
ninin yu lay kaputapasal la ixjatsukunti. 
7 Jantu kamak'anuk'ant'ik me'eman- 
k'an, jantu matichun lay laktu'uy ni 
Dios. Tachun yu kach'ant'i, aqts'iyaj va 
yucha kaxqa'iye'e. 8 Incha kach'ant'i yu 
jantu ox tacha makaputun vali'iy lapa- 
naki ex vachu va chun kaxqa'iye'e yu 
jantu ox yu lhixajachal lhinin. Incha 
kach'ant'i yu lhinajun ni Espíritu Santo 
ex por yucha kaxqa'iye'e jatsukunti yu 
jantu aqtaun kami'oya'. 9 Chuncha jantu 
magsk'iniy kalaqalhoqoo ixmakaka yu 
laj'ozi. Incha ox taylha'anau ex astan 
kalaqa'iyau ox jaxqanti. 10 Klhiyucha 
tejkan kalal mas va tavanancha, 
ts'anqay kalakmakaniu yu ox tachun ni 
lapanakni, pero apalay magsk'iniy ox 
kalakmakaniu yu kintat'alhakapu'anan. 

Ni Pablo jalaqxtaqniy alati 
jatapastak'ati, vachu' 
jalakmastak'achogoy 


11 Klamak'at'ik kuenta ni aniy klats'og- 
nitau la kimaka' kun laj'ay letra. 12 Ni 
lapanakni yu lagatap'asta talhijunan 
k'axvililich'uk'up'uxnik'ant'ik va chuncha 
tamakay vamun para ox katatamakaul kun 
lapanakni. Va para jantu kalaqmamagan- 
Igajnivakal tejkan talaqpute'ey yu tapasal 
ni Cristo nil laka kurus. 13 Mas yu talhi- 
najun k'axvililich'uk'up'uxnik'ant'ik jantu 
tamaka!ojoy tachun ixlhachimo'on Moisés. 
Vamun chuncha talhinajun k'amak'at'ik 
para ay katak!atsal por yu mak'anik'ant'ik 
la milakatunajk'an. 

14 Pero kit'in jantu lay ay kajk'atsal 
por tu'uchun, vamun por yu makal kiJa- 
lhachimo'onuk'an Jesucristo laka kurus. 


Xlhiyucha ni lakamunukpa' jantucha 
xtapal kaval para kit'in. Va tacha 
jantucha ka'alil. Vachu va tacha kaknil 
ni kit'in y jantucha kimpaxtoqniy yu 
jantu ox yu alin lakamunukpa'. 15 La 
ketsukuntik'an kun Cristo Jesús va jantu 
xtapal kaval mas kaxvililichuk'up'u- 
xnikau o jantu. Yu maqsk'iniy vamun yu 
sast'i jatsukunti. 16 Tachun yu chuncha 
t'laylhip'inat'ik oxamaktamin kat'aulat'ik 
y k!lamap'aynik'ant'ik. Chuncha kataval 
tachun ixlapanakni Dios yu tacha sas!a- 
t'an Israel kataval. 

17 Chavaycha jantucha apalay 
iknajun matichun kimaqanchapul. La 
alin la kilakatunaj ta'an laklhimiu 
vamun por ixlaqpute'eka ni Jesús. 

18 Ket'alaqaunin, katamapaynin la 
metsukuntik'an kiJalhachimo'onuk'an 
Jesucristo. Va chuncha kavalcha. 


Ni Chivinti yu Jalaqts'oqnil Pablo Ixlapanakni 
Dios yu Tavilanal Efeso 


Ni Pablo jalakmastak'ay ixlapanakni 
Dios yu tavilanal Éfeso 


1 Kitlin kPablo ixtamalaqachan 

Jesucristo va por chuncha naul ni 
Dios. Klamastak'ayau ni uxiknank'an yu 
vilanant'ik laka putaulan Éfeso yu 
ixnavin Dios unt'at'ik yu ox t!laylhip'i- 
nat'ik lhakapu'anan ch'antaun kun Cristo 
Jesús. 2 Katamapaynin yu ox y katama- 
laka'ulan ni kimPay Diosk'an kun 
kiJalhachimo'onuk'an Jesucristo. 3 Ay 
kamakakal ni Dios yu ixPay kiJalha- 
chimo'onuk'an Jesucristo. Ni yucha 
kintamalaqachanitan tachun yu ox yu 
alin lakt'iyan para ketsukuntik'an ni 
kijnan yu ukxuyanau ch'antaun kun 
Cristo. 4 La magancha tejkan jantuka' 
ixmakakan ni lakamunukpa', vananaj 
exnicha ixkintalaksaktancha ni va 
ch'antaun ixjuu kun Cristo para vamun 
yu' ixnavin kajuu y jantu kintamuk'anin 
kilaqtaqalk'an. Kintapaxkan 5 y xlhiyucha 
la magancha ixnajunta kintamakayan 
sas'at'an por yu makal Jesucristo porke 
chuncha ix!achaniy ixmakal. 6 Va 
chuncha ay kamakakal ni Dios por yu ay 
ixjamapayninti yu kintaxtaqnin por 
ixjatsukunti istslal yu apalay achaniy. 
7 Ni kijnank'an yu lhitanumanau kun 
Cristo va kintamalaqtaxtun por mapalal 
kun ixjak!alna. XIhiyucha kintamalaq- 
mixiniyan kintalaqalhink'an por yu ay 
ixjamapayninti. 8 Kintalalhavanin ixja- 
mapayninti y kintaxtaqnin tachun jata- 
laniti ali jatapastak'ati. 9 Kintamami- 
spanin yu magancha ixpastak!a kama- 
kaya'. Jantu ixmispakan p'unaj pero ox 
lhilal kintamamispan yu ixmakaputunta 
kun Cristo. 10 Ex tejkan kamina! ni 
anchanu' julchan va katapasaya' tachun 
yu ixnajunta ixmakal. Kamagxtoqni'oya! 
la ixpalhachimo'on ni Cristo tachun 


yu alin, kaval lakt'iyan kaval 
lakamunukpa'. 

11 Va por Cristo kintapaxtoqniyan yu 
laj'oxi yu tapaxtoqniy sas'atlan Dios. Ni 
yucha la magancha ixlhilkama'atachal ni 
kijnan yu kintalaksaknitan. Va chuncha 
ixnajunta kamakal y vamun yu' lay 
makay tachun yu yucha najun. 

12 Chuncha makal para ay kamakakal ni 
Dios la ketsukuntik'an ni kijnan yu p'unaj 
ixpakxan'itau yu kalaqa'iu kun Cristo. 

13 Tejkan uxiknan vachu asmakt'ik yu 
lagsaval yu ox chivinti yu p'ulaqt'axt'u- 
t'ik ex va lhak'ap'up'int'ik. Ex por ch'an- 
taun unt'ik kun Cristo, ni Dios va 
taxtaqnin ni Espíritu Santo yu naul ni 
lagsaval kaxtagya' para kaseyolak'an- 
t'ikcha la milhitsukunuk'an. 14 Xtaqni- 
kantaucha ni Espíritu Santo para kapu- 
k'atsau ni Dios lagsaval kintaxtaqniyan 
yu paxtoqniy sas'atlan. Kintaxtaqniyan 
tejkan kalaqgchaanacha ni anchanu' 
julchan para katalaqtaxtu'ol ixlapanakni 
yu laksaklhi. Ex chuncha kato'oyakana!' 
por ix'oxixtu. 


Ni Pablo tapayniniy Dios por yu 
tavilanal Éfeso 


15 Kintajunin ni ox lhak'ap'up'inat'ik 
kiJalhachimo'onuk'an Jesús y vachu ox 
jalakp'axk'ayat'ik ixlapanakni Dios tus 
chavaycha. 16 XIhiyucha jantu ijka- 
staknan ixtaqnika lhimalaqpuchuncha ni 
Dios por uxiknan, va si klapastak'au 
tejkan ksk'in Dios. 17 Ktapayninin ni Dios 
yu ixPay kiJalhachimo'onuk'an Jesu- 
cristo, vamun yu ay jaPay junita. Va 
ksk'in para kataxtaqnin jatapastak'ati yu 
minchal kun ix'Espíritu para k'amala'asi- 
t'ik yu kintamasuniyan Dios para apalay 
ox kamisp'at'ik. 18 Vachu ksk'iniy Dios 
katamasunin yu ts'angay la melhanutk'an 
para katapulku'ol mijatapastak'atik'an. 


304 


305 


EFESIOS 





Chuncha k'amisp'ayapitik yu ox junita yu 
p'akxan!iyat'ik yu talhijunta'in ni Dios. Ex 
k'amisp'ayapitik yu ayaj ay maqaliti yu 
kalagxtaqniya' ixlapanakni. 19 Vachu' 
k'amisp'ayapitik yu ay ixtap'asta, yu jantu 
alin ta'an katamaktal, yu kinta'aqtayjuyan 
ni kijnank'an yu lhakapu'anau. Ni 
anchanu ay tap!'asta va yucha yu putapa- 
tsay ni Dios. 20 Ni anchanu tap'asta va 
yucha yu pumajkujuchoqgol ni Cristo 
tejkan ixnitacha y lhi'ulal la ixlhijakanaj 
ancha lakt'iyan. 21 Chuncha ni Cristo va 
apalay ay junita xajantu tachun ni jalha- 
chimo'onun ali mach'alk'akni ali yu laj'ay 
ukxtinin lakt'iyan ali yu ancha talhit'ajun 
tap'asta. Chuncha vachu' apalay ay kato'o- 
yakana! ixtaga'uti xajantu tachun yu lay 
lhimapaqa'ukan, mas va yu aniy lakamu- 
nukpa! mas va yu ka'alinaka'. 22 Ni Dios 
magxtaqni'ol la ixtamaka! ni Cristo tachun 
yu alin y vachu! jamagxtaqnil tachun ixla- 
panakni yu talhakapu'an para yucha 
xa'aqtsul kaval. 23 Yu ixlapanakni ni Cristo 
va ixlakatunaj tajunita y chuncha tagayn- 
tsaycha ni yucha y Cristo lagentsa'ojoy 
tachun yu alin. 


Ni Dios kintamalaqtaxtuyan por 
ixjamapayninti 


1 Yu uxiknan va tacha ixnit'attikcha 

la metsukuntik'an por mintalagalhin- 
klan ali milaqtagalk'an. 2 Chuncha ixt'i'uk- 
xuyanant'ik y ixtlaylhip'inat'ik xatin aniy 
lakamunukpa' tacha lhinajun xa'ukxtin ni 
aqmoqxnu' yu takyaut'ajun talakchun ni 
lakamunukpa'. Ni anchanu' espíritu va 
yucha yu jalakmap'asniy ni lapanakni yu 
jantu taqalasmat'a Dios. 3 Tacha yu'uncha 
tajunita vachu chun ixtitukxuyanau ni 
kintachunk'an. Ixmakayau tacha tamakay 
yu vali'iy lapanakni, ixmakayau yu ixlhi- 
najun kilakatunajk'an ali kijatapastak'at- 
k!an. Chuncha ixkintapaxtoqniyan kala- 
ga'iu ixlhilukuj ni Dios vachu tacha yu 
tapaxtoqniy tachun yu alati. 4 Pero Dios 
yucha la ay ixjamapayninti y ayaj kintapa- 
xkayan. 5 Xlhiyucha kintamajkujuchogon 
ch'antaun kun Cristo mas ixnitaucha la 
ketsukuntik'an por kintalaqalhink'an. 
Lagtaxtutaucha por ixjamapayninti. 


6 Kintamajkujuchogon ch'antaun kun 
Cristo y ch'antaun kintat!a'ulan 
lakt'iyan. 7 Chuncha makal para katasul 
mas va tavanancha ni va la ay ixjama- 
payninti yu kintalhipaxkayan por yu 
makal ni Cristo Jesús. 8 Va tamapaynin 
y xlhiyucha p'ulagt'azt'ut'at'ik milhaka- 
pu'atk!an. Jantu va me'emank'an k'alaq- 
tlaxttut'ik, va ixlhache'evan ni Dios. 

9 Jantu lay k'ap'ulaqt'axt'u por yu 
k'amak'at'i, xlIhiyucha jantu matichun 
lay ay makakan. 


Ni Cristo kintama'oxamaktamin 


10 Dios kintamakan. Va ch'antaun 
kun Cristo juntau xlhiyucha kintamakan 
para kamakau yu laj!ox yu maqancha 
laksaklhi Dios para chuncha kaputi'uk- 
xuntayau. 11 Kap'ast'akt'ik ni uxiknan- 
klan yu jantu israelitas k'a'unt'ik, va 
jantu ixlapanakni Dios ix'unt'at'ik porke 
chuncha p'uts'uk'ut'ik. La milakatunaj- 
klan jantu kaxvililich'uk'up'uxnik'ant'ik, 
xlhiyucha jantu ox ixtalaqts'inan ni 
israelitas yu jalakxvililichuk'unikanta la 
ixlakatunajk'an. 12 Klap'ast'akt'ik ni 
exnicha jantu ixlhittanumanant'ik kun 
Cristo, y jantu ixlhittanumanant'ik kun 
xalapanakni Israel. Chuncha jantu kata- 
paxtoqnin kala'a'it'ik ni lhache'evan yu 
Dios jalakjunil kalaqxtaqniya' ixlapa- 
nakni. Ixt'itukxuyanant'ik lakamu- 
nukpa'. Jantu ixp'akxan'iyat'ik yu ox y 
jantu ixmisp'ayat'ik Dios. 13 Chavaycha 
ch'antauncha unt'at'ik kun Cristo Jesús. 
Mas p'unaj magati ixtlaunat'ik kun 
yucha pero chavaycha ni Cristo 
tama!ukststunitan por ixjak'alna. 

14 Ni Cristo va yucha kintama'oxa- 
maktamin. Yu ogxlaqt'uy ixjuntau, ni 
israelitas kun yu jantu israelitas kataval, 
va taun lapanaki kintamakan. Lakpuj'ol 
yu ixkintapulvaqyan yu ixmakay para 
t'lalaxkaynin kajuu. 15 Chuncha makal ni 
Cristo tejkan nil la ixlakatunaj para 
jantucha kintapaxtoqnin ixlhachimo'on 
Moisés kun yu ancha ixlhinaunkan. 
Chuncha makal para va ogxlaqtauncha 
kintamakan para jantucha kalaxkajiu. 
16 Chuncha val para ox kalalaqts'iu kun 

Dios ni kijnank'an y tacha taun lakatunaj 
kajuu yu oqxlaqt'uy ixjuntau. Chuncha val 
por yu makal laka kurus y chuncha puma- 
mi'onil yu laxkayati. 

17 Yucha kintakilaqpute'enichin yu ox 
chivinti yu masuy tas laycha ox kalalaq- 
ts'iu kun Dios mas uxiknan yu magati 
ixtlaunat'ik kun Dios y vachu! kijnan yu 
israelitas yu uksts'uniy xakt'aunau. 18 Va 
ch'antaun juntau kun Cristo xlhiyucha ni 
Espíritu Santo va agstanchunin kinta'aq- 
tayjuyan kata'ukststuniu kun kimPay 
Diosk'an mas va oqxlagt'uy ixjuntau. 

19 Plunaj jantu lay ixtlanuyat'ik kun ixla- 
panakni Dios, jantu ch'antaun ix'unt!at!ik. 
Pero chavaycha vachu' tapaxtoqniyan 
tachun yu tapaxtoqniy ixlapanakni ni 
Dios, va tacha lakataun machagan unt'a- 
t'ik kun kijnan. 20 Tus tacha aqataun 
chaqa! mak'ak!anat'ik y tacha k'ap'ut!aya- 
t'ik ixchivintik!an ni lapanakni yu jalaq- 
malagachal ni Jesucristo kun yu alati yu 
talaqpute'ey ixchivinti Dios. Ni Cristo 
Jesús va tacha yu xap'unaj chiyux yu 
tan'ajvil yu ox puyal xamatau. 21 Por 
yucha ni kijnan va tacha aqataun chaga! 
yu ox talach'apata y chuncha ta'aya!an. 
Chuncha kajuu tacha taun lakatajtan yu 
ixnavin ni Jalhachimo'onu' Dios. 22 Ex 
chuncha uxiknan yu t'tanumanant'ik kun 
Cristo va ch'antaun mak'ak'anat'ik kun 
kijnan tacha agataun chaqa! ta'an vil ni 
Dios por yu ix'Espíritu Santo. 


Ni Pablo xtaqnikal ixlhitapatsa para 
kalhixagalal yu jantu israelitas kataval 


3 1 XIhiyucha kit'in kPablo ktanun laka 

pach'in, va klhich'ikanta ni Cristo 
Jesús porke klaqlaqpute'enil ni la ox 
chivinti yu jantu israelitas kataval tacha 
uxiknan. 2 Uxiknank'an misp'ayat'ik ni 
lhitapatsa yu kilhilak'ulal ni Dios. 
Chuncha kixtaqnil ni aniy lhitapatsa kun 
ixjamapayninti para kalaqp'ute'enik'ant'ik 
ni ox chivinti. 3 Mas jantu ixmispakan, 
chavaycha ni Dios kimasunil yu ka'alina' 
astan. Chuncha klatstoqniucha mas jantu 
kun lhuu chivinti. 4 Tejkan k!ap'ut'e'eya- 
pitik ni aniy karta yu klamalaqachaniyau 
ex lay k!amisp'ayapitik tacha 


kpumalaqasil ni anchanu chivinti yu 
ixmagsaqma'akanta yu Ihichiviniy 
Cristo. 5 Ni anchanu jantu kalakmasu- 
nikal ni lapanakni yu magancha ixta- 
tlajun. Pero chavaycha ni Espíritu Santo 
jalakmasunitacha ni lapanakni yu mala- 
gachal Jesucristo kun yu alati yu jalak- 
sakta ni Dios para katalaqpute'el ixchi- 
vinti. 6 Ni anchanu jatapastak'ati yu 
jantu ixmispakan va najun ni ox yu 
tapaxtoqniy ni israelitas vachu tapa- 
xtoqniy yu jantu israelitas kataval incha 
talhakapu'an ni ox chivinti. Va ch'an- 
taun tatanuy, va taun lakatunaj tajun, y 
va ch'antaun katalaga'iya! tachun yu 
laj'ox yu Dios najun kalagxtaqniya! por 
Cristo Jesús. 

7 Por ixjamapayninti ni Dios kit'in 
kval ix'ogxtamati. Kimpaxtoqniy kaklaq- 
pute'el ni anchanu laj'ox chivinti. Yucha 
kimagxtaqnil ni anchanu lhitapatsa y 
kilaqtayjuy kun ixtap'asta. 8 Kitlin mas 
apalay lakat'uniy kunita xajantu tachun 
ixlapanakni ni Dios pero ikmaqxtaqnikal 
ni aniy jamapayninti. Yucha kimpa- 
xtoqniy kaklaqpute'el tachun ixmagaliti 
ni Cristo yu jantu lay mispa'okan para 
katak!atsal ni lapanakni yu jantu israe- 
litas kataval. 9 Vachu' kimpaxtoqniy 
kaklaqmamalagasinil tachun ni lapa- 
nakni tacha makal ni Dios. Ni Dios yu 
makal tachun yu alin yucha va agts'i- 
yajcha ixt'ajun maqsaqmakan yu ixma- 
kaputun astan. 10 Chuncha makal ni 
Dios para kamispakal yu pulhuu ixjata- 
pastak'ati, para katamispal yu talhachi- 
mo'onun kun yu talhit'ajun tap'asta 
laktliyan, para chuncha katapumispal 
por ixlapanakni ni Dios. 11 Ni Dios 
agts'iyaj chuncha ixpastakta ni chuncha 
kuna! y ixnajunta kamakaya' por kiJa- 
lhachimo'onuk'an Cristo Jesús. 12 Por 
yucha lay ta'uksts'uniniyau ni Dios 
jantu kun talhanti incha lIhakapu'anau. 
13 Xlhiyucha klatapayniniyau ni jantu 
katapastak'un la kimaqanlgajnati yu 
klhitapasay por klamasuniu ixchivinti 
Dios ni uxiknan yu jantu israelitas 
k'a'unt'ik. Yu kimaqanlqajnati va ox 
kalhixajtachal por uxiknan. 

Ixjamapayninti ni Cristo 


14 Xlhiyucha iktatsoqoqtaniy ni Dios 
ixPay kiJalhachimo'onuk'an Jesucristo. 

15 Va kun yucha minchal kintaqa'utk'an 
tachun yu ixlapanakni mas kaval lakt'iyan 
mas kaval lakamunukpa'. 16 Iksktiniy Dios 
yu lhitlajun katlanaj ay ixmaqaliti para 
katalap'asnin kun lhuu ixtap'asta la metsu- 
kuntik'an por ix'Espíritu. 17 Va ksk!iniy 
para kataulal ni Cristo la melhanutk'an 
porke lhak'ap'up'inat'ik. Katlaylhip'int'ik 
kun tachun japaxkanti yu minachal kun 
yucha. 18 Vachu ksk'iniy para lay k'ama- 
la'asittik kun tachun ixlapanakni ni Dios ni 
tas junitacha yu ixlayaxtu kun tachun 
ilmanixtu kun ixmuntan kun tachun ixta- 
Imanixtu 19 yu ixjapaxkanti ni Cristo. Ni 
anchanu' japaxkanti la ay tus jantu lay 
mispa'okan. Va knajun jantu katats'an- 
qanin tu'uchun la ix'oxixtu ni Dios yu 
kataxtaqniyan. 

20 Dios lhit'ajun lhuu tap'asta para lay 
kamakal apalay lhuu axtoqnu' xajantu yu 
sk'inau y vachu! yu pastak!au. Yucha 
tachun lay makay kun ixtap'asta. 
Anchanu! tap'asta va yu kinta'aqtayjuyan 
la ketsukuntik'an. 21 Ay kamakakal ni Dios 
por yu tamakay tachun ixlapanakni y 
vachu por yu makal Cristo Jesús. Ay 
kamakakal mas va tavanancha kaval, 
jantu aqtaun katamaktaya'. Va chuncha 
kavalcha. 


Ch'antaun juntau incha tanuyau 
kun ni Espíritu Santo 


4 1 Kit'in ktach'in kunita por klagltapa- 
tsay kiJalhachimo'onuk'an. 
Chavaycha klatapayniniyau ni kat'i'unt'a- 
yat'ik makanan yu tapaztogniyan tacha 
talak'ulanin Dios y tajunta'in. 2 K'amala- 
k'at'unik'ant'ik la metsukuntik'an y lajqa- 
l'oxin k'a'unt'ik, ox k'alama'ant'aqnit'ik 
kun japaxkanti. 3 K'atlap'asnit'ik para 
ch'antaun k'alunt'ik tacha tamakanin ni 
Espíritu Santo para oxamaktaun kat'i'un- 
tlayatlik. 4 Va taun lakatunaj juntau y 
vachu va taun Espíritu lhittaunau, vachu 
chun tacha ni Dios tajunta'in para va 
putaun k!ap'akxan'it'ik. 5 Va taun ni 


Jalhachimo'onu' junita y va putaun ni 
lhakapu'ati y va taun ni agchaj'auti. 

6 Va taun ni Dios yu kimPayk'an junita 
kintachunk'an. Yucha lhichimo'ojoy 
tachun yu alin y alin'ojota talaka'ak- 
chun y vachu alin'ojota la metsukunti- 
klan. 7 Pero kijnank'an mapaynikau 
qayntamin por qayntamin chuncha 
tacha naulcha ni Cristo ni kintaxtaqnin 
yu lay putapatsayau. 8 Va tstogkanta 
inchine!: 

Tejkan pataxtul talman ex 
jalaqmaqalhaja'ol tachun yu 
ixtaxkajiy y taxajchal tacha 
tach'inin, 

ex chuncha jalagxtaqnil 
lhache'evan ixlapanakni. 

9 ¿Valiliycha najun ni pataxtul 
talman? Yu aniy naunputun ni p'unaj 
kitanul talan pulman lakat'un. 10 Yu 
kilachil aniy lakattun va yucha yu pata- 
xtuchoqol para apalay ay kaval ke 
tachun yu alin lakt!liyan, ex chuncha 
kun yucha ka'aqtsaun'ol tachun yu alin. 
11 Por qayntamin kintaxtaqnin ni lhita- 
patsa yu kintapaxtoqniyan. Lati jalak'u- 
lakal para kataval ixjamalagachanti 
Cristo, lati para katalaqpute'el ixchivinti 
Dios, lati para katamasul yu ox chivinti, 
lati para katalhistaklhi yu talhakapu'an, 
y lati para katamalaninil. 12 Chuncha 
makal para jantu tu'uchun katats!an- 
ganil ixlapanakni para katatapatsanil y 
chuncha katalhaval ixlapanakni. 
Yu'uncha tacha ixlakatunaj Cristo taju- 
nita. 13 Chuncha kataylha'al tus tejkan 
ch'antaun kajun'oyau la kilhakapu'at- 
klan y ch'antaun kamispa'oyau Sas'at'a 
Dios. Va tacha qayntaun kajuu yu jantu 
tu'uchun tslanganiy tus kalaqentsa'ojou 
para kalhitsuku'ojoo tachun ix'oxixtu ni 
Cristo. 14 Ex chuncha jantucha kajuu 
tacha s'atlan, yu tatapuchoqgotsukuy y 
jalaklhilhaankan ataklhun la ixjatapa- 
stak'atk'an. Chuncha tapasay tejkan 
jalakmalanikan aputaun chivinti. Jalak- 
makanukan ta'an ta'alin lapanakni yu 
ayaj talhitlajun ixpamakanunk'an. 

15 Ts'anqay kataylha'au makanan yu 
lagsaval kun 1huu japaxkanti, chuncha 

ka'ayn'au la ketsukuntik'an tus kacha'au 
tacha Cristo yu za'agtsul junita tachun yu 
lhakapul'anau. 16 Vamun por Cristo tatapa- 
tsay ixlapanakni. Va tacha lakatunaj yu ox 
lagxtoqnun, ox takilnunun ta'an talach'a- 
pata talan putapasay yu lha'an tap'asta. 
Tejkan talaka'akchun ni lakatunaxnan ox 
tapatsay ex ox ajin tachun ni lakatunaj 
kun lhuu japaxkanti. 


Ni sast'i jatsukunti yu alin kun Cristo 


17 Chuncha klalhijunau kun kiJalha- 
chimo'onuk'an Jesús ni jantucha kat'ituk- 
xunt'ayat'ik tacha alati yu jantu israelitas 
kataval yu jantu tamispay Dios, yu tatay- 
lhaaniy makanan tacha ixjatapastak'atk!an 
yu jantu xtapal kaval. 18 Yu'uncha talhi- 
tlajun jatapastak'ati tus tacha kaputs'islhi 
la ixjatsukuntik'an, jantu tamispay ni 
jatsukunti yu xta'a Dios. Jantu tu'uchun 
tamispay va por p!ays tamakay ixjalhanut- 
klan. 19 Yu'uncha tus jantu tu'uchun talhi- 
maxanan la ixjatapastak'atk'an. Vamun 
tatamagxta!a para katamakal talaqalhin y 
tatitukxuntayay makanan tachun yu jantu 
ox kun achati. 20 Pero uxiknank'an jantu 
chun k'alanit'ik tejkan misp'at'ik ni Cristo. 
21 Lagsaval asmakt'at'ikcha yu lhichiviniy 
Cristo y tejkan ixtlanumanant'ik kun 
yucha ex lanit'ik yu lagsaval chivinti yu 
minchal kun yucha. 22 Yu mimputsuku- 
klan yu ixlhit'aunat'ik maqancha yu tacha 
ixp'ut'itukxuyanant'ik, chavaycha 
magsk'iniy kamak'aunt'ijlattikcha. Ni 
anchanu' putsuku va tacha taun tu'uchun 
yu niman puch'iy y va xlaman makanukan 
por yu makaputun. 23 K!alasast'ik'an- 
t'ikcha la mijatsukuntik'an kun 
mijatapastak!atk'an. 

24 Kalhilak'atlayatlikcha yu sast!i jatsu- 
kunti yu paxtoqniy kun Dios. Ex chuncha 
k'alhits'uk'ut'ik yu lagsaval jatsukunti yu 
vas junita y ox alin kun Dios. 25 Xlhiyucha 
klajunau ni jantucha k'alaklk'anant'ik. 
Agstanchunin ox vas k!alaxa'alat'ik kun 
tachun mint'tamachagank'an porke va taun 
lakatunaj laqxtoqnunau. 

26 Tejkan tlallaunat'ik jantu k'amak'a- 
t'ik talagalhin, jantu k'axt'aqk'ant'ik 
kataqmagal milhilukujk'an tus 


kapu'anchal ni julchan. 27 Jantu 
k!axtlaqnit'ik lakatin ni aqmoqxnu". 

28 Ta'ayu' yu ixlalhavanan jantucha 
ka'alhavanal, va kamakal laj'ox lhita- 
patsa kun ixmaka! para chuncha kalhi- 
tsukul axtoqnu' yu lay kalakt'a'ul yu 
tatslanganiy. 

29 Jantu kak'ilt'axttut'ik lagxtoqnu' 
chivinti. Kach'ivinint'ik chivinti vamun 
yu laj'ox yu lay k'ap'u'aqt'ay'ut'ik yu 
tamaqsk'iniy para katama'achajul yu 
taqasmat'a. 30 Jantu kamama'anixvat'ik 
ix'Espíritu Santo ni Dios. Yucha xt!aqni- 
k'ant'ik para kat'asut'ik ni va laqsaval 
ixlapanakni k'a'unapitik ni anchanu 
julchan tejkan kintamalaqtaxtuyan. 

31 Klamak'aunt'ijla'otlikcha tachun yu 
tus Ihits'isiti laqtstinkan, jantucha k'alu- 
ktujlat'ik, jantucha kat'al'aunt'ik, 
jantucha k'amak'at'ik lhilukuj, jantucha 
kak'ilttayanant'ik, jantucha k'alaxk!ay- 
t'ik. 32 Va lajgal'oxin k'a'unt'ik, k!alhi- 
ts'uk'ut'ik jamapayninti agstanchunin 
siya uxiknan y k'alamalaqmixinit'ik 
chuncha tacha Dios tamalaqmixinin 
uxiknank'an por Cristo. 


Tacha maqsk'iniy katatsukul 
yu sas'atlan Dios 


1 Kalaqts'i'it'ik makanan tacha 

makay ni Dios, tacha sas'atlan yu 
ayaj tapaxkayan. 2 Kat'i'unt!ayat'ik 
makanan japaxkanti vachu va chuncha 
tacha Cristo kintapaxkan y magxtagkal 
para kanil por kijnank!'an tacha taun 
lapaxkan yu s'ejen'e yu lhipa'iniy Dios. 

3 Jantu kat'at'amat'ik lapanakni yu 

jantu minavink'an kataval, jantu kamaq- 
t'a'alhinint'ik, y jantu ka'akch'ip'inin- 
t'ik. Nisin ts'uniy ka'alil tacha anchanu' 
putsuku siya uxiknan porke jantu tapa- 
xtoqniy chuncha katamakal ixlapanakni 
Dios. 4 Jantu kak'ilt'axt'ut'ik chivinti yu 
lhitamaxanikan nisin yu lhitontoj y 
jantu k'ach'ivinint'ik yu jantu kun jata- 
pastak'ati. Tachun ni yucha jantu 
magsk'iniy. Va kaxt'aqnit'ik Ihimalagpu- 
chuncha ni Dios. 5 Uxiknan k'ats'aya- 
t'ikcha ni ta'ayu' yu tat'atamay yu jantu 
ixnavink'an kaval y yu tamaqtaqalhinin 

y yu ta'akcha'an, yu'uncha va yucha ixdio- 
sk'an tamakay. Jantu xata!ayu' yu'tuncha 
katatanuyanta ta'an jalhachimo'onun ni 
Cristo kun Dios. 6 Jantu katapumakanun 
chivinti yu jantu tu'uchun xtapal kaval. 
Por tachun yu aniy laqtaqal va por yucha 
kamalaqachaniya! jamaqanlqajnati ni Dios 
yu chuncha tamakay. 7 Xlhiyucha jantu 
k'alakt'at'anut'ik makanan lagtagal kun 
yu'uncha. 

8 Plunaj ni metsukuntik'an va tacha 
japuts'isni' ixjunita. Pero chavaycha por 
ch'antaun tlanumanant'ik kun ni Jalhachi- 
mo'onu! va maklk'ut'at'ikcha la metsukun- 
tik'an. Kat'itukxunt'ayat'ik tacha sas'atlan 
yu mapulkuta. 9 Ni Espíritu Santo yu 
tamapulkunitan va kun yucha minachal 
tachun yu ox ali yu vas jatsukunti ali yu 
lagsaval. 10 K!alanit'ik makanan yu kalhi- 
pa'inil ni Jalhachimo'onu'. 11 Jantu kat!a- 
t'itukxunt!ayat'ik makanan yu jantu xtapal 
kaval tacha tamakay yu tatijuyanal laka 
puts'isni. Va k'alakmak'ats'anit'ik ni va 
jantu ox yu tamakay. 12 Va tus Ihimaxan 
k!alhich'ivin yu tamakay laqatamaqsaq. 

13 Tejkan tu'uchun mata'axtukan ta'an 
pulkuy ex tachun tasu'ojoy, yu maklku ox 
masu'ojoy. 14 XlIhiyucha alin chivinti yu 
inchine' najun: “K'ak'ujt'icha uxint'i yu 
lt'at'ay y ka'ostlaycha mas ixnit'acha la 
metsukunti y Cristo kamapulkuniyan.” 

15 Chuncha k'amak'at'ik kuenta tacha 
t'iluyanant'ik. Jantu katstuk'ut'ik tacha 
lapanakni yu jantu talakpastaknan. 
Katliluntlayat'ik tacha lapanakni yu talhi- 
tlajun jatapastak'ati. 16 Klamak'at'ikcha 
chavay yu tstangay k'amak'at'ik porke 
chavay ni aniy julchan la alin talagalhin. 
17 Jantu k'a'unt'ik laktontusna, va k'ama- 
la'asit'ik yu najun ni Jalhachimo'onu'. 

18 Jantu kat'a'ap'at!ik porke chuncha 
pumi'ojoy yu ox la metsukuntik'an, va 
katalaqtanu'ojon ni Espíritu Santo. 

19 K!alalhixa'alat'ik salmos, himnos, kun 
milpati yu minachal kun ni Espíritu Santo. 
K'amilp'anit'ik y k!alhik'ilp'int'ik ni Jalha- 
chimo'onu! kun tachun melhanutk'an. 

20 Kaxt!laqnit'ik Ihimalagpuchuncha ni 
kimPay Diosk'an la ixtaqa'uti ni Jesucristo 
kiJalhachimo'onuk'an por tachun yu alin. 


Tacha maqsk'iniy katatsukul ni 
xapaynin kun xanatin 


21 Por t'alhauniyat'ik ni Dios ex 
k!ala'alasmakt'ik agstanchunin. 

22 Xanatin, k'alaj'alasmakt'ik mixa- 
payk'an chuncha tacha alasmakyat'ik 
kiJalhachimo'onuk'an Jesucristo. 23 Yu 
xapay va xa!aqtsul junita kun ixanati. 
Vachu chun ni Cristo va xa'aqtsul junita 
kun tachun kijnan yu lhakapu'anau yu 
tacha ixlakatunaj juntau y yucha kinta- 
malagtaxtuyan. 24 Chuncha tacha ixla- 
panakni Cristo taqalasmat!a ni yucha, 
vachu chun ni xanatin maqsk'iniy kata- 
qalasmak'ol ixapayk'an. 

25 Xapaynin, k'alakp'axk'at'ik mixa- 
natik'an vachu va tacha Cristo kintapa- 
xkayan yu ixnavin juntau y maqxtaqkal 
para kanil por kijnank'an. 26 Chuncha 
makal para ox kajuu kun Dios yu 
ixnavin juntau por kintalagcha!an kun 
xkan y kintalaqpute'enin ixchivinti. 

27 Chuncha makal ni Cristo para ch'an- 
taun ox k'us kajuu kun yucha ni kijnan 
yu ixnavin juntau. Va para jantu ka'alil 
talan katsaunlhi tu'uchun y nisin tstuniy 
ch'iyuu kataval y nisin tu'uchun yu 
jantu ox katasul. Va ox kaval la ketsu- 
kuntik'an. Va para ox kajuu kun Dios y 
sin lagtagal. 28 Yu xapay maqsk'iniy 
kapaxkal ixanati chuncha tacha yucha 
paxkakan la ixlakatunaj. Yu paxkay 
ixanati yucha paxkakan x'aman. 

29 Jantu matichun xkajiy ixlakatunaj. 
Vavakan y ox lhistakkan vachu chun 
tacha Cristo kintalhistak'an yu ixlapa- 
nakni juntau. 30 Ni kijnank'an va ixlaka- 
tunaj juntau, va tacha ixvakax kun ixja- 
lukukna juntau. 31 XIhiyucha yu ts'al 
lakmakajun ixpay kun ixnati y tlatsukuy 
ixanati para ch'antauncha kataval. Va 
qayntaun lapanaki tajun por ixla!attuy- 
klan. 32 Tachun yu aniy va taun tu'u- 
chun yu lhita!ay ixmalagasika, pero yu 
kit'in klIhichiviniy va Cristo kun ixlapa- 
nakni. 33 Pero por qayntamin minta- 
chunk'an maqsk'iniy kap'axk!at!ik mixa- 
natik!an y yu xanatin maqsk'iniy kata- 
to'oyal ixapayk'an. 

S'at'an katato'oyal ixpayk'an 


1 Jas'at'an ka'alasmakt'ik mimpay- 
k'an kun minatk'an tacha ka'ala- 


6 


smakt'ikcha ni Jalhachimo'onu' Jesucristo 


porke chuncha paxtoqniy. 2 “Kat!o!oyat!i 
mimpay kun minati.” Yucha va yu 
xap'unaj lIhachimo'on yu lhinaul Dios 


talan vachu! naul ni va ox kalaq'aqtayjuya' 


yu chuncha katamakal. 3 Va naul: 
“Chuncha k!amak'aye'e para ox k'atstuk'u 
y para maqan k'at'itukxunt!ay aniy 
lakamunukpa!.” 

4 Chavay yu japayan unt!at'ik jantu 


k'alakmaluk'ujlat'ik mes'at'ank'an. K'alak- 


masunit'ik y k'alakmalanit'ik tacha 
lhinajun ni Jalhachimo'onu!. 


Oqgxtamatin ali ix'ukxtink'an 


5 Oqxtamatin ka'alasmakt'ikcha mi'uk- 


xtink'an yu tlap'atstaniyat'ik aniy lakamu- 
nukpa!. Kat!o'oyat'ik y katlalhaunit'ik y 
k'at'ap'ats'anit'ik kun melhanutk'an tacha 


k'at'ap'ats'anit'ik Cristo. 6 Jantu vamun ox 


k!atlap'ats'anit'ik tejkan tamakayan 
kuenta para chuncha katalhipa'inil ni 
lapanakni. K'at'ap'atslanit'ik tacha ix'oq- 
xtamatin Cristo k'a'unt'ik, ex chun mak'a- 
yat!ik la melhanutk'an tacha yu najun 
Dios. 7 Tus achaj k'at!ap'ats'anit'ik tacha 
kats'uk'ut'ik tapatsaninin ni Jalhachi- 
mo'onu' Jesucristo, ex jantu tacha k'at'a- 
p'ats'anit'ik yu vali'iy lapanaki. 8 Klatsta- 


yat'ik yu laj'ox yu tamakay por qayntamin 


lapanaki yucha ni Jalhachimo'onu! kalaq- 
xtaqnichogoya' ixlhilhajatk'an, mas va 
ogxtamati kaval, mas va ukxtin kaval. 

2 Vachu uxiknan yu ukxtinin unt!at'ik 


vachu va chun ox k'alakmak'anit'ik mi'oq- 


xtamatink'an jantu kun laka lhilukuj. Va 
k!atslayat'ik ni mitukxtink!an yu vilchal 
laktliyan vachu va yu! ix'ukxtink'an. 
Yucha va agstanchunin jalagts'inin, jantu 
matichun tumpaj lagts'in. 
Yu tap'asta yu kintaxtaqniyan Dios para 
kalhajau ni aqmoqxnu' 


10 Chavay, ket'alaqaunin, p'as 
k!amak'ak'ant'ikcha ch'antaun kun ni 


Jalhachimo'onu! kun tachun ixtap'asta. 
11 Klalak'atlayat'ikcha kun tachun yu 
p'as milhilakatayk'an yu taxtaqniyan 
Dios la metsukuntik'an para chuncha 
lay ox kat!ayanit'ik tachun yu tamaka- 
niputunan ni aqmogxnu!. 12 Jantu 
lach'apayau kun lapanakni yu talhi- 
tlajun vakax ali jak'alna. Va lach'apayau 
kun jalhachimo'onun yu jantu lay 
lagts'inkan, yu talhitlajun tap'asta, yu 
laj'ay ukxtinin laka japuts'isni' aniy 
lakamunukpa' ali yu jantu ox espíritus 
yu tatitukxuyanal laktliyan. 13 XIhi- 
yucha kalak'at!ayat'ikcha kun tachun yu 
p'as milhilakatayk'an yu taxtaqniyan 
Dios la metsukuntik'an. Chuncha lay ox 
k!atlayanit'ik tejkan kachina! ni julchan 
tejkan la lhita'ay kuna'. Chuncha tejkan 
k!alach!ap'a'oyapitikcha kat'aylhip'i- 
niyapitik magantaqninin. 14 K'alhi- 
t'anp'ach'ik'ant'ik yu lagsaval y 
k!alaqlhittamp'aq'ak'ant'ik yu vas jatsu- 
kunti yu taxtaqniyan Dios. 15 Vachu! 
k!ach!ant'anut'ik para listujcha k'a'un- 
t'ik para lay k'alaqlhixa'alat'ik ni lapa- 
nakni tas lay lagalaj'ox katataulal kun 
Dios. 16 Kun tachun ni aniy, vachu' 
k!ach'ap'at'ik mimpatanchastuknik'an, 
yucha va milhakapu'atk!an yu lay 
k!ap'ut!lanch'anit'ik. Va yucha k'ap'uma- 
mixinit'ik tachun ixpatsajni ni aqmoq- 
xnu! yu tamaktajita yu tapulakat'a- 
Imayan la metsukuntik'an para k'ama- 
k!at!ik talagalhin. 17 K'a'aqt'anut'ik yu 
magap'asni mi'aqtanutk'an, yucha va 
ixjamalagtaxtunti Dios. Vachu k'ach'a- 
p'at!ik xa'espada ni Espíritu Santo, 
yucha va ixchivinti Dios. 18 Si k'at'a- 
p'aynini'alhit'ik ni Dios ch'antaun kun 
ni Espíritu Santo tejkan sk'iniyat'ik Dios 
y tejkan t'ach'ivinanat'ik. Ox k!alakp'u- 
k'ujt'ik y mas va tavanancha kat!aylhi- 
p'int'ik sk'ininin por tachun ixlapanakni 
Dios 19 y vachu por kit'in. Chuncha 
kask'int'ik para kixtaqnil chivinti ni 
Dios tejkan kchiviniy para chuncha kun 
ayajnati lay kaklakmak'atsanil ni lapa- 
nakni ni ox chivinti yu jantu ixmi- 
spakan. 20 Va xlhiyucha kilhimalagachal 

ni Cristo y xlhiyucha klhimanukal laka 
pach'in. Kilalhitapayniu para kaklhichi- 
vinil kun ja!ayajnati tacha maqsk'iniy 
kakchivinil. 


Jalakmastak'ay ni Pablo 


21 Tachun yu ktapasay ni kit'in yucha 
katamak'atsaniyan ni Tíkiko yu kilaqaj- 
klan yu paxkayau. Yucha lay lhakapu'a- 


nikan y ox taylha'an tapatsanini' ni Jalha- 


chimo'onu!. 22 Va xlhiyucha 


klalhimalagachanitacha'au para katama- 
k!atsanin yu ktapasayau ni kijnan y 
katamalaka'ulanin melhanutk'an. 

23 Yu kimPay Diosk'an kun yu Jalha- 
chimo'onu' Jesucristo oxamaktamin 
kalakmakal yu talhakapu'an y kalakma- 
paynil y kalaqxtaqnil jalhakapu'ati. 

24 Kalakmapaynil ni Dios tachun yu 
ta!achaniy kiJalhachimo'onuk'an 
Jesucristo yu tataylha!'an achanin. Va 
chuncha kaval. 


Ni Chivinti yu Jalaqts'oqnil Pablo Ixlapanakni 
Dios yu Tavilanal Filipos 


Ni Pablo jalakmastak'ay ixlapanakni 
Dios yu tavilanal Filipos 


1 1 Kit'in kPablo kun Timoteo ix'oq- 

xtamatin Jesucristo kuntau. Klama- 
staklayau mintachunk'an yu ixlapanakni 
Dios unt'at'ik por yu makal Jesucristo, yu 
vilanant'ik laka putaulan Filipos. Vachu' 
yu xalaj'aynin yu talhakapu'an ali yu 
talaqtayjunun. 2 Katamapaynin y 
oxamaktaun katamakan ni Dios kimPay- 
klan kun kiJalhachimo'onuk'an 
Jesucristo. 


Ni Pablo sk'in Dios por yu'uncha 


3 Kit'in ikxtaqniy lhimalaqpuchuncha 
ni kimPay Diosk'an tejkan klapastak'au. 
4 Tejkan iksk'in Dios por mintachunk'an 
va iksk'in kun achati. 5 Va ch'antaun kila- 
tlatapatsayau para kalaqpute'ekal ni ox 
chivinti yu lhichiviniy Cristo. Aqt'aynit'ik 
tejkan lhak'ap'up'int'ik tus chavaycha 
vananaj ox tlaylhip'inat'ik. 6 Ni Dios 
aqtayl tatapatsaniyan la metsukuntik'an. 
Kitlin ox ijk'atsay yucha kataylhaana! tus 
tejkan kaminchogoya' ni Jesucristo. 

7 Kitlin chuncha lagsaval ijk'atsay, va por 
kla'achaniyau kun tachun la kelhanuti. 
Ni Dios tamapayniyan mintachunk'an, 
vachu chun tacha kimapayniy ni kit'in 
tejkan iktanuy laka pach'in o tejkan 
klhi'eltsajuy yu ox chivinti y ikmasuy ni 
va lagsaval. 8 Ni Dios ox k'atsay ni kit'in 
ayaj klalaqtstinputunau mintachunk'an, 
va kla'achaniyau kun ixjapaxkanti ni 
Jesucristo. 9 Kitlin iksk'iniy Dios para 
kalalhaval mepaxkantik'an y vachu para 
ox k'alakp'ast'aknant'ik y tachun k'ami- 
sp'at!ik 10 para k'alaksakt'ik vamun yu 
laj'ox. Chuncha jantu kalhitayal yu jantu 
ox la metsukuntik'an y vachu jantu 
k'amuk'anik'ant'ik laqtagal tus tejkan 


kaminchoqoya' ni Cristo. 11 Ex tachun yu 
k'amak'ayapitik si lajlox kaxajtachal la 
metsukuntik'an para ay kamakakal ni 
Dios y vachu' kato'oyakal. 


Ni Pablo vamun ni Cristo 
magsk'iniy la ixjatsukunti 


12 Ket'alaqaunin, ni kit'in va klama- 
k'atsaniputunau ni tachun yu aniy klhita- 
pasay va xlhiyucha talhavay ixlaqpu- 
teleka yu ox chivinti. 13 Chuncha tachun 
ni tropas yu tatapatsay laqa ay chaga' 
kun tachun yu alati lapanakni, yu'uncha 
tak!atsa'ojoy ni kit'in klIhich'ikanta ixlhi- 
tapatsa ni Cristo. 14 Qaynlhuu ket'ala- 
gaunin tak'atsaycha ni ikch'ikanta ni 
kitlin. Xlhiyucha jantucha tatalhanan 
katalaqpute'el ixchivinti Dios. Va apalay 
talhakapu'an kiJalhachimo'onuk'an y 
tatap'aysnin. 

15 Lagsaval lati talaqpute'ey ixchi- 
vinti ni Cristo va por kinta'akcha'aniyan 
y kintaxkayan, pero yu alati yu talaqpu- 
teley, va lagsaval tamakaputun yu laj'oxi 
lhitapatsa. 16 Yu talaqpute'ey ixchivinti 
Cristo kun akcha'ati, yu'uncha laj'ay 
tanajun kamakakal y va t'uy jatapasta- 
k!ati tamakay. Chuncha tamakay por 
tanajun apalay kakmaganlqgajnal ni kit'in 
aniy laka pach'in. 17 Pero yu alati talaq- 
pute'ey ixchivinti Cristo kun japaxkanti. 
Va tak'atsay ni aniy ikvil laka pach'in 
para kajklhi'eltstaul yu ox chivinti yu 
lIhichiviniy Cristo. 18 ¿Exni? Mas lati va 
t'uy ukxpu' tamakay y lati vas tachiviniy 
pero yu oqxlaqt'uy si lagsaval talaqpu- 
te'ey ni Cristo y yucha klhilachantajuy ni 
kitlin. 

Chavay apalay kajk!achana'. 19 Ni 
kit'in ox ijk'atsay ni tachun yu klhita- 
pasay la ox kakxajtachal por sk'iniyat'ik 
Dios, vachu por ni agtayjunti yu 

kixtaqniy ix'Espíritu ni Jesucristo. 20 Ni 
kit'in ijk'atsay y ox ikpakxan'iy ni jantu 
kaklhimaxanana' por yu kaklhitapasaya!. 
Va iknajun ni jantu kaktalhanal y ay 
kakmakal ni Cristo la ketsukunti, mas 
iktlajun u mas kaknil. 21 Ni kittin vamun 
ni Cristo ikmaqsk'iniy la ketsukunti. Mas 
kakniya', kaklhajaya! yu apalay ox. 22 Pero 
incha iktaylha'an tsukunu! aniy lakamu- 
nukpa' ex vananaj lay kaklhitapatsaniya"' 
ni Dios. Xlhiyucha jantu ijk'atsay tichi- 
chuncha kaklaksaklhi, o va kaknil o 
vananaj kaktsukul aniy. 23 Va t'uy jatapa- 
stak!ati klhittajun. Va iktaxtuputuncha 
aniy lakamunukpa' para kakt!ataulchalcha 
ni Cristo. Ex chuncha apalay ox kaval para 
kit'in. 24 Pero uxiknan apalay maqsk'iniya- 
t'ik para kaklat'atitukxuntayau aniy la 
kilakatunaj. 25 XlIhiyucha la ox ijk'atsay ni 
kaktamakauna' y kaktaylha'ana! kun 
uxiknan para katalhaval milhakapu'atk'an 
y k'alhitstuk'ut'ik Ihuu achati por lhak'a- 
p'up'inat'ik. 26 Ex chuncha tejkan klalaq- 
chanchogoyau aagtaun ex kalhi'ach!an- 
t'a'uyapitik por yu kimakaniy kit'in ni 
Cristo Jesús. 


Kat'i'ukxunt'ayat'ik tacha lhinaunkan 


27 Kat'itukxunt!ayat'ik makanan tacha 
paxtoqniy kun yu ox chivinti yu lhichi- 
viniy Cristo. Ex chuncha va ch'antaun 
ka'unapitik. Chuncha kajk'atsaya' incha 
klalaq'anau o mas magati kaktaulal y 
chuncha kintajunin. Ex ch'antaun k'at!a- 
p'atslayapitik kun tap'asta para katalhaka- 
pu'al ni ox chivinti yu lapanakni. 28 Jantu 
kat'alhaunit'ik yu talaktanchaniyan. Ex 
chuncha katak!atsaya' ni va katatslangaya!' 
ni yu'uncha y yu uxiknan k'alaqt'axttuya- 
pitik por ixtap'asta ni Dios. 29 Ni Dios 
taxtaqniyan taun jatapayniti jantu vamun 
para kalhak'ap'up'int'ik ni Cristo, vachu 
para k'ama'anl'ajnant'ik por yucha. 

30 Uxiknan vachu t'ap'asayat'ik yu lhita'ay 
la metsukuntik'an, vachu va tacha yu 
kitlin iktapasal. Chuncha kilalagts'iu y 
chavaycha k'ats'ayat'ik yu iktlajun 
tapasana!. 


Ni Cristo x'aman malakat'unikal 
ex astan ni Dios ay makal 


1 Ni lagsaval tamalaka'ulayan ni 

Cristo, tapaxkayan, vachu tamaq- 
xto'an ni Espíritu Santo, y vachu la'a- 
ch'aniyat'ik y lap!axk!ayat!ik. 2 Ex 
chavaycha para apalay kilamalhi'a- 
chajuu, va klask'iniyau ni ch'antaun 
kamak'at'ik mijatapastak'atk!an. Va 
agstanchun kalap'axk'at!ik. Ch'antaun 
kamak'at'ik metsukuntik'an. Va ch'an- 
taun kaval mijatapastak!atk'an. 3 Jantu 
tu'uchun k'amak'at'ik para kalama'a- 
lha'at'ik. Jantu ay kamak'ak!ant'ik, va 
kun kilpatiti kalat'o'oyat'ik yu alati 
tacha apalay laj'ay kataval jantu 
uxiknan. 4 Jantu k'alakxk!aut'ik vamun 
yu magsk'iniyat'ik. Vachu! k!alakxk!au- 
t'ik yu tamaqsk'iniy yu alati. 5 Va 
chuncha k'alakp'asttaknant'ik tacha ixja- 
tapastak'ati ni Cristo Jesús. 6 Mas ixja- 
tsukunti ni yucha va ixjatsukunti Dios, 
pero jantu kalhinaul ni maqsk'iniy 
kalaqts'inkal tacha Dios. 7 Va makauntij- 
lalcha yu ixnavin, ixjatsukunti va ixja- 
tsukunti oqxtamati val, y tsukulcha 
tacha lapanaki. 8 Tejkan ixtitukxuyal 
tacha lapanaki, yucha malakat'unikal 
xlaman. Ni yucha ox ixqalasmaknan mas 
lhijunkal para kamagxtagkal para kanil 
laka kurus. 9 XIhiyucha ni Dios la'ayal y 
xtaqnil ixtaqa'uti yu apalay to'oyakan 
xajantu ixtaga'uti matichun aqayntaun 
lapanaki. 10 Ex chuncha tejkan kalaqpu- 
te'ekana' ixtaqa'uti ni Jesús, katata!aq- 
tsogoqtaniya' tachun yu tavilanal 
lakt!iyan ali yu tavilanal lakattun y mas 
va laqnin. 11 Vachu' chuncha tachun 
katamispal y katanaul ni Jesucristo va 
Jalhachimo'onu', ex chuncha kato!oya- 
kana! ni kimPay Diosk'an. 


Ixlapanakni Dios va tacha jast'akun 
tajunita aniy lakamunukpa' 


12 Ex chuncha uxiknan yu kla'acha- 
niyau, tacha agsliyaj kilagalasmat'au 
tejkan klatlataulau, chavaycha mas 

jantu klat'ataulau, apalay kilagalasmat'au. 
Kalaglt'ap'ats'at'ik yu magsk'iniy y kata- 
pastak'un ni k'alaqt'axt'u'ot'ik. 13 Va Dios 
yu tapatsay la metsukuntik'an para kala- 
k'anaunt'ik yu lhinajun y para lay kama- 
k'at'ik. 14 Tachun yu mak'ayat'ik jantu 
kamak'at'ik kun lhilukuj y jantu kamak'a- 
t'ik kun lhuu lakchivinti. 15 Ex chuncha 
jantu katamuk'anin milagtagalk'an, y 
jantu kalhitayal yu lakxkiliu la metsukun- 
tiklan. K'a'unt'ik yu lagsaval sas'atlan 
Dios. Va lakt'avilanant'ik yu talaktu'unun 
lapanakni yu chavaycha tat'ajun, xlhi- 
yucha k'alunt'ik tacha jasttakun yu ox 
ktuliksna' tasuy aniy lakamunukpa'. 16 Ox 
kat!laylhip'int'ik tacha lIhinajun ni chivinti 
yu xta!a jatsukunti. Ex chuncha tejkan 
kaminchoqoya' ni Cristo ayaj kajk'achana' 
por uxiknank'an. Ex jantu vali'iy kaval ni 
klamasuniu ixchivinti Dios y iktapatsal 
kun tachun kintap'asta. 17 Mas kaknil, ni 
kitlin kakval tacha taun lapaxkan y vachu 
chun metsukuntik'an va tacha taun jamoq- 
slanti junita. Va Ihak!ap'up'inat'ik y 
magxt'aqnit'ik metsukuntik'an ni Dios. Ex 
chuncha mas kaknil ayaj klhitachantajuy 
ni kitlin ch'antaun kun mintachunk'an. 

18 Va xlhiyucha lhi'ach'ant'a'uyat'ik ch'an- 
taun kun kitlin. 


Ni Timoteo ali Epafrodito 


19 Incha kiJalhachimo'onuk'an Jesús 
najun, ex niman klamalaqachaniyau ni 
Timoteo para vachu' oxamaktaun kakval 
tejkan kajk'atsaya! ni ox alint'at'ik. 20 Aniy 
jantu alin agayntaun lapanaki yu chuncha 
k'atsan tacha kit'in, laqsaval kapastak'ul 
por uxiknank'an. 21 Tachun vamun tama- 
kaputun yu yu'uncha talhipa'iniy. Jantu 
tamakaputun yu lhinajun ni Jesucristo. 

22 Pero uxiknank'an misp'ayat'ik ni ayaj 
qal'ox ni Timoteo. Ni yucha ox ki'aqtayjuy 
ni kitlin para kalaqpute'ekal ni ox chivinti 
yu lhichiviniy Cristo, vachu chun tacha 
qayntaun ts'al yu ox agtayjuy ixpay. 

23 XlIhiyucha klamalagachaniputunau ni 
yucha, pero p'unaj kajk'atsa'elaya! tisuncha 
kaktapasayacha. 24 Pero ox ijk!atsay incha 
najun ni kiJalhachimo'onuk'an Jesús, ka 
va klalaq'antacha!au ni kit'in vachu'. 


25 Kitlin klhilay ni ox kaval kakla- 
malagachanichogoo vachu' ni Epafro- 
dito yu kilaqajk'an. Yucha kint'atapa- 
tsay tacha kint'atropa la ixlhitapatsa 
Dios. Va yucha yu mala'ach'at'ik aniy 
para ki'aqtayjul yu xakmagsk'iniy. 

26 Yucha ayaj talaqts'inputunan, xlhi- 
yucha klamalaqachanichoqoyau. Yucha 
k!atsal ni uxiknan k'ats'at'ik ni va ixta- 
qan'ay, xlhiyucha pastak'uy por 
uxiknan. 27 Laqsaval ixtagan'ay y va 
laycha ixnil. Pero ni Dios mapaynil y 
vachu kimapaynil ni kit'in para jantu 
apalay kakmaqaninil. 28 XlIhiyucha 
niman klamalagachanichogoyau para 
k!alhi'ach'ant'atut'ik tejkan k'alagts'in- 
ch'o'oyapitik. Ex chuncha ni kit'in jantu 
kaktaula' kun jamaganiti. 29 Kala'a'it'ik 
ni yucha kun chux la me'achatik'an 
tacha ixlapanaki kiJalhachimo'onuk'an 
Jesús. K'alakt!o'oyat'ik yu alati lapa- 
nakni yu chuncha tajunita tacha yucha. 
30 Yucha va laycha ixnil por ixlhitapatsa 
ni Cristo. Lagsaval ixmaqgxtaqputun ixja- 
tsukunti talan ayaj lhitalay xakt!launau. 
Chuncha yucha kilaqtayjul mas uxiknan 
jantu lay ixkilalaqtayjuyau por magati 
vilanant'ik. 


Ni lapanakni yu laqsaval 
ixnavin Dios tajunita 


1 Ex chuncha, ket'alagaunin va 

k'alhi'ach'ant'a'ut'ik ni kiJalhachi- 
mo'onuk'an Jesús. Jantu kinchaaniy 
klatstoqnichoqoyau aaqtaun tacha yu 
klatstoqniu p'unaj, va ayaj xtapal k'a'a- 
smakch'o'ot'ik. 2 K'alhist'ajk'ant'ik para 
jantu katamakanun ni anchanu' lapa- 
nakni yu tacha jalaktu'unu' x!oyun taju- 
nita, yu jantu ox tamakay. Yuluncha 
talhinajun magsk'iniy kaxvililich'uk'u- 
p'uxnik'ant'ik tacha lIhinaunkan laka 
lhachimo'on. 3 Yu kijnank!an va yu 
lagsaval ixlapanakni Dios juntau. To'o- 
yayau ni Dios la ketsukuntik'an y lhi'a- 
chantajuyau ni Cristo Jesús y jantu 
pastak'au ni lay kamakau tu'uchun la 
kilakatunajk'an para oxicha kajuu kun 
Dios. 4 Kit'in xakmakay ixlhachimo'on 
Moisés. Incha matichun lapanaki najun 

ni kapulaqtaxtul por makay yu 
lhinaunkan, ex kit'in apalay. 5 Va ikxvilili- 
chuk'up'uxnikal tacha lhinaunkan, tejkan 
lagatsajincha julchan val tejkan iktsukul. 
Va israelita ijkunita, va ikminchal kun 
Benjamín y vachu ikchiviniy yu lhihebreo 
yu ixchiviniy kimpay. Vachu! va fariseo 
xajkunita, xlhiyucha xakmaka'ojoy ixlha- 
chimo'on Moisés. 6 Vachu! lagatap'asta 
xaklaqmamaganlgajnivay yu ixtalhaka- 
pu'an ni Cristo y jantu tu'uchun ixkints'an- 
qaniy yu tacha lhinaunkan la kilhachi- 
mo'onk'an. Jantu matichun ixlay kintamu- 
kanin lagtagal. 7 Tachun yu anu! yu 
xakmakay va ayaj xtapal xaklhilay, pero 
taval va por Cristo ikmakauntijla'ol tacha 
jantucha xtapal kaval. 8 Chavaycha apalay 
ikmagats'anga'ojotacha tachun para 
apalay kakmispal ni Jesucristo kiJalhachi- 
mo'onu!. Vamun xtapal kamisp'at!i ni 
yucha. Va por yucha klaqmagats'anqal 
tachun y chavay klaqts'in va tacha jamak- 
xtalcha. Ex chuncha vamun ni Cristo ayaj 
xtapal junita para kit'in. 9 Chuncha yucha 
ixlapanaki kunita. Ox kilagts'in ni Dios, 
jantu va por ikmakay yu lhinaunkan, va 
por klhakapu'an ni Cristo. Va Dios yu 
kimaxtuni'ol kilagtaqal por klhakapu'al ni 
Cristo. 10 Vamun yu! ikmispaputun para 
chuncha ka'alil la ketsukunti ni anchanu' 
tap'asta yu pumajkujuchogokanta laka 
janinin ni Cristo. Vachu! para kakmagan- 
lqajnal tacha lIhamaganlgajnal ni yucha. 
Chuncha kunputun tacha ixjunita ni Cristo 
tejkan nil 11 para chuncha lay kajkuj- 
chogol tejkan katakuja! ni janinin. 


Ni Pablo va taylha'an para lay kalhajal 


12 Lagsaval ni kit'in jantuka' iknajun 
va ikmaka'ojoy tachun yu maqsk'iniy, 
vananaj alin yu kintstanqaniy. Pero va 
iktaylha'an para lay kaklhajal ni anchanu. 
Va xlhiyucha kilaksaklhi ni Jesús. 13 Ket!a- 
laqaunin, jantu iknajun incha klhajatacha. 
Pero va putaun yu ikmakay. Ikmakaun- 
tijlay yu tapasatacha y ikmakaputun kun 
kintap'asta yu vananaj tstangay 14 para 
kakcha'al ta'an maqsk'iniy para chuncha 
kaklhajal yu najun ni Dios kintaxtaqniya' 
por yu makal ni Jesucristo. 


15 Kijnank'an yu oxicha lhaka- 
pu'anau chuncha maqgsk'iniy kapastakvi. 
Incha alin tu'uchun yu jantu chuncha 
p'ast'ak'at'ik tacha ikpastak!a kit'in, ex 
ni Dios katamasuniyan yu lagsaval. 

16 Pero magsk'iniy kataylha'au makana! 
tachun yu mispataucha. 

17 Ket'alaqaunin, kilalaqts'i'iu la 
kimputsuku. Vachu! k'amak'at'ik kuenta 
tas junitacha ixputsukuk'an ni lapanakni 
yu chuncha tatitukxuntayay tacha 
klamasuniu. 18 Va aqlhuu xaklajunau ni 
la alin lapanakni yu talhilay va jantu 
xtapal kaval mas nil Jesús laka kurus. 
Chavaycha tus ijqalhun ni klajuncho- 
qoyau aagtaun, ni yuluncha 19 katats!an- 
gaya! tejkan kataniya!. Vamun tamaka- 
putun yu lhinajun ixlakatunajk'an tacha 
ixdiosesk!an kaval. Laj'ay talhik'atsan 
yu magsk'iniy katalhimaxanal. Vamun 
tapastak'a yu alin aniy lakamunukpa!. 
20 Pero kijnank!an va machagan 
lakt'iyan juntau. Pakxan'iyau ni ancha 
kamintachal yu kintamalaqtaxtuyan, 
yucha va kiJalhachimo'onuk'an Jesu- 
cristo. 21 Kilakatunajk'an yu chavaycha 
lhit'aunau va tatslanganiy tap'asta. Ex 
yucha sayst!i kintamakaniyan kilakatu- 
najk'an vachu chun tacha ixlakatunaj ni 
yucha. Va chuncha kamakaya' kun ixta- 
p'asta yu kapulhachimo'onuna! tachun. 


Kalhi'ach'ant'a'ut'ikcha ni 
kiJalhachimo'onuk'an Jesús 


1 Ket'lalaqaunin, xlhiyucha chuncha 

magsk'iniy ox kat'aylhip'int'ik kun 
kiJalhachimo'onuk'an Jesús. Ni kit'in 
klapaxkayau ni uxiknank'an y vachu' 
ayaj klalaqtstinputunau. Va klalhi'a- 
chantajuyau ni uxiknan, va tacha kilhi- 
Ihajati unt'at'ik. 

2 Klaksk'iniy ni Evodia ali Síntike ni 
ch'antaun katamakal ixjatapastak'ati- 
klan. Chuncha tamaqsk'iniy yu ixlapa- 
nakni ni kiJalhachimo'onuk'an Jesús. 

3 Vachu iktapayniniyan ni uxint'i, yu ox 
kint!a'oqxtamati k'at'i, va iknajun ni 
kalaq'aqt!ay'ut'i anchanu! xanatin para 
ch'antaun kataval. Ni yu'uncha ayaj 
kintlatapatsal ixlaqpute'eka ni ox 

chivinti yu lhichiviniy Cristo. Vachu ayaj 
ixtatlatapatsay ni Clemente ali yu alati yu 
ixkinta'aqtayjuy. Yu'uncha jalaqts'oq'ula- 
nikantacha ixtaga'utik'an la xalibro 
jatsukunti. 

4 Kalhi'ach'ant'alut'ikcha por ni kiJa- 
lhachimo'onuk'an Jesús. Aaqtaun klajun- 
chogoyau: ¡K'alhi'ach'ant!a'ut'ikcha! 
> Katak'atsanin tachun ni lapanakni ni va 
qal'oxin lapanakni unt!at!ik. Va ukststu- 
niycha minta ni kiJalhachimo'onuk'an. 


6 Jantu tu'uchun katapastak'un. Kask'int'ik 


Dios, kamak'ats'anit!ik Dios mintapaynit- 
klan. Va si kaxt'aqnit'ik lhimalaqpu- 
chuncha. 7 Ex chuncha ni Dios kataxtaq- 


niyan oxamaktaun jatsukunti yu apalay ox 
yu jantu matichun lay malagasiy. Chuncha 


ni Dios kalhistak'a' melhanutk'an kun 


mijatapastak!atk!an por yu makal ni Cristo 


Jesús. 


Kap'ast'akt'ik vamun yu laj'ox 
kun yu lay to'oyakan 


8 Chavay, ket'alagaunin, kap'ast'akt!ik 


vamun yu laj'ox kun yu lay to'oyakan. 
Kap'astlakt'ik tachun yu lagsaval ali 
tachun yu to'oyakan ali tachun yu vas 


junita ali tachun yu mispakan tacha ox ali 


tachun yu ixlaqmiti ali tachun yu ox 


Ihichivinkan. 9 Yu klamasuniu, yu la!a'it'ik 


ali yu asmakt'ik, ali yu kilalaqts'intau la 
kimputsuku, va yucha kamak'at'ik. Ex 


chuncha ni Dios yu oxamaktaun makanan, 


yucha katat!ataulan ch'antaun kun 
uxiknan. 


Ni Pablo paxkajlaqa'iy 
yu tamalagachanil 


10 Ayaj klhi'achantajuy ni kiJalhachi- 
mo'onuk'an Jesús porke ni uxiknank'an 
p'astlakt'ik ni kilalaqtayjuchogoyau. Si 
ixkilapastak!au pero chavaycha lay 
kilalaqtayjuchogoyau. 11 Kit'in jantu 
iknajun incha alin yu ikmaqsk'iniy. Va 
klhilachantajuy yu klhitsukuy y si 
oxamaktaun iktijuntayay. 12 Kit'in ikmi- 


spay tas laycha kakputaulal kilhikilpatiti y 


vachu tas laycha kakputaulal kilhimaqa- 
liti. Mas va tichun iktapasaycha la 


ketsukuntik'an, ni kit'in klani'ojota y 
oxamaktaun k'alinta mas kajk'otsal o 
kakchavanil, mas lhuu kakmagqalil o 
kakmaganlgajnal kun kilpatiti. 13 Kit'in 
va tachun lay iktayaniy, va por Cristo 
yu kilaqtayjuy. 14 Pero ox mak'at'ik 
tejkan kilalaqtayjuu y chuncha 
kilattamaqanlqajnanau. 

15 Uxiknan yu machagan Filipos 
unt'at'ik, k'ats'ayat'ik ni tejkan iktaxtul 
la milakattun Macedonia, va xajk!anta 
laqpute'eni ixchivinti Dios. Jantu mati- 
chun ki'agtayjul, mas yu alati yu talha- 
kapu'an. Vamun uxiknan kilamalaqa- 
chaniu milapaxkank'an, va por ox ixp'a- 
Xk'alaqts'inat'ik yu la'a'it'ik. 16 Vachu 
tejkan vananaj xakvilchal laka putaulan 
Tesalónica, aqtamin aqt'iyun ixkilamala- 
qachaniyau yu xakmagqsk'iniy. 17 Pero ni 
kit'in jantu incha vamun ikpastakta 
kaklask'iniu tu'uchun. Va iknajun 
apalay katalhaval milhilhajatik'an kun 
Dios por yu ox mak'!ayat'ik. 

18 Chavaycha klaqa'il tachun yu ikmaq- 
sk'iniy tus kixajnichal. Tus Ihi'ogslay yu 
kilaxtaqniu yu kilhiminil ni Epafrodito. 
Yu kilamalaqachaniu va tacha taun tu'u- 
chun yu s'ejen'e para Dios, tacha taun 
ox jamoqslanti yu lhipa'iniy. 19 Ni 
kimPay Diosk'an yucha kataxtaqniyan 
tachun yu katatstanganiyan, va tacha 
ayaj magalinin, chuncha tacha tasuy la 
ixjatsukunti ni Cristo Jesús. 20 Va la ay 
kamakakal ni Dios yu kimPayk'an mas 
va tavanancha, jantu agtaun kata- 
maktal. Va chuncha kavalcha. 


Ni Pablo jalakmastak'achoqoy 
yu talhakapu'an 


21 Kalakmast'ak'at'ik por kit'in 
tachun ixlapanakni Dios por yu makata 
ni Cristo Jesús. Vachu' tamastak'ayan ni 
ket!alaqaunin yu aniy kintat'avil. 

22 Tamastak'ayan tachun yu aniy ixlapa- 
nakni Dios tajunita. Yu apalay tamasta- 
klayan va yu tatapatsay la ix'aychaga' ni 
César yu ay jalhachimo'onu'. 23 Va kata- 
mapaynin ni Jesucristo mintachunk'an. 
Chuncha kavalcha. 


Ni Chivinti yu Jalagts'ognil Pablo 
Ixlapanakni Dios yu Tavilanal Colosas 


Ni Pablo jalakmastak'ay ixlapanakni 
Dios yu tavilanal Colosas 


1 Kit'in kPablo ixtamalaqachan 

Jesucristo kunita va por chuncha 
naul ni Dios. Aniy ch'antaun ikt!avil kila- 
qajk!an Timoteo. 2 Klamastak'ayau ni 
uxiknank'an ket'alagaunin yu vilanant'ik 
laka putaulan Colosas yu ixlapanakni 
Dios unt'at'ik. Ox t'aylhip'inat'ik ch'an- 
taun kun Cristo. Katamapaynin y 
oxamaktaun katamakan ni kimPay 
Diosk'an ali kiJalhachimo'onuk'an 
Jesucristo. 


Ni Pablo sk'in Dios por yu'uncha 


3 Si iktapayniniyau por uxiknan, 
vachu! ikxtaqniyau lhimalagpuchuncha 
ni kimPayk'an Dios ali kiJalhachimo'onu- 
klan Jesucristo por uxiknan. 4 Ijgasmakvi 
ni ox lhak'ap'up'inat'ik ni Cristo Jesús y 
ox jalakp'axk'ayat'ik tachun ixlapanakni 
Dios. > Chuncha mak'ayat'ik va por alin 
yu plakxan'iyat'ik. Yucha Dios talhilka- 
ma'anitan lakt!liyan. Va chuncha lanit'ik 
tejkan asmakt'ik ni ox chivinti yu 
lagsaval, yu lhichiviniy tas lay k!ap'ulaq- 
t'axt'ut'ik. 6 Ni anchanu ox chivinti cha'al 
tus talan vilanant'ik, va tacha ajin tus 
talakchun ni lakamunukpa' y Ihixajachal 
yu laj'ox. Vachu chun val kun uxiknan- 
klan ni anchanu julchan tejkan asmakt'ik 
y lagsaval misp'at'ik ixjamapayninti Dios. 
7 Chuncha tamalanin Epafras yu k'acha- 
niyau ali yu kintatlatapatsayan. Yucha ox 
tapatsaniy ni Cristo para kata'aqtayjun. 

8 Yucha vachu kintapute'enin tacha ni 
Espíritu Santo tamakayan para 
k!alap'axk'at!ik. 

9 XIhiyucha, tejkan p'unaj chuncha 
ijqasmakvi tus chavaycha, jantu aqtaun 
ikmakaunau isk'inka Dios por uxiknan. 
Iktapayniniyau para k'amisp'a'ot'ik yu 


Dios lhinajun. Chuncha k'amala'asit'ik yu 
ox jatapastak'ati yu minachal kun ni 
Espíritu Santo. 10 Chuncha ksk'inau Dios 
para kat'i'ukxunt'ayat'ik tacha tapa- 
xtoqniy ixlapanakni kiJalhachimo'onu- 
klan, ex chuncha kalhipa'inil Dios. Ex ox 
kaxajchal tachun yu ox mak'ayat'ik. Va 
chuncha katalhaval ixmispaka Dios la 
metsukuntik'an. 11 Vachu! iksk'inau para 
k'alhits'uk'ut'ik tachun tap'asta yu mina- 
chal kun yu la ay ixtap'asta Dios. Ex lay 
k'at'ayanit'ik va tisuncha kaval y 
uxama!ay k'alunt'ik. 12 Chuncha kun 
achati kaxt'aqnit'ik Ihimalagpuchuncha 
ni kimPay Diosk'an. Yucha kintala'oxini- 
tancha ketsukuntik!an para vachu kala- 
qa'iu yu kalagxtaqniya' ixlapanakni ta'an 
jamapulkunti. 13 Kintamaxtutancha ta'an 
ixlhachimo'onun ni xa'ukxtin japuts'isni' 
y kintalhilha'an ta'an Ihachimo'onun 
isTs'al yu la achaniy. 14 Yucha kintalhi'in 
ixjak!alna y chuncha malaqmixi'ol 
kintalaqalhink'an. 


Vamun Cristo yu ay 


15 La ixjatsukunti ni Cristo tasuy ni 
Dios yu jantu lagts'inkan. Yucha aqts'iyaj 
ixlhi'alincha y chuncha va tacha sa'oqsna 
junita tachun yu alin. 16 Va yucha makal 
tachun yu alin lakt'iyan ali yu alin laka- 
munukpa!, yu lagts'inkan ali yu jantu 
laqts'inkan, kaval xa'ukxtinin lakamu- 
nukpa!, kaval angeles, kaval yu talhachi- 
mo'onun, kaval yu talhit'ajun tap'asta, va 
tu'uchun kavalcha. Tachun va yucha 
jalakmakal para ixnavin kaval. 17 Yucha 
agts'iyajcha ixlhi'alincha y yu alati va 
astan. Va por yucha la ox ch'atay tachun 
yu alin. 18 Yucha junita sa'agtsul ni 
kijnan tachun yu Ihakapu'anau. Kijnan va 
tacha ixlakatunaj kajuu. Yucha pu'aq- 
taynil tachun yu alin y va yucha p'unaj 
kujchogota la ixlhinin. Xlhiyucha por 


317 


COLOSENSES 


318 





tachun, yucha apalay ay junita. 19 Tachun 
ixjatsukunti ni Dios val la ixjatsukunti ni 
Cristo, va chuncha lhipa'inil Dios. 20 Por 
yu makal ni Cristo, Dios naul ni tachun yu 
alin ox katataulal kun yucha. Nil ni Cristo 
y pumaj'al ixjak!alna laka kurus, xlhi- 
yucha tachun yu alin lakamunukpa' ali 
laktliyan oxamaktaun taval kun Dios. 

21 Uxiknank'an magancha vachu' la 
magati ixt'aunat'ik y tlalaxkaynin ix'unt!a- 
t'ik kun Dios por yu ixp'astlak'at'ik ali yu 
ixmak!ayat'ik. Pero Dios makal para ox 
katalagts'inchogon ni uxiknan. 22 Chuncha 
val por yu makal Cristo la ixlakatunaj 
tejkan nil. Va para ixlapanakni Dios 
k!atunt'ik para ox k'a'unt'ik la metsukunti- 
klan. Ex jantu lay matichun katamuk'anin 
lagtagal tejkan yucha katalha'anan la ixta- 
laka'ukxpu! Dios. 23 XIhiyucha magsk'iniy 
kat!aylhip'int'ik la milhakapu'atk'an y 
lagp'aysnin k'alunt'ik. Ex jantu k'ama- 
k'aunt'ijlat'ik yu ox p'akxan'iyat'ik yu 
tamasunin tejkan asmakt'ik ni ox chivinti. 
Ni anchanu chivinti laqpute'ekan talaka- 
chux lakamunukpa'. Dios kixtaqnil ni 
kit'in ni aniy lhitapatsa yu ixlaqpute'eka. 


Ni Pablo laktapatsaniy yu talhakapu'an 


24 Chavaycha klhi'achantajuy ni 
klamaqanlqajnan la kilakatunaj por 
uxiknan. Ixlapanakni Cristo maqsk'iniy 
maqanlqajnanau. Chavay klaqayntsay lati 
yu maganlgajnati. Ikmaqanlqajnan por 
ixlapanakni Cristo yu tacha ixlakatunaj 
tajunita. 25 Kit'in kval ix'oqxtamatk!an yu 
talhakapu'an. Va yucha ni lhitapatsa yu 
kimaqgxtaqnil Dios por uxiknank'an para 
kaklaqpute'el tachun ixchivinti. 26 Ni aniy 
chivinti la maqancha ixmagsagta ni Dios 
pero chavaycha lakmamispanitacha ixla- 
panakni. 27 Ni Dios tamamispaniputun 
uxiknan yu jantu israelitas k'atunt'ik ni 
anchanu chivinti yu vamun yu! ox, yu 
jantu ixmispakan. Ni anu chivinti najun ni 
Cristo va kun uxiknan. Xlhiyucha p'ak- 
xan'iniyat'ik ni oxixtu yu kataxtagniyan. 
28 Klhichivinanau y chuncha klakchivij- 
vayau tachun ni lapanakni. Ox klakmasu- 
niyau kun tachun jatapastak'ati para jantu 
tu'uchun kats'angal la ixjatsukuntik'an 


kun Cristo Jesús. 29 Va yucha klhilaqlta- 
patsay kun tachun ixtap'asta ni Cristo 
yu kixtaqniy. 
2 1 Va knajun kak'ats'at'ik ni la p'ays 
iktapatsay por uziknank'an ali yu 
tavilanal laka putaulan Laodicea y por 
tachun ni lapanakni yu talhakapu'an yu 
jantuka' taks kintalagts'in. 2 Chuncha 
iktapatsay para kalaksast'inikal ixjalha- 
nutk'an y ch'antaun katalapaxkal para 
jantu tu'uchun kats'angal la ixjatapasta- 
k!atk!an. Vachu ayaj iktapatsay para 
chuncha lay katamalagasil ni anu 
chivinti yu kimPay Diosk!an ixmagsagta 
yu lhichiviniy Cristo. 3 La ixjatsukunti ni 
Cristo alin tachun yu apalay ixlaqmiti 
yu jatapastak'ati kun yu jatalaniti. 
4 Chuncha klajunau para jantu matichun 
katamakanun mas va qal'oxicha kachi- 
vinil pero jantu lagsaval yu najun. > Mas 
jantu klatlataulcha'au la kilakatunaj 
pero la kijatapastak'ati va tacha klat!a- 
taulcha'au ch'antaun kun uxiknan. Va 
klhilachantajuy ni ijk!atsay va ch'antaun 
unt'at'ik y la plays Ihak'ap'up'inat'ik ni 
Cristo. 

6 Chuncha tacha tejkan la'a'it'ik ni 
Cristo Jesús miJalhachimo'onuk'an, 
chuncha kat'i'ukxunt!ayat'ik ch'antaun 
kun yucha. 7 Ch'antaun kun yucha 
k'a'unt'ik, ox kat!aylhip'int'ik kun 
yucha. Klatlap'asnit'ik milhakapu'atk!an 
chuncha tacha tamasunitan. Chuncha 
apalay katalhaval milhakapu'atk!an y va 
si kaxtlaqnit'ikcha Ihimalaqpuchuncha 
ni Dios. 


La ixjatsukunti ni Cristo alin 
tachun yu magsk'iniy 

8 K'alhist'ajk'ant'ik para jantu mati- 
chun katalhimakanun por yu talaniy 
ixlaq'amank'an, por chivinti yu tacha 
laj'oxi kaval pero jantu lagsaval. Yucha 
vamun ixputsukk'an lapanakni ali xaja- 
takpastak'ati aniy lakamunukpa'!. Jantu 
ch'antaun kataval kun Cristo. 9 Tachun 
yu Dios junita va la ixlakatunaj ni Cristo 
alin'ojota. 10 Va por Cristo lhittaun'oya- 
t'ik tachun yu maqgsk'iniy. Yucha va 
xa!agtsul tachun yu lhachimo'onun ali 

tachun yu talhit'ajun tap'asta lakt'iyan. 

11 Uxiknan va tacha k'axvililich'uk'up'u- 
xnik'ant'ik yu talaqalhin la metsukunti- 
klan. Jantu vali'iy lapanaki kaval yu taxvi- 
lilichuk'up'uxnin. Va Cristo yu taxvilili- 
chuk'up'uxnin. 12 Tejkan aqch'aj'aut'ik va 
tacha kat!alaknut'ik ch'antaun kun yucha. 
Lhak'ap'up'int'ik ni Dios yu majkuju- 
choqol la ixlhinin. Xlhiyucha va tacha 
t'at'ak'ukch'o'ot'ik chlantaun kun yucha. 
13 Tejkan jantuka' ixak'anik'anat'ik minta- 
laqalhink'an, va ixt'itukxuyanant'ik laka 
lhinin. Ex ni Dios taxtaqnin sast'i jatsu- 
kunti y tamalaqmixinin mintalagalhink'an. 
14 Ix!alin yu ixlhaaniyau por jantu ixma- 
kayau yu ixlhinaunkan, pero yucha malaq- 
mixi'ol. Va tacha agxtaun jalhiki talan 
iststoqmulakanta kilhaanintik'an. Yucha 
maxtul y xtukmuk'al laka kurus. 15 Va 
lakmaxtuni'ol ixtap'astk'an ni xa'ukxtinin 
lakamunukpa' ali yu talhachimo'onun y 
jalakmalakat'unil. Laka kurus ni Cristo 
jalaqmaqgalhajal, ex va tacha jalaqmagal- 
choqonil tacha tach'inin. 

16 Xlhiyucha jantu matichun lay tamu- 
k'aniyan lagtagal por yu uyat'ik ali yu 
ogyat'ik. Vachu jantu lay tamuk'aniyan 
laqtaqal por yu talhinajun israelitas xak!a- 
tanax, por yu talhinajun tamin malkuyu', 
o por yu lay k'amak'at'i xajulchan jastak- 
nati. 17 Yu anchanu ixlhinaunkan yu tasul 
p'unaj va tacha ixmagts'ansilaga ni Cristo 
yu ixminta, pero yu laqsaval maqgsk'iniya- 
t'ik vamun ni Cristo. 18 Jantu k'amak'aun- 
t'ik katamakanun y katamaxtunin milhi- 
lhajatk'an anchanu lapanakni. Yutuncha 
va tacha lakst'uniy lakmakakan y vachu' 
tato'oyay angeles. Yuluncha vamun talhi- 
chiviniy yu jantu laqsaval katalaqts'il y 
laj'ay jalakmakakan ixlaq'amank'an. Tapa- 
staknan tacha vali'iy lapanakni. 

19 Yu'uncha jantu ch'antaun tat'ajun kun 
Cristo. Ni yucha xa'aqtsul yu lhaka- 
pu'anau, kijnan va ixlakatunaj. Yucha 
kintaxtaqniyan tap'asta y Dios makay para 
ka!aynlhi kilhakapu'atk'an. Va tacha taun 
lakatunaj ajin tejkan ixjasivikna malaka- 
tanuy tap'asta y ox lagxto!a ta'an 
talach'apata. 


20 Uxiknank'!an va tacha k'anit'ik 
ch'antaun kun Cristo xlhiyucha jantucha 
talhichimo'oyan xa'ukxtinin aniy laka- 
munukpa!. ¿Vali'iycha t'aunat'ikcha 
tacha vananaj katalhichimo'on yu xa'uk- 
xtinin aniy lakamunukpa'? 21 Yu'uncha 
tanajun: “Jantu kach'ap'a yu aniy, jantu 
k!a'ut!i yu anu', jantu klakch'ap'a yu 
avint'i.” 22 Tachun yu chuncha 
lhinaunkan va lhichiviniy yu niman 
tatantsiniy tejkan k'a'ut'i. Ni anchanu 
va yu talhinajun y tamalaninin yu 
vali'iy lapanakni. 23 Ni anchanu chivinti 
Ihijunticha ox jatapastak'ati y Ihijun- 
ticha lagsaval ox para kato!oyau Dios y 
para kamalakat'unikau y para lagata- 
p'asta kalhistakvi kilakatunajk'an. Pero 
ni anchanu chivinti jantu kinta'agtay- 
juyan para kamakajuu yu talagalhin yu 
makaputunau. 

1 Uxiknank'an va t'alostlaulat'ikcha 
3 ch'antaun kun Cristo. Xlhiyucha 
k!alakxk'aut'ik yu alin laktliyan ta'an 
vilchal ni Cristo la ixlhijakanaj Dios 
talan lay to'oyakan. 2 K!alhilakp'ast'ak- 
nant'ik yu alin lakt'iyan jantu yu 
xanavin aniy lakamunukpa'. 3 Uxiknan- 
klan va tacha k'anit'ikcha y chavay 
magsaq ma'anik'ant'at'ikcha metsukun- 
tik'an kun Cristo la ixtalaka'ukxpu' 
Dios. 4 Ni Cristo va yucha yu taxtaq- 
niyan jatsukunti. Tejkan katasuya! ni 
Cristo ex metsukuntik'an vachu katata- 
suya! kun tachun ix!oxixtu. 


Ni sast'i jatsukunti ali yu 
at'ali jatsukunti 


5 Klamak'aumaqnit'ikcha tachun yu 
jantu laj'oxi la metsukuntik'an yu 
xanavin aniy lakamunukpa'. Jantu 
kat!atlamat'ik matichun yu jantu mina- 
vink'an. Jantu k'amak'at'ik yu jantu 
laj'oxi yu ayaj mak'ap'ut'unat'ik. Jantu 
k!alalhavap'ut'unt'ik mimagalitk'an tus 
va tacha midiosk'an k'amak'at'ik. 

6 Tachun yu aniy yu tamakay lapanakni, 
va por yucha lhitalqaman ni Dios. Klhi- 
yucha jamalaqachaniy maqanlqajnati 
tachun yu jantu taqalasmat'a. 7 Vachu 

uxiknank'an chuncha ixmak'ayat'ik tejkan 
chuncha ixjunita mimputsukuk!an. 8 Pero 
chavay k'amak'aunt'ikcha tachun yu 
inchine': yu lhilukuj, yu talqaunti, yu 
jaxkayanti, yu jakiltayanti, y yu 
lagxtoqnu' chivinti yu taxtuy la minkilna- 
klan. 9 Jantu k'alamanunit'ik jalaklkanti, 
chavay maxt'unik'ant!attikcha yu at'ali' 
jatsukunti kun tachun yu p'unaj ixmak!a- 
yat!ik. 10 Chavay lhilak'ayanant'ikcha kun 
yu sast!i jatsukunti. Lhilhiy tasast'iyat!ik 
para apalay chuncha k'a'unt'ik tacha Dios 
yu tamakan, tus ox k'amisp'at'ik. 11 Ta'an 
alin yu aniy sast'i jatsukunti jantucha 
makayau kuenta incha qayntaun lapanaki 
va griego u israelita. Jantucha makayau 
kuenta incha va kaxvililich'uk'unik'ant'ik 
u incha jantu, u to'oxtaycha machaga', u 
incha jantu k'alhits'uk'u jatalaniti, u incha 
va ogxtamati, u incha va x'aman tapatsay. 
Vamun makayau kuenta ni Cristo yu jama- 
navin tachun. Yucha alinta la ixjatsukunti- 
klan tachun ixlapanakni. 

12 Ni Dios talaksakni para ixlapanakni 
k'a'unt'ik y tapaxkayan. Xlhiyucha k'ala- 
map'aynit'ik, ox k'alalhip'int'ik, k'amala- 
K'attunik'ant'ik, jantu k'alamak'anit'ik 
tu'uchun lagatap'asta, y k'ama'ant'aula- 
t'ik. 13 Klalama'ant'aqnit'ik y k'alamalaq- 
mixinit'ik incha tu'uchun lamak'aniyat'ik. 
Tacha Cristo tamalaqmixinin vachu va 
chun kalamalaqmixinit'ik. 14 Yu apalay 
magsk'iniy va kalap'axk'at'ik. Chuncha va 
ch'antaun k'a'unt'ik la metsukuntik'an. 

15 Ni Cristo oxamaktaun tamakan, ex 
chavaycha chuncha k'ap'ut'aulat'ik la 
mijatapastak!atk!an. Va xlhiyucha laksak- 
k'ant'ik para ch'antaun k'a'unt'ik. 
K'!alhip'axk'alagts'inint'ik. 

16 Ni chivinti yu lhichiviniy ni Cristo 
va yucha ox katanul la mijatsukuntik'an. 
Yucha k'alamasunit'ik y k'alach'ivivat'ik 
kun ox jatapastak'ati. Klamilp'at'ik 
salmos ali milpati yu lhito'oyakan Dios 
ali milpati yu tamasulhaaniyan ni 
Espíritu Santo. Ex chuncha kun chux la 
melhanutk'an k'axtlaqnit'ik lhimalaqpu- 
chuncha kiJalhachimo'onuk'an Jesucristo. 
17 Tachun yu k'amak'at'ik o yu klanaun- 
t'ik, k'amak'at'ik la ixtaga'uti ni 


kiJalhachimo'onuk'an Jesucristo. Va 
por yucha k'alhixt'aqnit'ik lhimalaqpu- 
chuncha ni Dios. 


Yu maqsk'iniy k'alamak'anit'ik 


18 Uxiknank'an yu xanatin unt'at'ik, 
kat!o'oyat'ik mixapayk!an. Va chuncha 
tapaxtoqniy ixlapanakni ni Jalhachi- 
mo'onu! Jesucristo. 19 Uxiknank'an yu 
jo'akna unt'at'ik k'ap'axk'at'ik mixanati- 
klan. Jantu aqtaun kalhimaqch'ap'ut'ik. 

20 Uxiknank'!an yu s'atlan unt'at'ik 
k!a!allasmakt'ik mimpayk'an kun minat- 
k!an, va chuncha lhipa'iniy ni Jalhachi- 
mo'onu' Jesucristo. 21 Uxiknan yu 
japayan unt!at'ik jantu kalakmaluk'ujla- 
t'ik mes'atlank!an para jantu kataxkanil 
ixjalhanutk'an. 

22 Uxiknank'!an yu oqxtamatin unt!a- 
t'ik k'atalasmakt'ik mi'ukxtinink'an yu 
aniy lakamunukpa'. K'alakt'ap'ats'ani- 
t'ik jantu vamun tejkan katatsukun 
laqts'inin y jantu vamun por ox kalaq- 
ts'inp'ut'unk'ant'ik. Va kalakt'ap'ats'ani- 
t'ik kun tachun mi'achatk'an, va tacha 
k'at'o'oyat'ik Dios. 23 Mas va tisuncha 
yu k!amak'at'ik, klattap'ats'at'ik kun 
tachun mi'achatk'an tacha kats'uk'ut'ik 
lIhilagltapatsanin kiJalhachimo'onuk'an 
y jantu yu vali'iy lapanaki. 24 K'ats'aya- 
t'ikcha ni kiJalhachimo'onuk'an Jesu- 
cristo kataxtaqniyan milhilhajatk'an yu 
tapaxtoqniyan. Va kiJalhachimo'onu- 
klan yu t'ap!atslaniyat'ik. 25 Yu tama- 
ka!alhiy yu jantu laj'oxi, katalaga'iya' 
yu jantu lajloxi por yu tamakal. Dios va 
mustaun jamakay tachun lapanakni. 

4 1 Uziknank'an yu ukxtinin unt'at'ik 

va ox k'amak'at'ik chuncha tacha 
yu lagsaval tapaxtoqniy mi'ogxtamat- 
klan. K'atslayat!ik ni vachu! alin mi'uk- 
xtink!an lakt'iyan. 

2 Ox k'atlaylhip'int'ik ttachivinin 
Dios kun tachun mijatapastak'atk!an y 
k!axt'aqnit'ik lhimalaqpuchuncha. 

3 Vachu! kask'int'ik Dios por kijnank'an 
para chuncha kiJalhachimo'onuk'an 
kintamalaqlti'anin kilakatink'an. Ex lay 
kaklaqpute'eu ni chivinti yu ixmaqsaq- 
ma'akanta yu lhichiviniy Cristo. Va 


321 


COLOSENSES 





xlhiyucha iktanun laka pach'in. 4 Vachu 
k'ask'int'ik para ox kaklhichivinil yu klaq- 
pute!ey, tacha kimpaztogniy kakchivinil. 

5 Ox k'atlitukxunt'ayat'ik kun yu jantu 
talhakapu'an. Ox k'alakp'astlaknant'ik 
para jantu vali'iy katslangal mijulchan- 
k!an. 6 Klalakt!ach'ivinint'ik kun chivinti 
yu ox kalhixajchalcha, yu katalhipa'inil. 
Ex chuncha k'amisp'ayapitik tacha 
magsk'iniy k'alhi'alt'aych'o'ot'ik 
qayntamin. 


Ni Pablo jamalaqachaniy jamastak'anti 


7 Tachun yu iktapasay kit'in ancha 
katamak'atsaniyan ni Tíkiko yu k'achaniy 
tacha kilaqaj y yu ki'aqtayjunu!. Yucha ox 
taylha'an y ch!antaun iktapatsaniyau ni 
kiJalhachimo'onuk'an. 8 Va yucha klama- 
lagachaniyau para k'ak'ats'at'ik tacha 
k'alintaucha para katama'ayajnin melha- 
nutk'an. 9 Vachu kat'a'antachal ni 
Onésimo yu kint'alagajunk'an yu ox 
taylhaaniy y yu k!achaniyau. Yucha va 
mint'amachagak'an junita. Yu'uncha kata- 
mak'atsaniyan tachun yu iktapasayau 
aniy. 

10 Tamastak!ayan ni Aristarco yu 
kint!latach'in y vachu' Marcos ixpuxniunti 
Bernabé. Uxiknank'an unk'ant'at'ikcha 
tacha maqsk'iniy k'amak'anit'ik. Incha 
ancha katalaqcha'an ox kala'a'it'ik. 

11 Vachu tamastak'ayan Jesús yu vachu' 
junkan Justo. Mas va lhuucha alin yu 
israelitas pero vamun yu'uncha 


kintatlatapatsay para kalaqpute'ekal 
tacha lIhachimo'onun ni Dios. Yu'uncha 
ox kintamalaka'ulata. 

12 Vachu aniy tamastak!ayan Epafras 
yu ixloqxtamati Cristo y mintlamacha- 
qak'an junita. Yucha va tacha sk!incha 
Dios kun tachun ixtap'asta para apalay 
ka!ayn'al milhakapu'atk!an y para 
k'amagxt'aqk'ant'ik tachun yu najun 
Dios. 13 Kit'in klajunau ni ijk'atsay ni 
Epafras va pastak'uy por uxiknank'an y 
por tachun yu talhakapu'an laka 
putaulan Laodicea ali laka putaulan 
Hierapolis. 14 Vachu! aniy tamasta- 
klayan Lucas yu doctor junita yu acha- 
niyau y vachu! Demas. 

15 Uxiknank'an vachu k'amast'ak'a- 
t'ik yu talhakapu'an Jesucristo laka 
putaulan Laodicea. Vachu k'!amast'ak'a- 
t'ik Nimfas y tachun yu talhakapu'an yu 
tatagxto'a la ixchaga'. 16 Tejkan k!ap'u- 
tleleloyapitik ni aniy karta k!alakmap'a- 
sanit'ik yu talhakapu'an laka putaulan 
Laodicea para chuncha vachu' katapu- 
te'el. Vachu k!ap'ut'e'et'ik ni karta yu 
ancha talhittaunachal. 17 Ka'unapitik ni 
Arkipo para ox kamaka'ol ni lIhitapatsa 
yu xtaqnil ni Jalhachimo'onu' 
Jesucristo. 

18 Kit'in kPablo klamastak'a'oyau. 
Aniy klatstoqniyau kintaga'uti kun la 
kimaka'. Kap'astlakt'ik ni kitlin va 
ktach'in kunita. Katamapaynin ni Dios. 
Chuncha kavalcha. 


Yu Kap'unaj Karta yu Jalagts'ognil Pablo 
Ixlapanakni Dios yu Tavilanal Tesalónica 


Ni Pablo jalakmastak'ay ixlapanakni 
Dios yu tavilanal Tesalónica 


1 1 Yu kijnank'an, ni Pablo ali Silvano 

ali Timoteo, aniy klatstoqniyau taun 
chivinti uxiknan yu ixlapanakni kimPay 
Diosk'an ali kiJalhachimo'onuk'an Jesu- 
cristo yu vilanant'ik laka putaulan 
Tesalónica. Katamapaynin y oxamaktaun 
katamakan. 

2 Va tacha ikxtaqni'alhiyaucha lhima- 
laqpuchuncha ni Dios por tachun 
uxiknan. Tejkan iktapayniniyau ni Dios 
vachu si klalhitapayniyau por uxiknan. 

3 Tejkan ikttachivinanau kimPay Diosk'an 
va klapastakniyau yu mak'aniyat'ik ni 
Dios por milhakapu'atk'an. Vachu yu 
mak'ayat'ik por ayaj ach'aniyat'ik ni 
Dios, vachu! ox magant'aqniyat'ik y p'ak- 
xan'iyat'ik ni kaminchogoya' kiJalhachi- 
mo'onuk'an Jesucristo. 4 Ket'alaqaunin 
yu Dios tapaxkatan, ijk!atsayau ni Dios 
talaksaktan. 5 Tejkan klalaqpute'eniu ni 
ox chivinti, jantu vali'iy chivinti kaval. 
Va kun ixtap'asta ni Dios ali ni Espíritu 
Santo ox tamak'atsanin ni va lagsaval. 
K'ats'ayat'ik tejkan xaklat!avilanau va 
para kla'aqtayjuu ni uxiknan. 

6 Agt'aynit'ik titukxuntayaniy tacha 
kijnank!an y tacha ni kiJalhachimo'onu- 
klan. La'a'it'ik ni ox chivinti kun achati 
yu xta'a ni Espíritu Santo mas yu alati 
ixtamamaganlgajnivayan. 7 Ex tachun yu 
talhakapu'an yu tavilanal xa'estado 
Macedonia kun Akaya, yuluncha lay 
talaqts'i'iyan tas maqsk'iniy katatijun- 
tayal. 8 Ixchivinti kiJalhachimo'onuk'an 
va minchal kun uxiknan y talaqpu'ayal 
xa'estado Macedonia ali Akaya. Vachu 
tak!atsa'ol ni lapanakni ta'akapuchun ni 
ox Ihak'ap'up'inat'ik ni Dios. Ex chuncha 
jantucha magsk'iniy kajkamak'atsanil ni 
lapanakni tas unt'at'ikcha. 9 Va yu'uncha 


kintajunan ni ox kilalaqa'iu y mak'aun- 
t'ik yu midiosesk'an yu tamakay lapa- 
nakni. Va tlap'atslaniyat'ik ni Dios yu 
lagsaval kujta. 10 Vachu p'akxan'iyat'ik 
ni kaminchogotachal laktliyan Sas'at'a ni 
Dios yu majkujuchogol la ixlhinin. Yucha 
ni Jesús yu kintamalagtaxtuyan la ixlhi- 
lukuj ni Dios yu ka'alina. 


Ni lhitapatsa yu makal Pablo 
laka Tesalónica 


2 1 Ket'alaqaunin, k'ats'ayat'ik ni 
tejkan klalagkilau jantu vali'iy 
kaval. 2 Laka putaulan Filipos ikmagan- 
lqajnau y klaktanchanikau pero klajuniu 
ni ox chivinti yu kintaxtaqnin Dios. 
Yucha kintama'ayajnin, xlhiyucha klaq- 
pute!eu mas kintaxkajin ni lapanakni. 
3 Tejkan klaxaqalau va klajuniu yu 
lagsaval. Jantu klajuniu yu jantu ox kaval 
y jantu klamakanuu. 4 Ni Dios ox lhilay 
kilhitapatsak'an xlhiyucha kintamalaqa- 
chan pute'enin ni ox chivinti. Xlhiyucha 
jantu ikpute'eyau para katalhipa'inil ni 
lapanakni, va para kalhipa'inil ni Dios yu 
kintalagts'intanuniyan kelhanutk'an. 
> Klatslayat'ik ni jantu aqtaun klaxaqalau 
kun vali'iy k'us chivinti para kalhi'a- 
ch'ant'a'ut!ik, vachu jantu klamakanuu 
kun chivinti para kaklhajau tumin. Ni 
Dios yucha k'atsaycha. 6 Jantu kaknajuu 
kilato'oyau uxiknank'an vachu jantu 
kaknajuu kintato'oyan alati lapanakni, 
mas lay kaknajuu kakto'oyakau va por 
ixtamalaqachan Cristo kuntau. 7 Ni 
kijnank!an va laka laksniy k'ukxuyanau 
kun uxiknan vachu va tacha qayntaun ox 
xanati laklhistak'a sas'atlan. 8 Va ayaj ox 
klapaxkau. Xlhiyucha jantu vamun 
klaxtaqniu ni ox chivinti, va klaxtaqniu 
tus la ketsukuntik'an, va por ayaj kla!a- 
chaniu.  Ket!alagaunin, p'astlak'at'ik yu 
lhita'ay lhitapatsa yu ikmakau. Va 

iktapatsau ts'is, tunkuj para ka'alil yu 
xakmaqsk'iniyau. Va para jantu klamaqan- 
chapuu tejkan xaklalaqpute'eniyau ni ox 
chivinti yu lhinajun Dios. 

10 Uziknank'an k'ats'ayat'ik y vachu 
yu Dios k'atsay ni xaktilukxuyanau tacha 
paxtoqniy ixlapanakni Dios. Vas xak'ukxu- 
yanau, jantu tutuchun laqtagal xakma- 
kayau. 11 Klaxtaqniu jatapastak'ati y 
klamalaka'ulau tachun uxiknan vachu va 
tacha qayntaun xapay kun sas'at'an. 

12 Klalhixaqalau kat'itukxunt!ayat'ik tacha 
paxtoqniy yu ixnavin Dios. Yucha tajun- 
ta'iyan para k'atlanutlik ta'an lhachi- 
mo'onun ta'an tasuy kun tachun ix!ayaxtu. 
13 Xlhiyucha va tacha ikxtaqniyau lhima- 
lagpuchuncha ni Dios. Tejkan asmakt'ik ni 
chivinti yu klalaqpute'eniu va la'a'it'ik 
jantu tacha vali'iy ixchivinti lapanakni. Va 
la'a'it'ik tacha yu lagsaval ixchivinti Dios. 
Yucha ta'aqgtayjuyan la metsukuntik'an yu 
lhak'ap'up'inat'ik. 14 Uxiknan, ket'ala- 
qaunin, aqt'aynit'ik titukxuntayaniy vachu 
va tacha yu alati ixlapanakni Dios xalaka- 
t'un Judea yu talhakapu'an Jesucristo. 
Uxiknan ma'anl'ajnant'ik la ixtamakak'an 
mint'lamachagank'an vachu va tacha 
ancha Judea ixt'a'israelitask'an tamaqan- 
lqajnal. 15 Yutuncha tamaqnil ni kiJalha- 
chimo'onuk'an Jesucristo y jalaqmaqnil yu 
magancha ixtalaqpute'ey ixchivinti Dios. 
Vachu! kintatixkaulha'an. Jantu lhipa'iniy 
ni Dios yu tamakay, va taxkajiy tachun ni 
lapanakni. 16 Laqatap'asta tamakay para 
jantu lay kaklaqpute'eniu tas lay katapu- 
laqtaxtul yu lapanakni yu jantu israelitas 
kataval. Ex chuncha yu anchanu israelitas 
yu jantu talhakapu'an va apalay talhavay 
ixlagtagalk'an. Pero chavaycha ni Dios 
laqtalqauniycha. 


Ni Pablo laq'uxa'anchogoy yu 
machagan Tesalónica 


17 Ket'alaqaunin, jantuka' maqan jun 
tejkan klamakajuu. Mas jantu klat'ataulau 
pero va ch'antaun kelhanutk'an. Kmakau 
laqatap'asta para kaklalaq'anchoqoo. Ayaj 
xaknaunau klalaqapulaqts'inchogoo pero 
jantu kalal. 18 Va xaklalaq'uxa'ancho- 
qoyau. Ni kitlin Pablo aqlhuvaj 


xak'uxa'anachal pero ni Satanás makal 
para jantu lay kajk!ancha'au. 19 Va 
ikpakxan'iyau ni achati ali ayaxtu yu 
kaklhajayau. ¿Valiliycha kaklalhi'achan- 
tajuyau y ox kajk'atsanau? Va por ox 
ka'unapitik anchanu julchan tejkan 
kaminchoqoya' ni kiJalhachimo'onuk'an 
Jesús. 20 Chuncha va ox ijk'atsanau y 
k!achanau por uxiknan. 
3 1 Va kelemank'an iktamakajuu laka 
putaulan Atenas, pero jantucha 
xaktayaniyau por ayaj xaklalaq'u- 
xalanau. 2 Ex chuncha ikmalaqachau 
katalaq!an kilaqajk'an Timoteo. Yucha 
ixloqxtamati Dios y kintatlatapatsayan 
para kalaqpute'ekal yu ox chivinti yu 
lIhichiviniy Cristo. Ikmalaqachau para 
kataxaqalan para apalay ox kaval milha- 
kapu'atk!an. 3 Ex jantu matichun lay 
katamamakaunin milhakapu'atik!an por 
yu jamaganlgajnati. Klatstayatlikcha ni 
kintapaxtoqniyan jamaqganlqajnati. 
4 Tejkan ancha xaklat'avilanau va xakla- 
junau ni ka'alina!' taun maganlgajnati. 
K!atslayatlikcha ni va chuncha val. 
5 Ayaj xaklalaq'uxa!anau va tus jantucha 
lay kaktayanil, va klamalagachaniu ni 
Timoteo para kajk'atsal tas junitacha 
milhakapu'atik'an. Xaktalhananau incha 
katamakanun ni aqmoqxnu', ex vali'iy 
kaval kilhitapatsk'an kun uxiknank'an. 

6 Pero chavaycha va chinchogol ni 
Timoteo. Lhimil taun ox chivinti va 
kintajunan va la ox alint'at'ik por milha- 
kapu'atk!an ali mijapaxkantik'an. Vachu 
kintajunan va kilapastak!au kijnank'an y 
ayaj kilalaqts'inputunau vachu va chun 
tacha kijnank'an klalaqts'inputunau ni 
uxiknank'an. 7 XIhiyucha, ket'alagaunin, 
mas va lhita'aycha iktapasayau y ikma- 
ganlgajnanau, va oxamaktaun ijkuu 
tejkan ijk!atsau ni ox milhakapu'atk'an. 
8 Chavaycha klhi'achantajuyau ni ox 
t'laylhip'int'at'ik kun ni kiJalhachimo'o- 
nuk'an Dios. 9 Va ikxtaqniyau lhimalaq- 
puchuncha ni Dios por uxiknan y ayaj 
klalhitachantajuyau tejkan iksk'inau 
Dios. 10 Mas va puts!is mas va tunkuj, va 
iksk'inau Dios para lay kaklalaqts'in- 
chogoo y kakla'aqtayjuu yu vananaj 

ts'angay la milhakapu'atk'an. 

11 Chavaycha va iknaunau kinta'agtayjun 
ni kimPay Diosk'an ali kiJalhachimo'onu- 
klan Jesucristo para kaklalaq'anchoqoo. 

12 Vachu iksk'inau ni Jalhachimo'onu para 
apalay ox kalap'axk!at!ik y vachu ox 
k!alakp'axk'at'ik tachun ni lapanakni, 
vachu va chun tacha kijnank!an klapa- 
xkayau. 13 Ex chuncha lay kat!layanit'ik y 
la melhanutk'an, jantu ka'alil tutuchun 
laqtaqal. Chuncha katalaqa'iyan kimPay 
Diosk!an tejkan kaminchogoya' ni kiJalha- 
chimo'onuk'an Jesucristo kun tachun 


ixlapanakni. 
4 1 Chavay, ket'alagaunin, klalhijunau 
y klatapayniniyau por kiJalhachi- 
mo'onuk'an Jesús ni kat'itukxunt'ayat'ik 
tacha klamasuniu. Magsk'iniy kat'i'ukxun- 
tlayat'ik tacha kalhipa'inil ni Dios. 
Chuncha kat'aylhip'int'ik tacha t'itukxuya- 
nant'ik pero chavay apalay ox k'amak'a- 
t'ik. 2 Klatslayat'ik yu klalhijuniu la ixta- 
ga'uti ni kiJalhachimo'onuk'an Jesús. 
3 Dios najun ni kat!at'itukxunt'ayat'ik 
tacha paxtoqniy ixlapanakni Dios. Jantu 
kat!atlamat'ik matichun yu jantu minavin- 
klan. 4 Klamisp'at'ik tacha maqsk'iniy 
k!alhitstuk'u mixanati para ixnavin Dios 
k!a'unt'ik y ox kat'o'oyat'ik. 5 Jantu vali'iy 
k'amak'at'ik yu mak'ap'ut'unat'ik la mila- 
katunajk!an tacha tamakay yu jantu tami- 
spay Dios. 6 Ex chuncha jantu matichun 
kamakanumaxtunil yu ixnavin ixlaqaj. Ni 
kiJalhachimo'onuk'an kalagmamaganlgaj- 
nivaya' yu chuncha talay. Va chuncha 
klalhixaqalau y chuncha klalhichimo'oo. 
7 Ni Dios jantu kintajunta'in para kalak- 
tu'unuu, va kintajunta'in ni katitukxun- 
tayau tacha paxtoqniy ixlapanakni. 8 Yu 
akch'intamay ni aniy chivinti yucha jantu 
lapanaki akch'intamay. Yucha akch'in- 
tamay Dios yu kintaxtaqnin ni Espíritu 
Santo. 

2 Jantu magsk'iniy klatstoqniyau para 
k!alap'axk'at'ik mint'alagaunink'an. Ni 
Dios yucha tamalanin para k'alap'axk'a- 
t'ik. 10 Lagsaval ayaj jap'axk'ayat!ik 
tachun mint'alaqaunink'an yu xalakat'un 


Ni putsuku yu lhipa'iniy Dios 


Macedonia. Pero klalhitapayniyau ni 
apalay kap'axk'anant!'ik. 11 Oxamaktaun 
k'alat'at'aulat'ik, klamak'at'ik milhitapa- 
tsak'an yu tapaxtoqniyan, k!at!lap'atsta- 
t'ik la mimakak'an tacha yu klajuntau. 
12 Ex chuncha katato'oyayan yu jantu 
talhakapu'an y jantu tuluchun 
katatslanganiyan. 


Kaminchoqgoya' ni Jesucristo 


13 Ket'alaqaunin, va iknaunau kak'a- 
ts'at'ik tisuncha tatapasay yu jantucha 
katakujlhi para jantu kama'aninint'ik 
tacha lapanakni yu jantu tu'tuchun 
tapakxan'iy. 14 Va lhakapu'anau ni 
Jesús va nil y kujchoqol. Vachu va chun 
lhakapu'anau ni Dios kalaklhimina' 
tachun yu tanitacha yu ixtalhakapu'an 
Jesús. 15 XIhiyucha klajunau yu naul ni 
kiJalhachimo'onuk'an. Ni kijnank!an yu 
vananaj tlaunau tejkan kaminchogoya' 
ni Jesús jantu kap'ulayau kun yu tani- 
tacha. 16 Ni kiJalhachimo'onuk'an 
kaminanta lakt!iyan, kamat!asanana' y 
yu xa'ukxtin ixmayulnin la p'as kachi- 
vina! y kasqolkana! isqol Dios. Ex 
chuncha p'unaj yu tanitacha yu talhaka- 
pu'al ni Cristo yu'uncha katakuj'elaya!. 
17 Ex kijnank'an yu vananaj kujtau 
vachu kalha'ankanau ch'antaun kun 
yu'uncha laka taputs'i. Ex chuncha 
kapaxto!au ni kiJalhachimo'onuk'an 
laktliyan. Ex mas va tavanancha kat!a!a- 
linau ni kiJalhachimo'onuk'an. 18 XIhi- 
yucha kalamalak'a'ulat'ik kun yu aniy 
chivinti. 

1 Jantu magsk'iniy kaklatstoqniu 
5 tavanancha chuncha katapasaya' u 
tas kunacha. 2 Ox k'ats'ayat'ikcha ni 
jantu lhik'atsan tavanancha kamina! ni 
kiJalhachimo'onuk'an. Ni anchanu 
julchan vachu va tacha qayntaun alha- 
vana! yu min laka puts'isni. 3 Tejkan 
tanajun ni lapanakni: “Oxamaktaun 
juntau, jantu tu'uchun ka'alina"”, 
exnicha kalakt'ilhiokana'. Va kuna! 
vachu va tacha tejkan qayntaun xanati 
yu maglaqavananputun. Jantucha ka'a- 
lina to'oxtaycha katapuqoslhi. 4 Pero 
uxiknank'an, ket'alaqaunin, jantucha 

t'i'ukxuyanant'ik ta'an puts'ista. Tejkan 
kamina' ni anchanu julchan jantu vak 
kak'ats'anapitik tacha kamil qayntaun 
alhavana'. > Uziknank'an va tacha alint'a- 
t'ik laka jatunkunu' va por mala'asiyat'ik 
ixchivinti Dios. Jantu kajuu tacha yu 
ta'ukxuyanal laka puts'isni yu jantu talha- 
kapu'an ni Dios. 6 Klhiyucha jantu 
magsk'iniy kaltatau la kijatapastak'atk'an 
tacha yu jantu talhakapu'an. Magsk'iniy 
kakujvi y ox kalakpastaknau tacha yu laga 
agstunkuj lapanakni. 7 Yu jantu talhaka- 
pu'an Dios va tacha ni lapanakni yu 
taltatay laka puts'isni. Jantu tak!atsay 
suncha katapasaya'. Vachu va tacha lapa- 
nakni yu tata'ap!ay laka puts'isni. Jantu 
tak!atsay yu tamakay. 8 Pero kijnank!'an va 
alintau laka jatunkunu'. Xlhiyucha 
magsk'iniy ox kalakpastaknau tacha yu 
laga agstunkuj lapanakni. Ox kapaxkanau 
y ox kalhakapu'au ni Dios, va tacha 
ka'ulau kilagch'itk'an yu tsasnati para 
jantu lay kat!alkau. Vachu maqsk'iniy ox 
kapakxan'iu kalaqtaxtuu, va tacha k'aq- 
tanuu tsasnati para jantu lay kat'alkau. 

9 Ni Dios jantu najun kamaqanlqajnau la 
ixlhilukuj, va najun katalaqtaxtuu por yu 
makal ni Jalhachimo'onu Jesucristo. 

10 Yucha nil por kijnank'an para kat'atau- 
ltacha'au kun yucha tejkan kamincho- 
goya', mas va kakujvi u mas va kaniu. 

11 Ex chuncha kun yu aniy chivinti kala- 
mak'uvilat'ik y klalama'ayajnit'ik la 
milhakapu'atk'an vachu va tacha t'auna- 
t'ik makanan. 


Ni Pablo jaxaqalay ixlapanakni Dios 


12 Ket'alaqaunin, klatapayniniyau 
kalakt'o'oyat'ik yu ayaj tatapatsay kun 
uxiknan. Talhijunan tacha najun ni Jalha- 
chimo'onu Jesús y taxtaqniyan jatapasta- 
k'ati. 13 Va ox kalakt'o'oyat'ik y kalakp'a- 
xk'at!ik por ni lhitapatsa yu tamakaniyan. 
Laqa laj'oxi ka'alint'ik. 14 Ket'alaqaunin, 
vachu klalhijunau k'alagxt'aqnit'ik 


jatapastak'ati yu jantu tatapatsay, 
k!alakma'ayajnit'ik yu tatalhanan, 
kalaq'aqt!ay'ut'ik yu tatstanganiy 
tap'asta la ixjatsukuntik'an y kama'an- 
t'aulnit'ik tachun ni lapanakni. 15 K'alhi- 
stlajk'ant'ik. Jantu tutuchun k'amak'ani- 
ch'o!ot'ik yu tamakaniyan yu jantu 
laj'oxi. K!alamak'ani'alhit'ik yu laj'oxi 
siya uxiknan y vachu kun tachun yu 
alati lapanakni. 16 Ka!ach'an'alhit'ik. 
17 Kask'in'alhit'ik ni Dios. 18 Mas va 
tisuncha yu tapasaycha kaxt'aqnit'ik 
lhimalagpuchuncha ni Dios. Chuncha 
najun Dios kamak'at'ik va por ixnavin 
Cristo Jesús unt'at'ik. 19 Jantu kalak- 
tlanch'anit'ik ixlhitapatsa ni Espíritu 
Santo. 20 Jantu kalakt'anch'anit'ik 
tejkan laqpute'ekan ixchivinti Dios. 

21 K!ap'uxk'aulagts'int'ik tachun ni 
chivinti, incha laqsaval ex ox k'ala'a'i- 
t'ik. 22 Jantu k'at'anut'ik tutuchun yu 
jantu ox kaval. 

23 Ni Dios yu lakma'oxamaktamiy 
lapanakni va yucha katamakanin 
ixnavin tachun metsukuntik'an. Va 
najun kat'a'aynts'at'ik y jantu ka'alil 
tu'uchun laqtaqal la metsukuntik'an ali 
milhitsukunuk'an ali milakatunajk!an 
tejkan kamina! kiJalhachimo'onuk'an 
Jesucristo. 24 Dios yu tajunta'itan yucha 
lay lhakapu'anikan, si makay tacha yu 
najun. 


Ni Pablo jalakmastak'achoqoy 


25 Ketlalagaunin, kask'init'ik Dios 
para kinta'aqtayjun. 

26 Kalakmast'ak'at'ik tachun yu 
talhakapu'an kun taun jakiltastuknuti 
tacha paxtoqniy yu ixnavin Dios. 

27 Kit'in klalhijunau kun ixtap'asta 
kiJalhachimo'onuk'an ni k'alaqp'ut'e'e- 
nit'ik ni aniy karta tachun yu alati 
ket'alaqaunink'an. 

28 Katamapaynin ni kiJalhachimo'o- 
nuk'an Jesucristo. Va chuncha kaval. 


Yu Xa'aqxt'iyunu' Karta yu Jalagts'ognil Pablo 
Ixlapanakni Dios yu Tavilanal Tesalónica 


Ni Pablo jalakmastak'ay ixlapanakni Dios 
yu tavilanal Tesalónica 


1 Yu kijnank'an, Pablo ali Silvano ali 

Timoteo, aniy klatstoqniyau taun 
chivinti uxiknan yu oqxlagtaun ixlapa- 
nakni unt'at'ik yu kimPay Diosk'an kun 
kiJalhachimo'onuk'an Jesucristo laka 
putaulan Tesalónica. 2 Katamapayanin y 
oxamaktaun katamakan kimPay Diosk'an 
ali kiJalhachimo'onuk'an Jesucristo. 


Ni Dios kalakmuk'aniya' 
ixmaqganlgajnatk'an ni 
lapanakni yu tapaxtoqniy 


3 Ketlalaqaunin, maqsk'iniy kakxtaq- 
ni'alhiu Ihimalagpuchuncha ni Dios por 
uxiknank'an. Va ay!an milhakapu'atk'an 
y vachu apalay ox lap'axk'ayat!ik minta- 
chunk'an. 4 Kijnank'an klalhichivinanau 
uxiknank'an mas va to'oxtaycha tataq- 
xto'a yu talhakapu'an Dios. Ox tlayaniya- 
t'ik y ox Ihak'ap'up'inat'ik mas tamama- 
ganlgajnivayan alati lapanakni y mas va 
la Ihita'ay metsukuntik'an. 

5 Chuncha ox kintamasuniyan ni Dios 
ox jalakpuxkaulaqts'inin ni lapanakni yu 
tamakay. Yucha tamakayan para katapa- 
xtoqnin k'atlanut'ik talan lhachimo'onun, 
va por yucha ma'anl'ajnanat'ik. 

6 Vachu najun tapaxtoqniy kalaq- 
xtaqnil ixmaqanlgajnatk'an yu tamama- 
qanlqajnivayan. 7 Yu kijnank'an yu 
maganlgajnantau va kintaxtaqniyan taun 
jastaknati para oxamaktaun ka'aliu. 
Chuncha kuna! tejkan katasuya' lakt'iyan 
kiJalhachimo'onuk'an Jesucristo kun yu 
laqp'aysnin ixmayulnin. 8 Katasuya' kun 
ay jikmi y kalakmuk'aniya' ixmaqanlqaj- 
natk'an por ixlagtagalk'an yu jantu kata- 
mispal ni Dios y jantu kataqalasmaklhi ni 
ox chivinti yu lhichiviniy kiJalhachimo'o- 
nuk'an Jesús. 9 Kalakmuk'aniya' 


ixmaganlgajnatik'an yu kamami'onil ixja- 
tsukuntik'an mas va tavanancha. 
Chuncha jantu agtaun katat!a'alina! ni 
Jalhachimo'onu yu ayaj ox, yu lhit'ajun 
tachun tap'asta. 10 Ni anchanu julchan 
tejkan kamina! kiJalhachimo'onuk'an va 
ay katamakaya! tachun ixlapanakni, kata- 
to'oyaya! tachun yu talhakapu'an. Vachu 
ancha ka'alinapitik ni uxiknank'an por 
lhak'ap'up'int'ik yu klalaqpute'eniu. 

11 Xlhiyucha klalhitapayni'alhiyau ni 
Dios por uxiknan para kat'ilukxunt!aya- 
t'ik tacha tapaxtoqniy ixlapanakni yu 
lakjunta'iy. Vachu ksk!inau Dios para 
kataxtaqnin ixtap'asta. Ex lay kamak'at'ik 
ni laj'oxi yu mak'ap'uttunat'ik por lhak'a- 
p'up'inat'ik. 12 Ex chuncha por metsu- 
kuntik'an kato'oyakana! ixtaqa'uti kiJa- 
lhachimo'onuk'an Jesucristo. Vachu 
yucha kamakaya! para k'at!o'oyak'ant'ik. 
Laj'oxi tamapayniyan kiDiosk!an ali kiJa- 
lhachimo'onuk'an Jesucristo. 

Tejkan kamina' yu maqtaqalhini lapanaki 
2 1 Chavaycha, ket'alagaunin, va 
iknajun kak'ats'at'ik tas kuna! tejkan 

kaminchogoya' kiJalhachimo'onuk'an 
Jesucristo y kat'ataqxto'au. Klatapayni- 
niyau, ket'alaqaunin, 2 ni jantu kat'alha- 
nant'ik y jantu kama'aninint'ik mas lati 
tanajun tapasatacha ni julchan tejkan 
ixmil ni kiJalhachimo'onuk'an. Ka va lay 
gayntaun najun ni chuncha najun ni 
Espíritu, ka va lay najun ni chuncha 
laqpute'ekan, ka va lay tanajun ni 
chuncha iknajuu kijnank!an laka karta. 

3 Pero jantu matichun katamakanun. 
P'unaj maqsk'iniy kachil ni julchan 
tejkan kata'akch'intamaya' ixchivinti 
Dios y katasuya! yu magtagalhini lapa- 
naki. Ni yucha kalakt'ilhikana' ixjatsu- 
kunti. 4 Kalakxkay!oya' tachun yu 
mispakan tacha Dios y tachun yu 

toloyakan. Yucha kataula' la ixchaqa! Dios 
y kanauna' ni yucha va Dios junita. 

5 ¿Jantu p'astlak!at'ik tejkan kitlin 
xaklat'avilanau y chuncha klalaqpu- 
te'eniu? 6 Uxiknank!an misp'ayat'ik yu 
jantuka! makajun para katasul ni anchanu 
magtagalhini lapanaki. Jantu katasuya! tus 
tejkan kachilcha ixjulchan tejkan 
paxtoqniy katasul. 7 Chavaycha mas jantu 
mispakan, tlajun tapatsan yu talagalhin. 
Pero alin taun tap'asta yu laktanchaniy yu 
ay talaqalhin. Pero kamina! julchan kata- 
xtuya! yu ox tap'asta, ex chuncha ka'alina 
yu ay laqtaqal. 8 Ex chuncha katasuya! yu 
ay magtagalhini' lapanaki. Pero ni Jalha- 
chimo'onu Jesús kamagniya' kun ix'un y 
kalakt'ilhiloya! por yu qalp'as ixmaklku 
tejkan kaminchogoya'. 9 Katasuya' ni 
anchanu magtagalhini lapanaki por ixlhi- 
tapatsa ni Satanás. Kalhitsukuya' ay 
tap!asta y kamasuya! laj'ay axtoqnu' yu 
makanunun. 10 Chuncha por ixlaqtaqal ni 
anchanu lapanaki va kalakmakanuya' ni 
lapanakni yu katalakt'ilhiya', va por jantu 
kata'achanil yu lagsaval y xlhiyucha jantu 
lay katalaqtaxtul. 11 XIhiyucha ni Dios 
makay para kalakmakanukal para katalha- 
kapu'al yu jantu lagsaval. 12 Ex chuncha 
kalakmuk'anikana' ixlaqtagalk'an tachun 
yu jantu katalhakapu'al yu lagsaval y 
vachu yu ayaj tamaqamay talagalhin. 


Ni Dios talaksaktan para k'alaqt'axt'ut'ik 


13 Pero uxiknank'an, ket'alaqaunin, yu 
Dios tapaxkayan. Kijnank'an magsk'iniy 
kakxtaqni'alhiu Ihimalagpuchuncha ni Dios. 
Yucha p'unaj talaksaktan para k'alaqt'a- 
xt'ut'ik. Chuncha val por ixlhitapatsa ni 
Espíritu Santo la metsukuntik'an para ixla- 
panakni Dios k'a'unt'ik, vachu por lhak'a- 
p'up'int'ik yu lagsaval. 14 Ni Dios tajun- 
talin por yu ox chivinti yu klalaqpute'eniu 
para ay katamakan kun kiJalhachimo'onu- 
klan Jesucristo. 15 Xlhiyucha, ket!ala- 
qaunin, ox kat!aylhip'int'ik y jantu 
kak'aukt'ik yu lanit'ik, mas yu klamasu- 
nitau la milaka'ukxpuk'an u mas va laka 
karta. 16 Kintapaxkayan kiJalhachimo'o- 
nuk!an Jesucristo ali kimPay Diosk!an. 
Mas va tavanancha kintamalaka'ulayan y 


kintamakaniyan yu laj'oxi para lay 
kapakxan'iu yu ka'alina!. 17 Iksk'inau ni 
Dios para katamalaka'ulan y katama'a- 
yajnin para vas kach'ivinint!ik y vachu' 
kamak'at'ik yu laj'ozi. 


K'at'ap'ayninit'ik Dios para 
kamispakal ixchivinti 


1 Chavaycha, ket'alagaunin, k'at!a- 
3 p'ayninit'ik Dios por kijnank'an 
para ts'alaj kaputauk'al ixchivinti ni 
Jalhachimo'onu Jesús y para ox kala- 
qa'ikal tacha uxiknan la'a'it'ik. 2 Vachu 
k!atlap'ayninit'ik ni Dios para ox kaklaq- 
xajcha'au la ixtamakak'an yu talak- 
tu'unun lapanakni yu jantu vas 
tamakay. Jantu tachun talhakapu'an. 
3 Pero ni Jalhachimo'onu Jesús yucha 
lay lhakapu'anikan. Yucha katama'ayaj- 
niyan y katalhistak'an para jantu kata- 
makanin yu jantu laj'oxi. 4 Kintamak'a- 
tsaniyan ni Jalhachimo'onu ni ox mak'a- 
yat!ik yu klalhijunau y kat!aylhip'inapitik 
makanan. > Ni Jalhachimo'onu kata- 
xtaqnin la melhanutk'an ixjapaxkanti ni 
Dios y kamakal para ox kama'ant'aqni- 
t'ik tacha magantaqnil ni Cristo. 


Jantu malhaqnin k'a'unt'ik 


6 Ket'alaqaunin, klalhijunau la ixta- 
ga'uti ni Jesucristo ni jantu kat'at'i'uk- 
xunt'ayat'ik milagajk'an yu malhaqnin 
yu jantu tamakaputun tacha klama- 
suniu. 7 Klatstayat!ik ni magsk'iniy kila- 
laqts'i'iu yu xakmakayau tejkan xakvi- 
lanau kun uxiknan. Ox xaktapatsayau. 
8 Jantu agtaun vali'iy kajktuniu ixvayt- 
klan matichun lapanaki. Va la p'as 
xaktapatsayau mas tunkuj mas ts'isni 
para jantu klalhimaqanchapuu zata'ayu' 
uxiknan. 9 Mas ixkintapaxtoqniyan 
kaklask'iniu vayti jantu chuncha 
kakmakau va para kilalaqts'i'iu tacha 
kijnank'an y vachu chun kat'i'unt'aya- 
t'ik. 10 Tejkan xaklat'avilanau, klalaqpu- 
te'eniu yu inchine: Yu jantu tapatsa- 
putun, yucha jantu maqsk'iniy kavayl. 

11 Chavay ijqasmakvi va lati kun 
uxiknan jantu talakanajun lhitapatsa 
pero talakanajun katatanul ta'an jantu 


2 TESALONICENSES 


328 





jamagsk'inikan. 12 Ni yu'uncha klaklhi- 
junau la ixtaqa'uti ni Jalhachimo'onu 
Jesucristo ni oxamaktaun katatapatsal 
para ka'alil ixvaytk!an yu kata'ul. 

13 Uxiknan, ket'alaqaunin, jantu aqtaun 
katachaanin k'amak'at'ik yu laj'oxi. 

14 Incha matichun jantu makaputun 
tacha yu aniy klatstoqniyau ex k!amak!a- 
t'ik kuenta y jantu kat'at'itukxunt!ayat'ik, 
para chuncha kamaxanal. 15 Pero jantu 
kalagts'int'ik tacha t'alaxkaya' kaval. 
K!alaxa'alat'ik tacha t'alagajun para 
jantucha chun kalal. 


Ni Pablo lakmastak'achoqoy 


16 Va si oxamaktaun katamakan ni 
Jalhachimo'onu mas va tisuncha yu 
katapasayacha. Va tat'a'alintan ni Jalha- 
chimo'onu' mintachunk'an. 

17 Chavaycha kit'in Pablo klats'oqniyau 
la kimaka! taun jamastak'anti. Va 
chuncha ikmakay tachun kinkartas yu 
klaqmalagachay, chuncha ikts!oqnun. 

18 Katamapaynin mintachunk'an ni kiJa- 
lhachimo'onuk'an Jesucristo. Chuncha 
kavalcha. 


Yu Kap'unaj Karta yu Ts'ognil Pablo ni 
Timoteo 


Ni Pablo mastak'ay yu Timoteo 


1 Kit'in kPablo, ixtamalagachan 

Jesucristo kunita va por chuncha 
kilhijunil Dios kiJamalagtaztunu' y vachu 
Cristo Jesús yu pakxan'iyau. 2 Aniy 
iktstoqniyan uxint'i, Timoteo, yu tacha 
mero kes'atla unt!i tejkan lhak!ap'up'i 
ixchivinti Dios. Kamapaynin y kapaxkan 
y oxamaktaun kamakan kimPay Diosk'an 
kun Cristo Jesús kiJalhachimo'onuk'an. 


Jantu kaxt'aqt'i lakatin ni kamasukal 
aputaun lhakapu'ati 


3 Klhijunin tejkan xajk!lanta Mace- 
donia va kat'a'ul laka putaulan Éfeso 
para k'alaklhi'un lati lapanakni jantucha 
katamasul aputaun jatapastak'ati yu 
jantu laqsaval kaval. 4 Vachu jantu kata- 
makal kuenta yu kuentos y vali'iy 
chivinti yu lhichiviniy yu tatapasal ixpa- 
yank'an la maqancha. Va yucha talalhi- 
kiltsak'astuk'a ni lapanakni. Jantu 
kinta'aqtayjuyan para lay kamakau ixlhi- 
tapatsa Dios yu lay makakan vamun 
incha kalhak'ap'up'i. > Va chuncha klhi- 
junin para katalapaxkal ni lapanakni. 
Chuncha lay talapazkay tejkan jantu 
ka'alil talagalhin la ixjalhanutk'an, tejkan 
ox tak!atsay ni jantu katalhitsukul 
lagtagal, tejkan lagsaval talhakapu'an. 

6 Lati yu jantu vas tataylha!an tama- 
qamay katalhilakchivinil yu jantu aqtay- 
junun. 7 Tamalanininputun ixlhachi- 
mo'onk'an ni israelitas pero jantu tamala- 
gasiy tisuncha tachiviniy mas va tala- 
ninin tak'atsan. 

8 Klatsayau yu lhachimo'on yucha la 
ox incha kalhimap'ats'at'i tacha 
paxtoqniy. 9 K!latsayau ni Ihachimo'on 
jantu para yu laj'oxin kaval, va para yu 
jantu ox tamakay ali yu talaktu'unun, 
para yu jantu tato!oyay Dios ali yu 


tamagtagalhinin, para yu jantu tatapa- 
tsaniy Dios ali yu jantu tato!loyay kilhaka- 
pu'atk'an, para yu tamaqniy ixpayk!an 
kun ixnatik!an, para yu jamaqninin, 

10 para yu tatlatamay lapanakni yu jantu 
ixnavin kaval, para yu talach'apay 
jo'akna tacha xanati kaval, para yu ta'a- 
lhaust'ay lapanakni, para yu jamaka- 
nunun, y para yu tanajun va lagsaval 
pero talaklkanan. Ni Ihachimo'on vachu 
va para jantu kamalanikal chivinti yu 
kalaktanchal yu vas lhichiviniy Dios. 

11 Chuncha paxtoqniy kun yu ox chivinti 
yu masuy ix!layaxtu Dios yu ay junita. Va 
yucha kilak'ulal para kaklaqpute'el. 


Ni Pablo xtaqniy lhimalaqpuchuncha 
por ixjamapayninti Dios 


12 Ikxtaqniy lhimalaqpuchuncha ni 
kiJalhachimo'onuk'an Jesucristo yu 
kixtaqnita tap'asta. Yucha kilhi'aynlhi, va 
kilak'ulal para kaktapatsanil. 13 Chuncha 
kimakata mas magancha jantu ox xaklhi- 
chiviniy. Va xaklhimaqchapuy, xaklak- 
tu'uy. Pero jantuka! xaklhakapu'an y 
jantu xajk!latsay yu xakmakay xlhiyucha 
kimapaynil. 14 Va ayaj kimapaynil kiJa- 
lhachimo'onuk'an para kaklhakapu'al y 
kaklhitsukul ixjapaxkanti ni Jesucristo. 

15 Va lagsaval y maqsk'iniy kalhaka- 
pu'ankal ni inchine chivinti, ni yu Cristo 
Jesús kilachil lakamunukpa' para kalaq- 
malagtaxtul yu tamagtagalhinin. Kun 
tachun yu tamagtagalhinin kit'in yu 
palay ay xajkunita. 16 Xlhiyucha kima- 
paynil. Chuncha tejkan kimalaqtaxtul 
kit'in, ni yucha apalay masul ni Cristo 
Jesús va ayaj jalaqmagantaulniy ni lapa- 
nakni. Chuncha kalakmasunikal yu ixta- 
lhakapu'uxa'an yucha, para katalhitsukul 
ni jatsukunti yu jantu agtaun kami'oya!. 
17 Va kato'oyakal ni ay Jalhachimo'onu' 
y ay kamakakal mas va tavanancha, jantu 

agtaun katamaktal. Yucha si kalhachi- 
mo'onuna', jantu agtaun kaniya', jantu 
laqts'inkan, vamun yu! Dios junita y ay 
jatapastak'ati Ihittajun. Va chuncha 
kavalcha. 

18 Timoteo, kes'at'a k'at'i, ikxtaqniyan 
aniy lhitapatsa para ox katayanin tacha 
gayntaun tropa yu tanun laka lhilukuj. 
Vachu va tacha uxint'i talhichivinin tejkan 
talaqpute'el ixchivinti Dios. 19 Kat'ayanin 
kun milhakapu'ati y kak'ats'a ni jantu 
ka'alil milagtagal. Lati jantu chun tapa- 
staklhi y tamagats'angal ixlhakapu'atk'an 
vachu va tacha ts'anqay lagataun barco 
tejkan tagalhiy. 20 Chuncha tatapasal ni 
Himeneo ali Alejandro yu jantu ox ixtalhi- 
chiviniy Dios. Klakmakaul kun ni Satanás 
para katalanil ni jantucha chuncha 
katataylha'al. 


Katask'il Dios yu talhakapu'an 


1 Ptunaj klhinajun ni katat'achivinil 

Dios yu talhakapu'an y va katalhita- 
paynil y katask'inil Dios por tachun ni 
lapanakni y kataxtaqnil Ihimalaqpu- 
chuncha. 2 Va katatapayninil Dios por 
lhachimo'onun ali tachun yu laj'ay lapa- 
nakni para chuncha oxamaktaun kaval 
ketsukuntik'an para lay kato!'oyau ni Dios 
y lay kati'ukxuntayau tacha lapanakni yu 
ox toloyakan. 3 Va la ox tejkan chuncha 
tapayniniyau y chuncha lhipa'iniy ni Dios 
kiJamalaqtaxtunuk'an. 4 Yucha najun 
katalaqtaxtul tachun ni lapanakni y kata- 
mispal yu mero lagsaval. 5 Va alin taun 
Dios. Ni Jesucristo val lapanaki y yucha 
tan'ajvil para ox katalalaqts'inchogol ni 
Dios kun ni lapanakni. 6 Yucha x'aman 
xtaqkal para kamaqnikal para lay katalaq- 
taxtul tachun ni lapanakni. Chuncha 
tapasal y laqpute'ekal tejkan paxtoqnil. 
7 Va yucha klak'ulakanta para klaqpute'el 
tacha ixtamalagachan Jesús, va lagsaval 
yu knajun, jantu ikmakanunun. Klak'ula- 
kanta ni kaklakmalanil yu jantu israelitas 
kataval para katalhakapu'al y katamispal 
yu lagsaval. 

8 Va iknajun mas va to'oxtaycha kaval 

katatapaynil ni lapanakni y katamagstal 
ixmakak!an jantu kun laqtaqal nisin jantu 


katalatalqaunil tejkan task'in Dios. 

2 Vachu yu xanatin maqsk'iniy katalaka- 
tayal kun laqch'iti jantu va para ay kata- 
k!atsal. Jantu maqsk'iniy ayaj ox kata- 
la'oxil ix'ajik'an y jantu maqsk'iniy 
kata'ulal oro nisin yu laqspututu chiyux 
yu laqlhuu xtapal, nisin lagch'iti yu 
laqlhuu ixtapal kaval. 10 Yu maqsk'iniy 
va katamakal yu laj'oxi lhitapatsa tacha 
yu paxtoqniy katamakal xanatin yu ayaj 
tatoloyay Dios. 11 Yu xanatin va 
magsk'iniy saq katama'al la ixjatapasta- 
k!atk'an yu talaniy y katalaga'il yu talhi- 
najun ixapayk!an. 12 Kit'in jantu klaq- 
xtaqniy lakatin para katamalaninil ta'an 
la alin lapanakni vachu jantu para kata- 
Ihichimo'ol ixapayk'an. Va maqgsk'iniy 
sag kataval. 13 Yu p'unaj makakal va 
Adán ex astan yu Eva. 14 Yu Adán jantu 
kamakanukal, va makanukal yu xanati, 
ex chuncha alil ni talaqalhin. 15 Pero ni 
xanati tejkan lhitsukuy sas'at!a kalaqta- 
xtuya! incha makay ni lhitapatsa yu 
paxtoqniy. Kalaqtaxtuya' incha 
taylha'an lIhakapu'an y japaxkanan y 
incha tilukxuntayay tacha paxtoqniy 
ixlapanaki Dios kun ox jatapastak!'ati. 


Tacha maqsk'iniy kataval ni lapanakni 
yu jalaklhistak'a yu talhakapu'an 
3 1 Yu inchine va lagsaval, yu laklhi- 
stakputun yu talhakapu'an, yucha 
ox lhitapatsa yu makaputun. 2 XIhi- 
yucha yu kalaklhistakya! yu talhaka- 
pu'an yucha magsk'iniy kaval yu jantu 
lay muk'anikan laqtaqal. Vamun qayn- 
taun xanati kalhitsukul, ox yu kalhi- 
stakkal la ixjatsukunti, ox kalakpa- 
staknal, kato'oyakal, ox kalaqlaga'il 
lapanakni la ixchaga' y ox jamalanini' 
kaval. 3 Jantu magsk'iniy kata'ap'al, 
jantu kalakasamanal, va qal'ox kaval. 
Vachu jantu kapastaklhi tacha lay kama- 
kanuxtul tumin. Magsk'iniy ox jamapay- 
nini lapanaki kaval y jantu kalakxkaul 
lhilukuj. 4 Ts'anqay ox kalhachimo'onul 
ixpulakna la ixchaga' y kalakmakal ni 
ox kataqasmaknal yu sas'at'an y ox 


katato'oyanal. 5 Incha jantu laniy 
lhachimo'on la ixpulakna la ixchaqa', 

¿tas laycha kapulhistak'a! ixlapanakni 
Dios? 6 Ts'anqay kaval lapanaki yu 
magancha lhakapu'an para jantu ay lapa- 
naki kak'atsal. Ex jantu chuncha kamuk'a- 
nikal lagtaqal tacha muk'anikal ni xa'uk- 
xtin aqmogxnu. 7 Vachu tstangay ox kata- 
to'oyal yu jantu talhakapu'an para jantu 
kamakal yu jantu ox lagts'inkan para jantu 
katsukul tamakauna' la isqapa ni 
agmogznu'. 


Tacha magsk'iniy kataval 
yu ta'agtayjunun 


8 Vachu yu agtayjunin ts'angay kataval 
jato'oyanan lapanakni y jantu t'uy ukxpu' 
katamakal. Vachu! jantu ta'ap'an kataval y 
jantu katamakanuxtul tumin. 9 Vachu! ox 
kataylha'al yu chavay kintamasunincha 
Dios yu lhakapu'anau. Magsk'iniy ox kata- 
k!atsal ni jantu katalhitsukul laqtagal. 

10 Magsk'iniy kalaqts'intanu'elakal. Ex 
chuncha incha jantu katalhitsukul tu'u- 
chun lagtagal lay kataval tacha aqtay- 
junin. 11 Vachu ni xanatin ts'angay kataval 
jato'oyanan y jantu katalaklkanal y ox 
kalaklhistakkal la ixjatsukuntik'an, y 
kalakmispakal ox tatapatsay mas va tichi- 
chuncha lhitapatsa. 12 Yu aqtayjunin 
kataval va katalhitsukul qayntamin ixana- 
tik'an y ox katalhichimo'ol sas'attank'an la 
ixchaqak'an. 13 Yu ox tatapatsay tacha 
agtayjunin, yu'uncha apalay ox lakto'o- 
yakan. Chuncha jantucha tatalhanajlhichi- 
viniy tacha talhakapu'an ni Cristo Jesús. 


Mas jantu ixmispakan, va la 
ay yu makata ni Dios 


14 Ikpakxan niman kaklaq'antacha'an 
pero chavaycha iktstoqniyan. 15 Ex 
chuncha incha kaktaqmagaya!, kak'ats'a- 
ye'e tas laycha k'ap'uti'ukxunt'ay kun ixla- 
panakni ni Dios yu laqsaval kujta. Va por 
yu'uncha jantu lay mi'ojoy ni chivinti yu 
laqsaval, vachu va tacha aqataun chaqa' 
yu jantu lay mi'ojoy por yu ox xaputayan. 
16 Jantu va t'uy chivinti kaval. Mas jantu 
ixmispakan, la ay yu makata ni Dios para 
kato'oyakal: 

Tasul tacha qayntaun lapanaki. 
Ni Espíritu Santo la ay makal. 


Ixmayulnin Dios talaqts'il. 
Va laqpute'ekal ta'akchun 
putaulanaxna, 
va lhi'aynkal aniy lakamunukpa', 
va laqa'ikal lakt'iyan. 
Yu katamakauntijlaya' ixlhakapu'atk'an 
4 1 Yu Espíritu Santo va vas najun ni 
tejkan va laycha kami'ol ni laka- 
munukpa' lati lapanakni katamakauntij- 
laya! ixlhakapu'atk'an. Kataqalasmat'a! 
jalakmakanunun espíritus kun yu 
tamasuy ni aqmoqxnun. 2 Kataqalasma- 
t'a! lapanakni yu tamakanun, yu t'uy 
ukxpu' tamakay. Yu'uncha jantucha taa 
tak'atsan. 3 Yu'uncha talaktanchay 
lakxtuklati y vachu jantu ta'uyujnajun 
k'a'ut'i axtoqnu lhi'uti. Chuncha tanajun 
mas va Dios makal ni lhi'uti para lay 
kata'ul tachun yu talhakapu'an y yu 
tamispay yu laqsaval tejkan taxtaqniy 
lhimalagpuchuncha ni Dios. 4 Tachun 
yu makal ni Dios si laj'ozi y jantu lay 
kalaktanchau tu'uchun. Va kalaqa'iu y 
kaztagnilha'au lhimalagpuchuncha ni 
Dios. 5 Ni Dios ox lagts'in ni lhi'uti 
tejkan xtaqniyau lhimalaqpuchuncha 
tacha najun la ixchivinti. 


Yu ox ix'oqxtamati ni Jesucristo 


6 Incha chuncha kalaqlhixa'alaye!e 
mint'alaqaunin ex k'a'une'e ox ix!ogxta- 
mati ni Jesucristo. Chuncha kalhits'u- 
k'uye!e tap'asta tejkan t'aylhip'in kun yu 
ox chivinti yu masunik'a. 7 Pero jantu 
kamak'at'i kuenta yu axtoqnu chivinti 
yu jantu laqsaval kaval. Va k'at'ap'a- 
snit'i kun Dios para ox kat'o'oyat'i. 

8 Mas ayaj xtapal k'at'ap'asnit'i la kila- 
katunajk'an pero apalay ixlaqmilti k'at'a- 
p'asnit'i kun Dios. Chuncha kintalhimi- 
niyan yu ox jatsukunti chavaycha y 
vachu yu jatsukunti yu ka'alina' astan. 
9 Yu tacha aniy yucha laqsaval y tachun 
magsk'iniy katalhakapu'al. 10 Va por 
yucha la p'as klhitapatsayau y klhima- 
qanlqajnanau. Va pakxan'iyau ni Dios 
yu kujta. Yucha lay jamalaqtaxtuy 
tachun ni lapanakni, y yucha ox kinta- 
malaqtaxtuyan yu lhakapu'anau. 

11 Yucha kalagp'ut'e!e y kamasut'i. 

12 Jantu matichun lakat'uniy katamakan 
por ts'alka' k'at'i. Ox kat'i'ukxunt'ay para 
lay katalagtsi'in yu talhakapu'an. Chuncha 
katamispaniyan ni ox minchivinti kun 
mimputsuku kun mijapaxkanti kun metsu- 
kunti kun milhakapu'ati, vachu ni jantu 
k!lamaqt'a'alhin. 13 Kalaqp'ut'e'e ixchivinti 
Dios, kaxt!aqt'i jatapastak'ati, y ox k!lama- 
lanin tus tejkan kakcha'antachal. 14 La ox 
k'amak'at'i kuenta yu Dios xtagnitan la 
metsukunti para kalaq'aqt'ay'ut'i alati yu 
talhakapu'an. Yucha la!a'it'i tejkan ni 
xalaj'aynin yu talhakapu'an talaqpute'el 
ixchivinti Dios y tamoqgslanin ixmakak'an. 
15 Ox ka'ukxp'up'i por tachun yu aniy, ex 
tachun ni lapanakni lay katalaqts'in tacha 
yu uxint'i ttaylhip'in. 16 Ox k'alhist'ajk'a 
me'eman y vachu ox k'alhist'akt'i ixma- 
suka ixchivinti Dios. Vas ka'ukxp'up'iti 
tacha lhinajun. Chuncha k'alaqt!axttuye!e 
y vachu katalaqtaxtuya' yu taqalasmat'an. 


Tacha maqsk'iniy kat'at'iukxunt'ay 
kun alati yu talhakapu'an 


1 Jantu kalaq'aymat'i yu xapaynin. 

Va kalaqxt'aqnin jatapastak'ati tacha 
mimpay kataval. Ox kalaklhip'i yu ts'alan 
tacha met'alaqaunin kataval. 2 Ox kalak- 
lhip'i vachu yu xanatin tacha minati 
kataval y vachu ni jatsi'in tacha mint'ala- 
panakni, jantu kun tu'uchun lagtagal. 

3 Kalaq'agt'ay'ut'i ni tiyaunin yu 
lagsaval ix'amank'an. 4 Pero incha mati- 
chun tiyau vananaj lhit'ajun sas'atlan o 
ixpapanakna va yuluncha magsk'iniy kata- 
lhistaklhi la ixchagak'an. Va katamagal- 
chaunichoqgol ni japaxkanti yu tama'ayal, 
va chuncha lhipa'iniy ni Dios. 5 Qayntaun 
xanati yu laqsaval tiyau yu tamakajun- 
tacha x'aman, yucha magsk'iniy vamun 
Dios kapakxan'il y katapaynil y kask'il 
Dios, kaval tunkuj, kaval ts'isni. 6 Pero yu 
tilukxuyal makana! vamun yu maqamay, 
yucha nitacha la ixjatsukunti. 7 Chuncha 
kalaklhi'un ni lapanakni para jantu kalak- 
muk'anikal lagtagal. 8 Yu jantu laklhi- 
stak!a ixlapanakni, incha jantu laklhistak'a 
yu ta!alinta la ixchaga!, ex yucha makaun- 
tijlay ixlhakapu'ati. Apalay jantu ox 


makay xajantu yu jantu talhakapu'an. 

2 Qayntaun tiyau incha lhittajuncha 
sesenta ixjach'itin, yucha kats'oqmulat'i 
ni lagsavalcha tiyau incha va qayntaun 
ixlhittajun ixapay. 10 Vachu ts'angay 
kamispakal por yu ox yu ixmakay tacha 
yu inchine. Incha jalakma'ayal sas'at'an, 
incha jalaga'itacha lapanakni kun achati 
la ixchaqa', incha malakat'unikantacha 
y lakch'ancha'atacha yu talhakapu'an, 
incha jalaq'aqtayjutacha yu tamagan- 
lqajnan, incha taylha'an makana! tachun 
yu alati laj'oxi. 11 Pero jantu katstoqmu- 
lat'i ni tiyaunin yu jantuka! xanatin 
tajun. Tejkan tamakay yu tamaqamay, 
talalakt'ilhiy kun Cristo, niman talak- 
xtuklaputunchoqoy. 12 Chuncha lakmu- 
k!anikan lagtagal tejkan makajun yu 
p'unaj talhakapu'al. 13 Talhixajachal 
malhaqnin y tamakatauk'anan laqa 
chagan. Jantu vamun malhaqnin tajun. 
Vachu talaklkanan, tatanuy ta'an jantu 
magsk'iniy, talhichiviniy yu jantu tapa- 
xtoqniy. 14 Xlhiyucha iknajun katalak- 
xtuklal yu tiyaunin yu va jatsilinka! y 
katalakma'ayal sas'atlank'an y katalhi- 
staknal la ixchaqak'an. Chuncha jantu 
kataxtaqnil lakatin ni aqmoqxnu! yu 
kint!alaxkayak'an para jantu katakilta- 
yanal. 15 Lati tiyaunin ch'antaun 
tatlalanta ni Satanás. 

16 Matichun yu lhakapu'an, incha 
alin tiyau la ixlapanakni va kalaq'aq- 
tayjul. Ex chuncha jantu lhita'ay kaval 
para yu alati ixlapanakni Dios. Chuncha 
yu'uncha lay kata!aqtayjul vamun ni 
tiyaunin yu lagsaval x'amank'an 
tatamakajun. 

17 Yu xalaj'aynin yu ox talhachi- 
mo'onun la ixlapanakni Dios tstangay 
katalaga'il aqt'uy chuncha ixlhilhajat- 
klan. Apalay katalhajal incha talaqpu- 
teley y tamasuy ixchivinti Dios. 18 Va 
tstoqkanta la ixchivinti Dios, najun: 
“Jantu kamak'ilttanut'i ixvosal ni vakax 
tejkan tsukuy xqaxtunu' la ixch'aja! ni 
trigo.” Vachu najun: “Paxtoqniy kalhajal 
yu tapatsay.” 19 Jantu k!amak'at'i 
kuenta ixtislajmaka qayntaun yu 
xalaj'aynin. Incha alin qaynttuy u 

gaynt'utu yu tak'atsay incha lhit'ajun 
lagtagal, ex chun kamak'at'i kuenta. 20 Yu 
tataylha'an makanan lagtagal, kalaq- 
laq'aymat!i talan tachun tataulay para 
katatalhanal yu alati. 21 La ix'ukxpu' ni 
Dios ali kiJalhachimo'onuk'an Jesucristo 
ali ixmayulnin yu jalaksakta, kit'in klhi- 
junan ni ox kamak'at'i tachun yu aniy. Va 
mustaun kalagts'i ni lapanakni. Jantu 
k'alakxk'ay lati y kalak'ach'anin yu alati. 
22 Jantu niman kamoqgslanin mimaka' para 
kalhilak'ulat!i qayntaun ni katapatsal 
tacha xalaj'aynin yu talhakapu'an. Jantu 
k'at'anut'ik ixlaqtaqalk'an alati lapanakni. 
Chuncha kat'i'ukxunt'ay sin laqtaqal. 

23 Jantucha vamun xkan ka'ot'e'e. Va 
ka'ot'e'e ts'uniy xaxkan uva para 
mimpajan, vachu para ni taqan'ati yu 
aqlhuu ch'apayancha. 24 Lati lapanakni ox 
lhik'atsan incha talhit'ajun laqtaqal. Pero 
alati lapanakni jantu niman tasuy ixtalaqa- 
lhink'an, va katasuya' tejkan kalaqts'inta- 
nuya' ni Dios. 25 Vachu yu ox lhitapatsa va 
mispakan. Mas lati jantu mispakan 
chavaycha, va katasuya! astan. Jantu lay 
magsaglhitsukukan. 

1 Tachun yu oqgxtamatin maqsk'iniy 
6 ox katato'oyal ix'ukxtinink'an para 
jantu kalhijalaktu'ukal ixtaqa'uti ni Dios 
vachu ni chivinti yu masuyau. 2 Yu ogxta- 
matin yu talhakapu'an, incha talhit!ajun 
ukxtin yu talhakapu'an, jantu katamalaka- 
t'unil por t'alagajun junita, va apalay kata- 
tapatsanil. Ni ukxtin yu tapatsaniy va 
lhakapu'an Dios y Dios paxkay. 


To'oyayau ni Dios y oxamaktaun 
juntau kun yu lhit'taunau 


3 Inchine k'amasut'i y k'alhinau. Ka va 
lay ka'alil matichun yu kamasuya' 
aputaun jatapastak'ati yu jantu va taun 
kun yu masul kiJalhachimo'onuk'an Jesu- 
cristo. Jantu masuy tacha lay ch'antaun 
kat'a'unt'i kun Dios. 4 Incha chuncha 
ka'alil matichun, yucha va ay kak'atsana' 
mas jantu tu'uchun mispay. Ayaj 
magamay kakiltsak'astuknul kun chivinti. 
Ancha minachalcha akcha'ati, por yucha 
tatapulva!'a ni lapanakni, talakiltajiy, jantu 
ox talalha'an. > Talalakatsak'amay yu 


jantu talakpastaknan y yu jantu tami- 
spay yu lagsaval. Talhilay ni va por 
ixto'oyaka Dios katapujuna! magalinin. 
K!alakmak'au yu chuncha 
ixjatapastak'atk!an. 

6 Lagsaval lhittaunau magaliti incha 
to'oyayau ni Dios incha oxamaktaun 
juntau kun yu lhit'aunau. 7 Jantu tu'u- 
chun kalhimiu aniy lakamunukpa' y 
jantu lay tu'uchun kalha'au. 8 Pero 
incha lhit'aunau yu ka'uu ali kilaqch'it- 
klan, kun yucha kalhi'achantajuucha. 

9 Pero yu tajunputun magqalinin, 
yu'uncha tejkan ni aqmoqxnu jalagts'in- 
tanuy niman tamakaputun yu lhitontoj 
yu jantu ox xajachal. Chuncha tus tama- 
gats!anga'ojoy ixjatsukuntik'an y 
chuncha katapuniya!. 10 Ni tumin incha 
ayaj k'a'ach'anin, ancha kamin'otachal 
puchux lagtagal yu alin. La alin lapa- 
nakni yu tamakauntijlal ixlhakapu'at- 
klan por ta'achanil tumin y ayaj ay val 
ixjamaganitk'an. 


K'at'aylhip'i laqatap'asta kun 
milhakapu'ati para k'alha'at'i 


11 Pero uxint'i yu ixlapanaki Dios 
k!at!i, kalajtosmaj'a tachun yu anu jata- 
pastak'ati. Klalakxk!au yu vas jatsu- 
kunti, kat'o'oyat'i ni Dios, kat'aylhip'i 
lhakapu'ana', k'ap'axk!an, k'ama'an- 
t'a'ul, klamap'aynin. 12 K!at!laylhip'i 
lagatap'asta kun milhakapu'ati para 
k!alha'at'i. K'alhimakp'i milhilhajati yu 
jatsukunti yu jantu agtaun kami'oya!. 
Va por yucha lhit'asa'ik'a tejkan jala- 
k'un Thuu lapanakni ni Ihak'ap'up'i. 

13 Chavay la ix'ukxpu' ni Dios yu 
lagxtaqniy jatsukunti tachun yu alin, 
vachu la ix'ukxpu ni Cristo Jesús, yu ox 
qaltayl ni Poncio Pilato, 14 kit'in klhi- 
junan ni ka'alasmakt'i yu lIhitunk'an. 
Jantu kamak'at'i tu'tuchun talagalhin, 
vachu tu'uchun yu lay k'ap'umuk'anik'a 
lagtagal. Chuncha k'at!aylhip'i tus 
tejkan kaminchogoya' kiJalhachimo'o- 
nuk!an Jesucristo. 15 Yucha katasuya' 
tejkan paxtoqniy. Vamun yu' achan, 
vamun yu! lhit'ajun tap'asta, yucha 
xa!ay tachun yu xalaj'ayan, yucha 

jalaklhichimo'oy tachun jalhachimo'onun. 
16 Vamun yu! jantu aqtaun kaniya', yucha 
vil talan ttogx tapulkuy ni maklku ta'an 
jantu lay chaankan. Jantuka' aqtaun mati- 
chun lagts'in y jantu lay lagts'inkan. 
Vamun yucha kato'oyakal, vamun yu! ay 
kamakakal, mas va tavanancha, va 
chuncha kavalcha. 

17 K!alagxa'alat'i ni lapanakni yu 
magalinin aniy lakamunukpa! para jantu 
ay kalakmakakal para jantu katapakxan'il 
yu la ox jatsukunti por ixmagalitk!an. Va 
katapakxan'il ni Dios yu xoqta kintaxtaq- 
niyan para kalhi'achantajuu. 18 K'alak- 
lhi'un ni katamakal yu laj'oxi para kataval 
magalinin kun Dios por tamakay yu 
laj'oxi. Va qal'oxin lapanakni kataval, va 


yu katalhitsukulcha, katat!a'ul alati. 

19 Chuncha lay katama'al ixmagalitk'an 
laktliyan para astan ka'alil yu apalay 
xtapal ancha. 


Ni Pablo mastak'achoqoy 


20 Timoteo, k'alhist'akt'i ni lhita- 
patsa yu ikmagxtaqnin. Jantu ch'antaun 
ka'unt'i kun yu talhilakchiviniy axtoqnu 
yu jantu paxtoqniy kun Dios. Vachu' 
jantu kat'apiti yu talakchiviniy tacha 
ayaj talaniy yu alin lakamunukpa' mas 
jantu lagsaval kaval. 21 Lati yu chuncha 
tanajun ni ox talanil, yuluncha va tama- 
kauntijlal ixlhakapu'atk'an. Va chuncha 
kaval. 

Ni Dios kamapaynin. 


Yu Xa'aqxt'iyunu! Karta yu Ts'oqnil Pablo ni 
Timoteo 


Ni Pablo mastak'ay yu Timoteo 


1 Yu kit'in kPablo, ixtamalaqachan 

Jesucristo kunita va por chuncha naul 
ni Dios. Va ixnajunta kalaqxtaqniya' jatsu- 
kunti ni lapanakni yu ch'antaun tajunita 
kun Cristo Jesús. 2 Aniy iktstoqniyan 
uxint'i, Timoteo, va klachaniyan tacha 
kestat!a k'at'i. Kamapaynin y kapaxkan y 
oxamaktaun kamakan kimPayk!an Dios 
kun Cristo Jesús kiJalhachimo'onuk'an. 

3 Por uxint'i ikxtaqniy lhimalaqpu- 
chuncha ni Dios. Va yucha iktapatsaniy 
vachu va tacha ixtapatsaniy yu maganiya' 
kepayank'an. Ox ijk!atsan por ni kilhita- 
patsa yu ikmakay. Va si ikpastak'an ni 
uxint'i tejkan iksk'in Dios ts'is tunkuj. 

4 Ikpastak'a tejkan ikmakajun ni uxint!i, 
va ixtlatun qalhun. Xlhiyucha ayaj klaq'u- 
xanchogoyan para lay kaklhi'achantajul. 

5 Va ikpastakchogoy ni ox lhak'ap'up'in, 
tacha p'unaj lhakapu'al yu mint!aku Loida 
ali minati Eunice. Ox ijk!atsay ni uxint!i 
vachu va chun lhak'ap'up'in. 

6 XIhiyucha ikxtaqniyan taun jatapa- 
stak'ati, va ijkunan ni ox kamak'at'i ni 
lhitapatsa yu Dios lhilak'ulayan. Yucha 
xtaqnin tejkan ikmoqslanin kimaka!. 7 Ni 
Dios kintaxtaqnin ix'Espíritu, jantu para 
katalhanau, va para kintaxtaqnin tap'asta 
y para kapaxkanau y para ox kalhistak- 
vicha ketsukuntik'an. 8 XIhiyucha jantu 
magsk'iniy k'alhimaxan ni chivinti yu 
Ihichiviniy kiJalhachimo'onuk'an. Vachu 
jantu k'alhimaxan por kit'in yu klhich'i- 
kanta por yucha. Mas va lhita'ay kaval, 
iknajun k'intlatlap'ats!at!i la ixlaqpu- 
te'eka ni ox chivinti kun yu tap'asta yu 
xta'a ni Dios. 9 Yucha kintamalaqtaxtun y 
kintajunta'itan para ox katitukxuntayau 
tacha ixlapanakni. Chuncha kintamakan 
jantu por kilhitapatsak!an, va por 
chuncha makaputul tejkan jantuka' 


agtaynil ni lakamunukpa'. Chuncha 
kintamapayniyan por yu makal Cristo 
Jesús. 10 Ni anchanu jamapayninti tasul 
tejkan kilachil kiJamalaqtaxtunuk'an 
Jesucristo. Yucha mami'onil ixtap'asta ni 
lhinin y mapulkunil ni sast'i jatsukunti 
yu jantu aqtaun kami'oya!. Yucha va ni 
jatsukunti yu Ihitsukukan por ixqa- 
smakka ni ox chivinti. 

11 Va por ixlaqpute'eka ni anchanu 
chivinti ni kit'in klhilak'ulakal y ikmala- 
gachakal para kaklakmalanil lapanakni 
yu jantu israelitas kataval. 12 Va xlhi- 
yucha chavaycha klhimaganlgajnan, pero 
jantu klhimaxanan. Va ikmispay yu klha- 
kapu'an y ijk!atsay ni yucha lay ox 
lhistak'a ketsukunti yu ikmaqxtaqnita tus 
kachil anchanu julchan. 

13 Kat'aylhip'ijamalanini' yu lagsaval, 
tacha kit'in kunan. K'amalanin kun jalha- 
kapu'ati ali japaxkanti yu minchal kun 
Cristo Jesús. 14 Ox k'alhist'akt'i ni lhita- 
patsa yu maqxt'aqnik'a kun ix!aqtayjunti 
ni Espíritu Santo yu alin kun kijnan. 

15 Uzint'i klatstaycha ni kintamakajun 
ni Figelo y Hermógenes kun tachun yu 
alati kintlaltanan yu machagan Asia. 

16 Va kamapaynil ni Jalhachimo'onu Dios 
ixlapanakni ni Onesíforo. Yucha aqlhuva 
kima'ayajnil y jantu ixlIhimaxanan por 
ikch'ikanta. 17 Tejkan ixvil aniy laka 
putaulan Roma, va lagatap'asta kilak- 
xkaul tus kintemal. 18 Kamapaynil ni 
Onesíforo ni Jalhachimo'onu' ni anchanu 
julchan. Uxint!i ox k!atstay ni ayaj ox 
tapatsal ancha laka putaulan Éfeso. 


K'at'ap'asnit'i kun ixjamapayninti 
ni Cristo Jesús 


1 Chavay ni uxint!i, kestatla k!at!i, 

k'at'ap'asnit'i kun ixjamapayninti ni 
Cristo Jesús. 2 Ni chivinti yu asmakt!i 
vachu! taqasmaklhi alati tejkan kit'in 

kunin, va yucha kamalanich'o'o alati yu 
lagsaval katataylha'al. Ex yu'uncha vachu 
lay katamalanichoqol alati lapanakni. 

3 Uxint'i katlayanin mimaqanlqajnati 
tacha yu ox ixtropa Cristo Jesús. 4 Jantu 
matichun ox tropa kapastakchoqol para 
kamakal ataun lhitapatsa yu tacha 
tamakay yu vali'iy lapanakni. Va maka- 
putun ixlhitapatsa tacha yu kalhipa'inil 
ix'ukxtin yu xtaqnita ixputropa. 5 Vachu 
qayntaun yu qamanan laqa qamanti jantu 
lay lhajay incha jantu vas qamanan. 

6 Vachu yu p'ays tapatsay laka kuxtu, va 
yucha paxtoqniy p'unaj kalaga'il yu 
jaxqanti. 7 Kap'ast'akt'i yu tacha kunan, ex 
ni Dios kaxtaqniyan tachun jatapastak'ati 
yu magsk'iniy. 

8 Kap'ast'akt'i ni Jesucristo yu ixpa- 
panti David ixjunita, yucha va kujchoqol 
tejkan ixnita. Chuncha najun ni ox chivinti 
yu klaqpute!ey 9 y va yucha klhimagan- 
lqajnan. Va tus iklhich'ikanta tacha qayn- 
taun magtagalhini lapanaki kakval pero 
ixchivinti Dios jantu tach'in kaval. 10 XIhi- 
yucha ox iktayani'ojoy por ixlapanakni 
Dios yu jalaksakta. Ex ni Cristo Jesús 
vachu kajamalaqtaxtuya' para lay ox kata- 
tsukul mas va tavanancha. 

11Ni inchine ayaj lagsaval: 

Incha t!anitaucha ni yucha ex vachu 
kat!atitukxuntayayau. 

12Incha t'amaganlgajnanau ex vachu 
kat!alhachimo'onunau. 

Incha naunau jantu mispayau, ex 
yucha kanauna' jantu 
kintamispayan. 

13 Mas jantu ox taylha'anau la 
kilhakapu'atk'an pero yucha va 
tacha oxicha taylha'an. 

Dios jantu aqtaun tasp'ikchoqoy. 


K'amak'at'i lagatap'asta para jantu 
k'alhimaxan milhitapatsa 


14 Kalakmap'ast'aknich!o'o ni lapa- 
nakni y la ixlaka'ukxpu ni Dios, va kala- 
k'un lagatap'asta ni jantu katalalhilakatsa- 
k'amal por ixchivintik'an. Yucha jantu 
tu'uchun xtapal kaval, xajachal vamun 
para katalakt'ilhil ixlhakapu'atk'an yu 
taqasmat'a. 15 Klamak'at!i laqatap'asta 


para ox kalagts'in ni Dios, tacha qayn- 
taun tapatsan yu jantu lIhimaxanan 
ixlhitapatsa, yu ox masuy ixchivinti Dios 
yu lagsaval. 16 Kamak'aunt'ijlacha 
axtoqnu chivinti yu jantu lagsaval 
kaval. Yu chuncha tachiviniy apalay 
talhitanuy talagalhin. 17 Va tacha taun 
ts'its'i yu laqpu'ay'an va chuncha lhixa- 
jachal ixchivintik'an. Va chuncha 
tamakay ni Himeneo ali Fileto. 

18 Yu'uncha va tamakauntijlal yu 
lagsaval. Tanajun tapasatacha ni julchan 
tejkan takujchogoy ni janinin. Xlhi- 
yucha tamamakauntijlay ixlhakapu'at- 
klan lati lapanakni. 19 Ixchivinti Dios va 
tacha xaputayan chaqa! yu plays tayay 
talan inchine tstogkanta: “Ni Jalhachi- 
mo'onu jalakmispay yu ixlapanakni.” 
Vachu najun: “Tachun yu tanajun ixJa- 
lhachimo'onu' ni Jesucristo, yu'uncha 
magsk'iniy katamakaun'ol tachun 
jalaktu'unti.” 

20 Agataun chaga' yu ay, ancha 
jantu vamun alin puvay yu jamakanti 
oro ali plata. Vachu alin puvay yu jama- 
kanti k'iu ali t'un. Lati vamun mapa- 
tsakan tejkan makakan yu ox lakvayti, 
yu alati va Ihilhiy mapatsakan. 21 Incha 
matichun yu xaka'ojotacha ixtalagalhin, 
yucha lhixajachal tacha yu ox 
puvaynkan, yu tumpaj ma'akanta por 
ix'oxixtu para kamapatsal ix'ukxtin. 
Yucha listujcha para lay kalhimapatsal 
mas va tisuncha laj'oxi lhitapatsa. 

22 Klamak'aunt'ijlacha yu talaqalhin 
yu tamakaputun yu tslalanka!. Vas 
k'at'i'ukxunt'ay, ox k!alhak'ap'up'i, ox 
k'ap'axk'an. Va oxamaktaun k'ats'uk'u 
kun tachun yu ox tajunita la ixjalhanut- 
klan yu ay tamakay ni Jalhachimo'onu!. 
23 Jantu kamak'at'i kuenta yu lakchi- 
vinti yu jantu kalhitsukul jatapastak'ati 
y yu jantu xtapal kaval. Uxint'i k'ats'ay 
ni lIhixajachal lhilukuj. 24 Yu ix'oqxta- 
mati ni Jalhachimo'onu', yucha jantu 
magsk'iniy kamakal lhilukuj. Va 
magsk'iniy qal'ox kaval kun tachun ni 
lapanakni y maqsk'iniy lay ox kamalanil 
kun magantaulati. 25 Magsk'iniy kalak- 
malanil laka laksniy ni lapanakni yu 

talaktanchay yu ox chivinti. Ka va lay ni 
Dios kamakaya' para katamapaxal ixjata- 
pastak!atklan y para katamispal yu 
lagsaval. 26 Ex chuncha lay katapuqoslhi 
la isqapa ni agmogznu' ta!an ixjalakch'i'u- 
lata para katamakal yu yucha najun. 


Tacha katajuna' ni lapanakni tejkan va 
laycha kaminchogol ni Cristo 


3 1 Vachu magqsk'iniy kak'ats'at'i ni 

tejkan xaputamaktanacha kuna!, ex 
la Ihita'ay kuna'. 2 Ka!alina' lapanakni yu 
vamun ixlamank'an kajapaxkakana', 
vamun tumin kata'achaniya!, laj'ay kalak- 
makakana!, laj'ay katak!atsana', katalak- 
tu'ununa!, jantu kataqalasmat'a! ixpayan- 
klan, jantu katalhipaxkalaqts'ina! yu 
laj'oxi, va si katamaqgtagalhinina!. 3 Jantu 
katamapayninina!, katalaxkayya!, kataki- 
ltayanana!, jantu lay katalakataula', kata- 
mamaganlqajnivaya! yu alati, kataxkayya' 
yu laj'oxi. 4 Katalakch'intamaya' ixlamigo- 
sk'an, jantu katamakaya' kuenta ixlaqtaqa- 
Ik'an, laj'ay katak'atsana!, vamun kata'a- 
chaniya! yu axtoqnu! yu tamakaputun, 
jantu yu Dios. > Katatasuya' tacha kata- 
to'oyal ni Dios pero katalaktanchaya! ixta- 
p'asta. Lapanakni yu chuncha tajunita, 
k!alakmak'aucha. 

6 Vamun tamakay kuenta katatanul 
laga chaqan para katamakanul xanatin yu 
jantu katalhitsukul tap'asta para katanaul 
ni jantu. Ni anchanu xanatin jantu ox 
tak!atsan por ixtalaqalhink!an pero va ayaj 
tamaqamay katamakal pulhuu talaqalhin. 
7 Mas va tavanancha, si talaniy axtoqnu' 
pero jantu aqtaun lay tamispay yu 
lagsaval. 8 Ni anchanu xapaynin, yuluncha 
vachu va tacha Jannes y Jambres yu ta'ak- 
ch'intamal ni Moisés. Va talakch!intamay 
yu laqsaval. Jantu vas kaval ixjatapasta- 
k'atk'an y jantu laqsaval kaval ixlhaka- 
pu'atk'an. 9 Pero jantu tutuchun katama- 
kaya!, va katamispaya' tachun ni lapa- 
nakni ixlhitontojk'an vachu va tacha 
tapasal kun Jannes ali Jambres. 


Ni chivinti yu Pablo lhijuniy Timoteo 


10 Pero uxint'i ox k'imisp'aniy ni kit'in 
tacha ikmalaninin y tacha ikmasuy ni 


putsuku y yu ikmakaputun. Vachu 
k'imisp'aniy kilhakapu'ati ali kimagan- 
taulati ali kejapaxkanti vachu' tacha ox 
iktayaniy yu lhita'ay. 11 Vachu misp'ay 
tacha ixkintamamaganlgajnivay y tacha 
ikmajk'atsay y vachu yu tacha klhita- 
pasal laka Antiokía ali Ikonio kun Listra, 
tachun anchanu maqganlgajnati, pero ni 
Jalhachimo'onu Dios kimalaqgtaxtul. 

12 Vachu tachun ni lapanakni yu tato'o- 
yaputun Dios la ixjatsukuntik'an ch'an- 
taun kun Cristo Jesús, yu'uncha kata- 
majk'atsaya!. 13 Yu jalaktu'unun lapa- 
nakni yu tamakanunun, yu'uncha 
apalay katatap'asniya! makanan yu 
jantu ox, katataylhaana! jamakanunun y 
vachu! kalakmakanukana!. 

14 Pero uzint'i ox k'atlaylhip'i kun 
yu lanittacha. Misp'aycha talayucha 
masunin, xlhiyucha k'atstay ni va 
lagsaval. 15 Tus tejkan lakat'uniyka' 
ix'unit'a uxint!i misp'at'icha tacha ts!oq- 
kanta la ixchivinti Dios. Ixchivinti lay 
malakpastakniyan para k'ap'ulaqt'axt'u 
por kalhak'ap'up'i ni Cristo Jesús. 

16 Tachun yu ancha tstogkanta va 
minchal kun Dios y aqtayjuyan para lay 
k'alakmalanin y para k'alakmak'ats'a- 
nit'i ixlagtagalk'an y para kaxa'alat'i 
tejkan jantu ox tamakay y para k!alak- 
masunin tacha ox katijuntayal. 17 Ex 
chuncha jantu kats'anqanil tu'uchun ni 
ixlapanaki Dios, va kalhitsukul tachun 
yu magsk'iniy para lay kamakal tachun 
yu laj'oxi. 
4 1 Ni Jesucristo kaminchogoya' 
tacha Jalhachimo'onu' para kapu- 
xkaulagts'il ni janinin ali yu jakujnun. 
Chavay la ixlhaka'ukxpu! kimPay 
Diosk'an ali Jesucristo klhijunan kama- 
k!at'i ni inchine. 2 Kalaqp'ut'e'e ixchi- 
vinti Dios y kat!aylhip'i mas kaxt!aq- 
nik'a lakatin o jantu. Kalach'ivivat'i ni 
lapanakni, k'alakmak'ats'anit'i ixlaqta- 
galk'an, va kun magantaulati k'alaq- 
xtlaqnin ox jatapastak'ati tejkan jalak- 
malaniy. 3 Kamina' julchan tejkan ni 
lapanakni jantucha kataqasmakputuna' 
yu laqsaval yu masuyau. Katalakxkauya' 
lapanakni yu lay katamasul vamun yu 

kataqasmakputuna'. 4 Katamakauntijlaya' 
ni chivinti yu lagsaval yu tagasmaktacha. 
Katalaga'iya' tachun chivinti yu jantu 
lagsaval kaval. 5 Pero uzint'i k'alhist'ak'a- 
lhik'a me'eman kun ox jatapastak'ati. 
K!ama'ant!aqnin jamaganlgajnati, kat!ay- 
lhip'i laqpute'enin ni ox chivinti, k'ama- 
k'a'o ni Ihitapatsa yu magxt!aqnik'a. 

6 Chavaycha ni kit'in va ikmaqxtaq- 
kantacha tacha taun lapaxkan. Va laka- 
mintacha ni julchan tejkan kakniya'. 7 Ox 
ikmajkani'ol yu ixkimpaxtoqniy lakalhi- 
lukuj, va ikmajkanil kintakyauti y jantu 
kaktstangal, jantu kakmakauntijlal kilha- 
kapu'ati. 8 Chavaycha ikma'anikanta kilhi- 
lhajati por ox xaktilukxuntayay. Ni Jalha- 
chimo'onu Jesús yu si ox makay, va yucha 
kixtaqniya! ni anchanu julchan tejkan 
kapuxkaulagts'ina'. Jantu vamun kixtaq- 
niya! ni kit'in, va kalagxtaqniya' ixlhilha- 
jatik'an tachun ni lapanakni yu kun achati 
tapakxan'ita para kaminchogol. 


Ni Pablo sk'iniy aqtayjunti ni Timoteo 


9 Klamak'at'i laqatap'asta para niman 
k'ilagt'at'i. 10 Va kimakauntijlal ni Demas, 
va ayaj ix'achaniy xa!axtoqnu! aniy laka- 
munukpa! y va antacha laka putaulan 
Tesalónica. Vachu! ni Crescente antacha 
Galacia. Vachu! ni Tito antacha Dalmacia. 
11 Vamun Lucas kint'avil. Kapiti ini! ni 
Marcos y k'ilhittaniye!'e. Yucha lay kitaq- 
tayjuya' la kilhitapatsa. 12 Chavay ikmala- 
qachal Tíkiko laka putaulan Éfeso. 

13 Tejkan uxint'i k'at'ant'achiy kalhitlane'e 
ni kinkutun yu ancha ikmakaumal la 
ixchaqa' Karpo laka putaulan Troas. 
Vachu! k'alhit!a ni libros y apalay 
magsk'iniy k'alhit'a yu kijalhikixna. 


14 Ni Alejandro yu tapatsay kun 
tsasnati va ayaj kimaqanchapul. Ni kiJa- 
lhachimo'onuk'an kamapalniya' por yu 
kimakanil. 15 Uxint'i vachu' k'alhi- 
st'ajk'a kun yucha, va ayaj kintalhikil- 
tslak!astukni kinchivintik!an. 

16 Tejkan p'unaj k'aqanixtukal laka 
juez jantu matichun ki'agtayjul, tachun 
kintamakauntijla'ol. Va jantu kalakma- 
kanil kuenta ni Dios por yu tamakal. 

17 Pero ni Jalhachimo'onu! Jesús ix'a- 
linta kun kit'in y kixtaqnil tap'asta para 
lay kaklaqpute'e'ol ni ox chivinti y para 
katagasmak'ol tachun yu jantu israelitas 
kataval. Va chuncha va tacha kimalaqta- 
xtul la ixkilna ni magtali'. 18 Ni Jalha- 
chimo'onu Jesús kimalaqtaxtuya! va 
tichichuncha lagtagal kintamakaniputul. 
Va kima'aya! para kaktsukuchal ta'an 
jalhachimo'onun lakt'iyan. Vamun yu! 
ay kamakakal mas va tavanancha kaval, 
jantu aqtaun katamaktal. Va chuncha 
kavalcha. 


Ni Pablo lakmastak'ay yu 
ancha tavilanal 


19 Klamast'ak'at!i Prisca ali Akila ali 
yu tavilanal la ixchaga' Onesíforo. 
20 Erasto tamakaul laka putaulan 
Corinto. Ni Trófimo yucha ikmakaul 
tagan'an laka putaulan Mileto. 
21 Klamak'at'i lagatap'asta para k'at!at'i 
tejkan jantuka! lhik'asniy jun. Tamasta- 
klayan Eubulo ali Pudente ali Lino ali 
Claudia y tachun yu ket'alaqaunink'an. 
22 Ni Jalhachimo'onu Jesucristo ka'alil 
la metsukunti. Vachu! ni Dios katama- 
paynin mintachunk'an. Chuncha 
kavalcha. 


Ni Chivinti yu Ts'ognil Pablo ni 
Tito 


Ni Pablo mastak'ay yu Tito 


1 Kit'in kPablo, va ix'oqxtamati Dios 

kunita. Ni Dios jalaksakta ixlapa- 
nakni y Jesucristo kimalagachata para 
kaklaqpute'enil y katalhakapu'al. Ex lay 
katamispal tas magsk'iniy katati'ukxun- 
tayal kun Dios. 2 Tapakxan'iy ni jatsu- 
kunti yu jantu agtaun kami'oya!. La 
magancha tejkan jantuka' aqtaynil ni 
lakamunukpa' ni Dios naul kaxta!a! ni 
anchanu' jatsukunti. Yucha jantu maka- 
nunun. 3 Ni Dios masul ixchivinti tejkan 
ox val para katasul. Va masul por ixlaq- 
pute'eka, yucha ni lhitapatsa yu kixtaqnil 
Dios yu kiJamalaqtaxtunuk'an. 

4 Va ikmastak'ayan uxint'i, Tito, va 
tacha lagsaval kintstal k'at'i va por ch'an- 
taun kilhakapu'atk!an. Ni kimPay 
Diosk!an kun Jesucristo yu kiJamalaqta- 
xtunuk'an kaxtaqnin jamapayninti y 
oxamaktaun kamakan. 


Ni Tito junkan yu ts'anqay 
kamakal laka Kreta 


5 Va ikmakauncha'an ancha Kreta 
para kala'oxit!i yu ts'anqay y para kala- 
k'ulat'i xalaj'aynin yu talhakapu'an taun 
taun japutaulan tacha klhijunin. 6 Qayn- 
taun lapanaki para kalak'ulakal tacha 
xa!ay jalhakapu'anan maqsk'iniy ox 
katitukxuntayal. Jantu lay kamuk'anikal 
lagtagal, vamun qayntaun xanati kat!a- 
tsukul. Yu sas'atlan vachu! maqsk'iniy 
katalhakapu'al, jantu kalakmispakal 
tacha jalaktu'unun. Ox taqalasmaknan yu 
laklhijunkan. 7 Qayntaun lapanaki yu 
ulakan tacha xajalhistakna' yu talhaka- 
pu'an, yucha va xtaqnikan ixlhitapatsa 
Dios. XlIhiyucha maqsk'iniy ox kati'uk- 
xuntayal. Jantu lay kamuk'anikal 
lagtagal, jantu lay ay k'atsan, jantu lay 
akxauna' jo'ati kaval, jantu kata'ap'al, 


jantu kalakasamanal, jantu kamakanu- 
sk'il tumin. 8 Magsk'iniy kaval qayntaun 
yu ox jalaga'iy lapanakni la ixchaga!. 
Vachu! kun achati makay yu laj'oxi, 
vachu! lhistakkan ixjatapastak'ati, ox 
ukxuyal, makay yu lhipa'iniy Dios, ox 
lhistakkan ixputsuku. 9 Maqsk'iniy katay- 
lha'al kun ni chivinti yu lhakapu'ankan 
vachu va tacha malanikantacha. Chuncha 
lay kalakmalanil yu alati kun ni chivinti 
yu lagsaval. Vachu maqsk'iniy lay kalaq- 
xaqalal ni lapanakni yu talaktanchay ni 
ox chivinti. 

10 La alin yu jantu tato'oyay yu 
xalaj'aynin. Yu'uncha va ayaj chivin'oj 
lapanakni yu tamakanununputun. La alin 
israelitas yu chuncha talay. 11 Yu'uncha 
jalakt'ilhiniy ixjatapastak'atk'an lapa- 
nakni yu agataun chaqa! tavilanal. 
Chuncha talay por yu chivinti yu jamala- 
ninin por tamakanulhajaputun tumin. 
Xlhiyucha maqsk'iniy saq kalakmakakal. 
12 Qayntaun yu machaqa! Kreta yu ixto'o- 
yakan tacha profeta va naul: “Yu 
machagan Kreta tamakanunun'alhiy, va 
tacha magtalin yu ayajnan, va jama- 
lhaqnin, y ayaj lhuu tavajin.” 13 Va 
lagsaval yu naul. Xlhiyucha lagatap'asta 
kalagxa'alat'i ixlapanakni Jesucristo para 
ox kaval ixlhakapu'atk!an. 14 Ex chuncha 
jantucha katamakal kuenta yu vali'iy 
kuentos yu tamakay ni israelitas. Vachu 
jantu katamakal kuenta yu tanajun alati 
lapanakni yu tamakauntijlay yu lagsaval. 
Yu'uncha talhinajun tisuncha yu ox ali 
tisuncha yu jantu ox, mas jantu lagsaval. 

15 Chavay yu talhit!ajun ox jatapasta- 
k'ati, yu'uncha tanajun tachun va laj'oxi. 
Pero yu jantu ox talakpastaknan y jantu 
talhakapu'an, yu'uncha tanajun jantu 
tu'uchun laj'oxi. Jantu ox kaval ixjatapa- 
stak!atk!an vachu jantu lay tamispay 
tisuncha yu ox, tisuncha yu jantu ox. 

16 Tanajun tamispay ni Dios pero la ixpu- 
tsukuk'an tasuy ni jantu lagsaval tamispay. 
Jantu ox laklha'ankan, jantu tato'oyanan, 
vachu jantu lay tamakay tu'uchun yu ox. 


K'amalanin yu laqsaval 


1 Tejkan uxint'i jamalaninin, 

magsk'iniy ch'antaun kaval kun yu 
ox chivinti yu masukantacha. 2 K!alakma- 
lanit'i ni xapaynin para katalhistaklhi 
ixputsukuk'an para katatitukxuntayal 
tacha lay kalakputo'oyakal. Ex ox katalhi- 
staklhi ixjatapastak'atk!an, vachu' ox kaval 
ixlhakapu'atk'an kun ixjapaxkantik'an y 
katatayanil tejkan lhita'ay. 

3 Vachu va chun ni xanatin maqsk'iniy 
katatilukxuntayal tacha paxtoqniy ixlapa- 
nakni Dios, jantu katalaklkanal, jantu 
katata!ap'al. Maqsk'iniy katamasul yu ox 
la ixputsukuk'an. 4 Chuncha yu'uncha lay 
kalakmalanil yu jatsilinka! xanatin para 
kata'achanil ixapayk'an y katapaxkal 
saslatlank!an. > Kalakmalanil katalhistaklhi 
ixputsukuk'an y jantu katalhitayal yu 
jantu ox la ixjatsukuntik'an, y ox katatapa- 
tsal laqa chaqa! y kajamapayninil y kata- 
to'oyal ixapayk'an. Tejkan yu alati lapa- 
nakni chuncha katalagts'ina!, ex jantu lay 
katanaul ni jantu ox ixchivinti Dios. 

6 Vachu va chun kalagxa'alat'i yu ts'a- 
lanka! para katalhistaklhi ixputsukuk'an. 

7 Tachun la mimputsuku kamak'at!'i yu 
laj'oxi y chuncha lay katalaqts'i'in tacha 
maqsk'iniy kataputsukul. Tejkan malaniy 
ixchivinti Dios jantu kalhitayal yu jantu ox y 
jantu ka'ach'ajt!ay. 8 Ox kamak'at!i minchi- 
vinti para jantu lay katamuk'anin lagtagal. 
Ex chuncha yu talaktanchaniyan katalhima- 
xanana!, jantu lay kintalhikiltayan. 

9 Kalakmalanit'i ni oqxtamatin para 
katato'oyal ix'ukxtink!an la ixlhitapatsk'an 
y para katamakal yu katalhipa'inil ix'uk- 
xtink'an y jantu katagaltayanal tejkan 
laklhijunkan lhitapatsa. 10 Jantu kata'a- 
lhaunil, va katamakal para kalak- 
lIhi'aynkal. Ex chuncha por tachun yu 
tamakay katalhimasul ni va la ox ni 
chivinti yu lIhichiviniy Dios 
kiJamalagtaxtunuk'an. 


11 Chavaycha Dios va masuta ixja- 
mapayninti yu laqpumalagtaxtuy tachun 
ni lapanakni. 12 Kintamasuniyan ni 
kamakauntijlau yu jalaktu'unu' putsuku 
kun yu makaputunkan aniy lakamu- 
nukpa'. Vachu kintamasuniyan kalhi- 
stakvi kimputsukuk'an y ox katitukxun- 
tayau tacha lhinajun Dios aniy lakamu- 
nukpa'. 13 Chavaycha pakxan'iyau yu 
kalhi'achantajuyau tejkan kun tachun 
ixlayaxtu kintatasuniyan yu ay Dios 
kiJamalagtaxtunuk'an Jesucristo. 

14 Yucha maqxtaqkal ixmaqnika por 
kijnank'an para kintamalagtaxtun la 
kintalagalhink'an. Ex lay kintalagla'o- 
xinin ketsukuntik!an para ixlapanakni 
kajuu yu ayaj makaputunau yu laj'oxi. 

15 Ex tachun ni anchanu, uxint!i 
magsk'iniy k'amalanin. K'alakmalak'a'u- 
lat'i ni lapanakni y k'alaglhixa'alat'i kun 
mimpalhachimo'on. Jantu matichun 
k!a'akch'intaman. 

Yu maqsk'iniy katamakal yu talhakapu'an 
3 1 Klalakmap'ast'aknit'i ni lapa- 

nakni ni magsk'iniy katato'oyal ni 
jalhachimo'onun ali yu talhit'ajun 
palhachimo'on. Va katamakal yu 
lhinaunkan, va katapastak'alhil tacha 
lay katamakal yu la ox. 2 Va jantu kata- 
lhimanul jalaklkanti matichun. Va laqa- 
laj'ox katat!atilukxuntayal yu alati. Ayaj 
katato'oyanal y lakst'uniy katak!atsal 
kun yu alati lapanakni. 

3 Kijnank'an vachu tontos ixjuntau, 
jantu ixto'oyayau, vamun ixmakayau 
yu ixmakaputunau ali yu ixkintalhi- 
palinin. Ixpu'ukxuyanau lhilukuj kun 
akcha'ati. Jantu ox ixkintalaqts'inan y 
ixlaxkayyau. 4 Ex kintamasunin ixjama- 
payninti kun ixjapaxkanti ni Dios kiJa- 
malaqtaxtunuk'an. 5 Yucha kintamalaq- 
taxtun por ixjamapayninti, jantu va 
por yu ox yu ixmakayau. Kintapuma- 
laqtaxtun tejkan kintacha!anin kijatsu- 
kuntik'an. Chuncha tsukuchogoo kun 
sast!i jatsukunti y kintamapaxan ni 
Espíritu Santo. 6 Ni Dios kintaxtaq- 
nilojon ni Espíritu Santo por yu makal 

ni Jesucristo kiJamalagtaztunuk'an. 7 Ex 
chuncha ox kintalagts'inan por ixjama- 
payninti para kalaga'iu ni jatsukunti yu 
jantu aqtaun kami'oya'. Va yucha 
pakxan'iyau. 

8 Yucha va lagsaval chivinti yu lay 
lhakapu'ankan. Ni yucha lagatap'asta 
k'!alhich'ivin. Ex chuncha yu talhakapu'an 
Dios va katapastak'a' tacha lay katapu'uk- 
xuntayal makanan yu laj'oxi. Ni anchanu 
chivinti va la ox y lay laq'aqtayjuy tachun 
ni lapanakni. 9 Jantu k'atlanut'i lakchivinti 
yu jantu aqtayjuy, vachu jantu k'attanut'i 
yu lhichiviniy yu tatapasal ixpayank'an la 
magancha. Vachu! jantu k'atlanut'i lakchi- 
vinti tejkan alin t'uy jatapastak!ati y talu- 
kujlata por yu najun ixlhachimo'on 
Moisés. Ni anchanu lakchivinti jantu tu'u- 
chun aqtayjuy va jantu maqsk'iniy. 

10 ncha ka'alil qayntaun yu jalaklt'i- 
lhiy ni lapanakni para t'uy jatapastak'ati 
kaval ex kaxa'alat'i. Incha aaqtauncha 
makachoqoy ex kaxa'alach'o!o. Ex incha 
chuncha taylha!an jantucha kala'a'it'i. 

11 Va chuncha k'ap'uk'ats'aye'e ni jantu 
ox kaval ni anchanu lapanaki, va 


magtagalhini'. Va x'aman muk'anikan 
ixlagtagal. 


Ni Tito junkan ni katacha'ana' 
lapanakni 


12 Kakmalaqachaniyan Artemas o 
Tíkiko. Tejkan ancha kacha'ana', kama- 
k'at'i lagatap'asta para kilagt'at'i laka 
putaulan Nikópolis. Va ikpastaktacha ni 
ancha kaktapasaya' laka lhik'asnin. 

13 La ox k'alag'agt'ay'ut'i ni Zenas yu 
abogado ali ni Apolos la ixlakatink'an, 
k'alaqxt'aqniye!e tachun yu tamaq- 
sktiniy. 14 Kilapanaknik'an maqsk'iniy 
katalanil tacha lay katapu'ukxuntayal 
makanan yu laj'oxi para lay kalaq'aq- 
tayjul ni lapanakni kun yu tamaqgsk'iniy. 
Ex chuncha kataxqanana' yu laj'ox la 
ixjatsukuntik'an. 


Ni Pablo mastak'achoqoy ni Tito 


15 Tachun yu kintat'a'alinta tamasta- 
k!ayan. K!alakmast!ak!at!i yu kinta'acha- 
niyan yu ch'antaun kilhakapu'atk!an. Ni 
Dios katamapaynin mintachunk'an. 
Chuncha kavalcha. 


Ni Chivinti yu Ts'ognil Pablo ni 
Filemon 


Ni Pablo mastak'ay yu Filemon 


1 Kit'in kPablo, va kch'ikanta por 

klaqpute'ey ixchivinti Jesucristo. Va 
ch'antaun kun yu kilaqaj Timoteo 
klatstoqniyau uxint!i Filemón. Ox kilat'a- 
tapatsayau, xlhiyucha ayaj klapaxkayau. 
2 Vachu ikmastak!ayau ni Apia yu kint!a- 
lapanakk'an yu ikpaxkayau y vachu 
Arkipo yu kintat'ataylhaanan ni lach'a- 
pati por kilhakapu'atk!an y vachu ikma- 
stak!layau yu talhakapu'anan yu tataq- 
xto'a la minchaga'. 3 Katamapaynin y 
oxamaktaun katamakan ni kimPay 
Diosk!an kun Jesucristo 
kiJalhachimo'onuk'an. 


Ixjapaxkanti ali ixlhakapu'ati 
ni Filemón 
4 Ikxtaqni'alhiy lhimalaqpuchuncha 
ni Dios y klapastak!au ni uxiknan tejkan 
iksk'in ni Dios. 5 Kintajuniy ni ox 
ach'aniy y lhak'ap'up'in ni Jesús kiJalha- 
chimo'onuk'an y lakp'axk'ay tachun ixla- 
panakni. 6 Va iksk'in Dios para kalakma- 
misp'anin alati lapanakni milhakapu'ati y 
chuncha kaxajchal ni kamisp'at'i tachun 
yu ox yu Dios kintaxtaqniyan kijnank!an 
yu ch'antaun kun Cristo Jesús juntau. 
7 Ayaj ijk'achanau y ox k'atsanau por 
mijapaxkanti. Uxint'i, lagaj, ox lakmala- 
ka'ulay ni ixlapanakni Dios la 
ixjalhanutk'an. 


Ni Pablo tapayniy por yu Onésimo 


8 XIhiyucha mas kun Cristo klhit!ajun 
lhachimo'on para kaklhijunin yu 
magsk'iniy, 9 pero k!'achaniyan, xlhi- 
yucha vamun iktapayniniyan. Kit'in 
kPablo ayaj xapaycha y chavaycha va 
ktach'in kunita por Cristo Jesús. 10 Va 


iktapayniniyan por Onésimo. Yucha 
kilaqmil ta'an iktanun laka pach'in y 
tacha kints'al val por ixlhakapu'ati. 

11 P'unaj jantu ox ixjunita para ka'aq- 
tayjun pero chavaycha ox lay aqtayjuyan 
y vachu lay ki'agtayjuy ni kit'in. 

12 Chavay yucha ikmalaqachanichogoyan. 
La ox k'ala'a'it'i vachu va tacha kila'a'it'i 
ni kit'in. 13 Va xaknajun ixtaulal kun kitlin 
ex chuncha ixkintapatsanil por uxint'i. Va 
aniy iktanun laka pach'in por klaqpute'el 
yu ox chivinti yu lIhichiviniy Jesucristo. 

14 Pero jantu klhijunputun kataulal aniy 
incha jantuka' mintak'atsan kaval. Jantu 
iknajun ni ki'agt'ay'ut'i lagatap'asta, va 
iknajun ki'aqt'ay'ut'i laga'achati. 

15 Ka va lay ixmakauntan taun 
panch'ix para chavaycha lay kala!a'i- 
ch'o!o y kat!ataulan mas va tavanancha. 
16 Jantucha kuna! tacha ogxtamati, va 
tacha milaqaj yu paxkayan. Chuncha 
apalay ox xajantu yu vali'iy oqxtamati. 
Yucha ox ikpaxkay ni kit'in pero apalay 
kap'axk!at!i ni uxint'i, jantucha tacha 
valiliy lapanaki, va tacha milaqaj kalaq- 
ts'i. Mila!attuyk!an va ixlapanaknicha ni 
Jalhachimo'onu' Jesucristo unt'at'ik. 

17 Incha kilaqts'in tacha milagaj y 
ch'antaun juntau ex kala!a'it'i ni yucha 
vachu va chun tacha k'ila'a!it'i ni kit'in. 
18 Chavay incha yucha va makanitan 
taun laqtaqal o incha va lhaaniyan tu'u- 
chun ex kalaqts'i va tacha ni kit'in 
kaklhaanin. 19 Kit'in Pablo iktstoqniyan 
la kimaka!. Va kunan ni kakmapalniyan, 
pero jantu ikmaqsk'iniy kajkunin. 
Uxint'i klatstaycha ni k'ilhipinin metsu- 
kunti. 20 Ex chuncha, lagaj, k'amak'at'i 
yu klhitapayniniyan por ch'antaun 
juntau kun yu Jalhachimo'onu'. 
Chuncha k'imalak'a'ulanin kelhanuti por 

ch'antaun juntau kun yu Jalhachimo'onu! 
Cristo. 

21 Tktstoqniyan por ijk!atsaycha ni kila- 
lasmat'e!e y apalay k'amak'aye'e tacha 
klhitapayniniyan kamak'at'i. 22 Vachu 
k!ala'oxit'i ta'an lay kaktaulal la 
minchaga'. Klhilay ni por sk'inat'ik ni Dios 
lay klalaq'anchoqgotacha!au ta'an 
vilanant'ik. 


Ni Pablo mastak'achoqoy ni Filemón 


23 Vachu mastak'ayan ni Epafras yu 
kintlatanun laka pach'in por Cristo 
Jesús. 24 Vachu tamakstak'ayan ni 
Marcos ali Aristarco ali Demas ali Lucas 
yu kintatlatapatsay. 25 Katamapaynin ni 
Jalhachimo'onu Jesucristo la metsukun- 
tik'an. Chuncha kavalcha. 


Ni Karta yu Jalagts'ognikal ni 
Hebreos 


Ni Dios kintat'achivinitan por ists'al 


1 1 Magancha ni Dios aqlhuvaj jalak- 
t'achivinil kepayank'an kun pulhuu 
aztognu' yu makal. Jalakt'achivinil por ni 

lapanakni yu ixtalaqpute'ey ixchivinti. 

2 Pero chavaycha kintat!achivinin por 
isTs'al. Ni Dios lak'ulal isTs'al para ixnavin 
kaval tachun yu alin. Vachu! junil isTs'al 
ni kamakal ni lakamunukpa' kun lakt'iyan. 
3 La ixjatsukunti ni Jesucristo ox tapulkuy 
y ancha tasuy ix'ayaxtu ni Dios. Vachu' la 
ixjatsukunti ancha tasu'ojoy tacha junita 
ni Dios. Ixchivinti lhit'ajun tap'asta y por 
yucha taylhaaniy tachun yu alin. Yucha 
nil para kamalaqmixinikau kintalagalhin- 
klan, ex astan taulchal lakt'iyan la ixlhi- 
jakanaj Dios yu ay junita. 


Ni Jesucristo apalay ay junita xajantu 
yu ixmayulnin Dios 


4 Jesucristo apalay ay val xajantu yu 
ixmayulnin Dios. XlIhiyucha ni Dios 
mapaga'uy Jesucristo Sas'atla y chuncha 
masuy ni apalay ay junita. 5 Ni Dios jantu 
agtaun kajunil qayntaun ixmayul 
chuncha tacha junil ni Jesucristo: 

Uxint!'i va keS'at'a k'at'i. 

Chavay ikxtaqnincha metsukunti. 
Vachu jantu agtaun kalhichivinil qayn- 
taun ixmayul tacha inchine!: 

Kitlin kajkuna! ixPay, 

yucha kajuna' kinTs'al. 

6 Vachu tejkan ni Dios malaqachal aniy 
lakamunukpa' Sas'atla yu p'unaj ixlhi'a- 
linta, ex naul: 

Katato'oyal tachun ixmayulnin ni 

Dios. 
7 La ixchivinti Dios ta'an lhichiviniy 
ixmayulnin, najun: 

Ni yu'uncha Dios jalakmapaxay tus 

tacha un kataval y vachu' tacha 
jikmi. 


Yu'uncha tatapatsaniy tacha 
ixlogxtamatin. 

8 Pero yu Dios juniy ni Sas'at!a: 

Ni uxint!i, Dios k'at!i, ni 
mimpalhachimo'on jantu aqtaun 
kami'oya! mas va tavanancha 
kaval. 

Uxint!i si vas jalhach'imo'onun. 

2 Uxint!i vamun ach'aniy yu la ox 
junita y xk'a'iy yu talagalhin. 

Xlhiyucha ni miDios apalay ay 
lak'ulatan xajantu yu 
mint'altanan. 

Chuncha xtaqnitan apalay lhuu 
achati. 

10 Vachu junkan Sas'at!a: 

Uxint'i Jalhachimo'onu k'at'i, 
tejkan p'unaj aqtaynil ni 
lakamunukpa! va uxint'i mak'at'i 
xaputayan. 

Vachu! kun mimaka' lakmak'at'i ni 
lakt'iyan. 

11 Tachun yu anu! kami'oya' pero 
uxintli va tacha k!a'aline'echa. 

Tachun si kapuch'iya' tacha 
laqch'iti, 

12uxint!i k'asmiliye'e tacha agxtaun 
laqch'iti. 

K!lamap'axaye'e kun yu lagsast'i. 

Pero uxint'i jantu aqtaun tlap!axay, 

yu metsukunti jantu aqtaun 
kami'oya!. 

13 Vachu' Dios jantu aqtaun kajunil mati- 
chun ixmayul chuncha tacha junil Jesús 
tejkan naul: 

K'alhach'imo'oncha la kilhijakanaj, 

tus tejkan klaqmaqgalhaja'oya' 
tachun mint'alaxkayan tus 
kalak!akch'inttamat'i. 

14 Yu ixmayulnin Dios tatapatsaniy tacha 
ix!'oqxtamatin y va espíritus tajunita. Dios 
jalaqmalaqachay katamil aqtayjunun ni 
lapanakni yu katalagtaxtuya!. 

Magsk'iniy ox kamakau kuenta yu makal 
Dios para kintamalaqtaxtun 


1 XIhiyucha tstangay apalay kamakau 
kuenta yu kintamalanitan, para jantu 


kamakauntijlau ni lakatin ta'an alin ox 


jatsukunti. 2 Magancha ni ixmayulnin Dios 


talhiminil ni lapanakni ixchivinti Dios y 
anchanu chivinti va lagsaval. Ex chuncha 
ni lapanakni yu jantu kataqalasmakIhi, si 
talaga'il maqanlqajnati yu ixtapaxtoqniy. 
3 Ex chuncha ni kijnank'an, ¿tas ancha 
kapugosaucha, incha jantu makayau 
kuenta yu xta!a Dios para kintamalaqta- 
xtun? Ni Jalhachimo'onu! Jesucristo, 
yucha p'unaj aqtayl lhichiviniy tacha lay 
kalaqtaxtuu. Ni lapanakni yu tagala- 
smaklhi, yu'uncha astan kintamapasanin 
kijnan y kintamasunin ni yucha va 


lagsaval. 4 Ni Dios vachu' kintamasunin ni 


va lagsaval por masul laj!ay axtoqnu' y 
kintaxtaqnin ni Espíritu Santo. Va 
jaxtaqnil ixlapanakni tacha yucha 
xtagputul. 


Maganlgajnal ni Jesús pero astan yu 
Dios ay makal 


5 Ni Dios jantu kamagxtaqnil ixmayu- 


Inin para katalhachimo'onul ni sast'i laka- 


munukpa! yu ka!alina' astan. Klhichivi- 
nanau ni anu lakamunukpa'. 6 Alin la 
ixchivinti Dios ta'an chiviniy qayntaun 
lapanaki y Dios va inchine' junkan: 
¿Vali'iycha kilalaqts'inau ni kijnan 
yu vali'iy lapanakni kuntau? 
Ni kijnan vamun sas'atlan 


lapanakni, ¿valiliycha pastak'uyan 


por kijnan? 
7 Uxint'i apalay lakat'uniy kilamakau 
xajantu yu mimayulnin 
pero laj'ay kilamakau, va tacha 
kilamagxtaqniu taun korona para 
kakto'oyakau. 


Vachu! kilamaqxtaqniu lhachimo'on 


para kaklhachimo'onuu kun 
tachun axtoqnu' yu mak'at'i. 
8 Tachun axtoqnu' yu alin si la 
kinch'ajak'an lhilak'ulat'i. 
Va chuncha makal ni Dios, xlhiyucha 
jantucha alin tu'uchun yu jantu lay 


lhichimo'oyau. Pero mas chuncha makal 
tus chavaycha, jantuka! tasuy ni lay 
kalhichimo'oo tachun axtoqnu'. 9 Pero 
lagts'inau ni Jesús. Yucha ayaj laka- 
t'uniy makakal taun panch'ix, apalay 
lakat'uniy xajantu ixmayulnin Dios. Ni 
Dios kintamapaynin, xlhiyucha ni Jesús 
nil por tachun ni lapanakni. Chavaycha 
ayaj ay xajtachal ni Jesús para kato'o- 
yakal por maganlgajnal y nil. 

10 Tachun axtoqnu! yu alin va si 
Dios ixnavin y va si por yucha alil. 
Yucha najun katapaxtoqnil lakt'iyan 
tachun sas'at'an. XIhiyucha malagachal 
ni Jamalaqtaxtunu' Jesús kamil jama- 
qanlqajna! para jantu tu'uchun 
katslangal la ixjatsukunti ni yucha. 11 Ni 
Jesús yu kintamaqgosunin kintalagalhin- 
klan y tachun ni kijnan yu jamagosu- 
nikau va qayntaun jaPay lhit'aunau. 
Xlhiyucha ni Jesús jantu maxanan kinta- 
junin ixt'lalaqaunin ali ixtlalapanakni. 

12 XIhiyucha la ixchivinti Dios ta'an 
tstoqkanta najun inchine!': 
Kaklhichivinanan tejkan 
kaklakt'achivina! ket'alaqaunin. 
Vachu' kaklhimilpayan y 
kakto!oyayan ta!an 
katatagxto'a!. 
13 Vachu' najun: 
Kitlin kaktaylhaana' lIhakapu'an ni 
Dios. 
Alakataun vachu' tstogkanta: 
Aniy k'alinta kun kes'atlan yu 
Dios kimagxtaqnil. 

14 Ni kijnan va yu jas'atlan y kilaka- 
tunajk!an va jamakanti vakax ali jak'a- 
Inan. XIhiyucha vachu' ni Jesús 
Ihitsukul ixlakatunaj yu vakax ali jak'a- 
Inan tacha vali'iy lapanaki para lay 
kanil. Ex chuncha lay kamaqgalhajal ni 
agmogznu' yu lhit'ajun ixtap'asta lhinin. 
15 Chuncha ni lapanakni ayaj ixtata- 
lhauniy lhinin tus va tacha lakch'ikanta 
por ixtalhantik'an pero chavaycha ni 
Jesús jalakmakaul oxamaktamin. 

16 Yucha jantu kamil para ka'agtayjul ni 
angeles. Va kilachil para ka'aqtayjul ni 
sas'at'an Abraham. 17 XlIhiyucha ixmaq- 
sk'iniy kaval vachu va tacha kijnank!an 

yu ixlapanakni juntau para kintamapaynil 
y kaval tacha qayntaun kura yu si vas 
tapatsaniy Dios. Chuncha val para kintaxa- 
kanin kintalaqalhink'an. 18 Ni yucha 
tejkan maqanlqajnal va laqts'intanukal 
incha kamakal laqtaqal. Xlhiyucha lay 
kinta!aqtayjuyan ni kijnan tejkan maqan- 
lqajnanau para jantu kamakau lagtagal. 


Yu Jesús apalay ay xajantu ni Moisés 


1 Ket'lalagaunin, uxiknan yu ixnavin 

Dios unt'at'ik, ni Dios va talaksakni 
para k'alunt'ik ixlapanakni. K'amak'at'ik 
kuenta ni Jesús yu Dios malagachal. 
Yucha yu xa!ay kuraj yu kintajunan tacha 
maqsk'iniy kalhakapu'au. 2 Ni Jesús ayaj 
ox maka'ol ni Ihitapatsa yu lhinaul ni Dios. 
Vachu va chun ni Moisés maka'ol ni lhita- 
patsa yu lhinaul ni Dios para ixlapanakni. 
3 Pero ni Jesús apalay ay junita xajantu ni 
Moisés vachu va chun tacha qayntaun 
lapanaki yu makay aqataun chaqa! apalay 
to'oyakan xajantu yu chaga'. 4 Aqataun 
chaga' si alin matichun yu makata pero 
Dios yucha maka'ol tachun axtoqnu' yu 
alin. 5 Ni Moisés ayaj ox tapatsal kun ixla- 
panakni ni Dios. Va ix'oqxtamati ixjunita y 
va yucha ixpaxtoqniy kalaqpute'el tachun 
yu Dios astan kanauna'. € Ni Cristo vachu' 
ox tapatsay kun ixlapanakni ni Dios pero 
va Sas'at!a Dios junita. Kijnan va ixlapa- 
nakni juntau incha ox lhakapu'anau y vas 
taylha!anau y si pakxan'itau yu laj'oxi. 


Katastaknana' ixlapanakni ni Dios 


7 XIhiyucha ni Espíritu Santo inchine' 
najun: 

Chavaycha incha kilaqalasmakyau, 

8 jantucha p'ays k!amak'at'ik 
melhanutk'an. 

Chuncha tamakal ni israelitas tejkan 
jantucha kataqgasmaklhi yu klhinaul, 
tejkan kintalaqtstintanul lakak!avin. 

2 Chuncha la magancha mepayank'an 
talaqts'il tachun yu laj'ox 
axtoqnu! yu ikmakal para 
yu'uncha tus cuarenta jach'itin. 

Pero mas talaqts'il vanaj 
kintalaqts'intanul incha 
kaklaq'aqtayjul. 


10 XIhiyucha iktalqaunlhi kun ni 
anchanu' lapanakni, 
va knaul: “Jantu aqtaun ox 
katamakal ixjalhanutk'an. 
Jantucha katamakal kuenta 
kilakatin.” 
11 XIhiyucha kit'in ayaj klukujlal 
kun yu'uncha y klakjunil: 
“Jantu lay katastaknana' 
ch'antaun kun kitlin.” 

12 Ket'alaqaunin, k'alhist'ajk'ant'ik 
para jantu matichun kataylha'al kun yu 
jantu ox jatapastak'ati y jantu matichun 
kamakauntijlal ni Dios yu kujta. 

13 Vananaj Dios talhijunan para 
chavaycha k'a'alasmakt'ik. XIhiyucha 
uxiknan ts'angay lhilhiy k'alamap'aysni- 
t'ik para jantu matichun kamakanukal 
kun talagalhin y jantu p'ays kaval ixja- 
lhanuti. 14 Ch'antaun juntau kun Cristo 
incha ox kataylhaanau lhakapu'anan 
tacha p'unaj lhakapu'au mas va tava- 
nancha. 15 Chavaycha kap'ast'akt'ik yu 
najun ni Dios ta'an tstoqkanta: 
Chavaycha incha 
kilaqalasmakyau, 
jantucha p'ays k!amak'at'ik 
melhanutk'an tacha tamakal ni 
israelitas tejkan jantucha 
katalaga'il kilhachimo'on. 
16 ¿Tas ayu'uncha lapanakni yu taqa- 
smaknil ixchivinti ni Dios y jantu katala- 
qa'il ixlhachimo'on? Yu'uncha ixtajunita 
ni lapanakni yu jamaxtul ni Moisés xala- 
kat'un Egipto. 17 ¿Ta'ayucha lukujlanil 
ni Dios tus cuarenta jach'itin? Va kun 
lapanakni yu tamakal talagalhin. 
Yu'uncha tanil ni anchanu' lakak'avin. 
18 ¿Tas ayu'uncha lapanakni jalakjunil 
ni Dios yu jantu lay katastaknana' 
ch'antaun kun yucha? Va lapanakni yu 
jantu kataqalasmaklhi. 19 Chuncha 
kijnan lagts'inau ni jantu katalhaka- 
pu'al. XIhiyucha jantu lay katatanuchal 
talan Dios lay kalakmastaknil. 


Lay katanutacha'au ta'an lay kastaknau 
ch'antaun kun Dios 


1 Chuncha vanaj lay katanuta- 
cha'au ta'an lay kastaknau 

ch'antaun kun Dios. Ex magsk'iniy 
kamakau kuenta para jantu katamakaul 
xaqayntaun ni uxiknan ex jantu lay kata- 
nutachal. 2 Ni kijnank'an vachucha laqpu- 
te'enikantau ni laj'ox chivinti yu lay kapu- 
laqtaxtuu, va agstanchun tacha jalaqpu- 
te'enikal yu magancha kint!a'israelita- 
sk'an. Pero jantu katalhakapu'al, xlhi- 
yucha para yu'uncha jantu tu'uchun xtapal 
kaval mas tagasmaklhi ni anchanu' laj'ox 
chivinti. 3 Ni kijnan yu lhakapu'anau va 
yu tanuyacha!au ta'an lay kastaknanau 
ch'antaun kun Dios. Yucha naul: 

Kit'in klukujlal kun yu israelitas, va 
klakjunil 

ni jantu lay katatanuyanta 
ch'antaun kun kitlin ta'an 
katastaknal. 

Ni Dios maka'ol ixlhitapatsa vanaj tus 
tejkan makalcha ni lakamunukpa!, ex 
astan jastaknalcha. 4 Lakataun ta!an ts'oq- 
kanta la ixchivinti Dios lhichiviniy yu 
lagatujunu! julchan, inchine! najun: 

Tejkan lagatujuncha julchan val ni 
Dios ixmajkani'ojotacha tachun 
ixlhitapatsa ex jastaknalcha. 

> Alakataun najun ta'an tslogkanta: 

Yu'uncha jantu lay katastaknana' 
kun kitlin. 

6 Chuncha yu p'unaj tagasmaklhi ni ox 
chivinti yu lay k'ap'ulagt'axt'u, yu'uncha 
jantu lay katatanuchal por jantu katagala- 
smaklhi. Pero chavaycha vananaj tstangay 
lati yu katatanuyanta ta'an katastaknana' 
kun Dios. 7 XlIhiyucha ni Dios laksaklhi 
taun julchan para katatanul y yucha va 
chavaycha. Tapasal lhuu jach'itin ex ni 
David ts'oqlhi y Dios kintaxaqalayan por 
yucha. Va naul: 

Chavaycha incha uxiknan 
asmat'at'ik yu najun ex jantu 
k!alap'aysnit'ik melhanutk'an. 

8 Ni Josué jantu kalagxtaqnil ta'an lay ox 
ixtastaknal ixt'a'israelitas. Xlhiyucha Dios 
Ihichivinil ataun julchan. 9 Ex chuncha 
vananaj xajachal ta'an lay tastaknan ni 
ixlapanakni Dios. 10 Yu jastaknan kun Dios 
yucha jastaknan la ixlhitapatsa, vachu 
chun tacha Dios jastaknal la ixlhitapatsa. 
11 Ts'anqay katap'asniu para katanucha'au 


talan lay kastaknau. Va jantu ka'alil 
matichun yu kamakal tacha ni anchanu' 
lapanakni yu jantu katalhakapu'al. 

12 Ni ixchivinti Dios yucha lagsaval 
kujta y vachu lhitlajun tap'asta. Ni 
anchanu chivinti apalay kikxtuy xajantu 
maqataun espada yu pe'ext'uy kikxtuy. 
Yucha lay tanuy tus ta'an ixpulmanixtu 
la ixjatsukunti ali ixjalhitsukunu! qayn- 
taun lapanaki. Chuncha masuy incha ox 
yu jalakpastaknan kun yu makaputun. 
13 Tachun yu makal ni Dios jantu lay 
tamaqgsaqniy. La ixlaqchul Dios ox 
laqts'in tachun yu makayau. Kamina' 
julchan tejkan kajunau vali'iycha 
chuncha makau. 


Ni Jesucristo vamun yu! ay kuraj 


14 Ni Jesús, yu Sas'at'a Dios, yucha 
va xa!ay kuraj junita para kijnan. Yucha 
tanuchal ta'an vil ni Dios. Xlhiyucha 
magsk'iniy kataylha'au lhakapu'anan. 
15 Mas kintats'anqaniyan tap'asta la 
kilhakapu'atk!an, ni Jesús yu kinkuraj- 
klan yucha lay kintapaxkayan. Yucha 
vachu laqts'intanukal incha lay kamakal 
talaqalhin vachu chun tacha kijnan pero 
yucha jantu kamaqtaqgalhinil. 16 Klhi- 
yucha magsk'iniy kata'ukststuniu sin 
talhanti ta'an jalhachimo'onun ni Dios 
yu ox japaxkanan. Chuncha kintama- 
payniyan y kintaxtaqniyan yu laj'ox 
tejkan kamaqsk'iniyau. 

1 Siya yu israelitas qayntaun vali'iy 

lapanaki va laksakkanta para xa'ay 
kuraj kaval. Yucha paxtoqniy kamakal 
yu tamagsk'iniy ni lapanakni para ox 
katataulal kun Dios. Vachu' paxtoqniy 
kamagxtaqlhi lapaxkan yu jamogslanti 
por yu talagalhin. 2 Yucha vali'iy lapa- 
naki y vachu! tstanqaniy tap'asta. Va 
agstanchun tacha yu alati israelitas. 
Xlhiyucha lay kalakmapaynil yu jantu 
tamalagasiy y vachu! yu jantu vas taluk- 
xpu'an. 3 Ni anchanu' kuraj ts'anqaniy 
tap'asta la ixlhakapu'ati. XlIhiyucha 
vachu! paxtoqniy kamagxtaqlhi ixlapa- 
xkan por ixtalaqalhin, vachu va tacha 
magxtaglhi por ixtalaqalhink'an yu alati 
lapanakni. 4 Jantu matichun kuraj lay 

laksakkan ix'aman. Va Dios yu lak'ulay 
tacha kuraj, vachu chun tacha lak'ulal ni 
Aarón. 

5 Vachu chun tapasay kun Cristo. 
Yucha jantu kalaksakkal ix'aman para 
kaval yu xa'ay kuraj. Va Dios yu lak'ulal, 
chuncha tacha junil: 

Uxint'i va kes'at'a unit!a, chavay 

ikxtaqnincha metsukunti. 

6 Alakataun ta'an tstogkanta la ixchivinti 
Dios vachu' junil: 

Uxint'i unitla qayntaun kuraj mas va 

tavanancha, 

vachu chun tacha yu Melkisedek. 
7 Tejkan ni Cristo vananaj ixtijuyal aniy 
lakamunukpa', yucha p'as sk'inil ni Dios 
kun galhuti ali lhuu jatapayniti. Tapay- 
ninil ni Dios yu lhuu tap'asta lhit'ajun 
para kamalagtaxtul la ixlhinin. Ni Cristo 
ox ixto!oyay ni Dios, xlhiyucha ni Dios ox 
qasmaklhi. 8 Ni Cristo mas Sas'at!a Dios 
ixjunita pero lanil qalasmakna! ixPay 
tejkan makal yu lhinaul mas kun maqan- 
lqajnati. 9 Ex chuncha por lhitsukul yu ox 
jatsukunti yu jantu tu'uchun tslanganiy, va 
yucha yu xajchal qayntaun yu lay jalaq- 
malagtaxtuy tachun yu tagalasmat!a. 
Jalaqxtaqniy jatsukunti yu jantu aqtaun 
kami'oya!. 10 Ni Dios lak'ulal tacha ay 
kuraj vachu chun tacha ni Melkisedek. 


Magsk'iniy kataylha'au laninin 
ixchivinti Dios y jantu kamakauntijlau 


11 Tachun yu aniy la alin yu klalhixa- 
qalaputunau. Pero ayaj lhitalay para 
k'amala'asit'ik, va por jantu mala'asip'u- 
t'unat'ik. 12 Uxiknan por maqancha lhak'a- 
p'up'inat'ik ni Cristo tapaxtoqniyan k!ama- 
sut'ik ixchivinti Dios. Pero vananaj 
magsk'iniyat'ik kamasunich'o'ok'ant'ik yu 
p'unaj lanit'ik. Va tacha jas'at'an unt'at'ik 
la milhakapu'atk'an, vananaj tstanqay 
kats'ik'it'ik y jantuka! lay uyat'ik yu ox 
vayti. 13 Yu tats'ik'iy, yuluncha vananaj 
tacha sk'at'an y chuncha jantuka! tamala- 
qasiy yu ox jatsukunti. 14 Ni lhi'uti yu 
laqp'as lay taluy vamun yu laj'ay lapa- 
nakni yu ta'ajintacha. Yu'uncha incha 
tamakay kuenta la ixputsukuk'an lay tami- 
spay yu ox ali yu jantu ox. 


1 XIhiyucha kijnan maqsk'iniy 

kataylha'au para kalhitsukuu yu 
vas jatsukunti. Kataylha'au laninin alati 
yu lhichiviniy Cristo para laqp'as kajuu 
la kilhakapu'atk'an. Maqancha laniu y 
jantucha maqgsk'iniy kalanichogoo ni 
chivinti yu najun ni magsk'iniy k'ama- 
k'aunt'ik Ihitapatsa yu jantu xtapal y 
kalhak'ap'up'int'ik ni Dios. 2 Vachu! 
jantucha maqgsk'iniy kalanichoqoo 
tisuncha ixlhi'atal ka'aqchaj!au y vachu! 
tavanancha k'amoqslanin kimakak'an 
qayntaun yu Ihakapu'an, yucha lani- 
taucha. Vachu! ni chivinti yu masuy ni 
katakujchogoya' ni janinin, y vachu' yu 
najun ni Dios kalakmuk'aniya' jamagan- 
lqajnati yu jantu aqtaun kami'oya!. 
Tachun yu anu! lanitaucha. 3 Chavaycha 
kataylhaaniyau laninin alati incha Dios 
kinta!aqtayjuyan. 

4 Lati tamakauntijlay ixlhakapu'at- 
klan, ex jantucha lay aaqtauncha kata- 
mapaxachoqol ixjatapastak'atk'an. 
Tamalagasil yu ox chivinti y tamispal yu 
kintaxtaqniyan Dios y tamispal ixlhita- 
patsa ni Espíritu Santo, > vachu' tak!a- 
tsal ni ayaj ox ixchivinti Dios y vachu' 
tamispal ixtap'asta Dios yu kamina! 
astan. 6 Incha yu'uncha tamakauntijlay 
ixchivinti Dios, ex astan jantucha lay 
ch'antaun katajunchogol kun Dios. Va 
tacha tamakxtukmuk'achogoy ni 
Sas'atla Dios laka kurus y talaktu'uy la 
ixlaka'ukxpuk'an ni lapanakni. 

7 Yu taylha'an kun Dios va tacha 
t'un yu laqch'uch'uy xkan yu tamay. Ni 
anchanu' t'un xta!a lhi'uti para kata'ul 
yu jamanavin y ni Dios najun ox kaval 
ni t'un. 8 Pero yu tamakauntijlay ni Dios 
va tacha t'un yu vamun jaltukun ajin 
kun tachun yu jantu laj'oxi. Ex jantu 
tu'uchun xtapal kaval, ex ni Dios kamu- 
k!aniya' laqtaqal, ex astan kalagxavaya' 
kun jikmi. 

Ox kat'aylhip'int'ik para jantu 
tu'uchun katats'anganin yu 
p'akxan'iyat'ik 


2 Mas chuncha klajunau, va kla!a- 
chaniyau, va ijk!atsayau ni 

mimputsukuk'an jantu chun kaval tacha ni 
anchanu' t'un. Kijnan ikpakxan'iyau ni 
kaxajchal yu apalay ox la metsukuntik'an 
y chuncha katasuya! ni k'alaqt'axt'uya- 
pitik. 10 Ni Dios tachun axtoqnu! si ox 
makay. Yucha jantu aqtaun kakaukya' yu 
laj'oxi yu mak'at!at'ikcha. Dios vachu' 
makay kuenta tacha jalakp'axk!at'ik yu 
ixlapanakni y jalaq'aqt'ay'ut'ik por ox 
lhak'ap'up'inat'ik. Tus chavaycha vananaj 
jalaq'aqt'ay'uyat'ik. 11 Kijnan iknaunau 
por gayntamin si ox kat!'aylhip'int'ik japa- 
xkanan para jantu tu'uchun katatslanqanin 
yu p!akxan'iyatlik. 12 Jantu k'amak'ak'an- 
t'ik malhaqnin. Maqsk'iniy kalaqts'i'it'ik 
ixputsukuk'an yu ox talhakapu'an y tama- 
gantaulay y xlhiyucha talaqa'iy yu Dios 
naul kaxta!a!. 


Lay lIhakapu'ankan ixchivinti Dios 


13 Tejkan ni Dios maqgxtaqnil ixchivinti 
ni Abraham va jurado makal. Va x'aman 
lhimapasukal ixtaga'uti. Jantu alin aqayn- 
taun yu apalay ay kaval yu kalhimapa- 
sukal chuncha tacha Dios. 14 Ex chuncha 
naul, va junkal ni Abraham: “Kakxtaq- 
niyan lhuu achati y kaklalhavaniyan Ihuu 
mepapanakni.” 15 Ni Abraham pakxanil 
kun lhuu magantaulati yu junil ni Dios. Ex 
astan laga'il yu junkal. 

16 Tejkan ni lapanakni taxtaqniy ixchi- 
vintik!an, va jurado tamakay. Va talhima- 
pasuy agayntaun yu apalay ay kaval 
xajantu yu'uncha. Ex jantucha apalay 
talhilakchiviniy. 17 XlIhiyucha ni Dios 
astan, tejkan jamagxtaqnil ixchivinti ixpa- 
panakni ni Abraham, va ixlakmasuniputun 
ni jantu mapaxay ixjatapastak'ati. Xlhi- 
yucha jurado makal tejkan jamagxtaqnil 
ixchivinti. 18 Chuncha alin put'uy chivinti 
yu jantu lay tapaxay. Va magxtaqnil ixchi- 
vinti y vachu' jurado makal. Ni Dios jantu 
lay jalaklkanan. Va lakxkauyau ni Dios 
para kinta'aqanixtun. Chavaycha ixchi- 
vinti kintamalaka'ulayan incha ox lhaka- 
pu'anau ni laqsaval kintaxtaqniyan yu 
pakxan'iyau. 19 Ox pakxan'iyau yu kinta- 
xtaqniyan Dios y xlhiyucha ox taylha'anau 
la ketsukuntik'an mas va yu kalhitapa- 
salcha. Chuncha xajachal para saq 


kataulau la ketsukuntik'an. Yu 
pakxan'iyau va laqsaval, va minachal 
tus ixlhipulakna ta'an vil ni Dios. Va 
xlhi'avint'i talan kiltay ni laqch'iti. 20 Ni 
Jesús ancha tanuchal por kijnank'an 
para kintamalaqlti'anin yu xatin. 
Chuncha ni Jesús yucha val xa'ay kura 
por kijnan, mas va tavanancha, vachu 
chun tacha ni Melkisedek. 
Ni Melkisedek va to'oyakal tacha ay kura 
1 Ni Melkisedek, yucha ixjunita 
7 xa!ay jalhachimo'onu' laka 
putaulan Salem. Vachu! tapatsanil ni 
Dios yu vilchal lakt!'iyan, va tacha qayn- 
taun kuraj. Ni Melkisedek kiitastuk'il ni 
Abraham tejkan ixminchoqgotacha ta'an 
jalaklhajal laka Ihilukuj ni laj'ay jalha- 
chimo'onun. Ancha ni Melkisedek va 
naul ox katsukul ni Abraham. 2 Ex ni 
Abraham lvaqnil laqatamin por laqa- 
kavin yu kiilhajal laka Ihilukuj. Yu ixta- 
qa!uti ni Melkisedek naunputun “ay 
jalhachimo'onu' yu tachun ox makay”. 
Yucha vachu' ixjunita xa!ay jalhachi- 
mo'onu! laka putaulan Salem yu naun- 
putun “ta'oxamaktamiti”. Ex chuncha 
vachu! naumputun va “xa!ay jalhachi- 
mo'onu! taloxamaktamiti”. 3 Ni Melki- 
sedek jantu intachun lhichiviniy ixpay 
ali ixnati ali ixjapapanakni. Vachu! jantu 
intachun lhichiviniy tejkan tsukul ali 
tejkan nil. Ex ni yucha vananaj va chun 
tacha yu Sas'at!a Dios y junita kuraj mas 
va tavanancha. 

4 K!lamak'at'ik kuenta ni Melkisedek, 
yucha ayaj ay lapanaki ixjunita. Mas yu 
ay kimpayk'an Abraham yu magancha 
ixtlajun, yucha lvaqnil laqatamin por 
lagakavin yu jamaxtunil ni jalhachi- 
mo'onun laka lhilukuj. 5 La ixlhachi- 
mo'on ni Moisés najun, ni kuras yu 
tamintachal kun Leví, yu'uncha talhi- 
t'ajun lhachimo'on para katask'inil ni 
lapanakni yu laqatamin por laqakavin 
ixlhilhajatk'an, mas yu'uncha va ixt!ala- 
qaunink'an tajunita, mas yu'uncha 
vachu! va saslatlan Abraham tajunita. 

6 Ni Melkisedek sk'inil yu laqatamin por 
lagakavin yu ixpaxtoqniy kaxtaqlhi ni 

Abraham. Chuncha sk'il mas jantu ixpa- 
panti Levi ixjunita. Ex chuncha ni Melki- 
sedek naul va ox katsukul ni Abraham, 
chuncha tacha ixjunkantacha katalhavaya' 
ixpapanakni. 7 Tachun ni lapanakni tak'a- 
tsay ni yu najun ox katsukul, yucha apalay 
ay junita xajantu yu junkan. 8 Aniy siya 
kijnan ni lapanakni yu talaga'iy laqatamin 
por lagakavin ni lhilhajati, yu'uncha 
vali'iy lapanakni yu taniy. Jantu chuncha 
ni Melkisedek. La ixchivinti Dios lhichi- 
viniy tacha vananaj katsukul. 9 Chavaycha 
ni Levi jalaqa'iniy tachun yu taxta!a ixpa- 
panakni ni Abraham. Vachu' mapalnil ni 
Melkisedek tejkan ni Abraham lvagnil yu 
Ihajal. 10 Ni Leví yu ixpapanti ni Abraham 
va tacha ancha is'alinta la ixlakatunaj ni 
Abraham tejkan paxtoqlhi ni Melkisedek. 

11 Magancha tejkan ixtatapatsay tacha 
kuras yu ogxlaqtaun yu minchal kun Leví, 
ni israelitas talaqa'il ixlhachimo'on Moisés 
yu xtaqnil Dios. Pero ni lapanakni jantuka!' 
ox kun Dios kataval por ixlhitapatsak'an ni 
anchanu kuras. Xlhiyucha alinchogol 
aqayntaun kura yu tacha Melkisedek ixju- 
nita, jantucha kaval tacha Aarón yu 
minchal kun Leví. 12 Tejkan Dios malaga- 
chal aputaun kura ex vachu! makal aputaun 
jalhachimo'on. 13 Ni ixlhachimo'on Moisés 
ixlhinajun yu katapatsal tacha kura yu 
moqslay lapaxkan, yucha maqsk'iniy kaval 
ixpapanti ni Leví. Pero yu aniy kura yu 
malagachal Dios yucha jantu kaminchal 
kun Leví. 14 La ox k'atsakan ni Jesucristo 
kiJalhachimo'onuk'an yucha ixpapanti ni 
Judá. Pero ni Moisés jantu kanaul yu 
minchal kun Judá kaval tacha kura. 

15 Chavaycha apalay ox Ihik'atsan, va 
minchal qayntaun kura yu tacha Melkisedek. 
16 Yucha val kura pero jantu por ixpapanti 
Levi kaval tacha najun nijalhachimo'on. Va 
por ixtap'asta yu ix'alin la ixjatsukunti yu 
jantu aqtaun kami'oya!. 17 La ixchivinti Dios 
Ihichiviniy Jesucristo, najun: 

Uxint'i kura k'atune'e mas va 
tavanancha, 
Ay kura k'a'une'e tacha yu 
Melkisedek. 
18 Ex chuncha ni ixlhachimo'on Moisés yu 
ixlhichiviniy kuras yucha va ancha 


tamaktaycha, jantucha kalhitsukul 
tap'asta para kinta'aqtayjun. 19 Jantu 
matichun lapanaki lay ox kaval kun 
Dios incha vamun por makay kuenta 
ixlhachimo'on Moisés. Pero chavaycha 
apalay ox yu pakxan'itau por yu makal 
Jesucristo. Ex chuncha lay talakanu- 
niyau ni Dios. 

20 Vachu ni Dios va jurado makal 
tejkan ulal ni Jesucristo tacha kura. 

21 Chavay yu alati kuras yu ixlak'ula- 
kanta magancha, jantu chun kachivinil 
Dios, ni Jesucristo va junkal ni inchine': 
Ni Jalhachimo'onu' Dios jurado 
makal 
jantu kamapaxaya' 
ixjatapastak'ati, 
va najun: “Uxint!i kura k!a'une'!e 
tacha Melkisedek mas va 
tavanancha.” 
22 Ex chuncha por ixlhitapatsa ni Jesús 
ox k!atsayau ni apalay ox ni chivinti yu 
Dios jat'atamakaul ch'antaun kun ixla- 
panakni. Jantucha tacha yu p'unaj 
ixjunita. 

23 Magancha ni kuras ixtaniycha ex 
jantucha lay ixtaylha'an, xlhiyucha 
ixmaqsk'iniy pumalhuu kuras. 24 Pero 
yu Jesucristo yucha kurajcha junita mas 
va tavanancha. Jantucha kaniya!, va 
tacha taylha!antacha. 25 Xlhiyucha mas 
va tavanancha lay jamalagtaxtuy ni 
lapanakni yu talhakapu'an y chuncha 
lay talakanuniy Dios. Mas va tava- 
nancha yucha t'ajun y va tacha tapayni- 
nitacha Dios por yu'uncha. 

26 Va chuncha magqsk'iniyau kijnan- 
klan qayntaun kura yu chuncha junita. 
Yucha va yu ixnavincha ni Dios, jantu 
kalhitsukul lagtagal, vachu jantu talaqa- 
lhin. Jantu ch'antaun kaval kun yu 
magtagalhinin, apalay ay junita xajantu 
yu lakt!liyan. 27 Maqancha qayntaun 
xa'ukxtin kura ixmagsk'iniy lhilhiy 
kamogqgslal lapaxkan. Va p'unaj moqslay 
por ixtalagalhin ni yucha, ex astan 
mogslay por ixtalaqalhink'an ni lapa- 
nakni. Pero yu Jesús jantu chuncha 
magsk'iniy. Yucha va aqtaun tamaq- 
xtaqlhi ix'aman tacha lapaxkan. 28 Yu 

ixlhachimo'on Moisés yu p'unaj xtaqlhi 
Dios, yucha jalak'ulay xa'ukxtinin kuras 
yu vali'iy lapanakni tajunita, yu tatslan- 
ganiy yu ox. Pero ixchivinti Dios yu jurado 
makal astan yucha lak'ulay isTs'al yu 
jantu tutuchun tstanganiy mas va 
tavanancha. 


Cristo kintamapasaniyan yu apalay ox 
chivinti yu Dios jat'atamakaul ni lapanakni 
8 1 Chavaycha tachun yu aniy naun- 

putun va inchine'. Alin yu xa!ay 

ukxtin, yucha kinkurajk'an yu vilchal la 
ixlhijakanaj yu ay Dios lakt'iyan. 2 Ancha 
tapatsay laqa chaqa! ta'an lagsaval to'o- 
yakan Dios. Jantu vali'iy lapanakni yu 
katamakal ni anchanu chaga', va kiJalha- 
chimo'onuk'an Dios yu makal. 3 Qayn- 
tamin xa'ukxtin kura lak'ulakanta para 
kamogslal lapaxkan. Ex chuncha vachu' ni 
Jesucristo paxtoqniy kamagxtaqlhi lapa- 
xkan. 4 Chavay incha va katilukxuntayal ni 
Jesús aniy lakamunukpa' jantu katapatsal 
tacha kuraj. Aniy yu kuras tamoqslay lapa- 
xkan tacha lhinajun ixlhachimo'on Moisés. 
> Chuncha ni chaqa! ta'an tatapatsay ni 
kuras kintamasuniyan ts'uniy tacha junita 
ancha lakt!iyan. Tejkan ni Moisés va 
laycha ix'aqtaynil makana! ni chaqa! ta'an 
toloyakan Dios, ex ni Dios lhijunil: “Ox 
k'amak'at'i kuenta ni va aqstanchun 
k'amak'at'i tacha yu ikmasunin laka 
aspajun.” 6 Chavaycha ni Jesucristo apalay 
ox ixlhitapatsa xajantu yu ixtapaxtoqniy ni 
xalukxtinin kuras. Yucha kintamapasa- 
niyan yu apalay ox chivinti yu Dios jat'a- 
tamakaul ixlapanakni. Chavaycha va 
apalay ox yu Dios najun kamakaya'. 7 Ixja- 
lhachimo'on Dios yu p'unaj jat!atamakaul 
ixlapanakni va iststanganiy tu'uchun. Klhi- 
yucha chavaycha jatlatamakaul ixlapa- 
nakni aputaun lhachimo'on. 8 Dios naul ni 
lapanakni va ixtatstanqaniy tu'uchun la 
ixlhitapatsk'an. Va naul: 

Ni Dios najun: Kamina' julchan 
tejkan klakt'atamakauna' sast'i 
chivinti 

kun kilapanakni yu tavilanal 
xalakat'un Israel y vachu' yu 
tavilanal xalakat'un Judá. 


9 Jantucha kuna! tacha yu chivinti 
yu magancha klakt'atamakaul 
ixpayank'an 

tejkan klakmaxtuchal xalakat'un 
Egipto. 

Yu'uncha jantu katataylha!al kun 
kilhachimo'on. 

Xlhiyucha jantucha kakmakal 
kuenta ixputsukuk'an, najun ni 
Jalhachimo'onu' Dios. 

10Ex naunchoqoy ni 
Jalhachimo'onu' Dios: 

Anchanu julchan 
klakt'atamakauna' sast'i chivinti 
ni lapanakni yu tavilanal 
xalakat'un Israel para 
kaklaq'aqtayjul. 

Klakmanuniya' kilhachimo'on la 
ixjatapastak'atk!an, 

klaqtstoqmuk'aniya! la 
ixjalhanutk'an. 

Ex ni kit'in ixDiosk!an kajk'una!, 

yu'uncha kilapanakni katajuna!. 

11 Jantucha matichun kamalaniya' 
ixttamachaga!. 

Jantucha kajuna' para kamispal ni 
Dios. 

Tachun kintamispa'oya", 

mas yu apalay lakat!uniy 
lapanaki, mas yu apalay ay 
kaval. 

12Kakmalaqmixiniya' 
ixlaqtagalk'an, 

jantucha kakmakaya! kuenta 
ixtalaqalhink'an. 

13 Chuncha ni Dios najun va sast!i ni 
chivinti yu chavaycha jat'atamakaul 
ixlapanakni para kalaq'aqtayjul. Yucha 
naunputun yu ataun lIhachimo'on 
jantucha paxtoqniy y yu jantucha 
paxtoqniy kami'olcha. 


To'oyakan Dios 
lakamunukpa' ali lakt'iyan 


1 Ni chivinti yu Dios p'unaj jat'ata- 
makaul ixlapanakni yucha lIhinaul 
tacha maqsk'iniy kat!o'oyat'i ni Dios. 
Vachu lhinaul ixmakaka ni chaqa! ta'an 
kat!o'oyat!i Dios aniy lakamunukpa'. 
2 Tamakal aqataun karpa yu pulakttuy 

ixjunita. Yu pulaktaun ta'an putanukana- 
chal ancha ix'alin yu pumach'atakan ni 
maklku, vachu' yu mesa ta!lan moqsla- 
nikan pan ni Dios. Anchanu' pulaktaun 
ixjunkan Ta'an ixnavin Dios. 3 Ex yu 
xlhi'avint'i talan juk'al ni lagch'iti yu 
apulaktaun, ancha ixjunkan yu Vamun 
ixnavin Dios. 4 Ancha ixyal ni altar yu 
jamakanti si oro ta'an ixtalaqxavay pun y 


vachu yu xakajun yu ixlhimaqapamilkanta 


oro yu masuy ni Dios va ch'antaun kun 
ixlapanakni. Ixpulakna ni anchanu! kajun 
ancha ixtama'ay lagataun xaluj yu jama- 


kanti oro ta'an yu ixtapumujuy maná. Vachu 


ni anchanu' kajun ixtlajun ixpaliki Aarón 
yu maglaqap'ul. Vachu ixtanun yu lta'al 
chiyux ta!an iststoqkanta ixlhachimo'on 
Dios. 5 La ix'ukxni ni kajun ancha ixta- 
yanal pumat'uy yu tacha lapanakni kun 
ixpagachujk'an yu ixtamasuy ta'an ixvil 


ixtap'asta Dios. Ancha ixjamalaqmixinikan 
ixtalagalhink'an ni lapanakni. Pero chavay 
jantucha magsk'iniy iktaylha'al Ihichivini". 


6 Tejkan chuncha la'oxikal ex ni kuras 
Ihilhiy ixtatanuy yu pulaktaun ta'an puta- 


nukanachal. Ixtamakay yu lhinaunkal para 


katato'oyal ni Dios. 7 Pero yu xapulakt'i- 
yunu! yu apalay ixpulakna, ancha ixtanuy 
vamun yu xa'ukxtin kura y vamun agtaun 
laka jach'itin. Ixmaqsk'iniy kalha'al xaja- 
k!alna ixtalhitsukutk'an yu ixtamogslay 
para kamalaqmixinikal ixtalaqalhin ni 
yucha y vachu ixtalagalhink'an tachun ni 
lapanakni. 8 Ex chuncha ni Espíritu Santo 
masuy ni va lakchajuy yu pulakt'iyunu' 
ta'an vil ni Dios. Vamun laglti'ay ta'an 
putanukanachal y jantu lay tapasakan 


xlhi'avint'i. 9 Ancha ta'an putanukanachal 


yucha chavaycha masuy tas tajunita ixpu- 
tsukuk'an ni lapanakni. Ancha yu lapa- 
xkan yu moqslanikan Dios jantu lay 


la'oxiy ixjatapastak'atk!an ni lapanakni yu 


chuncha talhito'oyay Dios. 10 Vamun 
paxtoqniy kilakatunajk'an tacha yu vayti 


ali yu lay oqkan y tacha magsk'iniy kala!a- 


ch'a'ak'a y tacha kala!oxik!a yu ixlhi- 
makan milakatunaj. Vamun ixpaxtoqniy 
tus ka'alil yu sast'i lhachimo'on. 


11 Ex kilachil ni Cristo tacha xa'ukxtin 


kura yu Ihimil ni ox putsuku. Ex al 


laktliyan y va tacha katanul aqataun 
karpa yu apalay ay y apalay ox. 
Anchanu karpa jantu katamakal lapa- 
nakni y jantu xanavin aniy lakamu- 
nukpa! kaval. 12 Cristo aqtauncha tanu- 
chal tus yu xapulakt'iyunu! talan vil ni 
Dios. Ancha jantu katanul por kataxtul 
xajak'alna chivo o xajak'alna sas'at'a 
vakax para lapaxkan. Lay tanul por ixja- 
k!alna ni yucha. Va chuncha makal para 
lay kalaqtaxtuyau y katsukuyau mas va 
tavanancha. 13 Yu xajak'alna ni chivos 
ali toros ixtalhipuxvay ni lapanakni. 
Vachu! yu xajalk!ak'a ni becerra yu 
xavakantacha ixlhiyajuy kun xkan y 
ixtalhipuxvay ni lapanakni para kalaqla- 
qacha'akal y para ox kataval kun Dios. 
14 Incha chuncha val ex chavaycha 
apalay p'ays yu ixjak!alna ni Cristo para 
katala'oxinin mijatapastak'atk'an. Kun 
ixtap'asta ni Espíritu ni Cristo yucha 
x'aman tamaqgxtaqlhi la ixtamaka! Dios 
y jantu tu'uchun talagalhin kalhitsukul. 
Chuncha jantucha tapaxtoqniyan kama- 
k!at!ik Ihitapatsa yu lhixajachal lhinin, 
va tapaxtoqniyan k'atlap'atslanit'ik ni 
Dios yu kujta. 

15 Chuncha ni Jesucristo kintamapa- 
saniyan ni sast!i chivinti yu Dios jalak- 
tlatamakaul ixlapanakni. Ex chuncha ni 
lapanakni yu Dios jalakjunta'ita lay 
laga'iyau tachun yu laj'oxi yu jantu 
agtaun kami'oya!. Yucha Dios naul 
kintaxtaqniyan. Ix!alin kilaqtaqalk'an 
por jantu kamakau yu ixlhinajun ni 
chivinti yu p'unaj jatlatamakaul ixlapa- 
nakni. Pero nil ni Cristo y xlhiyucha 
kintamalaqmixinin kilaqtagalk'an. 

16 Tejkan pastak'a ni kanil qayntaun 
lapanaki, va tstoqmulay laka jalhiki ta'a- 
yucha ixnavin kuna! ixmagaliti tejkan 
kaniya!. 17 Yu tstoq'ulanti ni anchanu' 
laka jalhiki vamun lhitsukuy tap'asta 
tejkan niy yu ts'oqlhi. Chavay incha 
vananaj kujta ex jantuka! kalhitsukul 
tap'asta. 18 Vachu va chun ni chivinti yu 
Dios p'unaj xtaqlhi, yucha ixmaqsk'iniy 
kanil tutuchun y kataxtul ixjak'alna para 
kalhitsukul tap'asta. 19 Chuncha ni 
Moisés jalaqpute'eni'ol ni lapanakni tas 

lhinajun ni lhachimo'on. Ex malhiyaul 
xajak'alna becerros ali chivos ali xkan y 
matsamal magataun k'iu yu akch'imu- 
k'anta kun jach'auti. Ex jalaklhipuxval ni 
lapanakni y vachu' ni jalhiki ta'an ts'og'u- 
lanti ni Ihachimo'on. 20 Ni Moisés lakjunil 
ni lapanakni: “Yu aniy jak'alna masuy ni 
Dios ch'antaun tatlamakaunan ixchivinti 
kun uxiknan.” 

21 Ex vachu lhipuxval ni jak'alna ni 
karpa talan ixtatoloyay Dios y vachu!' 
tachun ni axtoqnu' yu ixtamapatsay 
tejkan ixtato'oyay Dios. 22 Ni anchanu' 
lhachimo'on lhinaul katala'oxil tachun 
kun jak'alna. Najun incha jantu taxtuy 
jak!alna ex jantu lay malaqmixikan ni 
talagalhin. 


Jesucristo tamaqxtaqlhi tacha lapaxkan 
para chuncha kalaqmixlhi talaqalhin 


23 Ex chuncha tachun yu ixtamapatsay 
tejkan ixtato'oyay ni Dios tala'oxil tejkan 
ixtamoqslay lapaxkan. Tachun ni anchanu' 
axtoqnu! vamun tamasuy ts'uniy tas junita 
laktliyan ta'an vil ni Dios. XIhiyucha para 
kat!o'oyat!'i Dios laktliyan maqsk'iniy yu 
apalay ox lapaxkan. 24 Ni chaga! yu 
tamakal ni lapanakni ta'an kataputo'oyal 
Dios vamun masuy tstuniy tacha junita 
lakt'iyan. Pero Cristo jantu katanul 
anchanu chaga!, va tanuchal yu lakt!iyan 
talan lagsaval vil ni Dios y ancha vil 
chavaycha para kinta!aqtayjun. 25 Yu 
xa'ukxtin kura va si ixtanuy aqtamin laka 
jach'itin yu pulaktaun ta'an junkan Vamun 
ixnavin Dios. Va ixlha'an jak'alna yu jantu 
ixnavin, va tacha lapaxkan. Pero ni Cristo 
va agtaun tanul ta'an vil Dios para kata- 
magxtaqlhi. 26 Incha aqlhuu katanul para 
katamagxtaqlhi ex maqsk'iniy aqlhuu 
kanil mas tejkan agtaynil ni lakamunukpa' 
tus chavaycha. Pero jantu chuncha kaval. 
Chavaycha tachun va tlajun mi'onu! y va 
agtauncha tanuchal. Va tamagxtaqlhi 
tacha lapaxkan para chuncha kalaqmixlhi 
talagalhin. 27 Maqsk'iniy tachun va aqtaun 
kaniu, ex astan Dios kalakmuk'aniya" 
laqtaqal yu tapaxtoqniy. 28 Vachu va chun 
ni Cristo va aqtaun tamagxtaqlhi para 
kanil para kalaqmixlhi ixtalaqalhink'an 


pumalhuu lapanakni. Ex kaminchogoya' 
aagtauncha, jantucha para kalaqmixlhi 
talaqalhin, va kalaqmalaqtaxtuya! ni 
lapanakni yu tapakxan'ita. 
1 0 1 Ni Ihachimo'on yu Dios 
xtaqnil Moisés jantu kaval yu 
laj'oxi yu Dios kalagxtaqniya! ixlapa- 
nakni. Vamun masuy ts'uniy tas junita 
yu laj'oxi yu ka'alina' astan. Taun taun 
jach'itin va lIhinajun 1hilhiy katamoqslal 
ixlapaxkank'an. Ex ni anchanu' lhachi- 
mo'on por ixmoqslaka lapaxkan jantu 
lay laj'ozi lakmakay ni lapanakni yu 
talakanuniputun Dios. 2 Incha ni lapa- 
xkan oxicha kalakmakal ni lapanakni y 
kalaqmixlhicha ixtalaqalhink'an ex 
jantucha katapastaklhi ixlaqtaqalk'an y 
jantucha ixmaqsk'iniy katamagxtaqlhi 
lapaxkan. 3 Pero tataylha'al moqslanan 
lapaxkan taun taun jach'itin y chuncha 
ixtapupastak'a ixlagtagalk'an. 4 Yu xaja- 
k!alna ni toros kun chivos jantu lay 
malaqmixiy talagalhin. 

5 XIhiyucha ni Cristo tejkan kilachil 
ni aniy lakamunukpa' va naul, va junkal 
ni Dios: 

Jantucha maqamayan 
k'amogslanik'a lapaxkan, 

va k!imak'anittacha ni kit'in 
kilakatunaj. 

6 Tejkan talagxavay ixlapaxkank'an 
laka jikmi por ixtalagalhink'an 
jantucha lhipa'iniyan. 

7 Ex chuncha iknaul: “Chavay, 
kiDios k'at'i, aniy kminta para 
kakmakal yu uzint'i na'un, 

tacha kilhitstoqkanta la xalibro yu 

lhachimo'on.” 

8 Chuncha p'unaj naul: “Jantucha maga- 
mayan tejkan tamoqslay lapaxkan nisin 
tejkan talagxavay talhitsukuti por ixtala- 
qalhink'an.” Chuncha naul mas tachun 
ni anchanu' lapaxkan va yu lhinajun ni 
lhachimo'on. 9 Ex astan najun: “Aniy 
ikminta para kakmakal yu uxint'i 
na'un.” Ex chuncha ni Dios moqosuy yu 
maganiya' lapaxkan y vamun laqa'iy yu 
sast'i ixlapaxkan ni Cristo. 10 Chuncha 
ni Jesucristo makal yu lhinaul Dios. 
Xlhiyucha kintamalaqmixinitan 

kintalagalhink'an va por agtauncha 
tamagztaglhi ixlakatunaj tacha taun 
lapaxkan. 

11 Tachun ni kuras israelitas lhilhiy 
tataylha'an moqslanan lapaxkan aqlhuva 
mas jantu lay malaqmixiy talagalhin. 

12 Pero yu Jesucristo vamun aqtauncha 
tamaqxtaqlhi para kalaqmixlhi talaqalhin 
mas va tavanancha kaval. Ex taulal la 
ixlhijakanaj Dios. 13 Ancha pakxan tus 
kalaklhajaya' tachun ixtlalaxkaynin y 
kalakch'intama'oya'. 14 Va aqtauncha 
tamagxtaqlhi tacha lapaxkan y chuncha 
lakla'oxil para siempre tachun ni lapa- 
nakni yu jantucha katalhitsukul talaqa- 
lhin. 15 Ni Espíritu Santo vachu va chun 
kintajunan, va najun: 

16 Anchanu julchan klakt'atamakauna' 
sast!i chivinti ni lapanakni, najun 
ni Dios. 

Klakmanuniya! kilhachimo'on la 
ixjalhanutk'an, 

klagtstoqmuk'aniya' la 
ixjatapastak'atk'an. 

17 Ex naunchoqgoy ni Dios, 

Jantucha kakmakaya' kuenta 
ixtalaqalhink'an nisin 
ixlaktu'untik'an. 

18 Chuncha tejkan laqmixacha ni talaga- 
lhin ex jantucha maqsk'iniy kamogslat'i 
lapaxkan para k!amalaqmixnik'a 
mintalagalhin. 


K'at'alak'anunin ni Dios 


19 XIhiyucha, ket'alaqaunin, por ixja- 


k!alna ni Jesús yu kilapaxkank'an jantucha 


talhananau para katanuu tus ixpulakna 
talan vil ni Dios. 20 Jesucristo kintamalaq- 
Itilanin sast'i tin para lay katsukuyau y 
katapasau por yu laqch'iti yu lIhipulakapi- 
tsinti talan vil ni Dios. Lay putapasayau 
ixlakatunaj yu tamagxtaqlhi. 21 Yucha 
kinkurajk!an va yu xa'ay kura tachun 
ixchaga' ni Dios. 22 XIhiyucha katalaka- 
nuniu ni Dios kun lagsaval la kelhanuti- 
klan y jantu katalhanau. Va laqsaval 
lhakapu'anau ni la'oxikantacha kelhanuti- 


klan. XlIhiyucha jantucha kintamuk'aniyan 


lagtagal la kijatapastak'atk!an, va lIhi'aq- 
chaj'autaucha kun yu ox xkan. 23 Vas 


kataylha'au tacha p'unaj, tejkan najuu 
ni lhakapu'anau y pakxan'itau ni Jesu- 
cristo, jantu kamakauntijlau. Dios lay 
lhakapu'anikan ni yucha kamakaya' 
lagsaval tacha najun. 24 Magsk'iniy 
kamakau kuenta tas lay kalamalakpasta- 
k'aniu para apalay ox kalapaxkau y para 
kamakau yu laj'oxi. 25 Lati yu ixtalhaka- 
pu'an jantucha tatagxto!a pero kijnan- 
klan maqsk'iniy kataylha'au tagxtoqnun 
y kalaxtaqniu ox jatapastak'ati. Va laka- 
mintacha ni julchan tejkan kamincho- 
qoya! ni Jesucristo. 

26 Tejkan mispayau ixchivinti Dios 
yu lagsaval, incha taylhi'uxa'anau 
magtagalhinin ex jantucha alin aputaun 
lapaxkan yu lay kintamalaqmixiniyan 
kintalaqalhink'an. 27 Ex vamun alin 
maganlqgajnati yu talhaunikan. Ancha 
tasuy ixtalqaunti ni Dios, yu tacha jikmi 
kaval yu kalaqmaqni'oya' ixt'ala- 
xkaynin. 28 La ixlhachimo'on Moisés 
incha matichun kamakal ay talagalhin, 
ex incha ka'alil qaynt'uy u qaynt'utu yu 
lagsaval talhitaulay ex jantu ixtama- 
paynin, va ixtamaqniy. 29 Incha 
chuncha val kun ixlhachimo'on Moisés 
ex apalay lhuu maganlgajnati paxtoqniy 
qayntaun lapanaki yu akch'intamay 
Sas'atla Dios. Yucha jantu makay kuenta 
ixjak!alna ni Jesucristo yu masuy tacha 
Dios ch'antaun jun kun ixlapanakni. 
Vachu! malukujlay ni Espíritu Santo yu 
ayaj japaxkanan. 30 Mispayau ni Dios y 
yucha najun: “Kitlin kimpaxtoqniy 
kakmamaganlqajnival y kit'in kakxtaq- 
niya! yu tapaxtoqniy.” Vachu la ixchi- 
vinti Dios najun: “Ni Jalhachimo'onu' 
Dios kalakmuk'aniya! ixmaganlgajnat- 
k'an ni lapanakni.” 31 Ayaj lhitalhauniti 
tejkan katstuk'u la ixmaka! ni Dios yu 
kujta. 

32 Kap'ast!akch'o'ot'ik tejkan p'unaj 
misp'at'ik ixchivinti Dios. Va tacha 
maklku la metsukuntik'an y ox ma'a- 
lha'at'ik mas ayaj lhita'ay ixjunita kun 
lhuu jamaganlgajnati. 33 Aqtamix la 
ix'ukxpulakapuk'an tachun ni lapanakni 
ixtalaktu'uyan y ixtalhimagchapuyan. 
Vachu' ch'antaun unt'ik kun yu alati 

met'alagaunin yu vachu talhimagan- 


lqajnal. 34 Jalakmap'aynit'ik tejkan tatanul 


laka pach'in. Vachu! tejkan maxt'unik'an- 
t'ik yu minavink'an va ox ma'ant'aul'ot!'ik 
kun achati. Ixk'atstayat'ik ni laktliyan 

apalay ox yu alinachal yu minavink'an yu 


jantu kami'oya'. 35 Jantu k'amak'aunt'ijla- 


t'ik yu ox misp'ayat'ik, jantu kat'alhanan- 
t'ik. Incha kat'aylhip'inapitik ex ox 


kalha'ayapitik. 36 Magsk'iniy kama'ant'au- 


l'ot!ik para k'amak'at'ik tacha yu lIhinajun 
Dios. Ex chuncha kala'a'iyapitik yu Dios 
naul kalagxtaqniya! ixlapanakni. 37 La 
ixchivinti Dios najun: 

Va ts'uniy ts'angay ex 
kaminchogoya'! yu magsk'iniy 
kamil, 

jantucha kataqmagaya!. 

38 Yu kitlin ox klaqts'in, yucha va por 
ixlhakapu'ati katsukuya' 

pero incha tasp'ikchoqoy ex 
jantucha kilhipa'iniy. 

39 Kijnank'an jantu chun kajuu tacha yu 
tatasp'ikchoqoy y tatslangay. Kijnan va 
lhakapu'anau y va chuncha 
kapulaqtaxtuyau. 


11 


Tas junita yu ox lhakapu'ati 


1 Incha k'alhits'uk'u lhakapu'ati 


Dios ox jalaqa'il yu maganiya' lapanakni 
por ixlhakapu'atk'an. 3 Por Ihakapu'anau 
ixchivinti Dios va xlhiyucha malagasiyau 
ni Dios makal tachun yu alin. Ex chuncha 
tachun yu alinta yucha makal mas p'unaj 
jantuka! tu'uchun ix'alinta. 

4 Ni Abel ox lhakapu'al ni Dios y xlhi- 


yucha mogqgslal apalay ox lapaxkan xajantu 


yu Caín. Chuncha ni Dios laga'inil ixlapa- 
xkan Abel y laqts'il tacha ox lapanaki. Ex 
nil pero mas nitacha va tacha vananaj 
kintaxaqalayan por ixlhakapu'ati, va 
kintamasuniyan para kalagqts'i'iu. 5 Ni 
Enoc yucha lhakapu'al ni Dios. Xlhiyucha 
lha'ankal kujnu' lakt'iyan, jantu kamispal 
lhinin. Ex jantucha lay ixtemakan, va 
ixlha'antacha ni Dios. La ixchivinti Dios 
najun ni Dios ox lagts'il tacha titukxuyal. 
6 Incha jantu k'alhak'ap'up'i ni Dios ex 


ex ox k'ats'ay ni ka'alina! yu p'ak- 
xan'iy, mas chavaycha jantuka' tasuy. 2 Ni 


yucha jantu lay ox kalaqts'in. Yu talaka- 
nuniputun ni Dios maqgsk'iniy kalhaka- 
pu'al ni alinta y vachu kalhakapu'al ni 
jalagxtaqniy yu laj'oxi tachun yu 
lagsaval tapuxkajuy. 7 Vachu' ni Noé 
yucha lhakapu'al ixchivinti Dios tejkan 
junil ni kalaqmixa! kun xkan ni lakamu- 
nukpa' mas jantuka! ixtasuy. Va makal 
kuenta y makal laqataun ay barco yu 
tapulaqgtaxtul ixlapanakni. Ex va lakmu- 
k!anikal ixlaqtaqalk'an yu alati lapa- 
nakni. Pero ni Noé lIhakapu'al, xlhi- 
yucha ni Dios ox lagts'il. 

8 Ni Abraham yucha lhakapu'anil 
ixchivinti Dios tejkan lhijunil kataxtul la 
ixt'un para ka'al alakataun yu ixnavin 
kuna'. Jantu ixk'atsay to'oxtaycha 
kachaanacha tejkan taxtul la ixt'un. 9 Va 
lhakapu'al ni Dios, xlhiyucha tsukuchal 
anchanu' lakat'un yu Dios naul ixnavin 
kuna', mas titukxuntayal ta'an jantu 
machaga' kaval. Va ixtaulay laka karpa 
y vachu' Isaac ali Jacob, yu vachu' 
ixttunk!an val. 10 Ni Abraham va ixpak- 
xan'iy lakataun putaulan yu ox maka- 
kanta kun xaputayan. Va lakataun yu 
Dios lhinajun tacha maqsk'iniy kaval y 
va yu Dios makay. 11 Ni Sara vachu' 
lhakapu'anil ixchivinti Dios. Mas va la 
xanaticha y jantucha lay kalhitsukul 
jas'atla, pero lhakapu'anil yu Dios naul 
katapasaya'. Xlhiyucha va xtaqnikal 
tap'asta para kalhitsukul jas'at'a. 12 Ex 
chuncha ni Abraham, mas ayaj 
xapaycha, va kun yucha taminchal 
pumalhuu lapanakni tus tacha jast!akun, 
tus tacha yu lakst'uniy kukuj yu alin la 
ixkilpa' lakamar, jantu lay pute'ekan. 

13 Tachun ni anchanu' lapanakni ox 
ixtalhakapu'an tejkan tanil. Jantuka' 
ixtalaqa'iy yu Dios ixnajunta kalaqxtaq- 
niya'. Pero ixtak!atsay ni ka'alina! tacha 
Dios naul, xlhiyucha lhilachantajul. Ixta- 
najun ni va tapasana' ixtajunita, va 
jantu machagan aniy lakamunukpa' 
kataval. 14 Lapanakni yu chuncha 
tanajun ox tamasuy ni tapuxkajuy alaka- 
taun putaulan ta'an mero ixt'unk'an 
kuna'. 15 Incha katapastaklhi ni lakat'un 
talan taminchal ex la lay kata'anchoqgol. 

16 Pero ixtaluxa!an alakataun putaulan 
ta'an apalay ox kaval, yu alin lakt'iyan. 
Xlhiyucha ni Dios jantu lhimaxanan tejkan 
yu'uncha tanajun va yucha ixDiosk!an 
junita. Yucha jalaqla'oxinitacha alakataun 
putaulan. 

17 Ni Abraham lhakapu'al ni Dios y 
xlhiyucha tejkan Dios laqts'intanul ex 
makal yu lhijunkal. Va lhimil ni Isaac va 
ixlhimoqslal tacha taun lapaxkan mas Dios 
ixnajunta va yucha kapu'alil pumalhuu 
saslatlan. 18 Ni Dios Ihichivinil ni Isaac 
tejkan junil ni Abraham: “Va por Isaac 
katapu'alina' tachun mes'at'an.” 19 Ni 
Abraham ixk!atsay ni Dios lay kamajkuju- 
chogol ni Isaac mas kanil. Lagsaval va 
laycha chuncha ni Abraham laga'ichogol 
ists'al. 

20 Ni Isaac va lhakapu'al ni Dios y 
xlhiyucha jalaklhitapaynil iststalan para 
laj'oxi kataval ixjatsukuntik'an, yu'uncha 
va ni Jacob ali Esaú. 21 Ni Jacob va lhaka- 
pu'al ni Dios. Xlhiyucha tejkan va laycha 
kanil jalaklhitapaynil ni Dios por qayn- 
tamin iststalan. Va taqayntatayal para 
kato!'oyal Dios, va putayal ixpaliki. 22 Ni 
José va lhakapu'al ni Dios. Xlhiyucha 
tejkan va laycha kanil va lhichivinil tejkan 
katataxtuchogotachal ni israelitas laka 
Egipto. Lhinaul va kalha'ankal ixjalhukuti 
para kamaknunikal la ixt'unk'an. 

23 Ni Moisés tejkan tsukuchal, ex ixja- 
payan ixtalhakapu'an Dios. XlIhiyucha 
tamagsaqlhi por la'attutu malkuyu!, talaq- 
ts'il ni va la k'us ixjunita. Jantu katata- 
lhaunil ni ay jalhachimo'onu' Egipto yu 
ixlhinajunta ixmaqnika ists'alank'an ni 
israelitas. 

24 Ex ni Moisés tejkan lhik'atsalcha, 
vachu! lhakapu'al ni Dios. Xlhiyucha jantu 
kamispaputunkal tacha ixpapanti ni jalha- 
chimo'onu! Egipto. 25 Va ztagkal para 
kalhimagchapukal kun ixlapanakni ni 
Dios. Jantu kata'achajunil taun panch'ix 
yu talagalhin. 26 Apalay ox lhilal kalhilak- 
tu'ukal por Cristo yu kamalagachaya' ni 
Dios xajantu kalhitsukul tachun xamagaliti 
ni Egipto. Va ixpakxan'ita yu lhilhajati yu 
Dios kaxtaqniya'. 27 Va lhakapu'al ni Dios, 
xlhiyucha taxtuchal xalakat'un Egipto. 


Jantu katalhaunil ixlhilukuj ni jalhachi- 
mo'onu!. Va tacha kalaqts'il ni Dios yu 
jantu lagts'inkan, xlhiyucha va taylha'al. 
28 Va lhakapu'al ni Dios, xlhiyucha 
makal yu xak'atan Paxku. Chuncha ni 
israelitas ixtalhipuxvay jak'alna xakilta- 
lakxtuti ni ixchagak'an. Ex chuncha 
ixmayul Dios yu lhimil lhinin jantu 
kalaqmagnil iststalank'an yu sa'oqsni. 

29 Ni israelitas yu'uncha talhaka- 
pu'al Dios, xlhiyucha yu lakamar yu 
junkan Xlapul va xixlhicha tejkan talaq- 
puslhi. Pero tejkan ixtalagpusputun yu 
xatropas Egipto, ex yu xkan aqtsaun- 
chogol, va ta'aksk'aj'u'ol. 

30 Aagtaun ni israelitas talhakapu'al 
Dios, xlhiyucha tagtal yu laj'ay 
xa'exni laka putaulan Jericó tejkan 
tamaqalchogonul pagtujun. 31 Ancha 
laka putaulan, yu jamaqtagalhini 
xanati yu ixjunkan Rahab, yucha 
lhakapu'al Dios. XlIhiyucha ox jalaga'il 
ixlapanakni Dios yu tamagsagtanul 
ancha la ixchaqa'. Chuncha jantu kanil 
kun yu alati yu jantu katamakal 
kuenta ixchivinti Dios. 

32 ¿Tisuncha apalay kaknaul? 
Kints'anganiy julchan para kaklhichi- 
vinil Gedeón, Barak, Sansón, Jefté, 
David ali Samuel kun yu ixtalaqpute'ey 
ixchivinti Dios magancha. 33 Yu'tuncha 
talhakapu'al Dios y xlhiyucha tamaga- 
Ihajal ixt'unk'an ni jalhachimo'onun, ox 
talhachimo'onul, talaga'il yu Dios ixna- 
junta kalagxtaqniya' ixlapanakni, tama- 
lakchaunil ixkilnak'an yu magtalin. 

34 Tamamikxil laj'ay jikmi yu laqp'as, 
taqoslhi tejkan va laycha ixlaqmaqnikal 
kun espada, tatap'asnil tejkan ixtats!an- 
qaniy tap'asta, ixtatalayajnan tejkan 
ix'alin lhilukuj, tatixkaukyaul xatropas 
ixt'lalaxkaynink'an. 35 Lati xanatin, yu 
ixapaynin takukchogol mas ixtanitacha. 
Alati lapanakni va ayaj jalaqmamagan- 
lqajnivakal por ixlhakapu'atk'an, jantu 
katamakauntijlal mas taylha'al ixmagan- 
Igajnatk'an, va ixtalaqa'iputun ni jatsu- 
kunti yu apalay ox tejkan katakujcho- 
qoya!. 36 Lati jalaktu'ukal y jalaqmaqa- 
nagkal y jalakch'ikal kun kadena laka 

pach'in. 37 Lati va jalakt'almagnikal kun 
chiyuz, lati jalaktampachuk'u'aklt'iukal, 
lati jalagmagnikal kun espada. Lati ixta- 
titukxuntayay y ixtamalaqch'inin vamun 
kun ixta'an borregos ali chivos, va 
payni'incha kilpatanin, tamajk'atsal, jalaq- 
lhimagchapukal. 38 Ni anchanu' lapanakni 
va ayaj laj'oxin tus jantu tapaxtoqniy 
kalakt'ataulal xalapanakni ni aniy lakamu- 
nukpa!, mas ixtatitukxuntayay lakak'i- 
vinan, laka aspajunaxnan, ixtatsukuy ta'an 
poqapaj lakattun. 

39 Tachun ni anchanu' lapanakni ayaj 
ox ixtalhakapu'an Dios. Pero aniy lakamu- 
nukpa' jantu katalaga'il yu Dios ixnajunta 
kalagxtaqniya' ixlapanakni. 40 Dios ixk'a- 
tsay ni ka'alina! yu apalay ox yu 
chavaycha kintapaxtoqniyan kijnan. 
Chavaycha kun kijnank!an ni anchanu! 
lapanakni yu ixtalhakapu'an jantu tu'u- 
chun tatstanganiy. 


Kat'i'ukxunt'ayat'ik tacha Jesucristo 


1 2 1 Chuncha la alin lapanakni yu 
kintamasuniyan tas junita ixlha- 
kapu'atk'an, va tacha kintamalaqachoqo- 
xnuyan. Klhiyucha kamakaunau tachun yu 
kintatanchaniyan la kimputsukuk!an y 
kamakajuu tachun yu talagalhin yu kinta- 
lakalhumatan. Mas lhita!ay, va kamagan- 
tlaqni'ojoocha, kataylha'au takyaunan yu 
lakatin yu taylha'antau. 2 Vamun kapa- 
stakvi tacha makal ni Jesús. Yucha kinta- 
map'ulan y kintalhacha'an tus ta'an 
tamaktay yu lakatin yu pu'anau la kilha- 
kapu'atk!an. Yucha xtaqkal para kanil laka 
kurus mas ayaj lhimaxan. Va ixk!atsay ni 
kalhilachantajuya! astan y chavaycha vil la 
ixlhijakanaj ni Dios ta'an lIhachimo'onun. 
3 Klamak'at'ik kuenta tacha ixjunita ni 
Jesús, ni magtagalhinin lapanakni ayaj 
mamaganlqajnival pero yucha magantaq- 
ni'ol. Ex chuncha jantu kala'alho'ont'ik la 
milhakapu'atk'an y jantu katachanin. 
4 Jantuka' maqnik'anat'ik mas tamama- 
qanlqajnivayan yu tamagtagalhinin. 
> Klaukch'o'ot'at!ik la ixchivinti Dios ta'an 
taxaqalayan tacha sas'at'an. Va najun: 
Kes'at'a k'at'i, klamak'at'i kuenta ni 
ayaj xtapal tejkan ni Dios 


lhimagchapuyan para chuncha 
kalakp'ast'akna. 
Jantu kach'anin mas laq!aymayan. 
6 Dios lasavalay ixjatsukunti ni 
lapanaki yu ox paxkay. 
Lhimagchapuy yu ox laga'iy tacha 
sas'at'a. 
7 Magsk'iniy kat'ayani'ot'ik tejkan Dios 
talhimagchapuyan. Dios talagts'inan 
tacha sas'at'an, xlhiyucha lhit'ap'asaya- 
t'ik yu lhita'ay la metsukuntik'an. ¿Ta'a- 
yucha japay jantu agtaun kalag'aymal 
ists'al? 8 Dios jalaklasavalay tachun 
sas'at'an. Incha jantu lasavalayan ex 
jantu lagsaval sas'at'a ka'unt!i, va tacha 
aqchuna! k'at!i. 9 Yu kepayank'an aniy 
lakamunukpa' mas ixkintalaq!aymayan 
va ixto'oyayau. Ex apalay kaqalasmak- 
niyau ni kimPay Diosk'an yu kintaxtaq- 
niyan ketsukuntik'an y chuncha ox 
katsukuyau. 10 Kepayank'an va taun 
panch'ix ixkintalasavalayan tacha 
yu'uncha ox talhilal. Pero Dios kintala- 
savalayan para ox kaxajchal la ketsu- 
kuntik'an para laj'oxi kajuu ch'antaun 
kun yucha. 11 Chavaycha tejkan Dios 
kintalasavalayan la ketsukuntik'an jantu 
achati kaval, va maganiti. Pero chuncha 
pulaniyau yu ox jatsukunti. Va lhixaja- 
chal yu ox putsuku yu oxamaktaun. 


Jantu kamaj'ant'ik ixchivinti Dios 


12 XIhiyucha k'alhitstuk'uch'o'ot'ik 
tap!asta la mimakak'an ali mi'aqtsoqoq- 
nik'an para lay ox kat!aylhip'int'ik. 

13 Vas k!amak'at'ik milakatink!an para 
katap'asnichoqgol yu tatslanganiy 
tap!asta para lay kaltananchogol. 

14 Klamak'at'ik laqatap'asta para ox 
kalalaqts'int'ik tachun ni lapanakni. 
Vachu! kat'i'ukxunt'ayat'ik jantu kun 
tu'uchun lagtagal. Incha alin milagtagal 
ex jantu lay kalaqts'i ni Dios. 15 K'ama- 
k'at'ik kuenta para tachun kala'a'it'ik 
ixjamapayninti ni Dios. Vachu! jantu 
matichun kaxk'ayyat'ik. Incha matichun 
kaxkayanal, ex pumalhuu katalaxkayl. 
16 Jantu matichun kat!atamal aqayntaun 
yu jantu ixnavin kaval y jantu matichun 
ka!akch'intamal yu xta'a ni Dios. Ni 

Esaú akch'intamal yu ixpaxtoqniy tacha 
xajaya!, va lhist'al tstuniy vayti. 17 K!atsta- 
yat'ik ni astan ni Esaú junil ixpay para 
kask'inichogol Dios. Ixnajun kalhitsuku- 
chogol yu ixpaxtoqnita pero jantucha 
kalaga'ikal, mas mapaxal ixjatapastak'ati, 
mas sk'il kun lagpuqgalhuti. 

18 Uxiknan jantu kat'ayachipitik ta'an 
titay ni aspajun talan magancha takilal 
ni israelitas. Anchanu' aspajun va yu lay 
ch'apakan, va ixmagtajiy kun jikmi, va 
ixputslista y ayaj lhitalhan y ix'alin 
uniyaxkan. 19 Vachu' jantu ka'asmakt'ik 
ni anchanu! plays sqol, vachu' yu p'ays 
chivinti jantu ka'asmakt'ik tacha 
magancha yuluncha taqasmaklhi. Va 
task'il para jantucha kalaklhijunil tu'u- 
chun chivinti. 20 Yutuncha jantucha lay 
ixtatayaniy yu ixlhinaunkanta yu 
inchine': “Mas va ta'ayucha kach'intal 
talan titay ni aspajun, ex kat!lalmaqnikal 
kun chiyux, mas kaval lagataun talhitsu- 
kuti.” 21 Va ayaj lhitalhauniti ixjunita, 
tus Moisés naul: “Tus ikxkap'iknil kun 
kintalhanti.” 

22 Jantu ixp'inat'ik ni anchanu' 
aspajun. Va tacha kach'ip'int'at'ik laka 
aspajun yu junkan Sión ta'an alin laka 
putaulan Jerusalén. Pero jantu xapu- 
taulan aniy lakamunukpa' kaval. Va yu 
xaputaulan lakt'iyan talan vil ni Dios yu 
kujta. Ancha ch'ip'int'at'ik talan alin 
miles kun miles ixmayulnin Dios yu 
tatagxto!a kun achati. 23 T'aqxt'oqt'ik 
kun ixlapanakni ni Dios, yu sas!atlan 
tajunita. Ixtaqa'utik!an va jatstoq'ula- 
kanta talan laka palhachimo'on lakt'iyan. 
Ch'ip'int'at'ik talan vil ni Dios yu 
laqla'oxiy ixlaqtagalk'an ni lapanakni. 
Ch'ip'int'at'ik talan alin ixlhitsukunuk'an 
ni lapanakni yu jantu katalhitsukul tala- 
galhin. 24 Ch'ip'int'at'ikcha ta'an vil ni 
Jesús yu kintamapasaniyan ni sast'i 
chivinti yu Dios kintattamakajun. Chti- 
p'intlat'ik ta'an alin yu jak'alna yu lhipu- 


xvakan para kamalaqmixinikal talagalhin. 


Yucha xta!a apalay ox jatsukunti xajantu 
ni jak'alna yu modslal ni Abel. 

25 Jantu kamaj'ant'ik ixchivinti Dios 
yu taxaqgalayan. La magancha ni israelitas 


tamaj'anil ixchivinti Moisés yu jalaqxa- 
qalal aniy lakamunukpa'!. Astan jantu 
lay ixtagosa ixmaganlgajnatk'an. Ex 
lagsaval kijnan jantu lay kaqosvi kima- 
qanlqajnatk'an incha kamaj'aniyau 
ixchivinti Dios yu kintaxaqalayancha 
lakt'iyan. 26 La maqancha ni lakat'un va 
xkap'iknil tejkan chivinil Dios. 
Chavaycha najun: “Tejkan chuncha 
kakchivinchogoya' kaxkap'iknina! ni 
lakamunukpa' y vachu' yu lakt'iyan.” 
27 Tejkan chuncha najun ni Dios va 
lhichiviniy ni julchan tejkan kamaqo- 
suya! tachun yu makal yu jantu lay 
tayaniy. Ex vamun kaxajtachal yu 
katayaniya!. 

28 XIhiyucha kaxtaqniu lhimalaqpu- 
chuncha ni Dios por ukxuyanau ta'an 
lhachimo'onun. Ancha jantu aqtaun 
kalaklaya'. Ex chuncha kat'alhaunit'ik ni 
Dios y ox kat'o'oyat'ik. 29 Yu kiDiosk'an 
va tacha jikmi yu lagxavanan. 


Ox k'at'ap'ats'anit'ik ni Dios 

1 3 1 Kat!laylhip'int'ik lapaxkanan 
tacha t'alaqaunin. 2 Ox 

k'ala'a'it'ik la minchaqa! mas kaval 
lapanakni yu jantu misp'ayat'ik. Lati 
mas jantu ixtak'atsay, va ixmayulnin 
Dios tamaloqojnil. 3 Kalakp'ast'akt'ik yu 
tatanumanal laka pach'in. Kak'ats'ant'ik 
va tacha kalakt'ach'ik'ant'ik ni uxiknan. 
Vachu yu jalaqlhimaqchapukanta, va 
k'ak'ats'ant'ik tacha ch'antaun 
k'a'unt'ik. 

4 Tachun magsk'iniy kat'o'oyat'ik ni 
lakxtuklati. Ox kat'aylhip'int'ik yu 
lakxtuklati, jantu kamagt'a'alhinint'ik. 
Ni Dios kalakmuk'aniya! ixlaqtaqalk'an 
tachun yu tatlatamay yu jantu ixnavin- 
klan kaval. > Jantu ka'ach'anit'ik tumin, 
va katla'oxamakt!amit'ikcha kun yu 
lIhittaunat'ikcha. Ni Dios va naul: “Jantu 
agtaun klamakaunau, va si kla'agtay- 
juyau.” 6 XIhiyucha jantu talhananau, va 
naunau: 

Ni Dios kinta'agtayjuyan, 

jantu katalhananau. 

Yu lapanakni jantu tu'uchun lay 
kintamakaniyan. 

7 Kalakp'ast'akt'ik yu xalaj'aynin yu 
tamasunin ixchivinti Dios. K'amak'at'ik 
kuenta tas lhixajchal ixputsukuk'an y 
kat!laylhip'int'ik tacha ixlhakapu'atk'an. 

8 Ni Jesús jantu tapaxay, va aqstanchun 
mas va kutancha, mas chavaycha, mas va 
tavanancha. 9 Jantu k'amak'anuk'ant'ik 
mas lati tamalaniputunan aputaun jatapa- 
stak'ati yu jantu paxtoqniy. Talhinajun 
tisuncha lay ka'ut'i pero yu talhinajun 
jantu matichun aqtayjuy. La ketsukunti- 
klan vamun ixjamapayninti ni Dios lay 
kinta!aqtayjuyan. 

10 Ni kilapaxkank'an va tacha yu ixta- 
moqslay magancha yu jantu jalagxtaq- 
nikan lakatin para kata'ul ni yu'uncha. 

11 Tejkan ixtamakay ni anchanu' lapaxkan 
yu ixtamoqslay, ex yu xa'ukxtin kura 
lha'al xajak'alna talhitsukuti tus ixpulakna 
ni chaqa! ta'an ixtatoloyay Dios. Va para 
kalaqmalaqmixinikal ixtalaqalhink'an. 
Pero ixlakatunajk'an ni talhitsukuti ixta- 
xavay ixlhimaqspa' ni putaulan. 

12 Chuncha vachu' ni Jesús va maqnikal 
ixlhimagspa' ni laka putaulan para kalaq- 
malaqmixinikal ixtalagalhink'an ixlapa- 
nakni por ixjak'alna. 13 Ex kijnank!an 
vachu! magsk'iniy ka!au ta'an alin ni 
Jesús. Jantucha katanuu la ixputsukuk'an 
ni lapanakni mas kintalaktu'uyan. 14 Aniy 
ta'an vilanau kami'oya'. Va lakxkauyau 
ataun putaulan yu kaminaka'. 15 Por yu 
makal Jesús va si ay makayau ni Dios. Ex 
chuncha kalhixajchal tacha kilapaxkan- 
klan yu minachal la kinkilk'an tejkan ox 
Ihichivinau ixtaga'uti. 16 Klamak'at'ik yu 
laj'oxi y kala'aqt'ay'ut'ik. Chuncha lhixaja- 
chal tacha lapaxkan yu lhipa'iniy Dios. 

17 Ka!'allasmakt'ik yu xalaj'aynin yu 
talhakapu'anan y kamak'at'ik kuenta yu 
talhijunan. Yu'uncha talhistak'an la 


metsukuntik'an y kataxtaqniya' kuenta 
ni Dios por ixlhitapatsak'an. Ex ka'al'a- 
smakt'ik para lay katatapatsal kun 
achati. Incha ayaj lhita'ay para 
yu'uncha ex jantu ox lhixajachal para 
uxiknan. 18 Kask'int'ik Dios por kijnan- 
klan. Ox ijk!atsayau ni jantu alin 
kilaqtaqalk'an. Tachun yu ikmakayau 
va ox iktilukxuntayaputunau. 19 Ni 
kitlin va klask'iniyau ni kask'int'ik 
Dios para niman aaqtauncha lay 
klat'ataulchoqocha'au. 


Jalakmastak'achogokan ni lapanakni 


20 Ni Dios oxamaktaun kintama- 
kayan. Yucha majkujuchoqol kiJalhachi- 
mo'onuk'an Jesús tejkan ixnitacha. Ni 
Jesús va la ay y kintalhistak'an tacha 
ixborregos. Ixjak!alna masuy ni Dios 
ch'antaun kintattamakajun mas va tava- 
nancha. 21 Xlhiyucha ni Dios kata- 
xtaqnin tachun yu laj'oxi yu maqsk'ini- 
yat'ik. Ex lay k!lamak'at'ik yu Ihinajun. 
Vachu! kamakal Dios la ketsukuntik!an 
va yu kalhipa'inil. Chuncha kamakal por 
ixjatsukunti ni Jesucristo yu paxtoqniy 
kato'oyakal mas va tavanancha kaval, 
jantu aqtaun katamaktal. Va chuncha 
kavalcha. 

22 Klask'iniyau, ketlalagaunin, ox 
k!ala'a'it'ik ni chivinti yu klalhixaqalau 
kun yu aniy lakat'uniy karta. 23 Va 
iknajun kak'ats'at'ik ni kilagajk'an 
Timoteo taxtuchogotacha laka pach'in. 
Incha niman kachina! ex ikt'a'antachal 
tejkan klalaq'anchoqoyau. 

24 K'amast'ak'at'ik tachun yu talhi- 
chimo'oyan y tachun ixlapanakni ni 
Dios. Vachu! tamastak'ayan yu aniy 
tavilanal xalakat'un Italia. 25 Ni Dios 
katamapaynin mintachunk'an. 


Ni Chivinti yu Ts'oglhi 
Santiago 


Ni Santiago jalakmastak'ay 
ixlapanakni Dios 


1 Kitlin va kSantiago yu ix'oqxta- 

mati Dios y vachu' ixlogxtamati ni 
Jalhachimo'onu Jesucristo kunita. Klama- 
stak!ayau ni uxiknan yu oqxlaqkaut'uy 
xalapanakni Israel unt!at'ik yu t'ikl 
p'utlauk'a'ot'ik talakapuchun ni 
lakamunukpa!. 


Yu ox jatapastak'ati yu xta'a ni Dios 


2 Ni uxiknan yu ket'alaqaunin, 
k!alhi'ach'ant'a'ut'ik tejkan pulhuu 
maganlgajnati tapaxtoqniyan. 3 Uxiknan 
k!atslayatlikcha ni tejkan ma'anl'ajnana- 
t'ik por milhakapu'atik'an ex k!alhixajt!a- 
chipitik tacha lapanakni yu lagsaval 
tamagant'aqniy ta!an lhita'ay. 

4 Klama'ant'aqnit'ik kun mintap'astk'an y 
ox vas kat'aylhip'int'ik la metsukuntik'an 
tus jantu tu'uchun kats'angal. 

5 Incha alin xaqayntaun ni uxiknan- 
klan yu tslanqaniy jatapastak'ati, ex 
magsk'iniy kask'inil ni Dios y yucha 
kaxtaqniya!. Ni Dios ayaj lIhuu xta!a y 
jantu agtaun najun incha jantu. 6 K'ask'i- 
nit'ik pero vachu' ox kalhak'ap'up'int'ik 
ni kala'a'iyapitik porke yu jantu lhaka- 
pu'an lhi'akxajachal tacha xaxkan 
lakamar yu maqyaulhitsukuy ni un la 
ix'ukxna. 7 Incha matichun va put'uy 
jalakpastaknan ex jantu lay laqa'iniy 
tu'uchun ni Jalhachimo'onu Dios 8 por 
t'uy jatapastak'ati makay. Chavay putaun 
pastak'a y ataun julchan aputaun 
pastak'a ex yucha jantu lay vas taylha'an 
la ixlakatin. 


Yu kilpatanin ali yu maqalinin 


9 Qayntaun kilaqajk'an incha ayaj 
kilpatani' ex ni yucha lay ay kak'atsal 
porke Dios ay makay. 10 Chavay yu 


magali' lay ay kak'atsal vamun incha 
Dios lakat'uniy makay. Yu maqali' yucha 
va tacha xaxanati qaltaun javan yu jantu 
tagmagay. 11 Tejkan xajachil julchan ayaj 
p'ays jask'unun ex yu javan xixacha y yu 
xaxanati patajuycha ex magats'anga'o- 
joycha ixk'usixtu. Vachu chun katapa- 
saya' ni maqali', yucha kats'anqaya' 
tejkan vananaj taylha'an la ixlhitapatsa. 


Yu tayaniy ixmaqanlqajnati 


12 Yu tayaniy ixmaqanlqajnati y jantu 
makauntijlay ixlhakapu'ati yucha ayaj 
lhi'achantajuy. Incha kamagant'aqniya' 
tachun ixmaganlgajnati ex kalaga!iya! yu 
ox jatsukunti tus tacha laqataun korona 
yu Dios naul kalagxtaqniya' ixlapanakni 
yu lagsaval ta'achaniy. 

13 Tejkan qayntaun makaputun tu'u- 
chun lagtagal yucha jantu lay kanaul 
incha va Dios malakpastak'aniy para 
kamakal laqtaqal. Dios jantu jamalakpa- 
stak!laninin para k'amak'at!i yu jantu ox. 
Yucha jantu matichun chuncha malakpa- 
stak!aniy. 14 Va ixlaq'aman ni lapanaki 
chuncha jalakpastaknan yu jantu ox yu 
makaputun la ixjatsukunti y yucha 
x'aman magxtaqkan para kach'apakal. 

15 Tejkan chuncha pastak!a yu maka- 
putun ex yucha pu'akxajyachal talaqalhin 
y tejkan lhuucha talagalhin laqayntsay ex 
pu'akxajyachal lhinin. 

16 Ket'alaqaunin yu klapaxkayau, 
jantu k'amak'anuk'ant'ik. 17 Tachun yu 
laj'ox yu xtaqnikanau y tachun yu vas 
junita va si talman minachal y va Dios 
kintaxtaqniyan. Ni Dios maka'ol tachun 
maklku yu alin lakt'iyan. Yucha jantu 
aqtaun tapaxay tacha tapaxay jalk'ikni!. 
18 Ni yucha kintaxtaqnin jatsukunti 
tejkan laqpute'enikau yu laqsaval. Va 
chuncha makaputul para kajuu ni kijnan- 
klan chuncha tacha sas'atlan yu xap'unaj 

tatsukul yu apalay lhi'aynikan zajantu 
tachun yu lakmakal. 


Yu lagsaval to'oyay ni Dios 


19 Ket'alagaunin yu klapazkayau, 
kap'ast'akt'ik yu klajunau, ni uxiknank'an 
magsk'iniy listujcha k'a'unt'ik para ox 
ka'asmakt'ayt'ik. Jantu magsk'iniy niman 
kach'ivinint'ik y jantu magsk'iniy niman 
k'alukujlat'ik. 20 Ni lapanaki yu lukujlay 
yucha jantu lay lhitsukuy yu vas jatsu- 
kunti yu Dios najun ka'alil. 21 Chuncha 
magsk'iniy k'amak'aunt'ijla'ot'ik tachun 
yu jantu laj'ox y tachun talaqalhin yu 
talhavay la metsukuntik!an. Kala'a'it'ik 
ixchivinti Dios yu xt!aqnik'ant'ik la melha- 
nutk'an y vachu jantu ay kak'atslant'ik. Ni 
anchanu chivinti yucha lhit'ajun tap'asta 
para katamalagtaxtun. 

22 Jantu maqsk'iniy vamun ka!asmak- 
t'ik ixchivinti Dios, va maqsk'iniy k'ama- 
k'at'ik tacha yucha lhinajun. Incha jantu 
mak'ayat!ik, ex va milaq'amank'an mak'a- 
nuk'anat'ik. 23 Yu qasmat'a y jantu makay 
yu lhinajun ex lhixajyachal va tacha qayn- 
taun lapanaki yu laqapulaqts'inkan kun 
speju. 24 Tejkan talakanuy laka speju ox 
laqts'inkan tacha tasuy ni yucha y tejkan 
jantucha laqapulaqts'inkan laka speju ex 
niman kaukchoqoy tacha lakpujun. 25 Pero 
talayucha yu ox makay kuenta ixlhachi- 
mo'on Dios yu oxamaktaun jamakanan, y 
jantu k'ap'a ixchivinti yu qasmat!a, yucha 
ayaj ox makay incha lagsaval vas 
taylhaaniy yu lhinajun, ex astan ni yucha 
kalhilachantajuya! por yu makay. 

26 Incha qayntaun pastak!a ni lagsaval 
toloyay ni Dios pero la ixkilna va tacha 
taylha'ancha chivini' yu jantu laj'ox ex va 
xlamancha makanuchogokan y yu makay 
jantu tuluchun xtapal kaval mas va najun 
toloyay ni Dios. 27 Incha qayntaun lapa- 
naki ox to'oyaputun ni Dios sin talaqalhin 
y sin kalhitayal tu'uchun yu jantu laj'ox, 
ex magsk'iniy kalaq'agtayjul yu tiyaunin 
yu tamaqanlqajnan kun jas'atlan yu 
jantucha katalhitsukul ixpayank'an. Vachu 
tslangay kalhistakkal para jantu kamakal 
tu'uchun yu jantu ox putsuku aniy 
lakamunukpa'. 


Jantu siya tumpaj k'alalaqts'int'ik 


2 1 Ket'alaqaunin, uxiknan yu lhak'a- 
p'up'inat'ik ni ay Jalhachimo'onu 
Jesucristo va aqstanchunin k'alat'o'oya- 
t'ik y jantu siya tumpaj k'alalaqts'int'ik. 

2 Tejkan t'aqxt'oqyat'ik, ex katanuchal 
qayntaun magali! yu kamaqtanul k'us 
ixmaqtanuti yu jamakanti kun oro y 
vachu ka'ulal yu ox laqch'iti, ex vachu' 
katanuchal ancha qayntaun yu oxicha 
at'ali! ixlagch'ita, 3 ex chuncha ka va ox 
kala'a'it'ik yu magali' y ka'unit'ik: “Uxint'i 
aniycha kat!aulchiy ta'an alin yu ox siya.” 
Ex yu kilpatani' yucha ka va ka'unit'ik: 
“Uxint'i ancha kat!aycha u kat'a'ulcha 
lakat'un ta'an ch'atay.” 4 Incha va 
chuncha mak'ayat'ik ex jantucha aqstan- 
chunin lat'o'oyayat'ik. Ex va unt!at'ik 
tacha jueces yu jantu vas tamakay. 

> Ketlalaqaunin yu klapaxkayau, ox 
k!alasmakt'ik yu klajunau. Ni Dios jalak- 
saklhi yu kilpatanin aniy lakamunukpa' 
para kataval tacha maqalinin por ixlha- 
kapu'atik!an y vachu! para katalaga'il 
ixmagalitik!an yu tapaxtoqniy ta'an 
jalhachimo'onun, yu kamagxtaqniya! 
tachun yu ta!achaniy. 6 Uxiknan ox 
jamamaxaniyat'ik ni kilpatanin pero yu 
magalinin va yu'uncha yu talhimaqcha- 
puyan y talaqxaqamayan tejkan 
talha'anan laka pulakchivin. 7 Vachu va 
yu'uncha yu takiltajiy ixtaga'uti ni 
Cristo yu lhimap'aqa'uk'ant!at'ik. 

8 Uxiknank'an ayaj ox mak!ayat'ik 
incha laqsaval mak'ayat'ik tacha yu 
lIhinajun kiJalhachimo'onuk'an Dios yu 
najun inchine': “Kap'axk'at'i mint'ama- 
chaqa! chuncha tacha p'axk'ak'an 
milaq'aman.” 9 Pero incha jantu va 
agstanchun jap'axk'ananat'ik ex mak'a- 
yat'ik talaqalhin y la ixlIhachimo'on Dios 
tamuk'aniyan laqtaqal por jantu mak'a- 
yat'ik yu lIhinajun. 

10 Incha qayntaun lapanaki tus 
maka'ojoy tachun yu lhinajun la ixlha- 
chimo'on Dios pero vamun kun lagataun 
jantu vas makay, ex vachu' lhitsuku'ojoy 
lagtagal kun yu alati yu lIhinaunkan. 

11 Ni Dios naul: “Jantu kat'at'amat'i 

agayntaun lapanaki yu jantu minavin kaval 


y jantu k'amagnin.” Ex chuncha incha 
gayntaun jantu t'atamay agayntaun yu 


jantu ixnavin kaval, pero incha jamagninin 


ex makaycha taun lagtagal yu jantu 
lhinajun laka lhachimo'on. 
12 Uxiknan ts'angay vas kach'ivinint'ik 


y ox vas kat'i'unt!ayat'ik porke katapuxkau- 


lagts'iniyan mimputsukuk'an ni anchanu 
lhachimo'on yu oxamaktaun jamakanan. 
13 Yu jantu tamapayniy yu alati lapanakni 
yu'uncha jantu kamapaynikana' tejkan 


kapuxkaulagts'inkana' ixlaqtagalk'an. Pero 


yu tamapayninin, yu'uncha katalhajaya! 
tejkan kalakmakanikana' kuenta 
ixputsukuk'an. 


Yu jantu makay yu lhinaunkan ex jantu 
xtapal ixlhakapu'ati 


14 Ket'alaqaunin, ¿tisuncha xtapal 
incha qayntaun najun lhakapu'an ni Dios 
pero jantu makay yu lhinajun? Yucha 
jantu lay kalaqtaxtuya' mas najun lhaka- 
pu'an. 15 ¿Tas kalhixajchalcha incha 
ka'alil qayntaun kint'alagajunk'an u 
kint'alapanatk'an yu katats'anganil ixlaq- 


ch'itk'an y vachu' katats'anqanil yu kata'ul 


laka julchan? 16 Ex incha xagayntaun 
uxiknank'an kajunil: “Laksniycha kap'in- 
ch'o'ocha, k'a'ulatlacha yu qaltan'ay 
milagch'iti y ox k!lavay.” Pero incha jantu 
xtlaqniyat'ik yu magsk'iniy ex jantu tu'u- 
chun xtapal kaval minchivintik'an. 

17 Vachu chun lhitapasay kun milhaka- 
pu'atik'an, incha jantu mak'ayat'ik yu 
lhinaunkan, ex jantu tutuchun ixtapal 
kaval milhakapu'ati, va tacha kanilcha. 

18 Qayntaun lay kanaul inchine': 
“Uzint'i lhak!ap'up'in ni Dios y kit'in 
kmakay yu lhinajun.” 

Pero ni kit'in va knajun ni jantu lay 
k'imasunin ni lhak'ap'up'in incha jantu 
mak'ay yu lhinajun. Kit'in kmasuniyan ni 
lagsaval klhakapu'an va por kmakay yu 
lhinajun. 19 Uxint'i Ihak'ap'up'in ni Dios 
va lagataun alin. Chuncha ox mak'ay. Ni 


aqmogxnun vachu chun talhakapu'an pero 


kun talhanti. 
20 Jantu ka'unt!i tontoj, mas nalun 
ayaj xtapal milhakapu'ati pero chavay 


kmasuniyan ni jantu tutuchun xtapal 
kaval incha jantu mak'ay yu 
lhinaunkan. 21 Ni Abraham yu 
magancha kimpayk'an ixjunita, ni Dios 
ox lagts'inil ixjatsukunti tacha qayntaun 
yu jantu kalhitsukul tu'uchun lagtagal. 
Ni yucha ox laqts'inkal va por yu makal 
tejkan ixmagxtaqputun tacha taun lapa- 
xkan yu ists'al Isaac. 22 Ex chuncha 
malagasikan ni Abraham lhakapu'al 
pero vachu' makal yu lhinaul ni Dios. 
Chuncha por yu makal tasul ni laqsaval 
ixlhakapu'an. 23 Ex chuncha val tacha 
ts'ogkanta la ixchivinti Dios yu najun 
inchine'!: “Ni Abraham lhakapu'al ni 
Dios xlhiyucha ni Dios laga'il tacha 
qayntaun lapanaki yu jantu kalhitsukul 
laqtaqal.” Ex ni Abraham lIhimapa- 
qa'ukal ixtamigo ni Dios. 

24 Ex chuncha k'atslayat'ik ni Dios 
ayaj ox laqts'in qayntaun lapanaki por 
yu makay y jantu vamun por yu lhaka- 
pu'an. 25 Ni Dios vachu ox laga'il ni 
Rahab, ni anchanu xanati yu ixmakata 
talaqalhin kun jo'akna. Yucha ox 
laqa'ikal por yu makal tejkan jalaga'il 
yu ixjalaqmalagachata Josué ex astan 
jalaqmalaqachachoqolcha alakataun 
lakatin. 

26 Ni lakatunaj yu jantucha kalhi- 
tsukul ixlhitsukunu' yucha nitacha. 
Vachu chun junita milhakapu'ati incha 
jantu mak'ay yu lhinajun ni Dios ex 
tacha kanilcha milhakapu'ati. 


La kinkilk'an naunau yu jantu laj'ox 


3 1 Ket'alaqaunin, apalay ox kaval 
jantu qaynlhuu k'a'unt'ik yu jama- 
laninanat'ik. Ni kijnan k'atsayaucha yu 
jantu vas jamalaninanau, ni Dios apalay 
kamakaya' kuenta kintalaqalhink'an. 

2 Tachun kijnan pulhuu lagtagal 
makayau. Incha qayntaun lapanaki 
jantu agtaun kiltaxtuy tutuchun chivinti 
yu jantu ox, ex yucha vas ti'ukxuyal, 
jantu tu'uchun tstanganiy y vachu' lay 
Ihichimo'oy tachun ixlakatunaj. 

3 Tejkan jamakiltanuyau ixfreno- 
sk'an ni jukin para kintato'oyan ex lay 
japulha'anau ta'an japulhi'uxa!anau. 

4Vachu ni barcos, mas ayaj laj'ay y yu un 
p'ays sunlha'an, pero yu xamaltanana! va 
kun lakat'uniy k'iu lay pulha'an ta'an 
pulhi'uxa!an. > Vachu ni kisima'atik'an 
mas va lakat'uniy yu alin la kilakatunaj- 
klan pero lay makay axtoqnu' yu laj'ay. 

Nijikmi mas va lakatstuniy pero vachu 
lay xava'ojoy talakchun lakak'avinan. 6 Ni 
kisima'atik'an va tacha lakats'uniy jikmi 
junita. Va ancha minachal puchux xatalaga- 
lhin ni lakamunukpa'. Yucha lagalhi'ojoy tus 
tachun kilakatunajk'an, va tacha kamagtay- 
taulal tapanchun la ketsukuntik'an y pumaq- 
tajiy xajikmi laqnin. 7 Ni lapanakni lay tama- 
mansujlay puchux talhitsukuti, lay tama- 
mansujlay ts!o'on ali tsapulin y vachu' yu 
alin lakxkan y chavay tamamansujlatacha. 

8 Pero jantu matichun lay mamansujlay 
isima'ati. Tejkan tsukuy magtagalhini' ni 
sima'ati ex 1hi'akxajachal tacha k'alhits'u- 
k'ucha taun xalhinin para k'amagnin. 

9 Kun kisima'atik'an puto'oyayau 
kimPayk!an Dios y vachu va yucha pulak- 
tu'uyau ni lapanakni yu jalakmakal Dios 
para kataval tacha yucha. 10 Kun kinkilna- 
klan kiltaxtuyau chivinti para kaputo'oyau 
ni Dios y vachu! para lagxtoqnu' kachi- 
viniu. Ket'alagaunin, jantu maqsk'iniy 
chuncha kaval. 11 Ta'an taxtuy xkan jantu 
lay put'uy taxtuy. Jantu lay lakataun 
taxtuy yu saqsi xkan kun yu suniya xkan. 
12 Ket'alaqaunin, vachu ni xak'iu higo 
jantu lay xta'a xa'unikan olivas y yu xak'iu 
olivas jantu lay xta'a xa'unikan higos. 
Vachu va chun ta'an alin xkan yu s'o'o 
jantu lay taxtuy yu saqsi xkan. 


Yu laqsaval jatapastak'ati yu 
minachal lakt'iyan 


13 Incha alin qayntaun yu ox jalakpa- 
staknan y chux malagasiy ex tstangay 
jantu ay kamakakal y kamasul yu ox ixpu- 
tsuku yu minachal kun ox ixjatapastak'ati. 
14 Uxiknan incha alin akcha'ati kun 
taqspukniti la melhanutk'an ex jantu 
magsk'iniy ay kak'atstant'ik. Chuncha va 
si jalaklk'ananat'ik para jantu lay kami- 
spakal yu lagsaval. 15 Ni anchanu jatapa- 
stak'ati yucha jantu kaminchal kun Dios, 
yucha va xajatapastak'ati aniy 


lakamunukpa' yu pastak!a yu vali'iy 
lapanaki y minachal kun ni aqmoqxnu!. 
16 Ta'an alin akcha'ati kun taqspukniti 
ancha jantu lay vas xajachal tu'uchun y 
puchux talagalhin alin. 17 Pero yu talhi- 
t'ajun ni jatapastak'ati yu minachal kun 
Dios yu'uncha talhixajyachal jatsukunti 
yu jantu tstuniy kalhitayal laqtagal, va 
oxamaktaun tajunita, vachu qal'ox taju- 
nita, vachu jantu ay tak!atsan, va talhi- 
tsukuy jamapayninti, tachun yu 
tamakay si ox xajachal, va taun jalaq- 
ts'inkan y jantu t'uy ukxpu tamakay. 

18 Yu talagla'oxinin yu talalhixkajiy 
para ox katalalagts'inchoqgol, yu'uncha 
ox tamakay. Va tacha katach'al yu ox 
para kataxga'il yu vas jatsukunti. 


Jantu ka'alil akcha'ati, 
ka'alasmakt'ik ni Dios 


1 ¿Tas ancha minachal milhilukuj- 

klan tejkan lach!ap'ayat'ik siya 
uxiknank'an? Va minachal kun mijata- 
pastak'atik'an porke ayaj lhits'uk'up'u- 
t'unat'ik axtoqnu' tus lhi'akxajyachal 
Ihilukuj. 2 Alin yu ach'aniyat'ik para 
k!alhitstuk'ut'ik pero jantu lay lhitstu- 
ktuyat'ik. Jamaqnininat'ik y vachu 
lalhi'akch'ip'iniyat'ik tutuchun y jantu 
lay lhits'uk'uyat'ik. Ex mak'ayat'ik 
lhilukuj. Pero jantu la'aliyat'ik yu sk'i- 
nat'ik porke jantu sk!iniyat'ik ni Dios. 
3 Tejkan sk'iniyat'ik jantu la!a'iyat'ik 
porke jantu vas sk!inat'ik, vamun sk!ina- 
t'ik para k'ama'agxat'ik kun yu jantu 
laj'ox la mimputsukuk'an. 

4 Uxiknan lapanakni yu mak'aunt'ij- 
layat'ik yu tapaxtoqniyan, ¿jantu 
k!atslayat'ik ni yu ch'antaun t'lajun kun 
yu aniy lakamunukpa' yucha va ixt'ala- 
xkaya' ni Dios? Y ta'ayu' yu ayaj 
achaniy yu jantu laj'ox yu alin lakamu- 
nukpa' ex yucha lhi'akxajyachal ixt!ala- 
xkaya! ni Dios. 5 Va ayaj xtapal ni 
chivinti yu tstogkanta yu najun inchine': 
“Ni espíritu yu kintamalakatanutan ni 
Dios va ayaj xiyaxna!.” 6 Pero apalay 
lhuu ixjamapayninti ni Dios yu kinta- 
xtaqniyan. Xlhiyucha va tstogkanta la 
ixchivinti Dios, va najun inchine!: 

Dios jalaktanchaniy yu laj'ay 
jalakmakakan 
pero ok jalakmapayniy yu lakst'uniy 
jalakmakakan. 
7 K'amalak'at'unik'ant'ik kun Dios. K'alak- 
tlanch'anit'ik yu tamakaniputunan ni 
aqmoqxnu' ex yucha katalajqosmaj'anan. 
8 Katstuk'ut'ik ukststuniy kun Dios ex yucha 
vachu! uksts'uniy katsukuya! kun uxiknan- 
klan. Uxiknank'an magtagalhinin unt'at!ik, 
k!axak!lama'ant'ikcha yu jantu ox mak'!aya- 
t'ik la mimakak!an. Kach!a'axt'utlik yu jantu 
ox la melhanutk'an yu put'uy mak'ap'ut'u- 
nat'ik. 9 Klama'!aninit'ik y kat'ijnint!ik y 
ka'alhunt'ik. Yu mi'achatk'an kalhi'akxaj- 
tachal qalhuti vachu' yu mi'achantik'an 
kalhitakxajtachal jamaganinti. 10 Laksttuniy 
kak'atstant'ik kun ni kiJalhachimo'onu- 
klan Dios ex yucha laj'ay katamakayan. 


Jantu k'amuk'anin laqtagal yu 
mint'alhakapu'anan 


11 Ket'alaqaunin, jantu maqsk'iniy 
k!alalhich'ivinint'ik yu jantu ox. Ta'ayu' 
yu jantu ox Ihichiviniy ixlaqaj y vachu jantu 
lhi'ajin ex yucha jantu ox Ihichiviniy ixlha- 
chimo'on ni Dios y vachu! jantu lhi'ajin. 
Incha matichun jantu lhi'ajin ixchivinti 
Dios ex yucha jantu makay yu lhinajun. 
Yucha ay jalhachimo'onu' k'atsan porke 
jantu lhimuk'ay ixlIhachimo'on ni Dios. 

12 Vamun Dios magxtaqlhi ni lhachimo'on 
y yucha lay malagtaxtunun y vachu lay 
muk'!ay laqtaqal. Ex uxint!i, ¿tas ayucha 
k'at'icha ni muk'aniputun laqtaqal milagaj? 


Jantu kat'tama'ayajnin minchivintik'an 
por yu mak'ap'ut'unat'ik 


13 K'a'asmakt'ik yu inchine' naunat'ik: 
“Chavaycha u lhiy k'anau intachun y 
k'anau ta'an ay putaulan. Ancha kataulta- 
cha'au taun jach'itin, katapatsayau y 
kalhajayau tumin.” 14 Jantu k!ats'ayat'ik 
yu lhiy katapasaya' la metsukuntik'an. 
¿Tisuncha xtapal metsukuntik!an? Va 
tacha taputs!'i yu tasuy taun panch'ix ex 
astan niman laqmixchoqgoy. 15 Yu tstangay 
k!anaunt'ik va inchine': “Incha chuncha 
maqamay ni kiJalhachimo'onuk'an Dios, 
ex chun lay katsukuyau y lay kamakayau 


tu'uchun.” 16 Uxiknan vamun tamaqga- 
mayan kat!lama'ayajnin minchivintik'an. 
Tachun anchanu ja'ayajnati va talaqa- 
lhin. 17 Incha matichun mispay yu ox yu 
tslangay kamakal pero incha jantu 
makay, ex yucha makay talaqalhin. 


Jalaqxaqalakan yu magalinin 


1 Kalasmakt'ik ni uxiknan yu 

magalinin unt'at'ik. Ka'alhunt'ik y 
k'alakt'asat'ik por k'ama'anl'ajnanapitik. 
2 Yu mimagalitk'an yucha puch'itacha y 
yu milaqch'itk'an laqxvay!ojotacha 
tsapul. 3 Yu mi'orojk!an ali mimplataj- 
klan yu'tuncha talaqmastacha y anchanu!' 
yu mastacha yucha masuy milagtaga- 
Ik'an y yucha k'ap'uts!an'ayapitik tus 
tacha katalagxava'on. Vamun tamaga- 
mayan k'alalhavat'ik mimaqgalitk'an 
mas chavaycha tlajuncha mi'onu' ni 
lakamunukpa'. 4 Klamak'at'ik kuenta. 
Jantu k'alakmap'alat'ik mi'oqxtamatin- 
klan yu taxganal la milhitapatsk'an. 
Yu'uncha tus talakt!lasay tachivintanuy. 
Tus ta'an vilchal ni Dios yu jalaklhi- 
chimo'oy tachun yu talhit!lajun tap'asta, 
tus ancha kilcha!an ixchivintik'an 
mi'ogxtamatink'an. 

> La metsukuntik'an lhittaun'oyat'ik 

tachun yu lajk'us yu alin lakamunukpa! y 
tachun yu sk'inat'ik la melhanutk'an. Ex 
chuncha mimputsukuk'an mak'ayat!ik 
tus tacha yu talaj'onta vakaxna yu 
lagcha'antacha xajulchan para kalaq- 
magnikal. 6 Ni lapanakni yu vas tatiju- 
yanal, yu'uncha jalaqmama'anl'ajnivaya- 
t'ik tus jalaqmaqniyat'ik, mas yu'uncha 
jantu tu'uchun talaktanchaniyan. 


Ts'angay lakat'uniy k'amak'ak'a 
y vachu k'amaqant'aqnin 


7 Ket'alaqaunin, uxiknan tstangay 
k!ama'ant!aqnit'ik tus tejkan kamincho- 
qoya! ni kiJalhachimo'onuk'an Jesu- 
cristo. Vachu chun tacha qayntaun yu 
tapatsay laka kuxtu magant'agniy tus 
tejkan tamay ni xkan yu p'unaj tamay y 
vachu! yu astan tamay, tus ex pakxan'iy 
kaxqa'il yu ox jaxqanti. 8 Uxiknan ox 
kat'aylhip'int'ik y klama'ant'aqnit'ik 

vachu', porke ni Jalhachimo'onu' jantucha 
maqan kaminchoqgoya!. 9 Ket!alaqaunin, 
jantu tu'uchun k'ala'unit'ik para jantu 
tu'uchun lagtagal k'amuk'anik'ant'ik. Ni 
Dios yu muk'ay lagtagal, yucha va laycha 
kachil, va lakxtuyalcha laka puerta. 

10 Ket'alaqaunin, kalagts'i'it'ik ixpu- 
tsukuk'an ni lapanakni yu magancha ixta- 
laqpute'ey ixchivinti Dios. Ox ixtamagan- 
tlaqnita mas ixtamaganlgajnan tejkan ixta- 
Ihichiviniy ixtaqa'uti ni Jalhachimo'onu 
Dios. 11 Kijnan k'atsayau ni anchanu lapa- 
nakni yu ixtamaganlqgajnan, yu'uncha ixta- 
lhit'ajun lhuu achati. Uxiknan asmakt!at'ik 
tas valcha kun Job. Yucha magant'aqni'ol 
tachun ixmaganlqajnati ex mapaynil ni 
Jalhachimo'onu Dios. Yucha ayaj 
paxkanan y mapayninin. 

12 Ket'alagaunin, alin taun tu'uchun yu 
ayaj magsk'iniy. Tejkan ch'ivinanat'ik 
jantu k'anaunt'ik: “por Dios”, para k'ama- 
sut'i ni lagsaval yu naunat'ik. Vachu jantu 
k'anaunt'ik: “por ixtap'asta ni lakt!iyan”, 
nisin: “por yu lakamunukpa'”, nisin por 
ataun tu'uchun. Vas kala'unit'ik. Incha 
naunat'ik: “chun”, vamun kaval: “chun”. 
Incha naunat'ik: “jantu”, vamun kaval: 
“jantu”, para jantu tutuchun laqtaqal 
k'amuk'anik'ant'ik. 


Isk'inka ni Dios 


13 Incha alin gayntaun uziknan yu 
jamaganinin, yucha ts'angay kask'inlhi 
Dios. Vachu incha alin gayntaun yu ayaj 


achan, yucha ts'angay kamilpal. 

14 Incha gayntaun tagan'ay, ts'angay 
kalakjunta'il ni xalaj'aynin lapanakni yu 
ox talhakapu'anan para katask'inil Dios 
y para katalhilakaxapal aceite kun la 
ixtaqa'uti ni kiJalhachimo'onuk'an. 

15 Incha ox talhakapu'an tejkan katask'i- 
niya! Dios ex palay kuna! ni tagan'an. 
Yu kiJalhachimo'onuk'an kama'ostau- 
Iniya'. Incha makal tu'uchun talagalhin 
ex yucha kamalaqmixinikana!. 

16 XIhiyucha k'alamasavalat!ik 
mintalagalhink'an y k'alask'init'ik Dios 
para palay ka'unch!o'ot'ik. Qayntaun 
lapanaki yu ox alinta kun Dios yucha 
sk'in Dios y yu ixtapayniti lIhit'ajun 
tap'asta y ox Ihi'akxajachal. 

17 Ni Elías yucha va qayntaun lapa- 
naki ixjunita tacha kijnank!an. Pero 
tejkan ayaj sk'inlhi ni Dios para jantu 
katamal xkan, ex jantucha katamal laka- 
t'un tus la'at'utu jach'itin apakltaun. 

18 Ex astan aaqtaun sk'inchogol Dios ex 
tamachoqgolcha xkan, ex alinchogolcha 
jatach'anati ni lakat'un. 

19 Ket'alaqaunin, incha alin qayn- 
taun yu makauntijlay ixchivinti Dios yu 
lagsaval ex yu aqayntaun aqtayjuy para 
katasp'ikchogol, 20 ex kak'ats'at'ik ni 
yucha malagtaxtuycha qayntaun maqta- 
qalhini lapanaki ta'an ixpaxtoqniy kanil. 
Tejkan chuncha aqtayjuy ex lhuu talaga- 
lhin malaqmixinikan ni anchanu lapa- 
naki yu aqtayjukan. 


Yu Xap'unaj Karta yu Ts'oglhi ni 
Pedro 


Ni Pedro jamastak'ay yu 
talhakapu'an ni Jesucristo 


1 Kit'in, kPedro, ixtamalagachan ni 
Jesucristo kunita. Aniy klats'og- 
niyau ni uxiknan yu tus t'ikl p'ut'auk'avi- 

lanant'ik xalakat'un Ponto, Galacia, 
Capadocia, Asia ali Bitinia. 2 Yu vananaj 
maqancha ni kimPay Diosk'an talaksak- 
cha'an. Va najun Ix'Espíritu katamakan 
ni ixnavin k'a'unt'ik. Talaksakcha'an para 
ka'alasmakt'ik ni Jesucristo y para kata- 
cha!amaj'anin mintalagalhink'an kun 
ixjak'alna. Va ayaj katamapaynin ni Dios 
y oxamaktaun katamakan. 


T'aunau pakxan'inin ni Cristo 


3 Va kato'oyakal ni Dios yu ixPay 
kiJalhachimo'onuk'an Jesucristo. Yucha 
ayaj kintamapaynin y xlhiyucha kinta- 
makan para katsukuchogoo sast!i. 
Chuncha kintamakan por kujchoqgol ni 
Jesucristo tejkan ixnitacha. Chuncha va 
tacha taylhaaniyaucha ixpakxan'ika. 

4 Chuncha ni Dios tama'!anitan ancha 
laktliyan yu kataxtaqniyan. Yu kataxtaq- 
niyan, yucha jantu lay mi'ojoy y jantu lay 
xqalilin y jantu lay puch'iy. 5 Chavay por 
lhak'ap'up'inat'ik ni Dios, yucha tapulhi- 
stak!an ixtap'asta para lay k'alaqt!axt'u- 
t'ik. Chuncha lay kala'a'it'ik ni ox jatsu- 
kunti yu talhilkama'anitan. Yucha k'ama- 
sunik'anapitik tejkan xaputamaktanacha 
kuna". 

6 XIhiyucha ni uxiknank'an ayaj lhi'a- 
ch'ant'aluyat!ik mas chavaycha lay ka'alil 
pulhuu maganlgajnati. 7 Milhakapu'at- 
klan va tacha oro. Tstangay kamap'ukal 
laka jikmi para kalaqts'intanukal incha 
va lagsaval oro. Chavay milhakapu'atk'an 
yu tayaniy maqanlgajnati apalay xtapal 
xajantu yu oro yu lay mi'ojoy. Chuncha 
milhakapu'atk'an kaxajtachal para ox 


kalagts'ink'anapitik, laj'ay kamak'ak'ana- 
pitik y katloloyak!'anapitik tejkan kamin- 
chogoya' ni Jesucristo. 8 Yucha ach'ani- 
yat'ik mas jantu laqts'inat'ik. Mas 
jantuka' lagts'inat'ik, va lhak'ap'up'ina- 
t'ik. Ayaj ox lhi'ach'ant!a'uyat'ik tus 
jantucha p'astlak'at'ikcha tacha lay 
k!alhich'ivinint'ik. 9 Ox xajachal 
milhakapu'atk'an, va kalaqtaxtuya" 
milhitsukunuk'an. 

10 Ni lapanakni yu magancha ixtalaq- 
pute!ey ixchivinti Dios tejkan jantuka' 
ixmin Jesucristo, yu'uncha ixtalhichiviniy 
yu kintaxtaqniyan Dios por ixjamapay- 
ninti. Va ixtamispaputun y ayaj ixtalak- 
xkajuy tacha kintapumalagtaxtuyan ni 
Dios. 11 Mas jantuka' ixmin ni Cristo, 
ix'Espíritu ixtanun la ixjatsukuntik!an ni 
anchanu lapanakni. Xlhiyucha ixtalhichi- 
viniy ni Cristo yu Dios kamalaqachaya'. 
Vachu! ixtalhichiviniy yu ixmaqganlgaj- 
nati ni Cristo yu kalhitapasaya! ali ix'a- 
yaxtu yu astan kalaga'iya'. Pero ayaj ixta- 
mispaputun ta!layucha kuna! y tava- 
nancha chuncha kuna'. 12 Ni Dios lakma- 
k'atsanil ni jantu katapaxtoqniya' ni 
anchanu' chivinti yu ixtalaqpute'ey, va 
kijnank!an kintapaxtoqniyan astan. Ni 
anchanu! chivinti yu ixtalaqpute!ey ni 
yu'uncha, va yu chavaycha laqp'ut'e'eni- 
k'ant'ik. Talaqpute'enitan lapanakni yu 
ox chivinti kun ixtap'asta ni Espíritu 
Santo yu minchal lakt'iyan. Tus ixmayu- 
Inin Dios ixtak'atsaputun yu naunputun 
anchanu! chivinti. 


Ni Dios kintajunta'iyan ni 
kalhitsuku'ojoo yu ox la 
kimputsukuk'an 

13 Xlhiyucha kak'ats'ajtstuk'utlikcha 
la mijatapastak'atk!an, va ox k!alhist'aj- 
k!ant'ik. Vamun kap'akxan'it'ik yu laj'oxi 
yu kintaxtaqniyan ni Dios tejkan 

kaminchoqoya' ni Jesucristo. 14 K'a'unt'ik 
tacha jas'at'an yu ox tagalasmaknan. 
Jantucha k'amak'at'ik yu tacha ixmak'a- 
p'ut'unat'ik tejkan jantuka! ixmisp'ayat'ik 
ni Dios. 15 Ox kat'itukxunt'ayat'ik tacha 
ixlapanakni Dios. Dios lhit'aun'ojoy ix'o- 
xixtu y yucha tajunta'in. 16 Va tsloqkanta 
talan Dios najun: “Kalhitstuk'u'ot'ik yu ox 
la metsukuntik'an tacha kit'in klhi- 
t'aun'ojoy ki'oxixtu.” 

17 Va tlach'ivinanat'ik ni Dios tacha 
mimPayk'an. Yucha va agstanchun 
laqts'intanuy ixputsukuk'an tachun ni 
lapanakni. XIhiyucha maqsk'iniy kat!o'o- 
yat'ik tejkan t'itukxunt'ayayat'ik ni aniy 
lakamunukpa', tacha jantu aniy machagan 
k!a'unt'ik. 18 Chuncha tacha ixt'itukxuya- 
nant'ik, mimputsukuk'an jantu xtapal 
kaval, vamun yu tamalanin mepayank'an 
maqancha. Uxiknan k'ats'ayat'ik ni Dios 
tamalagtaxtun ni anchanu' putsuku. Jantu 
katamalagtaxtun kun oro nisin plata, 19 va 
talhimalagtaxtun ixjak'alna ni Cristo yu 
ayaj ixtapal. Yucha va tacha sas'at'a 
borrego yu jantu tu'uchun ts'anganiy y 
jantu kalhitsukul tutuchun yu jantu ox. Va 
moqslanikanta ni Dios tacha taun lapa- 
xkan. 20 Tejkan vananaj jantuka' ix'alin ni 
lakamunukpa' ni Dios naul ni Cristo kalhi- 
magxtagkalcha. Pero tus chavaycha kilata- 
chil para uxiknan. 21 Va por yucha lhak'a- 
p'up'int'at'ik ni Dios. Yucha majkuju- 
chogol Jesucristo tejkan ixnitacha ex ay 
makachal lakt'iyan. Xlhiyucha lhak'ap'u- 
p'inat'ik ni Dios, vachu' p'akxan'it'at'ik yu 
kataxtaqniyan. 

22 Chavaycha alasmakt'at'ikcha ni 
chivinti yu lagsaval. Xlhiyucha ni Espíritu 
tapulaqcha'axtun mintalaqalhink'an la 
metsukuntik'an. Chuncha lagsaval lap'a- 
xk!ayat'ik tacha ox t'alaqaunin. Magsk'iniy 
kalap'axk'at'ik kun tachun melhanutk'an 
ali tachun mintap'astak'an. 23 Uxiknan va 
sast!i tstuktuch'o'ot!'ik, jantucha por ixta- 
p'astak!an lapanakni yu mi'ojoy. Va ts'u- 
k'uch'o'ot'ik por ixchivinti Dios yu jantu 
agtaun mi'ojoy. Yucha lhit'ajun tap'asta y 
tlajun mas va tavanancha. 24 La ixchivinti 
Dios najun: 


Tachun ni lapanakni va tacha 
javan tajunita. 
Tachun ix'ayaxtuk'an va tacha 
xaxanti. 
Ni javan va xlo'a y patajuy yu 
xaxanti. 
25 Pero ixchivinti Dios alinta mas va 
tavanancha. 
Yucha ni ox chivinti yu 
laqp'ut!'e'enik'ant'ik. 
2 1 Klhiyucha k'amak'aun'ot'ik 
tachun yu jalaktu'unti kun tachun 
jamakanunti. Jantu k'alamak'anit'ik t'uy 
ukxpu'. Jantu ka'akch'ip'int'ik y jantu 
k'alaklk'anant'ik. 2 Va tacha lakst'uniy 
s'at'an yu ta'uputun ists'ik'itk'an, vachu 
va chun kamisp'ap'ut'unt'ik ixchivinti 
Dios yu laqsaval. Va yucha lay 
kapu'aynl milhakapu'atk'an, ex chuncha 
lay k'alaqt'axt'ut'ik. 3 Va k'ats'aya- 
t'ikcha ni Jalhachimo'onu' Jesucristo, 
yucha va la qal'ox kun uxiknan. 


Ni Cristo va tacha chiyux yu kujta 


4 Kat'alak'anunit'ik ni Jesús. Yucha 
va kujtacha y va tacha taun chiyux yu 
xaputayan chaqa'. Jantu katalaqa'il ni 
lapanakni pero ni Dios laksaklhi tacha 
yu ayaj xtapal. 5 Ex chuncha Dios kata- 
makayan tacha aqataun chaqa' ta'an vil 
ix'Espíritu, ancha k'at'anuyapitik tacha 
xachiyuxin ni chaqa'. Chuncha ka'una- 
pitik tacha yu lapanakni yu tatapatsaniy 
Dios. K'amogslaniyapitik metsukunti- 
klan tacha taun lapaxkan yu kalaga'iya' 
ni Dios por yu makal Jesucristo. € XIhi- 
yucha va ts'oqkanta ta'an Dios najun: 

Tejkan tamakay chaqa', tamamay 
laqataun chiyux yu xaputayan. 

Vachu chuncha k'ulay qayntaun 
lapanaki yu kit'in klaksaktacha 
la kimputaulan yu Sión junkan. 

Yucha kamakaya' yu apalay ay 
lhitapatsa. 

Yu katalhakapu'ana' jantu aqtaun 
katatamazaniya'. 

7 Klhiyucha para uxiknan yu lhak'a- 
p'up'inat'ik, va ayaj ztapal ni Cristo. 
Pero yu jantu talhakapu'an, yu'uncha 

talhitapasay tacha ts'oqkanta la ixchivinti 
Dios: 
Mas yu xamakanan chaga' jantu 
katalaga'il ni chiyux, 
pero ni anchanu chiyux val 
xaputayan. 
8 Vachu ts'ogkanta: 
Yucha va taun chiyux yu 
aystuklunun y maqalqosunun. 
Yu'uncha tataqalgosa va por jantu tagala- 
smat'a ni chivinti. Dios naul ni chuncha 
katatapasal. 


Ixlapanakni Dios tajunita 


9 Pero uxiknank'an va oqxlaqtaun 
lapanakni yu Dios talaksaktan. T'ap'ats!a- 
niyat'ik yu ay Jalhachimo'onu Dios tacha 
kuras. Oxicha alint'at'ik kun Dios. Ixlapa- 
nakni Dios unt'at'ik, para lay k'alaqp'u- 
t'e'et'ik yu ay axtoqnu' yu makal ni Dios. 
Yucha tajunta'in ta'an ixvilanant'ik laka 
puts'isni' para k!atlanut'ik ta'an la k'us 
matunkunita ixmaklku. 10 P'unaj jantu 
ixlapanakni Dios k'a'unt'ik pero 
chavaycha va ixlapanakni unt'atlikcha. 
Jantu ixmap'aynik'anat'ik pero chavaycha 
Dios tamapaynitancha. 


Ox kats'uk'ut'ik tapatsaninin Dios 


11 Uxiknan yu klapaxkayau, jantu xala- 
panakni aniy lakamunukpa' k'a'unt'ik. 
Klatapayniniyau jantu k'amak'at'ik 
axtoqnu! yu mak'ap'ut'unat'ik la milakatu- 
najk'an. Anchanu' axtoqnu' talagalhiniyan 
metsukuntik'an. 12 Ox kat'ilukxunt'ayaya- 
pitik kun yu jantu talhakapu'an. Ex 
chuncha mas tamanuniyan jalaklkanti, lay 
talagts'in ni ox yu mak'ayat'ik. Ex ay kata- 
makaya! Dios ni anchanu' julchan tejkan 
kamina! puxkaulagts'ini' ni lapanakni. 

13 Kat'o'oyat'ik tachun ni lapanakni yu 
talhichimo'oyan, va chuncha najun kiJa- 
lhachimo'onuk'an. Mas va yu ay xajalha- 
chimo'onu! aniy lakamunukpa' 14 o mas 
va yu lakst'uniy jalhachimo'onun. 
Yu'uncha jamalaqachakanta para katama- 
maganlqgajnival yu talaktu'unun y para 
katato!oyal yu ox tamakay. 15 Va chuncha 


najun ni Dios, ni k'amak'at'ik yu laj'oxi. 
Ex chuncha saq k'alakmak'at'ik yu 
laktontos yu talhichiviniy yu jantu 
tamalaqasiy. 16 Oxamaktaun kat'i'uk- 
xunt'ayat'ik, pero jantu oxamaktaun 
k!atunt'ik para kalakt'u'ununt'ik. 
Kat'itukxunt'ayatlikcha tacha ix!oqxta- 
matin ni Dios. 17 Kat'o'oyat'ik tachun ni 
lapanakni. Kap'axk'at'ik mint'alaqaunin- 
k'an. Kat!alhaunit'ik ni Dios. Kat!o'oya- 
t'ik ni ay jalhachimo'onu' aniy 
lakamunukpa!. 


Tacha maqganlgajnal ni Cristo 


18 Ogxtamatin ka'alasmakt'ik mi'uk- 
xtink!an. Kat!o'oyat'ik yu lajgal'oxin, 
vachu! kat'o'oyat'ik mas yu talak- 
tu'unun. 19 Tejkan taxtaqniyan maqan- 
lqajnati mas jantu tapaxtoqniyan, incha 
mak'ayat'ik kuenta ni Dios y ox ma'an- 
t'aqniyat'ik, ex ni Dios ox talaqts'inan. 
20 Pero incha mak'ayat'ik yu jantu ox ex 
jantu tu'uchun ixtapal kaval mas ma'an- 
t'aqniyat'ik. Va tapaxtoqniyan maqan- 
lqajnati. Pero incha mak'ayat'ik yu 
laj'oxi y ma'ant'aqniyat'ik maqanlqaj- 
nati ex yucha ox laqts'in ni Dios. 21 Va 
xlhiyucha ni Dios tajunta'in. Ni Cristo 
maganlgajnal por kijnan, y yucha 
magsk'iniy kalaqts'ixtuu. Kat'i'ukxunt'a- 
yat'ik tacha ixtitukxuntayay ni yucha. 
22 Yucha jantu tu'uchun talagalhin 
kamakal. Jantu aqtaun kalaklkanal. 

23 Va laktu'ukal pero yucha jantu kalak- 
tu'uchoqol. Mas tamamaganlgajnival 
pero jantu tuluchun kapumagsvanal. Va 
tamagxtaqnil la ixtamaka' ni Dios yu 
tachun ox la!'oxiy. 24 Yucha lha'an'ol 
kintalagalhink'an la ixlakatunaj tejkan 
nil laka kurus. Chuncha ni talaqalhin 
jantucha apalay kalhitsukul tap'asta la 
ketsukuntik'an. Ex lay ox katitukxun- 
tayau la ketsukuntik'an. Va maqan- 
lqajnal ni yucha, xlhiyucha uxiknan 
palay unch!o'ot'ik. 25 Uxiknan ixtunt!a- 
t'ik va tacha borregos yu ta'oqspalaj- 
tsukuy. Chavaycha t'asp'ikt!atlikcha 
para k'atlap'int'ik yu ox Xalhistakna' 

borregos. Yucha ox talhistakniyan 
metsukuntik'an. 


Tacha kataputsukul yu lakxtuklanin 


1 Vachu uxiknan xanatin yu lakxt'uk- 

lat!atlikcha ka'alasmakt'ik mixapay- 
klan. Ex chuncha mas lati jantuka' taqa- 
smat'a ixchivinti Dios lay kama'alha'at'ik 
para katalhakapu'al. Jantu kama'alha'at'ik 
kun chivinti, vamun por mimputsukuk'an, 
2 tejkan talagts'inan ni ox tstuktuyat!ik y 
tloloyananat'ik. 3 Milhapa'ink'an jantu 
kaval vamun yu milhilakatayk'an ali 
mija'oqlnutk'an ali yu oro o yu lagch'iti yu 
la laqlhuu. 4 Yu milhapa'ink'an kaval yu 
jantu mi'ojoy, yu ka'alil ixpulakna la 
melhanutk'an, yu ox magantaulna! y 
oxamaj'ay. Va yucha ni Dios lagts'in tacha 
ayaj ixtapal kaval. 5 Chuncha ixtalhilaka- 
tayay ni xanatin yu magancha ixtat'ajun. 
Ox ixtalhakapu'an Dios, va ixtaqalasmat!a 
ixapayk!an. 6 Chuncha ni Sara ixqalasmat'a 
ni ixapay Abraham y ixjuniy tacha ix'ukxtin. 
Uxiknan va tacha Sara unt!at'ik incha 
mak'ayat!ik yu laj'oxi y jantu kat!alhanant'ik. 

7 Vachu va chun uxiknan yu xapaynin 

unt'atlik, lajgal'oxin k'a'unt'ik kun mixa- 
natik'an kun ox jatapastak!ati. Ox katlo!o- 
yat'ik mixanatik'an tacha qayntaun yu 
jantu laqap'as kaval. Va kun yu'tuncha 
la'a'iyat'ik ni ox jatsukunti yu taxtaqniyan 
Dios. Chuncha k'amak'at'ik para jantu 
katslangal yu sk'iniyat'ik Dios. 


Tamaqanlqajnan mas tamakay yu ox 


8 Aniy tamaktaycha yu klajunau. 
Mintachunk'an magsk'iniy ch'antaun 
k'a'unt'ik la mejatapastak'atk!an y ox 
k'alamap'aynit'ik. Kalap'axk'at'ik tacha 
t'lalaqaunin, lajgal'oxin k!a'unt'ik y kama- 
lak'attunik'ant'ik. 9 Incha jantu ox tamaka- 
niyan, ex jantu magsk'iniy k'alakmasp'ik- 
nich'o'ot'ik yu jantu ox. Incha talak- 
tu'uyan jantu maqsk'iniy k'alakt'u'uch'o'o- 
t'ik, va kask'init'ik Dios yu laj'oxi la ixja- 
tsukuntik'an. Ni Dios tajunta'in uxiknan 
para k'ala'a'it'ik yu laj'ozi. 10 La ixchivinti 
Dios najun: 

Yu Ihitsukuputun achati, yu najun 
ka'alil yu laj'oxi la ixjatsukunti, 


yucha maqgsk'iniy kalhistaklhi 
ixkil para jantu kachivinil yu 
jantu ox, 

jantu maqsk'iniy kakiltaxtul yu 
jamakanunti. 

11 Magsk'iniy kamakauntijlal yu 

jantu ox y kamakal yu laj'oxi. 

Ts'anqay kapuxkaul tas lay 
laqalaj'ox katalat'ataulal kun yu 
alati. 

12Ni Jalhachimo'onu ox 

jalaklhistak!a yu jalaqts'in tacha 
Ox lapanakni. 

Ox lajqasmakniy tejkan task'in 
tu'uchun. 

Pero jantu ox jalaqts'in yu 
talaktu'unun. 

13 ¿Ta'ayucha katamakaniyan yu 
jantu laj'oxi incha vamun mak'ap'uttu- 
nat'ik yu laj'oxi? 14 Pero incha tu'uchun 
k!alhit'ap'asat'ik por mak'ayat'ik yu ox, 
ex kala'a'iyapitik yu ox la metsukunti- 
k!an. XlIhiyucha jantucha kat'alhaunit'ik 
matichun, jantu kat'alhanant'ik. 

15 Klat'o'oyat'ik ni Dios tacha miJalha- 
chimo'onuk'an la melhanutk'an. 
Listujcha k'a'unt'ik para lay k!a'alht'iya- 
nant'ik tejkan talhisakmiyan vali'iycha 
p'akxan'iyat'ik ni Dios. Pero k'amalak'a- 
t'unik'ant!ik y katlo'oyanant'ik tejkan 
alht'iyananat'ik. 16 Klamak'at'ik kuenta 
ni jantu k'alhitstuk'ut'ik laqtaqal. Ex 
chuncha mas talaktuluyan y tamukt'a- 
niyan laqtaqal, katalaqts'ina' ni ox 
t'itukxuyanant'ik kun Cristo. XIhiyucha 
va Xlamank'an katalhitamaxaniya' ixchi- 
vintik!an. 17 Incha Dios najun ni 
k'ama!anl'ajnant'ik, kaval por mak'aya- 
t'ik yu ox, jantu por mak'ayat!'ik yu 
jantu ox. 

18 Vachu chun ni Cristo va 
agtauncha maqganlgajnal por kintalaqa- 
lhink'an, yu ox lapanaki nil por kijnan 
yu jantu ox juntau para lay ox katsukuu 
kun Dios. Va maqnikal la ixlakatunaj 
pero majkujuchoqgokal la ixlhitsukunu!. 
19 Chuncha la ixlhitsukunu' lagkilaqpu- 
te'enil ta'an lakch'ikanta ixlhitsukunu- 
k'an ni lapanakni yu ixtanitacha. 20 Va 
yu'uncha yu jantu ixtaqalasmaknan 

magancha tejkan Dios vananaj ixmaganvil 
tejkan Noé ixtlajun makana! ni ay barco. 
Va yucha tapulaqtaxtul vamun qayntsajin 
lapanakni, va taxajchal tejkan jalaqmixnil 
kun xkan. 21 Ni anchanu! xkan va tacha ni 
aqchaj'auti yu chavaycha pulaqtaxtuyau. 
Yu agchaj'auti jantu vamun ixcha'aka kila- 
katunajk'an kaval. Va masuy ni jantucha 
kintamuk'aniyan laqtaqal y chuncha sk'i- 
niyau Dios. Kujchoqol ni Jesucristo, va 
xlhiyucha laqtaxtuyau. 22 Va pataxtu- 
chogol lakt'iyan y chavay vil la ixlhija- 
kanaj kimPay Diosk'an. Ancha laklhichi- 
mo'oy tachun ixmayulnin Dios kun xalha- 
chimo'onun lakt'iyan y tachun yu talhi- 
tlajun tap'asta. 

Ox k'at'ap'ats'anit'ik Dios kun ixtap'asta 
4 1 Ni Cristo maganlgajnal la ixlaka- 

tunaj por kijnan. Ex xlhiyucha vachu 

va chuncha kaval mijatapastak'atk'an 
tacha yucha. Qayntaun lapanaki yu 
maganlgajnantacha la ixlakatunaj 
jantucha magtagalhininputun. 2 Chuncha 
jantucha k'amak'at!ik axtoqnu! tacha yu 
tamakaputun yu vali'iy lapanakni. Va 
k'amak'ap'ut'unt'ik yu lhinajun Dios. 
3 Chavaycha tapasatacha ni julchan tejkan 
ixmak'ayat'ik yu tamaqamay yu jantu 
talhakapu'an. Ixmak'ayat'ik yu ixmak'a- 
p'ut'unat'ik la milakatunajk'an. Ayaj 
ixmaqt'a'alhinanat'ik, ixtlalap'ayat!ik. 
Ixp'inat'ik klataninin ta'an va taxtuj ixla- 
yat!ik, ixtlagxtlo'at'ik talan la ox ixtlalap'a- 
yat'ik. Ixtloloyayat'ik antivas yu jantu 
tstuniy ox kataval. 4 Chavaycha jantucha 
lakt'aluxap'inat'ik yu jantu talhakapu'an 
talan ayaj tamakay axtoqnu' yu jantu ox. 
Xlhiyucha tus vak tamagats'angayan, va 
talaktu'uyan. > Pero yu'uncha kataxtagya' 
kuentas kun Dios. Yucha va listujcha para 
kalakmuk'anil ixlagtaqalk'an ni lapanakni, 
mas yu takujta o mas yu tanitacha. 6 XIhi- 
yucha ni ox chivinti vachu laqpute'enikal 
lapanakni yu chavay tanitacha. Yu'uncha 
va ixlakmuk'anikanta lagtagal por yu ixta- 
makata la ixlakatunajk'an. Pero va ixlaq- 
pute'enikantacha ni ox chivinti para lay 
katakujchoqgol la ixlhitsukunuk!an tacha 
najun ni Dios. 


7 Lakamintacha ni julchan tejkan 
tachun kami'oya!. Xlhiyucha ox k'alak- 
p'astlaknant'ik, va katstuk'ut'ikcha 
sk'inin Dios. 8 Yu apalay maqsk'iniy va 
ox k'alap'axk!at!ik. Yu japaxkanti puma- 
laqmixikan lhuvaj talaqalhin. 9 Ox k'ala- 
la'a'it'ik la minchagak'an kun achati, 
jantu kat!al'aunt'ik. 10 Ni uxiknank'an 
por qayntamin xt!aqnik'ant'ik tap'asta 
para pulhuu lhitapatsa yu lay p'ut'ap'a- 
tslaniyat!ik ni Dios. Ex chuncha ox k'ala- 
p'u'aqt'ay'uch'o'ot'ik. 11 Chavay incha 
matichun xtaqnikanta para lay ox kachi- 
vinil, ex yucha magsk'iniy kalaqpute'el 
yu najun Dios. Incha matichun xtaqni- 
kanta para lay ox ka'aqtayjunul, yucha 
magsk'iniy ka!aqtayjunul kun ixtap'asta 
Dios. Chuncha tachun yu mak'ayat!ik va 
por yucha la ay kamakakal ni Dios la 
metsukuntik'an por ch'antaun unt'at'ik 
kun Jesucristo. Vamun yu' paxtoqniy ay 
kamakakal, yucha lhit'ajun tachun 
tap!asta mas va tavanancha kaval, jantu 
aqtaun katamaktaya'. Va chuncha 
kavalcha. 


Tamaganlgajnan yu ch'antaun 
tajunita kun Cristo 


12 Uxiknan yu klapaxkayau, jantu 
vak kak!atslant'ik por yu maganlgajnati 
yu lhitlap!asayat'ik, mas kaval tacha 
jikmi. Va chuncha tapaxtoqniyan. 13 Va 
k!alhi'ach'ant'atut'ik ni ttama'anl'ajna- 
nat'ik ni Cristo. Ex chuncha k'alhits'u- 
k'uyapitik lhuu achati tejkan kamincho- 
qoya! y katasuya' ixlayaxtu. 14 Tejkan 
talhilaktu'uyan ni lapanakni por lhak'a- 
p'up'inat'ik ni Cristo va k'alhilach'an- 
t'a'ut'ik. Ix'Espíritu ni Dios kun chux 
ix'ayaxtu va alintacha kun uxiknan. 
[Yu'uncha talaktu'uy Dios pero uxiknan 
la ay mak'ayat'ik.] 15 Incha majk'ats'a- 
yat'ik ex jantu kaval por kamaqninin- 
t'ik, ka'alhavanant'ik, k'alakttu'ununt'ik, 
o k'atlap!aknut'ik talan jantu tapaxtoq- 
niyan. 16 Incha majk'ats!ayat'ik por 
misp'ak'anat'ik tacha ixlapanakni Cristo, 
ex jantu k'alhimaxanant'ik. Va ay 
k'amak'at'ik ni Dios por misp'ak'anat'ik 
tacha ixlapanakni Cristo. 17 Va chilcha 

ni julchan tejkan Dios kintamuk'aniyan 
maganlgajnati para kaqasmaknau. Ex 
incha chuncha kintaxtaqniyan ni kijnan yu 
lhakapu'anau, ¿tas kunacha para lapa- 
nakni yu jantu tagalasmat!a yu ox ixchi- 
vinti Dios? 18 Ayaj lhita'ay talaqtaxtuy 
mas ni lapanakni yu ox tato'oyay Dios. 
¿Ex tas katapasayacha yu jantu tato'oyay 
ali yu tamagtagalhinin? 19 Ex chuncha 
incha Dios najun ni kamajk'atsau, ex kata- 
magxtaqniu la ixtamaka' ni Dios yu kinta- 
makan, yucha lay k'alhak'ap'up'inin. 
Magsk'iniy kataylha'au makanan yu 


laj'oxi. 

1 Klatapayniniyau uxiknank'an yu 
5 xalaj'aynin unt'at'ik. Kitlin vachu' 
xa'ay kunita y vachu klaqts'il tacha 
maganlgajnal ni Cristo. Vachu! klaqts'il 
ix'ayaxtu yu katasuya'. Ni anchanu ayaxtu 
ch'antaun kajkat!alaga'iya' yu alati yu 
talhakapu'an. 2 Qayntaun xalhistakna' 
borregos ox laklhistak!a yu paxtoqniy. 
Vachu chun uxiknank'an k'alhist'akt'ik 
ixlapanakni Dios yu tapaxtoqniyan. Jantu 
kaval por mimaq]ltask'initk'an, va por 
mi'achatk'an, jantu por k'alha'ap'ut'unt'ik 
tumin, k'atlap'ats'at'ik kun tachun laqa 
achati. 3 Jantu laqatap'asta k!alaqlhich'i- 
mo'ot'ik. Ox kaval mimputsukuk'an para 
lay katalaqts'i'in yu alati. 4 Ex tejkan 
kachinchoqoya' yu xa!ay Jalhistakna", 
kala!a'iyapitik milhilhajatk'an. Yucha 
tacha taun korona yu ayaj ox yu jantu 
aqtaun mi'ojoy. 

5 Chavay vachu uxiknan yu tslalanka' 
unt'at'ik, ka!alasmakt'ik yu xalaj'aynin. 
Kamalak'attunik!ant'ik siya uxiknan. Va 
tslogkanta: 

Ni Dios jantu jalaga'iy yu ay 
tak!atsan. 

Va ayaj jalakmapayniy yu 
jamalakat'unikan. 


Ni Pedro jalaqxaqalay yu xalaj'aynin 


6 Xlhiyucha k'amalak'attunik'ant'ik la 
ixtamaka! ni Dios yu lhit'ajun tachun 
tap'asta, ex la ay katamakayan tejkan 
kachina! xajulchan. 7 K'amak'auni'ot'ik 
ni Dios tachun yu tapastak'uyan, yucha 
va ox talhistak'an. 

8 K'alakp'ast'aknant'ik y k!alakp'u- 
k'ujt'ikcha. Yu mint'alaxkayak'an va yu 
aqmoqxnu'. Yucha titukxuyal tacha taun 
pukiltlasajtsukunu! magtali' yu 
lakxkajuy qayntaun yu lay ka'u'ol. 

9 Jantu kaxt'aqnit'ik lakatin para lay 
kalaqpuslhi. Kat!'ayanit'ik kun milhaka- 
pu'atk'an. K!atslayat'ik ni vachu va chun 
tatlajun maganlgajnan mint'alaqaunin- 
klan ta'akchun ni lakamunukpa'. 

10 Tejkan ma'anl'ajnanat'ik taun 
panch'ix ex ni Dios katala'oxiyan. Kata- 
xtaqniyan tap'asta la milhakapu'atk'an 
para lay ox kat!aylhip'int'ik y ox kata'u- 
layan. Kun yucha minchal tachun japa- 
xkanti y yucha tajunta!itan por Jesu- 
cristo para lay kala'a'it'ik ixlayaxtu yu 
jantu aqtaun kami'oya!. 11 Va yucha ay 
kamakakal y kalhachimo'onul mas va 
tavanancha kaval, jantu aqtaun kata- 
maktalcha. Va chuncha kavalcha. 


Ni Pedro Jamastak'achoqoy 


12 Silvano yu kilaqajk'an, yucha vas 
ukxpu'anta la ixlhakapu'ati. Yucha 
ts'oqlhi ni aniy kinchivinti. Klamalaga- 
chaniyau ni aniy chivinti para klaxtaqniu 
tap'asta la milhakapu'atk'an. Vachu 
para k'ak'ats'at'ik ni laqsaval kintama- 
payniyan ni Dios. Chuncha ox kat!aylhi- 
p'int'ik. 13 Tamastak'ayan ixlapanakni 
ni Dios yu aniy tavilanal laka putaulan 
yu tacha Babilonia junita. Vachu ni 
Marcos yu tacha kints'al junita tamasta- 
klayan. 14 Klalamast'ak'at'ik kun xakilta- 
stuknuti japaxkanti. Oxamaktaun k!a'un- 
t'ik tachun uxiknan yu ixlapanakni Jesu- 
cristo unt'at'ik. Va chuncha kaval. 


Yu Xa'aqxt'iyunu' Karta yu Ts'oqlhi ni 
Pedro 


Ni Pedro jamastak'ay yu 
talhakapu'an Jesucristo 


1 Kit'in kSimón Pedro, ix'oqxtamati 

Jesucristo y vachu! ixtamalaqachan 
kunita. Klatstoqniyau ni uxiknan yu 
lhak'ap'up'inat'ik yu ayaj xtapal, vachu 
va chun tacha kijnan. Chuncha val porke 
Jesucristo yu kiDiosk'an y kiJamalaqta- 
xtunuk'an va si ox makay axtoqnu'. 
2 Ayaj katamapaynin ni Dios y oxamak- 
taun katamakan por misp'ayat'ik ni Dios 
ali Jesús kiJalhachimo'onuk'an. 


Tas kataputsukul 
ixlapanakni Jesucristo 


3 Kun ixtap'asta ni Dios kintaxtaqnin 
tachun yu maqsk'iniyau la ketsukuntik'an 
para lay kato'oyau. Chuncha val por 
mispau ni Dios yu kintajunta'in por ayaj 
ox junita. 4 Por ix'oxixtu kintajunin ni 
kintamakaniyan yu laj'ay axtoqnu' yu 
ayaj xtapal para chuncha mimputsuku- 
klan kaval tacha ixputsuku ni Dios. Ex 
chuncha lay kalaj'osmaj'ant'ik axtoqnu' 
yu mami'oniy metsukuntik!an, axtoqnu' 
yu alin lakamunukpa' por ayaj talaka- 
najun katamakal. 5 XlIhiyucha jantu 
vamun lhak'ap'up'inat'ik, vachu' k'at!a- 
p'asnit'ik para ox kat'i'ukxunt!ayat'ik. Ox 
kat'itukxunt!ayat'ik kun jatapastak'ati. 

6 K'alhitstuk'ut'ik jatapastak'ati, vachu! 
ox k'alhistlakk!ant'ik. Ox kalhist'akk!an- 
t'ik kun magantaulati. K'ama'ant'aulat'ik, 
vachu! kat!o'oyat'ik ni Dios. 7 Kat!o'oya- 
t'ik ni Dios y vachu' k'alamap'aynit'ik 
tacha t'alaqaunin. K'alamap'aynit'ik kun 
japaxkanti. 

8 Incha tachun yu aniy alin la metsu- 
kuntik'an y apalay talhavay ex jantu 
vali'iy kuna! metsukuntik'an. Vachu 
kaxajtachal yu ox por misp'ayat'ik Jesu- 
cristo kiJalhachimo'onuk'an. 9 Pero 


talayu' yu jantu chun katijuntayal, yucha 
lhilakxajachal tacha taun la!ach'ix yu 
jantu magati lakacha'an. Va lajkauk- 
maj'an ni ixmalaqmixinikantacha ixtala- 
galhin yu p'unaj ixmakay. 10 XIhiyucha, 
ket'alagaunin, k'at'ap'asnit'ik para 
chuncha k'a'ukxunt!ayat'ik. Ex lay kak'a- 
ts'at'ik ni tajunta'itan y talaksaktan ni 
Dios. Incha chuncha mak'!ayat'ik ex jantu 
agtaun k!amak'aunt'ijlayapitik. 11 Ex 
chuncha ayaj ox laga achati kala'a'ik!ana- 
pitik ta'an jantu agtaun mi'ojoy ixjalha- 
chimo'on Jesucristo, yucha kiJalhachi- 
mo'onuk'an y kiJamalaqtaxtunuk'an. 

12 Xlhiyucha klataylhaanau mapastak- 
ninin tachun yu aniy mas k'ats'ayat'ikcha 
y t'laylhip'inat'ik kun ni chivinti yu 
lagsaval, yu lanit'ik. 13 Kit'in klhilay 
tejkan vananaj ikt'ajun va kimpaxtoqniy 
kaklamapastaknichogoo ni aniy. 14 Ijkta- 
tsay niman kakniya'. Va chuncha kijunil 
kiJalhachimo'onuk'an Jesucristo. 

15 Kakmakaya' lagatap'asta para lay 
kap'astlak'alhit'ik yu aniy tejkan kakniya!. 


Yu talagts'il ix'ayaxtu ni Jesucristo 


16 Klamasuniu ixtap'asta ni Jesu- 
cristo, vachu klamasuniu va kamincho- 
qoya'. Jantu vali'iy kuentos kaval yu 
lajk'us jamakanti. Kijnan va lagsaval 
klaqts'iu ix'ayaxtu la kintalakavantik'an. 
17 Klagts'iu tejkan kimPay Diosk!an ay 
makal, tus t'oqx ixlakatunkujunta. Va 
qasmakkal taun chivinti yu minchal kun 
yu ox ayaxtu ni Dios, va naunkal: “Yucha 
yu aniy ni kes'atla yu k!achaniy, va 
klhitachantajuy por yucha.” 18 Kijnank!an 
ijqasmakvi ni anchanu chivinti yu minchal 
tus laktliyan. Va ch'antaun xaktayanau ni 
laka aspajun ta'an ix!alinta Dios. 

19 Chuncha apalay k'atsayau ni 
lagsaval chuncha val ixchivintik'an yu 
magancha ixtalaqpute'ey ixchivinti Dios. 

Yucha magsk'iniy kamak'at'ik kuenta, va 
tacha taun maklku yu mapulkuy laka 
puts'isni' tus katunkulcha. K'alhi'ach'an- 
t'a'ut'ik tacha katasul la melhanutk'an yu 
ay jastlaku yu xajachil puvakuj. 20 Ptunaj 
magsk'iniy ox kak'ats'at!ik ni jantu mati- 
chun lay kanaul ix'aman yu naunputun 
ixchivinti Dios yu magancha ts'ogkanta. 

21 Ixchivinti Dios yu ixlaqpute'ekan 
magancha jantu kaminchal kun yu vali'iy 
lapanaki. Lapanakni yu vamun Dios ixtata- 
patsaniy, yu'uncha ixtalaqpute'ey yu ixlak- 
masuniy ni Espíritu Santo. 


Yu tamasuy jalaklkanti 
(Judas 4-13) 


2 1 Magancha zalapanakni Israel 
ixta!alin lati lapanakni yu jantu vas 
ixtalaqpute!ey ixchivinti Dios. Vachu chun 

ka'alina' lati kun uxiknan yu jantu vas 
katamalaniyan. Katamanuniyan chivinti 
yu katalakt'ilhiyan. Katamakauntijlaya' ni 
Jesús yu jalaqmalaqtaxtul y chuncha kata- 
paxtoqniyan para ts'alaj kala'a'it'ik 
maganlqgajnati. 2 Katamakaya' axtoqnu' yu 
jantu laj!oxi, ex lati katalagts'i'iya' 
makanan tacha yu'uncha. Ex alati lapa- 
nakni katalaktu'uya' yu lagsaval ox tin. 

3 Por ix'akcha'atk'an katamaxtuniyan 
mintumink'an tejkan katamasuniyan 
chivinti yu jalaklkanti. Tus la magancha, 
yu'uncha jalhipakxa'ikanta maqanlqajnati 
y chavay jantu kataqmagaya". 

4 Dios jantu kamalaqmixinil ni ixma- 
yulnin yu magancha tamagtagalhinil. Va 
jalaklhilha'al tus laqnin ta'an jalakmakaul 
tach'inin laka puts'isni'. Va naul ni ancha 
katataulal tus tejkan kalakmuk'aniya' 
ixmaqanlqajnatk'an. 5 Vachu jantu kama- 
laqmixinil ni lapanakni yu magancha 
ix'alin lakamunukpa'. Va malaqachal xkan 
tus aqlama!ol ni lakamunukpa", tatstan- 
qa'ol yu jantu ixtatoloyay Dios. Maxajni- 
chal vamun Noé yu Dios ox ixlagts'in kun 
pumatujun alati lapanakni. 6 Vachu! jalak- 
muk'anil ixlaqtagalk'an ni lapanakni yu 
ixtavilanal laka putaulan Gomorra kun 
Sodoma. Ixputaulank'an jalagxava'ol tus 
Ik'ak'a val para katamakal kuenta yu alati 
lapanakni yu jantu tatoloyay Dios. 7 Dios 


vachu! maxajnichal ni Lot, va ox ixlaq- 
ts'in. Lot ayaj lhitamaganchapul ixtala- 
galhink'an ni anchanu laktu'unun lapa- 
nakni. 8 Ni Lot va ox lapanaki. Tus ayaj 
ixkaniy la ixjalhanuti por lhilhiy ixjalaq- 
ts'in y ixqasmat'a ni axtoqnu! yu ixta- 
makay. 9 Ex ni lapanakni yu chuncha 
tato'oyay Dios, ni Dios k'atsay tacha 
japu'aqtayjuy tejkan la lhita'ay la ixja- 
tsukuntik!an. Vachu ni lapanakni yu 
tamagtagalhinin, jalaklhitlajun kun 
maganlqgajnati tus tejkan kalakachana' 
ni julchan tejkan kalakmuk'aniya' 
ixlaqgtagalk'an. 

10 Apalay p'as kalaqmamaganlqajni- 
vaya! ni lapanakni yu ayaj tamakay yu 
tamakaputun la ixlakatunajk'an. Vachu' 
talaktu'uy yu talhit'ajun Ihachimo'on. 
Yu'uncha va ta'ayajnan, vachu' laj!ay 
tak!atsan. Jantu tatalhanan ni katalak- 
tanchanil yu talhitlajun tap'asta laktliyan. 
11 Pero yu ixmayulnin Dios, mas ayaj 
talhit'ajun tap'asta ali Ihachimo'on, 
jantu tachivintanuniy ni Dios para 
kalakmuk'anil ixlagtagalk'an yu alati. 

12 Pero ni anchanu vali'iy lapanakni, 
yu'uncha talhichiviniy axtoqnu' yu jantu 
tamalaqasiy. Va laktontos talhitsukuti 
yu tats'anganiy jatapastak'ati. Va 
tatsukul para kalakch'apakal y kalaq- 
magnikal y vachu va chun tacha talhi- 
tsukuti kataniya!. 

13 Kalaklhimapalkana' maganlgaj- 
nati tacha ixlhilhajatk!'an yu tamagtaga- 
lhinin. Ayaj talhitachantajuy ixmakaka 
axtoqnu! laqtaqal mas kaval laka 
tunkuna'. Vachu ta'an mak'ayat'ik 
milakvaytik'an, ancha tamakay axtoqnu' 
lhitamaxanin yu tamaqamay. Va ch'an- 
taun tavajin kun uxiknan. 14 La ixlaka- 
vantik!'an vamun tapastak'a katatlatamal 
yu jantu ixnavink'an kaval, jantu tama- 
kajun ixtalaqalhink'an. Tamakanuy 
lapanakni yu jantuka! ox talhakapu'an 
para katamakal laqtaqal. Yu'uncha ayaj 
talhitlajun akcha'ati. Tatauk'aniyachal 
maganlqgajnati. 15 Tamakauntijlal yu vas 
tin, tapatanul la ixtin ni Balaam yu 
iststal Bosor. Yucha maqamal kapulhajal 
tumin por yu lagtagal 16 pero ox 

lag'aymakal. Yu ixburro, mas jantu lay 
ixchiviniy, va chivinil tacha chiviniy lapa- 
naki. Va laq'aymal para jantu kamakal 
tacha qayntaun lokoj yu Balaam. 

17 Ni anchanu lapanakni jantu mati- 
chun lay ta!aqtayjuy, va tacha lakxkan yu 
xixta. Va tacha taputs!i yu sunlha'an ni un 
pero jantu tamay xkan. Tapaxtoqniy 
kalaklha'ankal ta'an t'alaj puts'ista mas va 
tavanancha. 18 Plays tachiviniy kun laj'ay 
chivinti yu jantu tuluchun xtapal kaval. 
Talakmakanuy lapanakni yu va aniyka' 
talajgosmaj'anta yu talaqalhin. Tapuma- 
kanuy axtoqnu' yu tanajun katamakal la 
ixlakatunajk'an. 19 Tanajun ni lay k'ama- 
k'at'i yu klamak'ap'ut'u pero jantu 
lagsaval kaval. Yu'uncha va xa!ogxtamatin 
yu talaqalhin. Mas va ta'ayucha kaval, va 
si alin yu laklhichimo'oy la ixjatsukunti- 
klan. 20 Tamispal ni Jesucristo kiJalhachi- 
mo'onuk'an yu kintamalagtaxtun. 
Chuncha talajgosmaj'al xatalaqalhin aniy 
lakamunukpa', ex astan tamakauntijla- 
chogol. Yu talagalhin junchogol tacha 
ix'ukxtink!an. Chavay apalay lhita'ay para 
yu'uncha xajantu tejkan jantuka' ixtami- 
spay Jesucristo. 21 Apalay ox ixval incha 
jantu agtaun ixtamispal yu lakatin yu Dios 
ox laqts'in. Va ixlaqlaqpute'enikantacha 
yu lhinajun Dios pero astan tamakauntijla- 
chogol. 22 Kun yu'uncha lagsaval chuncha 
val ni chivinti yu najun: “Laqataun x'oy 
anchoqoy una! ixpat'ati. Lagataun plas, 
incha ox kap'axat'i, anchogoy p'axni laga 


pullamun.” 
3 1 Uxiknank'an yu klapaxkayau, 
agtauncha klatstoqniu y chavaycha 

aagtauncha klatstoqnichogoyau. Va 
klaxtaqniyau jatapastak'ati, para ox kap'a- 
stlakch'o'ot!ik 2 yu ixtanajun ni lapanakni 
yu magancha ixtalaqpute'ey ixchivinti 
Dios. Vachu kap'ast'akch'o'ot'ik yu lhinaul 
ni Jesucristo yu kiJalhachimo'onuk'an y 
kiJamalagtaxtunuk'an. Yucha tajunchogon 
ni lapanakni yu jalaqmalagachal. 

3 Plunaj magsk'iniy kak'ats'at'ik tejkan 
va laycha kami'ol ni lakamunukpa', ka'a- 
lina! lapanakni yu katamakaya' yu 


Kaminchogoya' ni Jesucristo 


yu'uncha tamakaputun. Katalaktan- 
chaya' yu ox chivinti. 4 Katanauna!: 
“Yucha naul ni kaminchoqoya! pero, 
¿tisuncha tapasaycha? Jantu aqtaun 
minchoqoy. Kepayank'an tanitacha y tus 
va magancha tejkan aqtaynil ni lakamu- 
nukpa! va tacha taylha'antacha.” 5 Pero 
yu'uncha jantu tamakaputun kuenta yu 
inchine'. La magancha ni lakamunukpa' 
kun lakt!iyan va ixchivinti Dios pu'alil. 
Ni lakat'un va xajchal xlhi'akpu' ni 
xkan, va xkan putsukuy yu alin lakat'un. 
6 Va xkan pulaqmixlhi ni anchanu laka- 
munukpa' tejkan aqlama'ol lakat'un. 

7 Vachu kun anchanu' ixchivinti Dios, ni 
lakt'iyan ali lakamunukpa' yu 
chavaycha alin va lhilkama'akanta para 
katalaqmixlhi. Katalaqmixa' kun jikmi 
tejkan kalagchaana! ni anchanu julchan. 
Ex kalakmuk'anikana' ixlaqtagalk'an ni 
lapanakni kun ixmaganlgajnatk'an. 

8 Uxiknan yu klapaxkayau, jantu 
kak!aukt'ik yu aniy. Ni Jalhachimo'onu' 
Dios makay taun julchan va tacha taun 
mil jach'itin y taun mil jach'itin va 
tacha paqtaun makay. 9 Ni Jalhachi- 
mo'onu Dios jantu taqmagay para 
kamakal yu naul kamakaya!, mas lati 
talhilay chun taqmaqay. Yucha jantu 
najun matichun kats!angal, xlhiyucha va 
magant'agniy kun kijnan. Va najun 
tachun katamapaxal ixjatapastak'atk!an. 

10 Jantu matichun k'atsay tava- 
nancha kaminchoqoya! ni Jalhachi- 
mo'onu!, vachu chun tacha jantu mati- 
chun k'atsay tavanancha kamina' qayn- 
taun alhavana' laka puts'isni'. Ni 
laktliyan va tus p'ays qolun kamaka- 
tlauna! ex kami'oya!. Tapuchux kalaq- 
xau'oya!. Ni lakat'un kun tachun yu 
ancha lakmakakanta kalaqmixa' kun 
jikmi. 11 Ex chuncha tachun kalaqmi- 
x!oya!, xlhiyucha uxiknan ayaj 
magsk'iniy kat'itukxunt'ayat'ik tacha 
ixlapanakni Dios yu ox tato!oyay. 

12 Kap'akxan'it'ik ni julchan tejkan 
kaminchoqoya' Dios. Kalhilaglt!ap'ats'a- 
t'ik para apalay ts'alaj kamil. Anchanu' 
julchan ni lakt'iyan kalaqmixa! kun 
jikmi. Plays katstasa!, tus tachun 

axtoqnu! kalagzt'aj'oya!. 13 Pero kijnan 
k!atsayau yu Dios naul kamakaya'. XIhi- 
yucha pakxan'itau taun sast!i laktliyan kun 
sast'i lakamunukpa'. Ancha ka'alina' 
vamun yu Dios ox lagts'in. 

14 Xlhiyucha, ni uxiknan yu klapa- 
xkayau yu p'akxan'iyat'ik ni anchanu 
julchan, kattamagxt'aqt'ik ni jantu k'alhi- 
ts'uk'ut'ik talaqalhin. Jantu ka'alil milaq- 
taqalk'an para oxamaktaun kat'itukxunt'a- 
yat'ik anchanu! julchan. 15 K'amak'at'ik 
kuenta ni kiJalhachimo'onuk'an maqan- 
taulay para lay k'alaqt'axttut'ik. Ni Pablo 
kint'alaqajunk'an yu paxkayau, yucha 
vachu va chuncha tats'oqnin kun ixjatapa- 
stak!ati yu xtaqnil Dios. 16 Chuncha najun 
kun tachun ixkartas yu ts'oqlhi. Ancha 
xanta'an alin chivinti yu lhita'ay para 
k'amala'asit'i. Alin lapanakni yu jantu ox 


talakpastaknan y jantuka! ox talhaka- 
pu'an. Yu'uncha jantu vas tamasu- 
chogoy yu ts'oqlhi ni Pablo, vachu jantu 
vas tamasuy yu alati ixchivinti Dios. 
Chuncha tamaxajniyachal 
ixmaganlgajnatk'an. 

17 Ni uxiknan yu klapaxkayau, va 
k!atstayatlikcha tachun yu aniy. Xlhi- 
yucha k'alhistlakk'ant'ik para jantu 
katamakanun kun ixchivintik'an ni lapa- 
nakni yu jantu tatalhauniy ixlhachi- 
mo'on Dios. Jantu k'alhittamak'aunt'ik 
talan ox alint'at'ik kun Dios. 18 Kat!ay- 
Ihip'int'ik la ixjapaxkanti kiJalhachi- 
mo'onuk'an y kiJamalaqtaxtunuk'an 
Jesucristo. Kat!aylhip'int'ik mispanan ni 
yucha. Yucha ay kamakakal mas va 
chavaycha y mas va tavanancha. 
Chuncha kavalcha. 


Yu Xap'unaj Karta yu Ts'oglhi ni 
Juan 


Ni chivinti yu xta'a jatsukunti 


1 1 Klatstoqniyau ni uxiknank'an 
chivinti yu Ihichiviniy ni lapanaki 
yu ixtlajuncha tejkan tachun pu'agtaynil. 

Ni yucha yu ijqasmaktau y yucha klaq- 
ts'iu la kilaqchulk'an. Lagsaval klagts'iu y 
ikch'apau kun kimakak'an. Anchanu 
lapanaki va yu chivinti yu xta'a jatsu- 
kunti. 2 Ni jatsukunti tasul y kijnank!an 
klaqtstiu y vachu klaqpute'eu. Chavaycha 
vachu klalaqpute'eniyau ni aniy jatsu- 
kunti yu jantu agtaun kami'oya!. Yucha 
yu ixtlavilchal ni Dios y kintatasunin. 

3 Lagsaval klalaqpute'eniyau yu klaqts'iu 
y yu ijqasmakvi para ch'antaun k!a'unt'ik 
ni uxiknan kun kijnan, chuncha tacha 
kijnan ch'antaun kuntau kun kimPayk'an 
Dios ali Sas'at'a Jesucristo. 4 Xlhiyucha 
klatstoqniyau para ka'alin'ol 
mi'achatk'!an. 


Ni Dios va tacha maklku 


5 Ni aniy chivinti va yucha yu kinta- 
masunin ni Jesucristo y kijnank'an 
klalaqpute'eniyau ni uxiknan. Ni Dios va 
tacha maklku y kun yucha jantu alin 
japuts'isni'. 6 Chavay incha naunau va 
ch'antaun juntau kun yucha y vananaj 
tilukxuyanau vali'iy laka puts'isni!, ex va 
jalaklkananau, jantu makayau yu 
lagsaval. 7 Pero licha titukxuyanaucha ni 
laka maklku chuncha tacha yucha alinta 
la ixmaklku ex ch'antaun alintau kun 
yucha. Ex yu Jesucristo yu Sas'at'a Dios 
kintaxakani'oyan kintalagalhink'an kun 
ixjak'alna. 

8 Incha naunau ni jantu kalhitsukuu 
talagalhin ex ke'emank'an makanukanau, 
jantu lagsaval kaval yu naunau. 9 Pero 
licha tapayniniyau ni Dios para kaxaka- 
ma'al kintalaqalhink'an, ex ni Dios lay 
lhakapu'aniyau ni lagsaval kamakaya' yu 


ox. Kintamalaqmixiniyan kintalagalhin- 
klan y vachu kintaxakaniyan kilagtaga- 
Ik'an. 10 Licha naunau ni jantu kalhi- 
tsukuu lagtagal ex naunau ni Dios jantu 
lagsaval yu najun y jantuka' laqa'iyau 
ixchivinti. 

Jesucristo kinta'aqanixtuyan tejkan 

makayau lagtagal 


2 1 Kes'at'an unt'at'ik, klats'oqniyau 
ni aniy chivinti para jantu kamaq- 
t'a'alhinint'ik. Chavay incha matichun 
makay laqtaqal ex lhit'aunau qayntaun 
yu kinta'aqanixtuyan kun ixchivinti la 
ixlaka'ukxpu! kimPayk'an Dios. Yucha va 
Jesucristo yu jantu kalhitsukul laqtaqal. 
2 Yucha maqxtaqkal tacha lapaxkan para 
kintamalagmizinin kintalaqalhink'an y 
jantu vamun kintalaqalhink'an ni kijnan. 
Vachu laqmalaqmixiniy ixtalaqalhink'an 
ni lapanakni yu tat'ajun ta'akchun 
lakamunukpa'. 

3 Licha makayau tacha lhinajun ni 
Dios, ex k!atsayaucha ni lagsaval 
mispayau. 4 Licha matichun najun: 
“Kitlin kmispay ni Dios”, pero jantu 
makay tacha lhinajun, ex ni anchanu 
lapanaki va jalaklkanan y jantu laqsaval 
kaval yu najun. > Pero incha matichun 
makay tacha najun ixchivinti Dios, ex 
yucha lagsaval achaniy ni Dios. Chuncha 
puk'atsayaucha ni ch'antaun juntau kun 
ni yucha. € Ta'ayu yu najun ch'antaun 
tajunita ni Dios magsk'iniy katijuntayal 
tacha ixtijuyal ni Cristo. 


Ni sast'i chivinti yu lhinajun Dios 


7 Ket'alaqaunin, klatstoqniyau ni 
k!alap'axk'at'ik. Yu aniy chivinti yu 
lhinajun ni Dios yu klats'oqniyau jantu 
va sastlika! kaval, vanaj va yu! yu la'a!i- 
t'ik magancha. Yu aniy maganiya' 
chivinti yu asmakt'ik jantu katapaxal. 

8 Pero yu aniy xachivinti japaxkanti yu 
klatstoqniyau va tacha sast'i chivinti 
kaval. Yu japaxkanti tasuy la ixjatsukunti 
ni Cristo y vachu tasuy la metsukuntik'an 
tejkan lap'axk'ayat'ik. Yu japuts'isni! va 
tapasa'antacha y yu lagsaval maklku 
chavaycha tus tloql mapulkuta. 

2 Incha matichun najun tijuyal la 
ixmaklku ni Dios pero vananaj xkajiy 


ixtlalaqajun ex yucha vananaj tijuyal xaja- 


puts'isni' ni lakamunukpa'. 10 Ta'ayu yu 
paxkay ixt'alaqajun yucha tijuyal la 
ixmaklku ni Dios. Jantu lay makanukan 


para kamakal laqtaqal. 11 Ta'ayu yu xkajiy 


ixtlalaqajun yucha t'ajun la xajaputs'isni 
ni lakamunukpa', va ancha tijuyal. Jantu 
k!atslay to'oxtaycha kachaana!, va ox la'a- 
ch'ix makal ni xajaputs'isni ni 
lakamunukpa'. 

12 Klatstoqniyau yu kes'at'an unt'at'ik 


ni Dios tamalaqmixinin mintalagalhink'an 
por Jesucristo. 13 Klatstoqniyau ni uxiknan 


yu japayan unt!at!ik ni misp'atlat!ik yu 
ixlhi'alintacha tejkan alil ni lakamu- 
nukpa'. Klatstoqniyau ni uxiknank'an yu 
tslalan unt'at'ik ni ma'alha'at'at'ikcha ni 
aqmogxnu!. 

Klatstoqniyau yu kes'at'an unt'at'ik ni 
misp'ayat'ik kimPay Diosk!an. 14 Klats!oq- 
nitau ni uxiknank'an yu japayan unt'at'ik 
ni misp'at'at'ik yu ixlhi'alintacha tejkan 
alil ni lakamunukpa'. Klatstoqnitau ni 


uxiknank'an yu tslalan unt'at'ik ni laqp'ay- 


snin lapanakni unt'at'ik la milhakapu'at- 
klan. Kun tachun la melhanutik'an la'a'i- 
t'at'ik ixchivinti Dios. Vachu ma'alha'at'a- 
tlikcha ni aqmoqxnu". 


15 Jantu ka'ach'anit'ik xajatapastak'ati 


aniy lakamunukpa'. Chavay incha mati- 
chun achaniy xajatapastak'ati lakamu- 
nukpa!, ex ni yucha jantu lay achaniy 
kimPay Diosk'an. 16 Tachun xajatapasta- 


k'ati lakamunukpa!, yucha jantu minachal 


kun kimPay Diosk'an. Incha k'amak'a- 
p'ut'u y jantu ox, incha ayaj kach'ap'a- 
p'ut'u tutuchun yu lagts'in, incha va ay 
kak'ats'a por mimagaliti, anchanu jatapa- 
stak!ati si minachal va lakamunukpa'. 

17 Yu lakamunukpa' mi'o'antacha ali 
tachun yu ta'achaniy yu vali'iy lapanakni. 


Chavay yu makay tacha lhinajun Dios, 
yucha katsukuya! mas va tavanancha. 


Yu lagsaval ali yu jalaklkanti 


18 Kes'at'an, chavaycha xapumi'o- 
nucha lakamunukpa' t'aunau. Asmakt'a- 
t'ik ni kamina! qayntaun yu ixt'ala- 
xkaya! ni Cristo. Chavaycha qayn- 
lhuucha ta'ostaulata ixt'alaxkaynin ni 
Cristo. Chuncha puk'atsayau ni tlaunau 
xapumi'onucha ni lakamunukpa'. 

19 Ixtajunita ch'antaun kun kijnan pero 
yu'uncha jantu lagsaval ixtalhakapu'an. 
Incha va lagsaval ixtalhakapu'al kun 
kijnan ex yuluncha ixtataylhaanil, pero 
talhitaxtul para chuncha kapumispakal 
ni jantu lagsaval ch'antaun kataval kun 
kijnank'an. 

20 Pero uxiknank'an taxtaqnin ni 
Espíritu Santo ni Cristo para kamisp'a- 
t'ik tachun yu laj'oxi. 21 Jantu klats'oq- 
niyau licha va jantuka! kamisp'at'ik yu 
lagsaval. Va klatstoqniyau por misp'aya- 
t'ikcha yu lagsaval y uxiknank'an 
k!atslayat'ikcha ni jantu tu'uchun 
laklkanti minchal kun yu lagsaval. 

22 ¿Ex talayucha yu jalaklkana'? Va 
yu najun ni Jesús jantu Cristo kaval yu 
malaqachal ni Dios. Va yucha yu ixt!ala- 
xkaya! ni Cristo. Jantu laqa'iy kimPay 
Diosk!an y vachu' jantu laga'iy Sas'at'a. 
23 Ta'ayu yu jantu laqa'iy Sas!at!a Dios, 
ex vachu jantu laqa!'iy kimPay Diosk'an, 
pero ta!ayu yu laga'iy Saslatla ex vachu 
laga'iy ni kimPay Diosk'an. 

24 Ex chuncha jantu k'amak'aunt!ij- 
lat'ik ni ox chivinti yu asmakt'ik 
magancha. Ni chivinti yu magancha 
asmakt'ik, incha ma'a'alhiyat'ik la 
melhanutik'an, ex kats'uk'u'alhiyapitik 
ch'antaun kun kimPay Diosk'an ali 
Sas'at'a. 25 Ni Cristo kintajunin ni kinta- 
xtaqniyan jatsukunti yu jantu agtaun 
kami'oya!. 

26 Klatstoqniyau ni aniy por yu lapa- 
nakni yu tamakanuputunan. 27 Pero 
uxiknank'an Ihittaunat'ik ni Espíritu 
Santo yu taxtaqnin ni Cristo. Ex jantu 
magsk'iniyat'ik matichun aqayntaun 
lapanaki katatsukun masuninin. Ni 


1 JUAN 


378 





Espiritu Santo tamasuniyan tachun yu 
laj'ozi. Yu masuy va si lagsaval, jantu 
jalaklkanti kaval. Kat'aylhip'int'ik ch'an- 
taun kun Cristo tacha tamasunin. 

28 Chavaycha, kes'at'an, klajunau ni 
kat'aylhip'int'ik ch'antaun kun Cristo. Ex 
chuncha tejkan katasuchogoya' ni Cristo 
jantu katalhauniu y vachu jantu kama- 
xaniu la ixlaka'ukxpu tejkan kamincho- 
goya". 29 Ni uxiknank'an k'atstayatlikcha 
ni Cristo yucha jantu kalhitsukul laqtagal. 
Ex vachu' kak'ats'at'ik ni tachun lapanakni 
yu tamakay yu laj'oxi, yuluncha va sas!a- 
t'an Dios. 


Sas'at'an Dios juntau 


1 Ayaj kintapaxkayan ni kimPay 

Diosk'an tus kintalhimapaga'uyan 
sas'at'an. Lagsaval sas'atlan juntau. Yu 
tatijuyanal lakamunukpa' jantu tamispay 
ni Dios, xlhiyucha jantu kintamispayan. 
2 Uxiknan yu kla!achaniyau, chavaycha 
juntaucha yu sas'atlan ni Dios mas 
jantuka! k!atsayau tas kajunaucha astan. 
Pero k'atsayau ni tejkan yucha kamincho- 
qoya! ex kalaqts'inau tacha tasuy ni yucha. 
Xlhiyucha tacha yucha kajunau. 3 Ta'ayu 
yu pakxan'iy kaminchogol ni Cristo yucha 
makauntijlay lagtagal vachu va tacha ni 
Cristo yu jantu kalhitsukul lagtagal. 

4 Ta'ayu yu makay lagtagal yucha 
jantu qasmat!a tacha najun ixlhachimo'on 
ni Dios. Yu lagtagal jantu paxtoqniy kun 
ixlhachimo'on ni Dios. 5 K'atstayat'ikcha 
ni Jesucristo kilachil para kamagosu'ol 
tachun kintalaqalhink'an. Yucha jantu 
tu'uchun talagalhin kalhitsukul. 6 Ta'ayu' 
yu ox ch'antaun taylhaaniy kun yucha 
jantu makay laqtagal. Ta'ayu' yu tijuyal 
makana! lagtagal, yucha jantuka! mispay 
ni Jesucristo y jantuka' lhakapu'an. 

7 Kes'atlan, jantu k'amak'anuk'ant'ik. 
Ta'ayu yu tijuyal makana! yu laj!oxi, 
yucha jantu lhitsukuy laqtaqal, vachu 
chun junita tacha Cristo. 8 Ta'ayu' yu 
tijuyal makana! lagtagal, yucha va ixnavin 
ni aqmoqxnu'. Yu aqmoqxnu', yucha 
p'unaj aqtaynil makana! laqtaqal mas 
tejkan pu'aqtaynil ni lakamunukpa' tus 
chavaycha. Xlhiyucha kilachil ni Sas'at'a 


Dios aniy lakamunukpa! para kalakt'ilhi- 
ni'ol ixtap'asta ni aqmoqxnu!. 

9 Ta'ayu! yu lhitsukuy sast!i jatsu- 
kunti kun Dios yucha jantu tijuntayay 
makana! laqtagal. Va lhit'ajun jatsu- 
kunti yu Dios xtaqnil, ex jantu lay 
taylha!lan makana! laqtaqal por va 
sas'at'a Dios junita. 10 La ox mispakan 
talayu'uncha sas'atlan ni Dios, vachu 
mispakan ta'ayu'uncha sas'at!lan ni 
aqmoqxnu'. Yu makay yu jantu ox, yu 
jantu paxkay ixtlalaqajun, yucha jantu 
sas!atla Dios kaval. 


Magqgsk'iniy kalapaxkau aqstanchunin 


11 Yu aniy chivinti vanaj va yucha 
yu magancha p'unaj asmakt'ik, va 
lhinajun kalapaxkau. 12 Jantu k'a'unt'ik 
tacha ni Caín yu ixnavin ixjunita ni 
aqmoqxnu', yu maqnil ixt'alaqajun. 
¿Tisuncha ixlhilatal maqnil? Va por yu 
Caín ixmakay yu jantu laj'oxi, chavay 
yu ixlaqaj va ixmakay yu laj!oxi. 

13 Ket'alaqaunin, incha taxkayyan ni 
lapanakni yu jantu talhakapu'an Dios, 
jantu katapastak'un. 14 Ni kijnank!an 
tapasataucha laka lhinin y chavay ti'uk- 
xuyanau laka jatsukunti. Chuncha 
k!atsayau por lapaxkayau ket!alaqaunin- 
klan. Ta'ayu' yu jantu paxkay ixtlala- 
qajun yucha vananaj titukxuyal laka 
lhinin. 15 Tachun lapanakni yu taxkajiy 
ixtlalaqajunk'an va talhixajyachal tacha 
jamaqninin. Uxiknank'an ox k!atslaya- 
t'ik yu jamaqnini' jantu kalhitsukul 
jatsukunti yu jantu aqtaun kami'oya!. 
16 Yu Jesucristo lhimagxtaqlhi ixjatsu- 
kunti por kijnan. Va por yucha pumala- 
gasiyau tisuncha yu japaxkanti. Chavay 
yu kijnan vachu magsk'iniy kamaq- 
xtaqvi ketsukuntik!an por ket'alaqaunin- 
klan. 17 Licha qayntaun lapanaki lhit'a- 
jun'ojoy tachun yu kaputapatsal la ixja- 
tsukunti y laqts'in qayntaun ixlaqaj yu 
tslanganiy tu'uchun pero jantu 
mapayniy, ¿ex tas ancha alinta ixjapa- 
xkanti ni Dios kun yucha? 18 Kes'atlan 
unt'at'ik, jantu k'alap'axk'at'ik vamun 
kun minchivintik'an, va laqsaval 
kala'agt'ay!ut'ik. 

Tacha puk'atsayau va 
ixnavin Dios juntau 


19 Licha chuncha makayau ex chuncha 
puk'atsayau ni t'aunau makanan yu 
lagsaval maqsk'iniy. Ex chuncha jantu 
talhananau la ixlaka'ukxpu ni Dios, 

20 Incha la kelhanutik'an ke'emank'an 
muk'anikanau kilaqtaqalk'an, ni Dios 
apalay ay ixjamapayninti y tachun 
mispa'ojoy. 21 Ket!alaqaunin, incha la 
kelhanutik'an jantu uksk!atsayau ni alin 
talagalhin, ex jantu talhauniyau ni Dios. 

22 Yucha kintaxtaqniyan tachun yu kask'i- 
niyau por makaniyau yu kintalhijunan la 
ixlhachimo'on y tachun yu lhipa'iniy, yucha 
makayau. 23 Va kintalhijunan ni maqsk'iniy 
kalhakapu'au isTs'al yu junkan Jesucristo 
y vachu kalapaxkau agstanchunin chuncha 
tacha kintalhijunan ni yucha. 24 Ni lapa- 
nakni yu tamakay yu lhinajun Dios, 
yu'uncha tat'ajun ch'antaun kun yucha. 
Dios vachu vil kun yu'uncha. Ex chuncha 
puk'atsayau ni lagsaval vil kun kijnank!an 
va por ix!'Espíritu Santo yu kintaxtaqnin. 


Ix'Espíritu Dios ali yu espíritu 
yu xkajiy ni Cristo 


4 1 Ket'alagaunin, yu kla'achaniyau, 
jantu k'alhak'ap'up'int'ik tachun yu 
tanajun talhit'ajun i$'Espiritu ni Dios. 
P'unaj kalagts'in'elat'ik para k'amisp'at'ik 
licha lagsaval mintachal kun Dios. Ni laka- 
munukpa' ayaj alin jamakanunun. 

2 Tachun yu talhakapu'an ni kilhitsukuchil 
Cristo la ixlakatunaj tacha kijnan, 
yu'uncha talhit'ajun ix'Espíritu ni Dios. Va 
chuncha lay p'umisp'at'ik talayu lhitlajun 
ix'Espíritu ni Dios. 3 Yu jantu talhakapu'an 
ni chuncha kijunchil, yu'uncha jantu 
ixnavin Dios kataval. Va talhitlajun ni 
espíritu yu xkajiy ni Cristo. Ni uxiknan 
asmakt'ik ni kamina! ni anchanu espíritu y 
chavay aniycha vil lakamunukpa'. 

4 Kes'at'an, yu ixlapanakni Dios unt'a- 
t'ik, uxiknan ma'alha'a'ot'at'ikcha tachun 
yu jamakanunun. Yu vil kun uxiknan yucha 
apalay lhuu tap'asta Ihit'ajun xajantu yu vil 
kun xalapanakni lakamunukpa!. 5 Yu jama- 
kanunun va xanavin ni lakamunukpa!. 


Xlhiyucha talhichiviniy yu jantu ox jata- 
pastak'ati y yu jantu talhakapu'an Dios 
va tamakay kuenta. 6 Pero kijnank'an va 
ixnavin Dios juntau y ta'ayu'un yu tami- 
spay Dios kintaqalasmakyan. Pero yu 
jantu tamispay Dios jantu kintaqala- 
smakyan. Xlhiyucha mispayau tas'a- 
yucha espíritu yu masuy yu laqsaval y 
taslayucha yu jalaklkanan. 


Ixjapaxkanti ni Dios 


7 Ket'alaqaunin yu kla'achaniyau, 
magsk'iniy kalapaxkau. Yu japaxkanti 
mintachal kun Dios. Ta'ayu yu japa- 
xkanan, yucha va sas'at'a Dios junita y 
yucha mispay ni Dios. 8 Yu jantu japa- 
xkanan yucha jantu mispay ni Dios, ni 
Dios va ayaj japaxkanan. 9 Ni Dios 
kintamasunin ixjapaxkanti tejkan mala- 
gachal vamun yu! isTs'al aniy lakamu- 
nukpa! para kaputsukuu ni yucha. 10 Va 
inchine' junita yu ox japaxkanti. Kijnan 
jantu p'unaj ka!lachaniu ni Dios, va 
yucha p'unaj kintapaxkan. Va malaga- 
chal isTs'al para kamagxtaqlhi tacha 
taun jamoqslanti. Ex va malaqmixi'okal 
kintalagalhink'an. 11 Ket'alaqaunin yu 
kla'achaniyau, ni Dios va ayaj kintapa- 
xkan, xlhiyucha magsk'iniy kalapaxkau. 
12 Ni Dios jantu agtaun matichun kalaq- 
ts'il, pero incha lapaxkayau ex ni Dios 
alinta kun kijnank'an. Chuncha ixjapa- 
xkanti lay tasuy la kimputsukuk'an. 

13 Ni Dios kintaxtaqnitan ix'Espíritu, 
xlhiyucha puk'atsayau ni t'aunau kun 
Dios y yucha vachu t'ajun kun kijnan. 
14 Chuncha yu kijnank'an klaqts'iu ni 
Jesús. Klaqpute'eyau ni kimPay 
Diosk!an va malaqachal Sas'at'a para 
kamil malagtaxtun ni lapanakni yu tavi- 
lanal ni aniy lakamunukpa!. 15 Ta'ayu 
yu lhakapu'an ni Jesús va Sas'at'a Dios 
junita, ex ni Dios t'ajun kun yucha y 
yucha vachu t'ajun kun Dios. 16 Ex 
chuncha kijnank'an k!atsayau y lhaka- 
pu'anau ni Dios kintapaxkayan. Ni Dios 
ayaj japaxkanan. Ta!ayu yu japaxkanan, 
yucha t'ajun kun Dios y ni Dios t'ajun 
kun yucha. 17 Ixjapaxkanti Dios tasuy la 
kimputsukuk'an. Xlhiyucha jantu 

magsk'iniy katalhanau ni anchanu' 
julchan tejkan ni Dios kamuk'aya' maqan- 
lqajnati. Tacha ixtilukxuntayay ni Jesu- 
cristo va chuncha t'aunau kijnan ni aniy 
lakamunukpa'. 18 Ta'an alin japaxkanti 
jantu alin talhanti, yu ox japaxkanti tinaq- 
xtuy yu talhanti. Yu talhanan pastak'a 
ixmaqanlqajnati. Ta'ayu yu talhauniy ni 
maganlgajnati yu xta'a ni Dios, yucha 
jantu kalhitsukul yu ox japaxkanti. 

19 Ni Dios p'unaj kintapaxkan xlhiyucha 
kijnank'an japaxkananau. 20 Ta'ayu yu 
najun: “Kit'in k'achaniy Dios”, pero xkajiy 
ixlaqaj, ex ni yucha va jalaklkanan. Incha 
jantu paxkay ixlaqaj yu laqts'in ex jantu lay 
achaniy ni Dios yu jantu lagts'inkan. 21 Ni 
Jesucristo kintaxtaqnin ni aniy lhachimo!'on: 
ta'ayu yu to'oyay ni Dios, yucha vachu! 
maqsk'iniy kapaxkal ixttalagajun. 


Yu pumagqalhajayau xajatapastak'ati 
ni lakamunukpa' 


1 Yu talhakapu'an ni Jesús va yu 

Cristo yu malagachal ni Dios, 
yu'uncha va sas'atlan Dios. Incha acha- 
niyau yu kimPay Diosk!an ex vachu 
magsk'iniy kapaxkaniu sas'atlan. 2 Licha 
achaniyau ni Dios y makayau yu tacha 
lhinajun ni yucha, ex chuncha k'atsayau ni 
lagsaval paxkayau yu sas'at'an Dios. 
3 Incha achaniyau ni Dios ex makaniyau 
yu tacha lhinajun ixlhachimo'on. Jantu 
lhita'ay kaval kamakau ixlhachimo'on. 
4 Tachun yu tajunita sas'at'an ni Dios, 
yu'uncha tamaqgalhajay ni xajatapastak'ati 
ni lakamunukpa'. Va por kilhakapu'atik'an 
magalhajayau xajatapastak'ati ni lakamu- 
nukpa'. 5 Ta'ayu yu lhakapu'an ni Jesús va 
Sas'atla Dios junita, yucha lay maqalhajay 
xajatapastak'ati ni lakamunukpa'. 


Yu kintamasuniyan ni Jesucristo 
va Sas'at'a Dios 


6 Tejkan kilachil ni Cristo ni aniy laka- 
munukpa! va agchaj'aul y tejkan maqnikal 
va taxtul ixjak'alna. Chuncha yu xkan kun 
ni jak!alna kintamasuniyan ni Jesucristo 
va lagsaval Sas'at'a Dios junita. Ix'Espíritu 
Dios najun yu lagsaval y yucha kintamasu- 
niyan ni laqsaval kilachil Sastat!a Dios ni 


aniy lakamunukpa'. 7 Lakt'iyan alin 
put'utu yu chuncha kintamasuniyan. 
[Va yu kimPay Diosk'an ali yu Sas'at'a 
Dios ali yu ix'Espíritu Dios. Por ixla'a- 
t'utuk'an va putaun junita. 8 Vachu! 
lakamunukpa' put'utu alin yu chuncha 
kintamasuniyan.] Va yu ix'Espíritu ni 
Dios ali yu xkan ali yu jak'alna. Por 
put'utu va ch'antaun jun. 9 Lhaka- 
pu'anau qayntaun lapanaki tejkan kinta- 
laqpute'eniyan. Pero yu kintamasuniyan 
ni Dios yucha apalay lhit'ajun tap'asta, 
y ni Dios va kintalaqpute'eniyan ni 
Jesús va Sas'at'a. 10 Ta'ayu yu lhaka- 
pu'an ni Sas'at'a Dios, yucha laga'iy la 
ixjalhanuti yu laqpute'ey ni Dios. Ta'ayu 
yu jantu lhakapu'an ni Dios, yucha juniy 
ni Dios va jalaklkanan, va jantu lhaka- 
pu'an yu lhichivinil ni Dios yu Sas'at'a. 
11 Ni Dios kintalaqpute'enin ni kinta- 
xtaqnitan jatsukunti yu jantu aqtaun 
kami'oya!. Yu aniy jatsukunti minachal 
kun Sas'at'a. 12 Ta'ayu yu tla'an Sas'at!a 
Dios, yucha lhit'ajun yu jatsukunti yu 
jantu aqtaun kami'oya!. Pero yu jantu 
tlalan yu Sas'at'a, yucha jantu kalhi- 
tsukul anchanu! jatsukunti. 


Yu alati chivinti yu 
laglhixaqalachoqoy ni Juan 


13 Chuncha klats'oqniyau ni uxik- 
nank'an yu lhakapup'inat'ik Sas'at'a 
Dios para kak'ats'at'ik ni lhittaunat'ik 
jatsukunti yu jantu aqtaun kami'oya!. 

14 Jantu talhauniyau Dios, va 
k!atsayau ni kintaqalasmakyan tejkan 
sk'iniyau yu lhipa'iniy. 15 Ex licha 
k!atsayau ni lagsaval kintaqalasmakyan 
tejkan sk'inau, ex chuncha puk'atsayau 
ni lIhittaunaucha yu sk!iniyau. 

16 Incha matichun lagts'in ixlagaj ni 
t'ajun makan talagalhin yu jantu 
jalha'anan laka Ihinin, ex maqsk'iniy 
kask'inil Dios por ixlaqaj. Dios kamaq- 
xtaqniya' ixlaqaj yu ox jatsukunti. Va klhi- 
chiviniy yu lagtagal yu jantujalha'anan 
laka Ihinin. Alin lagtagal yu jalha'anan 
laka lhinin. Jantu maqsk'iniy kask'inkal 
Dios por ni lapanaki yu makay ni anchanu 
lagtagal. 17 Tachun yu jantu laj'oxi 

tamakay ni lapanakni va lagtagal. Pero alin 
lagtagal yu jantu jalha'anan laka lhinin. 

18 K'atsayau yu lagsaval sas'at'a Dios 
junita, ni yucha jantu taylha'an makana! 
lagtagal. Ni Cristo yu Sas'at'a Dios, yucha 
lhistak!a y yu aqmoqxnu jantu tuluchun 
lay makaniy. 

19 Klatsayau ni sas'at'an Dios juntau. 
Yu jantu talhakapu'an Dios, yu'uncha tati- 
juyanal la ixlhachimo'on ni aqmoqxnu!. 


20 Vachu k!atsayau ni Cristo yu 
Sas'at'a Dios va kilatachil y kintaxtaqnin 
jatapastak'ati. Chuncha lay kamispau ni 
yucha yu laqsaval Dios. Vilanau ch'an- 
taun kun Jesucristo yu Sas'at!a Dios, yu 
masuy yu lagsaval. Yucha va yu 
lagsaval Dios yu kintaxtaqnin jatsukunti 
yu jantu aqtaun kami'oya!. 21 Kes'at'an, 
jantu kat!o'oyat'ik yu axtoqnu! tacha 
Dios kaval. Va chuncha kaval. 


Yu Xa'aqxt'iyunu' Karta yu Ts'oqlhi ni 
Juan 


Ni Juan jamastak'ay 


1 1 Kit'in va yu xa'ay kunita siya yu 
talhakapu'an. Va ikts'oqniyan 

aqxtaun karta ni uzint'i yu xanati yu 
laksaktan ni Dios, kun tachun mes'at'an. 
Va laqsaval klapaxkayau pero jantu 
vamun ni kit'in. Tachun yu tamispatacha 
yu laqsaval vachu tapaxkayan. 2 Ayaj 
klapaxkayau ni uxiknank'an, va 
lhit'aunau la kelhanutik'an yu laqsaval. 
Yucha ka'alina! kun kijnank'an mas va 
tavanancha kaval. 

3 Ni kimPayk'an Dios y vachu yu 
Sas'at'a kiJalhachimo'onuk'an Jesucristo 
va kataxtaqniyan yu laj'oxi y katamapay- 


niyan y vachu oxamaktaun katamakayan. 


Ex chuncha lay kat'aylhip'int'ik kun yu 
lagsaval y lay k'alap'axk'at'ik. 


Ni Dios lhinajun kalapaxkau 


4 Chavay klhi'achantajuy ni klaqpa- 
xtoqlhi lati mes'atlan yu tataylha'an kun 
yu lagsaval vachu chun tacha kintalhi- 
junin ni kimPay Diosk!an. 5 Chavay, 
kint!lalapanaki yu ayaj ikto'oyayan, ikta- 
payniniyan ni kalapaxkau. Ni aniy 
lhachimo'on yu klats'oqniyau jantu 
sayst!i kaval, vanaj va yu! yu laga'iu 
p'unaj tejkan pu'agtaynil lhakapu'anau. 
6 Yu lagsaval japaxkanti alin tejkan 
tsukuyau makanan ixlhachimo'on ni 
Dios. Ixlhachimo'on ni Dios va yucha yu 
asmakt'ik tejkan pu'aqt'aynit'ik 


milhakapu'atik'an, va kat'i'unt'ayat'ik 
japaxkanan. 


Yu jamakanunun 


7 Chavay ayaj lhuu jamakanunun tati- 
juyanal ni lakamunukpa'. Yutuncha 
tanajun ni Jesucristo jantu kamil tacha 
gayntaun lapanaki. Yu chuncha najun, 
yucha va jamakanunu! y vachu' va xkajiy 
ni Cristo. 8 Ox k!alhist'ajk!ant'ik para 
k'ala'a'it'ik milhilhajatik!an yu tapaxtoq- 
niyan. Jantu k'ama'ats'an'at'ik milhilha- 
jatik!lan yu ka!alina' por milhitapatsak'an. 

9 Ta'ayu' yu tumpaj makaputun y 
jantu taylha'an yu tacha masul ni Cristo, 
ex ni yucha jantu kat!atijuntayal ni Dios. 
Pero ta'ayu yu makay yu tacha masul ni 
Cristo ex ni yucha t'atijuyal kun kimPay 
Diosk'an, y vachu kun Cristo yu Sas'at'a. 
10 Incha matichun talaq'ancha'an y jantu 
tamasuniyan tacha lhinajun Cristo, ex 
jantu k'ala'a'it'ik la minchagak'an y jantu 
k'amast'ak'at'ik. 11 Yu laga'iy, ex va tacha 
ch'antauncha t'ajun kun yucha. 


Ni Juan jamastak'achoqoy 


12 Ayaj lhuu chivinti klhittajun yu 
klajunputunau, pero jantu klatstoqnipu- 
tunau kun jalhiki. Va klalaq'uxanacha!au 
para kaklat'achiviniu kun laka ukxpu'. Ex 
chuncha katagayntsal ki'achatk'an. 

13 Vachu tamalaqgachaniyan taun 
jamastak'anti yu sastatlan mint'alapanakni 
yu jalaksakta ni Dios. Chuncha kaval. 

Yu Xa'agxt'utunu' Karta yu Ts'oqlhi ni 
Juan 


Ni Juan mastak'ay ni Gayo 


1 1 Kit'in, yu xa!ay kunita siya yu 

talhakapu'an, va ikmastak'ayan ni 
uzint'i, Gayo, yu kilagaj k'at'i. Laqsaval 
ikpaxkayan. 

2 Kint'alagajun yu ikpaxkayan, kit'in 
iksk'in Dios por uxint'i para ox k'ats'uk'u 
y jantu k'at'a'an'at'i, vachu va tacha ox 
alint'a kun Dios la melhanuti. 3 Ayaj 
klhi'achantajul tejkan takilachil lati ket'a- 
laqaunink'an. Kintalagpute'enil ni ox vas 
t'aylhip'in la ixtin Dios, vachu laqsaval 
mak'ay yu najun. 4 Yu apalay kixtaqniy 
achati va tejkan ijqasmat'a ni kes'at'an 
tatijuyanal makanan yu laqsaval 
paxtoqniy. 

> Kint'alagajun yu ikpaxkayan, ox 
t'laylhip'in la milhakapu'ati tejkan 
jalaq'aqt'ay'uy ket!alaqaunink'an yu 
talagchin yu magati machagan mas jantu 
jalaqmisp'ay. 6 Yu'uncha aniy talaqpu- 
te'enil ixlapanakni Dios ni uxint'i ayaj 
jap'axk!lanan. Chavay kat!aylhip'i 
jalaq'aqtayjun ket'alaqaunink'an la ixtin- 
klan chuncha tacha paxtoqniyan k'at'a- 
p'atslanin ni Dios. 7 Ni yu'uncha magati 
tatitukxuntayay para kamispakal ixta- 
qa'uti Jesucristo. Jantu task'in ni kata'aq- 
tayjul lapanakni yu jantu talhakapu'an. 

8 Xlhiyucha kijnank!an maqsk'iniy ka'aq- 
tayjuu. Ex chuncha jat'atapatsayau yu 
vas talaqpute'ey yu lagsaval maqgsk'iniy. 


Jantu ox yu makal ni Diótrefes 


9 Kit'in klaqts'oqnil taun chivinti ixla- 
panakni Dios yu ancha tavilanal. Pero ni 


Diótrefes va maqamay ay kamakakal. 
Jantu kintalaqa'iyan. 10 Xlhiyucha incha 
kajk'ananta, kakjunta!iya! para kaklhixa- 
qalal yu makay, va kilunt'ajun laqxtoqnu, 
kintamanuniyan laklkanti. Jantu 
vamuncha yu'. Vachu jantu jalaqa'iy 
tejkan tacha'an yu talhakapu'an. Yu tala- 
ga'iputun jalaktanchaniy para jantu kata- 
laqa'il. Ex jalaqtinagxtuy para jantucha 
ch'antaun kataval kun yu alati yu 
talhakapu'an. 

11 Kint'alaqajun yu ikpaxkayan, jantu 
kalagts'i'it'i yu jantu laj!oxi, va kalaq- 
ts'i'it'i vamun yu laj'oxi. Yu makay yu 
laj'oxi, yucha tijuyal kun Dios, pero yu 
makay yu jantu laj'oxi, yucha jantuka' 
mispay ni Dios. 


Ox yu makay ni Demetrio 


12 Tachun tanajun ni Demetrio va 
OX lapanaki, si makay tacha najun ni 
chivinti yu lagsaval. Mas kijnank'an 
vachu iknaunau ni Demetrio va ox 
makay y uxiknan k!atslayat'ik ni jantu 
klaklkananau. 


Jamastak'achoqoy 


13 Kit'in ayaj 1huu chivinti xajkunpu- 
tunan pero jantu iktstoqniputunan kun 
pats!oqnu. 14 Va ikpakxan'iy niman 
kaklaqts'in ex kalakchivinanau ukxpu' 
kun ukxpu". 

15 Oxamaktaun k'at!a'ul. Yu mint'ala- 
qaunin yu aniy ta'alinta tamalagacha- 
niyan taun jamastak'anti. K'alakmast'a- 
k'at'i ni kettalaqaunink'an por qayntamin 
yu ancha ta!alinta. 

Ni Karta yu Ts'oglhi ni 
Judas 


Ni Judas jalagts'ogniy ni lapanakni 
yu Dios jalaksaklhi 


1 1 Kit'in kJudas va ixloqxtamati Jesu- 

cristo kunita vachu ixlaqaj Santiago 
kunita. Klatstoqniyau uxiknan yu tajun- 
talitan y tapaxkayan kimPayk'an Dios. 
Talhistaktan ni Jesucristo. 2 Dios ayaj 
katamapaynin, oxamaktaun katamakan, 
y ayaj katapaxkan. 


Yu tamasuy jalaklkanti 
(2 Pedro 2:1-17) 


3 Ketlalaqaunin yu klapaxkayau 
p'unaj ayaj xaklalhitstoqniputunau tacha 
pulaqtaxtuyau kintachunk'an. Pero 
chavay maqsk'iniy kaklatstoqniu y kakla- 
tapayniniu ni jantu kaxt'aqnit'ik lakatin 
matichun katalaktanchanin milhakapu'at- 
klan. Ni Dios va agtauncha kintaxtaqnin 
ni anchanu chivinti ni kijnan yu ixlapa- 
nakni juntau. 4 Lati yu tamakanunun 
tatanul kun uxiknan, mas jantu laklhila- 
yat!ik incha va makanunun. La magancha 
va tslogkal ni katalaqa'iya' maqanlqaj- 
nati. Va jalaktu'unun, va tanajun por 
kintamapayniyan ni Dios lay kamak'at'i 
talagalhin yu k'amak!ap'ut'u. Jantu 
talhakapu'an ni Jesucristo, vamun yu! 
ki'Ukxtink!an y kiJalhachimo'onuk'an. 

> Chuncha mas k'atslayatlikcha ni 
uxiknan, pero kit'in klamapastak'anicho- 
qoyau inchine'. Ni Jalhachimo'onu Dios 
jalaqmalagtaxtul ixlapanakni xalakat'un 
Egipto pero astan jalaqmaqnil yu jantu 
kataqalasmaklhi. 6 Vachu! yu ixmayulnin 
Dios ixtavilanal kun Dios, pero lati jantu 
katamakal tacha ixlaklhi'ulakanta, va 
tamakaul. Chuncha ni Dios va lakma'ata 
laka pach'in ta'an puts'ista mas va tava- 
nancha. Ancha katataula! tus kamina! ni 
julchan tejkan kalakmuk'anikana' ixma- 
ganlgajnatk'an. 7 Vachu va chun tamakal 


xalapanakni ni Sodoma ali Gomorra y 
kun yu alati ukststuniy putaulanaxna. 
Yu'uncha vamun ayaj ixtamaqamay kata- 
latlatamal mas va talayuchacha, mas yu 
jantu tstuniy paxtoqniy k'amak'at'i. 
Yu'uncha tamaganlgajnan laka jikmi yu 
jantu mi'ojoy. Chuncha val para jantucha 
kalagts'i'iu kijnank!an tacha yu'uncha 
talal. 

8 Vachu chun talay ni lapanakni yu 
talaglaqavanan y tamakanunun. Talaqa- 
lhiy ixlakatunajk'an. Jantu tato'oyay yu 
talhittajun lhachimo'on, talaktu'uy yu 
talhitlajun tap'asta. 9 Pero mas va yu 
xa'ukxtin ixmayulnin Dios, yu Miguel 
junkan, jantu laktu'uy yu lhit'ajun 
tap'asta. Agtauncha talach'apal laka 
chivinti kun yu xa'ukxtin aqmoqxnu'. Va 
ixtalakilts'ak'astuk'a ta'ayucha kalha'al 
ixlakatunaj ni Moisés. Pero yu Miguel 
jantu kalaktu'ul ni aqmoqxnu! la ixta- 
p'asta. Va naul: “Ni Jalhachimo'onu Dios 
kalaq'ayman.” 10 Pero ni aniy lapanakni 
talaktu'uy tachun yu jantu tamispay. 
Talakpastaknan tacha talhitsukuti, va 
chuncha talay. Chuncha va xlamank'an 
lakmuk'anichoqokan maganlgajnati. 

11 ¡Payni'incha yu'uncha! Va tatay- 
lha'anta ixjatapastak'ati ni Caín. Tamakay 
lagtagal tacha yu makal Balaam por talha- 
japutun tumin. Kataniya' tacha Kore por 
talaktanchay ni Dios. 12 Ta'an mak'ayat'ik 
lakvayti por lap'axk!ayat'ik, ancha 
tatanuy jantu kun ts'uniy talhanti y 
chuncha lhimaxan xajachal. Va tacha 
xajalhistaknan borregos yu x'amank'an 
jalhistakkan. Va tacha taputs'i yu jantu 
lha'an xkan yu sunlha'an un. Va tacha 
jak'ivin yu jantu taxta!a xalhi'uti tejkan 
ixpu'alin, va tich'uk'ikal, tus tacha 
aqt'uycha katanil. 13 Yu'uncha va ta'a- 
yajnan tacha ta'an p'ays ukxlaklay xaxkan 
ni lakamar. Ni xalhimaxan yu tamakay va 

tacha ix'oqxpuputi. Va tacha jast'akun yu 
tamagants'angay ixtink!an, yu tapaxtoqniy 
katataulal ta'an ox t'alaj puts'ista. 

14 Qayntaun yu xatampatujunu' xapa- 
panakni ni Adán va Enoc ixjunkan. Yucha 
naul: “Ni Jalhachimo'onu Dios mintacha 
kun Ihuvaj miles ixmayulnin. 15 Kalakmu- 
k!aniya' ixlaqtagalk'an tachun ni lapa- 
nakni. Kalakmuk'aniya' ixlaqtaqalk'an yu 
tamagtagalhinin, yu tamakay kun ixjalak- 
tu'untik'an. Vachu kalakmuk'aniya' ixlaq- 
taqalk'an por yu tanajun tejkan ta'akch'in- 
tamay ni Dios.” 16 Ni anchanu lapanakni va 
si tachivintanuy y takiltayanan, vamun 
talakanajun katamakal yu yu'uncha 
tanajun katamakal. La ixkilk!an va ayaj 
laj'ay lakmakakan, qal'ox tachiviniy vamun 
para kalagxtaqnikal yu talhitsukuputun. 


Jalaqxaqalay yu talhakapu'an Dios 


17 Pero uxiknank'an, yu klapaxkayau, 
kap'ast'akt'ikcha yu tanaul ni lapanakni 
yu jamalagachal kiJalhachimo'onuk'an 
Jesucristo. 18 Yu'uncha tanaul ni tejkan 
xaputamaktanacha kuna! ex ka'alina' lapa- 
nakni yu jalaktu'uy alati y vachu' yu 
vamun tatsukuy makanan talagalhin yu 
tamakaputun. 19 Talakt'ilhiy ni lapanakni, 
tamakay yu tamakaputun la ixlakatunaj- 
klan. Jantu katalhitsukul ni Espíritu Santo. 

20 Pero yu uxiknan, yu klapaxkayau, 
ch'antaun ox kat'aylhip'int'ik la 


milhakapu'atk'an yu minchal kun Dios. 
Klatlap!ayninit'ik Dios kun ixtap'asta ni 
Espíritu Santo. 21 K'alhistlakk'ant'ikcha 
para jantu k'amak'aunt'ijlat'ik ixjapa- 
xkanti ni Dios. Kap'akxan'it'ik ixjama- 
payninti kiJalhachimo'onuk!an Jesu- 
cristo yu kataxtaqniyan para katstuk'u- 
t'ik mas va tavanancha. 22 Klaxa'alat'ik 
ni lapanakni yu jantuka! ox talhaka- 
pu'an. 23 K!amalaqt!axt'ut'ik alati, va 
tacha k!alakma'osut'ik laka jikmi. Vachu 
yu alati lapanakni k'alakmap'aynit'ik 
pero kat'alhaunit'ik lakatstuniy yu tacha 
junita ixputsukuk'an. K!lalakmap'aynit'ik 
pero k'axk!ayt!ik yu tamakay, mas va 
ixlaqch'itk'an yu chuncha lakatsaman- 
tacha ixtalagalhink'an. 


Ni Judas ay makay ni Dios 


24 Ay kamakakal ni Dios yu lay 
talhistak!an para jantu kamak'aunt'ijla- 
t'ik. Lay kata'ulayan kun lhuu achati, 
kun jantu tu'uchun lagtagal, ta'an vil ni 
yucha kun tachun ix!ayaxtu. 25 Vamun 
yu! ni Dios junita, va kiJamalaqtaxtunu- 
k'an por yu makal Jesucristo kiJalhachi- 
mo'onuk'an. Vamun yucha paxtoqniy 
tachun yu laj'oxi, tachun yu laj'ay, 
tachun yu tap'asta, y tachun ni lhachi- 
mo'on, mas va magancha, mas va 
chavaycha y mas va tavanancha. 
Chuncha kaval. 


Yu Masunikal ni Juan yu Katapasaya' 


Yu Jesucristo masunil ni Juan 


1 Ni aniy chivinti ni Dios masunil ni 

Jesucristo para kalakmasunichogol 
ixlapanakni yu tatapatsaniy. Aniy masuy 
yu nimancha katapasaya'. Ex ni Jesu- 
cristo kimalagachanil ixmayul ni kit'in 
Juan, yu ix'oqxtamati kunita. 2 Kit'in 
iktstoq'ula'ol tachun yu klaqts'il, vachu' 
ixchivinti Dios yu kijunil ni Jesucristo. 
3 Ox kalhixajtachal ni lapanakni yu tapu- 
te'ey ali yu taqasmat'a ni aniy chivinti yu 
minchal kun Dios, incha tamakay kuenta 
tachun yu aniy jats!oq'ulanti. Va laycha 
kalakachil ni julchan tejkan chuncha 
katapasaya!. 


Ni Juan jalaqts'oqniy oqxlaqtujun 
ixlapanakni Dios 


4 Kit'in Juan klats'oqniyau tachun 
uxiknan yu ogxlaqtujun ixlapanakni Dios 
unt'at'ik yu vilananchipitik xa!estado 
Asia. Katamapaynin y oxamaktaun kata- 
makan ni Dios yu t'ajun mas va tava- 
nancha, mas kaval p'unaj, mas 
chavaycha, y yucha kamina' astan. Vachu 
katamapaynin yu pumatujun espíritus yu 
alin ta'an jalhachimo'onun Dios 5 vachu' 
katamapaynin ni Jesucristo. Yucha lay 
lhakapu'anikan yu lhichiviniy. Yucha 
p'unaj takukchogol tejkan ixnita. Va 
jalhichimo'oy tachun yu talhachimo'onun 
lakamunukpa'. Yucha ayaj kintapaxkayan 
y kintamalaqmixinitan kintalaqalhink'an. 
Chuncha oxamaktauncha kintamaka'ojon 
kun ixjak'alna. 6 Kintamakan para kajuu 
jalhachimo'onun ali kuras para kato'oyau 
ni Dios yu ixPay. Vamun yu! ay kama- 
kakal, vamun yu! lhit'ajun tap'asta, mas 
va tavanancha kaval, jantu aqtaun kata- 
maktal. Va chuncha kavalcha. 

7 Aniy mintacha ni Cristo laka tapu- 
ts'i. Tachun ni lapanakni katalagts'ina'. 
Mas yu tatanqalaqltoqol vachu! katalaq- 
tslina'. Tachun lapanakni yu alin 


lakamunukpa' ayaj katamaganinana! y 
katalajqalhuna' por yucha. Chuncha 
kavalcha. 

8 “Kitlin kunita tacha yu p'unaj letra 
yu junkan Alfa, vachu! kunita tacha yu 
xa'astan yu junkan Omega. Va kit'in 
ikpu'aqtaynikal tachun, vachu tamaktay 
kun kit'in.” Chuncha najun ni Jalhachi- 
mo'onu Jesucristo. Yucha ix'alinta 
p'unaj, vachu alinta chavaycha, vachu' 
kaminchogoya! astan. Va lhitlaun'ojoy 
tachun tap'asta. 


Ni Juan lagts'il ix'ayaxtu ni Jesucristo 


9 Kit'in Juan va mint'alaqajunk'an 
kunita. Vachu va chun ikmaganlgajnan 
tacha uxiknan. Vachu' ch'antaun lhitanu- 
manau ta'an Ihachimo'onun ni Dios. 
Vachu' ch'antaun magant'aqniyau tacha 
Jesucristo. Kit'in por klaqpute'ey ixchi- 
vinti Dios yu kimagxtaqnil ni Jesús, ikvil- 
chil tach'in ta'an junkan Patmo, taun 
lakat'un yu tan'ajvil lakamar. 10 Ex 
chuncha tejkan xajulchan jastaknati val, 
va kilagcha'al ni Espíritu. Ijqasmaklhi 
lagataun chivinti la kimpulakan, ixqa- 
lp'aysnixtu tus tacha kapusuntajukal sqol. 
11 Ex va kunkal: 

—Kats'oq'ulat'i laka jalhiki tachun yu 
laqts'in y k'amala'ach'anin yu oqxlaq- 
tujun ixlapanakni Dios yu tavilanal Asia. 
K!alaqmala'ach'anin yu tavilanal laka 
putaulan Éfeso ali Esmirna ali Pérgamo 
ali Tiatira ali Sardis ali Filadelfia ali 
Laodicea. 

12 Ex kitlin iktalaqasp'iklhi para 
kaklagts'il ta'ayucha ixkint'ajun xaqalan. 
Tejkan iktalagasp'iklhi ex klaqts'il laqa- 
tujun xaputayan kantila yu si oro ixju- 
nita. 13 Ixtan'ajna ta'an ixyal ni laqatujun 
xaputayan kantila, ancha klaqts'il ixyal 
qayntaun tus tacha Sas'at'a Lapanaki 
ixtasuy. Ixlulata agxtaun lagch'iti tus la 
ixch'aja! ixchinita. Vachu! ix'oxatanun 
agxtaun cinturón ta'akchun ixtankilakna 

si oro ixjunita. 14 La ix'agtsul ixlhit'ajun 
ix!aji va si laqxnapapa, tacha ixmaka- 
ch'auti borrego yu ox xnapapa, tus tacha 
miki. Yu ixlagchul tus tacha jikmi yu lap 
lap maqtajiy. 15 Ixch'aja ixtamaqtajiy tus 
tacha tsasnati yu bronce yu ox maqa- 
stalay, va tacha kataxtulka! laka horno. 
Ixchivinti tus tacha yu p'ays makat'ajun 
talan patajuy xkan. 16 La ixmajkanaj 


ixch'apata lagatujun jast'akun. Ixkiltaxtuta 


agxtaun aqtsupipi chitaj yu palextluy 
ixkikxtuy. Ixtukxpu! ixtasuy tacha julchan 
yu ox k'uliksna' maqtajiy. 


17 Tejkan klaqts'il ex niman iktaqtal la 


ixch'aja, iktamakaul tus tacha janini'. Ex 
yucha kimoqslanil ixmajkanaj maka!, ex 
kijunil: 


—Jantu kat'alhan. Kit'in va yu ikt'ajun 


mas kaval p'unaj, mas kaval astan. 
18 Kitlin chavay ikt'ajuncha. Va xaknita 
pero chavay ikt!lajun mas va tavanancha. 


Chavay kittincha kimpaxtoqniy kakxtaqnil 


lakatin tasvanancha kaniya' qayntaun 
lapanaki y tasvanancha jantu. Kitlincha 
klhit'ajun ixpumalaq]lti'akan ta'an alin 
janinin yu laqnin. 19 Kats!oq'ulat'i tachun 
axtoqnu! yu xalagts'in, vachu' yu alin 
chavaycha, vachu! yu katapasaya!' astan. 
20 Yu xalagts'in lagatujun jast'akun la 
kimajkanaj y vachu! yu lagatujun kantila 
yu si oro, yucha inchine! naunputun. Yu 
lagatujun jast'akun naunputun qayntujun 
ixmayulnin Dios yu tatapatsaniy ogxlaq- 
tujun ixlapanakni ni Dios. Yu laqatujun 
kantila naunputun oqxlaqtujun ixlapa- 
nakni Dios yu lakatujun tavilanal xalaka- 
t'un Asia. 


Ni Jesucristo jamalagqachaniy chivinti 
ixlapanakni Dios yu tavilanal 
laka putaulan Éfeso 


2 jalhistak!a ixlapanakni Dios yu tavi- 
lanal laka putaulan Éfeso: “Yu ch'apay ni 


lagatujun jast'akun la ixmajkanaj, yu tiluk- 


xuntayay ta'an vil lagatujun kantila yu si 
oro, yucha inchine najun: 2 Kit'in ikmi- 


spa!ojoy tachun yu mak'ayat'ik y vachu! ni 


plays tlap!atslayat'ik. Vachu! ijk!atsay ni 
ayaj ma'ant'aulayat'ik. Vachu! ijk'atsay ni 


1 ”Inchine kats'oqnin ixmayul Dios yu 


jantu xtlagyat'ik lakatin ni ka'alil tu'u- 
chun yu jantu laj'oxi siya uxiknan. 
Vachu! ijk!atsay ni ox lakp'uxk'aulaqts'i- 
nat'ik lapanakni yu tanajun Cristo jalaq- 
malagachal mas jantu lagsaval kaval. 
Jalakmisp'ayat'ik ni yu'uncha va talak- 
lkanan. 3 Vachu! kit'in ijk!atsay ni ayaj 
ma'anl'ajnanat'ikcha y p'ays tlap!ats!a- 
yat'ik para kato'oyakal kintaqa'uti. 
Jantu aqtaun tachaniyan. 4 Pero alin 
taun tu'uchun yu tats'anqaniyan yu 
kit'in jantu ox klhilay. Jantucha lap'a- 
xk!ayat'ik tacha p'unaj. > Xlhiyucha 
kap'astlakt'ik yu mak'aunt'ijlatlat'ik. 
Kamap'axach'o'ot'ikcha mijatapastak'at- 
klan y klamak'ach'o'ot!ikcha tacha yu 
p'unaj ixmak'ayat'ik. Incha jantu k'ama- 
p'axayapitik mijatapastak'atk!an ex 
kajk!antachal, kaklamaqosuniyau ixpu- 
tayan minkantilajk'an. 6 Pero alin taun 
tu'uchun yu mak'ayat'ik yu k'achaniy. 
Ayaj xk!ayyat!ik yu tamakay ni lapa- 
nakni yu lakjunkan Nikolaítas. Kitlin 
vachu ayaj ikxkajiy tacha tamakay. 7 Yu 
talhitlajun ixpaqasmaknik'an va kataga- 
smaklhi yu jalakjuniy ni Espíritu oqxlaq- 
tamin ixlapanakni Dios. Tachun yu 
kamagalhajaya' yu jantu laj'oxi, yucha 
kakxtaqniya' lakatin para kata!ul xa'u- 
nikan ni k'iu yu xta'a ox jatsukunti. 
Yucha alinta lakt'iyan talan vil ni Dios.” 


Ni Jesucristo jamalaqachaniy chivinti 
ixlapanakni Dios yu tavilanal laka 
putaulan Esmirna 


8 "Vachu' inchine kats'oqnin ixmayul 
Dios yu jalhistak'a ixlapanakni Dios yu 
tavilanal laka putaulan Esmirna: “Yu 
agts'iyajcha tlajun, mas kaval p'unaj y 
vachu! katsukuya' astan, yu ixnitacha 
pero chavay kujchogotacha, ni yucha va 
inchine najun: 9 Kit'in ijk!atsay ni ayaj 
ma'anl'ajnanat'ik. Vachu! ijk!atsay ni va 
kilpatanin unt'at'ik pero laqsaval va 
magalinin unt'at'ik la melhanutk'an. 
Vachu! ijk!atsay yu jantu ox talhichivi- 
nanan yu jalakjunkan israelitas mas 
jantu lagsaval kataval. Yutuncha va 
xatagxto'ati ixlapanakni Satanás taju- 
nita. 10 Jantu kat'alhaunit'ik yu 

k'ama'anl'ajnanapitik. Ni agmogznu' kata- 
ch'apayan lati ni uziknan y katamanuyan 
laka pach'in. Chuncha katasuya' incha 
lagsaval milhakapu'atk'an. K'ama'anl'ajna- 
napitik tus pagkau. Ox kat'aylhip'int'ik 
mas katamagnin. Kit'in klamagxtaqniyau 
milhilhajatk'an, va yu ox jatsukunti. 11 Yu 
talhitlajun ixpaqasmaknik'an va kataqa- 
smaklhi yu jalakjuniy ni Espíritu oqxlaq- 
tamin ixlapanakni Dios. Yu kamagalha- 
jaya! yu jantu laj'oxi, yucha jantu kama- 
ganlgajnana' tejkan ka'alinchogoya' yu 
ataun lhinin.” 


Ni Jesucristo jamalagachaniy chivinti 
ixlapanakni Dios yu tavilanal laka 
putaulan Pérgamo 


12 "Vachu' katstoqnin ixmayul Dios yu 
jalhistak!a ixlapanakni Dios yu tavilanal 
laka putaulan Pérgamo yu inchine: “Yu 
lhit'ajun agxtaun agtsupipi espada yu 
pa'ext'uy kikxtuy, ni yucha va inchine 
najun: 13 Kit'in ijk!atsay ni uxiknan vila- 
nant'ik talan lhachimo'onun ni Satanás 
pero ox t'aylhip'inat'ik kun kitlin. Vananaj 
oxicha kilalhakapu'anau, mas ancha la 
mimputaulank'an tamaqnil ni Antipas yu 
ox ixkilhichiviniy. Pero mas exnicha ni 
uxiknan jantu kilamakauntijlau ancha 
ta'an vil ni Satanás. 14 Pero alin lati 
axtoqnu! yu mak'ayat!ik yu jantu tstuniy 
ox klagts'in. Alin lati lapanakni siya 
uxiknan yu jantu tamakauntijlaputun ni 
jatapastak'ati yu magancha ixjamalaninin 
ni Balaam. Yucha masunil Balak yu lay 
kalakmakanil ni israelitas para katamaka- 
putul talaqalhin. Va para kata'ul axtoqnu' 
lhi'uti yu moqslanikan antivas y katat!a- 
tamal lapanakni yu jantu ixnavink'an 
kataval. 15 Vachu! alin siya uxiknan yu 
talhakapu'an yu tamasuy ni Nikolaítas. 

16 Xlhiyucha kamap'axach'o'ot'ikcha mija- 
tapastak'atk!an. Incha jantu, ex kakla- 
laq'antacha'au, kajkach'apayanta ni 
anchanu lapanakni kun ki'espada yu 
taxtuy la kinkilna. 17 Yu talhit'ajun ixpa- 
qasmaknik'an va kataqasmaklhi yu jalak- 
juniy ni Espíritu oqxlaqtamin ixlapanakni 
Dios. Yu kamaqgalhajaya' yu jantu laj!oxi, 
kitlin kakxtaqniya' ixvayti yu 


magsagqkantacha. Vachu' kakxtaqniya' 
yu xuttuttu chiyux ta!an jatstoq'ulanti yu 
sayst'i ixtaga'uti. Yucha jantu matichun 
mispay, vamun mispay yu laga'iy.” 


Ni Jesucristo jamalaqachaniy chivinti 
ixlapanakni Dios yu tavilanal laka 
putaulan Tiatira 


18 Vachu! katstoqnin yu jalhistak'a 
ixlapanakni Dios yu tavilanal laka 
putaulan Tiatira yu inchine': “Yu 
Sas!atla Dios yu lhit'ajun ixlaqchul tacha 
jikmi yu lap lap magtajiy y vachu' 
lhit'ajun ixch!aja! tacha tsasnati yu 
bronce yu magastalalakanta, ni yucha 
va inchine najun: 19 Kit'in ox ikmispay 
tachun yu mak'ayat'ik y tacha t'itukxu- 
yanant'ik paxkanan y ox t'aylhip'ina- 
pitik la milhakapu'atk'an, la'agt'ay'uya- 
t'ik, y ayaj ma'ant'aulat'ik. Chavaycha 
apalay lhuu mak'ayat'ik xajantu yu 
ixmak'ayat'ik ptunaj. 20 Pero klami- 
spayau putaun yu mak'ayat'ik yu kitlin 
jantu kimaqamay. Kt'agyat'ik lakatin ni 
anchanu xanati yu junkan Jezabel yu 
najun lhichiviniy ixchivinti Dios pero 
vamun jalakmakanuy kilapanakni yu 
kintatapatsaniy. Jalaklhijuniy katat'a- 
tamal lapanakni yu jantu ixnavink'an 
kaval. Vachu' jalaklhijuniy kata'ul 
axtoqnu! yu moqslanikan antivas. 

21 Anchanu xanati ikxtaqnil lakatin 
kamapaxal ixjatapastak'ati. Pero jantu 
mapaxaputun ixjatapastak'ati, jantu 
makauntijlay maqtagalhinin kun 
jo'akna. 22 XIhiyucha kit'in kaknaq'aq- 
taya! ex katamayantacha tagan'an laka 
putaman. Tus tachun ixlapanakni 
kakmamaganlqajnivaya'. Tachun yu 
tamakay lagtagal kun yucha va chuncha 
klakmakaya' incha jantu tamapaxay 
ixjatapastak'atk!an. 23 Klaqmaqni'oya', 
ex chuncha tachun ixlapanakni Dios 
kataxtaqniya' kuenta ni kit'in ikmispa- 
ni'ojoy tus ta'an ixpulmanixtu ixjatapa- 
stak!atk!an y vachu! la ixjalhanutk'an. 
Kaklaxtaqniyau yu tapaxtoqniyan 
k'ala'a'it'ik por qayntamin. 24 Pero lati 
ni uxiknan yu vachu! machagan Tiatira 
jantu la'aliyat'ik yu masuy ni Jezabel. 

Vachu! jantu aqtaun k'amisp'at'ik yu laj'ay 
talagalhin yu tamakay lagatamagsag. 
Yucha tajuniy ixjatapastak'ati ni Satanás. 
Kit'in iknajun ni jantucha klalhijuncho- 
goyau k!amak'at'ik tutuchun aputaun. 

25 Vamun kat'aylhip'int'ikcha tacha ni 
mak'ayatlikcha tus kakminchoqgoya'. 26 Yu 
katamaqalhajaya' yu jantu laj'oxi y kata- 
taylhaana! makanan kilhitapatsa tus 
tachun kala'oya!, va yu'uncha klagxtaq- 
niya! xapalhachimo'on talakachux ni laka- 
munukpa!. 27 Katalhachimo'onuna' kun 
tap'asta. Va tacha magataun palik yu 
tsasnati laqgche'eputauk'ay agchoq yu 
jamakanti kun t'un. Vachu chun tacha 
kimPay kimakal Jalhachimo'onu', vachu 
va chun ni yu'uncha. 28 Vachu! kaklaq- 
xtaqniya! ni ay jast'aku yu xajachil vakuj 
tejkan tunkumin. 29 Yu talhit'ajun ixpaga- 
smaknik'an va kataqasmaklhi yu jalak- 
juniy ni Espíritu oqxlaqtamin ixlapanakni 
Dios.” 


Ni Jesucristo jamalagachaniy chivinti 
ixlapanakni Dios yu tavilanal 
laka putaulan Sardis 


1 Vachu! kats'oqnin ixmayul Dios yu 
3 jalhistak!a ixlapanakni Dios yu tavi- 
lanal laka putaulan Sardis yu inchine: “Yu 
laklhichimo'oy yu laqatujun ix'espíritus 
Dios y vachu' Ihit'ajun lagatujun jast'akun, 
ni yucha va inchine najun: Kit'in ikmi- 
spa!ojoy tachun yu mak'ayat'ik pero 
uxiknan mas t'asuyat'ik tacha vanaj 
kak'ujt'ik, va nit'atlikcha. 2 Kak'ujt'ikcha, 
k'alap'asnit'ik yu ox la mimputsukk'an 
para jantu katstanga'ol. Kit'in klalagts'inau 
tacha mak'ayat'ik ni jantu vas kaval kun 
Dios. 3 Kap'ast'akt!ik yu tamalanin p'unaj 
y yucha kat!aylhip'int'ik. Kamap'axa- 
t'ikcha mijatapastak'atk'an. Incha jantu, 
ex kitlin kaklalaq'antacha!au tacha qayn- 
taun alhavana! yu jantu kak'atstayapitik 
tejkan kajk!ananta. 4 Pero ancha laka 
putaulan Sardis lati ni uxiknan ox t'ituk- 
xunt'ayat'ik, va tacha jantu kaxk'ilivat'ik 
milagch'itk'an. Uxiknan kat'itunt'ayapitik 
kun kit'in kun milaqch'itk'an yu ox 
lagxnapapan, va chuncha tapaxtoqniyan. 
5 Yu kamaqgalhajaya' yu jantu laj'ozi, 


yucha ka'ulaya! si xnapapa ixlaqch'iti. 
Yucha jantu kaxakaniya' ixtaga'uti la 
xalibro yu masuy ta'ayucha katsukuya!. 
Kitlin kaklaga'iya! kun achati la ixla- 
ka'ukxpu! kimPay ali ixmayulnin. 6 Yu 
talhitlajun ixpaqasmaknik'an va kataqa- 
smaklhi yu jalakjuniy ni Espíritu oqxlaq- 
tamin ixlapanakni Dios.” 


Ni Jesucristo jamalaqachaniy chivinti 
ixlapanakni Dios yu tavilanal laka 
putaulan Filadelfia 


7 "Vachu' kats'oqnin ixmayul Dios yu 
jalhistak'a ixlapanakni Dios yu tavilanal 
laka putaulan Filadelfia yu inchine: “Yu 
jantu tstuniy kalhitsukul lagtagal, yu 
tachun chivinti si vas chiviniy, yucha 
lhit'ajun ixllave ni David yu ay jalhachi- 
mo'onu!' ixjunita. Ta'an malaglti'ay 
jantu matichun lay malakchajuy. Vachu' 
tejkan malakchajuy jantu matichun lay 
malagltilay. Ni yucha va inchine najun: 
8 Kit'in ox klamispaniyau milhitapatsa- 
klan. Klamalaglti'tanitau agataun puerta 
talan alint'at'ik. Yucha jantu matichun 
lay malakchajuy. Mas va ts'uniy tap'asta 
Ihittaunat'ik, ni uxiknan ox mak'ayat'ik 
kuenta kinchivinti y jantu aqtaun kila- 
makauntijlayau. ? Ixlapanakni ni 
Satanás va talaklkanan. Tanajun va 
israelitas tajunita pero jantu lagsaval 
kaval. Yutuncha kaklamalaqachaniyau 
para kata!al tatsoqoqtanin la milaka- 
ch'ajak!an para katak'atsal ni kit'in 
klapaxkayau. 10 Uxiknan t'aylhip'ina- 
pitik kun magantaulati, vachu tacha 
klalhijunau. Xlhiyucha kit'in klatay- 
lha'anau agtayjunun. Katamaqanlqaj- 
nana' ni lapanakni ta'akapuchun laka- 
munukpa! para kaalaqts'intanukal, pero 
uxiknan klalhistak'au. 11 Kitlin 
nimancha kakmina'. Xlhiyucha jantu 
k!amak'aunt'ijlat'ik yu lhittaunat'ik. Va 
jantu matichun katamaxtunin milhilha- 
jatk'an yu tacha korona. 12 Yu kamaqa- 
lhajaya! yu jantu ox, kitlin kakmakaya" 
tacha xamatau ni chaqa! ta'an lhachi- 
mo'onun ni Dios. Jantu agtaun kataxtu- 
choqgoya', si ancha kataula!. Ex la 
ixmuntsan kaktstoqmuk'!aya! ixtaga'uti 

ni kiDios, vachu' ixtaga'uti yu ay ixpu- 
taulan ni Dios. Yucha junkan ni sast'i 
Jerusalén. Va yucha kata'eltajuya! 
lakt'iyan ta'an vilchal Dios. Vachu' 
kaktstoqmuk'aya! yu sast'i kintaga'uti. 
13 Yu talhit'ajun ixpaqasmaknik'an va 
katagasmaklhi yu jalakjuniy ni Espíritu 
oqxlaqtamin ixlapanakni Dios.” 


Ni Jesucristo jamalagqachaniy chivinti 
ixlapanakni Dios yu tavilanal laka 
putaulan Laodicea 


14 "Vachu' katstoqnin ixmayul Dios yu 
jalhistak!a ixlapanakni Dios yu tavilanal 
laka putaulan Laodicea yu inchine: “Yu va 
lagsaval vas chiviniy, jantu jalaklkanan, 
yu va tacha tlajuncha y vachu' maka'ol 
tachun yu Dios ixnajunta ka'alil, ni yucha 
va inchine najun: 15 Ox ikmispay milhita- 
patsk!an. La milhakapu'atk'an jantu 
tsuk'unk'u k'a'unt'ik y vachu' jantu 
k!ats'astlik. Ox ixval incha va tsuk'unk'u 
ix'unt'ik u incha va ists'ast'ik. 16 Vagaj 
pal'on unt'at'ik la milhakapu'atk'an, jantu 
tsuk'unk'u k!a'unt'ik nisin k'ats'ast'ik. 
Xlhiyucha kit'in jantucha klalaqa'iyau, va 
tacha kakpat'amaj'anputul la kinkilna. 

17 Naunat'ik ni va ayaj ma'alinin unt!at'ik 
y ayaj laj'ox vilanant'ik. Vachu! naunat'ik 
ni jantu tu'uchun tatstanganiyan. Jantu 
mak'ayat'ik kuenta ni va lhits'isiti unt'a- 
t'ik. Payni'incha uxiknan, jantu tutuchun 
ma'alinat'ik y ayaj kilpatanin unt'at'ik. 
Vachu la!ach'ixin unt'at'ik y jantucha alin 
milagch'itk'an. 18 XlIhiyucha klajunau ni 
kilask'iniu oro yu ox magasqanau laka 
jikmi, ex laqsaval ma'alinin k'a'unt'ik. 
Vachu! kilask'iniu milaqch'itk'an yu ox 
xnapapa. Ex lay k!a'ulat'ik y k!alhila'a- 
p'a'ak'ant'ik la milakatunajk'an ta'an 
lhimaxananat'ik. Vachu' kilask'iniu xak'u- 
ch'u milaqchulk'an para k'alak!lavanan- 
ch'o'ot!ikcha. 19 Kit'in tachun yu klakpa- 
xkay vachu' klaqlaq!'aymay y vachu' klaq- 
xtaqniy maganlgajnati. XIhiyucha kun 
tachun melhanutk'an maqsk'iniy k'ama- 
p'axat'ik mijatapastak!atk'an. 20 Kit'in 
klakxtuyal laka mati', va ikxaqalay yu 
tanun ixpulakna. Incha matichun qasmat!a 
kinchivinti y vachu! kimalaqlti'aniy ni 


mati', ex kaktanuya'. Ch'antaun kakt'a- 
vayna!, vachu! yucha kint!lavayna' ni 
kittin. 21 Yu katamagalhajaya' yu jantu 
laj'oxi, kaklagxtaqniya! ta'an katataulal 
ch'antaun kun kit'in talan klhachi- 
mo'onun. Vachu chun tacha kit'in ikma- 
qalhajal y ch'antaun iktlataulal kimPay 
talan jalhachimo'onun. 22 Yu talhit'ajun 
ixpaqasmaknik'an va kataqasmaklhi yu 
jalakjuniy ni Espíritu oqxlaqtamin ixla- 
panakni Dios.” 


Ay tamakay Dios lakt'iyan 


1 Astan, ex klaqts'il aqataun puerta 

lakt!iyan, ixlaqltilay. Ijqasmak- 
chogol ixchivinti yu p'unaj ixkixaqala- 
tacha, makat'aul tus tacha magataun 
sgol, kijunil: 

—Kap'at!axtlucha aniy talman. Kitlin 
kakmasuniyan tachun yu katapasaya' 
astan. 

2 Ex kit'in nimancha kilagach'apal la 
ixtap'asta ni Espíritu. Ex klaqts'il ta'an 
jalhachimo'onunkan ancha lakt!iyan, 
ancha ixvil qayntaun lapanaki. 3 Ni 
lapanaki yu ancha ixvil ixtasuy tacha 
ktus chiyux yu junkan jaspe ali yu 
junkan kornalina. Ni anchanu' ta'an 
jalhachimo'onunkan tantilagachoqo 
ix'alin taun xkulumakchati, ixtasuy 
tacha k'us chiyux yu junkan esmeralda. 
4 Vachu! ix'alin lagap'uxaunt'ati 
putaulan tantilaqachogo ni laka palha- 
chimo'on. Kit'in klaqts'il si ixtavilanal 
qayntamin xapaynin, qaynp'uxaunt'ati 
ixtajunita. Ixta'ulata lagxnapapa 
laqch'iti kun laqatamin korona la ix!aq- 
tsulk'an yu si oro ixjunita. > Ta'an 
taulay ni Jalhachimo'onu ancha ixchi- 
vinkan y vachu! ixmakat'ajun jamaxkan 
y vachu' ixtasuy makaliukniti. Vachu' la 
ixlaka'ukxpu' ta'an jalhachimo'onunkan 
ancha ix'alin laqatujun maklku yu si 
jikmi ixjunita. Yucha va yu lagatujun 
ix'espíritus ni Dios. 6 Vachu! la ixla- 
ka'ukxpu! ta'an jalhachimo'onunkan 
ixtasuy xkan tacha ay lakamar, ixpa- 
tasuy jalakavanti tus tacha spejo. Vachu! 
talan jalhachimo'onunkan ixtantilaqa- 
chogo ix'alin la'at'ati talhitsukuti yu 

takujta. Tus ixtalaqa'aqtsamanta lagchul, 
la ixtukxpulakapuk'an ali ixpulakank'an. 

7 Yu p'unaj talhitsukuti ixtasuy tacha laga- 
taun león y yu alaqataun ixtasuy tacha 
lagataun vakax. Yu ataun ixtasuy tacha 
qayntaun lapanaki y yu xa'astan ixtasuy 
tacha lagataun ats'o'o ixjaltilinijtanta. 8 Ni 
anu la'at'ati talhitsukuti yu takujta, si ixta- 
lhit'ajun laqachaxan paqachuj la ixmakan- 
klan y talakachux ixlakatunajk'an va ixta- 
laqa'agtsamanta laqchul. Yu'uncha mas 
tunkuj ali ts'is jantu ixtamamaktay ixchi- 
vintik'an yu inchine' najun: 

Lhit!aun'ojoy yu laj'oxi, yu laj'oxi, 
yu laj'oxi 

ni kiJalhachimo'onuk'an Dios yu 
lhit'aun'ojoy tap'asta. 

Va yucha yu ixt'ajun p'unaj, yu 
tlajun chavaycha, yu 
kaminchogoya' astan. 

2 Chuncha ni anu pumat!ati yu tacha 
la'at'ati talhitsukuti yu takujta va tatoloyay y 
ay tamakay ni Dios yu vil talan jalhachi- 
mo'onun. Vachu! taxtaqniy lhimalaqpu- 
chuncha yu t'ajun mas va tavanancha kaval, 
yu jantu agtaun katamaktal. 10 Tejkan 
chuncha tamakay ex yu qaynp'uxaunt'ati 
xapaynin tatatsogoqtaniy ni Dios yu vil ta'an 
jalhachimo'onun. Va tato'oyay ni yucha yu 
t'lajun mas va tavanancha, tamamay ixkoro- 
najk!an ta'an vil, tanajun yu inchine!: 

11 Uxint'i kiJalhachimo'onuk'an unit'a, 

vachu' kiDiosk'an unit!a. 

Uzint'i paxtoqniyan ay k'amak'ak'a, 

va kat!lo!oyak!a, va uxint'i 
lhit'a'un'o'oy yu tap'asta. 

Va uxint!i yu mak'a'o tachun yu 
alin. 

Tachun axtoqnu! yu alin chavaycha, 
va uxint!i la mi'achati lakmak'at'i. 


Aqxtaun jalhiki yu jasmilniti ixjunita 
ali yu Sas'at'a borrego 


1 Astan klagts'il ni anchanu! yu ixvil 
5 ta'an jalhachimo'onunkan, va ixch!a- 
pata la ixlhijakanaj maka' agxtaun jalhiki. 
Va jasmilniti ixjunita y ukxputtuy ixts!oq- 
kanta, la ix'ukxpu' ali ixlhimakan. Ox 
ixmalakchaukanta, va lakatujun ixlaka- 
lt'aunkanta. 2 Ex klagts'il qayntaun 


ixmayul Dios yu p'ays lhasakminil, va 
naul: 

—¿Tas'ayucha paxtoqniy kapu- 
x!oqlhi ni aniy jalhiki y kalaj'exnil ta'an 
lttaunikanta? 

3 Pero jantu matichun ka'alil yu 
oxicha para kapux'oqlhi ni jalhiki yu 
jasmilniti ixjunita, mas lakt!liyan, mas 
lakat'un, mas ixta'apu' lakat'un y jantu 
mati! lay kalaqts'il. 4 Jantu matichun lay 
kapux'oglhi ni jalhiki yu jasmilniti ixju- 
nita para lay kalagts'il, xlIhiyucha kit'in 
va ayaj xajqalhun. 5 Ex chuncha qayn- 
taun xapay yu ixvil talan jalhachimo!'o- 
nunkan kijunil: 

—Jantucha k'a'alhu. Alin ni lapa- 
naki yu junkan ni león yu mintachal 
xalakat'un Judá yu ixpapanti David. 
Yucha magqalhajatacha ixt'alaxkaynin. 
Yucha lay kapux'oglhi ni jalhiki yu 
jasmilniti, lay kalaj'exnil yu lakatujun 
talan Ittaunikanta. 

6 Ex chuncha klagts'il talan jalhachi- 
mo'onunkan ixyal lagataun Sas'at!a 
borrego. Yucha ixta!ajyal yu la'at'ati 
talhitsukuti yu takujta ali yu p'uxaunt'ati 
xapaynin. Ni Sas'at'a borrego ixtasuy 
tacha yu maqnikantacha. Ixlhit!ajun 
magatujun ix'aqaloqoti ali laqatujun 
ixlagchul. Yucha naunputun va lagatujun 
ix'espíritu ni Dios yu jalaqmalagachal 
por ta!lakapuchun aniy lakamunukpa'. 

7 Chuncha ni Sas'at!a borrego alcha, va 
maxtunil ni jalhiki la ixlhijakanaj maka! 
yu ixvil ta'an jalhachimo'onunkan. 
8 Tejkan ch'apalcha ni jalhiki, ex yu la'a- 
t'ati talhitsukuti yu takujta ali yu 
p'uxaunt'ati xapaynin tatatsogoqtanil la 
ixlaka'ukxpu' ni Sas'at'a borrego. Tachun 
si ixtalhitlajun ixlhisank'an yu arpa 
junkan, va si ixtalha!anta ixpamap'uvan- 
k!an yu si oro ixjunita. Si ox p'al ixtavi- 
lanal pun. Tejkan ixtaxavay pun yucha 
naunputun va ixchivintik'an ixlapanakni 
Dios tejkan task'in. 9 Yutuncha ixtami- 
lpay yu sast!i milpati yu inchine' najun: 

Uxint!i laqsaval paxtoqniyan 

kach'ap'a ni jalhiki 
y ka!exnin ta'an ltlaunikanta. 
Uxint!i t'amaqxt'aqt'i para k'anit!i. 

Chuncha kun mijak'alna jalaklhi'it'i 
lapanakni para Dios, 

va yu tachiviniy tachun lhichivin, 
yu machagan tachun 
putaulanaxna, 

ali yu minchal ta'oqxlaqchux 
lapanakni lakamunukpa'. 

10Uxint'i kilamakau jalhachimo'onun 

y kilamakau kuras para 
kaktapatsaniu Dios. 

Kaklhachimo'onunau aniy 
lakamunukpa!. 

11 Ex klaqts'il y ijqasmaknil ixchivinti- 
klan lhuu ixmayulnin Dios ali yu pumat'ati 
yu tatasuy tacha talhitsukuti ali yu 
xapaynin. Laqalhuu miyones ixtayanal 
tantilaqachogo ta'an jalhachimo'onunkan. 
12 Ayaj p'ays ixtachiviniy y ixtanajun: 

Ni Sas'at!a borrego yu mogslakal 
tacha lapaxkan 

yucha lhit'ajun tachun tap'asta, 
tachun magaliti, 

tachun jatapastak'ati, xoqta lay 
makay. 

Xlhiyucha ts'anqay kato!oyau, ay 
kamakakal y ox kalhichivinkal. 

13 Vachu! ijgasmaklhi tachun axtoqnu' 
yu Dios lakmakal, yu alin lakt'iyan, ali yu 
alin lakat'un y vachu' yu alin ixta!apu' 
lakat'un ali yu alin laka mar, tachun yu 
alin ixtanajun: 

Yu vil talan jalhachimo'onunkan ali 
yu Sas!atla borrego, 

vamun yu'uncha ay kalakmakakal y 
kalakto'oyakal y ox 
kalaklhichivinkal. 

Vamun yu'uncha talhit'ajun tap'asta 
mas va tavanancha kaval, jantu 
agtaun katamaktal. 

14 Chuncha yu la'at'ati talhitsukuti yu 
takujta ixtanajun: 

—¡Chuncha kaval! 

Ex yu p'uxaunt'ati xapaynin tatatso- 
qoqtanil y tato'oyal Dios yu kujta mas va 
tavanancha, jantu aqtaun katamaktal. 

6 1 Kitlin klaqts'il ni Sas'at'a borrego 
ixch'apata ni jalhiki yu jasmilniti yu 
lakatujun lt'aunikanta, va laj'exnil 


Laj'exkan ta'an lt'aunikanta ni jalhiki 


lakataun ta'an ltlaunikanta. Ex chivinil 
qayntaun ni anchanu! la'at'ati talhitsu- 
kuti yu takujta, va ijqalasmaklhi ixchi- 
vinti tus tacha lagpaqnati, va naul: 

—;¡Kat!at!i y k'alaqts'i! 

2 Tejkan klakavanal, ex klagts'il 
lagataun xnapapa juki. Yu ixpujuk'al 
ixch'apata magataun arco. Va xtaqnikal 
laqataun korona. Yucha ix'anta maqa- 
lhajan yu jantu laj'ox. Va anta para 
kataylha'al maqalhajan. 

3 Ex chuncha ni Sas'at'a borrego 
laj'exnil lak'at'iyunu' ta'an lt'aunikanta. 
Ex ijqalasmaklhi yu xala'at'iyunu' talhi- 
tsukuti yu kujta, va naul: 

—¡Kat'at!i! 

4 Ex taxtul alaqataun juki va xlapul. 
Yu ixpujuk'al xtaqnikal lIhachimo'on 
para kalhimil lhilukuj aniy lakamu- 
nukpa' para katalamaqnil ni lapanakni. 
Vachu! magxtaqnikal maqataun ay 
espada. 

5 Tejkan ni Sas'at!a borrego laj'exnil 
lak'attutunu' ta'an ltlaunikanta ni 
jalhiki, ex ijgalasmaklhi yu qaynt'utunu' 
talhitsukuti, va naul: 

—¡Kat'at!i! 

Ex klakavanal y klaqts'il lagataun 
sqoyaq juki. Yu ixpujuk'al ixch'apata 
lagataun papulkan. 6 Ijqasmaklhi 
chivinkal la ixtan'ajna ta!an ixtayanal 
yu la'at'ati talhitsukuti yu takujta, va 
naul: 

—Taun kilo trigo ixtapal va tacha 
pagtaun laka lhitapatsa kuna!. Vachu! 
la'attutu kilo cebada ixtapal va tacha 
pagtaun laka lIhitapatsa kuna!. Pero 
jantu k!ala'alhit!i yu xaxkan uva ali 
aceite. 

7 Tejkan ni Sas'at!a borrego laj'exnil 
yu lak'at'atini' ta'an lttaunikanta ni 
jalhiki, ex ijgalasmaklhi ixchivinti ni yu 
la'at'atini' talhitsukuti, va naul: 

—¡Kat'at!i! 

8 Ex klakavanal y klaqts'il lagataun 
xqavau juki. Yu ixpujuk'al junkan 
Lhinin. Yu ixtixkaulha'anta junkan 
Laqnin. Yu'uncha jaxtaqnikal lakatin 
para katamaqnil lapanakni pumataun 
por pumat'atin yu alin por tachun ni 

lakamunukpa'. Va katapumaqnil lhilukuj 
ali chavan ali taqan'ati ali magtalin. 
2 Tejkan ni Sas'at!la borrego laj'exnil 


yu lakakisini ta'an lt'aunikan ni jalhiki, ex 


klaqts'il lapanakni la ixgalta'apu' ni altar 
yu tapunil por ixtalaqpute'ey ixchivinti 
Dios, vachu! por ixtataylha'an lhichivinin 
Cristo. 10 Plays ixtachiviniy, va tanaul: 

—Uxint'i yu Jalhachimo'onu k'at!i yu 
lhit'aun'o'oy yu laj!ox, yu lagsaval unit'a. 
¿Tas vanancha k'alakmuk'aniye'e ixlaqta- 
galk'an yu ixkintaxkajiy lakamunukpa' y 
kalaqmama'alch'aunich'o'oye!e yu 
kintamaqnin? 

11 Ex jalagxtaqnikal lagxnapapan 
lagch'iti y jalakjunkal para katapakxal. 


P'unaj maqsk'iniy katani'ol tachun ixt'ala- 


gaunink'an yu tapaxtoqniy katanil yu 
talaqpute'ey ixchivinti Dios, vachu chun 
tacha tanil yu'uncha. 

12 Kit'in klaqts'il tejkan ni Sas'at!a 
borrego laj'exnil yu lakachaxana'! ta'an 
lttaunikanta yu jalhiki. Ex alil taun plays 
jaxkap'ikniti. Yu julchan tapalal ts'iti tus 


tacha agxtaun lagch'iti yu p'ays sqoyaq. Yu 


malkuyu! tasul tus tacha jak!alna. 13 Yu 
jast'akun tapatajul lakat'un tacha tejkan ni 


plays un sunp'ux'ojoy xa'unikan higo. 14 Yu 


lakt!iyan tasmilil tacha agxtaun jalhiki yu 
smilkan. Tachun aspajunaxnan ali t'un yu 
tan'ajvil laka mar tus tachun tatalakpaxal. 
15 Tachun yu xareyes lakat'un ali yu talha- 
chimo'onun aniy lakamunukpa' ali xa'uk- 


xtinin tropas ali ma'alinin ali yu talhit'ajun 


lhuu tap'asta y tachun lapanakni, mas 
oqgxtamatin ali yu oxamaktaun tatijuyanal, 
va ta'an'ol tamagsaqnin ta!an laqpogapaj 


laktalpan. 16 Ixtamat'asay ni aspajunaxnan 


ali laktalpan, ixtajuniy: 
—Kila'akt'alma'aucha, kilamaqsaq- 
vicha para jantucha kintalaqts'in yu vil 
ta'an jalhachimo'onunkan. Vachu! para 
jantu kintamuk'anin maganlgajnati ni 
anchanu Sas'at'a borrego. 17 Chavay laka- 


chilcha ni julchan tejkan katasuya! ixlhilu- 


kujk!an. ¿Tastayucha yu katayaniya'? 


7 


Yu 144,000 ixlapanakni Dios 


1 Ex va chuncha klagts'il ixtayanal 
pumat'ati ixmayulnin Dios, 


pa'extamin la ixpiktunuxnan lakamu- 
nukpa!. Ixtatanchanita yu la'at'ati un yu 
alin lakat'un para jantu ka'unilal laka- 
t'un nisin lakxkan nisin laka k'iu. 

2 Vachu! klaqts'il aqayntaun ixmayul 
Dios. Ixmintachal ta'an puxajachil 
julchan. Ixch'apalhiminta iseyo ni Dios 
yu kujta. Ex ayaj p'ays jalagxagalal yu 
pumat'ati ixmayulnin Dios yu jalagxtaq- 
nikal lakatin katalhimaqchapul ni laka- 
t'un ali lakxkan. Va naul: 

3 —Jantu k'alhimagch'ap'u ni laka- 
t'un ali laka mar ali yu k!ivin. P'unaj 
magsk'iniy kalakmuk'aniu laqatamin 
seyo la ixmuntsank'an ni lapanakni yu 
tatapatsaniy Dios. 

4 Ex astan ijgasmaklhi tas pumachu- 
xicha ixtajunita yu jalakmuk'anikal seyo. 
Ixjunita va ciento cuarenta y cuatro mil 
por tachun yu oqxlagkaut'uy ni israelitas. 
5 Kauttuy mil seyado jalakmakakal ixla- 
panakni Judá, vachu' kauttuy mil seyado 
jalakmakakal ixlapanakni Rubén, vachu' 
kaut'uy mil seyado jalakmakakal ixlapa- 
nakni Gad. 6 Vachu! kaut'uy mil seyado 
jalakmakakal ixlapanakni Aser, vachu' 
kaut'uy mil seyado jalakmakakal ixlapa- 
nakni Neftalí, vachu' kaut'uy mil seyado 
jalakmakakal ixlapanakni Manasés. 

7 Vachu! kaut'uy mil seyado jalakma- 
kakal ixlapanakni Simeón, vachu kaut'uy 
mil seyado jalakmakakal ixlapanakni 
Levi, vachu' kaut'uy mil seyado jalakma- 
kakal ixlapanakni Isakar. 8 Vachu' 
kaut'uy mil seyado jalakmakakal ixlapa- 
nakni Zabulón, vachu' kauttuy mil 
seyado jalakmakakal ixlapanakni José, 
vachu! kauttuy mil seyado jalakmakakal 
ixlapanakni Benjamín. 


Pumalhuu lapanakni ixtalhilakayanal 
xnapapa laqch'iti 


2 Taval tejkan chuncha tapasa'ol ex 
klaqts'il alati lapanakni tus jantu mati- 
chun lay kapute'el por ixtalhavaxtu. 
Ix'alin'ojoy yu machagan tachun putau- 
lanaxna, ta'oqxlaqchux lapanakni yu 
alin lakamunukpa!, ixtachiviniy puchux 
Ihichivin. Ixtayanal ta'an jalhachimo'o- 
nunkan y ta!an ixyal ni Sas'at!a borrego. 

Tachun ixtalhilakayanal xnapapa laqch'iti 
y si ixtach'apalha'anta ch'ap'a. 10 Tachun 
va p'ays ixtachiviniy, ixtanajun: 

Ni Dios yu vil ta'an 
jalhachimo'onunkan 

vachu' yu Sas'at'a borrego, 

yu'uncha kintamalaqgtaxtutancha. 

11 Tachun ni ixmayulnin Dios ixtayanal 
tantilaqachogo ta'an jalhachimo'onunkan. 
Vachu ancha ixtayanal ni xapaynin ali yu 
la'atlati talhitsukuti yu takujta. Tata'aqtso- 
gogtal tus tatalakaputatamal lakat'un, 
tato'oyal ni Dios, 12 va tanaul: 

Vamun ni Dios ox kalhichivinkal y 
ay kamakakal. 

Yucha lhit'ajun tachun 
jatapastak'ati, va yucha 
kaxtaqnikal Ihimalagpuchuncha. 

Va kato'oyakal por ixtap'asta yu 
xogta pulay makay. 

Yucha kiDiosk'an mas va 
tavanancha, jantu aqtaun 
katamaktalcha, va chuncha 
kavalcha. 

13 Ex xagayntaun yu p'uxaunt'ati 
xapaynin kilhisakmil, va kijunil: 

—¿Mati'incha ni aniy lapanakni yu 
talhilakayanal lagxnapapa laqch'iti? ¿Tas 
ancha taminchal? 

14 Kit'in kunil: 

—Uxint'i k'ats'ay, kit'in jantu ijk!atsay. 

Ex yucha kijunil: 

—Tachun yu'uncha va si yu talaqtaxtul 
ta'an alil lhuu maqanlqajnati. Va yu 
tacha!atacha ixlaqch'itk!an y lagxnapapan 
tamakal kun ixjak'alna ni Sas'at!a borrego. 
15 XIhiyucha tavilanal ta'an jalhachi- 
mo'onun ni Dios y tatapatsaniy la ixchaga' 
talan to'oyakan. Ancha tavilanal mas kaval 
ts'is mas kaval tunkuj. Dios yu vil ta'an 
jalhachimo'onunkan yucha kalakt'ataula' y 
kalaklhistak'a'. 16 Yu'uncha jantucha 
aqtaun katach!apaya' chavan y jantucha 
katapukikxixa!. Jantucha katamichiya!' 
julchan y jantucha lakajna' katalhilaya". 

17 Ni Sas'at'a borrego yu vil la ixlaka'uk- 
xpu! ta'an jalhachimo'onunkan yucha 
kalaklhistak'a!. Va kalaklhaana! ma'ot'unu' 
xkan yu xta!a jatsukunti. Dios kalaklak- 
puxakaya' tachun ixlaqpuqalhutk'an. 


Yu lakatujunu' ta'an It'aunikanti ni 
jalhiki yu jasmilniti 

1 Tejkan ni Sas'at!a borrego laj'e- 

xnil yu lakatujunu' ta'an lt'auni- 
kanti ni jalhiki yu jasmilniti, ex 
pakltaun hora vali'iy saq val lakt'iyan. 
2 Ex klagts'il ni pumatujun ixmayulnin 
Dios ixtayanal la ixlaka'ukxpu'. Puma- 
tamin jamagxtaqnikal magatamin sgol. 
3 Taval chil aqayntaun ixmayul Dios, 
ancha tayal laka altar. Ixlhiminta laqa- 
taun yu pamap'uvan yu jamakanti kun 
oro. Ancha xtaqnikal lhuu pun para 
ch'antaun kamakanil ixchivintik'an ixla- 
panakni Dios tejkan tatapayniniy. Va 
magxtaglhi laka altar yu jamakanti kun 
oro, ta'an jalhachimo'onun Dios. 4 Ex 
chuncha xajin ni pun yu ixch!apata ni 
ixmayul Dios ali ixjatapaynitik'an ixla- 
panakni Dios, va ch'antaun pataxtul tus 
talman ta'an vil Dios. 5 Ex astan ni 
ixmayul Dios ch'apal ni pamap'uvan, va 
lagtsamal kun xajayagan laka altar. Va 
tanqalhumal lakat'un. Ex niman alil 
p'ays lakt!asati kun jamaxkan y vachu' 
va taxtuj makat'aunlhi y alil makaliuk- 
niti y vachu' jaxkap'iknil t'un. 


Tasunuy yu laqatujun sqol 


6 Ex ni qayntujun ixmayulnin Dios 
listujcha taval para katasunulcha ni 
anchanu' magatujun sqol. 7 Tejkan yu 
xap'unaj ixmayul Dios sunulcha ex 
patajul lhuu chaj'iti lakat'un kun jikmi 
yu ixlaqlhiyal jak!alnan. Tus laqxau'ol 
ni lakattun agataun por agat'utun yu 
jak'ivinan, vachu' javan yu lakxtak'au. 

8 Taval yu pumat'iyunu' ixmayul 
Dios sunul isqol. Ex patajul laka mar 
taun tu'uchun yu tacha lagataun ay 
aspajun. Ixmagtajita kun jikmi. Ex 
tampataun yu la'at'utu ta'an alin yu ay 
mar va lhi'akxajachal jak'alnan. 9 Ex 
lagataun por la'attutun talhitsukuti yu 
alin lakamar tani'ol. Vachu! laqataun 
por la'attutun barcos yu ancha ixtataju- 
manal, yu'uncha tatalagalhi'ol. 

10 Taval yu pumat'utunu! ixmayul 
Dios sunul isqol. Ex patajul laqataun ay 

jast'aku yu ixmaqtajita kun jikmi. Va 
tamachal ta'an alin tampataun yu puma'a- 
t'utu yu la'axkan ali laqxqatij yu alin laka- 
munukpa!. 11 Ixtaga'uti ni jast'aku va Sun. 
Ex tampataun yu puma'attutu ni xkan 
plays sun val. Pumalhuu lapanakni tanil 
por sun val ni anchanu xkan. 

12 Taval yu pumat'atini' ixmayul Dios 
sunul isgol. Ex vali'iy laqputs'iti val 
tampataun yu la'at'utun julchan ali 
malkuyu! y vachu' jast'akun. Ex jantucha 
katamapulkul tampataun yu la'attutunu' 
laka julchan y vachu' la!'attutunu! laka 
jatats!isin. 

13 Ex astan klakavanal, ex ijqasmaklhi 
qayntaun ixmayul Dios ixjaltilinijtanta 
ixtalajna lakt!iyan y naul: 

—;¡Payni'incha, payni'incha, 
payni'incha kat'auna! yu tavilanal lakamu- 
nukpa' tejkan katasqola' ixlattutuk'an 
ixmayulnin Dios yu vananaj tats'angay 
katasqol! 

9 1 Taval yu pumakisini' ixmayul Dios 
sunul isqol. Ex klaqts'il lagataun 
jastlaku patajul lakt!'iyan, tamachal tus 
lakat'un. Ex magxtaqnikal yu pumalaq- 
lti'akan ni pach'in yu la pulman. 2 Tejkan 
malaglti'alcha ex ancha pataxtul lhuu jin 
tus tacha xajin lagataun ay horno. Ni 
anchanu' jin tus maputs'isilol ta'akchun 
talan ixmapulkuy ni julchan. 3 La ixpu- 
lakna ni anchanu' jin taxajchil lhuu silaga. 
Ex agtaylcha taltilinin ta'akchun lakat'un. 
Jalagxtaqnikal ixtap'astak!an tacha ixta- 
p'astak'an ni statsukun lakamunukpa'. 
4 Jalakjunkal para jantu katalhimaqchapul 
ni javan yu alin lakat'un, nisin qaltaun yu 
xtak'au nisin yu jak'ivinan. Jalhijunkal 
katalhimaqchapul vamun lapanakni yu 
jantu katalhitsukul iseyo ni Dios la ixmun- 
tsank!an. > Pero jantu kalagxtaqnikal 
lakatin para katamaqnil lapanakni. Vamun 
para kamamaganlgajnivakal kun lhuu 
ixkayaxtu tus lagakis malkuyu'. Yu ixka- 
yaxtu va agstanchun tacha tejkan 
kachajun statsuku. 6 Exnicha anchanu 
julchan ni lapanakni kataniputuna! pero 
jantu lay kataniya'. 

7 Ni anchanu silaga ixtatasuy tacha 

jukin yu listujcha para kata'al laka 


Ihilukuj. La ixlaqtsulk'an ixtalha'anta 
laqatamin tu'uchun tacha korona yu 
jamakanti kun oro. Ix'ukxpuk'an va 
tacha lapanakni. 8 Ix'ayk'an ixtasuy 
tacha ix!aji xanati. Ixtatsalatk'an va 
tacha ixtatsalati león. 9 Ixlaqch'itk!an yu 
ixta'ulata la ixtankilaknak'an ixtasuy 
tacha apuro tsasnati. Ixpaqachuj ixpaka- 
tlajun tacha tejkan 1huu jukin katalaqxa- 
qamalha'al carros laka lhilukuj. 

10 Vachu! ixtalhit'ajun ixtilistajk!an 
tacha ixtilistaj statsuku. Va ox laq'aqa- 
tantsupipi para kalaqmamaqanlgajnival 
ni lapanakni tus laqakis malkuyu!. 

11 Ix'alin ix'ukxtink'an yu laklhichi- 
mo'oy. Yucha va qayntaun ixmayul Dios 
yu lhistak!a talan la pulman pach'in. Ni 
anchanu ukxtin laka lIhihebreo junkan 
Abadón, laka lhigriego junkan Apolión, 
naunputun yu Jalakt'ilhinin. 

12 Ex tapasatacha yu p'unaj maqan- 
lqajnati, pero vananaj ts'angay ala'attuy. 

13 Taval ni pumachaxana' ixmayul 
Dios sunul isqol. Ex ijgasmaklhi laqa- 
taun chivinti makat'aul ta'an alin yu 
ma'at'ati aqaloqoti ni laka altar ta!an vil 
Dios. 14 Va jaxaqalakal yu pumacha- 
xana' ixmayul Dios yu ixch'apata ni 
sgol, va junkal: 

—K'alaqx'oqt'icha yu pumat'ati 
mayulnin yu tavilanal tach'inin yu ay 
la'axkan yu junkan Eufrates. 

15 Ex jalagx'oglhicha ni pumat'ati 
mayulnin. Yu'uncha oxicha listuj ixtavi- 
lanal vamun para exnicha, ni anchanu' 
julchan ali anchanu! malkuyu! ali 
anchanu! jach'itin. Va ixlak'ulata para 
katamagni'ol tampataun yu puma'at'utu 
lapanakni yu alin lakamunukpa". 

16 Kit'in ijqasmaklhi ixtalhavaxtu 
ixtropas ali jukin tus doscientos miyones 
ixtajunita. 

17 Chuncha klagts'il ni jukin yu ixta- 
pujuk'anal. Ixtalha'anta laqatamin 
tsasnati la ixtankilaknak'an. Va xlapul 
tus tacha jikmi, vachu' azul ali xqavau. 
Ix'aqtsulk'an ni jukin ixtasuy tacha 
ixlagtsul león. La ixkilnak'an ixtaxtuy 
jikmi ali jin, vachu' azufre. 18 Tampa- 
taun yu puma'at'utu lapanakni yu alin 

lakamunukpa' tus tani'ol. Yu jalagmagnil 
va yu iztakiltaztuy ni jukin, va jikmi ali yu 
jin ali yu azufre. 19 Ixtap'astak'an ni jukin 
ixtalhit'ajun la ixkilnak'an vachu' la ixti'i- 
stajk'an. Yu ixti'istajk'an ixtasuy tacha 
magataun tsapul, yu lhit'ajun ixlaqtsul. Va 
yucha lay ixtapamaqninin. 

20 Ni lapanakni yu jantu katanil, 
yu'uncha jantu katamakauntijlal ixto'o- 
yaka ni aqmoqxnu', jantu katamakaun- 
tijlal ixdiosk'an yu jantu lagsaval. Yucha 
jamakanti kun oro ali plata ali bronce ali 
chiyux ali k'iu. Jantu lay jalakavanan, 
jantu lay jaqasmaknan, jantu lay jaltanan. 
21 Jantu katamakauntijlal jamaqninti, 
vachu! jantu katamakauntijlal jachavanti. 
Vachu! tataylha'al t'tatamanan lapanakni 
yu jantu ixnavink!an kaval. Vachu! tatay- 
lha'al ja'alhavanti. 

Yu ixmayul Dios lIhimin aqxtaun lakat'uniy 

jalhiki yu smilkanta 
1 0 1 Astan klagts'il agayntaun 
ixmayul Dios kun lhuu tap'asta. 

Ixta'eltajuminta lakt'iyan, ixtanun ixpu- 
lakna laka taputs'i. Vachu' xk'avin ix'a- 
linta xkulumakchati la ix'aqtsul. La ix'uk- 
xpu! ixmagtajiy tus tacha julchan. La 
ixgatu! ixtasuy tacha matau yu si jikmi. 
2 Ixch'apata agxtaun lakat'uniy jalhiki yu 
smilkanta pero va pux'ogkantacha. La 
ixch'aja' yu ixlhich'ankanaj tach'atal laka 
mar. Yu ixlhich'anmaqxu tach!atal laka- 
t'un. 3 Ex plays tlasal, tus tacha laqataun 
león. Tejkan t'asa'ol ex aqtujun makat!aul 
jamaxkan. 4 Tejkan aqtujun makat!aun'ol 
yu jamaxkan, ex kit'in xaktstoq'ulaputun. 
Ex ijgasmaklhi lagataun chivinti, va 
kunkal: 

—Vamun saq k'ama'at'i tachun yu 
xatanajun ni lagatujun jamaxkan. Jantu 
kats'og'ulat'i. 

> Astan ni mayul yu zaklagts'intacha, 
yu ixch!atay laka mar ali lakat'un, yucha 
maqstal ixlhimajkanaj maka! lakt'iyan. 

6 Va naul ni laqsaval ixchivinti, va lhichi- 
vinil la ixtaqa'uti ni Dios yu kujta mas va 
tavanancha yu jantu aqtaun katamaktal, 
yu makal lakt!iyan ali lakat'un ali lakamar 
y tachun axtoqnu! yu alin. Va naul: 


—Jantucha kataqmagaya' tachun yu 
xalaqts'in. 7 Tejkan yu pumatujunu! 
ixmayul Dios kasuna' isqol, ex kalaq- 
chaanacha julchan tejkan katapasa'oya! 
yu Dios ixmakaputunta, yu jantu ixmi- 
spakan. Chuncha kuna' tacha jalakjunil 
ixlapanakni yu magancha ixtalaqpute'ey 
ixchivinti. 

8 Ex aagtaun ijgasmakchogol taun 
chivinti yu minchal lakt'iyan yu kijunil: 

—Kapiticha. Kach'ap'acha ni jalhiki 
yu pux!oqkantacha yu ch'apata ni mayul 
yu ch'atay laka mar ali lakat'un. 

2 Chuncha klaq'alcha ni ixmayul 
Dios. Ex iksk'inil ni kixtaqnil ni jalhiki. 
Ex yucha kijunil: 

—Aniycha alinta ni jalhiki. Kach'a- 
p'acha y ka'utlicha. La minkil ayaj saqsi 
kuna' tacha xaxkan seraj, pero la 
mimpajan ayaj sun kuna'. 

10 Ex kimagxtaqnil ni jalhiki, ex 
ktulcha. Va ayaj saqsi ixjunita la 
kinkilna, va tacha xaxkan seraj. Pero 
astan la kinpajan ayaj sun val. 11 Astan 
kijunil: 

—Uxint!i tslan'ay k!alaqp'ut'elecha 
yu katapasaya' oqxlaqlhuu lapanakni 
lakamunukpa', lakalhuu putaulanaxna, 
mas va tichichuncha lhichivin yu talhi- 
chiviniy, vachu' pumalhuu 
jalhachimo'onun. 


Laqmaqnikan yu pumat'uy lapanakni 
yu talhichiviniy Dios 
1 1 1 Ex ikmagxtaqnikal maqataun 
akltiyati, tacha magataun k'iu, 
yu papulkanankan. Va kunkal: 
—Ka'ost'aycha y k'alk'at'i ni chaqa! 
talan vil ni Dios. Vachu! k'alk'at'i laka 
altar. Vachu! k'ap'ut'e'e tas qaynchu- 
xicha yu tato'oyanan ancha. 2 Ta'an 
ixlhimaqspa' ixchaga' Dios, ancha jantu 
k'alk'at'i. Ancha jamaqxtaqnikantacha 
lapanakni yu jantu katamispal ixchivinti 
Dios. Yu'uncha katach'intaya' ni 
anchanu putaulan yu ixnavin Dios, va 
katach!intaya! 42 malkuyu'. 3 Kitlin 
ikmalaqachaya! pumat'uy lapanakni. 
Kintalhichivinana! y klagxtaqniya' 
lakatin para katalaqpute'el kinchivinti 

tus 1260 julchan. Katalakatayaya' tacha 
lapanakni yu tamaganinin. 

4 Yu aniy gaynt'uy yu kintalhichiviniy 
va tacha agat'uy k'iu yu junkan olivo y 
tacha la'attuy yu xaputayan kantila. Ni 
anchanu lapanakni tayanal la ixlaka'uk- 
xpu! Dios yu makal ni lakamunukpa'. 
> Incha matichun kalhimagchapuputul, 
yu'uncha tamaxtuy jikmi la ixkilnak'an, 
tus talagxava'ojoy tachun ixtlalaxkaya- 
klan. Ex mas va ta!ayucha kaval yu kalhi- 
magchapuputul, yucha maqsk'iniy kanil. 
6 Yu'uncha talhit'ajun tap'asta para jantu 
katamal xkan tampachun katalaqpute'eya! 
ixchivinti Dios. Vachu! talhit!ajun tap'asta 
para katama'akxajnichal jak'alnan ni xkan. 
Yu'uncha lay kataxtaqnil maganlgajnati ni 
lakamunukpa', va tavanancha yu yu'uncha 
katanaul. 7 Tejkan katalaqpute'e'oyacha 
ixchivinti Dios ex ni maqtali' yu pataxtuy 
talan pulman laka pach'in, yucha kalak- 
makaniya' Ihilukuj. Ex kamagalhajayacha 
tus kalaqmaqniya!. 8 Ixlakatunajk!an kata- 
tamakauna' laka tin yu ay putaulan ta'an 
makxtukmuk'akal ni ixJalhachimo'onu- 
klan. Ni anchanu putaulan vachu lay 
kalhimapaga'ukal Sodoma o Egipto por 
ixtalagalhink'an. 9 Tus ta'oqxlaqchux lapa- 
nakni yu alin, ali tachun putaulanaxna ali 
yu talhichiviniy tachun lhichivin, mas va 
to'oxtaycha kataval, yu'uncha katalagts'i- 
tapasaya! ixlakatunajk'an ta'an katata- 
maya' ni anu pumat'uy lapanakni. 
Chuncha katapasaya! la'at'utu julchan 
apakltaun. Jantu kaxtaqnikana' lakatin 
kalakmaknukal. 10 Ex tachun lapanakni 
ayaj katalhilachantajuya' tus katamakaya' 
katan. Katalaxtaqniya' axtoqnu! por tani- 
tacha ni anu pumattuy lapanakni yu ixta- 
laqpute'ey ixchivinti Dios. Ni anchanu' 
pumat'uy ayaj ixtamamaganlqajnivay ni 
lapanakni. XlIhiyucha tejkan kataniya' ayaj 
katalhilachantajuya'. 11 Astan tejkan 
taqayntsalcha la'at'utu julchan apakltaun 
ex tanul la ixlakatunajk'an ni ix'un ni Dios 
yu xta!a jatsukunti. Ex talostayachoqolcha 
aaqtaun. Ex tachun yu ancha ixtalagts'ita- 
pasal ayaj tatalhanal. 12 Ex ni pumat'uy 
lapanakni p'ays jamat'asakal kun chivinti 
yu minchal tus lakt'iyan, va jalakjunkal: 


—¡K'ap'atlaxtlutlantlikcha aniy! 

Ex tapataxtulcha laka taputs'i y 
tachun yu ixtlalaxkaynink'an tus ox 
talaqts'il. 13 Va exnicha nimancha 
aqtayl jaxkap'iknin lakat'un. Laqatamin 
por lagakavin xachagan ni anchanu' 
putaulan tus talaqche'e'ol. Tanil laqa- 
tujun mil lapanakni. Chuncha yu 
vananaj taxajchal va tatalhanal. Ta'aq- 
tayl ay tamakay ni Dios yu vilchal 
laktliyan. 14 Ni aqt'iyunu maqanlqajnati 
chavay tapasa'olcha. Chavay mintacha 
yu agt'utunu maganlgajnati. 


Yu pumatujunu' ixmayul Dios 
pusuntajuy isgol 


15 Ni pumatujunu' ixmayul Dios 
sqolil. Ex yu ixtavilanal laktliyan va 
plays tamakat!aul, tanaul: 

Chavaycha xapalhachimo'on ni 
lakamunukpa! va ixnavin ni 
Dios 
vachu! ni Cristo yu ulakal para 
kalhachimo'onul. 
Yucha kalhachimo'onuna' mas va 
tavanancha kaval. 
16 Ex ni p'uxaunt!ati xapaynin yu ixtavi- 
lanal la ixlaka'ukxpu' Dios ta'an talha- 
chimo'onun, yu'uncha tatalakaputa- 
tamal lakat'un, aqtayl tato'oyay ni Dios, 
va tajunil: 

17 KiJalhachimo'onu Dios k'at'i, 
klaxtaqniyau 
lhimalaqpuchuncha. 

Uxint'i lhit'ajun tachun tap'asta. 

Uxint!i t'a'un, vachu! ixtlatun mas 
va magancha, vachu' 
kaminchoqoya!. 

Chavaycha aqt!'ayniy 
jalhachimo'onun. 

18Ni lapanakni yu jantu katamispan, 
tatalgauniyan. 

Chavay uxint'i tlallaman. 

Lagcha'alcha julchan para 
k'amuk'anin ixlaqtagalk'an ni 
lapanakni yu tanitacha. 

Chavaycha kaxt!aqniye'e 
ixlhilhajatk'an ni lapanakni yu 
tatapatsanin yu talaqpute'ey 
minchivinti, 

vachu milapanakni yu tato'oyay 
mintaga'uti, 

yu laj'ay ali yu jantu laj'ay kataval. 

Chavay vachu' katamaganlgajnana' 
yu tamamaganlgajnival 
milapanakni lakamunukpa!. 

19 Ex talaqlti'al ixchaqa! ni Dios yu 
alintachal lakt'iyan. La ixpulakna tasul ni 
kaja ta'an tajun ni chivinti yu xtaqlhi ni 
Dios para ch'antaun kaval kun ixlapa- 
nakni. Ex alil taun p'ays makaliukniti kun 
lakt'asati, yu lakat'un p'ays jaxkap'iknil y 


tamal lhuu chaj'iti. 
1 2 1 Ex ni lakt'iyan tasul taun tu'u- 
chun yu jantu aqtaun katasul. Va 
qayntaun xanati yu ixlhilakayal julchan. 
Yu malkuyu! ixjuk'al la ixqalta'apu' 
ixch'aja'. Laqakaut'uy jast'akun ixtaju- 
k'anal la ix'aqtsul. 2 Ni anu xanati ja'ayna' 
ixjunita, va ayaj plays ixt'asay, va ixma- 
qanlqajnan por ixpaqputunta. 3 Vachu! ni 
lakt'iyan tasul aputaun ay tu'uchun, yu 
tacha ay tsapul ixtasuy. Va la xlapul y va 
laqatujun ix'aqtsul kun laqatamin korona 
ali maqakau ix'aqaloqoti. 4 La ixti'istaj va 
puxaqamalha'al lhuu jast'akun, tampataun 
yu puma'at'utu xaqamalha'al, ex laqtanqa- 
lhumal lakat'un. Ni anchanu ay tsapul 
aqatayal uksts'uniy ni xanati para niman 
ka'unil sas'at'a tejkan kalhitsukuya!. 
> Taval ni anchanu xanati lhitsukulcha 
sas'at'a, va ts'al. Va yucha yu kalhachi- 
mo'onuna' ta'akapuchun lakamunukpa' 
kun lhuu tap'asta la ixmaka'. Ni anchanu 
s'at'a niman lhaankal ta'an vilchal Dios tus 
talan jalhachimo'onun. 6 Ex ni xanati 
nimancha jaqosnul, alcha lakat'un ta'an 
jantu matichun kataulal. Ancha Dios 
ixla'oxita ta'an lay kataulal, ancha kava- 
vaya! tus 1260 julchan. 

7 Exnicha alil taun ay lhilukuj 
laktliyan. Ni Miguel ali alati ixmayulnin 
Dios talach'apachal kun ni anchanu ay 
tsapul ali ixmayulnin. 8 Taval tatslangal ni 
tsapul kun ixmayulnin. Ex jantucha apalay 
kalagxtaqnikal lakatin katataulal lakt'iyan. 
2 Ni anchanu ay tsapul va tatinaqxtulcha 
lakt'iyan kun ixmayulnin. Yucha ni tsapul 


Ni xanati ali yu ay tsapul 


yu alil magancha, vachu junkan Diablo 
ali Satanás. Yucha jamakanuy tachun ni 
lapanakni lakamunukpa'. 

10 Ex alil taun p'ays chivinti yu naul: 

—Chavay ni Dios kintamalaqtaxtu- 
tancha. Chavay chintacha ni Dios tacha 
ay Jalhachimo'onu' kun lhuu tap'asta, 
chintacha ni Cristo yu ulakal kun ixpa- 
lhachimo'on. Va tatinagxtulcha 
laktliyan ni anchanu! yu si muk'ay 
lagtaqal. Yucha ixlaktislajmay ket'ala- 
qaunink'an, ts'is ali tunkuj, la ixla- 
ka'ukxpu ni Dios. 11 Ni ket'alaqaunin- 
klan tamagalhajal ni ay tsapul. Tapu- 
Ihajal ixjak'alna ni Sas'at'a borrego 
vachu por ni chivinti yu ixtalaqpute'ey. 
Jantu katatalhanal, va ixtatamaqxtaq- 
tacha mas katanil. 

12 Xlhiyucha k'alhi'ach'ant'alu- 
t'ikcha uxiknan yu vilanant'ik lakt'iyan. 
Payni'incha uxiknan yu vilanant'ik laka- 
t'un ali lakamar. Ni ay aqmoqxnu! 
chavay talag'ancha'ancha ta'an vilanan- 
t'ik. Yucha ayaj lukujlata, va k'atsay ni 
jantucha maqan kataula!. 

13 Tejkan ni anchanu' ay tsapul 
tinagmalagachakal lakat'un ex niman 
takyau'al lakxkauna' ni xanati yu 
lhitsukul qayntaun ists'al. 14 Pero ni 
xanati magxtaqnikal pakattuy paqachuj 
tus tacha ixpaqachuj ats!o!o para lay 
kaltilinij'al talan la'oxikantacha para 
kataulal lakak!avin. Va ixlhimagati ta'an 
kataulal ni ay tsapul. Ancha kavava- 
kana! la'at'utu jach'itin apakltaun. 15 Ex 
ni tsapul xnaq kiltaxtul Ihuu xkan tus 
tacha magataun ay la'axkan para kama- 
muxtul ni xanati ta'an ixvil. 16 Pero ni 
lakat'un ayaj aqtayjul ni xanati. Niman 
lvaq tapulgal, ex ancha talaqts'anga'ol 
tachun ni la'axkan yu kiltaxtul ni tsapul. 
17 Chuncha ni tsapul ayaj lukujlanil ni 
xanati. Ex alcha makan lhilukuj kun 
alati sastatlan ni xanati. Yu'uncha 
tamakay yu lhinajun ni Dios y ox tatay- 
lhaaniy la ixchivinti Jesucristo. 


13 


La'at'uy magtalin 


1 Ni kit'in xakyal laka kukuj 
talan ixkilpa' ni lakamar. Ex 

klagts'il ni takuklhi laqataun ay maqtali'. 
Va lagatujun ix!agtsul ixjunita, ixlhit'ajun 
maqakau ix'aqaloqoti. La ix'aqalogoti ix'alin 
laqakau korona. Ixlakpajuk'al lagxtoqnu 
chivinti yu jantu ox Ihichiviniy Dios. 2 Ni 
magtali' yu klaqts'il va tacha lagataun tigre 
ixtasuy, la ixch!aja! tus tacha ixch!aja! oso 
ixtasuy, la ixkilna tus tacha ixkilna león. 
Ex ni ay tsapul magxtaqnil ixtap'asta ali 
ixpalhachimo'on para kalhachimo'onul. 

3 Ex klaqts'inil lagataun ix'aqtsul ni 
magtali'. Ixtasuy tacha kalaqpache'ekal 
tus kanil, pero astan palay junchoqol. Ex 
ni lapanakni tus taun talhilal y tachun 
ch'antaun tat!aval. 4 Tato'oyal ni ay 
tsapul, va yucha maqxtaqnil ixtap'asta ni 
magtali'. Vachu tato'oyal ni magtali'. 
Tatatsogoqtanil, va tanaul: 

—¿Ta'ayucha ay tacha yucha? ¿Ta!a- 
yucha lay makay Ihilukuj kun yucha? 

> Vachu ni ay tsapul xtaqnil lakatin ni 
magtali' para ay kamakakal y jantu ox 
kalhichivinil ni Dios. Va xtaqnil tap'asta 
para kalhachimo'onul 42 malkuyu'. 

6 Chuncha agtaylcha juniy chivinti yu 
jantu ox lhichiviniy Dios, jantu ox Ihichi- 
viniy ixtaga'uti Dios. Jantu ox ixlhichi- 
viniy talan Dios to'oyakan, vachu jantu ox 
ixlhichiviniy tachun yu ancha tat'avilanal 
ni Dios lakt'iyan. 7 Xtaqnikal lakatin 
kamakanil lhilukuj ixlapanakni Dios tus 
kalaqmagalhajal. Vachu! xtaqnikal lhuu 
tap'asta para kalhichimo'ol ta'oqxlaqchux 
lapanakni, talakachux putaulan, mas va 
tisuncha ixlhichivink'an, mas va tisuncha 
palhachimo'on. 8 Tato'oyal ni magtali' 
tachun ni lapanakni lakamunukpa' yu 
jantu katsloq'ulakal la ixlibro ni Sas'at!a 
borrego yu maqnikal. Yu talhit'ajun jatsu- 
kunti ancha jatstoq'ulakanta mas tus 
tejkan jantuka' ix!alin lakamunukpa!. 

9 Yu talhitlajun ixpaqasmaknik!an va 
katagasmaklhi yu inchine'. 10 Yu talha'an 
lapanakni lakapach'in yu'tuncha vachu' 
kata'ana! lakapach'in. Yu japumagninin 
espada yucha vachu' kapuniya' espada. Yu 
lagsaval ixlapanakni Dios tajunita, 
yu'uncha tstanqay katamagantaulal yu 
katapasaya', va katataylhaanil la 
ixlhakapu'atk!an. 


11 Astan klaqts'il alagataun magtali' 
ixpataxtuta lakat'un. Ixlhittajun ma'a- 
ttuy ix'aqaloqoti tacha ix'aqaloqoti 
sas'at'a borrego. Ixchiviniy tacha yu ay 
tsapul. 12 Yu ixtap'asta va aqgstanchun 
tacha yu p'unaj maqtali', ancha ch'an- 
taun ixtlayal. Ni anu maqtali' lagata- 
p'asta jalakmakal ni lapanakni lakamu- 
nukpa' ni katato'oyal yu p'unaj maqtali'. 
Yucha yu laqpache'ekal y ixtasuy tacha 
kaniya! pero palay junchogol. 13 Yu 
ataun maqtali' vachu' ixmakay laj'ay 
axtoqnu! yu jantu agtaun laqts'inkan. 
Lay ixma'eltajuy jikmi lakt'iyan para 
katamachil lakat'un la ixtalakavantik'an 
tachun ni lapanakni. 14 Chuncha xtaqni- 
kanta tap'asta para kamakal laj'ay 
axtoqnu! la ixlaka'ukxpu' yu p'unaj 
magtali'. Xlhiyucha ox jalakmakanul ni 
lapanakni lakamunukpa!. Jalaklhijunil 
katamakanil laqataun antivaj chuncha 
tacha tasuy yu p'unaj maqtali' yu ixlaq- 
pagche'ekal pero jantu kanil. 15 Vachu' 
xtaqnikal tap'asta para lay kamaqlo'ol 
ni antivaj yu ixtlatasuy yu p'unaj 
magtali'. Tus lay kachivinil ni antivaj y 
kamaqni'ol tachun yu jantu katato!oyal. 
16 Yucha lhinaul kalakmuntimuk'akal 
laqatamin jatstoqnuti la ixmajkanajk'an 
tachun ni lapanakni, mas yu laksttuniy 
ali yu laj'ay, yu ma'alinin ali yu kilpa- 
tanin, yu oqxtamatin ali yu jantu ogxta- 
matin kataval. 17 Yu jantu kalhitsukuya' 
ni jats'oqnuti jantu lay ka'iya' u 
kastlaya' tuluchun. Ni anu jatstoqnuti va 
ixnumero u ixtaga'uti ni magtali". 

18 Magsk'iniy jatapastak'ati para k'ama- 
la'asit'i yu inchine!. Ta'ayu! yu mispay, 
va kamalagasil ixnumero ni maqtali'. Va 
xanumero lapanaki. Ni anchanu' 
numero va 666. 


Tamilpay yu 144,000 lapanakni 

1 4 1 Ex klakavanal, va klagts'il ni 
Sas'atla borrego ixyal laka 

aspajun yu junkan Sión. Ancha ixlak- 
tlayal 144,000 lapanakni. La ixmuntsan- 
k!an ixtalhitlajun ixtaga'uti ni Sas'at'a 
borrego ali ixtaqa'uti ixPay. 2 Astan 
ijgasmaklhi ni p'ays ixmakat'ajun taun 

tu'uchun lakt'iyan tacha kamil magataun 
la'axkan, tacha makaliukniti ali lakt'asati 
ixmakat'ajun. Yu ijqasmaklhi va tacha 
lhuu arpas yu tasay lapanakni. 3 Ixtami- 
Ipay titaun sayst!i milpati ta'an vil ni 
Jalhachimo'onu Dios. Ixtamilpay la ixla- 
ka'ukxpuk'an yu la'at'ati talhitsukuti yu 
takujta ali yu p'uxaunt'ati ay lapanakni. 
Jantu matichun lay ixlaniy ni milpati, 
vamun yu 144,000 lapanakni yu jamalaq- 
taxtukal lakamunukpa'. 4 Yu'uncha va yu 
jantu katamakal laqtagal kun xanatin, ox 
jalaklhistakkal la ixjatsukuntik'an. 
Tat!a'an ni Sas'at'a borrego mas va to'o- 
xtaycha pulan. Va ch'antaun ixtajunita 
kun xalapanakni aniy lakamunukpa' pero 
jamalaqtaxtukal para kataval tacha taun 
ox lapaxkan yu jamoqslanikan ni Dios ali 
yu Sas!atla borrego. 5 La ixkilnak'an jantu 
agtaun katakiltaxtul jalaklkanti. Jantu 
katalhitsukul tu'uchun lagtagal. 


Yu tanaul ni pumat'utu ixmayulnin Dios 


6 Astan klaqts'il apumataun ixmayul 
Dios, ixjaltilinijtanta la ixtan'ajna 
lakt!liyan. Ixlha'anta yu laqsast'i chivinti 
yu la ox yu jantu mi'ojoy. Va para kalaq- 
pute'enil tachun ni lapanakni yu tavilanal 
lakamunukpa', mas va to'oxtaycha palha- 
chimo'on, mas va tisuncha lhichivin yu 
tachiviniy, ta'oqxlaqchux lapanakni. 

7 Plays ixchiviniy, va najun: 
—;¡Kat'o'oyat!ik ni Dios kun talhanti! 
¡Chavay va laqcha'alcha julchan para kamu- 
k!anil lagtagal ni lapanakni yu tapaxtoqniy! 
¡Kat!o'oyat!ik, va yucha makal lakt'iyan ali 

lakat'un ali lakamar ali laqxqatij! 

8 Astan chincha'al aqayntaun ixmayul 
Dios, va najun: 

—¡Chavay taqtalcha, va tagtalcha, 
talagalhi'olcha ni ay putaulan Babilonia! 
Va jamamagtagalhinil ta'oqxlaqchux lapa- 
nakni lakamunukpa'. Va tacha kalakma- 
lanil ja'ognuti kun ixlhi'ot'ati. 

9 Astan vachu' chinchal aqayntaun 
ixmayul Dios, yu pumat'utunu!, plays 
ixchiviniy, va najun: 

—Jantu ox yu katato!'oyaya! ni magtali' 
ali ix'antivaj yu ixtlatasun. Vachu! jantu ox 
yu katalaga!iya! ixjatstoqnuti la ixmuntsan 


u la ixmaka'. 10 Yu'uncha katalaga'iya' 
ixlhilukuj Dios. Va tacha kata'ogya! p!ays 
maganlgajnati yu jalaloxinti laka vaso. 
Katamaganlqajnana' laka azufre, va plays 
magtajita la ixtalakavantik'an ixmayu- 
Inin ni Dios ali yu Sas'at!a borrego. 
11 Xajin ni lapanakni yu katalaga'iya' 
jamaganlgajnati katant'aqst'aya! talman 
mas va tavanancha y jantu aqtaun kata- 
magtaya'. Yu'uncha jantu katastaknana' 
mas ts!is, mas tunkuj. Va por tato!oyal ni 
magtali' ali ix'antivaj y talaga'il xaja- 
ts'oqnuti ixtaga'uti la ixlakatunajk!an. 
12 Xlhiyucha maqsk'iniy katamagan- 
t'aqnil ixlapanakni Dios, yu tamakay yu 
lIhinajun, yu ox tataylha'an kun 
Jesucristo. 

13 Ex ijqasmaklhi chivinti yu 
minchal lakt!iyan, va kijunil: 

—Kats'og'ulat'i ni aniy chivinti: 
“Chavay katalhi'achantajuya' tachun yu 
taniy incha ch'antaun tajunita kun ni 
Jalhachimo'onu Jesús.” Najun ni 
Espíritu yu'uncha katastaknanacha, 
jantucha katatapatsaya'. Ox lhitapatsa 
tamakal aniy lakamunukpa', xlhiyucha 
ancha katalaga'iya! yu laj'ox. 


Xajaxqanti lakamunukpa' 


14 Ex klakavanal y klaqts'il taputs'i 
yu ox xutlut'u. La ix'ukxna ni laka tapu- 
ts'i ancha ixvil qayntaun yu ixtasuy 
tacha Sas'at'a Lapanaki. La ix!aqtsul 
ixlha!anta laqataun korona si oro. 
Ixch'apalha'anta agxtaun chitaj yu ox 
kikxtuy. 15 Ex chuncha la ixchaga' ni 
Dios takyautaxtul agayntaun ixmayul 
Dios. P'ays ixmat'asay, junil yu ixvil 
laka taputs'i: 

—¡K'amap'ats'at'i ni minchitaj, 
k!ax!a'itticha yu jaxqanti. Laqcha'alcha 
julchan para k'ama'at'i, oxicha kat!ata! 

16 Chuncha yu ixvil la ix'ukxna laka 
taputs!i matajul ixchitaj lakat'un. Ex 
talakapuchun ni lakamunukpa' 
jaxqanan'okalcha. 

17 Ex taxtul aqayntaun ixmayul Dios 
ni anchanu chaqa! lakt'iyan. Vachu 
ixlha'anta agxtaun chitaj yu ox kikxtuy. 
18 Vachu taxtul aqayntaun ixmayul Dios 

ni laka altar. Yucha ixlhichimo'oy ni jikmi. 


Pays pukiltlasanil, junil ni mayul yu 
ixlha'anta chitaj, va naul: 

—¡K'alagch'aqxp'uxnincha ixlagap'u 
ni uva yu alin lakamunukpa'! Oxicha 
katlata xa'unikan. 

19 Ex ni mayul matajul ixchitaj laka- 
t'un, va p'ux'olcha ni uva. Va lakataun 
mujul xa'unikan talan xapach'ikni uva. 
Ancha tus ox p'al ixvil ixlhilukuj ni Dios. 
20 Ni uva laqpich'aqxkal ixlhimagspa' 
ta'an ay putaulan. La xapach'ikni tixajchal 
magataun maga'ay la'axkan si jak'alnan. 
Jaltanal tus 300 kilometros ixpu'ayaxtu 
ixjunita, ixtalmanixtu tacha ixgalts'an 
lagataun juki. 


Pumatujun ixmayulnin Dios 
yu talhimin maganlgajnati 


1 1 Ni lakt'iyan klagts'il ataun ay 
5 tu'uchun, yu kitlin tus vak ijk!a- 
tsal. Klaqts'il pumatujun ixmayulnin Dios, 
si ixtalha'anta laqatamin maqanlqajnati. 
Yucha va yu kapumamaktayacha ni Dios 
ixlhilukuj yu kalagxtaqniya! ni lapanakni. 
2 Vachu! klaqts'il taun lakamar tacha 
spejo, va ixlaqlhiyal jikmi. Ancha ixta- 
yanal lapanakni yu tamaqgalhajal ni ay 
magtali' ali ix'antivaj ali ixnumero tejkan 
talach'apal. Tachun si ixtach'apalha'anta 
arpas yu Dios jaxtaqnil. 3 Ixtamilpay ixmi- 
Ipati ni Moisés yu ixtapatsaniy Dios, ali 
ixmilpati ni Sas'at!a borrego, va ixtanajun: 
Dios, uxint'i tachun axtoqnu' yu 
mak'ay va si laj!ay. 
Uxint'i unit'a ay Jalhachimo'onu 
Dios, chux lay mak'ay. 
Uxint!i vas mak!ay tachun 
milhitapatsa. 
Xajalhachimo'onu! k'at'i 
talogxlagchux lapanakni. 
4 Jalhachimo'onu', ¿talayucha jantu 
ay makaputun mintaga'uti? 
¿Ta'ayucha jantu kato!loyan? 
Vamun uxint!i lhittaun'o'oy yu 
laj'ox. 
Ta'ogxlaqchux lapanakni 
katalaqminan, katato'oyayan. 
Tak'atsay ni ox p'uxk'aulaqts'in 
lagtagal. 


5 Astan klagts'il talagltital ta'an to'o- 
yakan Dios ni chaqa! yu talhipaqay 
lagch'iti. 6 Ancha tataxtul ni pumatujun 
ixmayulnin Dios yu ixtalhit'ajun laqa- 
tujun maqanlqajnati. Ixta'ulata yu k'us 
xnapapa laqch'iti. Ixjalhitampach'ikanta 
kun cinturón yu oro. 7 Ex xaqayntaun 
yu la'at'ati talhitsukuti yu takujta 
jamagxtaqnil laqatamin vaso yu jama- 
kanti kun oro ni pumatujun mayulnin. 
P'al ixtavilanal ixlhilukuj Dios yu t'ajun 
mas va tavanancha kaval, jantu aqtaun 
katamaktal. 8 Ni chaqa! tus pu'aq- 
tsaun'ol jin yu minchal ix'ayaxtu ali 
ixtap'asta ni Dios. Jantu matichun lay 
ixtanuyachal, p'unaj maqsk'iniy kata- 
makta'elal ni putujun maganlgajnati yu 
ixtalha'anta ni qayntujun mayulnin. 

1 1 Ex ijqasmaklhi la ixchaga' 

Dios ixjamat'asakan kun plays 
chivinti ni pumatujun mayulnin, 
ixnaunkan: 

—Kap'int'likcha laqxteqenin lakat'un 
ni lagatujun vasos yu p'al tavilanal 
ixlhilukuj ni Dios. 

2 Ex yu xap'unaj ixmayul Dios va 
alcha laqxteqemana' lakat'un ixlhilukuj 
ni Dios laka vaso. Ex tachun ni lapa- 
nakni yu ixtalhit'ajun ixjatstoqnuti ni 
magtali' y vachu yu tato'oyal ix!antivaj 
ni yucha, yu'uncha niman talakaxajchil 
lakapuch'iti yu p'ays xkay. 

3 Taval aqayntaun ixmayul Dios 
lagxteqemaj'al la ixvaso ixlhilukuj ni 
Dios ta'an la ix'ukxna lakamar. Ex ni 
xkan tapalal jak'alnan tacha ixjak'alna 
gayntaun janini'. Tachun talhitsukuti yu 
alin lakamar tani'ol. 

4 Tejkan ixta'antacha yu qaynttuy ex 
aqayntaun ixmayul Dios laqxteqemaj'al 
la ixvaso ixlhilukuj ni Dios tachun la'a- 
xkan y vachu tachun laqxqatij. Ex si 
tatapalal jak'alnan. 5 Ex ijqalasmaklhi 
ixmayul Dios yu lagalhil ni xkan, va 
naul: 

—Uxint'i, kiJalhachimo'onu Dios 
k'at'i, uxint'i va yu ixt'a'un magancha, 
mas chavaycha, mas va tavanancha. 


Xavasos maganlgajnati 

Uzint'i tachun lagla'oziy, va ox lakmuk'ay 
ni aniy jamaganlgajnati. 9 Yu'uncha talha- 
vanal ixjak'alnank'an milapanakni ali ixja- 
k'alnank'an yu ixtalaqpute'ey minchivinti 
tejkan tamaqnil. Chavaycha uxint'i jalak- 
ma'ottuy jak'alnan, chuncha tapaxtoqniy 
katalaqa'il maqanlqajnati. 

7 Vachu! ijgasmaklhi chivinchogokal 
tus laka altar, va naul: 

—¡Laqsaval, Jalhachimo'onu Dios 
k'at'i, uxint'i chux lay mak'ay. Vas 
p'uxk!aulagts'in lagtagal yu tapaxtoqniy! 

8 Tejkan ixlantacha yu qaynt'utu ixma- 
yulnin Dios, ex aqayntaun ixmayul laqxte- 
qemaj'al la ixvaso ixlhilukuj ni Dios ni 
laka julchan. Chuncha ni julchan lhitsukul 
tap'asta para kajalaqxaval lapanakni kun 
jikmi. 9 Ni lapanakni p'ays ixta'ichiy kun 
ixkilmaknauxtu ni julchan. Mas vamun 
Dios lhit'ajun tap'asta para kamalaga- 
chanil jamaganlgajnati, ni lapanakni 
vamun lagxtoqnu! chivinti tajunil ni Dios. 
Jantu katamapaxal ixjatapastak'atk!an, 
jantu katato'oyal ni Dios. 

10 Tejkan ix'antacha ni qaynt'ati ixma- 
yulnin Dios ex aqayntaun ixmayul laqxte- 
gemaj'al la ixvaso ixlhilukuj ni Dios ta'an 
jalhachimo'onun ni maqtali'. Ex tus ta'a- 
kapuchun ta'an Ihachimo'onun puts'is'ol. 
Chuncha ni lapanakni yu tato'oyal tus 
ixtapats'ak!lamay isima'atk!an por ixka- 
yaxtu. 11 Mas chuncha val, jantu katama- 
kauntijlal ixtalaqalhink'an. Vamun 
lagxtoqnu' chivinti tajunil ni Dios yu 
vilchal lakt!liyan por p'ays ixtaxkaniy 
ixlakapuch'itk'an. 

12 Tejkan ix'antacha ni qaynkis ixma- 
yulnin Dios ex aqayntaun ixmayul laqxte- 
qemaj'al la ixvaso ixlhilukuj ni Dios ta'an 
ay la'axkan yu junkan Eufrates. Tachun ni 
xkan tus xix!ol. XlIhiyucha ni laj'ay jalha- 
chimo'onun yu takuktachal, ta'an put'a- 
k'uta julchan, lay talaqpusa para 
katachinchal. 

13 Ex klagts'il la'attutu espíritus yu 
ixtalaktu'unun, ixtatasuy tacha terunin. 
Lagataun taxtul la ixkilna ni ay tsapul, yu 
alaqataun taxtul la ixkilna ni maqtali'. Yu 
ataun taxtul la ixkilna ni lapanaki yu 
najun ni laqpute'ey ixchivinti Dios mas 


jantu lagsaval kaval. 14 Yutuncha va 
ix'espíritusk'an ni aqmoqxnun yu lay 
tamakay laj'ay axtoqnu'. Yu'uncha 
jalaqmaqgxto'a ni laj'ay xajalhachi- 
mo'onun ta'akapuchun lakamunukpa!. 
Najun kata'al makanan lhilukuj ni 
anchanu julchan tejkan kamina' ni ay 
Jalhachimo'onu Dios yu lhitajun tachun 
tap'asta. 15 Jesucristo najun: “K'amak'a- 
t'ik kuenta. Ni kitlin ts'alaj kakchina' 
tacha qayntaun alhavana'. Ox kaxajta- 
chal ni lapanaki yu ox k!atsajvil y ox 
ulata ixlaqch'iti. Ex jantu katijuntayal 
tilasas y jantu kalhitamaxanil.” 

16 Ex jamagxtogkal ni jalhachi- 
mo'onun ta'an junkan Armagedón laka 
Ihihebreo. 

17 Tejkan ix'antacha yu qaynchaxan 
ixmayulnin Dios ex yu aqayntaun 
ixmayul laqxteqemaj'al la ixvaso ixlhi- 
lukuj ni Dios laka unin. Ex makat'aul 
taun p'ays chivinti laqa chaga!, talan 
jalhachimo'onun Dios, va naul: 

—¡Tachun tamakta'olcha! 

18 Chuncha alil makaliukniti, p'ays 
chivinkal, makat'aul taun p'ays jama- 
xkan, vachu jaxkap'iknil lakat'un. Ayaj 
plays jaxkap'iknil tus jantu aqtaun 
chuncha kaxkap'iknil mas tus tejkan 
pu'agtaynil tatsukuy lapanakni lakamu- 
nukpa!. 19 Ex ni ay putaulan tapuche'el 
tus puma'at'utu val. Tachun putaula- 
naxna yu alin lakamunukpa' talaqche'e- 
tama'ol. Dios pastak'ol tachun ixtalaga- 
lhin ni ay putaulan Babilonia. Ex ma'o- 
tu'ol tachun xaxkan uva yu ixtajun laka 
vaso yu ixlhilukuj Dios. 20 Ex tachun 
lakat'un yu ixtavilanal la ixtan'ajna 
lakamar ali vachu aspajunaxnan, si 
vali'iy vak talaqmixlhi. 21 Ex patajul 
laj'ay chaj'iti ni lakat'un ta'an ixtavi- 
lanal ni lapanakni tus t'uy p'uxaun kilos 
ists'ink'ixtu laqatamin. Ni lapanakni 
ayaj plays ixtamaqganlgajnan, xlhiyucha 
ayaj lagxtoqnu' tajunil ni Dios. 


Ni ay putaulan va tacha maqtaqalhini 


xanati 


1 Ex chuncha mil xagayntaun 
yu pumatujun ixmayul Dios yu 

ixtalhitlajun laqatujun vasos yu ixputajun 
ixlhilukuj Dios. Va kijunil: 

—Kat'at!i aniy. Kit'in kakmasuniyan 
tacha Dios kamuk'aniya' ixmaqanilqajnati 
ni anu magtagalhini xanati yu vil la 
ix'ukxna lakamar. 2 Ni xajalhachimo'onun 
lakamunukpa! tamakal lagtagal kun anu 
xanati. Xalapanakni lakamunukpa! va 
tacha tata'ap'al kun ixlhi'ot'ati tejkan 
tamakal lagtagal kun yucha. 

3 Chuncha ixmayul Dios kilha'al laka- 
k!avin, ancha ni Espíritu kimasunil tu'u- 
chun. Ancha klagts'il qayntaun xanati 
ixputauk'alha'anta lagataun xlapul 
magtali'. Ta'akchun ixlakatunaj ni 
magtali' ixlaqatst'oqmuk'akanta taga'uti yu 
jantu ox lhichiviniy Dios. Ixlhittajun laqa- 
tujun ixlaqtsul ali magatujun ix'aqaloqoti. 
4 Ni anu xanati ixlakayal kun agxtaun 
lagch'iti yu ixlhimanikanta xlapul ali 
sttunuu. Vachu! ixlakaxantilakanta kun 
oro ali chiyux yu laqlhuu xtapal ali yu 
lagspututu k'uliksna! chiyux. Vachu! 
ixch!apata laqataun vaso yu jamakanti kun 
oro. Tus p'al ixvil tachun ixtalaqalhin yu 
makal kun jo'akna. > La ixmuntsan ixmun- 
tijuk!al laqataun taga'uti yu jantu 
mispakan, va naunputun: “Ay putaulan 
Babilonia, ixnatik'an tachun maqtaqa- 
lhinin xanatin. Vachu ixnati tachun 
lagtagal yu tamakay xalapanakni lakamu- 
nukpa'.” 6 Astan ikmakal kuenta ni anu 
xanati ox ta'ap'an ixjunita. Ixlhita'ap'ata 
ixjak!alnank'an ixlapanakni Dios yu 
jamaqnikal por ixtalhichiviniy ni Jesu- 
cristo. Tejkan klaqts'il tus taun klhilal. 7 Ni 
mayul kijunil: 

—¿Vali'iycha tus taun lhilay? Kitlin 
kajkunan para kamala'asit!i ni anu xanati 
ali yu maqtali! yu putauk'alha'anta yu 
lhit'ajun laqatujun ix!aqtsul ali maqakau 
ix'aqaloqoti. 8 Ni maqtali' yu laqts'i yucha 
ixtlajun p'unaj pero chavay jantucha 
t'uju'. Yucha katakukchoqoya! la xaja- 
po'an yu la pulman. Ex astan kami'oya'. 
Tejkan pu'agtaynil ni lakamunukpa! lati 
lapanakni jats'oq'ulakal ixtaqa'utk!an laka 
libro yu masuy ta'ayucha katsukuya!. 
Tachun yu jantu kats!toq'ulakal ancha tus 
taun katalhilaya! tejkan katalagts'ina' ni 


magtali' yu ixtlajun p'unaj, chavay 
nitacha, pero aaqtaun katsukuchogoya!. 

9 Tslangay jatapastak'ati para kama- 
la'asit'i: Yu lagatujun ix'aqtsul naun- 
putun lagatujun aspajun ta!an vil ni 
xanati. 10 Vachu naunputun qayntujun 
yu laj'ay jalhachimo'onun. Qaynkis 
tamagats'angal ixpalhachimo'onk'an. 
Qayntaun chavaycha tajun. Yu aqayn- 
taun jantuka' min jalhachimo'on. Tejkan 
kamina! jantu maqan kalhachimo!'o- 
nuna'. 11 Tejkan katapasayacha qayn- 
tujun jalhachimo'onun, ex ka'alincho- 
qoya! qayntaun yu ix!alin. Yucha ni 
magtali' yu ixtlajun maqancha yu 
chavay jantucha t'uju!. Va ch'antaun 
kun yu qayntujun. Kanichoqoya! tejkan 
kaminchoqoya' jalhachimo'on. 

12 Yu magakau ix'aqalogoti ni 
magtali' yucha naunputun qaynkau 
jalhachimo'onun pero jantuka!' talaqa'iy 
ixpalhachimo'onk'an. Vamun taun 
panch'ix katalhachimo'onuna' ch'antaun 
kun ni magtali'. 13 Yutuncha tachun va 
ch'antaun ixjatapastak!atk!an y tachun 
ixpalhachimo'onk'an si katamaqxtaq- 
niya! ni magtali'. 14 Katalagatagya' ni 
Sas'atla borrego pero yucha kalaqmaqa- 
lIhajaya!. Yucha vamun yu! ay Jalhachi- 
mo'onu! junita, apalay ay xajantu 
tachun jalhachimo'onun. Ixlapanakni yu 
ch'antaun tat!a'alinta, yutuncha va 
jalaksakta, jalakjunta'ita, y ox 
tataylhaanita. 

15 Vachu ni ixmayul Dios kijunil: 

—Ni xkan yu xalagts'in yu puvil ni 
magtagalhini xanati yucha naunputun 
pumalhuu putaulanaxna, ogxlaqlhuu 
lapanakni, yu lakalhuu minchal, yu 
tachiviniy pulhuu lhichivin. 16 Ni 
magakau agalogoti yu xalagts'in ali yu 
magtali', yu'uncha kataxkayya! ni anu 
magtaqgalhini xanati. Maga'asas katama- 
kauna', kata'uniya! ixvakax, ex katalaq- 
xavaya' laka jikmi. 17 Ni Dios jalakma- 
nunil jatapastak'ati la ixjalhanutk'an 
para katamakal yu lhinajun ni yucha. 
Vachu' para ch'antaun kataval ixjatapa- 
stak!atk!an. Ex chuncha katamaqxtaq- 
ni'oyacha tachun ixpalhachimo'onk'an 

ni maqtali' tus tejkan katapasa'oya' tachun 
yu Dios najun katapasal. 18 Ni magtaga- 
lhini xanati yu zalagts'in, yucha naun- 
putun yu ay putaulan yu jalaklhichimo'oy 
tachun jalhachimo'onun yu alin 
lakamunukpa'. 

Talaqche'e'ol yu ay putaulan Babilonia 
1 1 Astan vachu! klaqts'il aqayntaun 

8 ixmayul Dios yu minchal laktliyan 
yu ixlhittajun lhuu tap'asta. Ta'akchun ni 
lakamunukpa' tus t'oqx tapulku'ol por 
ixmaklku. 2 Yucha p'ays pukiltlasal, va naul: 

—¡Chavay taqtalcha, va talaqche'e'ojo- 
tacha ni ay putaulan Babilonia! Val ixcha- 
gak'an agmogznun, ancha tavilanalcha 
tachun yu jantu laj'ox espíritus ali ts'o'on 
yu jantu laj'oxi yu tus jalhits'isiti tatasuy. 
3 Xalapanakni lakamunukpa! va tacha 
tata'ap!al kun ixlhi'ot'ati tejkan tamakal 
lagtagal kun yucha. Tachun yu laj'ay 
lhachimo'onun si tamakal lagtagal kun 
yucha. Tachun yu jast'anan aniy lakamu- 
nukpa! si taval ma'alinin por ni tumin yu 
minchal kun lagtagal yu ancha makakal. 

4 Astan ijqasmaklhi ataun yu p'ays 
chivinil lakt!iyan, va naul: 

—¡Tachun yu kilapanakni unt'at'ik, 
kat'axttutlikcha, kamak'aunt'ikcha ni 
anchanu ay putaulan! Jantu k'amak'at'ik 
laqtaqal tacha yu tamakay ni yu'uncha 
para jantu kat!ala'a'it'ik ixmaqganlgajnat- 
klan. 5 Ni Dios lakmakaniy kuenta ixlaqta- 
qalk!an. Va tus lakt'iyan chaan'ol ixtalaqa- 
lhink'an. 6 Kaxt'aqnit'ik ni anchanu 
putaulan jamaganlgajnati chuncha tacha 
jalagxtaqnil yu alati. Tstangay kalaga'il 
aqt'uy chuncha tacha makal. Va tacha 
k!ala'oxinit'ik ixlhi'ot'ati yu apalay p'ays, 
aqt'uy chuncha ixtalhavaxtu tacha 
jaxtaqnil alati para ka'oqlhi. 7 Yucha ay 
makakal, makal lagtagal kun achati tacha 
ay ma'ali'. Chavay vachu va chuncha 
kaxt'aqnit'ik maqanlqajnati ali jamaganiti. 
Yucha najun la ixjalhanuti: “Kitlin ikvil 
aniy tacha ay jalhachimo'onu', jantu tiyau 
kakval, jantu aqtaun kakmaqaninana'.” 

8 XIhiyucha taun julchan kachina! tachun 
ixmaganlgajnati. Taun ts'alaj kachina' 
ixlhinin, ixmaganlgajnati, ali ixchavan. 


Astan kalagxavakana' laka jikmi. Lhuu 
tap'asta lhit'ajun ni Dios yu muk'aniy 
ixlaqtagal. 

2 Xalhachimo'onun aniy lakamu- 
nukpa', va laqa'achati tamakal laqtaqal 
kun yucha kun ay magaliti. Yu'uncha 
ayaj katamaganinana' y katalhiqalhuna' 
tejkan katalaqts'iniya' xajin yu kaminta- 
chal ta'an katsukuya' lagxauna'. 10 Tus 
saq katatayaya' ixlhimagati, tus kata- 
xkap'iknana' ixtalhantik!an y 
katanauna!: 

—;¡Paynicha, paynicha yu ay 
putaulan Babilonia, ayaj lhuu tap'asta 
ixlhittajun! Chavay va taun ts'alaj chil 
tachun ixmaqanlqajnati. 

11 Yu jast'anan lakamunukpa!, 
chavaycha jantucha matichun ka'alina' 
yu lay ka'il ixlhistlatk'an. Xlhiyucha 
katamaganinana' y katagalhuna'. 

12 Ancha chux ixtast'ay. Ixtastlay oro ali 
plata ali lajk'us chiyux yu laqlhuu 
xtapal ali yu laqspututu k'uliksna' 
chiyux. Vachu ixtastlay ox laqch'iti yu 
lino junkan, ali sttunuu lagch'iti, ali k'us 
lagch'iti yu seda junkan ali xlapul 
laqch'iti. Ixtast'ay pulhuu k'iu yu 
s'ejen'e, ali axtoqnu yu jamakanti kun 
yu marfil junkan, ali yu jamakanti kun 
k'iu yu laglhuu ixtapal, ali cobre ali 
tsasnati yu hierro ali yu k'us chiyux yu 
marmol junkan. 13 Vachu! ixtast!ay 
kanela, ali yu lhila'oxikan vayti, ali pun, 
ali yu s'ejen'e, ali xaxkan uva, ali aceite, 
ali ox harina kun trigo, ali vakaxna kun 
borregos, jukin kun karretas. Vachu 
ixtastlay lapanakni para kalakmapa- 
tsakal. 14 Katanauna', kajunkana! ni ay 
putaulan: 

—Tachun axtoqnu' yu ayaj ixmaqa- 
mayan chavay jantucha ma'alin. Tachun 
axtoqnu! yu lajk'us y tachun mima'aliti 
magats'anga'otacha. Chavay jantucha 
k!alhitstuk'uch'o'oye!e. 

15 Tachun ni anchanu jastlanan yu 
ox ixtapulhajay ixlhistlatk!an, yu'uncha 
katatalhauniya' ixmaganlgajnatk'an ni 
ay putaulan. Xlhiyucha katatayanta 
magati, katamaqaninana', katagalhuna', 
katanauna!: 

16 —¡Paynicha, paynicha, ay putaulan 
Babilonia! Xalapanakni ixtalakatayay kun 
yu ktus lagch'iti yu lino junkan, ali yu 
plays xlapul laqch'iti ali yu sttunuu. Ixla- 
kaxantilakanta kun oro ali chiyux yu 
laqlhuu xtapal ali lagspututu k'uliksna' 
chiyux. 17 ¡Va taun ts'alaj tstanga'ol 
tachun ixma'aliti! 

Tachun yu tamaltanay barcos ali yu 
ancha tapu'an, tachun yu tatapatsay 
lakamar, yu'uncha va tataya'ol ixlhimagati 
ni putaulan. 18 Tejkan talaqts'il xajin ni 
putaulan yu ixtlajuncha lagxauna!, tachun 
talakt'asal, va tanaul: 

— ¿Tas ancha alin ataun putaulan 
tacha ni anu! ay putaulan? 

19 Ex chuncha tamagant'agst'al p!'oqxni 
talman, jalakpamuk'akal la ix'aqtsulk'an. 
Plays tamaganinil, taqalhul, va tanaul: 

—;¡Paynicha, paynicha ni ay putaulan! 
Tachun lapanakni yu tatapatsay lakamar si 
ma'alinin taval por ixma'aliti ni yucha. 
Chavay va taun ts'alaj tslanga'ol 
ixma'aliti. 

20 Uxiknan yu vilanant'ik lakt'iyan, 
kalhi'ach'ant!a'ut'ik. Vachu' kalhi'ach'an- 
t'a'ut'ik uxiknan yu ixlapanakni Dios 
unt!at'ik, yu Cristo tamalagachan, ali yu 
laqp'ut'eleyat'ik ixchivinti Dios. Va por 
uxiknan ni Dios muk'anil ixlaqtagal ni ay 
putaulan, muk'anil ixmaganlgajnati. 

21 Ex chuncha ostayal qayntaun 
ixmayul Dios yu ixlhit'ajun lhuu tap'asta. 
Saklhi lagataun ay chiyux tacha lagataun 
chiyux yu pulagsva!akan trigo, va tanqa- 
lhul lakamar. Ex naul: 

—Chuncha tacha xaktangalhuy ni 
chiyux, vachu chun katangalhukana' ni ay 
putaulan Babilonia. Ex ancha kalaqmi- 
xacha y jantucha aqtaun katemachoqgo- 
kana'. 22 Tachun yu xajasanti ni arpas ali 
yu laksttuniy sgol ali yu ay sqol ali yu 
tamilpay, yucha jantucha aqtaun kaqa- 
smajkana! laka putaulan. Yu xamaestros 
lhitapatsa jantucha katataula'. Vachu 
jantucha kaqasmajkana! yu pulaqsva!'akan 
trigo. 23 Tachun ixmaklku jantucha aqtaun 
kamaqtaychoqoya!. Vachu jantucha ka'a- 
lina' lakxtuklati laka putaulan. Chuncha 
kuna! mas ayaj lhuucha tap'asta 


ixtalhitlajun ni jast'anan yu ancha ixta- 
vilanal. Vachu jalakmakanul kun jacha- 
vanti xalapanakni talakapuchun ni 
lakamunukpa'. 

24 Ni anchanu ay putaulan, va ancha 
talan tanil ixlapanakni Dios ali yu ixta- 
laqpute'ey ixchivinti. Ancha temakal 
ixjak'alnank'an tachun yu jalaqmaqnikal 


lakamunukpa!. 

1 9 1 Ex astan ijgasmaklhi ixchivin- 
tik'an pumalhuu lapanakni 

laktliyan tus plays tapukilt!asal, va 

tanaul: 

¡Ay kamakakal ni Dios! Ni 
kiDiosk'an vamun yu! lay 
jamalagtaxtunun, vamun yu! ay 
junita, Ihittajun tachun tap'asta. 

2 Yucha si vas makay tejkan muk'ay 

lagtagal. 

Va muk'anil ixmaqganlgajnati ni 
anu putaulan yu tacha 
magtaqgalhini xanati. 

Ancha jalaklt'ilhil ni lapanakni 
por ixlaqtaqalk'an. 

Ancha jalaqmaqnikal yu 
ixtalaqpute!ey ixchivinti Dios, 

xlhiyucha jaxtaqnil 
ixmaganlgajnatk'an. 

3 Vachu tanaul: 

—;¡Ay kamakakal ni Dios! Ancha ni 
xajin va katant'aqst'aya! mas va tava- 
nancha kaval, yu jantu aqtaun 
katamaktal. 

4 Ex ni p'uxaunt'ati xapaynin ali yu 
la'at'ati talhitsukuti yu takujta, 
yu'uncha tatalakaputatamal lakat'un. 
Tato'oyal ni Dios yu vil ta'an jalhachi- 
mo'onun, tanaul: 

—¡Va chuncha kavalcha! ¡Ay kama- 
kakalcha ni Dios! 

5 Ancha ta'an jalhachimo'onunkan 
xajchil taun p'ays chivinti, va naul: 

Ay k'amak'at'ik kiDiosk!an, 

tachun ni uxiknan yu 
tlap'atslaniyat'ik ali 
tloloyayat'ik, 

mas va yu lakst'uniy unt!at'ik ali 
yu laj'aynin unt'attik. 


Ay tamakay Dios lakt'iyan 

Kalakxtuklaya' yu junkan 
Sas'at'a borrego 


6 Ex ijqasmaklhi tus tacha katalakchi- 
vinil lhuu lapanakni tacha tejkan maka- 
t'ajun maqalhuu la'axkan. Kun p'ays 
lakt!asati tacha tejkan tlasay maxkan, va 
tanaul: 

¡Ay kamakakal Dios! 

Chavay aqtaynitacha 
jalhachimo'onun ni kiDiosk'an yu 
lhit'aun'ojoy tap'asta. 

7 Chavay kalhi'achantajuu kun lhuu 

achati y ay kamakau ni Dios. 

Lakachilcha ni julchan tejkan 
kalakxtuklaya' pumataun yu 
junkan Sas'at!a Borrego. 

Va kat!atsukuyacha ni jatsi'i yu 
ixnavin 

yu k'us lakatayaycha para kat'a'al. 

8 Ni jatsi'i xtaqnikal lakatin para 

kalakatayal kun yu k'us lagch'iti, 
yu olaqlna', yu jamakanti kun ox 
lino, plays snapapa. 
(Yu k'us lino naunputun ni ixlapanakni 
Dios jantu katalhitsukul lagtagal la 
ixjatsukuntik'an.) 

9 Ex astan ni ixmayul Dios kijunil: 

—Kats'oq'ulat'i: “Ayaj katalhi'achanta- 
juya' ni lapanakni yu jalakjunta'ikal laka 
k!atan ta!an lakxtuklay yu junkan Sas'at'a 
borrego.” 

Vachu kijunil: 

—Yu aniy chivinti, yucha va ixchivinti 
Dios, jantu jalaklkanti kaval. 

10 Ex kit'in niman iktalakaputatamal 
lakat'un ta'an ixyal ixmayul Dios para 
kakto'oyal. Pero yucha kijunil: 

—¡Jantu chun k'alat'i! Kitlin vachu va 
mint'a'oqxtamati kunita, vachu va chun 
tacha uxint!i. Vachu tacha met'alaqaunin 
yu tataylha'an lhichivinin Jesucristo. 
¡Kat!o'oyat!i Dios! 

Ni anchanu chivinti yu lhichiviniy 
Jesucristo va yucha yu magancha talhichi- 
vinil yu ixtalaqpute!ey ixchivinti Dios. 


Yu ixputauk'ay yu xnapapa juki 


11 Ex klagts'il ni laktliyan lvaq ixlaq- 
ltilay. Ancha klaqts'il laqataun xnapapa 


juki, ixpujuk'al qayntaun lapanaki. 
Yucha ixtaga'uti junkan yu Lay lhaka- 
pu'ankan, vachu junkan yu Lagsaval. 
Yucha vas makay tejkan muk'ay 
laqtaqal, vachu' tejkan makay lhilukuj. 
12 La ixlagchul tus ixlaqmaqtajiy tacha 
jikmi. Vachu la ix'aqtsul ixlha'anta lhuu 
koronas. La ixmuntsan iststoqmuk'a- 
kanta taqa'uti y anchanu taga'uti vamun 
yucha ixmispay. 13 Ixlulata agxtaun 
laqch'iti yu tus ox jalhipaxanti jak'a- 
Inan. Yu ixtaga'uti ixjunkan va Ixchi- 
vinti Dios. 14 Ixtatixkaulha'anta 
xatropas lakt'iyan, ixtaputauk'alha'anta 
lagxnapapa jukin. Ixta'ulata laqgxnapapa 
ixlaqch'itk'an yu jamakanti kun yu ox 
lagch'iti, jantu tstuniy xkiliu kaval. 15 La 
ixkilna ni anu lapanaki taxtuy agxtaun 
espada yu ox kikxtuy. Va yucha kapulhi- 
magchapul talakachux palhachimo'on 
lakamunukpa'. Yucha kalhachimo'o- 
nuna! kun lhuu tap'asta la ixmaka!. 
Kamuk'aniya' ixlaqtaqalk'an chuncha 
tacha qayntaun lapanaki tejkan papi- 
ch'aqxa uva la ixch'aja. Kataztuya' 
maqanlqajnati yu zta'a Dios tacha 
xaxkan uva, yucha lhitalqaman yu 
tamakay lapanakni. 16 Ni anu lapanaki 
la ixlaqch'iti ali la ists'aspu' ists'oqmu- 
k'akanta taqa'uti yu najun: “Apalay ay 
yu aniy xajantu tachun yu xalaj'aynin, 
apalay ay Jalhachimo'onu xajantu 
tachun jalhachimo'onun.” 

17 Astan klagts'il qayntaun ixmayul 
Dios, va ixyal laka julchan. P'ays jalak- 
t'asanil tachun ts'o'on yu talt'ilinin 
lakt'iyan, jalakjunil: 

—.iK'at'ant'ikcha, kat'aqxt'oqt'ikcha 
para ka'ut'ik ni lhivay yu Dios taxtaq- 
niyan! 18 K'alak'unit'ik ixlakatunajk'an 
ni laj'ay jalhachimo'onun ali xa'ukxtinin 
tropas ali lapanakni yu ixtalhit'ajun 
tap'asta ali ixvakaxk'an jukin ali yu ixta- 
putauk'alha!anta. K!a'unit'ik ixlakatu- 
najk'an tachun lapanakni, oqxtamatin 
yu ali yu vali'iy tatitukxuntayay, 
laksttuniy lapanakni ali yu laj'ay. 

19 Ex klaqts'il ni maqtali' ali yu 
laj'ay xalhachimo'onun lakamunukpa' 
ali ixtropask'an. Va ch'antaun 

tatagxtoqlhi para katamakanil lhilukuj ni 
anu lapanaki yu ixpujuk'al juki kun 
ixtropas. 20 Ni magtali' niman ch'ikal 
ch'antaun kun ni lapanaki yu jantu vas 
kalaqpute'el ixchivinti Dios, yu ixmakay 
laj'ay axtoqnu' la ixlaka'ukxpu' ni 
magtali'. Va chuncha ixjalakpumakanu- 
tacha ni lapanakni para kalakmuk'anikal 
ixtaqa'uti ni magtali'. Vachu ixjamakanu- 
tacha para katato!oyal ix'antivaj. Ixla!a- 
ttuyk!an jalagtangalhup'ukal laka jikmi 


jakujnun talan magtayvil kun azufre. 21 Yu 


alati lapanakni jalaqmaqnikal kun yu 
espada yu ixtaxtuta la ixkilna ni lapanaki 
yu ixpujuk'al xnapapa juki. Ex tachun ni 


ts'o!on tus ox talhi'otsal ixlakatunajk'an ni 


lapanakni. 


Ni aqmoqxnu! ch'i'ulakal taun mil jach'itin 


2 0 1 Astan klagts'il ni ixta'eltaju- 
minta qayntaun ixmayul Dios 
lakt'iyan. Ixch'apalhiminta ixpumalaq- 
lti'akan yu xajapu'an yu la pulman. 
Vachu! ixch'apata maqataun maga'ay 
kadena. 2 Ex niman ch'apachal ni ay 
tsapul yu maqancha t'ajun, junkan Diablo 
vachu junkan Satanás. Ox ch'i'ulal kun 


ixkadena para ancha kataulal tus taun mil 


jach'itin. 3 Ixmayul Dios tanqalhumul ni 
tsapul la xajapu'an. Ancha ox malaqa- 
ch'inul, vachu' lt'aunikal para jantucha 


apalay kamakanul tachun ni lapanakni tus 


kataqayntsal taun mil jach'itin. Astan 
kataxtuchoqoya' para katijuntayal pero 
jantu maqan. 


4 Vachu! klagts'il ta'an tataulay puma- 


lhuu jalhachimo'onun. Yu ancha tataulal 


si Jalaqxtaqnikal palhachimo'on para kata- 


muk'al laqtaqal. Vachu' klaqts'il ni lapa- 
nakni yu japixtuchagxp'uxkal por ixtalaq- 


pute'ey ixchivinti Dios yu lhichiviniy Jesu- 


cristo. Yu'uncha jantu katato'oyal ni 
magtali' ali ix'antivaj. Vachu jantu kalaq- 
xtagkal kalakmuk'anikal ixtaqa'uti la 
ixmuntsank'an ali la ixmakak'an. Klaqts'il 
ni yu'uncha takujchogol mas ixtanitacha. 
Ex talhachimo'onul ch'antaun kun Jesu- 
cristo taun mil jach'itin. 5 Yu'uncha va yu 


p'unaj takujchogol laka lhinin. Yu alati yu 


vananaj tatamakaul, yu'uncha 


katakujchogoya' tus tejkan kataqayn- 
tsaya' taun mil jach'itin. 6 Ayaj kata- 
Ihi'achantajuya' ni lapanakni yu p'unaj 
tapaxtoqnil katakujchoqol, va ixlapa- 
nakni Dios tajunita. Yu'uncha jantucha 
katapaxtoqniya' yu ataun lhinin, va 
katajuna! ixkuras Dios ali Jesucristo. 
Katat!alhachimo'onuna! Jesucristo taun 
mil jach'itin. 

7 Tejkan kataqayntsayacha taun mil 
jach'itin ex ni Satanás kamaxtuchoqoka- 
nacha ta'an vil laka pach'in. 8 Katata- 
xtuya! y kalakmakanuya' ni lapanakni 
tus talakapuchun lakamunukpa'. Kalak- 
makanuya' xalakattun Gog ali Magog, 
kamagxtogya' ixtropask'an para kata- 
makal lhilukuj. Yu'uncha va pumalhuu, 
tacha xakukuj lakamar yu jantu lay 
pute'ekan. 9 Ex chuncha ta'alcha tus 
talakapuchun ni lakamunukpa', tamala- 
gachoqoxnul ni putaulan yu Dios 
achaniy, ta'an ixtavilanal ixlapanakni 
Dios. Pero ni Dios jama'eltajunil jikmi 
lakt!liyan, ex jalagxava'ol. 10 Ni aqmoq- 
xnu! yu jalakmakanul ni lapanakni 
tangalhup'ukal laka jikmi ta'an 
magtayvil kun azufre, vachu! an ta'an 
tangalhup'ukal ni magtali' ali ni lapa- 
naki yu jantu vas kalaqpute'el ixchivinti 
Dios. Ancha katatsukuya' maganlgajnan 
ts'is ali tunkuj, jantu aqtaun 
katamaktaya!. 


Lakmuk'anikan ixlaqtaqalk'an 
ni lapanakni 


11 Ex astan klaqts'il lagataun ay 
siya, ox xnapapa ixjunita, ta'an taulay 
yu ay Jalhachimo'onu!. La ixlaka'ukxpu' 
yu ancha ixvil tus tagoslhi ni lakt'iyan 
ali lakamunukpa' y jantucha agtaun 
kalaqts'inchogokal. 12 Ex klaqts'il ancha 
ixtayanal ni lapanakni yu ixtanitacha, 
yu laj'ay ali laksttuniy la ixlaka'ukxpu' 
ni Dios. Ex japux'oqkalcha libros. Ni 
anchanu!' janinin jalakmakanikal kuenta 
ixlaqtaqalk'an tacha ts'oq'ulakanta yu 
tamakatacha. Vachu' tapux!oqlhi ataun 
libro, yucha va ta'an jatstoq'ulakanta 
ixtaga'utk'an tachun ni lapanakni yu 
talhit'ajun jatsukunti. 13 Ni lakamar 

jamagztag'ol tachun janinin yu ancha 
tanil, vachu ni putaknun ta'an ixta!ak- 
nunun, vachu yu laqnin. Ex tachun si 
jalakmakanikal kuenta qayntamin tacha 
ixtamakatacha. 14 Astan yu laqnin ali ni 
putaknun ta'an tavilanal janinin, yu'uncha 
jalaqnaqp'ukal ta!lan plays maqtayvil 
jikmi. Ancha, talan magtayvil jikmi, yucha 
naunputun va aqt'uy taniy. 15 Vachu 
ancha jalaqtangalhup'ukal ni lapanakni yu 
jantu katemanikal ixtaqa'utk!an ni laka 
libro ta'an jats'oqkanta ixtaqa'utk!an yu 
talhit'ajun jatsukunti. 

Ni sast'i lakt'iyan ali sast'i lakamunukpa' 
2 1 1 Taval klagts'il taun sast'i 

lakt'iyan ali sast'i lakamunukpa'. 

Ni lakt'iyan ali lakat'un yu ix'alin p'unaj, 
yu'uncha ixtalaqmixtacha, vachu' yu 
lakamar jantucha ix'alin. 2 Ex va chuncha 
ni kitlin yu Juan kunita klaqts'il ni sast'i 
putaulan Jerusalén yu ixnavin Dios, ta'e- 
ltajuminchal lakt'iyan ta!an vilchal Dios. 
Yucha ayaj k'us ixjunita tacha qayntaun 
jatsili yu ox lakatayay para kalakxtuklal 
kun ixapay. 3 Ex ijqasmaklhi taun p'ays 
chivinti yu minchal ta'an yal ni siya ta!an 
lhachimo'onunkan, va naul: 

—Chavaycha ni Dios vil ch'antaun kun 
lapanakni. Yucha kalakt!ataula'. Yutuncha 
katajuna! ixlapanakni. Dios kalakt'ataula', 
va ixDiosk'an kuna'. 4 Chuncha ni Dios 
kalakpuxaka'oya' ixlaqpugalhutk'an. 
Jantucha ka'alina' lhinin, vachu jantucha 
ka'alina' qalhuti, jantucha matichun kat'ij- 
nana! por ixkayaxtu. Tachun yu ix'alin 
p'unaj tapasa'olcha. 

5 Ex yu ixvil ta'an jalhachimo'onunkan 
va naul: 

—Kit'in klasast'iy tachun yu alin. 

Astan kijunil: 

—Chuncha kats'oq'ulat'i. Ni chivinti 
yu kunan, yucha jantu jalaklkanti kaval. 
Lay k'alhak'ap'up'i, va lagsaval. 

6 Ex kijunil: 

—Va tamaktalcha. Kitlin kunita tacha 
yu p'unaj letra ali yu xa'astan, yu pu'aq- 
tayniy ali yu putamaktay. Ta'ayu! yu 
oqputun xkan, kit'in kakxtaqniya! xkan yu 


taxtuta laqxqatij yu xta!a jatsukunti, 
vali'iy kakxtaqniya'. 7 Talayucha lapa- 
naki yu kamagalhajaya! yu jantu ox, 
yucha kalaqa'i'oya! tachun yu aniy yu 
kapaxtoqniya!. Kit'in kajkuna! ixDios, 
yucha kuna! kes'at'a. 8 Pero ni lapa- 
nakni yu tatalhanan ali yu jantu talha- 
kapu'an ali yu talaktu'unun ali yu 
jamagninin ali yu tatlatamay lapanakni 
yu jantu xnavink'an ali yu jachavanan 
ali yu tato'oyay antivas ali yu talak- 
lkanan, yu'uncha si kata'ana! talan 
magtayvil jikmi laka azufre. Yucha 
naunputun ni katanichogoya! aagtaun. 


Ni sast'i ay putaulan Jerusalén 


9 Taval kilaqmil xagayntaun yu 
pumatujun ixmayulnin Dios. Va 
yu'uncha yu ixtach'apata laqatujun 
vasos si p'al ixtavilanal yu maganlgaj- 
nati yu ka'alina' astan. Ni anchanu' 
mayul kint'achivinil, va naul: 

—Kat'at'i, kit'in kakmasuniyan ni 
jatsi'i yu kalakxtuklaya' kun yu junkan 
Sas'at'a borrego. 

10 Kilagtanul ni Espíritu ex ixmayul 
Dios kilha'al laka aspajun yu ayaj 
talman. Ancha kimasunil ni ay putaulan 
Jerusalén yu ixnavin Dios. Ixta'eltaju- 
mintachal lakt'iyan ta'an vilchal Dios. 
11 Ni anu ay putaulan tus ox ixlaqamaq- 
tajiy kun ixmaklku ni Dios. Olaql 
ixtasuy tus tacha laqataun chiyux yu 
ayaj laqlhuu xtapal. Tacha taun chiyux 
yu junkan jaspe yu la k'us paxqaqay 
maklku. 12 Yu xa'ex ni anchanu 
putaulan la ay ixjunita, vachu! talman. 
Kilkaut'uy ta'an ixputanukan, lakatamin 
si ixtayanal qayntamin ixmayul Dios. 
Vachu! iststoqmuk'akanta ixtaga'utk!an 
yu oqxlaqkaut'uy xalapanakni Israel. 

13 Yu xa'ex ta'an puminachal julchan, 
ancha ix'alin la'attutu puertas. Yu ixlhi- 
norte vachu ix'alin la'attutu puertas. Yu 
ixlhisur vachu' ix'alin la'attutu puertas. 
Ta'an anachal ni julchan vachu ix'alin 
la'attutu puertas. 14 Ni xa'ex anchanu!' 
putaulan ixpuyal lagakaut'uy chiyux la 
ixtalapu'. Laqatamin ni chiyux ancha 

ists'og'ulakanta ixtaqa'utk'an yu puma- 
kaut'uy lapanakni yu jamalagachal ni 
anchanu' yu junkan Sas'at'a borrego. 

15 Ni ixmayul Dios yu ixkint'ajun 
tlachivin, ixlhittajun magataun palkan, si 
oro ixjunita. Va yucha kapulkaya' ta'ak- 
chun ni ay putaulan, vachu xa'ex ali 
xapuertas. 16 Ni putaulan ox kuadrado 
ixjunita, yu ilmanixtu va agstanchun ixlhi- 
tlajun tacha ixpu'ayaxtu. Ni mayul lkal 
kun ixpalkan, ni putaulan laqcha'al va 
lagakaut'uy mil estadios ilmanixtu ali 
ixpu'ayaxtu ali ixtalmanixtu va aqstan- 
chun ixjunita. 17 Astan lkal ixtalmanixtu 
la xa'ex ni putaulan. Laqcha'al tus 144 
makan. Ni mayul ixt'ajun Ikan tacha 
talkay yu vali'iy lapanakni. 

18 Tachun chiyux yu ixmapatsakanta 
ni laga exni si chiyux ixjunita yu junkan 
jaspe. Tachun yu ay putaulan si oro ixju- 
nita. Ox ixpatasuy jalakavanti tacha yu 
k'us spejo. 19 Yu ixpuvil la ixqalta'apu' 
xa'ex ni ay putaulan ixmalakayaukanta si 
kun lajk'us chiyux yu laqlhuu xtapal. Yu 
p'unaj chiyux junkan jaspe, yu ataun 
junkan zafiro, yu ataun junkan kalcedonia, 
yu ataun junkan esmeralda, 20 yu ataun 
junkan sordonika, ataun kornalina, ataun 
krisólito, ataun berilo, ataun topasio, 
ataun krisopraso, ataun jasinto, ataun 
amatista. 21 Yu aqakaut'uy puertas va si 
k'uliksna' chiyux yu xnapapa, aqatamin 
puerta si laqatamin chiyux. La xatin ni 
putaulan si oro ixjunita yu tus olaql ixpa- 
tasuy jalakavanti. 

22 Ni anchanu! ay putaulan jantu 
kaklaqts'il katayal lakatajtan. Ancha vil ni 
Jalhachimo'onu Dios ali yu junkan Sas'atla 
borrego, xlhiyucha jantucha magsk'iniy yu 
ay lakatajtan. 23 Ni anchanu ay putaulan 
jantu magsk'iniy xamaklku julchan ali 
malkuyu!. Ni ay Dios tus olaql mapulkuta, 
yu xamaklku ixjunita va yu junkan Sas'at!a 
borrego. 24 Oqxlaqchux lapanakni yu jama- 
lagtaxtukanta, yuluncha katatijuntayaya' 
talan katapulkuya! ni anu! ay putaulan. 
Tachun yu laj'ay jalhachimo'onun lakamu- 
nukpa' ancha katalhaana' ix'ayaxtuk'an ali 
ixmagalitk'an. 25 La xakiltalakxtuti jantu 


aqtaun katalakchauya'. Vachu! jantu 
agtaun kaputs'isa!. 26 Ta'oqxlaqchux ni 
lapanakni si ancha katalhimina' ix'aya- 
xtuk'an ali ixmaqalitk'an. 27 Pero ancha 
jantu matichun lapanaki katanuyanta yu 
Ihit'ajun talagalhin ali yu laktu'unun ali 
yu jalaklkanan. Katatanuyanta vamun yu 
jats'oq'ulanti ixtaga'utk!an la ixlibro ni 
Sas'at'a borrego, yu masuy ta'ayucha 
Ihit'ajun jatsukunti. 
2 2 1 Ez astan ni mayul kimasunil 
magataun la'axkan yu k'us, yu 
xta!a jatsukunti. Ni anchanu xkan ixta- 
xtuta ta'an vil ni Jalhachimo'onu' Dios 
ali yu junkan Sas'at!a borrego. Ayaj 
lajk'us ixjunita, ixpatasuy jalakavanti 
tacha spejo. 2 La ixtan'ajna xatin ni 
putaulan, ancha ixyal k'iu pa'exttuy 
ixkilpa' ni la'axkan. Va ixlhit'ajun xa'u- 
nikan yu xta'a jatsukunti. Yu xa'unikan 
ixta'a va ixlhitamin malkuyu!, va aqkau- 
t'uy ixta'a laka jach'itin. Yu xaxqoy lay 
ixlhimapatsakan tacha k'uch'u para 
kak'uch'ukal ta'ogxlaqchux xalapanakni 
lakamunukpa'. 3 Ancha jantucha ka'a- 
lina! tutuchun yu jantu laj'ox. Ancha vil 
ni Dios la ixpalhachimo'on y vachu' yu 
junkan Sas'at!a borrego. Vachu! tachun 
ix'ogxtamatin ancha katato'oyaya!. 
4 Yu'uncha ox katalagts'ina' ix'ukxpu' 
Dios y katalhitsukuya! ixtaga'uti la 
ixmuntsank'an. 5 Ancha jantucha 
aagtaun kaputs!isa'. Ni lapanakni jantu 
katamagsk'iniya! tu'tuchun maklku ali 
julchan. Ni Dios, yucha kamapulkuniya!. 
Ancha katalhachimo'onunacha mas va 
tavanancha, jantu aqtaun katamaktaya!. 


Kaminchoqgoya' ni Jesucristo 


6 Ex astan va kunkal: 

—Tachun yu aniy chivinti va 
lagsaval, lay ox k'alhak'ap'up'i. Ni 
Jalhachimo'onu Dios, yucha jaxtaqniy 
ixjatapastak'ati ni lapanakni yu talaqpu- 
teley ixchivinti. Chavay malaqachani- 
tancha uxint'i ixmayul para k'alakmasu- 
nich'o'o ixlapanakni yu tatapatsaniy 
tachun yu niman katapasaya!. 

7 —¡Nimancha kakminchoqgoya"! 

Ox kalhixajtachal ni lapanaki yu 
makay kuenta ixchivinti Dios yu ts'oq- 
kanta ni aniy laka libro. 

8 Kit'in Juan klagts'il y ijqasmaklhi 
tachun ni aniy axtoqnu'. Tejkan ijqgasma- 
k'ol y klaqts'in'ol, ex kit'in niman iktatso- 
gogtal ta'an ixyal ni mayul yu kimasunil, 
va xakto'oyaputun. 9 Pero yucha niman 
kijunil: 

—¡Jantu chun k'alat!i! Kitlin va 
mint'a'oqxtamati kunita chuncha tacha 
met'alaqaunin yu talaqpute'ey ixchivinti 
Dios ali tachun yu tamakay kuenta yu 
ts'ogkanta ni aniy laka libro. ¡Uxint'i 
kat!o'oyat!i vamun Dios! 

10 Ex va chuncha ni mayul vachu' 
kijunil: 

—Jantu vali'iy saq k'ama'at'i ixchivinti 
ni Dios yu ts'oq'ulat'i aniy laka libro. 
Tachun yu aniy axtoqnu! jantucha kataq- 
magaya!. 11 Matichun lapanaki yu makay 
laqtaqal, va kataylha'al makan lagtagal. 
Yu magtagalhinin, va kataylha'al maqta- 
qalhinin. Yu vas titukxuntayay, maqsk'iniy 
OX kataylhaanil y yu ixnavin Dios 
magsk'iniy kataylha'al tsukunu' tacha 
gayntaun yu ixnavin Dios. 

12 Ex va kunkal: 

—;¡Kit'in niman kakminchogoya'! 
Kaklhimina! ixlhilhajatk'an yu katapaxtoq- 
niya! qayntamin lapanakni por yu 
tamakal. 13 Kit'in kunita tacha yu p'unaj 
letra yu junkan Alfa ali yu xa'astan yu 
junkan Omega. Va kitlin kimpu'aqtayniy 
tachun vachu! kimputamaktay. 

14 Ayaj talhitachantajuy ni lapanakni 
yu tacha'ay ixlaqch'itk'an tus ox snapapa 
tamakay. Yu'uncha kalaqxtaqnikana' 
lakatin kata'unil xalunikan ni k'iu yu xta'a 
jatsukunti. Vachu lay kataputanuyanta 
ta'an tayanal xakiltalakxtuti ni ay 
putaulan. 15 Pero katatamakauna! ixlhi- 
magspa' ni ay putaulan tachun ni 


lapanakni yu tacha x'oyun tajunita, ali 
tachun yu jachavanan ali yu tatlatamay 
lapanakni yu jantu ixnavink'an, ali 
jamagninin, ali yu tato'oyay antivas, ali 
yu tamaqamay katalaklkanal. 

16 —Kit'in va Jesús kunita. Ni 
uxiknan klamalagachaniu ni kimayul 
para katajunin tachun ni aniy chivinti 
para katak'atsal lakatamin ta'an tataq- 
xto'a kilapanakni. Kit'in yu laqsaval 
ikminchal kun yu ay jalhachimo'onu' 
David. Vachu! va tacha ni ay jast'aku 
kunita yu mapulkuy puvakuj. 

17 Ni Espíritu Santo ali yu katat!a- 
lakxtuklaya! Jesús yu ixlapanakni taju- 
nita, yu'uncha tanajun, junkan ni Jesús: 

—¡Kat'at!i! 

Yu taqasmat!a vachu katajunil: 

—¡Kat'at!i! 

Ta'ayu' yu oqputun xkan, ts'angay 
kamilcha, ka'oqlhi ni xkan yu vali'iy 
xtagkan, yu xta!a jatsukunti. 

18 Kitlin klaqxaqalay tachun yu taqa- 
smat'a ni chivinti yu aniy tstogkanta, ni 
va lagsaval yu iknajun. Incha matichun 
kalalhavaya' ni chivinti, ex ni Dios kala- 
lhavaniya' ixmaganlgajnati yu tstoq- 
kanta aniy laka jalhiki. 19 Vachu' incha 
matichun kamagosuniya! lati ixchivinti 
Dios ni aniy laka jalhiki, ex ni Dios 
vachu! kamaxtuniya! yu paxtoqniy kala- 
qa'il yu Ihichiviniy aniy jatstoqnuti. 
Jantu lay ka'uya! xa'unikan ni k'iu yu 
xta!a jatsukunti y jantu lay katanuya' la 
ixputaulan Dios. 

20 Yu laqpute'ey tachun yu aniy 
masukanta najun: 

—Lagsaval niman kakminchoqoya'. 

¡Chuncha kaval! ¡Katlat'i uxint!i, 
Jesús, Jalhachimo'onu k'at'i! 

21 Ni Jalhachimo'onu Jesucristo 
katamapaynin mintachunk'an. Chuncha 
kavalcha. 


